
PREFAŢĂ 


Prima ediţie a acestei lucrări datează din 1922. Prezentind-o din nou, la 
un interval de mai bine de douăzeci de ani şi într-o formă mult mai amplă, 
i-am respectat totuşi caracterul iniţial. Este vorba tot de o privire de ansamblu 
asupra filozofiei medievale, scrisă pentru cititorul cultivat care doreşte să se 
iniţieze în aceste probleme. Specialiştii, actuali sau viitori, au la dispoziţie un 
instrument de lucru admirabil, a doua secţiune din Grundriss der Geschichte 
der Philosophie de Friedrich Uberweg: Die patristische und scholastische 
Philosophie, ediţia a XI-a, publicată de Bernhard Geyer, E. S. Mittler, Berlin, 
1928. Nici că ar putea încăpea într-un volum mai mic fapte mai multe sau 
mai inteligent interpretate; trimiterile bibliografice sînt de o bogăţie imensă 
şi de la ele trebuie să pornească orice cercetare personală. Cei care ar dori 
mai curînd o orientare filozofică în această iasă de fapte vor studia cu folos 
cele două volume din Histoire de la philosophie medievale de Maurice de 
Wulf, ]. Vrin, Paris, 1934, 1936. Vor găsi acolo, în afară de adaosurile bi- 
bliografice necesare pentru perioada 1928-1936, o serie de studii istorice că- 
lăuzite şi luminate de principii filozofice limpezi. În sfirşit, pentru raportarea 
gîndirii medievale la ansamblul tradiţiilor greceşti, pe care le-a moştenit, punct 
de vedere la fel de necesar precum cele precedente, se va citi La philosophie 
du moyen ge de Emile Brehier (Albin Michel, Paris, 1937), în cate claritatea 
şi precizia nu lasă deloc de dorit. Pe parcurs vom indica şi alte lucrări gene- 
tale pe aceeaşi temă, care se recomandă fiecare prin meritele“ proprii şi pe 
care nu avem pretenţia să le înlocuim. Intenţia nu ne-a fost să scriem o luctare 
de erudiție sau să prezentăm o serie de monografii ale principalilor ginditori 
medievali şi nici măcar să amintim toate numele proprii cunoscute, ceea ce 
ar fi fost, într-un fel, mai uşor; ci doar să povestim o istorie, așa cum apare 
ea în linii mari după ce ai studiat-o şi predat-o multă vreme, nereţinînd din 
momentele principale decît ceea ce poate lămuri sensul ei general. Împărţirea 
pe secole şi serii de autori nu este aici decit un simplu cadru. Din raţiuni 
diferite şi, uneori, superioare, filozofii şi teologii ar putea fi reîmpărţiţi în alte 
serii; sperăm însă că cititorul va recunoaşte raţiunile care, în fiecare caz în 
parte, ne-au recomandat să adoptăm ordinea pe care am crezut-o necesară. 
Indexul de nume proprii îi va permite să adune toate datele referitoare la 
acelaşi personaj şi să vadă în ce alte cadre l-ar mai putea inciude, Trimiterile 
bibliografice au fost reduse la minimum, cel puţin una dintre lucrările indicate 
trimiţind, de obicei, la toate celelalte. Deşi am crezut necesar să-l scutim pe 

cititor de referinţe într-o lucrare de acest gen, am menţinut şi sporit citatele, 
a căror limbă latină foarte specializată este, deseori, numai şi prin vigoarea 
ei, de neînlocuit. De altfel, textul se înţelege întotdeauna şi fără ele şi oferă, 
de obicei, traducerea*. Pentru a răspunde unei dorinţe deseori exprimate, am 
adăugat acestei istorii două capitole introductive despre gindirea filozofică a 
Părinților Bisericii. În sfirşit, pentru a corecta unele iluzii de optică, inevita- 
bile altminteri, toate evenimentele au fost aşezate în contextul lărgit al unei 
istorii a culturii intelectuale în Evul Mediu, micşorindu-se astfel, cel puţin 
aşa sperăm, distanța care desparte totdeauna asemenea schiţe istorice de rea- 
litate şi de complexitatea ei. 

ciuda acestui efort de a urma îndeaproape concretul, trebuie să recu- 
noaştem că orice istorie a filozofiei medievale presupune hotărirea de a abst- 
rage această filozofie din mediul teologic în care a luat ființă şi de care nu 
poate fi despărțită fără siluirea realităţii istorice. Se va observa că nu am ad- 
mis nici o linie de demarcaţie riguroasă între istoria filozofiei şi istoria teo- 
logiei, nu numai în cpoca patristică, dar nici măcar în Evul Mediu. Nu rezultă 
de aici că nu se poate vorbi în mod îndreptăţit de o istorie a filozofiei me- 
dievale. Nimic mai legitim, din punctul de vedere al istorici generale a filo- 
zofiei, decit să te întrebi cum au evoluat problemele filozofice pusc de greci 
de-a lungul primelor paisprezece veacuri ale erei creştine. Cu toate acestea, 
dacă vrem să studiem şi să înțelegem filozofia acestei epoci, trebuie să a 
căutăm acolo unde ea se găseşte, şi anumc în scrierile acelor oamcni care se 
declarau teologi în mod deschis sau care aspirau la această calitate. Istoria 
filozofiei Evului Mediu este o abstragere operată din realitatea, mai vastă şi 
mai cuprinzătoare, care a fost teologia catolică a Evului Mediu. Să nu fim 
deci surprinşi de referirile făcute neîncetat pe parcursul acestei lucrări la prob- 
lemc pur teologice; dimpotrivă, ele vor face o utilă trimitere la simbioza aces- 
tor două discipline intelectuale, în timpul lungului şir de secole pe care va 
trebui să-l parcurgem. 

O lucrare atit de generală nu se scrie fără ca autorul să nu contracteze 
nenumărate datorii faţă de înaintaşi. Multe dintre ele le-am recunoscut în mod 
deschis, dar ne-a fost imposibil să le recunoaştem pe toate. Dimensiunile aces- 
tei lucrări nu au descurajat prietenia generoasă a domnului abate Andre Com- 
bes, profesor la Institutul Catolic din Paris, care a avut bunăvoința să o citeas- 
că în manuscris şi să nc sugereze numeroase îndreptări, dintre care mai multe 
depăşeau simpla formă. O altă datoric faţă de el, de natură şi mai exactă, 
fiind vorba de pagini scrise la cererea noastră, va fi semnalată la locul pot- 
ivit, însă am dorit să-i exprimăm de pe acutm via noastră recunoştinţă. 


ELG. 


* În prezenta ediţie, traducerea în limba română a tertnenilor, expresiilor şi citatelor 
din limbile latină şi elină — în cazul în care aceştia nu sint traduşi explicit în textul 
gilsonian însuşi — a fost realizată de Mariana Băluță-Skultâty, cea din franceza veche de 
Mihaela Voicu, la cele din germană şi ilaliană indicindu-se, după caz, sursa (n. ed.). 

Religia creştină a luat contact cu filozofia în secolul al II-lea al erei noas- 
tre, îndată după apariţia convertiţilor de cultură greacă. Am putea să ne în- 
toarcerm şi tnai mult în timp şi să căutăm ce noțiuni de origine filozofică se 
găsesc în cărţile Noului Testament, de pildă în Evanghelia a patra sau în Epis- 
tolele Sfintului Pavel. Aceste investigaţii îşi au importanţa lor, cu toate că cei 
cate li se dedică sînt expuşi la nenumărate erori de perspectivă. Creştinismul 
este o religie; folosindu-se uneori, pentru a-şi exprima credinţa, de anumiţi 
termeni filozofici, sfinţii autori se supuneau unei nevoi omeneşti, dar substi- 
tuiau sensului filozofic vechi al acestor termeni un sens religios nou. Acesta 
e sensul pe care trebuie să li-l acordăm cînd ii întilnizm în scrieri creştine. 
Vom avea deseori prilejul să verificăm această regulă de-a lungul istoriei gîn- 
dirii creştine. Omiterea ei este totdeauna periculoasă. 

În esenţă, religia creştină se întemeia, încă de la începuturile sale, pe învă- 
ţătura Evangheliilor, adică pe credinţa în persoana şi doctrina lui Isus Cristos. 
Evangheliile după Matei, Luca şi Marcu aduc lumii o veste bună. Un om s-a 
născut îp împrejutări miraculoase: se numea Isus; le-a arătat celorlalţi că el 
este Mesia cel prevestit de Profeţii lui Israel, Fiul Domnului, şi a dovedit-o 
prin minunile pe care le-a săvârşit. Acest Isus a făgăduit venirea Împărăției 
lui Dumnezeu pentru toţi cei care se vor fi pregătit pentru aceasta, ascultîn- 
du-i poruncile: dragostea pentru Tatăl care este în Ceruri; dragostea faţă de 
semeni, de-acum ftaţi întru Isus Cristos şi fii ai aceluiaşi Tată; pocăirea; lepă- 
darea de lume şi de tot ce este lumesc, din dragoste, mai presus de orice, faţă 
de Tatăl. Acelaşi Isus a murit pe cruce pentru a-i răscumpăra pe oameni; 
înviind, şi-a dovedit dumnezeirea şi va veni, din nou, la sfirşitul veacurilor, 
pentru a judeca viii şi morții şi pentru a domni cu cei aleşi în Împărăţia sa. 
Nici urmă de filozofie în toate acestea. Creştinismul se adresează omului 
pentru a-i alina neputinţa, atătîndu-i cauza şi oferindu-i leacul. Este o doctrină 
a mintuirii, deci o religie. Filozofia este e formă de cunoaştere care se 
adresează inteligenţei şi îi spune ce sînt lucrurile, religia se adresează omului 
şi îi vorbeşte despre destin, îndemnîndu-l fie, ca religia greacă, să i se supună, 
fie, precum cea creştină, să şi-l făurească. Acesta este, de altfel, motivul pent- 
ru care filozofiile greceşti, influențate de religia greacă, sînt filozofii ale ne- 
cesităţii, în timp ce filozofiile influențate de religia creştină sînt filozofii ale 
libertăţii. 

Astfel, încă de la originile acestei istorii, finalitatea episodului său central 
îi fusese hotărită prin chiar natura forţelor ce aveau să o pună în mişcare. 
Acest moment critic se va situa spre sfirşitul secolului al XIII-lea, cînd lumea 
occidentală va trebui să aleagă între necesitarismul grecesc al lui Averroes şi 
o metafizică a libertăţii divine. Alegerea fusese făcută dinainte pentru toţi cei 
care propovăduiau învăţătura lui Isus Cristos. Uns al lui Dumnezeu, ultimul 
şi cel mai mare dintre Profeţii lui Israel, Isus nu venise să anuleze Vechiul 
Testament, ci să-l împlinească. Păstrarea şi confirmarea Vechiului Testament 
însemnau, în acelaşi timp, aşezarea istoriei omenirii, aşa cum o înțelegeau 
creştinii, în ansamblul istoriei lumii, aşa cum o înţeleseseră evreii. Învățătura 
creştină a mîntuirii se înscria astfel într-o cosmogonie. Deasupra, Iahve (le- 
hova), care este Dumnezeu. Cind Moise îl întreabă care îi este numele, acest 
Dumnezeu răspunde: „Eu sînt Cel ce sînt” şi adaugă: „Așa să spui fiilor lui 
Israel: Cel ce este m-a trimis la voi“ (leşirea 3, 14-15)*. Fiind, şi fiind Cel 
ce Este, acest Dumnezeu este unul. Eu Sînt este Dumnezeu, nu există alt 
Dumnezeu în afară de el. La început, lahve a făcut cerul, pămîntul şi omul. 
În !ume, care este lucrarea lui şi care îi aparţine, el poate interveni oricind, 
după voia sa. Ceea ce şi face, neîncetat, cîrmuind-o prin providenţă, optînd 
liber pentru un popor ales căruia îi rinduieşte legea sa şi a cărui istorie o 
călăuzeşte în fiece clipă, împărțind, rind pe tind, pedeapsa şi răsplata. Căci 
nimic nu-i scapă. Eu Sînt este un Dumnezeu viu şi atotputernic care ține lu- 
mea în mîna sa. Nici una din lucrările sale nu poate, nicicum şi nicicînd, să 
se ascundă de privirea Celui care le face să fie; el cercetează rărunchii şi 
inimile**; nici o faptă, nici măcar un gînd nu îi scapă; preabun părinte al 
celor care îl iubesc şi pe care îi iubeşte, el este şi judecător neînduplecat al 
celor care nu-i dau cinstirea ce numai lui i se cuvine şi care pregetă să-l 
slujească. Dar cum să nu-i dai cinstire? Prezenţa şi slava Domnului strălucesc 
pretutindeni în lucrarea lui. Pămîntul şi cerurile îi mărturisesc puterea, căci 
această putere este înţelepciune. Mai iute decit orice mişcare, unică şi pretut- 
indeni prezentă, înțelepciunea lui Dumnezeu a rinduit t6tul potrivit cu firea, 
însemnătatea şi alcătuirea sa. Tot ea este cea care, străbătind lumea cu tărie 
şi călăuzind-o cu blindeţe, descoperă minţii înţelesul ascuns al lucrurilor, al- 
cătuirea universului şi însuşirile elementelor. Gîndirii înţeleptului îi explică 
lumea şi, de asemenea, îi dezvăluie sensul istoriei, începutul, mijlocul şi sfir- 
şitul veacurilor. Făurar al tuturor acestor lucruri, numai ea poate să le des- 
luşească. Nici în cele de mai sus nu întîlnim vreun adevăr care să apară la 
capătul unei cercetări călăuzite de raţiunea umană; lumea şi chiar înțelepci- 
unea nu sânt decit lucrarea şi darul lui Dumnezeu. 

Acest fapt capital, a cărui neglijare constituie o permanentă sursă de con- 
fuzii, trebuie să ne fie regulă de interpretare şi în cazul, aparent mai complex, 
al prologului Evangheliei după Ioan. Într-adevăr, asistăm aici la apariţia unui 
şir întreg de termeni şi noţiuni ale căror ecouri filozofice sînt de netăgăduit; 


* Pentru textele biblice, am folosit Biblia sau Sfinta Scriptură, Editura Institutului 
Biblic şi de Misiune al Bisericii Ortodoxe Române, Bucureşti, 1982 (n.). 
** Apocalipsa 2, 23 (n.t.). 

înainte de toate, cea de Logos sau Cuvînt. La început era Cuvintul, şi Cuvîntul 
era Dumnezeu; toate prin El s-au făcut; în El era viaţa, şi viaţa era lumina 
oamenilor. Această noţiune grecească de Logos este de certă origine filozo- 
fică, stoică în special, şi fusese deja folosită de Filon din Alexandria (mort 
în jurul anului 40 p. Chr.). Dar ce rol joacă ea la începutul celei de-a patra 
Evanghelii? Putem accepta, aşa cum deseori s-a susținut, că o noţiune filo- 
zofică grecească vine să înlocuiască aici Dumnezeul creştin, obligînd astfel 
gindirea creştină la o abatere iniţială pe care nu va mai fi niciodată în state 
să o îndrepte. Momentul este, aşadar, decisiv; elenismul şi creştinismul sînt, 
de aici înainte, în contact; care dintre ele l-a absorbit pe celălalt? 

Să presupunem că elenismul ar fi biruit. Ar trebui să asistăm la un eve- 
niment de importanţă într-adevăr capitală: o filozofie a Logosului, care exp- 
lică formarea lumii prin acţiunea acestui inteligibil suprem, şi care vede în 
el poate chiar un principiu de eliberare şi mintuire, întilneşte o sectă religioasă 
iudaică ce propovăduieşte un Mesia, îl asimilează pe acest Mesia şi face din 
el o manifestare a Cuvîntului. Un asemenea proces va da naștere gnosticis- 
melor, dat tot el este şi cauza pentru care religia creştină va refuza cu atita 
hotărire să se contopească cu acestea. Lucrul este deci posibil şi s-a produs, 
dar nu în Evanghelia după loan. Ceea ce s-a întimplat aici a fost tocmai cont- 
rariul. Plecînd de la persoana concretă a lui Isus, obiect al credinţei creştine, 
loan se întoarce către filozofi pentru a le spune că ceea ce ci numesc Logos 
este EI; că Logosul s-a făcut trup şi s-a sălăşluit între noi, iar noi — scandal 
întolerabil pentru spiritele care caută o explicaţie pur speculativă a lumii — 
lam văzut (Joan 1, 14). A spune că el, Cristos, este Logosul nu era o afir- 
majie filozofică, ci religioasă. Aşa cum foarte bine spunea A. Puech: „Ca în 
toate împrumuturile făcute de creştinism de la elenism, este vorba — începînd 
chiar cu'acesta, care este, din cîte ştim, primul — de aproprierea mai curînd 
a unei noţiuni care va folosi interpretării filozofice a credinţei, decât a unui 
element constitutiv al acestei credinţe.“ 

Simplul fapt că religia creştină îşi apropria, încă din perioada celei de a 
patra Evanghelii, o noţiune filozofică de o asemenea importanță constituie un 
eveniment la fel de decisiv. Astfel — şi acesta este lucrul de departe cel mai 
important —, însăşi Revelația cteştină, anterior oricărei speculaţii teologice 
sau filozofice, nu doar legitima, ci şi impunea asemenea aproprieri. lată de 
ce avea să rezulte de aici în mod necesar o speculație teologică şi filozofică. 
A afirma că în calitate de Logos Cristos este Dumnezeu, că toate au fost 
făcute în el şi prin el, că el este viaţa şi lumina oamenilor, însemna a recurge 
dinainte, dincolo de teologia Cuvîntului, la metafizica Ideilor divine şi la no- 
etica iluminării. 

Ceea ce este valabil în privinţa Evangheliei Sfintului Ioan este valabil şi 
în privinţa Epistolelor Sfintului Pavel. Evreu prin naştere, dar originar din 
Tarsul Ciliciei, oraş deschis influențelor greceşti, Pavel a ascultat, desigur, 
„diatribe“ stoice, de la care a păstrat tonul vehement şi anumite expresii; dar 

şi aici găsim altceva decît rămăşiţe ale unor metafizici anterioare; două-trei 
idei simple, aproape brutale, puternice în orice caz, care sînt tot atitea puncte 
de plecare. Mai înții, o anumită noţiune a Înţelepciunii creştine. Pavel ştie de 
existenţa înțelepciunii filozofilor greci, dar o condamnă în numele unei Înţe- 
lepciuni noi, care este nebunie pentru rațiune: credinţa în Isus Cristos. „Ludeii 
cer semne, iat elinii caută înţelepciune. Însă noi propovăduim pe Hristos cel 
răstignit: pentru iudei, sminteală; pentru neamuri, nebunie. Dar pentru cei che- 
maţi, şi iudei şi elini: pe Hristos, puterea lui Dumnezeu şi înţelepciunea lui 
Dumnezeu. Pentru că fapta lui Dumnezeu, socotită de către oameni nebunie, 
este mai înţeleaptă decit înțelepciunea lor şi ceea ce se pare ca slăbiciune a 
lui Dumnezeu, mai puternică decit tăria oamenilor“ (/ Cor. 1, 22-25). Din 
această dublă sfidare, cea adresată filozofilor va avea lungi ecouri în Evul 
Mediu, cu atît mai mult cu cît Sfintul Pavel a revenit asupra ei de mai multe 
ori (I Cor. 1, 21; 2, 5; 2, 8). Deasupra înţelepciunii umane, pe care o face de 
ris, stă nebunia propovăduirii, Înţelepciunea mintuitoare. 

Această denunţare a înţelepciunii greceşti nu era totuși o condamnare a 
raţiunii. Deşi subordonată credinţei, cunoaşterea natutală nu este eliminată. 
Dimpotrivă, într-un text citat fără întrerupere în Evul Mediu (Rom. 1, 19-21) 
şi de care Descartes însuşi se va prevala pentru a-şi legitima opera metafizică, 
Sfintul Pavel afirmă că oamenii au despre Dumnezeu o cunoaştere naturală 
suficientă pentru a îndreptăţi severitatea acestuia faţă de ei: „Căci minia lui 
Dumnezeu se descoperă din cer peste toată fărădelegca şi toată nedreptatea 
oamenilor care ţin nedreptatea drept adevăr. Pentru că ceea ce se poate cu- 
noaşte despre Dumnezeu cste cunoscut de către ei, fiindcă Dumnezeu le-a 
arătat lor. Cele nevăzute ale Lui se văd de la facerea lumii, înţelegindu-se 
din făpturi, adică veşnica lui putere şi dumnezeire.“ Sfintul Pavel vrea, fără 
îndoială, să dovedească aici că păginii nu pot fi iertaţi, dar o stabileşte pe 
baza principiului că raţiunea poate cunoaşte — prin inteligenţă şi pornind de 
la priveliştea oferită de lucrările divine — existenţa lui Dumnezeu, puterea 
sa veşnică şi alte atribute, pe care nu le numeşte. Teza nu era nouă, căci se 
află formulată explicit in Cartea înțelepciunii lui Solomon (13, 5-9), dar, prin 
Sfântul Pavel, ea va impune oricărui filozof creştin datoria de a accepta că 
raţiunea umană poate dobîndi o anumită cunoaştere despre Dumnezeu porn- 
ind de la lumca exterioară. 

Un alt pasaj din Epistola către Romani impunea, de asemenea, acceptarea 
faptului că orice om găsește în propria conştiinţă cunoaşterea naturală a legii 
morale (Rom. 2, 14-15); în sfirşit, alte pasaje conţineau cîteva îndrumări care 
au, în economia Epistolelor, o semnificaţie religioasă în esenţă, dar ale căror 
formulări, de origine stoică, le vom vedea reluate de numeroşi autori creştini. 
Aşa este, mai cu seamă, deosebirea dintre sufiet (psyche, anima) şi duh, spirit 
(pneuma, Spiritus), care va folosi mai tirziu drept fundament multor speculaţii 
psihologice inspirate din prima Epistolă către Tesaloniceni 5, 23. Deci asis- 
tăm iat, pur şi simplu, la una din acele apropricri filozofice pentru care Sfintul 
loan ne-a oferit un exemplu atit de grăitor. Aşa cum Sfîntul loan le spune 
păgînilor: ceea ce voi numiţi Cuvînt cste Cristos al nostru, Sfintul Pavel le 

spune stoicilor: ceea ce voi numiţi înţelepciune este credința noastră în Cris- 
tos, şi pe Cristos îl cinsteşte, fără să ştie, această conştiinţă despre care vorbiţi 
atit. Aceste puncte de contact nu ne îngăduie să scoatem în evidenţă introdu- 
cerea vreunui element grecesc în substanţa credinţei creştine; persoana lui 
Cristos şi sensul misiunii sale nu sînt deloc afectate de aşa ceva; întimplările 
povestite în Evanghelie şi învăţătura pe care aceasta o transmite vor rămîne 
deci, în integritatea lor iniţială, materia însăşi pe care se va exercita reflecţia 
Părinților Bisericii. 

Se numeşte literatură patristică, în sens larg, totalitatea operelor creştine 
care apafţin epocii Părinților Bisericii; dar nu toate au drept autori Părinţi ai 
Bisericii, şi nici chiar această titulatură nu este riguros exactă. Într-un prim 
sens, ea îi denumeşte pe toţi scriitorii ecleziastici vechi, care au murit în cre- 
dinţă creştină și în comuniune bisericească; în sens testrins, un Părinte al 
Bisericii trebuie să întrunească patru trăsături: ortodoxie doctrinală, viață dusă 
în sfinţenie, recunoaştere de către Biserică, relativă vechime (aproximativ pină 
la sfirşitul secolului al III-lea). Cînd nota de vechime lipseşte, dar scriitorul 
a reprezentat strălucit doctrina Bisericii, acesta primeşte titlul de Doctor al 
Bisericii; tradiţia îngăduie totuşi numirea celor mai vechi dintre ei, pină la 
Grigore cel Mare, drept Părinţi, iar Evul Mediu îi desemna pe toţi cu titlul 
de sancti!. Cînd se făcea distincţia între „sfinţi“ şi filozofi, tocmai Doctorii 
Bisericii se aveau în vedere. În 1298, Bonifaciu VIII îi ridică ia rangul de 
Doctori ai Bisericii pe Ambrozie, Augustin, Ieronim, Grigore cel Mare. Mulţi 
alţii, ca Toma d'Aquino, sînt relativ recenți: Bonaventura nu a primit titlul 
decit în 1587, de la Sixt V. Să amintim că un Doctor al Bisericii nu este 
infaâlibi] şi că, acolo unde se înşală, nu vorbeşte ca Doctor. În sfirșit, după 
Doctorii Bisericii vin Scriitorii ecleziastici, a căror autoritate doctrinală este 
mult mai mică şi a căror ortodoxie poate să nu fie chiar ireproşabilă, dar care 
sînt marigri vechi şi importanţi ai tradiţiei: Origene, Eusebiu al Cezareii se 
numără printre ei. Aceste clasificări precise sint de origine modernă, iar Evul 
Mediu, deşi nu-i aşeza pe toţi aceşti scriitori pe aceeaşi treaptă, nu-i împărțea 
după nici un criteriu exact. Cît despre noi, vorbind despre atitudinea faţă de 
filozofie a Părinților greci şi a Părinților latini, îi vom include în această de- 
numite comună şi pe scriitorii ecleziastici, şi pe Doctorii Bisericii. 

CAPITOLUL ÎNTÎI 
PĂRINŢII GRECI ŞI FILOZOFIA 


Filozofia apare în istoria creştinismului doar în momentul în care anumiţi 
creştini au luat poziţie faţă de ea, fie ca să o condamne, fie ca să o absoarbă 
în religia cea nouă, fie ca să o folosească în scopurile apologeticii creştine. 
Termenul „filozofie“ prezintă încă din această epocă sensul de „înţelepciune 
păgînă“, pe care îl va păstra timp de secole. Chiar şi în secolele al XII-lea şi 
al XIII-lea, termenii philosophi! şi sancti? vor semnifica în mod direct opozi- 
ţia dintre concepțiile despre lume elaborate de oameni lipsiţi de lumina cre- 
dinţei şi cele ale Părinților Bisericii, care vorbesc în numele revelaţiei creşti- 
ne. e. Nu este însă mai puţin adevărat că, foarte devreme, creştinismul a trebuit 
ă seama de filozofiile păgîne şi că, potrivit temperamentului fiecăruia, 
creştinii cultivați ai primelor secole au luat atitudini foarte diferite faţă de ele. 
Unii, care nu s-au convertit la creştinism decît destul de tirziu şi după ce 
ptimiseră o educaţie filozofică grecească, erau cu atit mai puţin înclinați să o 
condamne în bloc cu cît propria lor convertire le apărea mai curînd drept 
evenimentul final al căutării lui Dumnezeu, începută de ei cu filozofii. Printr-un 
efect de perspectivă inevitabil, gînditorii păgini ai secolelot de dinaintea lor 
Je apăreau ca înscrişi deja pe drumul căruia creştinismul tocmai îi dezvăluisc, 
în sfirşit, capătul. Dimpotrivă, alţii, pe care nici o nevoie speculativă nu-i 
împingea către cercetarea filozofică, adoptau o atitudine hotărît negativă faţă 
de nişte doctrine care nu le trezeau nici un interes. Oricum, atita timp cât 
filozofia continua deci să fie considerată o realitate distinctă de credinţa creş- 
tină, rămîne posibil să-i scriem istoria, adică istoria a ceea ce au gindit primii 
creştini despre ea. 


1. — PĂRINȚII APOLOGIŞTI 
Încă din secolul a! II-lea al erei creştine, apar Părinţii Apologişti, sau A po- 
logeţi, numiţi astfel fiindcă principalele lor opere sînt apologii ale religiei creş- 
tine. În sensul tehnic al termenului, o apologie eta o pledoarie juridică, şi 


! filozofi (75. laz.). 

aceste opere sînt într-adevăr pledoarii în vederea oblinerii de la împărații ro- 
mani a recunoaşterii dreptului legal al creştinilor la existenţă, într-un imperiu 
oficialmente păgîn. Găsim în ele expuneri parţiale ale credinţei creştine şi 
citeva încercări de justificare a ei în fața filozofiei greceşti. 

Dintre cele două apologii cele mai vechi, care, ambele, datează din jurul 
anului 125, cea a lui Quadratus nu a mai fost găsită niciodată. Se pare, de 
altfel, că se întemeia rnai ales pe minunile lui Cristos şi nici o mărturie nu 
lasă să se înţeleagă că ar fi luat poziţie faţă de filozofi. Avem însă traducerea 
apologiei lui Aristide, care conţine deja cîteva teze de clară inspiraţie filozo- 
fică. Pornind de la cercetarea totalităţii lucrurilor şi de la ordinea lor vădită, 
Aristide notează că orice mişcare regulată care domneşte astfel în univers 
ascultă de o anumită necesitate, de unde conchide că autorul şi coordonatorul 
acestei mişcări este Dumnezeu. Nemişcat, de neînțeles şi de nenumit, acest 
Dumnezeu cuprinde cu puterea sa universul pe care l-a creat. Nici elementele 
şi nici aştrii nu sint zeități, nu există decît un singur Dumnezeu, căruia toate 
neamurile deopotrivă, barbari, greci, iudei şi creştini, îi datorează supunere. 
Aşadar, concepţia creştină despre univers se cristalizează, în liniile ei mari, 
încă din primul sfert al veacului al [-lea; nu ar fi inexact să o numim „iu- 
deo-creştină“, căci este tocmai cea pe care creştinismul o moştenise din Ve- 
chiul Testament. Noţiunea unui Dumnezeu unic, creator al universului, este 
trăsătura ei dominantă. Ea s-a impus imediat gîndirii primilor scriitori creş- 
tini, căci o regăsim, exprimată cu o vigoare neaştepiată la vremea aceea, în 
Păstorul lui Hermas (pe la 140-145): „Mai întîi de toate, crede că este un 
singur Dumnezeu, Care le-a făcut pe toate şi le-a întocmit, Care le-a adus pe 
toate de la neființă la fiinţă“ (Poruncile I, 1). De altfel, această formulă a 
creaţiei ex nihilo? eta ea însăşi de origine biblică (11 Mac. 7, 28) şi avea să 
devină termenul tehnic folosit de toți scriitorii creştini pentru a desemna actul 
însuși al creaţiei. e 

Opera Sfintului Iustin, martir, este contemporană cu Păstorul lui Hermas. 
Născut la Flavia Neapolis (Nabulus), din părinţi păgini, Iustin s-a convertit 
la creştinism înainte de 132 şi a fost martirizat la Roma, sub prefectul lunius 
Rusticus (163-167). Dintre scrierile sale care s-au păstrat, cele mai impotr- 
tante sint Prima apologie (150), adresată împăratului Hadrian, urmată curind 
de completarea ei, A doua apologie, adresată împăratului Marc Aureliu, şi 
Dialog cu Tryphon, scris pe la 160. lustin ne povesteşte propria sa evoluţie 
religioasă şi, deşi stilizată, relatarea acesteia în Dialogul cu Tryphon exprimă 
totuşi cu fidelitate principalele motive ale convertirii la creştinism pe care 
putea să le aibă un păgin de cultură greacă pe la anul 130 după Cristos. Pteo- 
cupările religioase deţineau pe atunci un loc însemnat şi în filozofia greacă. 
Convertirea la creştinism insemna adesea trecerea de a o filozofie însufleţită 
de un spirit religios la o religie capabilă de concepţii filozofice. Pentru tînărul 


? din nimic (1b. da). 

Iustin, filozofia era „ceea ce ne călăuzeşte către Dumnezeu şi ne uneşte cu 
el“. I-a ftecventat mai îndi pe stoici, dar pe oamenii aceştia nu-i interesa Dum- 
nezeu şi chiar i-au spus că nu e necesar să-l cunoşti. Adresindu-se apoi pe- 
ripateticienilor, a dat peste un profesor care i-a cerut mai întîi să ajungă la o 
înţelegere asupra plăţii, „pentru ca relaţiile dintre ei să nu rămînă fără folos“: 
acesta nu era deci filozof. Lustin a vrut atunci să înveţe de la un pitagorician, 
dar acest profesor cerea să ştii mai întîi muzică, astronomie şi geometrie, iar 
Iustin nu se putea hotări să dedice acestor ştiinţe timpul necesar. Un rezultat 
mai bun îl aştepta la discipolii lui Platon. Acolo a învăţat într-adevăr ceca ce 
dorea să afle: „Înțelegerea lucrurilor necorporale“, spune Iustin, „mă atrăgea 
în cel mai înalt grad; contemplarea Ideilor îti înatipa gîndul, astfel încît, la 
puţină vreme, am crezut că am ajuns înțelept; am fost chiar atît de prost încît 
am sperat că-l voi vedea imediat pe Dumnezeu: căci acesta e țelul filozofiei 
lui Platon.“ 

În filozofie, Iustin căuta o religie naturală. Nu ne vom mira aşadar că mai 
tîrziu a putut să schimbe platonismul cu altă religie. În pustnicia în care se 
retrăsese pentru a medita, Iustin a întilnit un bătrîn care l-a întrebat despre 
Dumnezeu şi despre suflet, şi cum el i-a răspuns înfăţişindu-i concepţia lui 
Platon despre Dumnezeu şi despre transmigrarea sufletelor, bătrânul i-a arătat 
cât de incoerentă este aceasta: dacă sufletele care l-au văzut pe Dumnezeu 
trebuie apoi să-l uite, fericirea lor nu este decît neputinţă; iar dacă cele ne- 
vrednice să-l vadă rămîn, drept pedeapsă pentru nevrednicia lor, legate de 
trup, pedepsirea este inutilă atita vreme cît ele nu se ştiu pedepsite. La aces- 
tea, Iustin a schiţat o justificare din Timaios, dar bătrinul i-a zăspuns că nu-i 
pasă nici de Timaios şi nici de doctrina platoniană a nemuririi sufletului. Su- 
fletul trăieşte nemuritor nu pentru că este viaţă, aşa cum ne învaţă Platon, ci 
pentru că o primeşte, aşa cum ne învaţă creştinii: sufletul trăieşte pentru că 
aşa vrea şi atita timp cît vrea Dumnezeu. Acest răspuns ne pate azi de o 
simplitate înrudită cu banalitatea, dar el marca limpede linia care despărţea 
creştinismul de platonism. Iustin a întrebat, aşadar, unde se poate citi această 
doctrină şi, curm i se răspunse că nu în scrierile vreunui filozof, ci în cele ale 
Vechiului şi Noului Testament, a fost de îndată cuprins de dorinţa de a le 
citi: „O flacără mi s-a aprins deodată în suflet şi m-am simţit cuprins de iubire 
pentru Profeţi şi pentru acei oameni prieteni ai lui Cristos; şi, chibzuind eu 
însumi la toate aceste cuvinte, am înţeles că această filozofie este singura 
folositoare şi sigură.“ 

Acest text din Dialogul cu Tryphon este de o importanţă capitală, căci ne 
arată, într-un caz concret şi istoriceşte localizabil, cum a putut religia creştină 
să asimileze imediat un domeniu revendicat pînă atunci de filozofi. Aceasta, 
deoarece creştinismul ofetea o nouă soluţie unor probleme pe care filozofii 
înşişi le puseseră. O religie întemeiată pe credinţa într-o revelaţie divină se 
dovedea capabilă să rezolve problemele filozofice mai bine decit filozofia; 

discipolii ei aveau aşadar dreptul să-şi revendice titlul de filozofi şi, fiind 
vorba de religia creştină, să se declare filozofi chiar în calitate de creştini. 

Această pretenţie nu era totuşi ferită de orice obiecţie. Mai întîi, dacă se 
admite că Dumnezeu nu le-a dezvăluit oamenilor adevărul decit prin Cristos, 
se pare că cei care au trăit înainte de Cristos nu sint vinovaţi că nu l-au cu- 
noscut. Punînd chiar el această problemă în Prima apologie, lustin îşi lua 
sarcina să definească natura revelaţiei creştine şi locul ei în istotia omenirii. 
Principiul soluţiei pe care o propune este împrumutat din prologul Evanghe- 
liei după loan. „Am aflat“, afirmă cl aşadar, că orice om care vine pe lume 
e luminat de Cuviînt şi, ca urmare, „toată omenirea se împărtăşeşte din Cuvint“. 
Există deci o revelaţie universală a Cuviîntului divin, anterioară celei care s-a 
produs cînd acelaşi Cuvint s-a făcut trup. lustin va expune din nou această 
teză în termeni împrumutaţi din stoicism, cînd va spune, în A doua apologie, 
că adevărul Cuvintului este ca o „rațiune seminală“, adică o sămînţă din care 
fiecare om a primit o mică parte. Oricum ne-am exprima, faptul rămine ace- 
laşi şi, de vreme ce Cristos este Cuvîntul întrupat, toţi oamenii care au trăit 
întru Cuvînt, fie ei iudei sau păgini, au trăit întru Cristos, în timp ce aceia 
care, prin apucăturile lor, au trăit împotriva Cuvântului, au trăit şi împotriva 
lui Ctistos. Creştini şi anticreştini şi, ca atarc, merite şi greşeli au existat aşa- 
dar şi înainte de Cristos. Dacă adăugăm la acestea că filozofii greci şi-au 
împrumutat deseori ideile din cărţile Vechiului Testament, vom fi îndreptăţiţi 
să conchidem că revelaţia creştină este punctul culminant a! unei revelații 
divine veche de cînd neamul omenesc. 

Dacă aşa stau lucrurile, creştinismul îşi poate asuma răspunderea întregii 
istorii, pretinzîndu-i însă şi foloasele. Tot răul săvîrşit s-a săvirşit împotriva 
Cuvintului şi tot binele săvîrşit s-a săvirşit prin Cuvînt; or, Cuvîntul e Cristos; 
Iustin conchide aşadar în numele creştinilor: „tot adevărul care s-a spus vreo- 
dată ne aparţine“. Aceste vorbe într-adevăr celebre din A doua apologie 
(cap. XIII) justificau anticipat folosirea filozofiei greceşti de către ginditorii 
creştini ai secolelor următoare. Înţelegem, cel puţin, de ce Iustin însuşi n-ar 
fi fost mirat de aşa ceva. Pentru el, Heraclit şi stoicii nu sînt străini de gîndi- 
rea cteştină; Socrate l-a cunoscut „în parte“ pe Cristos: într-adevăr, el a des- 
coperit anumite adevăruri prin strădania raţiunii care este ea însăşi o partici- 
pare la Cuviînt, iar Cuvîntul e Cristos; Socrate face deci parte dintre discipolii 
lui Cristos. Pe scurt, acelaşi lucru se poate spune despre toţi filozofii păgîni 
care, gîndind adevărul, au avut în ei germenii acestui adevăr deplin pe care 
revelaţia creştină ni-l oferă în starea lui desăvirşită. 

Principiile călăuzitoare ale lui Iustin sînt mai importante decit modalităţile 
în care el le-a aplicat. De altfel, natura însăşi a scrierilor sale nu se preta 
expunerilor generale şi nici discuţiilor aprofundate. Dialogul cu Tryphon şi 
cele două Apologii nu-şi propun să expună doctrina creştină în ansamblu, cu 
atît mai puţin să dezvolte concepţiile filozofice la care aderă autorul. Iustin 
nu face decit să atingă în treacăt elementele prin care crede de cuviinţă să 

justifice credința creştină şi, la rîndul nostru, nu putem decit să culegem aces- 
te indicaţii fragmentare, grupîndu-le sub titluri de capitole care nici măcar 
nu-i aparțin. 

Dumnezeu este o fiinţă unică şi de nenumit; Iustin spune „anonimă“. Să-l 
numeşti Tatăl, Creator, Domn sau Stăpin înseamnă să arăţi nu atit ceea ce 
este el în sine, cît ceea ce este sau face pentru noi. Acest Dumnezeu ascuns 
este Dumnezeu Tatăl. Creator al lumii, nimeni nu i-a vorbit şi nici nu l-a 
văzut vreodată, dar el s-a făcut cunoscut omului trimiţind „un Dumnezeu altul 
decit cel care le-a făcut pe toate, spun altul ca număr, şi nu ca noțiune“. Acest 
alt Dumnezeu este Cuvîntul, care s-a arătat lui Moise, precum şi altor patri- 
arhi şi despre care am spus că-l luminează pe orice om care vine pe lume. 
Cuvântul este „primul născut“ al lui Dumnezeu, care l-a zidit sau „plămădit“ 
înaintea oricărei făpturi. Cînd încearcă să exprime raportul dintre Cuvint şi 
Tatăl, Iustin foloseşte comparajii fatal deficiente, precum cea cu focul care 
aprinde un altul fără să se împuţineze sau cea, perfect stoică, cu gindirea 
(cuvîntul interior) care se exprimă în vorbe (cuvîntul rostit) fără a se despărți 
de sine. Această naştere a Cuvintului de către Tatăl s-a petrecut înainte de 
facerea lumii. Un text obscur, tradus diferit de diferiţi interpreţi, îi îndrep- 
tăţeşte pe unii să spună că, după părerea lui lustin, Cuvîntul a fost născu 
înainte de facere, dar în vederea facerii, iar pe alţii să nu-i atribuie această 
doctrină a naşterii temporale a Cuvintului. Oricum ar sta lucrurile în această 
privinţă, Iustin a subordonat în mod expres Cuvîntul Tatălui şi creatorului 
tuturor lucrurilor. Dumnezeul demiurg, pentru a folosi, împreună cu el, lim- 
bajul din Timaios, ocupă primul loc: Cuvintul, pe care l-a născut după voia 
sa, este tot Dumnezeu, dar de rangul al doilea. Cit despre Duhul Sfint, a treia 
persoană a' Treimii creştine, el este Dumnezeu „în al treilea rînd“, felul în 
care voșbeşte Iustin despre toate acestea ne determină să credem că nu le-a 
definit niciodată în mod clar natura, locul sau rolul. 

La om, lustin nu a ţinut seama decit de suflet. Pasajul din Dialogul cu 
Tryphon, în care vorbeşte despre natuta lui, este destul de obscur: „Așa cum 
omul nu există veşnic, iar trupul nu dăinuie unit mereu cu sufletul, ci, atunci 
cînd această armonie trebuie distrusă, sufletul părăseşte trupul şi omul nu mai 
există, tot aşa, cînd sufletul trebuie să înceteze să mai fie, duhul vieţii fuge 
din el; sufletul nu mai există şi se întoarce, la rîndul lui, acolo de unde ieșise.“ 
Această concepție tripartită a naturii umane (corp, suflet, spirit sau pneuma) 
este de origine pauliană şi stoică. De altfel, se vede că Iustin nu consideră 
imposibilă moartea sufletului. Într-adevăr, sufletul — așa cum îl învățase bă- 
tiinul căruia îi datora convertirea — nu este viaţă, ci o primeşte de la Dum- 
nezeu; deci nu este nemuritot de drept, ci dăinuie atita tinip cît Dumnezeu 
vrea să îl păstreze. Un text curios din Dialogul cu Tryphon (V, 3) spune că 
sufletele drepţilor se duc într-o lume mai fericită, unde nu mai mot, pe cînd 
cele ale păcătoşilor sînt pedepsite atâta timp cît Dumnezeu vrea ca ele să exis- 
te; dar cum, în alt loc, Iustin vorbeşte de chinuri veşnice, nu se poate afirma 

că a luat o poziţie clară în această chestiune. Oricum, Iustin nu se îndoieşte 
că sufletul trebuie răsplătit sau pedepsit în viaţa de apoi potrivit cu faptele 
lui bune sau rcle. De altfel, aşa este şi drept: de vreme ce voinţa lui e liberă 
şi nicidecum supusă soartei, aşa cum susţin stoicii, omul este răspunzător de 
faptele sale. Iustin a insistat atit de tare asupra liberului arbitru ca temei ne- 
cesar şi suficient al virtuţii şi al greşelii, şi a vorbit atit de puţin şi de neclar 
despre păcatul originar, încît nu ne prea putem da seama cum a conceput 
rolul harului divin. Despre care a vorbit totuşi, iar dacă ne amintim că mai 
multe scrieri ale lui lustin s-au pierdut, vom socoti desigur înțelept să nu-i 
reconstituim în mod arbitrar poziţia în această chestiune. Cu siguranță, lustin 
nu s-a gîndit nici că faptele sale l-ar putea mîntui independent de Cristos şi 
nici că Cristos l-ar mîntui independent de faptele sale, dar nu e clar ca el să 
fi simţit nevoia să aşeze această dublă certitudine pe vreo speculație. 

Iustin se arată a fi primul dintre cei pentru care revelaţia creştină este 
punctul culminant al unei revelații mai ample, şi totuşi creştină în felul ei, de 
vreme ce orice revelaţie vine de la Cuvînt, iar Cristos este Cuvintul întrupat. 
Iustin poate fi deci considerat strămoşul acestei familii spirituale creştine, al 
cărei creştinism larg deschis revendică pentru sine tot adevărul şi tot binele 
şi se consactă să le descopere pentru a şi le asitnila. Numeroşi vor fi membrii 
acestei familii, şi nu toţi vor fi sfinţi, dar lustin Martirul a fost; singele pe 
care l-a vărsat pentru Cristos garantează din plin autenticitatea unui creşti- 
nism de acest gen şi se răsfringe asupra unor mărturii mai puţin clare decit 
a lui. Printre martorii lui Cristos care l-au mărturisit pînă la martiriu, lui Iustin 
îi plăcea să-l numere şi pe Socrate, condamnat şi omorit, la aţiţarea diavolu- 
lui, pentru nestrămutata lui dragoste de adevăr. Lucru de care trebuie, poate, 
să ne amintim pentru a interpreta corect o vorbă de-a lui Erasm; căci lustin 
demonstrase anticipat adevărul din invocaţia umanistului, atât de des citată şi 
atit de diferit interpretată: „Sfinte Socrate, roagă-te pentru noi.“ 

În istorie, întimplarea merge uneori cu capriciul pină la simularea nece- 
sităţii. După lustin, Tajian, adică prototipul şi strămoşul ginditorilor al căror 
creştinism, întors asupra lui însuşi, este mai curînd grăbit să excludă decit 
curios să asimileze. Se pare că educaţia lui Taţian a fost cea primită de retorii 
greci. De altfel, toată viaţa şi-a păstrat gustul pentru literatură şi stilul deseori 
obscur, deprinse din tinereţe. După ce a călătorit şi s-a iniţiat în diferite dis- 
cipline, în special în filozofie, s-a convertit la creştinism din motive asemă- 
nătoare cu cele alc lui Iustin. S-a dus atunci la Roma, unde l-a cunoscut pe 
Iustin, devenindu-i discipol. Acest profesor, pe care l-a numit „prea minunat“, 
a exercitat o influenţă profundă asupra gîndirii sale, dar elementele care au 
trecut de la Iustin la Tajian şi-au schimbat mult aspectul prin integrarea în 
opera discipolului. Lucrarea sa principală, Cuvint cărre greci, este datată de 
istorici între 166 şi 171, dar pentru motive destul de greu de înţeles. Cu cît 
i se subliniază mai mult elementele eretice, cu atit se face mai mult legătura 
între data redactării ei şi cea a ieşirii lui Taţian din rîndurile Bisericii; cu cât 

se atenuează mai mult acest aspect al operei, cu atît mai mult este pusă redac- 
tarea ei în legătură cu data convertirii lui Taţian la creştinism. Oricare ar fi 
adevărul, rămine un fapt că Taţian s-a îndrepiat din ce în ce mai mult către un 
soi de gnosticism şi a aderat, în 172, la gnoza lui Valentin. Mai tîrziu, avea 
fie să întemeieze, fie să refacă secta zisă a encratiţilor, profesind un rigorism 
moral absolut, interzicind căsătoria şi recomandind abţinerea de la carne şi 
vin, pentru a se evita riscul păcătuirii. Taţian a mess atit de departe în apli- 
carea principiilor sale, încît a ajuns să înlocuiască vinul cu apă în taina eu- 
haristiei. Din ultima perioadă a vieţii sale datează o concordanţă a celor patru 
evanghelii, Diatessaron, al cărei succes a fost, mai ales în Syria, considerabil. 
Cuvintul către greci este declaraţia drepturilor barbarilor, adică ale creşti- 
nilor şi ale creştinismului, împotriva grecilor şi a culturii acestora. Taţian a 
folosit adesea împotriva lor un argument pe care l-am întilnit deja la lustin, 
dar pe care polemiştii şcolii iudeo-alexandrine (losephus Flavius, Împotriva 
lui Apion L; Filon, Alegorii 1, 33) le folosiseră înaintea lor: grecii au împru- 
mutat din Biblie multe dintre ideile lor filozofice. Nimic nu ne îngăduie, azi, 
să considerăm afirmaţia drept justificată, dar, luată ca fapt în sine, ea dove- 
deşte că primii gînditori creştini au fost pe deplin conştienţi că o anumită arie 
de probleme ţine concomitent de competența filozofilor şi de cea a creştinilor. 
Cu toate că nu el l-a inveniat, Taţian a folosit acest argument cu atita dărnicie, 
încît putem vedea în el trăsătura caracteristică a apologeticii sale. Ba chiar 
i-a generalizat utilizarea, inspirat de un violent sentiment antielenic. Ceea ce 
susţinea era că grecii n-au inventat niciodată nimic, şi iai ales nu filozofia. 
Capitolele 31, 36 şi 110 din Cuvint urmăresc să dovedească faptul că „filo- 
zofia noastră“ — aşa numeşte Taţian religia creştină — este mai veche decit 
civilizaţia grecilor, aceştia împrumutind din ea numeroase învăţăminte, pe care, 
de altfelz nu le-au înţeles prea bine. Sofiştii greci şi-au furat ideile, ascun- 
zindu-şi furtul. lar ceea ce nu au împrumutat din Scripturi fiind absurd, e de 
neînțeles cu ce superioritate s-ar putea lăuda filozofii. Aristotel, de pildă, nega 
providenţa sau, cel mult, o limita la domeniul necesităţii, cu excepția a tot ce 
se petrece pe Pămiînt; în plus, propaga o morală aristocratică, rezervind feri- 
cirea celor avuţi, de neam, putemici şi frumoşi. Stoicii propovăduiau doctrina 
veşnicei reintoarceri a evenimentelor: Anytos şi Meletos vor trebui deci în 
mod fatal să se întoarcă pentru a-l acuza din nou pe Socrate, iar cum cei răi 
sint totdeauna mai numeroşi decît drepţi, numărul drepţilor va fi întotdeauna 
mai mic decit al celor răi. E ca şi cum ai spune că Dumnezeu este răspunzător 
de răul din lume sau, mai degrabă, că Dumnezeu este el însuşi răutatea celor 
răi, de vreme ce stoicii il identifică cu necesitatea absolută a fiinţelor. De 
altminteri, este cu totul inutil să critici în detaliu sistemele filozofilor, şi-au 
luat singuri sarcina s-o facă, din moment ce şi-au petrecut vremea combă- 
tindu-se între ei. Taţian a fost primul care a dezvoltat în toată amploarea ar- 
gumentul, deseori reluat mai tîrziu, „prin contrazicerile filozofilor“. Această 
temă va constitui, începînd cu secolul al II-lea, întreaga substanță a lucrării 
atribuite de tradiţia lui Hermas, J7risio pkilosophorum (Persiflarea filozofilor). 

Criticile îndreptate de Taţian împotriva religiei păgîne nu sînt deosebit de 
originale şi constau, mai ales, în evidenţierea imoralităţii mitologiei greceşti 
şi absurdităţii actelor pe care aceasta le atribuie zeilor; ceea ce filozofii greci 
n-au neglijat să facă înaintea lui. Ctitica pe care o face astrologiei constă în 
demonstrarea faptului că este lucrarea diavolilor şi că este, de altfel, de ncîm- 
păcat cu ideea creștină a răspunderii. Obiecţiile sale impotriva vrăjitoriei sînt 
de acelaşi tip. Lustin spusese înaintea lui, în cele două Apologii, că diavolii 
se slujesc de vrăjitorie pentru a-i subjuga pe oameni. Dezvoltind această idee, 
Taţian arată că, în general, bolile au cauze naturale, dar că diavolii se dau 
drept capabili să le vindece: de aici rețetele vrăjitoreşti. De fapt, apologetul 
nostru nu are mai multă încredere în medicină decit în vrăjitorie, cu care se 
pare că, practic, a confundat-o. Adevăratul său gînd este că un creştin vrednic 
de acest nume socoteşte încrederea în Dumnezeu drept un leac suficient pen- 
tru durerile de care suferă. După ctitica politeismului şi a magiei, ctitica lui 
Taţian s-a extins cu deosebire asupra fatalităţii. E destul de curios că obiec- 
ţiile sale împotriva unei teze a cărei obirşie putea fi căutată în stoicism au o 
rezonanță stoică atit de limpede. Creştinul nu poate fi supus fatalităţii, afirmă 
Taţian, căci este stăpin pe sine şi pe dorinţele sale. 

Teologia lui Taţian nu diferă sensibil de cea a lui lustin. Expresiile pe 
care le foloseşte sînt totuși mai limpezi, uneori mai şocante, şi nu ştii dacă 
trebuie să-l citeşti pe Iustin în lumina lui Taţian sau dacă discipolul a forţat 
gindirea dascălului în anumite probleme importante. Dumnezeul lui Taţian 
este unic, spirit pur, invizibil pentru ochii oamenilor. În plus, este „principiu“ 
a tot ce există, adică cel care, fiind el însuşi nematerial, a creat materia. Dum- 
nezeu nu are cauză, dar toate celelalte au, şi această cauză este Dumnezeu. 
Felul în care Dumnezeu este cauză e demn de luat în seamă. El nu a creat 
materia ca imanent acesteia, ci o domină. Dacă există deci un spirit imanent 
lucrurilor, un „suflet al lumii“, acesta nu poate fi decit an principiu subordo- 
nat lui Dumnezeu şi care nu este Dumnezeu. Această săgeată îndreptată îm- 
potriva stoicismului caracterizează poziţia personală a lui Taţian. Din moment 
ce toate îşi datorează ființa lui Dumnezeu, îl putem cunoaşte pe Creator por- 
nind de la creatură. Cum spune Tajian, care îl evocă aici pe Sfintul Pavel 
(Rom. 1, 20): „Îl cunoaştem pe Dumnezeu prin zidirea Lui, iar prin lucrările 
Lui îi înţelegem puterea nevăzută.“ 

Înainte de facerea lumii, Dumnezeu era singur, dar toată puterea lucrurilor 
văzute şi nevăzute era deja în el. Tot ce era în el se afla acolo „prin mijlocirea 
Logosului“, care îi era lăuntric. Atunci a avut loc întimplarea, întilnită deja 
la lustin, însă descrisă de data aceasta în termeni atit de clari încît nu ne mai 
putem îndoi în privinţa naturii ei. „Printr-un act liber de voinţă al lui Dum- 
nezeu, a cărui esenţă este simplă, iese din el Cuvintul, iar Cuvîntul, care nu 
s-a dus în gol, este prima lucrare a Tatălui.“ Taţian, care-l evocă şi aici pe 
Sfintul Pavel (Colos. 1, 15), vrea să spună că Logoșul divin nu s-a pierdut 
în gol, precum cuvintele (verba) pe care le pronunţăm, ci că, o dată rostit, a 

rămas şi a dăinuit ca fiinţă reală. Rămîne atunci să ne întrebăm cum s-a pro- 
dus această generare. Logosul „provine dintr-o împărtăşire, iar nu dintr-o îm- 
părţire, Ceea ce este împărţit este scos din lucrul care se împarte, dar ceea 
ce este împărtăşit presupune dăruirea de bunăvoie şi nu prilejuieşte nici o 
lipsă în lucrul din care este luat“. Aşa este producerea Cuvintului de către 
Dumnezeu, precum o torță aprinsă de o altă torţă, sau precum cuvintul auzit 
de cei ce-şi ascultă dascălul: „Eu însumi, de pildă, vă vorbesc şi voi mă auziţi, 
iar eu, cate mă adresez vouă, nu sînt lipsit de cuvîntul meu pentru că acesta 
se transmite de la mine la voi, ci, rostindu-mi cuvîntul, îmi propun să tân- 
duiesc materia învălmăşită care este în voi.” Dumnezeu şi-a rostit aşadar 
Cuvintul fără să se despartă de el, în scopul creaţiei. 

Căci Cuvintul este cel care a făcut materia. Cum spune Taţian, „a lucrat-o” 
în calitate de „demiurg“. Cuvintul creştinesc se întilneşte aşadar aici cu zeul 
din Timaios, care, la rîndul său, se preface în Zeu creator. La drept vorbind, 
în scrierile lui Taţian Cuvîntul nici nu găseşte, precum demiurgul lui Platon, 
materia gata făcută, nici nu o creează din nimic, precum Dumnezeul Bibliei. 
Pare mai degrabă să o „proiecteze“ în afara lui printr-un fel de radiaţie, dar 
nu ar putea preciza mai mult, căci l-am face pe Taţian să spună lucruri pe 
care nu le-a spus. Dimpotrivă, se ştie cu certitudine că, reprezentindu-şi naşte- 
rea divină a Cuvîntului ca pe o naştere omenească a gîndirii şi a vorbirii, a 
conceput creaţia ca pe un fel de invăţătură: „Rostindu-mi cuvîntul, îmi propun 
să rinduiesc materia învălmăşită care e în voi, şi aşa cum Cuvântul, care s-a 
născut înăuntrul principiului, a dat naştere la rîndul lui — ca unei lucrări a 
sa şi rînduind materia — creaţiei pe care o vedem, tot aşa şi eu, aidoma 
Cuvântului, fiind renăscut şi dobindind înţelegerea adevărului, lucrez să pun 
rânduială în invălmăşirea materiei, cu care am aceeaşi obîrşie. Căci materia 
nu este fără începu, asemenea lui Dumnezeu, şi nu este, nefiind lipsită de 
început, aceeaşi putere ca Dumnezeu: ci a fost creată, este lucrarea altuia şi 
nu a putut să fie făcută decit de creatorul universului“. Imediat după descrie- 
rea în aceşti termeni a creaţiei, în capitolul V al Cuvintului său, Taţian o 
foloseşte drept argument în favoarea învierii trupului. Pentru cel care admite 
creaţia, nașterea unui om este întocmai ceea ce va fi învierea lui; pentru raţiu- 
ne, ambele teze sînt deci echivalente. : 

Primele creaturi sînt ingerii. Fiind creaţi, ei nu sînt Dumnezeu. Nu posedă 
deci Binele prin esenţă, ci îl înfăptuiesc prin voinţă. Ca atare, sînt vrednici 
sau nu şi pot fi, pe drept, răsplătiți sau pedepsiţi. Rătăcirea îngerilor a fost 
deci pedepsită penttu că aşa era drept să fie. Cum s-a întimplat această rătăci- 
re? Tajian vorbeşte, în termeni abstracţi, despre rînduielile hotărite de Logos 
şi despre răzvrătirea primului înger împotriva legii lui Dumnezeu. Alţi îngeri 
au făcut atunci din el un zeu, dar Logosul „I-a înlăturat din preajma sa“ pe 
cel ce provocase rătăcirea, precum şi pe părtaşii lui. Această retragere a Lo- 
gosului a făcut din aceşti îngeri tot atiţia demoni, iar oamenii, care i-au urmat, 
au ajuns muritori. Din unele expresii folosite în capitolele VII şi XII ale 

Cuvîntului, trebuie dedus că Taţian s-a străduit să înfăţişeze doctrina creştină 
a căderii pe înţelesul păginilor. Deci toate acestea nu sint decit o povestire 
în sti] apologetic destinată cititorilor, şi ar fi poate imprudent să insistăm prea 
tare pe amănunte. În schimb, Taţian arată răspicat urmările rătăcirilor înge- 
rilor asupra oamenilor; căci are oroare de stoicism şi de doctrina acestuia 
despre necesitate şi susţine, în consecință, că îngerii căzuţi î-au învăţat pe 
oameni noțiunea de fatalitate. O dată acceptată, această credinţă a funcţionat 
ca şi cum Destinul ar fi o forţă adevărată, iar oamenii au ajuns într-adevăr 
robii acestei născociri diabolice. 

Despre antropologia şi despre teologia lui Tajian se poate afirma că ne 
expun tentaţiei de a preciza mai multe aspecte ale doctrinei lui Iustin, cu 
riscul de a-i atribui dascălului dezvoltări care nu-i aparţin poate decit disci- 
polului. Oricum, ştim că Taţian descompune ceea ce noi numim suflet în 
două elemente: mai întii ceea ce el numeşte psyche, un fel de spirit, precum 
cel care se va numi în latineşte animus, care impregnează materia a lot ce 
există: aşiri, îngeri, oameni, animale, plante şi ape. Cu toate că în sine această 
psyche este una, ea îşi schimbă natura după speciile diferite de fiinţe pe care 
le însufleţeşte. Este, de altfel, materială. Taţian declară că vorbeşte aici po- 
trivit cu Revelația, adică, probabil, cu acele texte ale Vechiului Testament 
care identifică sufletul animalelor cu sîngele. A doua parte a sufletului este 
spiritul sau pneuma. Este partea superioară şi sufletul propriu-zis. Este ne- 
materială şi în ea sălăşluieşte în om imaginea şi asemănarea cu Dumnezeu. 
Prin natura lui, sufletul este muritor; dacă nu moare, e datorită voinţei lui 
Dumnezeu. La Taţian, ca şi la dascălul său Iustin, este din păcate la fel de 
dificil să aflăm ce soartă îi rezervă efectiv Dumnezeu sufletului. Avem im- 
presia că ne lipseşte cheia pentru a le desluşi spusele. lată, cel puţin, ce se 
poate citi în capitolul XIII din Cuvint către greci: „Sufletul omenesc, greci, 
nu este în sine nemuritor, ci muritor; dar acelaşi suflet poate şi să nu tnoată. 
Dacă nu cunoaşte adevărul, moare şi se destramă o dată cu trupul, pentru a 
învia însă împreună cu trupul mai tirziu, la sfirşitul lumii, şi pentru a primi 
o dată cu trupul drept pedeapsă moartea în nemurire; dimpotrivă, cînd dobin- 
deşte cunoaşterea lui Dumnezeu, nu mai moare, chiar de se destramă pentru 
o vreme.“ Se poate glosa în voie un asemenea text, dar cum poţi fi sigur că 
o faci fără să trădezi gindirea autorului? Singurul aspect cert pare, într-adevăr, 
să fie acela că doctrina platoniană despre nemurirea firească a sufletelor, in- 
tegrată astăzi în doctrina creştină, nu s-a impus gîndirii primilor creştini ca 
necesară. Cel mai important pentru ei nu era să stabilească nemurirea pro- 
priu-zisă a sufletului, ci, în cazul în care acesta e muritor, să-i asigure învie- 
rea, iar, dacă e nemuritor, să susţină că nu este nemuritor prin el însuşi, ci 
prin libera voinţă a lui Dumnezeu. 

Aceasta este concepţia despre nemurirea sufletului în care pare să-şi fi 
găsit Taţian principiul moralei sale. În sine, sufletul nu este decit întuneric, 

dar a primit de la Cuvînt deopotrivă lumină şi viaţă. După ce s-a răzvrătit 
împotriva lui Dumnezeu, viaţa l-a părăsit, iar el trebuie să se străduiască de 
aici înainte să-şi regăsească izvorul. Din fericire pentru oameni, Cuvintul în- 
cearcă, la rindul lui, să coboare iar printre ei, prin mijlocirea celor inspirați, 
cei în care domină pneumat, spre deosebire de cei în care domină psyche5. 
O convertire (mezanoia) are loc în toate sufletele care primesc din nou în ele 
Duhul Sfint, pe care îl gonise păcatul. Această convertire, sau pocăință, în- 
deamnă sufletul să se desprindă de materie şi să se înscrie într-un ascetism 
care îl va izbăvi de ea cît mai deplin cu putinţă. 

Observăm cum se ivesc aici noţiunile gnostice care l-au dus în cele din 
urmă pe Taţian la encratism, sectă al cărei conducător a ajuns. Din lucrarea 
în care işi expune ultima doctrină, Despre desăvirşirea întru Mintuitorul, nu 
se cunoaşte din păcate decit titlul, dar tendinţele generale ale operei sale sint 
destul de limpede conturate pentru a vedea în Taţian tipul însuşi de tempe- 
rament creștin opus celui al lui Iustin. Cuvintul către greci în întregime este 
opera unui „barbar“ care luptă împotriva naturalismului elenic, fără să dis- 
cearmnă între lucrurile sănătoase sau nesănătoase cuprinse în el, deci fără nici 
un efort de a asimila ceva. Nu te poţi impiedica să nu găseşti un înţeles istoric 
adinc in faptul, paradoxal în aparenţă, că duşmanul neinduplecat al naturalis- 
mului grecesc a ajuns eretic şi că cel care lega toată frumuseţea, chiar şi pe 
cea grecească de iluminarea Cuvîntului mai este şi astăzi cinstit de Biserică 
prin titlul de Sfîntul Iustin. 

Se cunosc foarte puţine lucruri despre Apologia adresată lui Marc Aureliu 
de către Meliton, episcop de Sardes, dar acest puţin ne face să regretăm că 
nu ni s-a păstrat. Patru citate, din care trei se află în Istoria bisericească a 
lui Eusebiu, sînt tot ce ne-a rămas din ea. A. Puech a subliniat interesul ex- 
traordinr pe care il prezintă cel de-al treilea text: Meliton este primul care, 
mergind mai departe chiar decit Iustin pe calea concilierii, „a văzut în naşte- 
rea creştinismului în sînul imperiului un plan providenţial“. Iată, de altfel, 
esenţa pasajului respectiv, cu adevărat rematcabil in multe privințe, dar mai 
ales pentru că, după lustin, înfăţişează creştinismul ca filozofie a creştinilor: 
„Filozofia noastră a înflorit mai întâi la barbari; apoi, în vremea marii domnii 
a lui August, strămoşul tău, s-a răspîndit la popoarele pe care le cîrmuieşti; 
şi a ajuns de bun augur, mai ales pentru împărăţia ta. Căci mai ales de-atunci 
încoace puterea romanilor s-a intărit şi a strălucit. Putere căreia i-ai devenit, 
la rîndul tău, şi îi vei fi alături de fiul tău deţinător mult dorit, dacă prote- 
guieşti filozofia care a crescut şi a început o dată cu August şi pe care stră- 
moşii tăi au cinstit-o între celelalte re Cea mai bună dovadă a folosului 
pe care începuturile fericite ale imperiului l-au tras de pe urma coincidenţei 
cu dezvoltarea învăţăturii noastre este că de la August încoace nu s-a abătut 
nici o nenorocire; dimpotrivă, totul a fost plin de strălucire, de slavă şi potrivit 


+ dub, spirit (18. gr.). 
5 suflet (18. gr.). 

cu dorinţa tuturor. Între toţi, doar Nero şi Domițian, lăsîndu-se înșelați de 
nişte pizmaşi, au vrut să ne defăimeze doctrina; e vina lor că minciunile si- 
cofanţilor, printr-un obicei smintit, s-au răspindit împotriva discipolilor ei. 
Dar strămoşii tăi, care au fost cucernici, au vindecat această neştiinţă... lar tu, 
care mai mult decit ei ai aceeaşi părere despre toate acestea şi simţăminte încă 
şi mai omeneşti şi mai înțelepte, vei face, sintem convinşi, tot ce îţi cerem.“ 

Se ştie prea bine că această convingere era neîntemeiată;, de altminteri, 
pentru a-i explica liberalismul, trebuie să ţinem seama că Meliton avea interes 
ca Marc Aureliu să se arate la rîndul lui liberal. Cu toate acestea, argumen- 
taţia sa se sprijinea pe o idee nouă pe atunci şi care avea să se dovedească 
rodnică: credinţa creştină trebuie să devină filozofia imperiului roman. Este 
ceea ce va susține mai tirziu Sfintul Augustin în Cezatea lui Dumnezeu şi va 
fi un fapt împlinit în vremea lui Carol cel Marc. Fără îndoială că Meliton de 
Sardes a crezut posibilă o anumită alianţă între filozofie şi creştinism. Care 
anume a fost filozofia lui preferată, nu se ştie. Cum Ghenadie şi Origene 
atestă că, într-un tratat astăzi pierdut, Meliton afirma că Dumnezeu este cor- 
poral, se poate crede că preferinţele sale ar fi mers către un gen de stoicism, 
dar asupra acestei chestiuni importante sîntem nevoiţi să facem doar presu- 
puneri. 

Iustin, Taţian, două teme propuse, dar nu neapărat şi două şcoli şi nici 
două linii constante de dezvoltare pe care de aici înainte ar fi de ajuns să le 
urmăm. Realitatea profundă a cărei istorie o trasăm este creştinismul însuşi, 
în strădania lui creatoare, în curind de douăzeci de ori seculară, de a se ex- 
prima în termenii filozotici. Nenumăraţii colaboratori ai acestei opere imense 
se pot grupa într-un mic număr de familii spirituale, dar fiecare dintre ei işi 
păstrează totuşi personalitatea proprie, opera fiecăruia purtind întotdeauna sem- 
nul vremurilor şi al locurilor in care s-a născut. Ajungem cu accasta la a doua 
jumătate a secolului al II-lea şi la celebra Sotie pentru creştini, scrisă de Athe- 
nagoras pe la 177. Este adresată, ca discurs de ambasadă (presbeia), împăra- 
tului Marc Aureliu şi lui Commodus, care tocmai fusese asociat la tron în 
176. Împrejurările erau demoralizatoare pentru creştini. Începînd cu domnia 
Antoninilor, imperiul roman se bucura de o administrare înţeleaptă şi bine 
organizată; cu toate acestea, în vremea celui mai valoros dintre aceşti împă- 
raţi, Marc Aureliu, creştinii au fost crud persecutați. Acest suveran stoic n-a 
văzut în statornicia sufletească a martirilor creştini decît o încăpăţinare de 
nebuni. Să recitim textul celebru din Cugerările sale (XI, 3): „Ce suflet este 
acela gata oricind să se despartă de trup dacă trebuie, sau să se stingă, sau 
să se tisipească, sau să dăinuie cu el! IDar această pregătire să izvorască dintr-o 
judecată personală şi nu dintr-o simplă îndărătnicie bătăioasă, ca la creştini; 
să pornească din rațiune şi demnitate, fără gălăgie tragică, căci numai aşa o 
vor crede ceilalţi.“ În realitate, creştinii din imperiu își spuneau cetăţeni ai 
unei împărăţii care nu aparţine acestei lutni şi supuşi ai unui Dumnezeu care 

nu este împăratul. Trebuia deci să se apere de învinuirea de ateism, iar apo- 
logia lui Athenagoras poartă semnul acestei griji. 

Solia nu dovedeşte faţă de filozofia greacă nici simpatia călduroasă a lui 
Iustin, nici dușmănia arţăgoasă a lui Taţian, ci constată pur şi simplu că, în 
anumite privinţe, între filozofi şi Revelaţie domneşte înţelegerea. Athenago- 
ras nu explică aceste potriviri nici prin împrumuturile pe care filozofii le-au 
făcut din Biblie, nici prin iluminarea universală a Cuvintului, ci le pune în 
evidenţă pentru a arăta, de pildă, că, de vreme ce Aristotel şi stoicii au pto- 
fesat monoteismul, ostilitatea faţă de politeism nu trebuie să li se impute creş- 
tinilor ca o inovaţie vinovată. La fel şi în privinţa lui Platon. Dacă Athena- 
goras admite că acesta a întrezărit adevărul, chiar şi pe cel al dogmei Treimii, 
o face mai puţin pentru Platon şi mai mult pentru dogmă, căreia îi putea fi 
de folos să-şi revendice un asemenea precursor. În schimb, dacă privim din 
punctul de vedere al gindirii creştine şi considerăm anumite doctrine cum ar 
fi monoleismul şi natura spirituală a lui Dumnezeu pe deplin însuşite, opera 
lui Athenagoras marchează progrese interesante. 

Să notăm mai întâi definirea limpede a raportului dintre credinţă şi rațiune. 
Izvorul oricărei cunoaşteri solide despre Dumnezeu este Dumnezeu însuşi. 
„Trebuie, spuse Athenagoras, să aflăm despre Dumnezeu de la Dumnezeu“, 
adică de la Revelaţie; însă după aceea putem să reflectăm asupra adevărului 
revelat şi să-l interpretăm cu ajutorul raţiunii. Este ceea ce Athenagoras nu- 
meşte, în capitolul VII al Soliei sale, „demonstrarea credinţei“. Chiar el arată 
de îndată ce înţelege prin aceasta, încercînd să justifice dialectica mono- 
teismul împotriva politeismului. Argumentarea nu este lipsită de naivitate, 
dar textul este venerabil şi merită să fie analizat, căci cuprinde prima demon- 
straţie cunosculă pînă acum a unicităţii Dumnezeului creştin. 

Faptul că de la început nu a existat decît un singur Dumnezeu creator al 
universului va trebui privit, pentru a vedea cum se uneşte raţiunea cu credinţa, 
în modul următor. Dacă la început ar fi existat mai mulţi zei, ci s-ar fi aflat 
fie în același loc, fie într-un loc separat fiecare. Or, în acelaşi loc nu puteau 
să se afle, pentru că nu puteau avea aceeaşi natură, şi nu puteau avea aceeaşi 
natură pentru că nu se aseamănă decit fiinţele născute unele din altele, iar ei, 
ca zei, nu puteau fi nici născuţi, şi nici făcuţi după chipul şi asemănarea alt- 
cuiva. Să admitem acum că fiecare dintre aceşti zei şi-ar fi ocupat propriul 
loc. Prin ipoteză, unul dintre ei este creatorul sau făuritorul lumii, în care își 
exercită pretutindeni providenţa; ca urmare, cuprinde lumea de pretutindeni. 
Ce alt loc va mai rămine oare pentru alt zeu sau alţi zei? În lumea în care 
sîntem, desigur că nici unul. Va trebui deci să exilăm aceşti zei în alte lumi; 
însă de vreme ce nu vor săvirşi nici o acţiune asupra lumii noastre, puterea 
lor va fi limitată; aceştia nu vor fi deci zei. De altminteri, ipoteza este ab- 
surdă; nu pot exista alte lumi, din moment ce puterea creatorului cuprinde 
totul. Neavînd nimic de făcut sau de păstrat, aceşti zei nu există. Poate numai 
dacă nu sint ţinuţi fără să facă nimic; dar, atunci, unde să-i aşezi? Să spui 

despre un zeu că nu este nicăieri, că nu face nimic şi nu are grijă de nimic 
înseamnă să spui că nu este. Nu exită aşadar decît un singur şi unic Dumne- 
zeu, care a fost de la început creatorul lumii şi care are grijă singur de creaţia 
sa. Învergunarea dialectică a demonstraţiei merită o bază mai solidă. Athena- 
goras pare a fi în stare să-l gîndească pe Dumnezeu independent de spaţiu. 
Vom găsi, de altfel, urme ale influcnţei sale în această problemă la loan Da- 
maschinul, De fide orthodoxa (V, 5), însă demonstraţia era prea slab înteme- 
iată pentru a cunoaşte o existenţă durabilă, iar intenţia de a aduce o dovadă 
rămîne, aici, tot ce poate fi mai bun. 

Athenagoras îşi depăşeşte înaintaşii cînd abordează teologia Cuvintului. 
Stăruie puternic asupra veşniciei Cuvîntului în Tatăl şi nu mai vorbeşte de- 
spre el ca despre un „alt Dumnezeu“, dar păstrează noţiunea de naştere a 
Cuvintului ca persoană distinctă, în scopul creaţiei. Decisiv în această ches- 
tiune, atit pentru el, cât şi pentru înaintaşi, rămîne textul testamentar al Pil- 
delor (8, 22): „Domnul m-a zidit (ekrise) la inceputul lucrărilor Lui, înainte 
de lucrările Lui cele mai de demult.“ În ce priveşte Duhul Sfint, gindirea lui 
Athenagoras rămine obscură. Şi-l reprezintă ca „izvorînd din Tatăl şi întotcîn- 
du-se la el ca o rază de soarce“. Deci sîntem încă departe de o definire corectă 
a dogmei Treimii. 

În afară de Solia pentru creştini, Athenagoras a scris şi un tratat Despre 
înviere, care ni s-a păstrat şi care nu estc lipsit de interes pentru istoria ra- 
porturilor dintre credinţa creştină şi filozofic. Mai întii, el afirmă că învierea 
trupurilor nu este imposibilă. Dumnezeu poate s-o săvirşească, căci col ce a 
putut să creeze, poate desigur să redea viaţa cclor pe care le-a creat, mai mult, 
poate chiar să vrea acest lucru, căci nu e nimic nedrept sau nevrednic de el 
în aşa ceva. Acest prim moment al oricărei apologii este ceca ce Athenagoras 
numeşte a vorbi „pentru adevăr“; al doilea moment, care trebuie totdeauna 
să-i urmeze primului, constă în a vorbi „despre adevăr“. În cazul de faţă, 
după ce s-a arătat că învierea trupurilor de către Dumnezeu este cu putinţă, 
acest al doilea moment constă în a arăta că ea va avea loc efectiv. 

Trei argumente principale o dovedesc. Mai întii, dacă Dumnezeu a creat 
pentru a-l face să participe la o viaţă de înţelepciune şi să-i contemple neînce- 
tat lucrările, cauza naşterii îi garantează omului veşnicia, iar aceasta, la rîndul 
ei, îi garantează învierea, fără de care omul nu ar putea să supravieţuiască. 
Athenagoras insistă asupra caracterului strict al acestei demonstraţii, pe care 
nu o socoteşte doar probabilă, ci evidentă, fiind întemeiată pe principii sigure 
şi pe consecinţele ce decurg din ele. Această dovadă este, singură, de ajuns. 
De accea, Athenagoras o ptopune în primul rînd şi chiar protestează iritat 
împotriva celor care prezintă la început argumente care nu trebuie să vină 
decit pe urmă. De pildă, e greşi! să se spună că învierea trebuie să aibă loc 
pentru ca să fie cu putinţă judecata de apoi, căci, dacă învierea are loc numai 
în scopul judecății, copiii morţi la o vîrstă prea fragedă ca să mai poală face 
binele sau răul nu ar mai irebui să învie. 

Al doilea argument al lui Athenagoras se trage din natura omului, care 
este făcut din suflet şi trup. Dumnezeu nu a creat suflete, ci oameni, în ve- 
derea împlinirii unui scop. Trebuie deci ca istoria şi destinul celor două ele- 
mente care alcătuiesc acest tot să fie aceleaşi. Acest principiu l-a dus pe Athe- 
nagoras la formularea, în termeni neîntrecuţi ca vigoare şi claritate, a unei 
îdei de importanță fundamentală pentru orice filozof creştin: omul nu se con- 
fundă cu sufletul său, ci este îmbinarea sufletului şi trupului. Dacă ne gindim 
bine, această teză a declanșat, chiar de la începuturi, obligaţia, de care gindi- 
totii creştini nu vor deveni conştienţi decît mai tirziu, de a nu ceda mirajului 
platonismului. Sau admitem, împreună cu acel Platon din Alcibiade, că omul 
este un suflet care foloseşte un trup şi, pornind de la acest principiu, vom fi 
treptat nevoiţi să fim de acord cu tot platonismul; sau postulăm, împreună cu 
Athenagoras, că trupul e parte esenţială a naturii umane, şi atunci va trebui 
să ne alăturăm unei antropologii de tip aristotelic. Dogma învierii trupului 
constituie o invitaţie imperativă ca trupul să fie inclus în definiţia omului; 
oricît de paradoxală ar părea la început această teză, pare limpede că dogma 
amintită a justificat a priori triumful final al aristotelismului asupra platonis- 
mului în gindirea filozofilor creştini. Să observăm cu atenţie prima formulare 
întilnită a acestui principiu: „Dacă mintea şi raţiunea s-au dat oamenilor pen- 
tru ca ei să poată cunoaşte lucrurile ce se arată minţii — nu numai substanţa 
lor, ci şi bunătatea, înţelepciunea şi dreptatea eului care le-a dăruit —, e 
absolut necesar ca judecata raţiunii să dăinuie tot atita vreme cât cauzele pen- 
tru care le-a fost dată rămin aceleaşi. Nu va putea dăinui dacă nu dăinuie 
lucrul care a primit-o şi în care sălăşluieşte. Or, acela care a primit minte şi 
rațiune nu e sufletul ca atare, ci omul. Trebuie deci neapărat ca omul, alcătuit 
din suflet şi trup, să trăiască mereu, şi aceasta nu se poate dacă el nu învie. 
Abia aiei apare al treilea şi ultimul argument, şi el tot demonstrativ, dar con- 
diţionat mai ales de acceptarea primelor două: fiecărui om i se cuvine dreaptă 
simbrie — răsplată sau pedeapsă. Dacă acceptăm un Dumnezeu creator, pro- 
videnţă a oamenilor şi plin de dreptate, va trebui să acceptăm şi dreapta ju- 
decată, urmată de sancţiuni; şi, de vreme ce nu sufletul, ci tot omul este cel 
care se arată vrednic sau păcătos, va trebui ca şi trupul să învie pentru ca 
omul întreg să fie răsplătit sau pedepsit. 

Athenagoras a surprins deci în înţelesul lor corect citeva date fundamen- 
tale ale problemei pe care o avea de rezolvat gindirea creştină. Să facă deo- 


ptin respingerea argumentelor care vor să stabilească absurditatea credinţei, 
şi să demonstreze raţional şi nemijlocit adevărurile astfel postulate ca posi- 
bile; să facă deosebire între proba raţională şi apelul la credinţă: de aceca 
l-am văzut pe Athenagoras explicînd învierea trupului fără să facă apel la 
învierea lui Cristos, chezăşie pentru orice creştin; să identifice obicctul însuşi 
al creştinismului cu mintuirea omului şi, drept urmare, identificarea omului 
cu întregul din care este alcătuit. 

Apologia lui Teofil al Antiohiei, Ad Autolycum, nu se mai adresează unui 
împărat, ci unei persoane particulare, Autolycos, care îl invinuia pe Teofil că 
se convertise la creştinism. Este vorba aşadar de o apologie într-un sens nou, 
mai apropiat de cel care i se dă astăzi. Lucrarea este de altfel mult inferioară 
celor ale lui Iustin, autorul ei fiind numit „un Taţian lipsit de talent“. Formula 
nu pare să fie exagerată dacă, înarmaţi cu concluziile lui Athenagoras, citim 
la Teofil următorul argument în favoarea învierii trupurilor: „Nu crezi că morţii 
uebuie să învie? Cînd lucrul acesta se va întimpla, vei fi desigur silit să 
crezi.“ Pireşte, dar atunci nu scriem apologii, ci mai așteptăm! Dumnezeu 
este postulat ca incomprehensibil pentru înțelegerea omenească; un termen 
ca Logos nu-i denumeşte decit autoritatea, şi chiar numele de „Dumnezeu“ 
(theos) nu îl numeşte decît ca pe dătătorul de fiinţă al tuturor lucrurilor, in 
clusiv al materiei. Să observăm că, aidoma lui Hermas şi Cărţii Macabeilor, 
Teofil foloseşte formula: „Dumnezeu le-a făcut pe toate, din nefiinţe, fiinţă” 
(, 4), adică printr-o creaţie ex nihiloS. 

Tot din secolul al II-lea sînt datate şi două scrieri anonime, multă vreme 
atribuite greşit lui Iustin: Cuvin către greci, în care cultura greacă e condam- 
nată în bloc şi a cărei inspiraţie generală s-ar apropia aşadar mai degrabă de 
cea a lui Taţian; şi Îndemn către greci, care reia tema împrumuturilor făcute 
de filozofi din Biblie, carte ce conţine tot adevărul. Scurta lucrare a lui Her- 
mias, de un gen destul de diferit, trebuie privită separat. De obicei, se face 
referire la ea cu titlul Persiflarea filozofilor (Irrisio philosophorum), dar titlul 
exact ar fi mai curind Persiflarea filozofilor din afară. Filozoful dinăuntru 
este deci un creştin care reia, după Taţian şi Teofil, tema contradicţiilor filo- 
zofilor şi îşi construieşte întreaga operă pe această bază. Titlul tradiţional poa- 
te fi păstrat pentru a denumi tema apologetică pe care gînditorii creştini o 
vor folosi atit de des: să pună faţă în faţă confuzia şi dezacordul concluziilor 
la care duce raţiunea lăsată în legea ei, pe de o parte, şi anitatea desăvirşită 
a tuturor doctrinelor credinţei, pe de altă parte. 

Apologeţii secolului al II-lea nu s-au îngrijit să construiască sisteme filo- 
zofice, dar lucrările lor interesează tot atit de mult istoria filozofiei. Înainte 
de toate, aflăm din ele ce probleme aveau să rețină mai tirziu atenţia filozo- 
filor creştini: Dumnezeu, creaţia, omul ca natură şi scop. Şi mai găsim aici 
şi explicarea influenţei creştinismului asupra filozofiei. Credinţa cea nouă a 
impus imediat deplasări masive de perspectivă, a căror acceptare prealabilă 
a motivat interpretarea lor filozofică ulterioară. De la universul grec la cel 
creştin nu s-a ajuns pe calea unei evoluţii continue; se pare mai degrabă că, 
în mintea unor oameni ca Iustin şi Taţian, universul grec s-a prăbuşit dintr-o 
dată, pentru a face loc noului univers creştin. Cel mai interesant în aceste 
prime incercări filozofice este că autorii lor par să caute nu adevăruri ce tre- 
buiau descoperite, ci mai degtabă formule pentru a exprima adevărurile pe 


€v. nota 3 de la p. 16. 

care ei le descoperiseră deja. Or, singurul instrument filozofic pe care îl au 
la dispoziţie este tocmai cel pe care l-au folosit grecii, cărora trebuie să le 
modifice filozofia şi să le respingă religia. Apologeţii secolului al II-lea şi-au 
asumat deci o sarcină imensă, a cărei amploare reală nu avea să apară decit 
pe parcursul secolelor următoare: exprimarea universului mental al creştinilor 
într-o limbă concepută anume pentru a exprima universul mental al grecilor. 
Nu-i de mirare că se împiedică la fiecare pas în această primă explorare a 
unui adevăr pe care mai degrabă îl îmbrăţişează global decit îi pătrund adinci- 
mile. Căci adevărul acesta depăşeşte puterea de cunoaştere, iar, pentru for- 
mularea a ceea ce poate omul să cunoască despre el, unsprezece secole de 
strădanii şi de colaborare a numeroase genii nu vor fi prea mult. 

(1lpăz Abr6hwxov: Ad Autolycum]. Apologie în trei cărți. Traducere [...] de St. G. 
Brădişteanu, „Universala“ Bucureşti, 1906. Pentru Păstorul lui Hermas, vezi Scrierile 
Părinților apostolici. Traducere, note şi indici de Preot D. Fecioru, Editura Institutului 
Biblic şi de Misiune al Bisericii Ortodoxe Române, Bucureşti, 1979 — n. r.). 

ARISTIDE — A. PUBCH, Histoire de la literature grecque chretienne, vol. WI, pp. 126-130. 

IUSTIN, Opere, în Migne, Patr. gr., vol. VI. — Apologies, text grecesc şi traducere în 
franceză de Louis Pautigny (Textes et documents pour I'6tude historique du Chris- 
tianisme, publ. de H. Hemmer şi P. Lejay, vol. I) (vezi Si. Justin Martirul, Apologia 
l-a pentru creştini. (Anodoția porn batp yproriavâv.. Apologia prima pro chris- 
tianis]. Traducere [...] de Dumitru M. Strechescu, „Miulescu“, Bucureşti, 1906 — 
nt). — Dialogue avec Tryphon, text grecesc şi traducere în franceză de G. Archam- 
bault, Paris, 1909 (aceeaşi colecție, vol. [X). — J. RIVIERE, Saint Justin et les apolo- 
gistes du II siicle, Paris, 1907. — PeATTISCH, Der Einfluss Platons auf die Theologie 
Justins des Mârtyrers, Paderbom, 1910. — M.-J. LAGRANGE, Saint Justin, Paris, 
1914. — E. GOODENOUGH, The Theology of Justin Martyr, Lena, 1923. — G. BARDY, 


32 PĂRINŢII GRECI ŞI FILOZOFIA 


Justin, în VAGANT-MANGENOT-AMANN, Dictionnaire de theologie catholique, vol. 
VIH, col. 2228-2277 (bibliografia lui Iustin, col. 2275-2277). 

TAȚIAN — Texte în Migne: Patr. gr., vol. VI. O traducere a Cuvintului către greci se 
găseşie in lucrarea lui Aime PUECH, Recherches sur le Discours aux Grees de Tatien, 
suivies d'une traduction frangaise du Discours, avec notes, Paris, 1903 (vezi Taţian 
Asirianul, Cuvint către greci. Traducere [...] de lon î. Popescu-Piscu, Editura Sfintei 
Episcopii a Rimnicului Noului Severin, R.-Vilcii, 1936 — n. £)*. 

MELITON — THOMAS, Melito von Sardes, Osnabriick, 1893. — A. PutcH, Histoire de la 
literature grecque chretienne, vol. 1, pp. 189-195, 

ATHENAGORAS, Opere în Migne, Patr. gr., vol. VI. — J. GEFFCKEN, Zwei griechi- 
sche Apologeten (Aristides und Athenagoras), 1907 (vezi IlpeoPela ep! Tov 
Xptonavov[Legario pro christianis, Solia pentru creştini) a lui Athenagora (...]. 
Traducere [...] de Nicolae D. Chiriac, Bucureşti, 1905, şi Despre învierea morţilor 
Tcpi &vacrăsenş râv vexpâvl (De resurrectione mortuorum) a hi Athenagora 
[-..]. Traducere [...] de Inocenţiu Ştefănescu, Bucureşti, 1906 — n.t.). 


II. — GNOSTICISMUL SECOLULUI AL II-LEA 
ŞI ADVERSARII LUI 


Secolul al II-lea după Cristos este o perioadă de intensă efervescenţă 1e- 
ligioasă. De pretutindeni şi sub toate formele se caută, crezind că se găsesc, 
căile de ajungere la contopirea mult dorită a sufletului cu Dumnezeu. A şti 
dacă Dumnezeu există şi ce anume se poale afirma despre el în mod raţional, 
altfel spus a-l cunoaşte filozofic, pare să nu mai fie de ajuns; ceea ce se caută 
este o gnoză (gnosis), adică o experienţă unificatoare şi sacralizatoare care 
să permită ajungerea la Dumnezeu într-un contact personal şi contopirea ade- 
vărată cu el. Aceasă nelinişte religioasă, ale cărei obirşii par să fic orientale 
şi anterioare creştinismului, se hrănea din anumite filozofii greceşti, orientate 
şi ele către religie. Platonismul şi stoicismul apăreau ca tehnici ce puteau fi 
folosite în scopuri specific religioase, scopuri care nu le erau proprii, dar la 
care puteau [i adaptate. Gnosticismul secolului al II-lea este ansamblul sin- 
cretismelor de acest gen, care, întilnind atunci noua credință creştină, au în- 
cercat s-o asimileze. De altfel, acest termen generic nu numeşte decât o con- 
cepţie abstractă despre realitatea istorică. De fapt, au existal doar gnosticisme, 
dar oamenii şi doctrinele lor prezintă anumite caractere comune care permit 
să li se atribuic acelaşi nume. 

În măsura în care această denumire comună este întemeiată, se poate spu- 
ne că toate aceste doctrine au avut drept obiect, pe baza credinţei într-o reve- 
laţie, transformarea acesteia într-o cunoaştere (gnosis) capabilă să-l unească 
pe om cu Dumnezeu. Toată această istorie se sprijină deci pe un dialog între 
credinţa religioasă (pistis) şi cunoaşterea intelectuală (gnosis). Problema este 


* Acolo unde, pentru textele discutate de Gilson, există mai multe traduceri în limba 
română, am indicat traducerea cea mai recentă (n£.). 

mai ales de a şti dacă credinţa poate fi concepută sau nu ca înțetepciune (pistis 
sophia). Este ceea ce l-a făcut pe unul din istoricii ei să spună, în cuvinte 
care au fost adesea reluate, că „Gnoza este prima încercare de ansamblu de 
filozofie a creştinismului“ (Lipsius) sau că a fost „elenizarea intensă a creşti- 
nismului“ (Harnack). Totuşi aceste formule nu sînt întru lotul exacte, căci 
gnosticismul a fost mai degrabă încercarea anumitor mitologii filozofice de 
a confisca creştinismul în folosul propriu. Nimic nu este mai creştin decit 
ambiția de a aprofunda credinţa prin cunoaştere, cu condiţia ca această cu- 
noaştere să se instituie înăuntrul credinței; dar nu este creştin să socoteşti 
credinţa o structură provizorie de care, încă din accastă viaţă, cunoaşterea 
raţională ne-ar putea scuti. De aceea, vom întilni de aici înainte două con- 
cepţii distincte despre cunoaşterea accesibilă creştinului, cea care vrea să se 
substituie credinţei şi cea care i se supune pentru a-i scruta misterul. Prima 
dintre cle este specifică gnosticismului propriu-zis. 

Nici aici, ca nicăieri altundeva, istoria nu cunoaşte un început absolut. 
Criza gnostică pare să se contureze cu o oarecare claritate încă din a doua 
treime a secolului al II-lea. În Dialogul cu Tryphon (între 150 şi 160), lustin 
menţionează într-o singură frază sectele lui Marcion, Valentin, Vasilide, Sa- 
tumnii şi ale altora, „fiecare purtind un nume diferit, după doctrina conducăto- 
tului“ sectei. Dintre aceste nume, cele ale lui Marcion, Vasilide şi Valentin 
sînt deosebit de importante pentm obiectul studiului nostru. 

Marcion, din Sinope, fusese deja excomunicat de episcopul său cînd a 
venit la Roma pentru a-şi face cunoscută doctrina în mediile creştine şi, în 
urma opoziţiei violente pe care a stirnit-o, pentru a întemeia aici, în 144, comu- 
nitatea care avea să-i poarte numele. Nimic mai specific gnosticismului decât 
nevoia de a-şi declara obirşia creştină şi imposibilitatea de a se pune de acord 
cu creştinismul. Doctrina lui Marcion, care nu ne este cunoscută deci! din 
refutările adversarilor săi "reştini, se caracterizează mai întii, pe teren religios, 
prin respingerea radiculă a iudaismului. Vechiul şi Noul Testament nu-i apar 
lui Marcion complementare, ci antitetice. Este ceea ce susţine în tratatul său 
Antiteze, azi pierdut. Vechiul Testament este pentru e! revelarea Dumnezeului 
adorat de iudei. Ordonator al universului, scăderile din lucrarea sa demon- 
strează desigur că el însuși este imperfect. Pentru a alcătui lumea, Dumnezeu 
a folosit o materie pe care n-a creat-o şi care constituie, de altfel, principiul 
răului. Înţelegem aşadar de ce demiurgul şi-a ratat parţial lucrarea, Rătăcirea 
îngerilor şi căderea omului i-au contracarat țelurile, iar el nu a găsit nici atunci 
nimic mai bun de făcut, pentru atenuarea nereuşitei, decit să-i impună omului 
legi aspre susţinute de pedepse îngrozitoare. Cu mult dincolo de acest Dum- 
nezeu al evreilor se găseşte Dumnezeul străin, numit astfel pentru că a rămas 
necunoscut oamenilor, şi chiar demiurgului, pină în ziua în care Isus Cristos 
a venit să-l dezvăluie. Spre deosebire de ptimul Dumnezeu, care este un jus- 
tițiar, el este în mod esenţial bunătate. Atotputernic şi atotştintor, el îşi exer- 
cită pronia asupra lumii făurite de demiurg. Isus pare să nu fie aici decît acest 

Dumnezeu suprem care, împins de un simţămînt de milă pentru neputinţa 
oamenilor, a vrut să îmbrace formă omenească, să pătimească şi să moară 
pentru a-i mîntui. Istoria lumii îşi are deci miezul în mintuire, operă a îubirii 
divine, care le impune în schimb oamenilor o morală eliberată de rigotismul 
iudaic, inevitabil ascetică, materia fiind de la sine coruptă, dar însufleţită de 
milă. 

Gnoza lui Marcion se menţine deci încă, în întregime, înăuntrul unei pro- 
bleme autentic creştine, cea a raportului dintre Legea Veche şi cea Nouă. 
Gnoza lui Vasilide este, dimpotrivă, o cosmogonie luxuriantă în care mişună 
ființele zămislite de imaginaţia autorului. Se pare că Vasilide, originar din 
Syria, a început să predea pe la 130, în Alexandria. Redusă la datele ei esen- 
ţiale, concepţia sa despre univers prezintă mai întîi, deasupra şi la originea 
tuturor lucrurilor, un Dumnezeu nenăscut, de neînțeles şi într-o măsură atit 
de deplină de nenumit încît poate fi socotit un „Dumnezeu neființă“. Mai 
presus de fiinţă, Dumnezeul acesta are totuşi din ce s-o creeze, căci cuprinde 
în sine, ca într-un hambar, seminţele din care se vor naşte toate ființele. Să 
numim hambarul panspermia?. La începutul istoriei lumii, Dumnezeu extrage 
din aceste seminţe trei „filiaţii“. Prima ţişneşte din el şi revine de îndată să 
se fixeze alături de el, ca o rază reflectată spre sursa ei. A doua, mai gtea, 
at rămîne prinsă între celelalte semințe, dacă un duh sfint nu i-ar da aripi, cu 
ajutorul cărora se desprinde şi se întoarce la Dumnezeu. A treia, şi mai grea, 
rămâne prinsă în panspermia pînă în momentul în care purificarea de care are 
nevoie îi va îngădui să se înalțe la principiul ei. Totul se petrece într-o lume 
superioară, în care sălăşluieşte Dumnezeu şi pe care o sferă solidă (stereoma) 
o izolează ermetic de restul universului. Această separare joacă un rol hotă- 
ftor în istoria lumii. Într-adevăr, din sînul panspermiei Dumnezeu dă naştere 
unei fiinţe noi, „marele Arhon“, inferior filiaţiilor precedente, dar foarte fru- 
mos şi foarte puternic, care va deveni principiul întregului intermediar între 
sfera izolantă, stereoma, şi sfera Lunii. El dă naştere unui fiu, Ogdoada, și 
din aceste două fiinţe se nasc o mulţime de alte ființe, precum Gindirea (Nous), 
Cuvîntul (Logos), Înţelepciunea (Sophia), Puterea (Dynamis), care populează 
primul cer al acestei lumi intermediare. Acestea, la rindul lor, dau naştere 
altora, carc populează pe rînd cele 365 de ceruri concenirice incluse în sfe- 
reoma. Ultimul din aceste ceruri este cel al Lunii, pe care îl vedem deasupra 
noastză şi în care sălăşluieşte Dumnezeul pe care îl adoră iudeii. Cedind por- 
nirilor pe care i le cunoaştem, acest Dumnczeu a vrut să se îmbogăţească 
sporindu-şi avutul şi de aceea, folosind materia haotică pe care o avea la 
îndemină, a făurit Pămintul şi omul. Acesta este o fiinţă dublă, care ţine de 
lumea materiei prin trup, iar prin suflet face parte din lumea divină. 


7 totalitatea seminţelor (15. gr.)- 
8 întemeietor, conducător (Ik. g7.). 


GNOSTICISMUL SECOLULUI AL, II-LEA ŞI ADVERSARII LUI 35 


Într-un univers astfel clădit, căderea morală era, dintr-un început, inevi- 
tabilă. S-ar putea spune chiar că era înscrisă în alcătuirea lui. Izolat de lumea 
superioară prin stereoma, marele Arhon nu avea cum să nu se considere 
Dumnezeul suprem. Acest păcat al trufiei s-a răsfrint din cer în cer, pînă în 
cel al Lunii, în care Arhonul slăvit de iudei a ajuns să se proclame şi el sin- 
gurul Dumnezeu adevărat. Pentru răscumpărarea acestei greşeli, trebuia eli- 
minată eroarea iniţială cate o cauzase. Lucru pe care l-a făcut prima „filiaţie“ 
divină. Prin natuză, ea era cunoaşterea deplină a acelui adevăr (gnosis) a cărui 
ignorate dusese la apariţia dezordinii în lume. Sub numele de Evanghelie, s-a 
arătat marelui Arhon, care a recunoscut că s-a înşelat şi că nu este decit o 
creatură a Dumnezeului suprem. Această dezvăluire transmiţindu-se de la un 
cer la altul, totul, pină în ultimul, a reintrat în ordine. Acesta este momentul 
în care s-a ivit Isus, nouă fiinţă divină (eon) sortită să răscumpere pămîntul. 
Prin întruparea lui din Maria şi prin propovăduirea Evangheliei s-a săvirşit 
mîntuirea universului. Pe deplin curăţat, a treia „filiaţie“ şi-a regăsit principiul 
şi rămine în veci lingă Dumnezeu. Aceia dintre oameni care vor fi primit 
cunoaşterea (gnosis) luminătoare a lui Isus vor fi răscumpăraţi prin faptul 
însuși şi totul va reintra pentru totdeauna în ordine. Pentru a păzi mai bine 
permanenţa acestei ordini, Dumnezeu va învălui lumea în uitarea deplină a 
revelaţiei. De-acum înainte, neştiutoare despre „Dumnezeul neființă“ care le 
stăpineşte, fiinţele cereşti nu vor mai rîvni la ceea ce le depăşeşte şi tocmai 
neşiiinţa lor le va apăra de orice ambiţie de a-l egala. 

Dintre gnostici, cei mai filozof este, de bună seamă, Valentin, care a pre- 
dat în Alexandria pînă în 135, apoi la Roma pînă în 160. El aşeza la originea 
lucrurilor o „unitate nenăscută, nemuritoare, de neînțeles şi de neconceput“. 
S-o numim Tatăl sau Abisul. Acestui principiu bărbătesc îi trebuie alăturat 
unul de rttură feminină: Sige (Tăcerea). Abisului nu-i plăcea singurătatea, 
căci el era iubire, iar iubirea nu este iubire dacă nu are pe cine să iubească, 
Din împreunarea sa cu Sige s-au născut Intelectul (Nous) şi Adevărul (Ale- 
theia). Abisul, Tăcerea, Intelectul şi Adevărul alcătuiesc prima Tetradă, rădă- 
cină a tot ce există, Intelectul şi Adevărul le-au dat atunci naştere Cuvîntului 
(Logos) şi Vieţii, care la rîndul lor au dat naştere Omului (adică arhetipului 
său veşnic) și Bisericii. Prima Ogdoadă fiind aşadar constituită, din Cuvint 
şi Viaţă s-au născut zece Eoni, iar din Om şi Biserică alţi doisprezece. Tota- 
litatea Ogdoadei iniţiate, a Decadei şi a Dodecadei care i se adaugă alcătuiesc 
Pleromul (pleroma), comunitate de treizeci de ființe divine, a căror taină va 
fi simbolizată mai tirziu de cei treizeci de ani de viaţă ascunsă ai lui Isus 
Cristos. 

În acest moment are loc o întîmplare hotărâtoare. Ultimii doi membri ai 
Dodecadei, şi, ca atare, ai Pleromului, sînt Voința (Theletos) şi Înţelepciunea 
(Sophia). Minată de o cutiozitate nelipsită de ambiţie, Înţelepciunea se lasă 
pradă dorinţei de a cerceta misterul Abisului; de aşa ceva însă fiind în stare 
numai Intelectul, ea s-ar fi pierdut în gol dacă Pleromul n-ar fi fost înconjurat 

de o limită (Horos) care îi împiedică, din fericire, căderea. Fecundată de 
dorinţa căreia i s-a lăsat pradă, şi nu de Voinţă, Înţelepciunea naşte o fiică 
bastardă, Plăcerea (Hachamoth). Zămislită fără tată, aceasta nu este decît un 
avorton, o materie fără formă. Este deci izgonită deîndată din Plerom, iar, 
pentru a evita repetarea unor asemenea accidente, Intelectul şi Adevărul nasc 
o ultimă pereche de Eoni, mascul şi femelă, Cristos şi Duhul Sfini, care îi 
învaţă pe ceilalţi Eoni ai Pleromului să respecte transcendența Abisului şi să-l 
iubească fără a pretinde să fie aidoma lui. 

Ordinea fiind astfel stabilită în Plerom, mai rămîne de disciplinat Plăcerea 
(Hachamoth). Din dorinţa comună a tuturor Eonilor, se naşte atunci o nouă 
ființă divină, Isus, care curăţă Plăcerea de patimi (teamă, tristeţe, lipsă şi ne- 
voie), făcind din fiecare un principiu activ al lumii viitoare. Ceea ce rămîne 
din Plăcerea astfel curățată este un fel de materie potrivită procreării, cea 
anume din care va fi făcut universul. Făutitorul ei, Demiurgul, stă în tărimul 
de jos în cate locuieşte Plăcerea. Despărţit fiind de Plerom prin Limită (Ho- 
ros), el lucrează neştiutor de lumea de deasupra, dar creează, inconştient, un 
fel de imagine a Pleromului. Asemenea unui Demiurg platonian călăuzit în 
lucrarea lui de Idei despre care nu ştie că există. Pe de altă parte, ca şi marele 
Arhon al lui Vasilide, Demiurgul lui Valentin se crede Dumnezeul suprem. 
Nu-i de mirare că în Vechiul Testament a proclamat: „Eu sînt Dumnezeu, şi 
nu este alt Dumnezeu decît mine.“ Din acţiunea sa formatoare se nasc două 
clase de oameni, clasa inferioară a oamenilor Materiali şi clasa mai nobilă a 
oamenilor Psihici. O a treia clasă, cu mult mai nobilă, cea a Spiritwalilor 
(pneumatici, de la pneuma, spitit), nu este decit în parte lucrarea lui, căci 
aceştia participă, datorită Plăcerii, la elementul spiritual divin. Materialii sînt 
pierduţi dinainte, sortiţi cum sînt să se destrame ca Materia. Spiritualii sînt 
mântuiţi dinainte, de vreme ce sînt spirit prin natură. Singura clasă de oameni 
care are nevoie şi poate să fie răscumpărată este cea a Psihicilor. Un Mintui- 
tor a fost aşadar creat ca să-i răscumpere. Născut din fecioara Maria, acest 
Mintuitor nu este numai opera demiurgului. Eonul Isus a venit în el în mo- 
mentul botezului şi nu l-a părăsit, pentru a se întoarce în Plerom, decit la 
începutul patimilor, lăsind să sufere şi să moară aparenţa de trup material pe 
care şi-o asumase Mintuitorul. Cînd Demiurgul va înceta să mai creeze, Plă- 
cerea va întra, în cele din urmă, în Plerom împreună cu toţi oamenii Spirituali. 
Demiutgul va ocupa locul gol lăsat de Plăcere, împreună cu Psihicii care vor 
fi fost răscumpăraţi. Toate celelalte vor picri împreună cu materia însăşi, în- 
tr-un prăpăd universal care va însemna sfirşitul veacurilor. 

Pietderea textelor originale face imposibilă reconstituirea sigură a doctri- 
nelor gnostice în amănunt, ale căror trăsături generale sînt însă suficient de 
clare pentru ca istoricii să cadă de acord asupra unei interpretări de ansamblu 
adecvate. Numele lor generic, spuneam, le arată limpede natura. O „gnoză“ 
este o cunoaştere care îi asigură posesorului mintuirea, eliberindu-l de greşea- 
la originară legată de istoria lumii. Toate aceste docirine ţin la început de 

creştinism prin rolul atribuit lui Isus, a cărui lucrare tind totuşi să o reducă 
la simpla transmitere a cunoaşterii mîntuitoare. Rolul patimilor şi al morţii 
sale este lăsat în umbră sau chiar anulat. Prin antiiudaismul lor, străin de 
creştinismul însuşi, ele depind totuşi, într-un anumit sens, de creştinism. 
Gnosticii îl subordonează deliberat pe lehova Dumnezeului a cărui dezvăluire 
nouă cred că au găsit-o în Evanghelie. Motivul invocat în sprijinul acestei 
doctrine nu este lipsit de importanţă filozofică. Trebuiau să rezolve problema 
răului. Dacă răul e in creaţie, originea lui se găseşte sigur în actul creator; 
or, Dumnezeul suprem este întru totul bun; deci nu el este creatorul. Dimpo- 
trivă, el trebuie considerat sursa primă a acestei cunoașteri mîntuitoare, pe care 
o hărăzeşte întregii ierarhii a fiinţelor, inclusiv oamenilor „gnostici“, pentru 
a repara greşeala iniţială a demiurgului şi pentru a realiza astfel lucrarea 
mintuirii. 

Aceste doctrine înfăţişează destul de bine materia confuză pe care Plotin 
avea s-o modeleze. Transformindu-le în filozofie, el le-a dat formă, ordine şi 
înţeles. O asemenea încercare era posibilă cu atit mai mult cu cât elementele 
creştine ale gnosticii erau străine de esenţa ei. Aceste ingenioase mitologii 
n-au apărut din învăţătura lui Isus Cristos, ci au vrut să acapareze în folosul 
propriu, o dată cu Învățătorul şi cu învăţătura acestuia, şi Biserica pe care 
credincioşii începuseră să o alcătuiască. Contemporani cu aceste încercări, 
primii apologeţi greci le-au respins hotărit, cu excepţia lui Taţian, care s-a 
lăsat influenţat de ele, așa cum am văzut. În a doua jumătate a secolului al 
Tl-lea, s-a ivit nevoia angajării unei lupte directe împotriva lor şi a definirii 
creştinismului autentic împotriva falsurilor gnostice cu care risca să se con- 
funde. A apărut atunci o nouă generaţie de scriitori creştini, din a căror operă 
aveau să rezulte noţiuni de importanţă fundamentală pentru orice filozof creş- 
tin, restituite în puritatea lor primitivă. 

Sfintul Irineu s-a născut la Smirna sau în împrejurimi, pe la 126, probabil 
într-o familie creştină, Încă din tinereţe, a stat mult în preajma lui Policarp, 
care era, la rîndul lui, legat direct de generaţia care îl cunoscuse pe Cristos: 
„Policarp nu numai că a învăţat de la Apostoli, nu numai că a stat de vorbă 
cu mulţi dintre cei ce-l văzuseră pe Cristos, dar a fost şi aşezat de Apostoli 
în Asia, ca episcop al bisericii din Smirna”. lar Policarp nu avea altă dorinţă 
decit să păstreze fidel tradiţia: „Totdeauna i-a învăţat pe ceilalți ceea ce învă- 
țase de la Apostoli, ceea ce se spune în Biserică şi care este, ca atare, singurul 
lucru adevărat.“ Mai tirziu, gindul lui Irineu se va întoarce cu plăcere către 
această perioadă fericită. Într-o scrisoare către Favorinus, păsteată de Eusebiu 
(în Is. biser. V, 20, 4) va spune că mai poate să descrie pînă şi locul unde 
obişnuia Policarp să se aşeze ca să stea de vorbă, felul în care intra şi ieşea, 
traiul pe care-l ducea, înfăţişarea, vorbele rostite şi ceea ce spunea despre 
relaţiile lui cu Ioan şi cu cei care il văzuseră pe Domnul. Aici este, pentru 
Irineu, izvorul vieţii sale lăuntrice. Este legat de Isus Cristos printr-un om 
care i-a văzut pe cei care l-au văzut pe Isus Cristos. 

Nu se ştie precis la ce dată a venit Irineu din Asia Mică în Galia, dar se 
ştie că aici a fost hirotonit, că la moattea lui Pothin se găsea la Lyon, unde a 
fost ales urmaş al episcopului-martir (177). Urmele i se pierd începînd cu pri- 
mii ani ai secolului al II-lea şi nu se ştie dacă a fost sau nu, la rîndul lui, 
martirizat. 

Gindirea lui Irineu o cunoaştem din tratatul său Adversus haereses, din 
care s-au păstrat lungi fragmente în limba greacă şi o traducere latină corectă, 
deşi lipsită de eleganţă. Titlul grecesc complet este mai expresiv: Expunerea 
şi respingerea falsei cunoașteri (gnosis). Luctarea cuprinde, într-adevăr, cinci 
cărţi: prima descrie doctrinele gnostice, a doua le combate, iar ultimele trei 
sînt o expunere a doctrinei creştine. Irineu se plasează de la bun inceput pe 
terenul religiei şi opune falsei cunoaşteri a adversarilor (pseudonymos ano- 
sis) cunoaşterea adevărată (gnosis alethes), care este învăţătura Apostolilor 
şi tradiţia Bisericii în lumea întreagă. Adevărul despre Dumnezeu se oferă 
deci gîndirii omeneşti în tezaurul colectiv al credinţei. 

Pomind de la acest dat, strădania de a-l cunoaște pe Dumnezeu este po- 
sibilă şi îndreptăţită dacă e îndrumată cu măsură. Cauzele multor fenomene, 
precum creşterea apelor Nilului sau fluxul şi refluxul oceanului ne sint necu- 
noscule: cum să le ştim atunci pe toate ale Domnului? Ce făcea Dumnezeu 
înainte de facerea lumii? Răspunsul doar el îl cunoaşte. Care este izvorul 
Cuvintului? Dar cel al Vieţii? Să pretinzi, cum fac gnosticii, că le ştii în- 
seamnă să nu cunoşti limitele minţii omencşti. Cel mai bine cînd ai de a face 
cu asemenea întrebări este să le laşi lui Dumnezeu: reservare Deo. Nu te faci 
creştin ca să ajungi învăţat, ci ca să te mintui. Aceste teme călăuzitoare ale 
gindirii creştine vor fi mereu reluate în discuţie de-a lungul epocii patristice 
şi al Evului Mediu, mai cu seamă de loan din Salisbury. 

Nu există deci un singur Dumnezeu, şi nicidecum un Dumnezeu şi un 
demiurg. Existenţa acestui Dumnezeu poate fi demonstrată şi trebuie cunos- 
cută, chiar şi de păgîni, pornind de la lucrările sale (Sfintul Pavel). Gnosticii 
susţin că Demiurgul este creatorul, dar recunosc că existența lui depinde de 
Dumnezeu. Cu mai mulţi ori mai puţini intermediari, tot Dumnezeu este ade- 
văratul creator al lumii: „Într-adevăr, trebuie fie să stărui în părerea că Dum- 
nezeu a făcut lumea pentru că a găsit în puterea lui cu ce s-o facă; fie, dacă 
el este izvorul unei forțe active, să cauţi necontenit unde şi-a găsit autorul 
lumii model pentru lucrurile făcute, dar şi substanță pentru acest model.“ 
Dacă vrei să înmulţeşti intermediarii, te îndepărtezi la nesfirşit, iar cele 365 
de ceruri ale lui Vasilide tot nu vor fi de-ajuns, căci adevărata problemă este 
să explici existenţa primului cer: „Cu cit deci mai sigur şi mai înţelept este 
să recunoşti numaidecit, jucru adevărat, că Dumnezeul care a făcut lumea aşa 
cum € ea este singurul Dumnezeu şi că nu este alt Dumnezu decit el, că el 
însuşi a găsit în sine modelul şi chipul celor ce s-au făcut; decît să te osteneşti 
în ocolişuri nelegiuite ca să-ţi opreşti în cele din urmă gindul la o singură 
fiinţă şi să recunoşti că toate cîte s-au făcut de la ea sînt.“ Mărturia lui Irineu 

exprimă limpede sentimentul, atât de viu la primii ginditori creştini, că înţele- 
gerea venea dinspre credinţă. Rațiunea se regăsea mult mai puţin în „cu- 
noaşterea“ gnosticilor decît într-o revelaţie care nu se oferea totuşi decit ca 
un obiect de credinţă. De ce să nu te pleci în faţa potrivirii uimitoare a Scrip- 
turilor cu priveliştea lumii? „Cind toate Scripturile, Profeţii şi Evangheliile, 
deschis, limpede şi pe înţelesul tuturor, cu toate că nu toţi cred, proclamă un 
singur Dumnezeu, în afara oricărui altul, un Dumnezeu care a făcut totul prin 
Cuvîntul său, lucrurile vii şi pe cele nevăzute, cele ce sînt in ceruri, pe pămint, 
în ape şi sub pămînt, aşa cum am arătat prin chiar cuvintele Sfintei Scripturi; 
cind creaţiunea căreia îi aparținem mărturiseşte singură, arătindu-şi priveliş- 
tea, că unul singur este autorul și cirmuitorul ei, cit de nătingi şi de mărginiţi 
ne par cei ce închid ochii la o lumină atit de vădită şi nu vor să vadă adevărul 
limpede ci, siluindu-se €i înşişi, îşi închipuie, prin încilcite născociri, că şi-au 
găsit, fiecare în felul lui, un Dumnezeu.“ 

Aşadar, pe terenul pe care va creşte filozofia Evului Mediu s-a clădit deja 
solid. Irineu i-a arătat, de altfel, punctele cele mai importante. Mai întii, face- 
tea. Atotputethic, Dumnezeu a făcut totul din nimic prin Cuvintul său. Oame- 
nii nu pot produce nimic fără o materie preexistentă; Dumnezeu însă a produs 
pînă şi materia lucrării sale, materie care nu exista înainte. Dumnezeu a făcut 
lumea din bunătate. Universul s-a născut deci din bine, în vederea binelui, şi 
nu, cum greşit credeau gnosticii, dintr-o greşeală iniţială: neque per aposta- 
siam et defectionem et ignorantiam”. Optimismul creştin se afirmă aici cu 
atit mai multă forţă cu cît priveliştea lumii atestă limpede bunătatea creato- 
rului ei. Într-adevăr, Dumnezeu continuă să-şi conducă lucrarea cu ajutorul 
ptoniei. Priveliştea lucrurilor atestă că fiecare fiinţă şi-a primit natura, rostul, 
numărul şi mărimea potrivite, că nimic nu s-a făcut şi nu se petrece la în- 
tîmplare, ci că o rațiune înaltă şi sfintă le-a rînduit pe toate. Firea lucrurilor 
atestă firea lui Dumnezeu, căci prin vrerea lui ele pot să existe: es? substantia 
omnium voluntas eius!0. 

Asemenea tuturor celorlalte fiinţe, omul a fost creat nemijlocit şi deplin 
de Dumnezeu. Creat de Dumnezeu, este bun; creat, nu e desăvârşit, nu numai 
pentru că e mărginit, ci şi pentru că, nefiind prin sine însuşi ceca ce este, e 
expus decăderii. În schimb, omul poate să se apropie treptat de gradul de 
desăvirşire care îi este accesibil. Spunînd „om“, trebuie să înţelegem unitatea 
sufletului şi a trupului: sufletul nu este om, ci suflet al unui om. Fiecare suflet, 
alcătuit dintr-un spiritus şi dintr-un pneuma (Sfintul Pavel), supravieţuieşte 
morţii omului şi păstrează pină şi chipul acestuia, lucru cate dovedeşte că nu 
poate să treacă, după aceea, dintr-un trup în altul. Irineu a vorbit despre su- 
flete ca fiind necorporale (V, 7, 1), dar nu se ştie dacă se referea atunci la o 


9 şi nu din părăsirea adevăratei credinţe sau din slăbiciune sau din necunoaştere (/8. 
ta). 
19 voinţa acestuia reprezintă substanța tuturor lucrurilor (7. 2at.). 

spiritualitate în sens propriu sau numai la o necorporalitate relativă, în raport 
cu corpurile ordinare, propriu-zise; căci un alt pasaj ne arată cum sufletele 
iau forma trupurilor: aidoma apei care îngheaţă într-un vas a cărui formă o 
păstrează o dată vasul spart. O dovedeşte faptul că sufletele oamenilor pot fi 
recunoscute după moarte. Aceste idei sînt valabile, fără îndoială, pentru spi- 
ritus; cît despre pneuma, în carc unii interpreţi nu văd altceva decît harul 
dumnezeiesc, natura lui este descrisă prea confuz pentru ca să putem face 
vreo afirmaţie. 

Principalele facultăţi ale sufletului sînt intelectul şi liberul arbitru. Tatăl 
a făcut toţi oamenii după chipul său: propriam sententiam unumquemque ha- 
bentem et sensum liberum!!. Intelectul (nous) începe prin a privi lucrurile 
(contemplatur), le cercetează (cogitat), obține de aici o cunoaştere (sapit) asu- 
pra căreia judecă (consiliarur), despre care stă de vorbă în sinea lui (animo 
tractat) şi pe care o exprimă, în sfirşit, prin cuvint. Asemenea Tatălui, inte- 
lectul nostru emite un cuvînt, dar nu este, la tindul lui, emis de nimic. O 
fiinţă inteligentă este o fiinţă liberă: Homo vero rationabilis, et secundum hoc 
similis Deo, liber in arbitrio factus et suae potestatis!2, este chiar liber să 
folosească poruncile sfinte aşa cum crede de cuviință: liberum hominem fecit 
Deus ab initio, habentem suam potestatem sicut et suam animam ad utendum 
sententia Dei voluntarie, et non coactum a Deo!3, tocmai în aceasta liberul 
arbitru îl face pe om asemănător creatorului: liberae sententiae ab initio est 
homo, et liberae sententiae est Deus, cui ad similitudinem factus est!%. Sfintul 
Irineu a fost învinuit de un „pelagianism avant la lenre“. Este adevărat că a 
insistat mult, asemenea majorităţii Părinţilor greci, asupra importanţei liberu- 
lui arbitru ca temelie a răspunderii morale şi religioase, dar nu a identificat 
niciodată harul cu liberul arbitru, aşa cum va face Pelagius, şi Sfintul Pavel 
este cel la care apelează (Rom. 2, 5-8) ca să-şi justifice doctrina în această 
chestiune. Să nu uităm de altfel că a scris impotriva gnosticilor. Irineu vrea 
să combată ideea că oamenii alcătuiesc clase distincte, cum sunt cea a „ma- 
terialilor“ şi cea a „psihicilor“, ceea ce echivalează cu a-l face pe Dumnezeu 
răspunzător de faptele oamenilor. Dacă fiecare om, cum susţine Irineu, e liber 
în hotăririle sale, el este şi răspunzător pentru ele. Este adevărat că păcatul 
ne-a micşorat libertatea, dar nu a distrus-o (IV, 37, 5), astfel se rezolvă sin- 
gura problemă importantă aici: explicarea prezenţei în lume a răului moral 
fără a angaja responsabilitatea lui Dumnezeu. 


1! fiecare avind propria gîndire şi liber arbitru (1. lar.). 

"2 omul este cu adevărat o fiinţă dotată cu rațiune şi, datorită acestui lucru, este 
asemănător lui Dumnezeu, fiind creat liber în ce priveşte judecata şi voința sa (/b. lar.). 

13 Dumnezeu I-a făcut pe om liber de la inceput, dotat cu voință şi suflet proprii pentru 
a se folosi de înțelepciunea lui Dumnezeu de bunăvoie, şi nu constrins de Dumnezev (/b. 
lat.). 

1 omul este de la început capabil să aibă o gindire liberă, aşa cum Dumnezeu, după 
asemănatea căruia a fost făcut, are o gindite liberă (18. iar.). 

Despre învierea omului, Irineu nu are să ne spună nimic în plus faţă de 
ceea ce Athenagoras şi Taţian ne-au explicat deja. Eshatologia sa, în schimb, 
este într-adevăr curioasă. Irineu descrie sfîrşitul lumii ca şi cum ar fi citit 
un reportaj amănunţit. Vede venirea lui Anticrist, Fiara, al cărei număr este 
666, din moment ce Noe avea 600 de ani la vremea Potopului, iar statuia lui 
Nabucodonosor 60 de coţi înălțime şi 6 lăţime. Socoteala e simplă: 600 + 60 
+ 6 = 666. Cu acest număr s-ar potrivi mai multe nume, dar nu se ştie precis 
care va fi al său: Evanthas, Lateinos, Titan sau altul. Va pustii întreaga lume, 
va domni în Templu trei ani şi trei luni, după care va veni Judecata de Apoi 
şi sfîrşitul lumii, care se va intimpla cind lumea va fi dăinuit 6000 de ani. 
Căci, într-adevăr, zidirea a dutat 6 zile, o zi a zidirii echivalează cu 1 000 de 
ani, deci lumea va trebui să dăinuie 6 000 de ani. Atunci se va deschide o 
ultimă perioadă de 1 000 de ani, care corespunde odihnei din cea de-a şaptea 
zi, în timpul căreia Cristos va domni cu cei drepţi în Ierusalimul renăscut. 
La sfirşitul acestei perioade, Fiul se va înfăţişa şi-i va călăuzi pe cei aleşi 
înaintea lui Dumnezeu Tatăl său, ca să se bucure cu el de fericirea veşnică. 
Numai atunci Tatăl îi va învia pe cei răi, îi va judeca şi-i va osîndi pe vecie. 
Aceasta este, în linii mari, istoria viitoare a sufletelor. Oricum, ele au fără 
îndoială o istorie, căci, deşi nu sint nemuritoare prin natură, vor fi nemuri- 
toare prin vrerea Domnului. 

Poate că Hipolit, cel mai renumit dintre discipolii lui Irineu, ar ocupa un 
loc însemnat în istoria gindirii creştine, dacă am mai avea tratatul lui, pierdut 
aproape în întregime, Împotriva grecilor şi a lui Platon, sau despre Univers. 
Născut probabil la Roma, preot, apoi episcop al unei comunităţi schismatice 
din acest oraş, a murit în 236 sau 237, exilat în Sardinia după o carieră destul 
de furtunoasă. Din rămăşiţele operei sale de exeget, teolog şi apologet, partea 
cea mai importantă pentru noi este Respingerea tuturor ereziilor, citată în 
mod obişnuit cu titlul Philosophoumena. Intenţia ci principală este de a arăta 
că sectele eretice, deşi işi revendică drept sursă creştinismul, nu-şi au originea 
în tradiţia creştină, ci în doctrinele create de filozofi. El, în schimb, se inspiră 
aproape neincetat din inaintaşii săi creştini, doctrina sa despre Logos fiind 
cel puţin tot atit de încurcată ca şi cele ale lui Taţian sau Iustin. Nu numai 
că vorbeşte despre Logos ca despre o fiinţă născută în scopul creaţiei, dar îi 
şi socoteşte naşterea drept liberă şi, ca atare, drept creare a unei persoane 
divine prin voința lui Dumnezeu. Redactată în jurul anului 230, Respingerea 
ereziilor este contemporană cu opera lui Clement din Alexandria. Nimic nu 
arată mai bine decît compararea lor că mediul alexandrin, mult mai deschis 
influențelor filozofice greceşti decît cel roman, era totodată şi mai favorabil 
înfloririi unei speculaţii cu adevărat metafizice, deşi hrănită cu gîndire creştină. 

III. — ŞCOALA DIN ALEXANDRIA 


În secolul al III-lea, centrul cel mai activ al gindirii creştine este Alexan- 
dria. Deşi inclus în imperiul roman, acest oraş păstra vechea religie a egip- 
tenilor, iar templul lui Serapis se înălța încă deasupra lui; cultele romane se 
adăugaseră aici vechiului cult local fără a căuta să-l desființeze. Alexandria 
mai cuprindea şi o importantă comunitate de evrei, atît de complet elenizaţi, 
încît a trebuit să li se traducă Vechiul Testament din ebraică în greacă. Acesta 
e mediul în care se născuse alexandrinismul evreiesc, căruia Filon i-a fost 
reprezentantul cel mai important. Cum iudeii şi creştinii se considerau deo- 
potrivă continuatorii Vechiului Testament, se înțelege de ce exegeza lui Filon, 
încărcată de elemente platoniene şi stoice, a exercitat o influenţă conside- 
rabilă asupra gindirii creştinilor din Alexandria. Faţă de aceştia, el ocupă o 
poziţie comparabilă cu cca a lui Moise Maimonide faţă de scolasticii seco- 
lului al XIII-lea. Într-adevăr, pe lingă cultele egiptean, roman şi iudeu, în 
Alexandria exista şi o comunitate creştină şi, ca atare, un cult creştin. Origi- 
nile acestei comunităţi sint puţin cunoscute. Primii creştini veniţi din Egipt 
sînt gnostici; aici s-a născut Carpocrate, aici au predicat Vasilide şi Valentin, 
iat ptezenţa ereticilor ne îndreptăţeşte să presupunem şi prezenţa unei biserici. 
Oricum ar sta lucrurile, în Alexandria exista cu siguranţă, pe la 190, o şcoală 
creştină, al cărei profesor a fost Panten ( 200), stoic convertit, care se pare 

că nu a scris, dar căruia Clement din Alexandria îi datorează cea mai valo- 
roasă parte a formaţiei sale. 

Născut pe la 150, mort in jurul lui 215, Clement pare să se fi convertit 
foarte devreme la creştinism şi să fi călătorit apoi cu intenţia de a se instrui 
pe lingă divezrşi profesori. Numai Panten l-a mulţumit pe deplin, astfel încât 
s-a stabilit lingă el, predind apoi la şcoala pe care maestrul său a făcut-o 
celebră şi ajungind membru al corpului preoţesc din Alexandria. Se pare că 
nu a părăsit acest oraş şi Egiptul decit atunci cînd s-a refugiat la Cezareea, 
în Capadocia, în timpul persecuției din 202. Operele sale cele mai importante 
sînt Cuvint de îndemn către greci (Protreptikos, aprox. 195), Pedagogul şi 
Stromatele (Țesături, Miscelanee). 

Cuvîntul de îndemn, sau Protreptikos, se înrudeşte cu operele lui Iustin, 
Taţian şi Athenagoras, pe care le-am studiat. Clement îi îndeamnă pe păgini 
să renunţe la cultul idolilor şi să se îndrepte către adevăratul Dumnezeu. Le 
arată apoi cit le sînt de absurde poveştile şi de ridicole credinţele. Cri! 
du-le, filozofii şi poeţii greci au dovedit deja necesitatea unei religii mai spi- 
tituale decit idolatria, dar revelarea adevăratului Dumnezeu nu se găseşte 
decit în cuvintul Profeţilor. De vreme ce Dumnezeul acesta ne dăruieşte el 
însuși adevărul, ce greşeală gravă să nu-l accepţi! Păginii îl tesping sub pre- 
text că este rău să părăseşti credinţa părinţilor şi religia patriei. Dar nu asta 
e problema. Trebuie numai să ştii ce e adevărat şi bine, ca să-l urmezi. Un 
om nu se socoteşte toată viaţa nevoit să-şi păstreze hrana şi îmbrăcămintea 
din copilărie, şi nu este nici un motiv să persişti toată viaţa în ceea ce ştii că 
este o greşeală. După ce enumeră toate binefacerile conferite oamenilor de 
Cristos, Clement îi îndeamnă pe greci să se întoarcă spre el ca spre singurul 
stăpîn pe adevăr. Opera are o structură otatorică pronunţată, un stil mai viu 
şi maj, direct decît cel al lucrărilor următoare, în care se vede adesea influenţa 
lui Iustin şi a lui Taţian. 

Să presupunem că păginul nostru s-a convertit; va trebui să i se perfecţio- 
neze moravurile, iar aceasta va fi opera Pedagogului. Cine-i acesta? Oamenii 
sînt păcătoşi, dar Cuvîntul şi-a asumat îndatoririle unui pedagog pentru a în- 
frina păcatul. Acesta este numele care i se potriveşte, mai bine, poate, decit 
cel de Învățător, căci un învăţător nu face decit să lumineze mintea, pe cînd 
un pedagog îndreaptă sufletul, învăţîndu-te să trăieşti cum se cuvine. Al cui 
pedagog este Cuvintul? Al tututor oamenilor, fără deosebire. Împotriva tezei 
gnostice a unei cunoașteri mintuitoare rezervate unei aristocrații a mântuirii Cle- 
ment protestează energic. Din clipa în care au primit botezul, toţi creștinii 
sînt egali în mântuire. În faţa lui Dumnezeu, cei mai învăţaţi, ca şi cei mai 
neînsemnaţi nu sînt decit copii, dar cei mai neinsemnaţi sînt copiii lui Dum- 
nezeu asemenea celor învăţaţi. Pînă şi simplul neofit este readus la lumină, 
din moment ce a acceptat credinţa; şi nu există cale de mijloc între lumină 
şi întuneric. Cind vorbeşte de o „gnoză“ care e cea a creştinilor, Clement nu 
se gindeşie nicidecum la o „gnoză“ care ar deosebi un fel de elită religioasă 

de restul creştinilor. Dimpotrivă, vrea să spună că adevărații gnostici sint creş- 
tinii şi că numai ei au dreptul la acest titlu. Cu siguranţă că unii creştini vor 
şti mai mult şi mai bine decit alţii, dar asta nu înseamnă că vor fi mai creştini. 
În această privinţă, Clement s-a circumscris totdeauna la cuvintele Evanghe- 
liei: „Că aceasta este voia Tatălui Meu, ca oricine vede pe Fiul şi crede în 
EI să aibă viaţă veşnică şi Eu îl voi învia în ziua cea de apoi“ (Joan 6, 40). 
Deci nu e nevoie decit de credință, căci, dacă aceasta este în ea însăşi deplină 
şi desăvârşită, nimic nu-i lipseşte. Va trebui să ne amintim de aceste principii 
cînd Clement, sigur de suficiența acestei credinţe, se va lăsa şi el purtat de 
plăcerea filozofării. 

Pedagogul este deci Cuvintul, care îl învaţă pe orice om venit pe lume; 
dar cum îl învaţă? Marcion făcuse distincţie între Tatăl, pedagog judecător 
lipsit de bunătate, şi Cuvînt, pedagog plin de bunătate, dar care nu mai împar- 
te dreptatea. Creştinii, dimpotrivă, ştiu că nu există doi Dumnezei şi că bună- 
tatea nu trebuie, aşadar, despărțită de dreptate. Cu siguranţă că bunătatea e 
cea dintii care inspiră învăţătura Pedagogului divin; acesta ne educă tocmai 
din grijă faţă de noi, de vreme ce țelul pe care şi-l propune este să ne miîntuie. 
Dar, la nevoie, ştie să folosească asprimea şi să împartă dreptatea. Cirmaciul 
care conduce corabia în port este silit uneori să navigheze impotriva furtunii; 
Pedagogul poate să-şi crească şi el discipolul cu asprime şi să-i impună dis- 
ciplina care îl va mîntui. O dată stabilite aceste principii, Clement alcătmieşte 
pentru cititorii săi un adevărat tratat de morală practică destinat creştinilor 
din Alexandria. Această parte a operei sale e plină de amănunte încîntătoare 
şi de descrieri instructive ale obiceiurilor vretnii. Aici îi critică pe „omnivorii“ 
din Alexandria, apoi aplecarea pentru lux in mobilier, imbrăcăminte şi chiar 
în privinţa parfumurilor, care par să fi stimit curiozitatea creştinelor din Ale- 
xandria. Măcar să aleagă parfumuri care să nu le dea bărbaţilor dureri de 
cap! Dacă alergăm după toate acestea ca să ne înfrumusețăm viaţa, trebuie 
să ştim că pentru aceasta e de ajuns creştinismul. Cunoaşterea adevărată este 
să te cunoşti pe tine însuţi; cunoscindu-te, îl cunoşti pe Dumnezeu care ne-a 
făcut, cunoscîndu-l, descoperi din ce în ce mai mult că îi semeni şi deci că 
eşti destul de frumos pentru a te lipsi de podoabe. Creştinul este bogat; ba 
chiar singurul bogat, căci posedă comorile sufletului, care nu-i pot fi luate. 
Creştinului nu-i lipseşte niciodată nimic, căci este atit de cumpătat, încit se 
mulţumeşte cu puţin. Clement îşi încheie lucrarea înfăţişindu-ni-l pe om re- 
născut şi discipol adevărat al Pedagogului divin, pe care îl urmează folosin- 
du-se liber de toate lucrurile şi nefiind sclavul nici unuia. Deviza lui este 
înftinarea dorințelor potrivnice raţiunii şi, ca atare, limitarea la ceea ce este 
simplu, firesc, cumpătat, lesnicios, necăutat, bun pentru sănătate şi potrivit 
cu virsta, înfăţişarea, firea şi îndeletnicirea fiecăruia. 

Acest creştinisim, deşi duşman, deopotrivă, al tuturor formelor de ascetism 
doctrinar gnostic şi al indiferenţei morale pe care şi-o îngăduiau în fapt unii 
dintre reprezentanţii lui, este cu totul altceva decit un creştinism de suprafaţă. 

Dimpotrivă, tocmai pentru că este înăuntrul sufletului poate fi creştinismul 
adevăratului creştin înlăuntrul oricărei forme de viaţă umană, cu condiţia ca 
aceasta să fie în armonie cu raţiunea. În Quis dives salvetur?, Clement va 
arăta, de asemenea, că orice bogat poate fi mintuit, cu condiţia ca bogăţiile 
să nu-i pună stăpinire pe suflet, ci să-i folosească pentru a face binele. Înţelep- 
ciunea greacă? Fără îndoială, dat, şi mai adinc, înțelepciunea creştină. Chiar 
şi atunci cînd purtarea creştinului seamănă cu cea a înţeleptului grec, ca nu 
se inspiră din aceleaşi motive. Deci nu este aceeași. Spiritul moralei creştine 
este îndepărtarea de lume şi iubirea de Dumnezeu. Creştinismul îşi învaţă 
săracii că sînt la fel de bogaţi ca bogaţii cei mai bogaţi şi îşi învaţă bogaţii 
să se ştie la fel de săraci ca săracii cei mai săraci, cumpătatea tipic creştină 
a moralei lui Clement exprimă convingerea profundă că materia faptelor noas- 
tre nu este rădăcina ultimă a valorii lor morale. 

Cuvintul l-a convertit pe creştin; Cuvintul l-a educat; Cuvintul poate acum 
să-l instruiască potrivit cu capacitatea discipolului de a fi instruit. După Pe- 
dagogul moravurilor, Srromatele ne invită să-l ascultăm pe Învățătorul minţii. 
Această lucrare este o pledoarie pro domo!5. Ca orice comunitate religioasă, 
biserica creştină din Alexandria cuprindea învăţaţi şi oameni simpli. Mulţi 
oameni simpli, puţini învăţaţi. Aşa cum vor face mai tirziu cu Albert cel Mare 
fraţii săi întru religie, şi cu aceeaşi iritare, creştinii din Alexandria îi reproşau 
lui Clement că-şi pierde timpul cu filozofia. Ceea ce cereau ei era „doar ere- 
dinţa goală“ (|, 43). Goală nu numai de filozofie, ci şi de orice speculație, 
chiar şi teologică. Pentru aceşti primi reprezentanţi ai acelei sancra simplici- 
tas!% exemplul dat de gnostici dovedea clar caracterul dăunător al filozofiei; 
o vedeau deci, ne asigură Clement, ca pe o sperietoare. Mai exact, gîndeau 
că orice șreştin trebuie s-o ocolească, ca şi orice legătură cu forţele răzvrătite 
care duc în cadrul universului lupta impotriva lui Dumnezeu. 

Obiectul principal al Stromatelor este să arate că filozofia este în sine un 
lucru bun, căci Dumnezeu a vrut-o. În Vechiul Testament (Jeşirea 28, 3), 
Dumnezeu vorbeşte de oameni iscusiţi, pe care i-a umplut cu „duh de price- 
pere”. Această formulă trebuie interpretată în două moduri. Ea denumeşte 
mai înţii priceperea meşteşugarilor, căci se ştie cit de desăvirşite sint pipăitul 
olarului, mirosul creatorului de parfumuri, auzul muzicianului, vederea gra- 
vorului de geme. Dar şi cei care se dedică studiului au nevoie de o iscusință 
anume, inteligenţa, pentru a înţelege figurile de stil ale poeţilor, topica ora- 
torilor şi silogismele dialecticienilor. Această pricepere fiind un dar de la 
Dumnezeu, ca, de altfel, şi curajul necesar pentru a o educa şi folosi, nu se 
poate accepta că opera ci, filozofia, este lucru rău şi condamnabil în faţa lui 
Dumnezeu. 


15 în propriul interes (fb iaz). 
* sfinta naivitate (4. lar). 

La aceasta, adversarul obiectează de obicei că filozofia pare să fie totuşi 
lucru rău, din moment ce Dumnezeu a înlocuit-o cu credința. Dar asta în- 
seamnă să nu înţelegi rolul filozofiei în istorie. Înainte de venirea lui Cristos, 
era legea evreiască şi nimeni nu se indoieşte că Dumnezeu a vrut-o. Vechiul 
Testament îl pregătea pe cel Nou, iar Noul Testament nu l-a anulat pe cel 
Vechi, ci l-a completat. Deci este votba aici de continuitatea în Revelaţie. Pe 
de altă parte, au fost grecii, fără credinţă şi fără Lege, dar nu şi fără posibi- 
lităţi, căci aveau cel puţin judecata naturală, care nu numai că le împărțea 
dreptatea, cum spunea Sfintul Pavel, dar îi şi pregătea să primească la timpul 
potrivit creştinismului, după cum putem vedea citindu-i pe Platon şi pe poeţi. 
Mai mult, raţiunea greacă şi-a avut profeţii ei, filozofii. Fără indoială că Dum- 
nezeu nu le vorbea filozofilor direct; nu le transmitea, precum Ptofeţilor, o 
revelaţie specială, dar, cu toate acestea, îi călăuzea indirect prin rațiune, cate 
este şi ea lumină de la Dumnezeu. Să interpretăm altfel faptele ar însemna 
să nu recunoaştem că Pronia cerească rinduieşte amănunţit istoria şi întim- 
plările. Dacă Dumnezeu a vrut-o, inseamnă că raţiunea este bună la ceva. 
Dacă i-a vrut pe filozofi, înseamnă că şi-a ales, asemenea unui Bun Păstor, 
cele mai bune oi pentru a le aşeza în fruntea turmei. De altfel, adversarii 
filozofiei greceşti ar trebui să se pună de acord între ei. Nu poţi susţine că 
filozofii au plagiat Vechiul Testament şi, în acelaşi timp, că filozofia lor este 
rea în întregime. În realitate, toată istoria cunoaşterii umane se aseamănă cu 
firul a două fluvii, Legea evreiască şi filozofia greacă, la confluenţa cărora 
ar ţişni creştinismul, ca un nou izvor, ducînd cu el ape ce vin, de departe, 
să-l sporească. Cum spune Clement, există două Vechi Testamente şi unul 
Nou: formulă hotăritoare, căreia nu trebuie să-i forţăm sensul mai mult decît 
a făcut-o Clement, dar care duce gindul lui Iustin pînă la perfecţiune. 

Evreilor, Legea, grecilor, filozofia; creştinilor, Legea, filozofia şi credinţa. 
Deci credința în Isus Cristos nu a eliminat filozofia. Înainte de venirea Dom- 
nului, filozofia era necesară grecilor pentru a le îndreptăţi existenţa, a conti- 
nuat să le folosească la a-i pregăti pentru credinţă, iar apoi la adincirea şi 
apărarea credinţei o dată obţinute. Să notăm însă că nu ar mai putea să fie 
folositoare decit cu condiţia ca, pe viitor, să-şi păstreze locul firesc. Chiar de 
la începutul Stromatelor (1, 5), Clement își lămurește afirmaţia cu ajutorul 
formulelor şi al jocului de imagini biblice, inspirate din Filon Evreul, care 
vor deveni una din temele călăuzitoare ale gindirii creştine în Evul Mediu. 
Spunîndu-ne să nu zăbovim lingă „femeia străină” (Pilde 7, $), Scriptura ne 
previne să ne folosim de ştiinţele profane fără să ne optim la ele: „Ele ne 
pregătesc, într-adevăr, pentru primirea Cuvintului Domnului şi conţin ceea 
ce, în vremuri diferite, s-a dat fiecărei generaţii în folosul ei; dar acum unii, 
înşelaţi de farmecele șlujnicelor, au uitat de stăpină, care este filozofia. Unii 
dintre ei au imbătrinit învăţind muzica, alţii geometria, alţii gramatica, cei 
mai mulţi retorica. După cum ştiinţele liberale sau enciclopedice, cum li se 
mai spune, slujesc filozofia care le e stăpînă, filozofia la rindul ei are ca scop 

să pregătească Înţelepciunea. Într-adevăr, filozofia urmăreşte dobîndirea Înţe- 
lepciunii, ştiinţă a lucrurilor dumnezeieşti şi omeneşti şi a cauzelor acestora. 
Înţelepciunea este deci stăpîna filozofiei, după cum filozofia este stăpîna 
„ştiinţelor pregătitoare“. Vedem conturîndu-se aici ideea cunoscută mai tirziu 
prin formula: philosophia ancilla theologiae!?. Şi iată imaginea biblică, prin 
care va fi ilustrată în mod tradiţional: „Pentru cele ce am spus, Sfinta Scrip- 
tură va aduce mărturie. Sarra, femeia lui Avraam, era stearpă. Fiindcă nu 
năştea, i-a îngăduit lui Avraam să se impreuneze cu una din slujnicele ei, o 
egipteancă pe nume Agar, în nădejdea că Avraam va avea urmaşi de la ea. 
Înţelepciunea (Sarra) care locuia cu cel credincios — căci Avraam este socotit 
credincios şi drept — era încă stearpă şi fără copii în această primă generaţie, 
de vreme ce nu-i născuse încă lui Avraam; şi voia pe bună dreptate ca Avraam 
cel drept, care mai avea de învăţat, să se împreune mai întii cu ştiinţa lutneas- 
că — căci Egiptul semnifică în chip alegoric lumea — pentru ca din ea să-l 
zămislească pe Isaac, prin vrerea proniei cereşti... Cel care s-a instruit mai 
întii în ale ştiinţelor poate să sc inalţe așadar de la ele pînă la Înţelepciune, 
care le stăpineşte şi din care se naşte neamul lui Israel. Din aceasta, înţelegem 
mai întii că înţelepciunea se dobindeşte prin învăţare, de vreme ce aşa a făcut 
Avraam, trecînd de la adevărurile cele mai inalte la credinţă şi dreptate, care 
sînt de la Dumnezeu... Dar mai înțelegem şi de ce Avraam (cel drept) îi 
spune Sarrei (Înţelepciunea): «lată slujnica ta în miinile tale! Fă cu ea ce-ţi 
va plăcea!» Căci el nu opreşte din filozofia lumească decit ce are ea folositor. 
Cu alte cuvinte, Avraam vrea să spună: desigur, iau ştiinţa lumească pentru 
că este tînără, şi o păstrez; dar ştiinţa ta o cinstesc şi o preţuiesc ca slăpînă 
desăvirşită.” După care Clement conchide: „Spun deci doar că filozofia are 
sarcina de a cerceta adevărul şi natura. Or, despre adevăr, Domnul a zis: «Eu 
sînt Adevărul.» Şi adaug că ştiinţa, care premerge odihnei pe care o găsim 
în cele din urmă in ştiinţa lui Cristos, pune gîndirea la încercare, trezeşte 
inteligenţa şi ascute mintea pentru instruirea in adevărata filozofie, pe care 
credincioşii o posedă datorită Adevărului suprem.“ Pregătire şi auxiliar folo- 
sitor atita vreme cit nu-şi depăşeşte atribuţiile, iată deci ce este filozofia pen- 
tru Înţelepciunea creştină. Să vedem cum se va alcătui, cu sprijinul ei, această 
Înţelepciune. 

Dacă filozofia şi credinţa ar fi date eterogene, fără r: ină comună, at 
fi cu neputinţă să le asociem. Dar lucrurile nu stau aşa. Fiecare om posedă, 
tocmai fiindcă este om, facultatea de a cunoaşte (phronesis), care îl deose- 
beşte de animale. În măsura în care poate cunoaşte doar prin propriile ei mij- 
Yoace principiile iniţiale şi nedemonstrabile, aceasta este gindirea (nioesis); în 
măsura în care judecă plecînd de la aceste principii pentru a le dezvolta con- 
ţinutul în mod dialectic, ea este cunoaştere sau ştiinţă (gnosis, episteme); dacă 
este pusă in practică la nivelul faptelor şi al acţiunii, ea devine artă (rechne); 


" filozofia este slujitoarea teologiei (îb. tac). 

iar cînd se deschide către evlavie, cînd crede în Cuvint şi ne călăuzeşte în 
înfăptuirea poruncilor lui, ea nu încetează totuşi să fie aceeaşi; unitatea gindi- 
rii care crede, care guvernează fapta şi care urmează cunoaşterea asigură deci 
unitatea Înţelepciunii, care cuprinde toate aceste îndeletniciri. 

Tocmai fiindcă este una, Înţelepciunea va putea să pună rînduială pînă și 
în filozofie. Asemenea Bacantelor care au sfişiat trupul lui Penteu, sectele 
filozofice au rupt unitatea firească a adevărului: fiecare deţine cîte o bucată 
şi se laudă că-l are în întregime. De fapt, ceea ce se impune de la început 
este o muncă de eliminare. Există anumite filozofii pe care creştinismul n-ar 
putea să le asimileze, pentru că sînt false. Critica lui Clement este, de altfel, 
foarte îngăduitoare: Epicur, spune el în Protreptikos, este singurul filozof pe 
care l-aş trece bucuros sub tăcere, căci ce să faci cu un ateu care aşază binele 
suprem în voluptate? Cu toate acestea, Clement l-a folosit, în felul lui: toate 
textele Sfintului Pavel despre nebunia înţelepţilor acestei lumi pot fi canali- 
zate spre Epicur şi îndreptate împotriva lui. După înlăturarea a ceea ce este 
tău, se poate alege din ce a rămas. Termenul „filozofie“ nu desemnează vreo 
doctrină anume, pe cea a lui Platon sau a lui Aristotel tot atît de puţin ca pe 
cea a lui Epicur, ci mai degrabă acea învăţătură despre dreptate şi evlavie, 
asupra căreia se înţeleg şcoli altminteri foarte diferite. Credinţa creştină acţio- 
nează deci ca un principiu de selecţie, care ne îngăduie să nu reținem din 
fiecare doctrină decît adevărul şi utilul. Cei doi maeştri prin excelenţă vor fi 
Pitagora, om luminat de Dumnezeu, şi Platon, a cărui filozofie se îndreaptă 
în întregime către evlavie. Cit despre stoici, teologia lor este falsă, căci con- 
cep un Dumnezeu corporal şi imanent lumii, dar morala lor are multe părți 
bune şi nu ne vom lipsi de ea. Astfel concepută, filozofia va fi deci un soi 
de eclectism orientat de credinţă, care este stăpina filozofiei aşa cum aceasta 
e stăpîna artelor liberale. 

Dumnezeul lui Clement este tot atit de incognoscibileca şi cel al celorlalţi 
teologi greci; aşa cum Platon şi Filon îl ridicaseră deasupra fiinţei, Clement 
îl aşază, în Pedagogul (|, 8), înaintea unului şi chiar deasupra Unităţii însăşi. 
Ceea ce înseamnă anticiparea, fără îndoială sub influenţa misteriosului Her- 
mes Trismegistul, a întregului drum pe care va merge cîndva Plotin. Nu-l 
cunoaştem pe Dumnezeu decit prin Fiul său. Înţelepciune şi putere a Tatălui, 
Cuvîntul (Logos) este veşnic ca şi el şi coesenţial lui. Fără a fi încă pe deplin 
conturată, teologia Cuvintului profesată de Clement marchează un progres 
evident faţă de cea a Apologeţilor. Acest Fiu, sau Cuvînt, pe care Tatăl îl 
rosteşte fără să se despartă de el, este în acelaşi timp Cel prin care a fost 
creată lumea, pronia şi izvorul de lumină pentru minţile care se află în ea. 
Făcut de Dumnezeu după chipul lui, omul este înzestrat cu un suflet de o 
esenţă mai pură decit al celorlalte vieţuitoare. Din nefericire, starea textelor 
nu permite precizarea psihologiei gindite de Clement, şi nici măcar ceea ce 
credea el de fapt despre caracterul spiritual al sufletului, sau felul în care 
concepea nemuriea. Dimpotrivă, punind în evidenţă, la fel de pregnant ca şi 

înaintaşii, existenţa şi puterea liberului arbitru al omului, se dovedeşte mult 
mai explicit decit ei în privinţa necesităţii şi rolului harului. Aceste două prin- 
cipii sint cauze concomitente ale faptelor moralmente bune şi folositoare mîn- 
tmirii. 

Opera lui Clement apare aşadar ca o aprofundare şi o îmbogăţire a celei 
a lui Iustin. O singură filozofie adevărată, a cărei sursă este „filozofia după 
evrei“ sau „filozofia după Moise“, din care s-au inspirat grecii şi pe care o 
găsim, la rîndul nostru, atit în ca însăși, cît şi la greci. Cu siguranţă că învă- 
ţătura lui Isus Cristos este de ajuns pentru a ne miîntui, dar filozofia îi poate 
ajuta pe oameni să ajungă la ea, adincindu-i înţelesul, o dată ce au primit-o. 
Dacă putem vorbi despre o „gnoză creştină“, este tocmai legat de credința 
care se afirmă în filozofie, aşa cum se întimplă cu arborele, în florile şi fruc- 
tele sale. Nu există trei categorii de oameni, păgînii, credincioşii şi gnosticii; 
nu există decit două, păgânii şi credincioșii, iar printre aceştia din urmă sint 
incluși şi cei care sînt singurii gnostici vrednici de acest nume. Să exprimăm 
acelaşi lucru printr-o fabulă (Strom. VI, 15). Există pomi nealtoiţi şi măslini, 
păgini şi creştini, căci aceasta este voia Domnului. Filozoful păgin este un 
pom nealtoil; consumă puţină hrană, dar nici nu produce fructe. Dacă apare 
un grădinar care îi altoieşte o ramură de măslin, acestui pom îi va trebui mai 
multă hrană, dar va da ulei. Grădinarul este Dumnezeu, care altoieşte credinţa 
pe raţiunea oamenilor. Unii sînt altoiţi la coroană, adică la suprafaţă, ca atunci 
cînd introduci o ramură între lemn şi scoarță: aceştia sînt cei care învaţă ca- 
tehismul şi se mulţumesc cu atît. Alţii sint altoiţi prin despicare: sc despică 
lemnul şi se introduce altoiul; astfel pătrunde credinţa în spiritul filozofic şi 
intră în sinul gîndirii. O a treia grupă cere un tratament mai energic; aceştia 
sînt ereticii. Grădinarul îi altoieşte prin alăturare, tăind două ramuri, înde- 
părtind scoarţa şi albumul pentru a dezveli măduva, legindu-le apoi împreună 
pentru a le ţine alipite cu forţa. Dar cel mai bun este ochiul de altoi. Se de- 
cupează un lăstar cu coaja dimprejut şi se înlocuieşte cu un lăstar din pomul 
din care vrei să altoieşti. Acesta e altoiul care produce gnosticul vrednic de 
acest nume. Ochiul altoit al credinţei îl inlocuieşte, ca să zicem aşa, pe cel 
al raţiunii naturale şi de acum înainte filozoful vede cu el. Atunci se nasc din 
suflet poamele minunate pe care acesta devine capabil să le producă, nu nu- 
mai cele ale cunoaşterii, ci şi cele ale virtuţii: teama de a-l supăra pe Dum- 
nezeu, speranţa de a ajunge lingă el într-o zi şi căinţa de greşelile care ne ţin 
departe de el. Cumpătarea, sau stăpînirea de sine, se uneşte cu răbdarea pentru 
a înduta relele acestei vieţi, iar rădăcina lor secretă este iubirea sau mila. Cum 
altminteri, de vreme ce Dumnezeu este iubire, iar credinţa nu-i altceva decit 
viaţa lui Dumnezeu în noi? Gnosticul desăvirşit şi creştinul desăvirşit sînt 
unul şi acelaşi. 

Prin amploarea operei şi prin profunzimea spiritului, Origene îi depăşeşte 
cu mult pe gînditorii pe care i-am studiat pînă acum. Contemporanii săi i-au 
intuit corect măreţia, iar studiile de istorie modernă ne-au sporit motivele să-l 


50 PĂRINŢII GRECI ŞI FILOZOFIA 


admirăm. Născut pe la 184, în Egipt, foarte probabil la Alexandria, dintr-un 
tată convertit la creştinism, a învăţat mai întîi cu Clement Alexandrinul şi 
apoi a studiat, poate, filozofia cu Ammonios Saccas, care a fost şi profesorul 
lui Plotin. A deschis o şcoală şi a început să predea la rîndul lui, începînd să 
scrie pe la anul 218. După o călătorie la Roma pe la 221, pleacă în Grecia 
în 230. În cursul acestei ultime călătorii, a fost hirotonit. Retrăgindu-se apoi 
la Cezareca, a întemeiat acolo o şcoală şi o bibliotecă. A fost înconjurat de 
numeroşi discipoli, atraşi de strălucirea învăţăturii și de dăruirea fără preget 
a dascălului. Arestat şi supus torturii în 250, în vremea persecujiei lui Decius, 
a murit, se pare, la Tyr în 253, de pe urma suferințelor îndurate. Cariera aces- 
tui mare teolog n-a fost lipsită de obstacole. Spirit speculativ îndrăzneţ şi 
chiar aventuros, a făcut operă de pionierat în prea multe domenii încă puţin 
explorate ca să nu-i iertăm unele rătăciri. Violenţa pătimaşă a convingerilor 
i se vădeşte în hotărîrea de a se mutila pentru a urma litera preceptului de a 
trăi neprihănit. Nu ne-a rămas decit o mică parte din opera sa imensă. Din 
ce ni s-a păstrat, istoria filozofiei trebuie să reţină îndeosebi combaterea lui 
Celsus (Contra Celsum) şi mai ales tratatul său Despre principii (Peri Arhon 
sau De principiis). Această din urmă lucrare nu o avem în întregime decât în 
traducerea latinească a lui Rufinus. Comparind-o cu fragmentele destul de 
numeroase păstrate din textul grecesc, se constată că această traducere nu este 
ireproşabilă. În pasajele periculoase, cam trage textul pe partea ortodoxiei, 
însă, prin verificările pe care ni le permit alte texte ale iui Origene, putem şi 
sîntem îndreptăţiţi să o folosim. 

Tratatul Despre principii are în vedere două clase de cititori: cei care, 
acceptind credinţa, vor să adincească învăţătura Scripturii şi a tradiţiei creşti- 
ne, şi apoi simplii filozofi, ereticii sau chiar duşmanii declaraţi ai credinţei. 
Principiile pe care vrea să li le ofere sînt cele ale adevărului creştin: Dum- 
nezeu, lumea, omul şi Revelația. Origene este deci un creştin care se adresea- 
ză mai întii creştinilor, însă doreşte să-i convingă, pe cit posibil, şi pe necre- 
dincioşi. Dacă le vorbeşte totuşi în primul rînd şi mai ales creştinilor, aceasta 
se datorează faptului că, deşi sint de acord cu toţii în a recunoaşte cuvîntul 
lui Cristos ca izvor al adevărului mintuitor, nu toţi se pun întotdeauna de 
acord asupra înțelesului pe care trebuie să i-l attibuie. Pentru a pune capăt 
acestor ncînțelegeri, trebuie să se apeleze la tradiţie, dar să se şi consulte 
creştinii care, în afară de credinţa comună tuturor, au primit de la Duhul Sfint 
şi Darul Cunoaşteri, şi Darul Înţelepciunii. Origene face aici dovada limpede 
a unui aristocratism spiritual — deja prezent, dar, orice s-ar spune, mai dis- 
cret, la Clement Alexandrinul. Un text din Contra Celsum (VI, 13) ne îngă- 
duie să vedem cum, în gîndirea lui Origene, această deosebire se întemeia pe 
învăţătura Sfintului Pavel: Înţelepciunea divină, care e deosebită de credinţă, 
este prima dintre aşa-numitele „harisme“ date de Dumnezeu; după ea vine a 
doua, pe care cei care ştiu exact aceste lucruri o numesc „cunoaştere“ (gho- 
sis), iar a treia este credinţa, întrucît trebuie să fie mîntuiţi şi cei mai simpli, 

care se apropie, după putinţă, de viaţa evlavioasă. De aceea zice Pavel „că 
unuia i se dă, prin Duhul Sfint, cuvînt de înţelepciune, iar altuia, după acelaşi 
Duh, cuvîntul cunoştinţei, altuia credință, întru acelaşi Duh“ (7 Cor. 12, 8-9). 
Toţi creştinii cred deci aceleaşi lucruri, dat nu în acelaşi fel. Omul este alcă- 
tuit din trup, suflet şi spirit. Tot aşa, Biserica este alcătuită din simpli credin- 
cioşi, care se mulţumesc cu simpla credinţă în adevărul sensului istoric al 
Scripturilor; din creştini mai desăvirşiţi care, datorită interpretării alegorice a 
textelor, ating „gnoza“, adică, în sensul biblic al cuvîntului „a cunoaşte“, o 
cunoştinţă care să fie o contopire (Ioan 14, 4, 17); în sfirşit, din creştini şi 
mai desăvirșiţi, care ating „înţelesul spiritual“ al Scripturilor şi care, printr-o 
contemplare superioară (theoria), desluşesc deja în chiar Legea divină umbra 
fericirii viitoare. 

Dumnezeu este unul, simplu, inefabil şi desăvirşit. Natura sa este imate- 
rială, căci ceea ce e desăvirşit este imuabil, iar imuabilul este imaterial prin 
definiţie. Acesta e de altfel motivul pentru care nu ne putem reprezenta ce 
este el, căci natura lui depăşeşte atît ordinea materiei, cît şi pe cea a unor 
spirite ca al nostru, deţinute în închisoarea unui trup. Deşi este Tatăl, Cuvîntul 
şi Duhul Sfint, Dumnezeu este totuşi unul: dar Origene rămîne încurcat în 
problema relaţiilor dintre persoanele divine. În gîndirea sa, dăinuie încă o 
anume subordonare a Cuvîntului şi a Duhului faţă de Tatăl. Este greu să re- 
duci la unitate numeroasele explicaţii înaintate pe rînd de un exeget care, în 
fiecare caz în parte, se străduieşte să explice câte un anumit text din Scriptură 
(de exemplu, Pilde 8, 22-31). Din ansamblul acestor explicaţii, reiese totuşi 
destul de clar că Origene, pe de o parte, afirmă fără rezerve cocternitatea 
absolută cu Tatăl a unui Cuvînt nenăscut şi, în consecinţă, pe Dumnezeu ca 
Tatăl, iar, pe de altă parte, oricât de ferm cînd defineşte în sine raportul dintre 
Cuvinte şi Tatăl, înclină să subordoneze Tatălui Cuvintul cînd încearcă să de- 
fincască rolul Cuvîntului în creaţiune. Dificultatea cste inerentă problemei, 
Cuvintul trebuind să fie socotit drept mijlocitor. Origene vorbeşte atunci de- 
spre Cuvint ca despre „un Dumnezeu“, primul născut al creaţiunii, care va 
genera alte cuvinte după el şi deci alţi dumnezei. Acestea vor fi naturile raţio- 
nale, fiecare dintre ele fiind faţă de Cuvint în acelaşi raport în care este 
Cuvîntul faţă de Dumnezeu. Nu putem să nu ne gindim aici la Plotin, codis- 
cipolul lui Origene in şcoala lui Ammonios Saccas. 

Dumnezeu a făcut lumea din nimic prin Cuvîntul său, în care sint toate 
formele vii ale tuturor lucrurilor. Bunătatea lui a vrut să facă lumea potrivit 
înțelepciunii lui, iar puterea lui a făcut-o chiar şi în materie. Pe de altă parte, 
este absurd să ne închipuim un Dumnezeu veşnic inactiv, care s-ar hotări 
dintr-o dată să creeze. Cum să concepi, de altfel, un atotputernic care să nu-şi 
folosească puterea? Şi cum să impaci o asemenea schimbare cu caracterul lui 
imuabil? Lumea a fost deci creată dintru vecie, adică este veşnic făcută să 
fie prin atotputernicia lui Dumnezeu. Deşi veşnică în durată, lumea aceasta 
e mărginită în spaţiu, căci Dumnezeu face totul, cum spune Scriptura, in pon- 

dere et numero, deci cu măsuri şi într-un număr determinat. Este adevărat că 
Facerea conferă lumii în care trăim un început. Fapt! literalmente exact; dar 
lumea noasttă nu este nici prima, nici ultima. Înainte de ca, au fost altele; şi 
vor mai fi altele după distrugerea ei finală, şi așa mai departe, la nesfirşit. 

Creată de Dumnezeu cu cea mai înaltă înţelepciune, lumea aceasta în care 
trăim este ca o manifestare a Cuvintului. Cuprins în Tatăl, Cuvintul cunoaște 
tot ceea ce este Tatăl, şi tocmai din această cunoaştere a produs liber celelalte 
cuvinte, despre care am mai vorbit. Aceste făpturi ale unui Dumnezeu-spirit 
şi liber erau la rîndul lor spirite şi libere. Libertăţii lor le datorează lumea 
istoria ei. Opere ale unei bunătăţi absolute, care este simplă, una şi pe deplin 
asemănătoare cu sine, aceste spirite au fost create egale între ele, Folosindu-şi 
atunci liberul arbitru, unele dintre ele s-au legat de Dumnezeu cu mai multă 
sau mai puţină forţă, în vreme ce altele s-au îndepărtat mai mult sau mai 
puţin complet de la el. Treptele diferite ale acestei credințe sau ale acestei 
căderi arată exact ierarhia spiritelor care populează acum universul; de la ce- 
tele îngereşti cele mai înalte pină la îngerii mai puţin puri care rostuiesc 
mișcarea aştrilor, şi apoi pină la oameni, spirite închise în trupuri, fiecare 
fiinţă îşi ocupă locul de ea ales în mod liber. Sufletele sînt deci întemnițate 
în trupuri drept urmare a tătăcirii lor iniţiale, dar, ca şi în doctrinele lui Platon 
şi Plotin (şi în cea a lui Ammonios Saccas, probabil), se pol strădui să se 
elibereze din închisoare şi să-şi recapete starea originară. Căci la origine nu 
sînt suflete, ci spirite pure, pe care nimic nu le sortea să însufleţească mai 
tirziu trupuri. În cuvîntul suflet (psyche), Origene deslușeşte rădăcina care în- 
seamnă „rece“ (psychron). Aşa cum s-a spus foarte bine (G. Bardy), sufletele 
nu sînt pentru el decît „spirite îngheţate“. Istoria lor personală este cea a stră- 
daniilor de a-şi regăsi căldura şi lumina de la inceput. Dacă e să-i dăm crezare 
Sfintului Ieronim (Epist. 124, 4), Origene ar fi acceptat chiar că sufletele 
omeneşti pot să se degradeze şi mai mult şi, ca în rietempsihoza pitagoricie- 
nilor, să treacă dintr-un trup de om în trupuri de animale, dar în propriile 
sale texte nu se găseşte nici un pasaj care să ne îngăduie să-i atribuim această 
doctrină. 

Problema originii sufletului rămîne pentru el misterioasă. Ca şi Sfintul 
Augustin, socoteşte că învăţătura Bisericii ne lasă libertatea să alegem între 
ipoteza transmiterii sufletului prin părinţi şi cea a introducerii lui din afară. 
materialitatea sufletului omenesc apare clar din aceea că este capabil de cu- 
noaştere intelectuală, al cărei obiect este la rîndul lui imaterial. Pentru a rea- 
liza eliberarea către care trebuie să tindă, sufletul trebuie mai întîi să se ridice, 
cu ajutorul dialecticii, de la cunoaşterea lucrurilor sensibile la cea a adevăru- 
rilor intelectuale şi morale. Unele spirite se mulţumesc cu atit, dar asta nu 
înseamnă încă decît să vezi la lumina soarelui, nu să vezi această lumină 
însăşi. Pot să o vadă numai cei al căror suflet este luminat şi încălzit de razele 
unui principiu divin. 

Aşa cum i-a fost cauză iniţială a căderii, liberul arbitru îi este omului şi 
ptincipal agent al ridicării. Omul rămine, incontestabil, o fiinţă liberă. Fiinţele 
neînsufleţite, cum sînt pietrele, sînt mişcate de altcineva; fiinţele însufleţite 
au, dimpotrivă, în ele însele principiul propriei creşteri, în cazul plantelor, şi 
al propriei mişcări, în cazul animalelor. Dintre animale, unele sînt mişcate 
dinăuntru prin senzaţii sau imagini; dar omul este înzestrat şi cu o rațiune, 
ale cărei principii îi îngăduie să-şi analizeze imaginile şi senzațiile. Fiecare 
dintre noi poate constata că judecăţile raţiunii sînt libere, nu în sensul că pu- 
tem afirma sau nega totul fără deosebire, ci, cel puţin, în sensul că ne ştim 
noi înşine autorii lor responsabili. Eu sînt cel care vreau, care acţionez şi care 
judec. Fără îndoială că multe influenţe bune sau rele se pot exercita asupra 
mea. penttu a-mi influenţa voinţa, dat în cele din urmă eu însumi sînt cauza 
hotăririi mele. 

Aşa cum am văzut, această libertate a fost ocazia originară a răului, dar 
era şi încă rămine condiţia necesară a binelui. Posibilitatea de a nu-l alege 
pe Dumnezeu este corelativă celei de a-l alege. Să mergem mai departe: 
această aptitudine de a prefera binele sau răul este absolut necesară pentru 
ca acest bine să poată deveni cu adevărat propriul nostru bine. Aici se găseşte 
deci pentru noi, încă o dată, rădăcina ridicării. Întemniţat în trupul în care l-a 
azvîrlit greşeala, sufletul nu şi-a pierdut orice amintire a vieţii anterioare. Prin 
natura lui, el este spirit făcut după chipul şi asemănarea lui Dumnezeu, în 
stare aşadar să-l cunoască, cunoscindu-se pe sine, şi să-l cunoască din ce în 
ce mai bine pe măsură ce recapătă, prin asceză şi purificare, asemănarea cu 
Dumnezeu, pe cate în parte a pierdut-o. Ficcare om este ajutat eficient în 
această misiune de harul lui Cristos, al cărui suflei este singurul care a coborit 
într-un trup omenesc fătă a-şi pierde nimic din similitudinea lui divină. Su- 
fletulzacesta al lui Cristos rămîne deci, în esenţă, Cuvîntul, întrupat pentru a 
ne mintui; Isus şi-a dat într-adevăr sufletul pentru răscumpărarea drepturilor 
pe care Diavolul le avea asupra noastră, ca urmare a păcatului. Din această 
jertfă izvorăşte harul, ajutor absolut gratuit şi cauză principală a ridicării noas- 
tre, dar cu care liberul nostru arbitru trebuie să coopereze, pentru individuali- 
zarea mintuirii. 

Jertfa lui Cristos nu este punct de plecare numai pentru mintuirea omului, 
ci şi pentru cea a Îngerilor şi chiar, într-un anume sens, pentru cea a întregului 
univers, Doctrina lui Origene seamănă, prin structura sa generală, cu o cos- 
mogonie gnostică, dar se deosebeşte net de ea prin optimismul creştin care 
o însuflețeşte, Lumea origeniană nu este opera unui demiurg inferior care 
lucrează pe o materie imperfectă. Am mai spus-o, Dumnezeu singur a făcut 
totul din pură bunătate, inclusiv materia. Deci materia este bună, chiar dacă 
este rău ca un spirit să se lase închis în ea. De altfel, trupul omului nu este 
doar temniţa sufletului, ci şi un mijloc de ridicare pentru acesta, care sc spri- 
jină oarecum pe el, prin asceză, în chiar efortul de a se elibera de el. Cînd 
răul va fi atins limita pe care i-a fixat-o Dumnezeu, lumea va fi distrusă de 

un potop de apă sau de foc. Ajunşi din nou spirite, cei drepţi se vor ridica 
în rîndul îngerilor, iar cei răi vor cobori la cel al demonilor. Toate lucrurile 
i se vor supune atunci lui Cristos, şi prin el lui Dumnezeu, Tatăl lui, ordinea 
originară a creaţiei fiind în fina! restabilită. 

În final este, fără îndoială, cam mult spus. Din fragmente ale lumii noastre 
distruse, Dumnezeu va face alta, iar după aceasta va mai face altele, a căror 
istorie va depinde, pentru fiecare, de hotăririle libere ale fiinţelor raţionale 
cuprinse în ele. Unele texte ale lui Origene ne fac să credem că aceleaşi spi- 
rite create vor locui în aceste universuri succesive şi vor participa la istoria 
lor, unele păstrindu-şi condiţia în trei sau patru lumi, pentru a şi-o piende abia 
după aceea, altele păstrind-o fără să cedeze, iar altele pierzind-o pe loc. Ar 
uebui atunci să acceptăm că şi Cristos începe din nou, fără s-o termine vreo- 
dată pe de-a-ntregul, opera Răscumpărării. Totuşi, Origene pare să fi gindit 
mai degrabă că, de la o lume la alta, va avea loc un progres lent şi că, într-o 
zi, răul trebuie să dispară, eliminat de bine. Întrezărim astfel un sfirşit cu 
adevărat ultim al vremurilor, în care totul va fi atît de bine rânduit, încît Ori- 
gene își pofteşte cititorul să hotărască singur dacă trebuie într-adevăr să cre- 
dem că vor mai rămine demoni şi damnaţi despărțiți de Dumnezeu pentru 
vecie. 

Această istorie a lumii nu este decit o parte din vasta doctrină teologică 
a lui Origene. Pentru noi, ea prezintă interesul de a oferi destul de exact con- 
cepţia creştină despre univers, al cărei echivalent păgân se poate citi în Enea- 
dele lui Plotin. Influenţa doctrinei lui Origene a fost considerabilă. Tezele 
temerare pe care le cuprinde au făcut obiectul unor atacuri repetate, precum 
cele ale lui Metodiu de Olimp (ţ 311), ale lui Petru din Alexandria (î 312), 
ale Sfintului Epifanie (în lucrarea sa Panarion, scrisă pe la 375), şi, mai tirziu, 
ale lui Teofil al Alexandriei, care a întrunit un sinod pentru a judeca această 
doctrină, obţinînd condamnarea ei. Lui Origene nu i-au lipsit însă apărătorii. 
Dintre latini, Sfintul leronim i-a făcut un elogiu entuziast, jar marii capado- 
cieni, a căror poziţie urmează s-o definim, au ştiut să-i corecteze doctrina, 
aşa cum se cuvine, şi să-l admire fără zgîrcenie. 

După Sinodul de la Niceea (325), atitudinile doctrinale temerare, precum 
cele la care am asistat mai sus, au devenit mult mai dificile. Întrunit pentru 
a reglementa controversa asupra Sfintei Treimi provocată de învățătura hui 
Arius, sinodul a definit doctrina Bisericii ca simbol care trebuie cunoscut, 
căci delimitează cadrul înăuntrul căruia trebuie să se menţină din acel mo- 
ment gândirea creştină: „Credem într-unul Dumnezeu, Tată atotputernic 
(pantokratora), care a făcut (poieten) toate lucrurile văzute şi nevăzute. ŞI 
într-unul Domn Isus Cristos, Fiu al lui Dumnezeu, Care singur a fost născut 
din Tatăl, adică din fiinţa (ousias) Tatălui, Dumnezeu din Dumnezeu, lumină 
din lumină, Dumnezeu adevărat din Dumnezeu adevărat, născut şi nu făcut, 
de aceeaşi fiinţă (homoousion) cu Tatăl, prin Care toate s-au născut (za panta 
egeneto), cele care sint în cer ca şi cele care sînt pe pămînt; Care pentru noi 
şi pentru mântuirea noastră S-a pogorit, S-a întrupat, a pătimit şi a înviat în 
a treia zi, S-a urcat la ceruri şi va veni să judece viii şi morţii. Şi în Sfîntul 
Duh. Cit priveşte pe cei care spun că ar fi fost un timp în care El nu eta şi 
că înainte de a fi fost născut El n-a existat, şi că EI a fost adus în existenţă 
din nimic, sau cei care afirmă că Fiul lui Dumnezeu este de o ipostasă (fire) 
sau de o fiinţă diferită (hypostaseos e ousias), sau că este creat (Azisron) sau 
că este supus stricăciunii şi schimbării, pe aceştia Biserica catolică şi aposto- 
Jică a lui Dumnezeu îi anatematizează.“ 

După această declaraţie, speculaţiile asupra Cuvîntului nu mai puteau con- 
sta decît în a o comenta sau a i te impotrivi printr-o erezie acceptată cu bună 
ştiinţă ca atare. De accea, teologiile greceşti postniceene apar, la început, mai 
rezervate faţă de speculaţia filozofică decât cele de dinaintea lor. Totuşi, scrii- 
torii creştini din secolul al IV-lea mai sînt incă în contact direct cu cultura 
greacă clasică, căreia toţi îi datorează, în continuare, prima lor formaţie inte- 
lectuală. Şi nu o judecă, uneori, atît de aspru decît pentru că trebuie să se 
apere ei înşişi de influența ei. Eusebiu al Cezareii, născut pe la 265 la Ceza- 
reea, în Palestina, şi mort în 339 sau 340 ca episcop al acestui oraş, este mai 
degrabă istoric decit filozof. Totuşi, în afară de Cronica istoriei universale şi 
de celebra Istorie bisericească, el a lăsat şi o însemnată operă apologetică, 
în special Pregătirea evanghelică şi Demonstrația evanghelică, legitimări ale 
religiei creştine împotriva păginilor. Eusebiu vrea să le arate păginilor că un 
creştin poate să ştie tot atit de mult ca ei. Lucru pe care îl simţim poate cam 
mult cînd citim această carte inţesată cu citate de tot soiul; din această imensă 
erudiție răzbate însă o idee: cea a unei înrudiri reale între adevărul creştin şi 
ceea ce filozofia greacă avea mai bun. Bineinţeles, este vorba mai ales de 
Platon. Eusebiu nu omite să amintească faptul că, în aproape toate probleme- 
le, Platon şi-a alterat propriul adevăr prin introducerea cite unei greşeli, dar 
constată în acelaşi timp că Platon a recunoscut acelaşi Dumnezeu ca şi Moise, 
prin împrumuturile pe care, de alifel, le-a făcut de la acesta; că a intuit dogma 
Treimii; a conceput creajia, în Timaios, aproape la fel cum o descrisese Bi- 
blia; a recunoscut existenţa şi rolul ideilor Cuvintului; a profesat ideea ne- 
muririi sufletului, cum o fac creştinii. Să notăm de altfel că am ajuns, cu 
Eusebiu, în perioada în care, cînd un scriitor creştin spune Platon, trebuie 
adesea să înțelegem Plotin (î 270), sau chiar, prin intermediul lui Origene, 
doctrina lui Ammonios Saccas, dascălul lui Origene şi Plotin, a cărui gîndire 
nu ne este cunoscută, din păcate, decit prin intermediul dcestor doi străluciți 
discipoli. 

Tot la şcoala din Cezareea Capadoci intemeiată de Origene după fuga 
sa din Alexandria, a studiat la început şi Grigore al Nazianzului, numit adesea 
Grigore Teologul (329-389). EI şi-a continuat studiile la Atena, în tovărăşia 
unuia dintre condiscipolii lui din Cezareea, care avea să fie într-o zi Sfintul 
Vasile. Se pare chiar că Grigore şi-a prelungit destul de mult şederea la Atena 
ca să predea, la rindul lui, elocinţa. Nu a primit botezul decît pe la 367, la 
întoarcerea în Cezareea. Hirotonit preot, ridicat apoi la rangul de episcop, 
fără să fi năzuit, se pare, la nici una dintre aceste demnități, a rămas întotdea- 
una orator, scriitor, poet, duşman al obligaţiilor vieţii publice, întors către 
viața lăuntrică, asceză şi contemplaţie. Titlul onorific — Grigore Teologul — 
şi-l datorează seriei de cinci predici (XXVII-XXXI), dintre cele patruzeci şi 
cinci pe care le avem de la el, şi care sînt desemnate cu titlul distinct de 
Discursuri teologice (380). Ele cuprind expunerea, devenită clasică în istoria 

teologiei creştine, a dogmei Treimii şi ne informează despre situaţia intelec- 
tuală a creştinilor din vremea în care au fost rostite. 

Vorbind despre Părinţii Bisericii, ne gîndim îndeosebi ia felul în care 
aceştia au folosit filozofia pentru a defini dogma, şi riscăm să-i uităm pe 
adversarii lor, care în aceeaşi perioadă se străduiau, dimpotrivă, să folosească 
credinţa creştină pentru a-şi alimenta filozofia. Erezia lui Arius pare să se fi 
născut, în mare parte, din această dorinţă de a încadra religia în limitele raţiu- 
nii. Grigore al Nazianzului şi Vasile s-au găsit în faţa unei atitudini asemănă- 
toare cu cea a deiştilor din secolul al XVII-lea, adică a unei taţionalizări a 
dogmei creştine, înfăptuită spontan de spirite sensibile la valoarea explicativă 
a credinţei creştine, însă preocupate să-i reducă partea de mister la normele 
cunoaşterii metafizice. Preocuparea pentru raționalitate de care arianismul dă 
dovadă pretutindeni a contribuit mult la succesul lui imens, şi nu trebuie uitat 
că miza luptei pe care au dus-o împotriva lui Părinţii nu era nimic altceva 
decit însăși credinţa creştină. Trebuia să se ştie dacă metafizica avea să ab- 
soarbă dogma sau dacă dogma avea să absoarbă metafizica. Grigore al 
Nazianzului se găsea el însuşi în faţa unui serios adversar, arianul Eunomius 
(f pe la 385). Acest conducător de sectă şi discipolii săi susțineau că lumea 
depinde de un Dumnezeu unic, conceput ca fiind, în mod absolut şi suprem, 
esenţă, substanţă sau fiinţă (ousia). Simplă la modul absolut această esenţă 
divină exclude orice pluralitate de atribute. Nu putem spune decit că ca este, 
în mod absolut. Întocmai ca în învăţătura lui Arius, Dumnezeul lui Eunomius 
este deci caracterizat, înainte de toate, de acea nevoie de a fi care definea 
deja ousia la Platon..EI va fi deci conceput, înainte de toate, ca „nedevenit“ 
sau „nenăscut“, bucurindu-se aşadar de privilegiul unic al „innascibilității“. 
De aişi decurge firesc consecinţa că, fiind născut, Cuvintul, care este Fiul, 
este întru totul neasemănător (anomoios) cu Tată! şi deloc consubstanţial 
(homoousios) lui. Asemenea demiurgului din Timaios, care a făcut zei şi i-a 
făcut veşnici, Dumnezeul lui Eunomius a putut să facă din Fiu un dumnezeu 
prin adopţiune; l-a asociat dinainte propriei sale dumnezeiri şi propriei sale 
slave, dar nu a putut realiza contradicţia ca născutul să fie consubstanţial cu 
innascibilul. Lui Eunomius i se reproşează uneori „sofismele“ pe care le fo- 
losea pentru a se incadra în dogmă. Poate că asta înseamnă să ne înşelăm în 
privinţa întenţiilor sale. Eunomius nu căuta să cuprindă taina într-o formulă 
de natură s-o definească şi s-o situeze, ci s-o aducă în planul inteligibilului. 
Din acest punct de vedere, logica sa era corectă. Dacă Fiul este consubstanţial 
cu Tatăl, atunci Tatăl s-a născut pe sine, iar innascibilul s-a născut din el 
însuși. Asemenea dialecticienilor din secolul al XII-lea, singura vină a lui 
Eunomius era de a fi înlăturat misterul în numele logicii: dacă s-a născut, 
spunea el despre Fiul, atunci nu era înainte de a se naşte. În loc să vorbească 
despre Dumnezeul creştin în limba lui Platon, Eunomius făcea din desmiurgul 
lui Platon Tatăl Cuvântului creştin. 

Înţelegem astfel mai bine una din trăsăturile cele mai constante ale po- 
ziţiei lui Grigore al Nazianzului şi sensul operei lui. În minunata Predică a 
XXXVI-a, intitulată Despre sine, în care caută să-şi explice de ce auditoriul 
din Constantinopol se înghesuia în jurul amvonului său, Grigore invocă drept 
motiv principal faptul că, într-o vreme în care filozofia a invadat totul, el s-a 
mulţumit să meargă la izvoarele credinţei. Ceea ce lipseşte filozofilor, sofiş- 
tilor şi înţelepţilor din vremea lui este tocmai înţelepciunea. De-ar ușura-o 
puţin, barca ar pluti mai bine. Întoarcerea a obiceiurile şi la credinţa creşti- 
nilor, iată leacul cel adevărat. Cu afirmaţii de aceeaşi natură la adresa filozo- 
filor îşi deschide Grigore, cu Predica a XĂVII-a, şi seria Theologica. Adresin- 
du-se eunomienilor, îi imploră să se întoarcă degrabă la simplitatea credinţei, 
lucru imposibil dacă nu se vor curăța mai întîi de păcate şi nu îşi vor lua 
răgazul să mediteze la Sfinta Scriptură, nu pentru a o judeca sau critica de 
pe poziţia filozofului (XXVII, 6), ci pentru a i se supune. Dar asta nu inseam- 
nă că Grigore renunţă el însuşi la filozofie. El revendică, dimpotrivă, dreptul 
de a discuta despre lume şi lumi, despre materie şi suflet, despre fiinţele raţio- 
nale, despre bine şi tău, despre inviere şi judecată, despre patimile lui Cristos, 
despre răsplată şi pedeapsă. Nimic mai îndreptăţit, cu condiţia s-o faci cu 
măsură, după ce ai invăţat din Scriptură, pentru a-i învăţa apoi pe ceilalţi. 
Căci aceasta este teologia (Predica a XXVIII-a), nu cea a „teologilor profani“, 
care „rezolvă“ toate problemele, ci cea a creştinilor, care, în faţa caracterului 
incomprehensibil al lui Dumnezeu, vorbesc cu cumpătare. 

Sprijinindu-se atit pe Scriptură, cit şi pe judecată, Grigore stabileşte la 
început, împotriva lui Epicur, că Dumnezeu nu este trup, că nu este circum- 
scris de nici un loc, pentru ca apoi, cerindu-şi iertare de a fi cedat, la rindul 
lui, maniei dezbaterii care bintuia in vremea lui (Predica a XĂVIII-a, 11), să 
înceapă prezentarea punct cu punct a noţiunii creştine de Dumnezeu, cel puţin 
așa cum o putem înţelege în lumina a ceea ce ne învaţă Dumnezeu însuşi. 
Căci acesta e lucrul cel mai important şi poate chiar punctul de plecare pentru 
filozofie (XXVIII, 17): dacă, aşa cum ne învaţă chiar filozofii, Dumnezeu 
este incomprehensibil, singura noastră şansă de a-l cunoaşte este să ne edi- 
ficăm mai intii în ce ne spune el însuşi despre El. Numai de aici consimte 
Grigore să înceapă speculaţia, dar, încurajat de această garanţie, o face fără 
reţinere. Existenţa lui Dumnezeu poate fi cunoscută pornind de la ordinea 
lumii, căreia nu putem să-i explicăm în mod raţional nici existenţa şi nici 
alcătuirea prin factorul întîmplare. Pentru a o explica, trebuie să acceptăm 
aşadar un Logos. Astfel, putem şti că Dumnezeu este, dar nu putem şti ce 
este. Această taină care îl învăluie ne îndeamnă la smerenie, dar ne şi împinge 
spre cercetare. Ştim, desigur, dinainte că strădaniile noastre vor rămîne, în 
bună parte, zadarnice. Trupul omului se aşază între sufletul lui şi Dumnezeu. 
Imaginile sensibile se amestecă, inevitabil, cu conceptele pe care ni le formăm 
despre Dumnezeu şi ne împiedică să-l înţelegem aşa cum este. Ca să ne apro- 
piem de ceea ce ar fi o cunoaştere adevărată a naturii divine, cel mai util este 

să negăm ceea ce este evident imposibil să-i atribuim. Am spus deja că Dum- 
nezeu nu este un corp, nici măcar difuz precum eterul, de vreme ce este sim- 
phu; dar nu este nici lumină, înțelepciune, dreptate sau rațiune, cel puţin în 
înțelesul distinct pe care îl pot avea aceşti termeni pentru noi. Singurele atri- 
bute care ne apropie mai mult de o cunoaştere pozitivă a lui Dumnezeu sint 
cele care îl determină ca fiinţă: infinitul şi eternitatea. Aşa cum i-a spus el 
însuşi lui Moise, Dumnezeu este Fiinţa, iar Grigore al Nazianzului are marele 
metit de a fi dat acestei noţiuni întregul ei caractet pozitiv pe care avea să 
i-l recunoască gînditea creştină a Evului Mediu. Folosind o formulă pe care 
o va face cunoscută loan Damaschinul, Grigore îl compază pe Dumnezeu cu 
„O mare de fiinţă (pelagos ousias) nesfirşită şi nemărginită, eliberată în între- 
gime de natură şi timp“. Toate aceste noţiuni, azi familiare celui care cu- 
noaşte cît de puţin teologia implicită a oricărui autor creştin, erau adunate şi 
formulate aici pentru prima dată într-o limbă elegantă şi accesibilă tuturor. 
Dar Grigore se opreşte întotdeauna, cuviincios, în pragul tainei. Cum a putut 
Tatăl să-l nască pe Fiul şi cum a putut Fiul să fie născut? Nu ştim. Să te 
înverșunezi să teduci taina la logică, cum face Eunomius, înseamnă să dai 
dovadă de naivitate. Tatăl, spune el, a născut un existent sau un nonexistent 
şi aşa mai departe. Întrebări zadarnice. Nu înseamnă ele oare să ne imaginăm 
naşterea Cuvîntului de către Tatăl ca pe cea a unui om de către alt om? Nimic 
mai nechibzuit. Faptul că Grigore foloseşte şi el termeni filozofici pentru a 
descrie taina nu înseamnă deloc că are pretenţia s-o lămurească şi, în cele 
din urmă, s-o risipească. Cum spune, foarte întemeiat, A. Puech, „Grigore 
este profund creştin. Deşi unele idei neoplatoniene au contribuit ta dezvolta- 
rea teologiei sale, deşi ceea ce au dat filozofia cinică şi stoicismul mai înalt 
a jucat un rol în idealul său ascetic, gindirea şi viaţa i-au fost totdeauna că- 
lăuzite de credinţă. El păstra însă, adînc înfiptă în inimă, iubirea antică, iubi- 
rea greacă pentru litere, iubirea pentru poezie şi retorică. Nu s-a gindit nici- 
odată să renunţe la ele şi işi găsea o scuză bucurîndu-se la gîndul că oamenilor 
li s-a dezvăluit credinţa prin Cuvintul dumnezeiesc. Cuvîntul omenesc trebuie 
deci s-o propovăduiască. Cuvintul dumnezeiesc patronează şi apără elocinţa; 
logoi sînt ocrotiţi de Logos. Ceea ce pentru Grigore nu era un simplu joc de 
cuvinte, ci adevărul însuşi.” Minunat spus; să adăugăm numai că, exceptînd 
formulările, această poziţie a lui Grigore al Nazianzului este cea a celor trei 
mari capadocieni. 

Sfintul Vasile, sau Vasile cel Mare (330-379), originar din Cezareea Ca- 
padociei, a fost condiscipolul lui Grigore al Nazianzului, cu care a studiat din 
nou, mai tirziu, la Atena. Faptul că învățase aici medicina explică spiritul 
pozitiv şi cunoştinţele ştiinţifice de care va da dovadă în luctările sale exe- 
getice. Botezat îndată după întoarcerea la Cezareea, s-a dus să-i întilnească 
pe ascejii cei mai vestiți din Syria, Egipt şi Palestina, a înfiinţat, la rândul lui, 
un centru de viaţă monahală şi a alcătuit Regula monastică, de altminteri una 
dintre cele mai severe, care mai poartă şi astăzi numele de Regula Sfintului 

Vasile. Hirotonit preot, i-a urmat mai tirziu lui Eusebiu la scaunul episcopal 
al Cezareii, pe care l-a ocupat pină la moarte. 

Printre lucrările Sfintului Vasile se găseşte un scurt tratat Către tineri. 
Cum pot întrebuința cu folos literatura scriitorilor elini. Problema care se 
punea era de a şti cum să-i instruieşti pe tinerii creştini, intr-o perioadă în 
care toată literatura, filozofia și morala de limbă greacă erau opera unor scrii- 
tori păgîni şi expresia unei culturi păgine. Vasile a rezolvat dificultatea cu 
eleganţă, dînd el însuşi exemplul unei opere împodobite cu citate şi pilde 
împrumutate din cultura antică, dar animată de un spirit în întregime creştin. 
Deşi îi previne pe cititori de imoralitatea şi impietatea anumitor scrieri pă- 
gîne, Vasile insistă asupra lucrurilor utile aflate în ele, pentru formarea gus- 
tului pentru virtute şi pentru cultivarea acesteia. Nu numai că învăţăturile ce- 
lor vechi sint adesea folositoare, cu condiţia să fie urmate, şi nu doar citite, 
dar şi pildele pe care ni le-au lăsat sînt deseori vrednice de imitat, cu condiţia 
să ne ajute să ne cultivăm sufletul şi să ne eliberăm de trup, lucruri pe care 
este dator să le facă orice creştin. Acest text minunat va deveni, în mod firesc, 
programul eleniştilor creştini din secolele al XIV-lea şi al XV-lea, iar Leo- 
nardo Bruni, care l-a tradus, îl va socoti suficient pentru a-şi justifica toată 
opera de traducător din Plutarh şi Platon. 

Şi totuşi, nu în el stă măreţia Sfintului Vasile, ci mai degrabă în opera lui 
de teolog. Ca şi Grigore al Nazianzului, Sfintul Vasile s-a împotrivit cu putere 
abuzului de filozofie al lui Eunomius şi al partizanilor acestuia. În Adversus 
Eunomium, Sfintul Vasile îl persiflează pe acest adversar, care, deşi se de- 
clară în mod expres continuator al credinței şi al tradiţici Părinților, crede 
totuşi de cuviinţă să construiască silogisme, ca Aristotel sau Hrysip, ca să 
demonstreze că, dacă este nenăscut, Dumnezeu nu poate să fi fost născut nici 
de către sine însuşi şi nici de altcineva. De fapt, Eunomius nu face aici altceva 
decit să pregătească concluzia spre care, de aici înainte, se îndreaptă: din mo- 
ment ce este născut, Fiul nu poate să fie consubstanţial Tatălui. Concluzie 
pregătită mai din vreme, cum observă Vasile cu o perspicacitate remarcabilă, 
încă de la definiţia propusă pentru Dumnezeu; căci orice creştin va adinite 
cu uşurinţă că Dumnezeu este o substanţă nenăscută, dar nu şi că „nenăscu- 
tul“, sau „innascibilul“, este substanța însăși a lui Dumnezeu, așa cum sus- 
ţinea Eunomius. Acest nume pur privativ nu poate să denumească aşa cum 
se cuvine plenitudinea pozitivă a esenței divine. Este adevărat că, după Eu- 
nomius, toate numele pe care i le dăm lui Dumnezeu sînt sinonime şi nu 
semnifică, în cele din urmă, nimic altceva decit fiinţa lui inefabilă; dar Vasile 
se ridică hotărît împotriva acestei teze şi susţine, dimpotrivă, că, deşi nici un 
nume nu îl denumeşte suficient pe Dumnezeu, fiecare semnifică fie că Dum- 
nezeu nu este un anumit lucru, fie că este pozitiv un altul. Drept, creator, 
judecător sint tot atîtea nume dumnezeieşti din a doua categorie. Numele care 
i se potriveşte însă cel mai bine lui Dumnezeu este cel de ousia, iar ceea ce 
denumeşte este fiinţa însăşi a lui Dumnezeu (auto to einai tou theou), pe care 

ar fi complet absurd să o socotim printre negaţii (1, 10). Nu de la „innasci- 
biiul“ lui Eunomius trebuie aşadar pornit, căci s-az ajunge ia imposibilitatea 
consubstanţialităţii Fiului cu Tatăl, ci de ia fiinţă, care permite, dimpotrivă, 
comuniunea de ființă (fo koinon tes ousias) a Tatălui şi a Fiului. Este evident 
că ne aflăm aici în prezenţa a două atitudini speculative ireconciliabile, căci, 
deşi Eunomius şi Vasile se consideră amindoi creştini, unul procedează fo- 
losind definiţii abstracte din care deduce conciuziile pe calea analizei logice, 
în timp ce celălalt porneşte de la credinţa creştină concretă, pentru a-i descrie 
conţinutul. 

Opera cea mai interesantă a Sfintului Vasile pentru istoria filozofiei este 
culegerea celor nouă Omilii la Hexaemeron, adică despre cele şase zile ale 
creaţiunii, Această lucrare este prototipul unei întregi familii de scrieti care 
se vor înmulţi în Evul Mediu. Un /n Hexaemeron este în esenţă un comen- 
tariu al capitolelor din Facere care povestesc crearea lumii, comentariu în 
care autorul foloseşte textul sacru pentru a dezvolta concepțiile filozofice sau 
noţiunile ştiinţifice legate de aceasta. Prin chiar natura lor, asemenea lucrări 
nu se potriveau cu expunerea sistematică a unei doctrine, dar în ele găsim 
adesea informaţii utile despre cunoştințeie pozitive ale autorilor şi, mai ales, 
despre ceea ce ei înşişi considerau drept o explicaţie raţională satisfăcătoare. 
Este şi cazul acestor Omilii. În zadar am căuta în ele o filozofie, dar, pe 
parcursul îor, întilnim numeroase noţiuni despre originea lumii şi despre alcă- 
tuirea fiinţelor aflate în ea. 

Natura este lucrarea iui Dumnezeu, care a creat-o în timp, sau cate, mai 
degrabă, creînd-o, a creat timpul. A o crea înseamnă a o produce în tot ceea 
ce este ea, inclusiv materia. Nu trebuie deci să ne inchipuim un fel de materie 
originară comună, din care Dumnezeu ar fi făurit toate fiinţele. De fapt, fie- 
care clasă de fiinţe a primit de la Dumnezeu felul de materie care i se potri- 
veşte: Cerui o are pe a lui, pămîntul are alta. Dorinţa de a înlătura cît mai 
deplin cu putinţă noţiunea platoniană de materie increată îl conduce deci pe 
Sfintul Vasile la o critică a noţiunii de materie iniţială, care anticipează în 
mod ciudat unele critici moderne ale noţiunii de substanță. Să nu căutăm, 
spune el în Omilii (1, 8), ceva care, luat în sine, ar fi lipsit de natură şi de 
însuşiri, Să ne gindim, dimpotrivă, că tot ce putem vedea într-un lucru con- 
tribuie la a-i alcătui esența şi a-i acorda desăvirşirea. Dacă eliminăm pe rînd 
toate proprietăţile unei fiinţe, în speranţa de a ajunge la materie, vom ajunge, 
în cele din urmă, la neant. Să scoatem dintr-un iucru culoarea, căldura, greu- 
tatea, grosimea, mirosul şi toate celelalte însuşiri sensibile, şi nu va mai ră- 
mine nimic din care să poţi constitui substratul. 

Structura lumii, aşa cum o vede Sfintul Vasile, este deja, în linii mari, 
cea pe care Evul Mediu va continua să i-o atribuie pînă către sfirșitul seco- 
iului al XIV-lea. La început, cele patra elemente erau amestecate, dar fiecare 
dintre ele şi-a ocupat jocul firesc: sus focul, apoi aerul, apa şi pămîntul. Focul 
constituie substanţa cerului şi se întinde pînă la apele care sînt deasupra tăriei 

(Facerea 1, 6); dedesubtul tăriei sînt aerul şi apele mai de tind care alcătuiesc 
norii. Lumina a fost creată îndată după elemente şi, ca atare, chiar înaintea 
soarelui, care n-a fost făcut decit mai tirziu, ca să o ţină şi să o răspîndească. 
De îndată ce a fost făcut, aerul a primit lumina printr-o difuzare instantanee. 
Fiecare element are o calitate specifică: focul este cald, apa este rece, aerul 
este umed, pămintul este uscat; dar ele nu ni se arată nicicînd în puritatea lor 
originară, fiecare dintre ele se poate amesteca cu celelalte, dobindind unele 
dintre calităţile lor: pentru că este rece şi uscat, pămintul se poate uni cu apa, 
care este rece şi umedă, iar apa, la rindul ei, se poate uni cu aerul, care este 
umed şi cald; acesta se poate uni cu focul, care este cald şi uscat, şi astfel 
ajungem iar la pămint, care este rece, dar uscat. Această concordie sau ar- 
monie a elementelor face posibile îmbinările dintre ele, care sint țesătura în- 
săşi a ordinii universale. Noţiunile adunate de Vasile despre plante şi animale 
în lucrarea lui sint, în general, împrumutate de la Elian, Oppian şi Aristotel. 
Fireşte că legendele nu lipsesc, dar s-a spus pe bună dreptate (B. Geyer) că 
opera sa este lipsită, în descrierea animalelor, de tendinţa atît de răspîndită 
mai tirziu de a vedea în fiecare dintre ele tipul alegoric al unui adevăr moral. 
Celebrul Fiziolog, al cărui autor este necunoscut, dar, se pare, originar din 
Alexandria, este sursa tuturor „bestiarelor moralizate“ care abundă mai târziu. 
Din fericire, Sfintul Vasile a scăpat influenţei lui, dar, din păcate — dacă nu 
pentru artişti, cel puţin pentru ginditori —, propria sa influenţă nu s-a impus. 
Hexaemeron-ul a ajuns totuşi model pentru numeroase scrieri de acelaşi gen, 
iar Sfintul Ambrozie, care îl va traduce în latină, va fi şi primul lui imitator. 

Nu-l putem despărţi de Sfintul Vasile pe fratele său mai mic, Sfintul Gri- 
gore al Nyssei (aproximativ 335 — mort după 394). Deşi învăţătura i-a fost 
călăuzită de Vasile, care l-a influenţat puternic, Grigore a rămas un spirit 
original, iar opera lui este cu totul altceva decît un reflex al celei a fratelui 
său. Din totalitatea scrierilor sale, trei ni se impun atenţiei în, mod deosebit: 
tratatul Despre formarea omului, cunoscut în Evul Mediu sub titlul De ho- 
minis opificio; o scriere complet diferită, care va influenţa profund mistica 
medievală, Tilcuire la Cintarea Cintărilor şi la cele opt Fericiri; Dialogul 
cu Macrina despre suflet şi nemurire. 

Universul se imparte în două tărimuri, cel al lumii văzute și cel al lumii 
nevăzute. Prin trup, omul ține de lumea văzută, prin suflet, de cea nevăzută, 
şi foloseşte, ca să spunem așa, de legătură între cele două. Datorită acestui 
rol, el stă în virtul lumii văzute, prin aceea că este o fiinţă înzestrată cu raţiu- 
ne. Dedesubt, se înşiruie animalele, care nu au decit simţire, mişcare şi viaţă; 
apoi plantele, care nu au un suflet desăvîrşit, de vreme ce nu pot decât să 
crească şi să se hrănească; în fine, ile neînsufleţite, lipsite de forţă vi- 
tală, dar care sînt condiţii ale posibilităţii înseşi a vieţii. Omul conţine în sine 
toate treptele vieţii: vegetează ca plantele, se nişcă şi percepe ca animalele 
şi judecă pentru că este om. Nu trebuie să înțelegem însă că ar fi înzestrat 
cu mai multe suflete: raţiunea lui cuprinde în sine facultăţile de a trăi şi simţi. 

Dificultatea cea mai mare este de a şti cum să cxplici unirea sufletului cu 
trupul. Grigore al Nyssei nu crede că problema se poate rezolva complet, dar 
că-i mai putem, cel puţin, lămuri din complexitate. 

Prin definiţie, sufletul este principiul însufieţitor al trupului. Sufletul omu- 
lui este deci o substanță creată, vic şi rațională, care dă, prin ea însăşi, viaţă 
şi simţire unui trup constituit din organe diferenţiate şi capabil să simtă. Dacă 
ţinem seama că în suflet Grigore include în mod expres raţiunea, putem spune 
că definiţia pe care el o dă sufletului este cea pe care o va accepta Sfintul 
Toma d' Aquino. Grigore respinge, de altfel, în mod expres preexistena su- 
flctului faţă de trup, idee origeniană al cărei corolar inevitabil este cel a trans- 
migraţiei sufletelor. Or, transmigraţia nu numai că cste de neacceptat pentru 
un cteştin, dar este şi contrară deosebirii cvidente a speciilor animale. A ad- 
mite că orice suflet poate însufleţi orice corp înseamnă a spune că toate fiin- 
țelc, oameni, plante şi animale, au aceeaşi natură. Sufletul nu există înainte 
de trupul de cate ține şi nici nu poate fi creat după cl, căci un trup neînsufleţit 
nu este cu adevărat un trup, ci un cadavru. Deşi existenţa trupului ca atare 
implică prezenţa sufletului, trupul nu poate preceda sufletul. Trebuie deci în 
mod necesar ca trupul şi sufletul să fie create simultan de Dumnezeu. A crea 
această unitate a trupului şi sufletului înseamnă tocmai a-l crea pe om. 

Este greu de ştiut dacă Grigore consideră crearea fiecărui om concomi- 
tentă cu zămislirea lui de către părinți, sau dacă vede în ca transmiterea unui 
principiu vital creat de Dumnozcu încă de Îa începutul lumii; cl şi-a explicat 
însă în mod clar gindurile în privinţa dezvoltării fiinţei omeneşti. Sămiînţa 
onienească ieșită din zămislire cuprinde deja în sine, deşi încă nevăzut, omul 
întreg. Prezent încă de la început, sufletul îşi clădeşte, treptat, trupul, dezvol- 
tîndu-şi facultăţile pe măsură ce îşi structurează şi organcle necesare exerci- 
tării lor. Filozofii au atribuit sufletului diferite lăcaşuri, dar trebuie mai degra- 
bă să recunoaştem că, de vreme ce trupul este viu în toate părţile lui, sufletul 
se află pretutindeni în el în acelaşi timp. Recunoaştem prezența și acţiunea 
lui în toate părţile constituite din organe diferenţiate ale trupului; dacă vreun 
organ este bolnav sau slăbit, sufletul nu se mai poate folosi de el, aşa cum 
cel mai bun artist este neputincios în faţa instrumentului stricat. Legat astfel 
de trup, sufletul nu se desparte de el niciodată. Prevestind în mod ciudat ideile 
pe care le va susţine mai tirziu Leibniz, Grigore consideră că sufletul nu se 
desparte niciodată, nici după moarte, de elementele care îi alcătuiau trupul. 
Este adevărat că aceste elemente vor fi atunci risipite, dar sufletul este ima- 
terial şi poate să rămînă unit cu elc, oricare ar fi starea lor de risipire şi de 
amestecate. Aşa cum s-a observat pe bună dreptate, două idei creştine par 
să-l fi condus pe Grigore la această concluzie: „mai întii, învăţătura despre 
învicrea trupurilor, adică a celor în care oamenii au murit; în plus, sentimentul 
creştin despre unitatea naturii sale, făcută dintr-un suflet şi un trup, care a 
depăşit aici atît de deplin dualismul platonian, încît o separare a celor două 
părţi esenţial ale omului apare ca absolut imposibilă“ (Phil. Bâhner). 

Omul este o fiinţă raţională, pentru că are o gîndire (nous) care se exprimă 
prin cuvint (logos). Existenţa acestei gindiri se vede din felul în care omul 
se comportă şi creează ordine în jurul lor. Dar şi în lume există ordine. Ames- 
tecul armonios al elementelor în fiinţe cu alcătuire definită nu este greu de 
constatat. Pentru filozofi ca epicureii, care limitează realul la ceea ce se poate 
vedea şi atinge, această privelişte nu pune nici o problemă. Pentru cei care, 
dimpotrivă, deduc din acţiunile corpului omenesc existenţa unei gindiri care 
le conduce, este firesc ca, tot aşa, să deducă din priveliştea universului exis- 
tența unei Gîndiri care l-a creat şi îl conduce. Într-adevăr, se poate spune fără 
deosebire că dovada existenţei lui Dumnezeu este o chezăşie a existenței su- 
fletului sau că dovada existenţei sufletului este o chezăşie a existenţei lui 
Dumnezeu; însă de la făptură trebuie pornit dacă vrem să cunoaştem natura 
lui Dumnezeu, în mica măsură în care ea poate fi cunoscută. Făcut după chi- 
pul lui Dumnezeu, omul se impune, în opera lui Grigore, ca punct de plecare. 

Avem un cuvînt (logos), adică o exprimare raţională a gîndirii (nous). 
Dumnezeu trebuie înțeles deci, mai întii, ca o Gindire supremă, care naşte un 
Cuvint în care se exprimă. De vreme ce aici este vorba de un Cuvint divin, 
nu trebuie să-l socotim nestatornic şi trecător ca al nostru, ci existînd veşnic 
şi hrănindu-se din propria sa viaţă. De vreme ce trăieşte, Cuvîntul este înzes- 
trat şi cu voinţă, care, fiind divină, este în acelaşi timp atotputernică şi de o 
bunătate absolută. Aşa cum cuvîntul nostru mental imită naşterea veşnică a 
Cuvintului divin, iar inseparabilitatea sa de gindul nostru arată consubstanţia- 
litatea Cuvintului şi a Gindului, tot așa răsuflarea ieşită din trupul nostru însu- 
fleţit imită purcederea Duhului Sfînt şi, asemenea răsuflării, care purcede din 
unitatea trupului cu sufletul, Duhul Sfint purcede, în acelaşi timp, din Tatăl 
şi din Fiul. Raţiunca aduce deci mărturie pentru adevărul dogmei Trcirmii şi 
confirmă superioritatea noţiunii creştine de Dumnezeu faţă de cea ebraică şi 
de cea păgină. Căci evreii cunose unitatea naturii divine, dar nu şi deosebirea 
dintre persoane, în timp ce păginii au înmulţit persoanele fără să cunoască 
unitatea acestei naturi. Strădania de a regăsi dialectic cele trei persoane ale 
Treimii a fost pe bună dreptate comparată (B. Geyer) cu încercările analoage 
ale Sfintului Anselm şi ale lui Richard din Saint-Victor. Compararea cu 
Sfintul Anselm este cu atit mai grăitoare cu cît un anume platonism al esenței 
pare a fi în cazul de faţă comun ambelor doctrine; dacă inţelegem că Petru, 
Pavel şi Barnaba sînt trei persoane diferite, deşi nu există decit o singură 
esenţă umană, putem înţelege, de asemenea, că există trei persoane dumne- 
zeieşti şi totuşi un singur Dumnezeu. Deosebirea este că vorbirea ne îngăduie 
să spunem că Petru, Pavel şi Barnaba sînt trei oameni, în timp ce despre 
Tatăl, Fiul şi Duhul Sfint spunem, în mod corect, că sint un Dumnezeu. 

Creator al lumii şi al omului, Dumnezeu a făcut totul din nimic, printr-un 
act liber al bunătăţii sale. Simplul fapt că au fost scoase din nimic conferă 
făpuurilor un caracter schimbător. Capabil să se hotărască pentru bine sau rău, 
otnul a ales răul. Ar fi de altfel mai corect să spunem că a ales rău. Căci răul 

nu este o realitate pozitivă pe care să o poţi alege; el se reduce la faptul, pur 
negativ, că omul nu a ales cum trebuie. Acesta e sensul în care putem spune 
că, într-un anume fel, omul a ajuns creatorul şi demiurgul răului. Aşa cum 
va spune din nou, mai tirziu, Sfintul Bernard, consecința nemijlocită a păca- 
tului a fost că imaginea strălucitoare din om a lui Dumnezeu s-a acoperit cu 
un fel de rugină. Făcuţi după asemănarea creatorului, am ajuns de nerecu- 
noscult, şi această neasemănare s-a răsftint, parcă, din suflet asupra trupului. 
Greşeala de a fi preferat sensibilul celor dumnezeieşti a făcut ca în om să 
ptredomine pe mai departe elementul sensibil. Năpădit de spurcarea sufletului, 
de care nu se poate despărţi, trupul a ajuns muritor. Dar Dumnezeu a prevăzut 
greşeala şi urmările ei. Ca să asigure totuşi păstrarea neamului omenesc, a 
făcut omul bărbat şi femeic. Împărţirea sexelor rezultă deci, dacă nu din pă- 
cat, atunci cel puţin din prevederea lui de către Dumnezeu. Fără păcatul ori- 
ginar, oamenii s-ar fi înmulţit numai spiritual, ca îngerii; modul de reprodu- 
cere întru totul animalic, care le-a devenit necesar, marchează aşadar încă un 
pas înapoi al făpturilor umane în pierderea asemănării lui Dumnezeu. Aceasta 
este una din urmările păcatului pe care întoarcerea lui Dumnezeu va trebui 
să le şteargă. 

Căci întoarcerea aceasta se va produce şi, într-un anume sens, va include 
şi trupul. E greu să ne imaginăm materia dacă ţinem seama de ideea vulgară 
pe care o avem despre ea, dar putem să ne reprezentăm posibilitatea ei dacă 
vom face apel la „învăţăturile filozofiei din afară“, cum Ic numeşte Grigore. 
Unii se mai întreabă cum poate veni materia de la Dumnezeu, care este ima- 
terial, invizibil, fără dimensiuni şi nemărginit. Căci materia nu este nimic din 
toate acestea. Uşor, greu, cantitate, catitate, forme şi limite nu sînt, în ele 
însele, decit simple noţiuni (ennoiai kai psila noemata!8). Analizind-o cu aju- 
torul gihdirii, descompunem astfel materia în elemente care, luate în parte, 
sînt obiecte ale cunoaşterii inteligibile, dar a căror combinare sau amestec 
produce acel lucru neclar pe care îl numim materie. Cind Moise spune că 
Dumnezeu a făcut cerul şi pămîntul, vorbeşte chiar despre cer şi pămînt, ca 
obiecte ale simţurilor noastre; dar se exprimă astfel pentru că le vorbeşte celor 
simpli, care nu iau seama decit la simţiri. Să înţelegem totuşi că inteligibilul 
este substanţa însăşi din care rezultă aparenţa sensibilă. Cartea Facerii poves- 
teşte, aşadar, înainte de toate, ctearca inteligibilelor, care sînt temeiul însuşi 
al realităţii. Înţelegem astfel că mîntuirea poate şi trebuie să fie nu doar a 
sufletului, ci a omului în întregime. 

Lucrarea însăşi a mintuirii nu se va împlini fără o strădanie îndirjită a 
voinţei, dar mai înainte este nevoie de har. Omul este mintuit, într-adevăr, 
cind îşi va regăsi asemănarea cu Dumnezeu, pe care păcatul a şters-o, dar nu 
a distrus-o în întregime. Fiind vorba de o re-creare, intervenţia creatorului 
este indispensabilă. Cum tot răul vine dintr-o rătăcire a iubirii omeneşti, care 


19 concepte şi simple noţiuni (lb. gr.). 

s-a întors de la Dumnezeu înspre creatură, leacul nu poate consta decît în 
reaşezarea legăturii lăuntrice dintre om şi Dumnezeu prin iubire, căreia Cînta- 
rea cîntărilor îi sărbătoreşte alegoric desăvîrşirea, învăţindu-ne să o lăsăm să 
domnească în noi. Credinţa este primul moment al acestei reuniri dintre om 
şi Dumnezeu, dar mila care o însoţeşte îl angajează pe credincios în strădania 
ascezei motale şi a contemplării spirituale care este însăşi viața creştină. Ur- 
marea acestei strădanii este curăţarea sufletului şi, ca atare, refacerea ase- 
mănării cu Dumnezeu, obliterată de păcat. Creştinului nu-i mai rămîne atunci 
altceva de făcut decit să pună în practică sfatul urmat cîndva de Socrate: „Cu- 
noaşte-te pe line însuţi“, căci a te cunoaşte ca imagine a lui Dumnezeu în- 
seamnă a-l cunoaşte pe Dumnezeu. Cînd această asemănare se apropie de 
treptele cele mai înalte, viaţa mistică începe şi ea să dea roadele cele mai 
bune şi mai frumoase: Dumnezeu este în suflet şi sufletul este într-adevăr în 
Dumnezeu. Esenţa acestei doctrine va alcătui chiar armătura teologiei mistice 
a Sfintului Bernard din Clairvaux. Eshatologia lui Grigore al Nyssei, dimpo- 
trivă, puternic influențată de Origene, rămîne partea depășită a operei lui; 
preocupat să asigure biruinţa deplină şi definitivă a lui Dumnezeu asupra 
tăului, Grigore admite, la rîndul lui, că lumea întreagă, curățată de orice pată, 
îşi va regăsi în cele din urmă desăvitşirea începutului, neexceptindu-i, după 
suferinţele mîntuitoare necesare nici pe blestemaţi ori pe diavoli. În acest 
sens, loan Scottus Eriugena va fi continuatorul lui Grigore. 

Evul Mediu occidental îi va încurca adesea pe cei doi Grigore. Fie îi va 
confunda pe Grigore al Nyssei şi pe Grigore al Nazianzului într-un singur 
personaj (Grigore Teologul), fie îi va deoscbi, dar le va atribui greşit operele, 
fie le va atribui opere pe care nu le-au scris nici unul, nici celălalt. Acesta 
va fi mai ales cazul unui foarte important tratat, Despre natura omului (De 
natura hominis), atribuit astăzi lui Nemesius, episcop al Emesei, despre care 
nu se ştie, de altfel, nimic altceva decit că este autorul, acestei cărți și că a 
cunoscut faima în jurul anului 400, dată probabilă a redactării ei. 

Ca şi Grigore al Nyssei, Nemesius acordă cunoaşterii naturii umane, a 
sufletului îndeosebi, un loc central în ansamblul ştiinţei. Întemeiată pe cu- 
noaşterea artelor liberale şi hrănită cu toată filozofia, ea îi înapoiază acesteia 
cu prisosinţă tot ce i-a împrumutat. Studierea omului este, într-adevăr, o parte 
însă din ea se nasc apoi numeroase tamuri ale ştiinţelor naturii. De 
aici, şi numele pe care i-l dă Nemesius: Premnon physicon, adică: trunchiul 
ştiinţelor naturale. În Evul Mediu, întîlnim adesea lucrarea lui Nemesius nu- 
mită cu acest titlu enigmatic, de pildă în Metalogicon-ul lui loan din Salisbury. 

Natura însăşi a omului explică locul central al ştiinţei care o studiază. 
Omul este un microcosm, adică un univers în mic. Alcătuit dintr-un trup şi 
dintr-un suflet înzestrat cu judecată, el serveşte drept linie de unire între 
lumea corporală şi cea spirituală. Şi acesta nu e decit un caz particular al 
continuității vizibile pretutindeni în natură, între formele minerale, vegetale, 
animale şi umane, şi înăuntrul fiecăruia dintre aceste domenii în special. Această 

unitate de alcătuire, care face din totalitatea lucrurilor un întreg vrednic de 
acest nume, este, de altfel, dovada cea mai limpede a existenţei lui Dumne- 
zeu. 

Locul intermediar pe care îl ocupă omul între ordinul materiei şi cel al 
spiritului defineşte problema destinului săv problematic: prin simplul fapt că 
se va îndrepta spre bunurile spirituale sau spre cele trupeşti, omul va ajunge 
asemenea lui Dumnezeu sau se va degrada. După cum este adevărată sau 
falsă, concepţia noastră despre natura umană şi despre suflet poate avea deci 
asupra vieţii noastre o înrîurire binefăcătoare sau funestă. De fapt, totul de- 
pinde aici de ideea pe care o avem despre suflet, şi asupra acestui aspect se 
opun două doctrine; cea a lui Platon şi a multor altor filozofi, care consideră 
sufletul o substanţă; cea a lui Aristotel şi a lui Dinarh, care neagă acest lucru. 
Aristotel spune că sufletul este „actul primordial al corpului natural care po- 
sedă viaţa ca virtualitate“; Dinarh susține că este „armonia celor patru ele- 
mente* care formează împreună corpul omenesc. Chiar din primul capitol al 
tratatului său, Nemesius se declară, hotărît, de partea lui Platon şi o face în 
termeni revelatori pentru o stare de spirit care va dăinui multe secole după 
el: „Platon spune că omul nu este sufletul şi trupul său, ci un suflet care 
foloseşte un trup. El a înţeles astfel mai bine decît Aristotel ce înseamnă 
omul, călăuzindu-ne, aşadar, numai către studierea sufletului şi a caracterului 
său divin. Ca atare, siguri că sintem noi înşine suflete, vom iubi şi vom căuta 
numai bunurile sufletului, adică virtuțile şi fericirea; şi nu vom iubi poftele 
trupului, căci nu sînt ale omului, ci mai ales ale animalului, iar ale omului 
doar consecutiv, pentru că şi omul este un animal.“ Să spunem deci, împreună 
cu Platon, că sufletul este nu un act al trepului, ci o substanță necorporală 
perfectă în sine: substantia incorporea suimet expletiva!?. 

Atgumentarea lui Nemesius va juca un rol considerabil în Evul Mediu. 
Îmbinată cu cele ale lui Macrobius, Avicenna şi ale altora şi prezentată de 
altfel sub autoritatea Sfintului Grigore al Nyssei (Nyssenus în loc de Neme- 
sius), ea va fi folosită de augustinieni — cărora le va măguli platonismul — 
împotriva adepților concepliei aristotelice despre om definit ca unitate sub- 
stanţială a sufletului şi trupului. Sentimentul care răzbate din textul lui Ne- 
mesius este una din forţele cele mai tenace de care reforma tomistă se va lovi 
mai tirziu şi pe care nu va reuşi nici măcar să o domine pe deplin. Au existat, 
şi poate că vor exista intotdeauna minţi care să socotească platonismul o fi- 
lozofie firesc creştină, iar aristotelismul filozofia firească a păginului. 

De altminteri, această tendinţă platoniciană a fost întotdeauna frînată, în 
mintea gînditorilor creştini, de credinţa în dogma învierii trupurilor. Definind 
sufletul ca substanţă perfectă în sine, era mai uşor să-i dovedeşti nemurirea. 
Lucru mai greu pentru cei care, definindu-l ca formă a trupului, trebuiau să 
explice de ce sufletul nu piere o dată cu trupul căruia îi este formă. Şi, invers, 


'5 substanţă necorporală suficientă sieşi (1. lat.). 

definirea sufletului ca formă a trupului uşura înţelegerea învierii într-o bună 
zi, de către Dumnezcu, a trupului căruia îi este formă şi fără de care nu cste 
pe deplin ceea ce este. Adepții sufletului-formă vor irebui deci să-şi propună 
să demonstreze că sufletul, deşi formă, este şi substanţă, în timp ce adepţii 
sufletului-substanţă vor trebui, dimpotrivă, să explice cum poate sufletul, deşi 
substanţă perfectă în sine, să joace şi rolul de formă. Pentru primii, punctul 
sensibil este explicarea supravicţuirii, după moarte, a sufletului în trup, în 
aşteptarea învierii; pentru ceilalţi, dificultatea este să explice unitatea acestui 
compus a dovă substanțe, din care una cel puţin îşi este sieşi suficientă. 

"Tocmai aceasta este problema pe care şi-a pus-o Nemesius: dacă sufletul 
este o substanţă perfectă, cum este posibilă unirea lui cu trupul? Cum o spune 
chiar el: „Platon nu este de acord că animalul este făcut dintr-un suflet şi un 
trup, ci că este un suflet care foloseşte trupul, ca să spunem aşa, ca pe un 
veşmint. Dar şi aici există un neajuns: cum poate sufletul să fie una cu trupul? 
Non enim est unum vestis cum vestito: veşmîntui nu este una cu cel înveş- 
mintat.“ Obiecţia nici că putea fi mai bine formulată. Pentru a o înlătura, 
Nemesius apelează la Ammonios Saccas, didascalus Plotini, şi, ca atare, la 
Plotin însuşi. Inteligibilelc sînt de aşa natură încît se pot uni cu corpurile 
capabile să le primească, răminînd totuşi distincte: uz unita maneant incon- 
fusa et incorrupta, ut adiacentia2%. Cînd e votba de corpuri, unirea implică 
totdeauna confuzie; elementele dispar în amestec, hrana devine sînge, care se 
asimilează cărnii şi membrelor. Dimpotrivă, o substanţă inteligibilă fie sub- 
zistă ca atare, fie încetează să existe. Problema unirii sufletului cu trupul nu 
este deci insolubilă. Ştim că sufletul este unit cu trupul, căci îi simte modi- 
ficările: quod autem uniatur, compassio demonstra?!. Însă ştim sigur că nu 
se confundă cu el, de vreme ce el poate deveni independent în somn sau în 
extaz şi de vreme ce este, oricum, nemuritor. Reiese deci că se unește cu el 
în felul substanţelor inteligibile, adică fără să se modifice. 

Deşi se distanțează de Aristotel în ce priveşte natura sufletului, pentru 
descrierea trupului Nemesius pur şi simplu ne trimite la el. În plus, deşi se 
referă la docirinele geometrice din Zimaios şi la ale stoicilor, acceptă teoria 
aristotelică a celor patru elemente (pămînt, apă, aer şi foc) şi a celor patru 
însuşiri elementare (cald, rece, uscat şi umed). Textul Bibliei, crede el, nu 
este deloc interesat de aceste controverse. Pentru teologie, nu este important 
decât că elementele, oricare ar fi natura lor, au fost făcute de Dumnezeu din 
nimic. Biblia nici măcar nu rosteşte cuvintul „materie“, pe care nu-l cunoaşte; 
tot ce afirmă este creaţia ex nihilo22; restul aparţine fizicicnilor. 

Sufletul posedă trei facultăţi: imaginaţia, intelectul şi memoria. Imaginaţia 


(imaginativa) este o facultate iraţională, pusă în mişcare de un imaginabil. 


2 încit unite să rămină necontopite şi intacte, ca elemente aşezate alături (18. lar.). 
2 însă faptul că este unit [cu trupul] îl arată comunitatea de simjire (1b. lat). 
2 v. nota 3 de la p. 16. 

Imaginabilul (phantaston, hoc est imaginabile) este ceea ce cade sub inci- 
denţa imaginaţiei. Dar se pot naşte şi imagini cărora nu le corespunde nici 
un obiect, adică nici un imaginabil; o asemenea imagine se numeşte fantasmă 
(phantasma). Nemesius discută apoi clasificarea stoică cvadripartită în phan- 
tasia, phantaston, phantasticon şi phantasma, însă conchide că aici nu este 
vorba decit de deosebiri verbale. Dimpotrivă, se arată sigur că instrumentele 
imaginaţiei sint ventriculele anterioare ale creierului, spiritele animale care 
se află aici şi cele cinci simţuri, pe care le descrie amănunţit. 

Memoria este facultatea de a păstra şi reproduce amintirile. Redarea, după 
o perioadă de uitare, se numeşte reminiscență (rememoratio). Putem numi la 
fel, împreună cu Platon, şi descoperirea oricărei cunoştinţe potrivite ca natură 
cu intelectul. O certitudine universală, de pildă, precum cea a existenţei lui 
Dumnezeu poate fi socotită reminiscență a unei idei (rememorationem ideae), 
aşa cum face Platon. Sediul acestei facultăţi este ventriculul median al cre- 
ierului, aşa cum reiese din faptul că orice leziune a acestui ventricul duce la 
o lezare a memoriei. 

Rămîne facultatea cognitivă a sufletului. Ca şi Aristotel, Nemesius deo- 
sebeşte în suflet o parte raţională şi o parte iraţională. După spusele unor 
filozofi, între care şi Platon, intelectul se adaugă sufletului, astfel încît omul 
s-ar compune din trei elemente: trupui, sufletul şi intelectul. Apolinarie, epis- 
cop al Laodiceii ($ pe la 392), a acceptat şi el această împărţire tripartită a 
omului în intelect (nous = pneuma), suflet (psyche) şi trup (soma), pentru a 
interpreta un text din Sfintul Pavel (7 Tes. 5, 23). Aristotel, pe care Nemesius 
îl interpretează după Alexandru din Afrodisias, considera că în om intelectul 
este virtual în mod natural, dar adăuga că trece în act numai datorită unei 
influenţe din afară; în această doctrină, intelectul nu este un complement ne- 
cesar îl esenței umane înseşi, ci numai al cunoaşterii lucrurilor; ar exista deci 
foarte puţini oameni, ba chiar numai filozofii, care să aibă intelect. În ce-l 
ptiveşte, Nemesius preferă să rămînă la Platon: dacă otmul este în esenţă un 
suflet care sc foloseşte de un trup, sufletul trebuie să fie înzestrat în mod 
natural cu cunoaştere intelectuală: pe scurt, sufletul însuşi este intelect. 

Din acelaşi motiv, partea iraţională a sufletului nu trebuie considerată un 
suflet aparte; ea nu este decit o facultate a lui: partem er virtutem?5, care 
cuprinde, la rîndul ei, două părţi: cea care se supune rațiunii şi cea care nu i 
se supune. 

Partea iraţională care ascultă de rațiune se subdivide în apetitivă (deside- 
rabilis) şi irascibilă (irascibilis). Ea este sediul pasiunilor. În general, pasiu- 
nea este o schimbare impusă din afară celui care o suportă (pasiune = a îndu- 
ra). Trupul nostru este neîncetat locul unor asemenea schimbări, pe care le 
supottăm, dar pe care nu le numim pasiuni decit atunci cînd sînt îndeajuns 
de importante pentru a fi percepute de simţuri. În sens strict, pasiunea este 


23 0 parte şi o calitate (îb. lac.). 

deci o modificare perceptibilă a corpului, produsă de prezenţa unui element 
bun sau a unuia rău. Pasiunile apetitive fundamentale sînt plăcerile și durerile. 
Ca şi Epicur, Nemesius împarte plăcerile în naturale şi necesare; naturale dar 
non-necesare; nici naturale şi nici necesare. Deasupra acestor pasiuni animale, 
se află plăcerile pur spirituale, care ar trebui numite mai degrabă bucurii decit 
plăceri, căci plăcerea este o pasiune, iar bucuria o acţiune. Cît priveşte du- 
rerile şi afecțiunile, cum ar fi minia sau teama, ele nu sînt decit pasiuni ani- 
male, în sensul strict al cuvîntului. Sub ele se află partea iraţională a sufle- 
tului, care nu ascultă de rațiune; ea cuprinde funcţiile nutritive generativă şi 
vitală. 

Acţiunile oamenilor sînt mai greu de definit decit pasiunile. Ele se împart 
în voluntare şi involuntare, cele din urmă fiind „fapte săvirşite fie din ne- 
ştiinţă, fie din nestăpinire“. Acestui involuntariun?4 i se opune, în întregime, 
un volunzariun?5. În timp ce principiul actului involuntar este exterior agen- 
tului şi deseori însoţit de necunoaşterea circumstanțelor actului, principiul ac- 
tului voluntar este interior agentului şi însoţit de cunoaşterea amănunţită a 
circumstanțelor sale. De unde definiţia: un act este voluntar dacă îşi are prin- 
cipiul într-un subiect care îi cunoaşte toate circumstanţele. Ceca ce nu este 
nici voluntar şi nici involuntar, ca digestia şi asimilaţia, alcătuieşte categoria 
pur negativă a non-voluntarului. 

În toate acestea s-a recunoscut influența lui Aristotel. Care continuă să se 
facă simțită şi în analiza actului voluntar. Acesta cuprinde ttei momente: deli- 
berarea la nivelul rațiunii (consilium), judecata (iudiciumn) şi, în fine, alegerea 
(praeelectio). La rîndul ei, alegerea este un act mixt, în alcătuirea căruia intră 
deopotrivă deliberarea, judecata şi dorinţa; alegerea nu este nici unul dintre 
aceste trei elemente luate separat, ci unitatea lor, aşa cum omul este unitatea 
sufletului şi corpului. Putem deci, fără deosebire, să definim alegerea drept 
deliberare care doreşte sau dorinţă deliberată. Aceasţă deliberare nu urmăreşte 
scopul, care este obiectul dorinţei, ci numai mijloacele de a-l atinge. Ea do- 
vedeşte existența liberului arbitru, de vreme ce ființa care deliberează este, 
în mod vădit, principiul faptelor pe care le-a deliberat. Or, cea care delibe- 
zează este raţiunea; ea este deci rădăcina libertăţii. Fiinţă schimbătoare, deoa- 
rece e creată, dar în stare să-şi aleagă raţional obiectele voinţei, omul este 
liber. Dumnezeu l-a făcut aşa cum putea şi trebuia să fie potrivit naturii lui: 
actele lui depind de el; deprinderile lui, bune sau rele, depind de aceste acte; 
omul poartă deci răspunderea unei vieţi care depinde, în cele din urmă, de el. 

Prin caracterul filozofic mult mai clar decit tot ceea ce am întâlnit pînă 
acum, Premnon physicon avea tot ce-i trebuie pentru a plăcea Evului Mediu. 
Garantat de autoritatea lui Grigore al Nyssei, căruia i s-a atribuit, el aducea 
o serie de clasificări şi definiţii necesare. Pînă şi caracterul compozit al doc- 


A act involuntar (78. lar.). 
25 act voluntar (fb. lat.). 

trinei este semnificativ. Căci ne arată cum gândirea creştină împrumută de la 
Platon metafizica şi de la Aristotel ştiinţa, fără să înţeleagă, deocamdată, că 
nu le poţi avea pe amîndouă în acelaşi timp. În secotul al XIII-lea, vom întilni 
din nou opere de inspiraţie asemănătoare, deşi de o cu totul altă deschidere. 
Să nu ne mire că întîlnim Nyssenus, adică Nemesius, atît de des amintit în 
scrierile lui Albert cel Mare, dascăl al Sfîntului Toma d'Aquino. 

Începutul secolului al V-lea este plin de încercări ciudate, care ne oferă 
imaginea unei epoci în care spirite de culturi foarte diferite se apropiau de 
creştinism, fiecare cu idei personale, pe care le păstra chiar după ce devenea 
creştin, În această epocă ne putem aştepta la orice. Există, de pildă, o culegere 
de Omilii atribuite de tradiţie pustnicului Macarie din Egipt (+ 395), dar care 
astăzi sînt datate în jurul anului 420 şi, ca atare, cu siguranţă că nu-i aparţin. 
Autorul era materialist şi nu accepta altă deosebire de natură între corpuri, 
suflete şi îngeri decit gradul de fineţe al materiilor care le alcătuiesc. Această 
regulă îl excepta, totuşi, pe Dumnezeu; în rest, fizica lui este cea a unui stoic. 
Lucru cate nu l-a împiedicat să susţină că sufletul este făcut după chipul lui 
Dumnezeu şi să dezvolte o mistică a pierdetii şi reîntoarcerii în suflet a di- 
vinei asemănări. Influenţa acestei invăţături pare să fi fost remarcabilă. Spre 
deosebire de el, Synesios a ajuns la creştinism de la neoplatonism. Elev al 
filozoafei Hypathia, cu care a rămas totdeauna prieten, Synesios s-a convertit 
la creştinism, dar, cînd Teofil, patriarhul Alexandriei, i-a oferii în 409 epis- 
copatul din Ptolemais, nu a acceptat să-şi sacrifice nici una din ideile filozo- 
fice. Nu vreau să fiu un episcop popular, a răspuns el; sînt şi rămîn filozof. 
Imnurile şi Scrisorile sate ne-o arată îndeajuns. Amestecată cu sentimente cu 
adevărat creştine, influenţa lui Plotin se face simțită în ele pretutindeni. Dum- 
nezeu este monada monadelot. Transcendent opoziţiei contrariilor, el este 
deopottivă unui şi trei şi din el se nasc spiritele. Coborit în materie, fiecare 
dintre acestea trebuie să-şi dea silinţa să se desprindă din ca şi să se întoarcă 
la origine, unde va fi Dumnezeu în Dumnezeu. 

Una dintre cele mai ciudate figuri ale acestei epoci este Teodorit (386- 
458). Acest arhiepiscop al Cyrului a redactat, între 429 şi 437, o Vindecare 
de bolile greceşti, sau descoperire a adevărului evanghelic pornind de la 
filozofia greacă. La mijlocul secolului al V-iea, opera lui Eusebiu trebuia deci 
refăcută, iar Prologul cărţii ne arată motivul. Este veşnicul motiv. Pentru 
creştini, se punea problema apărării de neştiinţă; pentru oamenii de cultură 
greacă, cea a justificării credinţei lor în învăţătura apostolilor şi a profeților, 
care erau barbari. Din cele douăsprezece Cărţi care alcătuiesc lucrarea, pri- 
mele şase sînt cele mai interesante pentru istoria ideilor filozofice. Adversarii 
credinţei sînt nişte îngîmfaţi, care au auzit mai mult sau mai puţin de filozo- 
fie, iar Teodorit încearcă să-i lecuiască de răul de care suferă, folosind exem- 
plul filozofilor vrednici de acest nume, Socrate, Platon şi Potphyrios, de pil- 
dă. Pitagoricienii şi discipolii altor conducători de şcoală nu îmbtăţişează oare 
aceste doctrine datorită încrederii în cuvintul dascălilor? De altfel, credinţa şi 

ştiinţa sînt de nedespărţit; credinţa precede cunoaşterea, iar cunoaşterea în- 
soţeşte credința. Mai întîi să crezi, apoi să înţelegi, iată mersul firesc al ori- 
cărei învățături. Filozofii ne mai învaţă şi alte lucruri, iar Teodorit demon- 
strează, cu o mulțime de citate de tot soiul, că cei mai buni dintre ei au intuit 
învăţăturile credinţei creştine. Dar cel mai bun dintre cei mai buni este „eloc- 
ventisimul Platon”, pe care nu-l putem despărţi de Socrate, despre care Pitia 
spunea că este cel mai înţelept dintre oameni. Împotriva politeismului din 
vremea sa, Platon a susţinut existenţa unui singur Dumnezeu, creator a toate 
cîte sint şi providenţă a universului. Există aşadar cu adevărat o anumită ar- 
monie între „vechea teologie şi cea nouă“, şi putem spune şi noi, împreună 
cu Numenius, pe care îl citează Eusebiu: „Ce este Platon, dacă nu un Moise 
care vorbeşte greceşte?“ De altfel, nu e de mirare că Platon se împacă bine 
cu Moise: tot adevărul pe care l-a spus, de la el l-a plagiat. Acest tratat, care 
se foloseşte neîncetat de Stromatele lui Clement Alexandrinul şi Pregătirea 
evanghelică a lui Eusebiu, încheie şirul apologiilor pe care creştinii le-au scris 
ca să-i convingă pe reprezentanţii unui păgînism muribund. 

Unul dintre izvoarele cele mai importante ale literaturii creştine medievale 
este un ansamblu de scrieri amintit adesea sub numele Corpus areopagiticum. 
Cuprinde operele următoare: Despre ierarhia cerească, Despre ierarhia bi- 
sericească, Despre numele divine, Teologia mistică şi zece Scrisori. Autorul 
se prezintă ca discipol al Sfintului Pavel, susţine că a fost de faţă la eclipsa 
de soare care a însoţit moartea lui Cristos şi apoi la moartea Sfintei Fecioare, 
şi mai dă şi alte amănunte care nu lasă nici o îndoială asupra intenţiei lui de 
a se prezenta ca discipol al Apostolilor şi cunoscut al cîtorva dintre ei. Cum 
operele sale poartă numele lui Dionisie, el a fost identificat de timpuriu cu 
acel membru al Areopagului care s-a convertit cînd l-a auzit propovăduind 
pe Sfintul Pavel (Fapte 17, 34). Pe de altă parte, aceste scrieri apar pentru 

prima dată în istorie în 532, la un colocviu de teologie, adepţii lui Sever al 
Antiohiei invocindu-le în sprijinul ideilor lor, iar catolicii, dimpotrivă, recu- 
zîndu-le ca apocrife. În plus, este sigur că în alcătuirea lui actuală Corpus 
areopagiticum cuprinde fragmente împrumutate din Proclos (411-485). În 
varianta în care îl cunoaştern, a fost redactat probabil pe la sfârşitul secolului 
al IV-lea sau la inceputul secolului al V-lea. Pentru a i se sublinia caracterul 
apocrif, se obişnuieşte ca autorul lui să fic numit Pseudo-Dionisie. Puțin obo- 
siţi de această formulă pur negativă, unii au propus de curînd numele Dionisie 
Misticul. Oricine ar fi fost, îşi merită titlul de mistic, deşi, la drept vorbind, 
nu ştim nici măcar dacă se numea Dionisie. 

Caracterul autorului ne este mai cunoscut decît omul. Opera lui este în 
întregime lipsită de controverse, şi aceasta în mod intenţionat. Respingerea 
grecilor îl interesa mai puţin decit demonstrarea adevărului creştin. Dovada 
că alţii se înşală nu demonstrează că ai tu însuţi dreptate. Faptul că un lucru 
nu este negru nu dovedeşte că el este alb, iar ceea ce nu este cal se poate să 
nu fie nici om. În ce mă priveşte, spune el în Scrisoarea a VII-a, nu i-am 
certat niciodată pe cei aflaţi în greşeală, încredinţat fiind că singura cale si- 
gură de a o distruge este să stabilesc, fără putinţă de tăgadă, adevărul. 

Tratatul cel mai bogat în date filozofice care a ajuns la noi sub numele 
lui este consacrat problemei Numelor divine. Lucrate totuşi teologică în esen- 
ţă, am putea spune chiar exegetică. Plecînd de la faptul că Scriptura dă pentru 
Dumnezeu o mulţime de nume diferite, Dionisie se întreabă în ce sens este 
legitim să î le atribuim. Chestiunea era de o asemenea importanţă, încit tra- 
tatul va fi în nenumărate rinduti comentat în Evul Mediu, de Sfintul Toma 
d” Aquino în special, iar unele din compendiile teologice (summae), cea a lui 
Alexander din Hales, de pildă, vor cuprinde câte un tratat De divinis nomini- 
bus, în care influenţa lui Dionisie se va face întotdeauna, simțită. 

Dionisie a vorbit în mai multe rinduri despre una din lucrările sale, care 
no a ajuns pină la noi, Fundamentele teologice. Tratatul Despre numele divine 
este continuarea acesteia. Intenţia autorului este să nu spună şi să nu gîndeas- 
că despre Dumnezeu nimic în afară de ce este cuprins şi garantat de Scripturi. 
Căci numai Dumnezeu se cunoaște pe sine, deci numai el se poate face cu- 
noscut de cei ce-l caută cu smerenie. Nici Scripturile nu vorbesc despre el 
decit în cuvinte împrumutate de la creaturi, care participă toate la Binele su- 
prem, fiecare reprezentindu-l potrivit cu treapta şi rangul ei. Să desluşeşti 
creaţiunea în lumina Scripturilor înscamnă să te deschizi la harul iluminării 
divine, să-l cunoşti pe Dumnezeu drept cauză, fiinţă şi viaţă a tuturor fiinţelor, 
să refaci înăuntrul tău asemănarea cu Dumnezeu, care fusese ştearsă, să-ţi 
stăpîneşti poftele trupului şi să te întorci la origine. Căci Dumnezeu este lu- 
mina celor ce văd, sfințenia sfinţilor, îndumnezeirea, simplitatea şi unitatea 
celor care se îndumnezeiesc în el şi cate regăsesc în el, reculegîndu-se din risi- 
pirea în multiplu, desăvârşirea unităţii. 

iNumele pe care Scripturile i le dau iui Dumnezeu: unitate, frumusețe, su- 
verănitate şi altele, sînt menite să ne ajute. Ele afirmă chiar că e prietenul 
nostru, pentru că a doua dintre persoanele divine s-a întrupat ca să ne mântui, 
săvirşind minunea unirii în Isus a celor două firi, dumnezeiască şi omenească. 
Acestea nu sint totuși decit nume adaptate condiţiei noastre şi care ascund 
inteligibilul sub sensibil. Fundamentele teologice stabiliseră că Dumnezeu este 
absolut incomprehensibil atit pentru simţuri, cit şi pentru rațiune; de vreme 
ce nu poţi să-l cunoşti, nu poţi să-l numeşti. Cu toate acestea, creştinii obiş- 
nuiţi îi dau lesne numele folosite de Scripturi, dar cei călăuziţi de o lumină 
mai înaltă ştiu să treacă dincolo de literă, să se apropie de condiţia îngerilor 
şi să se unească strîns cu lumina dumnezeiască însăşi. Or, aceştia nu vorbesc 
despre Dumnezeu decît prin negaţii, şi nimic nu este mai întemeiat. Trebuie 
deci să-i aplicăm lui Dumnezeu mai întîi toate numele pe care i le dă Scrip- 
tura (teologia afirmativă), dar trebuie să i le negăm apoi pe toate (teologia 
negativă). Cele două poziţii se pot, de altfel, împăca într-o a treia, care constă 
în a spune că lui Dumnezeu i se cuvine fiecare din aceste nume, dar într-un 
mod de neînțeles pentru raţiunea umană, căci el este o „hiperființă“, o „hi- 
perbunătate“, o „hiperviaţă”, şi tot aşa (teologia superlativă). Dionisie a dat 
un exemplu impresionant de teologie negativă într-un scurt tratat, Teologia 
mistică, care a influenţat profund gîndirea medievală. Ultimul capitol al aces- 
tei scrieri este format dintr-o serie de negajii şi din negaţiile acestor negaţii, 
căci Dumnezeu este mai presus de afirmaţii, dar şi de negaţii. Ceea ce se 
afirmă despre el este mai prejos decit el. Nefiind lumină, nu este nici întu- 
neric; nefiind adevăr, nu e nici eroare. Cauză de neînțeles a fiinţelor, el le 
transcende deopotrivă afirmarea şi negarea. 

Tratatul Despre numele divine avea să influenţeze speculaţia teologică şi 
filozofică tocmai pentru că se aşază pe un plan intermediar între afirmaţia 
instinctivă a credinciosului de rind şi tăcerea transcendentă a misticului. Dum- 
uezeu este înfăţişat mai întii ca Bine, căci îl abordăm pornind de la creaturi, 
pe care le creează tocmai în calitate de Bine absolut. Dumnezeul lui Dionisie 
se aseamănă deci cu Ideea de Bine descrisă de Platon în Republica: asemenea 
Soarelui de pe cer care, fără deliberare sau voinţă, ci numai prin simplul fapt 
că există, pătrunde toate lucrurile cu lumina lui, Binele, faţă de care Soarele 
nu este decit o imagine palidă, se răspindeşte în firi, energii active, fiinţe 
inteligibile şi inteligente, care sint ceea ce sînt datorită lui şi a căror nesta- 
tomicie naturală îşi găseşte în el punctul fix. Cum această iluminare divină 
se desfăşoară în trepte, ea dă naştere, în mod firesc, unei ierarhii, ceea ce 
înseamnă două lucruri înrudite şi, în acelaşi timp, deosebite: mai întîi, o stare, 
în sensul că orice fiinţă este definită în ceea ce este de locul pe care îl ocupă 
în această ierarhie; apoi, o funcţie, în sensul că orice membru al ierarhiei 
universale primeşte de sus o influență pe care o transmite, la rîndul lui, trep- 
telor inferioare. Lumina divină şi fiinţa pe care o constituie se transmit deci 

ca printr-o cascadă iluminativă, ale cărei trepte sînt descrise în Despre ierar- 
hia cerească şi Despre ierarhia bisericească. 

Această iluminare nu trebuie înţeleasă ca simplă revărsare de lumină asu- 
pta fiinţelor, ci ca însăși esenţa lor. Sufletele lipsite de judecată ale animalelor 
care merg, se tirăsc, înoată sau zboară, viaţa însăşi a plantelor, în sfirşit fiinţa 
şi substanţa celor care nu au nici viaţă şi nici suflet, tot ceea ce merită, într-un 
fel sau altul, titlul de realitate nu este decit un moment definit al acestei re- 
vărsări iluminatoare a Binelui. Ceea ce se numeşte creaţie este, așadar, efectul 
dezvăluirii lui Dumnezeu în operele sale, de aceea fiinţele exprimă ceea ce 
este el. Lumea este o „teofanie“, singura care ne îngăduie să-i cunoaştem 
autorul. Fiecare fiinţă este un bine; vom spune deci că Binele este cauza sa; 
apoi vom nega acest lucru; negajia va ajunge însă, la rîndul ei, o afirmaţie, 
căci, dacă Dumnezeu nu este Binele, asta înseamnă că el este „Hiperbinele”. 

Aceeaşi metodă se aplică şi celorlalte nume divine: Lumină, Frumuseţe, 
Viaţă şi aşa mai departe. Trebuie remarcat faptul că Dionisie crede de cu- 
viință să se justifice cînd îi atribuie lui Dumnezeu numele de Iubire, ca şi 
cînd folosirea acestui termen ar fi trehuit să ridice în jurul ei obiecţii. Şi in- 
sistă asupra dreptului pe care-l are de a-l folosi, căci, pentru el, acest termen 
denumeşte tocmai aplecarea milostivă prin care Dumnezeu readuce la sine 
toate fiinţele în care i se dezvăluie bunătatea. Privită sub acest aspect, ilumi- 
narea universală se arată a fi mai puţin o cascadă de lumină care s-ar risipi 
din ce în ce mai mult, cât o uriaşă mişcare de iubire care se împrăștie la 
început într-o mulţime de fiinţe doar pentru ca, apoi, să le adune şi să le 
readucă la unitatea originii lor. lubitrea este deci forța activă care scoate, oa- 
recum, din starea lor fiinţele venite de la Dumnezeu pentru a le asigura întoar- 
cerea la Dumnezeu. Acesta e înțelesul denumirii de iubire extatică (ex-srare). 
Efectul ei în această lume şi capătul ei în cea de dincolo este îndumnezeirea 
(/heosis), care constă în asimilarea şi unirea creaturii cu Dumnezeu. Într-un 
univers care nu este decit manifestare a lui Dumnezeu, tot ceea ce este e bun; 
răul este deci, de la sine, neființă; aparenţa de realitate pe care o prezintă se 
datorează tocmai unei aparenţe a binelui. Răul prin aceasta ne înşală, căci nu 
are nici substanţă, şi nici realitate. Aşadar, Dumnezeu nu-l pricinuieşte, dar 
îl îngăduie, căci determină firile şi voinţele fără să le consteingă. Într-o scriere 
pierdută despre Dreapta judecată a lui Dumnezeu, Dionisie arătase că un Dum- 
nezeu cu desăvîrşire bun îi poate pedepsi totuşi pe vinovaţi, de vreme ce sint 
aşa de bunăvoie. 

Faţă de creaturi, Dumnezeu este deci Binele; faţă de sine însuşi, numele 
împrumutat din limba oamenilor care i se potriveşte cel mai puţin rău este 
acela de Fiinţă. El este „Cel care este”, şi în această calitate este cauza tuturor 
fiinţelor, În acest sens, putem deci să spunem că el este fiinţa a toate cîte 
sînt. Veşnic vieţuind în sine însuşi, el este cel de la care toate celelalte se 
împărtășesc pentru a vicţui. În acest sens, trebuie spus că fiinţa este întiia 
participare şi temeiul tuturor celorlalte. În imaginile pământeşti ale lui Dum- 

nezeu, fiinţa stă deci pe primul loc şi orice fiinţă poate participa la viaţă şi 
la celelalte însuşiri care o definesc tocinai pentru că, în calitatea ei de a fi, 
participă la fiinţă, Reunite în Dumnezeu, toate aceste participări sînt una în 
el, ca razele în centrul cercului sau numerele în unitate. Modelele divine ale 
fiinţelor, prototipuri ale tuturor participărilor acestora se numesc „tipuri“ sau 
„exemple“. În calitate de forţe active şi cauzale, ele sînt şi „voințe divine“ 
sau „predestinări“. 

Înttlnim deci aici doctrina Ideilor divine, dar, în timp ce Augustin, An- 
selm, Bonaventura și Toma d'Aquino le identifieă cu Dumnezeu, Dionisie i 
le subordonează, iar felul în care o face merită să zăbovim asupra lui, căci 
doctrina sa despre Idei va rămine una dintre ispitele permanente ale gîndirii 
medievale. loan Scottus Eriugena îi va cădea pradă; alţi teologi renumiţi vor 
încerca cel puţin să țină seama de ea. Cînd spune că Dumnezeu este Fiinţa, 
Dionisie nu uită că aici este vorba tot de un „nume divin“. De fapt, Dumnezeu 
nu este fiinţa, ci mai presus de ființă. Deci toate se trag, ca dintr-o cauză, 
dintr-o nonfiinţă originară. La drept vorbind, aşa cum Dumnezeu nu este fiin- 
ţa, fiinţa nu este Dumnezeu; ea nu este decit cea dintii dintre toate participări- 
le la Dumnezeu şi, așa cum s-a mai spus, condiţie a tuturor celorialte. Acest 
principiu este valabil chiar şi pentru Idei, căci toate celelalte participă la ele, 
dar ele participă mai întii la fiinţă, care nu este, la rîndul ei, decit o participare 
la Dumnezeu, Aşa cum spune Dionisie în capitolul V, $ 5 din Numele divine: 
„Diferitele principii ale lucrurilor sînt şi devin principii prin participarea lor 
la fiinţă: dar ele sînt mai întii, şi abia apoi devin principii.” Tocmai pentru 
că Ideile sint şi ele participări la fiinţă, tot ceea ce participă la Idei cuprinde 
această participare la fiinţă ca temei al structurii sale ontologice. Ideile repre- 
zință deci tot atitea raze divine foarte puţin depărtate de centru, de care se 
deosebesc însă de pe acum, căci sînt ca o a doua dezvăluire a unităţii în 
număr. Ceea ce trebuie să reținem de aici este că Dumnezeu produce fiinţa 
ca prima sa participare; deci ființa depinde de Dumnezeu, dar Dumnezeu nu 
depinde de ea. 

De aceea, dacă privim bine lucrurile, poate că nu Fiinţa este cea care de- 
numeşte ce] mai puţin imperfect acest principiu prim căruia îi spunem Dum- 
nezeu. Revenind la terminologia lui Proclos şi a lui Plotin, Dionisie preferă 
să-l numească Unul. Într-adevăr, Dumnezeu cuprinde în sine tot, într-o uni- 
tate absolută şi lipsită de orice multiplicitate. Multiplul nu poate exista fără 
Unul, dar Unul poate exista fără multiplu; tot ceea ce este e parte a lui; el, 
dimpotrivă, nu e parte a nimic. De aceea se mai spune că, fiind Unul, Dum- 
nezeu este desăvirşit. Unitatea este deci principiul fundamental al tuturor lu- 
crurilor, fără de care nu se poate vorbi nici de întreg, şi nici de parte. Cît 
despre acea unitate care este Dumnezeu însuşi, una în Treimea ei incompre- 
hensibilă, ea este începult şi sfîrşit pentru toate celelalte, toate de la ca pornesc 
şi la ea se întorc. 

Dar de ce să spunem Unul? Dumnezeu nu este singura unitate-principiu 
a numărului pe care o cunoaştem şi nici singura treime alcătuită din trei uni- 
tăţi pe care ne-o putem închipui. Dumnezeu nu este nici unitate, nici treime; 
aşa cum nu este nici Fiinţă, nu este nici Unul. Dumnezeu nu are nume; el nu 
este nici divinitate, nici paternitate, nici filiaţie; pe scurt, nu este nimic din 
ceea ce nu este şi nimic din ceea ce este; nici o fiinţă nu-l cunoaşte aşa cum 
este, iar el, la rindul lui, fiind transcendent oricărei fiinţe şi oricărei cunoaş- 
teri, nu poate cunoaşte, aşa cum este, nici unul din lucrurile care sînt. Să-l ştii 
mai presus de orice afirmaţie şi de orice negaţie, să ştii că nu-l cunoşti, așa 
arată acea ignoranță mistică în care trebuie să vedem cea mai înaltă treaptă 
a cunoaşterii. Celelalte feluri de ignoranță sînt lipsuri, de la care plecăm şi 
pe care le îndreptăm prin dobîndirea de cunoştinţe diverse; aceasta este, dim- 
potrivă, un prisos de cunoaştere, la care nu ne ridicăm decît prin depășirea 
tuturor celorlalte. Cînd crezi că îl contempli pe Dumnezeu şi mai poţi înţelege 
ceea ce contempli, înseamnă că, de fapt, contempli una din creaturile lui. 
Ignotanţa este în mod necesar ultimul cuvînt al ştiinţei, atunci cind aceasta 
vrea să ajungă la Cel pe care nu-l cunoaştem pentru că nu este. 

Doctrina lui Dionisie va exercita o adevărată fascinaţie asupra gîndirii 
Evului Mediu. Şi cum ar fi putut să fie altfel? Pînă cînd Lorenzo Valla şi 
Erasm îşi vor face cunoscute, referitor la acest subiect, primele îndoieli, toată 
tumea îl va socoti pe Dionisie convertit al Sfintului Pavel şi martor, poate, 
al vreunei învățături apostolice secrete, pe care a dezvăluit-o, în cele din urmă, 
muritorilor de rînd. Traduse în latină de Hilduin, apoi de Scottus Eriugena, 
în secolul al IX-lea, retraduse mai tîrziu de alţii, obiect a nenumărate comen- 
tarii, operele în care s-a exprimat gîndirea lui Dionisie vor rămîne temă de 
meditaţie pentru Hugo din Saint-Victor, Robert Grosseteste, Albert cel Mare, 
Thomas Gallus, Sfintul Bonaventura, Sfintul Toma d'Aquino, Denys le 
Chartreux şi încă mulţi alţii. Unii îl vor urma cît mai de departe cu putinţă, 
alţii se vor strădui să-l curețe, să-l îndrepte, pe scur(' să-l „interpreteze“ în 
sensul unei ortodoxii obişnuite pe care nimeni nu îndrăznea să i-o refuze 
acestui discipol al Apostolilor, cu regretul însă că nu a oferit o dovadă mai 
limpede. Oricum, îl vom vedea în continuare prezent pretutindeni, adesea în 
situaţii în care nu vom avea ocazia să-l numim. 

Evul Mediu timpuriu nu va face deosebire între opera lui Dionisie şi cea 
a comentatorului ei, Maxim din Hrisopolis, numit în mod obişnuit Maxim 
Mărturisitorul (580-662). În afară de numeroase scrieri de controversă teo- 
logică, de exegeză ascetică şi de liturghie, avem de la el un scurt tratat Despre 
suflet, care nu conţine nimic original, şi o carte de comentarii teologice, a 
cărei importanţă pentru istoria gîndirii medievale este, dimpotrivă, conside- 
rabilă. Această lucrare poartă titlul Despre cîteva locuri deosebit de grele din 
Dionisie şi Grigore al Nazianzului. Este cea pe care Evul Mediu o va cu- 
noaşte, în traducerea lui loan Scottus Eriugena, sub numele de Ambigua. Un 
oarecare Toma i-a trimis lui Maxim o listă cu pasajele obscure scoase din 

Omiliile lui Grigore al Nazianzului şi din operele lui Dionisie, rugîndu-l să 
le lămurească. Maxim consimte cu atit mai bucuros cu cit, aşa cum spune în 
Prefaţă, îi considera pe cei doi iluştri sfinţi predestinaţi de Dumnezeu fericirii 
încă dinainte de începutul veacurilor. Deşi pătruns de învăţătura lui Dionisie, 
Maxim a prezentat-o totuşi în felul lui şi, în anumite chestiuni, influenţa ei 
s-a exercitat mai ales prin interpretarea dată de Maxim. 

Dumnezeu este monada pură, nu acea unitate numerică ce dă naştere nu- 
merelor prin adunare, ci izvorul, la rîndul lui indivizibil şi nemultiplicabil, 
din care multiplul decurge fără să-i altereze puritatea. Monada este deci prin- 
cipiul unei anume mişcări, dar nu este vorba aici de o mişcare psihică. Mişca- 
rea divinității (kinesis theoteros) este cunoaşterea prin care fiinţa ei şi acel 
„cum“ al fiinţei ei se arată celor ce sînt în stare să le cunoască. 

Prima mişcare a Monadei dă naştere Doimii, prin naşterea Cuvintului care 
ii este manifestare deplină, apoi o depăşeşte producind Treimea, prin purce- 
derea Duhului Sfint. Prima mişcare a Monadei se opreşte aici, manifestarea 
ei supremă fiind acum desăvârşită: „Căci noi nu slujim o domnie măruntă şi 
mărginită la o singură persoană [cum fac îudeii] sau, dimpotrivă, tulbure şi 
risipită în infinit [cum fac păginii], ci Treimea Tatălui, a Fiului şi a Sfintului 
Duh, a căror măreție este în chip natural egală. Bogăția lor stă tocmai în 
această armonic, în această strălucite felurită şi totuşi aceeaşi, dincolo de care 
dumnezeirea nu se mai răspindeşte. Asifel, deşi nu folosim un popor întreg 
de zei, noi nu ne imaginăm o dumnezeire simplă pînă la sărăcie.“ 

Această primă mişcare este principiul unei a doua: manifestarea lui Dum- 
nezeu în afara lui, în fiinţe care nu sint Dumnezeu. Cunoaştere perfectă a 
monadei, Cuvintul cuprinde veşnic în sine esenţa, adică realitatea însăşi (0u- 
sia) a tot ceea ce există sau va trebui vreodată să existe. În el, fiecare dintre 
acesto ființe este veşnic ştiută, voită, hotărită, ca să-şi primească firca şi sub- 
stanţa la timpul potrivit. Să nu ne închipuim deci că Dumnezeu hotărăşte 
pentru fiecare apariţie in parte a unei ființe noi. Totul este dinainte cuprins 
în preştiința, voinţa şi puterea fără sfirşit ale lui Dumnezeu. Ca obiecte ale 
preştiinţei şi ale voinței lui Dumnezeu, aceste ființe se numesc Idei. În această 
calitate, fiecare este o expresie parţială şi mărginită a desăvirşirii lui Dum- 
nezeu. Este deci o manifestare, finită, dar bună în măsura fiinţei ei, prin care 
Dumnezeu se poate dezvălui. Această revelaţie a lui Dumnezeu se numeşte 
creaţie. Printr-o răspîndire de bunătate absolută, Treimea divină iradiază aces- 
te exprimări de sine care sînt creaturile. De aceea, ele ni se arată într-un fel 
de ierarhie, fiecare pe locul pe care i-l dă propria desăvirşire; cele perinanente 
şi-l ocupă atita vreme cît durează lumea, cele trecătoare vin să-şi ia locurile 
în clipa pe care le-o hotărăşte înţelepciunea lui Dumnezeu şi se dau în lături 
în faţa altora, atunci cînd vremea le-a trecut. 

Dintre fiinţele astfel produse, cele mai multe nu au altă istorie decit cea 
pe care le-o dă proptia lor esenţă. Nu pot să fie decît ceea ce sint şi aşa cum 
sînt. Altele sînt, dimpotrivă, în stare să-şi determine într-o anumită măsură 

locul pe care îl vor ocupa în ierarhia fiinţelor. Şi acest lucru este în veci 
prevăzut şi voit. Asemenea fiinţe sînt în stare, prin hotătirea liberei lor voințe, 
să sporească sau să descrească în ce priveşte participarea lor divină, adică să 
se vrea mai mult sau mai puţin asemănătoare cu Dumnezeu şi, ca atare, să 
devină astfel. După cum îşi folosesc cunoașterea şi voinţa bine sau tău, por- 
nesc pe calea virtuţii sau a greşeli, a binelui sau a răului, a răsplăţii sau a 
pedepsei. Într-adevăr, orice creştere voită a participării la desăvirşirea dum- 
nezeiască e însoţită de posibilitatea fiinţei de a se bucura de Dumnezeu, care 
este în sine o răsplată, orice neparticipare voită ducînd, dimpotrivă, la înde- 
părtarea de această stare, care cuprinde în sine propria-i pedeapsă. 

Omul se numără printre aceste fiinţe. Este alcătuit dintr-un trup material, 
divizibil şi, ca atare, pieritor, şi dintr-un suflet imaterial, indivizibil şi, ca ata- 
re, nemuritor. Cum trupul nu ar putea să existe fără suflet, nu ar putea să 
existe nici înainte de el. Sufletul raţional coexistă deci cu trupul încă din clipa 
în care e zămislit embrionul. Să nu spunem nici că sufletul există înainte de 
trup, aşa cum a spus Origene: arm ajunge astfel la greşeala uriaşă de a crede 
că Dumnezeu n-a făcut trupurile decit ca temnițe, în care sufletele păcătoşilor 
suferă pedeapsa propriilor păcate. Ceea ce au făcut oamenii nu a putut in- 
fluenţa voinţa divină. Din veci, Dumnezeu a vrut şi sufletele, şi trupurile, ptin 
bunătatea lui şi pentru propria lor bunătate. Este deci normal să admitem că 
sufletele şi trupurile sînt în-fiinţate simultan, printr-o veşnică hotărîre dum- 
nezeiască. 

Creat astfel în suflet şi în trup, omul era în stare să se mişte prin cunoaşte- 
re către centrul nemişcat care este creatorul lui, iar locul pe care îl ocupă în 
ierarhia fiinţelor îl chema chiar să joace în ea un rol unificator de cea mai 
mare însemnătate. Era legat prin trup de dispersia materiei şi prin gîndire de 
unitatea dumnezeiască. Funcţia sa proprie era să stringă multiplul în unitatea 
cunoaşterii sale şi să-l unească astfel cu Dumnezeu. Omul a făcut tocmai pe 
dos: în loc să adune multiplul raportind lucrurile la Dumnezeu, a dispersat 
ceea ce era una, întorcîndu-se de la cunoaşterea lui Dumnezeu către cea a 
lucrurilor. Or, pentru orice fiinţă este acelaşi lucru să fii şi să fii una. Risi- 
pindu-se în multiplu, omul aproape că a ajuns să cadă din nou în neființă. 
Atunci Ceea ce prin natura sa este absolut nemişcat, sau, mai degrabă, Ceea 
ce nu se mişcă în sine decit nemișcat, s-a pus, ca să spunem aşa, în mişcare 
către natura căzută pentru a o recrea. Dumnezeu s-a făcut om pentru a-l mîn- 
tui pe omul aflat în pierzanie. Reparînd spărturile, restabilind legăturile des- 
făcute de păcat, a readus naturile la unitate, îngemănind în persoana lui Cris- 
tos natura trupului şi cea a spiritului. Căci, pentru a ne elibera de păcat, Isus 
Cristos a luat de la om totul, mai puţin păcatul. Născut dintr-o zămislire ne- 
trupească, ne-a arătat că ar fi fost posibilă o altă înmulţire a neamului ome- 
nesc, şi deosebirea dintre sexe nu ar fi fost necesară dacă omul nu s-ar fi 
înjosit singur pînă la starea animalelor, abuzind de libertate. 

Această reunire a firii omeneşti cu cea dumnezeiască este mintuirea omu- 
lui. Ea ne oferă mijlocul de a ne atinge din nou țelul şi ne arată calea de 
urmat. Dumnezeu însuşi ne spune că el este odihna; îi cheamă la el pe toţi 
cei ce se zbat sub povara cărnii. Aceasta înseamnă că la capătul zbuciumului 
nostru trebuie să regăsim imobilitatea lui Dumnezeu. Într-adevăr, Dumnezeu 
le hărăzeşte lucrurilor să fie şi să fie bine, el este cel care ne inişcă, şi care 
ne mişcă spre el însuşi, ca să fim şi mai bine. Or, am spus că mișcarea spi- 
ritului constă în cunoaştere. Să te mişti înspre Dumnezeu înseamnă deci să 
te străduieşti să-l cunoşti; să-l cunoşti mai bine înseamnă să te apropii de el, 
identificîndu-te cu el. Dar cum să cunoşti binele fără să-l doreşti? Cunoscîndu-l 
pe Dumnezeu, omul începe deci să-l iubească. Scos, ca să spunem aşa, din 
sine (ekstasis) de atracţia acestui obiect de iubire, omul intră parcă în extaz. 
Se precipită, într-o mişcare şi mai impetuoasă, şi nu se va opri pină ce nu va 
fi pe de-a-ntregul în întreaga fiinţă iubită, ca învăluit din toate părţile de 
aceasta. Cu câtă bucurie primeşte voinţa lui să se lase cuprinsă şi parcă cir- 
cumscrisă de cel care îl iubeşte! Omul nu-şi mai doreşte atunci, din proprie 
pornire, decit să fie mântuit de această învăluire şi să se cunoască pe sine, în 
Dumnezeu care îl îmbrăţişează, îmbrățișat de el. Este asemenea fierului topit 
în întregime de flacăra care îl încinge toată, sau asemenea aerului iluminat 
cu totul de prezenţa totală a luminii. Extaz fericit, în care firea omenească 
participă la asemănarea dumnezeiască pînă la a nu mai fi altceva decît această 
asemănare şi, neîncetind totuşi să fie ca însăşi, trece, ca să spunem astfel, în 
Dumnezeu. lar atunci nu omul trăieşte, ci Cristos trăieşte în el. 

Mişcîndu-se astfel către Dumnezeu prin cunoaştere, omul nu face decit 
să urce înapoi, printr-o mişcare inversă căderii, spre veşnica idee de sine, 
care, fiindu-i cauză, n-a încetat niciodată să existe în Dumnezeu. Această re- 
găsirg a esenjei divine este, de altfel, mîntuirea la care trebuie să nădăjduiască 
toate ființele despărțite de Dumnezeu prin greşeala omului. Fiecare om este 
cu adevărat o parte din Dumnezeu (moira theou) în sensul că esenţa sa pre- 
există veşnic în El. Fiecare om decade de la Dumnezeu prin desprinderea de 
cauza divină de care depinde. Extazul este o clipă ce vesteşte veşnicia vii- 
toare, cînd se va înfăptui indumnezeirea (zheosis) tuturor lucrurilor, prin în- 
toarcerea lor la esențele veşnice de care depind şi de care sînt acum des- 
pătțite, fiecare parte din Dumnezeu regăsindu-şi atunci locul în Dumnezeu. 
Ce altceva mai vrednic de iubire decît această îndumnezeire în care Dumne- 
zeu, unindu-se cu cei pe care îi face dumnezei, se face pe sine pe de-a-ntregul 
asemenea lor? Întărit de această nădejde, Maxim prevede deja ziua în care, 
la sfirşitul veacurilor, universul se va întoarce astfel spre propria cauză. Căci 
omul este mijlocul şi punctul de întîlnire al tuturor naturilor create şi, cum 
din pricina abaterii lui s-au îndepărtat de la principiul lor toate celelalte, în- 
toarcerea lui la Dumnezeu va atrage întoarcerea lumii întregi. Prima se va 
Şterge împărţirea oamenilor în două sexe deosebite; apoi se va schimba faţa 
pămintului locuit, care se va uni cu raiul pămîntesc şi va ajunge asemenea 

cerului, căci va fi şi el locuit de oameni ajunşi asemenea îngerilor; atunci va 
fi, în sfirşit, înlăturată deosebirea dintre sensibil şi inteligibil, care, născută 
prima, va fi ultima care va dispărea. Va dispărea totuşi, căci toate lucrurile 
vor fi unite, în sfîrşit, cu esenţele lot veşnice, iar Dumnezeu va fi cu totul al 
tsturor, pentru totdeauna. 

Această sinteză a ceea ce putea reţine gindirea creştină din învăţătura Iui 
Origene va alcătui însuşi cadrul doctrinei lui loan Scottus Eriugena, tradu- 
cător al lui Maxim şi al lui Dionisie. O lume care nu este decit o revelaţie a 
lui Dumnezeu, a cărei creare nu este decît actul prin care Dumnezeu dez- 
văluie parcă esenţele inteligibile pe care Cuvîntul său le conţine veșnic din 
plin, care decade de la propria ei origine printr-o greşeală de judecată şi care, 
îndreptîndu-şi mai tîrziu greşeala datorită noii revelări a lui Cristos, urcă irep- 
tat înapoi spre principiu prin cunoaştere şi prin iubire: iată deschise astfel 
vaste perspective. O metafizică, o morală şi o mistică au putut să-şi găsească 
aici locul cu uşurinţă şi să-şi exercite apoi influenţa într-o perioadă mult mai 
lungă decît a admis, se pare, pînă acum istoria filozofiei. 

Aceste vaste sinteze neoplatoniene sînt, alături de cea a lui Origene, mo- 
numentele cele mai originale şi mai impunătoare ale pattisticii greceşti; cîteva 
din bazele pe care aveau să se sprijine într-o bună zi marile sinteze scolastice 
au fost puse însă de cîteva opere însufleţite de un spirit diferit, apărute apro- 
ximativ în aceeaşi epocă. În prima jumătate a secolului al VI-lea, gramaticia- 
nul şi dialecticianul loan Philoponos (Johannes Grammaticus) prezenta cati- 
tatea originală — nu unică, dar rază în epocă — de a fi creştin şi, în acelaşi 
timp, comentator al lui Aristotel. Spirii de altfel destul de eteroclit, deschis 
în multe privinţe influențelor stoice şi preocupat să filozofeze ca un creştin, 
loan Philoponos s-a confruntat uneori cu aceleaşi probleme pe care le va re- 
zolva mai tîrziu Sfintul Toma d' Aquino. Comentariile sale la diferite scrieri 
ale lui Aristotel nu vor fi cunoscute de Evul Mediu decît parţial şi tardiv, dar 
Guilelmus din Moerbeke va traduce totuşi părţile esenţiale ale comentariului 
la De anima, cartea a II-a, în 1268, adică la momentul potrivit pentru ca 
acest text capital să poată fi consultat de Sfintul Toma, care va găsi în el 
confirmarea acelei interpretări a lui Aristotel pe care el însuşi o va susţine 
împotriva lui Averroes. Este vorba, bineînţeles, de faimoasa problemă a uni- 
tăţii sau pluralităţii intelectelor umane. După părerea lui Philoponos, toţi in- 
terpreţii lui Aristotel sint de acord să admită că fiecare om posedă un intelect 
posibil propriu, dar nu mai sint de acord în legătură cu intelectul agent. S-au 
propus patru soluţii diferite. Unii spun că intelectul agent este universal, de 
vreme ce este creatorul divin. Argumentul lor este că intelectul omenesc nu 
poate fi, în esenţă, act, de vreme ce uneori este în potenţialitate. Vom regăsi 
în Bvul Mediu această doctrină despre Dumnezeu intelect agent al sufletelor. 
Alţii susţin că intelectul agent nu este Dumnezeu, ci o fiinţă inferioară lui 
Dumnezeu şi superioară omului (demiurg), care ne luminează sufletele şi le 
conferă lumină pe măsura naturii lor. Alţii, dimpotrivă, situează chiar în suflet 

principiul cunoașterii intelectuale, dar susțin că Aristotel atribuie fiecărui suflet 
dovă intelecte, unul posibil, celălalt agent, şi că intelectul posibil este tot- 
deauna prezent în fiecare suflet, în timp ce intelectul agent pătrunde din afară 
în mod intermitent, de fiecare dată cînd iluminează intelectul posibil. Philo- 
ponos notează că, pentru a susține această teză, adepţii ei îl invocau ca înain- 
taş pe Platon, dar fără moliv temeinic. Urmează a patra interpretare a lui Aris- 
totel, care este cea adevărată: fiecare om îşi are propriul intelect şi acelaşi 
intelect este cînd virtual, cînd în act (ed. M. de Corte, pp. 30-38). Această 
interpretare a lui Aristotel este oare corectă? Ne putem îndoi, dar au existat 
întotdeauna şi mai există încă interpreţi excelenți care să o susţină. În orice 
caz, era singura pe care o putea admite un aristotelician creştin, căci făcea 
posibilă, așa cum notează chiar Philoponos (ed.cit., p. 42), susţinerea ideii de 
nemurire, cel puţin a sufletului raţional: Evidenter utique ex his solam ratio- 
nalem animam immortalem novit Aristoteles, omnes autem alias partes ani- 
mae mortales?5. Aşadar, creştinul Philoponos se desparte, deja, de Alexandru 
din Afrodisias, aşa cum creştinii din secolul al XIII-lea se vor despărţi de 
Averroes, şi evident din aceleași motive. În cinetică dă dovadă de aceeaşi 
libertate de gîndire. În comentariul la Fizica (517), se apune doctrinei lui 
Aristotel, după părerea căruia şocul transmis aerului de cel care lansează un 
proiectil întreţine apoi mişcarea acelui proiectil. Philoponos respinge această 
explicaţie şi susţine că cel care lansează un proiectil îi transmite o anumită 
forţă motrice (kinerike dynamis) care continuă să-l mişte. Este deja doctrina 
acelui impetus pe care mai mulţi autori creştini o vor opune celei a lui Aris- 
totel. 

Ultimul mare număr al patristicii greceşti cunoscute de Evul Mediu este 
cel al lui Ioan din Damasc, zis loan Damaschinul ($ 749). Opera sa capitală, 
Izvorul cunoaşterii (Pege gnoseos), cuprinde o introducere filozofică, apoi o 
scurtă istorie a ereziilor, în sfirşit, într-o a treia parte, o culegere de texte, 
împrumutate de la înaintaşi şi sistematizate, despre adevărurile fundamentale 
ale religiei creştine. Această ultimă parte, tradusă în 1151 de Burgondius din 
Pisa (traducătorul lui Nemesius), va folosi drept model Sentinţelor lui Petrus 
Lombardus. Este lucrarea pe care o vom găsi deseori citată în secolul al 
XIII-lea, cu titlul De fide orthodoxa. 

Joan Damaschinul nu a avut pretenţia să facă o filozofie otiginală, ci să 
alcătuiască o culegere de noțiuni filozofice folositoare teologului, unele dintre 
formulele pe care le-a pus în circulaţie avind un succes extraordinar. Chiar 
de la începutul lui De fide orthodoxa, afirmă că nu există om în care cu- 
noştinţa că Dumnezeu există să nu fie sădită în chip natural. Această formulă 
va fi citată în repetate rinduri în Evul Mediu, fiind uneori aprobată, alteori 
criticată. De al!fel, Joan Damaschinul nu pare să vorbească aici despre o cu- 


2% În mod evident, Aristotel a ştiut că dintre acestea numai sufletul raţional este ne- 
muritor, îar toate celelalte părţi ale sufletului sînt muritoare (Ib. lar.). 

noştinţă înnăscută propriu-zisă, căci enumeră, ca izvoare ale acestei cunoş- 
tinţe, vederea lucrurilor create, dăinuirea lor şi rostul de care ascultă; apoi 
Legea şi Profeţii; în sfirşit, revelaţia lui Isus Ctistos. În plus, chiar din capi- 
tolul al II-lea, loan Damaschinul porneşte să demonstreze existenţa lui Dum- 
nezeu, căci, spune el, deşi cunoaşterea lui Dumnezeu este sădită în noi în 
chip natural, răutatea Satanei a întunecat-o într-atit, încât nechibzuitul a ajuns 
să spună în cugetul lui: Dumnezeu nu există (Ps. 13, 1). Dumnezeu a dovedit 
că există prin minunile, pe care le săvirşeşte, iar discipolii săi au făcut-o prin 
darul propovăduirii, pe care îl aveau de la el: „Dar noi, care nu am primit 
nici darul minunilor, şi nici acest dat al propovădoirii (fiindcă ne-am atătat 
nevrednici de ele prin prea mare aplecare spre plăceri), trebuie să cuvîntăm, 
pentru aceasta, despre puţinul pe care ni l-au spus tilcuitorii harului.“ De aceea, 
aplicînd principiul paulinian potrivit căruia îl putem cunoaşte pe Dumnezeu 
pomind de la creaturi, loan Damaschinul stabileşte existenţa lui Dumnezeu 
arătind că tot ceea ce ne este dat prin experienţa simţurilor este schimbător, 
că aşa sînt pînă şi sufletele şi îngerii; că nimic din ceea ce este în-fiinţat prin 
schimbare nu este veşnic; că tot ceea ce ne este dat astfel este creat şi că, 
drept urmare, creatorul său veşnic există. Un al doilea argument, oferit de 
dăinuirea şi rînduiala lucrurilor, îl confirmă pe primul, demonstraţia în- 
cheindu-se cu un al treilea, care dovedeşte, împotriva lui Epicur, că ordinea 
şi aşezarea lucrurilor nu pot fi rodul întimplării. Acest Dumnezeu, a cărui 
esenţă este astfel dovedită, rămîne pentru noi incognoscibil. loan Damaschi- 
nul o afirmă în termenii cei mai energici cu putinţă: „Că Dumnezeu există 
este vădit; dar ce este el, ca fiinţă şi natură, este pentru noi de neînțeles şi 
necunoscut (akatalepton touto pantelos kai agnoston).“ Se ştie că Dumnezeu 
este incorporal. Nici măcar nu este făcut din acea materie incorporală pe care 
învățații greci o numesc „chintesenţă“. De asemenea, Dumnezeu este nenăs- 
cut, nemișcat, neschimbător, şi aşa mai departe; dar asemenea nume ne spun 
ce nu este Dumnezeu şi nu ce este. Tot ce putem înţelege e că Dumnezeu 
este nesfirşit şi, ca atare, de necuprins cu mintea. Cît despre numele pozitive 
pe care i le dăm, nici ele nu spun ce este el şi nu îi descriu natura, ci ceea 
ce se potriveşte cu natura lui. Spunem că necuprinsul şi necunoscutul care 
este Dumnezeu este unul, bun, drept, înţelept şi aşa mai departe, dar enume- 
rarea acestor atribute nu ne face să cunoaştem natura sau esenţa celui căruia 
i le atribuim. Într-adevăr, ca şi Binele lui Platon, Dumnezeul lui loan Damas- 
chinul este dincolo de cunoaştere pentru că este dincolo de esenţă (cap. IV). 
De altfel, acesta e sensul în care loan Damaschinul interpretează însuşi nu- 
mele pe care şi l-a atribuit Dumnezeu în textul celebru din Ieşirea (3, 14): 
„Eu sint Fiindul (o on).* Înţeles cum trebuie, acest nume desemnează, în- 
tr-adevăr, însăşi incomprehensibilitatea lui Dumnezeu, căci El „are şi strînge 
în sine totalitatea firii, ca o mare de fiinţă (pelagos ousias), nesfirşită şi nemăr- 
ginită“ (, 9). Această formulă va fi deseori reluată şi comentată în Evul Mediu, 

mai ales de Sfintul Toma d'Aquino. Prin planul său de ansamblu, care cu- 
ptinde studiul îngerilor, al cerului vizibil, al aştrilor, elementelor, pămîntului 
şi omului, De fide orthodoxa se prezintă deja ca o lucrare de ţinută scolastică 
evidentă, astfel făcută încit să cucerească spiritele secolului al XIII-lea şi să ie 
folosească acestora drept model pentru Comentariile la Sentinţe sau pentru 
Summele lor de teologie. Planul său va fi nu numai sursă de inspiraţie, ci şi 
un adevărat tezaur nesecat de noțiuni, şi definiţii, multe dintre acestea putînd 
fi folosite imediat de filozofii hrăniţi cu Aristotel. Capitolele XXII-XXVIII 
din catiea a II-a, despre voință, deosebirea dintre voluntar şi non-voluniar, 
liberul arbitru privit sub raportul naturii şi al cauzei, au transmis astfel Evului 
Mediu numeroase noţiuni, dintre care multe erau de origine aristotelică, dar 
pe care loan Damaschinul poate că le-a cules, pur şi simplu, din opera lui 
Grigore al Nyssei sau a lui Nemesius. Fără a fi, la rîndul lui, un gînditor de 
mare clasă, el a jucat un rol considerabil ca transmiţător de idei. Trebuie, 
desigur, să vedem în el pe unul dintre cei mai importanţi intermediari între 
cultura Părinților greci şi cultura latină a teologilor occidentali medievali. 

Imptesia de ansamblu pe care o lasă patristica greacă este că influenţa 
filozofică dominantă a fost cea a lui Platon şi a neoplatonicienilor. Dar cu 
siguranță că nu a fost singura. Am constatat, dimpotrivă, că primii Părinţi 
acceptau cu uşurinţă, asemenea stoicilor, o concepţie materialistă a sufletului 
şi că este uneori greu să ştim sigur dacă ei credeau in dăinuirea lui între 
moartea trupului şi inviere. Scriitorii creştini de limbă greacă au preluat ade- 
sea elemente de provenienţă aristotelică sau stoică. Cu toate acestea, pare de 
necontestat faptul că, pe ansamblu, influenţa lui Platon a biruit. În mod atît 
de evident încit s-a vorbit adesea de „platonismul Părinților“, iar teologiile 
lor au fost chiar prezentate ca simple adaptări ale neoplatonismului. Problema 
depăşeşte terenul patristicii greceşti, punindu-se, deopotrivă, la Sfintul Augus- 
tin, dar toate datele sînt cuprinse în opera Părinților greci şi răspunsul este 
acelaşi în ambele cazuri. 

Este important, mai înții, să ne luăm măsuri impotriva unei erori de per- 
spectivă aproape inevitabile în cercetarea pe care o desfăşurăm. A căuta să 
desluşeşti în opera unor teologi elementele filozofice de care aceştia s-au fo- 
losit înseamnă să dai astfel acestor elemente o pregnanţă pe care nu o au în 
teologiile de unde au fost preluate. Pentru Părinţii Bisericii, adevărul credinţei 
şi dogma care îl defineşte nu aparţin cu nimic filozofiei, credinţa fiind pentru 
ei esenţialul. Formula „platonismul Părinților” ar duce deci la un înţeles ab- 
surd, dacă am înţelege din ea că Părinţii erau platonicieni. Căci ei au fost 
esențialmente creştini, altfel spus credincioşi ai unei religii a mîntnirii prin 
credinţa în Isus Ctistos, şi cîtuşi de puţin discipoli ai unui filozof care nu 
concepea altă mintuire decît răsplata exercitării sănătoase a raţiunii. 

Formula rămîne legitimă, dar într-un alt sens. Este un fapt că Părinţii Bi- 
sericii au luat în mod deschis atitudine faţă de filozofii, şi că au făcut deo- 
sebirea între cele mai mult sau mai puţin străine ori mai mult sau mai puţin 
legate de învăţătura credinţei creştine. Ur, pare greu de tăgăduit că, dintre toţi 

filozofii, Platon a întrunit cele mai multe voturi şi le-a adunat pe cele mai 
însemnate. Motivele acestui succes sînt evidente, căci Părinţii greci înşişi le-au 
atestat influenţa. Platon s-a oferit drept aliat al creştinismului în mai multe 
puncte importante: doctrina despre un demiurg al universului; despre un 
Dumnezeu-ptrovidenţă; despre existenţa unei lumi suprasensibile şi divine, 
căreia lumea sensibilă îi este doar imagine; despre natura spirituală a sufle- 
tului şi despre superioritatea lui faţă de corp; despre iluminarea sufletului de 
către Dumnezeu; despre aservirea sa prezentă faţă de corp şi despre necesi- 
tatea luptei pentru a se ridica deasupra; în sfirşit, despre nemurirea sufletului 
şi despre o viaţă de dincolo de mormint în care sufletul îşi va primi răsplata 
sau pedeapsa faptelor sale. De altfel, lista acestor afinități creștino-platonicie- 
ne ar putea continua, mai ales dacă am intra în domeniul teologiei propriu- 
zise. Este, de pildă, adevărat că s-a căutat în opera lui Platon, dar mai ales 
în cea a neoplatonicienilor intuirea mai mult sau mai puţin vagă a Treimii 
creştine, Demiurgul prevestindu-l pe Tatăl, Nous fiind corespondentul Cuvin- 
tului, iar Sufletul lumii cel al Duhului Sfint. În secolul al XII-lea, Abaelard 
şi câţiva teologi din Chartres se vor ocupa de evidenţierea acestor concor- 
danţe. Să mergem mai departe: toată doctrina lui Platon era însufleţită de o 
asemenea dragoste pentru adevăr şi pentru realităţile divine pe care orice fi- 
lozof adevărat se străduieşte să le atingă, încit nu ne putem imagina decit cu 
greu o filozofie care, fără să fie religie, să fie mai aproape de aşa ceva. Sfintul 
Augustin a intuit atît de profund acest lucru, încît a ajuns să spună că, dacă 
ar fi cunoscut creştinismul, platonicienii nu ar fi trebuit să schimbe decît puţin 
din doctrină pentru a deveni creştini. Părinţii greci încercaseră deja acest sen- 
timent, şi asta e de ajuns ca să le explicăm predilecţia pentru o învăţătură, 
alta decît a lor, dar care, dintre toate cele pe care le cunoşteau, se atăta ca 
fiind cel mai uşor de asimilat de o gîndire creştină. Pe parcursul acestui pro- 
ces de asimilare, erorile s-au produs cu atit mai uşor cu cât dogma creştină 
însăşi se afla în procesul formulării; nu este mai puţin adeyărat că unele dintre 
aceste achiziţii, doctrina Ideilor de pildă, au fost din acea clipă definitive şi 
că, chiar şi acolo unde platonismul cerea anumite rectificări şi aprofundări 
pe care Părinţii greci nu le operaseră, e! a fost pentru gindirea creştină primul 
imbold în căutarea unei interpretări filozofice a propriului ei adevăr, 

CAPITOLUL AL DOILEA 
PĂRINŢII LATINI ŞI FILOZOFIA 


Literatura creştină latină a început la Roma, dar, chiar şi la Roma, scrii- 
torii de limbă greacă au avut întiietate. Iustin, Taţian, Hipolit au predat la 
Roma, iar Athenagoras se adresa în greceşte împăratului Marc Aureliu, care, 
la tîndul lui, scria în greacă. Pentru a găsi echivalentul latinesc al unor ase- 
menea opere, trebuie să aşteptăm sfîrşitul secolului al II-lea şi începutul celui 
de-al III-lea. Folosirea latinei ca limbă literară creştină va fi definitiv stabilită 
abia pe la mijlocul secolului al III-lea, cînd ea va înlocui greaca ca limbă 
liturgică a comunităţii creştine din Roma. 


L. — DE LA APOLOGEȚI LA SFÎNTUL AMBROZIE 


Tertulian este primul şi cel mai mare nume al acestei prime apologetici 
creştine de limbă latină. Este şi primul din familia marilor africani. S-a născut 
pe la 160, la Cartagina, unde s-a convertit la creştinism în jurul anului 190 
şi a fost hirotonit; a luptat, prin cuvînt şi prin scrieri, pentru a-şi apăra cre- 
dinţa, dar s-a lăsat puţin cite puţin atras de montanism, la care a aderat in 
213. De atunci, talentul său s-a întors impotriva creştinismului, pe care l-a 
criticat, cu aceeaşi asprime, din perspectivă morală. Acest mare neliniștit nu 
s-a oprit aici. Nemulțumit de montanism, şi-a alcătuit, în cele din urmă, o 
sectă întemeiată pe propria doctrină. Deşi a murit în jurul anului 240, comu- 
nitalea care se prevala de numele lui i-a supravieţuit. Tertulianiştii mai aveau 
încă biserică în Cartagina pe vremea lui Augustin, care a avut bucuria să-i 
împace cu dreapta credinţă. 

Pentru istoria filozofiei, cele mai interesante opere ale lui Tertulian sint 
Apologeticul (Apologeticum), Prescripţia contra ereticilor (De praescriptione 
haereticorum) şi tratatul Despre suflet (De anima). De altfel, Tertulian lămu- 
reşte mai degrabă ca jurist decit ca filozof problema dreptului exclusiv al 
creştinilor de a interpreta Scripturile. Potrivit legii romane, orice persoană 
care a folosit un bun o perioadă suficientă de timp se putea socoti proprietarul 
lui legal. Dacă cineva îi contesta proprietatea, ea îi putea opune ca bază legală 


DE LA APOLOGEŢI LA SFÎNTUL AMBROZIE 89 


dreptul de prescripţie: longae praescriptionis possesio!. Aplicînd această re- 
gulă la Sfintele Scripturi, Tertulian respinge pretenţiile gnosticilor de a le in- 
terpreta. Primite şi comentate de creştini chiar de la începuturi, Scripturile 
aparţin acestora de drept; dacă au pretenţia să le folosească, gnosticii pot fi 
declaraţi excluşi prin actul prescrierii. Tertulian a readus deci imediat proble- 
ma în domeniul tradiţiei. Aceste argumente masive sint caracteristice pentru 
stilul său, făcut mai mult din forţă şi şiretenie, decît din profunzime adevărată. 
Apologetica creştină de limbă latină a început prin a-şi avea propriul Taţian. 

Într-adevăr, Tertulian înţelege creştinismul ca pe un întreg, care se impune 
indivizilor ca simplă credinţă. Fiecare creştin trebuie să accepte această cre- 
dință ca atare, fără să pretindă o selecţie şi cu atit mai puţin să o judece. 
Interpretările metafizice ale gnosticilor sînt deci de neacceptat, deşi se bazea- 
ză pe rațiune, sau poate tocmai de aceea. Eşti creştin prin credinţă in cuvintul 
lui Cristos, şi în nici un altul în afară de al său. Să repetăm, împreună cu 
Sfintul Pavel: „Chiar dacă noi sau un înger din cer v-ar vesti altă Evanghelie 
decit aceea pe care v-am vestit-o — să fie anatema!“ (Gal. 1, 8). Credinţa 
este deci o regulă inflexibilă (regula fidei2) şi este de ajuns. 

Rezolvind chestiunea în acest fel, Tertulian se angajează într-o atitudine 
de opoziţie radicală faţă de filozofie. Pe care, nu fără clarviziune, de altfel, 
o face răspunzătoare de înmulţirea sectelor gnostice. Aşa cum Profeţii sînt 
patriarhii creştinilor, filozofii sînt patriarhii ereticilor. Nici Platon şi nici mă- 
car Socrate nu fac excepţie de la această regulă. Este, de altminteri, de ajuns 
să observi faptele, ca să înţelegi în ce măsură se arată credinţa superioară în 
faţa filozofiei. Dacă are credinţă, creştinul cel mai neştiutor de carte l-a găsit 
deja pe Dumnezeu, vorbeşte despre natura şi lucrările lui şi răspunde fără să 
şovăie la orice intrebare legată de acestea, în vreme ce Platon însuşi ne învaţă 
că np este uşor să-l descoperi pe făuritorul universului şi nici, cînd l-ai găsit, 
să-l faci cunoscut. Este adevărat că unii filozofi sînt, uneori, purtătorii unei 
învățături care seamănă cu credinţa creştină, dar asta din întimplare. Sînt nişte 
orbi norocoşi, asemenea marinarilor bătuţi de furtună care găsesc orbecăind 
intrarea în port, dar nu sint un exemplu de urmat. 

Anltifilozofismul lui Tertulian şi-a găsit formularea cea mai cunoscută atunci 
cînd a evoluat in antiraţionalism. Nu era nimic original în a spune că dogma 
Mintuirii este de nepătruns pentru raţiune: Sfintul Pavel observase deja că 
taina crucii, prilej de sminteală pentru iudei, este o nebunie pentru înţelep- 
ciunea greacă (1 Cor. 1, 18-25). Accentuind ideea, Tertulian s-a lăsat purtat 
de efecte oratorice al căror ecou se mai aude şi astăzi. „Fiul Domnului a fost 
răstignit, şi nu mi-e ruşine de acest lucru, pentru că trebuie să ne fie ruşine, 
Şi este cu totul vrednic de crezare că Fiul Domnului a murit, pentru că este 
absurd. Şi este sigur că a înviat după ce a fost pus în mormint, pentru că e 
cu neputinţă.“ Aceste propoziţii, pe care le citim în capitolul V din lucrarea 


1 posesiune [pe baza) unei prescripţii de lungă durată ([b. laz:). 
2 regula credinței (lb. lat.). 

sa De carne Christi, au un aspect voit provocator. Nu le vom forța sensul 
prea tare dacă ne vom aminti că autorul lor a scris exerciţiul de retorică in- 
titulat Manzia (De pallio). Trebuie totuşi să recunoaştem că sint echivoce. 
Dacă prorsus credibile, quia ineptum est? sau certum quia imposibile esti 
înseamnă pur şi simplu: trebuie să credem acest lucru, de vreme ce credinţa 
caută neînţelesul, şi tocmai de aceea este sigur, de vreme ce credinţa este mai 
sigură decit raţiunea, Tertulian nu a spus nimic original. Dacă, dimpotrivă, 
înţelegem literal acest dublu guia, textul său va spunc că tocmai absurditatea 
dogmei este cea care îndeamnă la acceptarea credinței, aşa cum imposibili- 
tatea îi garantează certitudinea. Oare. aşa a gindit Tertulian? Putea s-o facă, 
Dacă asta a vrut să spună, posteritatea nu l-a trădat cînd i-a rezumat poziţia 
în formula lapidară, pe care el totuşi nu a scris-o: Credo quia absurdum5. 
Gindire întru totul originală de astă dată, dar e greu de crezut că cineva, fie 
el şi orator, a aşezat criteriul adevărului pe absurditate. 

Lui Tertulian nu i-a plăcut filozofia, iar aceasta i-a răspuns cu aceeaşi 
monedă. De fiecare dată cînd s-a aventurat pe terenul pe care-l detesta, creşti- 
nul acesta — dacă cel puţin presupunem că voia să gindească precum un 
creştin — s-a rătăcit. Cind abordează natura sufletului, se exprimă ca un ma- 
terialist şi gîndeşte ca un stoic. Pentru el, sufletul este un corp uşor şi subtil 
asemănător cu aerul, înzestrat cu trei dimensiuni. Se răspindeşte în tot trupul 
şi îi ia forma. Fapt care ne îngăduie, de altfel, să spunem că este substanţă, 
căci tot ce este real este material: nikil enim, si non corpus6. Mai înțelegem 
de aici că poate să acţioneze asupra trupului, să sufere acţiunea lui şi să pro- 
fite de hrana pe care acesta o asimilează. La obiecţia că hrana sufletului e 
înţelepciunea, care şi ea este imaterială, Tertulian răspunde cu cea mai mate 
inspiraţie: dacă ar fi adevărat, mulţi oameni ar muri curînd de foame. 

Acceptind această concepţie despre suflet, Tertulian admite că transmite- 
rea sufletelor în ncamul omencsc se face, începînd de la Adam, din tată în 
fiu, în momentul zămislirii. Sufletul este, de altfel, acel om lăuntric despre 
care vorbeşte Sfintul Pavcl şi căruia omul exterior, sau trupul, îi este înveliş. 
BI formează, aşadar, o ființă pe deplin constituită. Înzestrat cu organe care-i 
sînt proprii, sufletul îşi are ochii, urechile şi intelectul lui. Acesta din urmă 
nu este decît o facultate lăuntrică, înzestrată cu structură proprie a substanţei 
materiale a sufletului. De vreme ce sufletul este asemenea unci ramuri des- 
prinse din sufletul tatălui, creditatea caracterelor se explică uşor, atit pentr 
bine, cît şi pentru rău. Astfel, de la Adam încoace, în acelaşi timp cu trans- 
miterea şi înmulţirea sufletului primului om, s-a transtnis de la părinţi la copii 
şi păcatul originar. Dar omul a fost făcut după chipul lui Dumnezeu şi această 
asemănare divină s-a transtmis la rindul ei prin naştere. Mai există încă şi ia 


? într-un cuvînt, e credibil pentru că este absurd (/b. taz.). 
4 este sigur pentru că e imposibil (2. lat.). 

S cred pentru că este absurd (!b. lar.). 

6 căci dacă nu există corp nu există nimic (7. lar). 


DE LA APOLOGEŢI LA SFINTUL AMBROZIE 91 


noi, drept pentru care putem spune, într-un anume sens, că sufletul oricărui 
om este în mod natural un suflet creştin: anima naturaliter christiana. For- 
mula s-a bucurat de răsunet şi ar merita mai mult decit justificarea care o 
însoţeşte. În tratatul Despre mărturia sufletului (De testimonio animae), Ter- 
tulian caută acest testimonium animae naturaliter christianae” într-o analiză 
a limbajului comun, în care invocările spontane ale lui Dumnezeu par să-i 
dovedească faptul că orice suflet posedă o cunoaştere nedefinită despre ori- 
ginea sa, despre nemurire şi judecata de apoi. 

De vreme ce tot ceea ce este e corp, iar Dumnezeu este, înseamnă că 
Dumnezeu este corp. E desigur cel mai subtil şi mai uşor dintre toate corpu- 
rile. Şi cel mai luminos, într-atit încît tocmai strălucirea îl face nevăzut, dar 
este totuşi un corp. Nu putem să ni-l reprezentăm în sine, dar ştim că este 
unul, că este în mod natural rațiune şi că, în el, raţiunea şi binele fac una. 
Cînd a venit clipa creaţiunii, Dumnezeu a născut din sine o substanţă spiti- 
tuală, care este Cuvîntul. Fiind faţă de Dumnezeu ceea ce razele sînt faţă de 
soare, această substanţă este Dumnezeu, aşa cum razele soarelui sînt lumină. 
Este un Dumnezeu din Dumnezeu, o Lumină din Lumină, care izvorăşte din 
Tatăl fără să-l împuţineze. Însă Cuvîntul nu este întreg Tatăl, lucru pe care 
îl va mărturisi el însuşi mai tirziu, cînd va spune prin gura lui Cristos: „Tatăl 
este mai mare decît Mine“ (Joan 14, 28). Justificind astfel existenţa Cuvintu- 
lui, Tertulian găseşte de cuviinţă să le dovedească stoicilor că întreaga lor 
învăţătură despre Logos confirmă adevărul creştin. Dumnezeu a făcut lumea 
din nimic, dar Cuvintul este raţiunea însăşi după care a făcut-o, a rinduit-o 
şi o guvernează. Nu asta afirmau şi stoicii Zenon şi Cleanthes cînd vorbeau 
despre Logos ca despre o rațiune sau o înţelepciune ziditoare a lumii în care 
pătrande de pretutindeni? Cit despre Duhul Sfint, acesta se adaugă Tatălui şi 
Cuvintului fără să rupă unitatea lui Dumnezeu, după cum fructul e una cu 
rădăcina şi tulpina, iar estuarul cu fluviul şi izvorul. Îndreptăţită prin chiar 
crearea ei, naşterea Cuvintului de către Tatăl nu este propriu-zis veşnică, căci 
Tatăl a fost şi fără el. Nu trebuie totuşi să spunem că a avut loc în timp, căci 
timpul nu începe decît cu creatura. Este deci o relaţie pe care nu ştim cum 
să o exprimăm. 

Învățătura lui Tertulian este, după cum se vede, simplă pină la simplism, 
dar acest scriitor viguros şi elocvent avea darul formulelor incisive şi, cum 
multe rămineau utilizabile, chiar şi după ce a abandonat Biserica a continuat 
s-o influenţeze. Existau de altfel în el, alături de defectele mult prea vădite, 
o înfocare şi o sinceritate captivante, care au contribuit mult la apariţia ero- 
rilor sale. Nuanţele i se păreau compromiţătoare. lată de ce acest apostol al 
credinţei pure şi al supunerii fără preget a ajuns şeful eretic al unei secte şi 
ea eretică, acest materialist s-a exclus, pe tînd, din două Biserici, pentru că 


7 mărturie a unui suflet în mod natural creştin (1, lar.), 

le găsea prea îngăduitoaze faţă de nevoile trupului. Şi prin acest aspect al 
gîndirii sale, Tertulian seamănă surprinzător cu Taţian. 

Fermecătorul Minucius Felix şi dialogul său cu aspect ciceronian, Octa- 
vius, ni-l evocă, dimpotrivă, pe Iustin. Erudiţii nu au putut hotări, pînă acum, 
dacă opera lui Minucius este anterioară sau posterioară celei a lui Tertulian. 
Problema nu este lipsită de interes, căci opera care a fost scrisă prima este 
cu siguranță una din sursele celeilalte. Oricum, chiar dacă ar trebui să ac- 
ceptăm faptul, din cîte se pare probabil, că Minucius şi-a imprumutat din 
Tertulian o parte din idei, spiritul săv nu-i datorează cu siguranţă nimic. S-au 
găsit la Tertulian revendicări energice ale dreptului fiecăruia de a practica 
religia pe care o crede adevărată, dar s-a mai observat, şi pe bună dreptate, 
se pare, că acest adept al libertăţii religioase a creştinilor într-un imperiu pă- 
gîn n-ar fi pus acelaşi suflet în apărarea păgînilor dintr-un stat creştin. O dată 
ajuns creştin, Tertulian a uitat cu desăvirşire motivele pentru care cineva putea 
să fie şi să rămînă păgin. Poate că nu fusese un bun păgin în tinereţe. Dim- 
potrivă, unul din motivele care fac dialogul Octavius atit de interesant este 
că autorul acestuia a intuit atât de binc scrupulele unui păgîn pe cale de a se 
converti. Poate că le-a încercat el însuşi, dar fapt este că, dintre toţi apologeţii 
secolului al III-lea, Minucius Felix este singurul care ne-a arătat ambele feţe 
ale problemei şi, cel puţin în această privinţă, nu a mai avut nici un imitator. 

Credincios modelului ciceronian, Minucius relatează o convertire imagi- 
nară, sau reconstruită artistic, care ar fi avut loc în prezenţa lui, la Ostia, între 
păgînul Cecilius Natalis şi creştinul Octavius. Cele două argumente principale 
îndreptate de Cecilius împotriva creştinismului sînt, într-adevăr, cele pe care 
le-ar fi formulat probabil Cicero. Mai întii, exista în dogmatismul credinţei 
creştine ceva stinjenitor pentru un păgîn cultivat. La sfîrşitul dialogului De- 
spre natura zeilor, Cicero îşi încheie vasta cercetare teologică în termeni din- 
ue cei mai modeşti: „După aceste cuvinte, ne-am despărțit astfel: lui Velleius i 
se părea că părerile lui Cotta sînt mai adevărate, iar mie că cele ale lui Balbus 
sînt mai demne de crezare“. Dacă aceasta era atitudinea minţilor alese iniţiate 
în doctrinele lui Platon, Aristotel, Zenon şi Epicur, le înţelegem iritarea în 
faţa unei secte în care pînă şi harmalii şi sclavii tranşau dogmatic numeroase 
probleme, socotite insolubile chiar şi de cei mai tati filozofi. Căci cei mai 
nceducaţi dintre creştini aveau răspuns la toate problemele legate de existenţa 
şi natura lui Dumnezeu, facerca lumii, providenţă, natura sufletului, învierca 
trupurilor şi viața de apoi. Exista oare ceva mai nesuferit, pentru un adept al 
lui Platon, decît asemenea oameni? Iar, pentru un roman, nu ţinea oare de un 
suflet evlavios şi înţelept să rămînă la cultul zeilor care călăuziseră istoria 
Romei şi-i asiguraseră măreţia? Nimic nu era îndeajuns de sigur încît să-ţi 
dea dreptul să-ţi iei un asemenea risc; mai bine să rămii la părerile admise 
şi să respecţi tradiţiile. La aceste obiecţii, Octavius răspunde curtenitor, dar 
hotărit, că nu există nici un motiv pentru ca adevărul să rămînă un bun al 
celor puţini şi să nu aparţină tuturor. Reluiînd apoi fiecare din punctele atinse 
de Cecilius, arată că ordinea din lume presupune un ordonator, adică un Zeu 

unic şi proniator, cum e cel al creştinilor. Cît despre zeii Romei, dacă au fost 
aşa cum îi zugrăveşte mitologia, nu pot fi ei cei care au făcut măreţia Impe- 
riului. Disculpîndu-i apoi pe creştini în faţa acuzațiilor ce li se aduceau, Oc- 
tavius arată cât de curată le este credința şi că multe din lucrurile în care cred 
au fost presimţite de filozofii şi chiar de poeţii păgini. Sfirşitul lumii, nemu- 
ritea sufletului, răsplătirea celor buni şi pedepsirea celor răi după moarte sînt 
tot atîtea adevăruri pe care cei vechi s-au străduit să le descopere, dar despre 
cate un creştin spune cu mindrie că le-a primit. Cecilius este destul de bine- 
voitor ca să se lase convins şi să îmbrăţişeze religia lui Octavius: „Ne-am 
despărţit după aceea voioşi cu toţii: Cecilius pentru că devenise credincios; 
Octavius pentru că a învins; iar eu pentru credinţa unuia şi pentru izbînda 
celuilalt.“ 

Ocupîndu-ne de Arnohius (260-327), răminem tot în Africa. Acest per- 
sonaj ciudat preda de multă vreme retorica în Sicca, oraşul său natal, unde 
apărea ca o celebritate a locului, cînd, pe la 296, acest adversar al lui Cristos 
s-a declarat creştin şi a cerut botezul. Episcopul de Sicca n-a avut încredere 
şi a refuzat să-l primească printre prozeliţi, dar Arnohius şi-a propus să-l con- 
vingă, şi a scris, tocmai în acest scop, o apologie a religiei pe care dorea să 
o îmbrăţişeze. Aşa s-a născut Adversus nationes (sau Adversus gentes), apo- 
logie a creştinismului scrisă de un om care încă nu era, ci doar năzuia să 
devină creştin. În asta constă, de altfel, interesul pe care îl prezintă această 
spovedanie, cu totul involuntară, a inimii unui păgîn cultivat, care, dezgustat 
deja de păgînism, preamăreşte credinţa nouă şi i se dedică pe de-a-ntregul, 
fără să ştie încă foarte mult despre ea. 

Această neştiință i-a fost poate prea aspru reproşată. Este adevărat că, ju- 
decînd după datele pozitive pe care le conţine Adversus nationes, bagajul 
dogpatic al lui Arnobius ar părea destul de uşor. Fără îndoială că aşa și era, 
dar nu e suficient să nc amintim că un apologet nu-şi propune să expună 
credinţa creştină, trebuie să adăugăm că apologia lui Arnobius este mai întâi 
propria lui apologie în faţa episcopului din Sicca. Acest neofit vrea să de- 
monstreze că profesiunea lui de credinţă este sinceră şi că a încetat cu adevă- 
rat să mai fie păgin. Nimeni nu se mai îndoieşte după ce l-a citit, dar nu-i 
poţi pretinde unui simplu aspirant la botez să vorbească cu autoritatea unui 
Părinte al Bisericii şi nici cu competenţa unui creştin instruit şi botezat. 

De altfel, Arnobius nu avea să devină niciodată teolog, şi tocmai prin asta 
trezeşte el interesul. Acest dascăl de retorică proaspăt convertit la creştinism 
ne ajută să înţelegem ce anume accepta o minte cultivată şi definitiv eliberată 
de păginism din partea noii religii şi, dacă putem spune astfel, prin ce aspecte 
o cucerise această religie. Aspectele erau simple: Nihil sumus aliud Christia- 
ni, spune Amobius, nisi magistro Christo summi regis ac principis venera- 
torest. Înainte de orice, Cristos este pentru cl un dascăl venit să descopere 


2 noi, creştinii, nu sintem nimic altceva decit cei ce-l venerează pe cel mai de seamă 
rege şi suveran, Cristos fiindu-ne învățător (1b. dat.). 

oamenilor adevărul despre natura lui Dumnezeu şi despre cultul ce i se cu- 
vine. Un Dumnezeu suveran (Deum principem), stăpinul a toate cîte sint (re- 
rum cunctarum quaecumque sunt dominum), pe care trebuie să-l slăvim, să-l 
invocăm cu supunere şi venerație, să-l îmbrăţişăm, ca să spunem aşa, cu toată 
puterea fiinţei noastre şi să-l iubim, iată care era pentru Amobius esenţa aces- 
tei teligii pe care tocmai o înţelesese şi pe care nu pricepea de ce unii o 
socoteau respingătoare. Pentru el, creştinismul era mai ales revelarea de către 
Cristos a monoteismului. Dar să le spui oamenilor că nu există decit un singur 
şi unic Dumnezeu insemna să-i înveţi, în acelaşi timp, care este cauza şi ex- 
plicaţia ultimă a toate cite sînt: corpurile cereşti, elementele lumii, fiinţele 
însufleţite, sufletele omeneşti; însemna chiar să-i instruieşti despre natura aces- 
tor suflete şi despre starea lor de după moarte. 

Ceea ce îi atrage atenţia lui Arnobius în această revelaţie este, înainte de 
toate, faptul că ea constituie pentru om o lecţie hotăritoare de smerenie. În 
Adversus nationes, s-au găsit multe urme de scepticism sau, cum ar fi poate 
mai corect să spunem, de neoacademism. Această tendinţă se explică destul 
de bine prin experienţa personală a lui Arnobius. Inepuizabil în privinţa evi- 
denţierii absurdităţii teologiilor păgine, el nu putea uita, trecînd în revistă aces- 
te absurdităţi, că, pînă nu demult, le crezuse şi el adevărate. El, Arnobius, 
era cel care se prosternase cu evlavie în faţa unor bucăţi de lemn şi a unor 
pictre frecate cu ulci: adulabar, adfabar et beneficia poscebam nihil sentiente 
de trunco?, în timp ce adevărul lui Cristos i se dăruia în luminoasa lui sim- 
plitate. Cine va pregeta deci să-l numească Dumnezeu? Şi cum să nu ridă 
omul de sine însuşi cînd se gîndeşte la propria lui prostie? Lecţie decisivă 
pentru aroganţa noastră. Binefacerea supremă a lui Dumnezeu pentru oameni 
este de a-i fi ridicat de la religia falsă la cea adevărată, iar felul în care a 
făcut-o ne arată ceea ce sintem: animantia monstravit informia nos esse, vanis 
opinionibus fidere, nihil comprehensum habere, nihil scire et quae nostros 
sita sunt ante oculos non videre!. Omul lui Arnobius, acest animal inform 
care nu vede ce are în faţa ochilor, este primul dintr-o familie autentic creş- 
tină, în care vor figura mai tirziu Montaigne, Charron, Pascal şi alţi cîţiva. 
Sceptici, dacă vrem, dar al căror scepticism este nu atit o afirmare a puterii 
raţiunii de a judeca credinţa, cît constatarea propriei ei neputințe de a cu- 
noaşte; nu atit revendicarea măreției omului, cît recunoașterea mizeriei lui. 
Este deci vorba, înainte de toate, de o cercetare din perspectivă morală, şi nu 
de o epistemologie. 


*le veneram, mă adresam lor, le ceream binefaceri, fără să sitmt nimic din partea 
trunchiului (7b. lat.). 

* a arătat că noi sintem vieţuitoare informe, că ne încredem în păreri deşarie, că nu 
înţelegem nimic, că nu ştim nimic și că nu vedem cele ce ne sint aşezate în faţa ochilor 
(8. dat). 

Arnabius are cel puţin meritul de a fi schiţat temele principale ale oricărei 
apologii de acest gen. Prima temă a constituit-o întotdeauna enumerarea pro- 
blemelor, inevitabile pentru orice minte omenească, dar a căror soluţie totuşi 
ne scapă. Vom găsi lunga lor listă în cartea a II-a din Adversus nationes. 
Teina aceasta este, de obicei, o introducere la cea de-a doua, piesa de rezis- 
tenţă a oricărei argumentaţii: de vreme ce, în problemele respective, nu cu- 
noaştem nimic şi totuşi credem tot felul de lucruri, ce este atit de neobișnuit 
sau de ridicol într-un act de credinţă? De altfel, viaţa omenească nu se înte- 
meiază ea oare pe un şir de nenumărate acte de credinţă repetate la nesfirşit? 
"Toată activitatea oamenilor depinde de convingerea că anumite evenimente 
vor avea loc negreşit, cu toate că raţiunea nu poate s-o dovedească. Călătorul 
crede că se va întoarce acasă; plugarul seamănă, pentru că e convins că să- 
minţa va încolţi; bolnavul se lasă în seama doctorului, deoarece crede că aces- 
ta e în stare să-l vindece; filozoful care consideră că totul este apă crede că 
“Thales are dreptate, alţii cred ce au spus Platon, Aristotel, Hrysip, Zenon, 
Epicur, şi pînă şi aceia care consideră că nu ştim nimic îi cred, cel puţin în 
această privință, pe Arcesilau şi Carncade. De ce nu ar crede creştinii in cu- 
vintete lui Cristos? Vos Platoni, vos Cronio, vos Numenio vel cui libuerit 
creditis: nos credimus et adquiescimus Christo!!. Veşnică forţă şi veşnică 
slăbiciune a argumentului, care dovedeşte, într-adevăr, că nu doar creştinii 
cred în ceva; ba, mai mult, dovedeşte, așa cum va atăta Montaigne, că multe 
dintre credinţele omeneşti sint tot atit de neobişnuite ca şi ale creştinilor; im- 
portanţa acestui argument se opreşte însă aici, iar partea cea mai rea este că 
nu există altul mai uşor de răsturnat. 

O a treia temă frecventă la cei care sînt numiţi uneori „sceplicii creştini“ 
este minimalizarea sistematică a omului şi elogierea corelativă a animalelor. 
Arnobius o foloseşte din plin, pentru un motiv care merită să fie pus în evi- 
denţă. Pentru aceasta, trebuie să remarcăm că ginditorii creştini au şovăit me- 
reu în a accepta definiţia aristotelică a sufletului ca formă a corpului organi- 
zat. Dacă o accepţi, cum să explici nemurirea sufletului? Mulţi vor prefera 
atunci să susțină, împreună cu Platon, că sufletul e o substanţă spirituală şi 
că una din funcţiile lui este aceea de a însufleţi un corp. Dacă Aristotel nu a 
susţinut nemurirea sufletului, deşi magistrul său, Platon, a făcut-o, este pentru 
că definiţia aristotelică a sufletului exclude această consecință, în timp ce de- 
finiţia platoniană o implică. Ciţiva dintre primii apologeţi creştini au fost, 
dimpotrivă, impresionați de un alt aspect al problemei. Au înţeles foarte bine 
că la Platon nemurirea sufletului este legată de preexistența lui și că a face 
din el o substanţă spirituală nemuritoare de sine stătătoare înseamnă a face 
din el un zeu. Inutil să devii creştin dacă, imediat după aceea, ajungi din nou 
la politeism. De aceea, Iustin, Taţian şi alţii au afirmat cu putere că sufletul 
este nemuritor numai pentru că aşa vrea Dumnezeu şi numai în măsura in 


! Voi credeţi în Platon, Cronius, Numenius sau în cine vă va fi plăcut; noi credem în 
Cristos şi-l dorim (b. lar.). 

care vrea el. Arnobius merge şi mai departe, purtat însă de acelaşi sentiment, 
Cei care susţin că sufletele sînt nemuritoare prin natură sint, pentru el, aceiaşi 
cu cei care văd în ele fiinţe apropiate ca rang de Dumnezeu, născute de el, 
divine, pline de inţelepciune înnăscută şi fără legătură cu corpurile. Aceştia 
sînt adversarii pe care Arnobius îi interpelează în termenii: qui Deum vobis 
adsciscitis patrem et cum eo contenditis immortalitatem habere vos unam!?, 
Şi, tocmai pentru a-i încurca mai tare, insistă cu atita putere pe faptul că 
oamenii nu sînt suflete, ci animale. Prin trupurile lor şi prin felul în care se 
înmulţesc şi se hrănesc. Cu siguranţă că le-ar depăşi pe celelalte animale prin 
rațiune, dacă ar fi capabile să se folosească de ea. De fapt, aceasta nu ne 
foloseşte la mare lucru. Animalele sint prevăzătoare ca şi noi, se adăpostesc 
de frig ca şi noi şi, cînd le vezi cuiburile sau vizuinele, nu poţi să nu le 
gindeşti că, dacă natura le-ar fi dat mini, ar construi case. 

Să acceptăm totuşi că omul a putut să obţină o anume cunoaştere a lu- 
crurilor şi că dă dovadă, şi el, de o anume ingeniozitate, Dar acesta nu-i un 
motiv de laudă: non sunt ista scientiae munera, sed pauperrimae necessitatis 
inventa!?. Arnobius vrea să spună aici că, de bine de rău, a trebuit ca oamenii 
să dobindească aceste cunoştinţe treptat şi cu preţul unor îndelungate străda- 
nii. Pe scurt, nu sufletele le-au adus, cînd au coborit din cer în trupuri. Ca să 
lămurească mai bine problema, Arnobius recurge la un fel de „experienţă 
mentală“, pe care o vor folosi şi alţii după el. Ne propune să ne imaginăm 
un copil crescut în singurătate atit timp cît vrem să presupunem. Să-l însoţim 
pînă la maturitate, douăzeci, treizeci de ani şi chiar mai mult; ce va cunoaşte? 
Nimic. Şi totuşi, dacă doctrina susţinută de Platon în Menon ar fi adevărată, 
dacă suflctele noastre ar cobori dintr-o lume divină în care au cunoscut totul, 
un asemenea om ar trebui să ştie de Ja sine tot ce ştiu ceilalţi. Platon afirmă 
că oricine poate găsi răspunsurile corecte dacă întrebările sînt puse cum se 
cuvine, dar cum să-l întrebi pe acest nefericit? Nu ar înţelege nici un cuvînt 
din ce i se spune. lată deci fiinţa aceasta minunată şi de origine divină, acest 
minor mundust4 atit de lăudat de filozofi! Ştim pentru că am învăţat la şcoală, 
aşa cum boul învaţă să tragă plugul, iar cîinele de vinătoare să se oprească 
sau să aducă vinatul. Ca să-şi demonstreze teza pe deplin, Arnobius merge 
pină la a-şi imagina o locuință subterană, cu temperatură medie variabilă, 
perfect izolată de sunete şi lipsită de orice obiect. Să așezăm aici un nou- 
născut de origine platoniană sau pitagoreică; să-l crească o doică mereu dez- 
brăcată, mereu tăcută, care l-ar hrăni mai întii cu laptele ei şi apoi, mereu, 
cu strict aceleaşi alimente. Ne întrebăm, atunci, ce cunoştinţe va fi dobîndit 
acest suflet aşa-zis divin şi nemuritor, la capătul a patruzeci de ani. Nici una, 
evident. Senzualismul secolului al XVIII-lea francez va profita de pe urma 


n cei care vi-l adoptați pe Dumnezeu ca tată şi care pretindeţi că sinteţi la fel de 
nemuritori ca şi el (lb. lat:). 

"1 astea nu sînt daruri ale ştiinţei, ci născociri ale celei mai cumplite nevoi (7. laz.). 

1 lume în mic, microcosmos (1b. dat.). 

acestui mic roman filozofic şi chiar materialismul lui La Mettrie nu va pre- 
geta să-l revendice. 

Nu reiese că Arnobius, ferm convins de divinitatea lui Cristos (IL, 60), ar 
fi ştiut mare lucru despre dogma Sfintei Treimi. Dumnezeu! suprem despre 
care vorbeşte adesea (princeps Deus, Deus summus) pare să se afle în fruntea 
multor alţi zei (dii omnes, vel quicumque sunt veri vel qui esse rumore aique 
opinione dicuntur!$), iar Cristos apare deseori ca un Dumnezeu însărcinat să 
ne înlăture neştiința şi să ne salveze sufletele de la nimicirea definitivă care 
le-ar aștepta fără intervenţia sa divină. Aceste suflete nu sînt create de Dum- 
nezeul suprem, ci de un membru strălucit al curții sale cereşti (II, 36); sînt 
fiinţe de calitate mijlocie, cum ne-a învăţat Cristos, căci pot să fie sau nemu- 
ritoate, sau muritoare: dacă nu-l cunosc pe Dumnezeu, vor fi nimicite (ad 
nihilum redactae!6), şi aceasta la propriu, adică vor muti de o moarte totală, 
nihil residuum faciens!7, dar vot supravieţui dacă îl vor cunoaşte pe Cristos 
şi îi vor cere ajutorul (II, 14). Nimeni nu se gîndeşte să facă din Arnobius 
un Doctor al Bisericii; cu toate acestea, Adversus nationes rămine, tocmai 
ptin lipsurile lui, un document dintre cele mai edificatoare. Forţa de atracţie 
a creştinismului asupra spiritelor cultivate trebuie să fi fost foarte puternică 
spre sfîrşitul secolului al III-lea, de vreme ce era de ajuns, uneori, să-l cunoşti 
cît de puţin ca să te converteşti. 

Cu totul diferit este tonul lui Lactanţiu, care urmase totuşi lecţiile lui Ar- 
nobius la Sicca. Profesor de retorică în Nicomedia, s-a convertit la creştinism 
în jurul anului 300 şi a străbătut după aceea o perioadă de încercări, pînă 
cînd, în 316, împăratul Constantin i-a încredinţat educaţia fiului său. Lui Con- 
Stantin i se adresează Lactanţiu în opera sa principală, Instituţiile divine (307-- 
311). Înainte de această apologie, scrisese un De opificio Dei (305); după ea, 
va thai scrie două tratate, De ira Dei şi De mortibus persecurorum (pe la 
314). De obicei, Lactanţiu este tot atit de liniştit şi calm pe cît era Arnobius 
de nervos şi agitat. Eleganţa egală a stilului său nu exclude totuși fermitatea, 
iar în De mortibus persecutorum se vede cu uşurinţă că acest blind nu era 
incapabil de minie. Tonul său obişnuit nu este totuşi deloc cel al pamfletarului 
din acest tratat. Lactanţiu îşi urmează drumul cu uşurinţă şi fără grabă, ex- 
plicind neobosit şi comentind pe îndelete adevărul pe care îl îndrăgeşte, cu 
o încîntare nevinovată şi reînnoită neincetat de fericirea de a fi creştin. Este 
latura fermecătoare a lui Lactanţiu, dar am fi dorit ca nevinovăţiei sufleteşti 
să nu i se fi alăturat şi cea a minţii. Este în stare, pentru a rămine credincios 
unui bun-simţ de nezdruncinat, să-şi astupe urechile la vocea raţiunii. /nsti- 
tuţiile divine cuprind un capitol memorabil despre antipozi (III, 23), în care 
Lactanţiu denunţă, imperturbabil, stupiditatea celor care cred în existența lor. 


*S toţi zeii, fie cei care sint adevăraţi, fie cei despre care se spune că există, fiindcă 
aşa 5-a dus zvonul şi aşa se crede (îb. lar.). 

16 reduse la neant (ib. lar.). 

1 pelăsind nici o urmă (IP. fat.). 

Eroarea lui n-ar fi nimic, dacă el însuşi nu ar ridica problema la rang de 
experienţă crucială, care să arate unde se va ajunge cînd se judecă logic por- 
nind de la principii false. Văzind că Soarele şi Luna răsar şi apun mereu în 
acelaşi loc, unii au dedus că acestea urmează o traiectorie circulară, deci că 
lumea este rotundă ca o sferă; că Pămîntul, care ocupă centrul lumii, este la 
fel; de unde rezultă în sfirşit, în mod inevitabil, că există o parte a Pămîntului 
unde ploaia cade de jos în sus şi oamenii atirnă cu capul în jos. Aceştia sint 
celebrii Antipozi. Ne putem întreba, conchide Lactanţiu, dacă nu avem de-a 
face cu o glumă proastă; dar preferă să vadă în aceasta un uimitor exemplu 
de încăpăţinare în prostie, la care se condamnă atiţia oameni prin însăşi logica 
lor, cînd argumentează pornind de la fals. 

În zadar am spera vreo revelaţie filozofică de la autorul acestor rînduri. 
Lactanţiu nu este metafizician, după cum nu e nici savant, dar e un martot 
de seamă al uimirii pe care o vor încerca atiţia păgini în faţa unei religii în 
care, luată ca filozofie, credința depășea atit de mult filozofia însăși. În cre- 
dinele creştine, era mai multă judecată decit în judecată. Acesta este cel dintii 
motiv pentru care Iustin s-a făcut creştin, şi a rămas pînă la martiriu; acesta 
este argumentul cu care Octavius l-a convertit pe Cecilius; acesta este faptul 
constatat de Sfintul Hilarius din Poitiers pentru care a îmbrățișat creştinismul 
şi acesta este exact mesajul lui Lactanţiu către creştinii din vremea lui. Ce 
este fericirea, dacă nu cunoaşterea adevărului? Lactanţiu a găsit adevărul în 
credinţa creştină; este fericit şi vrea ca toată lumea să fie la fel. Ca să fii 
fericit, e de ajuns să fii creştin. În urma noastră, poveştile absurde ale cre- 
dinţelor păgîne şi incertitudinile contradictorii ale cîtorva mari filozofi, pe 
care nici măcar geniul nu i-a salvat de la neştiinţă; în faţa noastră, convinge- 
rea, lumina şi pacea: „Noi, care, dimpotrivă, am primit taina sfintă a adevăra- 
tei religii, de vreme ce adevărul ne-a fost descoperit de Dumnezeu, pe care 
îl urmăm ca pe un învăţător de înţelepciune şi o călăuză înspre adevăr, îi che- 
măm pe toţi la acest ospăț ceresc, fără deosebire de virstă sau sex, căci nici 
o hrană nu este mai dulce sufletului decît cunoaşterea adevărului.“ De aici, 
cele şapte Cărţi ale Instituţiilor divine, care par puţin cam lungi şi greoaie, 
mai ales pentru cel care ar vrea să le citească repede, dar pe care Lactanţiu 
le găsea prea scurte pentru amploarea subiectului. 

Adresindu-se păginilot din vremea lui, se gîndeşte neincetat la marii pă- 
gini ai trecutului, la Cicero mai ales (qui non tantum perfectus orator, sed 
etiam philosophus fuit!%), a cărui viaţă o imită. După ce şi-au dedicat viața 
elocinţei, s-au îndreptat, în cele din urmă, Cicero către înţelepciunea filozo- 
filor, Lactanţiu către înțelepciunea creştină, iar roadele au fost foarte diferite. 
Să recitim De natura deorum. Ce ştia Cicero, la capătul căutărilor, despre 
Dumnezeu? Nimic. Cînd din întimplare crede că ştie ceva, se înșală; iar Se- 
neca și mai tare, quis enim veram viam tenerei, errante Cicerone?!9 Căutind 
cauza acestor erori, Lactanţiu întilneşte o idee căreia nu-i lipseşte justeţea şi 


' care a fost nu numai ua desăvirşii orator, ci chiar filozof ((B. lat.). 
* căci cine ar putea urma calea adevărată atunci cînd Cicero a greşit? (1b. lat:). 

pe care o va dezvolta neobosit: nenorocirea gîndirii păgîne a fost despărţirea 
înțelepciunii de religie. Credinţele păgine nu conţineau nici o filozofie; filo- 
zofii nu puteau găsi în aceste credinţe decit incoerență, absurditate şi imorali- 
tate. Marea noutate a creştinismului a fost, dimpotrivă, aceea de a lega religia 
de înţelepciune. Acesta este şi obiectul principal al Instituţiilor lui Lactanţiu: 
Cuius scientiae summam breviter circumscribo, ut neque religio ulla sine sa- 
pientia suscipienda sit, nec ulla sine religione probanda sapientia? (, 1), 
Păginii acceptă false religii din lipsă de înţelepciune, sau false înţelepciuni 
din lipsă de religie (III, 11); leacul acestui rău este acceptarea monoteismului, 
care deschide intrarea în adevărata religie şi, în acelaşi timp, în adevărata 
filozofie: Ubi ergo sapientia cum religione coniungitur ? scilicet, ubi Deus 
colitur unus; ubi vita et actus omnis ad unum caput et ad unam Summam 
refertur. Denique iidem sunt doctores sapientiae, qui et Dei sacerdotes... Id- 
circo et in sapientia religio, et în religione sapientia est?! (IV, 3). Sau: Fons 
sapientiae et religionis Deus est, a quo hi duo rivi si aberraverint, arescant 
necesse est; quem qui nesciunt, nec sapientes esse possunt, nec religiosi??2 
(IV, 4). Acestă lume nouă, în care preoţii sint şi filozofi, iar filozofii se fac 
preoţi, este tocmai cea căreia îi parcurgem istoria intelectuală, din secolul al 
II-lea şi pînă în al IV-lea după Cristos. 

Lactanţiu era departe de a face faţă sarcinii pe care şi-o asumase. Nici 
nu-i bănuia întinderea. Minucius Felix i se părea un avocat rezervat şi preţuit 
în oraşul lui şi cate, dacă s-ar fi străduit, ar fi putut să devină un vrednic 
interpret al înţelepciunii creştine. Tertulian era obscur. Ciprian cra un spirit 
fecund, cu un scris limpede, ceea ce, pentru Lactanţiu, este prima dintre cali- 
tăji (quae sermonis maxima est virtus25), dar trebuia să fii deja creştin ca să-l 
înţelegi, -iar spiritele cultivate ale vremii l-au ridiculizat. Deci el, Lactanţiu, 
este cel căruia i-a revenit sarcina de a apăra tot adevărul, ornate copioseque2, 
Ambiţie întru totul ciceroniană, dar el ştia şi mai puţină filozofie decît ştiuse 
Cicero. Deşi capabil să demonstreze existenţa şi providenja unui singur Dum- 
nezeu pomind de la ordinea lumii, pentru că tema cra deja cunoscută, de 
fiecare dată cînd sc loveşte de o problemă tehnică, nu mai ştie ce să spună. 
Înţelepciunca despre care vorbeşte Lactanţiu se reduce în cele din urmă la 
acestea: „Lumea a fost făcută pentru ca noi să ne naştem; ne naştem pentru 
a-l recunoaşte pe creatorul lumii şi al nostru, Dumnezeu; îl recunoaştem pen- 


2 definesc pe scun totalitatea acestei ştiinţe conform căreia nu trebuie asumată fără 
înţelepciune nici o religie şi nici o înţelepciune nu trebuie aprobată fără religie (/b. lar.). 

21 deci unde se uneşte înţelepciunea cu religia? Desigur, acolo unde este venerat un 
singur Dumnezeu; unde viaţa şi orice acţiune se referă la un singur spirit şi la o singură 
autoritate. În sfirşit, sint filozofi aceiaşi care sint şi preoţi ai lui Dumnezeu... Pentru acest 
motiv, şi în înțelepciune există religie, şi în religie există ințelepciune(lb. lat.). 

2 izvorul înțelepciunii şi al religiei este Dumnezeu, de care, dacă aceste două râuri se 
îndepărtează, e firesc să sece; cei care nu-l cunosc [pe acesta] nu pot fi nici înţelepţi, nici 
religioşi ((b. dar.). 

2 aceasta e cea mai nare calitate a limbajului (b. îat.). 

2 cu eleganţă şi elocvent (î. lat.). 

tru a-l sluji; îl slujim pentru a primi nemurirea drept răsplată a strădaniilor 
noastre, câci slujirea lui Dumnezeu este făcută din mari strădanii: de aceea 
primim nemurirea drept răsplată pentru ca, ajunşi asemenea îngerilor, să-l 
slujim neîncetat pe Tatăl stăpinul şi domnul nostru şi să fim împărăţia veşnică 
a lui Dumnezeu“ (VII, 6). lată, conchide liniştit Lactanţiu, la ce se rezumă 
totul: Haec summa rerum est, hoc arcanum Dei, hoc mysterium mundi?5. Dar 
cît de încurcat este cind ajunge la amănunte! Lactanţiu ştie că Dumnezeu este 
incomprehensibil şi inefabil, dar ca şi Seneca, e de părere că Dumnezeu s-a 
făcut el însuşi (ipse se fecit, 1, 7), pare să-i atribuie chip şi formă şi crede că 
şi-a rostit oral Cuvîntul, născîndu-l din gîndul.său printr-o emitere de sunet. 
Cit despre om, Lactanţiu nu se îndoieşte că sufletul acestuia este nemuritor, 
dar crede, ca şi Tertulian, că omul adevărat se ascunde, nevăzut, în trupul 
vizibil care îl acoperă. Acolo este omul adevărat, cu mintea (mens, animus) 
şi sufletul (anima) lui, pe care Lactanţiu începe să le descrie separat, ca să 
se întrebe apoi dacă trebuie să le deosebească: sequitur alia et ipsa inextri- 
cabilis quaestio, idemne sit anima et animus, an vero aliud sit illud, quo vi- 
vimus, aliud autem, quo sentimus et sapimus?0 (De opif. Dei, 18). Nici el nu 
ştie prea bine, dar se exprimă pretutindeni ca şi cum gindul şi, cu atit mai 
mult, sufletul ar fi o natura subtilis et tenuis2?, deci elemente materiale. Tet- 
tulian îl precedase pe acest drum, iar Lactanţiu nu se miră de propria sa ne- 
ştiinţă: quid autem sit anima, nondum inter philosophos convenit, nec unquam 
fortasse convenier28. Să adăugăm că, deşi nu a susţinut deloc un dualism ma- 
niheist al binelui şi răului, Lactanţiu a înclinat cu siguranţă spre ceea ce s-a 
numit, foarte corect, „dualism subordonat“. Luat de înflăcărarea sa finalistă, 
a găsit că diavolul este atit de folositor lui Dumnezeu, încît aproape că a făcut 
din el un factor necesar al ordinii universale. Înainte de toate, Dumnezeul lui 
Lactanţiu iuheşte diversitatea şi de aceea, ne asigură De opificio Dei, a creat 
acest persecutor al neamului omenesc. Nici o izbindă fără luptă, nici o virtute 
fără obstacol; Dumnezeu l-a creat deci pe Adversar în primul rînd ca insti- 
gator la ispitele pe care omul, după aceea, va trebui să'le învingă prin virtute. 
Explicaţia era ingenioasă; astăzi, ea îşi poate revendica originea în autoritatea 
diavolului însuşi, care i s-a prezentat lui Faust ca: 


Ein Teil von jener Krafi, 
Die stets das Bâse will und sters das Gute schafit.” 


25 aceasta e suma lucrurilor, aceasta e taina lui Dumnezeu, acesta e misterul lumii (7. 
dar), 

2 urmează O altă intrebare, ea însăşi complicată: dacă sufletul şi spiritul sint același 
lucru sau unul este cel datorită căruia trăim, iar celălalt cet datorită căruia simţim și înţele- 
gem (fb. lar.). 

2 substanță delicată şi uşoară (/B. dat.). 

2% însă nu s-a convenit încă între filozofi ce este sufletul și nu se va conveni poate 
niciodată (1b. lat.). 

* O parte a puterii care, vrind / Să facă Răul, face doar Binele, oricind. (. W. Goethe, 
Faust, actul [, vs. 1336-1337, traducere de Ştefan Augustin Doinaş, Editura Univers, Bu- 
cureşti, 1982 — n ed) 

Dar te poţi oare încrede într-un apologet ca Mefisto? Apologetica latină 
a suferit, în mod vădit, de o anume sărăcie de cultură filozofică, la care nu 
putea găsi leac numai în tradiţia romană. Pentru Lactanţiu, Platon înseamnă 
înainte de toate Cicero, gui solus extitit Platonis imitator?. Totuşi nu era 
chiar acelaşi lucru. Constatînd această lacună tehnică, apreciem mai bine im- 
portanţa rolului pe care aveau să-l joace curînd după aceea în istoria gîndirii 
occidentale primele contacte ale acesteia cu Eneadele lui Plotin. 

Cu toate acestea, Lactanţiu, care ştia greaca, a putut să se inspire direct 
din Platon, pe care l-a citat de mai multe ori, şi dintr-o doctrină religioasă, 
la rindul ei influenţată de dialogul platonian Timaios, cuprinsă într-un ansam- 
blu de tratate şi numită astăzi Corpus Hermeticum, de la numele autorului ei 
presupus: Hermes Trismegistul. Acest personaj legendar era zeul egiptean Thot 
(sau Thoth; în greacă, Tat; în Evul Mediu latin, Toz), identificat cu zeul grec 
Hernes, apoi cu zeul latin Mercur. Cele mai vechi dintre aceste tratate nu 
i-au fost atribuite lui Hermes mai devreme de secolul | al erei noastre (Thorn- 
dike, vol. II, p. 288). Atribuirea devine frecventă, la autorii creştini, începînd 
cu secolul al II-lea. Athenagoras face aluzie la ea; Tertulian îl menţionează 
pe Hermes (De anima, 33) şi pe Trismegist (Adv. Valentinianos, 15); Clement 
Alexandrinul ii atribuie 42 de tratate, pe care le consideră absolut trebuin- 
cioasc, dintre care zece se ocupă de religie; zece de ceremoniile religioase; 
două de imnurile către zei şi de datoriile unui rege; şase de medicină; patru 
de astronomic şi astrologie; zece de cosmografie, geografic şi cult (Stromate 
VI, 4). Este vorba deci de un fel de enciclopedie al cărei caracter heteroclit 
îndreptăţea anticipat atribuirea, atit de frecventă în secolele al XII-lea şi al 
XIII-lea, a tratatelor de alchimie, astrologie şi magie aceluiaşi Hermes Tris- 
megiștul. Din acest ansamblu, Lactanţiu nu a cunoscut sau nu a folosit decit 
tratatele referitoare la doctrinele religioase, în special pe cel pe care îl nu- 
meşte Logos teleios (Cuvintul desăvirşit, Sermo perfectus, Verbum perfec- 
zum), şi pe care îl cunoaştem numai dintr-o foarte veche versiune latină, fo- 
losită deja de Augustin. Acelaşi tratat va fi considerat în Evul Mediu drept 
operă a lui Apuleius şi citat cel mai adesea cu titlul de Asc/epius, dar uneori 
şi cu cel de Logostileos (alterare a lui Logos teleios a lui Lactanţiu), sau chiar 
cu acelea de De hellera, De deo deorum etc. 

Înainte de Lactanţiu, Amobius apropiase învăţătura lui Hermes de a lui 
Pitagora şi a lui Platon. La rîndul lui, Lactanţiu admiră faptul că Trismegistul, 
ce] de trei ori mare, a reuşit, nu se ştie cum, să cerceteze aproape tot adevărul 
(Trismegistus, qui veritatem paene universam nescio quo modo investigave- 
rit... IV, 9). Într-o anume problemă, îi califică mărturia drept cvasidivină 
(simile divino). Într-adevăr, constată Lactanţiu, Herrnes îşi numeşte zeul Domn 
şi Tată, aşa cum fac creştinii. Unic şi solitar, ca atare nenăscut, el există de 

la sine şi prin sine (quiz ex se et per se ipse sit, în Epitome, 4). Singur în 
sine, acest Dumnezeu nu are nevoie de noi; nenăscutul este deci „anonim“ 
(, 6). Creator al lumii, pe care a produs-o prin Cuvîntul şi fapta sa divină ca 
să se manifeste (IV, 6), zeul lui Hermes a făcut-o şi o călăuzeşte ca o pro- 
videnţă (II, 8). L-a făcut pe om după chipul său (II, 10), iar acesta, alcătuit 
dintr-o parte muritoare şi dintr-una nemuritoare, trebuie să se străduiască să 
se elibereze de trupul în care este cufundat, pentru a se reuni cu principiul 
său. Datorăm deci credinţă acestui zeu, dar, cum nu duce lipsă de nimic, crea- 
torul lumii nu are ce face cu ofrandele materiale; cel mai mult îi place închi- 
narea unei inimi cutate (VI, 25). Lactanţiu regăseşte astfel la Hermes nu nu- 
mai nemurirea sufletului (VII, 13), ci chiar şi elemente despre sfirşitut lumii 
care i se par acceptabile pentru creştini (VII, 18). Coincidenţelor observate 
de Lactanţiu le-am adăuga cu uşurinţă multe alte trăsături pe care se putea 
baza un platonism creştin şi care par să anunţe, uneori, însăşi doctrina plato- 
niană. Cu toate acestea, regăsim aici distanţa care desparte doctrinele gnostice 
de creştinism, iar mitologia rudimentară din Poimandres sau din Asclepios 
nu putea juca rolul pe care aveau să-l joace mai tirziu Eneadele, opetă care 
va avea pentru istoria gîndirii filozofice creştine importanţa unui moment ho- 
tătâtor şi poate chiar a unui început de drum. 

O putem măsura şi mai bine dacă cercetăm marile teologii latine care s-au 
închegat atunci în afara influenţei ei directe. Cea a Sfintului Hilarius din Poi- 
tiers ( 368) oferă un exemplu excelent. Acest gal de familie bună şi de for- 
maţie păgînă nu s-a convertit la creştinism decît destul de tirziu, după o înde- 
lungată reflecţie, despre care ne vorbeşte chiar el la începutul lucrării sale De 
Trinitate (|, 1-10). E impresionant să vezi la aceşti oameni de cultură latină 
că preocupările morale depăşesc curiozitatea pur metafizică. Hilarius năzuia 
la fericire şi o căuta în virtute, dar nu putea să creadă că un Dumnezeu bun 
ne-a dat viaţa şi fericirea pentru ca, apoi, să ne lipsească de ele, iar această 
observaţie l-a dus la concluzia că Dumnezeu trebuie să fie foarte diferit de 
zeitățile păgine, adică „unic, veşnic, atotputernic şi imuabil“. Dacă povestirea 
lui respectă în acest context cronologia evenimentelor, putem presupune că 
Hilarius a ajuns la monoteism, căutind să rezolve problema fericirii, înainte 
de a lua contact cu Scriptura. Într-adevăr, era frămintat deja de asemenea 
ginduri cînd a citit cu uimire în cărţile lui Moise aceste cuvinte ale lui Dum- 
nezeu însuşi: Ego sum qui sum (leşirea 3, 14). Această descoperire a fost 
începutul convertirii sale. Citirea prologului din Evanghelia după loan avea 
să-l hotărască. O învăţătură în care Dumnezeu s-a întrupat pentru ca omul să 
poată deveni fiu al lui Dumnezeu şi să se bucure de viaţa veşnică era exact 
ceea ce căuta Hilarius; a îmbrăţişat deci credinţa creştină. 

Scris în timpul exilului în Frigia (356-359), tratatul De Trinitate al Sfintu- 
lui Hilarius este o operă capitală în istoria teologiei latine, dar în zadar am 

căuta în ea preocupările metafizice ale unui Origene, Grigore al Nyssei, sau 
chiar ale unui Augustin. Ca toţi apologeţii creştini, Hilarius observă contrastul 
dintre părerile multiple şi contradictorii ale autorilor păgini şi limpezimea şi 
unitatea învățăturii creştine. În scrierile lui, nu avea să uite acel text din /eşi- 
rea, care îl impresionase atît de tare. Îl înţelege în sensul că „nimic nu-i este 
mai ptopriu lui Dumnezeu decit fiinţa“, care este exact opusul neantului. An- 
ticipînd cîteva teze fundamentale ale augustinismului, Hilarius leagă strîns 
această noţiune de Dumnezeu de cea a imuabilităţii, căci „tocmai ceea ce 
este“ nu poate să aibă început şi nici nu poate sfirşi. Fiinţa absolută este deci 
imuabilă, veşnică, perfect suficientă ontologic şi cu desăvirşire simplă. Sfintul 
"Toma d” Aquino, care cunoştea opera Sfîntului Hilarius, a exploatat acest mod 
de a deduce atributele lui Dumnezeu pornind de la noţiunea de esse. Cu si- 
guranţă că din scrierile lui Hilarius am putea culege şi alte noţiuni de impor- 
tanță filozofică, dar acestea nu sint decît secundare, iar formularea lor e atit 
de fragmentară, încît te întrebi, uneori, cum să le defineşti. Nu s-a căzut încă 
de acord, de pildă, asupra părerii lui Hilarius referitoare la caracterul spiritual 
al sufletului. Sint probleme pe care Hilarius le întilneşte, dar la care nu se 
opreşie. 

Faptul devine şi mai izbitor cînd privim opera Sfintului Ambrozie (333- 
397). Hilarius ştia greceşte şi nu s-a lăsat ademenit de metafizică; Ambrozie 
ştia greceşte, i-a studiat îndelung pe Filon şi Origene, ale căror opere sint atît 
de bogate în elemente filozofice de tot felul, dar nici el nu s-a simţit atras de 
vreo aprofundare metafizică a textului sacru. Ambrozie nu avea nici o preţui- 
re pentru filozofi. Felul în care vorbeşte despre ei, în De fide (|, 5; |, 13; IV, 
8) şi în De incarnatione (EX, 89), anunţă, uneori, invectivele unui Petrus Da- 
miani împotriva dialecticii. Ambrozie este una din sursele cele mai sigure ale 
„antidialecticienilor“ din secolele al XI-lea şi al XII-lea, iar puţinele noţiuni 
filozofice din scrierile sale rămin încrustate parcă în formula dogmei. Şi este 
cu atit mai interesant să constatăm caracterul neoplatonic al unora dintre cele 
pe care le preia. Astfel, cînd interpretează acel Ego sum qui sum?! din Scrip- 
tură, Ambrozie identifică mereu sensul strict al verbului „a fi“ cu „a fi tot- 
deauna“. În tratatul său Despre Psalmul 43 (n. 19), ce pare să dateze din 
ultimul său an de viaţă (397), traduce formularea din Scriptură astfel: quia 
nihil tam proprium Deo quam semper esse?2. În De fide (Il, 15), Ambrozie 
merge şi mai departe, afirmînd că termenul essenria i se potriveşte, prin ex- 
celenţă, lui Dumnezeu tocmai pentru că are acelaşi înţeles cu grecescul ousia, 
a cărui etimologie ar fi ousa aei, adică: „totdeauna existentă“. Cu greu am 
putea găsi un caz mai clar al acestei „esenţializări“ a noţiunii de fiinţă, care 
va juca un rol important în istoria doctrinelor creştine, începînd cu Sfintul 
Augustin. Dar adevărata vocaţie a lui Ambrozie este cea, intru totul latină, 
de moralist. Lucru care reiese clar cînd îi compari Hexaemeronul cu cel al 

Sfintului Vasile, din cate s-a şi inspirat. În această serie de nouă predici de- 
spre lucrarea celor şase zile, Ambrozie se pierde în interpretări alegorice din 
care sensul literal al Scripturii dispare uneori. Să nu regretăm acest exces, 
căci tocmai comentariile alegorice ale episcopului oraşului Mediolanum (Mi- 
jano) pe marginea Bibliei sînt cele care l-au făcut pe Augustin să descopere 
că litera ucide, iar spiritul învie. De altfel, Origene şi Filon l-au precedat în 
această cercetare, dincolo de sensul literal, prin interpretarea morală şi mistică 
al textelor, dar nimeni nu va merge vreodată mai departe în aplicarea acestei 
metode. Simbolismul moral al animalelor, cu totul absent din exegeza Sfintu- 
lui Vasile, dar atit de populară în Evul Mediu, se afirmă în voie în opera 
Sfintului Ambrozie. Şi cîte nu a îmbrăcat el în haina alegoriei! Ca să explice 
povestea biblică a ispitirii primului om, susţine, ca şi Filon, că şarpele nu 
este decit o imagine a desfătării, femeia o imagine a senzualităţii, iar bărbatul 
însuşi un simbol al intelectului (nous) care se lasă înşelat de simţuri. | se pare 
că raiul pămîntesc nu poate fi un loc de pe pămint, aşezat undeva; nu vede 
în el decît partea superioară şi călăuzitoare a sufletului nostru (acel principa- 
le3), fluviile care îl udă fiind harul lui Dumnezeu şi virtuțile. 

Cînd citeşti anumite alegorii ale lui Ambrozie, te întrebi care ar fi fost 
ideile sale metafizice, dacă le-ar fi formulat explicit. Să ne gîndim la inter- 
pretarea judecării de apoi a omului, şi mai ales a caznelor iadului. Ce este 
„întunericul din afară“? Să ne imaginăm o temniţă în care vor fi închişi cei 
vinovaţi? Nicidecum: minime. Să nu ne închipuim, în sens corporal, nici scriş- 
nirea dinţilor, nici focul nestins, nici viermii nimicitori. Pentru el, ca şi pentru 
Origene, focul iadului este însăşi amărăciunea pe care o naşte păcatul în su- 
fletul celui vinovat; viermele este remuşcarea, care roade, într-adevăr, conştiinţa 
păcătosului şi îl chinuie neîncetat. Vom regăsi toate aceste noţiuni, însoţite 
de citeva trăsături ale eshatologiei atît de ciudate a lui Ambrozie, în opera 
lui Ioan Scottus Eriugena. Şi vom vedea cărui „nematerialism“ îi sint asociate 
aceste idei în gîndirea celui din urmă. i 

Este un avantaj pentru Ambrozie, care i-a avut pe Origene şi Filon drept 
călăuze şi care a fost liber în interpretarea textelor, că propriile preferinţe l-au 
întors de la metafizică înspre morală. Contribuţia sa cea mai importantă la 
istoria ideilor rămîne, într-adevăr, De officiis ministrorum. Inspirindu-se din 
De officiis al lui Cicero, Ambrozie s-a străduit să scoată din această lucrare 
învăţăturile folositoare pentru preoţime şi chiar, uneori, pentru creştinii de 
tind. Nici o reţinere nu-l putea opri de la această cale. Mai întîi, încredinţat, 
la rîndul lui, că filozofii greci îşi imprumutaseră o parte din cunoştinţe din 
Biblie, considera că se foloseşte de un drept de recuperare atunci cînd îl vă- 
muieşte pe Cicero în folosul creştinilor; şi, mai ales, credea că transformă 
profund morala lui Cicero, care era, în esenţă, un cod de îndatoriri ale omului 
faţă de cetate, reinterpretînd-o în sensul unei morale religioase întemeiate pe 
îndatoririle omului faţă de Dumnezeu. Această metamorfozare creştină a mo- 

ralei antice a constituit deja obiectul a numeroase lucrări, unele foarte bune, 
dar mai este încă mult de făcut în cercetarea tuturor amănuntelor acestui fe- 
nomen şi în urmărirea influenţei lui de-a lungul timpului, influenţă care s-a 
făcut simțită pînă în secolul al XIII-lea, şi chiar mai târziu. 

II. — PLATONISMUL LATIN DIN SECOLUL 
AL IV-LEA 


Secolul al IV-lea a asistat la apariţia a două opere fără o originalitate fi- 
lozofică deosebită, dar de care trebuie să ținem seama pentru a înţelege lim- 
bajul platonicienilot de la Chartres, din secolul al XII-lea. Acestea sînt co- 
menitariul lui Macrobius la Visul lui Scipio şi cel al lpi Chalcidius la Timaios. 

În cartea a VI-a din De re publica, Cicero pune în gura lui Scipio Ami 
lianus (al doilea African) povestirea unui vis. În vis îi apare tatăl său, Scipio 
Africanul, care îi arată Cartagina, îi prezice victoria şi, ca să-l îndemne la 
bine, îi dezvăluie că sufletele celor care au slujit cum trebuie patria sînt răs- 
plătite de cel dintii dintre zei (princeps deus), care le acordă, după moarte, o 
viaţă fericită. Calea Lactee le este sălaş. Acest zeu suprem locuieşte şi cea 
mai de sus dintre cele nouă sfere cereşti, a căror rotire produce o armonie pe 
cate nu o percepem, într-atit ne-am obişnuit cu ea, așa cum cei care trăiesc 
aproape de cataractele Nilului nu le mai aud zgomotul. Africanul îşi îndeam- 
nă atunci fiul, care mai priveşte încă Pămîntul, atît de mic cînd îl vezi din 
înaltul cerului, să se întoarcă înspre lucrurile cereşti. Faima nu înseamnă ni- 
mic, chiar de ar dura secole, căci în cer nu se numără cu anul, ci cu „anul 
mare“, altfel spus nu prin mişcări de revoluţie ale Soarelui, ci prin rotiri ale 
întregului cer. Nici nu se scurge bine a douăzecea parte dintr-un asemenea 
an, că omul i-a şi uitat pe aproape toți înaintaşii. Aşadar, cerul este cel pentru 

care trebuie să trăieşti. Trupul omului este muritor, şi nu sufletul. Sufletul 
este un zeu cugetător care are în sarcină trupul: el este pentru trup ceea ce 
Dumnezeu este pentru lime. Acţionate de el, corpul şi mişcarea lui pot înceta 
să existe, dar sufletul nu încetează să se mişte, căci este ceea ce se mişcă 
singur; nu va înceta deci să existe şi va trăi cu atit mai fericit cu cit, îngrijin- 
du-se numai de cele veşnice, se va elibera mai mult de trup. 

Aceasta este tema pe care Macrobius, păgin de la sfirşitul secolului al 
l-lea şi începutul celui de-al IV-lea, şi-a redactat variaţiunile filozofice, cu- 
noscute sub titlul In Somnium Scipionis. Chiar de la început, Macrobius se 
declară continuator al lui Platon şi Plotin, principalii doi filozofi. Ca şi ei, 
aşază in virful scării fiinţelor Binele (Tagarhon), care este cauza primordială. 
Vine apoi Inteligența (Nous), născută din Dumnezeu şi care conţine în sine 
modelele tuturor lucrurilor, Ideile. În măsura în care ţinteşte Binele, această 
Inteligență rămîne perfect asemănătoare propriei origini; în măsura în care se 
întoarce spre sine, produce Sufletul. Să nu confundăm Inteligența (nous, 
mens, animus) cu Sufletul (anima), pe care îl produce. Cu toate acestea, se 
poate spune că, pină la Suflet, unitatea principiului primordial rămîne ne- 
atinsă. Deşi cuprinde în sine multitudinea speciilor, Inteligența rămine una, 
iar Sufletul, deşi se răspîndeşte în imensitatea universului, îşi păstrează pro- 
pria unitate. Şi aceasta pentru că unitatea principiului primordial, care se pre- 
lungeşte pînă la Suflet, nu este număr, ci mai degrabă origine şi izvor al tu- 
turot numerelor. Ea este faţă de numere ceea ce punctul este față de corpuri. 
La rîndul lor, numerele sint realități inteligibile, înzestrate, [iecare, cu pro- 
prietăţi specifice, prin care se explică natura fiinţelor cărora le sînt principii 
componente. Astfel, Unul însuşi (monada) nu este nici masculin, nici femi- 
nin, imparul însă e masculin, iar parul — feminin. Să notăm, în treacăt, că 
aşa se explică virtuțile remarcabile alc numărului 7, născut din fecundarea 
numătului 6 de către unitate. 

Aşa cum speciile şi numerele sint cuprinse în Inteligență, tot aşa sînt su- 
fletele în Suflet. Unele dintre ele nu se desprind niciodată, dar există altele, 
pe care dorinţa de trupuri şi de viaţă pămintească le deturnează de la con- 
templarea realităţilor superioare. Aceste suflete cad, oarecum, din locul lor 
de naştere şi se lasă prinse în corpuri. Un fel de beţie le face să-şi uite ori- 
ginea şi nu se vot putea elibera din nou decit treptat, aşa cum ne spune Platon, 
printr-un efort de reminiscență pentru a-şi reaminti ceea ce sînt. Divizarea 
care separă fiinţele de unitatea lor primordială devine reală numai în funcţie 
de materie (sau Ayle), în carc intră şi care le reţine. 

În timpul căderii care îl proiectează în corp, sufletul străbate pe rind toate 
sferele cereşti şi dobîndeşte, în fiecare, facultăţile pe care, o dată întrupat, le 
va exercita: în Saturn, judecata (ratiocinatio) şi inteligenţa (inrelligentia), în 
Jupiter, forța de a înfăptui (vis agendi, sau praktikon), în Marte, curajul (ani- 
mositas ardor), în Soare, capacitatea de a simţi şi de a-şi forma păreri (sen- 
tiendi opinandique natura), în Venus, dorinţele (desiderii motus); în Mercur, 
capacitatea de a exprima ceea ce înțelege (hermeneurikon); în Lună, în sfîrşit, 

putinţa de a creşte şi de a se hrăni. Cea mai joasă dintre acţiunile divine, 
aceasta din urmă este şi cea mai înaltă dintre acţiunile corporale. Sufletul nu 
o exercită decît cu preţul unui soi de sinucidere, închizîndu-se într-un trup 
care ajunge să-i fie aproape motmint: soma (corp) = sema (mormint). 

Oricât de departe s-ar afla de acum înainte de originea sa, sufletul omenesc 
nu este totuşi despărţit de ea. Datorită părţii lui superioare care este inteli- 
genja și judecata, îşi păstrează o cunoaştere înnăscută a divinului şi mijlocul 
de a-l regăsi prin practicarea virtuţilor. Aşa cum a atătat foarte bine Plotin, 
acestea vin în suflet din izvorul divin din care a ieşit şi el şi se aşază ierarhic 
în patru grupe, de la cele mai mărunte la cele mai înalte: virtuțile politice, 
adică cele care rînduiesc viaţa activă a omului în sînul cetăţii (pradenţa, forţa, 
cumpătarea şi dreptatea), virtuțile purificatoare, care desprind sufletul de ac- 
ţiune şi îl întorc spre contemplaţie; virtuțile unui cuget deja purificat şi ca- 
pabil de contemplaţie; în sfirşit, virtuțile exemplare, care sălășluiesc veşnic 
în Inteligența divină, ca modele şi principii pentru virtuțile noastre: „Dacă în 
Inteligența divină se găsesc ideile a toate cîte sînt, cu atit mai mult trebuie 
să credem că în ea se află ideile virtuţitor. Aici, prudența este însăşi Inteligen- 
ţa divină, cumpătarea se supraveghează ncîncetat pe sine însăşi, forţa rămine 
aceeaşi şi nu se schimbă niciodată, dreptatea îşi urmează neclintit lucrarea 
potrivit cu veşnica lege cate o guvernează.“ Acest text va procura augusti- 
nienilor din secolul al XIII-lea, Sfintului Bonaventura de exemplu, formula 
tehnică a „iluminării virtuţilor“. 

De altfel, definiţia pe care a dat-o sufletului i-a pertnis lui Macrobius să-l 
facă accesibil influențelor divine. Singurele două formule între care se poate 
alege sînt cea a lui Platon: o esenţă care se mişcă singură, şi cea a lui Aris- 
totel: actul sau perfecțiunea corpului dotat cu organe. Alegerea este impor- 
tantă, căci hotărăşte asupra problemei nemuririi. Dacă acceptăm, ca şi Platon, 
că sufletul este o esenţă automotrice, nu vedem nici un motiv ca ea să înce- 
teze vreodată să mai acţioneze şi, în consecinţă, să existe. Lucrurile nu mai 
stau aşa dacă acceptăm, ca şi Aristotel, că şi sufletul, ca toate celelalte, își 
primeşte mişcarea din afară. Dar nu e obligatoriu să se admită acest lucru. 
Deşi demonstraţia aristotelică a existenţei unui prim motor imobil este bună, 
de aici nu rezultă nici că acest prim motor imobil e sufletul şi nici că sufletul 
e în întregime viaţă şi mişcare. El este sursă de mişcare (fons motus) provenit 
dintr-o sursă şi mai abundentă şi din care ţişnesc necontenit cunoştinţe, voințe 
şi chiar pasiuni. Comentariul lui Macrobius este una din numeroasele influen- 
ţe care vor impune gîndirii Evului Mediu aceste teme platoniene. 

O contribuţie şi mai eficientă este cea a lui Chalcidius. Evul Mediu a 
cunoscut dialogul platonian Timaios printr-un fragment al traducerii latine 
făcute de Cicero, dar, mai ales, prin traducerea lui Chalcidius, parţială, şi ea 
(de la 17 a la 53 c), şi însoţită de comentariul inspirat din cel al lui Posido- 
nius, pe care l-a îmbogăţit. Chalcidius a fost neîndoielnic creştin. Afirmația 
că Moise şi cartea lui, Facerea, au fost inspirate de Dumnezeu, aluzia clară 
la Naşterea lui Cristos, precum şi cuvintele despre judecata de apoi la care 

va fi supus omul nu lasă nici cel mai mic loc îndoielii. Un citat din Origene 
(+ 254) permite datarea probabilă a operei sale în intervalul de la sfirşitul 
secolului al III-lea şi începutul celui de-al IV-lea. 

Chalcidius distinge trei principii (initia): Dumnezeu, materia şi Ideea (Deus 
et silva et exemplum). În general, folosirea termenului silva de un autor din 
Evul Mediu pentru a denumi materia autorizează in general să se presupună 
influenţa lui Chalcidius. Dumnezeul suptem este Binele Absolut. Situat din- 
colo de orice substanţă şi de orice natură, incomprehensibil pentru orice în- 
ţelegere, în sine desăvirşit şi suficient sieşi, el este totuşi obiectul unei dorinţe 
universale. Dumnezeului suprem îi urmează Providența, pe care grecii o nu- 
mesc Inteligență (nous) şi care ocupă tangul al doilea. Neobosit deschisă către 
Bine, această a doua esenţă inteligi îşi primeşte de la el propria desăvirşire 
şi cea pe care o conferă celorlalte fiinţe. De Providenţă depinde Soarta (fa- 
tum), lege divină prin care sînt guvernate toate fiinţele, potrivit cu natura pto- 
prie a fiecăreia. Această Soartă este deci de două ori creştinizată: mai întii 
este supusă Providenţei: farum ex providentia est, nec tamen ex fato providen- 
tia%; apoi, ține seama de naturi şi de voințe. Providenţei îi sînt subordonate 
Şi alte puteri, cum at fi Natura, Norocul, Întîmplarea, Îngerii care cercetează 
faptele oamenilor şi le cîntăresc meritele. Aceşti executanţi ai Providenţei sînt 
amintiţi imediat după ea pentru că se află nemijlocit în slujba ei, dar au dea- 
supra lor Sufletul lumii, care uneori mai este numit a Doua Inteligență şi care 
păteunde adinc în corpul universului, ca să-l însuflețească şi să-l organizeze. 
Chalcidius a rezumat făurirea lumii într-o frază care trebuie cunoscută, pentru 
că fixează cadrul anumitor cosmogonii medievale, precum cea din De mundi 
universitate de Bemardus Silvestris, sau cea din Romanul Trandafirului de 
Jean de Meun. Fraza se află în capitolul CLXXXVIII al comentariului său la 
Timaios: „Ca să tezumăm în cîteva cuvinte multe lucruri, iată cum trebuie să 
ne reprezentăm toate acestea. Originea lucrurilor de la care toate cele câte sînt 
îşi primesc substanţa este Dumnezeul suprem şi inefabil. După el, Providența 
lui, al doilea Dumnezeu (secundum Deum), legiuitor al vieţii acesteia şi al 
celeilalte, cea veşnică, precum şi cea vremelnică. Pe al treilea loc așez sub- 
stanța numită a doua Gindire şi Inteligență, ca un fel de paznic al vieţii veşni- 
ce. Am citit că sufletele raţionale care ascultă de lege li se supun şi că au 
drept executanţi următoarele puteri: Natura, Norocul, Întîmplarea şi daimonii 
(daemones) care cercetează şi cîntăresc meritele. Astfel, Dumnezeul suprem 
porunceşte, al doilea stabileşte ordinea, al treilea cere socoteală, iar sufletele 
acţionează potrivit legii.“ Natura şi funcţiile Sufletului lumii sînt descrise în 
capitolele IC-CII, cele ale Norocului şi ale Întimplării, în capitolele CLVIII- 
CLIX. 

Lumea este deci opera lui Dumnezeu; dar lumea este în timp, iar Dum- 
nezeu este în afara timpului; Dumnezeu este deci originea cauzală a lumii, şi 


soarta e dată de providență, totuşi providenţa mu e dată de soartă (1. ja.). 

nu originea ei temporală. Deşi materială şi creată de Dumnezeu, lumea sen- 
sibilă e veşnică. Cel puţin în cauzele ei. Numai Dumnezeu, împreună cu lu- 
mea inteligibilă pe care o poartă în sine, este veşnic. El este în aevum35, faţă 
de care timpul nu este decit o imagine trecătoate; astfel, „lumea inteligibilă 
este totdeauna; lumea aceasta, simulacru al ptimeia, a fost totdeauna, este şi 
va fi“. Capitolul CCLXXVI se străduieşte să împace această doctrină cu litera 
Facerii, mai ales cu dogma creştină. 

Există deci două feluri de fiinţe, modelele şi copiile. Lumea modelelor 
(exempla) este lumea inteligibilă; cea a copiilor, sau a imaginilor (simulacra), 
este lumea sensibilă (mundus sensibilis), făcută după asemănarea cu modelul. 
Numele tehnic al modelului este „Idee“. Aceasta este o substanță necorporală, 
lipsită de culoare şi de formă, impalpabilă, care poate fi înţeleasă numai de 
intelect şi de rațiune, cauză a fiinţelor care participă la asemănarea cu ca. 
Chalcidius nu vrea să cerceteze dacă Ideile sînt simple sau complexe; însă 
tranșează problema originii lor: sînt operele proprii ale lui Dumnezeu, care 
le produce concepîndu-le. Pe scurt, operele lui Dumnezeu sînt intelecţii, iar 
aceste intelecţii sint ceea ce grecii numesc Idei. A spune aşadar că lumea 
sensibilă este veşnică înseamnă să afirmi că Dumnezeu gindeşte veşnic Ideile, 
iar lumea sensibilă le reproduce imaginea necontenit, de-a lungul vremurilor. 

În acest sens, Ideile sînt una cu Dumnezeu; ca atare, putem să reducem 
numărul principiilor de la trei la două şi să spunem că lumea sensibilă este 
făcută din Dumnezeu şi din materie: ex Deo et silva factus est ille mundus. 
La origine, stă Haosul (Ovidiu, Mer. I, 1-23), pe care grecii îl numesc hyle, 
iar Chalcidius silva. Existenţa materiei se poate demonstra prin analiză sau 
prin sinteză. Analiza (resolutio) înseamnă să te întorci de la fapte la principii. 
Ştim că avem două mijloace distincte pentru a cunoaşte: simţutile şi intelectul. 
Ca atare, şi obiectele lor trebuie să fie distincte: acestea sînt sensibilul şi in- 
teligibilul. Lucrurile sensibile sînt schimbătoare, vremelnice, pot fi percepute 
de simţuri şi nu se pretează decît părerilor; cele inteligibile sînt neschimbătoa- 
re, veşnice, pot fi cunoscute prin rațiune şi constituie obiectul ştiinţei pto- 
priu-zise. Prin natură, inteligibilele sînt anterioare sensibilelor, dar acestea nu 
sînt mai uşor accesibile. Metoda analitică, ce pleacă de la sensibil şi se întoar- 
ce la cauze, este făcută parcă pentru a stabili existenţa materiei. 

Analiza pleacă de la datele perceptibile nemijlocit, cum sint focul, aerul, 
apa, pămîntul, cu natura şi proprietăţile lor diferite. Aceste elemente nu se 
află numai în jurul nostru, ci şi în noi, căci din ele sint alcătuite toate corpu- 
rile, inclusiv al nostru. Corpul mai are şi însuşiri sensibile, forme şi figuri 
îmbinate diferit. Dacă distingem toate aceste date cu ajutorul gindirii şi dacă 
ne mai întrebăm şi ce realitate comună conţin toate lucrurile, vom găsi exact 
ceea ce căutăm: materia. După care Chalcidius încheie mulţumit: inventa igi- 
tur est origo silvesiris%. Această analiză se poate verifica însă printr-o sin- 


35 eternitate (5. lar). 
1% aşadar, a fost descoperită originea materiei (1b. lar.). 

teză, Să recompunem treptat ceea ce tocmai am disociat: să punem, ca să 
zicem aşa, la loc speciile, însuşirile şi figurile şi să le punem cu ordinea, 
armonia şi proporțiile pe care le au în realitate. Vom ajunge să explicăm 
această ordine, această armonie, aceste proporţii cu ajutorul unei providenţe. 
Nu există providenţă fără intelect şi nici intelect fără gindire. Deci gîndul lui 
Dumnezeu este cel care a modelat şi înfrumusețat tot ceea ce formează cor- 
purile. Intelecţiile acestei gîndiri divine sînt Idei. Materia este deci principiul 
la care se opreşte analiza, iar Ideile sint principiul la care ajunge sinteza, cînd 
se întoarce de la materie la cauza primordială a determinaţiilor ei. 

Luată în sine, matetia este lipsită de calităţi, deci e simplă. E tocmai moti- 
vul pentru care ea este principiu, şi, cum at fi absurd să ne imaginăm princi- 
piul unui principiu, adică începutul unui început, materia a existat dintotdeau- 
na. Pentru acelaşi motiv, fiind simplă, e indisolubilă şi va exista întotdeauna. 
Fiindcă a existat dintotdeauna şi trebuie să existe întotdeauna, materia e veş- 
nică. Absolut pasivă şi de la sine infinită, în sensul, strict negativ, că este 
complet nedeterminată, ea este potenţialitatea absolută. Nici măcar nu se poa- 
te spune că este mai curind corporală decît necorporală; ea nu este decit posi- 
bilitatea de a fi sau de a nu fi corp. 

Între materia-receptacol absolut şi Idei, sau forme pure, se află lumea lu- 
crurilor create în materie de către Idei. Aceste lucruri îşi au formele lor pro- 
prii, care, născîndu-se o dată cu corpurile, se numesc species nativae3? sau, 
cum vor spune mai tirziu teologii de la Chartres, formae narivae38. Prin spe- 
cies, Chalcidius înţelege acelaşi lucru cu forma, dar foloseşte de obicei primul 
dintre aceşti termeni, pe cînd cei din Chartres îl vor prefera, cel mai adesea, 
pe al doilea. Oricum, din această deosebire rezultă că Ideea există sub două 
aspecte: în sine, ca formă primară (primaria species), şi în lucruri (secunda 
species, id est nativa), ca formă născută din Ideea veşnică. Urmează apoi 
materik, care-şi datorează fiinţa propriei sale forme: Silva demum ex nativa 
specie sumit substantiamA0. De altfel, acestor trei grade ale ființei le corespund 
trei grade ale cunoaşterii: înţeleasă cu ajutorul intelectului, ideea este obiect 
al ştiinţei, de natură sensibilă, forma înnăscută este obiect al opiniei; cit despre 
materie, aceasta nefiind nici inteligibilă, nici sensibilă, nu poate fi nici cunos- 
cută, nici percepută; nu-i cunoaştem existenţa decît printr-un soi de cunoaş- 
tere hibridă, care ne permite să afirmăm ceea ce nu putem pricepe nicicum. 

În consecinţă, Chalcidius ajunge să respingă definiţia aristotelică a sufle- 
tului ca formă a corpului. Această doctrină, pe care o expune pe larg, îi este 
foarte cunoscută; dar s-o accepte ar însemna, pentru el, să facă din suflet o 
formă înnăscută, adică intermediară între fiinţa Ideii şi nefiinţa materiei, pe 
scurt, un simplu accident al corpului, destructibil şi pieritot ca şi corpul. Ade- 


31 specii native (1. laz.) 

% forme native (îb. lat.). 

3 specie secundă, adică nativă (îb. lat.). 

4 materia işi ia substanța exclusiv din forma (specia) născută (1. laz:). 

vărata natură a sufietului nu este de a fi o formă, ci o substanţă spirituală 
înzestrată cu rațiune: est igitur anima substantia carens corpore, semetipsam 
movens, rationabilist!. Influenţa lui Chalcidius, alături de cea a lui Macrobius, 
de cea a lui Nemesius şi de multe altele, va întirzia momentul în care definiţia 
aristotelică a sufletului va apărea acceptabilă pentru spiritele creştine. 
Tendinţe asemănătoare se manifestă şi în opera lui Marius Victorinus (f 
pe la 363), supranumit, pentru a-l deosebi de omonimi, Afer (Africanul). Năs- 
cut în jurul anului 300 în Africa proconsulară, a plecat, pe la 340, să predea 
retorica la Roma, unde a dus o polemică anticreştină intensă. Pe la 355, s-a 
aflat cu uimire că tot citind Scripturile pentru a le combate, a fost cîştigat de 
creştinism şi s-a convertit. Nu ne-a rămas decit o mică parte din numeroasele 
sale lucrări, care tratau subiectele cele mai variate: gramatică, dialectică, reto- 
rică, exegeză şi teologie. Ni s-au păstrat totuşi comentariile lui la Epistola 
către Galateni, Epistola către Filipeni, Epistola către Efeseni, precum şi im- 
portante tratate de teologie Despre naşterea Cuvintului divin şi Împotriva lui 
Arius (în patru cărţi). Înainte de convertire, Marius Victorinus tradusese în 
latină din Eneadele lui Plotin, traducere pierdută astăzi, în care Augustin avea 
să descopere neoplatonismul, cu rezultatul care se cunoaşte. Rolut pe care l-a 
jucat din această cauză în formatea augustinismului nu trebuie să ne facă 
totuşi să uităm contribuţia lui personală Ja controversa împotriva arienilor. 
Marius Victorinus şi-a găsit, de altfel, un adversar de seamă în persoana 
arianului Candidus, care îi dictase o scriere remarcabilă, Despre naşterea di- 
vină, în care sînt enumerate cu o exemplară limpezime toate impasurile pe 
care le întilneşte un simplu filozof în taina naşterii unui Dumnezeu de către 
un Dumnezeu. Se vede clar că cei doi fuseseră cuceriţi de noţiunea creştină 
a unui Dumnezeu conceput ca fiinţă absolută, dar, identificind, ca şi Platon, 
fiinţa cu imuabilul şi nenăscutul, dogma unui Dumnezeu născut ridica în faţa 
gîndirii lor contradicții de neînvins. Ca să înţelegem această controversă, tre- 
buie să ne întoarcem mereu la textul crucial din Timaios (27 d): „Ce este 
întotdeauna fiinţă, nefiind născut, şi ce nu este niciodată fiinţă, fiind totdeau- 
na născut?“* Dacă Dumnezeu este fiinţa, atunci nu poate fi născut; or, se 
spune, Cuvintul a fost născut; deci el nu este fiinţa; deci el nu e Dumnezeu. 
Această poziţie, pe care am observat-o deja la Eunomius, este întoarsă de 
Candidus pe toate feţele, cu senina claritate a omului care nu se abate de la 
evidenţa logică. Orice naştere este o mutație; or, tot ceea ce este divin, adică 
Dumnezeu, este imuabil. Dar Dumnezeu, care este Tatăl a toate cite sint, este 
şi cauza lor primordială. Dacă el este aşadar Dumnezeu, e neschimbător şi 
imuabil. Or, ceea ce este neschimbător şi imuabil nici nu dă naștere şi nici 
nu se naşte. Dacă aşa stau deci lucrurile, Dumnezeu nu este născut. Fapt pe 


+! deci sufletul e o substanţă lipsită de materie, înzestrată cu rațiune, mişcindu-se pe 
ea însăşi (2. lat). 

* Iată acest pasaj în traducerea lui Cătălin Pantenie („Timaios”, in Platon, Opere, vol. 
VII, Editura Ştiinţifică, Bucureşti, 1993): „Ce este ființa veşnică, ce nu are devenire, şi 
ce este devenirea veşnică, ce nu are fiinţă?” (n. ed). 

care Candidus îl confirmă, stabilind, pe baza a numeroase argumente, că nu 
putem concepe nimic care să fie înainte de Dumnezeu şi din care Dumnezeu 
să se poată naşte. Să fie oare puterea? Dar nimic nu este mai puternic decit 
Dumnezeu. Să fie substanţialitatea şi substanța? Sau poate existenţialitatea şi 
existența? Dar Dumnezeu, care e simplu, nu poate fi conceput ca un subiect 
care poate primi ceva, fie şi substanța, (ie şi existența. E mai adevărat să 
concepem substanţa ca stabilită de Dumnezeu decit ca preexistentă lui. El nu 
primeşte, ci este substanţă. Tot astfel, Dumnezeu nu primeşte nici existenţia- 
litate, care este capacitatea de a exista, şi nici existenţă; există, şi asta e de 
ajuns. Din acelaşi motiv, Dumnezeu nu trebuie conceput ca primind fiinţa 
sau entitatea: „Într-adevăr, el este prima cauză şi îşi este sieşi cauză (sibi 
causa), nu in sensul că ar fi diferit în calitate de cauză şi cauzat (non quae 
sit altera alterius%2), ci tocmai pentru că este prin sine e cauză a faptului că 
este (ipsum hoc quod ipsum est, ad it ut sit causa est), el este pentru sine 
locul şi locuitorul, dar să nu ne imaginăm în acest caz două lucruri, căci el 
însuşi este unul şi singur. Este, într-adevăr, fiinţa singură (Est enim esse so- 
lum).” A-l defini astfel pe Dumnezeu ca absoluta simplitate a fiinţei înseamnă 
a exclude din el orice posibilitate de compunere, aşadar şi pe aceea de deve- 
nite sau de generare: Inversibilis ergo et immutabilis Deus. Si autem ita Deus, 
neque generat neque generaturA3. Ce este deci Isus Cristos, care este Cuvin- 
tul, prin care toate s-au făcut şi fără de care nimic nu s-a făcut? E] este efectul, 
nu al unei naşteri, ci al unei înfăptuiri divine. Cuvîntul este prima şi principala 
operă a lui Dumnezeu: primum opus et principale Dei. Nici că ne-am putea 
dori un exemplu mai bun de filozofie care îşi însuşeşte noţiunea revelată a 
Dumnezeului creştin ca şi cum ar fi descoperit-o singură, pentru ca apoi, su- 
punînd-o regulilor logicii pure, să golească sistematic această noţiune de taina 
creştină, pe care tocmai revelaţia a făcut-o cunoscută oamenilor. Un creşti- 
nism fără taine, contradicţie în termeni şi totuşi ispită permanentă a deismului 
din tbate vremurile. 

Răspunsul dat lui Candidus de Marius Victorinus se află în tratatul Despre 
naşterea Cuvîntului divin, fiind tot atît de obscur şi de incurcat terminologic 
pe cit era de clară obiecţia lui Candidus. Şi aceasta, trebuie s-o recunoaştem, 
nu doar din cauza opacităţii tainei. Însă Victorinus are cel puţin meritul de a 
(i urmărit atit cit a fost cu putinţă firul formulării filozofice a dogmei, fără 
să se abată deloc de la datele acesteia. Trebuie totuşi să remarcăm că a făcut-o 
depășind identificarea lui Dumnezeu cu fiinţa şi mergind pînă la identificarea 
lui cu Unul. Dumnezeu este cauza oricărei ființe, deci este anterior fiinţei, 
aşa cum este cauza faţă de efect. Este adevărat că, pentru ca ceva să fie cauză, 
trebuie să fie; dar ca să fie cauză a fiinţei trebuie să fie înainte de ființă. 
Astfel, Dumnezeu este o „prefiinţă“ şi în această calitate este cauză a tututor 
lucrurilor, a celor ce sînt şi a celor ce nu sint: „Ce vom spune deci despre 


“2 nu care să fie una (o cauză) a celeilate (12, lat.). 
“3 Dumnezeu este deci imuabil şi imutabil. Însă dacă Dumnezeu este astfel, el nici 
nu creează şi mu este creat (lb. lat.). 

Dumnezeu; că este fiinţă sau că este neființă? ÎI vom numi, desigur, fiinţă, 
căci este Tatăl a ceea ce este. Dar Tatăl a ceea ce este nu e fiinţa, atita vreme 
cât cele cărora le este Tatăl nu sînt încă. Pe de altă parte, nu este îngăduit să 
spunem, este interzis să admitem că nefiinţa poate fi numită cauză a ceea ce 
este, Într-adevăr, cauza primează faţă de cele cărora le este cauză. Dumnezeu 
este deci fiinţa supremă, şi pentru că e suprem i se spune neființă; nu prin 
privarea de universalitatea a ceea ce este, ci în sensul că trebuie să distingem 
fiinţa însăși care este totodată neființă: faţă de cele viitoare, neființă; în cali- 
tate de cauză a naşterii celor ce sînt, fiinţă.“ Totul vine deci de la Dumnezeu 
astfel gîndit, fie prin generare, fie prin producere. 

Într-un limbaj obscur, înțesat cu termeni greceşti, Victorinus distinge apoi 
ceea ce este cu adevărat, ceea ce este, ceea ce nu este cu adevărat neființă 
(quae non vere non sunt) şi, în sfîrşit, ceea ce nu este. Folosind o termino- 
logie care va reapărea mai tîrziu, numeşte intelleczibilia cele ce sînt cu ade- 
vărat, intellectualia cele ce sînt. „Intelectibilele“ sint realităţile supracereşti: 
mai întîi intelectul, sufletul, virtutea, logosul; apoi şi deasupra, existenţialita- 
tea, vitalitatea, „inteligenţialitatea“, şi, deasupra tuturor lucrurilor, numai fiin- 
ţa şi unul care este numai fiinţă. Trezit în suflet, nous ne luminează şi formea- 
ză facultatea intelectuală a sufletului nostru, determinind naşterea inteligenţei. 
De fapt, acesta e motivul pentru care sufletul este substanță: pentru că „stă 
sub“ nous şi sub spiritul sfint, care îl luminează. Astfel, sufletul intră în clasa 
a „ceea ce este“, iar atunci cînd nous pătrunde în el, sufletul înțelege „ceea 
ce este cu adevărat“. Cit despre celelalte două clase (falsa neființă şi nefiinţa), 
acestea nu pot fi concepute decit în raport cu primele două, căci nefiinţa nu 
se înţelege decît prin fiinţă, căruia îi este ca o nimicire. Orice fiinţă are o 
figură şi un chip în existenţă sau calitate; ceea-ce-e-fără-figură şi ceea-ce-e- 
fără-chip sint şi ele ceva şi toemai acest lucru îl numim neființă. Nefiinţa 
este, aşadar — într-un anume sens şi în felul ei. O înţelegem cu ușurință în 
cazul acelor părţi ale lumii care, ținind deopotrivă de fefiinţa materiei şi de 
ființa sufletului intelectual, nu sint cu adevărat neființă (sunt in nazura eorum 
quae non vere non sunrt4). O înţelegem mai puţin lesne, la prima vedere, în 
cazul părţilor pur materiale ale lumii, dacă le luăm ca pur materiale; căci, 
Iuată separat, materia este hrana nefiinţei; totuşi, pentru sufletul care o animă, 
ea este, în felul ei. Ca să ajungem la fiinţa absolută, ar trebui ca la cele patru 
clase precedente să adăugăm o a cincea, făcind, în plus, deosebire între ceea 
ce nu este cu adevărat şi ceea ce cu adevărat nu este (quae vere non sunt), 
adică imposibilul, care nu este şi nici nu poate fi, nici în Dumnezeu şi nici 
prin Dumnezeu. 

Unde să-l aşezăm pe Dumnezeu, după ce am admis această clasificare? 
Dincolo de aceste patru clase. El este „supra omnem existentiam, supra om- 
nem vitam, supra omnem cognoscentiam, super omne on et panton onton on- 


+ sint în natura acestora care nu sînt cu adevărat cele ce nu există (b. lat.). 

ta15*, Într-adevăr: ininteligibil, infinit, invizibil, fără intelect, nesubstanţial, 
incognoscibii, nimic din ceea ce este, căci se află deasupra a tot ceea ce este, 
Dumnezeu este, aşadar, „neființă“ (XIII); să adăugăm totuşi că nu o neființă 
absolută, ci o neființă care, într-un anume sens, e o fiinţă, de vreme ce este 
acea neființă care, numai prin puterea ei, s-a manifestat în fiinţă. Fiinţa era 
deci ascunsă în ea. Or, manifestarea a ceea ce e ascuns este ceea ce se nu- 
mește generare. Astfel, cauză a tot, Dumnezeu este cauza tou ontost prin 
genctare. Fiinţa care se ascundea în „prefiinţă” şi pe care aceasta a născut-o 
e tocmai Logos-ul, care este Fiul pentru că este născut, chiar acel Isus Cristos 
care a spus în Ieşirea (3, 14): „«Dar de-mi vor zice: Cum ÎL cheamă, ce să 
le spun?»[...]«Eu sînt Cel ce sin» (o on).* Într-adevăr, numai această fiinţă 
care este întotdeauna fiinţă este Fiindul (Solum enim illud on semper on, o 
on est). Cu alte cuvinte, „prefiinţa“ nu a născut nimic altceva, înainte de toate 
lucrurile, decît fiinţa; o fiinţă (on) desăvitşită în toate privinţele şi care nu 
are nevoie de alta: „On-ul universal, şi numai el, care este fiinţa una şi fiinţa 
generală dincolo de orice gen, este una şi este numai fiinţă (unu est et solum 
on)“ (XV). De unde reiese că Isus Cristos este fiinţa primordială anterioară 
tuturor, prin care este tot ceea ce este. 

Ceea ce Victorinus îi obiectează lui Candidus este, aşadar, noţiunea unui 
Cuvint veşnic născut de Tatăl, adică a unei ființe care izvorăşte veşnic din 
„prefiinţa“ care este Tată], manifestindu-i veşnic adincimea ascunsă. Dacă 
Victorinus poate susține cu toate acestea împotriva lui Candidus că Cuvintul 
este Dumnezeu e tocmai deoarece Cuvîntul Isus nu provine dintr-o neființă, 
în orice sens am înţelege acest termen, ci, în calitate de Logos, este, dimpo- 
trivă, manifestarea fiinţei care, ocultă în Dumnezeu-Tatăl, se dezvăluie în Dum- 
nezeu-Fiul. În acest sens, putem spune că Dumnezeu nu este numai cauză a 
tuturor celorlalte, ci, mai întii, a lui însuşi: Sic enim prima causa, non solum 
aliorkum omnium causa, sed sui ipsius est causa. Deus ergo a semetipso et 
Deus est?” (XVIII). E desigur imposibil să înţelegem că, așa cum Fiul este 
în Tatăl, tot aşa Tatăl este în Fiul şi că nu sînt doar împreună, ci unul (Neque 
solum simul ambo, sed unum solum et simplex4%). Să nu impingem cercetarea 
mai departe, căci aici credința e de ajuns: Sed hoc non oportet quderere, suf- 
ficit enim credere%. 

Tată pe unde trece ruptura dintre creştinism şi arianism, dintre speculaţia 
care se închide în credinţă şi cea care izgoneşte misterul, dintre metafizica 
teologului şi teologia metafizicianului. Observăm, în acelaşi timp, şi care este 
metafizica de la care aşteaptă lumină teologia lui Victorinus. Traducîndu-l pe 


45 dincolo de tot ce există, dincolo de tot ce trăieşte, dincolo de tot ce judecă, dincolo 
de intreaga fiinţă şi de fiinţa tuturor fiinţelor (/b. far. şi gr.). 

45 a existenţei (Ib. gr.). 

+! căci astfel cauza cea dintii nu este nutnai cauză a tuturor celorialte, ci cauza ei înseşi. 
Deci Dumnezeu este de la sine însuși şi este Dumnezeu (J5. lat.). 

“ şi amindoi nu sint numai împreună, ci doar unul singur şi necompus (Ib. lar.). 

4 dar nu trebuie să cercetăm acest lucru, căci e suficient să credem (75. lat.). 

Plotin, Victotinus s-a inspirat, fireşte, din el. Aşa cum lasă el însuşi să se 
înţeleagă, „ptefiinţa” din care se naşte Cuvîntul nu e altceva decît ptincipiul 
primordial de atitea ori afirmat în Eneade: „Înainte de tot ceea ce este cu 
adevărat, a fost Unul, sau Unul însuşi înainte ca unul să fi putut să fie...; 
Unul înainte de orice existenţă, înainte de orice existenţialitate, şi mai ales 
înainte de tot ce este infetior, înainte de fiinţa însăși, căci acest unu este înain- 
te de fiinţă (hoc enim unum ante on). Înainte deci de orice existenţialitate, 
substanță, dăinuire şi chiar înainte de orice le este superior, este Unul fără 
existenţă, fără substanţă, fără inteligenţă... Cauză primordială a tuturor prin- 
cipiilor, principiu al tuturor inteligenţelor, preinteligenţă a tututor puterilor, 
forţă mai rapidă chiar decit mişcarea şi mai stabilă decit repausul“. Acest 
tepaus care este mişcare inefabilă, această mişcare care este tepaus suprem, 
acest Dumnezeu care este deopotrivă praeintelligentia, praeexistens%0 şi prae- 
existentiaS! anunţă deja teologia lui Dionisie Areopagitul, Maxim Mărturisi- 
torul, loan Scottus Eriugena şi a tuturor celor cate, pînă în secolul al XIV-lea, 
vor regăsi gindirea lui Plotin în scrierile lui Proclos. Şi poate că nu putem 
măsura măreţia lui Augustin în istoria gîndirii creştine decît văzind cu cită 
sobrietate a ştiut el, pe care nimic, in afară de geniul său de teolog şi de 
sinodul de la Niceea, nu-l apăra de Plotin, să reaşeze Dumnezeul creştin în 
planul fiinţei, conceput ca nedespărţit de unul şi de bine. 

Acest neoplatonism difuz nu ar merita de fapt să ne reţină atit de mult 
atenţia, dacă nu ar fi ca terenul însuşi pe cate s-a născut doctrina Sfintului 
Augustin (354-430). După ce şi-a terminat primele studii la Tagaste, oraşul 
natal (astăzi Suk-Ahras, la aproximativ o sută de kilometri de Bonus), Au- 
gustin s-a dus la Madaura şi apoi la Cartagina ca să studieze literele şi reto- 
rica, pe care mai tirziu avea să le predea la rindul lui. Deşi mama sa, Monica, 
ii sădise devreme în suflet iubirea pentru Cristos, nu era încă botezat, cu- 
noştea foarte puţin învăţăturile creştine şi agitația unei tinereţi necumpătate 
nu-l făcuse să afle mai multe. În 373, in plină viaţă de plăceri la Cartagina, 
a citit un dialog de Cicero, astăzi pierdut, Hortensius.r Lectura i-a stimit o 
iubire înflăcărată pentru înţelepciune. Or, în acelaşi an, i-a cunoscut pe ma- 
nihei, care se lăudau că explică existența lumii în mod pur raţional, că de- 
monstrează existenţa şi, în sfirșit, că îşi călăuzesc discipolii spre credinţă nu- 
mai cu ajutorul raţiunii. O vreme, Augustin a crezut că aceasta e înţelepciunea 
la care rîvnea. Deci ca maniheist şi ca duşman al creştinismului s-a intors el 
la Tagaste pentru a preda literatura, şi apoi la Cartagina, unde şi-a redactat 
ptimul tratat, astăzi pierdut, De pulchro et apto. Între timp, convingerile sale 
maniheiste se clătinaseră. Explicaţiile raţionale care i se promiteau neîncetat 
nu mai veneau şi înţelegea foarte bine că nu vor veni niciodată. A ieşit deci 
din sectă şi s-a dus la Roma, în 383, ca să predea retorica. În anul următor, 
intervenţia lui Symmachus, prefect al Romei, i-a permis să obţină catedra 
municipală din Mediolanum (Milano). S-a dus să-l vadă pe Ambrozie, epis- 


3% preinteligenţă, preexistent (1. lar.). 
SI preexistenţă (fb. laz.). 

cop al orașului, şi i-a urmărit predicile, în care a descoperit existenţa sensului 
spiritual ascuns sub sensul literal al Scripturii. Dar sufletul său răminea gol. 
Ca un bun discipol al lui Cicero, profesa pe atunci un „academism“ moderat, 
îndoindu-se aproape de tot, dar suferind de această lipsă de convingeri. E 
momentul în care a citit cîteva scrieri neoplatonice, în special o parte din 
Eneadele lui Plotin, în traducerea lui Marius Victorinus. A fost prima lui în- 
tîlnire cu metafizica, şi a fost hotăritoare. Eliberat de materialismul lui Mani, 
a pornit să-şi limpezească felul de viaţă, aşa cum îşi luminase gîndul; dar 
patimile se îndărătniceau, şi Augustin se mira singur cât este de neputincios 
să le învingă. Atunci a citit, în Epistolele Sfintului Pavel, că omul este pradă 
păcatului, de care nimeni nu se poate elibera fără harul lui Isus Cristos. Ade- 
vărul întreg pe care Augustin îl căuta de atita vreme i se oferea, în sfirșit; îl 
îmbrăţişă cu bucurie în septembrie 386, la virsta de treizeci şi trei de ani. 

Evoluţia Sfintului Augustin nu se încheiase incă. Slab informat despre 
credința pe care o îmbrăţişa, trebuia să o cunoască mai bine şi apoi să o 
predice la rîndul lui. Acestei opere avea să-şi închine întreaga viaţă; limi- 
tîndu-ne însă la ideile sale filozofice, putem spune că Augustin va trăi din 
fondul neoplatonic adunat în primul elan al anilor 385-386. Fond pe care 
nu-l va spori niciodată, din care va lua din ce în ce mai rar, pe măsură ce va 
îmbătrîni, dar din care provine toată metoda sa filozofică. O diferenţă radicală 
îl va deosebi totuşi de neoplatonicieni, începînd chiar din ziua convertirii. 
Maniheii îi promiseseră să-l călăuzească la credinţa în Scripturi prin cunoaş- 
tere raţională; Sfîntul Augustin îşi va propune de aici înainte să ajungă, prin 
credinţa în Scripturi, la înţelesul invăţăturii lor. Un anumit exercițiu al raţiunii 
trebuie, desigur, să preceadă acceptarea adevărurilor credinţei; deşi ele nu sint 
demonstrabile, se poate demonstra că trebuie să le credem, şi de aceasta se 
ocupă raţiunea. Există deci o intervenţie a raţiunii care precede credința, dar 
există? şi o a doua, care o urmează. Bazîndu-se pe traducerea — de altfel 
incorectă — a unui text din Isaia, aflată în Septuaginta, Augustin repetă ne- 
obosit: Nisi credideritis, non intelligetiss2. Adevărurile pe care le dezvăluie 
Dumnezeu trebuie acceptate prin credinţă dacă vrem să ajungem apoi să le 
înţelegem, înţelegere omeneşte accesibilă, în această lume, a conţinutului cre- 
dinței. Un text celebru din Predica 43 rezumă această dublă activitate a raţiunii 
într-o formulă desăvirşită: inţelege ca să crezi, crede ca să înţelegi: intellige 
ut credas, crede ut intelligas. Sfîntul Anselm va exprima, mai tirziu, această 
învăţătură într-o formulă care nu-i aparţine lui Augustin, dar care îi exprimă 
gindirea cu fidelitate: credința în căutarea înţelegerii, fides guaerens intellec- 
zum, 

Această teză, pe care Augustin a avut-o prezentă în minte încă de la înce- 
putul activităţii sale de scriitor creştin, i-a inspirat lungul şir al operelor. De 
cele mai diverse feluri, nu există, nici una în care să nu găsim vreun semn 


52 dacă nu veţi crede, nu veţi înțelege (7b. laz.) (corect, în Is. 7, 9: Dacă nu credeţi, 
veţi fi zdrobiţi). 

al poziţiei sale filozofice. Aşa cum era însă și firesc, Augustin se apropie cel 
mai mult de speculaţia filozofică pură mai ales în primele. Din perioada în 
cate nu era decit catehumen, datează Contra Academicos, De beata vita, De 
ordine (toate din 386), Soliloquia şi De immorzalitate animae (387), în fine 
De musica, început în 387 şi completat în 391. Între data botezului (387) şi 
cea a hirotonirii sale (391), istoria filozofiei va reţine, mai ales, De quantitate 
animae (387-388), De Genesi contra Manichaeos (388-390), De libero ar- 
bitrio (388-395), De magistro (389), De vera religione (389-391), De diver- 
sis quaestionibus 83 (389-396). O dată ajuns preot, Augustin se implică ho- 
tărît în problemele teologice şi în lucrările de exegeză, dar trebuie să mai 
reținem De utilitate credendi (391-392), indispensabilă pentru studierea me- 
todei sale; De Genesi ad litteram liber imperfectus (393-394); De doctrina 
christiana (397), care va domina istoria culturii creştine medievale; Confe- 
siunile (400), în care sint prezente toate ideile sale filozofice; De Trinitate 
(400-416), tot atit de bogat filozofic cit şi ideologic; De Genesi ad litteram, 
sursă principală pentru studierea cosmologiei sale; imensa De civitate Dei 
(413-426), deosebit de importantă pentru teologia augustiniană a istoriei, dar 
la care trebuie să apelezi mereu, orice aspect al doctrinei sale ai studia; în 
sfirşit, o serie de opere esențialmente religioase, dar pline de sugestii filozo- 
fice de tot felul: Enarrationes in Psalmos, a căror redactare începe în 391 şi 
se continuă pină la sfirşitul activităţii lui Augustin, In loannis Evangelium 
(416-417), De anima et eius origine (419-420), fără să uităm imensa Cores- 
pondenţă, din care unele scrisori sint ample tratate, şi Retractările (426-427), 
ale căror rectificări aruncă adesea o lumină atit de vie asupra formulelor retrac- 
tate. Să adăugăm că mai multe lucrări filozofice ale lui Augustin s-au pierdut, 
în special enciclopedia despre artele liberale, şi că acestea nu sînt totuşi decit 
partea cea mai puţin exclusiv teologică a operei sale. Vom putea avea astfel 
o imagine aproximativă despre întinderea acestei opere, cate îl obligă pe isto- 
ric să se limiteze la expunerea schematică a temelar ei principale. 

"Toată partea filozofică a operei Sfintului Augustin exprimă efortul unei 
credinţe creştine care caută să înainteze cit mai mult cu putință în înțelegerea 
propriului conţinut, cu ajutorul unei metode filozofice ale cărei elemente prin- 
cipale sînt împrumutate din neoplatonism, în special de la Plotin. Dintre aces- 
te elemente, definirea omului demonstrată dialectic de Platon în Alcibiade şi 
reluată apoi de Plotin a exercitat asupra gindirii lui Augustin o influenţă ho- 
tăritoare: omul este un suflet care se slujeşte de un corp. Cînd vorbeşte doar 
ca un creştin, Augustin are grijă să rcamintească faptul că omul este unitatea 
sufletului şi a trupului; cînd începe să filozofeze, ajunge din nou la definiţia 
lui Platon. Mai mult, păstrează definiţia cu toate consecinţele logice pe care 
aceasta le implică, cea mai importantă fiind transcendenja ierarhică a sufle- 
tului faţă de corp. Prezent în întregime în tot corpul, sufletul nu este totuşi 
legat de acesta decit prin acţiunea pe care o exercită neîncetat asupra lui pen- 
tru a-i da viaţă. Este atent la tot ce se întîmplă în corp şi nu-i scapă nimic. 
Cind obiectele exterioare ne impresionează simţurile, organele noastre sen- 

zoriale sînt supuse acţiunii lor; dar sufletul, superior trupului, nu este supus 
nici uneia dintre aceste acţiuni, căci ceea ce este inferior nu poate acţiona 
asupra a ceea ce e superior. Şi atunci se întîmplă următorul lucru: datorită 
supravegherii atente pe care o exercită, sufletul nu lasă să treacă neobservată 
această modificare a corpului. Fără să suporte nimic din partea acestuia, ci, 
dimpotrivă, prin activitate proprie, sufletul scoate cu o minunată promptitu- 
dine din propria lui substanță o imagine asemănătoare cu obiectul. Este ceea 
ce numim senzaţie. Senzaţiile sînt deci acţiuni pe care le exercită sufletul, şi 
nu evenimente fizice la care e supus. 

Dintre senzaţii, unele doar ne informează despre starea şi nevoile trupului, 
altele despre obiectele care îl inconjoară. Trăsătura distinctivă a acestor obiec- 
te este instabilitatea. Durind în timp, ele apar şi dispar, încetează să existe şi 
se înlocuiesc unele pe celelalte, fără să le poţi percepe. Abia ajungi să spui: 
sînt, că au şi dispărut. Această lipsă de stabilitate care trădează o lipsă de 
fiinţă adevărată le exclude de la orice cunoaştere propriu-zisă. A cunoaşte 
înseamnă a cuprinde cu gîndirea un obiect care nu se schimbă şi pe care 
tocmai stabilitatea lui ne ingăduie să-l ţinem sub privirea spiritului. De fapt, 
sufletul găseşte în el însuşi cunoştinţe despre obiectele de acest gen. Aşa stau 
lucrurile ori de câte ori înţelegem un adevăr. Căci un adevăr este cu totul 
altceva decit constatarea empirică a unui fapt: este descoperirea unei reguli, 
cu ajutorul gîndirii care i se supune. Cind îmi dau seama că 2+2 = 4, sau că 
trebuie să fac binele şi să ocolesc răul, înțeleg realităţi nonsensibile, pur in- 
teligibile, a căror trăsătură fundamentală este necesitatea. Ele nu pot fi altfel. 
Fiind necesare, sînt imuabile. Fiind imuabile, sînt veşnice. Aceste trei atribu- 
te: necesare, imuabilc, veşnice, ie rezumăm spunînd: adevărate. Adevărul lor 
ţine deci, în cele din urmă, de aceea că au fiinţă, căci numai ceca ce cu ade- 
vărat este e adevărat. 

Dacă ne gîndim bine, prezența în suflet a unor cunoştinţe adevărate pune 
o problemă considerabilă. Cum să o explici? Într-un anumit sens, toate cu- 
noştinţele noastre provin din senzaţii. Singurele obiecte pe care le putem gin- 
di sînt cele pe care le-am văzut, sau pe care ni le putem imagina potrivit celor 
pe care le-am văzut. Or, nici un obiect sensibil nu este nici necesar, nici imua- 
bil, nici veşnic; dimpotrivă, toate sînt contingente, schimbătoare, trecătoare. 
Putem să adunăm oricîtă experienţă sensibilă vrem, nu vom scoate niciodată 
din ea o regulă necesară. Văd bine cu ochiul liber că în fapt 2+2 = 4, dar 
numai gîndirea îmi permite să văd că nu se poate altfel. Deci nu obicctele 
sensibile îmi spun adevărurile referitoare la ele, şi cu atît mai puţin celelalte. 
Să fiu eu însumi oare sursa cunoștințelor mele adevărate? Dar nici eu nu sînt 
mai puţin contingent şi schimbător decît lucrurile, şi tocmai de aceea se plea- 
că taţiunea înca în faţa adevărului care o domină. Necesitatea adevărului pen- 
tru rațiune nu este decît semnul transcendenţei lui asupra ei. În cadrul raţiunii, 
adevărul stă deasupra raţiunii. 

Există aşadar în om ceva care depăşeşte omul. Fiind adevărul, acest ceva 
este o realitate pur inteligibilă, necesară, imuabilă, veşnică. Este tocmai ceea 

ce numim Dumnezeu. Pentru a-l nurmi, se pot folosi metaforele cele mai fe- 
lurite, dar toate au, pînă la urmă, acelaşi sens. El este soarele inteligibil, la 
lumina căruia rațiunea vede adevărul; Învățătorul lăuntric, care răspunde de 
dinăuntru raţiunii care îl consultă; orice nume i-am da, înțelegem întotdeauna 
că denumim acea realitate divină care este viaţa vieţii noastre, mai lăuntrică 
nouă înşine decit propriul nostru interior. De aceea, toate drumurile augusti- 
niene spre Dumnezeu urmează itinerarii asemănătoare, din exterior spre in- 
terior şi din interior spre superior. 

Găsit prin această metodă, Dumnezeul Sfintului Augustin se oferă ca o 
realitate deopotrivă lăuntrică gindirii şi transcendentă faţă de gîndire. Pre- 
zenţa îi este dovedită de fiecare judecată adevărată, fie ca din ştiinţă, estetică 
sau motală, dar natura ne scapă. Cînd înţelegem, nu înseamnă că-l înţelegem 
pe Dumnezeu, căci el este inefabil, şi mai uşor spunem ce nu este el, decit 
ce este. Dintre toate numele pe care i le putem da, există totuşi unul care îl 
denumeşte mai bine decît celelalte, cel sub care a vrut el însuşi să se facă 
cunoscut de oameni, cînd i-a spus lui Moise: Ego sum qui sum5? (leş. 3, 14). 
EI este fiinţa însăşi (ipsum esse), realitatea deplină şi totală (essentia), astfel 
încât, strict vorbind, acest titlu de essentia nu i se potriveşte decît lui. Am 
văzut de ce. Ceea ce se schimbă nu este cu adevărat, căci a te schimba în- 
seamnă să încetezi să fii ce erai şi să devii altceva, care, la rîndul lui, va 
înceta să fie. Orice schimbare implică deci un amestec de fiinţă şi de neființă. 
A elimina nefiinţa înseamnă a elimina principiul însuşi al mutabilităţii şi a 
nu păstra, alături de imutabilitatea pură, decit fiinţa. A spune deci că Dum- 
nezeu este essentia prin excelenţă sau că este fiinţa în mod absolut ori că este 
imutabilitatea înseamnă să spui acelaşi lucru. A fi cu adevărat înseamnă a fi 
întotdeauna în acelaşi mod: vere esse est enim semper eodem modo esse; or 
numai Dumnezeu este întotdeauna acelaşi: el este deci Fiinţa, pentru că este 
imutabilitatea. 

Cit de tare era Sfintul Augustin însuşi conştient de acordul său profund 
cu Platon în această problemă se poate vedea într-un remarcabil text din Ce- 
tatea lui Dumnezeu (VUL, 11). Lui Augustin i se pare că „Cel ce este“ din 
Ieşirea înseamnă atit de limpede „Cel ce este imuabil“, şi, ca atare, ceea ce 
Platon numeşte fiinţă, încit se simte tentat să admită şi el că Platon trebuie 
să fi avut cunoştinţă de Vechiul Testament. Noţiunea augustiniană a unui 
Dumnezeu essentia va exercita o influenţă durabilă asupra gîndirii Sfintului 
Anselm, a lui Alexander din Hales şi a Sfintului Bonaventura; cît despre doc- 
tina care întemeia cunoaşterea adevărată pe iluminarea intelectului de către 
Cuvint, aceasta va deveni unul din semnele distinctive ale augustinismului 
medieval. Să remarcăm totuşi că această dăinuie va fi însoțită de schimbări 
de perspectivă. Pe de o parte, Evul Mediu va căuta în noţiunea de esenţialitate 
a lui Dumnezeu elementul prin care să poată dovedi că existenţa lui e nemij- 


5 v. nota 30 de la p. 102. 

locit evidentă (Sfintul Anselm şi Sfîntul Bonaventura, de pildă), ceea ce Au- 
gustin însuşi nu a făcut; pe de altă parte, în timp ce Sfintul Augustin găsea 
în iluminarea divină un sprijin spre țelul principal, acela de a ajunge la Dum- 
nezeu, augustinienii Evului Mediu vor fi în mod firesc nevoiţi, pentru a o 
demonstra în faţa doctrinei opuse a aristotelicienilor, să o dezvolte ca teză de 
epistemologie propriu-zisă. Acestea fiind spuse, putem considera aceste po- 
ziţii drept un bloc augustinian cu viaţă asigurată. 

Am putut să remarcăm predilecţia lui Augustin pentru analiza elementelor 
vieţii lăuntrice. E unul dintre talentele sale cele mai mari şi poate semnul 
geniului său. Acestuia i se datorează Confesiunile, această carte unică, in care 
fiecare pagină are prospeţimea şi plenitudinea vieţii, şi tot acestui talent îi 
datorează Sfintul Augustin amprenta cu care a marcat dogma creştină. Ni se 
pare că E. Portalic a descris într-un mod atit de fericit ceea ce constituie 
originalitatea operei lui Augustin, încît cel mai bine este să-i dăm cuvîntul: 
„Explicînd Sfinta Treime, Augustin gîndeşte natura divină înaintea persoa- 
nelor. Formula lui pentru Treime va fi: o singură natură divină care subzistă 
în trei persoane; cea a grecilor spunea, dimpotrivă: trei persoane cu o singură 
natură, Pînă atunci, spiritualitatea greacă se fixa direct asupra persoanelor: 
Tatăl, înţeles ca Dumnezeu unic (la origine, cuvintul Deus, 6 0e6g , îi era 
rezervat în mod special), credo in unum Deum Patrem?, apoi fiul, născut 
din Tatăl, Deum de Deos5 şi, în sfizşit, Duhul Sfint, care purcede din Tatăl 
ca Tată, deci prin Fiul. Spiritul grec nu ajungea să vadă nemijlocit una şi 
aceeaşi natură în aceste trei persoane decit prin reflecţie. Sfintul Augustin, 
dimpotrivă, anunţind conceptul latinesc pe care îl vor folosi, după el, şi sco- 
lasticii, concepe mai întii natura divină şi merge apoi pînă la persoane ca să 
ajungă la realitatea întreagă. Pentru el, Deus nu mai inseamnă nemijlocit 
Tatăl, ci divinitatea în general, înțeleasă fără îndoială în mod concret şi per- 
sonâ, dar nu ca o persoană anume. Este Dumnezeu-Treime, adică, de fapt, 
divinitatea care se afirmă, fără succesiune de timp sau natură, dar nu şi fără 
o ordine a originii, în trei persoane, Tatăl, Fiul şi Duhul Sfint.“ 

Acest progres, căci putem vorbi despre un progres, pare să fie legat direct 
de talentul remarcabil al lui Augustin pentru analiza psihologică. În nenu- 
mărate rînduri, dar mai ales în De Trinitate, el s-a străduit să gindească natura 
lui Dumnezeu prin analogie cu imaginea pe care creatorul şi-a lăsat-o în ope- 
re, îndeosebi şi prin excelenţă în sufletul omenesc. Aici, în chiar structura 
acestuia, găsim semnele cele mai sigure a ceea ce poate fi Sfinta Treime. 
Căci sufletul este, ca şi Tatăl; şi din fiinţa lui dă naştere înţelegerii de sine, 
ca şi Fiul, sau Cuvintul; raportul dintre această fiinţă şi propria înţelegere este 
o viaţă, ca şi Duhul Sfint. Sau: sufletul este mai întii o gîndire (mens) din 
care izvotăşte o cunoaştere în care se exprimă (notita), şi din raportul ei cu 
această cunoaştere izvotăşte dragostea pe care şi-o poartă (amor). Nu tot aşa 


i cred în unui Dumnezeu Tatăl (1P. lat). 
55 Dumnezeu din Dumnezeu (/b, laz:). 

se rostește şi Tatăl în Cuvîntul lui şi se iubesc unul şi celălalt în Duhul Sfint? 
Cu siguranţă că acestea nu sînt decit lucruri închipuite, dar dacă omul este, 
cu adevărat, după chipul lui Dumnezeu, cle nu pot fi întru totul deşarte. Or, 
ptin repercusiune, aceste imagini ne vorbesc despre om. A fi un echivalent 
al Sfintei Treimi nu înseamnă numai a fi o gindire care se cunoaşte şi se 
iubeşte, ci o mărturie vie a Tatălui, a Fiului şi a Duhului Sfint. Să te cunoşti 
pe tine însuţi, aşa cum ne îndeamnă sfatul lui Socrate, înseamnă să te cunoşti 
ca imagine a lui Dumnezeu, să-l cunoşti pe Dumnezeu. În acest sens, gîndirea 
noastră este amintire de Dumnezeu, cunoaşterea care îl regăseşte în amintire 
este înţelegerea de Dumnezeu, iar iubirea care purcede dintr-una şi din cea- 
Ialtă este iubire de Dumnezeu. Există deci în om ceva mai adinc decît omul. 
Locul cel mai ferit al gîndirii lui (abditum menris) nu e decit taina nesecată 
a lui Dumnezeu însuși; ca şi a sa, viaţa noastră lăuntrică cea mai adincă nu 
este decît desfășurarea în lăuntrul ei înseşi a cunoaşterii pe care o gindire 
divină o are despre sine şi a iubirii ce şi-o poartă. Guilelmus din Saint-Thierry, 
Dietrich din Freiberg şi Meister Eckhart îşi vor aduce aminte de această 
lecţie. 

Toată doctrina implică ideea de creaţie, dar aceasta ne este dată tocmai 
de felul in care l-am găsit pe Dumnezeu. El este essentia căreia toate celelalte 
fiinţe îi atestă existenţa, imutabilitatea pe care schimbarea o necesită drept cau- 
ză. Or, am spus, a te schimba înseamnă a fi şi a nu fi, sau a nu fi pe deplin 
ceea ce eşti. Şi cum ar putea să fiinţeze ceea ce nu este cu adevărat? Şi a ce 
altceva ar putea să-i fie cauză, dacă nu „ceea ce este cu adevărat“? Prin chiar 
mutabilitatea lor, lucrurile afirmă neîncetat: nu noi ne-am făcut, ci El ne-a 
făcut. Dar, de vreme ce de la Dumnezeu au primit tot ce au ele ca fiinţă, de 
la ele însele nu au decit propria incapacitate de a exista, care este neființa; 
deci nu au nici o contribuţie la propria lor existenţă; pe scurt, au fost făcute 
de Dumnezeu din nimic, ceea ce se numeşte a crea. 

Absolut imuabil, Dumnezeu nu şi-a desfășurat, cu siguranță, acţiunea ctea- 
toare în timp. Exprimindu-se pe deplin în Cuvînt, el conţine veșnic în sine 
modelele-arhetip ale tuturor fiinţelor posibile, formele lor inteligibile, legile, 
greutăţile, măsurile şi numerele lor. Aceste modele veşnice sînt Ideile, ne- 
create şi consubstanţiale cu Dumnezeu, prin chiar consubstanţialitatea Cuvin- 
tului. Pentru a crea lumea, Dumnezeu n-a trebuit decil să o spună: spunînd-o, 
a vrut-o şi a făcut-o. Dintr-o dată, fără nici o succesiune în timp, a făcut să 
fic tot ceea ce a fost atunci, ceea ce este astăzi şi ceea ce va fi mai departe. 
Povestirea lucrării celor șase zile trebuie înțeleasă în sens alegoric, căci Dum- 
nezeu a făcut totul dintr-o dată şi, chiar dacă mai menţine, nu mai creează, 
“Toate fiinţele viitoare au fost făcute încă de la început, şi chiar din materie, 
însă sub formă de germeni (rariones seminales), care trebuiau sau trebuie să 
se dezvolte în succesiune temporală, potrivit ordinii şi legilor prevăzute de 
Dumnezeu. Omul nu face excepție de la această regulă decit în ceea ce pri- 
veşte sufletul. Încă de la început, Adam şi Eva, corpurile tuturor oamenilor 
viitori erau potenţial în materie, în tnod invizibil şi cauzal, aşa cum sînt toate 

fiinţele viitoare care nu au fost încă făcute. Augustin a conceput deci istoria 
lumii ca o dezvoltare necontenită, sau, dacă vrem, ca o evoluţie, dar care ar 
fi cu totul altceva decit o evoluţie creatoare. Ca şi indivizii, speciile lor au 
fost prezente încă de la inceput. Lumea lui Augustin se desfăşoară mai de- 
grabă în timp, iar timpul se desfăşoară cu ea, ca un imens şi minunat poem, 
în care fiecare parte, fiecare frază şi fiecare cuvint vine la locul său, trece şi 
dispare în faţa următorului, în chiar clipa pe care geniul poetului i-l hărăzește 
în vederea efectului de ansamblu pe care vrea să-l obțină. 

Cele mai nobile creaturi ale lui Dumnezeu sint îngerii, despre care Au- 
gustin nu ştie exact dacă au sau nu corp. Vine apoi omul, nu mult mai prejos 
decit îngerul (paulo minuisti eum ab angelis56), insă alcătuit cu siguranţă, aşa 
cum am spus, din sufletul care foloseşte un corp şi din corpul pe care îl fo- 
loseşte. Absolut spiritual şi simplu, sufletul este legat de corpul său printr-o 
înclinaţie naturală, care îl face să-l însufleţească, să-l conducă şi să vegheze 
asupra lui. Prin el devine materia un corp viu şi dotat cu organe. Prezent 
integral în toate părţile corpului, sufletul formează cu el acea unitate care este 
omul, dar este foarte greu să-i cunoaştem originea. Autorul lui De anima er 
eius origine a recunoscut, în cele din urmă, că este incapabil să rezolve pro- 
blema. Oare Dumnezeu a creat de la început germenii spirituali ai sufletelor, 
Sau numai o substanţă spirituală din care sufletele viitoare să fie alcătuite mai 
târziu? A încredințat îngerilor germcnii pină în momentul în care avea să-i 
reia şi să-i unească cu corpurile? Nu ştim, iar Sfîntul Augustin nu şi-a reven- 
dicat niciodată, în această chestiune, decit libertatea de a nu şti. 

S-a remarcat, fără îndoială, optimismul metafizic pe care-l inspiră accastă 
doctrină a creaţiei. Oricât de puternic a fost influenţat de platonism, Augustin 
n-a admis nici o clipă că materia este rea, şi nici că sufletul a fost legat de 
cotp drept pedeapsă pentru păcat. O dată eliberat de dualismul gnostic al ma- 
niheilor, nu a mai căzut niciodată în el. Cu toate acestea, a repetat ncîncetat 
că raporturile actuale dintre suflet şi corp nu mai sint ce erau cindva şi ce ar 
trebui încă să mai fie. Corpul omenesc nu este temniţa sufletului, ci a ajuns 
astfel din cauza păcatului originar, iar eliberarea din cel estc primul scop al 
vicii morale, 

Fiind imutabilitate, Dumnezeu este plenitudine a fiinţei; el este deci binele 
absolut şi imuabil. Creată din nimic, natura nu e bună decit în măsura în care 
este, dar tocmai în această măsură e bună. Astfel, binele e proporţional cu 
fiinţa; de unde rezultă că opusul binelui, care este răul, nu poate fi considerat 
fiinţă. În sens strict, răul nu este. Ceea ce dehumim cu acest cuvint se reduce 
la absenţa unui anumit bine într-o natură care ar trebui să-l aibă. Asta înţele- 
gem cînd spunem că răul este o lipsă. Aşadar, natura căzută estc rea în măsura 
în care a fost stricată de păcat, dar, ca natură, este un bine; mai exact, este 
tocmai accl bine in care există răul şi fără care nu ar putea să existe. 


3 L-ai micşorat pe acesta cu puţin faţă de îngeri (IP. laz.). 

Acest principiu face posibilă explicarea prezenţei răului într-o lume făcută 
de un Dumnezeu bun. Dacă este vorba de un rău natural, trebuie să ne amintim 
că, luat în sine, fiecare lucru este bun pentru că este. Orice creatură sfirşeşte 
desigur prin a pieri, dar, la scara universului, distrugerea uneia e compensată 
de apariţia alteia şi însăşi succesiunea lor constituie frumuseţea universului, 
asemenea succesiunii silabelor care alcătuiesc un poem. Cît priveşte sensul 
moral, acesta nu se află decît în actele creaturilor raţionale. Aceste acte sînt 
libere pentru că depind de judecata raţiunii; greşelile morale provin deci din 
faptul că omul îşi foloseşte liberul arbitru. De aceste greşeli este răspunzător 
omul, și nu Dumnezeu. Se poate obiecta, fără îndoială, că Dumnezeu n-ar fi 
trebuit să înzestreze omul cu o voinţă în stare să dea greş, şi trebuie cel puţin 
să recunoaştem că liberul arbitru nu este un bine absolut, căci implică inevi- 
tabil un pericol. Cu toate acestea, el este un bine, şi chiar condiţia celui mai 
mare bine, fericirea absolută. A fi fericit este țelul final al oricărei ființe uma- 
ne; pentru a fi fericit, omul trebuie să se îndrepte singur spre Binele Absolut, 
să-l vrea şi să şi-l însușească. Trebuie deci să fie liber. Dar, în loc să facă 
aşa, omul s-a îndepărtat de Dumnezeu, ca să se bucure de sine şi chiar de 
lucrurile care îi sînt inferioare. În aceasta constă păcatul, pe care nimic nu-l 
făcea necesar, şi de care omul e singurul răspunzător. 

Încălcare a legii divine, păcatul orginar a avut drept consecinţă răzvrătirea 
trupului împotriva sufletului, şi de aici se trag concupiscenţa şi ignoranţa. 
Sufletul a fost făcut de Dumnezeu ca să conducă trupul, şi iată că, dimpoltivă, 
trupul e cei care îl conduce. Îndreptat, de-acum înainte, înspre materie, su- 
fletul se satură cu lucruri sensibile, şi, cum senzațiile şi imaginile le scoate 
din sine, se istoveşte producindu-le. Cum spune Augustin, el dă, ca să le 
formeze, ceva din propria substanță. Istovit de această piendere de substanţă, 
acoperit cu o crustă de imagini sensibile, sufletul încetează curînd să se mai 
recunoască; ajunge să nu mai creadă decit în realitatea materiei, şi să se ia 
pe sine drept corp. Aceasta, şi nu trupul este temniţa sufletului, şi aceasta 
constituie şi răul de care sufletul trebuie să se elibereze. 

Din starea de decădere în care se află, sufletul nu se poate salva cu pro- 
priile forţe. Omul a putut să cadă în mod firesc, adică prin liberul său arbitru, 
dar liberul arbitru nu-i e de ajuns ca să se ridice. Căci nu mai e vorba acum 
doar de a vrea, ci şi de a putea. Momentul hotăritor al istoriei personale a lui 
Augustin fusese descoperirea păcatului, a neputinței de a se ridica fără harul 
Miîntuirii şi a reuşitei garantate de acest ajutor divin. Se înțelege atunci de ce 
a insistat încă de la începutul activităţii sale doctrinale asupra necesităţii ha- 
rului, şi cu o străduinţă cum nu se mai văzuse de la Sfintul Pavel. Contro- 
versele antipelagiene, care au început pe la 412, nu au făcut decit să-l îndem- 
ne să stăruie şi mai tare. Nu poți susţine timp de mai bine de douăzeci de 
ani polemici de acest gen fără să forţezi uneori nota în înflăcărarea dezbaterii. 
Răspunzind neobosit obiecţiilor împotriva caracterului necesar al harului, poţi 
lăsa impresia că uiţi de liberul azbitru, şi invers. Poziţia de tnijloc a lui Augus- 
tin rămine totuşi sigură şi limpede: harul este necesar liberului arbitru pentru 

ca otnul să poată lupta cu folos împotriva atacurilor concupiscenţei declanşate 
de păcat şi să fie vrednic în faţa lui Dumnezeu. Fără har, poţi cunoaşte Legea; 
cu el, o poţi şi îniplini. Iniţiativă divină, hatul precedă orice efort eficace pe 
care îl facem ca să ne ridicăm. Fără îndoială că se naşte din credinţă, dar şi 
credința este un har. De aceea, credinţa precedă faptele, nu în sensul că scu- 
teşte de îndeplinirea lor, ci pentru că faptele bune şi valoarea lor se nasc din 
har şi invers, Pe de altă parte, nu trebuie uitat că harul este un sprijin acordat 
de Dumnezeu liberului arbitru al omului, pe care nu îl anulează, ci cooperează 
cu el, restituindu-i eficacitate în schimbul binelui de care îl lipsise păcatul, 
Ca să faci binele, e nevoie de două condiţii: un dar al Domnului, care este 
harul, şi liberul arbitru. Fără liberul arbitru, nu ar fi probleme; fără har, liberul 
arbitru nu at vrea binele, sau, dacă l-ar vrea, nu ar putea să-l înfăptuiască. 
Efectul harului nu este deci suprimarea voinței, ci transformarea ei, din rea, 
cum a ajuns, în bună. Această putere de a folosi cum trebuie liberul arbitru 
(liberum arbitrium) este tocmai libertatea (libertas). Putinţa de a face răul 
este nedespărţită de liberul arbitru, putinţa de a nu-l face este un semn al 
libertăţii, iar întărirea în har pînă la neputința de a mai face răul este treapta 
cea mai înaltă a libertăţii. Omul asupra căruia harul lui Cristos domneşte cel 
mai deplin este şi cel mai liber: liberzas vera est Christo servire5?. 

La această libertate deplină nu avem acces în timpul vieţii, dar a încerca 
să te apropii de ea în această lume este mijlocul de a o dobindi după moarte. 
Am pierdut-o cînd ne-am întors faţa de la Dumnezeu înspre trupuri; vom 
putea să o recucerim cînd ne vom întoarce de la trupuri înspre Dumnezeu. 
Căderea a fost o mişcare de lăcomie, reîntoarcerea la Dumnezeu este o mişca- 
re de milă, care este iubite faţă de singurul vrednic de a fi iubit. În termeni 
de cunoaştere, această convertire la Dumnezeu constă în strădania unei raţiuni 
de a se întoarce de la sensibil spre inteligibil, adică de la ştiinţă la înţelep- 
ciurit. Se numeşte „rațiune inferioară” rațiunea care se dedică studierii lucru- 
rilor sensibile, reflexe schimbătoare ale Ideilor; se numeşte „rațiune superioa- 
ră“ aceeaşi rațiune în străduința de a se desprinde de individualul sensibil ca 
să se ridice ueptat la contemplarea intelectuală a Ideilor. Platon şi Plotin ştiau 
că acesta e scopul care trebuie atins, şi se pare că uneori chiar l-au atins, 
într-un fel de extaz care nu durează decît o clipită. Cu atit mai mult se poate 
înălța la e! creştinul cu ajutorul harului, dar revine curînd la el însuşi, orbit 
de strălucirea insuportabilă a luminii divine. Nu poţi privi fix la Soarele spi- 
ritelor. Dar voinţa poate deja ce nu poate încă intelectul. În timp ce concu- 
piscenja îl trage înspre trupuri ca înspre centrul lui de greutate, mila îl atrage 
să graviteze înspre Dumnezeu, ca să i se alăture, să se bucure de cl şi să-şi 
găsească în el fericirea absolută. Tocmai in aceasta se arată creştinul cu ade- 
vărat filozot, pentru că face ceea ce păginii au spus că trebuie să facem, dar 
nu au fost în stare să facă. Singura rațiune a filozofiei este fericirea; numai 
cel care este cu adevărat fericit este cu adevărat filozof, şi numai creştinul 


S? adevărata libertate înseamnă a-l sluji pe Cristos (/b. la.). 

este fericit pentru că este singurul care posedă Binele adevărat, izvor al oti- 
cărei fericiti absolute, şi pe care îl va poseda pentru totdeauna. 

Numai creştinul îl posedă, dar toţi creştinii îl posedă împreună. Oamenii 
care îl iubesc pe Dumnezeu sînt legaţi de e! prin iubirea pe care i-o poartă 
şi sînt legaţi şi între ei prin iubirea pe care o au împreună pentru ei. Un popor, 
o colectivitate sînt ansamblul oamenilor uniţi în urmăritea şi iubirea aceluiaşi 
bine. Există deci popoare vremelnice, închegate în timp pentru căutarea bu- 
nurilor lumeşti necesare vieţii, cel mai înalt dintre acestea, pentru că le pre- 
supune pe toate celelalte, fiind pacea, această linişte care se naşte din ordine. 
Oameni ca şi păginii, creştinii trăiesc şi ei în cetăţi vremelnice, lucrează îm- 
preună şi trag foloase din ordinea care domneşte în ele; dar, oricare ar fi 
aceste cetăţi vremelnice, toţi creştinii, din toate țările, de toate graiurile şi din 
toate epocile, sint uniţi de iubirea pe care o poartă împreună aceluiaşi Dum- 
nezeu şi de căutarea comună a aceleiaşi fericiri absolute. Alcătuiesc deci, la 
rîndul lor, un popor, cu cetăţeni recrutaţi din toate cetăţile de pe pămînt şi 
aşezat în locul mistic care s-ar putea numi „Cetatea lui Dumnezeu“. Toţi cei 
aleşi fac parte din ea, cei care au fost, cei care sînt şi cei care mai trebuie să 
vină. Astăzi, cele două feluri de cetăţi sînt încă amestecate, dar în cele din 
urmă vor fi despărțite şi constituite separat în ziua Judecăţii de Apoi. Con- 
Struirea treptată a Cetăţii lui Dumnezeu este deci marea operă, începută o 
dată cu facerea, continuată de atunci neîncetat şi care dă sens istoriei univer- 
sale. Obiectul imensei opere istorice a Sfintului Augustin, De civizaze Dei, 
este tocmai de a expune, în linii mari, această teologie a istoriei, în care toate 
evenimentele importante ale istoriei universale sint tot atitea momente ale 
împlinirii planului voit şi prevăzut de Dumnezeu. Şi toată această istorie e 
străbătută de o mare taină, care nu € alta decit cea a milci cereşti care lucrează 
neîncetal ca să îndrepte creaţia tulburată de păcat. Predestinarea la fericirea 
absolută a poporului ales şi a celor drepţi e tocmai expresia acestei mile. De 
ce unii vor fi mintuiţi, iar alţii nu, raţiunea noastră nu poate şti, căci este taina 
lui Dumnezeu, dar putem fi siguri de un lucru: că Dăâmnezeu nu osindeşte 
pe nimeni fără dreptate pe deplin întemeiată, chiar dacă dreptatea sentinței ră- 
mine ascunsă atît de adinc, încit raţiunea noastră nu poate nici măcar să bănuie 
ce este ea. 

Ptin amploare şi profunzime, opera filozofică a Sfintului Augustin depă- 
şea cu mult toate manifestările anterioare ale gindirii creştine, iar influenţa ei 
avea să marcheze profund secolele următoare. Peste tot îi vom observa am- 
prenta, care se face sitnțită pînă în zilele noastre. Redusă la formula cea mai 
schematică, ea se prezintă, potrivit expresiei toarte exacte a Sfintului Toma 
d'Aquino, drept strădania de „a merge pe urmele platonicienilor atât cît îngă- 
duia credinţa creştină“. Doza de platonism pe care creştinismul putea să o 
tolereze i-a permis să se îmbogăţească cu o metodă cu adevărat filozofică, 
dat rezistenţa platonismului la creştinism l-a împins pe Augustin la origina- 
litate. Fiindcă geniul i-a permis să învingă această rezistenţă, lui i-a reuşit 
acea operă teologică pe care Origene o ratase în parte; dar, cutm rezistența 
era, în anumite probleme, de neînvins, anumite neclarităţi inerente filozofiei 

lui i-au supravieţuit, ca o chemare la o nouă reformă a gîndirii ecleziastice 
şi la un nou efort de a le înlătura. Dar nici reforma, nici efortul nu puteau fi 
duse la bun sfirşit fără Aristotel. Platon se apropiase de ideea de creaţie atit 
cit o poţi face fără să o atingi, dar, cu toate acestea, universul platonian şi 
omul pe care îl conţine nu sînt decit imagini cvasireale a coca ce merită, doar 
el, numele de fiinţă. Aristotel se indepărtase de această idee de creaţie; lumea 
veşnică pe care a descris-o se bucura totuși de o realitate substanţială şi, dacă 
putem spune aşa, de o densitate ontologică demne de opera unui creator. Pen- 
tru a face din lumea lui Aristotel o creatură şi din Dumnezeul lui Platon un 
adevărat creator trebuiau depăşiţi şi unul, şi celălalt printr-o interpretare în- 
drăzneaţă a lui Ego sumS8 din leșirea. Augustin are marele merit de a fi îm- 
pins interpretarea pînă la principiul imutabilităţii fiinţei, interpretare care este 
foarte corectă, şi de a fi dedus în mod genial toate consecinţele pe care le 
implică. Pentru a merge şi mai departe, răminea de făcut un alt efort genial, 
şi acesta avea să fie opera Sfintului Toma. 

NI. — DE LA BOETHIUS LA GRIGORE CEL MARE 


Boethius (Anicius Manlius Torquatus Severinus Boethius), născut la Ro- 
ma pe la 470 şi mort către 525, a studiat mai întîi la Roma şi apoi la Atena. 
Ataşat de persoana regelui got Teodoric, consul, apoi magister palatiis?, a 
fost acuzat de conspirație, i s-au confiscat bunurile şi a fost întemnițat. În 
cursul unci lungi detenţii, a scris De consolazione philosophiae, pentru a căuta 
în înţelepciune un leac împotriva nenorocirii. În cele din urmă, a fost executat 
la Papia (Pavia) şi, cum condamnarea a fost pusă la început pe seama unor 
motive religioase, a fost multă vreme considerat martir, iar cultul care îi era 
închinat la Pavia a sfîrşit prin a fi recunoscut oficia! în 1883. Pe de altă parte, 
critica modernă a pus multă vreme sub semnul îndoielii autenticitatea opus- 
culelor teologice pe care i le atribuie tradiţia şi, cum acestea sînt singurele 
sale scrieri cu caracter creştin indiscutabil, neautentiitatea lor ne-ar lăsa fără 
argumentele necesare pentru a demonstra că Boethius a fost, dacă nu martir, 
cel puţin autor creştin. Descoperirea făcută de Holder, în 1877, a unui frag- 
ment din Cassiodor care îi atribuie lui Boethius un librum de sancta Trinitate 
er capita quaedam dogmatica“? pare să fi pus capăt controversei, tronşind 
problema în favoarea autenticităţii acestor Opuscula. 

Opera lui Boethius este multiformă şi nu există în ea vreun aspect care 
să nu fi influențat Evul Mediu, dat autoritatea ei nu a fost nicăieri mai răs- 
pindită decit în domeniul logicii. Lui Boethius îi datorăm un prim comentariu 
la Introducerea (Isagoge) lui Porphyrios tradusă în latină de Marius Victori- 
nus, şi un al doilca comentariu la aceeaşi lucrare, rettadusă de el însuși, o 
traducere şi un comentariu la Categoriile lui Aristotel; o traducere şi două 
comentarii la De interpretatione, unul pentru începători, celălalt pentru cititorii 

% conducător administrativ al palatului (2 far:). 

mai avansați; traducerea Analiticelor Prime, a Analiticelor Secunde, a Argu- 
mentelor sofistice şi a Topicelor lui Aristotel; apoi o serie de tratate de logică: 
Introductio ad categoricos syllogismos, De syllogismo categorico, De syllo- 
gismo hypothetico, De divisione, De differentiis topicis; în sfîrşit, un comen- 
tariu la Topicele lui Cicero, care a ajuns pină la noi incomplet. Putem spune 
că, prin ansamblul acestor tratate, Boethius a devenit profesorul de logică al 
Evului Mediu, pînă în momentul cînd, în secolul al XIII-lea, a fost tradus în 
latină şi comentat direct chiar Organon-ul complet al lui Aristotel (adică an- 
samblul lucrărilor sale de logică). De fapt, insăși opera logică a lui Boethius 
va face obiectul unei descoperiri treptate. De la Alcuin şi pină pe la mijlocul 
secolului al XII-lea, va fi treptat regăsit grupul de scrieri care va căpăta mai 
tirziu numele logica vetus€!. Heprateuchon-ul lui Theodericus din Chartres 
le cuprinde aproape pe toate şi putem vedea în el ce loc ocupa Boethius: 
Porphyrios, Introducere; Aristotel, Categorii; De interpretatione, Analiticele 
Prime, Topicele, Sophistici elenchi; Pseudo-Apuleius, De imerpretatione; 
Marius Victorinus, De definitionibus; Boethius, Introductio ad caregoricos 
syllogismos; De syllogismo categorico; De syllogismo hypothetico, De diffe- 
rentiis topicis; Ciceto, Topice. Opera logică a lui Abaelatd de pildă, va fi în 
principal un şir de comentarii la comentariile lui Bocthius pe care Abaelard 
le cunoştea, Pe la mijlocul secolului al XII-lea, Analiticele Secunde ale lui 
Aristotel se vor adăuga la această listă, deschizind noul grup de opere, cunos- 
cut sub numele de lagica nova2. 

Succesul lui Boethius nu e rodul întîmplării. El singur îşi atribuie acest 
rol de intermediar între filozofia greacă şi lumea latină. Dorinţa sa iniţială 
era să traducă toate tratatele lui Aristotel, toate dialogurile lui Platon şi să 
demonstreze prin comentarii acordul fundamental dintre cele două doctrine. 
Boethius e departe de a fi realizat acest imens ptoiect; îi datorăm însă un 
ansamblu de idei destul de unitar şi destul de bogat pentru ca esenţa mesajului 
pe care intenţiona să-l transmită să ajungă la destinaţie. 

Autorul lui De consolatione philosophiae nu a lăsat drept moştenire Evu- 
lui Mediu numai imaginea alegorică a filozofiei — aşa cum o mai vedem 
încă și astăzi sculptată pe fațadele unor catedrale —, ci şi definiţia ei, precum 
şi o clasificare a ştiinţelor peste care domneşte. Filozofia este iubirea de Înţe- 
lepciune, prin care nu trebuie să înțelegem doar îndemiînarea practică şi nici 
cunoaşterea speculativă abstractă, ci o realitate. Înţelepciunea este acea gindi- 
re vie, cauză a tuturor lucrurilor, care subzistă în sine şi nu are nevoie decit 
de sine pentru a subzista. Luminînd gindirea omului, Înţelepciunea o lămu- 
reşte şi o atrage la sine prin iubire. Filozofia, sau iubirea de Înţelepciune, 
poate fi deci socotită deopotrivă efort pentru aflarea Înţelepciunii, căutare a 
lui Dumnezeu, sau iubire de Dumnezeu. 


SI logica veche (îB. lat.). 
& logica nouă ((B, fat.). 

Luată ca gen, filozofia se împarte în două specii: teoretică sau speculativă 
şi activă sau practică. Filozofia speculativă se subîmparte, la rîndul ei, în tot 
atitea ştiinţe câte clase de fiinţe sînt de studiat. Trei feluri de fiinţe constituie 
obiecte ale cunoaşterii adevărate: intelectibilele (inrellectibilia), inteligibilele 
(intelligibilia) şi naturalele (naturalia). Prin termenul intelecribile, folosit încă 
de Marius Victorinus, dar pe care susține că l-a inventat el însuşi, Boethius 
înţelege fiinţele care există sau ar trebui să existe în afara materiei. Așa sânt 
Dumnezeu şi ingerii, poate şi sufletele separate de corpurile lor. Inteligibilele, 
dimpotrivă, sînt fiinţe care pot fi concepute de gindirea pură, dar care au 
căzut în corpuri. Aşa sînt sufletele în starea lor actuală: intelectibile care, la 
contactul cu corpul, au degenerat în inteligibile. Ştiinţa intelectibilului este 
teologia; Boethius nu propune un nume pentru cea a inteligibilului, dar pro- 
babi! că nu i-am trăda gindirea dacă am numi-o psihologie. Mai rămîn cor- 
purile naturale, a căror ştiinţă este fiziologia sau, cum am spune noi, fizica. 
Desemnînd cu un singur nume ansamblul ştiinţelor care o alcătuiesc, Boe- 
thius numeşte guadrivium grupul celor patru ştiinţe care acoperă studiul na- 
turii: aritinetica, astronomia, geometria şi muzica. Sensul pe care îl dă el în- 
suşi acestui termen este acela de „impătrită cale spre înţelepciune“. Aceste 
ştiinţe sînt, într-adevăr, căile Înţelepciunii, iar cel care nu le cunoaşte nu poate 
pretinde că o iubeşte. Aşa cum filozofia teoretică se imparte după criteriul 
obiectelor ce urmează să fie cunoscute, filozofia practică se imparte după 
actele ce trebuie îndeplinite. Ea cuprinde trei părți: cea care ne învaţă să ne 
călăuzim purtarea după principiul dobindirii de virtuţi; cea care face să dom- 
nească în stat aceleaşi virtuţi ale prudenţei, dreptăţii, puterii şi cumpătării, în 
sfîrşit, cea care veghează la administrarea vieţii familiale. 

Acestor patru părţi ale filozofiei li se alătură alte trei discipline, care for- 
mează împreună trivium: gramatica, retorica şi logica. Ele nu urmăresc atît 
dobindirea de cunoaştere, cît modul de exprimare a ei. În ce priveşte logica, 
se iveşte totuşi o dificultate. Aceasta e mai degrabă o artă decit o ştiinţă, şi 
Boethius se întreabă, în consecinţă, dacă trebuie să o considere parte a filo- 
zofiei sau instrument aflat în slujba filozofiei. De altfel, cele două teze se pot 
împăca, după părerea lui: ca artă de a deosebi falsul şi verosimilul de ade- 
vărat, logica îşi are obiectul său propriu şi poate să intre în filozofie cu titlu 
de parte; dar cum tuturor celorlalte părţi ale filozofiei le este de folos să poată 
face această distincţie, toate întrebuinţează logica drept instrument. Tot aşa 
şi mina, cate este deopotrivă parte a corpului şi auxiliar al întregului corp. 

Logica lui Boethius este un comentariu la cea a lui Aristotel, din care 
răzbate adesea dorinţa de a o interpreta pe aceasta potrivit filozofiei lui Pla- 
ton. Acest fapt se explică prin aceea că Boethius urmează îndeaproape un 
comentariu al lui Porphyrios (3. Bidez) şi explică, la rindul lui, mulţimea ne- 
sfirşită a opiniilor contrare care se vor înfrunta în secolul al XII-lea cu privire 
la obiectul doctrinei lui Aristotel; căci toţi profesorii vor comenta textul lui 
Boethius, dar, în timp ce unii vor reţine ceea ce acesta păstrase din Aristotel, 
alţii se vor ocupa, dimpotrivă, de ceea ce autorul introdusese din Platon. În 

această privinţă, problema crucială este cea a naturii ideilor generale sau uni- 
versalii. S-a vorbit multă vreme despre filozofia medievală ca şi cum obiectul 
ei ar fi fost în întregime problema universaliilor. Se pare că Victor Cousin 
este cel care a lansat această teză în Introducerea la Ouvrages inddits d'Abe- 
lard, şi cum, după o vorbă a lui Sainte-Beuve, Cousin nu făcea nimic fără 
„surle şi ttimbiţe“, teza a avut un strălucitor succes. Întreaga Histoire de la 
philosophie scolastique de B. Haurtau a fost influenţată de ea, iar în zilele 
noastre ampla ftescă zugrăvită de P. Lasserre în vol. II din La jeunesse de 
Renan (Le drame de la metaphysique chretienne) atestă importanţa pe care 
continuă s-o aibă asupra anumitor spirite. De fapt, problema universaliilor 
este un cîmp de bătălie pe care adversarii nu începeau lupta decit atunci cînd 
erau deja echipați cu toate armele. Metafizici opuse şi-au măsurat forţele, 
întrecindu-se să dea acestei probleme cea mai bună rezolvare, dar nu s-au 
născut din soluţiile pe care le-au propus. 

Se consideră, pe bună dreptate, că punctul de plecare al controversei este 
un fragment din /sagoge (Introducere la Categoriile lui Aristotel), în cate, 
după ce anunţă că studiul său va trata despre genuri şi specii, platonicianul 
Porphyrios adaugă că lasă pe mai tirziu hotărirca dacă genurile şi speciile 
sînt realităţi care există în ele însele sau sînt simple abstracții mentale; în 
plus, presupunînd că ar fi realităţi, refuză deocamdată să spună dacă sînt cor- 
porale sau incorporale; în sfirşit, presupunînd că ar fi incorporale, nu-şi pro- 
pune să cerceteze dacă există separat de lucrurile sensibile sau numai legate 
de ele. Ca un bun profesor, Porphyrios pur şi simplu evită problema de me- 
tafizică înaltă la începutul unui tratat de logică scris pentru începători. Dar 
problemele a căror discutare o evita formau totuşi un minunat program, foarte 
ispititor. pentru nişte oameni care se vot trezi astfel obligaţi să aleagă între 
Platon şi Aristotel, fără să-i aibă la dispoziţie, cel puţin pînă în secolul al 
XII-iea, nici pe Aristotel, şi nici pe Platon. Or, s-a întîmplat ca Boethius să 
nu imite reținerea lui Porphyrios şi, în dorinţa lui de a-i împăca pe Platon şi 
Aristotel, să propună ambele soluj 

În cele două comentarii pe care le-a făcut la Introducerea în Categoriile 
lui Aristotel, prevalează, fireşte, soluţia lui Aristotel. Bocthius demonstrează 
mai întîi că este cu neputinţă ca ideile generale să fie substanțe. Să luăm, ca 
exemplu, ideea genului „animal“ şi pe cea a speciei „om“. Genurile şi speciile 
sint, prin definiţie, comune unor grupuri de indivizi; or, ceea ce este comun 
mai multor indivizi nu poate fi la rindul său un individ. Cu atit mai puţin cu 
cit genul, de pildă, aparţine în întregime speciei (un om posedă în întregime 
animalitatea); lucru care ar fi posibil dacă, fiind el însuşi o fiinţă, genul ar 
trebui să se împartă între diferitele sale participări. Dar să presupunem, dim- 
potrivă, că genurile şi speciile reprezentate de ideile noastre generale (uni- 
versalii) nu sînt decit simple noţiuni mentale; cu alte cuvinte, să presupunem 
că absolut nimic nu corespunde în realitate ideilor pe care le avem; în această 
a doua ipoteză, gîndirea noastră nu gindeşte nimic atunci cînd le gîndeşte. 
Dar o gindire fără obiect nu e decit o gindire de neant, nici măcar nu este 

gîndire. Dacă orice gîndire care işi merită numele are un obiect, trebuie ca 
universaliile să fie gînduri a ceva, şi astfel problema naturii lor începe de 
îndată să se pună din nou. 

În faţa acestei dileme, Boethius aderă la o soluţie pe care o preia de la 
Alexandru din Afrodisias. Simţurile ne dezvăluie lucrurile în stare de confu- 
zie sau, cel puţin, de amestec; mintea noastră (animus), care se bucură de 
puterea dc a disocia şi recompune aceste date, poate să deosebească în corpuri 
şi să considere separat proprietăţi care nu se află în ele decit amestecate. Ge- 
nurile şi speciile se numără printre acestea. Mintea Ie descoperă fie în fiinţe 
incorporale, caz în care le găseşte gata abstrase; fie în fiinţele corporale, caz 
în care extrage din corpuri incotporalul pe care îl conţin, pentru a-l considera 
sepatat ca formă goală şi absolută. Asta facem atunci cînd extrage, din in- 
divizi concreţi daţi la nivelul experienţei, noţiunile abstracte de om şi animal. 
Sc va obiecta, poate, că şi aceasta înseamnă să gîndeşti ceea ce nu este, dar 
obiecţia ar fi superficială, căci nu c greşit să deosebim prin gindire ceca ce 
este unit în realitate, cu condiţia să ştii că ceea ce deosebim astfel prin gindire 
este unit în realitate. Nimic mai îndreptăţit decît să gindeşti linia separat de 
suprafaţă, deşi ştim că nu există alte corpuri în afară de solide. Greşit ar fi 
să gîndeşii ca fiind strîns unite lucruri care nu sînt aşa în realitate: bustul unui 
om şi partea dinapoi a unui cal, de pildă. Deci nimic nu nc opreşte să gindim 
genurile şi speciile separat, deşi ele nu există separat. Şi aceasta este soluţia 
problemei universaliilor; subsistunt ergo circa sensibilia, intelliguntur autem 
praeter corpora, există legate dc lucrurile sensibile, dar le cunoaştem separat 
de corpuri. 

Boethius a transmis deci Evului Mediu mai mult decit o simplă punere a 
problemei universaliilor şi a propus, într-adevăr, soluţia aristotelică, dar cu 
tezerve. „Platon, adăuga el, consideră că genurile, speciile şi celelalte univer- 
salii nu sint numai cunoscute separat de corpuri, ci şi există şi subzistă în 
afara acestora; în timp ce Aristotel consideră că incorporălele şi universaliile 
sînt, într-adevăr, obiecte ale cunoaşterii, dar că nu subzistă decît în lucrurile 
sensibile. Nu am avut de gînd să hotărăsc care dintre aceste opinii este 
adevărată, căci problema ţine de filozofia mai înaltă. Ne-am propus, aşadar, 
să urmăm părerea lui Aristotel, nu pentru că i-am da multă dreptate, ci pentru 
că această carte a fost scrisă pentru Categorii, al căror autor este Aristotel.“ 

De fapt, cra de ajuns să studiezi mai atent textul lui Boethius ca să vezi 
că problema nu cra complet rezolvată. Toată teoria aristotelică a intelectului 
activ, care dă noţiunii de abstracţie sensul ei plin, pentru că ne arată că putem 
gindi sepatat ceea ce nu există separat, lipseşte din textul lui Boethius. El ne 
spune doar că spiritul prelevă înteligibilul din sensibil, ur soler$5, fără să ne 
lămurească în vreun fel despre natura şi situaţia acestei operaţii misterioase. 
În sfirşit, de vreme ce subzistă circa sensibiliaS, universaliile trebuie să fie 


& după cum se obişnvieşte (lb. lat.). 
« legale de lucrurile sensibile (1b. ia.). 

ceva. Cititorii lui Boethius n-au trebuit să se mire așadar prea tare cînd au 
întîlnit în cartea a V-a din De consolatione philosophiae o teorie destul de 
diferită. O fiinţă oarecare, omul de pildă, este cunoscută, în moduri diferite, 
de simţuri, imaginaţie, rațiune şi inteligență. Simţurile nu văd în ea decit o 
figură într-o materie; imaginaţia Îşi reprezintă numai figura, fără materi.; 
raţiunea transcende figura şi surprinde, dintr-o privire generală, specia pre- 
zenlă în indivizi; dar ochiul inteligenței vede şi mai departe, căci, trecînd 
dincolo de sfera universului, contemplă cu privirea pură a gindirii forma 
simplă în sine. Aceste formule, care în De anima a lui Gundissalinus se vor 
îmbina cu teme platoniene provenite din alte surse, dovedesc îndeajuns că, 
pentru Boethius, realitatea care cotespunde universaliilor este cea a Ideii. 
Pentru el, ca şi pentru Augustin, senzaţia nu este un fenomen suportat de 
suflet în mod pasiv ca urmare a unei acţiuni a corpului, ci, dimpotrivă, actul 
prin care sufletul îşi reprezintă fenomenele pe care le suportă corpul. Impte- 
siile sensibile nu fac decît să ne îndemne să ne întoarcem privirea spre Idei. 
Fiind mai bine informaţi în materie de istorie, nu ne mai putem îndoi de 
platonismul profund al lui Boethius, dar Evul Mediu a ezitat adesea în pri- 
vinţa sensului adevărat al gindirii sale. Va fi reprezentat de obicei între Platon 
şi Aristotel, ascultindu-l cînd pe unul, cînd pe celălalt şi neştiind ce să hotă- 
rască. Aşa îl va vedea, în secolul al XII-lea, Godefroy din Saint- Victor, 

Assidet Boethius, stupens de hac lite, 

Audiens quid hic et hic asserat perite, 

Et quid cui faveat non discernit rite, 

Nec praesumit solvere litem definite5S. 


“Totuşi, Boethius cel real şi istoric nu a şovăit. Pentru el, ştiinţa cea mai 
înaltă nu este nici măcar cea a inteligibilului, obiect al raţiunii, ci aceea a 
„intelectibilului“, obiect al gîndirii pure, iar intelectibilul prin excelenţă este 
Dumnezeu. Despre acest obiect avem o cunoaştere înnăscută, care ni-l în- 
făţişează ca Binele Absolut, adică, potrivit chiar definiţiei pe care o va relua 
Sfintul Anselm (cum nihil Deo melius excogitari quear%6), o asemenea fiinţă 
încât nu poţi gindi alta mai bună. Ca să-i stabilească existenţa, Boethius se 
sprijină pe principiul că imperfecţiunea nu poate fi decît o diminuare a per- 
fecţiunii; existenţa, într-un regim oarecare, a imperfecţiunii o presupune, 
aşadar, pe cea a perfecțiunii. Or, existenţa ființelor imperfecte este evidentă; 
ca atare, nu ne putem îndoi de cea a unei fiinţe perfecte, adică a unui bine 
care este izvor şi principiu al tuturor celorlalte forme ale binelui. La litnită, 
ne-am putea lipsi să demonstrăm că această perfecţiune este Dumnezeu, de 
vreme ce perfecțiunea este mai bună decit tot ce putem concepe. Să ne gindim 


“ Boethius asistă uimit de această dispută, / Ascultind ce afirmă cu pricepere unul şi 
celălalt | Şi nu distinge exact ce e în favoarea fiecăruia, / Nici nu-şi asumă să tezolve 
definitiv disputa. (1. lac.). 

% Şi nimic mai bun decit Dumnezeu nu poate [să] fije] conceput (/b. Zat.). 

totuşi că a admite că Dumnezeu nu cste perfecțiunea ar însemna să admitem 
o fiinţă perfectă anterioară lui Dumnezeu şi, ca atare, principiul său. Or, 
Dumnezeu este principiul tuturor lucrurilor, deci el este perfecțiunea. Doar 
dacă nu vrem să admitem o regresie la nesfirșit, ceea ce este absurd, trebuie 
să existe o fiinţă perfectă şi supremă, care este Dumnezeu. În secolul al 
XI-lea, Sfintul Anselm va reiua aceste teme diferite în Monologion. 

Fiinţă perfectă, Dumnezeu este Binele şi fericirea absolută, Într-o formulă 
care va ajunge clasică şi pe care o va relua mai ales Sfintul Toma d'Aquino, 
Boethius defineşte fericirea ca stare de perfecţiune care constă în a poseda 
toate formele de bine: statum bonorum omnium congregatione perfectum. 
Dumnezeu este deci preafericit, sau este, mai degrabă, fericirea absolută 
insăși, de unde rezultă corolatul că oamenii nu pot ajunge preafericiţi decît 
dacă se împărtăşesc din Dumnezeu şi, într-un anume sens, ajung şi ei Dum- 
nezeu. Într-un anume sens, căci fericirea absolută a omului nu va fi niciodată 
în el decit o împărtăşire din cea a lui Dumnezeu. 

Cauză primordială a univezrsului, aşa cum, de altfel, ordinea lucrurilor ar 
demonstra-o îndeajuns, acest Dumnezeu scapă determinărilor gîndirii noastre. 
Fiinţă desăvirşită, el este prin sine tot ceea ce este. Dumnezeu este deci pe 
deplin unul. Tatăl este Dumnezeu; Fiul este Dumnezeu; Duhul Sfint este 
Dumnezeu. Rațiunea unităţii lor, spune Boethius, este nediferenţa lor (indif. 
ferentia), formulă pe care Guilelmus din Champeaux o va folosi mai tirziu 
ca să explice cum poate universalul să fie unul şi, în acelaşi timp, comun mai 
multor indivizi. Dacă este în mod perfect unul, adaugă Boethius, el scapă 
tuturor categoriilor, şi această teză va fi mai tîrziu dezvoltată pe îndelete de 
Ioan Scottus Eriugena. Tot ce putem spune despre Dumnezeu se referă nu 
atit la el, cît la modul în care guvernează lumea. Astfel, vom vorbi de el ca 
despre motorul imobil al lucrurilor (szabilisque manens dat cuncta moveris?), 
sau ca despre cel care îşi manifestă providenţa pretutindeni, şi la fel despre 
celelalte atribute divine pe care le studiază teologia; dar, şi atunci cind a spus 
despre el tot ce se poate spune, omul tot nu l-a definit pe Dumnezeu aşa cum 
este el. 

“Toate aceste noţiuni teologice apar în De consolatione philosophiae fără 
sprijinul Scripturii, lucru care nu are nimic surprinzător, de vreme ce Filozo- 
fia e cea care are cuvintul. Să notăm totuși cazul, unic se pare, din Cartea a 
III-a, pr. 12, în care Boethius spune despre Binele Absolut: regi cuncta for- 
titer, suaviterque disponii$8. Este, indiscutabil, un citat din textul binecunos- 
cut al Cărţii înțelepciunii lui Solomon (8, 1), pe care Sfintul Augustin îl in- 
vocase neobosit. Dacă ţinem seama de faptul că, în Prologul la De Trinitate, 
Boethius îşi revendică deschis originea în Sfintul Augustin, vom putea spune, 
fără riscul de a ne înşela, că între teoria din De consolatione philosophiae şi 
cele ale lui Augustin coincidenţele nu sint întimplătoare. Chiar şi cind nu 
vorbeşte decit ca filozof, Boethius gindeşte ca un creştin. 


% şi răminind imobil face ca toate să fie puse în mişcare (Ib. lat.). 
& le conduce pe toate cu putere şi le orinduieşte cu blindeţe (7. lat.). 

După intelectibilul care este Dumnezeu, inteligibilul care e sufletul. Abor- 
dînd problema originii sufletului, nu putem să folosim decât două texte, care 
se confirmă însă reciproc şi al căror conţinut e destul de ciudat. Primul se 
află în comentariul său dialogat despre Porphyrios, capitolul XI; este cel deja 
amintit de noi, în care Boethius vorbeşte „despre starea şi condiţia sufletelor 
omeneşti care, deşi au fost toate cu primele substanţe inteligibile (adică înge- 
rii), la contactul cu corpurile au degenerat din intelectibile în inteligibile, 
astfel încit nu mai sînt pentru intelect nici obiecte şi nici capabile să se fo- 
losească de acesta, dar tegăsesc fericirea în puritatea inteligenţei, de fiecare 
dată cînd se raportează la inteligibile“, Dacă au fost toate îngeri, sufletele 
trebuie șă fi existat înainte de corpuri. Al doilea text, De consol. philos. II, 
metz. LI şi pr. 12, schiţează aceeaşi teză şi o leagă de cea a reminiscenţei 
platoniene. Să adăugăm că Albert cel Mare (De anima III, 2, 10) îl va număra 
mai titziu pe Boethius printre adepții preexistenţei sufletelor. Ca să meargă în 
sensul lui Platon şi al lui Macrobius, acesta s-a folosit deci de libertatea pe 
care i-o acorda Sfintul Augustin. 

Am votbit, referindu-ne la universalii, despre ierarhia activităţilor cogni- 
tive. Boethius nu a zăbovit asupra acestei chestiuni, în schimb şi-a prezentat 
pe îndelete concepția despre voinţă. Îi oferea prilejul să o facă însuşi subiectul 
scrierii De consolatione philosophiae. Ameninţat cu moartea, nu se putea îm- 
păca decit cu gîndul unui Dumnezeu-providenţă, a cărui voinţă trebuie să o 
imbrăşişezi, dacă vrei să fii fericit în ciuda oricăror nenorociri. Aici (lib. Ii, 
pt. k şi 2) prezintă Boethius celebra alegorie a Roţii Norocului, reprezentată 
de miniaturiştii de mai tirziu. Fiinţele naturale tind în mod firesc spre locurile 
lor naturale, în care să-şi prezerve integritatea; omul poate şi trebuie să facă 
la fel, dar o face prin voinţă. Voința este sinonimă cu libertatea. Cum să 
împaci voinţa cu o providenţă care a rinduit totul dinainte şi nici măcar nu 
lasădoc întimplării? Dar voinţa nu este voinţă şi, ca atare, nu este liberă decit 
pentru că omul este înzestrat cu o rațiune în stare să cunoască şi să aleagă. 
Cu cît iţi foloseşti mai bine raţiunea, cu atit eşti mai liber. Dumnezeu şi sub- 
stanţele intelectibile superioare se bucură de o cunoaştere atit de desăvirşită, 
încît judecata lor este fără greş, libertatea lor este deci desăvirşită. La om, 
sufletul este cu atit mai liber cu cît se acordă mai bine cu gîndirea divină; e 
mai puţin liber din clipa în care deviază spre cunoașterea lucrurilor sensibile, 
şi chiar mai puţin decit atît cind se lasă stăpînit de patimile corpului pe care 
îl însufieţeşte. Să vrei ceea ce doreşte corpul este ultima treaptă a înrobirii, 
să vrei ceea ce vrea Dumnezeu, să iubeşti ceea ce iubeşte el este cea mai 
înaltă libertate, este deci fericirea: 

O felix hominum genus 
Si vestros animos amor, 
Quo caelum regitur, regat €. 


* O, fericit neam al oamenilor, / Dacă iubirea de care e stăpinit cerul / Stăpineşte 
sufletele voastre (78. lar.). 

Se va obiecta, poate, că problema rămîne ca la început: dacă previziunile 
lui Dumnezeu sint infailibile, atunci voinţa noastră fie nu va putea să 
hotărască altfel decît a prevăzut el, şi deci nu va fi liberă, fie va putea s-o 
facă, şi atunci infailibilitatea providenţei va fi ştirbită. E problema clasică a 
„viitoarelor contingente”. Simplă chestiune de logică la Aristotel, care nu a 
susținut previziunea divină a actelor omeneşti, această problemă devenea pen- 
tru creştini una dintre cele mai dificile din punct de vedere metafizic şi teo- 
logic: cum să împaci libertatea umană cu previziunea faptelor noastre de către 
Dumnezeu? Răspunsul lui Boethius constă în disocierea problemei previziu- 
nii. de cea a libertăţii. Dumnezeu prevede infailibil actele libere, dar le pre- 
vede ca libere; faptul că aceste acte sînt prevăzute nu le face obligatorii. De 
alttel, noi punem astfel problema ca urmare a unei iluzii. Dumnezeu este veş- 
nic, iar veşnicia este posedarea deplină, desăvirşită şi simultană a unei vieţi 
nesfirşite (aeternitas est interminabilis vitae tota simul et perfecta possessio); 
Dumnezeu trăieşte deci într-un prezent perpetuu. Nu tot aşa şi lumea, care 
durează în timp; chiat dacă am admite, potrivit lui Aristotel, că lumea a exis- 
tat dintotdeauna, ar trebui s-o calificăm drept perpetuă (perpetuu schimbătoa- 
re), şi nu drept veşnică (imobilitate a unei prezenţe depline). Există deci un 
înainte şi un apoi în evenimente, dar nu şi în cunoaşterea pe deplin prezentă 
a lui Dumnezeu despre ele. Dumnezeu nu face previziuni, ci pro-viziuni; iar 
numele său nu este „previziune“, ci „providenţă“; el vede deci veşnic nece- 
sarul ca necesar şi liberul ca liber. Văd că soarele răsare: aceasta nu constituie 
cauza faptului că răsare. Văd că un om merge: nu asta il face să meargă. Tot 
aşa, privirea nemişcată şi permanentă pe care Dumnezeu o are despre actele 
noastre voluntare nu contravine întru nimic libertăţii lor. 

Zgircit cu amănuntele despre originea sufletelor, Boethius este şi mai puţin 
generos în privinţa finalităţii lor. Stăruie asupra sancţiunilor imanente vieţii 
morale; cei buni se indumnezeiesc tocmai pentru că sînt buni, şi aceasta le e 
răsplata, cei răi se îndobitocesc chiar din pricina răutăţii lor, şi aceasta le e 
pedeapsa. Interpretind mitologia din Phaidros în sens moral, Boethius con- 
sideră că, începind chiar cu viaţa păminteană, avarul se preface în lup din 
pricina propriei lăcomii, vicleanul devine vulpe, leneşul se preschimbă în mă- 
gat, şi desftânatul în porc. Deşi nu se îndoieşte nicidecum de existenţa, după 
moarte, a unui purgatoriu pentru sufletele vinovate şi a caznelor pentru marii 
păcătoşi, Boethius nu are de gînd să dezvolte acest subiect. 

După psihologie, vine fiziologia sau ştiinţa naturii. Cea pe care Boethius 
o propune în frumosul poem din De consolatione philosophiae, lib. III, mett. 
9, nu este altceva decit rezumatul, în douăzeci şi opt de versuri, al dialogului 
Timaios comentat de Chalcidius. Purtat de generozitatea propriei Idei de bine, 
Dumnezeu împodobeşte o materie haotică cu forme făcute după chipul Idei- 
lor; sînt înfăţişate, concis, dar limpede, teoriile despre numere, elemente, de- 
spre sufletul lumii şi eliberarea sufletului prin contemplare. Acest scenariu 

cosmologic nu are nimic original, dar Boethius i-a aprofundat două aspecte: 
raportul dintre providenţă şi soartă şi structura metafizică a fiinţelor. 

De acord cu Chalcidius, Boethius subordonează providenţei ceea ce el 
numeşte soartă. Privită în cadrul gindirii ordonatoare a lui Dumnezeu, ordinea 
lucrurilor este providenţă; considerată ca lege lăuntrică, ce guvernează di- 
năuntru mersul lucrurilor, este soartă. E vorba aici de două realităţi deosebite, 
căci providenţa este Dumnezeu şi există veşnic în imobilitatea ei desăvirşită, 
în timp ce soarta, care nu e decit legea de succedare a lucrurilor înseşi, se 
destăşoară cu ele în timp. Actualizare pe firul timpului a hotăririlor veşnice 
ale providenţei, soarta nu i se opune, ci doar o slujeşte. Dar nu contravine 
nici libertăţii umane, Într-o serie de cercuri concentrice aflate în mișcare, cen- 
trul rămine nemişcat; cu cît omul îşi întoarce privirea de la Dumnezeu şi se 
îndepărtează de centru, cu atît este mai luat şi dus de soartă; cu cit se apropie 
însă de Dumnezeu, cu atît este mai imobil şi liber. Aşadar, cel care rămîne 
statornicit în contemplarea Intelectibilului absolut e cu desăvirşire imobil şi, 
în acelaşi timp, cu desăvirşire liber. Asistăm aici la o ciudată evadare din 
stoicism, cu ajutorul unui fel de platonism creştin. 

A doua problemă aprofundată de Boethius este una din cele în care gîndi- 
tea sa a fost cea mai originală şi mai rodnică. Alături de Platon şi Augustin, 
Boethius identifică fiinţa cu binele şi răul cu nefiinţa. Pentru toate cîte sint, 
a fi şi a nu fi bun sînt unul şi acelaşi lucru. Dar dacă lucrurile sint substanţial! 
bune, prin ce se deosebesc ele de binele în sine, care este Dumnezeu? 

Răspunsul lui Boethius este cuprins într-o formulă a cărei densitate va 
provoca numeroase comentarii: diversum est esse et id quod est'0. Ce înseam- 
nă aceasta? Fiecare fiinţă individuală este o acumulare de întimplări, unică 
şi ireductibilă la oricare alta. Un asemenca ansamblu de determinări legate 
între ele (dimensiuni, calităţi sensibile, formă etc.) este tocmai ceea ce este 
(id quod est). „Ceea ce este“ rezultă deci din ansamblul părţilor care o com- 
pun: ea este toate aceste părţi împreună, dar nu este nici una dintre ele luată 
separat. Omul, de pildă, fiind compus din suflet şi corp, e deopotrivă corp şi 
suflet, dar nu e fie suflet, fie corp. Aşadar, omul nu este în fiecare din părţile 
lui ceea ce este (in parte igitur non est id quod est). La fel se întimplă cu 
orice fiinţă compusă, care este ansamblul părţilor ei, dar nu este nici una din 
ele. Ea este deci, în calitate de compus, ceea ce nu este în fiecare dintre părţi. 
Acesta este, înainte de toate, înţelesul formulei: într-un compus, există deo- 
sebire între fiinţă şi ceea ce este. Într-o substanţă simplă cum e Dumnezeu, 
lucrurile stau cu totul altfel; putem spune că, datorită simplităţii sale depline, 
ființa lui şi ceea ce este el fac una. 

Rămine de cercetat ce este această ființă (esse) a substanţei compuse, care 
se deosebeşte în ea de „ceea ce este“. Avind în vedere că fiinţa provine aici 
din ceea ce leagă părţile compusului într-un tot, înseamnă că tocmai acel ele- 


% este diferenţă între fiinţă şi ceea ce există ([5. lat.). 

ment constitutiv al întregului este „fiinţă“ a „ceea ce este“. Or, orice compus 
e alcătuit din elemente determinate de un element determinant. Determinatul 
ultim este materia, determinantul ultim este forma. Omul, de pildă, este alcă- 
tuit dintr-o materie organizată ca trup şi dintr-un suflet care organizează aceas- 
tă materic într-un corp. Sufletul este elementul prin care omul este ceea ce 
este, el este acel quo est din formula id quod est, şi, fiindcă îl face să fie, el 
este fiinţa lui (esse). Fiinţa unei substanţe compuse este deci forma prin care 
această substanță este ceea ce este. Trebuie să observăm totuşi că această 
formă care constituie substanţa compusă nu este această substanţă în întregi- 
mea ei, ci numai o parte a ei. Luată separat, nu este. Specificul acestei sub- 
stanţe compuse — şi tocmai priu aceasta se deosebeşte de Dumnezeu tot ce 
nu este Dumnezeu— este așadar că nici măcar fiinţa sa (esse) nu este, sau, 
dacă vrem, însăşi fiinţa ei nu e decit tot un quo est. De aici formulările pe 
care filozofii Evului Mediu îşi vor încerca perspicacitatea: Diversum est esse 
(forma) şi id quod est (substanţa în întregime); ipsum enim esse (forma luată 
separat), nondum est (nu este, ea singură, substanță), az vero quod est (sub- 
stanţa), accepta essendi forma (forma care o face să fie), est atque subsistit” i. 
Sau: Omne quod est (substanţa) participat eo quod est esse (prin forma care 
o face să fie), ut sit; alio vero participa, ut aliquid sit (ca îşi mai primeşte 
calităţile şi de la alte principii)... Omni composito aliud est esse (forma) aliud 
ipsum est'2 (compusul). Deci Boethius nu punea încă limpede problema ra- 
portului dintre esenţă şi existenţă, ci pe cea a raportului dintre substanță şi 
ptincipiul fiinţei sale substanţiale, adică al elementului care o face să fie ca 
substanţă. Prin însăşi rigoarea lor, aceste formulări în care se păstrează gîndi- 
rea lui Boethius vor îngreuna pentru unii depăşirea planului substanței şi ac- 
cesul la planul existenţei, dar îi vor ajuta pe cei care vot reuşi să-şi formuleze, 
la rîndul lor, gîndirea în termeni foarte riguroşi. 

Aşadar, lumea corpurilor naturale i se înfăţişa în cele din urmă lui Boe- 
thius ca un ansamblu, organizat de providenţă, de participări la Ideile divine. 
Forme pure, acestea nu se pot uni cu materia; din aceste forme nemateriale 
însă s-au ivit altele, care sînt în materie şi alcătuiesc corpurile. De fapt, ele 
nu sînt forme, ci, aşa cum spune Boethius în De Trinitate, capitolul II, sînt 
simple imagini ale formelor propriu-zise care sînt Ideile lui Dumnezeu. Aces- 
te forme-imagini, fiice ale acelor species nativae?? ale lui Chalcidius şi surori 
cu formae nativae”4 ale lui Gilbertus Porretanus, sînt, în realitate, principiile 


7! Este diferenţă între ființă şi ceea ce există, căci fiinţa ca atare nu este, ci ceea ce 
există cu adevărat, forma care o face să fie există şi subzistă (JP. lat.). 

72 Tot ceca ce este, ca să existe, îşi primeşte [calităţile] prin forma cate o face să fie; 
ca să existe ceva, îşi primeşte [calităţile] şi de Ia alte [principii]... Una este forma în orice 
compus, alta este [compusul] însuşi (/B. lar.) 

? v. nota 37 de la p. III. 

74 v. nota 38 de la p. LII. 

active pe care le numim naturi şi care sînt cauzele interne ale mişcărilor şi 
acţiunilor corpurilor. 

Boethius nu a scris o enciclopedie, aşa cum vor face Isidor al Scvillei şi 
Beda Venerabilis, dar ne-a lăsat Elemente de muzică (De institutione musica), 
Elemente de aritmetică (De institutione arithmetica) şi o Geometrie (De geo- 
metria) care o reproduce pe cea a lui Euclid. Aceste manuale şcolare vor 
reprezenta multă vreme aproape tot ce va cunoaşte Evul Mediu despre aceste 
subiecte. Influenţa lui Boethius a fost variată şi profundă. Tratatele sale ştiin- 
țifice au alimentat predarea quadrivium-ului, operele sale de logică au ţinut 
locul celor ale lui Aristotel timp de mai multe secole; Opusculele sale au dat 
exemplul, care va obseda minţi luminate ale Evului Mediu, al unei teologii 
care să se constituie ca ştiinţă şi care, potrivit expresiei lui Boethius însuși, 
să se deducă prin reguli din termeni definiţi în prealabil; iar De consolatione 
philosophiae va rămîne prezentă şi activă în toate epocile. Comentată mai 
întîi de Anonimul din Saint-Gall, apoi de Remigius din Auxerre şi de Bovo 
din Corvey, iar mai tirziu, ca să amintim doar citeva nume, de Guilelmus din 
Conches, Nicolaus Triveth, Petrus din Ailly (pe la 1372), ea va fi din nou 
comentată, către sfirşitul secolului al XV-lea, de Badius Ascensius. Compo- 
ziţia ei artistică, în care alternează proza şi versurile, va contribui mult la 
succesul genului „caniafabulă“. Textul va fi tradus în anglo-saxonă de regele 
Alfred, în germană de Notker Labeo, în franceză de Jean de Meun; va intra 
în alcătuirea Romanului Trandafirului şi va fi exploatat de Chaucer. În sfirşit, 
ca un omagiu suprem al Ştiinţei Sacre şi ca o replică la De consolatione 
philosophiae, care îl inaugurase, Evul Mediu crepuscular va da naştere lu- 
ctărilor De consolatione theologiae, de loannes din Tambach, Matihacus din 
Cracovia şi loannes Gerson. Cu siguranţă că există în gîndirea creştinului 
mult neoplatonism; unii dintre comentatorii săi medievali nu s-au ferit s-o 
spună, şi ciţiva istorici modemi sînt surprinşi şi azi de acest lucru, dar noi 
ştim, acum, că Boethius nu e decit un caz printre atitea altele. Aşa cum s-a 
spus foarte bine (Bemh. Geyer), toată doctrina lui este un exemplu clasic de 
aplicare a preceptului pe care îl formmulase chiar el: fidem si poteris rationem- 
que coniunge!S. Boethius se putea pe bună dreptate socoti, şi prin aceasta, 
continuator al Sfintului Augustin. 

Să traducă, să comenteze, să pună de acord, să transmită — iată intenţia 
iniţială a operei lui Boethius. Ea corespundea nevoilor acelui secol al VI-lea, 
în care simţim parcă gestaţia unei lumi noi. Curind, şi alţii aveau să trudească 
pentru acelaşi ţel şi să rezume în linii mari cultura clasică, salvind-o de la 
pieire. Născut între 477 şi 481, mort in jurul anului 570, Cassiodor rivalizează 
cu Boethius, în cărţile noastre de istorie, la titlul de onoare de „ultimul dintre 
romani“. Îl merită, alături de alţi cîţiva. După o strălucită activitate politică, 


75 dacă poţi, îmbină credinţa şi raţiunea (Id. laz.), 

a întemeiat în Calabria mînăstirea de la Vivarium, unde s-a retras pentru tot 
Testul vieţii. Acolo a scris, pe lîngă De anima, Institutiones divinarum et sae- 
cularium litterarum (544). 

De anima a lui Cassiodor este un opuscul despre care se poate spune că 
se încadrează într-un gen literar determinat. Există scrieri De anima, aşa cum 
vor exista De intellectu. Cea a lui Cassiodor s-a inspirat din tratatele lui Au- 
gustin despre acelaşi subiect (De guantizae animae, De origine animae), dar 
şi De statu animae, redactat de Claudianus Mamertus pe la 468. Am constatat 
de mai multe ori că, la origine, gindirea creştină nu respingea aproape deloc 
materialismul stoic. Vom asista la dispariţia acestei tendințe peste tot unde 
neoplatonismul lui Augustin îşi va exercita influenţa. Astfel, Claudianvs ad- 
misese că sufletul, asemenea oricărei fiinţe create, trebuie să se încadreze în 
una sau mai multe categorii, substanța sau calitatea, de pildă, dar îl exclusese 
din categoria cantității. În acord cu Augustin, nu acorda sufletului altă dimen- 
siune decît cea, pur metaforică, a cunoașterii şi virtuţii. Tot astfel afirmă şi 
Cassiodot, în De anima, caracterul spiritual a! sufletului. Substanţă finită, fiind 
schimbătoare şi creată, sufletul e prezent în întregime în tot corpul, dar este 
imaterial, căci e capabil să cunoască, şi nemuritor, căci e spiritual şi simplu. 
Acest tratat va fi citat adesea, iar apoi şi mai des plagiat. lar cartea a Il-a din 
Institutiones va fi deseori folosită ca manual în şcolile minăstireşti, într-atât 
încât va fi socotită, sub titiul De arzibus ac disciplinis liberalium litterarum, 
o Iucrare distinctă. Într-adevăr, aşa cum e, constituie un fel de enciclopedie 
a artelor liberale, sau mai degrabă a ceea ce trebuia şi era de ajuns să ştie un 
călugăr ca să studieze cu folos Scripturile şi să le predea, la rîndul lui. Cas- 
siodor îşi justifică lucrarea apelînd la autoritatea Sfintului Augustin, şi vom 
spune, mai tirziu, de ce. 

Enciclopedia lui Cassiodor şi-a datorat succesul stilului elegant şi natural 
al autorului; cea a lui Isidor al Sevillei (î 636) şi l-a datorat mulţimii de de- 
finiţii şi noţiuni pe care le punea la dispoziţia publicului despre tot felul de 
subiecte. Origines sau Etymologiae alcătuiesc un fel de Memento enciclope- 
dic în douăzeci de cărţi, căruia i se potrivesc ambele titluri. Isidor e convins, 
şi-şi va convinge mulţimea de cititori, că natura primordială şi esenţa însăşi 
a lucrurilor se recunosc din etimologia cuvintelor care le denumesc. Cînd nu 
cunoaştem etimologia naturală a unui nume, putem să inventăm una ad pro- 
positum, de circumstanţă. Adevărate sau false, adesea ingenioase şi uneori 
zidicole, etimologiile lui Isidor se vor transmite din generaţie în generaţie 
pină la sfîrşitul Evului Mediu. lată conţinutul acestei enciclopedii celebre: 
Cartea 1, Gramatică; II, Retorică şi Dialectică, III, Aritmetică, Geometrie, As- 
tronomie şi Muzică, aceste prime trei cărţi conținînd astfel ansamblul artelor 
liberale; IV, Medicină; V, Istorie universală de la Facerea lumii pînă în anul 
627 al erei creştine; VI, Cărţile Sacre şi slujbele din Biserică; VII, Dumnezeu, 
Îngerii, membrii Bisericii; VIII, Biserica; IX, limbi, popoare, state, familii; 
X, Dicţionar; XI, Omul; XIL, animalele; XIII, Cosmografie; XIV, Geografie; 

XV, monumente, căi de comunicaţie; XVI, Petrografie, Mineralogie; XVII, 
Agricultură şi Horticultură; XVIII, Armata, Războiul, Jocurile; XIX, Marina, 
îmbrăcămintea; XX, Alimentaţie, arte gospodăreşti şi unelte de lucrat pămin- 
tul. Succesul lucrării e lesne de explicat; Etimologiile ocupau, într-o biblio- 
tecă medievală, locul pe care il ocupă Encyclopedia Britannica sau Larous- 
se-ul într-o bibliotecă modernă. Era adesea nevoie să le consuli. 

Ale lucrări ale lui Isidor făceau posibilă, de altfel, completarea informa- 
iilor sumare din unele părţi ale enciclopedici. De fide catholica şi Sententia- 
rum libri tres erau manuale de teologie; se putea găsi o cosmografie în De 
ordine creaturarum, o cosmografie şi o meteorologie în De natura rerum, o 
istorie universală în Chronicon, o istorie modernă în Istoria regilor goți şi 
vandali. S-au consacrat multe lucrări surselor lui Isidor al Sevillei, dar nu 
surselor gîndirii, ci celor ale dicționarului. Asemenea studii sînt totuşi foarte 
folositoare, căci ne permit să vedem cum s-a strîns laolaltă ceea ce a rămas 
din cunoştinţele generale adunate de cultura clasică latină, care avea să fie 
ca o primă constituire a fondului din care va trăi Europa Evului Mediu tim- 
puriu. Şi alţii, mai neinsemnaji decit Isidor, au coniribuit la îmbogățirea lui. 
Un om ca Martin din Bracara ( 580), astăzi uitat aproape de tot, mai păstrea- 
ză un oarecare drept la recunoştinţa noastră. Acest episcop era un moralist şi 
îi plăcea Seneca, din care s-a inspirat, atunci cînd nu l-a copiat pur şi simplu, 
în Senecae de copia verborum (sau Formula vitae honestae ori De quatuor 
virtutibus), precum şi în tratateie De ira şi De paupertate. Gîndirea nu avea 
deschideri deosebite în asemenea scrieri, importanţa lor ţinînd mai ales de 
cele citeva noţiuni fundamentale referitoare la demnitatea vicţii morale şi la 
valoarea absolută a virtuţii, pe care le salvau astfel de la uitare. Nici nu tre- 
buia mai mult pentru ca idealul să se păstreze viu în sufletul cîtorva oameni. 
Actastă scînteie nu aştepta decit terenul favorabil pe care să prindă din nou 
puteri şi pe care să-l inflăcăreze. Aceste scrieri modeste întreţineau mai ales 
sentimentul, atît de viu în Evul Mediu, al comunităţii de cultură care îi unea 
pe creştini, dincolo de originea fiecăruia, cu ce dăduse mai bun Antichitatea 
clasică. Nu-l mai citim deloc pe Cassiodor, deşi spiritul lui fermecător ne mai 
place încă; nu-l mai consultăm pe Isidor decit din curiozitate sau ca să veri- 
ficăm unele referinţe; Martin din Bracara nu mai este decit un nume cunoscut 
de cîţiva specialişti; dar cei care ştiu ce rol activ au jucat la vremea lor aceşti 
depozitari ai unei civilizaţii năruite, le mai păstrează şi astăzi o amintire plină 
de recunoştinţă. 

În secolul al VI-lea, filonul vechii culturi romane părea aproape secătuit. 
Părinţii latini îi prelungiseră durata exploatindu-l în interesul gîndirii creştine, 
dar acum imperiul roman, în care luase naştere şi care era mediul lui natural, 
se destramă de tot. Ultimul lui reprezentant poartă numele de papa Grigore 
I, supranumit, datorită geniului său organizatoric, Grigore cel Mare (540- 
604). Născut într-o familie de patricieni din Roma, a moştenit, prin dreptul 

pe care i-l dădea naşterea, cultura tradiţională a ţării lui, fapt care şi-a lăsat 
amprenta asupra operei. Totuşi succesul răsunător al scrierilor lui se datorea- 
ză mai degrabă adaptării lor perfecte la nevoile Bisericii. Reformator al litur- 
ghiei şi al cîntului bisericesc, care se mai numeşte şi astăzi „cînt gregorian“, 
a scris un Liber regulae pastoralis despre îndatoririle preotului creştin, care 
avea să fie tradus în anglo-saxonă de Alfred încă de la sfîrşitul secolului al 
IX-lea şi să devină astfel unul dintre cele mai vechi monumente ale prozei 
engleze. Dialogurile, care sînt în realitate patru cărţi de legende hagiografice, 
şi cele două Cărţi care alcătuiesc Moralia in ob, comentariu alegoric al Scrip- 
turii cu caracter predominant etic, au fost citite, exploatate şi citate imens 
de-a lungul Evului Mediu. Deşi influenţa anlticilor nu lipseşte, nu trebuie să 
vedem în Grigore cel Mare un umanist. Desiderius, arhiepiscop de Vienne, 
în Galia, tulburat de proporţiile pe care le lua în jurul său neştiinţa şi neavînd 
poate pe nimeni care s-o facă în locul lui, a luat hotărirea curajoasă de a 
preda el însuşi gramatica, împreună, desigur, cu Comentariul poeţilor clasici, 
de care nu putea fi despărțită. Se pare că lucrul a făcut zarvă, căci a aflat de 
el şi Grigore. Scrisoarea vehementă pe care i-a scris-o lui Desiderius este 
surprinzătoare, chiar şi pentru cine ştie cît de profundă era în acea perioadă 
decăderea literelor. Grigore îşi exprimă nădejdea că nu e vorba decit despre 
o ştire falsă şi că inima lui Desiderius nu s-a lăsat cuprinsă de iubirea literelor 
profane. Cum să crezi că un episcop poate să ţină prelegeri de gramatică 
(grammaticam quibusdam exponere)? Aceeaşi gură nu poate să-i slăvească 
deopotrivă pe Iupiter şi pe Isus Cristos! E grav, e abominabil ca episcopii să 
rostească ceea ce este necuviincios şi pentru un mirean (E: quam grave ne- 
fandumque sit episcopis canere quod nec laico religioso conveniat ipse con- 
sidera”6). Cu siguranţă că Grigore nu vrea să spună aici că este imoral să 
înveţi latina. Adevăratul său gind, aşa cum apare el în Comentariul la Carrea 
întîi a regilor (5, 30), este că nu trebuie să studiezi ârtele liberale decit pentru 
a înţelege Scriptura, dar că studierea lor în acest scop e lucru indispensabil. 
Dumnezeu însuşi ne dăruieşte aceste cunoştinţe ca pe o cîmpie pe care să o 
străbatem înainte să urcăm pe piscurile Literelor Sfinte. Să nu-l socotim deci 
pe Grigore obscurantist, dat, acestea fiind spuse, să recunoaştem că îi lipsea 
entuziasmul. Prefaţa la Moralia in lob pune deja problema, deseori dezbătută 
de gramaticienii medievali, de a şti care este norma folosirii latinei pentru un 
creştin: gramatica scriitorilor clasici sau cea pe care o impune textul latin al 
Bibliei? Grigore optează hotărit pentru a doua. Ceea ce pentru un profesor 
de gramatică latină este solecism sau barbarism, pe creştinul care comentează 
Scripturile nu trebuie să-l sperie, căci textul sfint însuşi permite formulări 
aberante ca: indignum vehementer existimo ut verba caelestis oraculi restrin- 

gam sub regulis Donati. Neque enim haec et ullis interpretibus in scripturae 
sacrae auctoritate servatae sunt”? Protest pe care îl vom vedea reluat, împo- 
triva puriştilor vremii, de Smaragdus din Saint-Mihiel şi loannes din Garlan- 
dia. Dar merită să medităm şi la următoarea remarcă a lui Grigore: „De vreme 
ce în Scriptură îşi are originea prelegerea noastră, se cuvine ca această fiică 
să-i semene mamei.“ O latină creştină tindea astfel în mod firesc să-i urmeze 
latinei clasice, şi asta încă de la sfîrşitul epocii patristice. Una din numeroa- 
sele ironii ale istoriei face ca tocmai acest adversar al literelor profane să fie 
punctul de plecare al unui imens curent de cultură literară care, prin civilizaţia 
anglo-saxonă, va invada treptat Occidentul. 

IV. — BISERICĂ ŞI SOCIETATE 


Evoluţia creştinismului şi dezvoltarea teologiei creştine apusene au dat 
naştere, în gîndirea scriitorilor creştini, mai întii la simple reflecţii, iar apoi 
la teorii complet elaborate despre natura noii societăţi care era Biserica ro- 
mană, despre raporturile ei cu grupurile etnice şi cu diferitele state din care 
îşi recruta membrii şi, prin extensie, despre natura oricărei societăţi în gene- 
ral. Aşa cum teologia creştină a influențat speculaţia metafizică, tot așa Bi- 
serica creştină a influenţat filozofia politică; totuşi metafizica a fost influen- 
țată cel mai puternic de Vechiul Testament, în timp ce filozofia politică a 
fost marcată mai ales de Evanghelie şi de Epistolele Sfintului Pavel. 

Creştinismul s-a născut în sînul poporului evreu, care făcea parte, în acea 
vreme, din imperiul roman. Acest dublu aspect ne arată care este calea pe 
cate trebuie să o urmeze cercetarea istorică, atunci cînd compară concepţia 
creştină despre corpul social cu cele care au precedat-o. 

Ceea ce numim popor evreu era un organism mai complex decît am fi 
înclinați să credem. La prima vedere, unitatea lui pare să fie exclusiv cea a 
unei seminţii, ai cărei membri nu sînt legaţi decit prin legătura de sînge, Şi 
tocmai asta şi este; atunci cînd îi vesteşte lui Avraam măreţia viitoare a po- 
porului lui Israel, Iahve ii făgăduieşte pur şi simplu că urmaşi nenumărați vor 
ieşi din el, ca şi cum era evident că posteritatea lui va fi tocmai acest popor: 
„Eu sînt şi iată care-i legămîntul Meu cu tine: vei fi tată a mulţime de popoare 
[...]. Am să te înmulţesc foarte, foarte tare şi am să ridic din tine popoare şi 
regi se vor ridica din tine“ (Facerea 17, 4-6). Făgăduială pe care Domnul 
le-o repetă adesea căpeteniilor unui popor ales, ai cărui membri sînt uniţi prin 
legătura cu strămoşul cotnun şi culeg roadele binecuvîntării primite de acesta: 

„Te voi binecuvinta cu binecuvintarea mea şi voi înmulţi foarte neamul tău, 
ca să fie ca stelele cerului şi ca nisipul de pe țărmul mării şi va stăpini neamul 
tău cetăţile dușmanilor săi” (Facerea 22, 17), 

Nu e însă tai puţin adevărat că există şi o altă legătură, care, alături de 
cea de singe, asigură unitatea fiilor lui Israel: circumcizia. Iahve prescrie ritul 
mai întii ca simplu semn al legămiîntului pecetluit între EI şi poporul lui şi 
ca simbol al fertilităţii făgăduite: dar se vede de îndată că acest semn după 
care recunoşti poporul ales poate să înlocuiască legătura de sînge, dispensînd 
de ea. În acest sens, poporul evreu era un popor, şi nu doar o seminţie: a 
devenit popor în ziua în care a primit în sînul lui şi oameni care nu se trăgeau 
din Avraam, cu condiţia participării la cult şi a practicării riturilor. Astfel, 
poporul lui Dumnezeu apare, încă de la origine, ca o comunitate religioasă, 
care se recrutează cu precădere dintr-o anumită seminţie, dar nu se confundă 
cu ea: „În neamul vostru, tot pruncul de parte bărbătească, născuz la voi în 
casă sau cumpărat cu bani de la alt neam, care nu-i din seminţia voastră, 
să se taie împrejur în ziua a opta [...] şi legămintul va fi însemnat pe trupul 

vostru, ca legămînt veşnic. lar cel de parte bărbătească netăiat împrejur [...] 
sufletul acela se va stirpi din poporul său, căci a călcat legămîntul Meu” (Fa- 
cerea 17, 12-14). Există deci urmaşi ai lui Avraam care nu fac parte din 
poporul lui Dumnezeu, şi nu toţi cei care fac parte din acest popor se trag 
din Avraam (cf. Facerea 17, 27). Cum s-a constituit această comunitate? 

Bste rezultatul unui pact, pe care Dumnezeu l-a gîndit liber, neîmpiedi- 
cîndu-l nimic să îl pecetluiască. EI este creatorul cerului şi al pămîntului, cu 
tot ce cuprinde el, deci şi al neamurilor. Stăpîn absolut, de ce nu şi-ar alege 
el oare un popor mai degrabă decit altele şi de ce nu l-ar alege pe cel care 
îi place, pentru simplul motiv că aşa îi este pe plac? „Deci, de veţi asculta 
glasul Meu, şi de veţi păzi legămintul Meu, Îmi veţi fi popor ales dintre toate 
neamurile, căci al Meu este toi pămîntul; Îmi veţi fi impărăţie preoțească şi 
neam sfint. Acestea sînt cuvintele pe care le voi spune fiilor lui Israel!“ (/eşi- 
rea 19, 5-6). Astfel, făgăduinţa făcută mai înții lui Avraam, drept răsplată 
pentru supunerea şi credinţa lui, şi reînnoită faţă de Isaac — fiindcă Iahve 
vrea să răsplătească fiul pentru supunerea părintelui, care a ascultat de glasul 
său şi i-a urmat poruncile, rînduielile, legile şi îndatoririle hotărite de el — 
se transformă într-un adevărat tratat, în care drepturile şi obligaţiile părţilor 
contractante sînt precizate cu grijă. lahve le rezumase deja în faţa lui Moise 
atunci cînd i-a făgăduit să-i elibereze pe iudei din robia egipteană: „Şi vă voi 
lua ca popor al Meu şi Eu vă voi fi Dumnezeu“ (Zeşirea 6, 7). Pact între două 
părţi, aşadar, de la care sînt exluse toate celelalte popoare, tot aşa cum sînt 
excluşi toţi ceilalţi zei; un pact între poporul lui Dumnezeu şi Dumnezeu îm- 
potriva tuturor celorlalte popoare, între Dumnezeu şi poporul pe care şi l-a 
ales, împotriva tuturor celorlalţi zei. 

Singurul nume care se potriveşte unei asemenea comunităţi este acela de 
teocșaţie. Cum altfel să numeşti un „popor de preoţi“, pe care Dumnezeu îl 
conduce şi-l ocroteşte atita vreme cit ascultă de tegile lui? Este „un popor 
sfint pentru Domnul“, pe care Dumnezeu l-a ales ca să fie „poporul Lui din 
toate popoarele care sînt pe faţa pămintului“;, nu pentru că acest popor s-ar 
impune înaintea lui prin număr: dimpotrivă, este cel mai mic dintre popoare; 
ci pentru că Iahve îl iubeşte, şi este de ajuns. Domnul conduce acest popor 
pe care şi l-a ales, aşa cum îşi conduce un rege supuşi: EL este un Dumnezeu 
credincios, Care păzeşte legămintul Său şi mila sa pină la al miilea neam, 
către cei ce-L iubesc şi păzesc poruncile Lui; şi răsplăteşte la fel celor ce-L 
urăsc, pierzîndu-i” (Deuteronom 7, 6-11). Ameninţare care are în vedere, în 
primul rînd, însuşi poporul ales, dat acesta poate, dacă vrea, să se ferească 
de urmările ei; cît despre neamurile vrăjmaşe lui Israel, acestea nu au scăpare 
de la judecata cerească. Hetei, gherghesei, amorei, canaanei, ferezei, hevei, 
iebusei: lahve îi făgăduieşte lui Israel să i le îngenunche: „Şi le va da Domnul 
Dumnezeul tău în miinile tale şi le vei bate, atunci să le nimiceşti, să nu faci 
cu ele legămint şi să nu le cruţi“ (De. 7, 2). Se ştie prea bine că poporul 
evreu a rămas credincios acestei obligaţii, iar războaiele pe care le-a purtat 

împotriva duşmanilor au fost adesea războaie de exterminare (Deuteronom 
13, 15-17). 

Istoria vechiului Israel, pînă în vremea Profeţilor, a fost deci cea a unui 
popor înfiat de Dumnezeu, binecuvîntat de ei cîtă vreme se arăta credincios, 
blestemat de el de îndată ce s-ar fi arătat necredincios: „Şi Domnul ţi-a făgă- 
duit astăzi că tu vei fi poporul Lui adevărat, precum ţi-a grăit El, de vei păzi 
toate poruncile Lui, şi te va pune cu cinstea şi cu mărirea şi cu faima mai 
ptesus de toate popoarele pe care le-a făcut El şi vei fi poporul sfint al Dom- 
nului Dumnezeului tău, precum ţi-a grăit El“ (Deu. 26, 18-19). Cuvinte într-a- 
devăr deosebite, căci nu ni-l arată pe dumnezeul unui neam oarecare bătin- 
du-se pentru el împotriva celorlalte neamuri şi a celorlalți dumnezei, ci pe 
singurul Dumnezeu adevărat alegindu-şi liber un neam ca să facă din el po- 
porul lui şi să alcătuiască împreună o comunitate din care toate celelalte nea- 
muri vor fi îndepărtate. Întărit de această făgăduință, Israel a pornit, aşadar, 
să cucerească celelalte popoare, mult mai preocupat să le subjuge sau chiar 
să le nimicească decit să le primească alături de el într-o comunitate religioa- 
să tot mai largă, în care să intre toţi cei care îl iubesc pe Dumnezeul adevărat. 

Dumnezeu pentru neam şi prin neam, aceasta este, într-adevăr, formula 
care pare să rezume cel mai fericit atitudinea iniţială a poporului evreu. Pro- 
feţii lui Israel, dimpotrivă, au propovăduit o religie mai largă şi mai cuprin- 
zătoare, Este adevărat că nu au izbutit niciodată să o impună pe deplin, poate 
fiindcă nici ei înşişi n-au conştientizat-o vreodată în mod foarte limpede; cu 
toate acestea, idealul lor marchează un pas înainte hotăritor pe calea univer- 
salismului religios. Pentru evrei, dificultatea nu consta în înțelegerea taptului 
că într-o bună zi poporul ales ar putea fi părăsit de Dumnezeu, căci ame- 
ninţarea aceasta apăsa asupra lui încă din ziua adoptării; ci, mai curînd, în 
conceperea unei comunităţi religioase în care singura legătură să fie slăvirea 
în comun a Dumnezeului cei adevărat şi în care să fie, aşadar, chemaţi toți 
cei care îl iubesc pe Iahve, oricărui neam i-ar aparţine ei. Acest ideal era 
legat, negreşit, de concepţia iudaică a unui Dumnezeu unic şi creator al tu- 
taror oamenilor, era deci firesc să-şi dea seama de el cei mai mari Profeţi ai 
lui Israel, împreună cu cîteva din consecinţele lui pentru unitatea religioasă 
a neamului omenesc. 

Într-adevăr, lărgirea religiei naţionale pe care au gindit-o Profeţii nu sea- 
mănă deloc cu cea determinată, la alte popoare, de adoptarea de divinităţi 
astrale, şi deci universale. Cultul acestor divinităţi astrale nu ieşea din poli- 
teism şi sincretism. Ceea ce caracterizează, dimpotrivă, gîndirea religioasă a 
poporului evreu, credincios cultului lui Iahve, este opoziţia ei ireductibilă faţă 
de orice sincretism. Dumnezeul adevărat nu-i cîştigă pe ceilalţi şi nici măcar 
nu caută să-i asimileze, pur şi simplu le neagă existenţa şi îi elimină. Lărgirea 
iahvismului nu a fost deci rezultatul contaminării lui treptate de către alte 
culte, ci, dimpotrivă, al purificării treptate şi al aprofundării lui. Pe măsură 
ce era gîndit tot mai limpede, nu doar în calitate de ce! mai puternic dintre 
zei, ci ca singurul Dumnezeu adevărat, fiind creatorul unic al cerului şi al 

pămîntului, lahve trebuia, în mod necesar, să refuze îngrădirea cultului său 
în graniţele unui singur ncam, Creator şi tată al îaturor oamenilor, şi nu numai 
al evreilor, Iahve era, cu drepturi depline, Dumnezeul tuturor oamenilor, şi 
nu numai Dumnezeul evreilor, Toată drama care s-a jucat în conştiinţa Profe- 
ţilor lui Israel se trage de aici. Ei trebuiau să înţeleagă, şi chiar să mărturiseas- 
că public, că, tocmai prin natura lui, Dumnezeul care se dezvăluise exclusiv 
lui Israel nu era şi nu mai putea să rămînă exclusiv Dumnezeul evreilor. 

Cu greu ar putea cineva să pună mai bine în lumină legătura dintre aceste 
diferite idei decit a făcut-o Isaia. Dumnezeul care a făcut cerul şi pămîntul 
nu este un Dumnezeu printre alţii, şi nici măcar un stăpîn universal asemenea 
unui zeu solar, ci singurul cu adevărat vrednic de numele de Dumnezeu. Şi 
atunci, cum să fie Israel singurul chemat să-i închine credinţă? Şi de ce să 
se pretindă numai Israel mîntuit de Dumnezeu? „Adunaţi-vă, veniţi, apro- 
piaţi-vă laolaltă, cei rămaşi cu viaţă dintre neamuri! Nu îşi dau seama de 
nimic cei ce duc după ei un idol de lemn şi se închină unui dumnezeu care 
nu poate izbăvi! Grăiţi, apropiaţi-vă şi sfătuiţi-vă unul cu altul! Cine a vestit 
aceasta, cine altădată a dat de ştire? Oare nu Eu, Domnul? Nu este alt dum- 
nezeu afară de Mine. Dumnezeu drept şi izbăvitor nu este altul decît Mine! 
Întoarceţi-vă către Mine şi veţi fi miîntuiţi, voi cei ce locuiţi ţinuturile cele 
mai îndepărtate ale pămîntului! Căci Eu sint Dumnezeu tare şi nu este altul! 
Am jurat pe Mine Însurmi! Din gura Mea iesc drepiatea şi nu-Mi întorc cu- 
vîntul: înaintea Mea tot genunchiul se va pleca; pe Mine jura- va toată lîmba“ 
(Isaia 4$, 20-23). Fără îndoială că Israel nu-şi uită menirea de popor ales; 
în el şi ptin el se va înfăptui mântuirea lumii, însă, din această clipă, el va 
aştepla tocmai mîntuirea întregii lumi prin el. 

Aşa prevede Profetul, chiar din această clipă, convertirea poporului etio- 
pian (Is. 18, 7); cinci cetăţi, în pămintul Egiptului, trebuie să grăiască limba 
Canaanului şi să jure pe Domnul Savaot (Is. 19,18); un jertfelnic se va ridica 
pentr Domnul în mijlocul ţării Egiptului (75. 19, 19), Domnul se va face 
ştiut în Egipt „şi Egiptenii vor cunoaşte pe Domnul in ziua aceea. Şi vor 
aduce arderi de lot şi prinoase*“ şi cum va fi un drum care va duce din Egipt 
în Asiria, Israel se va uni cu aceste două popoare ca să fie „o binecuvintare 
în mijlocul pămîntului“; Domnul Savaot îi va binecuvînta atunci şi va zice: 
„Binecuvîntat să fie poporul Meu, Egiptul, şi Asiria, lucrul miinilor Mele şi 
Istael, moştenirea Mea“ (75. 19, 21-25). De acum este limpede că Iahve nu 
vrea mântuirea unui singur neam în dauna celorlalte, ci mîntuirea „tuturor nea- 
murilor“ (Is. 25, 7). Aceasta este, în speţă, tilcul poveştii profetului Iona, şi 
nenumărate mărturii luate din Psalmi întăresc această interpretare, Faptul este 
recunoscut de toţi interpreţii Vechiului Testament, iar problema este mai de- 
grabă de a şti de ce idealul universalist, pe care Profeţii l-au formulat atît de 
clar, nu a înlăturat şi nu a înlocuit imediat naționalismul religios al vechiului 
Israel. 

Este un fapt că, pînă şi la susţinătorii ei cei mai hotăriţi, năzuinţa către o 
comunitate religioasă universală nu a exclus convingerea că această comuni- 
tate trebuie să se formeze în jurul poporului evreu. Motivele erau profunde 

şi întemeiate. Acestui popor i s-a dezvăluit mai întîi Iahve, în mijlocul lui 
şi-a aşezat casa, lui i-a încredinţat legea şi religia sa şi menirea de a le răs- 
pindi pe toată faţa pămîntului. Mai mult, oare nu în Israel şi-a manifestat 
Dumnezeu puterea lui neobişnuită, şi-a înmulţit minunile şi a redus la tăcere 
toate celelalte neamuri, împreună cu zeii lor mincinoşi? Nimic mai firesc, 
aşadar, decît să vezi în lerusalim centrul religiei viitoare, în care toate neamu- 
rile să se adune în jurul altarului lui Iahve ca să alcătuiască, împreună cu ră- 
mășijele lui Israel, comunitatea celor care-l iubesc pe Dumnezeu cel adevărat. 

Nici un profet n-a exprimat mai bine dubla caracteristică a acestei comu- 
nităţi decît Isaia. El o înţelege deja ca pe o comunitate care se prevede uni- 
versală şi a cărei legătură comună este de natură esențialmente religioasă. 
„Înainte de Mine“, spune Iahve, „n-a fost Dumnezeu şi nici după Mine nu 
va mai fi.” Fiind singurul Dumnezeu, Iahve este şi singurul mîntuitor, Acesta 
e adevărul religios al cărui „martor“ viu, prin istoria şi chiar prin existența 
lui, este poporul evreu (75. 43, 9-12 şi 44, 6-8). Din acelaşi motiv, otice 
popor şi otice stăpinitor care se alătură lucrării de mintuire a lui Israel, iau 
parte, din acel moment, şi la lucrarea lui Dumnezeu, ca unelte ale voinţei 
divine. Astfel, Cirus este unsul lui Dumnezeu, ales de el din pricina lui Iacov 
şi a lui Israel şi însărcinat de Iahve să reclădească templul din Ierusalim (15. 
45, 1-7). În profeţiile din cel de al doilea ciclu al lui Isaia, această lărgire de 
perspectivă atinge proporţii considerabile. De îndată ce apare misterioasa fi- 
gură numită „Sluga Domnului“, menirea lui Israel devine clar aceea de a răs- 
pîndi în tot universul mîntuirea pe care i-a făgăduit-o Dumnezeu: „Puțin lucru 
este să fii sluga Mea ca să aduci la loc seminţiile lui Iacov şi să întorci pe 
cei ce-au scăpat dintre ai lui Israel. Te voi face Lumina popoarelor, ca să 
duci mîntuirea pină la marginile pămîntului“ (7s. 49, 6). Totuşi, aceste cuvinte 
profetice din care creştinismul va înţelege cu uşurinţă vestirea Mesiei nu pre- 
văd încă posibilitatea unei comunităţi religioase universale, liberă de orice 
constrîngere lumească şi de orice legătură locală cu un popot anume. „Sluga 
Domnului“ vorbeşte neîncetat despre mîntuirea lui Israel, dar imaginea prin 
care şi-o reprezintă este cea a unui lerusalim reclădit, ale cărui ziduri adăpos- 
tesc şi ocrotese un popor liber, în timp ce triburile lui Israel, care şi-au recu- 
cerit moştenirea, îşi pasc fără teamă turmele prospere de-a lungul cărărilor 
netezite cu grijă. Fără număr vor fi atunci fiii lui Israel, şi Domnul va înge- 
nunchea în faţa lor mulţimea de duşmani ai acestui popor imens (15. 49, 8-25). 
Deci acest nou lerusalim, pe care Augustin îl va identifica mai tîrziu cu Ce- 
tatea lui Dumnezeu, nu şi-a pierdut încă în Vechiul Testament legăturile lui 
cu lumea. Cînd „Sluga Domnului“ vorbeşte despre izbinda viitoare a lerusa- 
limului, se referă încă la capitala pământească a unei Iudei păminteşti. În jur 
i se vor aduna toţi fiii; avuţiile lumii întregi către ea vor curge şi se vor în- 
grămădi ca daruri pe altarele Domnului; „feciorii de neam străin zidi-vor zi- 
durile tale şi regii lor în slujba ta vor fi“. De adăugat că neamurile şi regii 
lor nu vor avea de ales: „Căci neamul şi regatul care nu-ţi vor sluji vor pieri, 
şi neamurile acelea vor fi nimicite“ (75. 60, 12). Pe scurt, universalismul pro- 

fetului rămîne în esenţă iudaism chiar şi în al doilea ciclu al lui Isaia. Lărgin- 
du-se în imperialism religios, naționalismul religios al poporului evreu mai 
mult se ascuea decit se transforma. La chemarea Profeţilor, Israel porneşte 
să cucerească lumea pământească, sub protecţia singurului Dumnezeu, Iahve 
atotputernic. 

ţeles astfel, idealul evreiesc al unei comunităţi universale conţinea un dez- 
acord lăuntric şi, în acelaşi timp, germenele adevărului superior care va per- 
mite, mai târziu, dezlegarea acestei contradicții. Pe de o parte, poporul lui 
Israel se arăta incapabil să deosebească ideea unei comunităţi universale de 
cea de neam sau, cel puţin, de cea de popor a cărui izbindă finală trebuia să 
asigure, în cele din urmă, ordinea şi pacea în lumea întreagă. Universalismul 
jelului urmărit se ciocnea cu particularismul extrem al mijloacelor folosite 
pentru a-l atinge; căci în textele biblice este vorba mereu de cotropirea lumii 
de către poporul lui Dumnezeu sau de supunerea lumii întregi faţă de poporul 
lui Dumnezeu. Viziunea supremă a Profeţilor este, desigur, cea a unei lumi 
în care domneşte pacea; ne trezim deci, dintr-o dată, în faţa unui ideal social 
mult mai deschis decît cel al cetăților greceşti; dar această pace rămîne legată 
de triumful temporal al unci cetăţi asupra celorlalte, ca şi cum unificarea lu- 
mii ar putea fi doar opera uneia dintre părţile ci. De aceea, mesajul lui Israel 
nu putea să se facă auzit de restul lumii decit cu condiţia deiudaizării şi a 
punerii în slujba comunităţii universale pe care o vestea a unui mijloc tot atît 
de universal ca şi țelul. 

Putem spune că Israej a presimţit şi aproape că a avut acest mijloc încă 
de la începuturile istoriei lui. În orice caz, cu siguranță că nu din întîmplare 
tocmai un glas al lui Israel i-a adus mai tirziu lumii revelaţia limpede, deplină 
şi definitivă. Ceea ce deosebeşte imperialismul lui Israel de toate imperialis- 
mele antice nu sînt mijloacele de cucerire sau politice, la care recurgca şi ci, 
şi poăte nici măcar natura esențialmente religioasă a cauzelor care il inspirau, 
ci mai degrabă caracterul care deosebeşte aceste motive religioase de toate 
celelalte motive de același gen. Pe scurt, simburele roditor al universalismului 
iudaic este monoteismul iudaic. Întreaga istorie pe care încercăm să o schiţăm 
aici şi care rămîne şi astăzi de o tragică actualitate îşi are începutul în reve- 
laţia pe care a adus-o lumii poporul evreu: nu trebuie să existe decit o singură 
societate, pentru că nu există decit un singur Dumnezeu. Faptul că a fost 
instrumentul acestei revelații măreţe, care este o revelaţie adevărată şi a cărei 
însemnătate lumea nu a înţeles-o încă, constituie şi măreţia unică şi ncase- 
muită a poporului lui Israel. Dar orice măreție se plăteşte, şi cea a lui Israel 
e compensată de nenorociri tot atit de neasemuite şi unice. Din faptul că nu 
trebuie să existe decit o singură comunitate, pentru că nu există decit un sin- 
gur Dumnezeu, nu rezultă că nu trebuie să existe decit un singur popor. Israel 
şi-a confundat misiunea care i se încredinţase, ca popor de preoţi, de a pregăti 
împărăţia lui Dumnezeu pentru Dumnezeu, cu cea cu care s-a crezut mai (îr- 
ziu investit de a deveni el însuşi, prin Dumnezeu, împărăție a lui Dumnezeu. 
Tot tragismul istoriei lui Israci în lume îşi găseşte în acest aspect explicaţia 

ultimă şi, dacă putem spune aşa, justificarea teoretică deplină. Israei nu a uitat 
niciodată, şi poate că nu stă în puterea lui să uite, că din el trebuie să se nască 
o comunitate cu adevărat universală: cea a oamenilor care îl slăvesc pe Dum- 
nezeul lui Israel, singurul şi adevăratul Dumnezeu; dar nu poate să conceapă 
această comunitate ca pe un popor al lui Israel mărit la nesfirşit, fără să intre 
în conflict cu popoarele dimprejur sau cu cele în mijlocul cărora trăieşte. Ba, 
mai mult, nu o poate concepe aşa fără să işte contrauniversalisme naţionale 
sau rasiale, la fel de imperialiste, şi care se vor pune de acord cel puţin ca 
să-l distrugă; căci în lume nu este loc pentru mai multe popoare alese şi, dacă 
am admite, la nevoie, că alte popoare se pot împăca cu gindul că universalis- 
mul lor temporal se va termina într-o bună zi, poporul lui Israel nu se poate 
resemna să-şi îngrădească universalismul fără să-şi renege în acelaşi timp mi- 
siunea şi esenţa. Poporul evreu ar fi putut să se universalizeze ca popor dacă 
ar fi rămas ceea ce era la origine, un popor de preoți al căror universalism 
consta în misiunea de a universaliza cultul Dumnezeului adevărat. Privilegiul 
sacerdoțiului conferit tribului lui Levi făcea ca celelalte triburi să-şi piardă 
dreptul de a identifica istoria temporală a poporului lor cu cea a societăţii 
spirituale a celor care-l slăvesc pe Dumnezeul adevărat. Din acel moment, 
poporul lui Israel se găsea în faţa unei dileme: fie să se integreze, ca un popor 
printre altele, în comunitatea cu adevărat universală pe care Cristos avea să 
o întemeieze în lume, fie să persevereze în menirea de a extinde pină la li- 
mitele umanităţii o grupare etnică aparte. Dar posibilitatea însăşi a acestei 
alegeri presupunea revelarea unei categorii de finalităţi transcendente faţă de 
cele ale naturii şi lumii şi, ca atare, comune tuturor timpurilor şi tuturor po- 
poarelor şi libere de orice legătură cu o grupare etnică anume. Aceasta trebuia 
să fie revelaţia creştină; numai cu ea şi prin ea idealul unei comunităţi cu 
adevăral universale avea să devină, în sfirşit, limpede şi să înceapă să se în- 
făptuiască, prin intermediul Bisericii. 

Filozofia greacă nu putea nicicum să dea naştere unei asemenea mişcări. 
Platon nu-şi pusese niciodată probleme care să iasă din cadrul Cetăţii, iar 
împărţirea aristotelică a omenirii în „greci“ şi „barbari“ se opunea direct idea- 
lului unei comunităţi religioase unice, deschisă tuturor oamenilor. Cetatea an- 
tică, inseparabilă de zeii săi locali şi de cultul lor, şi imperiul roman, care nu 
era decit o cetate extinsă treptat sub ocrotirea zeilor Romei, se opuneau la 
fel de mult apariţiei ei. Singurele două universalisme pe care le-am putea 
observa în afara poporului evreu sînt cel al lui Alexandru cel Mare şi cel al 
stoicilor, dar ambele diferă în mod specific de universalismul creştin. 

În cadrul ingust al Cetăţii antice, stoicismul reprezintă fără îndoială o rup- 
tură, aşa cum se afirmă în Tucidide (II, 34-46), şi după definiţia lui Aristotel 
din Politica: „Trebuie să socolim că nici un cetăţean nu îşi aparține lui însuşi 
şi că toţi aparţin statului“ (1337 a, 28-29). După concepţia lui Seneca, înțe- 
leptul stoic se socoteşte, dimpotrivă, cetăţean al unui oraş comun zeilor şi 
oamenilor, structurat de legi fixe şi veşnice, şi care nu e altceva decit univer- 
sul (Ad Marciam 18, 1). Ţi-ai pierdut drepturile de cetăţean? Să-ţi exerciţi 

atunci drepturile de om, căci patria nu se opreşte la zidurile unei cetăţi, ci 
este lumea întreagă: patriamque nobis mundum professi sumus?5 (De tranq. 
vitae 4, 4). Nimic mai limpede, iar exemplele pot fi înmulțite cu uşurinţă, de 
la imnul lui Cleante la Cugetările lui Marc Aureliu. De remarcat însă că Ce- 
tatea greacă nu şi-a pierdut trăsăturile specifice atunci cînd s-a extins pînă la 
marginile lumii. Ca şi „cetatea iubită a lui Cecrops“, „cetatea iubită a lui 
Zeus“ nu este o comunitate care să fie clădită sau păstrată prin liberul con- 
simţămînt al membrilor ei. Universul stoic nu este o Cetate decit metaforic, 
căci este un fapt concret, adică întregu! însuşi, dat ca atare şi în care toate 
părţile sînt legate în mod necesar prin legea naturală şi deopotrivă divină a 
unităţii de gîndire — armonie sau solidaritate care le uneşte (homonoia). 
Această armonie există, şi ea este cea care face din univers o singură Cetate, 
dar voinţa noastră nu are nici un merit, şi tot ce poate face filozofia este să 
ne înveţe să înţelegem că sintem, în fapt, cetăţeni ai unei Cetăți pe care nu 
este nevoie să o construim şi căreia îi aparţinem, fie că ştim, fie că nu. Dacă 
este să ne bizuim pe mărturiile lui Plutarh, Arrian şi Strabon, Alexandru cel 
Mare nu a făcut nimic altceva decit să-şi însuşească această idee stoică în 
folosul imperialismului său militar. Mai luminat decît profesorul său Aristo- 
tel, Alexandru nu-i împărțea pe oameni în „greci“ şi „barbari“, ci în buni şi 
răi, şi credea că are menirea să reconcilieze întreaga lume, amestecând vieţi 
şi obiceiuri omeneşti ca într-un potir al iubirii şi tratindu-i pe cei buni ca pe 
semenii săi, iar pe cei răi ca străini; căci socotea că oamenii buni sînt ade- 
văraţii greci, şi oamenii răi adevărații barbari. Pe scurt, spune Plutarh, unirea 
tuturor oamenilor într-un singur popor, în scopul păcii şi al bunei înţelegeri, 
şi sub un singur Zeu, părinte comun al tuturor oamenilor, iată care era idealul 
lui (De forzitud. Alex. |, 8; Viaţa lui Alex. 27). Deci nu întîmplător şi-a pus 
August pe sigiliu, cînd a ajuns împărat, efigia lui Alexandru; se vede însă şi 
cât de departe sîntem, în acest caz, nu numai de creştinism, dat şi de Isaia. 
Aşa cum Alexandru ajunsese zeu în Egipt, tot aşa lui August i s-au ridicat 
altare, la Roma pentru romani, la Lugdunum (Lyon) pentru gali şi în Colonia 
(KSln) pentru germani. Vergiliu însuşi este pentru noi un martor al acestui 
cult: O Meliboee! deus nobis haec otia fecit. Namque erit ille mihi semper 
țineau asemenea imperialisme militare, trebuie să distingem în mod specific 
aceste încercări de dominare a lumii prin forță, chiar şi atunci cînd folosesc 
idei nobile, de idealul unei comunităţi adevărate şi cu adevărat universale, 
întemeiată pe acordul liber al minţilor şi al voinţelor. 

Prin actul ei de înfiinţare, această comunitate se sprijinea pe credinţa în 
Isus Cristos şi pe ritualul botezului (Marcu 16, 16); deschisă tuturor neamu- 


7% am mărturisit că pentru noi patria este lumea (1b. laz.). 

7 Mie-un zeu îmi dete astă linişte, o, Melibee! / Zeu el imi va fi de-a pururi... (Buc. 
1, 6-8) (traducere de T. Naum, in Publius Vergilius Maro, Bucolice-Georgice, ELU, Bu- 
cureşti, 1967). 

rilor prin propovăduirea universală a Evangheliei (Mar. 28, 19; Marcu 16, 
15), ea se constituia, încă de la origine, ca Biserică (Mar. 16, 18) şi vestea o 
împărăție care nu aparţine acestei lumi. Discuţia care se va isca mai tîrziu 
între Petru şi Pavel, deosebirea durabilă dintre Biserica Sinagogii şi Biserica 
Neamurilor arată clar cît de greu i-a fost spiritului iudaic să accepte această 
neașteptată lărgire de perspectivă (Galateni 2, 8), dar, datorită apostolatului 
Sfintului Pavel, a învins definitiv noţiunea creştină de comunitate religioasă 
cu adevărat universală, Din acest moment, privilegiul religios al poporului 
evreu s-a redus la acela de a fi fost ales de Dumnezeu ca martor (Romani 3, 
1-2), iar condiția mintuirii a ajuns aceeaşi pentru toţi: nu respectarea legii, 
ci dreptatea credinței (Romani 4, 13-17, 9, 6-13). 

Aceasta era deci „taina“ pe care Sfintul Pavel avea menirea să o vestească 
(Efeseni 3, 8): „anume că neamurile sînt împreună moştenitoare (cu iudeii) 
şi mădulare ale aceluiaşi trup şi împreună părtași ai făgăduinţei, în Hristos 
Iisus, prin Evanghelie“ (Efes. 3, 6-7). „Căci nu este deosebire între iudeu şi 
elin, pentru că Acelaşi este Domnul tuturor“ (Rom. 10, 12). „Nu mai este 
iudeu, nici elin; nu mai este nici rob, nici liber, nu mai este parte bărbătească 
şi parte temeiască, pentru că voi toţi una sînteţi în Hristos lisus“ (Galar. 3, 
26-28), Făcînd din toţi credincioşii — iar credinţa le este dăruită tuturor — 
membre ale aceluiaşi Trup mistic, această doctrină stabilea o dată pentru tot- 
deauna natura noii comunităţi. O comunitate care nu era naţională, de vreme 
ce Evanghelia se propovăduia tuturor neamurilor; nici intemaţională, de vre- 
me ce pentru ea nu mai existau greci sau evrei şi nu se mai ţinea seama de 
neam; şi nici măcar supranaţională, căci ca nu se aşeza, deasupra popoarelor, 
în acelaşi regim cu ele; pe scurt, potrivit învăţăturii Evanghelici, noua îm- 
părăţie nu aparţinea acestei lumi, a trăi în ea însemna a trăi în Ceruri. Stoicii 
erau „cosmopoliţi“ în sensul strict al termenului, adică cetăţeni ai cosmosului; 
creştinii vor fi mai degrabă „uranopoliţi“: Conversatio (politeuma) autem 
nostra est in coelist0 (Filipeni 3, 20). 

mperiul roman înglobase prea superficial pre multe popoare ca să aibă 
vreme să le asimileze. Legăturile cu Roma, deja slăbite, ale celor care trăiau 
în imperiu s-au desfăcut de tot în clipa în care aceştia, ajunşi creştini, s-au 
văzut excluşi chiar de împărați, scoşi în afara legii şi aspru persecutați. Apa- 
trizi în fapt, au ajuns apatrizi şi în suflet, aşa cum o dovedesc Apocalipsa, în 
cate marele Babilon care se sprijină pe Fiara cu şapte capete pare să fie în- 
t-adevăr un simbol al Romei (Apoc. 18-19), şi Carmina Sibyllina (UL, 356- 
362; V, 227 sq.), care vestesc nimicirea Romei şi a Italiei drept pedeapsă 
pentru nelegiuirile lor. Nobis nulla magis res aliena est quam publica?!, scrie 
liniştit Tertulian în Apologeticum, cap. 38, şi adaugă: Unam omnium rem pu- 
blicam agnoscimus mundumt?. Împărații romani n-au fost singurii care au sim- 


2 Dar cetăjenia noasiră este în ceruri (IP. daz.). 

8! Pentru noi nici un lucru nu este mai străin decit (ceea ce se referă la] treburile 
publice (îb. lat). 

52 Recuncaştem lumea ca singurul stat a) tuturor (b. laz.). 

ţit şi s-au neliniştit de acest lucru. Cuvîntul adevărat al lui Celsus denunța 
viguros pericolul de dezintegrare a imperiului din cauza caracterului intempo- 
ral al doctrinei creştine, căreia îi imputa dezinteresul faţă de treburile publice, 
cerîndu-i să colaboreze la ele. Dacă reproșul lui Celsus ar putea fi bănuit de 
exagerare, răspunsul pe care i l-a dat Origene ar fi de ajuns să-l justifice, căci 
acuzaţia lui Celsus pare să-l fi lăsat total indiferent. De ce să se ocupe creşti- 
nii de imperiu? Grija lor merge mai întîi spre propriile biserici, care sînt toate 
organizate după modelul unei patrii (systema patridos). 

Martorul ce! mai edificator, şi mult mai moderat, de altfel, al acestei stări 
de spirit, este autorul necunoscut al Scrisorii către Diognet. S-au propus, pen- 
tru această scriere, cele mai diverse datări, mergînd pînă la secolul al XVI-lea, 
dar astăzi se adimite în general situarea ei în secolul al II-lea, puţin după opera 
lui lustin. Observăm în acest text (cap. V-VI) exprimîndu-se deja ideea, care 
va deveni curind fundamentală la Augustin, a unei Împărăţii a Cerurilor in- 
terioară patriilor pământeşti, pe care nu le anulează, ci le însufleţeşte lăuntric: 
»Creştinii nu se deosebesc de ceilalți oameni nici prin pămîntul pe care lo- 
cuiesc, nici prin limbă, nici prin obiceiuri. Nu stau în alte cetăţi, nu folosesc 
vreun grai anume, şi nici nu trăiesc neobişnuit. Căci invăţătura pe care o ur- 
mează nu le-au descoperit-o nici cugetarea şi nici agerimea înțelepților, iar 
ei nu apără, aşa cum fac unii, vreo lege omenească. Locuind, după cum le-a 
fost dat, în cetăţi greceşti sau în cetăţi barbare, ci se supun obiceiurilor co- 
mune în hrană, în port şi în tot ce priveşte traiul, dar nu încetează să arate 
cît de minunată şi de ciudată este obştea pe care o alcătuiesc. Căci locuiesc 
în propria lor patrie aşa cum at sta acolo un străin; iau parte la tot ca nişte 
cetăţeni, dar se ţin deoparte ca nişte străini. Orice ţară străină le este patrie 
şi grice patrie le este străină... Pe scurt, aşa cum e sufletul în trup, aşa sînt 
şi creştinii în lume. Sufletul este răspîndit în toate mădularele trupului, iar 
creştinii sînt răspindiţi în toate cetăţile lumii. Sufletul locuieşte în trup, şi 
totuşi nu este al trupului; tot aşa, creştinii locuiesc în lume, dar nu sînt ai 
acestei lumi.“ Aşezată astfel, încă de la inceputurile ei, într-un Imperiu care 
o respingea, Biserica s-a retras parcă în spiritualitatea ei esenţială, revendi- 
cînd doar rolul de suflet care să anime corpul statului. 

Situaţia creştinilor în Imperiu a devenit cu totul alta din momentul în care 
s-a convertit Constantin. Oricare ar fi motivele care au inspirat-o — problemă 
încă dezbătută de istorici —, această convertire a avut ca efect transformarea 
membrilor ierarhiei ecleziastice în tot atitea personaje a căror influenţă a ajuns 
în scurt timp considerabilă şi uneori chiar precumpănitoare în stat. Îi era su- 
pus, în calitate de creştin, şi împăratul însuşi, fapt dovedit de modul în care 
Sfintul Ambrozie l-a admonestat pe Teodosie după masacrul de la Salonic, 
din 390. Din acest moment, episcopii lasă foarte clar să se înțeleagă că Im- 
periul este mînă in mină cu Biserica, fidelitatea faţă de unul confundindu-se 
cu fidelitatea faţă de cealaltă. Despre Biserică, Ambrozie vorbeşte ca despre 

conducătorul lumii romane: totius orbis Romani caput Romanam Ecclesiamt3 
(Epist. XI, 4), şi declară că, de vreme ce aşa a vrut Dumnezeu în dreptatea 
lui, acolo unde erezia ariană a slăbit credinţa faţă de Dumnezeu, a fost slăbită 
şi credinţa faţă de Imperiu: ut ibi primum fides Romano imperio frangeretur, 
ubi fracta est Deo4 (De fide Il, 16). E şi momentul în care poetul Prudentius, 
într-un fragment pe bună dreptate celebru al poemului Contra lui Symmachus 
(II, 578-636), înfăţişează dominaţia Romei ca providenjial voită de Dumne- 
zeu, pentru unirea popoarelor sub o singură lege, pină ce Cristos avea să le 
reunească în aceeaşi credinţă: 


En ades, Omnipotens, concordibus influe terris! 
lam mundus te, Christe, capit, quem congrege nexu 
Pax et Roma teneni85. 


Acest prim vis, ce trebuia urmat curînd de altele asemănătoare, s-a sfirşit 
cum trebuiau să sfirşească toate. Multe imperii a văzut Biserica pierind. În 
410, sub conducerea lui Alaric, goții cotropesc şi jefuiesc Roma. E greu să 
ne închipuim proporţiile acestei catastrofe, prin care era atins Imperiul, dar 
putea fi atinsă şi Biserica. De la convertirea lui Constantin, păgiînii prevesti- 
seră neîncetat că părăsirea zeilor Romei avea să ducă la însăşi năruirea aces- 
teia; creştinii susțineau, dimpotrivă, că înflorirea Imperiului era legată, de aici 
înainte, de cea a Bisericii, dar iată că limperiul se năruia. Ce triumf pentru 
teza păgină! Toate obiecțiile anticreştine căpătau o nouă vigoare. Ca să le 
facă faţă, în anul 413 Augustin intră în acţiune: „Cu toate acestea, Roma, 
cotropită de goții conduşi de regele lor, Alaric, este cucerită şi prefăcută în 
ruină. Cei ce se închinau la zei mincinoşi, pe care îi numim păgâni, au invinuit 
religia creştină de această prăbuşire şi nu mai contenesc cu vaiete neobișnuit 
de amare şi ocări neobişnuit de aprige împotriva Dumnezeului adevărat. De 
aceea, rivna înflăcărată a casei Domnului mi-a pus pana în mînă ca să lupt 
împotriva acestor blesteme sau greşeli; şi am început lucrarea Cetatea lui 
Dumnezeu“ (Retractări IL, 43). Operă a cărei influenţă a fost de o imensă 
însemnătate asupra gîndirii creştine, fiind inspiratoarea întregii gîndiri politice 
a Evului Mediu. 

Cetatea despre care vorbeşte Augustin este clar definită de la începutul 
operei. Dumnezeu a întemeiat-o şi-i este rege; ca trăieşte, pe această lume, 
din credinţă: ex fide vivens86; cutreieră printre necredincioşi: inter impios pe- 
regrinatură”; capătul peregrinării ei este cerul: in stabilitate sedis aeternae. 


% Biserica romană este capul întregii lumi romane (4. lar.). 
incit în primul rind credința faţă de imperiul roman era slăbită acolo unde a fost 
slăbită credinţa faţă de Dumnezeu (1b. lat.). 
* Vino, Ataiputernice, pătrunde în ținuturi [aflate) în deplină armonie! / Lumea deja 
te are pe tine, Ctistoase, pe care într-o strinsă inlănțuire / Pacea și Roma te țin (fb. lat.). 
& trăind din credință (IP. lat). 
% în dăinuirea lăcaşului veşnic ([b. lar). 

E vorba deci de istoria unei comunităţi de origine şi esenţă supranaturale, 
Civitas Dei8?, care se confundă deocamdată cu cealaltă comunitate, neînte- 
meiată pe credinţă, civitas terrena??. Creştinii fac inevitabil parte din amîn- 
două. Nu numai că sînt membri ai statului, dar însăși religia lor le impune 
datoria de a avea o comportare civică fără cusur, singura diferenţă este că tot 
ceea ce fac, atunci cînd fac, din devotament faţă de ţară cei care nu sînt decât 
membri ai cetăţii terestre, creştinii o fac din devotament faţă de Dumnezeu. 
Această diferenţă de motive nu împiedică deci acordul de fapt în practicarea 
virtuţilor sociale. Păgînii au o anumită probitate naturală (quamdam sui ge- 
neris probitatem), care a dat Romei măreţia de odinioară, virtuțile suprana- 
turale le impun cteştinilor aceleaşi îndatoriri faţă de stat şi nu există nici un 
motiv să nu se poată înţelege cele două cetăţi. Ba chiar acesta e şi sensul 
providenţial al măreției Romei: „Prin bunăstarea imensă şi prin strălucirea 
imperiului roman, Dumnezeu a arătat de ce sint în stare virtuțile civice, chiar 
şi lipsite de adevărata religie, pentru a ne face să înţelegem că, prin adăugarea 
acesteia, oamenii ajung cetăţeni ai unei alte Cetăți, în care Adevărul e îm- 
părat, Mila e lege şi Veşnicia — măsură.” 

Din perspectiva scopului său, Cetatea lui Dumnezeu trebuie să-i conducă 
pe oameni la acea fericire pe care toţi o caută şi pe care Cetatea pămintească 
nu e în stare să le-o dăruiască. lar faptul că e incapabilă de acest lucru îl 
recunosc pină şi învățații acesteia, filozofii. Au căutat pretutindeni inţelep- 
ciunea care să-l facă pe om fericit, dar nu au găsit-o, pentru că nu şi-au că- 
lăuzit cercetarea decit cu raţiunea: guia ut homines humanis sensibus et hu- 
manis ratiocinationibus ista quaesieruni (XVIII, 41). Dimpotrivă, cetatea 
lui Dumnezeu o face temeinic pentru că se sprijină pe autoritatea lui Dum- 
nezeu atunci cînd îi călăuzeşte pe oameni Ja fericire. E de ajuns să compari 
cele două înţelepciuni ca să le vezi deosebirea. La păgini, se acceptau 288 
de soluţii raţionale posibile ale problemei morale; în Biserică, nu se recu- 
noştea decît una, formulată de un număr mic de autori sfinţi, care spun toţi 
acelaşi lucru. Astfel, de o parte, mulţi filozofi ai căror discipoli se dispersează 
în secte minuscule; de cealaltă parte, puţini Scriitori sfinţi, toţi de acord, şi 
o mulţime fără margini care îi urmează. 

Această deosebire fundamentală explică de ce poziţia Bisericii faţă de în- 
jelepciune nu este cea a statului păgin. În principiu, acesta e indiferent faţă 
de învăţătura filozofilor. Nu s-a văzut niciodată ca statul păgin să-şi asume 
ptotecţia unei secte filozofice şi să interzică existenţa celorlalte. De aceea şi 
mumele mistic al Cetăţii păminteşti este Babilon, care înseamnă confuzie. 
Adevărul este răspîndit aici alături de minciună, iar împăratului ei, diavolul, 


8% Cetatea lui Dumnezeu (/b. laz.). 

% cetate pămintească (15. lar.). 

5% pentru că le-au căutat ca oameni cu ajutorul simţurilor omeneşti și prin rațiunea 
umană (îB. îat.). 

puţin îi pasă care greşeală învinge, de vreme ce toate duc deopotrivă la ne- 
credință. Poporul lui Dumnezeu nu a cunoscut niciodată o asemenea dezor- 
dine, căci filozofii şi înţelepții lui sînt Profeţii, care vorbesc în numele înţe- 
lepciunii lui Dumnezeu. Tot adevărul pe care îl spun filozofii l-au spus şi 
Profeţii, şi nepătat de nici o greşeală: un singur Dumnezeu, creator şi provi- 
denţă, care hotărăşte cultivarea unor virtuţi ca iubirea de patrie, fidelitatea în 
prietenie şi săvîrşirea de fapte bune, dar care ne mai învaţă şi care este țelul 
la care trebuie să raportăm aceste virtuţi şi cum să le raportăm. Păzitoare a 
acestei averi, Biserica trebuie să-i păstreze unitatea tocmai cu ajutorul acelei 
autorităţi care i-a încredinţat-o spre binele oamenilor. De aici şi fenomenele, 
necunoscute de cei din vechime, de erezie şi eretic. Ceea ce în Cetatea pă- 
mintească este doar opinie liberă devine în Cetatea lui Dumnezeu ruptură a 
legăturii doctrinale care îi dă acesteia unitate şi, ca atare, a legăturii sociale 
care-i asigură existenţa. Nu i se poate deci cere să tolereze așa ceva: quasi 
possent indifferenter sine ulla correptione haberi in Civitate Dei, sicut civitas 
confusionis indifferenter habuit philosophos inter se diversa et adversa sen- 
tientes?! (XVIII, 51). Autoritatea sfintă pe care o exercită Biserica urmăreşte 
să păstreze unitatea înțelepciunii revelate, care este legea constitutivă a Cetăţii 
lui Dumnezeu. 

Augustin a lăsat deci moştenire Evului Mediu ideea unei comunităţi reli- 
gioase de esenţă supranaturală, alcătuită din toţi cei care trebuie să se bucure 
într-o bună zi de vederea lui Dumnezeu şi care se îndreaptă deja spre această 
finalitate, în lumina credinţei şi sub călăuzirea Bisericii. A deosebit-o de toate 
celelalte state, înţelese ca neurmătind decit fericirea omului pe pămînt, do- 
bindită prin mijloacele temporale pe care le prescrie numai raţiunea. Această 
opoziţie între esențe nu exclude coabitarea, şi nici măcar colaborarea celor 
două cetăţi. Augustin a cunoscut împăraţi creştini şi observă că, la urma ur- 
melor, ei nu au fost mai prejos decit alţii. Nenorocirile Romei înseamnă doar 
că fericirea nu face parte din această lume, nici măcar pentru creştini. Cel 
puţin o dată, Augustin îi aminteşte împăratului că are datoria să se îngrijească 
de creşterea Bisericii, dar nu-l mai simţim ca bizuindu-se ferm pe Imperiu, 
cum făcea Prudentius, pentru a asigura triumful Bisericii. Cu siguranţă că, şi 
la el, Cetatea lui Dumnezeu este gata să coboare din cer înapoi pe pămînt şi 
să treacă din nou, prin intermediul Bisericii, la cirma Imperiului şi a lumii, 
dar, deocamdată, căderea Romei a îndemnat-o mai degrabă să urce din nou 
de pe pămint la ceruri, de unde cobotise pentru o vreme. Expresia „augusti- 
nism politic“ poate deci să denumească trei obiecte diferite: principiul însuşi 
al unei societăţi supranaturale întemeiate pe Înţelepciunea creştină, esenţial 
deosebită de stat, dar compatibilă cu el; consecinţele practice pe care Augus- 
tin însuşi le-a dedus din aceste principii, sub impactul căderii Romei; conse- 

9! ca şi cum [aceste lucruri] ar putea fi considerate în Cetatea lui Dumnezeu în mod 


nediferenţial, fără să li se aducă vreo atingere, după cum cetatea unirii în mod nediferit a 
avut filozofi care simjeau unii faţă de alţii lucruri diferite şi potrivnice (7b, lat.) 

cinţele practice deduse mai tirziu din aceleaşi principii de alţi ginditori creş- 
tini, în circumstanţe politice diferite. În ce-l priveşte, Augustin şi-a teprezen- 
tat condiţia politică a creştinilor într-un mod foarte asemănător cu cel descris 
de Scrisoarea către Diognet. A văzut Cetatea lui Dumnezeu continuindu-şi 
pelerinajul prin Cetatea pămiîntească şi recrutînd membri de orice stare, de 
arice neam şi de orice grai, care folosesc pacea relativă a Cetăţii pămînteşti 
ca să se bucure într-o bună zi de pacea supremă a Cetăţii lui Dumnezeu. Dar 
înseşi principiile pe care le postulase puteau îndreptăţi cu totul alte pretenţii 
din partea Cetăţii lui Dumnezeu, care aveau să fie invocate într-o zi pentru 
legitimarea dreptului de control al Bisericii asupra treburilor Imperiului. Vom 
asista atunci la apariţia unui fenomen nou: ierathia Bisericii care exercită au- 
toritatea lui Ambrozie în numele principiilor lui Augustin. 

Cetatea lui Dumnezeu se înălţase atit de mult deasupra subiectului, încit 
Augustin însuşi s-a temut să nu-l fi uitat pe drum. I-a cerut aşadar lui Paulus 
Orosius, preot spaniol care fugise de persecuția goților şi se stabilise în Afri- 
ca, să scrie istoria tuturor flagelurilor îndurate în trecut de popoarele păgîne. 
Orosius a acceptat propunerea şi a început să demonstreze că toţi cei „străini 
de Cetatea lui Dumnezeu“, pe care îi numim fie gentiles, fie pagani pentru 
că trăiesc în sate (pagi), au îndurat odinioară suferințe la fel de mari precum 
cele de care se plingeau în 410, ba chiar cu atit mai crude cu cit ei erau mai 
departe de adevărata religie. Nicicînd nu s-a scris o istorie cu intenţia mai 
clară de a dovedi o teză, iar cea a lui Orosius s-ar putea intitula, într-adevăr, 
„Crime şi pedepse“. Există totuşi în această teologie a istoriei cîteva trăsături 
care merită să fie scoase în relief. 

Mai întii, ideea călăuzitoare care leagă toate părţile operei: De regnorum 
mutatione Dei providentia facta. Orice putere vine de la Dumnezeu, mai întii 
ceafa regilor, putere din care se nasc toate celelalte. Dumnezeu a hotărît aşadar 
liber succesiunea marilor imperii, care şi-au urmat unul altuia de la începutul 
timpurilor: babilonean, macedonean, african, roman (II, 1). Orosius povesteşte 
acest şir de întimplări ca un spectator interesat, dar cu detașarea creştinului 
care, dominind situaţia, poate să facă dreptate tuturor. Deplinge, de pildă, 
moartea cinstitului Alexandru şi năruirea imperiului său. 1 se va spune, poate: 
„Dar aceştia sînt duşmani ai lumii romane“ (/sti hoszes Romaniae sunt). La 
care Orosius răspunde că ceea ce se spune despre cuceririle Ii Alexandru 
s-a spus şi despre cele ale Romei, atunci cînd soldaţii ei mergeau să poarte 
războaie cu popoare paşnice şi necunoscute. De notat totuşi că Roma profită 
şi ea de pe urma teoriei care trebuie demonstrată. Dovedind că popoarele 
păgine au fost cu atit mai nefericite cu cit erau mai păgîne, Orosius era obligat 
să demonstreze că, în ciuda nenorocirilor nu demult îndurate, creştinarea Im- 
periului a fost mai degrabă un cîştig. De la venirea lui Ctistos, Imperiul şi-a 
cucerit unitatea, astfel încît „ceea ce altădată smulgea prin forța sabiei de la 
ai noştri ca să-şi întreţină luxul, Roma împarte azi cu noi în folosul comun 
al cetăţii“, Poate că romanii au fost odinioară mai aspri faţă de barbari decit 

sînt acum barbatii faţă de Roma, dar unitatea romană prezintă cel puţin un 
avantaj: cînd eşti asuprit într-o parte a Imperiului, te poţi refugia în alta, fără 
ca astfel să te expatriezi. Acesta e şi cazul lui Otosius, refugiat din Spania 
în Africa: ad Christianos et Romanos, Romanus et Christianus accedos?2. 
Această unitate a Imperiului, în care domnesc pretutindeni aceleaşi legi su- 
puse aceluiași Dumnezeu, transformă pentru creştin lumea civilizată într-o 
singură patrie, sau mai curind într-o quasi patria, quia quae vera est, et illa 
quam amo patria, in terra penitus non est3. După care Orosius conchide: 
Haec sunt nostrorum temporum bona%. Bunuri relative şi sentimente ames- 
tecate, după cum se vede, căci Orosius adună temele tuturor înaintaşilor. Ca 
și Prudentius, consideră că Dumnezeu a predestinat Imperiul să pregătească 
pacea lumii pe care s-o aşeze, astfel, la dispoziţia lui Cristos (VII, 1); ca şi 
Augustin, socotește că Imperiul a fost pedepsit pentru toate greşelile săvirşite; 
şi adaugă de la el că, de altfel, s-a exagerat tragismul ultimelor evenimente. 
La urma urmei, Alaric este, şi el, creştin şi a ferit bisericile chiar şi în timpul 
jefuirii Romei. Dacă sint ucişi, creştinii ajung la ceruri ceva mai devreme: 
dacă sînt cruțaţi, păginii ajung în iad ceva mai tirziu, dar tot ajung. Înțelept 
este, aşadar, să te pleci în faţa voinţei lui Dumnezeu. Această amplă zugrăvire 
a succesiunii providenţiale a imperiilor va tămîne în atenţia istoricilor Evului 
Mediu şi, chiar şi în secolul al XVII-lea, acel Bossuet din Discours sur !'his- 
toire universelle va fi poate mai cuzînd continuatorul lui Orosius decât al lui 
Augustin. 

Lucrarea lui Orosius Historiae merge pină în anul 418. La această dată, 
nu se zăteşte încă începutul acelei doctrine care va aplica principiile postulate 
în Cetatea lui Dumnezeu, ducind astfel treptat la „teocraţia pontificală” a Evului 
Mediu. Gelasius I, papă din 492 pină în 496, atrage atenţia că împăratul este 
fiu al Bisericii şi nu căpetenie a ei; dar puterea temporală şi puterea spirituală 
sint, după părerea lui, deosebite, primindu-şi, fiecare, autoritatea de la Dum- 
nezeu şi nedepinzind decit de El, fiecare în sfera proprie. Astfel, regele îi e 
supus episcopului în regim spiritual, aşa cum episcopul îi e supus regelui în 
regim temporal. Dualismul lui Ghelasius I nu e lipsit de legătură cu teoria 
susţinută de Dante în Monarhia; cele două puteri sînt coordonate spre acelaşi 
scop ultim, fără să fie vorba aici de o autoritate temporală directă sau indi- 
rectă a papei asupta împăratului. Pentru ca această teză să fie susținută, Ce- 
tatea lui Dumnezeu va trebui mai întîi să se confunde practic cu Biserica, 
lucru la care îndemnase, de fapt, chiar Augustin. Civizas Dei quae est sancta 
Ecclesia5 (VIII, 24), Civitas Dei, hoc est eius Ecclesia% (XIII, 16), Christus 


% roman şi creștin, mă îndrept spre creștini şi romani (1. laz.). 

% un fel de patrie, pentru că cea care e adevărată şi acea patrie pe care o iubesc nu 
este în întregime pe pămint (lb. lat.). 

% acestea sint bunurile vremurilor noastre (IP. lat.). 

95 Cetatea lui Dumnezeu care este sfinta Biserică (1b. lat.). 

9% Cetatea lui Dumnezeu, adică Biserica acestuia (fb. laz.). 

et eius Ecclesia quae Civitas Dei est” (XVI, 24). Dar va trebui, de asemenea, 
ca temporalul să fie conceput ca învăluit în spiritual, iar statul în Biserică. 
Din acel moment, Biserica îşi va putea cere drepturile asupra temporalului, 
Înţelepciunea creştină a cărei deţinătoare este dindu-i autoritatea să conducă 
neamurile, şi chiar Imperiul, către țelul absolut sortit lor de Dumnezeu. Nimic 
nu ne îndeptăţeşte să credem că Augustin însuşi a prevăzut această evoluţie; 
ea nu ar fi fost însă posibilă fără noțiunea nouă de corp social dezvoltată de 
el, şi care nu era de fapt decit o extindere a principiilor constitutive ale Bi- 
sericii asupra comunităţilor temporale. Căci s-a spus pe bună dreptate (A. ]. 
Carlyle) că Părinţii Bisericii, şi mai ales Augustin, au împrumutat din Seneca 
(Epist. XIV, 2) şi Cicero (De legibus I, 10-12) anumite noţiuni importante 
referitoare la originea şi natura statului şi la caracterul universal al Dreptului; 
dar s-a susţinut în mod greşit că „Părinţii nu au avut nici o concepţie pro- 
priu-zis creştină despre originea societăţii.” Dimpotrivă. Ne-ar fi greu să gă- 
sim în lumea antică ideea de societate întemeiată de Dumnezeu însuşi pentru 
a-i face pe oameni părtaşi la propria lui beatitudine, definită prin acceptarea 
comună a aceluiaşi adevăr şi unită prin unirea comună a aceluiaşi bine. Ve- 
chile definiţii ale comunităţii cunoşteau o mutație valorică radicală din mo- 
mentul în care li se raporta originea la ordinea providenţială voită de un 
Dumnezeu creator al lumii; şi această primă mutație o pregătea pe a doua, 
integrarea comunităţilor temporale particulare în comunitatea universală a Bi- 
sericii, pe care Evul Mediu va încerca să o întăptuiască în numele universa- 
lităţii credinţei. 

P. DE LABRIOLLE, La reaczion paienne, Paris, 1934. — H. LECLEROQ, Elise et Erat, art. 
în Dictionnaire d'archeologie chrâtienne et de liturgie, vol. IV, col. 2255-2256. 

CETATEA LUI DUMNEZEU — R. W. şi A. J. CARLYLE, A History of Medieval Political 
Theory in the West, vol. |, Londra, 1903. — J. MAusBacH, Die Erhik des heiligen 
Augustinus, Herder, Freiburg i. Br., ed. a Il-a, 1929; vol. II, pp. 410-416 (bibliografie, 
p. 411, nota 1). — H. SchoLz, Glaube und Ungiaube in der Weltgeschichte. Ein 
Kommentar zur Augustinus De civitate Dei..., J. C. Hinrich, Leipzig, 1911. — H. 
CoMBBs, La doctrine politique de saint Augustin, Plon, Paris, 1927; mai ales capitolul 
VI, Les rapports de l'Eglise et de l'Etat. 

AUGUSTINISM POLITIC — H.- X. ARQUILLIBRE, L'augustinisme politique, ). Vrin, Pa- 
ris, 1934. — De acelaşi autor: Sur la formation de la Theocratie pontificale, în 
Melanges Ferd. Lor, E. Champion, Paris, 1925. — R. Hui, Medieval Theories of 
Papacy, Londra, 1934. 

PAULUS OROSIUS — P. ORosiu, Historiarum libri septem, în Migne, Patr. lat., vol. 
XXXI, col. 663-1174, 


V. — CULTURA PATRISTICĂ LATINĂ 


Patristica latină se deosebeşte simţitor de patristica greacă, iar deosebirea 
dintre ele o exprimă pe cea dintre cele două culturi care le-au dat naştere. În 
literatura latină, metafizica nu a fost niciodată decît obiect de import, dar 
Roma a produs moralişti străluciți, printre care trebuie să-i numărăm pe ora- 
tori şi istorici. Importanţa acestui fapt este considerabilă pentru cel care vrea 
să înțeleagă originile culturii europene a Evului Mediu timpuriv, căci aceasta 
îşi are originea în literatura latină. Cu siguranţă că a fost larg deschisă şi 
influențelor greceşti, de pe urma cărora a avut mult de cîştigat. Influenţa lui 
Origene asupra Sfintului Ambrozie, a lui Plotin asupra Sfintului Augustin, a lui 
Platon şi Aristotel asupra lui Boethius avea să aibă un mare răsunet în gindi- 
rea medievală, dar aceasta nu a comunicat la început în mod direct decît cu 
cultura latină, fapt care a constituit unul din factorii hotăzitori ai destinului ei. 

Expresia cea mai limpede a idealului care stăpînea această cultură se gă- 
seşte în operele lui Cicero. Pentru el, omul nu se deosebeşte de animale decit 
prin vorbire: este un animal cuvîntător. De aici rezultă imediat că omul, cu 
cât vorbeşte mai bine, cu atit este mai om. De aceea, elocinţa este în concepția 
lui arta supremă, şi nu numai o artă, ci o virtute. Aşa cum a spus-o el însuşi 
în De inventione rhetorica şi în De oratore, elocinţa este acea virtute prin 
care omul se ridică deasupra celorlalţi oameni, tocmai prin ceea ce îi conferă 
omului însuşi superioritatea faţă de celelalte animale. Cel care cultivă elocinţa 
îşi cultivă aşadar propria umanitate. Cîştigul acestei culturi este politior hu- 
manitas%; iar ea este alcătuită din humaniores litteraeS%, numite astfel pentru 
că îl fac pe om mai om, pe măsură ce îl fac mai elocvent. 


% educaţie liberală (sens intilnit la Cicero); umanitate mai cultivată (1b. lar.). 
% literal: ştiinţe mai umane, literar: ştiinţe umaniste, umanioare (1, lat:). 

Dar cum trebuie înțeleasă elocința? Începînd cu De inventione rhetorica, 
dar cu şi mai multă tărie în De oratore, Cicero a dezvăluit greşeala celor care 
cred că elocinţa se predă sau se dobîndeşte învăţind retorica. Era, el însuşi, 
prea artist, ca să nu ştie că regulile se nasc din artă, şi nu invers; dar, aşa 
cum se opunea retorilor puri, îi denunța cu hotărire şi pe specialiştii gîndirii 
pure, şi ai speculajiei. Într-un fragment foarte ciudat din De orazore, Cicero 
a refăcut istoria culturii umane aşa cum şi-o închipuia el. La început, marile 
căpetenii de popoare, ca Licurg sau Solon, a căror elocinţă nu este decît înțe- 
lepciunea care se exprimă in public pentru binele cetăţii. Mai târziu, apar oa- 
meni care, ispitiţi de farmecul înţelepciunii, se hotărăsc să se dedice întru 
totul studierii ei. Cel mai mare şi, poate, primul dintre aceşti dezertori ai ce- 
tăţii este Socrate, vinovat de despărţirea înţelepciunii de elocinţă. Despărţire 
fatală pentru amîndouă, într-adevăr, căci a dus treptat la starea de lucruri pe 
cate Cicero o deplinge, o elocinţă care nu e decit o retorică, pentru că nu mai 
are nimic de spus, şi o înţelepciune stearpă, care nu mai ştie să vorbească. 
De acum înainte, filozofii trebuie învăţaţi din nou să vorbească, sau, ceea ce 
înseamnă acelaşi lucru, oratorii să gîndească. Un orator învăţat este deopolri- 
vă elocvent şi înţelept, una datorită celeilalte. De vreme ce poţi fi înţelept 
fără să fii elocvent, dar nu şi elocvent fără să fii înţelept, idealul uman ce 
trebuie urmat este cel de doczus orator: otatorut învăţat (De oratore DI, 142, 3). 

Ce să cuprindă această învăţătură? Vorbirea omenească face posibile co- 
maunităţile omeneşti; cuvîntul le întemeiază, ea le conduce. Orice şef de stat 
este orator; deci trebuie să înveţe mai întii toate artele litere şi demne de un 
om liber (artes liberales = artes libero dienae). În De oratore (|, 8-12), Ci- 
cero aminteşte gramatica (sau studiul literelor), matematicile, muzica, retorica 
şi filozofia. În acelaşi dialog (1, 187 şi III, 127), precizează că matemalicile 
cuprind geometria şi muzica. Obţinem astfel lista celor şapte arte liberale me- 
dievale. Trebuie să observăm însă că orice plan educativ roman cuprindea 
două feluri de elemente: artele liberale pe care le-am enumerat mai sus, co- 
mune tuturor oamenilor cultivați, şi anumite cunoştinţe de natură variabilă, 
potrivit scopului anume pe care-l avea în vedere fiecare educator. În Disci- 
plinae, Varro adaugă la cele şapte arte deja amintite, medicina şi arhitectura. 
Vitruviu mai enumeră şi altele, dar scopul urmărit de Vitruviu era să formeze 
athitecţi, pe cînd cel al lui Cicero era să formeze conducători capabili să ad- 
ministreze bine Cetatea. La acest prim fond de cunoştinţe le-a adăugat pe 
toate cele menite avocatului şi oratorului politic. Din nefericire, după cum 
ştia din proprie experienţă, avocatul şi omul politic trebuie să vorbească de- 
spre tot, Dar nu poţi vorbi cu elocinţă decît despre ceea ce cunoşti, şi nu le 
poţi şti pe toate. Dorinţa de a ieşi din această dilemă l-a determinat pe Cicero 
să susţină că omul elocvent este cel care poate să înveţe repede orice lucru 
(de fapt, ce nu poţi învăţa repede nu vei şti niciodată) şi să vorbească apoi 
despre el mai iscusit şi mai bogat decît cunoscătorii înşişi. Ca să izbutească 
acest tur de forţă, i se cere deci creatorului, pe lingă artele liberale, şi o cultură 
generală. Fiind votba despre formarea unor conducători, viitorul orator va 

trebui mai întîi să stăpinească bine ştiinţa Dreptului, care va constitui propria 
sa artă, plus o cantitate de cunoştinţe felurite, cum sînt filozofia (dialectica 
şi ştiinţa moravurilor), istoria, literele, pe scurt toată acea erudiziolO care 
alcătuieşte bagajul unei minţi cultivate, 

Acest ideal cuprindea deci două elemente distincte, dintre care unul putem 
spune că va rămîne fix, iar celălalt va fi mobil. Cele şapte arte liberale vor 
dăinui, de-a lungul întregii istorii a culturii occidentale, ca trăsături distinctive 
ale civilizaţiei latine; însă vor dăinui pentru că vot putea fi adaptate neîncetat 
unor scopuri noi. După triumful lui Iuliu Caesar, Cicero a trebuit să constate 
el însuşi că sub dictatură militară nu este loc decit pentru un singur orator. 
Redusă la tăcere, propria lui elocinţă răminea nefolosită; acesta e motivul 
pentru care, din acel moment, ea a pătruns, sub forma elocinţei scrise, în 
operele lui filozofice. Filozofia îi oferea subiecte. Cind şi-a publicat Institurio 
oratoria (Formarea oratorului), între anii 93 şi 95 ai erei creştine, Quintilian 
a cerut la rîndul lui, cu putere, împletirea elocinţei cu filozofia, dar într-un 
scop diferit de al lui Cicero. Idealul său era formarea unui om de bine care 
să ştie să vorbească: vir bonus dicendi peritus (Inst. orat. IL, 20, 4). 

Deci nu mai era vorba chiar de acel doctus orator!?! al lui Cicero. Între 
Quintilian şi Cicero stătea Seneca. Pentru Cicero, filozofia era izvorul elo- 
cinţei, iar viitorul orator trebuia să studieze filozofia; pentru Quintilian, a fi 
filozof însemna a fi om de bine, iar elevul lui trebuia să fie un om de bine 
care să ştie să vorbească, deci trebuia să studieze filozofia; dar Quintilian nu 
se pindea în acest caz atit la înţelepciunea speculativă a Noii Academii, din 
care se hrănise elocinja lui Cicero, cit la înţelepciunea foarte practică a stoi- 
cilor. De aici şi planul lui de studii. După ce era încredinţat unui prim dascăl, 
care îl învăţa să citească şi să serie (/udi magister), copilul era dat unui pro- 
fesor de litere (grammaticus) care îi preda grammatica, adică, pe lîngă gra- 
matica propriu-zisă, studiul poeţilor, al istoricitor, al oratorilor şi al compu- 
nerii literare, Ca să-i înţelegi pe poeţi, pe Vergiliu şi Ovidiu, de pildă, trebuia 
să ştii să-i citeşti (lectio), să verifici exactitatea textului (emendatio), să-l co- 
mentezi (enarratio) şi să formulezi o judecată (iudicium). Toate acestea nu 
sint cu putinţă dacă nu ai dobindit cunoaşterea lucrurilor despre care vorbesc 
poeţii, scop pentru care se studiază elemente de muzică (metrică), de astro- 
nomie, de ştiinţe ale naturii şi de istorie. Cu excepția aritmeticii, care se pare 
că a fost predată independent, artele liberale nu erau decît auxiliare ale gra- 
adică ale studiului literelor. Urma, în sfirşit, retorica, sau arta de a 
vorbi bine. Cit despre filozofie, ea era una şi aceeaşi cu lectura moraliştilor 
şi ţinea mai degrabă de educaţie decît de sistemul de a învăţa. Acea puerilis 
institutio!02 a lui Quintilian se putea socoti, pe bună dreptate, ca avindu-şi 
obirşia în filozofie, dar pentru el acest termen însemna, înainte de toate, mo- 


1% erudiție (18. dat.). 
19! orator învăţat (4. lat.). 
*2 sistetnul de învăţămint pentru copii (1B. laz.). 

rală. Era indignat de numărul mare de profesori de elocință corupți pe care 
îi vedea în jurul lui. Să sperăm, spunea el, că ne va fi dat, într-o zi, „un otator 
desăvirşit, care va cîştiga înapoi bunurile de care a fost văduvită elocinţa şi 
cate va declara ca ştiinţă a lui această ştiinţă [filozofică], care a ajuns azi 
nesuferită din pricina aroganţei celor ale căror vieţi corupte otrăvesc învăţătu- 
ra pe cate ne-o oferă ea“. 

Are o mate însemnătate faptul că toţi Părinţii Bisericii latine, a cărei au- 
toritate va domina gindirea Evului Mediu, au suferit mai întîi influenţa for- 
maţiei intelectuale preconizate de Cicero şi codificate de Quintilian. Ciţiva 
dintre ei, printre alţii Sfintul Augustin, au fost chiar profesori de litere şi de 
retorică, şi toţi au primit aceeaşi educaţie ca orice tinăr roman de familie 
bună. La baza formaţiei lor au stat aceiaşi poeţi, aceiaşi istorici și aceiaşi 
moralişti, studiaţi după aceleaşi metode. Dacă adăugăm la toate acestea că 
cei mai mulţi nu au intrat în sînul Bisericii decit relativ tîrziu, adesea după 
ce o combătuseră multă vreme, vom înţelege cu uşurinţă că tradiţia culturală 
occidentală s-a născut, înăuntrul culturii păgine, din modificările inteme pe 
care a lrebuit să le facă asupra ei ca să o creştineze. 

Pină şi tehnica avea să rămină aceeaşi. Ni s-a păstrat De musica a Sfintu- 
lui Augustin, în Rerractări (1, 6), ne va spune el însuşi că scrisese un De 
grammatica, astăzi pierdut, şi că începuse să scrie următoarele (ratate, pe care 
nu le-a terminat niciodată: De dialectica, De rhetorica, De geometria, De 
arithmetica, De philosophia. Dacă aceste luctări ar fi fost incheiate şi s-ar fi 
păstrat, am fi avut o enciclopedie a artelor liberale scrisă de mina Sfintului 
Augustin. Putem însă, cel puţin, să constatăm că opera lui nu iese din tiparele 
clasice: cu dialoguri, tratate, scrisori şi chiar cu istorie, Augustin şi-a încercat 
puterile în toate genurile literare ale prozei latine. Cînd comenta Scripturile, o 
făcea cu metodele şi resursele unui grammaticus!0% emerit: lectură, verificare: 
“de text, comentariu. Quintilian considera că principala îndatorire a profeso- 
rului de literatură este comentarea poeţilor: poetarum enarratio (Inst. oraz. |, 
4, 2); iată de ce ne putem bucura şi azi de acele Enarrationes in Psalmos, 
toate de cea mai autentică sursă, în care vedem ce comentator minunat de 
texte literare trebuie să fi fost Sfintul Augustin. Ce putea fi mai firesc? Psal- 
mii nu erau poezie? Trebuiau trataţi deci ca poeme, cu rezerva, pe care Au- 
gustin însuşi o formulase în mod expres, că un grammaticus!% care comen- 
tează textul sînt nu are dreptul, după enarratio!95, să treacă la iudicium!05 

Tehnica culturii clasice mai era deci bună, spiritul ei însă trebuia modifi- 
cat. Cicero voia să formeze un doctus orator!%, Quintilian un vir bonus di- 
cenili peritus!%: de ce să nu se păstreze aceeaşi cultură, dindu-i-se drept scop 


103 profesor (de litere) (18, lat). 

1% v. nota de mai sus. 

195 cotmentariu (/b. la), 

106 critică de text (1b. lat.). 

197 v. nota 101 de la p. 162. 

1%8 am de bine priceput în elocință (/b. lat.). 

formarea unui vir Christianus dicendi peritus1%? E toctnai una dintre refor- 
mele înfăptuite de Sfintul Augustin. În istoria culturii creştine, De doctrina 
christiana (Despre învățătura creştină) ocupă un loc analog celor ocupate de 
De oratore a lui Cicero şi de Institutio oratoria a lui Quintilian în cultura 
clasică. Aşezat în faţa textului Sfintei Scripturi, cum era grammaticus!!0 în 
fața lui Homer sau a lui Vergiliu, el trebuia să-l înţeleagă, ca să-l poată co- 
menta. Problema era deci dublă: mai întii, înţelegerea textului, apoi comen- 
tarea: modus inveniendi quae intelligenda sunt et modus proferendi quae in- 
tellecta sunt!!! (I, 1). Pentru a înţelege textul, era necesară bogăţia artelor 
liberale, adică întreaga erudiție enciclopedică a lui Varro: istoria (II, 28); geo- 
grafia, botanica, zoologia, mineralogia, astronomia (II, 29); medicina, agricul- 
tura, navigația (II, 30); dialectica, atit de folositoare în discutarea problemelor 
puse de Scriptură (II, 31-35); în sfirşit, aritmetica, cu diferitete ei aplicaţii la 
figuri, mişcări şi sunete (II, 38). Dar a fi în stare să înţelegi Scriptura nu e 
totul, mai trebuie să ştii să vorbeşti despre ea. Aici intervine Retorica, toată 
cartea a IV-a a lucrării fiindu-i consacrată: de ce creştinii pot şi trebuie să o 
predea, care sînt datoriile unui profesor creştin de retorică şi cum au împletit 
sfinţii autori elocinţa cu înţelepciunea. Ce bucurie pentru Augustin să vadă 
că Scripturile infăptuiesc astfel idealul lui Cicero! Pe care îl citează în mod 
expres cînd descrie genul de stil şi de etocinţă potrivite pentru un creştin: 
face o exegeză în toată regula a textului din Orator 29, ca să explice cum, 
în ce sens poate oratorul creştin să-i respecte preceptele; iar aceste discuţii 
nu erau pentru el simple dezbateri academice, de vreme ce elocinţa, care fu- 
sese, de pe timpul lui Iuliu Caesar, izgonită din forum şi surghiunită în sălile 
de şcoală, îşi găsise din nou un public şi renăscuse în biserici. Ambrozie, 
Ciprian, Augustin nu-şi revendicau misiunea de a conduce poporul spre bi- 
nele comun al Cetăţii păminteşti, dar nu erau ei oare călăuzele acelui popor 
imens al Cetăţii cereşti, şi pelerinajul lui spre Dumnezeu? 

În De doctrina christiana (IL, 39, 59), se află un text a cărui influență 
avea să fie aproape instantanee, şi cu toate acestea profundă. După ce amin- 
teşte că unii au adunat deja etimologiile tuturor numelor proprii care se află 
în Biblie şi că Eusebiu a lămurit deja toate problemele de istorie legate de 
ele, Augustin întreabă de ce nu s-ar strînge într-o singură lucrare toate cu- 
noştințele necesare interpretării Bibliei. Cîtă economie de muncă pentru creş- 
tinii viitorului! În ea s-ar găsi cu ușurință informaţiile, clasate tematic, referi- 
toare la locurile, animalele, plantele şi metalele necunoscute amintite în Biblie. 
Ar fi util să se adauge şi o explicare a numerelor care apar în Scriptură şi 
poate chiar o dialectică (de ratione disputandi), deşi Augustin crede că lucrul 
nu e cu putinţă, căci dialectica Scripturii se ramifică în tot textul precum 


199 creştin priceput în elocință (1b. lat.). 

mo y. nota 103 de la p. 163. 

11 felul de a găsi cele ce trebuie să fie înțelese şi felul de a exprima cele ce au fost 
înţeleşe (!b. lat.). 

sistemul nervos în trup. Aşa cum am constatat deja, chemarea lui Augustin 
a fost auzită. Refacerea operei lui Varro pentru uzul creştinilor avea să con- 
stituie țelul lui Isidor al Sevillei mai înfii, apoi al lui Beda, Rhabanus Maurus 
şi al multor altora după ei. 

Tipul de cultură pe care l-au lăsat moştenire Evului Mediu Părinţii latini 
este aşadar un fel de eloquentia christiana!!2, adică elocinţa înţeleasă în sens 
ciceronian, dar în care Înţelepciunea creştină o înlocuia pe cea a filozofilor. 
Este tocmai cultura pe care o vom vedea supraviețuind pînă pe la mijlocul 
secolului al XIII-lea, într-o continuitate aproape neîntreruptă. Cînd vor avea 
loc accidente, ele se vor datora totdeauna apariţiei bruşte a unor influențe 
metafizice de origine greacă. Vom asista atunci la o nouă ruptură între filo- 
zofie şi elocinţă, pe care o deplîngea deja Cicero, dar aceste incidente loca- 
lizate nu vor împiedica tradiţiile intelectuale ale imperiului roman tirziu să 
se perpetueze din şcoală în şcoală, din mînăstire în minăstire, pină la marea 
criză din secolul al XIII-lea, în care s-ar putea crede, pentru o clipă, că se va 
stinge definitiv. Luată în chiar materialitatea ei, Patrologia Latină a lui Migne 
este expresia masivă a unui fapt istoric. Cu totul îndreptăţit, îşi urmează fără 
oprire cursul, de la începutul secolului al II-lea şi pină la sfirşitul celui de-al 
XII-lea, cînd, la fel de indreptățit, se opreşte. Poate că ar fi trebuit să meargă 
pujin mai departe şi să includă De Universo de Guilelmus din Auvergne, 
Hexaemeron de Robert Grosseteste şi alte cîteva opere de același gen; dar 
atunci s-ar fi ivit întrebarea dacă tradiţia patristică s-a sfîrşit vreodată cu ade- 
vărat, sau şi-a urmat, mai degrabă, drumul, chiar şi atunci cînd părea că dis- 
pare în mulţimea teologiilor scolastice de tip nou, care caracterizează secolul 
al XIII-lea. Dar atunci s-ar pune sub semnul întrebării întreaga interpretare a 
istorici culturii creştine medievale. Pe la mijlocul secolului al VII-lea, absolut 
nimic nu lăsa să se vadă că s-ar putea pune vreodată o asemenea problemă. 
Este adevărat că tradiţia latină pare să se afle în acel moment la capătul pu- 
terilor şi să se descompună o dată cu Imperiul; dar o vom vedea migrind spre 
pământuri neatinse de nici o cultură, în care îşi va prinde din nou rădăcinile, 
pentru ca, mai tîrziu, să înflorească şi să rodească din nou. 


Bibliografie 


CULTURA PATRISTICĂ LATINĂ — H. O. TAYLOR, The Classical Heritage of the 
Middle Ages, Macmillan, New York, 1901. — M. ROGER, Z'enseignement des Lettres 
classiques d'Ausone ă Alcuin, A. Picard, Paris, 1905. — Aubrey GwYNN, Roman 
Education from Cicero to Quintilian, Oxford, 1926. — E. K. RAND, Founders of the 
Middle Ages, Harvard University Press, Cambridge, 1928. — H.-Ir. MARROU, Saint 
Augustin et la fin de la culture antique, E. de Boccard, Paris, 1938. 


12 elocinţă creştină (îb. îat.). 


CAPITOLUL AL TREILEA 


DE LA AVÎNTUL CAROLINGIAN 
LA SECOLUL AL X-LEA 


Originile mişcării filozofice medievale sînt legate de efortul lui Carol cel 
Mare de a îmbunătăţi starea intelectuală şi morală a popoarelor pe care le 
conducea. Imperiului carolingian îi plăcea să se considere prelungirea în timp 
a vechiului imperiu roman. Era cu totul altceva, însă discontinuitatea care se 
observă atunci în istoria politică se compensează printr-o remarcabilă conti- 
nuitate în istoria culturii. Imperiul roman a murit, dar Biserica catolică îi va 
salva cultura de la dezastru, impunind-o popoarelor din Occident. Trebuie 
deci să vedem mai întii cum s-a petrecut această transmitere. 


1. — TRANSMITEREA CULTURII LATINE 


Roma nu așteptase invaziile anglo-saxone ca să-şi trimită misionari în Bri- 
tannia Maior, iar o parte din populaţiile celtice din insulă fusese deja creşti- 
nată. Dar anglo-saxonii erau încă păgini, şi nici britanii, nici preoţii lor nu 
păreau să simtă nici cea mai mică dorinţă de a-şi ajuta cotropitorii să ajungă 
în rai. La lista păcatelor care, după spusele istoricului Joe Gildas, le-au adus 
pedeapsa cerului, Beda adăuga nepăsarea de care dădeau dovadă în a-i învăţa 
credinţa creştină pe saxonii, sau englezii, „care locuiesc în Britannia împreu- 
nă cu ei“. Acest genti Saxonum sive Anglorum secum Britanniam incolenti 
este un eufemism. Dar, fie că îi acuzărm, fie că îi înțelegem, fapt este că Roma 
nu se putea bizui pe britani în creştinarea noilor populaţii ale insulei şi a 
trebuit să-și asume sarcina evanghelizării lor. Cronica anglo-saxonă notează, 
în 596: „În acest an, papa Grigore l-a trimis în Britannia pe Augustinus 
împreună cu mulţi călugări, ca să le propovăduiască englezilor cuvintul lui 
Dumnezeu.“ În istoria ecleziastică a poporului englez, Beda istotiseşte cu 
mult farmec şi multă prospeţime povestea acestei misiuni şi a succeselor pe 
care le-a repurtat încă de la început. Acestea sînt primele elemente ale istoriei 
culturii intelectuale a Europei medievale. 

Aflăm, încă din anul 601, pe cînd Augustinus fusese deja hirotonit ca 
primul episcop de Canterbury, că Grigore cel Mare, care urmărea cu mare 
atenţie această misiune îndepărtată, i-a trimis noi misionari, împreună cu vase 

şi odoare bisericeşti, necnon et codices plurimosl. Despre ce cărţi e vorba? 
Nu ştim, dar poate că între ele se afla deja, pe lîngă cărţile necesare evan- 
ghelizării şi cultului, şi vreo Grammatica elementară. Recrutarea unui cler 
autohton se impunea; a început de timpuriu şi a sporit într-un ritm surprin- 
zător de rapid. Încă din 644, un preot englez a ajuns episcop de East Anglia, 
iar succesorul lui avea să fie tot un anglo-saxon; în 655, un saxon din vest, 
Deusdedit, devenea al şaselea succesor al lui Augustinus la scaunul episcopal 
din Canterbury. A trebuit să înceapă prin a-i învăţa pe aceşti păgîni limba 
Bisericii, şi aşa va fi început importarea unui rudiment de cultură latină la 
noile populaţii ale Angliei. 

În orice caz, este cert că, pe la mijlocul secolului al VII-lea, adică la apro- 
ximativ şaizeci de ani după sosirea lui Augustinus, Roma socotea că trebuie 
să trimită în Anglia misionari care să fie şi cărturari. La moartea episcopului 
Deusdedit, papa Vitalian i-a hotărît drept urmaş un călugăr grec, Theodoros, 
despre care Beda ne asigură că eta la fe! de priceput „în scrierile profane ca 
şi în cele sfinte, precum şi în limbile latină şi greacă“. Pe Theodoros l-a în- 
soţit un african, abatele Hadrian, care avea o cultură tot atit de vastă ca şi a 
lui. Theodoros i-a încredinţat lui Hadrian minăstirea Sfintul Petru din Can- 
terbury, „şi cum erau amâîndoi, aşa cum am spus, la fel de pricepuţi în scrierile 
sfinte ca şi în cele profane, şi-au adunat în jur un grup de învăţăcei, şi apele 
ştiinţei mîntuitoare au început să curgă zi de zi, pentru îmbogățirea inimilor 
lor. Şi aşa, în timp ce-i puneau să citească Sfintele Scripturi, îi mai instruiau 
pe ascultători şi despre ştiinţele metricii, astronomiei şi computului bisezi- 
cesc. Dovada este că şi astăzi [după anul 700], unii dintre elevii care mai 
trăiesc ştiu greaca şi latina ca pe propriile lor limbi“. Beda era în măsură să-şi 
facă o părere asupra limbii latine, dar nu şi asupra celei greceşti, iar cei care 
ştiu o limbă necunoscută nouă ni se pare că o ştiu la perfecţie. Să adăugăm 
că această cunoaştere a limbii greceşti a dispărut în Anglia o dată cu generaţia 
elevilor lui Hadrian, deci nu a fost foarte profundă; pe pămîntul englezesc, 
cultura clasică latină va fi cea care va începe să înflorească, încă din a doua 
jumătate a secolului al VII-lea. 

Dovada sînt persoane şi opera lui Aldhelmus din Malmesbury. Născut pe 
la 639, se spune că îşi terminase deja studiile cînd a venit în Canterbury. 
Tradiţia precizează chiar că ar fi studiat la Malmesbury sub supravegherea 
călugărului irlandez Maidulf. Fapt care a fost puternic contestat, şi nu e de 
mirare, căci irlandezii şi englezii îşi dispută onoarea de a fi fost iniţiatori ai 
acestei culturi. Oricum ar sta lucrurile în această privinţă, se acceptă în ge- 
nera! că monahismul irlandez a influențat adinc regimul vieţii religioase şi al 
artelor sacre; a contribuit deci la păstrarea unui anumit nivel al cunoştinţelor 
şi la pregătirea terenului pentru influenţele venite din afară; exemplul lui Ald- 
helmus ne arată însă că termenul studii nu însemna acelaşi lucru la Malmes- 


! şi de asemenea foarte multe cărți (7b. iaz). 

bury şi la Canterbury. Cînd a trecut de la o şcoală la cealaltă, toată munca 
pe care o închinase învăţănirii, creziînd că i-a cercetat şi cele mai mici co- 
tloane, i s-a părut lipsită de valoare, şi a spus, reluînd o frază de-a Sfintului 
Jeronim: „eu, care mă credeam de-acum dascăl, am ajuns din nou şcolar“, 
Într-o scrisoare adresată lui Lentherius, Aldhelmus a descris modul în care 
învăţa şi impresiile legate de aceasta. Sîntem oarecum surprinşi să vedem că 
ptofesorii predau dreptul roman (Regum Romanorum iura... et cuncta iuris- 
consultorum secreta?), exact ca şi cum ar fi fost sortit carierei de doctus 
orator?, cum şi-l închipuia Cicero. Printre celelalte obiecte de studiu, Aldhel- 
mus aminteşte metrica, prozodia, figurile de retorică (care i se par foarte încil- 
cite), apoi ariunetica, în care intră şi fracțiile, care îi dau atita bătaie de cap, 
şi, în stărşit, astronomia. După ce termină acest al doilea ciclu de studii, se 
întoarce la Malmesbury, unde a fost ales abate al mânăstirii în 675, ajungind 
apoi episcop de Sherbome şi a murit la 25 mai 709. Operele pe care le-a 
lăsat sînt modeste: scrisori, poeme, un tratat De virginitate, în care combină 
proză şi versuri, şi o sută de enigme în versuri; dar constituie începuturile 
culturii anglo-saxone medievale. Sint pline de citate din Vergiliu, Terenţiu, 
Horaţiu, Iuvenal şi alţii. Aldhelmus este, în mod vădit, produsul acelei pue- 
rilis institutio? a sfirşitului de imperiu, importată în Anglia de Augustinus de 
Canterbury, Theodoros şi Hadrian. Cît despre spiritul care animă această cul- 
tură, e de ajuns să citim o scrisoare a lui Aldhelmus către Aethilwald ca să-l 
tecunoaştem. Studiul scrierilor profane, spune Aldhelmus, trebuie să foloseas- 
că drept mijloc pentru mai buna înţelegere a Sfintelor Scripturi, şi acelaşi 
lucru trebuie să-l spunem şi despre filozofie. În Canterbury, învăţământul urma 
deci planul trasat de Augustinus în De doctrina christiana. 

Anglo-saxonii au fost atit de înflăcăraţi şi de prompţi în asimilarea culturii 
latine, încît, la aproximativ o sută de ani după ce i-au primit pe misionarii 
romani veniţi să-i convertească, au trimis la rîndul lor misionari să conver- 
tească populaţiile păgîne de pe continent. Această anişcare a luat naştere în 
Wessex. Originea şcolilor din Wessex este foarte obscură. Încă de la incepu- 
tul secolului al VII-lea, întîlnim nume de minăstiri celebre, cum sînt Malmes- 
bury, Exeter, în care un tînăr saxon din vest, Winfridus, şi-a făcut primele 
studii, şi Nustsling, unde acelaşi Winfridus şi le-a completat într-un mod atit 
de strălucit, încît a ajuns, la rîndul lui, profesor în această minăstire. Dar ade- 
vărata lui vocaţie era aceea de misionar. Anglo-saxonii creştinaţi din Britan- 
nia nu puteau să se gindeasă fără amărăciune la neştiința celor pe care îi 
lăsaseră pe pămîntul germanic. De aceea, în 716, Winfridus a părăsit Nursling 
şi s-a dus în Frizia (Friesland). Întors la Nursling în 718, a plecat la Roma 
ca să obţină împuternicirea necesară şi apoi s-a dus pe pămînt germanic, unde 
i-a convertit pe saxoni cu un asemenea succes, încît papa Grigore II l-a che- 
mat înapoi la Roma în 722 şi l-a hirotonit ca primul episcop al popoarelor 


2 legislajia romană... şi toate tainele jurisconsulţilor (15. lar). 
3v. nota 101 de la p. 162. 
+ v. nota 102 de la p. 162. 

germanice. Winfridus a devenit mai tirziu primul arhiepiscop de Mainz şi a 
fost martirizat în 758. În istoria Biseticii, acest anglo-saxon se numeşte Sfin- 
tul Bonifaciu, apostol al germanilor, cărora, în calitate de apostol, le-a fost 
şi primul civilizator. 

Winfridus ne mai interesează, de fapt, şi într-o altă calitate, căci impre- 
jurările au făcut din el un martor al stării intelectuale, morale şi religioase a 
galilor spre mijlocul secolului al VIII-lea, înainte de domnia lui Carol cel 
Mare. În 742, Carloman, care în 747 va abdica şi se va călugări, l-a invitat 
pe Winfridus să reorganizeze Biserica din ducatul său, Austrasia. Bonifaciu 
a acceptat, şi ni s-a păstrat scrisoarea pe care i-a triinis-o papei Zaharia ca 
să-i ceară sfatul în această privinţă. Acest important document arată în ce 
stare de descompunere ajunsese atunci Biserica din Galia. Religia, spune 
Winfridus, a încetat să existe de şaizeci sau şaptezeci de ani; nici un conciliu 
al episcopilor franci nu s-a mai întrunit aici de opizeci de ani; de fapt, nu 
mai există nici un singur arhiepiscop ca să convoace un asemenea conciliu, 
ci numai episcopi care, de altfel, nu sint decit laici, prelați adulteri sau per- 
ceptori care trăiesc de pe urma episcopatelor: seculariter ad perfruendum5. 
Ce să faci cu diaconii care trăiesc cu trei sau patru țiitoare şi, cu toate acestea, 
citesc Evanghelia în faţa obştii? Ce să faci, mai ales, cu diaconii care ajung 
preoţi, sau chiar episcopi, fără să-şi schimbe cu nimic modul de viaţă, care 
beau, vînează şi se bat ca nişte soldați, omorind, fără deosebire, păgini şi 
creştini? Ce trudă fără margini să pui din nou rînduială într-o asemenea ba- 
bilonie! Nu puteai să ştii care este creştin şi care păgîn în aceste Galii odi- 
nioară creştine, în care unii preoți nici nu mai ştiau să boteze. Trebuie să-i 
socotim creştini, se întreabă Winfridus, pe cei botezați In nomine Patris, et 
Filiae, et Spiritus SanctiS? Desigur, răspunde Zaharia în 746; nu-i mai boteza 
încă o dată, preotul acela nu a vrut cu adevărat să-i boteze în numele „Fiicei“; 
ny ştie latineşte, asta-i tot. 

Un anglo-saxon format la Canterbury şi care venea din Nursling în Aus- 
trasia semăna puţin cu un om ce vine din lumca civilizată şi poposeşte la 
sălbatici; dar impresia ajungea de nesuportat cînd înainta mai mult spre est. 
Aşa cum o spune Neştiinţa într-unul din poemele lui Winfridus: 


Ob quod semper amavit me Germanica tellus, 
Rustica gens hominum Sclaforum et Scythia dura”. 


Căci acest inisionar anglo-saxon fusese, şi rămăsese, un grammaticus. Pe 
cînd se afla încă la Nursling, Winfridus scrisese un De octo partibus orationis 
(Despre cele opt părţi ale vorbirii) şi o metrică (De metris). Ni s-au păstrat 
de la el şi Enigme în vezsuri, printre care şi unele nelipsite de farmec, iar 


3 pentru a se bucura din plin în chip monden (fb. laz:). 

$ în numele Tatălui, al Fiicei şi al Sfintului Duh (1b. lar:). 

? De aceea întotdeauna m-a iubit pămîntul germanic, / Neamul necioplit al slavilor şi 
aspra Sciţie (1. lar.). 

dintre scrisorile către prietenul său Lull, un alt anglo-saxon cultivat, a zecea 
zugrăveşte în culori vii infernul şi paradisul. Poate că e nepotrivită apropierea 
care s-a făcut între el şi Dante. „Viziunile“ modeste ale lui Winfridus par să 
fie mai ales reminiscenţe din Vergiliu, de la care împrumută în mod firesc, 
dacă nu stilul, cel puţin limbajul: 


Idcirco penetrant Herebi subtristia nigri, 
Tartara Plutonis plangentes ignea regisă. 


Pe parcursul anilor îndelungaţi de apostolat în ținuturile germanilor, Win- 
fridus a ştiut întotdeauna încotro să se îndrepte cînd avea nevoie de sfat sau 
sptijin: către Roma şi papă, sau, în Anglia, către Winchester şi episcopul Da- 
niel, singurele surse de cultură creştină care îi erau la îndemînă. 

În timp ce trimitea pe continent primul ei misionar, puerilis institutio? a 
lui Quintilian şi Cicero se fixa ea insăşi, în Anglia, în provincia situată la 
nord de riul Humber (Northumbria, Northumberland). În acest ţinul, totul 
începe în jurul unui om ciudat, Benedict Biscop care, la virsta de 25 de ani, 
pe cind îndeplinea deja funcţia de trimis al regelui Oswy, s-a hotărit să devină 
trimis al Domnului. Activitatea lui mistuitoare este o minunată expresie a 
nestăpinirii cu care aceşti germani din Anglia s-au aruncat asupra culturii 
creştine care Îi se dăruia. Estuarul nu ie mai eta de ajuns, voiau izvorul. Îndată 
ce ajunge preot, Biscop se duce la Roma, revine în Anglia, apoi, în vremea 
papei Vitalian, se întoarce la Roma. După ce îşi completează aici studiile, va 
petrece doi ani în mînăstirea din insulele Lerine, unde întră în Ordinul Sfintu- 
lui Benedict, apoi se întoarce la Roma, pentru a treia oară. Este perioada în 
care Vitalian îi trimitea la Canterbury pe Theodoros şi pe Hadrian. Biscop îi 
însoţeşte, ia conducerea minăstirii Sfintului Petru, pe care i-o încredinţează 
lui Hadrian după doi ani, apoi se duce, pentru a patra oară, la Roma. Se in- 
toarce cu un mare număr de cărţi de învăţătură religidasă (libros divinae eru- 
ditionis), pe care le cumpărase cu banii lui sau pe care le primise în dar de 
la prieteni. Pe drumul de întoarcere, ia din Vienne un alt maldăr de cărţi, care 
fuseseră strînse aici pentru el, şi, încărcat cu această avuţie, se întoarce de 
această dată acasă, adică nu în Kent, ci în Northumberland. După care regele 
Egfrid îi dăruieşte lui Biscop din propriile sale domenii un teren considerabil, 
situat la gurile riului Wear; de unde şi numele minăstirii pe care Biscop o 
ridică aici: Sfintul Petru din Wearmouth, 

Dar acesta nu era decit începutul. Biscop a fost unul dintre oamenii cărora 
înflăcărarea de a întemeia mânăstiri nu le mai dă pacea să şi stea în ele. După 
un an, se duce în Galia ca să aducă zidari în stare să-i clădească o biserică 
în stil roman (ecclesiam iuxta Romanorum... morem), precum şi sticlari a 

3 De actea pătrund în locurile triste ale negrului Erebos, / Plingindu-se de Tartarul de 


foc al stăpinului Pluton (JP. da.). 
9v. nota 102 de la p. 162. 

căror artă era pînă atunci necunoscută în Anglia, ca să-i împodobească feres- 
trele bisericii, ale sălii de mese şi ale mînăstirii. După care Biscop a pornit 
din nou la drum și s-a dus, pentru a cincea oară, la Roma. De data aceasta, 
se întoarce cu un dascăl de cînt liturgic şi cu o considerabilă cantitate de cărţi 
de tot soiul: innumerabilem librorum omnis generis copiam. Ce păcat că Beda 
nu ne dă un extras din catalogul acestor cărți! Între timp, Biscop mai obținuse 
de la regele Egtrid încă o danie de păminturi, pe care va întemeia o a doua 
mânăstire, închinată Sfintului Pavel. În intenţia lui, cele două minăstiri tre- 
buiau să formeze un singur așezămint religios, deşi fiecare cu abatele ei; însă 
adevăratul abate al celor două aşezări era însuşi Biscop, care a plecat de în- 
dată la Roma, pentru a șasea oară, ca să aducă moaşte, tablouri, odoare şi 
cărţi, de care avea nevoie pentru mînăstirea Sfintul Pavel. Aşa a apărut aşeza- 
rea Jarrow, care se află pe hartă chiar la nord de Wearmouth, aproape de 
vărsarea rîului Tyne. Biscop îşi iubea cărţile. A lăsat prin testament ca renu- 
mita şi opulenta bibliotecă (Bibliothecam... nobilissimam copiosissimamque), 
adusă de el de la Roma pentru instruirea Bisericii (ad instructionem ecclesiae 
necessariam!0), să se păstreze mereu întreagă, fără să fie neglijată sau risipită. 
Opera lui Beda Venerabilis avea să se nască aici, în această bibliotecă pe care 
Benedict Biscop o adusese la Jarrow de la Roma. 

Beda însuși ne asigură că opera lui se datorează strădaniilor neobosite ale 
lui Biscop: „Această Istorie bisericească a Britaniei, şi indeosebi a poporului 
englez (atât cît am putut să afiu din scrierile celor din vechime, din spusele 
bătrînilor sau din cele văzute de mine) a fost alcătuită, cu ajutorul lui Dum- 
nezeu, de mine, Beda, sluga lui Cristos şi preot al mînăstirii Sfinţilor Apostoli 
Petra şi Pavel, situată în Wearmouth şi în Jarrow. M-am născut pe pămîntu- 
rile acestei mînăstiri şi am fost dat de părinţi, la vîrsta de şapte ani, abatelui 
reverendisim Benedict, şi apoi lui Ceolfrid, ca să mă crească. De atunci, 
miam petrecut zilele în această mînăstire şi mi-am consacrat întreaga atenţie 
cercetării Scriptutilor. Am respectat disciplina impusă de regulament şi cîntul 
cotidian la slujbele din biserică, şi mi-a fost întotdeauna drag să învăţ, să-i 
învăţ pe alţii sau să scriu.“ Beda s-a născut în 673 şi a murit în 735. Există 
aşadar, la mai puţin de o sută cincizeci de ani de la sositea lui Augustinus 
printre aceşti păgini de limbă germanică, o vastă istorie ecleziastică a po- 
porului anglo-saxon care să fie povestită şi un istoric anglo-saxon care să o 
scrie în latină, iar această istorie este minunată. Una din sursele lui Beda este 
Istoria britanilor, sctisă de Gildas cu puţin înainte de 547, în care sînt relatate 
cuceritea şi nimicirea populațiilor britane de către cotropitorii anglo-saxoni. 
Fragmente din Istoria lui Gildas, împreună cu acea scriere obscură care este 
Hisperica famina, reprezintă aproape tot ce mai avem din literatura latină a 
britanilor de dinainte de cucerire. Nu încape comparaţie între aceste texte şi 
opera lui Beda, a] cărei stil simplu, direct şi sobru a făcut-o vrednică să fie, 
la rindul ei, luată de îndată drept model. 


1 pentru instruirea necesară a Bisericii (1b. taz.). 

Scrierea unei istorii nu însemna părăsirea tradiţiei romane, pe care Beda 
o reprezintă totuşi în alte direcţii. Mai avem de la el tratatul De arte metrica, 
a cărui încheiere merită citită de cei interesaţi de raportul dintre metru şi ritm; 
un modest lexic ortografic (De orthographia), un studiu despre figurile de 
retorică folosite în Sfinta Scriptură (De schematibus et tropis), o serie de 
sctieri despre unităţile de timp şi diviziunile lor, cronologie şi comput ecle- 
ziastic (De temporibus, De temporum ratione, De ratione computi); în sfîrşit, 
De rerum natura, enciclopedie asemănătoare cu cea a lui Isidor şi care va 
influenţa vreme îndelungată domeniul ştiinţelor naturii din Evul Mediu. Nu 
există vreo deosebire vădită între opera lui Beda şi cea a scriitorilor latini din 
imperiul tîrziu, iar istoriile noastre vorbesc pe bună dreptate despre Beda şi 
Cassiodor în acelaşi capitol, ca şi cum nici o schimbare însemnată nu s-ar fi 
produs în intervalul dintre ei. Cu toate acestea, sîntem în momentul în care 
am ieşit din imperiu şi am pătruns într-o lume străină, din punct de vedere 
politic, de tradiţia romană. E poate exagerat să susţinem că Anglia nu a făcut 
niciodată parte din imperiul toman, dar cu siguranţă că nu a fost niciodată 
pe deplin integrată. De altfel, în 596 imperiul nu mai este decit un nume. 
Italia e pustiită de longobarzi şi peste tot nu vezi decit inundaţii, molime şi 
foamete; un anglo-saxon ca Beda ar fi trebuit, în mod normal, să trăiască şi 
să moară fără să ştie o vorbă latineşte, şi poate chiar fără să audă vreodată 
de Roma, dar iată că totuşi opera lui se aşază firesc, în istoria literaturii latine, 
în continuarea celor ale lui Cassiodor şi Isidor, Quintilian şi Varro. Nici un 
împărat, nici un prefect, nici un soldat roman nu joacă nici cel mai tic rol 
în această istorie surptinzătoare. Singură şi fără alte forţe decit credinţa cîtor- 
va misionari, Biserica a reuşit într-o sută de ani să ciştige Anglia de partea 
culturii unui imperiu care nu mai există. 

Şi asta nu e tot. Oricum am explica-o, fapt este că latina a prins rădăcini 
în Anglia ca limbă literară fără să distrugă dialectele locale, ba chiar ajutin- 
du-le să se transforme în limbă literară scrisă. Poezia păgînă a anglo-saxonilor 
a fost prima care a evoluat în acest sens, dar influenţa unor scriitori ca Beda, 
în stare să folosească în mod iscusit proza latină, a sfirşit prin a scoate la 
iveală o proză anglo-saxonă din care se trage în linie dreaptă proza engleză 
de astăzi. Acest fapt se va produce în secolul al IX-lea, prin Alfred; impor- 
tanţa lui în cultura europeană va fi imensă, dar noi trebuie să ne oprim aici 
atenţia asupra cauzei care a determinat-o. Aşa cum foarte corect a remarcat 
W. P. Ker: „Nu există dovadă mai bună pentru nivelul culturii clasice ca 
proza.“ Ca să înțelegem ce s-a întîmplat atunci în Anglia, să ne închipuim 
că, în loc să înceapă cu modestul Jurămint de la Strasbourg, literatura fran- 
ceză ar fi debutat în secolul al VIII-lea cu o epopee naţională şi o poezie 
lirică; că regele Ludovic cel Sfînt ar fi trăit în secolul al IX-lea şi că acest 
suveran, acest sfint, acest soldat şi acest drept judecător ar fi, în istoria noastră 
literară, şi autorul celor mai vechi monumente ale prozei franceze: am avea 
atunci un echivalent aproximativ al regelui Alfred şi al operei lui. Traducînd 
Cura pastoralis de Grigore cel Mare, Istoria lui Paulus Orosius, Mingiierile 

filozofiei de Boethius, Alfred a dat primele modele de proză anglo-saxonă. 
T-a părut rău, cu siguranță, că tonul general al Mingiierilor nu era mai apăsat 
creştin, căci, acolo unde Boethius scrisese „Bine“ şi „iubire“, Alfred traduce 
fără să şovăie „Dumnezeu“ şi „Cristos“. 

Existenţa acestei culturi anglo-saxone de origine latină nu ar prezenta de- 
cât un interes local, dacă nu ar sta la originea renaşterii literelor în Europa 
continentală. Căci, într-adevăr, în şcoala catedralei din York, sub îndrumarea 
arhiepiscopului Egebertus, şi-a dobindit Alcuin (730-804) formaţia intelec- 
tuală şi morală, pe care avea s-o aducă mai tirziu în Franţa. Yorkul este îmbi- 
bat de influenţe romane. Aici a murit împăratul Sever în 211, aici a fost pro- 
clamat împărat Constantin cel Mare în 306. Pe de altă parte, Egebertus 
studiase la Jarrow cu Beda Venerabilis şi era secondat în predare de Aelber- 
tus, care avea să-i urmeze la scaunul episcopal al Yorkului în 766. Ştim chiar 
de la Alcuin că Aelbertus le preda în întregime elevilor trivium şi quadrivium 
şi că făcea tot ce-i stătea în putere ca să le insufle propriul său gust pentru 
studiu. Alcuin i-a urmat ca profesor al şcolii din York în 778, dar Carol cel 
Mare a reuşit să-l ia lingă el, mai întîi provizoriu, din 781 pînă în 790, apoi 
definitiv, din 793 pină la moarte. Cînd a acceptat o primă şedere în Ftanţa, 
Alcuin trebuie să fi avut cam 50 de ani, dar partea cea mai rodnică a carierei 
lui abia începea. 

Avântul intelectual al Occidentului de la sfirşitui secolului al VIII-lea s-a 
născut dintr-o gîndire politică alimentată, la rindul ei, de preocupări spirituale. 
Carol cel Mare socotea că-şi are puterea de la Dumnezeu şi că este dator, 
asemenea regelui David din Scriptură, să-şi călăuzească poporul pe căile Dom- 
nului. Instrucţiunile sale din 802 pentru missi dominici!! amintesc că prima 
îndatorire a unor supuşi credincioşi este să stea cu totul în slujba lui Dumne- 
zeu „pentru că Domnul împărat nu poate veghea singur asupra conduitei şi 
disciplinei fiecăruia“. Într-un stat în care buna rinduială depinde într-o aseme- 
nea măsură de disciplina personală a fiecăruia dintre membrii lui şi în care 
această disciplină este cea a religiei creştine, învăţătura se impune ca o ne- 
cesitate, 

E destul de greu să ne închipuim situaţia intelectuală şi morală a Occi- 
dentului în epoca lui Carol cel Mare. Spre deosebire de Britania, Galia fusese 
odinioară temeinic integrată în imperiu şi profund romanizată. Istoria litera- 
turii latine cunoaşte nume de poeţi, oratori, istorici şi teologi de origine bar- 
bară, dar de cultură romană, ale căror opere atestă supravieţuirea tradiţiei cla- 
sice în Occident. Ea pare totuşi să fi cunoscut o decădere atit de ncîntreruptă 
şi atât de profundă de-a lungul secolului al V-lea, încît putem spune că în 
secolul al VI-lea dispăruse aproape cu totul. Încă din 580, Grigore de Tours 
sctia în prologul Istoriei francilor: „Oraşele din Galia au lăsat studiul literelor 
să decadă, sau chiar să piară... Nu puteai găsi pe nimeni în stare, ca un învăţat 


”! trimişi Domnului (18. laz.). 

priceput în ale dialecticii, să povestească întîmplări în proză sau în versuri. 
Cei mai mulţi se jeluiau, spunînd: Vai de vremurile noastre, căci studiul li- 
terelor a pierit dintre noi!“ Acest Vae diebus nostris, quia periit studium lit- 
terarum a nobis este de două ori grăitor. Să deplingi ruina literelor într-o 
asemenea limbă latinească era o dovadă în sine. lat dacă s-ar obiecta că avem 
de a face cu un citat, acea bine cunoscută rusticitas!? a lui Grigore de Tours 
ar confirma îndeajuns exactitatea mărturiei lui. Este adevărat că italianul Fot- 
tunatus (530-609), episcop de Poitiers, păstrează în acea perioadă o urmă de 
artă a poeziei. Vexilla regis nu a fost dat uitării şi merita, într-adevăr, să su- 
praviețuiască, dar Fortunatus însuşi nu se prea lăuda cu învăţătura şi recu- 
noștea că nu i-a citit niciodată nici pe Platon, nici pe Aristotel şi nici măcar 
pe Hilarius din Poitiers, Ambrozie sau Augustin. Toate mărturiile concordă 
în această privinţă: în secolul al VI-lea, predarea literelor nu mai este decit 
o ruină. Şcolile romane au dispărut, iar în ce priveşte şcolile creştine, nici un 
text, nici un fapt nu ne îndreptăţeşte să presupunem că ar fi predat altceva, 
alături de elemente de religie, decit cititul, scrisul şi probabil cîteva rudimente 
de latină bisericească. Aceeaşi situaţie se prelungeşte în secolul al VII-lea, 
cu toate că, de data aceasta, trebuie să semnalăm un text care atestă supra- 
vieţuirea în acea epocă a cîtorva vestigii ale strălucitului trecut al culturii 
galo-romane. În /storia ecleziastică (III, 18), Beda relatează că, în 635, regele 
Sigebert din East Anglia, „doric să imite bunele instituții pe care le văzuse 
în Franţa, a înfiinţat o şcoală în care tineretul să înveţe literele”. Se pare totuşi 
că, în Franţa, aceste şcoli nu au fost de ajuns ca să menţină aceste studii 
deasupra unui nivel foarte scăzut. La sfirşitul secolului al VIII-lea, Carol cei 
Mare se plinge că scrisorile pe care le primeşte fac cinste mai degrabă sim- 
ţămintelor decît stilului autorilor. Ca să remedieze această stare de lucruri, 
porunceşte în capitularul din 789 să se deschidă în fiecare episcopie şi în 
fiecare mînăstire şcoli în care să fie primiţi copiij de condiţie liberă, dar şi 
copii de şerbi, şi în care să se predea psaltirea, solfegiul, cîntul, computul 
bisericesc şi gramatica. Program în aparenţă modest, dar care se putea extinde 
Ja nesfirşit, de vreme ce computul putea să cuprindă toată astronomia, iar 
gramatica întreaga literatură. Dar în reformă era mai important spiritul decât 
programul. Ca să-i fie pe plac lui Dumnezeu, oamenii trebuiau nu numai să 
trăiască aşa cum se cuvine, ci şi să vorbească cum se cuvine: Qui Deo placere 
appetunt recte vivendo, ei etiam placere non negligant recte loquendo!3. Între 
un Grigore cel Mare care îl ceartă pe episcopul de Vienne că a predat gra- 
matica şi regele Carol care le porunceşte episcopilor să o predea distanța e 
marc. Intervalul dintre cei doi este acoperit de episcopii îndrumători ai şco- 
lilor anglo-saxone, reprezentaţi pe lingă regele Caro! de elevul lot Alcuin. 

1 ignoranță (6. Iaz). 


I3 Cei care doresc să-i fie pe plac lui Dumnezeu trăind cum se cuvine să nu neglijeze 
să-i placă şi vorbind cum se cuvine (fb. lat). 

Era firesc să se caute reprezentanţi ai culturii latine mai înfîi în Italia. 
Carol cei Mare a găsit trei, cărora le-a alăturat doi spanioli. Toţi erau oameni 
înzestrați, destul de asemănători cu acei visiting professors de azi, care se 
lasă ispitiţi de avantajele ce li se oferă, dar care sînt vizibil stingheriţi în lu- 
crările şi obiceiurile lor. Şi-au jucat rolul, dar nu au dat o contribuţie ade- 
vătată. Paulus Warnefrid (Paulus Diaconus), longobard (aprox. 725-797), a 
venit în Franţa în 782 ca să încerce să-şi elibereze fratele, făcut prizonier de 
război în 776. Carol l-a cunoscut deci întîmplător. De altfel, şederea lui la 
curte a fost scurtă: după ce a predat aici greaca timp de cinci ani (782-786), 
s-a retras la Montecassino, unde a şi murit. Acolo şi-a scris Istoria longobar- 
zilor. Contribuţia lor personală la reforma carolingiană a constat în verificarea 
unei culegeri de Predici, publicată de Caroi cei Mare cu acest remarcabili 
cuvînt înainte: „Ne luăm sarcina să înviem, cu toată rîvna de care sîntem în 
Stare, studiul litereloe, abandonat din nepăsarea înaintaşilor. Îi poftim pe toţi 
supușii noştri, pe cît le stă în putinţă, să cultive artele liberale, pentni care le 
dăm noi înşine pildă.“ Un alt italian, Petrus din Pisa, preda deja în 767 la 
Padova, unde îl aude Alcuin, aflat în călătorie spre Roma. Eginhard poves- 
teşte că Petrus era deja în virstă (senem) cînd i-a predat lui Carol cel Mare 
latina, în Şcoala de la Palat. Dacă e să judecăm după Grammatica pe care a 
scris-o, şi pe care M. Manitius o aşază cu mult deasupra celei a Sfintului 
Bonifaciu, Carol n-a prea avut mult de învăţat de la un asemenea profesor. 
Tot un musafir aflat în trecere pe lia Şcoala Palatului este şi Paulinus din 
Aquileia (? 802), care se pare că a predat aici literele doar între 777 şi 787. 
Se spune că între Paulinus şi Alcuin s-a legat o prietenie trainică. Tot ce se 
poate, dar, într-unul din poemele pe care le adresează regelui Carol, Alcuin 
îl roagă stăruitor să-l apere de vorbele pizmaşe ale lui Paulinus, Petrus din 
Pisa şi ale altora cîtorva. Fără îndoială că intrigile nu lipseau în această co- 
loniă de grămătici. 

Nivelul celor doi spanioli era în mod clar mai ridicat, dar nu-i putem so- 
coti chiar recrutaţi de Carol cel Mare. Se refugiaseră din Spania în Franţa, 
unde superioritatea culturii lor nu putea decit să le asigure o carieră strălucită. 
Născut în 769, Agobardus a venit la Lyon în 792, a fost hirotonit în 804 şi 
a ajuns arhiepiscopul oraşului în 816. A fost una din luminile Bisericii caro- 
lingiene, dar operele lui privesc în mod direct istotia teologiei, a liturghiei şi, 
trebuie s-o spunem, a folclorului, căci acest mare adversar al superstiţiilor 
populare, ca să le poată respinge, a trebuit mai întii să le descrie. Din biblio- 
teca lui particulară provine cel mai vechi manuscris medievai al lui Quintilian 
cunoscut pînă acum, Parisinus 1622. Theodulfus de Orlcans ($ 821) repre- 
zintă, dimpotrivă, tipul desăvirşit de literat al epocii carolingiene. Acest epi- 
scop de Orleans era om cu gust, căci lui i se datorează părţile cele mai vechi 
ale bisericii din Germigny, în apropiere de Saint-Benoit-sur-Loire (Fleury- 
sur-Loire). Era şi un om de spirit şi un poet latin superior majorităţii contem- 
poranilor, lui Alcuin de pildă. În poemul intitulat De libris quos legere soie- 
bam, unde susţine interpretarea poeţilor din perspectiva morală, Theodulfus 

îi aminteşte, ca autoti preferaţi, pe Vergiliu, Ovidiu, Horaţiu, Lucan şi Cicero. 
Operele lui abundă în reminiscenţe clasice: Stixul, Cocitul şi Aheronul îi sint 
familiare acestui locuitor de pe malurile Loarei, care poate să folosească tot 
atitea versuri ca şi Ovidiu în descrierea unui vas decorat cu Muncile lui Her- 
cule. Fără îndoială că acestui talmeş-balmeş mitologic îi preferăm astăzi Sti- 
huri care să fie cîntate de copii în ziua Floriilor, treizeci şi nouă de distihuri 
elegiace care s-au cîntat fără intrerupere în Franța pină în ajunul Revoluţiei. 

Se poate spune despre aceste personaje diferite că reprezintă elita lite- 
raţilor chemaţi sau primiţi de Carol cei Mare. Gramaticianul Clemens din 
Irlanda (Clemens Scortus), care va mai preda la Şcoala Palatului şi sub dom- 
nia lui Ludovic cel Pios, pare să aparțină generaţiei următoare, dar rolul lui, 
deşi a durat mai mult, nu pare să-l fi depăşit pe cel al unui Petrus din Pisa 
de o calitate mai bună. Personalitatea lui Alcuin, dimpotrivă, se desprinde de 
acest grup cu o extraordinară claritate. El nu este poate superior celorlalți, ci 
altfel decit ei. Între profesori şi literați, Alcuin este misionar şi apostol. Mai 
exact, este un misionar al culturii latineşti creştine din York şi Jarrow în Fran- 
ţa carolingiană, de unde, odinioară înfloritoare, această cultură dispăruse. În 
scrisori, Alcuin însuşi s-a exprimat adesea ca un om însărcinat cu această 
misiune. Cind a murit, la 19 mai 806, după o viaţă de trudă care se încheia 
în odihna mânăstirii Saint-Martin din Tours, Alcuin lăsa în urmă o adevărată 
operă de apostol şi civilizator. 

Ar fi nedrept să minirmnalizăm rolul personal al lui Carol cel Mare, rol 
hotăritor. Toată această mişcare de reformă a pornit din voinţa lui de a-şi 
civiliza popoarele prin creştinare. Capitularul pe care îl trimite în 778 lui Ban- 
gulfus, episcop de Fulda, reprezintă, într-adevăr, cauza înmulţiri şcolilor mî- 
năstireşti şi catedrale, care vot rămîne centrele vieții intelectuale medievale 
pînă la apariția Universităţilor, în secolul al XIII-lea. În general, şcolile mi- 
năstireşti cuprindeau o şcoală interioară, sau claustrală, rezervată călugărilor 
mânăstirii, şi o şcoală exterioară, în care erau admişi preoţii mireni. La ori- 
gine, toate aceste şcoli depindeau de mînăstiri benedictine, Saint-Martin din 
Tours, Fulda, Fleury-sur-Loire fiind strălucite exemple. Şcolile de pe lîngă 
catedrale (numite şi episcopale sau capitulare) s-au organizat de timpuriu în 
jurul bisericilor catedrale, sub indrumarea personală şi uneori chiar cu cola- 
botarea efectivă a episcopului. Laon, Reims, Chartres şi Paris vor avea şcoli 
catedrale renumite, iar Universitățile se vor organiza, mai tirziu, mai ales în 
jurul unor asemenea şcoli. Avintul imprimat de Carol cel Mare curentului de 
studii care a început sub domnia lui a fost de durată; în secolele următoare, 
ei s-a accelerat neîncetat, iar meritul este în primul rînd al impăratului. Tot 
aşa, ne-am cam înşela dacă i-am atribui lui Alcuin un geniu care nu i-a lăsat 
urme în opere. Exeget şi teolog de mina a doua, poet mediocru, Alcuin nu 
ne-a lăsat decît contribuţii foarte modeste la studierea artelor liberale: Gram- 
matica, De orthographia, De dialectica şi Dialogus de rhetorica et virtuti bus. 
Cît priveşte singura sa lucrare cu adevărat filozofică, tratatul Despre natura 
sufletului (De animae ratione), ale cărui principale idei sînt luate din Sfintui 

Augustin, vedem imediat ce distanţă îl desparte pe Alcuin de modelul său. 
El alege şi grupează, în mod inteligent de altfel, idei care la Sfintul Augustin 
sînt încărcate de psihologie neoplatonică, iar la el nu mai apar decît reduse 
la stare brută. Un exemplu ne va lămuri. Alcuin reproduce teoria augustiniană 
şi plotiniană despre senzaţie ca de la sine înțeleasă: simţurile sint soli care 
vestesc sufletul despre ce se întîmplă în corp, dar sufletul e cel care elabo- 
rează, înăuntrul său, senzațiile şi imaginile. Nici o observaţie a lui Alcuin nu 
iasă să se presupună că el ar fi bănuit imensa însemnătate filozofică a unei 
asemenea teze. A admite că senzaţia este un act al sufletului înseamnă să te 
alături implicit definiţiei omului dată de Platon în Aicibiade, preluată de la 
Platon de Plotin şi de la Plotin de Augustin; omul este un suflet care foloseşte 
un corp. Definiţia însăşi e legată de o ontologie şi de o metafizică bine de- 
finite. Pe scurt, simplul fapt că acceptă, la rîndul lui, această teză îl angajează 
pe Alcuin în neopiatonism, dar fără ca el să fie conştient de acest lucru. În 
mod evident, Evui Mediu e încă departe de maturitatea filozofică. Pînă la 
începutul secolului al XIII-lea, Augustin va fi citit, citat şi chiar plagiat, fără 
să se disceamă încărcătura metafizică din textele sale. 

Adevărata măreție a lui Alcuin ține mai degrabă de persoana şi de opera 
lui de civilizator decît de cărţile scrise. Ea iese la iveală pretutindeni în scti- 
sori şi în cele cîteva pasaje din tratatele în care îşi exprimă admiraţia profundă 
pentru cultura antică şi hotărîrea de a o păstra. Spiritul maeştrilor săi din York 
supravieţuieşte în el şi îi însufleţeşte întreaga operă. Profesorul lui, Egebertus, 
obişnuia să spună că artele liberale nu sînt lucrare omenească, ci lucrarea lui 
Dumnezeu, care le-a creat în natură, unde oamenii nu au trebuit decît să le 
găsească. Anticii, cel puţin, au făcut-o; ce rușinos ar fi pentru creştini să nu 
fie nici măcar în stare să le păstreze! Alcuin nv a uitat niciodată această lecţie, 
iar viaţa lui nu a fost decit punerea ei în practică. „În zorii zilelor mele“, scria 
el într-ufa din primele scrisori adresate lui Carol cel Mare, „semănam în Brita- 
nia; acum, la amurgul vieţii, cînd singele îmi îngheaţă, semăn mai departe în 
Franţa şi mă rog din toată inima să-mi ajute Dumnezeu să rodească sămîna în 
amindouă ţările. Cît despre mine, m-am împăcat, ca Sfintul Ieronim, cu gîn- 
dul că, deşi toate trec, Înţelepciunea rămine, iar puterea ei creşte neîncetat“, 

Piedica cea mai mare în calea operei lui misionare era lipsa de cărţi. Şcoa- 
la din York era înzestrată din belşug cu autori clasici. În poemul latinesc în 
care laudă această bibliotecă, Alcuin pomeneşte mai ales de Cicero, Vergiliu, 
Lucan, Statius, Ovidiu, Pliniu, Boethius şi de multe alte cărți, modele ale artei 
sceisului în proză, pe care pana oboseşte numai înşirîndu-le. Într-o altă seri- 
soare, trimisă lui Carol de la Saint-Martin din Tours, Alcuin arată clar care 
este piedica de care se loveau bunele lui intenţii: „Din nenorocire, sînt acum 
lipsit de multe cărţi pe care le aveam la îndemiînă în țara mea natală, adunate 
acolo prin grija dascălului meu Aclbertus şi prin a mea. Ţi-o spun Domniei 
tale, pentru ca iubirea statornică ce-o porţi Înţelepciunii să te facă să trimiţi 
câțiva dintre elevii mei în Britania, ca să aducă în Franţa toate aceste flori 
englezeşti. Şi astfel, grădina Edenului nu se va mai afla doar în York, precum 

o grădină închisă (horzus conclusus). Ci vom vedea mlădiţa din pomul raiului 
cum creşte în ţinutul Touraine din Franţa. Şi de va bate peste grădinile Loarei 
vînt de la răsărit, toate se vor umple de mireasma lui.“ Alcuin a lucrat tot 
timpul în Franţa, pentru Biserică, păstrând în suflet dorul de ţara de care se 
înstrăinase ca să pornească această mare operă. Cînd scrie patria!4, trebuie 
să înțelegem „York“ şi să avem în vedere minăstirea la care se gîndea neînce- 
tat: „Părinţi şi Fraţi, mai dragi inimii mele decît orice pe lume, nu mă dați 
uitării, rogu-vă, căci viu sau mort voi fi mereu de-al vostru. Poate Dumnezeu 
se va îndura ca voi, care mi-aţi plămădit tinereţea, să mă inmormintaţi la 
bătrîneje. Şi chiar de-ar fi ca trupul meu să odihnească aiurea, gîndesc că 
sufletul îmi va odihni printre voi, mulţumită sfintelor voastre rugăciuni.“ 

Alcuin nu a murit în Anglia şi nu a fost îngropat în York; a murit la 
“Tours, la 19 mai 806, iar osemintele i se păstrează la abația Saint-Martin. Ar 
fi nepotrivit ca Franţa să rivalizeze cu Yorkul la dragostea lui Alcuin, dar nu 
poate să-l uite, nici după ce s-au scurs atitea veacuri, pe grămăticul mărinimos 
care a aprins din nou pentru ea, în Touraine, flacăra culturii antice. Evul Me- 
diu cel puţin nu l-a uitat niciodată. Singura ambiţie a lui Alcuin şi-a găsit 
exprimarea desăvirşită într-una din scrisorile lui către Carol cel Mare: zidirea 
în Franţa a unei noi Atene (forsan Athenae nova perficeretur in Francia!5), 
sau mai degrabă a unei Atene mult mai presus decît cea veche, căci, încunu- 
nată de învăţătura Domnului Nostru Isus Cristos, ea depăşeşte înțelepciunea 
Academiei: „Aceea, fără vreo altă învăţătură decit ştiinţele lui Platon, a strălu- 
cit în cele şapte Arte, dar aceasta întrece în măreție toată înțelepciunea lumii 
pentru că este, pe deasupra, îmbogăţită de plinătatea celor şapte Daruri ale 
Duhului Sfint.“ 

Ce şi-a propus, Alcuin a făcut cu adevărat, căci a pus bazele viitoarei 
Universităţi din Paris, în care gândirea secolului al XIII-lea avea s-o depă- 
şească, într-adevăr, pe cea a lui Platon şi Aristotel. Încă de la sfirşitul secolu- 
lui al IX-lea (către 885), în Cronica de la Sfintul Gal! a călugărului germanic 
Notker cel Gingav, îşi face apariţia ceea ce am putea numi tema istorică de 
translatione studii!S. Citim, chiar de la începutul operei, povestea romanţată, 
şi de altfel plină de confuzii, a sosirii în Franţa, în timpul domniei lui Carol 
cel Mare, a unui englez pe nume Alcuin (Albinus), cel mai mare dintre în- 
văţaţii timpurilor noi. Acest supra caeteros modernorum temporum!? de altfel 
ne aduce aminte la timp că noţiunea noastră de „Ev Mediu“ este modernă şi 
că în Evul Mediu oamenii se considerau modemi. Carol cel Mare, adaugă 
Notker, l-a oprit pe acest Alcuin lingă el, s-a mîndrit să-i fie elev şi să-i spună 
profesor şi, în sfîrşit, i-a dat abația Saint-Martin din Tours, ca să-i înveţe pe 
cei care aveau să se adune în jurul lui. După care Notker conchide, într-o 


1 patrie (IP. lat). 

15 poate o nouă Atenă va fi clădită în Franţa (1b. laz:). 

1 transferul erudiției, „strămutarea cărturăriei“ (/b. lat.). 

17 deasupra celorlalți [învăţaţi] ai timpurilor zoderne (1b. dat). 

frază al cărui ecou avea să răsune peste veacuri: „Învățătura lui Alcuin a fost 
atit de rodnică, încât galii de azi, sau francezi, au ajuns egalii vechilor romani 
sau atenieni." 

Tema va reapărea frecvent în Evul Mediu. În secolul al XII-lea Chrâtien 
de Troyes o va relua cu mult talent în Cliges; o regăsim în secolul al XIII-lea, 
în Speculum historiale de Vincentius din Beauvais (lib. XXIII, cap. 173), în 
Compendiloquim de loannes din Wales (Pars X, cap. 6) şi în Marile Cronici 
ale Regatului Franţei; în secolul al XIV-lea e reluată de Thomas din Irlanda 
în De tribus sensibus Sacrae Scripturae, iar în 1384 foloseşte drept argument 
juridic într-o dispută între Facultatea de Drept din Paris şi Adunarea Cano- 
micilor catedralei Notre-Dame: Ceux de la Faculte disent que en l'estude de 
L'Universite de Paris qui fu a Romme, et depuis translatte d Paris, a quatre 
Facultds de theologie, de decrez, de medicine et des Arts, et y sont, depuis 
qu'il ot Universite a Paris, et est la plus ancianne du monde, car c'est celle 
que fu â Athenes, et d'Athenes â Romme et de Romme fu translate a Paris*. 
La care Adunarea a răspuns îndreptăţit că nici la Atena, şi nici la Roma nu 
se predau dreptul canonic şi teologia, dar nu a pus la îndoială că /'estude et 
Universite qui est a Paris fu avant l'incarnacion Nostre Seigneur quant aux 
Facules des Arts et de medicine**. În predica Trăiască Regele!, pe care a 
tostit-o din partea Univezsităţii în faţa regelui Carol VI, la 7 noiembrie 1405, 
brodînd pe aceeaşi temă, Joannes Gerson considera că ştiinţa a început o dată 
cu primul om, în Paradisul pămintesc, de unde a venit, per successum!8, la 
evrei; de la evrei, cum scrie losif, la egipteni prin Avraam; apoi, din Egipt 
la Atena, de la Atena la Roma, şi, în sfîrșit, de la Roma la Paris. Savanjii 
secolului al XVI-lea au avut, probabil, motivele lor să se socotească desco- 
peritori ai Antichității, dar fapt este că Evul Mediu i-a revendicat neîncetat 
moştenirea. Ca să înțelegem cultura medievală din propria ei perspectivă, 
trebute să o legăm aşadar de cea romană, prin mijlocirea anglo-saxonilor. 
Adnotind un manuscris al lui Adhemar din Chabannes, călugărul Gautbertus 
ne-a rezumat această genealogie a cunoașterii în cîteva rînduri pline de inad- 
vertenje istorice, dar al căror înţeles general este limpede: călugărul Theodo- 
ros şi abatele Hadrian l-au învăţat Grammatica pe Aldheimus; Aldhelmus pe 
Beda; Beda, prin Egebertus, pe Alcuin, care !-a învăţat pe Rhabanus Maurus, 
ptecum şi pe Smaragdus, care I-a învăţat pe Theodulfus, după care au venit 
Herricus din Auxerre, Hucbaldus, Remigius, care a avut mulți discipoli, şi 
aşa mai departe (text în J. de Ghellinck, vol. 1, p. 78). 


* Cei de ta Facultate zic că în centrul de studii al Universităţii din Paris, care a fost 
la Roma şi apoi s-a strămutat la Paris, sînt cele patru Facultăţi de teologie, drept, medicină 
şi Arte şi sint aici de cind e Universitate în Paris, care este cea mai veche de pe lume, 
căci e cea care a fost la Atena, şi de la Atena la Roma, şi de la Roma a fost strămutată 
la Paris (/p, fr. veche). 

** centrul de studii şi Universitatea ce se află la Paris au existat inainte de intruparea 
Domnului nostru, ca Facultăţi de Arte şi de medicină (IP. fi. veche). 
1% prin descendență (îb. lat.). 

Nu era vorba de o simplă iluzie. Începînd cu Alcuin şi pînă către jumăta- 
tea secolului al XII-lea, asistăm într-adevăr la propagarea din şcoală în şcoală 
a unei culturi literare de esenţă biblică şi patristică, pentru care grammatica 
imperiului roman tirziu a constituit temelia. Ca să răspundă nevoilor acestei 
învățături, au fost necesare tot mai multe opere clasice ale literaturii latine, 
şi e de ajuns să consultăm introducerea oricărei ediţii moderne a uneia dintre 
aceste opere, ca să constatăm că manuscrisele care ne-au păstrat-o provin cel 
mai adesea din scriptorium-ul vreunei abajii benedictine din secolele al 
IX-lea-al XII-lea. Aşa stau lucrurile nu numai cu Vergiliu şi Cicero, dar chiar 
şi cu opere la fel de puţin creştine ca De natura rerum a lui Lucrețiu, sau la 
fel de puţin educative precum cele ale lui Ovidiu. Cum spunea M. Manitius: 
„Ceea ce mai avem astăzi din manuscrisele precarolingiene ale clasicilor este 
neînsemnat în comparaţie cu cele a căror păstrare se datorează activităţii co- 
piştilor şi comentatorilor din veacurile al VIII-lea şi al IX-lea.“ Ni se spune, 
e adevărat, că în Evul Mediu călugării copiau aceste opere, dar nu le gustau. 
Fiecare epocă îşi are propriul ei mod de a înţelege Antichitatea, iar Evul Me- 
diu a înţeles-o în felul lui. Atunci, ca şi acum, au existat oameni cu carte şi 
analfabeți, iar, printre cei cu carte, şi cîţiva pedanţi, dar au existat cu siguranţă 
şi destule minţi luminate care să menţină în viaţă studiul literelor şi să ne 
transmită tradiţia lor. Vechea Beari Flacci Alcuini Vita ni-l înfăţişează pe tână- 
rul Alcuin care îl preferă pe Vergiliu Psalmilor (Virgilii amplius quam psal- 
morum amator!) şi care mu vrea să iasă din chilie — unde citea pe furiş 
Eneida — ca să ia parte la stujba de noapte (Patr. laz., vol. C, col. 91-92). 
Este adevărat că, ajuns profesor, Alcuin va interzice ca în şcoala lui să se 
citească Vergiliu. Va fi trecut atunci de virsta iubirii dintre Enea şi Dido, dar 
alţii o vor atinge, la rândul lor. Ştim că profesorul Sigulfus, încălcînd inter- 
dicţia, comenta Vergiliu împreună cu doi elevi, în propria lui chilic şi secre- 
tissime??, în ciuda instrucţiunilor lui Alcuin, care îl va numi, cu asprime, 
„vergilian“ (Unde te habemus, Virgiliane 721). Blindul Sigulfus şi-a recunos- 
cut nesăbuinţa, dar Alcuin îi aduce aceeaşi învinuire vechiului său elev Rig- 
bodus, episcop de Trier, care nu-i scrisese de un an: „Ce păcat a săvirşit oare 
părintele ca fiul să-l dea astfel uitării? Sau dascălul, ca să fie astfel uitat de 
elev?... Să mă fi şters din amintirea ta iubirea pentru Vergiliu? A, de m-ar 
chema Vergiliu! Ți-aş sta atunci mereu înaintea ochilor şi ţi-ai petrece vremea 
cercetindu-mi fiecare vorbă, şi, cum spune zicala, tunc felix nimirum, quo 
non felicior ullus?. Dar Alcuin a plecat, a sosit Vergiliu, iar Maro se cui- 
băreşte în locul dascălului tău... Aş vrea ca inima să-ţi fie plină de cele patru 
Evanghelii, şi nu de cele douăsprezece cărţi ale Eneidei.“ Să nu confundăm 
niciodată poziţia oficială a omului Bisericii faţă de clasici cu reacţiile perso- 
nale ale celor care îi citeau. De fapt, interdicții precum cele ale iui Alcuin ar 
fi de ajuns ca să ne informeze despre felul în care Alcuin însuşi îi citise în 


15 care iubea mai degrabă opera lui Vergilius decit Psalmii (IP. lat.). 

20 în foarte moare taină (îb. lat). 

2! de unde te avem, admirator al lui Vergilius? (Ip. la). 

2 în acest caz, [eşti] desigur fericit, cum nu e nimeni altul soai fericit (7b. lar.). 

tinereţe, chiar dacă poeziile latineşti pe care ni le-a lăsat nu sînt o dovadă de 
netăgăduit. Alcuin nu este decît un poet mediocru, dar a făcut „versuri lati- 
neşti“ şi, ca mulţi alţii pînă în zilele noastre, nu le-a făcut decît din fişii rupte 
din clasici. Est locus undoso circumdatus undique ponto? şi At pater ille 
pius?4 sau Illos Aonio docuit concinnere cantu?5 sînt formule îndeajuns de 
grăitoare despre modelele lui Alcuin chiar şi pentru cel mai modest latinist. 
Locus circumdatus?6 este York, iar pater ille pius27 nu mai este Enea, ci Ege- 
bertus, tot Egebertus, şi nu Apollo, fiind cel care îi învaţă pe elevi cîntul. 
Dumnezeu se numeşte Tonans?8, iar preafericiţii sînt cives Olympi2 sau gens 
diva Tonantis%. Toate aceste zorzoane mitologice vor fi comune în Evul Me- 
diu, nu trebuie să vedem în ele nimic altceva decit o convenţie literară, care 
se impunea de îndată ce venea vorba despre lucruri creştine într-o limbă îm- 
prumutată din poezia clasicilor latini. Faptul trebuie totuşi cunoscut, pentru 
ca, atunci cînd se va ivi din nou în secolul al XVI-lea, să nu se caute în el 
semnul clar al unei reînnoiri păgine. Pînă şi pentru unii poeţi din veacul lui 
August, Iupiter nu mai era decit o convenţie literară; toată lumea ştia că nu 
este nimic mai mult, şi tocmai de aceea l-au folosit în voie atiţia poeţi creştini. 

Compatriot, discipol şi succesor al lui Alcuin ca abate la Saint-Martin din 
"Tours, Fredegisus (ț 834) a fost o minte cu orientare mai spectaculoasă şi 
mai temerară. Îi datorăm o Epistola de nihilo et tenebris, în care susţine că 
neantul şi întunericul sînt ceva, şi nu numai absența a ceva. Principiul argu- 
mentării lui este că orice substantiv cu sens determinat semnifică ceva: om, 
piatră, lemn, de pildă; deci „neant“ se referă la ceva. De altfel, nu se poate 
semnifica nimic acolo unde nu există nimic: omnis significatio est eius signi- 
ficatio quod est, id est rei existentis3!. Aceste formule nu erau chiar atit de 
lipsite de sens pe cit s-a spus, şi este chiar ciudat că nu şi-au dat seama şi 
comentatorii lui Fredegisus. Ar fi absurd să spui că nihil 32 denumeşte ceva, 
dacă accepţi în același timp că nihil înseamnă neant. Or, e tocmai ceea ce 
ncagă Fredegisus. Acel nihil pe care îl are el în vedere este cel din care Dum- 
nezeu a făcut lumea (ex nihilo%), adică un fel de materie comună şi nedife- 
tenţiată din care a alcătuit toate celelalte lucruri. Să adăugăm la asta că Liber 
contra obiectiones Fredegisi abbatis, scris de Agobardus, episcop al Lyonu- 
lui, împotriva unui tratat al lui Fredegisus, azi pierdut, îi atribuie acestuia 
teoria preexistenjei sufletelor şi leagă astfel cele două teze: „Vă învinuim că 


2 este un loc înconjurat pretutindeni de marea unduioasă (7b. lat.). 

2 dar acel tată pios (lb. lar.). 

2% i-a învăţat să cînte. cu cîntec aonian (1. lar.). 

2% locul inconjurat (lb. lat.). 

77 tatăl pios (IP. lar). 

2 Cel care bină (5. lat.). 

2 cetăţeni ai Olympului (P. lar.). 

% neamul divin al Celui care tună ([b. lar). 

orice semnificaţie reprezintă semnificaţia a ceea ce este, adică a lucrului existent 
(8. lar). 

2 nimic (fb. at.). 

3% v. nota 3 de la p. 16. 

aţi spus despre sufletele care se vor uni cu trupurite: Anima quando ad corpus 
pervenit4, ca şi cum aţi şti din ce loc vine sufletul, sau ca şi cum aţi şti în 
ce loc zace această materie necunoscută, din care spuneţi că sînt create su- 
fletele.“ A gobardus susţine, dimpotrivă, că sufletul e creat o dată cu trupul. 

Influenţa civilizatoare a lui Alcuin se menținea în Ftanţa şi, în același 
timp, se extindea în Germania prin elevul lui, Rhabanus Maurus. Născut la 
Mainz pe la 784, la început elev al lui Bangulfus la abația benedictină Fulda, 
leagăn al creştinismului în Germania, Rhabanus Maurus a fost trimis la Tours 
ca să-şi desăvirşească învățătura cu Alcuin, s-a întors în 801 la Fulda, a fost 
ales abate în 802, s-a retras din această slujbă în 842, a ajuns episcop de 
Mainz în 847 şi a murit în 856. Influenţa lui Rhabanus Maurus asupra dez- 
voltării culturii germane a fost imensă. În ţara lui a primit titlul, binemeritat, 
de praecepror Germaniae?S, dar învățătorul învățătorului germanilor rămîne 
Alcuin. 

În afară de Comentariile sale biblice şi de citeva poeme, Rhabanus Mau- 
rus a scris o Grammatica, un tratat despre computul bisericesc şi opusculul 
De anima, opere care nu ies din tiparul operelor similare ale lui Alcuin. V. 
Cousin şi B. Haurdau îi mai atribuie şi glosele la /sagoge de Porphyrios şi 
la De interpretatione de Aristotel, în care formarea cunoştinţelor intelectuale 
este analizată cu limpezime, pe un plan, de altfel, pur psihologic, mergînd de 
la simţuri la imaginaţie şi de la imaginaţie la inteligenţă. Intelecţia (inze/lec- 
tus) este definită ca animae intelligentis passio*6 şi rei intellectae similitu- 
do3?. Dacă aceste glose sint într-adevăr opera lui, Rhabanus trebuie aşezat, 
ca dialectician, mult deasupra lui Alcuin. 

În orice caz, elevul şi-a depăşit cu mult maestrul în două lucrări la care 
Alcuin nu s-ar fi gindit niciodată şi care, cu toate acestea, corespund întru 
totul nevoilor unei țări în care se urmărea împămintenirea unei culturi latine 
de inspiraţie creştină. De clericorum institutione este un fel de tratat despre 
studiile ecleziastice în folosul clericilor germani din secolul al IX-lea. Pro- 
gramul propus urmează în mod firesc ordinea “artelor liberale, aşa cum se 
ptedau ele odinioară în şcolile romane: la temelia tuturor, Gramatica, apoi 
Retorica, Dialectica, Aritmetica, Geometria, Muzica şi Astronomia. Autorii 
păgâni pot fi citiţi propter florem eloquentiae3, cu condiţia însă ca operele 
lor să fie tratate aşa cum obișnuiau evreii să se poarte cu prizonierele, înainte 
de a le lua de neveste (Deuz. 21, 10-13). Aşa au făcut Lactanţiu, Hilarius şi 
Augustin, a cărui De doctrina christiana (II, 40) Rhabanus o ia drept model. 
La acest plan de studiu, Rhabanus a adăugat o amplă enciclopedie, numită 
în mod obişnuit De universo, dar al cărei titlu original, care are deja lungimea 
şi precizia descriptivă a titlurilor germane, constituie un întreg program: De 
rerum naturis et verborum proprietatibus et de mystica rerum significatio- 


+ cînd sufletul ajunge în corp (2. tat.). 

3% învăţător al Germaniei (/b. la.). 

% caracterul pasiv a! sufletului care înţelege (7b. lar.). 
31 asemănarea cu lucrul care a fost înțeles (1b, lat:). 
% pentru floarea elocinței (1b. lat). 

ne3%9. Pentru autor, toate ființele cunoscute se reduc la învăţăminte morale şi 
religioase care se pot deduce din ele. Naturile lor nu sînt practic nimic mai 
mult decît semnificaţia lot, iar pentru a şti care e această semnificaţie este de 
ajuns să le cunoşti etimologia numelor. De fapt, acesta e şi motivul pentru 
care cunoaşterea numelui unei fiinţe scuteşte de nevoia dovedirii existenţei 
ei. Important este ca învăţămintele pe care le tragem să fie adevărate şi fo- 
lositoare. Nu e nici un neajuns că aceste învăţăminte sînt contradictorii. Leul, 
de pildă, poate să însemne într-un anumit sens diavolul şi în alt sens Isus 
Cristos; cu cât o fiinţă are mai multe sensuri simbolice, cu atit este mai fo- 
lositor să o cunoşti şi cu atît mai mult are profesorul despre ce să vorbească. 

De influenţa lui Rhabanus Maurus este legat scurtul tratat al călugărului 
german Bruun, zis Candidus din Fulda, care poartă titlul Dicta Candidi. Acest 
modest opuscul este un şir de paragrafe fără legătură foarte strinsă între ele, 
care se refetă în principal la tema augustiniană a imaginii Sfintei Treimi în 
suflet şi la condiţiile aplicabilităţii categoriilor la Dumnezeu, potrivit apocri- 
fului augustinian Categoriae decem. Această mică scriere a reţinut atenţia 
istoricilor din cauza ultimului ei paragraf, care este poate un simplu rezumat 
al unui fragment dialogat, ceva mai întins, de acelaşi autor, şi care aduce, 
pentru ptima dată în Evul Mediu, dovada existenței lui Dumnezeu expusă în 
mod dialectic. Universul se împarte în trei genuri: ceea ce este, ceea ce trăieş- 
te şi ceea ce este inteligent. Aceste trei genuri sînt ordonate ierarhic de la cel 
mai slab la cel mai puternic, căci acela care cunoaşte prin intelect trebuie mai 
întii să trăiască şi să fie, dar nu şi invers. Deci ele sînt ordonate ierarhic şi 
pe scara desăvirşirii. Omul, care prin intelect stă în virful acestei ierarhii şi 
care ştie că este mai bun şi mai puternic decât toate celelalte, să se întrebe 
deci dacă este atotputernic. Nu este, căci nu poate face tot ce vrea. Omul 
trebuie deci să accepte deasupra lui o forţă atotputernică, care domneşte deo- 
potrivă peste ceea ce este, ceea ce trăieşte şi ceea ce cunoaşte. Această atot- 
putemicie este Dumnezeu. Regăsim aici, ca şi în De anima a lui Alcuin, sche- 
me de origine augustiniană, dar golite de orice substanță metafizică. 

Întorcîndu-ne în Franţa, observăm că mișcarea culturală lansată de Alcuin 
continuă să existe, modest dat sigur. Paschasius Radbertus, abate la Corbie 
(î 860), este mai ales teolog (De corpore et sanguine Domini; De fide, spe 
et charitate) şi biograf (Vita Adalhardi, Epitaphium Arsenii), cunoscător, de 
altfel, al lui Cicero şi Seneca. Ratramnus din Corbie ( după 868) este şi el 
autor al unui De corpore et sanguine Domini, în care discută opinia confrate- 
lui Paschasius, al unui Contra Graecorum opposita şi al unui De praedesti- 
natione, foarte important pentru istoria acestei controverse teologice. A scris, 
de asemenea, un De quantitate animae şi un De anima, care arată cât de tare 
au fost preocupate spiritele în secolul al IX-lea de problema naturii sufletului. 
În prima dintre aceste scrieri, Ratramnus discută părerea unui călugăr din 

2 Despre natura lucrurilor şi despre caracteristicile cuvintelor şi despre semnificaţia 
mistică a lucrurilor (lb. laz.). 

Beauvais, care susţinea, ca un desăvirşit realist al speciilor, că toţi oamenii 
sînt, în privinţa substanţei lot, unul şi acelaşi om: Dicir namque quod omnis 
homo unus homo sit per substantiam. Să nu îl acuzăm prea devreme de aver- 
roism, căci acest călugăr din Beauvais nu mai este printre noi ca să se explice, 
iar atunci cînd Ratramnus adaugă: „Dacă este aşa, reiese că nu există decit 
un singur om şi un singur suflet“, consecinţa pare să-i aparţină acestuia. Aşa 
cum se vede şi din controversa cu Paschasius Radbertus, Ratramnus era mai 
puţin realist decit majoritatea contemporanilor. În realitate, marea problemă 
doctrinală a epocii este discutarea tezei predestinării, în care s-au înfruntat 
Gotischalk (Godescalc, + între 866 şi 869), Ratramnus din Corbie şi loan 
Scottus Eriugena; dar singura în măsură să trateze acest subiect este istoria 
teologiei. 

Aşa cum am mai spus, se pare că influenţa irlandeză, imensă în ce pri- 
veşte istoria vieţii monahale din secolul al XIII-lea, de pe continent, nu a fost 
însoţită şi de o influenţă intelectuală pe măsură. lar dacă a existat, nu a lăsat 
urme. Cu totul altfel stau lucrurile în secolul al IX-lea, cînd se pare că a avut 
loc o adevărată migrare a dascălilor irlandezi în Franţa. O spune Herricus din 
Auxerre în prologul poemului despre Viaţa sfintului Germanus: înfruntină 
marea, aproape toată Irlanda, cu oastea ei de filozofi, a coborit pe țărmurile 
Franţei: Quid Hiberniam memorem, contempto pelagi discrimine paene totam 
cum grege philosophorum ad littora nostra migrantem40. Se pare că aceşti 
irlandezi, dintre care vom întilni cîţiva la Reims şi Laon, au fost cel mai 
adesea excelenți profesori de arte liberale, care se mulţumeau însă să urmeze 
tiparele comune ale studiilor clasice. În acest mediu de filologi lipsiţi de am- 
biții metafizice şi de barbari latinizaţi, Corpus areopagiticum a căzut ca un 
meteor venit de pe altă lume, iar irlandezul loan Scottus Eriugena l-a întîmpi- 
nat cu entuziasm. De aici a rezultat o efervescenţă neoplatonică, repede po- 
tolită, de altfel, dar care a lăsat în urmă un ferment atit de puternic, încit, 
cinci secole mai tirziu, loannes Gerson o va socoti încă periculoasă. 

N. — IOAN SCOTTUS ERIUGENA 


Personalitatea lui loan Scottus Eriugena domină epoca în care a trăit, iar 
opera lui prezintă trăsături atât de noi în istoria gîndirii occidentale, încît meri- 
tă să ne reţină atenția. Născut în Irlanda pe la 810, a venit în Franţa între 840 
şi 847. Se presupune că a învăţat greaca în Irlanda, ceea ce nu este cu nepu- 
tinţă, dar, în Prefaţa la traducerea lui din Dionisie, Eriugena se prezintă singur 
ca începător în ale studiului acestei limbi (rudes admodum tirones adhuc hel- 
ladicorum studiorum fatemur4!), or, traducerea a făcut-o la Paris; este deci 
la fel de posibil să fi învăţat greaca pe care o ştia fie de la Paris, fie chiar la 
Saint-Denis, unde, în această perioadă, stătuseră pentru o vreme nişte călugări 
greci. Profesor la Şcoala Palatină, loan Scottus a trăit la curtea strălucitoare 
şi cultivată a lui Carol cel Pleşuv. Cîteva anecdote arată că era prețuit aici 
nu numai pentru ştiinţa lui neobişnuită, ci şi pentru înţelepciunea şi pentru 
vorbele lui de duh. De altfel, cinstirea de care se bucura avea să-i producă 
mari neplăceri. Doi episcopi, Pardul de Laon şi Hincmar de Reims, l-au in- 
vitat să respingă erorile lui Gottschalk, care susținea că există o predestinare 
divină pentru osînda veşnică, tot aşa cum există pentru mintuire. Eriugena a 
scris atunci De praedestinatione (851), ca să demonstreze că Dumnezeu nu 
ne sorteşte păcatului, dar, introducînd în lucrare cîteva dintre tezele cele mai 
îndrăzneţe pe care avea să le susţină mai tîrziu, s-a văzut atacat chiar de cei 
cate îi ceruseră să scrie, iat învăţătura lui a fost, în cele din urmă, condamnată 
de conciliile de la Valencia şi Langres, în 855 şi 859. 

Mult mai importantă pentru viitorul gindirii sale şi al filozofiei medievale 
este noua sa traducere, din greacă în latină, a lucrărilor cuprinse în Corpus 
areopagiticum. Primul lui traducător, Hilduin, abate la Saint-Denis, îşi pro- 
pusese să demonstreze că autorul acestor scrieri este, într-adevăr, cel pe care 
îl convertise Sfintul Pavel, apostolul galilor şi întemeietorul minăstirii care îi 
poartă numele. loan Scottus nu era convins că Dionisie Areopagitul a fost 
întemeietorul acestei minăstiri, dar nu punea deloc la îndoială că a scris ope- 
rele care i se atribuiau. La această traducere, le-a adăugat pe cele din Ambigua 
de Maxim Mărturisitorul şi De hominis opificio, de Grigore al Nyssei. Se 
pare că papa Nicolae I a simţit, încă din 860, o oarecare îngrijorare legală de 
dreapta ctedinţă a lui loan Scottus Eriugena. Acesta şi-a continuat totuşi lu- 
crările, a scris De divisione naturae, care este opera lui principală, apoi un 
comentariu foarte important la Jerarhia cerească a lui Dionisie, un alt comen- 
tariu, din care nu ne-au rămas decît fragmente, la Evanghelia după Ioan şi o 
Predică despre ptologul aceleiaşi evanghelii. Ultima parte a vieţii lui Eriugena 
este foarte obscură. Potrivit ipotezei celei mai puţin îndrăzneţe, dar care nu 
este neapărat şi cea mai adevărată, moare în Franţa, aproape în acelaşi timp 
cu Carot cel Pleşuv, adică pe la 877. După ipoteza cea mai romanescă, se 


41 ne declară nepricepui, aproape începători încă în sandiul limbii greceşti (1b. lar). 

întoarce din Franţa în Anglia după moartea lui Carol cel Pleşuv, predă la 
abația din Malmesbury şi moare asasinat de elevi: a pueris quos docebat gra- 
phiis perfossust2. 

Doctrinei lui Eriugena i s-au dat interpretările cele mai divergente. ]. Gâr- 
res, de pildă, îi reproşează lui Eriugena că a amestecat religia cu filozofia, în 
bună tradiţie panteistă, de altfel. Barth. Haurcau îl socoteşte un „foarte liber 
cugetător“, aducîndu-i astfel cea mai mare laudă de care era în stare. În fapt, 
sensul doctrinei lui Eriugena ţine de concepția lui despre raportul dintre cre- 
dinţă şi rațiune. Ca să-l înțelegem, este esenţial să deosebim stările succesive 
ale omului faţă de Adevăr. La problema cunoaşterii nu există un răspuns unic, 
ci un şir de răspunsuri, fiecare fiind valabil pentru cîte una dintre aceste stări 
şi numai pentru ea. Luată în sine, natura umană simte o dorinţă înnăscută de 
a cunoaşte adevărul. Între păcatul originar şi venirea lui Cristos, raţiunea este 
întunecată de urmările păcatului şi, cum revelaţia deplină care este Evanghe- 
lia nu o luminează încă, nu poate decit să făurească anevoios o fizică, prin 
care să înţeleagă cel puţin Natura şi să demonstreze existenţa Creatorului ca- 
re-i este cauză. Cu toate acestea, revelaţia iudaică îşi începe lucrarea încă din 
această perioadă şi atinge desăvirşirea o dată cu Cristos. Din acest moment, 
raţiunea intră într-o a doua stare, în care nu mai e singură, şi cum adevărul 
revelat îi vine dintr-o sursă absolut sigură, înţelepciunea înscamnă pentru ca 
acceptarea acestui adevăr aşa cum i-l dezvăluie Dumnezeu. Aşadar, credința 
trebuie să preceadă de acum înainte exercitarea raţiunii, dar asta nu înseamnă 
că raţiunea trebuie să dispară; dimpotrivă, Dumnezeu vrea ca această credinţă 
să nască în noi o dublă strădanie: aceea de a o imprima în faptele noastre 
prin viaţă activă şi de a o examina raţional prin viaţa contemplativă. O a treia 
stare. o va înlocui mai tirziu pe a doua. Cînd vom vedea Adevărul însuşi, 
credinţa va dispărea în faţa viziunii. Deocamdată, oricărei minţi omeneşti i 
se impune faptul că rațiunea noastră este o rațiune călăuzită de o revelaţie. 
Nu ne mai rămîne deci decit să tragem din acest fapt învăţămintele care se 
cuvin, 

Mai întîi, de vreme ce Dumnezeu a vorbit, este cu neputinţă ca raţiunea 
unui creştin să nu ţină seamă de aceasta. Pentru el, credinţa este de aici înain- 
te condiţia înțelegerii: Nisi credideritis, non intelligetis4? (Is. 7, 9). Ea trece 
în faţă şi, în propriul ei mod, ia contact cu obiectul înţelegerii inaintea înţele- 
gerii înseşi. Petru şi loan fug la mormint; Petru este simbolul credinţei, loan 
al inteligenţei, iar mormîntul e Scriptura. Amindoi se grăbesc într-acolo, amîn- 
doi intră, dar Petru trece primul. Şi credinţa noastră să facă la fel; să treacă 
înainte şi, de vreme ce revelaţia divină se exprimă în Scriptură, să precedăm 
efortul raţiunii noastre de un act prin care să acceptăm ca adevărată învăţătura 
Evangheliei. Ca să înţelegi adevărul, trebuie mai întâi să-l crezi. Acest pretins 
raţionalist îşi întemeiază toată filozofia pe o bază biblică, iar prin aceasta nu 


+2 străpuns cu condeiele de copiii pe care-i învăţa (1b. laz.). 
% v, nota 52 de la p. 117. 

face, de fapt, altceva decît să urmeze pilda celor doi maeştri preferaţi, Augus- 
tin şi Dionisie. Trebuie deci să-i dăm crezare cînd afirmă că orice căutare a 
adevărului trebuie să pommească de la Sfintele Scripturi, dar trebuie să vedem 
unde-l duce propria lui căutare. 

În primul rînd, credinţa este, într-adevăr, un punct de plecare, nu numai 
pentru că plecăm de la ca, ci şi pentru că, într-adevăr, plecăm de lingă ea. 
Dumnezeu nu i-a dat-o omului ca să se mulțumească numai cu atât; dimpo- 
trivă, „ea nu e nimic altceva decît un fel de principiu, pomind de la care 
începe să se dezvolte, în creatura înzestrată cu rațiune, cunoaşterea propriului 
ei Creator“. Dumnezeu însuşi ne porunceşte, aşadar, să mergem mai departe. 
Samariteanca din Evanghelie o ştia prea bine. Ea reprezintă natura umană 
care caută adevărul numai prin rațiune şi care-l întilneşte în cale pe Cristos. 
Or, lucru remarcabil, Cristos îi cere apă, ca şi cum credinţa i-ar cere raţiunii 
s-o adape. Ce altceva să însemne aceasta decit că ziditorul şi mîntuitorul îi 
cere făpturii, pe care a creat-o şi a izbăvit-o, să-l caute cu ajutorul raţiunii? 
Prin urmare, Dumnezeu ne cete mai întii credinţă, apoi o viaţă potrivită cu 
această credinţă şi, în sfîrşit, înţelegere raţională şi ştiinţă care să o întregeas- 
că. De ce această întregire? 

Credinţa este un principiu care tinde să se dezvolte într-o cunoaştere mai 
desăvirşită. Mai întii, interpretarea literală a Scripturilor ar duce cu uşurinţă 
la erori grosolane dacă nu at interveni rațiunea, care să dezvăluie sensul spiri- 
tual ascuns sub cel literal. Interpretarea simbolurilor biblice cere deci, din 
partea raţiunii naturale, un efort pentru determinarea sensului. Apoi, după 
cum vom vedea, credinţa nu poate atinge țelul spre care ne îndrumă decât 
călăuzindu-ne pe căile speculaţiei filozofice. Să spunem mai degrabă că stă 
în natura credinţei să trezească, în minţile deschise către asemenea speculaţii, 
o speculație rațională de un tip deosebit. Credinţa naşte în ele în mod spontan 
o filozofie, pe care o hrăneşte şi de care este luminată. De aceea, Scottus 
Eriugena ajunge să considere că filozofia şi religia sîn( termeni echivalenți. 
De vreme ce, la acest capitol, a fost învinuit de raţionalism, se cuvine să 
precizăm sensul formulelor pe care le foloseşte. 

Ca să descoperim acest sens, unghiul de vedere cel mai sigur este cel pe 
care Eriugena însuşi l-a definit în nenumărate rînduri: adevărata filozofie pre- 
lungeşte strădania credinţei de a-şi atinge obiectul. Deşi aparţine altui gen 
decît credinţa, filozofia are totuşi acelaşi conţinut cu credinţa, cu care tocmai 
de aceea, într-un anumit sens, se confundă. Vom accepta desigur că, în lu- 
mina distincţiilor totniste, formulele lui loan Scottus Eriugena sînt echivoce, 
dar acesta nu e un motiv suficient pentru a i se atribui un raţionalism care ar 
fi exact opusul gîndirii sale. Lucrul care îl uimeşte şi pe care îşi propune să-l 
înfăţişeze este unitatea fundamentală a înţelepciunii creştine. Expresiile lui 
nu lasă nici o îndoială în această privinţă. O lumină scaldă sufletul creştin; 
este cea a credinţei. Nu este încă lumina deplină, care nu se va face decit în 
viziunea preafericită. Dar între cele două stă lutnina, tot mai vie, a speculaţiei 
filozofice, care călăuzeşte de la una la cealaltă şi luminează treptat întunericul 

credinţei: Lux in tenebris fidelium animarum lucet, et magis ac magis lucet, 
a fide inchoans, ad speciem tendens%. 

Ca să avem imaginea exactă a stării de spirit a lui Eriugena, trebuie să 
vedem în opera lui o exegeză filozofică a Sfintei Scripturi. Răsplata pe care 
o aşteaptă pentru strădaniile sale este înţelegerea limpede şi desăvirşită a Bi- 
bliei; ca şi Origene, a cărui influenţă se face simțită pretutindeni în operele 
lui, Eriugena nu cunoaşte şi nu-şi doreşte niciodată o altă bucurie. E țelul 
fericirii lui. A-l căuta şi a-l găsi pe Dumnezeu în cuvîntul pe care ni l-a lăsat, 
sau, mai degrabă, a urca la el pe treptele nesfirşite ale contemplării Scriptu- 
rilor este țelul suprem de pe pămînt, căci dincolo de această trecere nu mai 
este nimic altceva decit viziunea luminii divine înseşi, într-o altă viaţă. Cită 
vreme este despărțită de Dumnezeu, prin trup, mintea omului nu poate decit 
să-l caute, să-l găsească şi să-l caute tot mai sus, trecînd din treaptă în treaptă 
şi ridicîndu-se deasupra ei înseşi. 

Acesta e sensul în care trebuie să interpretăm celebrele texte ale lui Eriu- 
gena despre întiietatea raţiunii. Ele sînt deseori comentate în sensul că ar afir- 
ma necesitatea supunerii credinţei faţă de rațiune. Nimic mai puţin exact; nici 
un text din Eriugena nu poate fi citat în acest sens, iar textele care merg în 
sens opus sînt nenumărate. În faţa autorităţii Scripturii, raţiunii nu-i rămîne 
decît să se plece; Dumnezeu grăieşte, îi acceptăm spusele din credinţă, iar 
cuvîntul lui este de netăgăduit. Autoritatea împotriva căreia se ridică Eriugena 
nu este a lui Dumnezeu, ci a oamenilor, adică interpretarea cuvîntului lui 
Dumnezeu, care este infailibil, de către raţiuni omeneşti, care sînt supuse gre- 
şelii. Sursa acestei autorităţi omeneşti este, în cele din urmă, raţiunea, care 
rămîne astfel singura răspunzătoare. Ceea ce spune Dumnezeu este adevărat, 
indiferent dacă raţiunea înţelege sau nu; ceea ce spune omul nu este adevărat 
decît dacă raţiunea încuviințează. Nimeni nu a folosit mai mult tradiţia patris- 
tică decit Eriugena; Maxim, Dionisie, Grigore al Nyssei, Augustin sînt atit 
de strîns încorporaţi în doctrina lui, încît îi simţim prezenţi pretutindeni, chiar 
şi acolo unde nu sint citați. Cu toate acestea, în concepţia lui, autoritatea lor 
nu se sprijină decît pe caracterul raţional al lucrurilor pe care le-au spus şi 
pe cate i le-a transmis tradiţia. Autoritatea nu este pentru el decit tradiţiona- 
lism al raţiunii. Atitudinea lui generală în aceste probleme constă într-o su- 
punere deplină faţă de cuvintul lui Dumnezeu, îmbinată cu o libertate deplină 
cînd e vorba de cea a oamenilor. Dacă Eriugena a săvârşit vreo eroare în 
această privinţă, aceasta a fost mai degrabă că nu şi-a criticat modelele pe cît 
îşi propusese. Dar şi aici are scuze. Prim-moştenitor al patristicii greceşti în 
Apus, Eriugena a trăit minunîndu-se de propria lui descoperire. Incapabil să 
echilibreze tradiţia latină şi tradiţia greacă, a criticat prea puţin unele elemente 
ale celei greceşti ca să izbutească să o domine; dar noi nu ni-l mai reprezen- 
tăm pe Dionisie aşa cum îl vedea Eriugena. Cum să-l contrazici pe discipolul 


“ Lumina luminează în întunecimile sufletelor credincioşilor şi lurminează tot mai mult 
şi mai mult pomind de la credinţă şi tinzind spre idee (/b. lat.). 

direct al Sfîntului Pavel, moştenitor al unei învățături ezoterice rezervate de 
apostol cîtorva iniţiaţi? Cum să te îndoieşti de Sfintul Maxim Mărturisitorul, 
care nu e decit interpretul Sfintului Grigore şi al Sfîntului Dionisie? Ceea ce 
autoritatea lor îi sugerează, raţiunea lui primeşte, căci raţiunea lui este dreap- 
tă, autoritatea lor este raţională, şi amîndouă decurg deopotrivă, fiind la fel 
de raţionale, din aceeași sursă, care este Înţelepciunea lui Dumnezeu. 

Dacă a existat la Scottus Eriugena un oarecare raţionalism, a fost împo- 
triva intenţiei sale. A afirma că filozofia se inspiră din credinţă, că raţiunea 
este necesară pentru interpretarea textelor care ne transmit această credinţă, 
că interpretarea tradiţională a acestor texte de către rațiune constituie tradiţia 
filozofică şi că această tradiţie, născută dintr-o rațiune luminată de credinţă, 
rămîne răspunzătoare în faţa aceleiaşi raţiuni luminate de aceeaşi credinţă în- 
semna a defini incomplet o poziţie echilibrată, prin ceea ce afirma, şi care 
aştepta doar să fie completată. Îi lipseau multe, dar n-ar fi echitabil să-i atri- 
buim negarea lucrurilor care îi lipseau. Eriugena nu a făcut o deosebire lim- 
pede între ceca ce, în revelaţie, este asimilabil raţiunii şi ceea ce îi rămîne în 
mod ireductibil transcendent; de aceea, la el, dogmele religioase par să se 
raţionalizeze, în timp ce filozofia se pierde în teologie şi în exegeză. În ace- 
eaşi situaţie au ajuns şi aveau să ajungă şi alţii, mai mari decit el, pînă la 
punerea la punct a problemei pe care a făcut-o Sfintul Toma d' Aquino. Ase- 
menea Sfintului Augustin şi Sfintului Anselm, Eriugena gîndeşte în regimul 
lui Credo ut intelligam“S, iar filozofia lui se resoarbe în întregime în corpul 
Înţelepciunii creştine; a vrea să le desparţi i se pare zadamic, căci filozofia 
trăieşte din viaţa acestei înţelepciuni, de care rămîne legată organic în timpul 
exercitării sale. Să acceptăm însă, aşa cum vom avea deseori ocazia să obser- 
văm, că Eriugena are darul periculos al formulelor şi că nu s-a dat în lături 
de la cele provocatoare; dar am greşi dacă l-am ataca abuzind de propria lui 
virtuozitate, cu atît mai mult cu cit el se ştia, în general, mai bine apărat decit 
ne-am închipui. Cînd se citeşte faimoasa frază din De praedestinatione 1, |: 
Conficizur inde, veram esse philosophiam veram Teligionem, conversimque 
veram religionem esse veram philosophiam*6, e învinuit de raţionalizarea re- 
ligiei, dar, cînd a scris-o, a avut cu siguranţă în vedere tratatul De vera reli- 
gione a Sfintului Augustin (V, 8): Sic enim creditur et docetur, quod est hu- 
manae salutis caput, non aliam esse philosophiam, id est sapientiae studium, 
et aliam religionem$”. De asemenea, cînd citim în De divisione naturae 1], 
69: Ideoque prius ratione utendum est, in his quae nunc instant, ac deinde 
auctoritate“3, descoperim cu uşurinţă o profesiune de credinţă raţionalistă; 
dat, dacă vom compara fragmentul cu Augustin, De ordine II, 9, 26, vom 


+5 cred ca să înțeleg (1B. lat.). 

4 de acolo se conchide că adevărata filozofie este religie adevărată şi, invers, că ade- 
vărata religie este filozofie adevărată (10. lat.). 

11 căci aşa se crede şi se învață că ceea ce este principiul mintuirii omeneşti nu este 
o altă filozofie, adică studierea înjelepciunii, ci o altă religie (18. laz:). 

2 de aceea trebuie să ne folosim maai intii de rațiune în aceste situaţii care ne copleşese 
acum, şi apoi de autoritate (B. lar.). 

vedea că textele nu sînt atit de diferite. De fapt, se pare că Eriugena a dovedit 
un instinct aproape fără greş în a lua din Părinţii Bisericii formulele lor cele 
mai vulnerabile. Şi cum alegerea merge întotdeauna în sensul neoplatonismu- 
lui, Eriugena a sfîrşit prin a scoale în evidenţă în stare pură un aspect autentic 
al gîndirii lor, dar care, la ei, era echilibrat de forţe de natură diferită, şi care 
la el, din cauza efectului de ansamblu astfel obţinut, pare cel mai adesea că 
nu se echilibrează cu nimic. Faptul că Eriugena este acoperit în privinţa fic- 
cărui aspect în parte nu este o garanţie a solidităţii doctrinale a întregului, 
dar faptul că întregul nu este sigur nu îndreptățește respingerea simplistă a 
fiecărei formule. Pentru cei care-şi îndreaptă arma spre erezie, Eriugena este 
o ţintă uşoară: cîştigi dintr-o dată, dar rămii deseori ruşinat cînd constaţi după 
aceea că, trăgînd în Eriugena, i-ai atins pe Dionisie, Sfintul Maxim Mărturisi- 
torul, Sfintul Grigore al Nyssei, Sfintul Grigore al Nazianzului, Sfîntul Am- 
brozie sau Sfintul Augustin. 

Metoda folosită de rațiune pentru a ajunge la înţelegerea lucrurilor pe care 
le crede este dialectica, ale cărei două operaţii fundamentale sînt diviziunea 
şi analiza. Diviziunea constă în a porni de la unitatea genurilor supreme şi a 
distinge în sînul unităţii lor genurile din ce în ce mai puţin universale care 
se află cuprinse aici, pînă se ajunge la indivizi, termenii inferiori ai diviziunii. 
Analiza urmează calea inversă. Porneşte de la indivizi şi urcă treptele coborite 
de diviziune, culegîndu-le pe rînd şi stringindu-le în unitatea genurilor supre- 
me. Aceste două momente ale metodei sînt, aşadar, complementare, astiei 
încît le putem considera drept un singur drum dus-întors, care coboară de la 
unitatea, genului ia mulţimea indivizilor şi urcă apoi din nou la unitatea ini- 
țială din care aceştia se trag. 

Căci, din genuri se trag, într-adevăr, indivizii înşişi, şi nu nutmai raţiona- 
mentele noastre. Diviziunea şi analiza nu sint doar metode abstracte de des- 
combunere şi compunere a ideilor, ci legea însăşi a ființelor. Universul este 
o vastă dialectică, guvernată de o metodă internă care o supune normelor pe 
cate le-am definit mai sus. Dubla mişcare a dialecticii nu este deci o regulă 
pur formală a gindirii şi nici o intenţie arbitrară a minţii omeneşti. Se impune 
raţiunii ca adevărată pentru că este înscrisă în lucruri, unde rațiunea nu a făcut 
decit să o descopere. Explicarea universului trebuie să urmeze căile diviziunii 
şi analizei. În cele ce urmează va fi deci vorba chiar despre o Diviziune a 
naturii, şi nu doar despre ideea noastră de natură. Doctrina lui Eriugena nu 
este o logică. Este o fizică sau, cum spune el însuși, „o fiziologie“, 

Noţiunea de natură este cea mai cuprinzătoare din toate cele care se oferă 
gîndirii. Ea cuprinde, într-adevăr, tot ceea ce este şi chiar, într-un sens pe 
cate va trebui să-l definim mai jos, tot ceea ce nu este. Să privim mai întîi 
diviziunea naturii ca incluzind fiinţa. În sens strict, dacă am vrea să o urmă- 
tim amănunţit, diviziunea s-ar face la nesfirşit, dar, privită în ansamblu, ea 
oferă gîndirii următoarele patru mari împărțiri: 1. natura care creează şi nu 
este creată; 2. natura care e creată şi care creează; 3. natuta cate este creată 
şi nu creează; 4. natura care nu creează şi nu este creată. În realitate, cei patru 

membri ai diviziunii se reduc la doi. Al doilea şi al treilea sînt creaţi, primul 
şi al patrulea sînt necreaţi; deci ne aflăm în prezența a numai două împărțiri: 
Creatorul şi creatura. Într-adevăr, natura care creează şi nu e creată este Dum- 
nezeu considerat ca principiu al lucrurilor; natura care nu e creată şi nici nu 
creează este același Dumnezeu, care a încetat să creeze şi a intrat în repaus. 
Pe de altă parte, a doua diviziune corespunde Ideilor-arhetipuri, creatoare de 
lucruri, dar create la rîndul lor de Dumnezeu, iar a treia cuprinde lucrurile 
create de Idei. În concluzie, Dumnezeu este enunțat drept creator în prima 
diviziune şi scop în a doua, creaturile fiind cuprinse toate între acest principiu 
şi acest scop. 

Să privim acum diviziunea naturii care include ceea ce nu este. Înir-o 
doctrină de inspiraţie platoniană a cărei sursă principală este, conştient sau 
nu, Sofistul, noţiunile de fiinţă şi de neființă nu au decît o valoare relativă. 
Orice fiinţă este neființă a ceva şi anumite nefiinţe pot avea mai multă rea- 
litate decit unele fiinţe. Să definim fiinţe drept tot ce poate fi perceput de 
simţuri sau înțeles de intelect: rario suader, omnia quae corporeo sensui vel 
intelligentiae perceptioni succumbunt, posse rationabiliter dici esse. Şi, in- 
vers, tot ce scapă acestor două mijloace de cunoaştere va intra în genul ne- 
fiinţei. Eriugena distinge aici cinci specii: 1. ceea ce, din cauza excelenţei 
naturii sale, scapă simţurilor şi înţelegerii noastre: mai întii Dumnezeu şi, 
apoi, esenţele lucrurilor care, insesizabile în ele însele, nu ne sînt cunoscute 
decît prin accidentele lor; 2. în seria ierarhică a fiinţelor, afirmarea inferio- 
rului este negarea superiorului şi invers, astfel încît ceea ce o fiinţă este im- 
plică nefiinţa a ceea ce ea nu este; 3. tot ce nu este încă decit potenţial, în 
stare de germene şi de „rațiune seminală“, este nefiinţa a ceea ce va fi el, o 
dată actualizat; 4. fiinţele supuse naşterii şi stricării nu sînt; în comparaţie cu 
Ideile veşnice şi imuabile, toată Lumea devenirii este neființă; $. în cazul 
particular al omului, se poate spune că el este în măsura în care e purtătorul 
imaginii lui Dumnezeu şi că nu este în măsura îh care pierde această imagine 
din vina sa. 

În doctrina lui Eriugena, această diviziune a nefiinţei nu joacă un rol la 
fel de important ca diviziunea fiinţei, căreia nu-i este, ca să spunem aşa, decât 
inversul. Important este deci să precizăm sensul diviziunii ființei. Am spus 
că nu e vorba de o simplă diviziune logică, ci de o diviziune reală a naturii; 
trebuie să adăugăm că natura nu este un gen comun al diferitelor diviziuni 
ale fiinţei, şi nici un întreg care s-ar diviza în părţi. Eriugena însuşi a protestat 
cu tărie, anticipind aceste interpretări panteistice ale doctrinei sale: „Dacă e 
aşa, oricine ar lua de îndată cuvîntul ca să exclame: «Dumnezeu este deci 
totul şi totul este Dumnezeu!», lucru pe care şi cei cunoscuţi drept înţelepţi 
îl vor socoti îngrozitor, căci diversitatea lucrurilor văzute şi nevăzute este 
multiplă, iar Dumnezeu este unul.“ (De div. nat. III, 10). Înţelegem astfel 


9 raţiunea ne învaţă că se poate afirma în mod raţional că există tot ce cade sub sim- 
ţurile corpului sau perceperea intelectului (1b. lat). 

cum se pune în această doctrină raportul dintre lucruri şi Dumnezeu. Nu e 
vorba de o „diviziune a unui gen în forme sau a unui întreg în părți“, căci 
Dumnezeu nu este genul creaturii, şi nici creatura o specie a genului Dum- 
nezeu. Tot astfel, Dumnezeu nu este întregul creaturii, şi nici creatura o parte 
din Dumnezeu, sau invers: Deus non est totum creaturae neque creatura pars 
Dei, quomodo nec creatura est totum Dei, neque Deus pars creaturaeS0 (, 
1). Noţiunea de diviziune a naturii este deci echivalentă cu cea de creaţiune, 
care echivalează, la rîndul ei, cu cea de producere a multiplului de către Unul. 
Într-adevăr, totul porneşte de la Unul şi se întoarce la el: dar cum să vor- 
beşti despre Unul? Aristotel, acest grec extrem de subtil şi de învăţat, a vrut 
să includă universalitatea lucrurilor în zece genuri universale, pe care le nu- 
meşie categorii. Acestea sînt: substanţa, cantitatea, calitatea, relaţia, situarea, 
locul, timpul, posesia, acţiunea şi pasiunea. Şi este adevărat că toate naturile 
cteate intră în aceste categorii, însă, aşa cum a arătat Sfintul Augustin în Con- 
fesiuni (IV, 16, 29), Dumnezeu le scapă. El este deci, în sens strict, inefabil. 
Ca să vorbim despre el, trebuie să urmăm metoda propusă de Dionisie. Vom 
folosi mai întii „teologia afirmativă“, vorbind ca şi cum categoriile s-ar aplica 
pe drept cuvint la Dumnezeu; Dumnezeu este substanță, Dumnezeu este bun 
(calitate), Dumnezeu este mare (cantitate) etc. Vom corecta apoi aceste for- 
mule, recurgînd la „teologia negativă“; Dumnezeu nu e nici substanță, nici 
cantitate, nici calitate şi nici altceva care să intre în vreo categorie. Afirmația 
şi negația sînt la fel de îndreptăţite, căci e adevărat că Dumnezeu este tot 
ceea ce este, de vreme ce este originea tuturor lucrurilor, dar este greşit ca 
Dumnezeu să fie ceva care este, de vreme ce toate celelalte sînt multiple, iar 
Dumnezeu este Unul. Spunem că Dumnezeu este şi nu este toate acestea, 
spunind că e superlativ tot ceea ce este. Astfel, Dumnezeu este esență şi 
Dumnezeu nu este esenţă, deci Dumnezeu e „hiperesenţial“. Să notăm de alt- 
fel că, oricum, teologia negativă are ultimul cuvînt. A spune că Dumnezeu 
este „hiperesenţial“ înseamnă să enunţi o propoziţie la forma afirmativă, dar 
cu conţinut negativ; căci, dacă spunem că Dumnezeu e dincolo de esenţă, 
fără să spunem ce este, exprimăm mult mai puţin ce este el decit ce nu este. 
Tot aşa se întitmplă şi cînd spunem că Dumnezeu este fiinţă; într-adevăr, est 
qui plus quam esse est: Dumnezeu este cel care este mai mult decit fiinţa, 
dar ce este el nu ştim. Credincios astfel gîndirii lui Dionisie, Eriugena îl pos- 
tulează pe Dumnezeu, dincolo de toate categoriile, drept cauză a tuturor | 
cturilor, mai presus de orice afirmaţie şi de orice negaţie: oportet sentire ip- 
Sam causam omnium Superiorem esse omni negatione et affirmationes!. 


50 Dumnezeu nu este întregu! creaturii, nici creatura o parte a lui Dumnezeu, după 
cum nici creatura nu este întregul lui Dumnezeu, nici Dumnezeu o parte a creaturii (/b. 
iat). 

$! wrebuie să înjelegi că este însăşi cauza tuturor lucrurilor, superior oricărei negaţii şi 
afirmaţii (IP. îaz.). 

A doua diviziune a naturii cuprinde acele ființe create care sînt, ele însele, 
creatori. Fiind create, le scoatem din natura divină, dar, fiind creatori, sînt 
cele mai nobile dintre toate creaturile. Cum să le înțelegem? 

Filozofii le-au cunoscut dintotdeauna natura, deşi aceştia le-au dat nume 
diferite. Le-au numit „prototipuri“, „predestinări“, „voințe divine“ sau „Idei“. 
Orice nume li s-ar da, aceste ființe sînt arhetipurile lucrurilor create. Scottus 
Eriugena nu foloseşte întotdeauna același termen pentru a exprima modul în 
care Dumnezeu le-a făcut. Spune, de pildă, că Ideile au fost „preformate“, 
„stabilite“, „formate“, „făcute“, dar înţelesul pe care îl atribuie acestor expre- 
sii diferite este întotdeauna cel de „create“ (De div. na. II, 16; IL, 21). Să 
spunem deci că Dumnezeu a creat Ideile, chiar dacă va irebui să precizăm 
sensul termenului de creaţiune într-o doctrină în care taportul dintre creaturi 
şi Creator se reduce la cel dintre multiplu şi Unul. 

Această teorie i-ar fi putut aparţine lui Dionisie, dar Eriugena a pus-o atit 
de puternic în relief, încât se poate spune că şi-a însuşit-o. Create de Tatăl în 
Cuvînt, Ideile dăinuie în el dintru vecie. Putem deci spune că Ideile sînt co- 
eteme cu Dumnezeu, în sensul că sînt în el fără să fi început vreodată în 
timp. Cu toate acestea, deşi nu au avut niciodată început în ce priveşte durata 
lor, au avut întotdeauna un principiu al fiinţei lor. Dacă rezervăm deci titlul 
de veşnic celui care nu are deloc principiu, nici al duratei şi nici al fiinţei 
sale, vom spune că singur Dumnezeu este veşnic, iar Ideile nu. De aceea, 
Eriugena spune că Ideile sînt veşnice, şi chiar dacă vrem, coeterne lui Dum- 
nezeu, dar nu întru totul, pentru că îşi primesc existenţa de la Dumnezeu: 
ideo primordiales rerum causas. Deo coaeternas esse dicimus, quia semper 
in Deo sine ullo temporali principio subsistunt, non omnino tamen Deo esse 
coaeternas, quia non a seipsis, sed a suo creatore incipiunt esse52. Să adău- 
găm că acest lucru e valabil şi pentru lumea însăși, cel puţin în măsura în 
care o putem considera ca veşnic creată în Ideile lui Dumnezeu. 

Este adevărat, cu această restricţie, că Ideile dăinuie veşnic în Cuviînt şi, 
cuvintul fiind Dumnezeu, adică unitatea desăvitşită, Ideile trebuie să fie în el 
fără a aduce cu ele nici o multiplicitate. Aşa cum sînt în Dumnezeu, Ideile 
sînt deci o realitate simplă şi unică, fără nici o posibilă ordine între ele. Ideile 
admit deosebire şi se distribuie potrivit unei ordini numai în efectele lor, nu 
şi în ele însele. Acest lucru este atit de adevărat, încît Cuvîntul însuşi poate 
fi socotit Ideea principală (idea), raţiunea (ratio) şi forma (species vel forma) 
tuturor celor văzute şi nevăzute, precum şi cauză a acestora, căci tot ce se va 
desfăşura în timp stă veşnic în el ca în propriul ptincipiu. Pe scurt, Cuvîntul 
lui Dumnezeu este rațiunea şi cauza creatoare în acelaşi timp simplă şi infinit 
multiplă a universului creat. 


“2 de aceea [ideile] sint cauzele primordiale ale lucrurilor. Spunem că [ideile) sint co- 
eterne cu Dumnezeu pentru că subzistă în Dumnezeu dintotdeauna, fără vreun început 
temporal; totuşi [spunem că] nu sint cu totul coeterne cu Dumnezeu pentru că nu de la 
ele însele încep să existe, ci de la creatom] lor (IP. daz.). 

În calitate de cauză a lumii prin Cuvint, Dumnezeu este, înainte de toate, 
Binele. Dacă o concepem aşadar pornind de la efecte, vom aşeza Ideea de 
Bine, sau Binele în sine, pe cea mai înaltă treaptă a lumii Ideilor. Urmează 
Esenja (ousia), sau Fiinţa în sine, care este ea însăşi participare de la Dumne- 
zeu şi de la care participă, la rîndul lor, toate celelalte fiinţe. Dacă vom încer- 
ca în continuare să le atribuim o ordine, a treia dintre Idei va fi Viaţa în sine; 
Rațiunea va ocupa locul al patrulea; Inteligența în sine, al cincilea; Înţelep- 
ciunea în sine, al şaselea; apoi, în ordine, Virtutea, Beatitudinea, Adevărul şi 
Veşnicia. După care ar urma nenumărate altele, cum sint Iubirea, Pacea etc., 
fără ca gîndirea noastră să le poată epuiza numărul sau altera deplina unitate. 

Această doctrină a Ideilor cuprinde o dificultate considerabilă. Dacă ar- 
hetipurile lucrurilor sînt creaturi, înseamnă că sînt în mod necesar finite, dar, 
dacă sînt finite, atunci cum pot să se identifice cu Cuvintul? Dificultatea este 
atît de vădită, încît s-a încercat înlăturarea ei prin negarea faptului că Eriu- 
gena a considerat cu adevărat Ideile drept creaturi; argumentele care să sus- 
ţină această poziţie nu lipsesc. Mai întîi, Eriugena spune că Ideile sînt Cuvin- 
tul însuşi; or, acesta fiind increat, tot aşa sînt şi ele. Apoi, compară producerea 
Ideilor în Cuvint cu naşterea Cuvintului din Tatăl; nu poate fi deci vorba de 
creaţie nici într-un caz, nici în celălalt; sau, dacă vrem să mergem pină la a 
spune că însuşi Cuvintul este creat (De div. naz. III, 21), caracterul paradoxal 
pe care îl are formula cînd o aplicăm Cuvintului arată îndeajuns că, nici mă- 
cat în cazul Ideilor, nu poate fi vorba de o creaţie adevărată. În sfirşit, într-un 
text remarcabil din De divisione naturae (V, 16), Eriugena însuşi precizează 
că nu include Ideile printre creaturi: „Într-adevăr, termenul creatură denu- 
meşte propriu-zis fiinţele născute care se răspindesc în speciile lor proprii, 
văzute sau nevăzute, urmînd, astfel spus, mişcarea timpului. Cât despre ceea 
ce, a fost stabilit înainte de toate veacurile şi de toate locurile ca fiind dincolo 
de timp şi loc, aceasta nu se numeşte propriu-zis creatură; deşi, prin sinec- 
docă, totalitatea fiinţelor stabilite de Dumnezeu după el se numeşte creatură.“ 

Aşa stau deci lucrurile; numai că aici Eriugena refuză pur şi simplu să 
numească creatură propriu-zisă ceea ce ar purta acest nume în oricare alt sis- 
tem în afară de al său. De aceea, oricit ar părea de puternic, nici unul din 
argumentele care merg în sens contrar nu este hotăritor. Mai întîi, este ade- 
vărat că, subzistind în Cuvînt, Ideile îi sînt identice, dar, pentru ca ele să 
subziste în Cuvînt, trebuie ca Tatăl să le producă şi, în acest sens, Ideile fac 
într-adevăr parte din acea universalitas, quae post Deum est, ab ipso condi- 
1053, despre care am vorbit. În al doilea rind, este adevărat că Scottus Eriu- 
gena compară producerea Ideilor în Cuvînt cu generarea Cuvintului de către 
Tatăl, dar păstrează două diferențe capitale: mai întii, aşază Ideile post 
Deum54, ceea ce nu face cu Cuvintul; în plus, precizează că anterioritatea 
Cuvintului faţă de Idei este reală. Chiar el spune, în De divisione naturae (I, 


s% universalitate care este după Dumnezeu, întemeiată de el însuşi (/b. lat.). 
s4 după Dumnezeu (Jb. îat.). 

21): „Credem pe deplin că Fiul este întru totul coetern cu Tatăl; cît despre 
lucrurile pe care Tatăl le înfăptuieşte în Fiul, pe acestea le numim coeteme 
cu Fiul, dar nu întru totul coeterne (non autem omnino coaeterna).“ Cuvîntul 
este Dumnezeu, ca şi Tatăl, Ideile nu sînt decît participări ale lui Dumnezeu. 
Rămine textul în care Scottus Eriugena refuză să acorde Ideilor numele de 
creaturi, dar aceasta pentru că defineşte creatura drept ceea ce are un început 
în timp, şi nu pentru că nu le-ar recunoaște o cauză în ordinea fiinţei. Eriu- 
gena este cum nu se poate mai clar în această privință: Ideile veşnice intră 
în ordinea celor care vin după Dumnezeu, pentru că Dumnezeu le este cauză. 
Acestea fiind stabilite, nu are nici o importanţă dacă le dăm sau nu numele 
de creaturi: oricum le-am numi, de vreme ce sînt fiinţe inferioare lui Dum- 
nezeu, nu mai încape vorbă că ele ar putea fi Dumnezeu. 

Dacă această dificultate, atit de evidentă în ochii noştri, nu l-a abătut de 
la subordonarea fiinţei Ideilor faţă de cea a lui Dumnezeu, înseamnă că gindi- 
rea lui Scottus Etiugena s-a mişcat pe un cu totul alt plan decit ne închipuim. 
Pentru noi, creatorul este cauză a fiinţei creaturii, iar ceea ce defineşte o crea- 
tură ca atare este faptul că îşi primeşte fiinţa de la creator. Acolo unde noi 
reducem totul la raporturi de la cauză la efect în ordinea fiinţei, Eriugena se 
gîndeşte mai curînd la ceea ce sînt, în ordinea cunoaşterii, raporturile de la 
semn la lucrul semnificat. Dumnezeul lui Eriugena este ca un principiu care, 
ştiindu-se de neînțeles, şi-ar desfăşura dintr-o dată totalitatea consecinţelor 
pentru a se dezvălui în ele. Un asemenea Dumnezeu nu acţionează niciodată 
afară din sine decit pentru „a se manifesta“. Acest act de antoinanifestare 
divină, care ocupă un loc important în doctrina lui Etiugena, este ceea ce el 
numeşte, pe urmele Ii Grigore al Nazianzului şi Maxim Mărturisitorul, o 
„teofanie“. Teofaniile sînt definite ca apariţii ale lui Dumnezeu care pot fi 
înţelese de ființe inteligente, comprehensibiles intellectuali naturae quasdam 
divinas apparitiones. La orice nivel am concepe-o, producerea fiinţelor de 
către Dumnezeu nu e decît o teofanie. Pentru Duninezeu, a crea înseamnă a 
se revela. De unde rezultă că, aşa cum creaţia este revelaţie, tot aşa revelaţia 
este creaţie. De accea Scottus Eriugena ajunge să spună că Dumnezeu se cre- 
ează pe cl însuşi cînd creează fiinţele; nam cum dicitur seipsam (sc. divinam 
naturam) creare, nil aliud recte intelligitur, nisi naturas rerum condere. Ip- 
sius namque creatio, hoc est in aliquo manifestatio, omnium existentium pro- 
fecto est substitutios5. 

Privite din acest unghi, Ideile divine sînt prima autocreaţie a lui Dumne- 
zeu. În ele, natura divină apare ca fiind deopotrivă creatoare şi creată. Este 
creată de ea însăşi în aceste cauze primordiale; se creează pe ea însăşi în ele, 
adică începe să apară în ele prin teofaniite sale vtînd ca să spunem aşa să 


55 căci cind se spune că ea (adică natura divină) se creează pe ea însăşi, nu se înţelege 
pe bună dreptate nimic altceva decit că intemeiază natura lucrurilor. Căci crearea ei înseşi, 
adică manifestarea într-un altul, este fără îndoială substituirea tuturor celor existente (1. 
tnt). 

iasă din adîncul tainei celei mai ascunse a firii ei. Anticipind câteva teme ale 
misticii speculative din secolul al XIV-lea, Eriugena îşi reprezintă natura di- 
vină ca fiind incognoscibilă, nu numai pentru noi, dar şi pentru ea însăşi, fără 
o revelaţie care să fie o creaţie. Aşa cum spune în De divisione naturae (II, 
23), Dumnezeu însuşi nu se poate cunoaşte decît ca fiinţă, natură, esenţă, 
altfel spus ca finit: or, el este infinit, dincolo de ființă, de natură şi de esenţă; 
ca să se cunoască, trebuie deci să înceapă să fie, ceea ce nu poate face decit 
devenind altceva decît sine. De aceea natura divină se creează pe ea însăşi 
în Idei: seipsam creat, hoc est, in suis teophaniis incipit apparere, ex occul- 
tissimis naturae suae finibus volens emergere, in quibus est sibi ipsi incogni- 
ta, hoc est, in nullo se cognoscit, quia infinita est, et supernaturalis, et su- 
peressentialis..., descendens vero in principiis rerum, ac veluti seipsam creans, 
in aliquo inchoat esse55. Se dezvăluie aici sensul adînc al diviziunii naturii. 
Am spus că diviziunea şi analiza sînt complementare. Într-adevăr, Ideile nu 
pot să apară decit în virtutea unei diviziuni a primului principiu, dar încep să 
existe tocmai pentru că Dumnezeu începe să existe în ele. Ele încep să nu 
mai fie el însuşi (diviziune), el fiind de la sine de nenumit, şi totuşi nu sînt 
decit el însuşi (analiză), nefiindu-i decît expresia. 

Din acest moment, multiplicarea fiinţelor continuă neîntrerupt pînă la in- 
divizi. Creaţia propriu-zisă este opera Tatălui şi constă în producerea Ideilor 
în Cuvint. În sens strict, creaţia este începind de atunci încheiată: Cognito 
€orum quae sunt, ea quae suni, est57. Ea este etem, deşi nu întru totul coetern, 
terminată şi încheiată, căci toate fiinţele sint deja produse în unitatea Ideilor, 
care conţin implicit multiplicitatea lor. Explicitarea Ideilor într-o multiplici- 
tate de indivizi se împlineşte potrivit ordinii ierarhice de la universal la parti- 
cular. Din Idei se nasc genurile, apoi subgenurile, speciile şi substanţele indi- 
vidăale. Această purcedere a multiplului pornind de la unul este opera celei 
de-a treia persoane a Sfintei Treimi, Duhul Sfânt. EI este cel care zămisleşte 
şi împarte darurile divine. De aceea, orice creatură, reproducind in felul ei 
chipul lui Dumnezeu, se defineşte printr-o treime constitutivă: esenţa, care 
corespunde Tatălui; virtutea activă, care corespunde Fiului; acţiunea, care co- 
respunde Duhului Sfint. 

Noţiunea de creaţie concepută ca teofanie introduce în universul eriuge- 
nian o altă temă, cea a ilumii Tema este expusă chiar în Scriptură. Într-un 
text capital pentru istoria gîndirii medievale, Sfintul Iacov îl numeşte pe 
Dumnezeu, Tatăl luminilor: Omne datum optimum et omne donum perfectum 


% se creează pe ea însăşi, adică începe să apară în teofaniile sale, voind să iasă din 
cele mai ascunse locuri ale ființei sale în care-şi este sieşi necunoscută, adică nu se cu- 
noaşte în nici un lucnu pentru că este infinită şi mai presus de natură şi de esență..., dar, 
cobarind în principiile lucrurilor şi ca şi cum creîndu-se pe sine, începe să existe în altul 
(18. dar). 

37 cunoaşterea lucrurilor care există inseamnă acele lucruri care există (1b. lat). 

desursum est, descendens a Patre luminums? (Epist. 1, 17). Sfintul Pavel 
adaugă, de altfel: omne quod manifestatur, lumen est5? (Efeseni 5, 13). De 
aici vine dubla iluminare a harului (donum) şi a naturii (datum). Astfel con- 
cepute, toate fiinţele create sint lumini — omnia quae sunt, lumina sunt — 
şi fiecare lucru, chiar şi cel mai mărunt, nu e de fapt decît o lampă în care 
străluceşte, oricît de firav, lumina divină. Alcătuită din această mulţime de 
mici făclii care sînt lucrurile (Sup. hier. coel. |, 1), creaţia nu este, în cele 
din urmă, decît o iluminare sortită să-l arate pe Dumnezeu. 

Acest mod de a concepe actul creator îşi găseşte deci corespondentul în 
concepţia despre substanţa lucrurilor cteate. Manifestare a lui Dumnezeu, uni- 
versul ar înceta să mai fie dacă Dumnezeu ar înceta să strălucească, Subzis- 
tenţa fiinţelor este, ca şi producerea lor, o iluminare. Fiecare lucru este deci 
în mod esenţial un semn, un simbol, în care Dumnezeu ni se face cunoscut: 
nihil enim visibilium rerum corporaliumque est, ut arbitror, quod non incor- 
porale quid et intelligibile significerO (De div. naz. V, 3). lată carta simbo- 
lismului medieval, în teologie, filozofie şi chiar în arta decorativă a catedra- 
lelor. Un asemenea univers este de aceeaşi esenţă cu Scriptura, care îl explică 
şi pe care o explică. Amîndouă sint revelații. Citiţi Biblia şi Dumnezeu se va 
face cunoscut înțelegerii voastre; priviţi lucrurile şi veţi contempla Cuvîntul, 
în care şi prin care dăinuie toate lucrurile; in omnibus enim quae sunt, quid- 
quid est, Ipse es&!. Nu am irăda gindirea lui Scottus Eriugena spunind că, 
pentru el şi pentru Berkeley, natura este limba pe care ne-o vorbeşte Autorul 
ci. Să dedicăm această apropiere memoriei lui Taine: Berkeley şi Scottus 
Friugena sînt, şi unul, şi celălalt, irlandezi. 

Ansamblul teofaniilor care constituie universul se divizează în trei lumi: 
substanţele absolut imateriale care sînt îngerii, substanţele corporale şi vizi- 
bile şi între ele, ţinind de amîndouă şi legîndu-le, acest univers în miniatură 
care este omul. De sus în jos pe şirul fiinţelor, Dumnezeu este prezent ca în 
participarea sa. Să nu uităm că el nu se divizează aici în părți: est participati, 
non cuiusdam partis assumptio, sed divinarum dationum (natură), et dona- 
tionum (har) a summo usque deorsum per superiores ordines inferioribus dis- 
tributioS? (III, 3). Create din neant, adică din neantul propriei lor existenţe, 
lucrurile sînt create şi din acest Neant care este supraființa, adică Dumnezeu. 
A spune că Dumnezeu este realitatea însăşi a lucrurilor — est enim omnium 
essentia5? — înseamnă deci a spune că fiecare lucru nu este decit darul divin 


5 orice natură foarte bună şi orice har desăvirşit este de sus, coborind de la Tatăl 
luminilor (7b. lat.). 

% tot ceea ce e revelat este lumină ([b. lat.). 

«% nimic nu există dintre lucrurile vizibile şi corporale, după cum socotesc eu, care să 
nu semnifice ceva incorpora! şi inteligibil (1P. dat.). 

SI căci în toate cîte există orice există este El insuşi (/b. laz.). 

S participarea nu este asumarea vreunei părți, ci împărtăşirea de sus în jos, pe şirurile 
superioare faţă de cele inferioare, a naturii divine şi a harului (/5. laz.). 

6 căci este realitatea deplină a tuturor lucrurilor (7. lat.). 


IOAN SCOTTUS ERIUGENA 199 


al înseşi fiinţei sale. Acesta este sensul în care înţelege Eriugena formula 
celebră a lui Dionisie: esse omnium est superesse divinitus6, în care ruptura 
dintre un esse65 creat şi un superesse%0 divin este marcată cu legătura care 
le uneşte. Să înţelegem în acelaşi sens şi formulele extreme ale lui Eriugena, 
nu pentru a le atenua, ci pentru că acesta e sensul pe care îl dă el însuşi: non 
duo a seipsis distantia debemus intelligere Deum et creaturam, sed unum et 
idipsum$”, ceea ce înseamnă, într-o doctrină în care raporturile de fiinţă nu 
sînt decît raporturi de semnificaţie: nam et creatura in Deo est subsistens, et 
Deus in creatura mirabili et ineffabili modo creatur, seipsum manifestans, 
invisibilis visibilem se faciens, et incomprehensibilis comprehensibilem8, În 
fond, Eriugena interesează pe toată lumea şi nu mulţumeşte pe nimeni: vor- 
beşte ca un panteist, dat cei care l-ar vrea astfel işi dau seama că nu este; 
dar atunci, se întreabă cei care nu-l vor astfel, de ce vorbeşte ca şi cum ar 
fi? Încă o dată, el vorbeşte despre altceva, care reprezintă raportul dintre un 
mod de gîndire şi formularea sa ori dintre un principiu şi explicarea sa. 

luminarea astfel concepută urmează o ordine ierarhică, dind din ce în ce 
mai puţină lumină şi fiinţă, de la îngeri la om şi de la om la corpuri. Natura 
acestei ierarhii rămîne neinţeleasă, atita vreme cît rangul unei fiinţe este con- 
siderat un apendice al substanţei sale. Ordinea lucrurilor nu este o dispunere 
în care Dumnezeu le aşază după ce le-a creat; rangul lor este chiar fiinţa lor. 
Ierarhia este deci o realitate sacră, așa cum îi arată şi numele; este împăr- 
tăşirea ordonată a tuturor fiinţelor de la Dumnezeu. 

Îngerii sînt cele mai desăvirşite spirite din cite pot exista între creaturi. 
Imateriali, în sensul că nu sînt prinşi, ca sufletele noastre, în materie, ci au 
totuşi corpuri spirituale, simple, fără figuri sau contururi perceptibile. Spre 
deosebire de oameni, ei posedă o cunoaştere nemijlocită şi oarecum experi- 
mentală a realităţii divine. Aceasta nu înseamnă că îngerii îl privesc pe Dum- 
nezeu faţă în faţă. Nimeni nu l-a văzut şi nu-l va vedea vreodată pe Dumne- 
zeu, iar faptul că îngerilor înşişi le este cu neputinţă să-l vadă ne încredinţează 
că aşa va fi intotdeauna şi pentru oameni. Îngerii nu numai că nu-l văd pe 
Dumnezeu, dar nu văd nici măcat Ideile lui Dumnezeu; vederea lor se opreşte 
la anumite apariţii divine ale acestor Idei, adică la teofaniile cauzelor veşnice 
ale lucrurilor (|, 8). Îngerii nu văd Cuvintul, privilegiul lor mărginindu-se, 
aşadar, la primirea manifestărilor prime iradiate de Cuvin: afară din sine. 

Aceste teofanii nu se transmit îngerilor în bloc şi nediferenţiat, ci în ordine 
ierarhică, doar îngerii cei mai desăvirşiţi fiind cei care le primesc pe primele 

4% fiinţa tuturor lucrurilor este supraființa divină (1b. taz.). 

S ființa (. lar.). 

“ supraființa (18. lat.). 

$? nu trebuie să înțelegem că Dumnezeu şi creatura sint două lucruri depărtate unul de 
celălalt, ci unul şi acelaşi lucru (1. laz.). 

& căci şi creatura subzistă în Dumnezeu, şi Dumnezeu este creat în creatură într-un 
mod minunat şi inefabil, revelindu-se pe sine insuşi, invizibil [fiind] făcindu-se vizibil şi 
incomprehensibi! (fiind făcindu-se] comprehensibil (75. lat.). 

şi le transmit din Ordin în Ordin pînă la îngerii cei mai de jos, care le transmit 
la fândul lor Ordinului superior al ierarhiei bisericeşti şi, prin ca, celorlalte 
Ordine, pînă la credincioşii de rînd. Şi aici, transmiterea ierarhică este o trăsă- 
tură constitutivă, şi nu extrinsecă, a Ordinului îngeresc. Fiecare înger este 
gradul teofanic definit prin lumina pe care o primeşte şi cea pe care o trans- 
mite; pe scurt, este teofania care îl constituie, şi toţi împreună dau naștere, 
prin aşezarea lor armonioasă, unei frumuseți care nu e altceva decît frumu- 
seţea însăşi a universului inteligibil creat. 

Omul este şi mai puţin capabii decît îngerul să se lumineze prin propriile 
lui mijloace. Aidotma aerului, care nu este decit întuneric dacă nu pătrunde 
în el lumina soarelui, el poate să primească şi să transmită lumina, dar nu o 
produce. Natura umană este în prezent mult mai prejos deci! natura îngereas- 
că. Divizaţi pe sexe, oamenii se înmulţesc precum animalele, şi nu se poate 
spune că nu au fost așa de la începuturi, dar ar fi putut şi ar fi trebuit să fie 
altfel. Continuind în felui lui teoria lui Origene în această problemă, loan 
Scottus consideră că Dumnezeu, prevăzind păcatul originar, a prevăzut un 
mod de înmulţire a speciei umane diferit de această înmulţire rapidă, instan- 
taneu şi analog celui al îngerilor, care ar fi învins dacă nu ar fi urmat căderea. 
Dumnezeu s-a folosit deci de diviziunea sexelor ca de un expedient : super- 
machinatus akerum multiplicationis humanae naturae modum (IV, 12). Tot 
aşa se va explica şi împărţirea sexelor în indivizi diferiţi ca înălțime, mod de 
viaţă, obiceiuri şi gîndire. Acestea sînt tot „diviziune a naturii“, dar o divi- 
ziune determinată de păcat (II, 7). 

Mai mult. Despărţindu-se de Dumnezeu, omul antrena în căderea lui toată 
immea corpurilor. Ca să înțelegem acest aspect trebuie să observăm că uni- 
versul corporal există mai întii în gîndirea omului, în care dăinuie într-un 
mod de a fi mai nobil decit în sine însuşi. De vreme ce totul este teofanie, 
iar iluminarea se transmite de sus în jos, există un moment în care toate cite 
vor veni după om sînt deja cuprinse în el, într-o slare mai puţin desăvînșită 
decît în înger, dar mai desăvirşită decit vor fi în ele însele. Aşa cum triunghiul 
perfect nu există decit în gînditea geometrului, tot aşa fiinţele există în gîndi- 
rea omului, ca tipuri inteligibile, mai desăvirşit decit în materia în care se 
împtăştie după aceea. Dacă ne îndoim de acest lucru, este pentru că nu ve- 
dem, în primul rînd, cum pot să iasă corporalul şi sensibilul din inteligibil 
prin modalitatea diviziunii. Şi totuşi aşa stau lucturile. Dacă am priva lumea 
corpurilor de tot ce conţine ca realitate inteligibilă, nu i-ar rămîne mare lucru. 
Speciile în care intră corpurile sînt realităţi inteligibile; tot aşa sînt şi cantită- 
ţile lor, obiect al ştiinţei matematice, precum şi calităţile, orice ar crede omul 
despre ele, căci calitatea este o categorie care nu poate fi înțeleasă decit de 
gândirea pură. Cantitatea fără calitate nu este corp, şi nici calitatea fără can- 
titate; corpul sensibil se naşte în punctul de întilnire al acestor două elemente 
inteligibile, cantitatea şi calitatea. Dar probabil că se va spune: mai rămîne 


& stabilind de sus un alt fel al înmulţirii [speciei] umane (îP. laz,). 

totuşi materia! Materia există, fără îndoială; dar poate că nu este ceea ce cre- 
dem. Ca să-i înţelegem natura, să facem analiza unei fiinţe corporale date. 

Ceea ce găsim mai întîi într-un corp este substanţa, dar substanţa lui nu 
este altceva decît cauza lui inteligibilă, care subzistă veşnic în Dumnezeu. 
Concepută ca fiind în Dumnezeu însuşi, ia numele de esenţă, considerată ca 
realizată într-un corp, primeşte numele de formă şi dă naştere unei naturi. Ca 
tot ce este in Dumnezeu, esenţa unci ființe ne rămîne incognoscibilă prin 
definiţie, lucru valabil fie că este vorba de propria noastră esenţă, fie de cea 
a oricărui alt corp. Dimpotrivă, naturile le putem înţelege, căci ele sînt esențe 
încorporate în materii şi supuse categoriilor, îndeosebi celor de cantitate, loc 
şi timp. La aceste categorii se adaugă cea a calităţii, care conţine toate acci- 
dentele fiecărei naturi particulare. Luat în parte, fiecare dintre aceste elemente 
constitutive este inteligibil. Forma este inteligibilă, natura este inteligibilă, 
cantitatea este inteligibilă, calitatea este, în general, inteligibilă, chiar şi fie- 
care calitate particulară este inteligibilă, ce! puţin dacă o luăm în considerare 
în mod distinct: culoarea, sunetul, căldura sînt realităţi care pot fi înțelese de 
gîndirea pură, cind ea le concepe separat. Ceea ce nu este inteligibil e ames- 
tecul acestor accidente, care este materia însăși: niki! aliud esse materiem 
visibilem, formae adiunctam, nisi accidentium quorumdam concursum”? (1, 
34). Pe scurt, corpurile sînt făcute din incorporale: ex rebus incorporalibus 
corpora nascuntur?!; ele se nasc, spune apăsat Eriugena, ex intelligibilium 
coitu!? (II, 14). Nimic nu contrazice aşadar ca universul sensibil să fi fost 
creat de Dumnezeu în om, adică, aşa cum trebuie să înțelegem, nu în acel 
Adam cate apare la capătul lucrării de şase zile, ci în Omul inteligibil şi plin 
cu inteligibile care subzistă veşnic în Dumnezeu. Acest univers se află în el 
în stare de unitate şi de distincţie inteligibilă; cît despre lumea corpurilor, 
lume în care trăim, despre cum a început să existe se spune: ex ipsis causis 
et substantiis (sc. Ideile), mundus iste, coagulatis videlicet illarum qualitati- 
bus, processerat!3. Materia este alcătuită din inteligibile coagulate. 

Această concepţie despre materie explică de ce crearea lumii se confundă 
cu cea a tuturor esenţelor inteligibile, adică, în ultimă instanţă, cu cea a Ideilor 
lor în Dumnezeu; înțelegem însă, totodată, de ce această producere a Ideilor 
trebuie să fie într-adevăr cea a unui efect de către cauza lui, ea fiind însăși 
crearea lumii. Facem (din punct de vedere teofanic) parte din Dumnezeu: pars 
Dei sumus. Substanţa însăşi a fiecărei creaturi este esenţa ei inteligibilă: unius- 
cuiusque creaturae vera est substantia sua, in primordialibus causis prae- 


"nimic altceva nu e materia vizibilă unită cu forma decit amestecul unor accidente 
(5. la). 

7! corpurile se nasc din lucrurile incorporale ([B. lat.). 

? din unirea inteligibilelor (I& îar.). 

7 din aceleaşi cauze şi substanţe apăruse lumea aceasta, după ce desigur proprietățile 
lor s-au contopit (7b. lat.). 

cognita praeconditaque ratio, qua Deus definiviz: sic et non aliter eri'4 (UI, 25). 
Deci lumea întreagă este o imensă ptedestinare de esențe, cărora gîndirea 
creatoare le fixează statutul ontologic o dată pentru totdeauna. Ceea ce le dă 
titlul de esențe (realităţi stabile) e tocmai imuabilitatea lor. Essentia, adică 
ousia, este predicatul a ceea ce, în orice creatură văzută sau nevăzulă, nu 
poate nici să crească, nici să scadă, şi nici să se schimbe. Aceeaşi esenţă ia 
numele de natură (natura, physis), cînd este născută, local şi temporal, într-o 
materie susceptibilă de accidente, creştere, scădere şi alterare (V, 30). Esenţa 
este, aşadar, un pur inteligibil (solo semper intellectu cernitur”5), care cuprin- 
de în sine celelalte două inteligibile, cantitatea şi calitatea, a căror îmbinate 
produce acele quantum'S şi quale”! vizibile, pe scurt materia obiect al sim- 
ţurilor noastre. Fondul stabil şi substanţial al fiinţelor rămîne deci esenţa in- 
teligibilă şi invizibilă din care răsar toate celelalte şi care cad nemijlocit sub 
incidenţa actului creator. Lui Eriugena nu i-a fost uşor să pună de acord aceas- 
tă metafizică cu textul Facerii. Pune la bătaie multă ingeniozitate ca să rezol- 
ve problema în Cartea a IV-a din De divisione naturae, adevărat In Hexae- 
meron în cate abundă amănuntele ciudate. Astfel, omul creat de Dumnezeu 
se reduce aici la o simplă noţiune divină: homo est notio quaedam intellec- 
tualis in mente divina aeternaliter facta?:, în ziua a cincea, acel producant 
aquae reptile animae viventis!? (Facerea 1, 20) înseamnă producerea unei 
vieţi universale (generalissima vita), sau Suflet al lumii, care se împarte în 
suflet raţional, primul subdivizîndu-se, ia rîndul lui, în îngeri şi oameni, iar 
al doilea în animale şi plante. De aceea, nici măcar sufletele neraţionale nu 
pier vreodată: se pare că, după ce şi-au văzut de trupuri, se întorc fiecare în 
specia lui, unde sînt mîntuite. Această lume a diviziunii este totdeauna în 
proces de analiză; nu aşteaptă decit să-şi regăsească unitatea. 

Într-un anume sens, universul aşa cum este el se manifestă din greşeala 
omului, dar nu rezultă din ea. Omul nu a vrut să-şi păstreze condiţia inteli- 
gibilă, iar Dumnezeu, în mila lui, a desfăşurat îi jurul nostru feeria lumii 
corpurilor, ca să găsim chiar în sensibil motiv să ne întoarcem la El. Învăţătu- 
ra lui Origene nu s-a pierdut. Consecinţă a unei diviziuni care a degenerat în 
separare, lumea este organizată să înlesnească o întoarcere. Această întoarcere 
e cu putință pentru că lumea este o treaptă a unei ierarhii și, la rîndul ei, 
ierarhie, iar ceea ce este valabil pentru om este valabil, mai întîi, pentru suflet. 
Or, această ierarhie este cea a unei treimi. Sufletul este unul şi fără părţi, căci 
e numai inteligenţă, numai rațiune, senzaţie, memorie, viaţă; dar este, tot- 


7* [substanţa] reală a oricărei creaturi este însăși substanța sa, raţiunea cunoscută di- 
nainte în cauzele primordiale şi preîntemeiată, prin care Dumnezeu a definit-o; aşa şi nu 
altfel [sint acţiunile] suveranului (1b. lat). 

75 se relevă totdeauna numai prin intelect (IP. lat). 

25 cit (18. lar). 

7? cum (lb, lat). 

75 omul este o anume noțiune intelectivă produsă veşnic în gindirea divină (2. lat.). 

% Să mişune apele de vietăţi, fiinţe cu viaţă în ele (/b. lar.). 

odată, capabil de trei operaţii principale, sau, mai bine zis, de trei demersuri 
diferite (mozus), care îl diversifică fără să-l divizeze. Demersul cel mai înalt 
este cel pe care sufletul îl împlineşte ca gindire pură (animus, mens, intellec- 
tus purus, nous). E un demers de ordin mistic şi care cere sprijinul harului. 
Prin ea, sufletul se întoarce cu totul spre Dumnezeu, trecînd dincolo de sen- 
zaţii, de imagini şi de operaţiile discursive ale judecății. Al doilea demers 
este cel pe care sufletul îl împlineşte în calitate de rațiune (razio, virzus, logos, 
dynamis). EL nu se mai ridică deasupra lui însuşi, ci se întoarce, dimpotrivă, 
spre sine ca să formeze şi să lege impreună noţiunile inteligibile ale lucrurilor. 
E ca şi cum gândirea pură a sufletului, care rămîne în sine incognoscibilă, 
s-ar dezvălui sufletului însuşi prin operaţiile judecății, aşa cum Dumnezeu, 
invizibil în sine, se dezvăluie în teofanii. Mai rămîne al treilea demers al 
sufletului, de o natură mai complexă. Într-adevăr, el presupune, mai întii, o 
impresie pur corporală produsă de un obiect material asupra unuia dintre ot- 
ganele noastre de simţ, după care sufletul culege această impresie şi formează 
în sine imaginea pe care o numim senzaţie. Recunoaştem teoria senzaţici ca 
act al sufletului, moştenită de Augustin de la Plotin. Important de reţinut este 
că sufletul rămîne unul şi în întregime prezent în fiecare dintre demersurile 
lui. Gîndirea pură este cea care se „divide“ din ce în ce mai mult, pe măsură 
ce coboară de la unitatea divină la genurile şi speciile pe care le cunoaște 
raţiunea, apoi la indivizii pe care îi percepe senzaţia, iar, în sens invers, ace- 
eaşi gîndire porneşte de la multiplicitatea indivizilor percepuți de simţuri şi 
îi adună prin rațiune în speciile şi genurile lor, pe care le depăşeşte, în cele 
din urmă, ca să se întoarcă la Dumnezeu. 

Privit din acest unghi, sufletul nu numai că îl imită pe Dumnezeu în Sfînta 
lui Treime, dar şi gravitează în jurul lui. Ba, mai mult, nu îl părăseşte nici- 
odată, căci ceea ce ştie despre el, atunci cînd se întoarce înspre el ca gindire 
pură, nu uită atunci cind coboară înapoi spre genuri, specii şi indivizi. Deci 
simpurile şi rațiunea nu sînt, în definitiv, decit alte aspecte ale gindirii. Orice 
cunoaştere este opera intelectului unu şi triplu: inzellectus mediante ratione 
per consubstantialem sensumt0. Multiplicitatea operaţiilor gîndirii iese din ea, 
subzistă în ea, se întoarce spre ea, așa cum iese din Dumnezeu, subzistă în 
Dumnezeu şi se întoarce la Dumnezeu multiplicitatea fiinţelor care alcătuiesc 
universul. 

Pentru ca această întoarcere să aibă loc, e necesar ca aceeaşi mişcare de 
iubire divină care a desfăşurat ierarhia fiinţelor să o readucă la unitate. Aceas- 
tă chemare a lui Dumnezeu se manifestă mai intii printr-un fel de lipsă sau 
nevoie, lăuntrică fiinţelor, pe care Eriugena o numeşte informitas. Inforrmita- 
tea se defineşte (II, 15) drept mişcare a nefiinţei către fiinţă. Sub acţiunea 
acestui impuls obscur, şuvoiul fiinţelor este aidoma fluviului care, după ce 
s-a pierdut în nisipuri, s-ar întoarce la izvor prin interstiţiile ascunse ale pă- 
miîntului (III, 4; UI, 20). Această întoarcere universală e legată de cea a omw 
lui şi începe în punctul de dispersare maximă pe care il poate atinge fiinţa 


% intelectul constă în rațiunea care mijloceşie printr-un simţ consubstanțial (fb. daz.). 

omenească, adică moartea. Ca urmare a păcatului, omul a ajuns asemenea 
animalelor, supus patimilor, durerii şi morţii. Suiletul se desface atunci de 
trup, care se desface, la rîndul lui, în elementele componente şi se risipeşte 
în pământ; dar tocmai pentru că circulaţia fiinţelor este un fluviu a cărui 
curgere nu se întrerupe niciodată, ultimul moment al „diviziunii“ este unul şi 
acelaşi cu primul moment al „analizei“. Aşa cum, într-o călătorie, punctul de 
sosire al ducerii este punctul de pomire al întoarcerii, moartea omului este 
prima etapă a întoarcerii lui la Dumnezeu. 

A doua etapă este învierea trupurilor, care va fi efectul comun al naturii 
şi al harului. Deosebirea prin sexe va fi atunci abolită, iar omul va fi aşa cum 
ar fi fost dacă Dumnezeu nu i-ar fi prevăzut căderea. În timpul celei de-a 
ueia etape, trupul fiecărui individ va reintegra sufletul din care a ieşit prin 
diviziune. Această reintegrare va cuprinde cîteva etape de întoarcere, inverse 
celor de la ducere: trupul va deveni viaţă, viaţa va deveni simţ; simţul, raţiu- 
ne; rațiunea, gindire pură. O a patra etapă va reintegra sufletul omenesc în 
Cauza lui primă, sau Idee, şi, o dată cu sufletul, şi trupul pe care l-a resotbit. 
“Toate fiinţele, care subzistă în gîndire în forma lor inteligibilă, sînt astfel adu- 
se înapoi ia Dumnezeu. Întoarcerea lor finală este al cincilea şi ultimul mo- 
ment al acestei „analize“. Globul pămîntesc revine în Paradis, şi această 
mişcare se propagă din sferă în sferă; natura şi toate cauzele ei se vor lăsa 
pătrunse de Dumnezeu precum aerul de lumină, şi de atunci înainte nu va 
mai fi decât Dumnezeu, şi acesta va fi capătul marii întoarceri: eriz enim Deus 
omnia in omnibus, quando nihil erit nisi solus Deus8!. 

Acest proces de întoarcere este opera comună a naturii şi a harului, căci, 
fără învierea lui Cristos, chezăşie pentru a noastră, mişcarea universală către 
Dumnezeu ar fi cu neputinţă; dar procesul este întregit de un al doilea, care 
e doar lucrarea harului. Buni sau răi, toţi oamenii îşi vor regăsi în mod inevi- 
tabil bunurile naturale cu care i-a înzestrat Creatorul. Dacă un har se adaugă 
precedentului, motivul nu mai este îndreptarea tuturor firilor, ci ridicarea unora 
dintre ele la o stare „supranaturală“. Acesta va fi efectul harului beatificator, 
care va ridica sufletele alese în trei etape. Redevenit gindire pură (inze/lectus, 
nous), omul va atinge mai înții ştiinţa deplină a tuturor fiinţelor inteligibile 
în care se manifestă Dumnezeu; apoi se va ridica de la ştiinţă la Înţelepciune, 
adică la contemplarea celui mai adînc adevăr accesibil creaturii; a treia şi 
ultima treaptă va fi pierderea gîndirii pure în adincurile acestei Lumini inac- 
cesibile în care sînt ascunse cauzele a toate cite sînt (V, 39). Deci cei aleşi 
nu pot, nici ei, să-l privească pe Dumnezeu faţă în faţă, ci numai să se cufun- 
de în lumină. Să nu ne închipuim însă că această întoarcere a naturii umane 
şi a tuturor celorlalte la Dumnezeu, sau în dumnezeire, cum o numeşte Scot- 
tus Eriugena, are drept consecinţă anihilarea lor. Dimpotrivă, natura întreagă 


8! căci atunci cînd nu va mai fi nimic decit Dumnezeu, Dumnezeu va fi tot ceea ce 
există în toate (15. lar.). 

îşi va redobindi atunci realitatea deplină care este realitatea ei inteligibilă în 
Dumnezeu. Aerul nu încetează să fie aer pentru că îl luminează lumina solară; 
fierul înroşit rămîne fier, deşi pare transformat în foc; tot aşa, trupul va ră- 
mine trup cînd se va spiritualiza, iar sufletul omenesc va rămîne ceea ce este 
cînd se va transfigura în lumina lui Dumnezeu. Aici nu € vorba deloc de o 
transmutaţie sau de o mixtură a substanţelor, ci de o reunire, fără amestec şi 
fără îmbinare, toate proprietăţile fiind păstrate şi subzistînd imuabil: adunazio 
sine confusione, vel mixtura, vel compositiones?. 

Toată această eshatologie se împacă destul de bine cu cei aleşi, dar ce să 
faci cu osîndiţii? Într-un univers a cărui materie s-a dizolvat în elementele ei 
inteligibile, infernul material nu-şi poate găsi locul. Ca şi Origene, Eriugena 
consideră ideea de gheenă materială, loc de cazne pentru trupuri, ca o rămă- 
şiţă de superstiție păgînă de care adevăratul păgîn trebuie să se dezbare. Toate 
poveştile cu valea lui Iosafat, viermii rozători şi bălțile cu pucioasă i se par 
caraghioase (cel puţin în De divisione naturae, căci în De praedestinatione, 
XIX, vorbeşte parcă altfel) şi se apără cu agerime de cei care îl atacau în 
privinţa acestei chestiuni. Apoi, corporale sau nu, pedepsele trebuie socotite 
veşnice? A răspunde da înseamnă a accepta biruinţa definitivă a păcatului, a 
răului şi a demonului, într-o natură pe care Isus Cristos a râscumpărat-o totuşi 
ptin jertia lui. Cum să admiţi această înfrîngere a lui Dumnezeu de către 
diavol? Dimpotrivă, trebuie să afirmăm biruinţa finală a binelui asupra răului, 
şi ambele probleme se rezolvă împreună. O dată universul material izbăvit 
de cădere şi redat condiţiei sale inteligibile, nu va mai rămine nici un loc în 
care să fie aşezat un iad, nici un foc care să ardă în el, nici un trup care să 
pătimească în el şi nici măcar un timp pentru ca să poată dura în el caznele 
trupeşti (V, 30). Aceasta nu înseamnă că doctrina veşnicei răsplătiri şi a veş- 
nice? pedepse este deșartă. Eriugena susţine cu tărie că orice urmă de rău va 
trebui să dispară într-o zi din natură, rezultat care va fi obţinut o dată cu 
resotbirea materiei în inteligibil. Acestea fiind făcute, diferenţa supranaturală 
dintre aleşi şi condamnaţi va rămîne întreagă şi va dăinui veşnic, dar va fi 
cuprinsă în acele gindiri pure în care se vor preface din nou oamenii. Fiecare 
va fi beatificat sau osindit în conştiinţa lui (Sup. Hier. coel. VIII, 2). Nu există 
altă fericire supremă decit viaţa veşnică, şi cum viaţa veşnică înseamnă cu- 
noaşterea adevărului, cunoaşterea adevărului este singura fericire supremă; şi, 
invers, dacă nu există altă nenorocire decit moartea veşnică, şi dacă moartea 
veşnică este necunoaşterea adevărului, nu există altă nenorocire decât necu- 
noaşterea adevărului. Şi cine este oare adevărul, dacă nu Cristos? „Nu trebuie, 
așadar, să dorim nimic altceva decit bucuria adevărului, care este Cristos, şi 
nu există nimic altceva de care să ne ferim decit lipsa lui, care este singura 
şi unica pricină a întregii amătăciuni veşnice. Luaţi-mi-l pe Cristos, şi nu-mi 


*2 o unire fără amestec sau combinare sau îmbinare (JP. lat.). 

va mai rămîne nici un bine, nu va mai putea să mă îngrozească nici o caznă; 
căci pierderea şi absenţa lui Cristos sînt cazna oricărei făpturi înzestrate cu 
judecată. Acestea şi nimic altceva, după cîte gindesc eu“ (V, 37). 

Înţelegem cu uşurinţă uluirea contemporanilor lui Scottus Eriugena în faţa 
acestei imense epopei metafizice, vădit incredibilă; dar garantată totuşi, la 
nivelul fiecărui aspect de Dionisie, Maxim, cei doi Grigore, Origene, Augus- 
tin sau de vreuna dintre celelalte douăzeci de autorităţi, pe care uimitoarea 
sa erudiie îi permitea lui Eriugena să le invoce. Totul se petrece ca şi cum 
Eriugena ar fi făcut prinsoare că susţine toate propoziţiile rostite de Doctorii 
Bisericii atunci cînd ei nu vorbeau ca Doctori ai Bisericii. Nu se ştia prea 
bine de unde vine Eriugena. Acest vir barbarus, in finibus mundi positus>, 
despre care Anastasius Bibliotecarul îi vorbea cu uimire lui Carol cel Pleșuv, 
trezea multe nelinişti. Nouă ne apare ca descoperitorul apusean al lumii imen- 
se a teologiei greceşti, copleşit de prea multe bogății neaşteptate ca să mai 
aibă timp să aleagă, orbit de prea multe idei noi ca să mai poată cîntări. Con- 
damnate şi recomandate la distrugere, scrierile lui vor trăi totuşi o viaţă sub- 
terană. Nimeni nu-şi va însuşi vreodată pe faţă ansamblul unei doctrine atit 
de nepotrivite pentru teologii crescuţi la şcoala sobră a tradiţiei latine, dar 
care va rămîne o ispită permanentă pentru gîndirea Evului Mediu apusean; 
impotriva acestei ispite, autorităţile doctrinelor vor lupta, de-a lungul veacu- 
rilor, neîncetat. 

IN. — DE LA HERRICUS DIN AUXERRE 
LA GERBERTUS DIN AURILLAC 


Nu avem informaţiile necesare ca să descriem cu o oarecare precizie mer- 
sul culturii latineşti în şcolile abaţiale şi catedrale din Occident, de-a lungul 
secolelor al [X-lea şi al X-lea, dar indicii destul de numeroase ne îngăduie 
să afirmăm că dăinuirea şi chiar răspindirea ei nu au încetat. Întilnim în aceas- 
tă perioadă în minăstiri un număr destul de mare de gramaticieni care au 
perpetuat predarea literelor antice, şi uneori chiar adevăraţi umanişti. Lupus 
din Ferrieres (Servatus Lupus) merită cu siguranţă să fie inclus printre aceştia 


5 bărbat străin, presupus a fi de la capătul lumii (7. lat.). 

din urmă. Născut pe la începutul secolului al IX-lea, ales abate la Ferriăres 
în 840 şi mort în 862, acest franc din Apus a îndrăgit şi slujit opera lui Cicero. 
Alături de Troyes, Ferritres era una din cele două mînăstiri date, la început, 
de regele Carol lui Alcuin. Servatus Lupus s-a plins totuşi că nu a primit aici 
destulă învățătură. Nu cunoaştem în ce alt loc şi-a întregit educaţia literară, 
aşa cum dorea, dar ştim că s-a dus să studieze teologie la Fulda. În cursul 
acestei şederi în ţinuturile germane, l-a vizitat pe Eginhard, istoricul lui Carol 
cel Mare, căruia avea să-i închine mai tirziu tratatul Despre adorarea Crucii. 
În afară de o lucrare de metrică (De varietatibus carminum Boetii), Servatus 
Lupus a lăsat o interesantă corespondenţă, care ne informează amănunţit de- 
spre preferinţele literare şi starea studiilor clasice în secolul al IX-lea. Știe 
foarte bine că literele, aproape stinse, au fost reînviate de preavestitul împărat 
Carol, şi tocmai de aceea a putut şi el să le îndrăgească încă din copilărie: 
Amor litterarum ab ipso fere initio pueritiae mihi est innatus%, scria el pe 
la 829-830. I-a cerut lui Eginhard să-i împrumute De inventione rhetorica şi 
De oratore ale lui Cicero, precum şi Nopțile atice a lui Aulus Gellius. În 854, 
pune să i se colaţioneze exemplarul propriu din Scrisorile lui Cicero cu un 
manuscris pe care i-l trimisese Ansbaldus, cerindu-i-l acestuia pe Tullium in 
Arato5. Pe la 856-858, roagă într-o scrisoare să i se aducă Jugurtha şi Ca- 
tilina ale lui Salustiu, Verinele lui Cicero şi toate operele care îi lipsesc sau 
pentru care s-ar putea găsi manuscrise mai bune decît cele pe care le avea 
deja. Copia pe care a făcut-o singur după De oratore de Cicero, şi care ni 
s-a păstrat, ne îngăduie să vedem cum concepea un bun literat din secolul al 
IX-lea activitatea de critică textuală. În această Corespondenţă, mai apar şi 
alți admiratori ai anticilor, cum sînt irlandezul Probus (+ 859), preot din 
Mainz, pe care Lupus ni-l înfăţişează ca fiind foarte preocupat de includerea 
lui Gicero şi Vergiliu printre Preafericiţi, „pentru ca Domnul nostru să nu-şi 
fi vărsat sîngele în zadar şi să nu fi coborit degeaba în lad, cel puţin dacă 
este adevărat cuvintul Profetului: Ero mors tua, o mors; ero morsus tuus, 
inferne%6*. Acest utnanist irlandez îl citise, fără îndoială, pe un ali irlandez, 
Scottus Eriugena; iar Erasm ar fi încuviinţat această anulare a iadului în fo- 
losul lui Vergiliu şi Cicero. 

Strict contemporan cu Lupus din Ferrires, Smaragdus, abate la Saint-Mi- 
hiel pe Meuse (pe la 819), reprezintă un cu totul alt tip de gramatician. Se 
ştie prea bine că teologii secolului al XIII-lea au avut de luptat ca să creşti- 
neze metafizicile greceşti şi arabe; vom vedea curind că teologii secolului al 
IX-lea au fost nevoiţi să facă un efort asemănător ca să îmblinzească dialec- 
tica; dar abia de curind s-a atras atenţia (M.-D. Chenu) asupra faptului impor- 


% dragostea pentru litere mi-a fost sădită aproape chiar de la începutul copilăriei (1. 
), 
% TTultius în Aratos (trimitere la traducerea lucrării Fenomenele de Aratos, făcută de 


Marcus Tullius Cicero) (2. lat.). 
3% voi fi moartea ta, o moarte; voi fi durerea ta, infernule (IP. laz.). 

tant că pînă şi asimilarea gramaticii clasice crease greutăţi serioase dascălilor 
creştini din Evul Mediu. Nu a existat nici un element al culturii greco-latine 
pe care cultura creştină să şi-l fi putut însuşi aşa cum era, fără ca mai întîi 
să-l adapteze. În Liber in partibus Donati, încă inedit, Smatagdus ne arată 
limpede şi greutăţile cele mai mărunte pe care le avea de trecut un gramati- 
cian creştin. Gramatica se întemeiază pe textele autorilor consacraţi; cea a lui 
Donatus, indeosebi, se întemeiază pe cele ale clasicilor latini; or, latina Bibliei 
nu este cea a clasicilor, în caz de nepotrivire, trebuie să urmăm latina pre- 
scrisă de Donatus sau să rămînem la cea a Bibliei? De pildă, Donatus spune 
că anumite cuvinte, ca scalae??, nu se folosesc corect decît la plural, dar în 
Biblie găsim scalatt: ce concluzie trebuie să tragem de aici? Smaragdus con- 
chide că scala este corect, căci autoritatea lui Donatus este mare, dar cea a 
Scripturii este şi mai mare, chiar şi în gramatică, căci textul ei a fost scris 
inspirat de Duhul Sfint: Donatum non sequimur, quia fortiorem in divinis 
scripturis auctoritatem tenemus%9. Nu va înceta niciodată cearta dintre gra- 
maticieni, pentru care latina model va fi cea a Bibliei, şi umanişti, care, chiar 
dacă vor fi foarte buni creştini, cu greu vor ierta Bibliei latina pe care o fo- 
loseşte. Aşa cum va spune şi loannes din Garlandia în secolul al XIII-lea: 


Pagina sacra non vult se subdere legi 
Grammatices, nec vult illius arte regi. 


“Tot din secolul al IX-lea datează şi Exemplia diversorum auctorum şi De 
primis syllabis (introducere în studiul prozodiei) de Mico din Saint-Riquier. 
Alţii se vor strădui să alcămiască antologii din autorii antici: aşa a făcut Ha- 
doardus, despre care nu se ştie nimic altceva decît că a fost preot, bibliotecar 
al unei mînăstiri şi chinuit de scrupule pentru legitimitatea unei întreprinderi 
de altminteri atît de modeste. Hadoardus a avut probabil la îndemină un Cor- 
pus al operelor filozofice ale lui Cicero, căci în proptia lui culegere sînt evo- 
cate tratatele De natura deorum, De divinatione, De fato, De legibus, tradu- 
cerea lui Timaios, Tusculanae disputationes, Cato maior (sau De senectute), 
De amicitia, De officiis, De oratore. Hadoardus mai folosea şi o colecţie de 
texte cunoscută cu titlul Sententiae philosophorum, care pare de origine fran- 
ceză. În interesantul poem care foloseşte ca introducere la culegerea sa, Ha- 
doardus îşi exprimă dorinţa ca aceasta să fie distrusă după moartea sa, de 
teamă ca, ajungînd pe miini rele, să nu încurajeze înclinații păgîne ale unora. 
Dar, cum a murit fără să ia măsura, atit de simplă totuşi, să-şi distrugă singur 


% trepte (1b. lat). 

8% treapta (1. laz.). 

% nu-l urmăm pe Donatus, deoarece considerăm mai puternică autoritatea Sfintei 
Scripturi (1b. dac). 

% Pagina sfintă mu vrea să se supună legii/Gramaticii, nu vrea să fie condusă după 
regulile acesteia ([b. lat). 

opera, faptul că nu i s-a respeclat ultima dorință i-a împlinit, fără îndoială, 
speranţa ascunsă. 

Am întâlnit deja centre de cultură latină în mînăstirile Saint-Martin din 
Touzs, Fulda, Saint-Gall, Ferritres şi Corbie. Să le adăugăm şcoala benedic- 
tină din Auxerre, care ne va pune de altfel în legătură cu alte şcoli mînăstireşti 
sau catedrale care au fost importante în secolul al IX-lea. Herricus din Au- 
xerre (841-876), călugăr al abației benedictine Saint-Germain, a cărei biserică 
abaţială a păstrat o criptă ce evocă atit de pregnant acele vremuri, a studiat 
pe rînd la Auxerre, la Fetritres, cu Servatus L.upus, apoi la Laon, unde l-a 
avut ca dascăl pe irlandezul Ilie, unul dintre soldaţii acelei armate de invazie, 
despre care citim în prologul poemului său Vita sancti Germani. Herricus 
este, într-adevăr, poet latin, de la care mai avem o culegere de fragmente din 
autori clasici şi cîteva comentarii gramaticale. Ca profesor de dialectică, a 
lăsat glose la apocritul augustinian Categoriae decem, şi i se atribuie şi altele, 
la De dialectica lui Augustin, De interpretatione de Aristotel şi Isagoge de 
Porphyrios. Herticus nu considera Categorize decem o traducere literală, ci 
o adaptare liberă a Categoriilor lui Aristotel făcută de Augustin. În glose 
recunoaştem cu uşurinţă influența lui Scottus Eriugena. Un fragment publicat 
de Haureau, care l-a ales, de altfel, intenţionat, arată că Herzicus adoptă noțiu- 
nea eriugeniană de „natură“, care conotează tot ce există şi ce nu există, in- 
clusiv ceea ce transcende cunoaşterea sensibilă, ca şi pe Dumnezeu însuşi. 
Herricus defineşte fiinţa drept orice esenţă simplă şi imuabilă creată de Dum- 
nezeu, cum at fi Animal (adică genul animal) şi elementele simple; dimpo- 
trivă, tot ceea ce este alcătuit din cele patru elemente se descompune, piere, 
şi elementele însele se transformă în acel tot din care provin. Faptul că Her- 
ricus respinge clar realismul genurilor şi speciilor este cu atit mai remarcabil. 
În comentariile lui Boethius l-a zărit, probabil, pe Aristotel, căci pentru el 
realitatea concretă este substanţa particulară, iar genurile și speciile nu sem- 
nifică substanţe distincte, ci indivizii, singurii substanţiali, care intră în genuri 
şi specii. Ne întrebăm cum se împacă acest empitism, în gîndirea lui Herricus, 
cu eriugenismul său, Dar el, s-a intrebat oare? În orice caz, e sigur că Herricus 
interpretează universaliile drept nume care îngăduie gîndirii, stinjenită de 
multitudinea indivizilor, să-i însumeze în cadrul unor terineni a căror com- 
prehensiune e din ce în ce mai strictă, iar extensiunea din ce în ce mai largă: 
cal (specie), animal (gen) şi, în sfirşii, fiinţă, care le cuprinde pe toate. 

Cel mai renumit dintre elevii lui Herricus din Auxerre a fost Remigius 
din Auxerre (841-908). După ce a moştenit în Auxerre catedra dascălului, a 
fost chemat succesiv la Reims şi la Paris, traiectorie ale cărei opriri eviden- 
țiază, fără îndoială, importanţa proporţională a acestor şcoli, în secolul al IX- 
lea. Opera de gramatician a lui Remigius este considerabilă. Cuprinde comen- 
tarii la gramaticile lui Donatus, Priscian, Phocas şi Euiyches, precum şi legate 
de diverşi pocţi, în special Petsius şi Iuvenal. Ca teolog, a scris exegeze pe 
marginea Facerii şi Psalmilor, influențate de Sfintul Ambrozie (In Hexaeme- 
ron) şi Sfintul Augustin; ca filozof, îi datorăm probabil (901-902) glosele 

matginale la Dialectica lui Pscudo-Augustin, atribuite în trecut lui Herricus 
(B. Haurcau) şi care i-au fost de curînd restituite lui Remigius (P. Courcelle), 
un comentariu despre Martianus Capella, compus pe la acceaşi dată, şi, în 
sfîrşit, comentarii la Opuscula şi la Consolatio philosophiae de Boethius. 
Haurau observase deja în glosele la Dialectica influenţa lui loan Scottus 
Eriugena; în comentariul la Opuscula ale lui Boethius, ea este atit de evi- 
dentă, încît a făcut ca acesta să fie luat mai întîi drept o lucrare scrisă chiar 
de Eriugena, însă cercetări recente (M. Cappuyns) l-au restituit, şi pe el, lui 
Remigius. Aceeaşi influenţă se arată, de altfel, şi în Comentariul lui Remigius 
la Consolatio de Boethius, ceea ce nu i-a adus aprecierea celui mai recent 
istoric al lui: „Este opera unui învăţat bătrîn, nu foarte inteligent, care nu este 
preocupat atit să înțeleagă, să interpreteze şi să judece textul lui Boethius, cît 
să-l împodobească cu note istorice, filologice şi mitologice în care să-şi poată 
etala erudiţia“ (P. Courcelle). Însuşiri care şi în alte vremuri decit Evul Mediu 
au fâcut nu puţine cariere frumoase. Acelaşi istoric îi impută lui Remigius în 
special faptul că dă „un sens creştin tuturor gîndurilor lui Boethius“ și că îl 
interpretează adesea pe Boethius prin prisma platonismului creştinizat al lui 
Eriugena. Oricum l-am interpreta noi înşine pe Boethius şi, în consecinţă, 
oricum l-am judeca pe Remigius, influenţa lui Eriugena asupra gîndirii lui 
este vădită, ceea ce nu i-a împiedicat opera să se bucure de cea mai largă 
răspîndire în Evul Mediu. Platonismul Ideilor domină în parte comentariul 
lui Remigius la Mattianus Capella. În legătură cu aceasta, să notăm că, în 
ciuda aprecierilor care s-au făcut, Remigius nu a avut naivitatea să-şi tepre- 
zinte lumea inteligibilă ca o sferă; a interpretat cuvîntul sphaera pur şi simplu 
ca simbol al lumii inteligibile, adică al Ideilor prezente veşnic în înţelegerea 
divină. 

Remigius din Auxerre moare la începutul veacului al X-lea, perioadă de 
profunde tulburări sociale şi de intunecare intelectuală, în cursul căreia rezul- 
tatele dobindite de înflorirea carolingiană sînt puse în pericol şi par chiar să 
se afle pe punctul de a fi complet anulate. Franţa e pustiită de războaie, nor- 
manzii cotropesc țara navigind în susul fluviilor şi distrug totul în cale. Par 
să se repete acum vremurile tragice cînd invazia francilor ameninţase cu pră- 
buşirea civilizaţia galo-romană. Documentele se împuţinează și ele şi orice 
aspect al epocii am studia, ne oprim în faţa a ceea ce istoricii numesc uneori 
„golul veacului al X-lea“, Într-adevăr, activitatea şcolilor pare să fi fost pre- 
tutindeni grav afectată, iar gindirea filozofică pare să nu fi supravieţuit decit 
în titmn încetinit, în mânăstiri, în special în cele ale congregaţiei benedictinilor 
reformaţi de la Cluny, care ia naştere la începutul secolului. Rathier din Ve- 
rona, Notker Labeo, Eudes (Odon) din Cluny s-au străduit de bine de rău să 
păstreze tradiţiile veacului precedent şi ne-au lăsat tratate de morală şi de 
dialectică lipsite de originalitate. Se cuvine totuşi să semnalăm şcoala mînăs- 
tirească de la Fleury-sur-Loire (astăzi, Saint-Benoit-sur-Loire), ca loc al celei 
mai înfloritoare culturi literare, filozofice şi teologice. Era condusă de călu- 

gărul clunisian Abbo (ţ 1004), şi erau predate în ea, în afară de învăţătura 
Părinților, gramatica, dialectica şi aritmetica. 

Numele lui Abbo merită o menţiune specială, căci învăţătura lui, ca şi cea 
a lui Gerbettus, pare să fi marcat un progres în studiul logicii. Secolul al X-lea 
nu-l cunoştea încă pe Aristotel decit dintr-o traducere latinească a Categoriilor 
şi din tratatul Despre interpretare; restul logicii aristotelice îi era deci necu- 
noscut, îndeosebi Analiticele prime şi Analiticele secunde. După cîte ştim la 
ora actuală, conţinutul acestor lucrări pare să fi fost cunoscut de Evul Mediu 
mai întîi prin tratatele pe care le-a consactat Boethius studierii lor. Cel mai 
vechi manuscris care le conţine este din a doua jumătate a secolului al X-lea 
şi provine de la Fleury-sur-Loire. Se pare chiar că lui Abbo trebuie să i se 
atribuie şi un tratat despre Silogismele categorice. Oricum ar sta lucrurile în 
această privință, corpus-ul aproape complet al Logicii lui Aristotel începe să 
fie reconstituit încă din această perioadă, sub forma următoare: 1. tratatele 
cunoscute începînd cu secolul al X-lea (logica vetus%!), şi anume Categoriile 
şi Interpretarea; 2. tratatele lui Boethius despre Analiticele prime şi secunde 
(logica nova%2), pe care originalele lui Aristotel nu vor veni să le înlocuiască 
decît pe parcursul secolului al XII-lea. 

Alături de Abbo, singura figură proeminentă a epocii este Gerbertus din 
Aurillac. După ce s-a format mai întîi la mînăstirea din Aurillac, supusă de 
Eudes din Cluny unei discipline severe, s-a dus să studieze trei ani în Spania, 
unde a intrat în contact cu ştiinţa arabă, apoi a condus şcoala din Reims; 
devine în 982 abate la Bobbio, în 991 arhiepiscop de Reims, în 998 arhiepis- 
cop al Ravennei; a fost ales papă în 999 sub numele de Silvestru II şi a murit 
în 1003. Erudiţia lui Gerbertus din Aurillac era extraordinar de întinsă. Spre 
deosebire de majoritatea contemporanilor, chiar cultivați, stăpinea nu numai 
trivium-ul ci şi quadrivium-ul. Predarea retoricii şi-o întemeia pe studierea 
scriitorilor antici; pentru predarea dialecticii, folosea nu numai Categoriile şi 
tratatul Despre interpretare ale lui Aristotel, dar şi, asemenea contemporanu- 
lui său Abbo, toate comentariile lui Boethius despre logică. Scrisorile lui arată 
că era interesat de problemele de aritmetică, astronomie şi muzică. Gerbertus 
reprezintă deci cultura completă a artelor liberale. Un text al cronicarului Ri- 
cher ne dă informaţii exacte despre programul pe care îl urma în predarea 
logicii: „Parcurgea dialectica în ordinea cărților şi lămurea sensul propoziţii- 
lor. Gerbertus explica mai întîi /sagoge de Porphyrios, mai exact Introdu- 
cerea, urmînd traducerea retorului Victorinus, apoi acelaşi text după cea de 
Boethius. Lămurea Categoriile, sau Predicamente, care sînt o carte de Aris- 
totel, iar în ce priveşte Perihermeneias, sau Despre interpretare, îi punea lim- 
pede în evidenţă întreaga dificultate. Trecea apoi la Topice, adică la Locurile 
argumentelor, carte tradusă din greacă în latină de Cicero şi lămurită de con- 
sulul Boethius în şase cărți de comentarii, pe care o transmitea auditorilor 


9! v. nota 61 de fa p. 129. 
2 v. nota 62 de la p. 129. 

săi.“ De acest proces de învăţămînt, care reprezintă tot ce se ştia în epocă 
despre logica lui Aristotel, ține opusculul lui Gerbertus De rationale et ra- 
tione uti, care tratează despre validitatea logică a propoziției: raţionalul folo- 
seşte raţiunea, în care, contrar regulilor, predicatul pare să fie mai puţin uni- 
versal decit subiectul. Lui Gerbertus i se mai datorează o Geometria şi un 
Liber de astrolabio, care trădeză influenţa ştiinţei arabe. Ansamblul acestei 
opere dovedeşte deci că renaşterea culturii enciclopedice clasice a avut loc 
începînd cu ultimele două decenii ale secolului al X-lea, adică puţin mai de- 
vreme decît se spune în mod obişnuit. 

Deşi avea să ajungă într-o zi papă, Gerbertus din Aurillac nu şi-a făcut 
scrupule, ca alţi gramaticieni. Gustul lui pătimaş pentru litere apare pretutin- 
deni în scrisori. Din trăsăturile unui umanist, avea mai întîi drogostea de cărţi 
şi preocuparea neliniştită pentru cele pe care le împrumutase nechibzuit. Li- 
bros nostros festinantius remittiteS, îi scria el celui care întirzia, şi, dacă ace- 
sta nu se supunea după somaţie, folosea limbajul lui Cicero ca să-şi ceară 
cărţile înapoi: Quousque tandem abulemini patientia nostra?% Dacă i se ce- 
rea vreun serviciu, Gerbertus îl făcea bucuros, dar în schimbul unui tmanu- 
seris. Cînd Remigius din Trier l-a rugat să-i trimită un glob pentru predarea 
astronomiei, Gerbertus i-a făgăduit să-i facă unul în schimbul unei copii bune 
din Achileida lui Statius. Remigius s-a executat, dar Achileida e un poem 
neterminat, lucru pe care Gerbertus nu-l ştia. l-a reproşat deci lui Remigius 
că a folosit un manuscris incomplet şi, drepti pedeapsă, nu i-a trimis decit un 
glob de lemn vopsit, în locul globului îmbrăcat în piele pe care l-ar fi meritat 
o copie completă. Lui Gerbertus i se datorează păstrarea citorva dintre Dis- 
cursurile lui Cicero, iar într-una din Scrisori el a formulat pentru posteritate 
idealul din care se inspira iubirea lui pentru clasicii latini: să nu se despartă 
niciodată arta de a trăi de arta de a vorbi: Cum studio bene vivendi semper 
coniunxi studium bene dicendisS. În programul acestui viitor papă, Quintilian 
şi l-ar fi recunoscut cu uşurinţă pe acel vir bonus dicendi peritus%. 

În timp ce trimişii lui Gerbertus străbăteau pe cheltuiala lui Italia, Ger- 
mania, Belgia şi Franţa ca să vineze manuscrise, şi mai ales ca să caute co- 
mentariul lui Eugraphius la Terenţiu, sora Hrotsvita, de la minăstirea Gan- 
dersheim, cădea pradă farmecului acestui autor atit de nepotrivit pentru a sluji 
studiul unor călugăriţe. O ştia şi singură prea bine, căci îşi exprima părerea 
de rău că atit de mulţi credincioşi preferă deşertăciunea literaturii păgîne uti- 
lităţii Sfintelor Scripturi. Scuza lor, adăuga ea, este elocinţa limbii în care 
sint scrise aceste opere, elocinţă atit de mare încît unii îl citesc şi-l recitese 
pe Terenţiu în dauna tuturor celorlalţi autori sfinţi sau chiar profani. Ca să 


2 înapoiaţi-ne cărţile mai degrabă (1b. lat.). 

% pină cind, în sfiit, veţi abuza de răbdarea noastră? (7b. lat.). 

% totdeauna am imbinat preocuparea de a vorbi bine cu preocuparea de a trăi frumos 
UB lar). 

% y. nota 108 de la p. 163. 

preîntimpine acest pericol, sora Hrotsvita s-a hotărit pur şi simplu să scrie ca 
însăşi o piesă de teatru creştină şi să slăvească, în acelaşi stil în care Terenţiu 
descrisese iubirile neruşinate ale femeilor lipsite de sfială, cumpătarea fecioa- 
relor creştine. În secolul al X-lea, nimeni nu ştia că Terenţiu scrisese în ver- 
suri: Hrotsvita şi-a scris deci piesele în proză, şi, cum nu se putea arăta bi- 
ruinţa harului fără să se înfăţişeze grozăvia păcatului, a fost nevoită să scrie, 
la fîndul ei, scene de dragoste; şi asta n-ar fi fost nimic dacă, pentru a le 
scrie, nu ar fi trebuit mai întîi să şi le imagineze. Sora Hrotsvita şi-a călcat 
totuși pe inimă, dar cu sufletul chinuit de remuşcări: „Deseori simt cum ro- 
şesc, tuşinată şi stînjenită, căci nu pot folosi acest stil fără să-mi închipui şi 
să descriu nebunia vrednică de dispreţ a ibovnicilor păcătoşi şi dulceaţa ne- 
curată a vorbelor pe care urechile noastre ar trebui chiar să refuze să le ascul- 
te; dar dacă aş fi ocolit aceste lucruri din ruşine, nu mi-aş fi atins țelul, care 
este să arăt slava neprihănirii în toată strălucirea ei.“ Datorăm acestei ambiţii 
şase piese care sint de-acum teatru adevărat, în ciuda naivităţilor şi a gustului 
inegal, ca în povestea călugărului Avram şi a nepoatei lui Maria, sau în cea 
a lui Pafnurie şi a lui Thais. Altminteri, Hrotsvita era călită împotriva criticii. 
Nu se socotea un nou Terenţiu, dar spunca fără ocolişuri: dacă felul meu de 
a slăvi harul nu îi place nimănui, mie îmi place: memeripsam tamen iuvat 
quod feci”, 

Este ciudat că teatrul creştin a debutat într-o minăstire de benedictine şi 
sub auspiciile lui Terenţiv, dar mediul pe care trebuie să ni-l închipuim ca să 
explicăm acest fapt este şi mai neobişnuit. Hrotsvita îşi datorează toată cul- 
tura intelectuală abației din Gandersheim, întemeiată în 856, ale cărei înce- 
puturi le povesteşte într-unul din poemele ei latineşti. Prefaţa poemului, bo- 
gată în mărturisiri despre greutăţile artei scriitoriceşti, ne spune că Hrotsvita 
învățase ştiinţa metricii de la doi dascăli, sora Rikkardis şi stareţa Gerberga, 
nepoată a împăratului Germaniei. Iar aceste trei femei nu erau singurele netn- 
ţoaice învăţate din secolul al X-lea. Se cunoaşte povestea Hedwigei, fiica lui 
Henric al Bavariei, care trebuia să se mărite cu un prinţ bizantin și a început 
ptin a învăţa greaca. Logodna s-a rupt, dar Hedwige s-a apucat de latină, s-a 
căsătorit cu un german, a rămas văduvă şi s-a dedicat atunci studierii lui Ver- 
giliu sub conducerea unuia dintre călugării abației Saint-Gall. Într-o zi, călu- 
gărul Ekkehard i-a adus pe unul dintre elevii lui, care a salutat-o cu aceste 
cuvinte: Esse velim Graecus, cum sim vix, Domna, Latinus%. Pe scurt, tînărul 
voia să înveţe greaca. Fermecată de vorbele lui, Hedwige I-a îmbrăţişat, l-a 
aşezat la masă şi a început să-i predea greaca; el, în schimb, îi recita versuri 
latineşti. Cind s-au despărțit, Hedwige i-a dăruit un Horaţiu şi felurite alte 
cărţi. Argenteuil nu a fost prima mînăstire în care o femeie ca Heloise să 
poată învăţa latina. 


9 totuşi mie imi place ceea ce am făcut (IP. lat.). 
% aş vrea să fiu grec, doamnă, deşi sint doar latin (/b. lar.). 

Asemenea fapte ne lămuresc prea puţin despre gindirea filozofică a Evului 
Mediu, dar ne informează despre pămîntul din care s-a născut. Ne-am face 
o idee foarte greşită despre secolele al IX-lea şi al X-lea, dacă le-am aprecia 
cultura în termeni de istorie a filozofiei propriu-zise. Absența marilor teologii 
şi a doctrinelor metafizice este evidentă în aceste vremuri în cate opera lui 
Scottus Eriugena rămine o excepţie, dar nu reprezintă decit opusul unei pre- 
zenţe, cea a culturii clasice. În Franţa, unul dintre elevii lui Gerbertus, Fol- 
bertus din Chartres (+ 1028), dă şcolilor din acest oraş un puternic avînt, care 
va face din ele centrul celui mai activ umanism din secolul al XII-lea. Încă 
de la sfirşitul secolului al X-lea, Franţa începe să înapoieze Angliei ce primise 
de la ea la începutul secolului al IX-lea. Oswaldus, care a murit arhiepiscop 
al Yorkului în 992, şi-a făcut studiile la Fleury-sur-Loire (azi, Saint-Benoit- 
sur-Loire), şi nu în York şi, aşa cum Alcuin se întorcea odinioară spre York 
ca înspre grădina închisă a Literelor şi Cetatea Cărţilor, Oswaldus se întoarce 
acum spre Fleury cînd îl pofteşte pe Abbo să vină să predea călugărilor din 
abația Ramsey, întemeiată în 969. Parcă pentru a se încredința mai bine că 
sînt continuatorii operei anticilot, francezii s-au hotărit atunci să-şi ia troienii 
drept strămoşi. Această legendă, care şi-a făcut apariţia încă din secolul al 
VII-lea în Cronica lui Fredegarius şi care iese din nou la iveală în secolul 
al VIII-lea în Liber historiae Francorum şi în Historia Longobardorum ale 
lui Paulus Diaconus, se răspindeşte în secolul al IX-lea prin Cronica din 
Moissac şi Chronicon-ul lui Francis din Ado (f 874), şi este reluată în De 
gestis rerum Francorum de Aimoin din Fleury (î 1008), aşteptind să străbată 
Gesta Francorum de Roticus din Moissac (pe la 1100) şi să-şi continue dru- 
mul, prin Franciada lui Ronsard, pină în secolul al XVII-lea, cînd Leibniz 
îşi va da silinţa să scrie un opuscul ca să o respingă. 

Această obsesie a Antichității, foarte obişnuită în şcolile catedrale şi mi- 
năstireşti din Germania şi Franţa veacului al X-lea, se accentuează atit de tare 
în unele minţi, încît ajunge să facă victime, dar aceasta se petrece în Italia. 
Printre evenimentele prevestitoare ale Anului O Mie, Historiarum libri quin- 
que de Radulfus Glaber relatează despre ciudata mişcare eretică pornită pe 
la 970 de un oarecare Vilgardus din Ravenna. Acest Vilgardus s-a consacrat 
studiului Grammaticii, fapt deloc surprinzător, căci era italian, iar italienii, 
potrivit interesantei observaţii a lui Glaber (lib. II, cap. 12), au avut întot- 
deauna obiceiul de a neglija celelalte arte ca să o studieze pe aceasta: Italis 
mos semper fuit artes negligere ceteras, illam sectari. Observaţia nu e vala- 
bilă pentru tot Evul Mediu, căci Italia ni l-a dat pe muzicianul Guido din 
Arezzo (pe la 995-1050), autor al unui Micrologus de disciplina artis musi- 
cae, al lui De ignoto cantu şi poate al anonimului Quomodo de arithmetica 
procedir musica; dar este confirmată, pentru muzică şi la data la care scria 
Glaber, de remarca din Cronica lui Richer, care se opreşte în 995: Er quia 
musica et astronomia in Italia tunc penitus ignorabantur”. Ca să nu exa- 
gerăm nimic, să spunem pur şi simplu, împreună cu Gozberi: amica gram- 


% şi pentru că muzica şi astronomia erau total ignorate atunci în Italia (Ib. lat.). 

maticae lalia!% (M. Manitius, vol. II, p. 674). În această Italie specializată 
în gramatică, aşadar, Vilgardus nu s-a deosebit de confraţi decît pentru că a 
iubit gramatica la nebunie. Orgoliul ştiinţei lui l-a făcut cam ciudat și l-a lăsat 
pradă uşoară demonilor. Într-o noapte, trei dintre ei i-au apărut sub chipul lui 
Vergiliu, Horaţiu şi luvenal, i-au mulţumit pentru dragostea ce o poartă ope- 
relor lor şi i-au făgăduit să împartă cu el gloria. După care, ieşindu-şi cu totul 
din minţi, bietul om a început să predea numeroase doctrine potrivnice cre- 
dinţei, susținînd că tot ce au spus poeţii din vechime trebuie socotit adevărat. 
Vilgardus a fost condamnat ca eretic, dar Glaber ne asigură că mulţi au spri- 
jinit în Italia această erezie şi că o parte dintre ei au fost omorâţi sau arşi de 
vii, în vreme ce alţii, care fugiseră în Sardinia, unde sînt şi astăzi numeroşi 
(ex Sardinia quoque insula, quae his plurimum abundare soler!91), au trecut 
în Spania, şi-au făcut adepţi şi au fost, în cele din urmă, ucişi de catolici. Lui 
Glaber îi place mult să vorbească şi, orice am crede despre povestirea lui, 
nimeni nu o să înțeleagă de aici că bieţii oameni au murit de dragul literelor; 
dar nu e imposibil ca, în Italia secolului al X-lea, rămăşiţe ale păgînismului 
popular să fi fost trezite din nou la viaţă de învăţătura unui gramatician lu- 
minat, 

CAPITOLUL AL PATRULEA 
FILOZOFIA ÎN SECOLUL AL XI-LEA 


I. — DIALECTICIENI ŞI TEOLOGI 


Oricît de modest rămăsese nivelul studiilor şi oricit de nesigură soarta 
civilizaţiei după înflorirea carolingiană, practicarea trivium-ului şi guadri- 
vium-ului ajunsese totuşi tradiţională; în unele ţări, ea se impunea chiar ca o 
necesitate. În Italia, de pildă, laicii începeau să se iniţieze în aceste studii, 
care le dădeau dreptul să ocupe slujbe publice sau să se consacre, mai tîrziu, 
ptofesării dreptului. Chiar în interiorul Bisericii, se găseau deja unii clerici 
pe care aptitudinile intelectuale îi predispuneau la sofistică şi care făcuseră o 
asemenea pasiune pentru dialectică şi retorică, încit puneau cu uşurinţă teo- 
logia pe planul doi. Petrus Damiani se plingea că scrisorile moralizatoare pe 
cate le trimitea interesau mult mai puţin prin conţinut decît prin stil, elocinţă, 
subiilitate dialectică şi pentru a se afla dacă adevărurile susţinute în ele sînt 
demonstrate prin silogisme ipotetice sau categorice. Pretenjia afişată de unii 
de a supune chiar dogma şi revelaţia cerinţelor deducţiei silogistice avea să-i 
ducă în mod infailibil la concluziile cele mai radicale şi, în acelaşi timp, să 
trezăască reacţia cea mai violentă din partea teologilor. 

Anselm din Besate, zis Peripateticul, şi Berengarius din Tours ne dau o 
imagine destul de limpede despre aceşti dialecticieni intransigenţi și ne îngă- 
duie să înțelegem mai bine de ce a rămas filozofia atita vreme suspectă pentru 
minţi foarte luminate. Anselm, zis Peripateticul, era un italian care, după ce 
şi-a terminat studiile filozofice la Parma, a făcut o călătorie prin Europa, dis- 
cutînd şi argumentind în oraşele pe care le străbătea. Rherorimachia ne dă o 
oarecare idee despre ce trebuie să fi fost metodele şi subiectele sale de dis- 
cuţie. În lipsă de succes, Anselm voia măcar atenţie, pe care a obținut-o pretu- 
tindeni, mai puţin la Mainz, unde, după ce a fost auzit, nimeni nu a încuviin- 
ţat, şi nici nu a protestat. Anselm a început deci să demonstreze auditoriului 
că o asemenea abţinere este contradictorie, căci a nu încuviinţa şi a nu con- 
damna înseamnă să nu faci nimic, iat să nu faci nimic înseamnă să faci nimic, 
ceea ce este cu neputinţă. Locuitorii din Mainz au avut bunăvoința să se recu- 
noască învinşi, iar Anselm a plecat fericit, în căutare de alte succese. Despre 
opusculul său se poate spune, în cel mai bun caz, că este de natură să în- 
dreptăţească limbajul sever pe care l-au folosit teologii faţă de cei de speța 

lui. Anselm justifică din plin învinuirea de frivolitate care li se aducea: Beren- 
garius din Tours o justifică pe cea de impietate. 

Dascălul lui Berengarius din Tours fusese Folbertus, elev al lui Gerbertus 
din Aurillac şi întemeietor al vestitei şcoli din Chartres. Dar, în timp ce Fol- 
bertus susţinea nevoia de a supune o rațiune neputincioasă şi mărginită taine- 
lor credinţei şi învăţăturii revelaţiei, elevul său Berengarius din Tours (f 1088) 
nu pregeta să traducă adevărurile credinţei în termeni raționali. Această încer- 
care l-a dus la negarea transsubstanţierii şi a prezenţei reale, sprijinindu-se 
pe argumente luate din dialectică şi pe autoritatea unui tratat atribuit lui loan 
Scottus Eriugena. Într-adevă:, Berengarius din Tours consideră dialectica 
drept mijlocul prin excelenţă de descoperire a adevărului. A recurge la dia- 
lectică, scrie el în De sacra coena, înseamnă a recurge la rațiune, şi, cum 
prin rațiune a fost făcut omul după chipui lui Dumnezeu, să nu recurgi la ca 
înseamnă să renunţi la titlul de onoare şi să nu te îndrepți, zi de zi, conform 
chipului lui Dumnezeu. Ca şi loan Scottus Eriugena, Berengarius este deci 
convins de superioritatea raţiunii faţă de autoritate, dar felul în care aplică 
această doctrină la dogma Euharistiei şi încăpăţinarea de a-şi păstra concepții- 
le eretice după ce le abjurase în mod public dau acestei identificări a religiei 
cu filozofia un sens agresiv şi negativist, pe care gindirea lui loan Scottus 
Eriugena nu o avea. 

În orice lucru compus din materie şi formă, spune Berengarius, trebuie să 
facem deosebire între faptul existenţei sale şi ceea ce este. Ca să fie un anume 
lucru, acest compus trebuie aşadar mai înții să existe. Cu alte cuvinte, acolo 
unde subiectul nu există, n-am putea găsi nici accidentele sale. Deci, dacă 
substanţa piinii ar dispărea prin actul binecuvîntării, ar fi cu neputinţă ca ac- 
cidentele piinii să subziste: or, accidentele piinii subzistă după binecuvintare: 
făcînd drumul înapoi, putem deci conchide că substanța pîinii rămîne. Nu 
avem de-a face aşadar nici cu dispariţia formei proprii a ptinii, nici cu naşte- 
rea trupului lui Isus Cristos în sensul că începe să existe din acel moment, 
ci pur şi simplu de adăugare, la forma pîinii care subzistă, a unei alte forme, 
care ar fi cea a trupului lui Cristos beatificat. Se pare, de altfel, că înflăcărarea 
dialectică a lui Berengarius s-a mărginit la aceste incursiuni indiscrete pe tă- 
rimul teologiei, iar, în rest, raționalismul lui a rămas steril din punct de vedere 
filozofie. 

Această dialectică nestăpînită nu avea cum să nu trezească o reacţie împo- 
triva logicii şi chiar împotriva studierii filozofiei în general. În această perioa- 
dă a existat, de altfel, în anumite ordine călugăreşti, o mișcare de reformă 
cate tindea să facă din viaţa monastică cea mai riguroasă modelul vieţii ome- 
neşti. Înțelegem deci cu uşurinţă de ce, din direcţii diferite, s-au făcut eforturi 
pentru a abate spiritele de la cultivarea ştiinţelor profane, îndeosebi a filozo- 
fiei, care păreau simple rămăşiţe păgine într-o epocă în care toate forţele ome- 
neşti trebuiau folosite la opera mintuirii. Pentru Gerardus, episcop de Cenad, 
„cei care sînt discipolii lui Cristos nu au nevoie de învățături străine“. Ac- 
ceptă că orice înţelepciune, chiar şi omenească, vine de la Dumnezeu, însă, 

deşi nu se împotriveşte ştiinţelor în mod direct, îi învinuieşte pe cei care, 
îndeletnicindu-se cu ele, cred că ajung înţelepţi şi nu ajung decit nebuni. Apli- 
carea filozofiei la teologie i se pare deosebit de periculoasă şi condamnabilă: 
„Este culmea nebuniei, spune el despre ştiinţele profane, să porţi discuţii cu 
slujnicele despre Cel pe care se cuvine să-l slăvim în faţa îngerilor.“ Otloh 
din Sankt-Emmeram (1010-1070) dovedeşte o neîncredere asemănătoare faţă 
de tot ce nu este teologie pură şi tradiţie. Vorbea, de altfel, din proprie ex- 
perienţă: avem de la el, cu titlul de Liber de tentationibus suis et scriptis, o 
ciudată scriere autobiografică, în care ne împărtăşeşte îndoielile care l-au chi- 
nuit multă vreme în legătură cu adevărul Scripturii şi chiar al existenței lui 
Dumnezeu, Eliberat prin har de această nenorocire sufletească, Otloh nu mai 
recunoaşte alt dascăl în afară de Cristos. Platon, Aristotel şi Cicero nu pot 
să-l înveţe, iar Boethius este şi el suspect pentru nesăbuinţa de a fi scris: et 
familiaris meus Lucanus!. Otloh e dispus să admită că filozofia poate fi in- 
teresantă pentru laici, dar socoteşte că ea nu prezintă nici un interes pentru 
călugări: „Îi socot învăţaţi, adaugă el, mai curînd pe cei care cunosc Sfinta 
Scriptură decit pe cei care cunosc dialectica. Căci am întîlnit dialecticieni 
îndeajuns de neştiutori ca să spună că toate cuvintele Sfintei Scripturi trebuie 
supuse autorităţii dialecticii şi să dovedească mai multă încredere în Boethius 
decit în sfinţii autori“. Manegoldus din Lautenbach susţine teze asemănătoare 
şi insistă asupra nepotrivirii dintre doctrinele filozofice şi conţinutul revela- 
ţiei. În Opusculum contra Wolfelmum Coloniensern, relatarea unei discuţii ca- 
re a avut loc la grădinile din Lautenbach, pe la 1080, Wolfelmus susţine că 
interpretarea lui Macrobius la Somnium Scipionis se potriveşte în multe pri- 
vinţe cu creştinismul. Mai moderat decît Otloh, Manegoldus insistă totuşi 
asupra imposibilității de a supune credinţa regulilor dialecticii, zădărnicia 
agestei încercări fiind, de altfel, dovedită de o pildă clasică. În De inventione 
rhetorica (|, 29, 44), Cicero dăduse drept exemplu de propoziţie irecuzibilă: 
Si peperit, cum viro concubuit?. Şi atunci, cum să crezi că Cristos s-a născut 
din Fecioara Maria? Omul este definit ca animal mortale?, or, Cristos a în- 
viat. Manegoldus conchide că trebuie să ne ferim deci de ştiinţele lumești, 
dacă ele ne abat de la tilcul Scripturii. Însă cel mai tipic poate dintre toţi 
apărătorii teologiei împotriva abuzului de ştiinţe profane este Petrus Damiani 
(1007-1072). 

Sfintul Petrus Damiani este un exemplu desăvirşit al acelui contemprus 
saeculit care, chiar dacă nu reprezintă întregul Ev Mediu, constituie totuşi 
unul dintre aspectele lui cele mai importante. Oricât de mult i-am recomanda 
opera celor care caută citate care să justifice concepţia convenţională despre 
un Ev Mediu duşman al naturii şi învetşunat împotriva trupului omenesc, tot 


1 şi prietenul meu Lucan (1. lat). 

2 dacă a născut, s-a culcat cu un bărbat (îb. lat.). 
3 fiinţă muritoare (îb. lar.). 

4 disprețul veacului (lb. lac). 

nu ar fi de ajuns. Grămadă de putregai, pulbere şi cenuşă, sanies, virus, fetor 
et obscenae corruptionis illuviesS, tot ce va fi trupul mai tirziu ne atată destul 
de bine ce este deja. Aceste cuvinte grele sînt luate din De laude flagellorum, 
încurajare a unor călugări pe care demonul îi făcea să şovăie să se biciuiască 
în public. Cît despre studiile profane, părerea lui Petrus Damiani e simplă. 
Singurul lucru important e să te mîntui, calea cea mai sigură de mintuire este 
călugăria; rămîne aşadar de aflat dacă un călugăr are nevoie de filozofie. Nici- 
decum. Ceea ce omul trebuie să ştie ca să se mintuie e cuprins în Scripturi: 
călugărul va trebui aşadar să le cunoască şi să se mărginească la atit. Să auzim 
şi tonul cu care dascălul nostru călugăr spune aceste lucruri: „Platon cerce- 
tează tainele misterioasei naturi, stabileşte limite pentru orbitele planetelor şi 
calculează traiectoria aştrilor: îl resping cu dispreţ (respuo). Pitagora împarte 
sfera terestră în latitudini: abia dacă mă interesează (parvipendo); ... Euclid 
se apleacă asupra problemelor încilcite ale figurilor lui geometrice: îl evit în 
egală măsură (aeque declino);, cît despre toţi retorii, cu silogismele şi sofis- 
ticările lor, îi exclud ca nevrednici să trateze chestiunea.“ Aceste rînduri din 
Dominus vobiscum ne înfăţişează un sfint care este, fără îndoială, medieval, 
dar a cărui sfinţenie stă la antipodul celei a tot atît de medievalului Sfint 
Albert cel Mare. Biblioteca a cărei scurtă listă o dă în De ordine eremitarum 
cuprinde Vechiul şi Noul Testament, un Martirolog, Omilii şi Comentarii ale- 
gorice la Sfinta Scriptură de Grigore cel Mare, Ambrozie, Augustin, Ieronim, 
Prosper din Aquitania, Beda, Remigius din Auxerre, Amalar, Haimon din 
Auxerre şi Paschasius Radbertus. Aceste cărţi îi ajung călugărului, într-ade- 
văr, ca să-şi mintuie atit propriul suflet, cît şi pe al altora. Dacă filozofia ar 
fi fost necesară pentru mântuirea oamenilor, spune Damiani în De sancta sim- 
piicitate, Dumnezeu ar fi trimis filozofi ca să-i convertească; ot, el a trimis 
pescati şi oameni de rînd. Lui Samson nu i-a trebuit decit o falcă de măgar 
ca să omoare o mie de filisteni: această falcă este simbolul smereniei pe care 
o vrea Dumnezeu de la propovăduitorii învăţăturii lui. Pilda, şi nu ştiinţa, 
câştigă sufletele. 

De unde vine filozofia? E o născocire a diavolului, stricată chiar de la 
gramatică. Vedem cum unii călugări preferă regulile lui Donatus celor ale 
Sfintului Benedict, dar oare cine a fost primul dascăl de gramatică, dacă nu 
diavolul? „Eritis sicuz dii, scientes bonum et malumS (Facerea 3, 5). Aşa, 
frate. Vrei să înveţi gramatica? Învață să declini Deus la plural!“ Petrus Da- 
miani şi-a plătit pomirea împotriva literelor printr-o retorică de o înverşunare 
nelipsită de emfază, iar disprețul faţă de ştiinţă, prin cea mai naivă credulitate. 
Asemenea, predicatorilor din popor, crede cu uşurinţă poveştile cele mai ne- 
verosimile, numai să-şi deconcerteze şi să-şi reducă la tăcere adversarul. Să 
nu-l credem prost. Împotriva filozofiei, Petrus Damiani putea să folosească 
filozofia însăşi, şi a făcut-o cu iscusinţă în De divina omnipotentia. 


$ bale, scuipat, putoi şi urdorile unei alterări dezgustătoare (1. lat.). 
$ veţi fi asemeni zeilor, ştiind binele şi răul (/B. lat.). 

Creştinul trebuie să se poarte cu filozofia aşa cum îi prescrie legea mo- 
zaică iudeului să se poarte cu prizoniera pe care vrea să o ia de nevastă (Deu- 
teronomul 21, 10-13), temă clasică, pe cate Petrus Damiani o comentează în 
termenii următori: non debet ius magisterii sibimet arroganter arripere, sed 
velut ancilla dominae quodam famulatus obsequio subservire”. În Evul Me- 
diu, formula este aproape universal acceptată, dar există multe nuanţe în felul 
în care se aplică. De divina omnipotentia porneşte de la o conversaţie la masă, 
unde cineva aminteşte vorba Sfîntului Ieronim: Dumnezeu poate orice, dar 
uu poate face să nu se întimple ceea ce s-a întimplat. Petrus Damiani se ridică 
împotriva Sfintului Ieronim şi dovedeşte împotriva lui că vrerea lui Dumne- 
zeu este singura cauză a existenţei celor ce sînt. La obiecţia că Dumnezeu 
poate nimici Roma, dar nu poate face ca Roma să nu fi existat, răspunde că, 
dacă acest lucru este adevărat pentru trecut, atunci este adevărat şi pentru 
prezent şi viitor; căci dacă este cu neputinţă să nu se întimple ceea ce s-a 
întîmplat, înseamnă că e cu neputinţă să nu se întimple ceea ce se întimplă 
şi să nu urmeze ceea ce trebuie să urmeze. Concluzie nelegiuită şi potrivnică 
religiei, care se naşte din îndrăzneala oarbă a unor minţi care pun întrebări 
deşarte. Să nu includem în Dumnezeu regulile vorbirii sau legile dialecticii, 
căci cu greu se potriveşte silogismul cu taina puterii dumnezeieşti; necesi- 
tăţile logice ale concluziilor noastre nu sînt valabile pentru Dumnezeu. În- 
tr-adevăr, Dumnezeu trăieşte într-un veşnic prezent; deci scapă înseşi con- 
diţiilor în care se pune problema, pentru el ncexistind nici trecut, nici viitor. 

Acest mod de a recuza legile naturii şi ale gîndirii în numele transcen- 
denjei divine conţinea în germene teologismul atotputerniciei lui Dumnezeu, 
care se va dezvolta mai tîrziu în doctrina lui Ockham. Deocamdată, Petrus 
Damiani îl foloseşte în modul cel mai rudimentar, dar îl duce deja foarte 
depgrte. Logicianului care argumentează: dacă arde, lemnul se mistuie; acest 
lemn arde, deci se mistuie, i se va aminti că Moise a văzut un rug care ardea 
fără să se mistuie. Dacă ni se spune: o ramură tăiată nu dă rod; această ramură 
este tăiată, deci nu va da rod, vom spune, dimpotrivă, că toiagul lui Aaron a 
fost găsit in cort plin de fructe. Veniant dialectici sive potius, ut putantur, 
haereticit: or să vrea să atate că Isus Cristos nu s-a putut naște dintr-o fecioa- 
ră şi să surpe astfel chiar temelia religiei noastre. Argumentarea de potentia 
Dei absoluta?, legată de aceasă dată de dialectica nominalistă, va deveni în 
secolul al XIV-lea una dintre armele cele mai eficiente împotriva teologiilor 
veacului precedent. 

În timp ce Petrus Damiani cerea ca filozofia să fie nimicită, asemenea 
Viţelului de Aur, contemporanul său Lanfrancus (1005-1089), călugăr, apoi 
abate la Bec şi, în sfirşit, arhiepiscop de Canterbury pină la moarte, adopta 


7nu trebuie să-şi atribuie cu aroganță dreptul de a coruanda, ci (trebuie să se coraporte] 
aşa cum slujitoarea o serveşte pe stăpină cu o supunere de sclav (1b. laz.). 

2 să vină dialecticienii sau mmai degrabă, aşa cura sint socotiți, ereticii (1. lar). 

9 despre puterea absolută a lui Duznezeu (1. lat.). 

o poziţie mai conciliantă faţă de filozofie. Desigur, nu pentru că avea încre- 
dere în ea. În Comentariul la Epistola către Corinteni (! Cor. 1, 17), întoarce 
cuvintele Sfintului Pavel împotriva acestei dialectici care face ca orice taină 
să fie cu neputinţă, căci Dumnezeu este nemuritor şi, dacă e nemuritor, nu 
avea cum să moară: sic de partu Virginis et quibusdam aliis sacramentis!0, 
însă acceptă, dimpotrivă, ca învăţăturile credinţei să fie întărite şi adeverite 
prin argumentele raţiunii. Pentru cine ştie să privească atent, dialectica nu 
contrazice tainele divine şi poate, cînd e folosită corect, să le întărească şi să 
le adeverească: Perspicaciter tamen intuentibus, dialectica sacramenta Dei non 
impugnat!!. Întreaga filozofie a Sfintului Anselm va avea drept obiect tocmai 
demonstrarea acestei teorii, înfruntîndu-l uneori chiar pe Lanfrancus. 

II. — ROSCELIN ŞI NOMINALISMUL 


Problema universaliilor se imbogăţeşte în secolul al XI-lea cu o soluţie 
nouă, cea adusă de nominalism. Întemeietorul acestei doctrine este considerat, 
de obicei, Roscelin, şi nu fără motiv. Trebuie să remarcăm însă că, încă din 
perioada anterioară, dominată net de realism, apar filozofi care amintesc că 
logica tui Porphyrios, Boethius şi Aristotel au dfept obiect cuvintele (voces), 
şi nu lucrurile (res). L-am amintit pe Herricus din Auxerre, a cărui concepţie 
se apropie întrucitva de nominalism, fără ca totuşi să ducă la el; i-l putem 
alătura pe Pseudo-Rhabanus, care afirmă că Porphyrios vorbeşte în Isagoge 
de cinci termeni, şi nu de cinci lucruri. Dar acești filozofi nu erau încă pe 
deplin conştienţi de complexitatea şi însemnătatea problemei universaliilor, 
incit să le atribuim soluţia sugerată de expresiile pe care ei le folosesc. 

Cu Roscelin, lucrurile se schimbă. Născut la Compitgne pe la 1050, a 
studiat în provincia ecleziastică în care se născuse. L-a avut ca profesor pe 
un anume Joannes Sofistul, despre care, cu părere de rău, nu ştim nimic mai 
mult, a predat în calitate de canonic la Compitgne, a fost acuzat în faţa con- 
ciliului din Soissons că vorbeşte de existenţa a trei dumnezei, s-a lepădat de 


1 astfel despre faprul că Fecioara a născut şi citeva alte mistere (1b. lat.). 
1! totuşi, pentru cei care privesc cu discemămînt, dialectica nu contrazice misterele lui 
Dumnezeu (lb. lat.). 

această greşeală, apoi şi-a reluat lecţiile la Tours, la Loches, unde l-a avut ca 
elev pe Abaelard, la Besancon şi a murit, probabil, pe la 1120. Uneori, ne 
vine greu să definim cu precizie poziţia filozofică pe care a adoptat-o, pentru 
că textele care ne-au sămas de la el sînt rare, iar distanța dintre ce a predat 
şi ce au spus adversarii lui, acuzîndu-l, că a predat, e greu de stabilit. Un 
aspect este totuşi în afară de orice îndoială: pentru contemporani şi pentru 
posteritate, Roscelin a rămas reprezentantul unui grup de filozofi care con- 
fundau în acea perioadă ideea generală cu cuvîntul prin care o denumim. 

Interesul pe care-l prezintă această doctrină constă în primul rând în aceea 
că, pentru filozofii care făceau din ideea generală o realitate, specia însăşi 
constituia în mod necesar o realitate, în timp ce, dacă ideea generală nu este 
decit un nume, adevărata realitate se află în indivizii care constituie specia. 
Cu alte cuvinte, pentru un realist, omenirea este o realitate; pentru nominalist, 
numai indivizii umani sînt reali. Roscelin se alătură în mod deschis celei de-a 
doua soluţii a problemei. Pentru el, cuvîntul om nu desemnează nici o reali- 
tate care să fie, într-un anume grad, cea a speciei umane. Ca toate celelalte 
univezsalii, el nu corespunde decît unor realităţi concrete, două la număr, nici 
una dintre acestea nefiind cea a speciei. Pe de-o parte, există realitatea fizică 
a cuvîntului însuşi, adică a cuvîntului om luat ca flarus vocis, sau emitere de 
sunet; pe de altă parte, există indivizii umani pe care acest cuvînt are funcţia 
să-i semnifice. Şi nimic altceva nu se ascunde în spatele termenilor pe care-i 
folosim. Cu siguranţă că rămine atunci de aflat în ce fel aceste zgomote, care 
constituie limbajul vorbit, conferă un sens gîndirii. Nu ştim dacă Roscelin 
şi-a pus întrebarea, dar ştim că, nemulţumindu-se să adopte această poziţie 
în materie de dialectică, i-a dedus consecințele logice şi în teologie, şi aceasta 
este, fără îndoială, ceea ce a atras atenţia asupra doctrinei sale. 

„ Cea mai renumită aplicare a nominalismului la teologie pe care a făcut-o 
Roscelin este interpretarea triteistă a dogmei Sfintei Treimi. Desigur că Ros- 
celin nu a avut deloc intenţia să susţină că există trei dumnezei, dar, aşa cum 
nu putea să accepte că omenirea ar fi altceva decit indivizii umani, tot aşa 
nu putea să admită că realitatea constitutivă a Treimii este altceva decît cele 
trei persoane distincte care o alcătuiesc. Deci insista asupra faptului că şi în 
Dumnezeu, ca şi în speciile create, reali sînt indivizii. Să spui că Fiul este 
Tatăl şi Tatăl este Fiul, îi scria el lui Abaelard, înseamnă să confunzi Persoa- 
nele, „şi asta spun în mod inevitabil cei care vor să semnifice prin aceste trei 
nume un singur lucru individual; căci, luat în sine, fiecare dintre aceste trei 
nume desemnează un lucru unic şi individual“. Treimea este, aşadar, alcătuită 
din trei substanţe deosebite, chiar dacă acestea nu au decit o singură putere 
şi o singură voinţă. În pofida acestor inovaţii de limbaj, Roscelin nu are de 
gind să iasă din dogmă. „Trebuie, îi scrie el lui Abaelard, să ne punem de 
acord măcar ca să ne rugăm împreună la acest Dumnezeu triplu şi unul, în 
orice fel l-am înţelege.“ Adevărata lui inovaţie a constat în a numi substanţă, 
după obiceiul grecesc, ceea ce latinii numeau persoană. „Prin persoană nu 
înţelegem altceva decît substanța, deşi, dintr-un soi de deprindere a vorbirii, 

se triplează persoana fără să se tzipleze substanţa.” Formulă pe care Sfîntul 
Anselm o forțează puţin atunci cînd îi reproşează lui Roscelin teoria potrivit 
căreia am putea spune, dacă ne-ar îngădui tradiţia, că există trei dumnezei. 
Adevărul pare să fie că Roscelin a făcut imprudenţa să se împotrivească ter- 
minologiei acceptate şi să folosească o alta, care, interpretată prin prisma no- 
minalismului său, prezenta în mod vădit un sens îngrijorător. 

III. — ANSELM DE CANTERBURY 


În persoana Sfîntului Anselm de Canterbury îl intilnim pe primul filozof 
de mare anvergură pe care l-a produs Evul Mediu după loan Scottus Eriuge- 
na. Născut la Aosta în 1033, a fost atras la abația din Bec, în Normandia (Le 
Bec-Helluin), de renumele compatriotului său Lanftancus. În 1063, ajunge 
stareţ, iar în 1078 abate al acestei minăstiri. Din 1093 şi pînă la moarte 
(1109), a fost arhiepiscop de Canterbury, în ciuda greutăților nenumărate pe 
care i le-a pricinuit această funcţie şi a luptei înverşunate pe care a trebuit să 
o ducă pentru apărarea prerogativelor puterii spirituale de puterea temporală. 
Activitatea lui filozofică cea mai intensă coincide cu anii fericiţi cînd preda 
în abația din Bec. Anselm a fost un spirit de o vigoare şi de o subtilitate 
dialectică rar întâlnite. Opera lui, hrănită din gîndirea Sfintului Augustin, pre- 
supune şi trimite la nenumărate idei care se vor dezvolta mai tirziu şi e plină, 
la tot pasul, de argumentul ontologic la care pare șă fi fost, practic, redusă. 
Scrierile lui cele mai importante din punct de vedere filozofic sînt Monolo- 
gium, Proslogium, De veritate şi tratatul în care răspunde obiecţiilor câlu- 
gărului Gaunilo la argumentul ontologic dezvoltat în Proslogium; dar Anselm 
a lăsat şi numeroase alte tratate teologice, precum şi scrisori deosebit de in- 
structive pentru cunoaşterea ideilor sale filozofice, de care trebuie să țină sea- 
ma în mod obligatoriu orice expunere de ansamblu. 

Sfintul Anselm este în primul rînd foarte conştient de poziţia pe care o 
adoptă cu privire la raporturile dintre rațiune şi credinţă. Monologium a fost 
scris special la cererea unor călugări din Bec care voiau un model de medi- 
taţie asupra existenţei şi esenței lui Dumnezeu, în care totul să fie dovedit de 
rațiune şi nimic să nu fie întemeiat pe autoritatea Scripturii: quatenus aucto- 
ritare Scripturae penitus nihil in ea persuaderetur!2. Departe aşadar ca Sfîn- 
tul Anselm, care a trăit în secolul al XI-lea, să aparţină, cum s-a pretins în 


12 pentru ca nimic în aceasta [rațiune] să nu fie determinat în întregime prin autoritatea 
Scripturii (fb. lac). 

mod ciudat, gînditii veacului al XI-lea; trebuie spus însă că prin el gîndirea 
secolului al XI-lea trage concluzia firească la controversa dintre dialecticieni 
şi antidialecticieni. 

Oamenii au la dispoziţie două izvoare de cunoaştere, rațiunea şi credinţa. 
Împotriva dialecticienilor, Sfîntul Anselm afirmă că trebuie să ne întărim mai 
întii în credinţă şi refuză, ca atare, să supună Sfintele Scripturi dialecticii. 
Credinţa este pentru om datul de la care trebuie să pornească. Faptul pe care 
trebuie să-l înțeleagă şi realitatea pe caze raţiunea lui poate să o interpreteze 
îi sînt oferite de revelaţie; nu inţelegem ca să credem, ci, dimpotrivă, credem 
ca să înţelegem: neque enim quaero intelligere ut credam, sed credo ut in- 
telligami!?. Într-un cuvînt, înţelegerea presupune credinţă. Dar sfintul Anselm 
se ridică şi împotriva adversarilor neclintiţi ai dialecticii. Pentru cel care, mai 
întâi, s-a întărit în credinţă, nu e nici un rău în strădania de a înţelege raţional 
ceea ce crede. A obiecta, la această folosire îndreptăţită a raţiunii, conform 
căreia Apostolii şi Părinţii Bisericii au spus deja tot ce trebuie, înseamnă a 
vita că adevărul e destul de vast şi de adînc pentru ca muritorii să nu ajungă 
să-l isprăvească vreodată, că zilele oamenilor sînt numărate şi că Sfinţii Părinţi 
nu au putut să spună tot ce ar fi spus dacă ar fi trăit mai mult, că Dumnezeu 
nu a încetat şi nu va înceta niciodată să-şi lumineze Biserica; înseamnă a uita 
mai ales că între credinţă şi viziunea preafericită la care năzuim cu toţii există, 
încă de pe această lume, un mijlocitor, care este capacitatea de înţelegere a 
credinţei. A-ţi înțelege credința înseamnă să te apropii de vederea însăşi a lui 
Dumnezeu. Ordinea care trebuie respectată în căutarea adevărului este deci 
următoarea: mai întîi să crezi tainele credinţei, înainte de a le cintări prin 
caţiune; apoi să te străduieşti să înţelegi ceea ce crezi. Să pui credinţa pe locul 
doi, aşa cum fac dialecticienii, e trufie; să te mulțurneşti numai cu credinţa, 
aşa cuih ne obligă adversarii lor, e nepăsare. Trebuie să ne ferim deci de 
ambele greşeli: sicut rectus ordo exigit ut profunda fidei prius credamus prius- 
quam ea praesumamus ratione discutere, ita negligentia mihi videtur, si post- 
quam confirmati sumus in fide, non studemus quod credimus intelligere!4. 

Aceasta este hotărîrea de principiu la care ajunge Sfintul Anselm. E lim- 
pede că stabilirea regulii în aceşti termeni lasă neatinsă problema de a şti pînă 
unde poate să meargă taţiunea, în fapt, în interpretarea credinţei. Trebuie să 
credem ca să înțelegem, dar poate fi făcut inteligibil tot ceea ce credem? 
Credinţa care caută înțelegerea este oare sigută că o va găsi? Putem spune 
că încrederea lui Anselm în puterea de interpretare a raţiunii a tost, practic, 
nelimitată. El nu confundă credinţa cu raţiunea, căci exercitarea raţiunii pre- 
supune credința; dar totul se petrece la el ca şi cum am izbuti întotdeauna să 


3 căci nu caut să înţeleg ca să cred, ci cred ca să înţeleg (IP. lat.). 

1 după cum cere ordinea corectă să credem mai întii tainele adinci ale credinţei înainte 
să avem îndrăzneala să le examinăm prin rațiune, tot astfel îmi pare nepăsare faptul că, 
după ce am fost întăriţi în credinţa noastră, nu ne preocupăm de ceea ce credem că inţele- 
gem (fb. la). 

înţelegem, dacă nu ceea ce credem, măcar necesitatea de a o crede. Sfintul 
Anselm nu a dat înapoi în faţa sarcinii de a demonstra necesitatea Sfintei 
Treimi şi a Întrupării, încercare pe care Sfîntul Toma d' Aquino o va declara 
contradictorie şi imposibilă. Ca să ne reprezentăm exact poziţia Sfintului An- 
selm în această privință, trebuie să ne amintim condiţiile determinate în care 
pornea el la drum. În secolul al XI-lea, filozofia se reducea la Dialectica lui 
Aristotel. Nici o fizică, nici o antropologie, nici o metafizică, nici o morală 
pur rațională nu le erau cunoscute oamenilor din acele vremuri. Înțelegerea 
textului sacru însemna deci mai întîi să cauţi să-l pătrunzi cu resursele de 
care dispune dialecticianul. Sfîntul Anselm a făcut așadar, cu metoda filozo- 
fică pe care o avea la dispoziţie, ceea ce Sfintul Toma avea să refacă în se- 
colul al XIII-lea cu o metodă filozofică îmbogăţită de descoperirea întregii 
opere a lui Aristotel. Cu argumentaţia unui simplu dialectician, Anselm nu 
şi-a propus să facă tainele inteligibile în sinc, căci ar fi însemnat să le anuleze, 
ci să dovedească prin ceea ce el numeşte „raţiuni necesare“ că raţiunea umană 
bine călăuzită ajunge în mod inevitabil să le afirme. Era deja mult. Era, fără 
îndoială, prea mult, dar nu trebuie să uităm că Sfintul Anselm, deşi avea sen- 
timentul foarte viu al puterii explicative a raţiunii, a păstrat convingerea că 
aceasta nu va ajunge niciodată să înţeleagă taina. Să demonstrezi prin raţiuni 
logic necesare că Dumnezeu există, că este un singur Dumnezeu în trei per- 
soane și că Logosul trebuia să se întrupeze ca să mintuie omenirea nu înseam- 
nă să pătrunzi cu mintea în adincul naturii divine şi nici în taina unui Dum- 
nezeu care s-a făcut om ca să ne mintuie. 

Partea cea mai fecundă şi cea mai pulemică a operei Sfintului Anselm 
constă în dernonstrarea existenţei lui Dumnezeu. Inspirată din Sfîntul Augus- 
tin, ea depăşeşte totuşi dovezile augustiniene prin soliditatea şi rigoarea con- 
strucţiei dialectice. Să examinăm mai întîi dovezile din Monologium, care 
consideră ca acceptate două princi 1. lucrurile sint inegale în perfecţiune; 
2. tot ceea ce posedă un grad mai mare sau mai mic ale perfecţiune o dato- 
rează participării lui la acea perfecţiune, luată în forma ei absolută. În plus, 
aceste două principii trebuie să se aplice la date sensibile şi raţionale de la 
care să poată porni argumentaţia, de pildă binele. De altfel, nu trebuie plecat 
aici de la un concept abstract. În fapt, dorim să ne bucurăm de ceea ce este 
bun: e deci aproape inevitabil şi, în orice caz, foarte firesc, să ajungem să ne 
întrebăm de unde vin toate aceste lucruri pe care le socotim bune. Această 
reflecţie atît de firească asupra conţinutului vieţii noastre lăuntrice şi asupra 
obiectului dorinţei noastre este cea care ne va duce la Dumnezeu. Percepem, 
într-adevăt, prin simțuri şi discemem prin rațiune că există un mare număr 
de bunuri diferite; pe de altă parte, ştim că totul are o cauză, dar ne putem 
întreba dacă fiecare lucru bun îşi are propria lui cauză sau dacă nu există 
decît o singură cauză pentru toate aceste bunuri. Or, este absolut sigur şi evi- 
dent că toate lucrurile care posedă, într-un grad mai mare sau mai mic, o 
perfecţiune, o datorează participării lor la unul şi acelaşi principiu. Tot ce 
este mai mult sau mai puţin drept este astfel pentru că participă, într-o măsură 

mai mate sau mai mică, la dreptatea absolută. Aşadar, de vreme ce toate bu- 
nurile particulare sînt bune în mod inegal, înseamnă că nu sînt astfel decit 
pentru că participă la unul şi același bine. Dar acest bine prin care toate sînt 
bune nu poate fi decit un bine superior. Toate celelalte sînt bune prin el, doar 
el singur fiind bun prin sine. Or, nimic din ce este bun prin altul nu e superior 
celui care este bun prin sine. Acest bine absolut le depăşeşte deci pe toate 
celelalte, astfel încît nu mai are nimic deasupra lui. Aceasta înseamnă că ceea 
ce este bun în mod absolut este şi superior în mod absolut. Există deci o 
fiinţă primă, superioară tuturor cîte sînt, şi pe ea o numim noi Dumnezeu. 

Putem să lărgim baza demonstraţiei. În loc să argumentăm despre per- 
fecțiunea constatată Ia fiinţe diferite, putem argumenta despre perfecțiunea 
pe care o au ele în comun, deşi în grade diferite, şi care este fiinţa. Într-a- 
devăr, tot ceea ce este are o cauză; singura întrebare care se pune pentru 
totalitatea lucrurilor este aşadar de a şti dacă ea derivă din mai multe cauze 
sau dintr-una singură. Dacă universul are mai multe cauze, acestea fie se re- 
duc la una singură, tie există prin sine, fie se produc unele pe altele. Dacă 
se teduc la una singură, este limpede că această cauză unică este cauza uni- 
versului. Dacă există prin sine, înseamnă că au în comun cel puţin această 
facultate de a exista prin sine, şi tocmai această facultate comună este cea 
care le face să fie; şi atunci putem să considerăm, din nou, că ele se supun 
aceleiaşi cauze. Ar rămîne a treia ipoteză, potrivit căreia aceste cauze s-ar 
produce reciproc, dar este o ipoteză potrivnică rațiunii ca un lucru să existe 
prin cel căruia îi dă fiinţă. Acest luctu nu este adevărat nici măcar pentru 
termenii unei relaţii şi nici pentru relaţia însăşi. Stăpînul şi sluga se raportează 
unul la celălalt, dar nici unul dintre ei nu există în virtutea celuilalt, şi nici 
dubla relaţie care îi uneşte nu se naşte din ea însăși, ci provine din subiecții 
reali între care se stabileşte. Aşadar, o singură ipoteză rămîne inteligibilă, şi 
anume că tot ce există — există în virtutea unei singure cauze: iar această 
cauză care există prin sine este Dumnezeu. 

O a treia demonstraţie care să ne poată duce la Dumnezeu este cea refe- 
ritoare la gradele de perfecţiune pe care le au lucrurile. E de ajuns să aruncăm 
o privire asupra universului ca să constatăm că fiinţele care-l alcătuiesc sînt 
mai mult sau mai puţin desăvitşite. E o constatare cu care toţi trebuie să fim 
de acord. Ca să te îndoieşti că un cal este superior pomului sau că omul este 
superior calului, ar trebui ca tu însuţi să nu fii om. Or, dacă nu putem nega 
că naturile sînt superioare unele altora, va trebui să acceptăm fie că există o 
infinitate de fiinţe şi că nu întilnim niciodată o fiinţă atit de desăvirșită încît 
să nu existe alta şi mai desăvirşită, fie că există un număr finit de fiinţe şi, 
ca atare, o fiinţă mai desăvirşită decit toate celelalte. Or, nu vom afirma că 
există o infinitate de fiinţe, căci este absurd şi ar trebui să fim, la rindul nos- 
tru, prea absurzi ca să susţinem aşa ceva. Există deci în mod necesar o natură 
care să fie superioară celorlalte, fără să le fie inferioară nici uneia. Rămîne, 
desigur, ipoteza mai multor naturi egale așezate în virful ierarhiei universale. 
Dar, dacă sint egale, înseamnă că au ceva în comun, şi, dacă ceea ce au în 

comun este esenţa lor, înseamnă că ele nu sînt de fapt decit o singură natură; 
iar dacă ceea ce au în comun este altceva decît esența lor, aceasta este o altă 
natură, superioară lor, şi care este mai desăvârşită decit toate. Această demon- 
straţie se întemeiază pe imposibilitatea de a nu încheia o serie printr-un singur 
termen, atunci cînd această serie este o ierarhie care cuprinde un număr finit 
de termeni. 

Cele trei dovezi pe care le-am prezentat au în comun faptul că pornesc 
toate de la o realitate dată şi că lămuresc cîte unul dintre aspectele experienţei. 
Într-adevăr, există binele, ființa, gradele de fiinţă, iar existenţa lui Dumnezeu 
este explicaţia necesară cerută de aceste aspecte diferite ale realităţii. Or, 
Sfintul Anselm e preocupat să aducă dovezi cît mai evidente cu putinţă şi 
care să se impună ca de la sine încuviinţării minţii noastre. lar cînd încunu- 
nează demonstrațiile precedente cu argumentul ontologic dezvoltat în Prosto- 
gium, el nu face decît să ducă la limită această trăsătură a dovezii. Deşi de- 
monstrative, cele trei dovezi anterioare sînt prea complicate; e nevoie de o 
singură dovadă, suficientă sieşi, dar din care să decurgă, dimpotrivă, toate 
celelalte. Această dovadă porneşte de la ideea de Dumnezeu care ne e dată 
de credinţă şi ajunge, potrivit metodei lui Anselm, la înţelegerea acestui dat 
al credinţei. Credem că Dumnezeu există şi că este fiinţa dincolo de care nu 
putem concepe nimic mai înalt. Problema este de a şti dacă există sau nu o 
asemenea natură, căci „zis-a cel nebun în inima sa: «Nu este Dumnezeul“ 
(Psalmi 13, 1). Dar cînd îi vorbim de ființa dincolo de care nu putem să 
gîndim ceva mai înalt, nebunul înţelege ce spunem, iar ceea ce înţelege există 
în mintea lui, chiar dacă nu îşi dă seama că există. Căci un lucru poate să 
existe într-o minte fără ca această minte să ştie că lucrul există: cînd un pictor 
îşi reprezintă lucrarea pe care o va face, el o are deja în minte, dar nu ştie 
de existenţa ei, căci nu a făcut-o încă; cînd şi-a terminat tabloul, dimpotrivă, 
el are lucrarea în minte şi îi cunoaşte şi existenţa, căci a şi realizat-o. Deci 
şi nebunul poate fi convins că există, în mintea lui cel puţin, o asemenea 
fiinţă dincolo de care să nu putem gîndi nimic mai înalt, fiindcă atunci cînd 
aude formula, o înţelege şi tot ceea ce înţelegem există în minte. Dar ceea 
ce este astfel încît nu putem gîndi nimic mai înalt nu poate să nu existe decit 
în minte, Într-adevăr, a exista în realitate înseamnă a fi mai înalt decit a exista 
numai în minte, Aşadar, dacă cel care este astfel încît nu putem gîndi nimic 
mai înalt există numai în minte, atunci spunem că cel dincolo de care nu 
putem gîndi nimic mai înalt este cel dincolo de care nu putem gindi ceva mai 
înalt, ceea ce este contradictoriu. Fiinţa dincolo de care nu putem gindi ceva 
mai înalt există deci neîndoielnic şi în minte, şi în realitate. 

Principiile pe care se sprijină această argumentaţie sînt următoarele: 
1. noţiunea de Dumnezeu dată de credinţă; 2. a exista în gîndire înseamnă a 
exista chiar cu adevărat; 3. existenţa noţiunii de Dumnezeu în gîndire cere în 
mod logic afirmarea existenţei lui în realitate. Se pomeşte aici, într-adevăr, 
de la un fapt, dar un fapt care ţine de un regim special, cel al credinţei. Toată 
dialectica abstractă desfăşurată aici merge de la credinţă la rațiune şi se 

întoarce la punctul său de plecare, conchizind că ceea ce propune credința 
este nemijlocit inteligibil. O anume idee despre Dumnezeu există în gîndire: 
iată faptul; or, această existenţă, care este reală, cere în mod logic ca Dum- 
nezeu să existe şi în realitate: iată dovada. Ea se realizează printr-o compa- 
raţie între ființa gîndită şi ființa reală, care obligă inteligenţa să postuleze că 
a doua este superioară primeia. Caracterul concludent al dovezii a fost con- 
testat încă din Evul Mediu şi şi-a găsit, chiar în timpul vieţii lui Anselm, un 
adversar perspicace în persoana călugărului Gaunilo. Acesta obiecta că nu ne 
utem baza pe existenţa în gîndire ca să afirmăm existenţa în afara gîndirii. 
tr-adevăr, a exista ca obiect al gîndirii nu inseamnă a dispune de o existenţă 
adevărată, ci numai a fi conceput. Or, putem concepe o mulţime de obiecte 
ireale, sau chiar imposibile, care, deşi se află în gîndire, nu au desigur nici 
o existenţă în afara gîndirii. Ele nu sînt decit imagini ale intelectului care le 
concepe, şi nicidecum realităţi. De ce să fie altfel cu ideea de Dumnezeu? 
Dacă vom concepe ideea Insulelor preafericite, pierdute undeva pe Ocean şi 
pline de bogății inaccesibile, asta nu înseamnă că aceste pămiînturi, concepute 
ca fiind cele mai desăvirşite dintre toate, există şi în realitate. La care Sfintul 
Anselm a răspuns că trecerea de la existenţa în gîndire la existenţa în realitate 
nu e posibilă şi necesară decît atunci cînd este vorba de fiinţa cea mai înaltă 
pe care o putem concepe. E limpede că noţiunea de Insule preafericite nu 
conţine nimic care să oblige gîndirea să le atribuie existenţă şi doar lui Dum- 
nezeu îi e propriu că nu putem gîndi că nu există. 

Această demonstraţie a existenţei lui Dumnezeu constituie, cu siguranţă, 
izbînda dialecticii pure care operează pe o definiţie. Dar are totuşi un con- 
ţinut, căci îşi trage forţa din sentimentul, corect în sine, că există ceva unic 
în noţiunea de fiinţă luată în sens absolut. Chiar dacă respingem dovada ca 
atare, vom recunoaşte, fără îndoială, că Sfîntul Anselm nu s-a înşelat cînd a 
stăruit fasupra forței irezistibile cu care noțiunea de ființă absolută, adică din- 
colo de care nu putem gîndi nimic mai înalt, cheamă într-un fel postularea 
existenţei ei de către gîndirea care o concepe. Indiciul că avem de-a face aici 
cu o problemă reală stă în vitalitatea de care argumentaţia Sfintului Anselm 
a dat dovadă în secolele următoare. Au existat întotdeauna filozofi care să o 
reia şi să o temodeleze în felul lor, iar implicaţiile ei sînt atît de bogate, încât 
simpla ei respingere sau acceptare este aproape de ajuns pentru determinarea 
grupului doctrinal căruia îi aparţine o filozofie. Sfintul Bonaventura, Descar- 
tes, Leibniz şi Hegel au reluat-o, fiecare în felul lui, dar Sfintul Toma 
d'Aquino, Locke şi Kant au respins-o, fiecare în felul lui. Comună tuturor 
celor care o admit este identificarea existenţei reale cu fiinţa inteligibilă con- 
cepută de gindire; comun celor care îi condamnă principiul este refuzul de a 
postula orice problemă de existenţă separat de un dat existent empiric. 

O dată ce existenţa lui Dumnezeu a fost demonstrată prin oricare din aces- 
te dovezi, se pot deduce cu uşurinţă principalele lui atribute. Fiind cel care 
nu poate să nu existe, Dumnezeu e fiinţa ptin excelenţă, adică deplinătatea 
realităţii. Îi dăm deci numele de essenia, iar acest termen, care înseamnă 

traponderea exactă a teoriei eriugeniene a Ideilor create; este corect să spu- 
nem că, după părerea lui Anselm, creaturile preexistă în Dumnezeu; este co- 
rect chiar să adăugăm că în Dumnezeu ele sînt şi subzistă mai adevărat decit 
în ele însele; dar aceasta tocmai pentru faptul că ele nu sînt nimic altceva în 
Dumnezeu decit Dumnezeu. Prezente deja în gîndirea lui Dumnezeu, creatu- 
rile au ieşit prin efectul cuvîntului sau logosului său; Dumnezeu le-a rostit şi 
ele au fost. Acest cuvînt creator nu are, desigur, nimic de a face cu vorbele 
pe cate le spune gura noastră şi nici măcar cu aceleaşi vorbe pe care nu le 
pronunţăm, ci le gindim lăuntric; dacă ţinem cu tot dinadinsul să recurgem 
la imagini de o mare sărăcie, cuvîntul creator ar semăna mai degrabă cu acea 
vedere lăuntrică a lucrurilor, atunci cînd ni le imaginăm sau cînd raţiunea 
noastră. gîndeşte esenţa lor universală. Vorbele pronunțate sau gîndite sînt 
proptii fiecărui popor; cuvîntul lăuntric prin care imaginăm ființele sau le 
gîndim esenţa este comun tuturor popoarelor: este cu adevărat o limbă uni- 
versală, de comuniune a tuturor spiritelor. Tot un asemenca cuvînt sau Logos, 
prototip al lucrului însuşi a cărui existenţă o precede, a fost, în gindirea di- 
vină, modelul lucrurilor create, mijlocul prin care ele au fost făcute, şi rămîne 
calea prin care Dumnezeu le cunoaşte. 

Astfel, tot ce nu este esenţă a lui Dumnezeu a fost creat de Dumnezeu, 
care, aşa cum a conferit tuturor lucrurilor fiinţa pe care o au, le susţine şi le 
păstrează ca să le permită să dăinuie în fiinţă. Aşadar, Dumnezeu este prezent 
pretutindeni, sprijinind totul cu puterea lui, iat acolo unde el nu este, nimic 
nu este. Dacă vrem deci să spunem ceva despre o fiinţă care transcende atit 
de complet toate fiinţele create, va trebui să-i atribuim nume care desemnează 
perfecțiunea pozitivă, şi numai astfel de nume. lar această atribuire nu va fi 
legitimă decît cu două condiţii. În primul rînd, va trebui să-i atribuim aceste 
nume în mod absolut, şi nu relativ: nici măcar relativ la totalitatea lucrurilor 
credte cărora le este cauză primordială. Să declari substanţa divină superioară 
tuturor creaturilor nu înseamnă să o caracterizezi, căci, dacă universul nu ar 
exista, perfecțiunea divină, absolută în ea însăşi, nu ar suferi nici o schimbare 
şi nici o scădere. În al doilea rînd, nu este legitim să-i atribuim lui Dumnezeu 
toate perfecţiunile pozitive, în mod nediferenţiat, ci numai pe cele care, în 
sens absolut, sînt mai bune decît tot ce nu sînt ele. Nu îi vom da lui Dum- 
nezeu decit atributele care-i conferă tot ce este mai desăvirşit în fiecare gen. 
Nu vom spune despre Dumnezeu că este corp, căci cunoaştem ceva superior 
corpului, spiritul; dimpotrivă, fiindcă nu cunoaştem, în genul fiinţei, nimic 
superior spiritului, vom spune că Dumnezeu e spirit. Atribuindu-i astfel lui 
Dumnezeu toate acele calităţi a căror prezenţă o socotim, în sens absolut, mai 
bună decit absenţa lor, vom stabili că Dumnezeu este, şi că e, în mod indivi- 
zibil, viu, înţelept, puternic şi atotputernic, adevărat, drept, preafericit, veşnic. 
"Toate aceste perfecţiuni sînt întrunite în Dumnezeu fără să-i altereze desă- 
vitşita simplitate. Fiind prin sine, iar existenţa confundîndu-se în el cu esenţa, 
Dumnezeu nu are nici început, nici sfirşit; el este de-a pururea şi pretutindeni, 
fără să fie închis în nici un loc şi în nici un timp; este imuabil, iar esenţa lui 

rămine identică sieşi, fără să admită nici un accident; substanţă şi spirit indi- 
vidual, el nu poate fi cuprins în această categorie a substanţei care nu cotes- 
punde decît fiinţelor create: numai cl este, în sensul deplin al termenului, iar, 
faţă de el, celelalte fiinţe nu sînt. 

Înwe creaturi, omul este una din cele în care se regăseşte cel mai uşor 
chipul lui Dumnezeu, pe care creatorul şi l-a întipărit în lucrările lui. Cînd 
omul se examinează, el descoperă înte-adevăr în suflet rămășițe ale Sfintei 
Tteimi. Dintre toate creaturile, sufletul omenesc este singurul care-și amin- 
teşte de sine, se înţelege pe sine şi se iubeşte pe sine, şi, prin această memorie, 
această înțelegere şi această dragoste, alcătuieşte o Treime inefabilă. Cunoaș- 
terea pe care o dobindim despre lucruri presupune coniucrarea simţurilot şi 
a inteligenței, dar Sfintul Anselm nu precizează modalitatea acestei conlucrări 
şi se mulţumeşte să reia, fără să le aprofundeze, cîteva expresii augustiniene 
despre iluminarea sufletului de către Dumnezeu. Cît despre modul de exis- 
tenţă a ideilor generale, Sfintul Anselm se opune cu tărie tendinţelor nomina- 
liste ale lui Roscelin şi, reacţionînd împotriva atitudinii adversarului, stămie 
atit de mult asupra realităţii genurilor şi a speciilor, încît face din realism o 
condiţie necesară a dreptei credinţe teologice. După părerea lui, dacă nu în- 
țelegem nici măcar că mai mulţi oameni, reuniți în specia lor, pot să formeze 
un singur om, cu atît mai puţin vom înţelege cum un singur Dumnezeu poate 
să cuprindă trei persoane distincte. Această realitate atribuită ideilor generale 
constituie, de fapt, unul dintre elementele care au orientat gândirea Sfîntului 
Anselm spte descoperirea argumentului ontologic şi care i-au permis să se 
ridice la noțiunea de Dumnezeu argumentind direct asupra treptelor desăvir- 
şirii. Dacă ideile sint lucruri, fiecare treaptă a perfecțiunii este o treaptă a 
realităţii, iar ideea despre fiinţa cea mai desăvirşită pe care o putem concepe 
ne introduce dintr-o dată într-o anumită ordine a realităţii. Se pare că trecerea 
de la idee la fiinţă a tentat gîndirea Sfintului Anselm fiipdcă, pentru el, ideile 
sînt deja fiinţe. 

Această teologie naturală, singura parte din filozofia sa pe care Sfintul 
Anselm a aprofundat-o şi dezvoltat-o sistematic, se completează cu o teorie 
a adevărului privit din perspectiva sa cea mai metafizică. Adevărul unei cu- 
noştinţe ţine de „rectitudinea“ lui, adică este, așa cum şi trebuie să fie, per- 
ceperea corectă a ceea ce este obiectul său. Dar asta nu e decit o formă par- 
ticulară de adevăr. Ca şi cunoaşterea care îl percepe, obiectul cunoscut îşi are 
ptopria sa formă de adevăr, care este tot o „rectitudine”: orice lucru este ade- 
vărat în măsura în care este ceea ce trebuie să fic potrivit cu ideea lui în 
Dumnezeu. O voinţă este adevărată dacă e dreaptă: o acţiune este adevărată 
din aceleaşi motive. Pe scurt, adevărul este conformitatea a ceea ce este cu 
tegula care stabileşte ce trebuie să fic, şi cum în ultimă instanţă această regulă 
este întotdeauna esenţa creatoare, tratatul De Veritate al Sfintului Anselm 
conchide că nu există decît un singur adevăr a toate cîte sînt adevărate, şi 
anume Dumnezeu. 

Teoriile Sfîntului Anselm nu alcătuiesc o teologie, şi nici o filozofie comn- 
pletă, dar scrutează adînc problemeie pe care le ating; ele au oferit un prim 
exemplu al acelei cercetări raţionale a dogmei pe cate teologiile numite sco- 
lastice aveau să le dezvolte curînd după aceea. Din punct de vedere tehnic, 
teologia lui Anselm era în avans faţă de teologia cu aspect încă foarte patristic 
pe care avea să o propună Abaelard. Ce îi lipseşte cel mai mult acestei doc- 
trine, atit de puternică în gîndire şi atît de pregnantă în exprimare, este o 
filozofie a naturii suficient de densă ca să echilibreze virtuozitatea dialectică 
ameţitoare a autorului. Într-adevăr, toată opera Sfintului Anselm este un dia- 
log între logică şi Revelația creştină. Nu e deci de mirare că are o importanţă 
cajitală pentru istoria teologiei, iar dacă interesul pe care-l prezintă pentru 
istoria filozofiei rămîne mai limitat, se recîştigă în profunzime ceea ce pierde 
în întindere. Dovada existenţei lui Dumnezeu dedusă numai din însăşi ideea 
sa a fost şi rămîne încă una din acele experienţe metafizice despre care putem 
spune că se nasc sub semnul veşniciei, pentru că ating ultimul punct al unuia 
din drumurile pe care mintea omenească se poate angaja. 

Epoca Sfintului Anselm a fost de alifel martorul unei activităţi de reflecţie 
teologică extrem de intensă. Chiar în momentul în care stareţul din Bec de- 
fineşte spiritul şi marchează concepțiile esenţiale ale sintezelor viitoare, alţi 
gînditori concep cadrul teologic înăuntrul căruia se vor insera aceste sinteze. 
Anselm din Laon (î 1117) inaugurează seria Cărţilor de sentinţe, culegeri de 
texte din Părinţii Bisericii clasate tematic, şi oferă modelul pe care îl vor relua 
şi îmbunătăţi Petrus Abaelard, Robertus din Melun, Petrus Lombardus (Maes- 
trul Sentinţelor) şi mulţi alţii. Din acel moment, obiectul propus teologilor 
spre reflecţie filozofică va cuprinde existența şi natura lui Dumnezeu, creaţia 
şi, îndeosebi, omul, considerat sub aspectul activităţii lui intelectuale şi mo- 
zale, „Acest cadru vast fusese deja conceput de loan Scottus Eriugena, a cămi 
influenţă asupra lui Anselm din Laon este sigură, dar trebuia mai întâi golit 
de filozofia temerară cu care venise şi umplut cu date teologice pure, astfel 
încât revelația să fie despărțită cu grijă de interpretarea ei raţională. Postulind 
adevărurile credinței, autorii Sentinţelor jalonează drumul pe care va putea 
să-l parcurgă, mai tirziu, şi raţiunea: de aceea, opera lor, care, faţă de cea a 
lui Ioan Scottus Eriugena, poate să pază un tegres din punct de vedere filo- 
zofic, este în realitate un progres către acea filozofie bine definită pe care o 
va construi secolul al XIII-lea. „Sentinţele“ se vor îmbogăţi curînd cu „Co- 
mentarii la Sentinţe“, iar atunci cînd materialele necesare vor fi adunate cu 
trudă şi vor cere, prin chiar bogăţia lor, o ordonare, vom asista la ridicarea 
acelor catedrale de idei care sînt „Sumimele teologice“. 


Bibliografie 


ANSELM DE CANTERBURY, Opere în Migne, Par. lat., vol. CLVUI şi CLIX. — J. 
FISCHER, Die Erkennznislehre Anselms von Canterbury, Miinster î. Westf,, 1911. — 


234 FILOZOFIA ÎN SECOLUL AL XI-LEA 

Ch. FILUIATRE, La philosophie de saint Anseime, ses principes, Sa nature, son influen- 
ce, Paris, 1920. — A. KoxRE, L'idde de Dieu dans la philosophie de saint Anselme, 
Leroux, Paris, 1923. — K. BARTH, Fides quaerens intellectum. Anselms Beweis der 
Existenz Gottes im Zusammenhang seines theologischen Programms, Kaiser Verlag, 
Mâncben, 1931. —- A. LevASTI, Sant'Anselmo, vita e pensiero, Bari, 1929. — Ans. 
SroLrz, Zur Theologie Anselm im Proslogion, în Catholica (Paderbom), 1933, pp. 
1-24. — A. WILMART, Le premier ouvrage de saint Anselme contre Roscelin, în Re- 
cherches de theologie ancienne et mădidvale, vol. II (1931), pp. 20-36. — EL. GILSON, 
Sens et nature de l'argument de Saint Anselme, în Archives d'histoire doctrinale et 
literaire du moyen dge, 1934, pp. 5-51. 


IV. — CREŞTINĂTATE ŞI SOCIETATE 


Secolele al IX-lea şi al X-lea nu au lăsat opere importante privitoare la 
problema raporturilor dintre Biserică şi state, dar în această perioadă s-a pre- 
cizat situaţia de fapt, asupra căreia avea să se exercite reflecţia teoreticienilor 
viitori. Formarea imperiului carolingian a jucat în această privinţă un rol hotă- 
titor, În scrisorile către Carol cel Mare, papa Adrian I (772-795) pune neînce- 
tat în prim-plan alianţa de fapt care-l leagă pe rege de papă. Adrian se roagă 
pentru slava lui Carol şi-l încredinţează că pentru izbînda lui se ruga chiar şi 
regele David. Longobarzii nu sînt oare dușmanul lor comun, foetentissima 
gens, horrida gens, horribilis gens!6, care spurcă deopotrivă pămîntul rega- 
tului franc şi pe cel al Bisericii? Şi, mai ales, Carol nu este oare apărătorul 
Bisericii lui Cristos? Vestra salus nostra est securitas!!, afirmă Adrian, sau: 
vestra exaltatio est nostra laetitia, quia nos post Deum in alio fiduciam non 
habemus nisi in vestro fortissimo brachio!8. În sfirşit, papa i se adresează lui 
Carol în primul rînd ca unui rege pus de Dumnezeu întru salvarea Bisericii 
(a Deo institute magne Rex!9), iar soarta regatului e atit de strîns legată de 
cea a Bisericii, încît Carol nu poate să-şi permită, fără să-şi pună renumele 
în pericol, să abandoneze cauza Sfintei Biserici a lui Dumnezeu şi a poporului 
roman, a căror ocrotire i-a fost încredințată de papă, din porunca lui Dum- 
nezeu şi a Sfîntului Petru. Exprimîndu-se astfel, Adrian vorbeşte ca şef al 
Bisericii universale şi, deopotrivă, de suveran temporal al Romei (nostrum 
Romanorum reipublicae populum commisimus protegendum2). Deci nu mai 
este vorba de un papă dinăuntru! imperiului, ci de un şef de stat care se bizuic 
pe un Constantin care să-i garanteze sau să-i înapoieze teritoriile pe care el 
spune că le-a primit de la primul Constantin, plus cele care i-au fost date apoi 


* neamul cel mai respingător, neam grosolan, neam infricoșător (lb. lat). 

P mîntuirea voastră e liniştea noastră (1b. lar). 

* slava voastră e bucuria noastră, pentru că noi nu avem încredere în altcineva după 
Dumnezeu decit în braţul vostru foarte puternic (1b. lat.). 

19 mare rege indrituit de Dumnezeu (18. lat.). 

2 am unit cu cetalea romanilor poporul nostru [al creştinilor] care trebuie protejat (1. 
ta). 

de „feluriţi împărați, nobili sau alţi oameni cu frica lui Dumnezeu, pentru 
izbăvirea sufletului şi iertarea greşelilor, mai cu seamă în Toscana, la Spoleto, 
la Benevento, în Corsica“ şi aşa mai departe. Cit despre Carol, nu avea el 
oare la îndemină țările barbare din care să-şi croiască un regat (victorem te 
Super omnes barbaras nationes faciat?!) şi să-i cuprindă pe saxoni, prin bo- 
tez, în Biserica răspîndită pe tot pămîntul (guae zoro orbe diffusa est22)? Înco- 
ronarea împăratului Carol de către papa Leon III, în anul 800, nu a fost decit 
consfinţirea oficială a statutului de „apărător al Bisericii“ pe care i-l atribuise 
deja Adrian [. Nu se ştie foarte bine a cui a fost iniţiativa acestui act şi nici 
care au fost înțelesurile pe care i lc-au dat papa şi împăratul; nchotărirea isto- 
ricilor în această privinţă arată destul de bine ambiguitatea de fond a situației. 

Prăbuşirea imperiului carolingian a pus capăt acestui vis prematur, dar o 
altă idee, de origine mult mai veche, a început atunci să prindă contur, afir- 
mându-se în cele din urmă. Gîndită de Augustin ca o cetate imaterială şi mis- 
tică, Civitas Dei se înfăţişa totuşi sub o formă vizibilă şi concretă, în măsura 
în care coincidea, în ordinea temporală, cu Biserica. Prin simplul fapt că apar- 
țincau aceleiași credinţe, creştinii alcătuiau o singură societate spirituală, dar 
obiceiurile pe care li le impunca credința aveau să stabilească inevitabil între 
ei legături sociale în care ordinea temporală era direct implicată. Lucru pe 
care Augustin l-a înţeles foarte bine şi l-a exprimat limpede în De opere mo- 
nachorum. După ce aminteşte că, în orice cetate pămintească, domnitorii vor 
ca fiecare cetățean să pună interesul public înaintea treburilor personale, 
adaugă că această regulă se impune cu atit mai imperios, „în republica lui“, 
cetăţeanului cetăţii veşnice care este Ierusalimul ceresc. Toate mînăstirile, în 
otice loc s-ar afla, trebuie deci să ţină rodul muncii miinilor lor la dizpoziţia 
fraţilor săraci, din orice minăstiri ar veni, fiindcă nu există decît o singură 
cetatg pentru toţi creştinii: Omnium enim Christianorum una respublica est23. 

Formula era necesară şi va fi deseori reluată în Evul Mediu, însă dublată 
cu alta, şi mai expresivă, prin chiar concizia ei: Creştinătatea. Sensul cel mai 
vechi al termenului Christianizas este cel de „creştinism“. ÎL întiinim apoi 
folosit ca formulă onorifică aplicată suveranilor creştini; Christianitas vestra, 
Creştinătatea Voastră. În sfirşit, pentru prima oară cu sensul de Creştinătate 
apare, din câte ştim pină acum, într-o serisoare adresată împăratului Mihail 
de papa Nicolae (858-867): Sed iterum videte Romanae sedis pontificem a 
vobis quidem derogatum, sed a totius Christianitatis unanimitate veneratumA 
(. Rupp). Toată atitudinea lui Nicolae 1 dovedeşte, de altfel, sentimentul lui 
foarte viu că este conducătorul acestui popor imens alcătuit din toţi creştinii, 
pentru simplul fapt că sînt creştini. 


2 să te facă învingător peste toate neamurile barbare (/b. lat.). 

2 care s-a răspindit pe întregul pămint (fb. dat.). 

2 căci există un singur stat al tuturor creştinilor (1. fat.). 

2 dar vedeţi din nou că pontiful scaunului roman a fost contestat de voi, insă a fost 
venerat în unanimitate de intreaga creştinătate (1b. îat.). 

Se pare că această noţiune îşi găseşte deplina afirmare prin papa loan VIII 
(872-882). Cercetări recente au scos în evidenţă rolul hotăritor jucat de el în 
formarea ideii, atît de importantă pentru gîndirea Evului Mediu, a unui fel de 
„comunitate politică a tuturor creştinilor, în calitatea lor de creştini“ (. 
Rupp). Într-adevăr, christianitas, tora christianitas, omnis christianitas25 de- 
numesc adesea în scrisorile lui o societate asemănătoare cu imperiul, dar mai 
întinsă decit el, şi a cărei capitală este Roma. Clarificînd formulele folosite 
deja de Nicolae I, pe care adversarii î! acuzaseră de altfel că se erijează în 
împărat al întregii lumi (fotiusque mundi imperatorem se facit), loan VIII 
defineşte Biserica romană ca aceea care „ate autoritate asupra tututor popoa- 
relor, şi la care se adună neamurile lumii întregi, ca la o singură mamă şi la 
un singut cap“. Să legi astfel de Biserica romană nu numai celelalte Biserici, 
dar şi popoarele (gentes) şi ncamurile (naziones) însemna să constitui corpul 
însuşi al Creştinătăţii. 

Aceeaşi sărăcie speculativă ce catacterizează secolul al X-lea în domeniul 
teologiei şi al filozofiei se dezvăluie şi în gîndirea politică, care va cunoaşte 
aceeaşi renaştere în secolul al XI-lea, în perioada pontificatului lui Grigore 
VII. Acest pontif este considerat, în mod obişnuit, întemeietorul a ceea ce 
istoricii numesc, cu un termen destul de vag, dar intrat în uz, „teocraţie ponti- 
ficală“, Pregătită demult, schițată, aşa cum am văzut, de înaintaşi, această 
teorie e formulată în cele din urmă de Grigore VII, în termeni atit de exacţi 
şi sprijinită pe fapte atît de răsunătoare, încît sîntem îndreptăţiţi să o legăm 
de numele lui. În jurul papei Grigore se grupează, de obicei, câteva personaje, 
care sint calificate ca „pregregorieni“ sau „gregorieni“, după cum i-au pregătit 
opera sau au justificat-o ulterior din punct de vedere doctrinal. Sfintul Petrus 
Damiani, de pildă, este un „pregregorian“; Manegoldus din Lautenbach este 
un „gregorian“. Este un fapt destul de important că cei pe care istoria politică 
îi clasează ca gregorieni sînt, în general, aceiaşi cu cei pe care istoria ideilor 
îi clasează drept antidialecticieni. Cel puţin aceasta e situația atunci cind ace- 
iaşi oameni s-au ocupat de probleme politice şi în același timp de probleme 
filozofice. Caracterul constant al acestei legături arată că ea nu se datorează 
întîmplării. Trebuie să vedem în ea mai degrabă un fel de lege, despre care 
putem spune că luminează şi călăuzeşte o întreagă zonă a gîndirii medievale 
şi care at putea fi formulată astfel: pentru un gînditor medieval, statul este 
faţă de Biserică ceea ce filozofia este faţă de teologie şi natura faţă de har. 
La cei care s-au ocupat de toate cele trei domenii de probleme, se poate de- 
termina, în general, o constantă care le defineşte poziţia faţă de ansamblul 
acestor ptobleme. Am putea fi tentaţi să mergem mai departe şi să încercăm 
să calculăm dinainte diferitele constante posibile, dar trebuie să ne amintim 
că fiecare gînditor din Evul Mediu este un individ distinct, a cărui poziţie se 
defineşte prin nuanţe proprii, pe care istoria are datoria să le respecte. Orice 


5 creştinătatea, intreaga creştinătate, toată creștinătatea (IP. lat.). 

indicație apriorică de ansamblu nu poate deci avea altă valoare decît pe cea 
a unei orientări generale; ea nu trebuie considerată o clasificare gata făcută 
faţă de care doctrinele at avea apoi obligaţia să se conformeze. Clasificările 
trehuie să se nască din fapte şi nu să le fixeze. Aceste măsuri fiind luate, să 
spunem că otice doctrină medievală tinde să resoarbă statul în Biserică, să le 
deosebească, să le despartă sau să le opună, în acelaşi fel şi cu aceleaşi nuanţe 
cu care tinde să resoarbă filozofia în teologie şi natura în supranatură, să le 
deosebească, să le despartă sau să le opună. Ca să rămînem în secolul al 
XI-lea, şi cunoscînd deja poziţia lui Petrus Damiani faţă de filozofie şi de 
natută în general, să-l luăm tot pe el ca reprezentant al atitudinii politice co- 
respunzătoare grupului gregorienilor. Într-adevăr, el are o poziţie dintre cele 
mai limpezi, pe care o exprimă cu forţa-i obişnuită fie în scrisori, fie în Dis- 
ceptatio synodalis. 

Cind se sirăduieşte să definească raporturile care trebuie să se stabilească 
între imperiu şi papalitate, între ordinea temporală şi ordinea spirituală, Petrus 
Damiani profesează o doctrină net teocratică. Nu are nici cea mai mică şo- 
văire în ce priveşte întiietatea spiritului şi nici cea mai mică greutate în a se 
exprima în această privință. Papa îl face pe împărat, prin ungere. ÎI face, cel 
puţin, în sensul că-i încredinţează menirea a cărei împlinire va face din el un 
împărat adevărat: călăuzirea tuturor popoarelor care-i sînt supuse spre ţelurile 
supreme ale Bisericii. Pe scurt, prin ungerea pontificală, împăratului î se de- 
leagă puterea temporală astfel încît, conducînd imperiul la nivel temporal, 
să-şi călăuzească supuşii spre soarta supranaturală pe care le-a făgăduit-o 
Dumnezeu. Tocmai de aceea este împărat, şi nu este pe deplin decit tocmai 
în măsura în care se arată credincios menirii pe care i-a înctedinţat-o Papa. 
Încoronarea, concepută ca un fel de sacrament, constă deci în învestirea prin- 
cipelui cu puterea temporală, pentru scopurile spirituale ale Bisericii. 

Neclintit în această chestiune esenţială, P. Damiani este la fel şi în pro- 
blema care ne interesează mai îndeaproape: care este, exact, relaţia care uneş- 
te aceste două realităţi? P. Damiani, care vede atât de limpede care sînt ţelurile 
Bisericii, nu pare să se fi gîndit vreodată că imperiul ar putea avea şi el țeluri 
proprii. Poate că ar fi exagerat să spunem că nu concepe existenţa unei ordini 
temporale, sau că nu are idee de natura ci exactă, dar este cu siguranţă corect 
să spunem că nu ate idee „distinctă“. Adică P. Damiani refuză să conceapă 
imperiul în sine şi pentru sine, separat de papalitate; sau, dacă se poate spune 
aşa, interzice imperiului să se considere o realitate aparte, care ar exista în 
atara papalității şi nu neapărat opusă acesteia. De aceea, cînd caută o imagine 
ca să-şi definească sentimentul pe care-l are despre unirea lot intimă, nu gă- 
seşte nimic mai bun decît unirea naturii divine cu natura umană în Isus Cris- 
tos. Această unire este o taină; tot astfel trebuie să fie şi unirea dintre papă 
şi împărat. În persoana unică a mijlocitorului dintre Dumnezeu şi oameni, 
cele două naturi sînt unite: să fie şi persoanele suveranului temporal şi a papei 
contopite de o taină divină. lmaginea este expresivă şi lasă să se înțeleagă 
cate dintre cele două persoane joacă rolul de natură divină şi care pe cel de 


238 FILOZOFIA ÎN SECOLUL AL XI-LEA 


natură umană. Este adevărat că în taina divină o milă mutuală uneşte atât de 
strâns aceste două persoane, încât regele se află în pontiful roman şi pontiful 
roman în rege; dar, aşa cum se grăbeşte să spună P. Damiani, papa nu pierde 
privilegiul: salvo scilicet suo privilegio papae, quod nemo praetor eum usur- 
pare permiititur26. Împăratul guvernează trupurile, dar papa este regele su- 
fletelor. Împăratul este ca un fiu preaiubit în braţele tatălui său, dar papa este 
cel care are rangul şi puterea părintească. Cine nu vede că în această unire 
mistică împăratul nu este atit de inseparabi! de papă decît pentru că pontiful 
roman este persoana asumantă, iar suveranul tempotal persoana asumată? 

Această comparaţie nu este întîmplătoare la P. Damiani: Vtraque praete- 
rea dignitas, et regalis scilicet et sacerdotalis, sicut principaliter in Christo 
sibimet invicem singulari sacramenti veritate connectitur, sic in christiano 
populo mutuo quodam sibi foedere copulatur??. Ceea ce există nu este deci 
un popor plus o Biserică, ci un „popor creştin“, închegat, însufleţit dinăuntru 
de Biserică şi care nu ar putea dăinui ca atare despărțit de ea. Nimic nu se 
potriveşte mai bine cu ceea ce spune, în alt loc, despre raţiunea naturală. Nu 
admite nici rațiune, nici ordine temporală altfel decît pe deplin absorbite 
amindouă de credinţă şi de supranatural. Aşa cum nu concepe o filozofie (şi 
nici măcar o gramatică) care să-şi cerceteze propriul domeniu cu metode pro- 
prii, tot aşa nu concepe un regat sau un impeziu organizate ca să promoveze, 
prin mijloace temporale, scopuri naturale. Cu totul subsumată harului, sau 
asumată de el, natura nu mai are nici domeniu, şi nici jurisdicție pe care să 
şi le poată revendica. Stare, de fapt, la fel de puţin compatibilă cu eficacitatea 
harului şi cu subzistenţa naturii şi care nu se putea prelungi fără daune pentru 
amindouă. Dar şi stare cu adevărat „mistică“, în care se conta pe unirea tai- 
nică a papei şi a împăratului întru milostenie parcă pentru a se împlini de la 
sine înţelegerea lor în vrere şi potrivitea lor în faptă. Petrus Damiani nu s-a 
întrebat niciodată cum se leagă credinţa de rațiune, fiindcă, pentru ei, raţiunea 
nu avea drept la statut separat de credinţă; iar dacă“nu s-a întrebat nici cum 
ar putea credinţa să unească poporul creştin, aceasta este tot pentru că nu s-a 
gindit niciodată că un popor poate să aibă dreptul să existe în afara Bisericii 
şi să aibă, ca popor, interese care să nu fie creştine. 

Este imposibil să interpretăm corect asemenea texte dacă nu avem în min- 
te tealitatea concretă pe care ele incearcă să o descrie şi care coincide, în 
esenţă, cu acea Christianitas? a lui Grigore VII. Autorii lot nu şi-au propus 
să definească abstract relaţiile obișnuite dintre Biserica de fapt şi statele tem- 


2 adică fiind neatins [privilegiul său] de privilegiul papei, de care nimeni în afară de 
el nu e îngăduit să se folosească (/b. lar.). 

2 pe lingă aceasta, ambele demnități, adică evident şi cea regală, şi cea sacerdotală, 
după cum sint unite în principal în mod reciproc între ele în Cristos prin adevărul unic al 
tainei, tot astfel sint unite în poporul creştin pentru sine printr-un legămint reciproc (1b. 
la). 

2% Creşiinătatea (îb. lat.). 

portale ca atare, ci mai degrabă să exprime, în situaţii particulare şi în funcţie 
de împrejurări istorice date, relaţia complexă a tuturor creştinilor cu Sfintul 
Scaun şi tipul cu totul nou de societate care rezulta de aici. Nu cunoaştem 
nici o scriere consacrată anume justificării doctrinale a noţiunii de creştinăta- 
te, dar Grigore VII o foloseşte curent, iar urmaşii lui vor face la fel, şi nu este 
imposibil să extragem din spusele lor elementele principale care o constituie. 
Creştinătatea se prezintă mai întîi ca o comunitate formată din toţi creşti- 
nii, răspîndiţi în lumea întreagă şi uniţi sub domnia spirituală a papei. Sub 
acest aspect, nu se deosebeşte cu nimic de Biserică; o primă determinare însă 
o va diferenţia. Ca membri ai Bisericii, creştinii alcătuiesc o societate reli- 
gioasă de esenţă suptanaturală, dat, prin simplul fapt că sînt fiinţe care trăiesc 
în Spaţiu şi timp, creştinii alcătuiesc o comunitate temporală şi, ca atare, un 
popor. Aşa este populus christianus2? al papilor, aşa este respublica christia- 
norum% de care vorbea deja Sfintul Augustin. Această comunitate temporală 
nu se confundă deci cu nici unul din corpurile politice existente după cum 
nici ea nu e un corp politic. Orice corp politic e alcătuit din oameni uniţi în 
vederea realizării nemijlocite a unor scopuri temporale, cu inijloace tempo- 
rale. Poporul creştin este cu totul deosebit, căci, deşi este şi el o realitate 
temporală, trăsătură prin care se distinge de Civitas Dei?!, de pildă, legăturile 
sale constitutive sînt spirituale şi nu foloseşte mijloace temporale, cum s-a vă- 
zut în cazul cruciadelor, decît cu intenţia şi în vederea unor scopuri spirituale. 
Creştinătatea este deci ansamblul tuturor creştinilor, persoane, minţi, vreri şi 
bunuri, care conlucrează în lume pentru ţelurile religioase ale Bisericii. 
Astfel concepută, creştinătatea Evului Mediu nu se putea confunda cu im- 
periul, căci ii includea pe toţi creştinii, iar creştinii erau şi în afara imperiului. 
În concepția papilor, imperiul era în creştinătate. Cel mai puternic dintre su- 
veranii temporali, împăratul avea titlul de apărător al creştinătăţii, dar şi cei- 
lalţi suverani creştini aveau, fiecare potrivit rangului, datoria să o ocrotească 
şi să o sporească. Papii nici nu s-au gîndit vreodată la o lume creştină unifi- 
cată politic sub un împărat universal, care să fie conducătorul temporal al 
lumii, iar ei să fie conducătorii ci spirituali. În primul rînd, papii erau ei înşişi 
suverani temporali şi nu aveau nicidecum de gind să abdice în favoarea vre- 
unui împărat, oricât de creştin ar fi fost el; apoi, nu a existat nici un moment 
în Evul Mediu în care hotarele creştinătăţii să nu le fi depăşit cu mult pe cele 
ale imperiului. Nimic nu arată mai bine specificitatea poporului creştin ca 
atare, decit caracterul lui ireductibil la orice cadru politic dat; nimic nu-i arată 
mai bine realitatea ca popor, decît lucrările colective pe care le-a început şi 
din care a dus cîteva la bun sfîrşit. Dintre aceste lucrări, să menţionăm în 
22 poporul creştin (b. lac.). 


% statul creştinilor (18. laz.). 
2 v. nota 88 de la p. 195. 

special şcolile şi universităţile medievale, cele din Paris şi Oxford, de exem- 
plu, a căror natură nu poate fi înţeleasă decit din punctul de vedere al creş- 
tinătăţii. Tocmai în aceste şcoli se va constitui şi se va preda doctrina sacra? 
sau înţelepciunea creştină, a cărei unitate, întemeiată pe cea a credinței cteşti- 
ne, va fi întotdeauna expresia şi liantul unităţii înseşi a creştinătăţii. 

CAPITOLUL AL CINCILEA 
FILOZOFIA ÎN SECOLUL AL XII-LEA 


I. — ŞCOALA DE LA CHARTRES 


În toată prima jumătate a veacului al XII-lea, centrul intelectual cel mai 
activ se află în şcolile din Chartres. Faima lor îşi are originea în învățămîntul 
otganizat aici de Folbertus, episcop de Chartres ($ 1028), pe la sfirşitul vea- 
cului al X-lea şi începutul celui de al XI-lea. Sfintul Yves (Yvo), zis Yves 
de Chartres, este numele cel mai celebru al şcolii în secolul al XII-lea, dar 
primul mare nume în domeniul filozofiei este cel al lui Bernardus din Char- 
tres, cancelar al şcolii, care a murit între 1124 şi 1130. 

Gîndirea acestui magistru nu ne este cunoscută în mod direct, ci numai 
prin intermediul lui loan din Salisbury, care ne-a lăsat, în Meralogicon, un 
anumit număr de informaţii despre doctrina şi învăţătura lui. Era socotit un 
profesor remarcabil, preocupat mai degrabă să le cultive elevilor inteligența 
şi să le formeze gustul, decît să-i împovăreze cu o erudiție inutilă. Considera 
totuşi că studierea marilor scriitori ai Antichității clasice era un lucru indis- 
pensabil. „Sintem, spunea el, ca nişte pitici aşezaţi pe umeri de uriași. Vedem 
deci mai mult şi mai departe decit cei vechi, dar nu prin ascuţimea văzului 
oti prin înălțimea noastră, ci pentru că ei ne ridică şi ne saltă cu toată 
înălțimea lor uriaşă.” Din punctul de vedere al doctrinei, Bernardus trecea 
drept cel mai desăvirşit dintre platonicienii vremii. Ne lipsesc textele cu care 
să precizăm natura platonismului său şi nu putem determina cu siguranță care 
era taportul exact pe cate îl stabilea între idei şi materie, dar puţinul pe care 
î ştim ne pertnite să recunoaştem măcar familia spirituală căreia îi aparținea. 

În Metalogicon, în care ne-a lăsat atitea amănunte preţioase despre epoca 
sa, Ioan din Salisbury ni-l înfăţişează pe Bernardus din Chartres ca gramati- 
cian. Implicaţiile acestui titlu erau pe atunci mai bogate decit în zilele noastre. 
Grammaticus tătnăsese, de pe vremea lui Quintilian, profesorul de literatură 
latină clasică, dator să cultive gustul elevilor şi să le formeze nu numai stilul, 
ci şi conştiinţa morală. În secolul al XIII-lea, predarea gramaticii pare să-şi 
fi asumat o sarcină nouă, de care nu a putut, de altfel, să se achite fără să-şi 
schimbe destul de profund caracterul. Cu Sfintul Anselm, am asistat la inva- 
zia logicii în predarea teologiei; cu Bernardus din Chartres, asistărn la pătrun- 
derea ei în predarea gramaticii. Ceea ce nu înseamnă că am fi aici martorii 

unui început absolut. E de ajuns să deschidem Caregoriile lui Aristotel ca să 
constatăm că domeniul logicii şi cel al gramaticii coincid în parte. Probleme 
ca semnificaţia substantivului, semnificaţia verbului, natura propoziţiilor şi 
altele de acelaşi tip ofereau gramaticienilor nenumărate prilejuri să filozofeze. 
Şi invers: cum profesorul de logică găsea în gramatică numeroase chestiuni 
cate se pretau unei duble abordări, gramaticală și logică, nu omitea să le evo- 
ce în cadrul lecţiei şi să discute, pe rînd, ambele puncte de vedere, Cu toate 
acestea, secolul al XII-lea marchează un progres vizibil în invadarea grama- 
ticii de către logică, iar această mişcare va avea două consecinţe principale. 
Va duce mai întîi la decăderea culturii clasice propriu-zise în şcolile franceze 
din secolul al XIII-lea, mai ales la Universitatea din Paris. În loc să se pună 
Literele în slujba formării gustului şi a caracterului, se va reduce studierea 
lor la cea a gramaticii, considerată, la rîndul ei, o ramură a logicii. Apoi — 
această a doua consecinţă fiind mai fericită decit prima —, această mișcare 
va da naştere unei ştiinţe noi, filozofia gramaticii, sau gramatica filozofică, 
ce va lua în secolul al XIV-lea numele de grammatica speculativa: gramatică 
speculativă. 

Bemardus din Chartres nu era un gramatician de acest tip. Era, dimpotri- 
vă, un perfect reprezentant al învăţămintului ştiinţelor umaniste clasice, con- 
form tradiţiei lui Quintilian. Despre cl şi despre cei ca el s-ar putea spune că 
erau Quintilieni creştinaţi; el face însă parte cu siguranță dintre cei care au 
pus filozofie în gramatica pe care o predau. N-a trecut prin Cicero, Macro- 
bius, Seneca şi Boethius fără să-şi sporească cunoştinţele cu cîteva noțiuni 
filozofice utilizabile în gramatică. Fiindcă aflase la Seneca, în Scrisoarea a 
LVIIL-a către Lucilius, definiţia Ideilor platoniene, devenise platonician, mai 
întîi în logică, afirmînd că nimic în afară de Idei nu este gen sau specie, iar 
apoi în gramatică, unde susţinea că indivizilor le lipseşte prea mult stabilitatea 
Ideilor ca să mețite să fie denumiți prin substantive. Cuvintele derivate ofe- 
reau gîndirii sale o problemă filozofică precis definită, Era într-adevăr vorba 
să se afle ce anume constituie unitatea grupului de cuvinte alcătuit din rădă- 
cină şi ansamblul derivatelor. Pusă de Gramatica lui Priscian şi discutată deja 
de Boethius, această problemă a reţinut atenţia mai multor filozofi din secolul 
al XII-lea, Abaelard între alţii, şi ştim ce soluţie îi propunea Bernardus. Pen- 
tru el, toate cuvintele derivate semnificau în principal şi în primul 1înd ceea 
ce semnifică rădăcinile lor, dar sub raporturi diferite. Dacă admitem că alb 
şi albeşte sînt derivate din albeaţă, trebuie să spunem aşadar că principalul 
lor sens desemnează substanţa a/beaţă, de care ţin, modificată de accidentul 
cate face din ca un verb în cazul lui a/beşte şi un adjectiv în cazul lui alb. 
Relaţia dintre cuvîntul primat şi derivatele lui era deci pentru Bernardus de 
acelaşi fel precum cea dintre Ideea platoniană şi participările ei. Dacă des- 
prindem substanţa însăşi pe care derivatele o semnifică, aflăm calitatea a/bea- 
ță, la începul în puritatea ei neprihănită, apoi prejudiciată într-un act (a/beşte), 
în sfirşit „contopită şi parcă amestecată cu substanţa materială şi, ca să spu- 
nem aşa, încă şi mai pătată“ (alb). 

Aşadar, această rezolvate dată unei probleme gramaticale nu era doar cea 
a unui filozof, ci a unui filozof platonician. loan din Salisbury, care îl denu- 
meşte la început „cel mai bogat izvor al Literelor în vremurile moderne“ 
(scrie el pe la 1160), îl înfăţişează mai departe ca pe „cel mai desăvirşit pla- 
tonician al veacului nostru“. După care citează patru versuri dintr-un poem 
latin al lui Bernardus, astăzi pierdut: „Acel ceea-ce-este căruia îi atribui fiinţa 
nu este compusul a două părţi, ce conţin forma cuprinsă în materie; acel 
ceea-ce-este căruia îi atribui fiinţa constă numai într-una din aceste părţi, una 
sc numeşte în greacă Idea, cealaltă FHyle (materie)“. În pasajul care urmează, 
Joan precizează astfel poziţia lui Bernardus. Stoicii credeau că materia şi 
Ideea sînt coeterne cu Dumnezeu; epicurienii, care negau providenţa, elimi- 
uau complet Ideea; Bemardus, dimpotrivă, le menținea pe amindovă, dar re- 
fuza să le postuleze ca fiind coeterne cu Dumnezeu. El susţinea, ca şi Părinţii, 
Sfintul Augustin în special, că Dumnezeu a creat materia. Cit despre Idee, 
admitea că este eternă, ca şi providenţa însăşi, dar nu atribuia coeternitate 
decit celor trei persoane divine, care sînt de o natură şi a cărot luctare este 
indivizibilă. Într-adevăr, Ideea nu atinge acel grad de egalitate cu Dumnezeu; 
faţă de el, natura ei este întrucîtva posterioară; ea este ca un efect (velut qui- 
dam effecrus) ascuns în sînul hotăririi divine; eternă, fără indoială, căci nu 
depinde de nici o cauză extrinsecă, dar nu coetemnă cu Dumnezeu, căci de- 
pinde de el. . 

Oricât de firave ar fi, aceste informaţii sînt foarte instructive. Ele ne arată 
că platonismul lui Bernardus provenea din multe surse, diferite de scrierile 
platoniene propriu-zise. Bernardus definea Ideea (eorum quae natura fiunt 
exemplar aeternum!) înspirîndu-se din Seneca; numea realul „ceea ce este“ 
(id quod est), ca şi Boethius; numea materia Hyle (Dân ), aşa cum făceau în 
acea perioadă cititorii comentariului lui Chalcidius la dialogul platonian 7i- 
mais; în sfirşit, îi conferea lui Platon un caracter creştin, aşa cum făcuse 
Augustin, susținind părerea că materia e creată şi identificînd Ideile cu gîndi- 
rea divină, dar, în această privinţă, îl modifica pe Augustin cu o uşoată in- 
fluenţă din Dionisie şi Eriugena, şovăind să spună că Ideile sînt identice cu 
Dumnezeu, fiind, ca atare, riguros coeterne cu el. Acest ansamblu de idei este 
tipic pentru un întreg grup de opere din secolul al XII-lea, ieşite direct din 
şcolile din Chartres sau supuse influenţei acestora. Este cu atit mai important 
să ştim să recunoaştem acest platonism de stil compozit cu cît influenţa lui 
pare să se fi exercitat în mod difuz pînă în prima treime a veacului al XIII-lea, 
cind se asociază şi cu alte platonisme, din care se hrăneşte şi pe care le 
întăreşte. Deşi doctrina lui Bernardus este tipic chartriană, Chartres nu se re- 
zumă totuşi la ea. În acest mediu atît de fecund, asistăm curînd Ia ivirea 
alteia, tot atît de tehnică şi de stufoasă, pe cât era cea a lui Bernardus preo- 
cupată de eleganța literară şi de ținuta dezinvoltă. Trebuie totuși să ne obiş- 


1 cele ce devin prin natura lor un model etern ([P. laz.). 

nuim să o recunoaştem şi pe aceasta, căci influenţa lui Gilbertus Porretanus 
va fi durabilă şi profundă, poate chiar mai mult decit ne îngăduie s-o afirmăm 
cunoştinţele noastre istorice actuale, 

Discipol al lui Bernardus din Chartres, căruia i-a urmat în postul de can- 
celar al şcolilor din Chartres, Gilbertus Porretanus (1076-1154) a predat la 
Paris în 1141 şi a murit episcop de Poitiers. A fost, şi el, un profesor remat- 
cabil, care, alături de Theodericus din Chartres, Guilelmus din Conches şi 
Abaelard, a susţinut cauza studiilor dezinteresa“e, împotriva partidei zise a 
comificienilor. Sub această denumire fantezistă, loan din Salisbury i-a grupat 
pe toţi cei care, sub pretexte diferite, dar de fapt din raţiuni de ordin practic, 
cereau ușurarea programelor. Pe aceşti partizani ai studiilor „moderne“, cum 
am spune noi astăzi, magistrul Gilbertus îi sfătuia să intre direct în negoţ: 
„Avea obicei, cînd îi vedea grăbindu-se la lecţii, să-i îndemne să înveţe me- 
seria de brutar. Spunea că, pe meleagurile lui, această meserie era singura 
care-i primea pe toţi cei care n-aveau altă meserie şi nici nu făceau altă mun- 
că. E foarte uşor de făcut, este de ajutor tuturor celorlalte şi se potriveşte 
îndeosebi celor care caută mai degrabă ciştigul decit învăţătura.“ 

Alături de Abaelard, Gilbertus este cel mai puternic spirit speculativ din 
secolul al XII-lea, iar dacă Abaelard îl depăşeşte în sfera logicii, Gilbertus e 
mult înaintea lui Abaelard ca metafizician. Nu putem decît să regtetăm ob- 
scuritatea stilului său, care i se potriveşte prea adesea cu cea a gindirii, dar 
merită să reflectăm la spusele sale, căci problemele pe care le pune sînt întot- 
deauna importante. Evul Mediu i-a atribuit tradiţional tratatul De sex princi- 
piis, sau Liber sex principiorum. Înscris în programa Facultăţii de Arte şi 
comentat, în special de Albert cel Mare, aidoma scrierilor lui Aristotel sau 
Boethius, tratatul va găsi comentatori pînă în secolul al XV-lea, iar umanistul 
Hermolaus Barbarus îşi va mai da încă silinţa să-i îmbunătăţească latina, Ori- 
ce student în filozofie l-a întîlnit cel puţin o dată în această formă, citind ce 
se spune despre „perfectihabies“ în articolul 48 al Monadologiei lui Leibniz. 

De sex principiis este o interpretare metafizică a tratatului de logică al lui 
Aristotel, Categoriile. Se ştie că Aristotel denumea astfel toate genurile de 
predicaţii posibile despre un subiect dat şi că distingea zece: substanţa, can- 
titatea, calitatea, relaţia, locul, timpul, situarea, habitus-ul (sau „ayance“ — 
posesia —, cum se spunea în secolul al XVII-lea), acţiunea şi pasiunea. Se 
poate vedea că, logic echivalente, categoriile nu apar la fel în ochii metafi- 
zicianului: substanţa nu este în acelaşi sens cu locul sau timpul. Gilbertus a 
mets cu cercetarea mai departe. Împărţind cele zece categorii în două grupe, 
el a pus alături, pe de o parte, substanţa, cantitatea, calitatea şi relaţia şi, de 
cealaltă parte, cele şase categorii (sex principia) rămase: loc, timp, situate, 
habitus, acţiune, pasiune. Acceptind realismul universaliilor, pe care îl sus- 
ține, aşa cum vom vedea, Gilbertus dă tuturor categoriilor titlul de forme, dar 
le consideră pe primele patru „forme inerente“, iar al doilea grup de şase — 
„forme accesorii” (formae assistentes). Este corect să observăm, împreună cu 

Haurdau, că şi Abaelard numeşte principia adiacentia? cele două categorii 
ale locului şi timpului, dar, pe de o parte, cronologia operelor e nesigură, iar, 
pe de altă parte, Abaelard nu a pus problema în ansamblu, aşa cum face aici 
Gilbertus, 

Deosebirea era importantă şi, cel puţin într-o privinţă, avea să fie punctul 
de plecare pentru numeroase cercetări. lată în ce sens. Gilbertus numeşte for- 
me inerente formele sau principiile care sînt fie substanţa însăşi, fie inerente 
substanţei luate ca atare şi considerate independent de raporturile ei cu alte 
substanţe. Acesta este, în mod evident, cazul cantităţii şi al calităţii, cantitatea 
unei substanţe fiind propria ei cantitate, iar calităţile — propriile ei calităţi. 
La prima vedere, contrarul pare adevărat pentru relaţie, dar nu avem de a 
face decît cu o aparenţă, sau trebuie, mai curînd, să diferenţiem. Luată în 
sine, relaţia nu este decît capacitatea de a fi unul din cei doi termeni relativi; 
ot, ca atare, ea este într-adevăr inerentă substanţei ca atare, căci ţine de esenţa 
oricărei substanţe să poată fi prinsă într-o serie de relaţii, oricare ar fi, de 
altfel, ceilalţi termeni. Legind astfel relaţia de substanță, Gilbertus deschidea 
a controversă care nu avea să înceteze niciodată în Evul Mediu: relaţia este 
oare reală sau numai plăsmuită de rațiune? Nu vom putea să acordăm acestei 
discuţii locul pe care l-ar ocupa în mod necesar într-o istorie a teologiilor 
medievale, tocmai pentru că ar rămine, mai mult sau mai puţin nemijlocit, 
legată de problema teologică a relaţiilor dintre persoanele divine, dar trebuie 
să ştim măcar că a avut loc şi că De sex principiis este una din originile ci 
cele mai sigure. Cît despre celelalte şase principii, de la care tratatul şi-a luat 
numele, este evident că fiecare dintre ele nu este, de fapt, decît o determinaţie 
adiacentă a substanței. Situaţia este cea care se apropie cel mai mult de sub- 
stanţă, după ea vin locul şi timpul, apoi acţiunea şi pasiunea şi, în sfîrşit, 
hqbitus-ul, care îi este cel mai extrinsec din toate, căci subiectul posesor este 
adesea o altă fiinţă decît obiectul posedat. 

Cele mai importante teze metafizice ale lui Gilbertus sînt expuse în co- 
mentariile lui la Boethius, în special în cel despre De Trinitate, origine a 
neplăcerilor de ordin teologic care i s-au făcut începînd din 1146 şi care aveau 
să-l ducă, în cele din urmă, la conflictul cu Sfintul Bernardus. Ca să-i înţele- 
gem poziţia, să distingem mai întîi, împreună cu el, substanța de subzistență. 
Un „substant” este un individ care există actual şi despre care se spune că 
este o substanţă pentru că susţine (sub stat) un anumit număr de accidente. 
În calitate de substanje, indivizii sînt deci cauze şi principii ale accidentelor 
care participă la ființa lor. Subzistenţa (subsistentia) este simpla proprietate 
a ceea ce, pentru a fi ceea ce este, nu are nevoie de accidente. Astfel, genurile 
şi speclile sint subzistenţe, căci, luate în sine, nu au accidente, dar nu sînt 
substanţe, tocmai pentru că nu sînt suporturi reale pentru nimic altceva. Pen- 
tru că nici ele nu au nevoie de accidentele lor ca să subziste, toate substanţele 


2 principii ajutătoare (lb. lat). 

sînt subzistente, dar nu toate subzistenţele sînt substanţe, pentru că unele din- 
tre ele nu susţin, în fapt, nici un accident. Astfel, genurile şi speciile subsis- 
tunt tantum, non substant vere3. Dar cum subzistă, şi cum pot substanțele să 
provină din ele? 

La originea substanţelor sensibile se află ceea ce grecii numesc Idei, iar 
latinii numesc forme. Aceste Idei nu sînt simple „subzistenţe“, ci substanţe. 
Ba chiar sînt substanţe pure (substanziae sincerae), în sensul că subzistă în 
afara materiei şi fără să se amestece niciodată cu aceasta. Principalele sub- 
stanțe pure sînt patru la număr: focul, aerul, apa şi pămîntul. Nu este vorba 
nicicum aici de elementele sensibile pe care le denumirm astfel, ci de modelele 
ideale ale acestor elemente. De aceea se şi numesc Idei. Luate în sine, ele 
sînt simple. Ca să ne explicăm producerea lucrurilor, trebuie să luăm în con- 
siderare trei termeni: materia primordială şi cele două forme primordiale care 
sînt ousiat Făuritorului şi Ideile lucrurilor sensibile. Spunind „forme“, nu 
vrem să spunem că Dumnezeu însuşi in-formează materia. Şi nici că at face-o 
Ideile, căci acestea nu coboară niciodată în materie. Formele propriu-zise, 
care sînt unite cu materia corpurilor sensibile, sînt un fel de câpii (exempla), 
care se abstrag din model (exemplar) printr-un fel de deducere care constă 
în conformarea cu modelul (guadam exempli ab exemplari suo conformativa 
deductione venerunt). Formele care se află în corpuri nu sînt deci Idei, ci 
imagini ale substanțelor pure şi veşnice care sînt Ideile. Gilbertus reia deci 
în felul lui deosebirea dintre Ideile divine şi formele născute (nativae), care 
nu sînt decît copii ale originalelor. 

Ca să obţinem universaliile, trebuie neapărat să pornim de la aceste forme. 
Privite în unitatea cu materia lor, ele constituie substanțele individuale care, 
aşa cum am spus, sînt deopotrivă „substanţi“ şi subzistenţi. Luate în sine, 
formele nu sînt deci substanţe, ci subzistenţe prin care există substanţe. Sint, 
cum se spune, formae substantialesS ale substanţelor. Despre ele trebuie de 
fapt să vorbim la plural, chiar şi în cazul unui singur individ, căci fiecare 
individ este determinat de o subzistență generică, de o subzistență specifică 
şi de proprietăţi substanţiale. Dar raţiunea umană este capabilă să considere 
separat şi abstract ceea ce în realitate este dat împreună. Ea considetă deci 
în primul rînd o formă născută (forma nativa), o abstrage mental din corpul 
în care este prinsă, o compară cu alte forme născute cu care se aseamănă şi 
cu cate constituie un grup (collectio), şi ajunge astfel la prima subzistență 
specifică. Făcînd aceeaşi operaţie pe un grup de specii asemănătoare, obținem 
subzistenţa genului. Deci conformitatea termenilor unii cu alţii este cea care 
constituie grupurile şi dă astfel naştere la ceea ce numim o natură, un gen, 
un universal. Gîndirii nu-i mai rămîne atunci altceva decit transcenderea lu- 
turor fortnelor născute pentru a ajunge la modelele acestora, Ideile primor- 


3 numai subzistă, nu susțin cu adevărat (1. lat.). 
+ esenţă, substanţă, ființă (1b. gr:)- 
3 formele substanţiale (/b. lat). 

diale care subzistă veşnic. loan din Salisbury a rezumat poziţia lui Gilbertus 
Porretanus în această formulă concisă: universalitatem formis nativis atiri- 
buit, et in earum conformitate laboraiS. Gilbertus îşi propune, într-adevăr, să 
regăsească în lucrurile de aceeaşi specie şi de acelaşi gen conformitatea na- 
turală pe care acestea o au tocmai de la acea deducțio conformativa? prin 
care formele născute provin din Ideile veşnice. 

După cum se vede, doctrina lui Gilbertus oferă un aspect mult mai ferm 
decît cea a lui Bernardus din Chartres. Este foarte elaborată din punct de 
vedere tehnic şi tocmai această soliditate este cea care, în ciuda limbajului 
destul de obscur folosit, i-a asigurat influenţa. Aceasta se manifestă în men- 
ţinerea, pînă în secolul a! XIII-lea şi mai tirziu, a unei anumite tendinţe de a 
reduce fiinţele reale ia esenţele lor inteligibile, care sînt formele lor, şi de a 
le gîndi în acest mod abstract. Avem de a face aici cu un anume „formalism“ 
al gîndirii (tendinţa de a explica totul printr-o serie de forme determinatoare), 
care, întărit de influenţa lui Avicenna, se va afirma deplin în doctrina lui 
Duns Scottus. Gilbertus Porretanus o moştenise la rîndul lui de la Boethius, 
căruia îi comentase Opusculele teologice. Pentru Boethius, fiinţa unui lucru 
eta mai întîi chiar acel lucru care este (id quod est), dar, în fiecare luczu, cl 
deosebea lucrul care este de principiul prin care acesta este ceea ce este. Să 
numim deci ceea ce este id quod est, iar guo est acel ceva prin care o fiinţă 
este ceea ce este: vom ajunge astfel la formulele, universal răspîndite înce- 
pînd cu secolul al XII-lea, din De 7rinitate de Boethius. Dacă vom lua în 
considerare oricare din fiinţele date în experienţă, vom constata că ca este 
determinată să fie ceea ce este de propriul quo est. lar dacă ne vom gîndi la 
rolul de prim rang pe care îl joacă acest principiu determinant în constituția 
unei fiinţe, vom putea spune că, de fapt, guo est este chiar fiinţa (esse) a ceea 
ce este. Acest lucru este atit de adevărat încât, într-o fiinţă absolut simplă, 
aşa cum este Dumnezeu, id quod est şi quo est coincid. De aceea este Dum- 
nezeui cu adevărat ceea ce este. În toate celelalte fiinţe însă, ceea ce este se 
împleteşte cu principiul prin care este, iar dacă hotărim să nu acordăm titlui 
de fiinţă (esse) decît lui quo est, vom spune despre orice fiinţă compusă că, 
în parte, nw este ceea ce este: in parte non est id quod est. Un om, de pildă, 
nu este în întregime ceea ce este, căci, alcătuit dintr-un corp şi dintr-un suflet, 
care e forma corpului, el nu este în întregime această formă, care îl face totuşi 
să fie, făcîndu-l ceea ce este, 

Însuşite de Gilbertus Porretanus, aceste noțiuni au căpătat în opera lui un 
relief nou. Ele corespundeau, de fapt, părții celei mai platoniene din concepţia 
aristotelică despre fiinţă, iar Gilbertus nu a făcut decît să le accentueze şi mai 
tare platonismul. Deasupra tuturor lucrurilor, Gilbertus îl așază pe Dumnezeu, 
cate este realitatea esenţială prin excelenţă (essentia) şi de la care toate ce- 
lelalte fiinţe îşi trag propria essenria, adică însăşi realitatea lor. Putem deci 
spune că esenţa divină este fiinţa tuturor creaturilor: divina essentia, quam 


S atribuie universalitate formelor născute şi se preocupă de conformitatea lor (1. lat). 
7 deducere conformă (cu modelul) (î. at.). 

de Deo praedicamus, cum dicimus, Deus est, omnium creaturarum dicitur 
esse8. Pe de altă parte, nimic din ce creează Dumnezeu nu este fiinţă pur şi 
simplu, ci întotdeauna un anumit gen de fiinţă. În această calitate, orice fiinţă 
creată este compusă. Ea se descompune mai întii în fiinţă (esse) şi în ceea 
ce este (id guod est). Fiinţa unui lucru este cea care îl face să fie ceea ce 
este. De exemplu, corporalitatea este fiinţa corpului; iar corpul, care subzistă 
prin corporalitate şi căruia aceasta îi este principiu de subzistență, este ceea 
ce este. De asemenea, umanitatea este fiinţa subiectului om; omul ca atare 
este ceea ce este. Opeta creatoare a lui Dumnezeu constă aşadar în producerea 
acestei forme, numită în greacă ovoia, după imaginea unei Idei divine: cor- 
poralitatea, de pildă, sau umanitatea. Această formă generică, sau esenţă, de- 
termină apoi conjugarea unei anumite materii (materia,5Am) cu forma ei par- 
ticulară (cu esenţialitatea ei proprie, o5ob6ns). Fiinţa divină (essentia) pare 
deci să se comunice celorlalte creaturi, conferindu-le fiinţă (esse) prin esența 
lor genetică: a fi un corp înseamnă a fi corporalitate, aşa cum a fi un om 
înseamnă a fi umanitate. Constituită astfel în fiinţa ei prin esenţa care o face 
să subziste (subsistentia ei), creatura este o substanță (substantia). De fapt, 
esenţa ca atare nu este, căci nu este „ceea ce este”, ci „acel ceva prin care“ 
substanţa este. Or, pentru a participa trebuie să fii; esenţa nu poate deci să 
participe la nimic. Dar ea este esse, în sensul că face să fie; substanța a cărei 
naştere o determină este, şi ca atare poate să participe la ceva. Astfel, corpo- 
ralitatea ca atare nu participă la nimic, dar substanța corporală căreia ii dă 
naştere poate să mai participe şi ia culoare, duritate, lungime, grosime, soli- 
ditate şi aşa mai departe. În cazul acesta, orice realitate creată merită din plin 
epitetul de concretă, căci este o închegare (concretio) de forme diverse, suîns 
legate într-o substanţă a cărei fiinţă însăşi este esența generică ce o face să 
subziste. 

Această atitudine filozofică faţă de realitatea creată este atit de fundamen- 
tală la Gilbertus, încît el nu se poate desprinde cofnplet de ea cînd abordează 
problema teologică a fiinţei divine. L-am văzut afirmind mai întîi că Dum- 
nezeu este realitatea absolută (essentia) şi că nu este nimic altceva (simplex 
atque sola essentia!0). În timp ce un om (id quod est!!) nu este identic cu 
umanitatea sa (quo est!2), Dumnezeu, essentia!? şi divinitas!4 ale lui Dum- 
nezeu sînt unul şi acelaşi lucru. Ceea ce nu l-a împiedicat totuși pe Gilbertus 
să se exprime în mai multe rînduri ca şi cum afirmarea în acest fel a simpli- 
tăţii lui Dumnezeu ar însemna că ceea ce este Dumnezeu (id quod est Deus) 


%se spune că este a tuturor creaturilor realitatea divină esenţială prin excelenţă pe 
care o mărturisim despre Dumnezeu cînd spunem: Dumnezeu există (b. lat.). 

?v. nota 4 de la p. 246. 

1 realitatea esenţială prin excelenţă (absolută) simplă şi unică (7. fat.). 

11 ceea ce este (îb. lat.). 

12 prin ce este ((5. lar). 

% realitatea esenţială prin excelenţă (absolută) (18. laz.). 

1 divinitatea (1b. iaz.) 

nu este Dumnezeu prin nimic altceva decit prin al său guo est!5. Acestui quo 
est Gilbertus i-a dat chiar un nume: este divinitatea (divinitas). De aici atacu- 
file teologice la care a fost supus în conciliul de la Reims, în 1148, dar care 
nu i-au adus condamnarea. Însemnătatea filozofică a acestei distincții în Dum- 
nezeu între Deus!6 şi divinitas!? constă în aceea că dovedeşte invazia în teolo- 
gic a unui realism al raţiunii, care avea să-i supravieţuiască. Atribuind un fel 
de realitate fiecăreia dintre esențele inteligibile concepute de rațiune, Gilber- 
tus îşi reprezenta fiecare lucru ca fiind compus dintr-un subiect și din deter- 
minările abstracte cate, calificindu-l, îl fac să fie ceca ce este. Discipolii săi 
au fost atit de numeroşi, încît in mod obişnuit se vorbeşte despre ei ca despre 
o familie doctrinală distinctă, cea a porretanilor. Dintre cei mai cunoscuţi, 
să-i amintim pe Radulfus Ardent, Ioannes Beleth şi Nicolaus din Amiens. 
Totuşi nu acesta e lucrul cel mai important. Cu cât studiem mai mult Evul 
Mediu, cu atit remarcăm mai mult polimorfismul influenţei platoniene. Platon 
însuşi nu este nicăieri, dar platonismul e pretutindeni; sau să spunem mai 
degrabă că există pretutindeni platonistne: cel al lui Dionisie Areopagitul şi 
al lui Maxim Mărturisitorul, care trece prin Scottus Eriugena şi a cărui pre- 
zenţă am observat-o la Bernardus din Chartres; cel al Sfintului Augustin, cate 
domină gîndirea Sfintului Anselm; cel al lui Boethius, care călăuzeşte opera 
lui Gilbertus Porretanus, iar mai tîrziu cele din Liber de causis şi din filozofia 
lui Avicenna, pe care le vom întilni curînd. Această înrudire platoniciană a 
unor doctrine de altfel foarte diferite explică anumite alianţe, aluninteri de 
ncînţeles, care s-au încheiat între ele. Faptul s-a repetat de atitea ori, încît 
aproape că s-ar putea vorbi, în Evul Mediu, despre o lege a platonismelor 
comunicante. Locul porretanismului în acest ansamblu complex este bine de- 
finit: el a favorizat răspindirea acelei forme de platonism pe care am putea 
s-a, numim realism al esenţelor şi pe care filozofia lui Avicenna avea curînd 
să o consolideze atît de mult. 

Urinaşul lui Gilbertus în funcţia de cancelar a! şcolilor a fost Theodericus 
din Chartres, fratele mai mic al lui Bernardus şi, la rîndul lui, una din per- 
sonalităţile cele mai caracteristice pentru mediul şi epoca în cate a trăit. Con- 
ţinutul învăţăturii pe care o transmitea ne este perfect cunoscută din Hepra- 
teuchon, culegere de texte şi manuale pe care îşi întemeia predarea celor şapte 
arte liberale. Simpla enumerare a lucrărilor cuprinse în Heptateuchon arată 
cât de vast era orizontul intelectual al filozofilor din secolul al XII-lea şi cât 
de trează le cra curiozitatea, Tratatele lui Donatus şi Priscian alcătuiau baza 
predării gtamaticii; Cicero şi Martianus Capella erau folosiţi pentru retorică; 
Boethius şi Organon-ul lui Aristotel în cvasitotalitatea lui, pentru dialectică; 
Boethius, Capella, Isidor al Sevillei, Columella, Gerbertus, Hyginus, Ptole- 
meu apar, cel puţin prin fragmente, la baza aritmeticii, geometriei, asttono- 

15 v, nota 12 de mai sus. 


15 Dumnezeu (ib. lar.). 
1 v. nota 14 de mai sus. 

mici şi muzicii. Învăţământul lui Theodericus acoperea deci nu nurmai îrivium-ul, 
ci şi quadrivium-ul. O veche tradiţie susţine chiar că Abaelard i-ar fi fost elev 
la matematici. Faptul nu este cu neputinţă. Theodericus a părăsit Chartres în 
1134, a venit să predea la Paris, apoi s-a întors la Chartres în 1141. l-a urmat 
lui Gilbertus Porretanus îti funcţia de cancelar la Chartres, cînd acesta a fost 
numit episcop de Poitiers (1142). Încă mai trăia în 1148, dată la care a pat- 
ticipat la conciliul din Reims. Nu i se cunoaşte data exactă a.morţii, care se 
plasează însă înainte de 1155. 

Theodericus a apărat idealul chartrez al culturii clasice cu tot atita încă- 
păţinare şi curaj ca şi înaintaşii. Mai puţin dialectician decit Gilbertus Porre- 
tanus, se pare că a fost interesat mai curînd de problemele cosmogonice. 
Cunoştinţele noastre despre lucrarea sa De septem diebus et sex operum dis- 
tinctionibus ne îngăduie s-o clasăm într-un gen de scrieri ajuns cu totul clasic, 
de la sfinţii Vasile şi Ambrozie. E vorba despre încercări de împăcare a cărţii 
Facerii cu fizica şi metafizica. Mai multe din aceste scrieri, care se referă la 
opera celor şase zile ale creaţiei, se intitulează Hexaemeron sau In Hexaeme- 
ron. Theodericus a reluat în manieră proprie aceeaşi muncă, urmărind să ex- 
pună litera textului biblic în lumina datelor fizicii: secundum physicam et ad 
lineram!8. 

Începutul cărţii sfinte: „La început Dumnezeu a făcut cerul şi pămîntul“ 
ridică două probleme: cea a cauzelor universului şi cea a ordinii zilelor crea- 
iei. Cauzele sînt patru la număr: cauza eficientă, adică Dumnezeu; cauza for- 
imală, adică Înţelepciunea lui Dumnezeu, care hotăreşte forma operei viitoare; 
cauza finală, care este bunăvoința dumnezeiască (benignitas); în sfirşit, cauza 
materială, care constă din cele patru elemente. Aceste eleinente (pămînt, apă, 
aer, foc) sînt obiectul creaţiei propriu-zise. Despre ele este vorba, cu toate că 
Scriptura le numeşte cer şi pămînt. Dumnezeu le-a făcut din nimic, numai 
prin bunătatea şi mila lui, ca să aducă la viaţă fiinţe care să se împărtăşească 
din beatitudinca lui. Pi 

Cît despre ordinea zilelor, Dumnezeu a făcut materia din prima clipă, fie- 
care element luind locul care se potriveşte cu natura sa şi toate patru aşezindu- 
se în globuri concentrice: pămînt, apă, aer, foc. Acesta din urmă, extrem de 
uşor, înclină în mod firesc să se mişte, dar, fiindcă înfăşoară totul, nu se poate 
mişca înainte, şi atunci se învirteşte în jurul lui însuşi. Prima lui rotire com- 
pletă constituie prima zi, în timpul căreia focul a început să lumineze aerul 
şi apoi, străbătindu-l, apa şi pămintul. Aceasta a fost opera zilei dintii. Dar 
focul nu doar luminează, ci şi încălzeşte. Străbătînd apa, căldura lui a dat 
naştere la vapori. Aceştia s-au ridicat deasupra zonei de aer şi au tămas sus- 
pendaţi acolo, astfel încit aerul s-a aflat cuprins între apa lichidă de sub el şi 
vaporii de apă de deasupra. Aşa spune şi Scriptura: er posuit firmamentum 
in medio aquarum!9. Aerului i se cuvine pe drept aici numele de „tării“ (fir- 


1 conforma fizicii şi literei [Scripturii] (lb. laz). 
5 şi a aşezat O tărie în mijlocul apelor (1b. lar). 

mamentum), pentru că susţine cu tărie (firmiter) stratul de vapori de deasupra 
lui; dar el mai poate fi numit astfel şi pentru că apasă de pretutindeni pămîntul 
pe care-l înconjoară, conferindu-i astfel duritate. Aceasta a fost opera zilei a 
doua. 

Prefăcînd o parte din apă în vapori, căldura împuţina cantitatea de clement 
lichid, descoperea părți de uscat şi lăsa astfel să se ivească insulele, pe care, 
încălzindu-le la rîndul lor, le făcea apte să producă ierburi şi pomi. Această 
evaporare a lichidului se poate verifica experimental într-un cazan. Se mai 
poate chiar acoperi o masă cu un strat continuu de apă, aşezîndu-se deasupra 
foc; se va vedea atunci cum apa îşi pierde din densitate şi cum apar porţiuni 
uscate cate descoperă masa. Aceasta a fost opera zilei a treia. 

În ziua a patra, vaporii suspendaţi deasupra aerului s-au condensat şi au 
format corpul aştrilor. Lucru vădit, câci aştrii sînt vizibili; aşa cum nu sînt 
însă nici focul, şi nici aerul, luate în stare pură; nu devin astfel decît ames- 
tecîndu-se cu unul din elementele dense, adică pămîntul sau apa; dat pămîntul 
este prea greu ca să se ridice pină la cer, deci nu rămîne decit apa a cărei 
condensare să fi putut produce corpul aştrilor. De altfel, se spune că aceştia 
se hrănesc cu exalaţii, şi cum un corp nu poate asimila decît corpuri ase- 
mănătoare lui, corpul aştrilor nu poate să fie decît apă condensată. 

O dată ce au fost creaţi şi s-au rotit pe firmament, aştrii au sporit căldura 
ptin chiar mişcarea lor şi au dus-o pînă la gradul de căldură vitală. Aceasta 
a atins mai înfi apa aştermută pe suprafaţa pămîntului, dînd naştere aici ani- 
matelor acvatice şi zburătoare. Aceasta s-a petrecut în răstimpul celei de-a 
patra rotații cereşti: a fost deci opera zilei a cincea. Căldura vitală a atins 
atunci pămîntul şi au fost create astfel animalele terestre, între care şi omul, 
făcut după chipul şi asemănarea lui Dumnezeu, iar aceasta a fost opera zilei 
a şasea. Atunci Dumnezeu a intrat în odihnă, ceea ce înseamnă că nici o ființă 
care a apărut după ziua a şasea nu a mai fost creată, ci produsă fie de acţiunea 
elementelor, așa cum s-a spus, fie printr-o sămînţă (ratio seminalis20) intro- 
dusă de Dumnezeu în elemente în timpul operei celor şase zile. 

Theodeticus şi-a dat seama de greutăţile care se ivesc cînd vrei să împaci 
astfel littera, adică Biblia, cu physica, cu alte cuvinte Comentariul lui Chal- 
cidius la Timaios. Cu toate acestea, a crezut că le poate învinge identificînd 
cerul şi pămîntul cu cele patru elemente, Încercarea sa prezintă pentru istoria 
ştiinţelor şi a cosmogoniilor interesul că este opera unui om cate nu cunoaştea 
fizica lui Aristotel. Theodeticus nu-şi reprezintă fiecare element ca fiind în- 
zestrat cu însuşiri fixe sau situat într-un loc propriu. Pentru el, particulele 
tuturor elementelor sînt interşanjabile. Pământul nu este solid prin natură, căci 
se poate lichefia sau poate fi cuprins de flăcări. Duritatea lui nu ţine nici 
măcar de faptul că ar fi apăsat de greutatea aerului şi a focului, căci aceste 
elemente sînt imponderabile. Adevărata cauză a durității lui este mişcarea ne- 


2 rajiune seminală (IP. lar). 

încetată a aerului şi a focului, care, stringînd pămîntul şi apa de pretutindeni, 
le conferă soliditate şi duritate. Invers, uşurătatea este una şi aceeaşi cu miş- 
carea, însăși; or, tot ce se mişcă se sprijină pe un punct fix, sau, dacă este 
vorba de o mişcare circulară, pe un centru. Pentru a-şi sprijini rotaţiile, aerul 
şi focul au deci nevoie de acest centru care este pămîntul. Moise, filozof sacru 
(philosophus divinus), a avut deci dreptate cînd a spus că Dumnezeu a făcut 
cerul (foc şi aer) şi pămîntul (apă şi pămînt), dar de aici trebuie să înţelegem 
că a creat particule mobile a căror mişcare era cauza centrului tare de care 
aveau nevoie ca să se mişte. Caracterul mecanicist al acestei explicaţii este 
destul de evident. În locul unei teorii a locurilor naturale, ca la Aristotel, 
avem aici o explicaţie cinetică a elementelor: uşurătaiea aerului şi a focului 
nu este altceva decit mişcarea lor, iar această mişcare e cauza rigidităţii pă- 
miîntului şi a greutăţii apei şi, în acelaşi timp, are nevoie de ele ca puncte de 
sprijin. Înţelegem astfel de ce Dumnezeu trebuia să le creeze împreună, lucru 
care pentru Theodezicus înseamnă să arăţi „ce numeşte Moise cer şi pămînt 
şi cum explică fizicienii faptul că acestea au fost create împreună“. 

În secolul al XII-lea, au existat deci tendinţe mecaniciste, care erau legate 
de curentul platonician şi care vor reapărea în secolul al XIV-lea, cînd aris- 
totelismul secolului al XIII-tea îşi va fi încheiat drumul. Faimoasa teorie a 
elanului imprimat corpurilor mobile (impezus), care a fost considerată o des- 
coperire a ockhamismului parizian al secolului al XIV-lea, i se pare lui Theo- 
dericus din Chartres o explicaţie foarte firească a stării corpurilor aflate în 
mişcare: „Cînd arunci o piatră, avintul proiectilului (impetus proiecti) se dato- 
rează faptului că cel care o aruncă se sprijină pe ceva solid şi, cu cât se spri- 
jină mai tare, cu atit aruncarea este mai puternică (fanto iactus proiicientis 
est impetuosior2!)“. Această trăsătură a cosmogoniei lui Theodericus se po- 
triveşte, de altfel, cu matematismul general care-i inspiră gîndirea. Ca să în- 
ţeleagă Geneza, teologia are nevoie de ştiinţele gqyadrivium-ului: aritmetică, 
muzică, geometrie şi astronomie. Or, elementul iot comun este numărul, al 
cărui principiu este unitatea; aceasta este deci noțiunea fundamentală de care 
depinde orice explicaţie raţională. 

Luată în sine, unitatea este stabilă, imuabilă, veşnică; numărul este varia- 
bi! şi schimbător, căci se schimbă prin adăugare sau scădere de unităţi. Or, 
domeniul creaturii este cel al schimbării; creaţia este deci domeniul număru- 
lui, aşa cum divinul este cel al unităţii. Întoarcerea Ia principiul numărului, 
cate este unitatea, înseamnă întoarcerea de la creatură la creator. Lucrurile 
nu există decît prin Dumnezeu şi, în acest sens, Dumnezeu este forma a tot 
ceea ce este. Şi îi este formă pentru că îi hărăzeşie creaturii să fie ceea ce 
este. Expresia nu înseamnă că Dumnezeu este angajat, ca formă, în materia 
fiinţelor, ci că „prezența divinității la toate creaturile este fiinţa lor totală şi 
unică, astfel încît şi materia işi datorează existenţa ptezenjei divinităţi“. De 


2! cu atit aruncarea celui care azvirle este mai putemică (2b. laz.). 

vreme ce Dumnezeu este unitalea, a spune că Dumnezeu este forma essendil2 
pentru creaturi este echivalent cu a spune că pentru ele forma essendi este 
unitatea: Unitas igitur singulis rebus forma essendi est23. Lucru cate reiese 
limpede din faptul că unitatea este condiţia conservării fiinţelor, în timp ce 
descompunerea lor în părţi multiple este semnul distrugerii lor. Aşa cum este 
constimmtivă fiinţei, unitatea este constitutivă şi adevărului; căci unde e unitate, 
e şi egalitate; or, un lucru nu este adevărat, altfel spus cu adevărat cl însuşi, 
decit fiind egal cu propria-i esență. Astfel, prin egalitate, unitatea naşte ade- 
vărul. Cum unitatea primordială şi absolută este Dumnezeu, deplina ei ega- 
litate este tot Dutnnezeu. Ca să respecte atit identitatea, cît şi egalitatea în 
Dumnezeu, teologii au folosit termenul de persoană: substanţa Unităţii este 
identică cu cea a Egalităţii căreia îi dă naştere, dar persoana născătoare (Tatăl) 
este distinctă de persoana născută (Cuvîntul). Deosebit de sensibili la cone- 
xiunea strânsă dintre noţiunile de egalitate şi adevăr, filozofii, la rîndul lor, 
au numit această Egalitate a Unului fie Gindire, fie Providenţă, fie Înţelep- 
ciune, şi pe bună dreptate, căci toate lucrurile sînt adevărate prin adevărul 
divin, aşa cum, fiind numere, subzistă prin unitatea lui Dumnezeu. Avem de-a 
face deci cu două limbaje, dar, în esenţă, cu aceeaşi doctrină. Filozofii au 
presimţit adevărul pe care îl cunosc creştinii. 

Nimie nu poate să arate mai clar decît această doctrină cum neoplatonis- 
mul unor teologi a deschis calea neoplatonismului arab, în special celui al lui 
Avicenna. Principiul prin care explică Theodericus naşterea Cuvîntului unic 
este că Unitatea nu poate să nască decit o unitate care să-i fie egală: Unitas 
enim per se nihil aliud gignere potest nisi eiusdem unitatis aequalitatemA. 
Sub această formulă, altminteri corectă din punct de vedere teologic, recu- 
noaştem principiul neoplatonian care, aşa cum îl va formula Avicenna, aproa- 
pe căvva trasa linia separatoare dintre filozofia şi teologia veacului al XIV-lea: 
din unul nu poate purcede decît unul. În plus, Theodericus din Chartres a 
definit în toată limpezimea lui principiul oricărei ontologli în care Unul este 
superior ființei, pentru că îi este cauză: Cum autem unitas omnium rerum 
primum et unicum esse sit?5. Nici aici, şi nici în alte doctrine de acest gen, 
nu este vorba de panteism; lucrurile nu sînt fiinţa lui Dumnezeu, de vreme 
ce, fiind Unul, Dumnezeu este deasupra fiinţei. Ceea ce spune Theodericus 
este că fiinţele, care nu sînt Unul, nu sînt fiinţe decit prin Unul, care nu este 
nici una din aceste fiinţe. O asemenea concepție favoriza din plin influenţa 
crescîndă pe care Proclos o va exercita neîncetat şi care, cum vom vedea, îşi 
va atinge punctul culminant al intensității în mistica speculativă a lui Eckhart 
sau în metafizica lui Dictrich din Freiberg. 


22 forma de a fiinţa (lb. lat.). 

21 aşadar unitatea este pentru fiecare lucru în parte forma de a exista (îb. la.), 

2 căci unitatea nu poate să creeze prin ea însăşi nimic altceva decit ceva egal cu 
această unitate (IP. lat.). 

25 pentru că unitatea este cea dintii şi unica existenţă a tuturor lucrurilor (Jb. lat). 

Putem face o comparajie între aceşti maeştri şi un interesant scriitor din 
secolul al XII-lea, despre care nu se ştie că ar fi avut legături sigure cu şcoala 
lor, dar care le-a fost prieten, căci opera lui este dedicată lui Theodericus din 
Chartres, şi care se arată pătruns de acelaşi spirit. Bemardus Silvestris, sau 
din Tours, şi-a scris De mundi universitate sive Megacosmus et Microcosmus 
sub aceeași influență a lui Macrobius, a tratatului Asclepius şi mai ales a 
comentariului lui Chalcidius la Timaios, pe care îl regăsim prezent pretutin- 
deni în mediile din Chartres. Este o operă alcătuită din părţi redactate în di- 
stihuri elegiace, care alternează cu pasaje în proză, În cartea întii, Natura se 
plînge şi se lamentează în faţa Providenţei divine de neorinduiala în care se 
află materia primordială şi o roagă să rinduiască lumea mai frumos. Provi- 
denţa încuviinţează bucuros şi, ca să răspundă acestor rugăminţi, separă în 
sînul materiei cele patru elemcate. Acesta e subiectul Megacosmasului. În cartea 
a doua, Microcosmosul, Providența i se adresează Naturii, glorifică ordinea 
pe care tocmai a introdus-o în lume, făgăduieşte să-l făurească pe om ca înco- 
tonare a întregii ei opere, iar omul este atunci făurit de rămăşiţele celor patru 
elemente, Acest scenatiu este completat cu evoluţia unor personaje alegorice 
şi cu o întreagă mitologie în cate apar Physis, Urania şi bătrînul demiurg 
Pantomorphos care zugrăveşte şi plăsmnieşie fiinţele sensibile după tiparul 
ideilor. Anumite pasaje ale acestei opere nu sînt lipsite de frumuseţe, dar ar 
fi cu adevărat excesiv să evocăm referitor la ele, aşa cum s-a făcut, numele 
marelui Dante şi amintirea Divinei comedii. 

Regăsim aceleaşi „sindromuri chartreze“ în doctrina lui Guilelmus din 
Conches (1080-1145). Născut la Conches, în Normandia, Guilelmus a studiat 
la Chartres sub îndrumarea lui Bernardus şi se pare că şi-a petrecut acolo 
restul vieţii ca profesor. A fost un gramatician cultivat, un filozof platonizant 
şi un adversar al comificienilor. Pe scurt, un chartrez desăvîrşit. Avem de la 
el o Philosophia mundi, enciclopedie filozofică şi ştiinţifică; Pragmaticon 
philosophiae, sau dialog despre substanţele naturale; Moralium dogma phi- 
losophorum şi Glose la Timaios de Platon şi la Consolatio philosophiae de 
Boethius. Guilelmus considera că cele trei părţi ale trivium-ului (gramatica, 
retorica, dialectica) constituie elocinţa, sau ştiinţa exprimării a ceea ce cu- 
noaştem; cele ale quadrivium-ului (aritmetica, muzica, geometria şi astrono- 
mia) sînt cuprinse în înţelepciune, sau „cunoaşterea adevărată a realității“, Să 
notăm, de altfel, că înţelepciunea este mai vastă decit quadrivium-ul, căci 
cuprinde trei părţi: teologia, matematica, fizica. Quadrivium-ul reprezintă aici 
matematica. 

Cunoașterea realităţii este opera spiritului omenesc, a cărui „rațiune“ are 
ca obiect corporalul, iar „inteligenţa“, incorporalul. Observînd ordinea care 
domneşte în lume între elementele contrare, filozoful a dedus existenţa unui 
creator, a cărui înţelepciune ordonatoare a produs natura. Pentru el, ca şi pen- 
tru magistrul său Bernardus, Timaios este o descriere a modului în care Dum- 
nezeu a creat lumea, care-i datorează existenţa. Să-i atribui lui Platon o teorie 
a creării materiei de către Dumnezeu însemna să atribui cosmogoniei sale un 

caracter creştin ca să o poţi folosi mai uşor. Datorită Sfîntului Augustin, trea- 
ba nu mai era foarte grea. Era de ajuns să transformi Ideile lui Platon în idei 
ale Cuvintului divin şi să le concepi drept „cauze formale“ ale creaturilor: 
ptin acestea trehuie să înţelegem modelele sau prototipurile după chipul căro- 
ra Dumnezeu a creat fiinţele finite. Lumea Ideilor lui Platon devine astfel 
Înţelepciune dumnezeiască şi Providenţă. Aşa cum Înţelepciunea lui Dumne- 
zeu este cauza formală a lumii, bunătatea lui Dumnezeu este cauza existenţei 
ei. Dumnezeu a vrut să se împărtăşească unor fiinţe capabile să-i împărtă- 
şească beatitudinea. Acest lucru este adevărat mai ales pentru om, hărăzit de 
Dumnezeu să se bucure întru El în veac. Vedem aşadar ce legături strânse se 
stabiliseră, încă din prima jumătate a veacului al XII-lea, între credinţa creş- 
tină şi gindirea antică. Am vedea-o şi mai bine analizînd opera morală a lui 
Guilelmus din Conches şi observînd influenţa pe care au exercitat-o asupra 
ei De beneficiis de Seneca şi De officiis de Cicero. 

Dar apariţia cea mai neobişnuită, poate, şi manifestarea cea mai tipică a 
acestei culturi atît de rafinate, a acestei speculaţii atit de libere care tindea să 
se adîncească şi să se dezvolte în sine, este loan din Salisbury (aproximativ 
1110-1180). Operele acestui englez, şcolit în Franţa şi care a murit episcop 
de Chartres, ar putea împodobi epoca Renaşterii atit prin calitatea stilului, cît 
şi prin fineţea spiritului care le înspiră. Prin Polycraticus şi Meralogicon, lun- 
ga strădanie a umanismului chartrez dă la iveală, în sfirşit, opere încîntătoare. 
Nimic nu ne poate oferi o imagine mai reală a diversităţii medievale decît 
studierea scrierilor acestui episcop din veacul al XII-lea, care a fost şi un 
sensibil cărturar. 

loan din Salisbury n-ar fi acceptat să deosebească înţelepciunea de elo- 
cinţă, aşa cum făcea Guilelmus din Conches. Tipul de cultură pe care a vrut 
cu bună Ştiinţă să-l învie era e/oquentia lui Cicero şi Quintilian, adică forma- 
rea intelectuală şi morală completă a unui om drept, dar şi capabil să se ex- 
pime bine. Pe tărimul filozofic propriu-zis, a declarat în nenumărate rînduri 
că se trage din gruparea academicienilor, iat, în cadrul acesteia, marele om 
al cărui stil se străduieşte să-l imile este Cicero, şi nu Platon ori Aristotel. 
Aceasta în nici un caz pentru că ar profesa un scepticism deplin, ci pentru 
că începe, aşa cum făcea şi Cicero, prin a separa un anumit număr de ade- 
văruri acceptate, lăsînd tot ce rămîne pe seama jocului sterp al nesfirşitelor 
controverse. A te îndoi de tot ar fi o absurditate: animalele dau dovadă de o 
anvunită inteligenţă, or omul este mai inteligent decît animalul, deci este fals 
că nu sîntem în stare să cunoaştem nimic. În realitate, putem obţine cunoştinţe 
sigure din trei izvoare: simţurile, rațiunea şi credinţa. Cine nu are un mini- 
muza de încredere în simțurile lui este inferiot animalelor; cine nu se încrede 
deloc în rațiune şi se îndoieşte de orice ajunge să nu mai ştie nici măcar dacă 
se îndoieşte; cine se lipseşte de cunoaşterea ascunsă, dar sigură, a credinței, 
se lipseşte de temeiul şi punctul de plecare al oricărei înţelepciuni. Nimic nu 
e deci mai ridicol decit să nu fii sigur de nimic şi să te pretinzi totuşi filozof. 
Dar, o dată exprimate aceste rezerve, trebuie să recunoaştem că modestia aca- 

demicienilor este, în cea mai mare parte din cazuri, pilda cea mai inţeleaptă 
pe care putem s-o urmăm. În aproape toate subiectele de. polemică, trebuie 
să ne mulţumim să ajungem la prObabilităţi. Filozofii au vrut să măsoare lu- 
năca şi să supună cerul legilor pe care le-au descoperit, dar s-au încrezut prea 
tare în forţele propriei raţiuni; deci au căzut chiar în clipa în care se îtiălțau 
şi, crezîndu-se înţelepţi, începeau să bată cîmpii. Aşa cum oamenii care ridi- 
cau împotriva lui Dumnezeu turnul lui Babel au căzut în încurcătura limbilor, 
tot aşa filozofii care au pornit împotriva lui Dumnezeu acel soi de teomahie 
mulţimea nesfirşită a propriilor absurdităţi şi secte eretice, cu atit mai jalnici 
şi mai vrednici de milă cu cit amploarea propriei nimicnicii le era necunos- 
cultă. 

Academicienii, dimpotrivă, au ocolit primejdia acestor greşeli prin chiar 
modestia lor. Îşi recunosc neştiința şi ştiu să se îndoiască de ceea ce nu cu- 
nosc; tocmai această rezervă în afirmaţii este însuşirea care îi impune preţuirii 
noastre şi ne îndeamnă să-i iubim cel mai mult. Trebuie să ne îndoim în toate 
domeniile în care nici simţurile, nici zaţiunea, nici credinţa nu ne dau con- 
vingeri de netăgăduit, şi s-ar putea întocmi o lungă listă a problemelor inso- 
bile ale căror rezultate opuse se sprijină pe temeiuri la fel de solide. De 
pildă, ne vom abţine să formulăm judecăţi despre substanţa, cantitatea, fa- 
cultăţile, eficacitatea şi originea sufletului; despre destin, întîmplare, liberul 
arbitru, materie, mişcarea şi cauzele corpurilor, infinitatea numerelor şi divi- 
ziunea infinită a mărimilor, timp şi spaţiu, număr şi gindirea discursivă, iden- 
titate şi alteritate, divizibil şi indivizibil, substanţa şi forma vorbirii, natura 
universaliilor, rostul, scopul şi originea virtuţilor şi viciilor, dacă posedăm 
toate virtuțile cînd avem una din ele, dacă toate păcatele sînt egale şi la fel 
de condamnabile, cauzele fenomenelor, fluxul şi refluxul mării, revărsările 
Nilului, creşterea şi descreşterea umorilor în animale potrivit fazelor lunii, 
feluritele taine ale naturii, vrăjitorii, natură şi operele €i, adevăr şi originile 
primordiale ale lucrurilor pe cate mintea omului nu le poate atinge, dacă înge- 
rii au corp şi cum este el; tot ce ne întrebăm despre Dumnezeu însuşi și care 
depăşeşte limitele unei fiinţe înzestrate cu rațiune cum este omul. Am mai 
putea enumera încă multe alte chestiuni care rămin îndoielnice pentm înţe- 
lepţi, deşi omul simplu nu se îndoieşte de ele, şi în care modestia i-a învățat 
pe academicieni să se abţină de la vreo judecată, 

Ceea ce nu înseamnă, de altfel, că trebuie lăsată deoparte cercetarea aces- 
tot probleme sub pretext că soluţia sigură tot scapă, în cele din urmă, înţele- 
gerii noastre. Dimpotrivă. Neştiinţa îl face pe dogmatic, şi erudiţia pe acade 
mician. Cînd nu cunoşti decit un singur sistem sau o singură soluţie a unei 
probleme, eşti în mod firesc înclinat să o accepţi. Cum să alegi cînd nu ai de 
ales? Libertatea cugetului depinde deci de întinderea şi varietatea cunoştin- 
telor: de aceea se face loan din Salisbury apărătorul cel mai înfocat şi mai 
elocvent al umanismului de la Chartres, împotriva adversarilot ştiinţelor pro- 
fane şi a „cornificienilor“ de tot soiul, conjuraţi împotriva menţinerii smdiilor, 

În opinia lui loan din Salisbury, tipul de problemă insolubilă este cea a 
universaliilor. Şi nu e de mirare, dacă ne vom gîndi că un subiect oferă cu 
atit mai mult ocazia dezbaterii filozofice cu cât dificultatea lui îți îngăduie 
mai mult să-ţi imaginezi ce vrei în legătură cu el. Filozofii au pus deci stăpîni- 
re pe acest subiect dificil, s-au contrazis îndelung şi, folosind cuvintele la 
întimplare, au avut aerul că susţin opinii diferite, lăsînd urmaşilor un bogat 
material de controversă. La ora actuală, există cel puţin cinci soluţii la această 
problemă, atit de veche încit şi lumea a imbătzinit străduindu-se să o rezolve, 
pentru care s-a pierdut mai multă vreme decit le-a trebuit cezarilor ca să cu- 
cerească lumea şi pentru care s-au cheltuit mai mulţi bani decît a avut vreo- 
dată Ctesus. După unii, univezsaliile nu există decit în lumea sensibilului şi 
a individualului; alţii concep formele ca separate, asemenea entităţilor mate- 
matice; alţii fac din ele cînd cuvinte, cînd nume; alţii, în sfirşit, confundă 
universaliile cu conceptele. În realitate, felul de a fi sau modul de existență 
al universaliilor nu ne este cunoscut; putem totuşi să spunem, dacă nu care 
este condiţia lor reală, cel puţin care este modul în care le obținem. Iar teoria 
care ne permite să rezolvăm această problemă, mai modestă decît prima, este 
teoria aristotelică a abstracţiei. A căuta care este modul de existenţă real al 
universaliilor considerate drept lucruri este o muncă nesfirşită şi cu puţine 
road, dat a căuta ce sînt ele în intelect este o cercetare uşoară şi folositoare. 
Într-adevăr, dacă vom avea în vedere asemănarea de substanţă a unor indivizi 
diferiţi numeric, vom obţine specia; dacă vom ţine seama apoi de asemănările 
care subzistă între specii diferite, vom avea genul. Ajungem deci la univer- 
salii deposedînd substanţele, prin gîndire, de formele şi accidentele care le 
deosebesc. Deşi nu există individual, putem cel puţin să le gindim individual, 
cercetind separat aceste universalii care nu există separat. 

înțelegem, în acelaşi timp, şi care este natura academismului lui loan din 
Salisbury. Pe acest ginditor îl atrag bunul-simţ și soluţiile clare, şi îl sperie 
încîlceala şi vorbăria. Ca să-şi permită să afirme ceva, loan din Salisbury 
aşteaptă o certitudine; faţă de logomahia în care se complăceau contemporanii 
lui în problema universaliilot, el îşi suspendă judecata în maniera academi- 
cienilor, însă nu de dragul îndoielii; iar atunci cînd vede cum i se deschide 
în faţă o ieşire rezonabilă din acest labirint, nu şovăie nici o clipă să o folo- 
sească. loan din Salisbury ştie de altfel că pentru om important este să rev 
şească şi că speculația filozofică nu c un joc dezinteresat. Dacă Dumnezeu 
cel adevărat este adevărata înţelepciune a omului, atunci iubirea "de Dumne- 
zeu este adevărata filozofie. Filozof desăvîrşit nu este deci acela care se mul- 
ţumeşte cu o cunoaştere teoretică, ci acela care-şi trăieşte învăţătura pe mă- 
sută ce o transmite; să urmezi preceptele pe care le transmiţi, iată adevărata 
filozofic. Philosophus amator Dei est25: cu această chemare la iubire şi evla- 
vie se închcic şi se încunună concepția de viaţă a celui care a fost fără îndoia- 


2% filozoful este iubitor de Dumnezeu (lb. laz.). 

1ă un spirit mai curînd delicat decît puternic, dat atit de fin, de bogat şi de o 
cultură atit de desăvirşită, încît prezenţa lui împodobeşte şi înnobilează în 
gîndul nostru imaginea întregului veac al XII-lea. 

IL. — PETRUS ABAELARD ŞI ADVERSARII LUI 
Activitatea atit de bogată şi de diversă a școlilor din Chartres şi alcătuirea 
de enciclopedii ştiinţifice sau populare nu reprezintă decit unul dintre aspecte- 
le activităţii filozofice din secolul al XII-lea. În timp ce maeşirii din Chartres 
se desfată cu Platon şi cu speculaţiile din Timaios, logica ia un avînt neaş- 

teptat, pătrunde mai indiscret ca oricînd în teologie şi întețeşte vechiul anta- 
am semnalat deja, între partida « dialecticienilor sau filozo- 


filor 
“Forma cea mai puţin interesantă pe care o îmbracă atunci speculaţia pur 
raţională este cea pe care i-o dau acei dialecticieni nestăpîniţi al căror model 
e Anselm din Besate şi din care regăsim în secolul al XII-lea multe exem- 
plare. Personajul Cornificius al lui loan din Salisbury nu este numai un igno- 
rant, ci şi unul căruia îi place să despice firul în patru, şi se pare că astfel de 
Cotmificivs adevăraţi nu au lipsit din şcoala de la Petit-Pont, pe malul Senei, 
unde preda, între alţii, Adam Parvipontanus. Se discutau aici cu pasiune pro- 
bleme profunde, dintre care unele chiar erau pe atunci considerate drept in- 
solubile, ca, de pildă, acestea; cînd un porc e dus la piaţă, cine îl ţine: omul 
sau frînghia? Să-ţi cumperi o mantie întreagă înseamnă să-ţi cumperi şi glu- 
ga? Subiilităţile şi raționamentele sofistice erau deopotrivă la modă în aceste 
medii. Erau unele celebre, numite raționamente gualidice pentru că inventa- 
torul lor se chema Gualon. lată două eşantioane: ai ce nu ai pierdut, nu ai 
pierdut coarne, deci ai coarne; şoarece este un cuvînt, cuvîntul nu roade brân- 
ză, deci şoarecele nu roade brinza. Faptul cel mai remarcabil este că cel de 
la care am luat exemplele adăuga că acest meşteşug nu trebuie folosit cu 
nesăbuinţă, dar nici disprețuit. Trebuie să ținem seama, fără îndoială, că nu 
avem de a face aici decît cu teme de discuţie în vederea pregătirii în practi- 
carea dialecticii, dar chiar cei care nu vedeau în aceasta decit un exerciţiu 
piit formal sau un simplu joc ajung în cele din urmă să se molipsească şi să 
confunde filozofia, sau chiar teologia, cu asemenea naivităţi. 

Ali profesori însă din aceeaşi epocă ştiau să-şi folosească mai bine raţiu- 
nea. Cel mai renumit dintre ei, Petrus Abaelard (1079-1142), este una din 
personalităţile cele mai remarcabile ale acestui veac al XII-lea, atit de bogat 
în minţi cultivate şi în caractere bine călite. Născut în apropiere de Nantes, 
în târgul Pallet, dintr-un tată care făcuse ceva studii înainte de a îmbrăţişa 
cariera armelor şi voia ca toţi fiii să-i urmeze pilda, Abaelard s-a înflăcărat 
într-atit pentru studiul literelor, pentru dialectică mai ales, încit a renunțat cu 
totul la viaţa militară. A venit să înveţe la Paris sub îndrumarea lui Guilelmus 
din Champeaux, dar a manifestat un asemenea spirit de contrazicere la orele 
profesorului, încit şi-a atras duşmănia acestuia şi a colegilor. Abaelard a vrut 
atunci să întemeieze degrabă o şcoală pe care să o conducă şi, în ciuda vîrstei 
tinere, a deschis-o pe cea din Melun. Succesul repurtat l-a făcut să-şi mute 
şcoala la Corbeil, ca să se apropie de Paris, dar, fiind ţinut de boală departe 
de învăţămînt, s-a întors pentru câţiva ani în ţinutul Iui şi a revenit, apoi, la 
Paris ca să studieze retorica sub îndrumarea fostului său profesor, Guilelmus 
din Champeaux. După cum se poate bănui, Abaelard şi-a reluat opoziţia faţă 
de profesor şi l-a obligat, dacă o să dăm crezare spuselor sale, să părăsească 
teoria realistă pe care o susţinea în problema universaliilor. Această capitulare 
silită a şubrezit renumele lui Guilelmus din Champeaux ca profesor de dia- 
lectică, iar şcoala lui s-a golit în folosul celei a lui Abaelard. ÎI vom urmări, 

în continuare, pe acest dialectician bătăios în toate etapele vieţii sale; el însuşi 
ni se înfăţişează ca un adevărat războinic, care îşi combate profesorii, le cap- 
turează publicul, pe care îl ia ca pe o pradă, şi asaltează şcolile şi catedrele 
pe care rivneşte să le ocupe. Abaelard va păstra totdeauna ceva din spiritul 
milităros moştenit în familie, iar povestea luptei duse împotriva lui Guilelmus 
din Champeaux şi-o încheie cu un adevărat triumf. 

Învingîndu-şi profesorul de dialectică şi retorică, şi-a luat unul de teolo- 
gie, pe ilustrul Anselm din Laon, cu gindul de a-i hărăzi aceeași soartă. După 
ce s-au certat pentru că pretindea să gloseze pe marginea cărţii lui Ezechiel 
chiar în școala noului său profesor, Abaelard a părăsit Laon-ul și s-a dus la 
Paris să predea, în același timp şi cu un extraordinar succes, teologia şi filo- 
zofia. Acesta e momentul în care are loc episodul dragostei sale pentru He- 
loise şi al mutilării; după care se călugăteşte şi îşi continuă viaţa tătăcitoare, 
ducîndu-şi învăţătura şi neliniştea din minăstire în mînăstire, pînă la moarte, 
care îl surprinde în 1142. 

Acest filozof pătimaş, acest spirit fără astimpăr, mîndru şi combaliv, acest 
luptător a cărui afirmare a fost brusc întreruptă de o întîmplare pasională cu 
deznodămînt dramatic este mare mai degrabă, poate, prin atracţia puternică 
ce emană din personalitatea sa decit prin originalitatea speculațiilor filozofice. 
A vedea în el pe întemeietorul filozofiei medievale înseamnă să uităm rodnica 
strădanie a lui loan Scottus Eriugena şi mai ales a Sfintului Anselm; a face 
din Abaeland, care întemeiază scolastica în secolul al XII-lea, contraponderea 
lui Descartes, care o distruge în secolul al XVII-lea, înseamnă să simplificăm 
noiabil realitatea. S-a făcut din Abaelard înaintaşul lui Rousseau, Lessing şi 
Kant, liber-cugetătorul care apără drepturile raţiunii împotriva Sfintului Ber- 
nard, profetul şi precursorul raționalismului modern. Vom vedea cum aseme- 
nea judecăţi sînt exagerarea, pînă la caricatură, a cîtorva trăsături luate din 
realitate. 

Opera lui Abaelatd este dublă, , teologică şi filozofică. Din punct de vedere 
teologic, trebuie menţionată impotianța istorică a lui Sic et non (Da şi Nu). 
Această lucrare adună mărturiile în aparenţă contradictorii ale Scripturii şi 
ale Părinților Bisericii într-un mare număr de probleme. Abaclard postulează 
ptiticipiul că autorităţile în materie de teologie nu trebuie folosite arbitrar. Cit 
despre intenţia care a determinat scrierea acestei lăctări, nimic nu ne îngăduie 
să vedem în ea, aşa cum se face uneori cu încăpăţinare, dorința de a şubrezi 
ptincipiul autorităţii, opunîndu-i pe Părinţii Bisericii unii împotriva altora. Dim- 
potrivă, Abaelard declară limpede că a adunat aceste contradicții aparente ca 
să pună probleme şi să trezească în spirite dorința de a le rezolva. Metoda 
din Sic et non va fi preluată în întregime de Summa teologică a Sfintului 
"Toma, unde fiecare problemă punc faţă în faţă autorităţile „pentru” şi autori- 
tăţile „împotrivă“, însă rezolvă âceastă înfruntate alegînd, stabilind şi verifi- 
cînd soluţia. Inexact este şi să susţinem că Abaelard a pretins să înlocuiască 
autoritatea cu raţiunea în subiectele teologice. Fără îndoială că teologii, sin- 
gurii cSmpetenţi în problemă, sînt de acord cu Sfîntul Bernard cînd spun că 

Abaelard s-a rătăcit în strădania sa de a interpreta dogmele în mod raţional, 
în special dogma Treimii. Însă, cu toate că a confundat uneori, din nefericire, 
filozofia cu teologi ] nu s-a abătut niciodată de la principiul că autoritatea 
că rinci irea ade- 

ţei redincioșilor şi, în sfirşit, că mîntuirea_ 
sufletului ne vine din Sfintele Scripturi, şi nu din cărțile filozofilor. „Nu vreau 
să fiu filozof contrazicîndu-l pe Sfîntul Pavel, îi scria &l"HEloisei şi nici un 
Aristotel ca să mă despart de Cristos, căci nu e alt nume sub soare în care 
să mă pot mintui. Piatra pe care mi-am aşezat cugetul este cea pe care Cristos 
şi-a aşezat Biserica: fundarus enim sum super firmam petram2!“, Aceste cu- 
vinte, confirmate de întreaga viaţă a lui Abaelard şi de emoţionanta mărturie 
a lui Petrus Venerabilis legată de ultimii săi ani, nu sint cele ale unui eretic. 
Poate că a săvirşit erori de teologie, care sînt cu totul altceva decit erezia; 
poate chiar, lucru mai grav pentru un creştin, să se fi abătut de la înţelesul 
tainei, dar legenda unui Abaelard liber-cugetător trebuie trimisă la magazia 
de vechituri. 

De altfel, probabil că nu din cauza lui Sic ez non, simplă culegere de pro- 
bleme, s-a trezit Abaelard angajat în dificultăţi teologice. Gindirea lui origi- 
nală în aceste probleme se află în scrieri de un stil foarte diferit şi care nu 
fac decât să continue tradiţia Părinților Bisericii latine: De unitate et trinitate 
divina, scris după 1118 şi condamnat în 1121, la care există două interpretări: 
Theologia christiana, scrisă după 1123-1124, şi Theologia (amintită de obi- 
cei ca Introductio ad theologiam). În afară de Scrisorile către Heloise, atit de 
bogate în informaţii despre om şi gnditor, trebuie să mai adăugăm la aceste 
opere importante Predici şi mai ales Dialogul dintre un evreu, un filozof şi 
un creştin, ce datează probabil din ultimii ani ai vieţii, în jurul lui 1141. 
mai importantă a operei filozofice a lui Abaelard s- 
ui de profesor de logică şi ne este cunosculă din mi 
sctieri, între care Dialectica, editată de Victor Cousin, şi o serie de comentarii 
recent publicate de Bernh. Geyer: Glose la Porphyrios, Glose la Categorii, 
Glose la De Interpretatione. Abaelard face în ele dovada unor calităţi ex- 
cepţionale, care au adus faima învățăturii sale: arta de a a pune pe ! textele stu- 
diate întrebările filozofice cele mai interesante, lirmpeziri€ în discutarea pro- 
bieriielGt, vigoare a formulării în rezolvarea lor. El are neîncetat în vedere 
tratatele lui Boethius, pe care le comentează, dat, departe de a se lăsa furat 
de tendinţele lor platoniene, le îndreaptă cu bună ştiinţă în sensul a ceea ce 
crede el că este adevărata gîndire a lui Aristotel, şi care uneori chiar este, dar 
întotdeauna îi aparţine lui Abaelard. Să ne amintim, de altfel, că Abaelard nu 
cunoaşte decit o parte din opera logică a lui Aristotel şi că apere ca Fizica 
sau De anima, a căror cunoaştere ar fi avut pentru el o importanță capitală, 
îi sînt cu totul străine. Întimplae pe care poate că nu trebuie să o deplingem 
prea tare, căci datorită ei Abaelard a fost silit să inventeze. 


77 căci m-am aşezat durabil pe o piatră solidă (Ib. ar.). 

Ca toţi profesorii de logică ai vremii, în problema universaliilor Abaelard 
intră în contact cu filozofia. Întrebările puse de Porphyrios crau mai îniii dacă 
realitate sau numai gîndire: utrum verum esse habe- 
ant an tantum in opinione consistani; apoi, în cazul în care ar exista real- 


mente, dacă şînt corporale sau incorpotale; în al treilea tind, dacă sînt sepa- 
rate de lucrurile sensibile sau prinse în ele. La aceste trei întrebări ale lui 
Porphytios, Abaelard adaugă de la el o a patra, menită să ajungă clasică, aşa 
cum erau deja primele trei: genurile şi speciile ar mai avea vreo semnificaţie 


End la aceste divetse probleme depinde de soluţia satinoia: univessaliile 
nu sînt decit obiecte ale gîndirii sau există în realitate? 

O primă soluţie posibilă ar fi să admitem că univetsalul este un lucru 
(res), dar acesta poate fi înţeles, la rîndul lui, în două feluri. Dacă urmăm 
teoria lui Boethius, vom admite că, într-o specie precum cea umană, de pildă, 
toţi indivizii au în comun esenţa de om, dat diferă de ceilalţi prin ansamblul 
de accidente (înălţime, formă, culoare etc.), care face ca Socrate să fie altul 
decît Platon. Universalui „om“ ar fi deci o esenţă comună indivizilor. Să luăm 
în considerare acum mai multe specii, de pildă om, cat şi cîine; tot aşa, vom 
spune că au în comun aceeaşi esență a genului „animal“, care le conţine pe 
toate şi înăuntrul căruia fiecare se deosebeşte de celelalte prin diferenţa sa 
specifică: omul este animal ca oricare alt animal, dar diferenţa sa specifică, 
adică „raţional“, îl clasează în specia om. Genul este deci, ca şi specia, o 
esenţă. Abaelard a înţeles bine poziţia lui Boethius, comentator ai lui Por- 
phyrios, dificultatea care o gtevează şi felul în care acesta scapă de ea. Difi- 
cultatea constă în aceea că acelaşi universal (animal, om) trebuie să fie în 
întregime în sine şi, în acelaşi timp, în întregime în fiecare din indivizii cărora 
le este gen sau specie. Boethius scapă de această dificultate spunind că, luate 
în sine, universaliile nu sînt decit obiecte ale gîndirii, dar că subzistă în mod 
real în indivizi, devenite corporale şi sensibile prin accidente. Abaelard so- 
coteşte această soluţie inacceptabilă, căci, deşi înalte autorităţi filozofice o 
confirmă, fizica o infirmă: cui etsi auctorizates consentire plurimum videan- 
tur, physica modis omnius repugnat??. Prin „fizică“, Abaelard înțelege natura 
corpurilor fizice. Ceea ce experienţa atestă este că speciile sint în mod real 
deosebite unele de celelalte; or, nu ar fi aşa dacă ar avea în comun același 
gen. Dacă acelaşi universal, „animal“, există în mod real şi în întregime în 
specia „om“ şi în specia „cal“, acelaşi animal care este raţional în specia om 
este nontaţional în specia cal. Astfel, unul și același lucru este în acelaşi timp 
el însuşi şi contrariul lui, ceea ce este cu neputinţă. Trebuie căutată o altă 
soluţie. 


2 deşi autorităţile ifilozofice) par să o confirme în cea mai mare măsură, fizica o tes- 
pinge în toate felurile (7b. laz.). 

Al doilea răspuns este, evident, mai aproape de adevăr şi constă în a spune 
că indivizii nu se deosebesc între ei numai prin formele lor accidentale, ci 
prin înseşi esenţele lot, astfel încât nimic din ce se află in unul nu se află în 
mod real şi în altul. Pentru cei care susţin această poziţie, esenţa fiecărui 
individ se deosebeşte aşadar în mod real de esenţa oricărui alt individ, nici 
un individ neavînd în comun cu un altul nici materia, şi nici forma. Pină aici, 
totul este clar. Din nefericire, aceşti gînditori vor să menţină caracterul uni- 
vetsal al esenţelor şi, ca să o facă fără să cadă în dificultăţile amintite, afirmă 
că lucrurile distincte sînt totuşi aceleaşi, dacă nu în esenţă (fiecare avindu-şi 
propria esenţă), cei puţin prin nediferenţă. Astfel, nediferenţa (absenţa de di- 
ferenţă) formelor individuale în sînul aceleiaşi specii e de ajuns pentru a ex- 
plica caracterul universal al formei specifice a indivizilor. Cu alte cuvinte, ca 
să explici asemănarea unor indi cate nu au nimic în comun, € de ajuns 
să admiţi faptul că nu sînt diferiţi. Aceasta pare să fie soluţia în care şi-a 
căutat adăpost Guilelmus din Champeaux după ce Abaelard îl alungase din 
prima, dar se înţelege că temutul lui elev l-a izgonit şi de aici. Dacă dăm 
nediferenţei un sens pur negativ, vom admite că Socrate şi Platon nu se deo- 
sebesc cu nimic ca oameni, ceea ce sînt amindoi, dar trebuie să adăugăm că 
nu se deosebesc cu nimic nici ca pietre, ceea ce nu sint nici unul, nici celălalt. 
Ne vom corecta deci, spunind că aceşti doi indivizi nu se deosebesc în sens 
pozitiv şi ca oameni; dar vom recădea atunci în toate dificultăţile legate de 
soluţia precedentă, căci e aceeaşi. În sens pasiv, a nu fi diferit de este totuna 
cu a se potrivi cu; cum ar putea fi atunci universalul prezent în indivizi? Un 
universal nu este, aşa cum susţin unii, un „ansamblu“ de indivizi, de vreme 
ce se află în întregime în fiecare dintre ei. Universalul este anterior indivizi- 
lor, care fac parte din el ca din specia lor, un ansamblu este posterior indi- 
vizilor din care este alcătuit. Vom spune deci iarăşi că Socrate se potriveşte 
cu Platon în umanitate, dar, dacă sînt același om, prin ce se mai deosebesc? 

"Toate aceste dificultăţi izvorăsc din iluzia că univezsaliite ar fi iucruri rea- 
te, dacă nu în sine, cel puţin în indivizi, Abaelard nu atacă realitatea în sine 
a Ideilor lui Platon, ci realitatea universalului genului în speciile lor, sau a 
universalului speciei în indivizii lui. Cauza e simplă; universalul este ceea ce 
poate fi predicat pentm mai multe lucruri; or, nu există lucruri, luate indivi- 
dual sau colectiv, care să se poată predica despre mai multe alte lucruri, fie- 
care nu este decit el însuşi şi ceea ce el este. De unde concluzia hotăritoare 
a lui Abaelard: de vreme ce acest gen de universalitate nu poate fi atribuit 
lucrurilor, rămine să-l atribuim cuvintelor. Gramaticienii fac deosebire între 
termenii universali şi cei particulari sau singulari. Un termen particular nu 
este predicabil decît despre un singur individ, Socrate de pildă; un termen 
universal este cel ales să fie predicat pentru o pluralitate de indivizi, luaţi 
unul cîte unul, cărora li se aplică în funcţie de natura lor. Univezsalitatea nu 
este, aşadar, decit funcţia logică a anumitor cuvinte. 

Am fi tentaţi să credem că prin aceasta Abaclard se întoarce pur şi simplu 
la poziţia lui Roscelin, pentru care universalul nu era decit un flatus vocis, o 

emitere de sunet. Dar el altceva vrea să spună. Dacă Roscelin ar avea drep- 
tate, orice construcţie corectă gramatical at avea şi validitate logică, iar logica 
s-ar reduce la gramatică. Or, nu e cazul, căci este la fei de corect gramatical 
să spui că omul este piatră şi că omul este animal; dar numai a doua propozi- 
ţie are validitate logică. De unde, această nouă problemă: care este motivul 
pentru care anumite predicaţii sînt valide din punct de vedere logic, iar altele 
nu? 

Această întrebare echivalează cu a căuta de ce acelaşi nume se poate atri- 
bui mai multor indivizi. Răspunsul lui Abaelard este că lucrurile se pretează 
singure predicatelor universale. Aşa trebuie să fie, căci o idee poate fi abs- 
trasă din nimic, şi, de vreme ce universaliile nu există în afara lucturilor, 
trebuie ca lucrurile să aibă cum să probeze validitatea sau invaliditatea logică 
a predicaţiilor care se raportează la ele. Această întemeiere a universalului în 
lucruri este ceea ce Abaelard numeşte „stare“ (status), adică modul propriu 
de a fi al fiecărui lucru. Eroarea celor care atribuie universaliilor o anume 
realitate este de a confunda „om“, care nu e nimic, cu „a fi un om“, care este 
ceva. Tot aşa, „cal“ nu există, dar „a fi un cal“ este o realitate. De la această 
realitate concretă trebuie deci să plecăm ca să explicăm validitatea logică a 
predicaţiilor, lucru care devine atunci cu putință. Şi care ar fi cu neputinţă 
dacă nu ar exista decit un singur individ care să fie om, cal şi aşa mai departe, 
ceea ce nu e cazul. Doi sau mai mulţi oameni se potrivesc în aceea că fiecare 
dintre ei „este om", adică este în „starea de om“. Problema nu ete să admi- 
tem că ar avea în comun vreo „esenţă“ care să fie cea a omului; nu vom 
recurge la nici o esenţă, precizează Abaelard; nu e vorba decit de faptul că 
anumiţi indivizi sânt, fiecare dintre ei, în aceeaşi stare cu alţi indivizi. Aceste 
„stări“ sint „lucrurile ele însele constituite într-o natură sau alta“; ca să obţi- 
nem de aici universaliile este de ajuns să adunăm asemănarea comună a fiin- 
ţelor care sînt în aceeaşi stare şi să-i dăm un nume: statum quoque hominis 
res ipsas in natura hominis statutas possumus appellare! quarum communem 
similitudinem ille concept qui vocabulum imposuit??. 

Rămine de stabilit conţinutul acestor universalii în gindire. Ca să-l cu- 
noaştem, să observăm felul în care ele se formează. Avem organe de simţ şi 
percepem obiecte, un om sau un turn, de pildă; se formează în noi o imagine 
a fiecărui obiect, care există, în continuare, independent de acesta; dacă se 
întîmplă ca turnul respectiv să fie distrus, mai putem încă să ni-l imaginăm. 
De altfel, aceste imagini produse în noi de obiecte se deosebesc de imaginile 
artificiale pe care le alcătuim după aceea singuri, ca atunci cînd visăm sau 
ne închipuim un oraş pe care nu l-am văzut niciodată. Dar ele se deosebesc 
şi de ce avem în minte atunci cînd ne gindim la „un om“ sau la „un tum“ în 
general. Acel obiect al gindirii care este termenul particular (logicianul spune 
„singular“ = care denumeşte un individ) diferă de cel care este termenul ge- 


2 putem să numim chiar stare a omului inseşi Iucrurile stabilite în natura omului, a 
căror asemănare comună a sesizat-o acela care i-a dat un nume (Ib. laţ.). 

neral, sau, cum se spune, un „universal“. Dacă vorbesc despre Petre sau de- 
spre Pavel, indivizi concreţi, reprezentarea mea este de altă natură decît dacă 
vorbesc despre „om“; nu-mi reprezint „turnul din Cluny“ aşa cum îmi repre- 
zint „un tum“, Reprezentarea mea despre un individ este o imagine vie, pre- 
cisă şi determinată de detaliile acesteia; cea a unui universal e slabă, confuză 
şi relativ nedeterminată: ea nu reţine decit elementele comune indivizilor ase- 
mănători din care este obţinută. Un universal nu este deci decît un cuvînt 
cate denumeşte imaginea confuză extrasă prin gîndire dintr-o pluralitate de 
indivizi asemănători ca natură şi aflaţi, în consecinţă, în aceeaşi „State“. 

Acesta e, de altfel, şi motivul pentru care termenul „idee“ nu li se potri- 
veşte. De fapt, Ideea este actul unic şi simplu prin care un intelect îşi repre- 
zintă distinct pluralitatea indivizilor cuprinşi într-o specie sau într-un gen. Așa 
este cunoaşterea pe care o are Dumnezeu despre lucruri, după cum remarcă 
foarte îndreptăţit gramaticianul Priscian (XVII, 6, 44), şi se vorbeşte pe bună 
dreptate despre Ideile lui Dumnezeu, dar nu aşa stau lucrurile şi în cazul omu- 
lui. E adevărat că meşteşugarii noşiti au „ideea“ lucrului pe care-l vor face. 
Giîndind dinainte obiectul pe care-şi propun să-l producă, ei iucrează după 
acest model, care trece, să spunem aşa, în chiar corpul obiectului făcut după 
asemănarea lui. Aşa fac oamenii arme şi case; dar în acest caz e vorba doar 
despre obiecte artificiale, ale căror idei le avem, e adevărat, dar nu despre 
ființe naturale ale căror Idei le are Dumnezeu, pentru că el le produce, iar 
noi nu le avem, pentru că noi nu le producem. De aceea nu avem despre 
iucruri decit imagini care îşi au originea în simţuri; să urcăm înapoi, dincolo 
de aceste imagini, pînă la înţelegerea absolută a naturii lucrurilor abia dacă 
ne este cu putinţă, căci ne împiedică perceperea exterioară a accidentelor sen- 
sibile: Homines qui per sensus tantum res cognoscunt, vix aut nunquam ad 
huiusmodi simplicem intelligentiam conscenduni, et ne pure rerum naturas 
concipihnz, accidentium exterior sensualitas impedit%. 

De aici decurg importante consecinţe epistemologice. Singurele cunoşiin- 
ţe exacte şi care au drept obiect lucrurile reale sînt, pentru om cel puţin, cele 
despre fiinţele individuale. În toate cazurile de acest gen, există „înţelegere“ 
propriu-zisă (intelligentia); cînd, dimpotrivă, gîndim generalul, ne mişcăm în 
nedeterminare şi nu mai poate fi vorba decît de o părere (opinio). Se vede şi 
din experienţă. Despre tot ce nu au atins cu simţurile, oamenii au mai degrabă 
o părere decit o cunoaştere: Unde homines in his quae sensu non attrectave- 
runt, magis opinionem quam intelligentiam habere contingit!. Cînd ne închi- 
puim un oraș despre care ni s-a vorbit, dar pe care nu l-am văzut niciodată, 
ce surpriză ne aşteaptă în ziua în care îl vedem pentru prima oară! „Univer- 


% Oamenii care numai prin simţuri cunosc lucrurile abia [urcă] sau niciodată nu urcă 
pînă la o înţelegere clară de acest fel, şi perceperea exterioară a accidentelor îi împiedică 
să sesizeze limpede natura lucrurilor (1b. iat.) 

11 De aceea se întimplă că camenii au mai degrabă o părere decit o cunoaștere cu 
privire la aceste lucruri pe care nu le-au atins cu simţurile (75. lar.) 

saliile“ noastre nu sînt mai bune. Ele se aseamănă formelor lăuntrice lucru- 
rilor aşa cum se aseamănă cu oraşul pe care nu l-am văzut niciodată imaginea 
noastră despre el: iza etiam credo de intrinsecis formis quae ad sensus noti 
veniunt, qualis est rationalitas et mortalitas, paternitas, sessio, magis nos 
opinionem habere32. N-am rezuma poate greşit poziţia lui Abaelard spunînd 
că despre universal nu există decât părere şi nu există cunoaştere decît despre 
particular. Abaelard nu se situează pe acea linic imaginară care i-a unit pe 
Aristotel şi Sfintul Toma d'Aquino, ci mai degrabă pe cea care uneşte gra- 
matica speculativă cu William Ockham. 

Într-adevăr, universaliile nu sînt pentru Abaelard decit „sensul numelor“: 
nominum significatio. Procesul prin care le formăm se numeşte „abstragere“. 
Matetia şi forma ne sînt întotdeauna date împreună în realitate, dar intelectul 
nostru are capacitatea să-şi îndrepte atenţia fie numai spre formă, fie numai 
spre materie. Acest act de atenţie constituie abstragerea. Nu e, de altfel, nici 
o greşeală să gîndim astfel lucrurile. Intelectul nu greşeşte cînd gindeşte se- 
patat forma sau materia; dimpotrivă, ar greşi dacă ar gîndi că forma sau ma- 
teria există separat, dar am avea atunci de a face cu o falsă îmbinare a lucru- 
rilor abstrase, şi nu cu abstragerea lor. Aceasta constă doar în felul în care 
atenţia se îndreaptă asupra lucrurilor, atunci cînd priveşte separat ceea ce nu 
există separat. Cunoaşterea constă în a afirma că există împreună ceea ce 
există împreună; părerea sau eroarea constă în faptul că intelectul îmbină ceea 
ce în realitate nu e îmbinat. Această explicaţie a abstragerii se mișcă deci 
într-un plan pur psihologic, compatibil desigur cu ontologia aristotelică a cu- 
noaşterii, dar care-i rămîne străină. Explicaţia se va menţine în şcoala augus- 
tiniană din secolul al XIII-lea şi îşi va căpăta deplina elaborare în doctrina 
lui Ockham. 

Sintem de acum în măsură să răspundem la cele patru întrebări puse la 
început. Există oare genurile şi speciile, adică denumesc ele lucruri cu exis- 
tenţă reală sau numai obiecte ale activităţii intelectuale? În sine, ele nu există 
decît în intelect (in intellectu solo et nudo et puro33), dar semnifică fiinţe 
reale, adică tocmai lucrurile particulare pe care le desemnează termenii par- 
ticulari. Să notăm această concluzie, care va căpăta o importanţă capitală în 
secolul al XIV-lea: singura realitate semnificată de termenii generali este cea 
pe care o semnifică termenii particulari; în „om“ nu există mai mult decit în 
„Socrate“, ba poate chiar mai puţin. A doua întrebare: universaliile sînt cor- 
porale sau incorporale? În măsura în care întrebarea are sens, va trebui să 
răspundem: ca nume, universaliile sint corporale, natura lor fiind cea a cu- 
vintelor rostite, dar capacitatea lot de a semnifica o pluralitate de indivizi 
asemănători este incorporală; cuvintele sînt deci corpuri, iar sensul lor, nu; 


3 astfel chiat cred că despre formele intrinsece care nu cad sub simţuri, cum sînt ju- 
decata şi moartea, sentimentul patern, repaosul, avem mai degrabă o părere [decit cu- 
noaştere) (îb. daz.). 

3 nutnai în intelectul şi simplu, şi pur ([P. îaz.). 

ele sînt, spune Abaclard, incorporea quantum ad modum significationis%. A 
treia întrebare: univezsaliile există în lucrurile sensibile sau în afara lor? In- 
corporalele sînt de două feluri: cele care există în afara sensibilului, cum sînt 
Dumnezeu şi sufletul, şi cele care există în sensibil, cum sînt formele corpu- 
rilor. În măsura în care denumesc forme de acest gen, universaliile subzistă 
în lucrurile sensibile, însă, în măsura în care le denumesc ca separate de lu- 
crurile sensibile prin abstragere, ele sînt dincolo de sensibil. Abaelard soco- 
teşte că-l putem astfel împăca pe Platon cu Aristotel, căci Aristotel spune că 
formele nu există decît în sensibil, ceea ce e adevărat; dar Platon, „cercetăto- 
rul firii“, spune că aceste forme şi-ar păstra natura chiar dacă nu ar mai fi 
percepule de simţurile noastre, ceea ce este iarăşi adevărat. A patra întrebare: 
at mai dăinui universaliile fără indivizii respectivi? Ca nume care semnifică 
indivizi, ar înceta să existe, din moment ce nu ar mai exista indivizii care să 
fie semnificaţi; semnificaţiile lor însă ar dăinui, căci chiar dacă nu ar mai fi 
trandafiri, tot am mai putea să spunem: trandafirul nu există. 

Opera logică a lui Abaclard este de o mare importanţă istorică. Ea arată, 
într-adevăr, cum se poate discuta temeinic şi rezolva în sine, fără nici o re- 
ferire la teologie, o problemă exclusiv filozofică. Abaelard nu era primul care 
să abordeze asemenea probleme; toţi profesorii de logică ai vremii ajungeau 
să şi le pună, iar numărul soluţiilor posibile pe care Abaclard le ia în discuţie 
confirmă ce ne spune, la rîndul lui, loan din Salisbury despre extrema diver- 
sitate a răspunsurilor date pe atunci la aceste întrebări; însă poziţia lui Abae- 
lard este cea a profesorului care domină controversa şi o îndreaptă spre con- 
cluzie. Dacă ne vom aminti că opera lui loan Scottus Eriugena avea în primul 
rând un caracter teologic, vom admite fără îndoială că, de la Boethius, nu mai 
apăruse în filozofie nici o operă comparabilă cu cea a lui Abaclard,; iar, dacă 
vom țjne seama de originalitatea nominalismului său, poate că nu vom şovăi 
prea tare să susţinem paradoxul că prima lucrare de limbă latină care a propus 
idei filozofice noi datează din secolul al XII-lea după Cristos. 

În orice caz, e sigur că logica lui Abaelard a influenţat profund Evul Me- 
diu. Asupra întrebării dacă logica are drept obiect lucrurile (res) sau cuvintele 
(voces), se înfruntau pe atunci două partide. Eliminînd prima soluţie, Abae- 
lard a contribuit. din plin ca logica să redevină o ştiinţă de sine stătătoare, 
liberă, în Structura sa, de orice presupoziţie metafizică. Ea se va prelungi sub 
aceasiă formă în învăţămintul logic din Facultăţile de Arte, prin marii logi- 
cieni, atit de puţin cunoscuţi încă, din secolul al XIII-lea: prin Guilelmus din 
Shyreswood (î 1249); prin elevul acestuia de la Paris, Petrus din Spania 
(+ 1277); prin Summulae logicales, din care Psellos îşi va edifica propria lo- 
gică, şi prin Lambertus din Auxerre, a cărui Summa logicae, datind din jurul 
anului 1250, se inspiră din aceeaşi tradiţie. Orice avantaj îşi are reversul. Era 
bine venit să creezi o logică autonomă şi suficientă sieşi ca ştiinţă, dar exista 


4 [cuvintele sînt] incorporale pe cit [e necesar] sub raportul semnificației (1. lat). 


268 FILOZOFIA ÎN SECOLUL AL XII-LEA 


riscul ca într-o bună zi aceeași logică terministă să se erijeze în metodă meta- 
fizică. Timpurile vor fi atunci propice ca să dea naştere unui Ockham. Am văzut 
că nici Abaelard nu nega existenţa în Dumnezeu a unor Idei propriu-zise; de 
altfel, nu se putea folosi de logică pentru a ctitica teze metafizice pe care nu 
le cunoştea; dar, reducînd realul la individual şi universalul la sensul terme- 
nilor, el punea desigur bazele pe care avea să se aşeze într-o bună zi această 
critică logică a metafizicii, la care el însuşi nu se gîndea. 

Asemenea minţi înnoiesc, spre cinstea lor, tot ce ating. Dar, spre neşansa 
lor, sînt primele care cad victime propriilor descoperiri. După prelatul mărunt 
care preda logica, întilnim acum călugărul care predă teologia. Încă o dată, 
simţul sigur îl duce drept la problema centrală a moralei: temeiul morali 
fapieloi, problemă pentru care a fi un buiii IGgiciari ajută cel mai puțin. 
Scito reipsum (Cunoaşte-te pe tine însuţi), Abaelard pleacă de de 
pe cate o face între viciu şi păcat. Viciul este tendința să accepţi ce îi se 
cuvine, adică să nu faci ce trebuie sau să nu te fereşti să faci ce nu trebuie. 
În sine, viciul nu e'un păcal, ci o aplecare. spre păcăt, împotriva căruia putem 
lupta şi care devine astfel pentru noi un prilej de virtute. Cît despre păcat, pe 
care l-am definit negativ (să nu faci sau să te fereşti să faci), trebuie să spu- 
nem că este lipsit de substanţă: e mai degrabă neființă, decit fiinţă. El nu 
constă într-o înclinaţie propriw-zi a voinței, căci, deşi tendința noastră fireas- 
că poate fi săvârşirea răului, noi săvirşim totuşi binele, dacă luptăm împotriva 
ei chiat atunci cînd ne domină. El nu constă nici măcar în rezultatul actului 
însuşi, luat, ca să spunem aşa, în materialitatea lui. Păcatul constă tocmai în 
a nu ne feri de lucrul ce nu trebuie făcut, adică a-l încuviinţa. Încuviinţarea 
răului esi nesocotirea Iui Dumnezeu, iar intenţia de a o face.este chiar esenţă 
păcatului 

Ceea ce este adevărat pentru rău este şi pentru bine. Să faci ceea ce trebuie 
înseamnă să faci cu gindul de a respecta voinţa lui Dumnezeu. Trebuie deci 
să facem deosebire între excelenja intenţiei şi cea a rezultatului (opus), după 


ŞI 

al tezultatului. Una esie tot atit de legată de cealaltă, cum este tatăl de fiui 
său. Fiul unui om bun poate să fie rău; tot aşa, efectul unei intenţii bune poate 
să fie rău, iar faptul că intenţia din care provine este bună nu-i schimbă cu 
nimic natura, Între înclinația firească a voinţei şi rezultatul (opus) propriu-zis 
al faptei, binele stă deci, ca şi răul, în intenţia care guvernează această faptă. 
De ăceea, „fapia îi în sine nu are altă valoare morală decit cea a intenţiei care 
o dictează. Fapta “(operatio) nu este totuşi totuna cu lucrul care rezultă din 
ea. D'iritenţie bună în sine poate avea drept efect O lucrare rea în sine, sau 
invers; dar fapta morală dictată de o intenţie bună este totdeauna o faptă bună, 
așa cum cea dictată de o intenţie rea este totdeauna rea. Astfel, în cazul bi- 
nelui şi al răului, moralitatea faptei se confundă cu cea a intenţici. 

Dar ce este o intenţie bună? Nu e doar o intenţie care pare bună. E cea 
cate şi este în mod real. Ca să faci binele, nu este deci de ajuns să crezi că 
lucrul făcut e pe placul lui Dumnezeu, mai trebuie ca acest licru să şi fie 

ceea ce vrea Dumnezeu ca omul să facă. Această corecție atit de judicioasă 
îl angajează pe Abaclard în inari dificuliăţi. EI îşi dă seama că nu e de ajuns 
să şi se intenţia ta e bună, căci aşa faptele prigonitorilor lui Cristos 
şi ai martirilor şi-ar găsi îndreptățire morală. De altfel, niinni nu este drept 
fără credinţă. Dar atunci, cum să aibă oamenii intenţii “bune înainte de pto- 
povăduirea Evangheliei? Chiar şi cînd propovăduia, Cristos vestea adevărul 
cîtorva oraşe, lăsîndu-le pe celelalte în greşeală. Dacă ar cunoaşte Evanghelia, 
chiar şi astăzi ar fi mulţi necredincioşi dornici să se convertească, dar nu o 
cunosc. Cum să fie bune intenţiile şi faptele lor? 

Asumindu-şi ca logician consecinţele propriilor principii, Abaelard sus- 
e intenţia. Nu comit de bună seamă nici o greşeală că. 
nu cred în Cristos cei care nu cunosc sc Evanghelia. Cum să păcătuieşti împo- 
trivă Uinci Teşi pe care n-o cunoşti? Se poate, desigur, ca lucrările unor ase- 
menea oameni să fie chiar rele, dar, atita vreme cît nu-şi pot da seama, cum 
să-i facă răspunzători? Un om ţinteşte cu arcul pasărea pe care o vede şi 
omoară un om pe care nu-l vedea: rezultatul e rău, nu şi fapta. Prigonitorii 
lui Cristos au făcut un lucru rău ttimiţîndu-l la moarte, dat, dacă s-au crezut 
sincer datori s-o facă, ar fi păcătuit mai tare dacă l-ar fi cruțat. Totul ar merge 
destul de bine, dacă Abaelard nu s-ar lovi de o dificultate teologică supli- 
mentară: oricum le-am califica faptele din punct de vedere moral, cei care 
mor fără să fi cunoscut Evanghelia sint osîndiţi. Cum să explici acest lucru? 
Nu-i totuşi vina lor că nu cunosc Evanghelia şi-i încalcă legile! Iată răspunsul 
lui Abaelard: „Spunem totuşi că necredinţa în care au murit e de ajuns pentru 
ca aceşti oameni să fie osindiţi, deşi nu înţelegem deloc motivul orbirii căreia 
i-a lăsat pradă Dumnezeu.“ Astfel, de data asta, magistrul Petrus rămîne fără 
răspuns, dar vom vedea că nu pentru multă vreme. 

Se pare că Sic et non datează din anii 1121-1122; în Theologia christiana, 
scrisă puţin mai târziu (1123-1124), Abaelard regăseşte aceeaşi dificultate, 
dar situată, de data aceasta, într-un plan în care se poate rezolva, cel puţin în 
parte. Principiul că necredinţa exclude din împărăţia lui Dumnezeu rămîne 
neştirbit, dar cine sînt necredincioşi? Meritau filozofii păgîni, de pildă, acest 
nume? Regăsind peste veacuri tezele cele mai generoase ale Sfintului Iustin, 
Abaelard ne încredințează că aceia dintre ei care au dus o viaţă mai cumpătată 
au primit de la Dumnezeu oarecare lumină de adevăr. Au ştiut că nu este 
decât un singur Dumnezeu, unii dintre ei, aşa cum vedem citindu-l pe Sfîntul 
Augustin, au presimţit dogma Treimii, sau chiar tainele Întrupării şi Mîntuirii. 
Avînd în vedere că Dumnezeu a revelat esenţialul adevărurilor mîntuitoare 
— evreilor prin profeţi, păginilor prin filozofi —, aceştia nu pot fi iertaţi că 
n-au ascultat învăţătura dascălilor lor; dimpotrivă, cei care i-au ascultat au 
fost cu siguranță mintuiţi. Abaelard crede acest lucru despre mulţi păgîni şi 
cițiva evrei, între păgîni fiind mai întii grecii, iar apoi latinii, care au unnat 
învăţătura acestora. De altfel, ca să ne încredinţăm, e de ajuns să vedem cum 
au trăit filozofii. Cele pe care le ştim despre viaţa lor dovedesc că ei au urmat 
legea firii, pe care Evanghelia nu a făcut decîi să o ducă la desăvirşire. Nu 

ne mai miră deci potrivirea dintre viaţa lor şi cea la care îndeamnă Evanghelia 
şi care îşi găseşte pilda în viaţa sfinţilor. După ce dă mai multe exemple, 
Abaelard conchide: „Vom constata deci că, aidoma învăţăturii, viaţa lor ex- 
primă în cel mai înalt grad desăvirşirea evanghelică şi apostolică, că nu se 
îndepărtează decit prea puţin sau deloc de la religia creştină şi că sînt legaţi 
de noi, nu doar prin obiceiuri, ci şi prin nume. Căci ne numim creștini pentru 
că Adevărata înţelepciune, adică înţelepciunea lui Dumnezeu Tatăl, este Cris- 
tos; sîntem deci cu adevărat vrednici de numele de filozofi dacă-l iubim cu 
adevărat pe Cristos,“ Reciproca fiind, evident, la fel de adevărată, cum să nu 
le recunoşti adevăraţilor filozofi titlul de creştini? Poate că nu au fost păgini 
decit prin neam, nu şi prin credință: Gentiles fortasse natione, non fide, om- 
nes fuerunt philosophi5. Nu putem deci adimite că au fost sortiţi necredinţei 
şi osindei, ei, cărora Dumnezeu, după cum aduce mărturie chiar Apostolul 
Pavel, le-a dezvăluit arcanale credinţei şi tainele adinci ale Treimii. loan Bo- 
tezătorul şi mulţi alţii s-au miîntuit fără să se supună tainelor bisericeşti: de 
ce nu şi filozofii? Mai degrabă noi sîntem cei care ar trebui să ne ruşinăm 
de viaţa pe care o ducem, cînd vedem cum au ştiut să trăiască aceşti oameni 
ininunați, lipsiţi de revelaţia Evangheliei şi de ajutorul harului. Abaclard îşi 
manifestă aici nestingherit acea tendinţă pe care o simţim prezentă pretutin- 
deni în opera lui, dar mai ales în Scrisoarea a VIII-a către Heloise, de a vedea 
în har încununarea firii, şi invers, ca în Dialogul dintre un filozof, un evreu 
şi un creştin, de a concepe creştinismul ca adevăr absolut, care le cuprinde 
în sine pe toate celelalte. În această din urmă lucrare, pe care moartea a între- 
rupt-o, îl vedem pe creştin străduindu-se să-i convingă pe evteu şi pe păgin, 
nu prin negarea adevărurilor invocate de aceştia, ci inapoindu-li-le pe toate, 
ptinse în adevărul mai cuprinzător şi mai bogat al credinței creştine. Abaelard 
avea minte limpede şi suflet darnic. Revelația creştină nu a fost niciodată 
pentru el obstacolui de netrecut care-i desparte pe cei aleşi de cei condamnaţi 
şi adevărul de greşeală. Abaelard cunoaşte uși secrete îptre o parte şi cealaltă 
şi îi place să creadă că cei vechi, pe care-i îndrăgeşte atit de mult, le-au găsit 
înaintea lui. El însuşi trece de la credinţă la rațiune cu o îndrăzneală nevino- 
vată pe care Guileimus din Saint-Thierry şi Sfîntul Bernard din Clairvaux au 
simţit-o prea tare ca să i-o poată ierta: ni? videt per speculum, nil in aenig- 
mate:6, Pentru el, totul era limpede, chiar şi taina. Am spus că sinceritatea 
hui nu se pune la îndoială, dar raţiunea filozofilor i se părea prea asemănătoare 
cu credinţa lui pentru ca această credinţă să nu pară foarte asemănătoare cu 
raţiunea filozofilor. Nu-l putem înţelege pe Abaelard fără să ne gindim la 
acei cărturari creştini din secolul al XVI-lea, Erasm de pildă, pentru care între 
înţelepciunea antică şi cea a Evangheliei nu cra cale lungă; dar Abaclard nu 
este o prefigurare a secolului al XVI-lea: el este un om al secolului al XII-lea, 
hrănit cu cultură antică precum oamenii din vremea lui, care a dus mai de- 

parte decit alţii încrederea generoasă în universalitatea adevărului şi a expri- 
mat-o cu vigoarea unilaterală care, indiferent de subiectul tratat, îi caracteri- 
zează toate scrierile. 

Influenţa lui Abaelard a fost uriaşă. Nu se poate spune că însuşirile cele 
mai deosebite ale unui om sînt singura cauză a efectelor în care ele îi supra- 
viețuiesc, dar este cel puţin sigur că sfirşitul secolului al XII-lea îi datorează 
preferința, chiar şi în teologie, pentru rigoarea tehnică şi explicaţia exhaustivă 
care-şi vor găsi expresia deplină în sintezele doctrinale ale veacului al XIII-lea. 
Se poate spune că Abaelard a impus un standard intelectual sub care, de aici 
înainte, nimeni nu-şi va mai îngădui să coboare. Fapt pe care istoria teologiei 
medievale l-ar pune mult mai bine în lumină decil istoria filozofiei, căci, dacă 
Abaelard a fost uneori neinspirat ca teolog, iluştrii săi discipoli, care i-au 
preluat şi continuat opera, dovedesc îndeajuns că suflul non pe care l-a adus 
el în filozofie a fost rodnic. 

Persoana şi opera lui Abaclard domină de atit de sus învățămîntul logic 
din veacul lui, încit am fi înclinați să-i uităm adversarii, dacă nu ne-ar fi 
amintit el însuşi cel puţin unul. Trebuie totuşi să fim circumspecţi cu acest 
efect de perspectivă. Guilelmus din Champeaux, care face o impresie atît de 
ptoastă în povestirea lui Abaelard, nu a fost deloc profesorul flecar, invidios 
pe faima născindă a unui elev care îl izgonea treptat din toate poziţiile. Elev 
la Paris al lui Manegoidus din Lautenbach, a cărui influență este posibil să-l 
fi îndreptat, de timpuriu, spre viaţa spirituală, apoi al lui Anselm din Laon şi 
Roscelin, el nu şi-a părăsit catedra de la şcoala de pe lîngă catedrala din Paris 
decît pentru a şi-o relua la abația Saint-Victot, unde se retrăsese. Dacă este 
adevărat că a avut o contribuţie în orientarea mistică ce avea curînd să pre- 
domine aici, nici influenţa lui asupra dezvoltării vieţii spirituale a Evului Me- 
diu nu ștă mai prejos decit cea exercitată de Abaelard în istoria logicii. A 
fost, într-adevăr, prietenul statornic al Sfintului Bernard, şi pentru cu totul 
alte motive decît opoziţia lor comună faţă de Abaelard. A ajuns episcop de 
Châlons-sur-Mame în 1113 şi a murit în 1121. 

Cunoaştem cele două soluţii pe care le-a dat, pe rînd, problemei univetrsa- 
iilor, din povestirea pe care ne-a lăsat-o Abaelard, în Historia calamitatum, 
despre luptele lui victorioase împotriva dascălului. Prima coincidea aproxi- 
mativ cu cea a lui Boethius, în vatianta discutată, aşa cum am văzut, de Abae- 
lard. Guilelmus din Champaux susține teoria unei communitas universalium3?, 
înțelegind prin aceasta că esenţa speciei ar fi comună indivizilor, iar aceştia 
nu s-ar deosebi unii de ceilalți decît prin varietatea accidentelor (înălţime, 
culoare etc.) care îi individualizează. Astfel, Platon şi Socrate ar avea în co- 
mun aceeaşi esență „om“, care devine, pe de o parte, Platon şi, pe de altă 
parte, Socrate. Cum Abaelard obiectase că, dacă esenţa „om“ este în întregi- 
ne în Platon, nu poate să fie în acelaşi timp şi în Socrate, Guilelmus s-a 

retras pe o a doua poziţie, cea a „nediferenţei“ universaliilor, pe care am vă- 
zut-n respinsă de Abaelard. A spune că universaliile sînt în indivizi indiffe- 
renter38, cum spusese de altfel deja Boethius (B. Geyer), însemna pur şi sim- 
plu a spune că între indivizii despre care le afirmăm nu există nici o diferenţă, 
ci, dimpotrivă, o asemănare. Este, de altfel, ceea ce Abaelard însuşi a recu- 
noscut: Cum dicunt idem esse in Socrate et Platone, idem pro indiferenti, id 
est consimili, intelligunt*?. Am văzut cum Abaelard a respins această a doua 
teză, reducînd-o la prima, însă de data aceasta izbînda lui poate că nu a mai 
fost atit de deplină pe cît şi-a închipuit. Exceptînd diferenţa de terminologie, 
propria lui poziţie nu se deosebeşte deloc de cea la care s-a oprit în cele din 
urmă Guilelmus. Platon şi Socrate, spune chiar Abaeiard, se aseamănă prin 
faptul că fiecare dintre ci se află în condiţia sau în starea de om. Între similitu- 
dinea de status% invocată de Abaelard şi asemănarea invocată de Guilelmus, 
distanţa nu e deloc vizibilă. Pentru Ockham, amîndoi ar fi realişti. Abaelard 
pare să fi tămas elevul lui Guilelmus mai mult decît îşi închipuia. Oricum, 
să reținem cele două formule ale lui Guilelmus; nici communitast! şi nici 
indifferentia? nu au pierit o dată cu el: în secolele al XIII-lea şi al XIV-lea, 
îşi vor mai găsi încă apărători. 

O a treia poziţie pe care Abaelard o respinge, aşa cum am văzut, este cea 
a „grupului“ (collectio). În Metalogicon (II, 17), loan din Salisbury îi atribuie 
lui Josselin din Soissons ($ 1151) o teorie care nu recunoaşte universalitatea 
decât în indivizii luaţi colectiv, nu şi celor luaţi separat. Pe de altă parte, Vic- 
tor Cousin a publicat, sub numele lui Abaelard, tratatul De generibus et spe- 
ciebus, care nu-i poate aparține, tocmai pentru că susţine chiar această teză. 
Probabil deci că însuşi Josselin este autorul lui sau, cel puţin, că această serie- 
re îi reproduce învăţătura. Teoria universalului conceput ca grup este definită 
aici astfel: „Numesc specie nu acea esenţă a omului care este numai în So- 
crate sau în vreunul din ceilalţi indivizi, ci tot grupul alcătuit din reunirea 
celorlalte singulare de această natură (sed rozam illan collectionem ex singu- 
lis aliis huius naturae cuniunctam).“ Deşi multiplu în esenţă, fiind alcătuit 
din indivizi, un popor este în aceeaşi măsură unul ca grup. Cînd spunem „o 
specie, un universal, o natură“, înţelegem să le atribuim tocmai acest gen de 
realitate colectivă. Specia se prezintă de atunci, în individul însuşi, ca un fel 
de materie a cărei formă este individualitatea. Astfel, în Socrate, „om“ este 
ca o materie a cărei formă ar fi „socratitatea“. Tocmai de aceea „om“ nu se 
înţelege aici ca materia comună diferiților indivizi ai grupului. Socrate îşi are 
propria sa umanitate, la fel ca şi Platon, căci, aşa cum „socratitatea“, care-l 

afara lui Socrate, esenţa „om“, suport al „soctatităţii“ în Socrate, nu se întâl- 
neşte nicăieri în afara lui Socrate. Se înțelege că abia se mai poate vorbi aici 
de un realism al universaliilor. Această doctrină subliniază puternic realitatea 
singularului; atribuind universalitate grupului, ea nu face decît să constate 
tocmai faptul care trebuia explicat. Dar oare teza acelui starust? al lui Abae- 
lard face mai mult? L-am văzut pe Abaelazd obiectîndu-i lui Josselin că gru- 
pul este posterior indivizilor care-l alcătuiesc. Cu siguranţă, şi am văzut mai 
sus că Josselin îşi dăduse seama de acest lucru. Dar cînd Abaelard spune că 
status-ul lui Socrate şi cel al lui Platon sînt unul şi acelaşi, cade și el în ace- 
eaşi dificultate. 

Dacă adăugăm acestor încercări de rezolvare teza acelei conformitast4 pe 
care am întilnit-o dezvoltată la Gilbertus Posrretanus, vom recunoaşte că 
Abaelard avea de luptat cu o adevărată armată de realişti, iar varietatea so- 
Iuţiilor propuse îndreptăţeşte oboseala amuzată a lui loan din Salisbury. Prin- 
tre aceşti profesori, există totuşi cel puţin unul care a presimţit implicaţiile 
metafizice serioase ale problemei; e vorba de Adelhardus din Bath. Acest 
englez format în oraşele Laon şi Tours datorează cea mai mare parte a eru- 
diţiei sale gustului pentru călătorii care l-a dus în alia, Sicilia, Grecia şi Asia 
Mică. Trebuie să-l considerăm deci, după Gerbertus din Aurillac, unul dintre 
primii mijlocitori între ştiinţa arabă şi şcolile din Occident. Quaestiones na- 
turales constituie partea ştiinţifică a operei lui, dar a mai scris, între 1105 şi 
1116, şi tratatul De eodem et diverso, lucrare din genul „cantafabulă“, în care 
alternează versurile cu proza, ca în Consolatio philosophiae a lui Boethius şi 
a cărei însemnătate pentru istoria problemei univezsaliilor Haurdau a pus-o 
foarte bine în evidenţă. Începîndu-şi analiza în manieră nominalistă, Adelhar- 
dus defineşte genul şi specia drept nume ale lucrurilor pe care le cuprind 
(rerumsubiectarum nomina sunt). Aristotel a avut deci dreptate să spună că 
nu există decit în individ; dar că există numai acolo n înseamnă că nu sînt 
nimic. Fiecare din fiinţele pe care le vedem este, în același timp și în acelaşi 
fel, individ, specie şi gen, dar este văzută ca individ, ca specie sau ca gen 
după cît de pătrunzător o cercetează gîndirea, iar aici cel care are dreptate 
este Platon. Cunoaşterea unei fiinţe ca individ este cea mai rudimentară dintre 
toate: „Singura cunoaştere deschisă neiniţiaţilor are în vedere indivizii; iar 
cea care are în vedere specia îi încurcă nu numai pe profanii neştiutori în ale 
literelor, dar în mare măsură și pe iniţiaţii care se pricep. Obişnuiţi, într-ade- 
văr, să se folosească de propriii ochi ca să deosebească lucrurile, să le vadă 
lungi, late, înalte şi indiferent că sînt unul sau mai multe, mărginite de locul 
cate le înconjoară, aceştia par cuprinşi de neştiinţă cînd încearcă să vadă spe- 
cia; ei n-o pot contempla şi nici cunoaşte în sine ca simplă, fără număr şi 
nelimitaţi de loc, şi nici nu se pot ridica Ja postularea simplă a cuvîntului 

specie. De aceea, unul căruia i se vorbea despre universalii a întrebat, ridi- 
cîndu-şi mirat privirea: cine o să-mi arate locul unde se află? Într-atit închi- 
puirea tulbură judecata şi stă cu invidia, parcă, în calea înţelegerii! Dar aşa 
sînt muritorii. Gîndirea divină însă, care a îmbrăcat această materie cu o haină 
atît de uşoară şi de felurită, este în stare să cunoască distinct şi fără piedica 
închipuirii materia fără forme, formele fără alte forme, sau totul deodată. În- 
tr-adevăr, înainte ca toate aceste lucruri pe care le vedeţi să fie astfel legate, 
ele stăteau, simple, în însuşi Noys. Cum şi în ce fel existau ele acolo e o 
chestiune mai subtilă, despre care vom vorbi în alt loc. Deocamdată, să ne 
întoarcem la tema noastră. Aşadar, ceea ce vedeţi fiind deopotrivă gen, specie 
şi individ, Aristotel a postulat pe bună dreptate că nu există decit în sensibile; 
cercetate mai îndeaproape, ele nu sînt, într-adevăr, decît sensibile oarecare. 
Pe de altă parte, cum nimeni nu le vede în sine, în stare pură şi fără să-şi 
pună în mişcare imaginaţia, Platon a spus că există şi că se văd în afara sen- 
sibilelor, adică în gîndirea divină. Şi chiar dacă cu croiesc din nou toate aceste 
idei ca să le potrivesc, nu am de gind să trec cu vederea greşelile oricui ar 
spune orice despre ele.“ Această ultimă frază arată clar că Adelhardus nu 
caută aici nici un eclectism. Nu-şi face iluzia că adversarii puşi faţă în faţă 
pot, în acelaşi timp, să se contrazică şi să aibă întru totul dreptate, dar reco- 
mandă distingerea a două planuri, în fiecare dintre ele fiecare dintre cele două 
teze opuse fiind adevărată. Am văzut că şi Abaelard, departe de a exclude cu 
totul Ideile, le menținea existenţa în gîndirea divină. Încă de la începutul se- 
colului al XII-lea, asistăm la ptegătirea sintezelor creştine ale secolului al 
XIII-lea, care în interpretarea lumii sensibile se vor inspira din Aristotel, iar 
în cea a lumii divine, din Platon. 

NI. — MISTICA SPECULATIVĂ 


Sfîntul Bemard din Clairvaux (1091-1153), acest mare om de acţiune şi 
acest neasemuit călăuzitor de oameni, în care se întrupează idealul religios al 
întregii sale epoci, este şi unul dintre întemeietorii misticii medievale. El nu 
neagă utilitatea pe care o pot eventual prezenta cunoştinţele de dialectică şi 
filozofie, şi cu atit mai puţin s-a lăsat antrenat în ponegrirea scolastică a fi- 
lozofilor şi dialecticienilor, dar a rămas la convingerea că în ştiinţele profane 
cunoaşterea e de o valoare neînsemnată pe lingă cunoaşterea ştiinţelor sacre 
şi i-a supravegheat îndeaproape pe filozofii teologi ai vretnii. Deşi a făcut 
câteva concesii de principiu studierii filozofiei, Sfintul Bernard îşi exprimă 
adevărata lui concepţie cînd declară: filozofia mea e să-l cunosc pe Isus, pe 
Isus răstignit. lar sentimentele lui faţă de dialecticieni se dezvăluie în lupta 
dusă împotriva lui Abaelard şi Gilbertus Porretanus, la care îl nelinișteau pro- 
fund concepţiile generale şi îngăduinţa excesivă faţă de rolul raţiunii în ma- 
terie de teologie. Sfintul Bernard nu a făcut desigur nimic penizu afirmarea 
marilor fjlozofii scolastice şi păstrează o atitudine bănuitoare faţă de încer- 
cările contemporanilor care o pregăteau, dar elaborează temeinic teoria iubirii 
mistice, devenind prin aceasta iniţiatorul unui curent care se va dezvolta de-a 
lungul secolelor următoare. 

Calea care duce la adevăr este Cristos, iar marea învăţătură a lui Cristos 
este smerenia. Una este truda, şi alta rodul ei. Dacă vrem să cunoaştem, prima 
trudă care ni se impune este să ne smerim. Smerenia se poate defini drept 
virtutea prin care omul, cunoscîndu-se întocmai aşa cum este, se coboară în 
propriii lui ochi, Această virtute li se potriveşte celor care îşi aşază în inimi 
trepte şi suişuri pe care să se ridice, tot mai mult, la Dumnezeu. Dacă vom 
urma învăţătura Sfîntului Benedict, vom admite că treptele smereniei sînt două- 
sprezece la număr, dar acest sfînt ne îndeamnă mai curînd să le urcăm decît 
să le numărăm. Cînd atingem culmea smereniei, atingem şi prima treaptă a 
adevărului, care constă în a-ţi recunoaşte propria nimicnicie; după această 
ptimă treaptă, ajungem curînd la a doua, milostenia: cînd ne recunoaştem 
nimicnicia, ne înduioşăm şi de cea a aproapelui, de la această a doua treaptă, 
trecem cu uşurinţă la a treia, pentru că, într-o egală compasiune pentru ni- 

micnicia noastră şi cea a aproapelui, ne plingem greşelile şi stricăciunile, le 
urîm, năzuim la dreptate şi ne curățăm astfel inima, pentru ca ea să poată 
contempla lucrurile cereşti. Acestea sînt cele trei trepte ale adevărului, care 
stau deasupra celor douăsprezece trepte ale smereniei; ne ridicăm pe prima 
prin strădania smereniei, pe a doua prin simțămiîntul compasiunii, iar pe a 
treia prin fervoarea contemplării. Pe prima, adevărul e aspru; pe a doua, cu 
cernic, iar pe a treia, absolut. Se înţelege de la sine că așa cum are trepte 
smerenia, are şi trufia; să le urci pe unele înseamnă să le cobori pe celelalte 
şi să te ridici pe calea binelui înseamnă să cobori pe cea a răului. Sufletul 
atinge punctul culminant al cunoaşterii omeneşti prin extaz, cînd se desparte 
înteucitva de trup, se goleşte şi se pierde pe sine ca să se bucure de un fel 
de legătură cu Dumnezeu. Această legătură este o contopire şi ca o îndurm- 
nezeire a sufletului prin iubire: „Aşa cum picătura măruntă de apă care cade 
într-o mare cantitate de vin pare că se diluează şi dispare, luînd gustul şi 
culoarea vinului; aşa cum fierul înroşit şi aprins ajunge aidoma focului şi 
pare că-şi pierde forma de la început; aşa cum aerul scăldat de lumina soarelui 
pare că se transformă în această lumină strălucitoare, într-atit încît nu mai 
pate a fi luminat, ci lumina însuşi; tot aşa orice simțămînt omenesc al sfinţilor 
trebuie în cele din urmă să se topească şi să se lichefieze, curgînd cu totul 
în voinţa lui Dumnezeu. Căci cum să fie într-adevăr Dumnezeu tot în toate, 
dacă ar mai rămîne în om ceva omenesc? Fără îndoială că substanţa lui va 
rămâne, dar într-o altă formă, o altă putere şi o altă slavă.“ Am putea răsturna 
toate aceste ultime cuvinte ale Sfîntului Bernard fără să-i trădăm gîndul, căci, 
dacă omul poate trece astfel în Dumnezeu cînd harul săvirşeşte această ase- 
mănare şi potrivire deplină a voinţei omeneşti cu voința dumnezeiască, sub- 
Stanţa omului rămîne totuşi nesfirşit deosebită de cea a lui Dumnezeu. Numai 
milostenia poate înfăptui această minune a unirii desăvîrşite a fiinţelor într-o 
deosebire radicală. Armonie a voinţelor, dar nu amestec al substanţelor (non 
substantiis confusos, sed voluntate consentaneos45) „iată ce înseamnă această 
comuniune a voinţelor şi această armonie în iubire. Ea este şi punctul cel mai 
înalt, pe care omul crede că-l atinge uneori în această viaţă prin extaz, şi la 
care nu ajunge pentru totdeauna decit în viziunea preafericită. Dar şi atunci, 
unirea omului cu Dumnezeu nu se asemuieşte deloc cu cea a Fiului cu Tatăl, 
care nu mai este o unire, ci unitatea însăşi: Felix unio, si experiaris; nulla si 
comparaveris%6. 

Influenţa profundă pe care a exercitat-o Sfîntul Bernard ţine de cauze mul- 
tiple: prestigiul sfințeniei, elocvenţa stilului şi autoritatea reformatorului reli- 
gios. Ttebuie să notăm totuşi, separat, alte două cauze: el şi-a întemeiat în- 
văţătura pe o experienţă personală a extazului şi a dat acestei experienţe o 
interpretare complet elaborată. În lungul şir de predici despre Cînzarea cîn- 
tărilor, Sfîntul Bernard a afirmat limpede că unirea extatică a Sufletului cu 


“5 nu amestecate cu substanțele, ci conforme cu voința (/b. lat.). 
+5 o unire fericită dacă ai încerca, nici una dacă ai fi comparat (lb. lar). 

Dumnezeu era pentru el o experienţă familiară. Dar adăuga că este, fără în- 
doială, incomunicabilă. Cine nu a trecut prin ca nu poate să ştie cum este, 
iar cine a trecut nu poate să o descrie. Şi chiar dacă ar putea, tot nu am fi 
lămuriţi, pentru că extazul este strict individual, iar experienţa unuia nu ne-ar 
spune nimic despre cum este cea a altora. Putetm însă să reflectăm la cauzele 
şi condiţiile care o fac cu putinţă. 

Într-un act de milă absolută, căci el este Mila, Dumnezeu I-a făcut pe om 
după chipul şi asemănarea sa. Acest chip se află mai ales în voinţă, adică în 
liberul arbitru. Creată printr-un act de iubire divină, voința omului este prin 
esenţă iubire divină, milă. Se poate spune deci că, aşa cum firesc se iubeşte 
Dumnezeu pe sine, tot aşa voinţa omului îl iubeşte firesc pe Dumnezeu. Fap- 
tul că omul se iubeşte şi pe sine nu este o piedică. Atita timp cit omul se 
iubeşte aşa cum e iubit de Dumnezeu, există o armonie deplină între voinţa 
lui şi voinţa divină; există deci o deplină asemănare între om şi Dumnezeu. 
Aceasta e ceea ce Sfintul Bemard numeşte unirea cu Dumnezeu. Nu este 
vorba, aşadar, de o comunitate de esenţă care să unească fiinţa umană cu 
fiinţa divină, ci de o comunitate în modul asemănării, care se întemeiază, la 
rîndul ei, pe deplina armonie a voinţelor. Să-l iubim pe Dumnezeu pentru ei 
însuşi, aşa cum se iubeşte el, înseamnă să ne acordăm voinţa cu a lui şi, 
rămiînind noi înşine, să fim una cu el. 

În esenţă, păcatul constă în actul prin care se vrea pe sine peniru sine, 
sau vrea pentru sine celelalte făpturi ale lui Dumnezeu, în loc să se vrea pe 
sine şi să le vrea şi pe celelalte pentru Dumnezeu. Această „vrere personală” 
t-a făcut pe om deosebit de Dumnezeu, dar harul Mîntuirii are drept urmare 
reaşezarea omului în asemănarea divină pe care a pierdut-o. Viaţa creştină 
este deci una cu viaţa mistică, iar aceasta poate fi socotită, la rîndul ei, o 
reînvăţare a iubirii. Să-l iubeşti pe Dumnezeu pentru el însuşi înseamnă să-l 
iubeşti cu o iubire dezinteresată, adică, aşa cum explică Sfîntul Bernard în 
De diligendo Deo, cu o iubire care-şi află în sine răsplata. Cu siguranţă că 
Dumnezeu va răsplăti iubirea, dar de vreme ce iubirea exclude urmărirea ori- 
cărei răsplăţi, este contradictoriu să-l iubeşti pe Dumnezeu aşteptînd o răs- 
plată şi, în acelaşi timp, să-l iubeşti fără să fii răsplătit. O dată ajunsă la aceas- 
tă puritate de intenţie, iubirea pe care şi-o poartă omul sieşi nu se mai opune 
celei a lui Dumnezeu pentru Dumnezeu, pentru că omul a redevenit el însuşi, 
imaginea lui Dumnezeu. Nemaifiind decit iubire a lui Dumnezeu pentru Dum- 
nezev, iubirea pe care şi-o poartă omul se leagă cu iubirea lui Dumnezeu 
pentru el, cu care se întilneşte în intenţie. Ea poate atunci, cu voia lui Dum- 
nezeu, să-şi atragă sufletul ca pe o soaţă şi să se iubească în această imagine 
a lui aşa cum se iubeşte în sine. Extazul nu este altceva decit punctul cel mai 
înalt al unirii voinţelor şi al coincidenjei iubirii omeneşti cu iubirea dumne- 
Zelască, 

Într-o oarecare măsură, Guilelmus din Saint-Thierry (+ 1148) rămîne în 
umbra Sfintului Bernard, dar istoria începe să-i facă dreptate. Şi pe merit, 
căci acest prieten al Sfîntului Bernard i-a fost exact contemporan, iar acordul 

intim dintre învăţăturile lor nu ne îndreptăţeşte să le confundăm. Cea mai 
celebră lucrare a lui este Epistola ad Fratres de Monte Dei (numită adesea 
Epistola aurea), la care mai trebuie să adăugăm cel puţin alte două scrieri, 
De contemplando Deo şi De natura et dignitate amoris. Ca şi învăţătura Sfin- 
tului Bernard, cea a lui Guilelmus se desfăşoară în întregime în sînul vieţii 
călugărești. În şcolile laice se învaţă iubirea laică, conform cu Ars amaroria 
a lui Ovidiu; mînăstirile trebuie să fie şcoli religioase, în care să se predea 
iubirea divină. Prin urmare, învăţătura lui Guilelmus va fi, şi ca, o ştiinţă a 
iubirii, dar se deosebeşte de cea a Sfîntului Bernard prin rolul mai important 
pe care îl acordă teoriei augustiniene a memoriei. lubirea de Dumnezeu a fost 
sădită în mod firesc în inima creaturii de către Dumnezeu. Iubirea omului ar 
tebui deci în mod firesc să tindă spre Dumnezeu în virtutea propriei sale 
specificităţi, dar păcatul originar o întoarce de la el, iar țelul vieţii călugăreşti 
este înapoierea iubirii omului spre Creator. 

Pentru aceasta, calea de urmat impune, înainte de toate, strădania de a se 
cunoaşte pe sine. Sufletul se cunoaşte pe el însuşi cunoscindu-se ca făcut 
după imaginea lui Dumnezeu în gîndirea sa (mens). Înăuntrul gîndirii se află 
un loc de taină, în care Dumnezeu şi-a lăsat, ca să spunem aşa, pecetea, ca 
să ne putem aminti întotdeauna de el. Ca şi Sfintul Augustin, să numim acest 
cotlon al gîndirii „amintire“. Vom spune atunci că tainica noastră „amintire“ 
dă naştere raţiunii, iar că voinţa purcede şi dintr-una, şi din cealaltă. Această 
treime creată reprezintă în noi Treimea creatoare, amintirea corespunzînd 
Tatălui, raţiunea — Cuvântului şi voinţa — Duhului Sfînt. leşite dintr-o amin- 
tire care nu este decit pecetea pusă de Dumnezeu pe om, raţiunea şi voinţa 
nu ar trebui să aibă alt obiect în afară de Dumnezeu. Efectul harului divin 
este îndreptarea însuşirilor sufleteşti tulburate de păcat, pentru ca iubirea pe 
care i-o purtăm lui Dumnezeu să o întilnească pe cea pe care şi-o poartă el 
în sine şi în noi. Cu cât sufletul îşi recapătă mai mult din asemănarea cu 
Dumnezeu, la care a avut drept prin naştere şi pe care nu ar fi trebuit să o 
piardă niciodată, cu atit mai bine îl cunoaşte pe Dumnezeu cunoscîndu-se pe 
sine: asemănarea sufletului cu Dumnezeu constituie pentru el cunoaşterea lui 
Dumnezeu. 

După Sfintul Bernard şi Guilelmus din Saint-Thierry, forţa marelui curent 
mistic cistercian slăbeşte, continuatorii îndreptindu-se mai degrabă spre mora- 
lismul religios. Unii dintre ei au adunat totuşi în operele lor elemente filozo- 
fice a căror acţiune avea să fie de durată. Este mai ales cazul lui Isaac, abate 
al mînăstirii cisterciene L"Etoile între 1147 şi 1169 (de unde şi numele său 
Isaac Stella), şi al călugărului Alcher din Clairvaux. La drept vorbind, operele 
lor nu sînt atît exemple de mistică speculativă, cît expresii ale unei speculații 
filozofice îndreptate spre mistică. 

Asemenea altor cistercieni care au urmat pilda Sfintului Bernard, englezul 
Isaac ne-a lăsat o serie de predici despre Cîntarea cîntărilor, dar l-a căutat 
pe Dumnezeu tnai degrabă prin metafizică decit prin extaz. Este, cu siguranţă, 
cazul a opt dintre aceste predici (XIX-XXVI), în care Isaac îşi înalță gîndirea 

pînă la Dumnezeu printr-o analiză dialectică deopotrivă solidă şi subtilă a 
noţiunii de substanță. Această frumoasă parte de metafizică este tipul perfect 
de teologie bazată pe noțiunea de Dumnezeu ca esenţă absolută. S-au desco- 
perit în ca diverse influenţe, a lui Dionisie şi a lui Anselm, de pildă, la care, 
dacă vrem, le mai putem adăuga pe cele ale lui Boethius şi Gilbertus Porre- 
tanus, fără ca prin aceasta originalitatea lui Isaac să scadă. Aceste pagini sînt 
o remarcabilă mărturie a pătrunderii puternice a metafizicii în viaţa spirituală 
a acelei epoci. În plus, ele atestă şi răspîndirea, pe la mijlocul veacului al 
XII-lea, a unui fel de platonism abstract, în care minuirea dialectică a esen- 
ţelor reprezenta explicarea raţională tipică a realităţii. Dar Iucrarea cea mai 
celebră şi mai influentă a lui Isaac este Epistola ad quemdam familiarem 
suum de anima, scrisă la cererea lui Alcher din Clairvaux. Această epistolă 
este un adevărat tratat despre suflet, care şi-a datorat succesul clasificării 
amănunjite a facultăţilor pe care o conţine. Există trei realităţi: trupul, sufletul 
şi Dumnezeu; nu cunoaștem esenţa nici uneia dintre ele, dar cunoaştem su- 
fletul mai puţin decit trapul, iar trupul mai puţin decît pe Dumnezeu. Făcut 
după imaginea lui Dumnezeu, sufletul a fost definit de un filozof drept simi- 
litudo omnium*”. Situat între Dumnezeu şi trup, el se potriveşte prin cîte ceva 
şi cu unul, şi cu celălalt şi, prin chiar locul lui interznediar, are o parte infe- 
rioară, un mijloc şi o parte superioară. Partea inferioară a sufletului, sau ima- 
ginaţia, se înrudeşte cu partea superioară a trupului, care este sensibilitatea; 
partea superioară a sufletului, inteligenţa, se înrudeşte cu Dumnezeu. Între 
aceste două facultăţi extreme, se înşiruie toate celelalte într-o ordine ascen- 
dentă care porneşte de la trup: simţ corporal, imaginaţie, rațiune, intelect, in- 
teligenţă. Rațiunea este acea facultate a sufletului care percepe formele in- 
corporale ale lucrurilor corporale: „Ea abstrage (abstrahit) din corp ceea ce 
se întemeiază în corp, dar nu printr-o acţiune, ci printr-o cercetare, şi, deşi 
velie că forma nu subzistă în realitate decît în corp, percepe totuşi că nu este 
un corp. Într-adevăr, natura însăşi a corpului, conform căteia orice corp e 
corp, nu e nici un corp. Cu toate acestea, ea nu subzistă nicăieri în afara 
cotpului, iar natura corpului nu se află decit în corp, deşi e în situaţia de a 
nu fi nici cotp, şi nici asemănare cu un corp. Rațiunea percepe deci ceea ce 
nu percep nici simţurile, şi nici imaginaţia, şi anume naturile lucrurilor cor- 
porale, formele, diferenţele, proprietăţile, accidentele lor, toate lucruri care 
sînt incorporale, dar care nu subzistă în afara corpurilor decit pentru rațiune, 
căci substanțele secunde (adică noţiunile abstracte) nu subzistă decit în sub- 
stanţele prime (adică indivizii concreţi).“ Cu siguranţă că Isaac nu concepea 
universaliile ca lucruri, dar nu spune nici că n-ar fi decît cuvinte, iar acea 
consideratiot$, care nu este o actio“9 şi la care se reduce pentru e] abstrage- 
rea, îl face să rămînă încă departe de ceea ce va fi doctrina Sfîntului Toma 


27 asemănarea cu fiecare (lb. lat:). 
4 cercetare (lb, lat.). 
2 acţiune (1, lat.). 

d” Aquino. ÎI mai despart de ea şi împmmuturile din Boethius referitoare la 
intelect şi inteligenţă. Prin inzellectus, Isaac înţelege facultatea sufletului de 
a percepe formele lucruriior cu adevărat incorporale, sufletul de pildă, iar prin 
inielligentia — facultatea de a cunoaşte singurul incorporal suprem şi absolut, 
care este Dumnezeu. În acest punct al doctrinei lui converg toate temele pla- 
toniene. Întelligentia provine la el de la Boethius; prin Augustin, ea moşte- 
neşte de la Plotin capacitatea sa de a primi iluminarea divină şi de a reveni 
astfel pînă la însuşi izvorul luminii; prin Eriugena, ea moşteneşte de la Ma- 
xim şi Grigore „teofâniile“, care coboară în ca de la Dumnezeu, aşa cum, 
invers, imaginile urcă spre ea din trup. Acest sincretism arată cum putea pe 
atunci o minte limpede şi hotărîtă să cuprindă într-o singură doctrină ceea ce 
Abaelard susținuse despre natura cunoaşterii raționale, precum şi deschiderile 
concepute de mistica speculativă în partea superioară a sufletului, ca să-i per- 
mită să ajungă la Dumnezeu. 

Dacă, așa cum se acceptă în mod obişnuit, De spiritu et anima este lu- 
crarea lui Alcher din Clairvaux, şi chiar, după cum s-a mai spus, un răspuns 
la Epistola lui Isaac, trebuie să recunoaştem că a fost o replică destul de 
palidă. Tratatul acesta rămîne însă un document istoric interesant, pentru că 
este o compilaţie de nenumărate noțiuni despre suflet şi de clasificări ale fa- 
cultăţilor lui, luate din toate izvoarele latine accesibile pe atunci, de la Lac- 
tanţiu, Macrobius, Augustin şi Boethius şi pînă la Hugo din Saint-Victor şi 
Isaac de Stella, trecînd prin Beda şi Alcuin. Nimic nu era mai de preţ decit 
o asemenea culegere, căci oricine putea oricind să găsească în ea exact tipul 
de psihologie de care avea nevoie. Mai mult, această compilaţie a avut no- 
tocul să treacă destul de curînd drept o lucrare a Sfintului Augustin, fapt care 
i-a conferit o autoritate de excepţie. Tot lui Augustin i-o va mai atribui şi 
Albert cel Mare, care îşi găsea în ea confirmarea propriilor idei; dar Sfintul 
Toma d' Aquino, pe care nu-l ajuta, se va arăta mai clarvăzător asupra originii 
ei şi nu-şi va ascunde disprețul pe care i-l inspira: Liber iste De spiritu et 
anima non est Augustini, sed dicitur cuiusdam Cisterciensis fuisse; nec est 
multum curandum de his quae in eo dicunturs0 (Qu. disp. de anima XII, ad 
1). Condamnare fără apel în faţa filozofilor, dar De spirizu et anima rămine 
o carte de care istoricul lui Alexander din Hales şi Albert cel Mare nu se 
poate lipsi. 

Al doilea centru al misticii speculative din veacul al XII-lea este Saint- 
Victor, abație pariziană de canonici augustini. Hugo din Saint-Victor (1096- 
1141), născut în Saxonia, educat mai înții la abația din Hamersleben, apoi la 
Saint-Victor, unde a predat pină la moarte, este un teolog de vază. Minte 
cuprinzătoare şi lucidă, el s-a străduit să adune în lucrările lui ce era mai 
important în ştiinţele sacre şi în cele profane, pentru a le îndrepta însă spre 

50 această carte De spirit et anima nu este a lui Augustin, ci se spune că a fost a unui 


cistercian; şi nu trebuie să ne ocupăm mult de [aceste lucruri] care sint spuse în ea (Jb. 
dat). 

contemplarea lui Dumnezeu şi spre iubire. Cînd vorbeşte despre dialectică şi 
despre ştiinţele profane, care se iau pe ele însele drept scop, Hugo din Saint- 
Victor se exprimă în termeni aspri. Atunci se arată a fi în totul de acord cu 
Sfîntul Bernard şi Guilelmus din Saint-Thierry. Novicii cărora li se adresează 
nu trebuie să-şi închipuie că au intrat la Saint-Victor ca să înveţe ca într-o 
şcoală de arte liberale. Înainte de toate, ei trebuie să se preocupe de îndrep- 
tarea purtărilor şi deprinderea vieţii contemplative. Trebuie să ne ferim însă 
de echivocul latent din formulele care s-au folosit uneori pentru definirea unei 
asemenea altitudini, cum ar fi: „În realitate, Hugo nu este decît un mistic.“ 
Poţi foarte bine să fii un mare mistic fără să ştii să scrii şi să citeşti; poţi să 
fii un mare mistic, mai mult sau mai puţin învăţat, fără să-ţi integrezi cu- 
noaşterea în viaţa mistică; poţi să fii un mistic foarte învăţat şi preocupat să-ţi 
transformi cunoaşterea în contemplaţie. Hugo din Saint-Victor aparţine ulti- 
mei categorii şi, din acest motiv, doctrina lui nu e lipsită de interes pentru 
istoria gîndirii medievale. Viaţa călugărului, aşa cum o înţelege Hugo, este 
plină de o întreagă ierarhie de exerciţii: lectură sau predare, meditaţie, rugă- 
ciune, acţiune şi, în sfîrşit, contemplaţie, în care, „culegînd parcă rodul celor 
dinainte, guşti, chiar din această viaţă, din ceea ce va fi într-o bună zi răsplata 
faptelor bune“. Cum această răsplată va fi bucuria veşnică a iubirii divine, se 
înţelege că, încă din această viaţă, contemplarea lui Dumnezeu nu se desparte 
de iubire. Dar nu e mai puţin adevărat că se sprijină şi pe totalitatea ştiinţelor 
omeneşti, pe care nu înţelege să le depăşească neluîndu-le în seamă. 

Departe de a le dispreţui, Hugo le socoteşte salutare. Învăţaţi tot, spune 
el, şi veţi vedea apoi că nimic nu e inutil. De fapt, De sacramentis este o 
adevărată Summa teologică, iar Didascalion îşi propune să arate ce trebuie 
să citim, în ce ordine trebuie să citim şi cum trebuie să citim. Ştiinţa care 
rezultă din lectură şi meditaţie este jumătate din metodologia pe care ne-o 
ofetă Hugo din Saint-Victor în această Artă a lecturii şi singura cate poale 
fi, cu adevărat, transmisă. 

Ştiinţele se reduc la patru, care le cuprind pe toate celelalte: ştiinţa teo- 
retică este cea care caută să descopere adevărul; ştiinţa practică este cea care 
priveşte disciplinarea moravurilor; cea mecanică are de acţiunile noastre; 
logica ne învaţă arta vorbirii frumoase şi a polemici. Ştiinţa teoretică sau 
speculativă cuprinde teologia, matematica şi fizica; matematica se împarte, 
la tîndul ei, în aritmetică, muzică, geometrie şi astronomie. Şiiinţa practică 
se subimparte în morală individuală, familială şi politică. Mecanica se sub- 
împarte, şi ea, în şapte ştiinţe: ţesut, armurărie, navigaţie, agricultură, vinătoa- 
re, medicină, teatru, În sfirşit, a patra parte a filozofiei, logica, se împarte în 
gtamatică şi arta vorbirii, cea din urmă cuprinzind teoria demonstraţiei, reto- 
tica şi dialectica. 

Din toate aceste ştiinţe, şapte merită în mod deosebit să fie studiate şi 
aprofundate: sînt cele care alcătuiesc rivium-ul şi quadrivium-ul. Li se dă 
acest nume pentru că sint ca nişte căi care conduc şi familiarizează sufletul 
cu înțelepciunea. Cei de odinioară le cunoşteau atit de bine, iar această cu 

poaştere i-a făcut atit de înţelepţi, încît au scris mai multe lucruri decît putem 
noi să citim; profesorii noştri, dimpotrivă, nu ştiu sau nu vor să păstreze, 
atunci cînd învaţă, măsura care se cuvine, şi de aceea avem noi mulţi învăţaţi 
şi puţini înţelepţi. Drept pentru care abatele de la Saint-Victor le închină acest 
tratat despre învăţătură. 

Se vede deci că teologul nostru, deşi mistic, este înainte de toate un dascăl 
dornic să-şi vadă elevii urmînd, ca şi alţii şi mai bine decit alţii, cursul obiş- 
nuit al ştiinţelor profane. Şi chiar insistă cu putere asupra faptului că cele 
şapte arte liberale sînt de nedespărțit şi că este întotdeauna greşit, dacă ţii să 
ajungi la adevărata înțelepciune, să te consacri unora dintre ele lăsind-le deo- 
parte pe celelalte. Ştiinţele fundamentale sînt legate şi se sprijină reciproc, în 
aşa fel încât, una dacă lipseşte, celelalte nu mai sint de ajuns să dea un filozof. 
Hugo nu numai că afirmă necesitatea cunoştinţelor profane, dar îşi şi repre- 
zintă dobîndirea cunoaşterii umane sub un aspect care n-ate nimic mistic. 
Teoria lui despre cunoaştere este teoria aristotelică a abstracţiei, pe care o 
interpretează, de altfel, într-un sens pur psihologic, aşa cum o făcuse Abae- 
lard şi cum se mai face în zilele noastre în manualele elementare de psiho- 
logie. Pentru Hugo, abstragerea constă doar în concentrarea atenţiei spre un 
element din realitate ca să-l priveşti separat. Exemplul-tip de abstragere este 
cea a matematicianului, care, desfăcînd cu raţiunea faptele amestecate ale rea- 
lităţii, „priveşte“ punctul, linia şi suprafaţa ca lucruri deosebite, deşi în reali- 
tate ele sînt amestecate. Merită să remarcărm că această teorie, cunoscută nu- 
mai pe cale logică, a putut fi acceptată şi interpretată de mini foarte diferite 
cum au fost Abaelară, loan din Salisbury, Isaac Stella şi Hugo din Saint- 
Victor. Succesul logicii lui Aristotel a pregătit căile triumfului pe care aveau 
să-l cunoască în secolul al XIII-lea, îndată ce au fost traduse în latină, operele 
lui filozofice. 

Hugo din Saint-Victor încununează deci cu o mistică o filozofie care pot- 
nea de la însuşirile obişnuite ale inteligenţei. Dar şi această mistică urmăreşte 
nu atit să ne atribuie experienţe sau revelații ieşite din comun, cît să caute 
interpretări alegorice ale lucrurilor naturale şi să conducă sutletul pe cărările 
reculegerii la pacea şi bucuria lăuntrice, Asemenea arcei lui Noe, care pluteşte 
pe apele potopului, sufletul pluteşte pe oceanul lumii; trebuie să răminem în 
arcă, aşteptînd să treacă urgia şi să înceteze potopul, vom ieşi mai tirziu, cînd 
lumea de afară nu va mai avea nimic pieritor, iar omul lăuntric, nimic per- 
vertit;, vom intra în pacea veşnică şi în casa Domnului. 

Opera lui Hugo din Saint-Victor merită să ne reţină atenţia chiar şi numai 
sub raportul conţinutului. De Sacramentis este deja o vastă Summa teologică, 
de proporții şi alcătuire remarcabile; în ea, toată istoria lumii îşi găseşte loc 
şi se adună în jurul celor două mari fapte care marchează momentele-cheie, 
creaţia şi mîntuirea: opera de creare, prin care s-au făcut lucrurile care nu 
erau încă, adică alcătuirea lumii din toate elementele ei; opera de mântuire, 
prin care s-a refăcut ceea ce pierise, adică întruparea Cuvîntului şi sfintele 
taine. Conţinutul Sfintelor Scripturi îl constituie opera de mîntuire; obiectul 

ştiinţelor profane este opera de creare. A trebuit totuşi ca Scripturile să arate 
cum s-a făcut lumea, căci nu se putea explica izbăvirea omului fără descrierea 
căderii lui în păcat, şi nici căderea lui în păcat nu se putea povesti fără a se 
vorbi despre crearea lui. Or, cum lumea s-a făcut avind ca finalitate omul, 
ca să se înțeleagă crearea omului e nevoie să se explice crearea lumii întregi; 
interpretările raţiunii pot lămuri însă cu folos istorisirea din Scriptură. De 
fapt, în cele pe care le propune, Hugo din Saint-Victor se inspiră în special 
din Sfîntul Augustin, reducîndu-le cu adevărat la strictul necesar; dar puţinul 
pe care îl dă are adesea un parfum deosebit, pentru că augustinismul îl con- 
duce pe Hugo la poziţii analoage cu cele susţinute mai tîrziu de Descartes. 
De la Sfintul Augustin (Solilog. II, 1, 1) preia mai ales tema lui CogiroS!, 
atît de frecventă în Evul Mediu, preluată mai tirziu de Scottus Eriugena în 
De divisione naturae (|, 50), de unde Herricus din Auxerre o împrumută pen- 
tru una din glosele lui, şi care reapare aici într-o formă deosebit de clară. 
Hugo postulează, într-adevăr, că prima noastră cunoştinţă este aceea că exis- 
tăm. Nu putem să nu ştim că existăm; și mai exact, sufletul nu poate să nu 
ştie că există şi că nu este trup; dar mai ştim că nu am existat dintotdeauna 
şi că am avut un început; a trebuit deci un prim autor al fiinţei noastre, care 
este Dumnezeu. Această deducție anunţă demersul analog pe care îl vor urma 
Meditaţiile metafizice. Hugo din Saint-Victor mai admite, aşa cum va face 
Descartes, că Dumnezeu nu vrea lucrurile pentru că sînt bune, ci ele sînt bune 
pentru că le vrea Dumnezeu. „Prima cauză a tuturor lucrurilor este voința 
Creatorului; nici o cauză anterioară nu o pune în mişcare, pentru că este veş- 
nică; şi nici o cauză ulterioară nu o îndreptăţeşte, pentru că este dreaptă de 
la sine. Într-adevăr, voinţa lui Dumnezeu nu este dreaptă pentru că ce a vrut 
el este drept, ci ceea ce a vrut el este drept, tocmai pentru că l-a vrut... Prin 
urmare, dacă cineva va întreba de ce e drept ceea ce e drept, i se va răspunde 
adevărat: pentru că este potrivit voinţei lui Dumnezeu, care este drept. Şi dacă 
va mai întreba de ce este dreaptă voința lui Dumnezeu, i se va răspunde ade- 
vărat că prima cauză, care este prin sine ceea ce este, nu are cauză, Numai 
din ea au ieşit toate cîte sînt, iar ea nu a ieşit din nimic, pentru că e veşnică.“ 

Studierea operelor lui Richard din Saint-Victor (+ 1173), discipol şi suc- 
cesor al lui Hugo, n-ar adăuga nici o trăsătură novă la ceea ce ştim despre 
filozofia medievală, dar el a fost unul din marile nume ale misticii specula- 
tive. Deşi nu a fost, cum se spune uncori, primul care să ceară o fundamentare 
la nivelul sensibilelor a dovezilor despre existenţa lui Dumnezeu, a subliniat 
totuşi această exigenţă mai apăsat decit o făcuse Anselm în Monologium. Şi 
trebuie să notăm că este insufleţit tot de spiritul anselmian şi, dincolo de el, 
de cel al Sfîntului Augustin. Toate dovezile despre existenţa lui Dumnezeu 
preiau ceva din domeniul sensibilelor şi se deosebesc tocmai prin acest îm- 
prumut. Pentru Richard, ca şi pentru Anselm sau Sfintul Augustin, lumea 


S1 [eu] gindesc (7b. iat.). 


284 FILOZOFIA ÎN SECOLUL AL XII-LEA 

sensibilă oferă gîndirii mai ales noțiunea de realitate schimbătoare, şi mar- 
cată, prin urmare, de o deficiență ontologică. Prin opoziţie, raţiunea. deduce 
noţiunea de realitate imuabilă şi suficientă ontologic (essentia), căreia exis- 
tenţa îi aparţine cu drepturi depline. Acestea sînt dovezile existenţei lui Dum- 
nezeu la Richard din Saint-Victor. Analizarea, în tratatul său De Trinitate, a 
dovezii prin necesitatea de a opune o fiinţă veşnică ființei care are un început, 
a dovezii prin treptele desăvârşirii şi a dovezii prin ideea de posibilitate, este 
foarte solid clădită şi ar fi de ajuns ca să dovedească remarcabilele calităţi 
de dialectician ale acestui mistic. 

De altfel, Richard foloseşte foarte mult raţiunea în materie de teologie şi 
teclamă stăruitor dreptul de a căuta „raţiuni necesare”, adică obligatorii din 
punct de vedere dialectic, chiar pentru dogme precum cea a Treimii. În aceas- 
tă privinţă, se situează întru totul firesc pe drumul care merge drept de la 
Sfintul Anselm la Duns Scottus. Opera lui teologică e încununată de teoria 
facultăţilor superioare ale sufletului, care face din curăţarea inimii condiţia 
necesară a cunoaşterii mistice. După ce l-a căutat pe Dumnezeu în natură şi 
în fimmusețea sensibilă, sufletul depăşeşte simpla imaginaţie şi îi adaugă ju- 
decata: el se află atunci în imaginaţia sprijinită de rațiune; o nouă strădanie 
îl aşază în raţiunea sprijinită de imaginaţie, apoi în rațiunea pură, şi, în sfirşit, 
deasupra raţiunii. Pe cea mai înaltă treaptă a cunoaşterii, sufletul — de-acum 
dilatat şi ridicat — se pierde pe sine şi contemplă în adevărul ei gol lumina 
supremei Înţelepciuni, în acele rare clipe în care îi este ea hărăzită pe această 
lume. 

Prin simbolismul lor înflăcărat, marile opere mistice ale lui Richard, De 
praeparatione animi ad contemplationem sau Beniamin minor, şi De gratia 
contemplationis sau Beniamin maior vor exercita o influenţă adincă asupra 
unor doctrine ale veacului al XIII-lea. Se poate spune că un lanţ neîntrerupt 
îl leagă pe Sfintul Anselm de victotrini şi de Sfintul Bonaventura, opera celui 
din urmă nefăcînd altceva decît să continue această tradiţie şi să o adapteze 
la noile condiţii în care a trăit Bonaventura. Cu siguranță că vom înţelege şi 
mai bine acest lucru atunci cînd se vor publica în întregime operele unui al 
treilea victorin, al cărui nume rămîne încă pentru noi semnul unei doctrine 
puţin cunoscute, dar pe care o putem bănui: Thomas Gallus (Verceilensis, 
+ 1246). Ar fi inexact să-i rezumăm pe teologii din Saint-Victor cu simplul 
epitet de mistici: în sintezele lor vaste şi cuprinzătoare, ei au ştiut să păstreze 
cîte un loc fiecărei activităţi spirituale a omului, iar filozoful îşi găseşte în 
ele partea lui, ca şi teologul şi misticul. Nimic nu ne demonstrează mai bine 
însemnătatea victoriei câştigate de speculaţia filozofică, decit uniunea intimă 
şi armonia dintre mistică şi rațiune, aşa cum le găsim împlinite la victorini. 
La sfirşitul veacului al XII-lea, este un fapt evident că partizanii unei filozofii 
puse în slujba credinţei au cîştigat lupta împotriva teologilor adepţi ai strictei 
tespectări a practicilor şi susținătorilor simplei metode a autorităţii. Mai ră- 
mâne ca studierea operelor ştiinţifice ale lui Aristotel să aducă gîndirii medie- 
vale materialul principiilor şi conceptelor care îi lipsesc încă, şi marile sinteze 
filozofico-teologice se vor putea de îndată constitui. 

IV. — ALANUS DIN LILLE ŞI NICOLAUS DIN AMIENS 


Alanus din Lille (Doctor universalis) este una din marile figuri ale vea- 
cului al XII-lea. Larg deschis influențelor platoniene provenite din Chartres 
şi puternic pătruns de cultura clasică din regiunea văii Loarei, Alanus din 
Lille s-a dus să-şi sfîrşească zilele în abaţia din Citeaux (Cistercium, 1203). 
Cu toate acestea, el nu a aparţinut nici uneia din grupările pe care le-am în- 
dlnit pînă acum. Cu el, pătrund în gîndirea medievală noi influenţe platonie- 
ne, iar lumea occidentală căreia i se adresează este deja foarte asemănătoare 

cu cea din secolul al XIII-lea. Alanus nu filozofează pentru elevii dintr-o 
şcoală minăstirească. Preocupările lui țintesc mai departe şi privesc: marele 
public căruia i se adresează predicatorii, în folosul cărora scrie Ars praedi- 
candi; corupţia generală a moravurilor, cate îi inspiră De planctu naturae; 
şi, mai ales, sectele necreştine care ameninţă creștinătatea şi împotriva cărora 
îşi îndreaptă, asemenea unui nou Irineu, cele patru Cărţi din De fide carholica 
contra haereticos. Cu el, ajungem deci în momentul în care, după secole de 
cuceriri neîntrerupte, creştinismul se va afla din nou în defensivă şi va trebui 
să se asigure, cu ajutorul unui nou Contra Gentes, de soliditatea propriilor 
poziţii. 

Sectele anticreştine la care se referă Alanus din Lille se află, unele, înăun- 
trul creştinătăţii, cum sînt catarii şi valdensii, iar altele răspindite în lume, ca 
evreii şi musulmanii. Alanus le atacă pe toate şi porneşte împotriva ereziilor 
ptecum eroii Antichității, care au curăţat cu curaj fața pămîntului de tot soiul 
de monştri, Hercule sugrumîndu-l pe Anteu, şi Tezeu ucigînd Minotaurul. 
Trudă cu adevărat fără sfîrşit, căci cu Hidra din Lema puteai s-o scoţi la 
capăt, dar ereziile sînt ca furnicarul! Alanus se leagă mai întîi de albigenzi 
şi de catari, găsind un prilej foarte bun să înveţe din etimologii. Din cîte ne 
asigură, catar vine de la catas2, adică fluxus%3, căci catarii se risipesc în păca- 
te; sau de la casti, pentru că se consideră neprihăniţi şi drepţi; sau de la 
catus%5, pentru că, se zice, „sărută fundul unei pisici, spunînd că aşa li se 
arată Lucifer“. În rezumatul pe care ni-l dă Alanus, doctrina lor se înfăţişează 
ca o supravieţuire a dualismului lui Mani. Există două principii ale lucrurilor, 
principiul luminii, care este Dumnezeu, şi principiul întunericului, care este 
Lucifer. De la Dumnezeu vin cele ale spiritului, suflete şi îngeri; de la Lucifer 
vin cele lumeşti. Ca nişte adevăraţi urmaşi ai gnosticilor, aceşti eretici vor 
să-şi motiveze principiile atit prin autoritatea Scripturii, cît şi prin rațiune; 
deci Alanus îi combate, argumentind la rîndul lui pe ambele planuri. Lumea 
temporală este bună, căci din bunătate a făcut Dumnezeu lumea și din înţelep- 
ciune a supus-o vicisitudinilor timpului, ca să ne întoarcă la el, căci orice 
schimbare trimite la existența imuabilului şi orice mişcare dă de înţeles că 
există un repaus absolut. Cum să nu fie schimbătoare o lume creată? 


Omne quod est genitum, tendit ad interitums6. 


De fapt, Platon şi Boethius au stabilit că Dumnezeu, pe care e tot atit de 
greu să-l cunoşti pe cît e de greu să vorbeşti despre el o dată ce l-ai găsit, 
este cu adevărat singurul principiu al tuturor lucrurilor, chiar şi al diavolului. 


s2 de sus în jos (Ip. gr.). 

55 curgere (î8. la). 

54 curați (1. lat). 

55 pisică ([b. lat.). 

“6 Tot ceea ce este născut se-ndreaptă spre pieire (1P. tat.). 

Tot el creează şi sufletele, care nu sînt, aşa cum se spune, îngeri căzuţi şi 
azvirliţi în trupuri drept pedeapsă pentru greşelile lor. Această eroare duce la 
teoria pitagoreică a metempsihozei, care nu vede diferenţa specifică a înge- 
rilor, oamenilor şi animalelor. În aceeaşi măsură cu temporalul, carnalul e 
bun. Carnea nu e rea, căci chiar stricată şi neputincioasă, rămîne totuşi opera 
lui Dumnezeu: non tamen est caro maia, id est vitiosa, sed vitiata, seu infir- 
ma, nec ideo minus est a Deo. Este deci greşit să susţii că reproducerea cămii 
este o reproducere a răului şi să condamni din această cauză căsătoria. Unii 
dintre ereticii aceştia spun „că trebuie să te cureţi în orice chip de tot ce vine 
de la principiul întunericului, adică de la trup, şi că trebuie, prin urmare, să 
te dedai desfriului la întîmplare şi oricum, ca să te liberezi mai repede de 
natura stricată“. De aceea au condamnat căsătoria, ca potrivnică legii naturale, 
care vrea ca totul să fie stăpînit în comun, şi justifică, în plus, legăturile se- 
xuale, care sînt reale prin firea lor, aşa cum am văzut. La care Alanus răspun- 
de că legăturile sexuale nu sînt totdeauna un păcat şi că scopul căsătoriei este 
tocmai ca ele să nu fie aşa ceva. Punindu-se în calea desfriului, căsătoria nu 
se abate de la legea naturală, ci mai degrabă o îndreaptă, ierlindu-i de păcatul 
neînfrînării pe cei care nu-şi pot păstra neprihănirea. Vedem cît de ciudate 
erau libertăţile care se luau atunci faţă de dogmă, în acest Occident medieval 
pe care ni-l închipuim îmbibat de creştinism. Negarea învierii se întemeia, de 
pildă, pe negarea nemuririi sufletelor: quia anima perit cum corpore, sicut 
nostri temporis multi falsi Christiani, imo haeretici dicunt”?. lar aceşti creş- 
tini cunoşteau Biblia şi-l puteau cita în sprijinul tezei lor pe Solomon: Unus 
est interitus hominis et iumentorum, et aequa utriusque conditiost (Ecclezias- 
tul 3, 19) sau pe regele David: Spiritus hominis est vadens, et non rediens5? 
(Psalmul 77, 39). Motivele nu le lipseau; dacă sufletul animalelor este incor- 
poral ca şi al omului, de ce nu este, ca şi al acestuia, nemuritor? Or, este 
incorporal, căci poate să simtă şi să formeze imagini, nu i se recunoaşte însă 
nemurirea, astfel încît nici sufletul nostru nu este nemuritor. Alanus iese din 
impas deosebind în om două spirite: un spirit raţionai, incorporal şi nemuri- 
tor, şi un spirit fizic sau natural, în stare să simtă şi să formeze imagini, prin 
intermediul căruia se face unirea sufletului cu trupul şi care piere o dată cu 
acesta din urmă. 

Discipolii lui Petrus din Vaux (Petrus Valdo) au reprezentat o tendinţă 
mai puţin speculativă, dar foarte rezistentă, de vreme ce Biserica valdensă 
mai există şi astăzi. Acest „filozof fără judecată, profet fără previziuni şi apos- 
tol fără menire“, după cum spune Alanus, punea în primejdie rinduiala tai- 


*7 pentru că sufletul piere o dată cu trupul, după cum spun mulţi falşi creştini din vre- 
mea noastră, ba chiar eretici (1. lat.). 

se Căci soarta omului şi soarta dobitocului este aceeaşi: [precum moare unul, moare 
şi celălalt) şi toţi au un singur duh de viaţă, [iar omul nu are nimic mai mult decit dobi- 
tocul] (1. lat). 

5 [Şi-au adus aminte că trup sint] ei, suflarea ce trece şi nu se mai întoarce (îb, lar.). 

nelor bisericești şi structura sacerdotală a Bisericii şi lansa lozinci pe care, 
într-o bună zi, avea să le adopte Reforma: /sti Waldenses asserunt neminem 
debere obedire alicui homini, sed soli Deo%. Valdensii socoteau într-adevăr 
că, mai degrabă decit taina hirotonirii, virtutea îl face pe preot. Împotriva 
evreilor, trebuia să se susţină dogma Sfintei Treimi şi divinitatea Mesiei, care 
este Cristos. Mai răminea Mahomed, cuius monstruosa vita, monstruosior 
secta, monstruosissimus finis in gestis eius manifeste reperitur$!. Monoteiști 
ca şi creştinii, duşmani ai Treimii ca şi evreii, aceşti sarazini, sau păgîni, cum 
li se spune de obicei, nădăjduiesc la o beatitdine materială după moarte, 
practică poligarmia, cred că se spală de păcate prin simple abluţiuni corporale 
şi îi învinuiesc pe creştini pentru cultul imaginilor. Astfel, începînd cu sfir- 
şitul veacului al XII-lea, creştinismul şi-a dat seama cine-i vor fi principalii 
duşmani în secolul al XIII-lea şi-şi mobilizează deja împotriva lor toate re- 
sursele argumentării biblice şi filozofice de care dispune. Alanus din Lille 
merge şi mai departe: ca să înfrunte duşmanul cu mai multe şanse de reuşită, 
el îşi propune o revizuire şi chiar o modificare a metodelor teologice. 
Încercarea lui Alanus stă sub semnul spiritului unui mare înaintaş, a cătui 
metodă o preia şi o dezvoltă. La începutul tratatului Quomodo substantiae in 
eo quod sint, bonae sint, cum non sint substantialia bona (n ce fel sint sub- 
stanţele bune în ceca ce sînt, deşi nu sint bunuri substanţiale), Boethius vor- 
beşte despre Hebdomades (ex Hebdomadibus nostris) ca despre o lucrare pe 
care ar fi scris-o, dat o face în termeni atit de obscuri, încît nu putem fi 
absolut siguri de sensul lor. Cum tratatul amintit, cu titlu puţin cam lung, se 
dă drept explicaţia uneia dintre problemele discutate în Hebdomades, Evul 
Mediu s-a obişnuit să-l intituleze De Hebdomadibus. Oricât de obişnuit de- 
venise, titlul rămînea misterios. Explicind metoda pe care-şi propune să o 
urmeze, Boethius declară că începe, aşa cum se face de obicei în matematică 
şi chiar şi în alte discipline, prin a propune termenii şieregulile pornind de la 
care să demonstreze ceea ce urmează (Ur igitur in mathematica fieri sole, 
caeterisque etiam disciplinis, proposui terminos regulasque quibus cuncta 
quae sequuntur efficiam). Or, Alanus din Lille, cate nu ştia greaca, a înţeles 
de aici că termenul hebdomades înseamnă maxime, sau axiome, lucru care 
nu se susţinea; dar şi că teologia putea şi chiar trebuia să se clădească de- 
ductiv pornind de la termeni definiţi în prealabil, ceea ce reprezenta o idee 
dintre cele mai interesante, pe care, deşi îndeobşte s-a folosit cu precădere o 
altă metodă, alţii aveau să o reia după el. Un asemenea procedeu era inapli- 
cabil pentru teologii preocupaţi mai ales să pornească de la datele credinţei 
şi de la textele Scripturii, dar folosea foarte mult unei opere apologetice pre- 


% Aceşti valdensi afirmă că nimeni nu trebuie să se supună altui om, ci numai lui 
Dumnezeu (fb. laz.). 

6i a cărui viaţă ciudată, învăţătură mai ciudată, sfirşit foarte ciudat se dezvăluie în mod 
evident în faptele sale (fb. lat.). 


ALANUS DIN LILLE ȘI NICOLAUS DIN AMIENS 289 


cum cea a lui Alanus din Lille, tocmai pentru că-i permitea să meargă în 
întîmpinarea credinţei cu o serie de raționamente riguros înlănțnite. 

Se pare că tocmai aceasta a fost intenţia principală a lui Alanus din Lille 
în De fide catholica. Ca să-i convingă fără putință de tăgadă pe eretici de 
croate, el trebuia să facă din teologie o ştiinţă sau, mai bine zis, să-i confere 
o rigoare egală cu cea a celorlalte ştiinţe, supunind-o exigenţelor metodei lor. 
Orice ştiinţă se clădeşte însă pe reguli ca pe o temelie. Să nu vorbim de gra- 
matică, ale cărei reguli sînt arbitrare; însă dialectica, retorica, motala, fizica, 
aritmetica şi muzica îşi au proptiile lor maxime, sau cum vrem să le spunem, 
pe care se sprijină şi în care sînt ca şi cuprinse. Teologia le are pe ale ei, mai 
subtile şi mai ascunse decît celelalte, dar imuabile şi necesare, pentru că 
obiectul lor este necesitatea şi imuabilul, în timp ce ştiinţele celelalte nu se 
întemeiază decit pe cursul obişnuit al naturii, care este o tegularitate, şi nu o 
necesitate. Tratatul lui Alanus din Lille purtind titlul Maximae theologiae sau 
Regulae de sacra theologia îşi propune să adune şi să ordoneze aceste axio- 
me. Principiul care stabileşte ordinea acestor maxime este să se meargă de 
la cea mai universală din toate la cele pe care le conţine; cel care stă la baza 
alegerii lor este să nu se reţină decît cele pe care nu le cunoaşte toată lumea; 
modul de a găsi maxima cu adevărat primordială şi universală este să ne 
asigurăm că avem de a face cu o communis animi conceptio, altfel spus cu 
o propoziţie evidentă nemijlocit, care să nu poată fi demonstrată de nici o 
alta, dat care, dimpotrivă, să poată sluji la demonstrarea celorlalte. 

Această maximă supremă sau axiomă primordială este că monada € cea 
pin care orice lucru este unul: Monas est qua quaelibet res est una. Această 
formulă e de ajuns ca să avertizeze că un drum nou s-a deschis pentru gindi- 
rea medievală. Într-adevăr, în De fide catholica (|, 30) Alanus citează ceca 
ce el numeşte Aphorismi de essentia summae bonitatis, adică Liber de Causis, 
a cărui stursă imediată ştim că este Proclos, iar cea îndepărtată Plotin. EI îi 
adaugă un supliment de platonism prin Asclepius de Pseudo-Apuleius, pe care 
i-l atribuie lui Hermes Trismegistul şi pe care îl citează, tot în De fide carho- 
lica (UL, 3), sub titlul de Logostileos, adică Verbum perfectum. Ca să lămu- 
rească tezele neoplatoniene pe care le preia, Alanus recurge în mod firesc la 
Boethius, a cărui gindire mergea tot pe urmele jui Platon. Monada, sau Uni- 
tatea absolută postulată de prima maximă, nu este altceva decît Dumnezeu. 
Pomind de la această noţiune, Alanus se străduieşte să recupereze diferitele 
momente ale realităţii aşa cum sînt ele înţelese de gindirea creştină, dar fără 
să părăsească o clipă planul ontologiei platoniene. În ordinea fiinţei, raportu- 
rile dintre superior şi inferior se traduc pentru el în termeni de raporturi între 
unu şi multiplu, identitate şi alteritate. Realul se împarte în trei niveluri: su- 
praceresc, care este unitatea absolută, sau Dumnezeu; ceresc, care este îngerul 
şi în care apare şi prima alteritate, pentru că este primul creat de Dumnezen 
şi primul muabil: această alteritate este şi ptima pluralitate; în sfîrşit, suboe- 
resc, cate este lumea corpurilor în care ne aflăm şi împărăţia piuralităţii pro- 
priu-zise. Tot ce este unitate în altezitate, apoi în pluralitate, vine de la Mo- 

nadă. De la ea vine deci toată fiinţa, căci numai acela este care e simplu și 
imuabil; iar în ce priveşte testul, care nu rămîne niciodată în aceeaşi stare, 
nu este: Sola monas est, id est solus Deus vere existit, id est simpliciter et 
immutabiliter ens; caetera autem non sunt, quia nunguam in eodem statu 
persistuniS2. 

Cu desăvirşire simplă, Monada produce multiplul, dar naşte unitatea. Ceea 
ce dă naştere este un alt sine, Fiul, şi tot un alt sine, Duhul Sfint, purcede 
din Tatăl şi din Fiul. Autorul lui Asclepius aproape că a înțeles adevărul în 
această privinţă, atunci cînd scria: „Dumnezeul suprem a făcut un al doilea 
Dumnezeu; |-a iubit ca pe singurul lui fiu şi l-a numit fiu a] veşnicei lui 
binecuvintări,“ Să fi spus născut, în loc de făcut, şi formula lui ar fi fost 
desăvizșită! Alanus mai găseşte o formulă, de data aceasta cu totul, pe gustul 
lui, într-o altă lucrare, pe care i-o atribuie, ca şi pe Asclepius, tot lui Hermes 
Trismegistul, dar identificată astăzi drept o scriere medievală. E vorba despre 
un Liber Hermeris, în care douăzeci şi patru de filozofi propun douăzeci şi 
patru de definiţii diferite ale lui Dumnezeu. Aici a găsit Alanus formula re- 
luată adesea după el: Monas gignit monadem et in se suum reflectit ardo- 
remS5, pe care o interpretează astfel: dacă Monada naşte, acest lucru nu poate 
fi decît tot o Monadă, care este Fiul; şi adaugă că propria ei înflăcărare se 
răsfrînge asupra ei înseşi, pentru că Duhul Sfînt purcede din Tatăl şi din Fiul 
(Max. theol. ID). 

Din această formulă decurge alta, şi mai renumită, pe care Alanus o preia 
din aceeaşi scriere. Născînd o unitate care este un alt sine, Monada este, în 
acelaşi timp, principiu şi scop, fără să aibă totuşi început sau sfîrşit. Fiind 
ptincipiu şi scop, ea se aseamănă cu o circumferință care învăluie totul; fie- 
care creatură stă în ea ca un fel de centru, care nu este decit un punct, faţă 
de circumferință; deci se poate spune că Deus est sphaera intelligibilis, cuius 
centrum ubique, circumferentia nusquam% (Max. theol. VII). Răspindită de 
Pascal, la care primeşte, de altfel, un alt înţeles decit ia Alanus din Lille, 
formula este atribuită de Rabelais, în Le Țiers livre, cap. XIII, lui Hermes 
Trismegistus; reapare la Petrus Ramus, Pierre Charron, Giondano Bruno şi la 
nenumărați alţi scriitori din toate vremurile, Voltaire va afirma că provine de 
la Timaios din Locri, dar Pascal ar fi putut să o citească în zece lucrări di- 
ferite; adevărata ci origine este un modest apocrif medieval pseudo-hermetic, 
Liber XXIV philosophorum. 

O unitate cu desăvirşire simplă e tot ceea ce ea este: omne simplex esse 
Suum, et id quod est, unum haberSS; ca nu poate să fie cauza a nimic, ci este 
formă pură, iar cum Dumnezeu, care este această formă, este cauza tuturor 


& Există numai Monada, adică există cu adevărat numai Dumnezeu, adică cel ce fiin- 
țează în mod unic şi imuabil; însă celelalte nu există, pentru că niciodată nu persistă în 
aceeaşi stare (Ib. lar.). 

4% Monada naşte monadă şi-şi răsftinge fervoazea asupra ei inseşi (1. lar.) 

4 Dumnezeu este o sferă inteligibilă, al cărei centru este pretutindeni, iar circumferința 
nicăieri (IP, lat.). 

5 are unitate intreaga sa fiinţă simplă şi ceea ce este ([b. lat). 

lucrurilor, se spune pe bună dreptate că toate îşi iau fiinţa de la formă: Cum 
Deus forma dicatur, quia omnia informat, et omnibus esse donat, recte omne 
esse a forma esse dicitur€6. În acest sens, Dumnezeu este fiinţa a toate cîte 
sînt, căci este cauza lor, dar nu există nimic care să fie fiinţa lui Dumnezeu, 
căci nu există nimic de care să ţină Dumnezeu. Forma divină este „formalis- 
simă“: formă pentru toate, ca nu e informată de nimic. Sprijinindu-se pe aces- 
te principii, Alanus dezvoltă amănunţit regulile de limbaj obligatorii cînd se 
vorbeşte despre Dumnezeu, defineşte apoi atotputernicia divină (şi atinge, în 
această privinţă, importanta problemă dacă tot realul este posibil: Reg. LX), 
raportul dintre contigentele viitoare şi providenţă şi genul de necesitate care 
rezultă de aici, natura binelui natural, a binelui şi răului voluntare, ajungînd 
astfel la problema păcatului, a harului, a lui Cristos şi a tainelor. Alanus în- 
cheie cu o serie de zece Reguli despre cauzalitate şi stabileşte în ce sens este 
valabilă fiecare dintre ele în teologie, în filozofie sau în ambele ştiinţe deo- 
potrivă. În ultima din aceste Reguli (cap. CXXV), se susţine că există o cau- 
ză, unitatea, a cărei afirmare este implicată în afirmarea oricărei alte cauze: 
haec causa est unitas: omnem enim proprietatem unitas comitaturS?. A spune 
că Socrate este om prin umanitate echivalează cu a spune că este unul prin 
unitatea care însoţeşte această umanitate; a spune că este alb înseamnă a-i 
atribui şi unitatea adiacentă albejii, şi tot aşa despre celelalte proprietăţi ale 
subiectului, cu excepţia, poate, a individualităţii, care este firesc una. Alanus 
îşi menţine stilul axiomatic de la un capăt la celălalt al tratatului. Exista acolo 
ideea unui gen de teologie posibilă, redusă la formule abstracte şi desfăşurată 
prin înlănţuirea de propoziţii riguros deduse. Boethius şi Liber de Causis con- 
vergeau în a sugera această metodă, dar Aristotel avea curind să sugereze 
alta, mă flexibilă şi, în acelaşi timp, mai liberă, care în cele din urmă se va 
impune. 

De fapt, faima lui Alanus din Lille se datorează unor lucrări de un gen 
cu totul diferit, Anziclaudianus şi De planctu naturae. La începutul poemului 
intitulat Rufinus, poetul Claudianus chemase toate viciile ca să-l pervertească 
pe prefectul Rufinus şi să-l ducă astfel la pierzanie; în propriul lui poem, 
Alanus socotește, dimpotrivă, că Natura doreşte să vadă nașterea unui om 
desăvirşit şi cheamă toate ştiinţele şi toate virtuțile care să-l făurească. De 
unde şi titlul acestui poem, Anziclaudianus (uneori Antirufinus), ai cărui ale- 
xandrini migăloşi nu au altă poezie decît rămăşiţele clasice cu care se împo- 
dobesc fără scrupule. Opera e plină de locurile comune scolastice ale vremii, 
inclusiv Noys (VI, 8) care, la porunca Creatorului, pregăteşte ideea de minte 
oinenească desăvirşită care trebuie creată. 


% Deoarece Dumnezeu e numit formă pentru că pe toate le formează şi dă tuturor 
fiinţă, se spune pe bună drepiate că orice ființă este de la formă (/b. laz.). 
$ această cauză este unitatea; căci unitatea însoeşte orice proprietate (Ib. laz.), 

De planctu naturae îşi datorează titlul începutului, în care Natura se plîn- 
ge de fărădelegile săvirşite împotriva ei de sodomiţi. Lucrarea e scrisă în for- 
mă de cantafabulă, în proză şi în versuri alternate, după modelul lui De conso- 
latione philosophiae de Boethius. Ca operă literară, este inferioară modelului, 
şi chiar lui De mundi universitate de Bernardus Silvestris; dar figura alegorică 
a Naturii, care o domină, nu e lipsită de măreție, şi Alanus găsește, cind o 
face să vorbească sau vorbeşte despre ea, accente frumoase. Aceasta se da- 
torează faptului că el exprimă una dintre convingerile cele mai profunde şi 
mai răspindite ale vremii. Aşa cum apare în De planctu naturae, Natura re- 
ptezintă tocmai fecunditatea nesecată din care țişneşte mulțimea nesfitşită a 
fiinţelor. Este izvorul vieţii universale, regula, legea, ordinea, frumuseţea şi 
scopul fiinţelor, şi nu doar cauza lor. Oricât am slăvi-o în operele sale, şi tot 
n-ar fi de ajuns, numai să nu uităm să o subordonăm lui Dumnezeu. Alanus 
are cu siguranţă meritul de a fi dat un chip, prin această figură alegorică, 
pentru ceea ce s-ar putea numi „naturalismul creştin“ al veacului al XII-lea: 
sentimentul intens al acestei realităţi puternice care este natura, văzută ca 
lucrătoare a lui Dumnezeu. Atit de mindră de sine atunci cînd îşi descrie 
operele, Natura se smereşte de îndată ce se întoarce înspre Creatorul ei: „Ac- 
ţiunea lui e simplă, a mea e multiplă; opera lui îşi e suficientă, a mea se 
destramă; opera lui e minunată, a mea e muabilă; ... el face, eu sînt făcută; 
el este creatorul, iar eu, creaţia; sint creaţia acestui creator; el creează din 
nimic, cu îmi cerşesc materia creaţici; el acţionează în numele lui, eu acţionez 
sub al lui.“ De aceea, ştiinţa naturii, care depinde de Dumnezeu, trebuie să 
recunoască jurisdicţia ştiinţei lui Dumnezeu: „Ca să aflaţi că puterea mea e 
neputinţă faţă de ştiinţa sfintă, ... cercetaţi ştiinţa teologică, al cărei adevăr 
e mai vrednic de încuviințarea voastră decit tăria raţiunilor mele. După cum 
ne învaţă credinţa, omul îşi datorează naşterea acţiunii mele, dar renaşterea 
— autorităţii lui Dumnezeu.“ Teologia şi Natura gindesc uneori diferit, dar 
nu contrar una alteia. Demersurile lor sînt cele care se îndreaptă de cele mai 
multe ori în sens opus: Natura merge de la rațiune la credinţă, teologia merge 
de la credinţă la rațiune; „eu“, spune Natura, „ştiu ca să cred, ea crede ca să 
ştie; eu încuviinţez ştiind, ca ştie încuviinţind“. Nimic originat în cele de tnai 
sus; valoarea unor asemenea rînduri stă, dimpotrivă, în exprimarea spiritului 
unei epoci în care s-a crezut că, prin supunerea naturii faţă de înţelepciunea 
lui Dumnezeu, ncasemuita ei măreție nu va fi scăzută, ci mai degrabă lăudată. 
La fel se poate spune şi despre cosmogonia pe care Alanus o rezumă în for- 
mule literare: asemenea Demiurgului din Țimaios, Natura lucrează fără să 
piardă din vedere modelul Ideilor divine. Argumentările din Romanul Tran- 
dafirului al lui Jean de Meun se vor alimenta din plin din De planctu naturae 
şi, cu toate că acest fapt nu trebuie să ne ducă la concluzia că cele două opere 
sint identice ca spirit, putem vedea în el cel puţin un semn de înrudire. 

Printre operele atribuite lui Alanus din Lille, se află un remarcabil tratat 
de teologie, intitulat De arte catholicae fidei, pe care istoria l-a redat adevăra- 
tului ei autor, Nicolaus din Amiens. Exigenţele metodologice sînt aici împin- 

se chiar mai departe decîi în Maximele lui Alanus din Lille. Nicolaus din 
Amiens ştie că ereticii nu ţin deloc seama de argumentele bazate pe autoritate 
şi că mărturiile Scripturii îi lasă complet indiferenți; cu asemenea adversari, 
nu rămîne decit să se recurgă la rațiune. De aceea, spune el, „am tînduit cu 
grijă raţiunile probabile care ne susţin credinţa şi pe care o minte clarvăzătoa- 
re să nu le poată nicicînd respinge, astfel încît cei care nu vor să creadă în 
prorociri şi în Evanghelic să ajungă la ele măcar pe calea argumentelor ome- 
neşti. De fapt, Nicolaus din Amiens nu crede că aceste argumente sînt capa- 
bile să pătrundă în întregime şi să lămurească pe deplin sensul credinţei, dar 
vrea măcar să ordoneze aceste argumente ale credinţei într-un mod convin- 
gător, prezentindu-le sub formă de definiţii, disocieri şi propoziţii înlănţuite 
într-o ordine anume. Planul general al lucrării este cel urmat cîndva de Scot- 
tus Eriugena şi Anselm din Laon şi care, de la Petrus Lombardus, va tinde 
din ce în ce mai mult să ajungă tradiţional, cel puţin în liniile lui principale: 
Dumnezeu, Lumea, Crearea Îngerilor şi a Oamenilor, Mîntuitorul, Tainele şi 
Învierea. În amănuntele expunerii însă, Nicolaus din Amiens dă dovadă de o 
incontestabilă originalitate. Întreaga sa lucrare se bazează pe definiţii, postu- 
late şi axiome. Definiţiile fixează sensul termenilor: cauză, substanţă, materie, 
“formă etc.; postulatele sînt adevăruri nedemonstrabile; axiomele sînt propo- 
ziţii pe care nu le poţi auzi fără să nu le admiţi. Pornind de la aceste principii, 
Nicolaus din Amiens îşi desfăşoară lanţul propoziţiilor şi demonstrațiilor silo- 
gistice aproximativ aşa cum îşi aşeza Descartes dovezile despre existenţa lui 
Dumnezeu, iar Spinoza — Etica. Secolul al XIII-lea nu va manifesta un simţ 
mai puternic al exigenţelor demonstraţiei raţionale, dar nici nu-şi va tepre- 
zenta idealul de ştiinţă sacră ca o theologia more geometrico demonstrata, 

Nicolaus a reuşit destul de bine să dea operei lui un aspect euclidian. 
Avantajul incontestabil al acestei metode este înlăturarea argumentărilor in- 
utile. Împărţită în cinci cărţi foarte scurte, teologia lui Nicolaus începe cu o 
serie de definiţii (cauză, substanță, materie, formă, mișcare etc.); continuă cu 
trei postulate şi şapte axiome, după care nu-i mai rămâne decît să construiască 
şirul teoremelor după regulile obișnuite ale geometriei: Quidquid est causa 
causae est causa causati; Nihil seipsum composuit vel ad esse perduxit; Ne- 
que subiecta materia sine forma, neque forma sine subiecta materia aciu esse 
potesP. Primele trei teoreme duc la următoarea, cate ne poate da o idee de- 
spte acest gen de demonstraţie: Compositionem formae ad materiam esse 
causam Substantiae!0. Întt-adevăr, substanța este făcută din materie şi din 
formă. Deci materia şi formna sînt cauzele compunerii substanței, potrivit pti- 
mului postulat (adică cuiuslibet compositionis causam componentem esse”!), 


& teologie demoastrată în manieră geometrică (/b. az.). 

6% Orice este cauză a cauzei este cauza unui lucru cauzat; nimic nu s-a constituit pe 
sine sau [nimic nu] a condus la ființare; nici materia subordonată nu poate să fie în act 
fără formă, nici forma fără materia subordonată (!b. lar.). 

70 Cauza substanţei este compunerea formei cu materia (Ib. laz.). 

7! cu alte cuvinte, cauza compunerii oricărui lucru este cea care-l constituie (î. laz.) 

De asemenea, nici forma nu poate exista în act fără să se combine cu materia 
şi nici materia fără să se combine cu forma, fapt care s-a demonsteat (adică 
a patra Teoremă). Deci forma şi materia îşi datorează existenţa în act com- 
punerii lor; compunerea lor este deci cauza existenței lor. Dar existenţa lor 
este cauza substanţei; prin urmare, potrivit primei teoreme, compunerea for- 
mei cu materia este cauza substanţei, căci quidquid est causa causae est cau- 
sa causati??, 

Deşi această metodă geometrică nu va avea nici un viitor în teologie, 
preocupările care au generat-o aveau să-i supravieţuiască. Una este să expui 
învăţătura catolică în calitate de creştin care se adresează altor creştini, şi alta 
este să-i faci să o accepte pe cei care nu practică credinţa creştină. Nicolaus 
din Amiens o ştie prea bine. Musulmanii îi atacă pe creştini cu arma, dar eu 
nu pot, remarcă el cu amărăciune, să le răspund cu forţa. Evreii şi păgînii au 
fost odinioară convertiți prin minuni, dat eu, constată el cu modestie, nu am 
primit acest har. Mai rămîne aşadar autoritatea Scripturii, dar ce folos, dacă 
necredincioşii o resping, iar ereticii o strică? E necesară deci o tehnică raţio- 
nală universal valabilă, care să-l convingă, în general, pe oricare duşman al 
credinţei. Într-adevăr, aşa cum Roger Bacon îi va închina Opus maius papei 
Clement IV, Nicolaus din Amiens îi închină lui Clement III o Ars a credinţei 
catolice, adică o metodă de demonstrare raţională a adevărului creştin, atît de 
completă pe cît o îngăduie natura însăşi a credinţei. Această ambiţie de a 
edifica o Artă a demonstraţiei creştineşti, valabilă pentru toţi oamenii şi, toc- 
mai de aceea, capabilă să lărgească Biserica la dimensiunile lumii, fără să 
aştepte totul numai de la credinţă sau să se sprijine pe forţă, va inspira lu- 
crarea lui Raymundus Lullus, Ars magna. Modestul tratat al lui Nicolaus din 
Amiens parcă o prefigurează, şi acesta e meritul lui cel mai mate. 

V. — UNIVERSUL VEACULUI AL XII-LEA 


Aşa cum am mai arătat, Evul Mediu a moştenit de la Antichitatea clasică 
ideea unui anumit tip de lucrare ştiinţifică, ce rezumă şi clasează totalitatea 


P. orice este cauza cauzei este cauza lucrului cauzat (1b. lar.). 

cunoştintelor umane dintr-o epocă dată. Este ceea ce numim astăzi o Enciclo- 
pedie. Antichităţile lui Varro (116-26 a. Chr.), alcătuite din 41 de cărţi, dintre 
care 25 despre cele omeneşti şi 16 despre cele sfinte, s-au pierdut, dar Sfintul 
Augustin le-a cunoscut şi le-a folosit pe larg, fapt care l-a determinat să-şi 
exprime, în De doctrina christiana, dorinţa să se refacă în folosul creştinilor 
o culegere cu toate cunoştinţele necesare pentru înțelegerea Sfintei Scripturi, 
Evul Mediu a îndeplinit neobosit această dorinţă. De la un veac la altul, s-au 
găsit compilatori care să scrie sau să refacă aceste summae ale întregii cu- 
noaşteri umane. Origines sau Etimologiile lui Xsidor al Sevillei (Ț 636) des- 
chid această serie şi rămin, în sens propriu, prototipul ei. Urmează Beda 
Venerabilis (674-735), cu De rerum natura. În secolul al IX-lea, Rhabanus 
Maurus (ț 856) scrie De rerum naturis. În secolul al XII-lea, apar mai multe 
lucrări de acelaşi tip, iar lectura lor ne îngăduie să ne reprezentăm destul de 
exact ideea generală pe care o aveau oamenii de atunci despre univers şi 
structura lui. Fiecare dintre aceste lucrări prezintă trăsături proprii, dar, chiar 
atunci cînd se deosebesc, ele nu fac decât să accentueze şi mai mult câte un 
element comun tuturor. Ar fi deci interesant să aruncăm o privire pe tabloul 
lumii văzute de secolul al XII-lea, aşa cum se dezvăluie ei, de pildă, în De 
imagine mundi, operă atribuită enigmaticei personalităţi din ptima jumătate 
a veacului al XII-lea, cunoscută sub numele de Honorius Augustodunensis 
(sau Honorius din Autun). 

Ce este lumea? Mundus dicitur quasi undique motus73: cuvîntul mundus, 
sau lume, înseamnă „pretutindeni în mişcare“, pentru că lumea este într-o 
mişcare neîncetată. Este o bilă cu interiorul împărţit precum cel al unui ou; 
picătura de grăsime care se află în mijlocul gălbenuşului este Pămintul, gălbe- 
nuşul este zona de aer încărcată cu vapori, albuşul este eterul, iar coaja lumii 
este cerul. Lumea îşi are originea în crearea ei de către Dumnezeu, Ea a fost 
mai întii concepută în gîndirea divină, înainte de începutul veacurilor: această 
concepere a dat naştere arhetipului lumii. Apoi a fost creată în materie lumea 
sensibilă, după imaginea arhetipului său. Într-o a treia etapă, lumea şi-a primit 
speciile şi formele prin opera celor şase zile. În a patra etapă, a început să 
dureze în timp şi fiecare fiinţă din ea s-a reprodus, dînd naştere altor fiinţe 
de aceeaşi specie; aceasta va continua pînă la a] cincilea și ultimul act al 
istoriei, adică pînă la sfîrşitul veacurilor, cînd lumea va fi înnoită de Dum- 
nezeu într-o prefacere finală. 

Aşa cum este în prezent, lumea este alcătuită din patru elemente, Element 
înseamnă deopotrivă hyle (tnaterie) şi ligament. Într-adevăr, pămîntul, apa, 
aerul şi focul sînt materia din care s-au făcut toate lucrurile şi care se leagă 
unele de celelalte în timpul unei mişcări de revoluţie neîncetate, Focul se 
pteface în aer; aerul, în apă; apa, în pămint şi, din nou, pămîntul, în apă; apa, 
în aer, iat aerul, în foc, Căci fiecare element posedă două însuşiri, una dintre 


23 Se spune că iumea e ca o mişcare din toate părțile (lb. lat). 

ele comună cu un alt element: putem spune că, prin aceste însuşiri comune, 
elementele îşi dau mîna. Rece şi uscat, pămîntul este legat de apă prin răceală; 
rece şi umedă, apa ţine de aer prin umiditate; aerul, care este umed şi cald, 
se asociază cu focul prin căld. în sfîrşit, focul, care este cald şi uscat, se 
împreună prin uscăciune cu pămîntul. Acesta, cel mai greu dintre toate ele- 
mentele, ocupă partea de jos a lumii; focul, care este cel mai uscat, ocupă 
partea cea mai de sus; apa stă lingă pămînt, iar aerul, aproape de foc. Pă- 
mântul găzduiește tot ce merge, precum omul şi animalele; apa are tot ce 
înoată, precum peştii; aerul, tot ce zboară, precum păsările; focul are tot ce 
străluceşte, precum soarele şi stelele. 

Cu pămîntul trebuie să începem, pentru că el se află în mijloc. Farma lui 
e rotundă, Dacă l-am privi de sus, nu i-am vedea munţii şi văile după cum 
nu simţim asperităţile unei mingi mari pe care o ţinem în mînă, Pămintul are 
de jur împrejur 180 000 de stadii, adică 22 500 de mile (în stadii şi mile 
terestre romane, deci aproximativ 33 750 de kilometri). Aşezat exact în cen- 
trul lumii, el nu se sprijină pe nirmnic altceva decît pe puterea divină. Citim, 
de altfel, în Scriptură (Psalmul 103, 6): Nu vă temeţi, spune Dotnnul, de Cel 
ce a întemeiat pămîntul pe întărirea lui şi nu se va clătina în veacul veacului. 
Cu alte cuvinte, pămîntul ocupă, asemenea oricărui element, locul potrivit cu 
uăsătura lui caracteristică. Oceanul îl înconjoară ca o cingătoare. În interior, 
este străbătut de ape care îi înmoaie uscăciunea obişnuită: de aceea, oriunde 
săpăm, dăm de apă. 

Suprafaţa pămîntului se împarte în cinci zone, sau cercuri. Cele două zone 
extreme sînt de nelocuit, din cauza frigului, căci soarele nv se apropie de ele 
niciodată; zona din mijloc este de nelocuit din cauza căldurii, căci soarele nu 
se îndepărtează de ea niciodată; cele două zone intermediare sînt locuibile, 
fiind temperate de căldura şi frigul zonelor învecinate. Numele zonelor este: 
cercul septentrionai, cel solstiţial, cel echinocţial, cel brumal şi cel austral. 
Cercul solstiţial (solstitialis) este singurul despre care ştim că este locuit de 
om. Prin urmare, el alcătuieşte zona locuibilă. Mediterana împarte această 
zonă locuibilă în trei părţi, numite Europa, Asia, Africa, 

Asia şi-a luat numele de la o regină. Este primul ţinut din Răsărit, după 
Raiul Pămintesc. Acest Rai este un loc al desfătărilor, dar la care oamenii nu 
pot ajunge, pentru că e împrejmuit de un zid de aur care urcă pînă la cer. 
Aici se află Pomul vieţii, al cărui fruct l-ar face nemuritor şi l-ar feri de bă- 
trineţe pe cel care ar putea să măniînce din el. Tot aici se află şi un izvor, din 
care pornesc patru riuri. După ce intră în pămîntul Raiului Pământesc, ele ies 
la iveală mult mai departe, în alte ţinuturi. Se numesc: Gange, Nil, Tigru şi 
Eufrat. După Raivi Pămintesc, se întind multe regiuni pustii şi de altfel de 
necercetat, din pricina şerpilor şi a fiarelor care mişună prin ele. Apoi vine 
India, de la numele fiului Ind, care izvorăşte la miazănoapte, în Caucaz, şi 
apoi, îndreptîndu-şi albia spre miazăzi, se varsă în Marea Roșie. Fiinică des- 
parte India de Occident, acest fluviu se mai numeşte şi Oceanul Indian. Aici 
se găsesc insule ca Taprobanes (Ceylon), care cuprinde zece otaşe şi are o 

climă cu două veri şi două ierni pe an. Vegetaţia creşte tot timpul. Tot aici 
se mai află şi insula Chrisa (Japonia), pămînt bogat în aur şi argint, cu munţi 
de aur la care nu se poate ajunge din cauza balaurilor şi a grifonilor. În India 
se găseşte muntele Caspic (Caucazul), de la cate şi-a luat numele Marea Cas- 
pică. Între ele trăiesc Gog şi Magog, neamuri înfricoşătoare, pe care le-a în- 
chis aici, după cum se spune, Alexandru cel Mare. Ele sînt canibale. India 
are 44 de ţinuturi şi multe seminţii. În munți stau pigmncii, care sînt înalţi de 
doi coji, se războiesc cu cocori, fac copii la trei ani şi ajung bătrîni la opt. 
Piperul la ei creşte. De felul lui, piperul este alb, dar se înnegreşte fiindcă 
pigmeii trebuie să aprindă focuri mari ca să gonească şerpii, Ce de seminţii 
ciudate pe aceste meleaguri! Macrobii, înalţi de doisprezece coţi, se luptă cu 
grifonii, care au trup de leu şi aripi de vultur, Mai sint şi brahmanii, care se 
aruncă în foc de dragul vieţii de apoi; alţii îşi omoară părinţii bătrâni, îi frig 
ca să-i mănînce şi îi socotesc nelegiuiţi pe cei care refuză să facă la fel; iar 
alţii mănîncă peşti cruzi şi beau apă de mare. De fapt, India este ţara monştri- 
lor umani şi a altora. Dintre monștrii umani, să-i amintim pe sciopozi, cate 
aleargă cu singurul lor picior mai repede ca vintul şi tot cu el îşi adăpostesc 
capul de căldura soarelui; pe oamenii fără cap, cu ochii pe umeri, cu nasul 
şi gura pe piept; şi pe alţii, nu departe de izvorul Gangelui, care trăiesc numai 
cu mireasma unui anume fruct: cînd pleacă la drum, iau acest fruct cu ei, 
căci o miasmă ar fi de ajuns ca să-i omoare. Să trecem, nu fără părere de 
rău, peste animalele monstruoase care trăiesc în această ţară — şerpi de 300 
de picioare lungime, viermi de şase picioare şi înarmaţi cu cleşti — şi să 
amintim de piatra numită magnet, care atrage fierul şi pe care nu o poţi sfă- 
rima decît cu singe de ţap. Descrierea restului Asiei (Mesopotamia, Siria, 
Palestina, Egiptul, Caucazul, Asia Mică) este mai săracă în minuni, dar făcută 
în acelaşi spirit. „După ce am străbătut Asia“, spune Honorius, „să trecem în 
Europaă. 

Europa şi-a ivat numele de la regele Europus şi de la regina Europa, fiica 
lui Agenor. Geograful nostru descrie pe scurt Sciţia, Germania de nord şi 
Germania de sud, Grecia, Italia, Franţa (care şi-a luat numele de la regele 
Francus, venit din Troia cu Enea), Spania şi Marea Britanic. Trecînd apoi la 
Africa (numită aşa după Afer, unul dintre urmaşii lui Avraam), facem cu- 
noştinţă, la început, cu Africa de nord (Libia, Cirenaica, Mauritania), apoi cu 
Etiopia, țară a reginei din Saba, şi cu numeroasele insule ale Mediteranei, 
inclusiv Sicilia (unde au trăit cîndva ciclopii), Sardinia, Corsica şi insula cea 
mare, mai întinsă decit Africa sau Europa şi despre care Platon povesteşte că 
a fost înghițită de valuri. În sfirşit, să nu uităm acea insulă din Ocean, numită 
insula Pierdută, pentru că depăşeşte cu mult celelalte ținuturi prin blindeţea 
climei şi bogăţia de roade de tot soiul. Din păcate, nu mai ştim unde se află. 
A fost descoperită odinioară din întîmplare şi se zice că Sfintul Brandan s-a 
dus pe ea, însă de atunci nu a mai fost găsită. De aceea i se spune Pierdută. 

A ajuns clasică părerea potrivit căreia una din cauzele progresului în gîn- 
direa epocii moderne au constituit-o descoperirea Americii, călătoriile atitor 

exploratori şi descrierile pe care le-au lăsat despre moravuri neobişnuite pen- 
tru europeni. Ne-am putea întreba, dimpotrivă, dacă nu cumva pămîntul nu 
s-a strimtat şi nu şi-a pierdut din mister din clipa în care nu a mai fost o fişie 
îngustă de pămînt înconjurată pretutindeni de minuni. De fapt, în secolul al 
XII-lea, el eta chiar şi mai misterios în adincime. Aşa cum stătea pămîntul 
în mijlocul aerului, tot aşa stătea iadul în mijlocul pămîntului. Era imaginat 
ca o pilnie întoarsă cu gura în jos. Ţinut al focului şi al pucioasei, lac al 
morţii sau tărîm al morţii, iadul ascundea în străfunduri Erebul, plin de ba- 
lauri şi de viermi de foc, Ahetonul, Stixul, Flegetonul şi alte locuri de jăratic 
locuite de duhuri necurate. Cam înspăimîntat de propria descriere, enciclope- 
distul nostru adaugă: „Am văzut ţinuturile arzătoare ale iadului, să mergem 
să ne tăcorim în apă.“ 

Cunoştinţele referitoare la apă sînt foarte simple, Agua74 vine de la ae- 
qualitas?5; se mai numeşte deci şi aequor'6 pentru că este plană. Acest ele- 
ment pătrunde în pămînt şi-l înconjoară de pretutindeni, purtind atunci nu- 
mele de Ocean. Mareele Oceanului merg după Lună, care atrage Oceanul sau 
îl respinge mai tare sau mai încet, după cum se apropie sau se îndepărtează 
mai mult de el. Cele mai slabe maree sînt cele de la solstiţiu, din cauza de- 
părtării lui. Să adăugăm la cele de mai sus citeva noţiuni despre vrtejuri, 
furtuni, felurite soiuri de apă (dulce, sărată, rece, moartă) şi vom avea o hi- 
drografie aşa cum se imagina pe atunci. Despre animalele care trăiesc în apă, 
enciclopedia noastră nu spune decit atît: „Peşiii şi păsările sînt locuitori ai 
apelor pentru că, după cum putem citi (în Biblie), din apă au fost făcute. Dacă 
păsările zboară în acr şi locuiesc pe pămînt e pentru că aerul este umed ca 
apa, iar pămîntul este amestecat cu apă; şi dacă unele animale, făcute pe pă- 
mînt, pot să stea în apă, crocodilii şi hipopotamii de pildă, e pentru că apa 
este foarte amestecată cu pămînt.“ După care cartea noastră conchide: „Să 
ieşim din adincul apelor şi să ne lăsăm pana scrisului șă plutească în aer.“ 

Aerul este tot ce ni se pare gol, între Pămînt şi Lună. ÎI respirăm ca să 
trăim; fiind umed, păsările zboară în el aşa cum înoată peştii în apă, dar tot 
în el sătăşluiesc şi diavolii, care aşteaptă în chinuri ziua judecății şi îşi fac 
din el trupuri ca să se arate oamenilor. Vîntuzile nu sînt decît aer în mişcare. 
Aşadar, ştiinţa aerului cuprinde mai întîi descrierea celor patru vinturi cardi- 
nale. Fiindcă antrenează apele cu sine, vîntul dă naştere norilor (nubes77, în- 
seamnă nimborum naves”5), cînd vînturile ies din nori cu vuiet, se aude zgo- 
motul numit tunet; cînd provoacă izbirea norilor, din ciocnire țişneşte un foc 
cumplit, care este trăsnetul. Focul acesta intră în tot ce atinge, pentru că este 
mai subţire decit focul nostru şi împins puternic de vînturi, Curcubeul, în 


74 apă (îb. lar.). 

75 egalitate ([b. lat.). 

2 întindere (15. laz.). 

7 nori (lb. laz.). 

1 corăbiile ploilor (7. lar). 

pateu culori, îa naştere cînd razele soarelui întîlnesc un nor gol pe dinăuntru 
şi se reflectă înspre soare. Descrierea aerului este completată cu cîteva noţiuni 
despre ploi, grindină, zăpadă, rouă, ceaţă şi stele căzătoare. Stelele căzătoare 
nu sînt cu adevărat stele, ci scîntei tirite de vînturi din eter în aer, unde umi- 
ditatea le stinge de îndată. 

Ajungem astfel la foc, al cărui nume (ignis) înseamnă non gignis: nu dai 
naştere, şi care este mai subțire decit aerul, așa cum aerul este mai subțire 
decît apa. Puritatea sa e desăvîrşită; din el îşi fac îngerii trupuri cînd vin 
printre oameni. Ştiinţa focului cuprinde descrierea celor şapte planele, fiecare 
din ele fiind aşezată pe cîte un cerc. Planetele se deplasează de la răsărit la 
apus, antrenate 'de viteza imensă a firmamentului. Se numesc aştri rătăcitori 
pentru că planetele tind în mod firesc să meargă în sens invers faţă de această 
mişcare de rotaţie. Aşa cum o muscă prinsă pe roata morii ar părea că merge 
prin propria ei mişcare în sens invers faţă de mişcatea acestei roţi. După o 
scurtă descriere, în ordine, a celor şapte planete (Luna, Mercur, Venus, Soa- 
rele, Marte, Jupiter şi Saturn) şi apoi a Zodiacului, pe a cărui cale merg pla- 
nctele, urmează cîteva observaţii despre muzica sferelor. Rotirea celor şapte 
sfere produce, într-adevăr, o dulce armonie, pe care nu o percepem pentru că 
nu are loc în aer, singurul mediu în care percepem sunetele. Se spune că 
intervalele noastre muzicale decurg din cele ale sferelor cereşti. De acolo vin 
cele şapte note ale gamei. De la Pămint la Lună este un ton; de la Lună la 
Mercur, un semiton; un semiton de la Mercur la Venus; trei semitonuri de la 
Venus la Soare; de la Soare la Marte, un ton; de acolo la Jupiter, un semiton; 
de acolo la Saturn, un setniton; de la Saturn la cercul Zodiacului, trei semi- 
tonuri. Aşa cum lumea e alcătuită din şapte tonuri, iar muzica noastră din 
şapte note, şi noi sîntem alcătuiți din şapte constituenți: cele patru elemente 
ale corpului și cele trei facultăţi ale sufletului, armonizate fireşte de arta mu- 
zicală. De aceea se spune că omul este un microcosmos (0 mică lume), căci 
formează o consonanță asemănătoate cu cea a muzicii cereşti. Distanţa de la 
Pămînt la firmament este de 109 375 de mile, adică de aproximativ 164 000 
de kilometri. Aşadar, după ce a străbătut focul cu globurile planetelor, savan- 
tului nu-i mai rămîne decit să cerceteze cerul, a cărui parte superioară este 
firmamentul. De formă sferică şi de natură apoasă, dar alcătuit dintr-un cristal 
solid asemănător cu gheaţa, firmamentul are doi poli: polul boreal, mereu 
vizibil, şi polul austral, pe care nu-l vedein niciodată pentru că e ascuns de 
convexitatea Pământului. Cerul se învîrteşte pe cei doi poli ca o roată pe ax, 
iar stelele se învirtesc o dată cu el. O stea, stella, e ca şi cum ai spune o lună 
stătătoare: stans luna, căci stelele sînt țintuite pe firmament. Un grup de stele 
este o constelație. Numai Dumnezeu cunoaşte aşezarea, numele, virtuțile, lo- 
curile, timpul şi mersul stelelor; savanții le-au dat nume de animale sau de 
oameni doar ca să le recunoască mai uşor. O descriere a constelaţiilor încheie 
această cosmografie a lumii vizibile; dar lumea reală nu se termină aici, pen- 
tru că deasupra firmamentului stau agățaţi vaporii care sînt numiţi cer al ape- 
lor; deasupra acestui cer apos este cerul spiritelor, necunoscut de om, în care 

îngerii sînt suspendaţi în nouă cete şi care cuprinde raiul raiurilor, adăpost al 
sufletelor preafericite. Acesta e cerul despre care citim în Biblie că a fost 
făcut la început o dată cu pămîntul. În sfîrşit, dincolo de el şi mult deasupra 
se află Cerul Cerurilor, unde locuieşte Împăratul îngerilor. 

Aşa cum se întinde în spaţiu, lumea durează şi în timp; să o cercetăm 
deci şi sub acest nou aspect. Din toate modurile duratei, cel mai nobil se 
numeşte aevum”9. Este o durată care există de dinaintea lumii, cu lumea şi 
după lume; îi aparţine doar lui Dumnezeu, care nu a fost şi nici nu va fi, ci 
pururi este. Continuînd tradiţia dionisiană de la Chartres, enciclopedia noastră 
aşază sub aevum vremurile veşnice, mod de durată propriu Ideilor (archety- 
pum mundum?0) şi îngerilor, pe scurt acelora care au început să fie înainte 
de lume, sînt cu lumea şi vor fi şi după ca. Ar trebui totuşi să ştergem această 
nuanţă chartreză dacă vrem să nu reținem decît concepţia comună în epocă 
despre univers. Identificate cu Dumnezeu, Ideile sînt socotite de obicei veşni- 
ce în acelaşi sens cu el. Oricum ar sta lucrurile în această privinţă, timpul nu 
este decit o umbră a veşniciei: a început cu lumea şi se va sfirşi cu ea, ase- 
menea unci frînghii întinse de la Răsărit la Apus şi care s-ar stringe înfă- 
şurîndu-se în fiecare zi, pînă cînd va fi strinsă cu totul. Veacurile urmează 
mersul timpului, cu timpul se scurge tot ce este pe această lume, în timp ce 
măsoară lungimea vieţii omeneşti. Prin urmare, o enciclopedie medievală cu- 
prinde de obicei descrierea unităţilor de timp general admise: clipite, secunde, 
minute, ore, zile (inclusiv variațiile în durata zilelor şi nopţilor şi eclipsele 
de soare şi de lună), săptămîni, luni (cu numele lor în diferite limbi), cele 
patru anotimpuri, anii (pămîntesc, lunar, solar etc.), secolele, ciclurile şi com- 
putul bisericesc, 

În încheierea operei, nu mai rămîne decit să se facă un rezumat al istoriei 
evenimentelor petrecute în timp, începind de la originea lumii. Ca să se pună 
ordine în ea, această materie a fost împărţită în evuri (aetates). Primul ev, de 
la căderea îngerilor la sfirşitul potopului; al doilea cv, de la sfîrşitul potopului 
lui Avraam; al treilea, de la Avraam la David, Codrus, căderea Troiei şi Evan- 
dru; al patrulea, de la David la captivitatea în Babilon, Alexandru cel Mare 
şi Tarquinius; al cincilea, de la captivitatea în Babilon la Isus Cristos şi Oc- 
tavian: lumea durase pînă atunci 4753 de ani după textul evreiesc, sau 5228 
după Septuaginta; a şasea epocă, de la Isus Cristos şi Cezar August pină în 
ptezent. Conţinutul acestor evuri succesive este o cronologie sumară a prin- 
cipalelot evenimente din istoria popoarelor celor mai vestite: evreu, egiptean, 
asirian, grec şi roman, împărații şi regii Evului Mediu apusean așezîndu-se 
în mod firesc după împărații romani, ca şi cum pînă la Frederic 1 aceeaşi 
istorie ar fi continuat neîntrerupt. 

Faptul merită să ne oprim asupra lui, căci ne informează exact despre 
locul pe care oamenii Evului Mediu şi-l atribuiau în istoria universală. Pentru 


7 durată continuă, care nu are limite, eternitate, con (1b. lat). 
2 model pur (lb. iaz). 

noi, Evul Mediu se opune Antichității, redescoperită de Renaștere; pentru ci, 
propriul lor timp continua Antichitatea, fără ca nimic să le despartă din punct 
de vedere istoric. Nicăieri nu li se părea continuitatea dintre cele două evuri 
mai vădită decît pe tărimul culturii intelectuale, acolo unde astăzi în mod 
obişnuit sînt diferenţiate în maniera cea mai radicală. Mitul istoric al acestei 
translatio studii?!, despre care am spus că a fost aproape universal acceptat 
în Evul Mediu, atestă această stare de spirit. 

Enciclopedii precum cele ale lui Honorius din Autun și Guilelmus din 
Conches sînt interesante pentru că oferă imaginea lumii aşa cum era ea văzută 
de autori şi de media oamenilor cultivați ai vremii. Ca să apreciem corect 
valoarea lor reprezentativă, trebuie totuşi să ne amintim că erau, asemenea 
oticărei enciclopedii, lucrări de popularizare. Ne-am înşela deci foarte tare 
dacă am căuta în ele, aşa cum s-a făcut, imaginea ştiinţei din acea vreme, 
faţă de care rămineau în mod firesc în urmă. Nu găsim în De imagine mundi 
nimic asemănător cu doctrinele lui Theodericus din Chartres, Gilbertus Por- 
retanus, Abaelard sau Sfintul Bernard, care au fost opera unor minţi cu ade- 
vărat creatoare ale veacului al XII-lea. Tot aşa, în secolul al XIII-lea, expresia 
fidelă a cunoaşterii o vor da operele lui Albert cel Mare, Roger Bacon, Sfintul 
Bonaventura şi Sfintul Toma d'Aquino, şi nu Oglinda Universală a lui Vin- 
centius din Beauvais. Asemenea scrieri se pot folosi tocmai ca „oglinzi“ ale 
cunoştinţelor medii ale vremii în care s-au născut, iar, în această privinţă, 
nimic nu le-ar putea înlocui. 

De fapt, ca să desprindem din ele toată învăţătura pe care o cuprind, nu 
ar fi de ajuns să catalogăm cunoştinţele, exacte sau nu, pe care le conţin; ar 
mai trebui să urmărim şi anumite tipuri de raționamente, atit de neobișnuite 
în zilele noastre, dar pe care Evul Mediu le-a folosit din plin, S-a observat, 
fără îndoială, felul ciudat în care foloseşte Honorius etimologia cuvintelor. 
Era pe, atunci o metodă explicativă universal valabilă. Se admitea că, de vre- 
me ce numele au fost date lucrurilor ca să le exprime natura, se putea cu- 
noaşte natura lucrurilor regăsindu-se înţelesul iniţial al numelor. Aşa cum am 
văzut cînd am parcurs textul lui Honorius din Autun, etimologiile acestea 
etau de obicei atit de fanteziste, încît ajungeau uneori simple calambururi. 
Unele dintre ele erau, în genul lor, atit de bune, încît au devenit clasice: şi 
Shakespeare va mai face haz de etimologia muliert? = mollis aer, iar în 
secolul al XIX-lea Joseph de Maistre va reflecta la această capodoperă a ge- 
nului: cadavert4 = caro data vermibus%5. Evul Mediu nu este deci singurul 
teptezentant al acestei tendinţe, dar nici o epocă nu i-a cedat atit de deplin, 
în zoologie, fizică, metafizică, morală şi chiar în teologie. Se pare că nimeni 
nu s-a tidicat pe atunci împotriva acestei metode şi puţini s-au abținut să 
recurgă la ca. 


* v. nota 16 de la p. 178. 

*: femeie (10. lat.). 

% aer ușor, delicat ((b. lat.). 

8% cadavru (îb. lat). 

% came dată viermilor (fb. dat.). 

Explicaţiei etimologice i se alătură adesea interpretarea simbolică, care 
constă în a socoti lucrurile însele ca semne şi în a le desluşi semnificaţiile. 
Fiecare lucru are de obicei mai multe semnificaţii. Un minetal, o plantă, un 
animal, un personaj istoric pot deopotrivă să amintească de o întîmplare tre- 
cută, să prevestească o întimplare viitoare, să semnifice unul sau mai multe 
adevăruri morale şi, dincolo de ele, unul sau mai multe adevăruri religioase. 
Înţelesul simbolic al fiinţelor avea pe atunci o asemenea importanţă, încât 
verificarea existenţei înseşi a simbolului era uneori uitată. Un animal fabulos, 
phoenixul de pildă, era un simbol atit de preţios al învierii lui Cristos, încît 
nimeni nu se gîndea să se întrebe dacă există. Dar sînt şi excepţii, încă din 
secolul al XII-lea. Honorius din Autun este cu totul ncatins de această gre- 
şeală, dar atitudinea cel mai des întâlnită în epocă era să-i cedezi. Să spunem 
mai curînd, ca o regulă generală, că autorii tratatelor de mineralogie, petro- 
grafie, botanică şi zoologie nu aveau alt țel, cînd vorbeau despre aceste lu- 
cturi, decit educarea morală şi religioasă a cititorului. În prefața la tratatul 
Despre firea lucrurilor şi laudele naturii dumnezeieşti, Alexander Neckham 
(1157-1217) îşi avertizează cititorii că scrie ca să le înalțe spiritul spre Crea- 
torul tuturor lucrurilor, şi se gi: la Cristos, nu la Aristotel. Rezultatele 
acestei metode sînt dezastruoase. Îi putem ierta neclaritatea descrierii unor 
animale pe care nu le văzuse niciodată: Crocodillus est serpens aquaticus, 
bubalis infestus, magnae quantitatis%6. Să-l mai iertăm şi că descrie phoenixul 
după Ovidiu şi Claudianus. Dar era oare nevoie să citeze din Codul Iustinian 
ca să vorbească despre o pasăre atit de des întilnită cum e cocoşul? E adevărat 
că Alexander are despte cocoş o părere ciudată şi ne asigură că uneori, la 
bătrâneje, acesta începe să facă ouă, pe care le cloceşte o broască riioasă şi 
din care iese vasiliscul. Omul se defineşte pentru el ca pom răsturnat, fapt 
dovedit chiar de etimologia numelui grecesc: Anthropos interpretatur arbor 
inversat?. E de altfel un fapt constatat: părul omului este rădăcina, deci omul 
merge cu rădăcina în sus. Pietatea lui Alexander se revoltă sincer de curio- 
zitatea deşartă care domneşte în şcolile din Paris. Q tempora, o mores, o stu- 
dia, o inquisitionest%! Patru pagini cu exemple de frivolităţi dialectice în care 
se complac magiştrii de la Paris sînt de ajuns ca să-l facă să-şi verse tot ama- 
rul. Aceştia demonstrau, de pildă, că, date fiind două armate, din care una 
cuprinde numai negri şi un singur alb, iar cealaltă numai albi şi un singur 
negru, cele două armate sint asemănătoare. Să adăugăm, în sprijinul magiştri- 
lor de la Paris, că Alexander le reproşează şi afirmaţii mai puţin frivole, ca, 
de pildă: din tot ce ştim nu cunoaştem nimic, pentru că, oricîte cauze ale unui 
fapt am cunoaşte, mult mai multe ne rămîn necunoscute. Pascal ar subscrie 
la această afirmaţie. De altfel, Alexander recunoaşte că, în epoca în care scrie, 
aceste prostii au ieşit din modă. La începutul veacului al XIII-lea, Parisul este 
centrul necontestat al artelor liberale şi al teologiei, aşa cum Italia este cel al 
Dreptului civil. Civilis iuris peritiam vindicat sibi Italia, sed coelestis scrip- 


% crocodilul este un şarpe de apă, ostil gazelelor şi de mari dimensiuni (1. laz:). 
% omul (anthropos -— în Ib. gr. în original) înseamnă pom răsturnat (IP. lat). 
% ce timpuri, ce obiceiuri, ce preocupări, ce cercetări! (1. Laz). 

tura et liberales artes civitatem parisiensem caeteris praeferendam esse con- 
vincunt. Cît despre Oxford, se poate spune că înţelepciunea a înflorit acolo, 
dar o prorocire a lui Merlin vesteşte că ea va emigra, într-o bună zi, în Ir- 
landa: luxta vaticinium Merlini, viguit ad Vada Boum sapientia tempore suo 
ad Hiberniae partes transitura”. Merlin are timpul de partea lui. 

Interpretărilor etimologice şi simbolice să le alăturăm raţionamentul prin 
analogie, care consta în explicarea unei fiinţe sau a unui fapt prin cotespon- 
dența lor cu alte fiinţe sau fapte. Metodă îndreptăţită, de această dată, şi fo- 
losită de toate ştiinţele, dar pe care oamenii Evului Mediu au întrebuinţat-o 
mai degrabă ca poeţi, decit ca savanţi. Exemplul clasic pentru acest mod de 
judecată este descrierea omului ca un univers în miniatură, altfel spus ca un 
mictocosmos analog macrocosmosului. Gîndit astfel, omul este un univers la 
scară redusă: carea lui este pămîntul, sîngele este apa, răsuflarea este aerul, 
căldura vitală este focul, capul este rotund ca sfera cerească, ochii strălucesc 
ca soarele şi luna, cele şapte deschideri ale feţei corespund celor şapte tonuri 
ale armoniei sferelor, pieptul său conţine suflarea şi primeşte toate umorile 
trupului, aşa cum primeşte marca toate fluviile şi aşa mai departe, la nesfirşit, 
aşa cum o dovedeşte Elucidarium, atribuit lui Honorius din Autun. Cînd toate 
aceste moduri de judecată concură în explicarea aceluiaşi fapt, obţinem tipul 
de înţelegere cel mai satisfăcător pentru gîndirea medie din acest veac al 
XII-lea, care a oscilat mereu între imaginaţia artiştilor şi metoda raţională a 
dialecticienilor. 

VI. — SACERDOŢIU ŞI REGALITATE 


La opt secole după Augustin şi Paulus Orosius, se simţea probabil nevoia 
reluării istoriei celor două Cetăți mistice, în lumina schimbărilor profunde 
cate avuseseră loc între timp. Este ceea ce a făcut Otto de Freising, care s-a 
născut între 1111 şi 1115, a intrat pe la 1133 în Ordinul cisterician, la minăsti- 
rea Motimond, şi a murit aici la 22 septembrie 1158. Chiar el ne spune, în 
Prologul la Cartea a VIII-a (cf. III, Prolog. şi VII, Prolog.), că şi-a intitulat 
opera Cele două cetăţi (De duabus civitatibus) şi că a dus-o pină în 1146, 
ştiind bine că istoria va continua şi după el, căci, după cum citim în sctisoa- 
rea-ptefaţă adresată prietenului său Rainaldus, cancelar al lui Frederic Bar- 
'bazossa, sfirşitul celor două Cetăți va coincide cu învierea morţilor, imperiul 
roman fiind atunci nimicit, şi nu înainte. 

Ambiguitatea de care cra marcată concepţia augustiniană despre cele două 
Cetăți se menţine în opera lui Otto. EI le descrie mai întii corect ca cetăţi 
mistice, una vremelnică, cealaltă veşnică; una de pe pămint, pămîntească, 
cealaltă din cer, cerească; una a diavolului, cealaltă a lui Cristos; pe scurt, 
cele pe care scriitorii ecleziastici le-au numit, pe una Babilon, iar pe cealaltă, 
Jerusalim. Cu toate acestea, chiar de la al doilea paragraf al Prologului la 
Cartea I, Otto identifică Cetatea pămintească cu Imperiul, sau mai degrabă 
cu imperiile care s-au succedat de la începutul lumii. Reluînd tema funda- 
mentală a lui Orosius, el ordonează istoria în funcţie de înşiruirea providen- 
țială a acestor regna?!, în care vedem — limitindu-ne la epocile cele mai 
recente — cum puterea trece de la romani la greci (imperiul de răsărit), de 
la greci la franci, de la franci la longobarzi şi de la longobarzi la germani. 
De fapt, acest cistereian nu vede în această istorie decit un lung și neîncetat 
declin. Cu vremea, Imperiul a îmbătrinit şi s-a sclerozat; ca o piatră îndelung 
rostogolită de ape, s-a acoperit de pete şi ciobituri. “Decăderea lui exprimă 
decăderea lumii înseşi, iat destrămarea treptată a Romei o prefigurează pe 
cea a universului, care nu mai are mult de trăit. Vedem deja cum lumea stă 
să cadă şi cum „ca să spunem aşa, îşi trăieşte cu ultima suflare bătrînețea 
foarte înaintată“ (V, Prolog.). Lucru valabil de altminteri şi pentru Înţelep- 
ciune. Cercetindu-i istoria, constatăm transmiterea cunoaşterii de la egipteni 
la greci, apoi la romani şi, în sfirşit, la gali şi spanioli: „De unde se vede că 
orice putere şi orice cunoaştere au început în Răsărit, dar ajung să se sfir- 
şească în Apus, vădind astfel caducitatea şi decăderea tuturor celor omeneşti.“ 
Numele de învăţaţi care par să-l fi impresionat cel mai tare pe Otto sînt cele 
ale lui Berengarius din Tours, Manegoldus din Lautenbach şi Anselm din 
Laon. 

Otto s-a înspirat mult din Augustin şi Orosius, dar s-a confruntat cu o 
stare de lucruri prea diferită de cea pe cate o cunoscuseră aceşti înaintași, ca 


9! domnii, stăpiniri (7b. laz.). 

să nu fie nevoit să le modifice într-o oarecare măsură perspectivele. De pe 
vremea lui Carol ce! Mare, Sfintul imperiu Romano-Germanic, căruia îi apar- 
ţine şi Otto, se înfăţişa ca un fel de corp pămintesc al Cetăţii lui Dumnezeu. 
De fapt, printr-o iluzie de optică uşor de înţeles, Otto plasează această schim- 
bare la data convertirii lui Constantin. Din acea clipă, „de vreme ce nu doar 
toate popoarele, ci şi împărații au fost, în afara cîtorva, catolici şi supuşi drep- 
tei credinţe, mi se pare că am alcătuit nu istoria a două Cetăți, ci virtual a 
uncia singure, pe care o numesc Biserica. Căci, deşi aleşii şi osindiţii stau în 
aceeași casă, eu nu mai pot spune, ca mai înainte, că Cetățile sînt două la 
număr, ttebuie să spun că ele nu mai alcătuiesc în fapt decit una singură, deşi 
amestecată, cum e griul cu paicle“ (V, Prolog.). Schimbare de perspectivă de 
o importanță capitală, cu a cărei descriere ne vom întilni din nou puţin mai 
departe. După ce observă că Biserica se întăreşte pe măsură ce decade Im- 
periul, Otto adaugă că, din vremea lui Teodosie, istoria pe cate o scrie „nu 
mai este cea a două Cetăți, ci mai degrabă a uneia singure, amestecată fără 
îndoială, care este Biserica“ (VII, Prolog.). 

Această absorbire a Cetăţii păminteşti şi a Imperiului de către Cetatea lui 
Dumnezeu şi de Biserică pare caracteristică pentru secolul al XII-lea. Într-o 
scrisoare către regele Henric II (Episz. 179), Sfîntul Thomas de Canterbury 
declară că „Biserica lui Dumnezeu e alcătuită din două ordine, preoțimea şi 
poporul...; din popor fac parte şi regii, prinții, ducii, conții“ şi aşa mai de- 
parte. La fel scrie şi canonistul Simon din Tournai, în prefața la Summa de- 
cretorum: „În aceeaşi cetate şi sub acelaşi rege, există două popoare; de la 
aceste două popoare se trag două vieţi; de la cele dovă vieţi, două puteri 
(principatus), de la cele două puteri, două ordine de legiuire. Cetatea este 
Biserica; regele Cetăţii este Cristos; cele două popoare sînt cele două ordine 
din sînul Bisericii: clericii şi mirenii; cele două vieţi sint cea spirituală şi cea 
carnală; cele două puteri, sacerdoţiul şi regalitatea; cele două legiuiri, Dreptul 
divin şi Dreptul uman. Daţi-i fiecăruia partea lui, şi toate se vor împăca.“ 

Nici că ne-am putea dori o formulare mai concisă şi mai exactă a ordi- 
nului temporal deplin integrat în Biserică. Dar dacă vrem să avem o deplină 
justificare doctrinală, trebuie să ne adresăm lui Hugo din Saint- Victor. În tra- 
tatul său De sacramentis, partea intitulată De unitate ecclesiae (IL, 2) con- 
firmă perfect noţiunea, pomind de la ecleziologia Sfîntului Pavel. La începu- 
tul istorici, omul se află în stare de păcat, dar nu o ştie; Dumnezeu promulgă 
Legea, ca să-i dezvăluie acest lucru, iar apoi îi dă harul, ca să-l întărească. 
Aceasta e opera Duhului Sfint şi are două urmări: risipeşte neştiința şi în- 
flăcărează inimile (umen ad cognitionem, flammam ad dilectionem). Viaţa 
harului îi însuflețeşte pe toţi creştinii şi, asemenea sufletului, face din ci un 
singur trup, călăuzit de Isus Cristos. Prin credinţă, ajungem mădulare ale 
acestui trup; prin iubire, ne împărtăşim din viața lui. Deci cea care asigură 
unitate este credinţa: per fidem accipimus unionem, per charitatem accipimus 
vivificationemt2. 


* prin credință primirm unitatea, prin iubire primiza viaţa (1b. laz:). 

Aceasta e însăşi Biserica: trup al lui Cristos, însufleţit într-un singur duh 
şi unit într-o singură credinţă: Ecclesia sancta corpus est Christi, uno spiritu 
vivificata, et unita fide una, et sanctificata”?. Înţeleasă astfel, ea este totali- 
tatea credincioșilor: quid est ergo Ecclesia, nisi multitudo fidelium, universi- 
tas Christianorum?,.. Ecclesia sancia, id est universitas fidelium9%. Înăuntrul 
ci, credincioşii se împart în două ordine, mirenii şi clericii, care sînt ca două 
laturi ale aceluiaşi corp (guasi duo latera corporis unius). Mirenii stau la 
stinga, dar nu pentru că aceasta ar fi partea osîndiţilot, ci pentru că Dumnezeu 
le-a dat în grijă temporalul; e ceea ce Dante va numi funcţia publică stingă: 
la sinistra cura; clericii, însărcinaţi să împartă viaţă spirituală, sînt ca partea 
dreaptă a lui Cristos. Două vieţi corespund acestor două ordine: unul trupesc, 
în care corpul trăieşte prin suflet; celălalt spiritual, în care sufletul trăieşte 
prin Dumnezeu. Pentru reglementarea celor două vieţi a fost nevoie să se 
alcătuiască două ordine de autoritate, puterea seculară pentru mireni şi pute- 
rea spirituală pentru clerici, fiecare din cele două ordine fiind supus ierarhic 
unui singur cap, regele sau împăratul în privinţa temporalului, papa în cea a 
spiritualului. Puterea regelui se întinde deci asupra lucrurilor pămînteşti şi 
făcute pentru viaţa pămîntească, aşa cum puterea papei se întinde asupra lu- 
crurilor cereşti şi făcute pentru viaţa cerească. Dar puterea spirituală stă dea- 
supra celei temporale, tot aşa cum viaţa spitituală stă deasupra vieţii trupeşti; 
iată de ce papa se bucută de două prerogative, care asigură unitatea celor 
două laturi ale corpului Bisericii: conferă puterii temporale existenţă, adică o 
instituie ur si?5, așa cum se vede la încoronarea împăratului, şi o judecă atunci 
cînd se îndepărtează de adevăr, excomunicînd-o la nevoie. 

Punctul esenţial pe care trebuie să-l reținem din această argumentaţie este 
instituţia sacerdotală a principelui, căci e de la sine înţeles că cel care exercită 
puterea temporală are întotdeauna şi autoritatea necesară ca să dispună de ea. 
Puterea spirituală dă, şi tot ca poate să ia înapoi; ea domină deci neincetat. 
Or, sursa la care se referă Hugo din Saint-Victor ca'să justifice această teorie 
a instituţiei regale nu este alta decît Vechiul Testament: „Că puterea spirituală 
în ce priveşte instituţia divină este anterioară în timp şi superioară în rang se 
vede limpede stabilit pentru acel străvechi popor din Vechiul Testament, 
căruia Dumnezeu i-a stabilit mai întîi sacerdoţiul; numai după aceca, și la 
porunca lui Dumnezeu, a fost rînduită puterea regească de către sacerdoţiu 
(per sacerdotium, iubente Deo, regalis potestas ordinata). De aceea, în Bi- 
setică, demnitatea sacerdotală consacră încă şi astăzi puterea regească, sfin- 
țînd-o prin binecuvîntare şi făcind-o prin instituire (formans per institutio- 
nem)“ 


» Sfinta Biserică este corpul lui Cristos, însufleţită într-un singur dub, şi unită într-o 
singură credinţă, şi sanctificată (£P. laz.). 

% ce este aşadar Biserica, dacă nu mulţimea credincioşilor, totalitatea creştinilor?... 
Sfinta Biserică, adică totalitatea credincioşilor (îb. lat.). 

9% ca să fie (10. lat.). 

Chiar şi numai acest text ar fi de ajuns ca să stabilească un fapt de o 
importanţă capitală: originea cea mai sigură a teocraţiei pontificale din seco- 
lul al XII-lea este teocraţia evreiască a Vechiului Testament. Dumnezeu a 
domnit peste Israel mai întîi prin Judecătorii săi (Deuteronomul 16, 18-20), 
a căror autoritate era absolută (Dew. 17, 8-13). Mai tirziu, cînd Israel s-a 
săturat să fie cîrmuit de Dumnezeu şi a vrut să aibă un rege ca şi celelalte 
neamuri, dorinţa i-a fost împlinită, cu condiţia ca regele să se ducă să împru- 
mute de la preoţi un exemplar din Legea divină, s-o scrie pentru sine şi să 
citească din ea în toate zilele (Deur. 17, 18-20). Călăuzit de inspiraţia divină, 
ptorocul Samuel îl va alege de altfel singur pe Saul să fic rege şi îl va unge 
cu untdelemn sfint (7 Regi 10, 1). Mai târziu, Solomon va fi proclamat rege 
de Ţadoc şi de prorocul Natan (77 Regi 1, 32-37), Dumnezeu îl va călăuzi 
prin Datul Înţelepciunii (1/7 Regi 5, 9-14), iar el va scrie în Pilde (8, 15-16) 
că prin Dumnezeu domnesc regii şi prin el rînduiesc dreptatea. Cu siguranţă 
că asemenea regi nu erau preoți, dar erau unşii Domnului şi supuşi puterii 
spirituale, de la care își primiseră domnia. Aceasta este şi teoria expusă în 
mod remarcabil în tratatul Summa gloria, atribuit, ca atitea alte opere, enig- 
maticului Honorius din Autun. Capitolul IX al acestei scrieri stabileşte că, 
orice ar spune unii, regele nu este cleric, ci mirean. Dacă ar fi cleric, ar fi 
portar, lector, exorcist, diacon sau preot; dar nu aparţine nici uneia din aceste 
trepte, deci nu este cleric. Nefiind cleric, nu poate fi decît mirean; dacă nu 
cumva este călugăr, dar nu e călugăr, penizu că are soţie şi sabie. Deci este 
mirean şi tocmai de aceea conduce întregul ordin temporal, în aşa fel încît, 
în acest ordin, toată preoțimea îi e supusă, cu suveran pontif cu tot, dar el 
rămîne un mirean care şi-a primit autoritatea asupra celorlalţi mireni de la 
sacerdoţiu, iar Honorius nu-i îngăduie să uite asta. Moise n-a instituit un rege, 
ci un preot, care să domnească peste Israel, şi judecătorii sînt cei care l-au 
călăuzit mai întîi (cap. X); Saul i-a fost supus lui Samuel (cap. XI); David 
i-a fost supus protocului Natan (cap. XII); regii erau odinioară supuşi proro- 
cilor şi preoţilor (cap. XIII); preoţii singuri cîrmnuiau odinioară poporul (cap. 
XIV); la rîndul lui, Cristos nu a aşezat un rege, ci un preot (cap. XV), şi aşa 
a luat naştere împărăţia creştinească (cap. XVI), căci papii au moştenit acest 
drept de instituire divină, iar Silvestru s-a folosit de el atunci cînd l-a înco- 
ronat pe Constantin (cap. XVII). Deci Biserica este cea care îşi instituie regi 
(cap. XVIII: Quod Ecclesia sibi reges constituit), iar atunci cînd Honorius 
vorbeşte de un papă supus împăratului în ordine temporală, tocmai la un îm- 
părat precum Carol cel Mare se gîndeşte (cap. XXX). Aidoma preoţilor din 
Vechiul Testament, papii lui Honorius din Autun le lasă bucuros puterea tem- 
porală unor regi pe care i-au ales ci înşişi (Imperator Romanus debet ab Apos- 
tolico eligi...%, cap. XXI), i-au sfinţit şi i-au încoronat, cu încuviințarea 


% impăratul roman trebuie să fie ales de Apostolic... (papă — n. n.) (18. lat). 

ptinţilor şi în ovaţiile poporului, şi a căror cîrmuire se potriveşte în toate după 
legea sfintă pe care ci, preoţii, o deţin. 

Această influenţă a teocraţiei evreieşti se afirmă la fel de liber în Poly- 
craticus de Ioan din Salisbury (IV, 1-6). Omnis potestas a Deo est”: regele 
este deci imaginea lui Dumnezeu pe pămînt, dar trebuie să se supună legii, 
dreptăţii şi echităţii. Or, echitatea spune că regele se supune preoţilor: prin- 
ceps minister est sacerdotum et minor eis%. Într-adevăr, nu Biserica poartă 
spada, dar ca este cea care i-o încredinţează principelui, ca s-o folosească 
pentru a stăpini trupurile. Pontiful suprem îşi rezervă stăpînirea sufletelor 
pentru că cea a trupurilor este nevrednică de el. Un pontifex%? nu este un 
carnifex!%. Ca să domnească după legea lui Dumnezeu, principele trebuie 
s-o cunoască, Nici un pretext nu îl scuteşte de învăţarea ei, nici măcar grija 
războaielor. Să-şi procure aşadar Deuteronomul, să-l citească, să-l înveţe şi 
să cugete la el, căci dacă principele nu se supune disciplinei Bisericii, tot ce 
face este în van şi degeaba e principe. El trebuie să citească legea divină în 
fiecare zi, mai mult decît chiar preotul, căci fiecare zi în care se abate de la 
această îndatorire nu e pentru el zi de viaţă, ci zi de moarte. Dar dacă regele 
nu ştie să citească? Dacă nu ştie să citească este un măgar încoronat: rex 
illiteratus est quasi asinus coronatus!0!. Dar nici măcat neştiinţa nu-i o scuză, 
pentru că ceea ce principele e incapabil să citească vor citi preoţii pentru el: 
Legat ergo mens principis in lingua sacerdotis!%2. Regula principelui să fie 
deci Înţelepciunea lui Dumnezeu tăimăcită de preoţi, căci prin ea domnesc 
regii şi prin ca împart dreptatea. loan din Salisbury nu a uitat deci marea 
lecţie politică a Vechiului Testament. 

În secolul al XII-lea, puţini au uitat-o, chiar dintre cei pe care, asemenea 
Sfintului Bernard, de pildă, preocuparea pentru puritatea vieţii spirituale creş- 
tine îi determină să-i indepărteze pe papi de la orice amestec în ordinea tem- 
porală. Metafora celot „două spade“ nu se abate cu nimic de la această regulă, 
pentru că prinţul şi-a primit spada lui de la Biserică, şi, pentru scopurile Bi- 
sericii. Aşa cum precizează chiar Sfintul Bernard (De consideratione IV, 3) 
cele două spade sînt în miinile pontifului, care în mod deliberat îi însărcincază 
pe prinți să folosească pentru el spada temporală. Un fapt domină toată aceas- 
tă situaţie: deosebirea dintre cele două ordine, temporal şi spiritual, este o 
deosebire dinăuntrul Bisericii. În acest edificiu complex, cheia de boltă este 
puterea spirituală a papei, care prin autoritatea lui susţine şi peretele temporal. 

Integrarea ordinii temporale în Biserică a fost atunci atit de deplină, încât 
unii au crezut că pot inversa termenii raportului. Să faci din principe ca atare 
un membru al ierarhici bisericeşti însemna să-l ispiteşti să revendice, la rîndul 


*! întreaga putere este de la Dumnezeu (lb. lat.). 

9 regele este slujitorul preoţilor şi mai puţin important decit ei (7. lat). 
% preot (Ib. laz:). 

10 călău (îb. lat). 

10! regele care nu ştie carte este ca un măgar încoronat (7 lar.). 

12 deci mintea regelui să citească în limba preotului (4. laz.). 

lui, locul de frunte. Este adevărat că această încercare nu se putea face fără 
ca structura internă a bisericii să nu fie zguduită din temelii, dar nu era de 
neconceput; şi cum era înscrisă chiar în datele problemei astfel înţelese, nu 
e chiar de mirare că unele dintre concluziile cele mai radicale la care avea 
să ajungă într-o bună zi Reforma au fost anticipate chiar din secolul al XII-lea. 

Aceste teze, pe care este totuși destul de curios să le întilneşti în secolul 
al XII-lea, sînt cuprinse într-un grup de tratate cunoscute sub titlul de Trata- 
tele din York (Tractatus Eboracenses). Au fost numite astfel pentru că i s-au 
atribuit uneori lui Gerardus, arhiepiscop al Yorkului între 1101 şi 1108. De 
fapt, autorul lor este necunoscut şi nu e nici măcar sigur că a fost de origine 
engleză. Cu argumente cel puţin la fel de verosimile, se poate considera că 
aceste tratate, scrise cu ocazia unor dispute între athiepiscopul de Rouen şi 
papă, sînt opera unui francez din Normandia. Le vom reţine pe cele deosebit 
de instructive pentru istoria problemei noastre: Apologia archiepiscopi Roto- 
magensis şi De consecratione Pontificum et Regum. 

Apologia pune în toată amploarea ei problema autorităţii pontificale în 
materie de credinţă. Arhiepiscopul de Rouen nu e supus numai Bisericii Ro- 
mei, ci întregii Biserici. Papa se află în aceeași situaţie. Slugă a slugilor lui 
Dumnezeu, potrivit învăţăturii Sfîntului Petru, cl are asupra lor aceicaşi drep- 
turi pe care le are şi Petru asupra Apostolilor. A primit aceste drepturi de la 
Duhul Sfint care i-a dat puterea să lege şi să dezlege, dar, pentru că nu există 
decit un singur Duh Sfint, toţi episcopii, şi chiar toţi credincioşii, se află în 
aceeaşi situaţie: „Nu există trei Petru: Simon Petru, episcopul Romei şi epis- 
copul de Rouen, ci un singur Petru, pentru că în toţi nu se află decît un singur 
duh, o singură putere, o singură credinţă şi, tocmai de aceea, cor unum et 
anima una!% (Fapte 4, 32). Aşadar, toţi apostolii, toţi episcopii şi chiar toată 
Biserica nu sînt în această privinţă decît un singur Petru şi, fiindcă stau strâns 
lipiţi de Piatra cea adevărată care este Cristos, ei nu alcătuiesc împreună cu 
el decît o singură piatră şi un singur duh.“ 

Între episcopi, există deci egalitate deplină în Biserică: omnes etenim epis- 
copi dii sunt, et dii nisi a solo Deo sunt iudicandi!94. Papa nu are nici un 
drept de excomunicare asupra nici unuia dintre ci (cf. De Romano pontifice, 
De Una Ecclesia), pentru simplul motiv că, toţi episcopii fiind unul, el s-ar 
excomunica atunci pe sine. Din acelaşi motiv, autoritatea doctrinală a papei 
nu este cu nimic mai presus de cea a oricărui episcop, fiind identic aceeaşi. 
Ce învăţătură ar putea el oare să răspindească? Pe cea a lui Petru şi Pavel. 
“Toţi creştinii o au deja şi nu au nevoie de el ca s-o cunoască. Se va spune 
că Biserica Romei este maica tuturor bisericilor? Nu este adevărat. Supre- 
maţia imperiului roman a făcut-o pe cea a Bisericii Romei, lucru în care Cris- 
tos și Apostolii nu au nici un amestec: Neque enim Christus hoc decrevi, 


1% iar inima şi sufletul [mulţimii celor care au crezut] erau una (fb. îar.). 
14 căci toţi episcopii sint sfinţi şi (sfinţi fiind) nu trebuie să fie judecaţi decit de Dum- 
nezeu (ib. îat.). 

non hoc sanxerunt Apostoli!%5; maica Bisericilor nu este Roma, ci lerusalim. 
Şi astfel, episcopul de Rouen nu poate fi învinuit de infidelitas, de abatere 
de la credință pentru că nu vrea să se supună autorităţii doctrinale a Romei; 
şi nici de desobedientia pentru că nu vrea să se supună autorităţii ei discipli- 
nare, care a fost înfiinţată de oameni şi nu poate să oblige pe nimeni: Si quis 
ergo ei subdere non vulz, quid damni meretur a Deo, cuius in hoc ordinationi 
minime resiszit?19% 

În De consecratione Pontificum et Regum, această concepţie foarte spe- 
cială despre Biserică a dus în mod firesc la concluzii politice importante, 
Biserica este mireasa lui Cristos, singurul rege şi preot adevărat, dar nu este 
mireasa lui Cristos ca preot, ci a lui Cristos ca Rege. Şi cine altul din sînul 
Bisericii ridică pe cea mai înaltă treaptă chipul şi asemănarea lui Cristos, dacă 
nu regii? Unirea lui Cristos cu Biserica sa se va împlini deci în primul rînd 
în şi prin persoana regelui: er ideo reges qui Christi regis imaginem praefe- 
runt, his nuptiis magis apti sunt, quarum sacramentum magis praeferunt!9?. 
Acesta e sensul confirmării regilor de către Biserică. Ei sînt hirotoniți (ordi- 
nantur), unşi şi confirmaţi ptin binecuvîntarea ei, ca să poată cîrmui poporul 
creştin. Dar ştim prea binc că Biserica nu este altceva decît poporul: Ecclesia 
quippe Dei quid aliud est, quam congregatio fidelium christianorum in una 
fide, spe et charitate, in domo Dei cohabitantium?!98 Dacă aşa stau lucrurile, 
prin confirmare regilor li se încredinţează cîrmuirea şi apărarea Bisericii: ad 
hanc (Ecclesiam) itaque regendam reges in consecratione sua accipiunt 
potestatem!%, sau: Ideo enim regnant in Ecclesia, quae est regnum Dei, et 
Christo conregnant, ut eam regani, tueantur atque defendani!!9. Este adde- 
vărat că papa Gelasius a spus că lumea stă sub două domnii: autoritatea sa- 
cerdotală şi puterea regală. Dar, comentează cu îndrăzneală anonimul nostru, 
termenul „lume“ nu înseamnă aici nimic altceva decît Biserica: Mundum hic 
appella sanctam Ecclesiam, quae in hoc mundo peregrinatur!!!. Autotitatea 
sacerdotală dispune aici numai de puterea de a-i încredința regelui puterea de 
a cîrmui Biserica. Şi să nu ne ascundem în spatele distincţii dintre puterea 
de a guverna sufletele şi puterea de a guverna trupurile. Nu poţi guvema 


1% căci nici Cristos nu a hotărit acest lucru, nici apostolii nu au consfințit acest lucru 
(lb. dat.) 

1% Dacă cineva nu vrea să i se supună, ce pedeapsă merită de la Dumnezeu, faţă de 
a cărui orinduială se opune foarte puţin în această privință? (15. iat.). 

197 şi de aceea regii care înalţă imaginea regelui Cristos sint mai potriviţi pentru această 
căsătorie a cărei taină o înalță mai mult (/b. îaz:). 

1% căci ce altceva este Biserica lui Dumnezeu decit unirea creştinilor credincioşi intr-o 
singură credinţă, speranţă şi iubire a celor ce locuiesc impreună în casa lui Dumnezeu? 
(Eb. dar.) 

19 astfel, regii îşi primesc puterea pentru conducerea acestei (Biserici) prin ungerea 
[făcută] de ea (fb. lat.). 

10 căci de aceea conduc în Biserica-impărăţie a lui Dumnezeu şi domnesc impreună 
cu Cristos ca să o ocîrmuiască, să o vegheze şi să o apere (Ib. lat.). 

"1! Lumea numeşte-o aici Sfinta Biserică ce se răspindeşie în această lume (!b. fat.). 

sufletele fără trupuri şi nici trupurile fără suflete, pentru că şi unele, şi cele- 
lalte sînt stăpinite ca să fie mîntuite împreună în ziua învierii. De altfel, nu 
spune Sfîntul Pavel că trupul nostru este templul Duhului Sfînt (7 Corinteni 
6, 19)? Chiar de li s-ar da regilor numai putere asupra trupurilor, aceasta ar 
însemna şi putere asupra templelor Duhului Sfînt, şi prin urmare şi asupra 
preoților înşişi. Să nu-i înlăturăm așadar pe regi de la cîrmuirea Bisericii, 
adică a poporului creştin: ar însemna să ridicăm acest popor împotriva lui 
însuşi şi să-l mihnim. 

Într-o doctrină în care Biserica şi popotul creştin sînt una, nu poate exista 
deosebire radicală între principe şi preot: „Dacă preotul şi regele sînt, şi unul, 
şi celălalt, zeu şi uns al Domnului (Christus Domini) prin har, tot ce fac şi 
produc şi unul, şi celălalt conform acestui har nu face sau produce omul, ci 
zeul şi unsul Domnului.“ Pe scurt, preotul e un rege şi regele e un preot, 
fiind, şi unul, şi celălalt, unşii Domnului: Er si verum fateri volumus, et rex 
sacerdos et sacerdos rex, in hoc quod Christus Domini est, iure potest ap- 
pellari!!2. Mai rămîne aşadar de aflat care dintre aceşti doi regi-preoţi sau 
preoţi-regi este mai presus. În Vechiul Testament, preoţii îi dădeau lui Dum- 
nezeu jertfe materiale, în timp ce regii jertfeau în spirit. Aceasta pentru că 
preoţii prefigurau figura omenească a lui Cristos, iar regii o prefigurau pe cea 
dumnezeiască. Era deci firesc ca regii să aibă pe atunci autoritate asupra preo- 
ţilor. Dar tot aşa trebuie să stea lucrurile, şi cu atât mai mult, din clipa în care 
regii şi preoţii sînt, deopotrivă, unşii Domnului. Căci Cristos este veşnic rege, 
fiind Dumnezeu şi egal cu Tatăl, dar, ca să ajungă preot, a trebuit să-şi asume 
natură omenească. Cu alte cuvinte, Cristos este rege, dar preot nu este decît 
pentru că a ajuns preot. Prin urmate, în Cristos puterea regească e mai presus 
de puterea sacerdotală, aşa cum divinitatea lui e mai presus de caracterul său 
omenesc. Preotul este deci chipul şi asemănarea unei naturi şi a unei funcții 
inferioare, cele ale caracterului omenesc, aşa cum regele este chipul şi ase- 
mănarea unei naturi şi a unci funcţii superioare, cele ale divinității. Iată de 
ce, conchide autorul, unii socotesc puterea tegească mai mare şi mai înaltă 
decit puterea sacerdotală, er rex maior et praestantior quam sacerdos, utpote 
melioris et praestantioris Christi naturae imitatio sive potestatis aemulatio!!3. 

Această doctrină ciudată a fost prezentată ca o „metafizică a statului“. Ea 
nu cuprinde însă nici un element metafizic clar conturat. Motivată de unul 
din nenumăratele conflicte pe care le punea problema investiturilor, această 
concepţie despre Biserică şi despre puterea regală posedă acelaşi grad de „sa- 
cralitate“ ca şi cea căreia i se opune. Regele nu este aşezat în această privință 
deasupra preotului în calitate de laic şi nici în numele vreunei superiorităţi a 


112 şi, dacă vrem să recunoaştem adevărul, pe drept şi regele poate fi numit preot, şi 
preotul (poate fi numit] rege, pentru faptul că el este Unsul Domnului (1b. lat.). 

13 şi regele este mai important şi mai presus decit preotul, avind în vedere că [acesta] 
urmează natura mai bună şi mai înaltă a lui Cristos sau că încearcă să-i egaleze puterea 
(8. dat). 


312 FILOZOFIA ÎN SECOLUL AL XII-LEA 


tempotalului asupra spiritualului, ci, dimpotrivă, în calitate de rege-preot şi 
cap al Bisericii înseşi. Deci tocmai pentru că statul este înăuntrul Bisericii 
stăpînul corpului credincioşilor poate să revendice titlul de stăpîn al Bisericii: 
Corpora christianorum minime regerentur, si regalis potestas ab Ecclesia 
divideretur!!4. Ne aflăm aici pe acelaşi teren ca şi Hugo din Saint-Victor, 
sau, dacă vrem, cele două doctrine sînt contrare înăuntrul aceluiaşi gen şi 
fiindcă aparţin aceluiaşi gen, Tratatele din York netăcînd altceva decit să răs- 
toarne în avantajul regelui principiul, invocat pină atunci în folosul papei, că 
laicii formează Biserica tocmai în calitate de laici. Dacă aşa stau lucrurile, 
cel care domneşte asupra laicilor domneşte şi în Biserică; mai devreme sau 
mai tirziu, întrebarea dacă nu domneşte şi peste Biserică se va pune negreşit. 

VII. — BILANŢUL SECOLULUI AL XII-LEA 


Privită în ansamblu, mişcarea intelectuală a veacului al XII-lea se înfăţi- 
şează ca preludiul unci epoci noi în istoria gindirii creştine, dar şi ca înflorire 
în Apus, şi mai cu seamă în Franţa, a culturii patristice latine pe care Evul 
Mediu o moştenise de la imperiul roman tirziu. În perioada în care am ajuns, 
marile linii filozofice din care se va inspira secolul al XIII-lea nu se deslușesc 
încă foarte limpede. Nici filozofii arabi, şi nici metafizica lui Aristotel nu au 
ajuns încă în şcoli, ale căror tradiţii vor fi curînd zdruncinate, iar sistemul de 


14 corpurile creştinilor ar fi în foarte mică măsură ocirmuite dacă puterea regală ar fi 
despărită de Biserică (1. îat.). 

învăţămînt schimbat în profunzime, dar principalele poziţii în care gîndirea 
creştină va simţi şocul sînt, de pe acurm, bine ocupate. Graţie teologiei Sfîntu- 
iui Anselm, a victorinilor şi a lui Gilbertus Porretanus, există deja un pla- 
tonism mai abstract şi de o tehnicitate mai aridă chiar decît cel al Sfintului 
Augustin, dar deschis tuturor ideilor noi care-i vor veni de la Proclos şi Avi- 
cenna şi inconştient că este ameninţat de pericolul de a fi complet sedus de 
ele, dat capabil totuşi să le primească fără să li se supună. Dacă acceptăm să 
numim augustinism ansamblul acelor doctrine ale veacului al XIII-lea care 
se vor inspira mai ales din Sfintul Augustin, vom putea spune că opera Sfintu- 
lui Bonaventura, care oferă în acest sens exemplul cel mai complet, va fi 
într-o mare măsură continuarea firească a celei a Sfîntului Anselm şi a vic- 
torinilor, aplicând principiile lor cînd va asimila contribuţiile filozofice noi şi 
diferite ca spirit. Pe de altă parte, vasta investigaţie care se desfăşoară în şco- 
lile secolului al XII-lea în problema universaliilor, i-a făcut întotdeauna pe 
logicieni să intre în domeniul metafizicii. În timp ce în teologie autoritatea 
lui Augustin pregătea terenul pentru influenţa lui Platon şi a neoplatonismu- 
lui, concluzia ultimă a lui Abaelard despre universalii părea că prevesteşte 
mai degrabă succesele viitoare ale filozofiei lui Aristotel. Aşa cum am văzut 
la Isaac Stella şi Hugo din Saint-Victor, chiar şi cei care urmăreau cel mai 
ardent să deschidă în faţa inteligenţei, în tot ce are ca mai bun, iluminările 
inteligibile recunosc totuşi că există cel puţin o treaptă a cunoaşterii în care 
Aristotel e superior. Or, acest plan al cunoaşterii abstracte, care este cel al 
metodei raţionale (ratio), este tocmai planul filozofiei. Vedem deci cum, pe 
măsură ce ne apropiem de secolul al XIII-lea, se conturează din ce în ce mai 
clar tendinţa care va face curînd ca autoritatea lui Aristotel să concureze cu 
cea a Sfintului Augustin. Într-adevăr, teoria aristotelică a cunoaşterii va cuceri 
tot mai mulţi ginditori, iar fizica lui Aristotel va fi presimţită, cel puţin în 
spiritul ci, încă de la jumătatea veacului al XII-lea. Abaelard condamnă so- 
luţia realistă a problemei universaliilor pentru că este cu neputinţă să împaci 
realismul cu fizica adevărată, atita timp cît tot ce există este alcătuit din ma- 
terie şi formă; tot aşa, loan din Salisbury admite ca de la sine înțeles faptul 
că realul concret nu face parte din domeniul inteligibilului pur. Din această 
clipă, e sigur că terenul cel mai favorabil pentru aristotelismul albertino-to- 
mist e pregătit. 

Aşa cum marile sinteze doctrinale ale veacului al XIII-lea sînt gata schi- 
ţate, locul şi instituţia unde se vor dezvolta sînt gata stabilite. Într-adevăr, 
încă din secolul al XII-lea, Parisul şi şcolile Ibi se bucură de o faimă univer- 
sală, mai ales în privinţa predării dialecticii şi a teologiei. Cînd Abaelard vine 
să-şi termine studiile de filozofie la Paris, găseşte aici o şcoală de dialectică 
aflată deja în plină înflorire: perveni tandem Parisios, ubi iam maxime disci- 
plina haec florere consueverat!!5. În dorința de a ajunge la tîndul lui un das- 


15 am ajuns în sfirşit la Paris, unde această învăţătură atinsese deja cea mai mare 
înflorire (fb. dat.). 

căl renumit, el se străduieşte să nu predea decit în cetatea Parisului, sau cel 
puțin, date fiind obstacolele de care se loveşte, pe dealul Sainte-Geneviăve 
şi cît se poate mai aproape de Paris. Ştim din mărturiile vremii că Abaelard 
a avut un succes răsunător ca profesor, iar scrisoarea de mingiiere pe care i-a 
trimis-o abatele Foulques din Deuil ncfericitului filozof după mutilarea lui 
arată cît de tare crescuse faima şcolilor din Paris prin faptul că aici preda 
Abaelard: „Pînă nu demult, fala acestei lumi te copleşea cu daruri, şi nimeni 
nu se mai gindea că norocul o să-şi întoarcă faţa de la tine. Roma îşi trimitea 
copiii la tine să-i înveţi; trimiţindu-ţi aceşti şcolari, ea, care sădise odinioară 
în mintea ascultătorilor cunoaşterea tuturor ştiinţelor, recunoştea că înţelep- 
ciunea ta e mai presus de a ei. Nici depărtarea, nici înălțimea munţilor, nici 
adincimea văilor, nici drumurile presărate cu ptimejdii şi bintuite de tilhari 
nu i-au împiedicat pe aceşti şcolari să vină „degrabă la tine. Mulțimea de tineri 
englezi nu s-a temut nici de trecerea mării, şi nici de furtunile ei cumplite; 
de îndată ce-ţi auzeau rostit numele, fugeau la tine, în ciuda tuturor prim 
diilor. Îndepărtata Bretanie îţi trimitea copiii ei ca să-i creşti; angevinii ţi-i 
închinau pe ai lor. Cei din Poitiers, gasconii şi spaniolii, Normandia, Flandra, 
germanul şi şvabul nu conteneau să vestească şi să laude puterea minţii tale. 
Ca să nu mai vorbesc de toţi locuitorii oraşului Paris şi ai ținuturilor mai 
îndepărtate sau mai apropiate ale Franţei, care erau atit de însetaţi de învăţătu- 
ra ta, de parcă n-ar fi fost pe lume ştiinţă pe care să n-o poată învăţa de la 
tine.“ Către sfirșitul veacului al XII-lea, superioritatea Parisului în domeniul 
învăţămîntului este un lucru universal recunoscut, şi oameni veniţi de pretu- 
tindeni se grăbesc pe drumurile care duc la această „citadelă a credinţei ca- 
tolice“; totul vesteşte constituirea apropiată a acestui neasemuit centru de stu- 
dii care va fi în secolul al XIII-lea Universitatea din Paris. 

Nu este mai puţin adevărat că această epocă atit de bogată şi de felurită, 
şi care pregăteşte cu atita sîrguință marele secol al scolasticii, îşi are propria 
ei originalitate; secolul al XII-lea este o perioadă de pregătire, dar nu numai 
atit; deşi nu se arată la fel de puternic şi de sistematic ca secolul al XIII-lea, 
el se caracterizează printr-o eleganţă, o graţie şi o uşurinţă în acceptarea vieţii 
a căror tradiţie se va pierde în perioada următoare, mai pedantă şi mai rigu- 
roasă. 

Trebuie, într-adevăr, să remarcăm că spiritul veacului al XII-lea era mult 
mai apropiat de cel al veacurilor al XV-lea şi al XVI-lea decît spiritul vea- 
cului care i-a urmat. Am insistat asupra umanismului lui loan din Salisbury 
tocmai pentru că nici un alt filozof din epocă nu a fost pătruns atit de adinc 
de acest spirit; dar trebuie să adăugăm că cei care i-au fost contemporani au 
fost, în general, mai sensibili la frumuseţile civilizaţiei greco-latine decit vor 
fi contemporanii Sfintului Toma. Aceasta nu înseamnă că pe atunci vechea 
neîncredere creştină, şi mai ales monahală, faţă de autorii păgîni dispăruse. 
Numărul prietenilor acestora crescuse simţitor în secolul al XII-lea, dar nici 
duşmanii nu au dezarmat. Nimic nu simbolizează mai bine toleranța bănui- 
toare care îi înconjura pe autorii păgini decit această prevedere a regulamen- 
tului de la Cluny despre semnul care trebuia făcut ca să obţii o carte şcolată 

scrisă de un păgin: „Să faceţi mai întîi semnul care se face îndeobşte pentru 
carte; în afară de aceasta, duceţi degetul la ureche, aşa cum face cu laba ciine- 
le pe care îl mănincă urechea, pentru că nectedinciosul se poate asemui pe 
bună dreptate cu acest animal.“ Ca să obţii un Ovidiu, trebuia deci să-ţi scar- 
pini urechea, dar nu puteai să te împotriveşti ispitei de a te scărpina. Așa face 
şi Abaelard, care cere, ca şi Platon, să fie izgoniți din cetate poeţii licenţioşi, 
dar care vorbeşte despre influenţa lor în cunoştinţă de cauză şi se arată a fi 
plin de cultură antică. De cum îi deschidem cărţile, constatăm că acest dia- 
lectician citează curent din Cicero, Seneca, Vergiliu, Horaţiu, Ovidiu şi că 
citatele nu sînt doar artificiu şi podoabă, ci mărturie a unui gust rafinat pentru 
ideile frumoase măiestzit formulate. Abaelard iubeşte cultura păgină, dar, ase- 
menea Sfîntului Ieronim, de care aminteşte cu acest prilej, propter eloquii 
venustatem et membrorum pulchritudinem!!S, A scris şi el un poem didactic 
şi imnuri, a căror valoare literară nu trebuie exagerată, dar care dovedesc un 
anume gust pentru arta vorbirii frumoase; corespondenţa lui cu Heloise atestă 
influenţa pe care clasicii latini au exercitat-o asupra minţii lor. 

De altfel, secolul al XIi-lea a cunoscut poeţi latini mai buni decît Abae- 
lard. Pe unii, care şi-au propus să-i imite pe antici, i-am întilnit nu o dată 
ptintre filozofi şi teologi: Bernardus Silvestris şi Alanus din Lille, de pildă. 
Alţii nu erau decit poeţi, ca Hildebert din Lavardin, născut pe la 1055, epis- 
cop de Mans între 1097 şi 1125 şi arhiepiscop de Tours între 1125 şi 1133 
sau 1134; unul dintre poemele lui a trecut multă vreme drept opera unui clasic 
latin. Cu siguranţă că Hildebert rămine mult în urma modelelor, dar câţi mari 
poeţi latini au mai existat din clipa în care latina a ajuns o limbă moartă? 
Petrarca însuşi a dat greş în această încercare. Plăcerca cărturarului de a-i 
imita pe clasici e semnul sigur al umanismului, indiferent de reuşită. Hilde- 
bert reușea destul de bine: 

: Par tibi Roma nihil, cum sis prope tota ruina; 
Quam magni fueris integra, fracta doces. 
Longa tuos fastus aetas destruxit, et arces 
Caesaris et superum templa palude iacent. 


Urbs cecidit de qua si quicquam dicere dignum 
Moliar, hoc potero pie Roma fuit. 1 


Valoarea acestor versuri nu stă numai în calitatea formei, ci şi în tema pe 
cate o dezvoltă. Poezie a ruinelor, nostalgie a năreţiei romane, iată tot atitea 
sentimente întîlnite de obicei în veacurile al XV-lea şi al XVI-lea şi care i 


116 datorită eleganjei vorbirii şi frumuseţii părților [unei construciii sintactice] (7P. lat.). 

1? Nimic nu te egalează, Roma, deşi eşti aproape toată în ruină;/Ne înveţi, acum, [cind 
eşti] năruită, cit de mate ai fost pe cînd erai intactă /O viaţă lungă ţi-a distrus splendorile, 
şi citadelele/Cezarului şi templele zeilor zac în mlaștină. [...] A apus oraşul despre care, 
dacă m-aş strădui să spun ceva demn /Aş putea să spun astiel: a fost Roma cîndva ([b. 
la). 


316 FILOZOFIA ÎN SECOLUL AL XII-LEA 


se contestă Evului Mediu. Ele sînt totuşi prezente, încă din secolul al XII-lea, 
în opera lui Hildebert. S-a obiectat uneori că Hildebert nu simte Roina antică 
așa cum o simte omul Renaşterii, fiindcă o crede moartă, şi preamăreşte în 
cele din urmă în locul ei Roma creştină. Dar oare umaniştii din secolul al 
XVI-lea o vor simţi altfel? Să recitim Sonetul 18 din ciclul Anzichităţi al 
compatriotului său Joachim du Bellay, şi vom găsi în el expresia unui senti- 
ment foarte asemănător, iar, dintre cei doi poeţi, cel care scrie în latină este 
Hildebert. 

Avem poate dreptul să proferăm acestei poezii de imitație numeroasele 
poeme ritmate sau rimate, scrise în latina vulgară şi care, fără să mai aibă 
pretenţia să reia marele stil literar al Romei păgîne, îi folosesc nestingherit 
limba ca pe o limbă încă vie şi capabilă să exprime gindurile şi trăirile cele 
mai profunde ale vremii. Sfintul Bernard din Clairvaux, adversarul înverşunat 
al lui Abaelard şi al dialecticienilor, omul care judecă aspru luxul excesiv 
introdus de ordinul de la Cluny în liturghie şi în arhitectura bisericilor, este 
un excelent scriitor ale cărui predici despre Fecioara Maria îşi păstrează şi 
azi tot farmecul. Poemele liturgice scrise în rime latineşti care i s-au atribuit 
multă vreme şi care, de altfel, îi exprimă atit de fidel gindirea ne emoţionează 
mai mult decît distihurile scolastice ale lui Abaelard: 


lesu dulcis memoria 
Dans vera cordi gaudia: 
Sed super mel et omnia 
Eius dulcis praesentia. 


Nil canitur suavius 

Nil auditur iucundius 
Nil cogitatur dulcius 
Quam lesu Dei filius. 


lesu spes poenitentibus, 
Quam pius es petentibus, 
Quam bonus es quaerentibus, 
Sed quid invenientibus?!!8 


Purtaţi de inspiraţia cea mai adîncă şi lăsîndu-şi sentimentele cele mai 
sincere să se exprime în forma lor firească, poeţi latini precum fermecătorul 
Adam din Saint-Victor nu doar imitau Antichitatea, ci o prelungeau. Înţele- 
gem de ce un rafinat literat ca Remy de Gourmont a fost sensibil la farmecul 


18 Scumpă e amintirea lui Isus/Aducînd bucurii adevărate inimii,/Dar mai mult decit 
mierea şi decit toate [lucrurile de pe lume|/Prezenja lui este plăcută /Nimic nu este cîntat 
cu mai multă gingăşie/Nimic nu e ascultat cu mai multă plăcere,/Nimic nu e socotit mai 
scump/Decit fiu! lui Dumnezeu, Isuse./Isuse, eşti speranță pentru cei ce se căiesc/Cit de 
binevoitor eşti pentru cei care cer,/Cit de bun eşti pentru cei ce te caută,/Dar ce [eşti] 
pentru cei ce te găsesc? (b. iat). 

acestei „latine mistice“, iar uşurinţa cu care curgeau aceste versuri latineşti a 
cucerit imaginaţia unui Baudelaire. 

Dacă apropiem constatările noastre de alte cîteva care s-au făcut adesea, 
originalitatea spiritului acestui secol iese imediat la iveală: această epocă de 
efervescenţă intelectuală atit de intensă, în care asistăm la extraordinara dez- 
voltare a Cintecelor de gestă, la ornamentarea cu sculpturi a bisericilor abaţia- 
le cluniziene sau burgunde, la construirea primelor bolți gotice, la înflorirea 
şcolilor şi la triumful dialecticii, este o epocă de umanism religios. De-a lun 
gul veacului al XIII-lea, gustul acesta rafinat pentru cultura literară şi îndrăgi- 
rea formei pentru formă, care vestesc umanismul Renaşterii, vot fi, dacă nu 
înăbuşite, cel puţin refulate de extraordinara dezvoltare a studiilor put filo- 
zotice şi teologice. Din acest punct de vedere, secolul al XIII-lea este în- 
trucîtva mai medieval decît secolul al XII-ica; el corespunde mai mult ima- 
ginii convenţionale tradiţionale şi populare pe care o avem de obicei despre 
Evul Mediu. Dar poate că, şi într-un caz, şi în celălalt, sintem victimele unci 
false aparenje, iar asupra acestui punct merită să ne oprim o clipă. 

E corect să vedem în cultura veacului al XVI-lea o întoarcere ia cultura 
clasică greco-latină, dar nu trebuie să uităm că prima elenizare a conştiinţei 
occidentale s-a făcut în plin Ev Mediu şi că urmările au fost mult mai serioase 
decît se crede îndeobşte. Filozofii creştini s-au întrebat ce este Antichitatea 
şi ce înseamnă ea pentru gîndirea creştină; şi au răspuns aşa cum răspunsese 
Cristos privind legăturile dintre vechea lege şi legea nouă: încă din Evul Me- 
diu, creştinismul socoteşte că umanitatea creştină nu trebuie să fie nicicum 
şi în nici o privinţă mai săracă în adevăruri şi frumuseți decit umanitatea 
păgină, ci, dimpotrivă, reţinind tot ce este adevărat şi frumos în Antichitatea 
păgînă, să o ordoneze, să-i dea locul ce cu adevărat i se cuvine, să-i confere 
justa ei valoare şi să o îmbogăţească prin noi adevăruri şi noi frumuseți. Şi 
în această privinţă, atitudinea lui Abaelard este caracteristică pentru mentali- 
tatea vremii. El nu poate îndura gindul că ar putea exista o opoziţie între 
creştinism şi gînditorii ori poeţii pentru care are o profundă admiraţie. Are 
nevoie să simtă o continuitate reală între adevărul în forma sa antică şi ade- 
vărul în forma sa creştină: de aceea, neputind păginiza creştinismul, creşti- 
nează Antichitatea. Îi place să creadă că filozofii greci au fost sfinţi şi aproape 
asceţi, că puritatea moravurilor le-a fost răsplătită de Dumnezeu cu dezvălui- 
rea adevărurilot celor mai ascunse şi a legilor celor mai tainice ale religiei; 
singurele cunoştinţe care i-au lipsit lui Platon ca să fie un cteştin desăvirşit 
sînt cele despre Întrupare şi taine. Dar Abaelard nu se rezumă la Antichitatea 
greacă şi îi revendică drept precursori şi vestitori ai creştinismului şi pe 
gimnosofiştii şi brahmanii din India, indepărtînd înfricoşat gindul că nişte 
înţelepţi atât de natural creştini ar fi putut să fie osîndiţi. Deci în secolul al 
XII-lea nu întilnim numai un umanism al formei, ci unul mai profund, care 
nu vrea să sacrifice nici o valoare spirituală sau umană; universalitatea gîndi- 
rii lui Abaelard se hrăneşte din mărinimie şi nimic din cele omeneşti nu-i 
este străin. 

Această îmbinare intimă de credinţă creştină cu filozofie greacă a dat aşa- 
dar naştere în secolul al XII-lea unei concepţii despre univers cate adesea ne 
frapează, dar care nu e lipsită de interes şi nici de frumuseţe. Trăsătura prin 
care oamenii acestei epoci se deosebesc cel mai mult de noi este ignoranța 
lor evasitotală în privinţa ştiinţelor naturii. Mulţi laudă Natura, dar nici unul 
mu se gîndeşte să o cerceteze. Pentru ei, lucrurile au o realitate proprie, căci 
intră în întrebuințările de fiecare zi, dar şi-o pierd deîndată ce încep să fie 
explicate. Pentru un ginditor al vremii, a cunoaşte şi a explica un lucru constă 
întotdeauna în a arăta că nu este ceea ce pare a fi, ci simbolul şi semnul unei 
realităţi mai adînci, că vesteşte sau înseamnă altceva. E lesne de înţeles că 
simbolismul veacului al XII-lea i-a cucerit pe poeţi şi pe artişti, căci era o 
forţă în artă şi în poezie, dar o limitare în filozofie, iar, în ştiinţă, o slăbiciune. 
De aceea produc bestiarele şi lapidariile în cititorul modem un asemenea sen- 
timent de uimire: în ele, substanţa însăşi a fiinţelor şi a lucrurilor apare redusă 
la semnificaţia lor simbolică şi nu este nimic de înţeles în privinţa materiei 
din care ele sînt alcătuite. Ceea ce lipseşte veacului al XII-lea ca să aşeze o 
realitate concretă sub această lume de simboluri este o concepţie, oricît de 
firavă, despre o natură cu structură în sine şi cu inteligibilitate pentru sine. 
Ne aflăm în ajunul momentului în care această concepţie va lua naştere: se- 
colul al XIII-lea i-o va datora fizicii lui Aristotel. 

CAPITOLUL AL ŞASELEA 
FILOZOFIILE ORIENTALE 


Faptul că filozofia medievală occidentală a evoluat cu un secol în urma 
filozofiilor arabe şi ebraice este de o importanţă istorică remarcabilă. Nu intră 
în scopurile noastre să ne oprim asupra înfloririi ample şi uimitoare a acestor 
filozofii orientale: ar fi nevoie de un studiu special chiar şi dacă am vrea doar 
să le schiţăm istoria. Totuşi, dat fiind că unele dintre ele au influenţat direct 
marile doctrine occidentale din secolul al XIII-lea, este absolut necesar să 
punctăm aici momentele decisive ale istoriei lor şi cauzele principale ale ac- 
țiunii pe care au exercitat-o asupra evoluţiei filozofiei occidentale. 


IL. — FILOZOFIA ARABĂ 


În 529 p. Chr., împăratul Iustinian a decretat închiderea şcolilor de filo- 
zofie din Atena. Se putea crede, așadar, că Occidentul întorcea definitiv spa- 
tele influenţei filozofiei eline; dar gîndirea greacă începuse cu mult înainte 
de această dată să cîştige teren în Orient şi inaugurase mişcarea de cotitură 
caresavea, în secolul al XIII-lea, să înapoieze Occidentului gîndirea lui Aris- 
totei şi a neoplatonismului prin intermediul filozofilor sitieni, arabi şi evrei. 

Filozofia greacă beneficia, într-adevăr, de răspîndirea religiei creştine în 
Mesopotamia şi Syria. În şcoala din Edessa, în Mesopotamia, întemeiată în 
563 de Sfintul Efrem din Nisibis, se predau Aristotel, Hippocrates şi Galen. 
Nevoia de a învăţa greaca pentru a citi Vechiul sau Noul Testament şi scrie- 
rile Părinților Biserici îi făcuse pe sirienii convertiți la creştinism să se iniţie- 
ze în ştiinţa şi în filozofia greceşti. Acolo unde se preda teologie, se preda 
aşadar şi filozofie, matematică şi medicină, iar operele clasice se traduceau 
din greacă în siriacă. Cînd s-a închis şcoala din Edessa, în 489, profesorii ei 
au trecut în Persia şi au făcut celebre şcolile din Nisibis şi Gandisapora; în 
Syria, filozofia lui Aristotel găsise adăpost în şcolile din Risaina şi Kinnesrin. 
În momentul în care islamismul înlocuieşte creştinismul în Orient, rolul si- 
rienilor ca agenţi ai răspîndirii filozofiei eline iese limpede la iveală. Califii 
abbasizi, a căror dinastie se întemeiază în 750, apelează la serviciile sirienilor, 
care-şi continuă sub oblăduirea acestori noi stăpîni învăţătura şi Iucrările. 
Astfel, Euclid, Arhimede, Ptolemeu, Hippocrates, Galen, Aristotel, Teofrast 

şi Alexandru din Afrodisias sînt traduşi fie direct, din greacă în arabă, fie 
indirect, din greacă în siriacă şi apoi din siriacă în arabă. Aşadar, şcolile si- 
riene au fost intermediarii prin care gîndirea greacă a ajuns la arabi, aşteptind 
momentul în cate avea să treacă de la arabi la evrei şi la filozofii Occidentului 
creştin, 

Între elementele care alcătuiau această tradiţie, operele lui Aristotel con- 
stituiau desigur partea cea mai însemnată şi mai fertilă din punct de vedere 
filozofic. Dat în catalogul operelor lui Aristotel pe care sirienii îl transmiteau 
arabilor, se strecuraseră şi scrieri de inspiraţie foarte diferită, pe care filozoful 
grec cu siguranţă că le-ar fi dezavuat, dar care au exercitat totuşi o influenţă 
hotăritoare, datorită autorităţii cu care le acoperea numele lui. Două tratate 
de esenţă neoplatoniană, Teologia lui Aristotel şi Liber de Causis, treceau 
drept scrieri autentice ale maestrului şi au influenţat profund modul în care 
se interpreta gîndirea atistotelică. Conţinutul primului tratat este preluat din 
Eneadele lui Plotin (cărţile IV-VI), iar, al celuilalt, pe care l-am întilnit deja 
amintit de Alanus din Lille, din Elementatio theologica de Proclos. Cea mai 
importantă consecinţă a acestui fapt a fost aceea că, pe ansamblu, gîndirea 
arabă a aşezat sub autoritatea lui Aristotel o sinteză a aristotelismului şi neo- 
platonismului, pe care avea să se exercite în mod necesar reflexia şi critica 
teologilor din secolul ai XIII-lea. 

La contactul cu operele greceşti, nevoia inerentă oricărei tradiţii religioase 
de a se înţelege pe sine şi de a se interpreta raţional a dat naştere unei spe- 
culaţii filozofico-teologice musulmane, aşa cum a dat naştere şi uneia occi- 
dentale. Într-adevăr, înființarea sectei, esențialmente religioasă altminteri, a 
mutazilliţilor se atribuie inflenţei gîndirii greceşti. În al doilea sfert al vea- 
cului al IX-lea, avea să apară în interiorul acestei secte mişcarea denumită 
kalam, sau „cuvint“. Partizanii kalam-ului sînt cei pe care îi intilnim uneori 
în Summae-le teologice ale veacului al XIII-lea sub, numele de Joquentes!. Ei 
admiteau că revelaţia şi rațiunea nu se pot contrazice, ba chiar că tot ce este 
revelat poate să nu fie cunoscut decît prin rațiune, de vreme ce religia revelată 
a fost precedată de una naturală, care le-a ajuns oamenilor multă vreme. Îm- 
părţii şi ei în mai multe secte, partizanii kalam-ului se despărțeau de orto- 
doxia musulmană prin confundarea atributelor divine cu unitatea absolută a 
esenjei divine, pe care Coranul se pare că le deosebea, şi, mai ales, prin afir- 
marea libertăţii umane, prin susţinerea ideii că dreptatea lui Dumnezeu este 
regula strictă a acţiunii lui faţă de oameni şi prin negarea predestinării rigu- 
roase, admisă de adevărații credincioşi. Kalam-ul ca atare n-ar putea deci să 
fie identificat cu teologia musulmană; el reprezintă mai degrabă orientarea 
acestei teologii către un raţionalism foarte suspect de heterodoxie. În sfîrşit, 
filozofii arabi, aproape complet eliberaţi de preocupările teologice şi uneori 
chiar, aşa cum vom vedea, ca o reacţie îipottiva lor, continuau filozofia grea- 
că şi construiau doctrine care aveau să influenţeze profund Occidentul creştin. 


1 vorbitorii, cei care vorbesc (IP. lat.). 

Primul nume celebru al filozofiei musulmane este cel al lui Alkindi (Al- 
chendius), cate a trăit la Basra, apoi la Bagdad, şi a murit în 873, A fost deci 
aproape contemporan cu loan Scottus Eriugena. Alkindi este înainte de toate 
un enciclopedist, ale cărui scrieri acoperă aproape toate domeniile cunoaşterii 
greceşti: aritmetică, geometrie, astronomie, muzică, optică, medicină, logică, 
psihologie, meteorologie şi politică. Evul Mediu nu a cunoscut decit o mică 
parte din această operă atît de întinsă, dar cel puţin una din scrierile lui 
Alkindi, De intellectu, merită să ne reţină atenţia, pentru că face parte dintr-o 
familie de lucrări cu trăsături bine definite. Strămoșul acestei familii este o 
secţiune din De anima a lui Alexandru din Afrodisias, izolat din context şi 
socotit luctare de sine stătătoare. Evul Mediu il va cunoaşte în traducere la- 
tinească, cu titlul De inzellectu et intellecto. Un De intellectu îşi propune să 
lămurească înţelesul distincţiei introduse de Aristotel între intelectul posibil 
şi cel agent. Pornind de la problema universaliilor, care se iveşte la graniţa 
dintre logică şi metafizică, gindirea occidentală nu bănuia nimic din această 
dificultate. Înţelegem de ce traducătorii latini s-au interesat în mod deosebit 
de Iucrările care, iratind despre natura şi operaţiile intelectului, puteau să lă- 
murească originea universaliilor prin explicarea naturii abstracţiei. Liber de 
imtellectu este un excelent specimen al acestui gen de scrieri. Alkindi îşi pro- 
pune să vorbească pe scurt despre intelect, secundum sententiam Platonis et 
Aristotelis?. Ca atare, el distinge intelectul mereu în act, intelectul în potenţia- 
litate, intelectul care trece de la potenţialitate în act şi intelectul numit de- 
monstrativ. Important este că Alkindi consideră „intelectul mereu în act“ o 
inteligenţă, adică o substanţă spirituală deosebită de suflet, superioară aces- 
tuia şi care acţionează asupra lui ca să-l facă, din inteligent în potenţialitate, 
inteligent în act. Aşadar, încă de la origini şi sub influenţa lbi Alexandru din 
Afrodigias, gîndirea arabă a acceptat că nu există decît o Inteligență agentă 
pentru toţi oamenii, fiecare individ neposedînd decit un intelect în potenţia- 
litate, care, sub acţiunca acestei Inteligenţe agente separate, trece de la poten- 
ţialitate în act. 

Al doilea mare nume al filozofiei arabe este Alfarabi ($ 950), care a învă- 
țat şi a predat la Bagdad. În afară de traducerile şi comentariile la Porphyrios 
şi la Organon-ul aristotelic, a mai scris şi tratate despre Inteligență şi inteli- 
gibil (De intellecru et intellecto), Despre suflet, Despre Unitate şi Unul etc. 
Una dintre operele lui cele mai semnificative este Concordanţa dintre Platon 
şi Aristotel. Chiar şi numai acest titlu arată îndeajuns cît este de inexact să 
susţinem că filozofia arabă nu a făcut decit s-o continue pe cea a lui Aristotel. 
Convinşi, dimpotrivă, că gindirea lui Aristotel privită în fondul ei se potri- 
veşte cu cea a lui Platon, arabii s-au străduit mult să le împace. Să nu uităm, 
de altfel, că arabii mai aveau, ca şi occidentalii, o religie de care trebuiau să 
țină seama şi care le-a influenţat doctrinele. Ca şi cel al Vechiului Testament, 


2 conform părerii lui Platon şi Aristotel (Jb. laz.). 

Dumnezeul Coranului este unul, veşnic, atotputernic şi creator al tuturor lu- 
crurilor; filozofii arabi s-au lovit deci, înaintea creştinilor, de problema împă- 
cării concepției greceşti despre fiinţă şi lume cu noţiunea biblică a creaţiei. 

Privită în toată generalitatea ci, problema îmbracă aspectul unui conflict 
între dreptul universului de a se postula ca realitate inteligibilă, subzistentă 
şi suficientă prin ea însăşi, şi dreptul unui Dumnezeu atotputernic de a-şi 
revendica pentru sine întreaga realitate şi toată eficacitatea. Unii teologi mu- 
sulmani au împins foarte departe această revendicare metafizică a drepturilor 
lui Dumnezeu. Întemeietorul uneia dintre cele mai importante secte musulma- 
ne, Al-Ash'ari (ţ 936), care şi-a meritat titlul de al treilea reformator al Îsla- 
mului, a susţinut tocmai faptul că totul a fost creat numai prin fiat-ul? lui 
Dumnezeu, că nimic nu e independent de puterea lui, şi că atit binele, cît şi 
răul există doar prin voinţa lui. Elaborarea metafizică a acestor principii te- 
ligioase i-a dus pe discipolii lui Al-Ash'ari la o ciudată şi originală concepţie 
despre univers, în care totul este dezarticulat în timp şi spaţiu ca să-i permită 
atotputerniciei lui Dumnezeu să se mişte în voie. O materie alcătuită din ato- 
mi disjuncţi, care durează într-un timp alcătuit din clipe disjuncte şi îndepli- 
nind operaţii ale căror momente sînt independente fiecare de cel de dinainte 
şi fără efect asupra celui care urmează; o materie în care totul subzistă, stă 
unit şi funcţionează doar prin voinţa lui Dumnezeu, care o ţine deasupra nean- 
tului şi îl pune în mişcare prin eficacitatea lui, cam aceasta era lumea asa- 
riţilor. Ea a trezit interesul deosebit al lui Maimonide şi, mai târziu, al Sfîntu- 
mi Toma d' Aquino. Era o îmbinare de atomism şi ocazionalism, provocată 
de gelozia religioasă a atotputernicici divine. Nu găsim nimic asemănător la 
Alfarabi. Dar acest logician era, şi el, un spirit profund religios şi este cel 
puţin probabil că acelaşi sentiment i-a inspirat teoria capitală a distincţiei între 
esenţa şi existenţa fiinţelor create. Este un moment crucial în istoria metafi- 
zicii. Alfarabi, spune foarte bine M. Horten, s-a arătat capabil să adapieze 
bogăţia strivitoare a ideilor greceşti la nostalgia orientalilor pentru Dumnezeu 
şi la propria sa experienţă mistică. El însuşi era un mistic, un sufi. „Noţiunea 
de contingenţă pe care a formulat-o este o piatră unghiulară în evoluţia filo- 
zofiei, esenja şi existenţa sînt deosebite, altfel spus fiinţele naturale sînt con- 
tingente; ele nu sînt legate de existenţă în mod esenţial; ele pot, aşadar, s-o 
aibă sau să fie lipsite de ea şi s-o piardă. Dacă sînt înzestrate cu existență — 
caz în care alcătuiesc lumea reală care ne înconjoară —, înseamnă negreşit 
că au primit-o de la o cauză, căreia existenţa îi aparţine în mod esențial şi 
care tocmai de aceea nu poate s-o piardă, adică de la Dumnezeu.“ 

Ca să ofere o formulă tehnică pentru această distincţie, Alfarabi a pornit 
de la observaţia din logica lui Aristotel care spune că noţiunea a ceea ce este 
un lucru nu include faptul că acest lucru este. Transpuniînd această observaţie 
din planul logicii în cel al metafizicii, Alfarabi declară, în Giuvaerul Înţelep- 


>să fie (îb. lat). 

ciunii: „Pentru lucrurile care există, am acceptat o esenţă şi o existenţă dis- 
tincte. Esenţa nu este existenţa şi nu este cuprinsă în ca. Dacă esenţa omului 
ar implica şi existența lui, conceptul esenței sale ar fi şi cel al existenţei sale 
şi ar fi de ajuns să cunoşti ce este omul ca să ştii că omul există, astfel încât 
fiecare reprezentare at trebui să ducă la o afirmaţie. De asemenea, existența 
nu este cuprinsă în esența lucrurilor; altminteri, ea ar ajunge o trăsătură con- 
stitutivă a acesteia, iar reprezentarea a ceea ce este esența ar rămîne incom- 
pletă, în lipsa reprezentării existenţei. Ba mai mult, ar fi cu neputinţă să ni 
le închipuim separat. Dacă existența omului ar coincide cu natura lui corpo- 
rală şi animală, nu ar fi nimeni care, avind o idee exactă despre ceea ce este 
omul şi cunoscîndu-i natura corporală şi animală, să poată pune la îndoială 
existența acestuia. Dar lucrurile mu stau aşa, iar noi ne îndoim de existenţa 
lucrurilor atîta timp cît nu le percepem, fie nemijlocit prin simţuri, fie prin 
mijlocirea unei dovezi. Aşadar, existenţa nu este o trăsătură constitutivă, ci 
doar un accident accesoriu.“ 

Acest text capital marchează momentul în care distincţia logică făcută de 
Aristotel între esenţă şi existenţă devine semnul deosebirii lor metafizice. 
Astfel definită, noua poziţie filozofică cuprinde trei etape principale: analiza 
dialectică a noţiunii de esenţă, care arată că noţiunea de existenţă mu este 
inclusă în ca; afirmaţia că, potrivit celor de mai sus, esenţa nu include exis- 
tenţa actuală; afirmaţia că existenţa este un accident al esenței. E important 
să observăm că această poziţie este dominată de platonismul latent al esenţe- 
tor. Nici o clipă nu se pune la îndoială că existenţa este un predicat al esenței, 
fiind socotită un accident al acesteia, deoarece existenţa nu este inclusă în 
esenţă. Pentru includerea esenței sub existenţă va fi nevoie de o nouă reformă 
a metafizicii: aceasta va fi opera Sfintului Toma d'Aquino. 

, lumea lui Alfarabi se înfăţişează deja ca foarte asemănătoare cu 
lumea metafizicienilor apuseni din secolul al XIII-lea. Existenţa lumii, mişca- 
rea care o însuflețeşte şi esenţele care definesc fiinţele din care este alcătuită 
depind de o cauză primordială. Sursa a ceea ce sînt lucrurile e de fapt cea a 
cunoaşterii pe care o posedăm despre ele. De intellectu et intellecto de Alfa- 
rabi, lucrare pe care o întîlnim adesea în manuscrisele medievale după trata- 
tele cu acelaşi nume de Alexandru din Afrodisias și Alkindi, pune această 
idee într-o lumină putemică. Alfarabi disociază şi el funcţiile intelectului şi 
deosebeşte: intelectul în potenţialitate faţă de cunoaşterea pe care o poate do- 
bindi; intelectul în act faţă de această cunoaştere în timp ce o dobindeşte; 
intelectul dobindit (inzellectus adeprus), atunci cînd a dobîndit cunoaşterea; 
în sfitşit, Inteligența agentă, fiinţă spirituală transcendentă lumii pământeşti, 
care conferă materiilor formne, iar intelectelor umane în potenţialitate cunoaş- 
terea acestor forme. Această Inteligență este mereu în act. Iradiind veşnic şi 
mereu la fel materiile şi intelectele, acţiunea ei e neschimbătoare; diversitatea 
efectelor pe care le produce nu ţine decît de faptul că materiile şi intelectele 
asupra cărora se exercită nu sînt toate, şi nici întotdeauna, la fel de pregătite 
să o primească. De altfel, Inteligența agentă nu este cauza suptemă. Deasupra 

ei se etajează altele, şi toate se supun lui Dumnezeu, care sălăşluieşte în sin- 
gutătatea lui de nepătruns. Ţelul omului este să se unească prin intelect şi 
prin iubize cu Inteligența agentă separată, care este primul motor imobil şi 
izvorul oricărei cunoştinţe inteligibile pentru lumea în care trăim. Profetul dă 
măsura supremă a acestei uniri. 

Alfarabi era interesat şi de politică şi visa o fotmă unică de organizare, 
cu ramificații care să se întindă peste toată lumea locuită. Dar cetatea pămîn- 
tească nu-şi e sieşi scop; oticit de desăvirşită ne-am închipui-o, ea nu este 
decit o cale spre fericirea suprapămintească. La părăsirea acestei lumi, cetele 
viilor se vor întîlni cu cetele morţilor şi se vor uni cu ele prin intelect, găsin- 
du-şi fiecare perechea; iat această unire a sufletelor unele cu celelalte va hră- 
ni, va mări şi va îmbogăţi la nesfârşit desfătarea celor morţi odinioară. Im- 
presionantă atît prin forţa gîndului, cît şi, adesea, prin cea a expresiei, opera 
lui Alfarabi merită să fie studiată pentru propria ei val ea suferă, dintr-un 
nedrept efect de perspectivă istorică, din cauza vecinătăţii cu marile sisteme 
arabe, cărora chiar ca le-a pregătit apariţia. 

Una dintre manifestările cele mai ciudate ale speculaţii filozofice musul- 
mane este ivirea unui soi de francmasonetie cate a luat naştere prin secolul 
al IV-lea al Hegirci şi care e denumită „Fraţii neprihănirii“. Adepții acestei 
secte nu numai că admiteau posibilitatea interpretării şi confirmării revelaţiei 
religioase cu ajutorul filozofiei, dar şi susțineau că legea religioasă se poate 


speculație raţională. Acestei secte i se atribuie cincizeci şi una de tratate, care 
se înnpart în următoarele patru grupe: matematică şi metafizică, fizică, teoria 
sufletului, lege religioasă şi teologie. Ansamblul acestor tratate constituie o 
enciclopedie lipsită de originalitate filozofică şi în care influenţele aristotelice 
se confundă cu cele ncoplatoniene, dar care ne arată cât de răspîndit era prin- 
tre filozofii musulmani gustul pentru filozofie către a doua jumătate a vea- 
cului al X-lea. 

Opera lui Avicenna, dimpotrivă, merită să ne reţină mai mult atenția. Nu- 
mele lui le este cunoscut tuturor filozofilor creştini din secolul al XIII-lea; 
ubii îl socotesc adversar, dar un adversar vrednic de stimă tocmai pentru forța 
lui şi de care trebuie să ţii seama. De fapt, e unul dintre marile nume ale 
filozofiei. Avicenna (Ibn Sina) s-a născut în 980; în povestirea vieţii lui, ne 
spune că s-a dedicat studiilor enciclopedice încă din tinereţe, că la 16 ani 
practica deja medicina, după ce mai înainte deprinsese literele, geometria, 
fizica, jurisprudenţa şi teologia. Metafizica lui Aristotel a constituit totuşi un 
obstacol care i s-a părut multă vreme de netrecut. A recitit-o de patruzeci de 
ori şi a ajuns să o ştie pe de rost, fără să fi izbutit să o înţeleagă. Cumpărînd 
însă din întimplare un tratat al lui Alfarabi despre sensul Metafizicii lui Aris- 
totel, vălul i s-a ridicat de pe ochi şi a fost atît de bucuros că a înţeles, încît 
a doua zi a împărţit săracilor pomeni bogate ca să-i mulţurmească lui Dum- 
nezeu. La 18 ani, ştia deja tot ce avea să ştie vreodată; cunoştinţele lui erau 
atît de întinse, încît nu mai puteau fi innoite, ci doar adincite. A dus apoi o 
viaţă zbuciumată şi uneori chiar aventuroasă, în care plăcerea ocupa mult loc 

şi care era atit de plină de întîmplări şi apăsată de îndatoririle obşteşti, încât 
îşi scria lucrările doar în clipele de răgaz ale nopţii. A scris peste o sută de 
lucrări, care tratează despre subiectele cele mai felurite, şi a murit în 1037, 
la virsta de 58 de ani. 

Avicenna a rămas celebru în Evul Mediu ca mare medic. Chiar şi astăzi, 
cînd ediţiile vechi latineşti ale scrierilor lui de filozofie sînt rarisime, se mai 
poate procura cîte un exemplar al Canonului său care a slujit secole de-a 
tindul la predarea medicinei. Dar în secolul al XIII-lea autoritatea lui filozo- 
fică a fost considerabilă, şi putem să categorisim aproape imediat un filozof 
medieval apusean, dacă ştim cine a fost pentru el cel mai mare filozof mo- 
dem, Avicenna sau Averroes. În realitate, se pare că gîndirea originală a lui 
Avicenna a fost mai complexă decît au crezut occidentalii. A scris o Filozofie 
orientală, un fel de mistică filozofică, pe cate o dezvoltă şi în cîteva poeme, 
dar care n-a influențat Evul Mediu creştin. Opera lui Avicenna care a in- 
flvenjat gîndirea apuseană în mod decisiv a fost A/-Shifa (Vindecarea), un 
fel de Summa sau enciclopedie filozofică în optsprezece volume, din care 
S-au tradus mai multe părţi în latineşte şi care cuprinde interpretarea pe care 
o dă cl filozofiei lui Aristotel. Această lucrare trezea interesul atât prin cali- 
tăţile propriu-zis filozofice, cât şi prin faptul că nu se înfăţişa ca un comen- 
tariu la Aristotel — ceea ce, de fapt, nici nu era —, ci ca o expunere directă 
a filozofiei, în care doctrina atistotelică se împleiea fericit cu neoplatonismul, 
primind, de altfel, şi influenţe religioase arabe şi evreieşti, mai cu seamă în 
metafizică. Părţile din opera lui Avicenna traduse în latineşte care vor in- 
fluenţa cel mai adînc Evul Mediu sînt Logica, filozofia naturii (Suficientia 
sau Communia naturalium), psihologia (Liber VI Naruralium) şi Metafizica. 

Logica lui Avicenna se sprijină, ca şi cea a lui Aristotel, pe distincţia 
fundamentală dintre obiectul prim al intelectului, care este individul concret 
(intentio frimat) şi obiectul secund, care este cunoaşterea însăşi pe care o 
avem despre real (intentio secundaS). Universalul este o intenţie secundă, dar 
Avicenna îl concepe altfel decit Aristotel. Pentru el, fiecare noţiune univer- 
sală defineşte un fel de realitate mentală, care se numeşte esenţă şi care se 
distinge de alte esențe prin proprietăţi definite. Esenţele exprimă exact realul 
din cate le abstrage gîndirea. Cunoaşterea logică are deci o valoare fizică şi 
chiar una metafizică, dar nu în sensul că realitatea ar fi alcătuită din idei 
generale, ci pentru că generalitatea logică a universaliilor şi chiar predicabi- 
litatea lor exprimă proprietatea fundamentală a esenței de a fi una şi aceeași, 
indiferent de individul care o posedă. Rezultă de aici că, în ordinea esenţelor, 
tot ce se poate gîndi separat şi distinct este realmente distinct de lucrul de la 
care pomind îl gindim separat. În filozofia lui Avicenna acest ptincipiu îşi 
găseşte aplicaţii numeroase şi importante. De pildă, chiar dacă sufletul unit 
cu un trup nu ar primi de la acesta nici o senzaţie exterioară sau interioară, 


+ intenţie primă (sens scolastic — Ib, laz.). 
$ intenţie secundă (sens scolastic — fb lat). 

tot ar fi în stare să se cunoască pe sine, să gindească şi să ştie că gîndeşte. 
Un suflet poate deci să se conceapă distinct, fără să se raporteze la trup; prin 
urmare, esenţa sufletului este alta decît cea a trupului, iar sufletul este cu 
adevătat distinct de trup. 

Astfel, universul avicennian este alcătuit din esențe, sau naturi, care for- 
mează obiectul propriu al cunoaşterii metafizice. Luată în sine, esenţa conţine 
tot ce cuprinde definiţia ei, şi nimic altceva. Fiecare individ este în mod firesc 
singular: ştiinţa are ca obiect indivizii. Orice idee generală este în mod fitesc 
universală: logica ate ca obiect universaliile. Esenţa, sau natura, este indife- 
rentă atît la singularitate, cît şi la universalitate. „Cabalitatea“, de pildă, este 
esenţa calului, indiferent dacă ştim ce trebuia să-i adăugăm ca să devină fic 
ideea generală de cal, fie un cal anume. Aşa cum spune Avicenna într-o for- 
mmulă deseori citată în Evul Mediu: Equihitas est equinitas tantun6. La fel se 
întîmplă şi cu celelalte esențe, iar ansamblul acestor realităţi abstracte, cate 
impun gîndirii necesitatea propriului lor conţinut, este tocmai obiectul mmeta- 
fizicii. 

De altfel, acest lucru nu trebuie să ne mire. Sufletul omenesc nu este atit 
de strîns legat de trup pe cît ne face să credem definiţia lui aristotelică. E 
adevărat că el este forma corpului organizat, dar aceasta nu € esenţa lui, ci 
numai una dintre funcţii, şi nu cea mai înaltă. Arăt un trecător şi întreb ce 
este. Mi se răspunde: un muncitor. Se poate, dar ceea ce trece nu este un 
muncitor, ci un om care exercită funcţia de muncitor. Tot aşa, sutletul este 
în sine o substanţă spirituală, iar una din funcţiile lui este să anime un corp 
organizat. Liber VI Naturalium este dedicat analizei detaliate a funcţiilor ani- 
matoare şi cognitive ale sufletului omenesc. Clasificarea avicenniană a facul- 
tăţilor sufletului în cinci simţuri exterioare, cinci simţuri interioare, în facul- 
tăţi motorii şi facultăţi intelectuale va fi adesea amintită mai tîrziu, fie pentru 
a fi susţinută, fie criticată. 

Într-adevăr, prin Avicenna a luat cunoştinţă Evul Mediu de teoria, atît de 
descumpănitoare pentru un creştin, a unităţii Inteligenţei agente, izvor al cu- 
noştinţelor intelectuale ale întregii specii umane. Prin aceasta însă, Avicenna 
nu făcea decît să reia şi să dezvolte teoria lui Alfarabi. Admitea, într-adevăr, 
că fiecare suflet are propriul lui intelect: e vorba de capacitatea de a primi 
formele inteligibile despuiate de orice materie, adică în stare abstractă. Pe 
prima treaptă, acest intelect este absolut curat şi gol, ca un copil care poate 
să înveţe să scrie, dar care nu ştie nici măcar ce sînt literele, cerneala sau 
pana. Pe a doua treaptă, acest intelect este deja dotat cu senzaţii şi imagini, 
asemenea unui copil care a început să deseneze bastonașe şi ştie să folosească 
pana: intelectul nu mai este absolut în potenţialitate (potentia absoluta”), ci 
deja aproape în act (potentia facilis, intellectus possibilis8), în sensul că poate 


S Cabalitatea este numai cabalitate (75. laz.). 
7 potenţialitate absolută (lb. laz:). 
8 potențialitate simplă, intelect posibil (7. laz.). 

să cunoască. Pe a ireia treaptă, intelectul se întoarce înspre Inteligența agentă 
separată, ca să ptimească de la ea formele inteligibile care corespund imagi- 
nilor lui sensibile: datorită inteligibilului pe care îl primeşte, intelectul este 
atunci în act (intellectus adeptusS); tot repetind acest efort, capătă o anume 
deprindere, care constituie pentru el cunoaşterea dobindită (intellectus in ha- 
bitu!0), Prin urmare, a poseda ştiinţa înseamnă aici aptitudinea, dobîndită prin 
exerciţiu, de a o primi de la Inteligența agentă. Această epistemologie, carac- 
teristică pentru filozofia lui Avicenna, echivalează deci cu atribuirea unui sin- 
ur intelect agent pentru întreaga specie umană, atribuindu-se totodată fie- 
cărui individ un intelect posibil. 

Printre obiectele inteligibile pe care le cercetează metafizicianul, există 
unul care se bucură de un privilegiu deosebit. Oricare ar fi lucrul la cate ne 
gîndim, îl concepem mai întîi ca „un lucru care este“. A fi om nu înseamnă 
a fi cal, şi nici a fi pom, ci, în toate aceste trei cazuri, înseamnă a fi o fiinţă. 
Deci „fiinţă“ şi „lucru“ sînt ceea ce cuprinde intelectul mai întîi, sau, cum 
s-ar mai putea spune, ființa ne însoţeşte toate reprezentările. Cu toate acestea, 
noţiunea de fiinţă nu este absolut simplă. Ea se dedublează nemijlocit în fiinţă 
necesară şi ființă posibilă. Această distincţie se înfăţişează mai întii ca pur 
conceptuală. Se numeşte posibilă o fiinţă care poate exista, dar care nu va 
exista niciodată dacă nu va fi produsă de o cauză. De altfel, posibilul se de- 
dublează şi el în ceea ce nu e decît pură posibilitate (a cărui cauză nu este 
încă dată) şi posibilul prin esenţă, cate este necesar în fapt, deoarece cauza 
lui există şi îl produce cu necesitate. Astfel, ceva care nu poate să nu existe 
ămiîne tot un „posibil“, atita timp cît nu propria lui esenţă este cea care îl 
face să nu poată să nu existe. Necesarul, dimpotrivă, este ceea ce nu are cauză 
şi care, în virtutea propriei lui esenje, nu poate să nu existe. 

Într-o metafizică al cărei obiect propriu este esența, aceste distincţii abs- 
tacte echivalează cu o diviziune a fiinţelor. Într-adevăr, prin experienţă nu 
cunoaştem decit obiecte a căror existență depinde de anumite cauze. Deci 
fiecare dintre ele este doar „posibil“; dar şi cauzele lot sînt doar „posibile“, 
Seria totală a fiinţelor este deci un simplu posibil şi, cum posibilul este ceea 
ce are nevoie de o cauză ca să existe, nimic nu ar exista dacă nu am avea 
decit posibile. Aşadar, dacă posibilele există, înseamnă că trebuie să existe 
şi un necesar, care este cauza existenţei lor. Or, posibilele există: există deci 
şi un necesar, cauză a existenţei lor, care este Dumnezeu. 

Dumnezeul lui Avicenna este deci acel Necesse esse!! prin definiţie. În 
această calitate, el posedă existența numai în virtutea propriei esenje sau, aşa 
cum se mai spune, esenţa este în el una cu existenţa. De aceea este Dumnezeu 
de nedefinit şi inefabil. El este, dar dacă ne întrebăm ce este, nu avem răs- 
puns, pentru că nu se află în el vreun quid!? căruia să i se poată adresa între- 


9 intelectul dobindit (7b. Jat.). 

10 intelect în habitus (1. lar.). 

11 Necesitatea de a fi (ființa/existenţa necesară) (1B. lat.). 
12 ce (îb. lat). 

barca quid siz!2. Cazul lui Dumnezeu este unic. Tot ce nu este decît posibil 
are, dimpotrivă, o esenţă şi, cum prin definiţie această esenţă nu-şi are în sine 
raţiunea existenţei, trebuie să spunem că existenţa oricărui posibil este într-un 
fel un însoțitor accidental al esenţei lui. Să remarcăm totuşi că acest accident 
poate, de fapt, s-o însoţească în mod necesar, în virtutea caracterului necesar 
al cauzei sale, dar, de drept, nu rezultă cu necesitate din esenţă, pentru că nu 
decurge din esenţa ca atare. În tot ce nu este Dumnezeu, esenţa se deosebeşte 
aşadar de existenţă. 

Vedem d=ci că deosebirea fiinţei în necesară şi posibilă joacă la Avicenna 
rolul pe care îl joacă deosebirea dintre Unul şi multiplu la Plotin şi la Eriu- 
gena, Neschimbător şi schimbătot la Augustin, /psum esse!4 şi fiinţe la Toma 
d'Aquino. Pe aici trece tăictura ontologică care-l desparte pe Dumnezeu de 
univers, Necesarul ncputind prin nimic să devină posibil, şi nici invers. Dim- 
potrivă, şi acei gînditori creştini care l-au cunoscut bine pe Avicenna, Duns 
Scottus de pildă, au înţeles foarte bine că în filozofia lui raportul dintre fiin- 
ţele posibile şi Dumnezeu, deşi lasă neatinsă această tăietură ontologică, este 
totuşi un raport de necesitate. Profund pătruns de gindirea greacă, pentru care 
numai necesarul este inteligibil, Avicenna a conceput producerea lumii de 
către Dumnezeu ca o actualizare succesivă a unui şir de fiinţe; fiecare dintre 
acestea, posibilă în sine, ajunge necesară prin cauza ci, care este şi ea nece- 
sară în virtulea cauzei ci, toate împreună fiind necesare în virtutea unicului 
Necesse esse!5, care este Dumnezeu. Ca să poată fi asimilat mai târziu de 
gîndirea creştină, va trebui ca universul lui Avicenna să accepte la originea 
sa hotărîrea unci voințe divine perfect libere. Această metamorfoză radicală, 
care va preface scara ierarhică a necesităţilor condiţionate ale lui Avicenna 
într-o vastă contingenţă, va fi opera lui Duns Scottus. 

Contingenţa posibilului este tocmai ceea ce Avicenna n-a vrut. Producerea 
lumii de către Dumnezeu este veşnică. Singura prioritate a Celui Dintii asupra 
celorlalte este cea a Necesarului asupra posibilului. Necesarul, sau Cel Dintii, 
este simplu şi unul pentru că esenţa lui își este sieşi suficientă, or, din unul 
nu poate să iasă decît unul. Pe de altă parte, Dumnezeu este simplu şi unul 
pentru că este o substanţă inteligibilă; or, actul unei substanţe inteligibile este 
de a cunoaşte; deci actul creator este tocmai actul prin care Dumnezeu cu- 
noaşte. Cel Dinfi se cunoaşte pe sine, iar această cunoaştere de sine consti- 
tuie Cel Dintii Cauzat. Această primă fiinţă cauzată este o substanţă inteligi- 
bilă, sau Inteligență; fiind cauzată, este posibilă de sine; dar este şi necesară, 
de fapt, în virtutea cauzei ci. Această Inteligență îl gîndeşte mai întii pe Dum- 
nezeu, act cate dă naştere celei de-a doua Inteligenţe separate. Apoi se gîn- 
deşte pe sine ca necesară prin cauza sa, iat acest act dă naştere sufletului 
sferei cereşti în care e cuprinsă lumea. În sfirşit, se gindeşte ca posibilă în 

13 ce poate să fie (18. lat.). 


4 Însăşi fiinţa (însăşi existența, însuşi faptul de a fi) (IP. lat.). 
15 vezi nota 11 de mai sus. 

sine, iar acest act dă naştere corpului acestei sfere. A doua Inteligență proce- 
dează la fel: prin cunoaşterea primei Inteligenţe, o naşte pe a treia; cunoscîn- 
du-se pe sine ca necesară, dă naştere sufletului celei de-a doua sfere; cunos- 
cîndu-se ca posibilă, dă naştere corpului acestei sfere. Procesul acesta continuă 
până la ultima Inteligență separată, cea care guvernează sfera Lunii şi pe care 
o cunoaştem deja, fiindcă este Intelectul nostru agent. Această Inteligență în- 
cheie şirul emanaţiiloe, pentru că nu mai are putere să producă o altă Inteli- 
genţă, dar propagă formele inteligibile, care sînt faţă de ea ca un mărunți şi 
care, punînd stăpînire pe materiile pămînteşti pregătite să le primească, dau 
naştere în ele fiinţelor pe care le percepem prin simţuri. Fiecare om este una 
din aceste fiinţe: sufletul care dă viaţă trupului său este o substanţă inteligibilă 
emanată de sufletul ultimei sfere; el cercetează, compară şi categoriseşte ima- 
ginile corpurilor pe care le percepe prin simţuri, fiind astfe! pregătit să-şi 
primească inteligibilul emanat de Inteligența agentă. Aşadar, ceea ce numim 
abstracţie este aici receptarea uncia din formele inteligibile, propagate neînce- 
tat de ultima Inteligență, în intelectul uman pregătit să o primească. 
Metafizica aduce aici teoriei cunoaşterii justificarea ultimă. Tot ea deţine 
şi taina destinelor omeneşti. Oamenii nu posedă toţi în același grad capaci- 
tatea de a se uni cu Inteligența agentă. Unii abia dacă sînt în stare; alţii izbu- 
tesc cu preţul unor strădanii mai mari sau mai mici; ptintre aceştia, există şi 
unii care, prin puritatea vieţii, se înalță şi ajung să comunice atit de uşor cu 
această Inteligență divină, încît fiecare întrebare a lor este ca o rugăminte 
dinainte împlinită. Această stare a intelectului este inzellectus sanctus!6, a cărui 
culme e spiritul profeţii. Un musulman era obligat să rezerve acest loc de 
onoare Profetului; dar creştinismul avea profeţii lui, iar Albert cel Mare nu 
va pregeta să folosească „intelectul sacralizat“ avicennian ca să explice cu- 
noşiinjele excepţionale cu cate erau înzestrați aceştia. Prin amploarea con- 
cepţiei şi perfecțiunea tehnicii filozofice, opera lui Avicenna a fost desigur 
demnă de influenţa profundă şi durabilă pe care o va exercita asupra gîndi- 
torilor creştini apuseni. Fără să uităm tot ceea ce îi datorează şi recunoaşte 
că îi datorează înaintaşului său Alfarabi, putem să-i atribuim lui Avicenna 
meritul de a fi înfăptuit, în folosul gindirii arabe, împletirea fericită a aristo- 
telismului cu neoplatonismul, păstrând principiul acordului lor cu religia. 
Nu este totuşi mai puţin adevărat că unii ginditori erau îngrijoraţi de ur- 
mările supărătoare pe care putea să le aibă pentru credinţă această extraordi- 
nară dezvoltare a speculaţiei raţionale. Al Gazali (mort pe la 1111) încearcă 
să i se împotrivească şi publică mai multe lucrări celebre, cu titluri foarte 
sugestive: Restaurarea cunoştinţelor religioase, Distrugerea filozofilor. Lu- 
mea latină medievală nu a cunoscut nici una din aceste lucrări. Dar Gazali 
mai scrisese şi Intenţiile filozofilor, în care se mulțumea să expună doctrinele 
lui Alfarabi şi Avicenna, propunindu-şi ca mai târziu să le respingă. Lucrarea 


1 intelectul sacru (P. lat.). 

a fost tradusă în latineşte şi, cum celelalte nu erau cunoscute, Gazali a avut 
nenorocul să se creadă în Occident că a susţinut tocmai teoriile pe care voise 
să le distrugă. Ca urmare a acestei erori, toţi teologii veacului al XIII-lea l-au 
socotit pe „Algazel“ un simplu discipol al lui Avicenna. Dar adevăratul Al- 
gazel este diferit. El profesează un soi de scepticism filozofic, pe care vrea 
să-l pună în slujba religiei. Dacă începe prin a expune conţinutul unor doc- 
trine şi concepţii filozofice, o face tocmai pentru a le infirma apoi mai bine. 
Marele lui adversar este Aristotel, prinţul filozofilor, dar laolaltă cu el îi atacă 
şi pe cei doi mari interpreţi musulmani ai aristotelismului, Alfarabi și Avi- 
cenna. De altfel, exclude intenţionat din critică tot ce intră în domeniul ştiinţei 
pure şi ține de demonstraţia matematică. Aşa cum s-a întîmplat adesea în 
istoria filozofiei, exigenţele lui în materie de probe şi distincţia riguroasă pe 
care o făcea între ştiinţă şi filozofic aveau să-i permită să elimine toate doc- 
trinele filozofice în legătură cu care credința ar fi putut să se îngrijoreze. Cti- 
tica lui vizează douăzeci de puncte fie ale metafizicii, fie ale fizicii. Susţine, 
de pildă, că filozofii se înşală cînd afirmă veşnicia materiei; că nu pot să 
demonstreze existenţa unui demiurg şi nici să afirme că Dumnezeu este unul 
şi necorporal; că nu pot dovedi, din perspectiva lor, că Dumnezeu cunoaşte 
lucrurile din afara lui şi nici că sufletul omenesc este independent de trup şi 
nemutitor; că se înşală cînd neagă învictea morţilor, raiul şi iadul etc. Unele 
dintre aceste critici sînt într-adevăr pătrunzătoare şi dovedesc că acest advet- 
sar al filozofilor era înzestrat cu un înalt spirit filozofic. Astfel, ca să demon- 
streze că e o greşeală să negi posibilitatea minunii, el schiţează o adevărată 
critică a noţiunii de cauză naturală: „După părerea noastră, nu este nevoie să 
căutăm, în lucrurile care se întîmplă în mod obişnuit, un raport şi o legătură 
între ceea ce credem că este cauză şi ceea ce credem că este efect. Acestea 
nu au nimic de-a face una cu cealaltă şi sînt, dimpotrivă, două lucruri perfect 
deosebite, care nici nu există şi nici nu încetează să existe unul prin celălalt.“ 
Această critică nu va împiedica dezvoltarea filozofiei, nici măcar în mediile 
musulmane, dar va avea ca rezultat emigrarea filozofiei musulmane din Orient 
în Spania, unde va mai străluci încă o dată, cu Avempace, cu Ibn Tufail şi 
mai ales Averroes. 

Avempace (Ibn Badia, ? 1138), arab din Spania, priceput atit în ştiinţe, 
cît şi în filozofie, a lăsat tratate de logică, o carte Despre Sufler, Călăuza 
singuraticului şi o scriere Despre legătura dintre Intelect şi om (citată de 
Albert cel Mare cu titlul Continuazio intellectus cum homine). Acest titlu ara- 
tă clar cate era atunci problema principală pentru aceşti filozofi: stabilirea 
contactului dintre Individul raional şi Inteligența agentă separată, de la care 
derivă feticirea sa. Călăuza singuraticului era, de altfel, un fel de itinerar al 
sufletului către Dumnezeu, sau mai degrabă către Inteligența agentă prin care 
omul se uneşte cu lumea divină. Această doctrină presupune posibilitatea ca 
otmul să se ridice treptat de la cunoaşterea lucrurilor la cea a unei substanțe 
separate de orice materie. Ibn Badja era convins de aceasta. Ţelul oricărei 
ştiinţe este cunoaşterea esenței obiectelor pe care le studiază. Din esenţele 

obiectelor putem să abstragem o nouă esenţă; dacă ea ar avca, la tîndul ei, o 
esență, am putea s-o extragem şi pe aceasta; dar cum nu putem urca la ne- 
sfîrşit, trebuie să ajungem să gîndim o esenţă care să nu mai cuprindă în sine 
o alta. Aceasta e esența Substanţei separate, de care depinde cunoașterea 
noastră. Să observăm, de altfel, că într-o asemenea teorie simpla cunoaştere 
a esenței abstracte a omului, sau a calului, înseamnă deja şi cunoaşterea esen- 
ței comune diferitelor intelecte potenţiale care o cunosc. Cunoaşterea unui 
inteligibil oarecare atinge dintr-odată o substanţă separată; de vreme ce o fa- 
ce, înseamnă că omul este în stare să o facă. Aceste raţiuni, care asimilează 
cunoaşterea unei esențe abstrase din sensibil cu cea a unei substanţe inteligi- 
bile i se vor părea neserioase Sfîntului Toma d'Aquino; cu toate acestea, lui 
Avempace i se va acorda un capitol întreg în Cormtra Gentiles (III, 41): Hoc 
autem quaestionem haber!7, va admite Sfintul Toma, este o întrebare. 

La Albert cel Mare, Toma d'Aquino şi alţii, ne mai întilnim uneori şi cu 
un anume Abubacer. Este Abu-Bekr ibn Tufail, născut la Cadiz pe la 1100, 
mort în Maroc în 1185, om de o cultură enciclopedică, așa cum erau toţi 
aceşti arabi a căror ştiinţă o depășea atit de mult pe cea a creştinilor din vre- 
mca lor. Se pare că doctrina lui Abubacer, ca şi cea a lui Ibn Badja, a fost 
cunoscută de creştinii din veacul al XIII-lea mai ales prin critica îndreptată 
împotriva ei de Averzoes în De anima, lect. V. Abubacer trecea pentru ei 
drept cel care identificase intelectul uman potenţial cu imaginaţia (phantasia). 
O dată pregătită cum se cuvine, aceasta putea să primească formele inteligi- 
bile fără să mai fie nevoie de implicarea vreunui alt intelect. Din păcate, lati- 
nii nu au cunoscut romanu! filozofic al lui Abubacer, Hayy ben Yaqdhan, în 
care arăta cum un om care trăieşte în singurătate se poate ridica treptat prin 
învăţarea ştiinţelor şi contemplarea adevărului pînă la unirea divină şi fericire. 

Cel mşi mare nume al filozofiei arabe, alături de Avicenna, este Averroes 
(Averrois, Ibn Roşd), a cărui influenţă s-a răspîndit, pe multiple căi, pe tot 
parcursul Evului Mediu, apoi în epoca Renaşterii şi chiar pînă în pragul tim- 
purilor moderne. Era tot un arab din Spania. Născut în 1126 la Cordoba, a 
studiat teologia, jurisprudența, medicina, matematica şi filozofia. A îndeplinit 
mai mulți ani funcţia de judecător și a scris un număr mare de luczări origi- 
nale de medicină, astronomie şi filozofie. Unele din comentariile lui la Aris- 
totel, care i-a adus în Evul Mediu titlu! de „Comentator“ prin excelență — 
Averrois, va serie Dante, che il gran commento feo" —, a ajuns pină la noi 
în trei redactări diferite. Originalele arabe ale acestor luczări sint astăzi în 
nare parte pierdute şi le cunoaştem în special prin versiunile lor latinești. Ele 
poartă numele de comentarii mari sau mijlocii, iar, redactările cele mai scurte, 
pe cel de paragrafe sau analize. După perioade alternative de înţelegere şi 
conflict cu coreligionarii, Averroes a murit în 1198, la vicsta de 72 de ani. 


17 Acest lucru însă conţine o întrebare (4P. laz.). 
* care a făcut strălucirul comentariu (fb. ital). 

Una din încercările cele mai originale ale lui Averroes a fost aceea de a 
stabili cu exactitate raportul dintre filozofie şi religie. El constata prezenţa 
unui mare număr de secte filozofice şi teologice, care luptau unele împotriva 
celorlalte şi a căror simplă existenţă cra un pericol permanent atât pentru filo- 
zofie, cât şi pentru religie. Trebuiau, într-adevăr, salvate drepturile şi libertatea 
speculaţiei filozofice; dar, pe de altă parte, nu se putea contesta că teologii 
aveau motiv de îngrijorare cînd vedeau cum discutarea textelor Coranului se 
răspindea în toate mediile. Averroes a pus tot răul pe seama accesului ne- 
îngrădit la filozofie al unot minţi care nu erau în stare să o înţeleagă; iar 
remediu l-a văzut în definirea exactă a diferitelor trepte la care se pot înțelege 
textele coranice şi în interzicerea, pentru fiecare om, de a depăşi tzeapta care 
i se potriveşte. Căci Coranul este adevărul însuşi, pentru că s-a ivit dintr-o 
minune a lui Dumnezeu, dar, fiind sortit tuturor oamenilor, este alcătuit cu 
siguranţă în aşa fel încît să mulţumească şi să convingă toate spiritele. Or, 
spiritele se împart în trei categorii, cărora le corespund trei tipuri de oameni: 
1. oamenii demonstraţii, care cer dovezi solide şi vor să ajungă la cunoaştere 
mergind de la necesar la necesar prin necesar; 2. oamenii dialectici, care se 
mulţumesc cu argumente probabile; 3. oamenii îndemnului, pentru care sînt 
de ajuns argumentele otatorice care fac apel la imaginaţie şi pasiuni. Coranul 
se adresează deapotrivă celor trei genuri de spirite, fapt care îi dovedeşte carac- 
terul miraculos; el are un înţeles exterior şi simbolic pentru necunoscători şi 
un înţeles interior şi ascuns pentru învăţaţi. Gîndul călăuzitor al lui Averroes 
este că fiecare spirit are dreptul şi datoria să înţeleagă şi să interpreteze Co- 
tanul în modul cel mai desăvirşit de care este în stare. Cel care poate să 
înţeleagă sensul filozofic al textului sfînt trebuie să-l interpreteze filozofic, 
căci sensul cel mai înalt al revelaţiei este adevăratul ei sens şi de fiecare dată 
cînd pare să se işte vreun conflict între textul religios şi concluziile demon- 
straţiei, tot interpretarea filozofică a textului religios este cea care trebuie să 
aducă împăcarea. Din acest principiu decurg nemijlocit două consecinţe. Pri- 
ma este că niciodată un spirit nu trebuie să încerce să sc ridice deasupra gra- 
dului de interpretare de care este în stare; a doua este că nu trebuie niciodată 
să se dezvăluie claselor spitituale inferioare interpretările rezervate celor su- 
perioare. Eroarea la care s-a ajuns constă toctnai în amestecul cunoștințelor 
şi în dezvăluirea neînfrînată a celor superioare spiritelor inferioare; de aici, 
metodele hibride, care încurcă arta oratorici cu dialectica şi demonstraţia şi 
care constituie izvoare nesecate de erezie. Se cuvine deci ca distingerea celor 
trei categorii de interpretare şi învăţătură să fic reaşezată cu toată rigoarea: 
deasupra, filozofia, care aduce cunoaşterea absolută şi adevărul absolut; sub 
ea, teologia, domeniu al interpretării dialectice şi al verosimilului; pe ultima 
treaptă a scării, religia şi credinţa, care trebuie lăsate cu grijă celor care au 
nevoie de ele. Se juxtapun astfel şi se ierarhizează tei trepte de înţelegere 
ale unuia şi aceluiaşi adevăr. 

Într-o situaţie atit de complexă, conflictele de jurisdicție sînt inevitabile. 
Ce trebuie făcut atunci cînd, într-o chestiune anume, una spune filozofia şi 

alta credința? Potrivit schemei de mai sus, răspunsul ar fi simplu: să lăsăm 
filozoful să se exprime ca filozof, iar credinciosul, ca simplu credincios. Fără 
îndoială, dar în asemenea cazuri Averroes vorbeşte ca şi cum ar fi el însuşi 
deopotrivă filozof şi credincios, în acelaşi timp şi in aceeaşi măsură, Astfel, 
cînd atinge problema unităţii intelectului agent, el declară expres: per ratio- 
nem concludo de necessitate, quod intellectus est unus numero, firmiter ta- 
men teneo oppositum per fidem!8. Această formulă şi altele asemănătoare i-au 
făcut pe adversarii lui să-i atribuie aşa-numita teoric a „dublului adevăr“, po- 
trivit căreia două concluzii contradictorii pot fi adevărate în acelaşi timp, una 
pentru rațiune şi filozofie, iat cealaltă pentru credinţă şi religie. Este aproape 
sigur că Averroes nu a spus aşa ceva. El constată că o anumită concluzie se 
impune raţiunii cu necesitate, dar, în caz de conflict, învăţătura pe cate o 
îmbrățişează este cea a credinţei. Ce gîndea cl cu adevărat? Răspunsul stă 
ascuns în resortul ascuns al conştiinţei lui. Averroes nu s-a despărţit niciodată 
de comunitatea musulmană, dimpotrivă; filozofia lui îi interzicea să facă ceva 
cate ar fi slăbit o credinţă necesară otdinii sociale; orice ar fi gîndit, era dator 
să procedeze așa. El spune despre concluzia raţiunii că este necesară, nu că 
este adevărată, dar nu spune nici că învăţătura credinţei ar fi adevărată, ci 
numai că o îmbrățișează cu hotărire. Fâră îndoială, aşază cunoaşterea filozo- 
fică în virful icrathici cunoaşterii, dar aşa face şi Sfintul Toma: ştiinţa este o 
cunoaștere mai desăvîrşită decît credinţa, cum să ne convingem că, nici pen- 
tru Averroes, credinţa, deşi mai puţin evidentă decit raţiunea, nu este la fel 
de certă? E adevărat că Sfîntul Toma o spune, iar Averroes nu. Acest lucru 
e important, dar Averroes spune că, la Profet, credinţa şi raţiunea, teligia şi 
filozofia coincid. Cum să ştim dacă nu cumva a crezut că mai multă agerime 
a minţii îi va îngădui să vadă adevărul credinţei în lumina raţiunii? Cu sigu- 
tanță că poziţia lui Avetroes era de natură să disimuleze toate aceste echivo- 
curi, dar acest fapt nu ne îngăduie să ne pronunţăm asupta convingerilor lui 
personale, Resortul ascuns al conştiințelor individuale este una din limitele 
istoriei. Obiceiul de a ne căuta duşmani sau aliaţi, adică de a clasa oamenii 
în funcţie de noi înşinc, o face greu de suportat, dar respectul omului pentru 
om ne ajută s-o acceptăm. 

Gindirea lui Averroes se înfăţişează ca o strădanie conştientă de a restitui 
în toată puritatea ei filozofia lui Aristotel, alterată de tot platonismul introdus 
în ea de predecesorii lui. Averroes a înțeles foarte bine care erau interesele 
teologice care înlesniseră acest amestec. Ştia că restaurarea aristotelismului 
autentic însemna excluderea din filozofie a tot ce se potrivea mai bine cu 
religia. Creştinii care l-au citit nu s-au înşelat nici ci în această privinţă; iar 
cei cărora nu le-a plăcut filozofia lui nu se vor da în lături să invoce, împo- 
triva creştinilor care vor dori, dimpotrivă, să se inspire din ea, pericolul pe 
care-l reprezenta această filozofie pentru credință. Avetroes a pornit de la 


% cu privire ia necesitate, conchid pe baza raţiunii că intelectul este unui singur la 
număr, dar, prin credinţă, susțin cu tărie opusul (8. daz.). 

convingerea că filozofia lui Aristotel este adevărată. Formulele în care-şi ex- 
peimă admiraţia pentru Stagirit sînt bine cunoscute şi trebuie, într-adevăr, să 
le cunoaștem, căci cultul exclusiv al lui Aristotel este un semn distinctiv al 
şcolii averroiste, dar nu al întregului Ev Mediu, aşa cum se ctede uneori: 
Aristotelis doctrina est summa veritas, quoniam eius intellectus fuit finis hu- 
mani iniellectus. Quare bene dicitur, quod fuit creatus et datus nobis divina 
providentia, ut sciremus quidquid potest sciri!9. Avem de a face aici cu un 
fel exagerat de a vorbi. Probabil că trebuie să ținem seama de sfatul bun pe 
care ni-l dă în acest sens un istotic sirian al filozofiei: să nu luăm de bune 
hiperbolele laudei orientale; dar latinii care şi le vor însuşi nu vor avea aceas- 
tă scuză. Este adevărat însă că există şi la Averroes urme de ncoplatonism; 

ient sau nu, Comentatorul a dat o operă mai originală decit a crezut. 

logică, Averroes nu a jucat alt rol decît pe acela, altminteri foarte im- 
pottant în sinc, de interpret pătrunzător şi fidel al aristotelismului autentic, În 
antropologie şi metafizică, a pus în circulaţie un aristotelism de un tip anume, 
care avea să concureze cu cel al lui Avicenna în secolele al XIII-lea şi al 
XIV-lea. Metafizica este ştiinţa fiinţei ca fiinţă şi a proprietăţilor care-i apar- 
ţin fiinţei ca atare. Prin termenul „fiinţă“, trebuie să înțelegem substanța însăşi 
care este. Orice substanţă este o fiinţă; orice fiinţă e fie o substanţă, fie un 
accident care participă la fiinţa substanței. Deci nu este cazul să punem pro- 
blema existenţei în mod separat şi cu atit mai puţin să ne închipuim, ca Avi- 
cenna, că ea este un „accident“ al esenței. Ceea ce e real este în mod firesc. 
Substanţa este lucrul individual însuşi. Acesta e sensul prim al termenului; 
dat ea este încă şi mai mult quidditatea, sau esenţa reală, care face ca fiecare 
substanţă să fie ceea ce este. Legată astfel de realitatea concretă, fiinţa fie- 
cărui lucru îi este proprie; deci nu putem predica fiinţa univoc (într-un sens 
identic) despre tot ceea ce este. Dar ceea ce este e un anumit gen de fiinţă; 
substanţa, accidentul, cantitatea, calitatea, pe scurt fiecare din categoriile fiin- 
ței are în comun cu celelalte faptul că reprezintă ceva cat este; deci nu putem 
predica ființa echivoc (în sensuri total diferite), de aceea spunem că ființa 
este „analogă“. Prin aceasta trebuie să înţelegem că toate categoriile, orice ar 
fi şi în orice modalitate ar fi, au o „legătură“ cu ființa. Obicctul metafizicii 
este studierea a tot ceea ce este, ca lucru care este, Metoda ci este cea a 
logicii, folosită de data aceasta nu doar ca un simplu ansamblu de reguli ale 
gîndirii corecte, ci ca mijloc de cercetare a naturii reale a fiinţei şi a pro- 
prietăţilor ci. 

Pentru ca logica noastră să se poată aplica realului, trebuie ca lucrurile 
sensibile să fie în același timp inteligibile. Aşa şi sînt, fapt care dovedeşte că 
gîndirea unui Intelect este cauza lor primă. Dacă nu ar fi aşa, de unde şi-ar 
mai trage natura lor aptitudinea de a fi gîndită de noi? Inteligibilitatea le este 


1 Învățătura lui Aristotel este adevărul suprem pentru că intelectul acestuia a fost apo- 
geul intelectului omenesc. De aceea bine se spune că a fost creat şi ne-a fost dat prin 
providența divină ca să ştim orice lucru ce poate să fie ştiut ((B. lat.). 

esenţială, iar ceea ce este esenţial nu există decit printr-o cauză eficientă ne- 
cesară. Dacă a fi virtual inteligibile este esenţial pentru lucrurile sensibile, 
înseamnă că ele sînt concepute de un intelect. Este adevărat că sînt sensibile; 
dar şi gîndirea meşteşugarului produce obiecte materiale. Putem să înţelegem 
aceste obiecte pentru că ele provin dintr-o gîndire, adică dintr-o formă înte- 
ligibilă prezentă în intelectul celui care le-a făcut. La fel se întîmplă şi cu 
lucrurile naturale. Platonicienii au greşit cînd au crezut că există Idei separate, 
dar nu şi cînd au gindit că sensibilul îşi primeşte înteligibilitatea de la o cauză. 

Ar fi eronat să credem că universalul există în sine, în afara indivizilor. 
Dacă acceptăm aşa ceva, trebuie să presupunem fic că fiecare individ nu po- 
sedă decît o parte din el, astfel încît Zaid şi Amr ar corespunde fiecare unei 
părți diferite din conceptul de „om“, ceea ce este absurd; fie că universalul 
este prezent în întregime în fiecare individ, ceea ce echivalează cu a afirma 
că el este deopotrivă unu şi multiplu, lucru la fel de absurd. Trebuie deci să 
adinitem că universalul nu este o substanţă, ci lucrarea înțelegerii. Intellectus 
in formis agit universalitatem?0, ştiinţa nu are drept obiect o realitate univer- 
sală, ci constă în cunoaşterea lucrurilor particulare în mod universal, abstră- 
gind din lucruri natura comună pe care o individuează materiile lor. 

Conceput astfel, universalul nu este altceva decit „ceea ce poate fi predicat 
despre mai mulţi indivizi“. De aceea nu poate el să fie, în fond, un individ, 
dar aceasta nu înseamnă că este lipsită de obiect cunoaşterea universalului. 
Indivizii nu sînt simpli. Forma este actul sau esența a ceea ce este; materia 
este potenţialitatea actualizată şi determinată de formă; substanţa individuală 
este compusul celor două. Prin conceperea universalului, gindirea atinge for- 
ma şi o exprimă în definiţie. Numele lucrului desemnează lucrul în întregime, 
dar forma este cea care merită acest nume în primul rînd. 

Alcățuită din formă şi materie, altfel spus dintr-un determinant şi un deter- 
minat, orice substanţă sensibilă este alcătuită, prin urmare, din act şi potenţia- 
litate, Prin act, ea este; prin potenţialitate, poate să devină. Schimbarea cali- 
tăţii, a cantităţii sau a locului înseamnă trecerea de la potenţialitate în act, 
înseamnă a fi în mişcare, În fizică, este dovedit că tot ce se află în mişcare 
este mişcat de un motot şi, cum cel mișcat e astfel tocmai pentru că e în 
potenţialitate, motorul pune în mişcare doar pentru că este act. Să luăm un 
număr oarecare de ființe aflate în mişcare; ele se vor împărţi în mod necesar 
în trei clase: una, cea mai de jos, va cuprinde fiinţele care sînt mişcate, dar 
nu pun în mişcare; cea de mijloc le va cuprinde pe cele care sînt deopotrivă 
efecte şi cauze, care pun şi sînt puse în mişcare; cea mai înaltă va cuprinde 
fiinţele care pun în mişcare, dar nu sînt mişcate. Toate acestea sînt de la sine 
înţelese, spune Averroes. Putem creşte oricît numărul fiinţelor intermediare, 
el nu va schimba nimic, cu condiţia să nu fie infinit. Şi nu este, pentru că, 
dacă ar fi, nu ar mai exista cauze prime, şi ca atare nici mişcare; ot, este un 


20 Intelectul are ca obiect realitatea universală în forme ([8. lar.). 

fapt că mișcarea există, numărul lor este deci finit, iar secţiunea lor implică 
existenţa unei clase a cauzelor prime, care pun în mişcare fără ca ele însele 
să fie mișcate. 

A mişca fără a fi mişcate este un act pur de orice potenjialitate: este actul 
pur. Există deci acte pure care, fiind actuale în mod desăvirşit, pun în mişcare 
neîncetat. Or, nu există mişcare fără un mobil. Pentru ca acţiunea motrice a 
acestor acte pure să fic continuă, trebuie ca mişcarea şi lucrurile mişcate să 
fie şi ele continue. Cu siguranță deci că lumea a existat dintotdeauna şi va 
exista totdeauna. Pe scurt, durata lumii în timp este veşnică. În plus, fiind 
pure de orice potenţialitate, aceste acte sînt pute şi de orice matetic. Sint deci 
substanţe nemateriale. Cite la număr? Vom stabili atitea cîte sint necesare să 
explicăm mişcările prime, cauze ale tuturor celorialte din univers. Din păcate, 
astronomii nu se înţeleg asupra numărului acestor mişcări, dar se admit înde- 
obşte treizeci şi opt: cinci pentru fiecare din planetele superioare (Saturn, Ju- 
piter şi Marte), cinci pentru Lună, opt pentru Mercur, şapte pentru Venus, 
una pentru Soare (dacă vom considera că acesta se mişcă pe o sferă excen- 
trică, şi nu pe un epiciclu) şi una pentru sfera care învăluie lumea, adică pen- 
tru firmament. Poate că există şi o a noua sferă, dar nu e sigur. Dacă există 
treizeci şi opt de mişcări înseamnă că există treizeci şi opt de motoare. 

Cum poi ele, care sint nemişcate, să pună în mişcare? Prin aceea că, pen- 
tru a pune în mişcare, este de ajuns să existe. Mişcarea fiecărei sfere se naşte 
în ea din dorința proprie pe care o simte pentru Actul pur de care depinde. 
Ea se mişcă de la sine spre el. Ca să înţelegem această mişcare, să ne amintim 
că motoarele sînt acte nematetiale, adică Inteligenţe, şi că gîndirea lot este 
cea pe care o doresc sferele care le corespund. Fiecare corp ceresc are deci 
cu siguranţă, dacă nu simţuri şi imaginaţie, cum greşit credea Avicenna, mă- 
car o capacitate de înțelegere, care simte pentru motorul nemișcat o dorință 
intelectuală. Reprezentindu-şi gindirea acestei Inteligenţe ca pe un bine care-i 
conferă desăvîrşirea, corpul ceresc vrea să se pună şi el în starea cea mai 
desăvirşită de care e capabil; şi, cum mişcarea e mai bună pentru el decît 
netmnişcarea, pentru că mişcarea este viaţa corpurilor, se mișcă mereu. 

Actele care mişcă astfel corpurile cereşti nu le dau acestora numai mișca- 
rea, ci şi formele de la cate îşi trag, fiecare, existența. Dacă mişcarea lor prin 
Inteligență ar înceta, planetele nu ar mai avea fiecare forma ei şi nici noi nu 
am mai avea suflet dacă Inteligența agentă ar înceta să acţioneze, Într-un anu- 
me sens, Motoarele sînt deci cauzele veşnic agente ale corpurilor cereşti, de 
vreme ce „formele acestor corpuri nu sînt altceva decît Ideile pe care şi le 
fac ele despre motoarele lor“. Fiind însă obiecte ale dorinței corpurilor, Mo- 
toarele sint şi scopul lor, deci cauza lor finală. Prin urmate, Inteligenţele mo- 
trice sînt cauzele finalc, agente şi motrice ale corpurilor cereşti, care se mişcă 
prin dorinţa intelectuală pe care o au pentru ele. 

Să privim acum aceste Motoare în raporturile lor reciproce, Sferele pe 
care le pun în mişcare se înșiuic ierarhic, de la Lună la Firmament, potrivit 
cu mărimea şi rapiditatea mişcării lor. Deci şi Motoarele trebuie să se ierar- 
hizeze la fel. Toate aceste principii separate trebuie să ajungă, prin urmare, 

la un principiu prim, care este primul Motor separat. Această ierarhizare după 
rang exprimă toctmai ierarhia conexiunilor în ordinea cauzalităţii, Într-adevăr, 
toate sînt principii, căci alcătuiesc genul principiilor. Dar, în orice gen, fiin- 
ţele se ierarhizează după modul lor mai mult sau mai puţin desăvirşit în care 
realizează tipul genului. În genul „cald“, ființele sînt mai calde sau mai puţin 
calde după cît de aproape se află de foc, cauză a căldurii pentru tot ce este 
cald. Tot aşa, în genul principiilor, trebuie să existe un termen prim în raport 
cu cate să se măsoare gradul în care este principiu fiecare dintre ele. Există 
deci un Principiu absolut prim, scop ultim dorit de tot restul, cauză agentă a 
formelor a toate celelalte şi a mişcării a toate celelalte. E Primul Motor Imo- 
bil, prima Inteligență separată, a cărei unitate asigură unitatea şi deci faptul 
de a fi al universului. Asta ne spune şi Dumnezeu în Coran (XXI, 22): „Dacă 
în aceste două lumi ar exista alţi dumnezei în afară de Allah, lumile acestea 
ar înceta să existe.“ 

De altfel, şi Profetul ne mai dă un sfat folositor: „Cunoaşte-te pe tine 
însuţi, şi-ţi vei cunoaşte creatorul.“ Într-adevăr, ca să ştim cum stau aceste 
Inteligenţe în raport unele faţă de celelalte, cel mai bine este să cercetăm 
relaţia dintre intelect şi inteligibil în înţelegerea umană. Intelectul nostru este 
în stare să-şi reflecte actul asupra lui însuşi, caz în care intelectul şi inteligi- 
bilul său fac una. Acest lucru este cu atit mai valabil pentru Inteligenţele 
separate: fiecare dintre ele este în mod identic cunoaştere şi obiect al cu- 
noaşterii. Dar un efect nu se poate cunoaşte pe sine fără a-şi cunoaşte cauza 
şi, invers, dacă, atunci cînd se cunoaşte, o fiinţă cunoaşte o altă cauză decât 
pe ea însăşi, înseamnă că are o cauză. Cunoscîndu-se, fiecare din aceste in- 
teligențe separate se cunoaşte deci pe sine şi în acelaşi timp îşi cunoaște cau- 
za, cu excepţia primeia dintre ele, care, neavînd cauză, nu se cunoaşte decît 
pe sine. Cum esenţa ei este absolut desăvirşită, cunoaşterea pe care o are 
despre sine formează o gîndire la fel de deosebită, fără nimic deasupra ci pe 
cate să-l poată cunoaşte şi fără nimic sub ca pe care să trebuiască să-l cunoas- 
că. Pentru Dumnezeu, a nu şti ce este dedesubt nu este semnul unci sărăcii; 
de vreme ce cunoaşte toată realitatea cunoscîndu-se pe sine, a nu cunoaşte 
într-un mod mai puţin desăvîrşit ceea ce cunoaşte deja în mod mai desăvitșit 
nu poate fi, în el, o lipsă. 

Substanțe inteligibile înzestrate cu dorinţă şi cunoaştere, aceste Inteligenţe 
motrice sînt, în plus, vii şi capabile de fericire. Trăind din propria-i viaţă, 
ptima dintre ele este fericită prin propria-i beatitudinc; celelalte nu au parte 
de bucurie şi fericire decit prin ca, proporţional cu gradul lor de cunoaştere 
şi, ca atare, de fiinţă. Căci ea este Unitatea din care se naşte acest întreg 
număr, fiind transcendentă oricărei multiplicităţi legate de mişcare. Dumne- 
zeu este deci cauza existenţei Inteligenţei motrice a sferei celei mai înalte, 
cea a cotputilor cereşti Fixe. Această Inteligență este, în sens propriu, motorul 
întregului univers şi cea căreia i se subordonează Motoarele următoare, într-o 
ordine ierarhică despre care nu avem date sigure, dar despre care putem ad- 
mite că ea coincide cu ordinea care se atribuie sferelor de către astronomie. 

Din Dumnezeu emană motorul cerului stelelor Fixe şi motorul sferei lui Saturn; 
din motorul sferei lui Saturn emană sufletul acestei planete, motorul sferei lui 
Jupiter, plus ceielalte patru motoare necesare ca să cauzeze diferitele lui miş- 
cări, şi aşa mai departe, pînă la sfera Lunii, al cărei Motor propriu dă naştere 
Intelectului agent, cauză unică a cunoaşterii pentru tot neamul omenesc. 

În centrul acestui univers stau cele patru elemente, cauzate de mişcarea 
cea mai rapidă, cea a sferei Fixelor. Fizica explică felul în care însuşirile 
elementelor şi mişcările sferelor cereşti dau naştere plantelor şi vieşuitoatelor. 
Formele acestor fiinţe sînt date de Inteligența agentă (sau Intelect agent), care 
ordonează materia primă, lipsită de orice formă. Se va întreba poate de ce 
trebuie să existe aceste forme în materie, de vreme ce sînt deja în Inteligența 
agentă. Sint acolo, fără îndoială, şi sînt într-o stare mai nobilă decit în mate- 
tic, dar, oricît de inferioară ar fi, existenţa acestor foeme în materie este o a 
doua existenţă, care se adaugă primeia şi care e mai bună decit nimicul. 

Aşa se întîmplă şi cu omul, al cărui suflet e una din aceste forme şi pe 
că cu ea prin cunoaştere şi dorință. Această descriere a lumii lui Averroes ne 
arată îndeajuns că Intelectul agent este în realitate o substanţă inteligibilă se- 
parată, adică o Inteligență agentă, aceeaşi pentru toată lumea. Ea produce cu- 
noaşterea inteligibilă în sufletele individuale aşa cum, prin lumină, soarele 
produce în ochi văzul. În această problemă, Averroes este de acord cu Avi- 
cenna, dar îl depăşeşte într-o altă privinţă. Avicenna măcar îi atribuia indivi- 
dului un intelect posibil, nucleu rezistent al unei personalităţi capabile să su- 
pravieţuiască morţii; Avezroes nu-i acordă individului decât un Intelect pasiv 
(acel intellectus passivus pe care-l vor critica scolasticii), simplă „predispo- 
ziţie“ de a primi inteligibilele, dar care nu ar fi singur suficient ca să le pri- 
mească. Întru totul corporală, această disponibilitate piere o dată cu trupul. 
Ca să fie cu putință cunoaşterea, intelectul pasiv trebuie luminat de intelectul 
agenţ; la contactul celor două intelecte, se produce combinarea lor, care este 
intelectul material (inzellectus materialis). Această denumire poate induce în 
eroare despre natura a ceca ce e vorba, căci acest intelect nu este deloc cor- 
poral şi nu-şi are de la materie decît potenţialitatea. Scolasticii au înţeles bine 
acest lucru şi de aceea au spus că, după Averroes, nu doat Intelectul agent, 
ci şi intelectul posibil este unul pentru toți oamenii. Dar această formulă ar 
putea, şi ea, să înşele, lăsînd să se creadă că Avetroes a făcul din intelectul 
virtual o a doua substanță separată, distinctă de Intelectul agent. Dar acest 
lucru nu at fi adevărat. Averroes socoteşte că întîlnirea Intelectului agent se- 
patat cu Intelectul pasiv al individului dă naştere la o receptivitate faţă de 
inteligibil (intelectul pasiv), care nu este altceva decit Intelectul agent parti- 
cularizat într-un suflet ca lumina într-un corp. E tocmai motivul pentru care 
acest Întelect agent e cu adevărat separat; el nu-i aparţine individului mai 
mult decit îi aparţine corpului lumina care-l luminează. Nemurirea omului nu 
poate deci să fie cea a unei substanţe inteligibile în stare să supravieţuiască 
morţii trupului. Tot ce este sau poate ajunge veşnic în individ îi aparţine In- 

telectului agent în mod firesc şi nu este nemuritor decît în sensul în care este 
nemuritor acesta. Nu toţi filozofii latini din Evul Mediu vor cunoaşte această 
teorie în detaliu, dar unii dintre adversarii ei, cum a fost Sfintul Tora d'A- 
quino, o vor înţelege mai deplin decit au ştiut s-o facă istoricii moderni. Alţii 
îşi vor hrăni din ea gîndirea; pentru aceştia ea va fi filozofia însăşi. E destul 
de uşor să-i recunoşti, Cînd vrem să ştim dacă un filozof medieval este aver- 
roist, e de ajuns să-i punem întrebările următoare: filozofia susţine oare nece- 
sitatea pentru rațiune a unor teze contrare celor impuse de credinţă? Filozofia 
demonstrează oare că mişcarea şi lumea sînt veşnice? Filozofia demonstrează 
oare că nu există decît un singur intelect agent şi un singur intelect posibil 
pentru toţi oamenii? Răspunsul dat este un simptom grăitor. Aşa cum vom 
vedea, filozofii se vor despărţi şi se vor opune pe aceste probleme, pe cate 
le vom regăsi neîncetat începind cu secolul al XIII-lea şi pe care istoricul 
filozofiilor renascentiste trebuie să se aştepte să le întîlnească pretutindeni. 

U. — FILOZOFIA EVREIASCĂ 


Profesorii filozofilor evrei au fost filozofii arabi. Fără a merge pînă la a 
susţine, aşa cum a făcut Renan, că filozofia arabă nu a fost luată cu adevărat 
în serios decit de evrei, trebuie să recunoaştem: cultura musulmană a dat naş- 
tere în cultura evreiască unui lăstar extrem de vivace şi aproape la fel de 
trainic ca şi trunchiul din care ieşise. Acest fenomen se explică nu doar prin 
contactul strins şi îndelungat al civilizaţiilor evreiască şi arabă, ci şi — poate 
mai ales — prin stînsa lor înrudire de rasă şi similitudinca specificităţii 

Primul nume din filozofia evreiască este cel al lui Isaac Israeli (865 - 
aproximativ 955), care a practicat medicina la curtea califilor din Kairouan. 
În ciuda faimei de care avea să se bucure printre filozofii medievali apuseni, 
nu putem să-l considerăm decit un compilator, iar felul aspru în care i-a ju- 
decat Maimonide unele scricti pare îndreptăţi!. Meritul lui principal este că 
a fost un mare medic şi că a dat primul impuls studiilor filozofice evreieşti. 
Găsim în Cartea definiţiilor, Cartea elementelor, Cartea spiritului şi a sufle- 
tului un amestec de speculaţii medicale, fizice şi filozofice, care dezvăluie o 
minte mai degrabă curioasă decît sistematică şi originală. Cu toate acestea, 
vedem manifestîndu-se la el influenţa preponderentă a ncoplatonismului, care 
îi inspită profund concepţia emanatistă despre originea lumii şi teoria sufle- 
tului. De altfel, la el nu constatăm că ar fi fost preocupat să-şi potrivească 
doctrina cu învăţătura Bibliei sau să definească raporturile dintre filozofie şi 
teologie, şi abia dacă ne dăm seama, citindu-l, că este evreu. 

Saadia ben Iosif din Faiyiim (892-942) este, dimpotrivă, un gînditor în- 
tr-adevăr interesant. Lucrările lui principale sînt un Comentariu la cartea Je- 
tira şi Cartea credințelor şi părerilor. Scopul pe care şi-l propune Saadia 
este constituirea unei filozofii evreieşti propriu-zise, întemeiată pe acordul 
dintre datele ştiinţei şi cele ale tradiţiei religioase. Acest țel i-a fost sugerat, 
fără îndoială, de exemplul filozofilor arabi în mijlocul cărora a trăit, iar forma 

şi conţinutul operelor sale dovedesc clar această influenţă. Ca să demonstreze 
existenţa lui Dumnezeu, e! socotește necesar să demonstreze mai întîi că lu- 
mea nu € veşnică, ci a început în timp. Această teză se demonstrează prin 
aceea că universul este finit, compus, amestec de substanţă şi accident, tră- 
sături care sint, toate, incompatibile cu veşnicia; în plus, însăşi ipoteza unui 
timp trecut nesfirşii, care s-ar fi scurs totuşi în mod actual, este contradictorie, 
lumea a început deci în timp. De asemenea, Saadia susţine creaţia ex nihilo2! 
şi combate doctrina neoplatoniană a emanaţiei. Dumnezeu este necorpotal, 
înzestrat cu atribute din care principalele trei sint Viaţa, Puterea şi Înţelep- 
ciunea şi pe care le posedă fără ca unitatea lui să fie cîtuşi de puţin modifi- 
cată. Nu trebuie să înțelegem, de altfel, că această afirmare a unităţii lui Dum- 
nezeu exclude pur şi simplu ideea compunerii lui din atribute metafizice, ci, 
cu atit mai mult, treimea de persoane în care cred creştinii. În ce priveşte 
sufletul, Saadia combate teoria platoniană a preexistenţei Iui şi consideră că 
a fost făcut de Dumnezeu o dată cu trupul, de care este legat în mod firesc; 
după moarte, sufletul adoarme, dar va învia în ziua de pe unnă şi se va uni 
din nou cu trupul, ca să fie judecat, răsplătit sau pedepsit. Se vede clar că o 
asemenea doctrină este deja, în ciuda trăsăturilor pur iudaice care o caracte- 
rizează, înrudită îndeaproape cu scolastica creştină din secolul al XINI-lea. 

Cu Solomon ibn Gebirol (1021-aproximativ 1058), filozofia evreiască, 
trece din Orient în Spania, unde va cunoaşte o strălucită ascensiune. Cel mai 
important tratat al lui Gebirol este /zvor de viaţă (Fons vitae), scris îniţial în 
arabă, dar pe care nu-l mai cunoaştem decît printr-o antologie ebraică a lui 
Tbn Falagera şi din traducerea în latineşte a lui loannes din Spania (Ibn Daud) 
şi Gundissalinus: 


> Transtulit Hispanis interpres lingua Johannis 
Hunc ex Arabico, non absque iuvanie Domingo.2 


Fie pentru că s-a demodat rapid în mediile evreieşti din cauza succesului 
ulterior al aristotelismului, fie pur şi simpli pentru că prezintă un caracter 
pur filozofic şi lipsit complet de orice preocupări de ordin religios, fapt este 
că lucrarea lui Gebitol a fost uitată repede în aceste medii, într-atit încît învă- 
țatul Samuel ibn Tibbon şi filozoful Maimonide nici nu au ştiut că a existat. 
Dimpotrivă, scolasticii creştini din secolul al XIII-lea îl cunosc foarte bine 
pe un anume Avencebrol, Avicembron sau Avicebron, autor al unui Fons 
vitae, pe care-l iau uncori drept musulman, alteori drept creştin, discutindu-i 
doctrina, invocîndu-i autoritatea sau chiar inspirindu-se din el fără să-l nu- 
mească. Cadrul operei lui este net neoptatonian, dar doctrina propriu-zisă este 

2! vezi nota 3 de la p. 16. 


2 Tălmaciul Ioannes din Spania l-a tradus din limba arabă ajutat de Domingus (7b. 
ta). 

profund pătrunsă de spiritul iudaic, însuşire prin care a cucerit mai tîrziu atiţia 
gînditori creştini. 

Acest vag dialog filozofic începe prin a stabili o teză a cărei influență va 
fi profundă şi de durată, mai cu seamă la gînditorii franciscani din secolul al 
XIII-lea. Cu excepţia lui Dumnezeu, toate substanţele, chiar şi cele pe care 
le numim simple, sînt compuse din materie şi formă. Dacă acceptăm să nu- 
mim „hylemorfic“ orice compus de acest gen, putem spune că „hylemorfis- 
mul“ lui Gebirol va ajunge, pentru numeroşi teologi creştini, rețeta cea mai 
sigură pentru a distinge în mod radical creaturile de creator. Potrivit acestei 
teorii, așa cum substanțele corporale sînt alcătuite dintr-o materie corporală 
şi o formă, substanţele spirituale, pe care le numim simple pentru că nu au 
corp, sint şi ele alcătuite dintr-o materie spirituală şi o formă. Materia spiri- 
tuală constituie, în ele, principiul individuaţiei lor şi al schimbării, căreia, spre 
deosebire de Dumnezeu, îi sînt supuse toate făpturile. Există deci o esenţă 
universală, alcătuită din forma universală şi materia primă universală, materie 
care, de fapt, nu există în sine decit în potenţialitate, dar care există în act 
prin formele diferite pe care le îmbracă. Astfel, materia întregii lumi a cor- 
purilor există ca atare prin forma corporeităţii, care o actualizează şi pe care 
o poartă. Un corp particular se deosebeşte de un alt corp particular printr-una 
sau mai multe forme complementare, în virtutea cărora este determinat ca 
simplu mineral, ca plantă, animal sau om. În orice fiinţă compusă există deci, 
aşa cum se va spune mai tîrziu, o „pluralitate de forme“, toate fiinţele create 
încastrîndu-se, astfel spus, unele în altele, potrivit gradului de generalitate a 
formelor care le determină. În această ordine în care fiinţele subzistă unele 
în celelalte, se disting nouă grade principale. În primul rând, toate fiinţele 
rezidă şi subzistă în ştiinţa lui Dumnezeu, în al doilea rînd, forma universală 
în materie universală; în al treilea rînd, substanţele simple unele în celelalte; 
în al patrulea rînd, accidentele simple în substanțele simple; în al cincilea 
rînd, cantitatea în substanţă; în al şaselea rînd, suprafeţele în solide, liniile în 
suprafeţe şi punctele în linii; în al șaptelea rînd, culorile şi figurile în supra- 
feţe; în al optulea rînd, părţile corpurilor omogene unele în altele; în al 
nouălea rind, toate corpurile unele în celelalte, acesta fiind modul lor comun 
de existenţă cunoscut sub numele de loc. 

Caracterul neoplatonian al unui asemenea univers — în care toate fiinţele 
sînt ceea ce sînt în virtutea formelor, incluse unele in celelalte, la care parti- 
cipă fiecare — este de neconfundat, însă, printr-un alt aspect, nu mai puţin 
important, cosmologia lui Gebirol devine profund evreiască în momentul în 
care, aşa cum era de aşteptat, se transformă în cosmogonie. În loc să decurgă 
prin dezvoltare dialectică dintr-o Gindire supremă, lumea lui Gebirol, cu toată 
structura ei de forme incluse unele în celelalte, este lucrarea unui principiu 
suprem pe cate el îl numeşte Voinţă. Atâta timp cît se mulţumeşte să descrie 
ce-ul lucrurilor, Gebirol poate să rămînă credincios tradiţiei greceşti; cînd 
ajunge însă la afirmarea de ce-ului acestora, tradiţia biblică învinge din nou 
în gîndirea lui, iar Dumnezeul! din Facere, mai mult poate decit cel din 7i- 


FILOZOFIA EVREIASCĂ 343 


maios, ajunge singurul principiu de explicaţie care se poate concepe: in esse 
non Sun nisi haec tria: materia videlicet et forma, et essentia prima, et vo- 
luntas quae est media extremorum?5. E destul de greu de precizat dacă aceas- 
tă Voinţă se confundă cu Dumnezeu, fiind manifestarea lui Dumnezeu afară 
din sine, sau trebuie să fie socotită o ipostază, adică o substanţă spirituală 
emmanată, la rîndul ei, din Dumnezeu. Gebirol nu are, de altfel, pretenţia ca 
acest principiu să fie perfect inteligibil. Dimpotrivă, „se arată aici o mare 
taină, şi anume că toate ființele sînt păstrate şi depind de Voinţă, pentru că 
ptin ea se conturează în materie fiecare din formele fiinţelor şi se întipăresc 
în aceeași măsură... Într-adevăr, Voina e cea care păstrează formele şi le 
fixează la marginile şi extremităţile la caze se opresc, astfel încît tocmai prin 
Voinţă formele sînt aşezate cum se cuvine şi legitimat, neîncetînd totuși să 
depindă să fie păstrate de ea.“ 

Este lesne de înţeles de ce o asemenea doctrină a putut să cucerească atiţia 
gînditori creştini. Ea descria o lume filozoficeşte inteligibilă, dar depinzînd 
de o Voinţă supremă analogă cu cea a Dumnezeului din Scriptură, pe scurt, 
un univers neoplatonian creat prin vrerea lui Dumnezeu. Într-o lume de genul 
acesta, în care ființele sînt cu atît mai inteligibile şi inteligente cu cât sînt mai 
necorporale şi mai simple, omul ocupă o poziţie de mijloc, de pe care poate 
să urce, cu ajutorul intelectului său, din formă în formă, pînă la Voința crea- 
toare. Ca să călăuzească gîndul la această Voinţă, formele sensibile nu fac 
altceva decît să trezească în el formele inteligibile pe care le poartă şi care 
aşteaptă doar acest imbold ca să se dezvolie. „Formele sensibile sînt deci 
pentru suflet ceea ce este cartea scrisă pentru cititor.“ Această formulă, pe 
care o vom regăsi dezvoltată în mod strălucit de Guilelmus din Auvergne, 
Sfintul Bonaventura şi Raymundus Luilus, îşi va desfăşura toate consecinţele 
în Liber creaturarum de Raymond Sebond, lucrare tradusă de Montaigne, 
Gebitol'3 pus deci în circulaţie o cosmogonie, o cosmologie şi o noetică a 
căror influenţă asupra gîndirii creştine avea să fie considerabilă, cu atît mai 
mult cu cît, prin platonismul ci, înlesnea nenumărate combinaţii posibile cu 
influenţa Sfintului Augustin. Astfel, deşi s-a suținut pe bună dreptate (G. Th&ry) 
că teoria pluralităţii formelor îşi are adevărata origine în opera lui Gebirol, e 
totuşi corect să o considerăm parte integrantă a ceea ce se numeşte îndeobşte 
„augustinism medieval“ sau, dacă preferăm, „complex augustinian”. 

secolul al XII-lea, filozofia evreiască mai numătă şi alţi reprezentanţi 
care ar merita să fie studiaţi separat, dar care n-au exercitat nici o influenţă 
directă asupra scolasticii creştine. Trebuie să notăm totuşi că în operele lor 
se elaborează o serie întreagă de dovezi despre existenţa lui Dumnezeu. Ibn 
Pakuda demonstrează această teză pornind de la faptul că lumea este com- 
pusă. Ibn Țaddiq, din Cârdoba (1080-1149), dovedeşte în Microcosm exis- 
tența lui Dumnezeu prin contingenţa lumii. Ibn Daud, din Toledo (1110- 


2 în fiinţă nu există decit aceste trei Iucruri: materia şi, desigur, forma, ca şi esenţa 
primă, precum şi voinţa care se află la mijlocul extremelor (1b. lar.). 

1180) o demonstrează sprijinindu-se mai întii pe necesitatea unui prim motor 
şi apoi pe distincţia dintre posibil şi necesar. Împotriva acestei mişcări, care 
tinde spre explicarea raţională a tradiţiei religioase, nu putea să nu se producă 
o teacţie teologică şi naționalistă. luda Halievi (născut în 1085) este iniţiato- 
rul ei. În celebra lui carte, Kkozari, el preconizează o apologetică pur evre- 
iască şi cît mai puţin filozofică posibil. Hallevi nu crede în Dumnezeul 
învăţaţilor şi al filozofilor, ci în Dumnezeul lui Avraam, al lui Isaac şi al lui 
Iacov, care-i va elibera din Egipt pe fiii lui Israel şi le va da pămîntul Ca- 
naanului. Această încercare de reacţie este apropiată adesea de cea a lui Al 
Gazali în spaţiul arab, dar Hallevi nu este numai teolog, ci şi o frapantă figură 
de naţionalist şi tradiţionalist exaltat; nemulţumindu-se cu preamărirea lui 
Israei, a vrut să moară pe pămîntul părinţilor săi, a părăsit Spania, a fost silit 
de vintul potrivnic să se optească pe țărmul Egiptului, a părăsit Cairo în ciuda 
sttădaniei compatrioţilor lui care au încercat să-l oprească şi a pornit la drum 
înspre Tamiathis, Tyr şi Damasc. Aici i se pierd urmele, iar legenda spune 
că ar fi murit, ucis de un arab chiar la porţile Ierusalimului, pe cînd cînta 
imnul către Sion. Dar reacţia lui Hallevi nu avea să oprească şi nici măcar 
să încetinească dezvoltarea filozofiei evreieşti, care, dimpotrivă, îşi atinge 
punctul culminant chiar din secolul al XII-lea, în opera lui Moise Maimonide. 

Moise ben Maimon, născut la 30 martie 1135 la Cordoba şi mort la 13 
decembrie 1204, a fost cunoscut de cîţiva occidentali (mai cu seamă de au- 
torul lui De Erroribus philosophorum, în P. Mandonnel, Siger de Brabant, 
II, p. XIX) prin lucrarea lui De expositione iegum, dar îşi datorează faima de 
filozof mai ales tratatului Călăuza nehotăriților. Această carte nu este un tra- 
tat de metafizică pură, ci o adevărată summa de teologie scolastică ebraică. 
Într-adevăr, lucrarea se adresa acelora care erau deja familiarizați cu ştiinţele 
şi filozofia, dar se arătau nesiguri şi nehotăriţi în privinţa modului de împăca- 
re a concluziilor ştiinţei şi filozofiei cu sensul literal al Scripturilor. De aici 
şi titlul de Călăuză a nehotăriţilor sau a nedumetiţilor,-şi nu a „rătăciţilor“, 
cum s-a tradus uneori. Ca şi filozofiile arabe pe urmele cărora merge Mai- 
monide, acest tratat se inspiră deopotrivă din neoplatonism şi aristotelism, 
dar, accentuînd o tendinţă care se conturează deja la Ibn Daud, îl pune hotărît 
în prim-plan pe Aristotel. Aşa se explică, de altfel, influența incontestabilă 
pe cate a exercitat-o asupra filozofilor creştini din veacul următor, în special 
asupra Sfîntului Toma d'Aquino. Dacă Maimonide n-ar fi susţinut o teorie a 
sufletului puternic influenţată de cea a lui Averroes şi care l-a dus la o con- 
cepţie foarte specială despre nemurire, am putea spune că filozofia lui se 
întâlneşte cu cea a Sfintului Toma în toate problemele cu adevărat importante. 

În opinia doctorului evreu, ştiinţa Legii şi filozofia sînt într-adevăr cu- 
noştinţe diferite ca natură, dar care trebuie să se împace în mod necesar: 
obiectul propriu al filozofiei este confirmarea raţională a Legii. Astfel, spe- 
culaţia filozofică va demonstra că dovezile aristotelice ale veşniciei lumii nu 
sînt concludente, că, pe de altă parte, crearea lumii nu este cu neputinţă din 
punctul de vedere al raţiunii şi că, prin urmare, în lipsa unei dovezi hotăritoa- 

re într-un sens sau altul, se cuvine să acceptăm doctrina mozaică a creaţiei 
în timp. Împotriva lui Ibn Gebirol, Maimonide susţine că Inteligenţele pure 
sînt lipsite de orice materie şi că există o materie a corpurilor cereşti diferită 
de cea a corpurilor păminteşti. Se admite existenţa celor zece Inteligenţe, din 
cate nouă, superioare, guvernează cele nouă sfere, iar a zecea este Intelectul 
agent, care-şi exercită influenţa directă asupra tuturor oamenilor. Sub ultima 
sferă, se află lumea sublunară, care este locul celor patru elemente şi se su- 
pune acţiunii sferetor superioare. Alcătuit dintr-un trup şi un suflet, care este 
forma trupului, omul e înzestrat cu cinci facultăţi: nutritivă, senzitivă, imagi- 
nativă, apetitivă şi intelectivă. Personal, omul nu posedă la propriu decit un 
intelect pasiv, intelectul dobindit constituindu-se în el sub influenţa Intelec- 
tului agent (a zecea Inteligență emanată din cea a sferei lunare). Fiecare om 
dobîndeşte astfel un fel de capital intelectual, care variază în funcţie de va- 
loarea meritelor şi care se uneşte din nou cu intelectul agent după moarte. 
Depinde deci de fiecare dintre noi să salvăm cît mai mult cu putinţă din noi 
înşine îmbogăţindu-ne intelectul prin practicarea filozofiei. În cartea a V-a a 
Eticii, Spinoza, care cunoaşte opera lui Maimonide, îşi va aminti despre 
această doctrină a nemuririi. 

Am spus că lumea nu e veşnică, ci creată de Dumnezeu în timp; dat am 
adăugat, pe de altă parte, că această teză nu poate fi demonstrată la nevoie; 
nu ne putem deci sprijini pe ea ca să stabilim existenţa lui Dumnezeu; nu ne 
rămîne decît să demonstrăm acest adevăr ca şi cum lumea ar fi existat din 
veci. Maimonide dovedeşte existenţa lui Dumnezeu prin necesitatea admiterii 
unui prim motor care să explice existenţa mişcării, prin existenţa unei fiinţe 
necesare şi prin existenţa unei cauze primordiale. Existenţa lui Dumnezeu 
este astfel stabilită, indiferent că lumea a fost creată ex nihilo74 în timp sau 
că existat din veci. Este exact poziţia pe care o va adopta faţă de aceeaşi 
problemă şi Sfintul Toma. Omului însă, Maimonide îi refuză orice drept de 
a afirma despre Dumnezeu alte atribute în afară de cele negative. Ştim că 
Dumnezeu este, dar nu ştim ce este, şi nu ne rămîne, dacă vrem să vorbim 
despre el, decit să acumulăm atributele negative, care, negînd orice imper- 
fecţiune a lui Dumnezeu, ne vor spune măcar ce nu este el. În această doctri- 
nă, se dezvăluie preocuparea eminamente iudaică de a înlătura orice ar putea 
constitui un atac, chiar şi aparent, la riguroasa şi totala unitate a lui Dumne- 
zeu. Deşi esenţa lui Dumnezeu ne scapă, efectele acţiunii lui în lume se arată, 
dimpotrivă, oricărei priviri. Aşa cum este cauza eficientă a lumii, Dumnezeu 
este în mod vădit şi cauza ei finală. Providența lui se întinde asupra totalităţii 
lucrurilor, dar şi asupra celor mai mici amănunte, iar răul care se poate afla 
în lume se explică fie prin mărginirea inerentă stării de creatură, fie prin per- 
turbările provocate chiar de creatură, care este adesea răspunzătoare de pro- 
priile ci suferinţe. 


2 v. nota 3 de la p. 16. 

Oricât de pătrunzătoare, şi chiar de profundă, ar fi gîndirea lui Maimonide, 
Călăuza nehotăriilor nu se poate compara cu marile sumrme creştine ale vea- 
cului următor. Ea nu se ridică la înălţimea lor nici prin multitudinea proble- 
melor tratate, şi nici prin puterea de construcţie cu care va şti să le ordoneze 
un Toma d'Aquino. Influenţa lui Maimonide asupra gîndirii creştine din Evul 
Mediu a fost totuşi considerabilă. Ca teolog evreu, Maimonide împărtăşea 
credinţa teologilor creştini în Vechiul Testament; el a trebuit deci să rezolve 
înaintea lor împăcarea acestei credințe cu filozofia lui Aristotel, iar ei au be- 
neficiat de experienţa lui, chiar dacă nu l-au urmat. De altfel, ceea ce mulţi 
dintre teologii creştini vor reţine este faptul că, în multe privinţe, filozofia nu 
poate să ajungă singură la adevărurile cuprinse în zevelaţie. Sfintul Toma va 
susţine acest lucru în ce priveşte crearea lumii în timp, iar — fapt şi mai 
important — Duns Scottus şi numeroşi succesori ai lui din secolul al XIV-lea 
îl vor susţine chiar în problema monoteismului. Vom vedea cum acesta va 
repeta, invocîndu-l adesea chiar pe Maimonide, că dacă ştim că Domnul 
Dumnezeu este unic e pentru că el însuşi i-a spus-o lui Israel, şi nu pentru 
că putem s-o demonstrăm. Vedem deci ce distanţă va despărţi din acel mo- 
ment teologia de filozofie, şi la care a contribuit şi influenţa lui Maimonide. 
De altfel, dacă vom compara secolul al XII-lea evreiesc cu secolul al XI-lea 
creştin, vom observa de îndată superioritatea pe care o datorează gindirea 
evreiască legăturilor ei strînse cu filozofia arabă. În Avicenna, şi mai cu sea- 
mă în Averroes, filozofii evrei au găsit un întreg material tehnic de concepte 
şi sinteze parţiale, preluate de la greci, lor nemairămînindu-le decît să le folo- 
sească, Ce s-ar fi întîmplat dacă un spirit atît de puternic ca al lui Abaelard 
ar fi moştenit, printr-un concurs de împrejurări, comorile adunate de filozofia 
greacă? Dar, în timp ce Maimonide le folosea din plin, Abaelard îşi punea 
la contribuţie toată luciditatea şi întreaga sa inteligenţă ca să reclădească pe 
documente incomplete teoria artistotelică a abstractizării. De o parte, întreaga 
filozofie gata elaborată; de cealaltă parte, o dialectică prelungită de o meta- 
fizică incompletă sau nesigură. Iată, că se apropie însă momentul în care sco- 
lastica creştină va descoperi, la rindul ci, toate aceste bogății necunoscute 
pînă atunci. Va avea ea destulă forţă ca să le asimileze, sau, dimpotrivă, se 
va lăsa absorbită, fiind copleşită de greutatea lor şi pierzindu-se în mulţimea 
acestora? Aceasta e semnificaţia curentului şi conflictului de idei cu adevărat 
dramatice, care vor lua proporţii în sînul gîndirii creştine în prima jumătate 
a veacului al XIII-lea şi care au avut o importanţă istorică atît de mare, încît 
repercusiunile lor se mai fac încă simţite. 

CAPITOLUL AL ŞAPTELEA 


INFLUENŢA GRECO-ARABĂ 
ÎN SECOLUL AL XIII-LEA 
ŞI ÎNFIINŢAREA UNIVERSITĂŢILOR 


1. — INFLUENŢA GRECO-ARABĂ 


Avintul filozofic şi topologic din secolul al XIII-lea a urmat răspândirii 
în Occidentul latin a filozofiilor arabe şi evreieşti şi, aproape simultan, a ope- 
telor ştiinţifice, metafizice şi etice ale lui Aristotel. Activitatea traducătorilor 
a precedat-o, aşadar, şi a condiţionat-o pe cea a filozofilor şi teologilor. Încă 
de la mijlocul veacului al XII-lea, francezul Raymond din Sauvetât, arhiepis- 
cop de Toledo pe la 1126-1151, a pus să se traducă sau a încurajat traducerea 
în latineşte a unor lucrări ale lui Aristotel, Alfarabi, Avicenna, Gazali şi Gebi- 
rol. Dintre primii traducători, două nume ies în evidenţă: Dominicus Gundis- 
salinus, traducător şi autor de tratate originale, numit adesea Gondisalvi, şi 
Ibn Daud (Avendeath, Avendauth). Îl mai întilnim şi pe un anume loan din 
Spania (lohannes Hispanus), despre care nu ştim dacă este sau nu acelaşi cu 
Ioan din Toledo şi loan din Sevilla, şi nici dacă aceste nume diferite nu se 
refereau pur şi simplu la Avendeath (Ibn Daud). Munca traducătorilor avea 
loc în condiţii grele. Cînd era vorba de scrieri ale lui Aristotel, traducerile 
arabe pe care le aveau la îndemină fuseseră făcute, la rindul lor, după tradu- 
cezea siriacă a textului grecesc; ca să le traducă în latineşte, trebuia găsit ade- 
sea un evreu sau un arab care să le traducă cuvînt cu cavînt în limba vulgară 

şi apoi să le retraducă, în cele din urmă, cuvînt cu cuvînt în latineşte. Tradu- 
cerile din Aristotel începute mai tirziu în Italia, oricât de greoaie pe alocuri, 
nu puteau să nu fie mai uşor de folosit. 

Aceste prime traduceri au avut totuşi rolul lor. Astfel, Gerardus din Cre- 
mona ($ 1187) a tradus din arabă Analiticele secunde, cu Comentariul lui 
“Themistius, De naturali auditu (Fizica), De caelo et mundo, De generatione 
et corruptione şi Meteorologicele (cărţile I-II). Tot lui i se datorează — şi 
vom vedea ce importanţă hotăritoare a avut acest fapt — traducerea latinească 
a lui Liber de Causis, compilaţie neoplatoniană de extrase din Elementatio 
theologica de Proclos, dar care a fost luată multă vreme drept o operă a lui 
Aristotel. În Evul Mediu, această luctare este citată adesea cu titlul de Liber 
Aristotelis de expositione bonitatis purae, sau, mai scurt, Liber bonitatis pu- 
rae. În alt loc, îl întîlnim pe englezul Alfred din Sareshel (Alfredus Anglicus), 
traducător toledan al unor luczări ştiinţifice atribuite eronat lui Aristotel, şi 

pe compatriotul lui, Daniel din Morley. Dar traducerile toledane cu cea mai 
ptofundă influență nemijlocită au fost cele făcute după operele originale ale 
filozofilor arabi şi evrei. Logica lui Avicenna, tradusă de lohannes Hispanus; 
apoi, Fizica (Sufficientia), De caelo et mundo, tratatul despre suflet (Liber 
sextus naturalium) şi Metafizica, traduse de Dominicus Gundissalinus, ajutat 
de Ioan din Spania şi evreul Solomon; de la aceiaşi traducători avem Logica, 
Fizica şi Metafizica lui Gazali (Algazel) şi Fons vitae de Ibn Gebirol (Aven- 
cebrol); loan din Spania traduce De differentia spiritus et animae, atribuit de 
cititorii medievali medicului sirian Costa ben Luca (Constabulinus), dar a 
cătui autenticitate nu este absolut sigură; Gerardus din Cremona traduce di- 
ferite tratate de Alkindi (mai ales De inzellectu şi De quinque essentiis) şi, 
probabil, De intellectu de Alfarabi. Acest ansamblu de traduceri a exercitat 
asupra gîndirii veacului următor o influenţă profundă, durabilă şi relativ omo- 
genă. Prin aceste scrieri, în Occident ajungeau în primul rînd Aristotel al ara- 
bilor, adică un Aristotel puternic neoplatonizat, fiind vorba în cazul lui Liber 
de Causis de neoplatonismul aproape pur al lui Proclos şi Plotin. 

Preluate, aşa cum am spus, din Elemenzatio theologica de Proclos, cele 
treizeci şi două de propoziţii care alcătuiesc Liber de Causis i-au influențat 
puternic pe filozofii şi teologii din secolul al XIII-lea. Lucrarea era un fel de 
tatat, fără plan sistematic, despre ordinea ierarhică a cauzelor, pornind de la 
prima. Cauză a tuturor celorlalte şi chiar a cauzalităţii lor, această Primă 
Cauză este anterioară veşniciei pentru că este anterioară fiinţei înseşi şi, prin 
urmare, inteligibilului. Ea este deci de nedefinit, dat e denumită Binele, pen- 
tru că este fecunditatea primordială din care provin toate cîte sint, şi Unul, 
pentru că este singura cauză aflată deasupra fiinţei şi a formelor. În această 
calitate, ea se deosebeşte radical de toate celelalte lucruri, căci tot ce nu este 
această cauză primă este multiplu şi, prin urmare, nu este Unul. Fiinţa nu se 
iveşte decit o dată cu primul cauzat. Acesta e, de altfel, motivul pentru care 
se spune că primul din lucrurile create este fiinţa. Această primă fiinţă este 
o Inteligență pură; este deci simplă, dar nu este Unul, pentru că, în simplitatea 
ei, cuprinde totalitatea formelor inteligibile. Să notăm că doctrina aceasta eta 
un sprijin puternic pentru adepții tezei Ideilor create, concepute ca non-co- 
eteme cu Dumnezeu; în cadrul acesteia, într-adevăr, Unul e anterior veșniciei, 
în loc ca Ideile să apară o dată cu fiinţa, şi posterior Unului. Spunîndu-se că 
Inteligența primă este plină de forme, se exprimă tocmai fecunditatea ei in- 
teligibilă. Acest lucru este valabil atit pentru prima, cît şi pentru toate cele a 
căror cauză este: omnis intelligentia plena est formis!. La rîndul lot, formele 
cauzate de inteligenţele prime dau naştere sufletelor, printre care şi sufletului 
omenesc, fiinţă inteligibilă de rang inferior, dar care mai păstrează privilegiul 
Inteligenţelor de a-şi înţelege direct propria esenţă prin modalitatea intelec- 


1 orice inteligenţă are o multitudine de forme (B. lat.). 

tivă. În stare să cunoască lucrurile veşnice, fiind ea însăşi veşnică, orice 
Inteligență şi orice suflet inteligent cuprind firesc în sine sensibilele, pentru 
că este plină de formele lor. Astfel, tot ceea ce este depinde de Unul ca de 
singura cauză cu adevărat creatoare, dar se trage din el printr-o ierarhie de 
Inteligenţe și de forme inteligibile care nu constituie cauze decît în virtutea 
cauzalităţii Unului, şi a cător eficacitate este deci mai puţin o creaţie pro- 
priu-zisă, cit o „in-formare“. 

Primul care a suferit această influenţă neoplatoniană şi s-a lăsat copleşit 
de ea a fost unul din principalii traducători din Toledo, Gundissalinus. Pro- 
ptiile lui opere poartă această marcă. De divisione philosophiae este un fel 
de introducere în filozofie, în care, pentru prima dată în Occident, clasificarea 
ştiinţelor adaugă la acel Quadrivium din Evul Mediu timpuriu fizica, psiho- 
logia, metafizica, politica şi economica, a căror existență fusese dezvăluită 
de scrierile lui Aristotel. Mult mai importantă este lucrarea sa De processione 
mundi, în care Gundissalinus îşi propune să interpreteze problema creaţiei ca 
un creştin, desctiind-o însă ca un om care a tradus Fons vitae de Gebirol şi 
Metafizica lui Avicenna. Tot din Avicenna şi-a inspirat Gundissalinus şi De 
immortalitate animae, pe care Guilelmus din Auvergne nu a şovăit să pună 
stăpînire, şi multiple influenţe platoniene inită în alcătuirea unui alt tratat al 
său, De unitate, care a fost aproape de îndată atribuit lui Boethius şi care în 
secolul trecut mai era tipărit încă printre operele lui. 

Opera personală a lui Gundissalinus este un document de preţ despre pri- 
mele reacţii ale creştinilor la contactul cu filozofiile arabe şi evreieşti ante- 
rioare lui Averroes. Ei descopereau în ea o lume nouă şi, în acelaşi timp, 
cunoscută. Nu-i prevăzuseră structura, dar îi cunoşteau înţelesul. Chalcidius, 
Boethius, Dionisie, Eriugena, Theodericus din Chartres, Gilbertus Porretanus 
fuseseră călăuziţi de aceleaşi principii platoniene care stăteau la baza cosmo- 
goniilor descoperite acum prin traduceri pe care le făcuseră chiar ci. În aceas- 
tă privinţă, chiar şi eroarea care a făcut ca De unitate al lui Gundissalinus să 
treacă drept o lucrare a lui Boethius este grăitoare. Era o eroarea de fapt, 
pentru că tratatul cuprinde mult Gebirol, dar nu şi o absurditate filozofică, 
pentru că formulele care stau la baza dezvoltării lui proveneau din Boethius 
şi, dincolo de Boethius, din Plotin, din care se trăgeau, pe alte filiere, şi Ge- 
birol şi Avicenna: Unizas est qua unaquaeque res una est, et est id quod est; 
sau: quidquid est ideo est quia unum est?; sau: omnis esse ex forma est sînt 
tot atitea teze comune tuturor formelor de platonism, creştine sau de altă fac- 
tură, care nu aşteptau decît cosmogoniile arabe ca să pună stăpinire pe ele ca 
pe propriile lor bunuri şi să le asimileze, 

S-a propus, într-un mod destul de fericit, după părerea noastră, ca poziţii- 
lor doctrinale de acest gen să li se dea numele de „complex teologic“, Căci 


2 Unitatea este lucrul prin care un lucru oarecare este unul singur şi este ceea ce este 
(8 la) 

3arice [lucru] de aceea este pentru că este unul singur (18. lat). 

+ orice fiinţă există (pornind) de la formă (/B. iaz.) 

au existat şi alte teorii, şi se pare că în istoria ideilor medievale progresul va 
consta de acum înainte şi în descrierea şi clasificarea lor. Fiecare dintre ele 
este întz-adevăr un „complex, înainte de toate, pentru că se conturează la con- 
finenţa mai multor curente doctrinale: ca are deci mai multe surse. Complex 
şi pentru că, mai cu seamă, în unitatea unei intuiţii generale, ea combină mai 
multe teze teologice fundamentale“ (M.H.Vicaire). Fără îndoială că acesta e 
motivul pentru care asemenea poziţii, care mai degrabă se descriu decit se 
definesc, sînt atît de greu de prins într-o formulă care să nu le trădeze prin 
simplificare. De altfel, între aceste asociaţii de idei nu lipsesc formule inter- 
mediare şi chiar legăturile. Nici un individ nu exprimă complet specia, dar 
este bine, cu toate acestea, să avem prezent în minte tipul speciei, ca principiu 
de clasificare şi explicare. De pildă, este sigur că un întreg grup de teologi 
creştini a folosit metafizica platoniană axată pe OusiaS drept principiu că- 
lăuzitor pentru a-şi gîndi propriul creştinism, şi că strămoşul lor în lumea 
latină este Augustin. Alţii s-au inspirat mai degrabă din metafizica plotiniană 
a Unului, iar, dintre latini, Boethius este cel de la care şi-au luat metoda. 
Cum toate platonismele comunică între ele, schimburile între grupări nu sînt 
rare, dar distingerea loz ar marca, fără îndoială, un proces. Lucrările lui Gun- 
dissalinus ar ține deci mai degrabă de complexul De unitate, la care s-ar 
adăuga şi altele sau ar constitui grupări separate şi, în acelaşi timp, înrudite. 

Într-adevăr, acest ptim val arab pornit din Spania s-a manifestat mai ales 
în sensul lui Alfarabi, Avicenna şi al acelui Algazel pe care îl cunoscuseră 
latinii, Aşa cum am văzut, operele acestor filozofi cuprindeau o doctrină aris- 
totelică puternic neoplatonizată. Ceea ce latinii din Occident au reţinut din 
ea în primul rînd ca să o poată prelua a fost cosmogonia care descrie ema- 
narea, pornind de la Dumnezeu, a sferelot şi a Inteligenjelor separate, pînă 
la Inteligența agentă de care depind lumea sublunară şi omul. Întregul plato- 
nism difuz al veacului al XIl-ica îşi găsea, în sfirşit, în această cosmogonie, 
concepţia despre lume care-i preciza poziţiile şi-i dădea consistenţă ştiinţifică. 
Succesul lui Avicenna printre latini a fost imediat, astfel încît se vorbeşte 
uneori de „avicennismul latin“ al sfirşitului de secol al XII-lea. Expresia nu 
este foarte exactă. Fără îndoială că au existat în secolul al XII-lea şi „aver- 
roişti“, adică filozofi pentru care doctrina lui Averroes, luată în bloc, a re- 
prezentat adevărul filozofic însuşi. În stadiul actual al cunoştinţelor, nu se 
poate cita nici măcar un singur filozof creştin din veacul al XII-lea care să 
fi urmat doctrina lui Avicenna pînă la capăt. Într-adevăr, tocmai la capătul ei 
îi era greu unui creștin ca s-o urmeze. Alfarabi şi Avicenna susţin că există 
o Inteligență agentă separată, aceeaşi pentru întreaga specie umană, principiu 
şi scop al cunoaşterii indivizilor umani. Creştinii se simțeau obligaţi fie să 
treacă dincolo de această inteligenţă ca să ajungă pînă la Dumnezeu, fie să 
o identifice cu Dumnezeu. Au încercat şi una, şi alta. 


Sv. nota 4 de la p. 246. 

Într-adevăr, spre sfirşitul veacului al XII-lea, asistăm la apariţia unor lu- 
ctări ciudate, în care doctrina lui Avicenna se combină cu toate platonismele 
deja întâlnite: Augustin, Dionisie Areopagitul, Chalcidius, Boethius, loan Scottus 
Eriugena şi alţii. Aşa este, de pildă, tratatul De anima, atribuit de obicei, dar 
fără motiv hotăritor, lui Gundissalinus. Este o compilaţie de texte preluate ca 
atare din traducerea latină a lui Liber VI Naturalium de Avicenna. Acest re- 
zumat al psihologiei avicenniene îşi urmează fidel modelul, introducînd totuşi 
noţiuni extrase din alte izvoare, cum at fi De diferentia animae et spiritus, 
atribuit medicului creştin Costa ben L.uca (acel Constabulinus al scolasticilor, 
864-923), demonstraţia avicenniană a nemuririi sufletului i se potriveşte pet- 
fect; tratatul acceptă chiar, fără impotrivite, existența Inteligenjei agente se- 
patrate, soare inteligibil al sufletelor, dar, o dată ajuns aici, se vede nevoit să 
străpungă plafonul Universului avicennian ca să ajungă la Dumnezeul creştin. 
Ceea ce şi face, preluînd de la Chalcidius, pe care-l numeşte Boethius, teoria 
despre intelligentia€, izvor al înţelepciunii mistice, al cărei exemplu lipic este 
pentru el răpirea Sfîntului Pavel în al treilea cer. Însuși conţinutul material 
al acestui De anima este relevant pentru natura problemei. Textul tratatului 
poate fi editat de la un capăt la altul notîndu-se, pagină de pagină, izvorul 
arab pe care l-a plagiat compilatorul, dar pentru ultimul capitol metoda aceas- 
ta va da greş. Fără îndoială că acest capitol îi aparţine autorului însuşi al 
tratatului, oricine ar fi fost el, fiind inspirat, de data aceasta, din Chalcidius, 
Boethius, Sfintul Bernard şi Isaac Stelia, care sînt, cu toţii, autori creştini. 
Asistăm deci aici la constituirea unui fel de „complex“ teologic puţin diferit 
de cel deja amintit şi în care tendinţa firească a platonismelor de a se regăsi 
îngăduie încoronarea psihologiei lui Avicenna cu extazul mistic al creştinului. 

Un alt exemplu ai acestor afinități elective platoniene este ciudatul Liber 
Avicennae in primis et secundis substantiis sau, pe scurt, De fluxu entis. Cu 
siguranţă că lucrarea nu-i aparţine lui Avicenna, căci, deşi autorul acestei 
compilaţii a folosit teorii ale filozofului arab, părţi din aceste teorii sînt com- 
binate în mod vizibil cu altele, extrase din Augustin, Dionisie Arcopagitul, 
Grigore al Nyssei şi loan Scottus Eriugena. De la cel din urmă, compilatorul 
necunoscut preia teoria teofaniilor, a co-eternităţii relative a Ideilor divine, a 
cteării lor de către Dumnezeu, a creării lui Dumnezeu de sine însuşi în Idei, 
a reducerii corpurilor la elementele necorporale. De la Avicenna, autorul lui 
De fluxu entis preia esenţialul din cosmogonia acestuia, adică sistemul ema- 
nării Iateligenjelor separate — cu sufletul şi trupul sferei cereşti care rezultă 
din fiecare dintre ele — de la Cel Dintii şi pînă Ja lumea sublunară şi la 
sufletele omeneşti. Această compilaţie i s-a atribuit lui Gundissalinus; poate 
să fie, e adevărat, o variantă proastă de Gundissalinus. Putem vorbi oare de 
„avicennism latin“ în cazul acestei lucrări? În măsura în care înseamnă că De 
fluxu entis a fost puternic influenţat de Avicenna, formula este valabilă; dar 


S inteligenţă (Ib. lat). 

ca riscă să inducă în eroare, sugerînd că autorul tratatului a acceptat pur şi 
simplu doctrina lui Avicenna, aşa cum „avertoismul latin“ o va accepta pe 
cea a lui Averroes. De altfel, compilatorul nu este interesat de Avicenna decît 
pentru că socoteşte că afirmaţiile lui Avicenna le compietează pe cele ale 
unor creştini cum sînt Eriugena, Dionisie şi Sfintul Augustin. Este adevărat 
că Dumnezeul iluminator din Solilocviile lui Augustin este identificat cu In- 
teligenţa agentă a lui Avicenna, ale cărei forme inteligibile vin în noi din 
afară, extrinsecus, dar la fel de bine putem spune că şi situaţia inversă este 
adevărată. În secolul al XIII-lea, vom rcântilni de mai multe ori această sub- 
ordonare a noeticii lui Avicenna faţă de cea a lui Augustin, denumită, cu o 
formulă care dă seama mai bine de complexitatea faptului, „augustinism avi- 
cennizant“. 

Oricare ar fi numele care i se dă, faptul rămîne: gîndirea creştină a cedat 
mai întîi în faţa influenţei arabe; sufocată de acest context filozofic, doctrina 
biblică a creaţiei dispare sub metafizica luxuriantă a „emanării lumii“ pornind 
de la Dumnezeu. E greu de ştiut în ce măsură aceleaşi influenţe au determinat 
şi alte dactrine, de data aceasta net aberante, care s-au constituit atunci în 
mediul creştin. Poate că nu trebuie să vedem în ele decit dezvoltarea unor 


i la problemele puse cu puţin înainte de filozo- 
fia atabă. Nu cunoaştem aceste doctrine decit din fragmente destul de scurte, 
sau chiar, ca în cazul lui Amalric din Bene, din propoziţii condamnate extrase 
cu acea ocazie şi din respingerea lor. Alcătuirea lor internă ne scapă şi este 
cu neputinţă să le vedem sub aspectul lor originar, dar sint prea caracteristice 
pentru vremea lor ca să ne permitem să le trecem cu vederea. 

Amalric din Bene (dioceza Chartres), profesor de logică şi de teologie la 
Paris ($1206 sau 1207), a fost acuzat încă din timpul vieţii că răspindeşte 
teze periculoase, dar prima condamnate oficială cunoscută a doctrinei lui este 
cea din 1210. Exista pe atunci un grup de „amalricieni” (amauriciani) ale 
căror doctrine au făcut obiectul cenzurii ecleziastice. Potrivit unei glose a lui 
Henric din Susa (Ostiensis7), Amalric ar fi susţinut că Dumnezeu este totul, 
adică toate lucrurile (dixit quod Deus erat omnia?). Nimic mai verosimil decit 
o asemenea afirmaţie, dacă ne gîndim la renașterea influenţei, în acea vreme, 
a lui Eriugena, sau pur şi simplu la formula lui Dionisie: Dumnezeu este esse 
omnium?. Dacă o înțelegem, ca şi Sfintul Bernard, cu sensul de esse causa- 
del0, este perfect; dacă o înţelegem în sensul că fiinţa lui Dumnezeu este 
esențialmente aceeaşi cu cea a lucrurilor, ajungem în plin panteism. Nu ştim 
cum o înţelegea Amalric, dar ştim că a fost acuzat că o înţelege ca Eriugena, 


7 din Ostia, ostianul (fb. lat). 

8 a spus că Dumnezeu era toate [lucrurile) (7. laz.). 
9 fiinţa tuturor [lucrurilor] (78. jat.). 

10 fiinţa cauzală (fb. lar.). 


354 INFLUENȚA GRECO-ARABĂ ÎN SECOLUL AL XIII-LEA 


acuzat la rîndul lui că o înţelege în al doilea sens. De fapt, argumentele atri- 
buite lui Amalric seamănă foarte mult cu cele ale „dialecticienilor“ din veacul 
al XII-lea, care demonstrează dogmele pe cale silogistică şi se minunează de 
consecinţele care pot fi obţinute de aici. Sfintul Pavel a spus: er erit Deus 
omnia in omnibus!!; să argumentăm: Dumnezeu este imuabil, deci este deja 
ceea ce va fi, deci este deja tot ceea ce este. Sfintul loan a spus despre Dum- 
nezeu: quod factum est in ipso vita erat!?; să argumentărn: tot ce este în Dum- 
nezeu este Dumnezeu; or, tot ce a făcut Dumnezeu este în el viaţă, deci Dum- 
nezeu este tot ceca ce trăieşte. Combinînd, la rîndul lui, această concluzie cu 
tema de unitate!3, un amalrician numit Bernardus argumenta astfel: totul este 
unul, de vreme ce tot ce este e Dumnezeu, prin urmare, dat fiind că sînt, nu 
pot să fiu nici ass şi nici torturat, pentru că, fiind, sint Dumnezeu. Ne este 
foarte greu să desluşim adevărata gîndire a lui Amalric în spatele tezelor unor 
asemenea discipoli, şi chiar în spatele celor care i se atribuie lui. Să fi fost 
votba de paradoxuri metafizico-dialectice şi de exagerări verbale, pe care, de 
altfel, Amalric nu le putea admite fără să admită totodată şi ceva din sensul 
lor, sau trebuie să credem că el îl identifica într-adevăr pe Dumnezeu cu crea- 
tura? Nu putem hotări. Nici faptul că a acceptat, din cîte se pare, doctrina 
eriugeniană a teofaniilor şi a refuzat posibilitatea viziunii preafericite nu ar 
dovedi nimic împotriva panteismului de care e acuzat, căci nu ştim cum îl 
interpreta pe Eriugena şi avem motive să fim circumspecţi, văzînd cum îi 
interpreta pe Sfinţii loan şi Pavel. Singurele fapte sigure sînt că aceste for- 
mule au fost condamnate ca false şi că era periculos să te foloseşti de ele 
într-o vreme în care, dacă erau preluate de catari sau de albigenzi, riscau să 
ajungă la mulţime. În orice caz, este interesant să notăm că, în Cronica lui, 
Albericus din Trois-Fontaines mai încerca încă, în 1225, să-l descarce pe 
Eriugena de orice răspundere pentru aceste întîmplări: „Şi-a atras condamna- 
rea din cauza noilor albigenzi şi a teologilor mincinoşi care, înţelegînd pe 
dos nişte cuvinte spuse pesemne cu un înțeles bun şi fără gînd ascuns de cei 
de odinioară, le stricau şi-şi întăreau cu elc erezia.“ Etiugena era poate de 
condamnat pe cont propriu, dar cu siguranţă că, în 1210, doctrina lui a fost 
condamnată cu ocazia condamnării altora. 

O altă mărturie a confuziei care domnea în gindirea epocii este opera lui 
David din Dinant, autor al scrierii intitulate De tomis, id est de divisionibus, 
identică probabil cu lucrarea Quaternuli, condamnată în 1210. Lucrarea s-a 
pierdut, cu excepţia unui fragment de vreo cincisprezece pagini descoperit de 
cutind şi a unor importante citate sau analize, cuprinse în scrierile lui Albert 
cel Mare, Toma d'Agquino şi Nicolaus din Kues (Cusanus). Aşa cum sugerea- 
ză titlul tratatului, doctrina lui David consta, ca şi cea a lui Eriugena, în „di- 

1 şi Dumnezeu va fi toate în toate (IB. lar.). 


1 ceea ce s-a făcut era în ei viaţă (IP. Iaz). 
13 despre unitate (7b. dat.). 

vizarea“ fiinţei. Fiinţa era împărţită în trei indivizibile: corpurile, sufletele şi 
substanţele separate. Primul indivizibil din care sînt alcătuite corpurile era 
numit Yle (materia); primul indivizibil din care sînt alcătuite sufletele era nu- 
mit Noys, sau Gîndirea (mentem), iar primul indivizibil din substanţele veşni- 
ce, Dumnezeu. Dar, precizează Sfintul Toma, de la care am luat aceste date, 
David adăuga că toate aceste trei indivizibile sînt unul şi acelaşi lucru, de 
unde rezultă că totul este, în esenţă, unul: Er haec tria esse unumn et idem: 
ex quo iterum consequitur esse omnia per essentiam unum (În II Seru. XVII, 
1,1). Textul Sfintului Toma nu este un citat; nu ştim deci cu certitudine dacă 
această ultimă concluzie a fost dedusă chiar de David, dar faptul nu este cu 
neputinţă şi vom vedea imediat de ce. De divisionibus, Hyle şi Noys sînt pen- 
tru noi cunoştinţe vechi. Ele pot intra în alcătuirea aceluiași „complex“, ală- 
turi de celălalt principiu potrivit căruia tot ceea ce este e unul tocmai pentru 
că este. Originalitatea doctrinei lui David ar consta mai degrabă în aceea că, 
în loc să unească totul în fiinţa divină, ca pare că uneşte totul, inclusiv pe 
Dumnezeu, în fiinţă. Acest profesor aducea în metafizică deprinderi de logi- 
cian. Punctul de pornire al argumentării lui este, din cîte se pare, faptul că 
intelectul nostru poate să conceapă, în acelaşi timp, pe Dumnezeu şi materia. 
Or, a concepe un lucru înseamnă a-l asimila. De obicei, intelectul îşi asirni- 
lează obiectele abstrăgîndu-le formele, dar, cum nici Dumnezeu şi nici ma- 
teria primordială nu au forme, înseamnă că intelectul nostru le înţelege altfel, 
deci mai degrabă fiindcă este identic cu ele. Astfel, Dumnezeu, intelectul şi 
nateria sînt unul şi acelaşi lucru. Se înţelege şi de ce, din cei trei termeni, 
materia este cea care constituie fondul comun al realităţii. Argumentaţia lui 
David se sprijină, într-adevăr, pe principiul că nici Dumnezeu şi nici materia 
nu au forme. Nici nu se putea altfel, căci fiinţele determinate de forme sînt 
substanjşle, care intră în categorii; or, substanţele sint în act prin formele lor; 
ca să ajungem înapoi la principiile lor, trebuie să urcăm pînă la ceea ce este 
anterior fiinţei aduse în act de către formă; dar atunci nu mai întîlnim decît 
fiinţa în potenţialitate, care, fiind nedeterminată prin definiţie, este una. Or, 
potenţialitatea pură şi materia sint una: deci Dumnezeu şi materia sînt una. 
Bineînţeles, David nu înţelegea prin aceasta că totul este corp: corpurile sînt 
materie determinată de forme; dar vrea să spună că, dacă trecem dincolo de 
corpuri ca să ajungem la principiul lor, dăm de o potenţialitate pură, materia, 
care scapă tuturor categoriilor şi pe care, dacă vrem să înţelegem natura di- 
vină, trebuie să o socotim de asemenea anterioară tuturor categoriilor, deci 
ca pe o potenţialitate pură, adică iar ca o materie. Prin urmare, Dumnezeu şi 
materia sînt identice. Nimic nu era mai uşor decît să ajungi la această con- 
secinţă cu argumente logice care pornesc de la principiul „Dumnezeu nefiin- 
ţă“ al lui Dionisie şi Eriugena. Dumnezeu este neființă, materia este neființă, 
deci Dumnezeu este materia şi materia este Dumnezeu. Fragmentele de care 
dispunem nu ne permit să spunem cu siguranţă că aceasta a fost calea urmată 
de David. De altfel, poate că s-a inspirat din surse pe care nu le cunoaştem. 
Albert cel Mare ne asigură că doctrina lui David se trage din cea a lui Xeno- 

fan, aşa cum o înfăţişa Alexandru din Afrodisias într-o scriere intitulată De 
Noi, hoc est de mente, et Deo et materia prima. Titlul promiţător, într-adevăr, şi 
pe care cu siguranţă că Albert nu l-a inventat, dar nu se cunoaşte nici o lucra- 
re cu un asemenea titlu, iar exactitatea acestei informaţii nu se poate verifica. 

David din Dinant reprezintă destul de bine vechiul platonism latin care 
se lasă influenţat de acel Aristotel al lui Alexandru din Afrodisias şi de teoria 
intelectului uman ca potenţialitate pură (intellecrus materialis!4), nici în cazul 
lui, şi nici în cel al lui Amalric din Bene nu avem dovada unei influenţe 
arabe, dar s-a descoperit recent o lucrare foarte ciudată (M.-Th. d'Alverny), 
în care amestecul tuturor acestor influenţe se complică cu un element pro- 
priu-zis religios. Într-un tratat anonim, care se pare că datează de la sfirşitul 
veacului al XII-lea şi că provine dintr-un mediu spaniol, asistăm la călătoria 
sufletelor după moarte: sufletele celor aleşi se ridică treptat din desăvirşire 
în desăvirşire şi din Inteligență în Inteligență pînă la Dumnezeu, sufletele 
osîndiţilor coboară, dimpotrivă, treptele, inverse, ale nimicnicici, străbătind 
în răspăr şirul de sfere pînă cînd vor fi întemniţate în bezna Iadului. Oricare 
ar fi fost sursele acestei povestiri mitice, unele dintre ideile filozofice din care 
se inspiră vin cu siguranţă din Liber de Causis tradus de Gerardus din Cre- 
mona (între 1167 şi 1187) şi, prin urmare, din Proclos, în timp ce altele pro- 
vin din Fons vitae de Gebirol. Autorul este cu siguranţă creştin, nu numai 
pentru că lucrarea e plină de citate din Scripturi, ci şi pentru că susţine pe 
faţă dogma Sfintei Treimi. Putem chiar să adăugăm că, fiind creştin, el este 
atent la fiinţă, de vreme ce, într-una şi aceeaşi frază, identifică raportul dintre 
creatură şi Creator cu raportul avicennian dintre posibil şi necesar, precizînd 
totodată, împotriva lui Avicenna, că Dumnezeu produce toate celelalte lucruri 
din el însuşi şi fără mijlocitor, şi evitind astfel, chiar din anii 1180-1200, 
greşeală fatală pe care o va condamna Etienne Tempier în 1277; căci acest 
Dumnezeu nu este numai lumină pură, e] este şi necessarium in fine necessi- 
tatis, et quicquid est post ipsum habet aliquid de poşsibilitate et contingentia, 
sed ipse non, et est producens quicquid est ex se, nullo mediante, vel alio!5. 
Or, acelaşi creştin scrie liniştit, pe la sfirşitul tratatului, că cele zece fericiri 
şi cele zece nenorociri generale despre care a vorbit au fost cunoscute, şi 
crede acest lucru cu tărie (uz vehementer credo), de legiuitorii luminaţi de 
Dumnezeu, cărora le dă după aceea numele: legumlatores iusti, sapientissimi, 
alios salvare curantes, super quos cecidit lumen Dei et eius cognirio et eius 
verbum super linguas eorum, sicut Moyses et Mahometh et Christus qui fuit 
potentior his duobus et sermone virtuosior!5. Deşi preferința pentru Cristos 


1 intelectul material (1p. la.). 

1 necesarul în cel mai înalt grad ai necesităţii, şi orice se află după el are ceva din 
posibilitate şi contigenţă, dar el insuşi nu fare], şi este cel care produce din el toate cite 
există fără vreun mijlocitor sau altceva (IP. lat.) 

16 drepi, foarte inţelepţi, preocupaţi să-i salveze pe alţii, iegiuitorii asupra cârora au 
coborit lumina lui Dumnezeu şi cunoaşterea acestuia şi cuvintul lui asupra limbilor lor 
[sint] ca Moise şi Mahomed şi Cristos — care a fost cu mai mare trecere decit ceilalţi 
doi şi cu o mai mare forţă a cuvîntului (/b. dar.) 

e evidentă, fraza are totuşi un sunet straniu. Ne ducem atunci cu gîndul la 
Michael Scot, care avea să-l traducă pe Averroes la Palermo, după ce-l tra- 
dusese pe Aristotel la Toledo. Astrologul oficial al lui Frederic II nu s-ar fi 
indignat poate de acest sincretism. Oricum, faptul rămîne, şi nimic nu arată 
mai bine cît de adînc a pătruns influenţa arabă în unele medii creştine în jurul 
anului 1200, 

Conflictul inevitabil dintre filozofia arabă şi teologia creştină se produce 
pe la începutul veacului al XIII-lea, la Universitatea din Paris, care tocmai 
se constituise. În anul 1200, toţi profesorii şi elevii şcolilor catedrale din Paris 
se adună într-un singut corp, recunoscut de Filip-August şi de papa Innocen- 
tiu [Il şi căruia legatul papal Robert din Courgon i-a aprobat statutele în 1215. 
Universitatea din Paris (Universitas magistrorum et scholarium Parisiis stu- 
dientium!7), cea mai veche şi mai renumită dintre marile universităţi medie- 
vale, este astfel constituită. Aici şi-au făcut pentru prima dată apariţia, încă 
de la începuturile activităţii universitare, traducerile din Aristotel şi din co- 
mentatorii lui arabi. Curind, de altfel, s-a citit şi s-a comentat la Paris o tradu- 
cere a Metafizicii, tăcută direct pe un text grecesc, care tocmai sosise de la 
Constantinopol. Profesorii renumiţi care predau pe atunci la Paris, ca Guilel- 
mus din Auxerre (+ pe la 1237) şi Filip din Greve (î 1236), cunosc aceste 
idei noi, care încep să sosească masiv. Guilelmus din Auvergne (î 1249) re- 
cunoaşte superioritatea fizicii lui Aristotel în explicarea lumii păminteşti, îl 
cunoaşte şi admiră pe Ibn Gebirol şi critică multe teorii ale lui Avicenna. În 
anii următori se asistă la sosirea treptată a operelor lui Averroes. Roger Bacon 
şi Albert cel Mare încep să-l citeze, în jurul anilor 1240-1250, dar se pare 
fără să-i înțeleagă exact sensul doctrinei şi, prin urmare, nici pericolul nou 
pe care acesta îl ascunde. Albert cel Mare nu va întirzia totuşi să-şi dea seama 
de el şizaproape în acelaşi timp (pe la 1250), Sfintul Bonaventura va şti să-l 
denunțe. Începe atunci marea epocă a teologiei şi filozofiei scolastice; ea 
coincidea cu strădania gînditorilor creştini de a canaliza sau de a îndigui cu- 
rentul greco-arab. 

Se cuvine mai întii să cercetăm separat şi să explicăm atitudinea autori 
ecleziastice. Deşi a avut un rol istoric considerabil şi deosebit de caracteristic 
pentru starea de spirit care domnea atunci la Universitatea din Paris, planul 
în care se mişca această autoritate este, evident, mai puţin al speculaţiei pure, 
cit al prudenjei doctrinale şi al disciplinei. În prezenţa acestei mulţimi de con- 
cepţii noi şi ca să-şi facă timp de gândire şi discernământ, ea începe prin a 
interzice. Încă din anul 1210, conciliul provincial“ al Parisului, întrunit sub 
conducerea lui Petrus din Corbeil, arhiepiscop de Sens, interzice sub ame- 
ninţarea cu excomunicarea predarea la Paris, în public sau în particular, a 
doctrinei aristotelice de filozofie a naturii şi a comentariilor acesteia. În sta- 


1? Universitatea dascălilor şi a invăţăceilor care studiază ia Patis (1b, lar.) 
* Provincia desemnează, în dreptul canonic, întinderea jurisdicției unui oraş unde-şi 
are sediul un arhiepiscop (n.). 

tutele Universităţii din Paris aprobate în 1215 de Robert din Courgon, studie- 
rea Organon-ului atistotelic, care se preda de multă vreme, rămîne autorizată, 
dar Metafizica, toate cărţile de fizică şi de ştiinţă a naturii, ca şi eventualele 
compendii, sint interzise, împreună cu doctrina lui David din Dinant, a lui 
Amalric din Bene şi a unui anume Mauritius din Spania, a cărui identitate 
nu a fost încă stabilită: Non legantur libri Aristotelis, de metaphysica et na- 
turali historia, nec summa de iisdem, aut de doctrina Magistri David de Di- 
nant aut Amaurici haeretici, aut Mauritii Hispani!8. Este, de altfel, destul de 
ciudat că acest text şi alte cîteva din acecaşi perioadă confundă cauza lui 
Aristote! cu cea a unor eretici notorii, ca şi cum el le-ar împărtăşi panteismul 
care li se atribuia și care era mai mult sau mai puţin analog cu cel al arabilor. 

În timp ce era interzisă la Paris, predarea lui Aristotel continua să fie 
autorizată la Toulouse, iar profesorii din acest oraş nu pregetau să profite de 
această libertate şi nici chiar să-i facă reclamă. Mai mult, cra cu neputinţă să 
nu se ajungă la stabilirea unei comparații între teoriile deja cunoscute ale lui 
Aristotel şi noile teorii care i se atribuiau, şi să nu se trezească, în cele din 
urmă, unele bănuieli. Cum să împaci teoria abstractizării atît de limpede lă- 
murită de un Abaelard sau de un loan din Salisbury cu panteismul de care 
era bănuit Aristotel? Să adăugăm la aceasta că fizica aristotelică, chiar dacă 
alterată cu neoplatonism, aducea un joc de concepte şi principii atît de flexi- 
bile şi rodnice în explicarea lucrurilor naturale, încît cu greu se putea renunţa 
la ea. Această fizică putea să fie neliniştitoare sau dificilă, înainte de toate, 
ea fiind, în fapt, singura fizică sistematică existentă. Pentru prima oară, şi 
dintr-o dată, oamenii Evului Mediu se găseau în prezenţa unei explicaţii in- 
tegrale a fenomenelor naturii. Conceptele fundamentale care stăteau la baza 
acestei explicaţii se regăseau în numeroase tratate de astronomie, de fizică şi 
medicină, a căror răspindire nu putea fi oprită, fiind singurele care permiteau 
deplina lor înţelegere. În sfirşit, să notăm că interzis era ca eroarea să consti- 
tuie obiect de predare, nu şi combaterea ei, iar ca s-o eombaţi trebuia s-o 
cunoşti şi s-o faci cunoscută, astfel încît nu ne vom mai mira că profesori 
atit de riguroşi ca un Guilelmus din Auvergne, de pildă, au ţinut seama de 
aristotelism, criticîndu-i şi respingîndu-i, fără să-i numească, pe filozofii arabi, 
pe care nu puteau totuşi să-i ignore. Într-adevăr, chiar din 13 aprilie 1231, 
papa Grigore LX reînnoia interdicţia îndreptată împotriva predării lui Aristotel 
în termeni care dezvăluie acţiunea pe care o înfăptuiseră ideile între timp. 
Este în continuare interzisă predarea Fizicii lui Aristotel, dar numai pînă ce 
va fi supusă cenzurii şi curățată de erori. Zece zile mai tirziu, papa numeşte 
un fel de comisie, din care făcea parte Guilelmus din Auxerre, şi care trebuia 
să efectueze tocmai această muncă de revizuire, pentru a face ca filozofia 
aristotelică a naturii să poată fi folosită în şcoli. Nu reiese, de altfel, că acti- 
vitatea teologilor însărcinaţi cu această misiune ar fi dus Ja rezultate pozitive, 


' Să nu fie citite cărțile lui Aristotel despre metafizică şi ştiinţele naturii, nici com- 
pendiile despre aceleaşi [domenii] sau despre doctrina magistrului David din Dinandiutn 
Sau a ereticului Amalric sau a lui Mauritius din Spania (/P. lar). 

dar, pe de altă parte, ca se făcea de la sine şi fără ei. Începind din această 
epocă, scrierile aristotelice de fizică şi metafizică încep, într-adevăr, să se 
infiltreze de pretutindeni, cîşti gînd din ce în ce mai mult teren. Cind, în 1245, 
din motive pe care nu le desluşim foarte limpede, Innocentiu IV va extinde 
interdicţia asupra Universităţii din Toulouse şi cînd, în 1263, Urban IV o va 
reînnoi, decretele lor vor ajunge în mod vădit prea tirziu şi vor rămîne ino- 
perante, Activitatea de critică şi revizuire ordonată în' 1231 era în plină des- 
făşurare;, traducerile făcute direct după textul grecesc erau duse la bun sfirşit 
de traducători cum ar fi Guilelmus din Moerbeke (1215-1286), care avea să-i 
fie Sfîntului Toma un adevărat colaborator; dar, înainte de toate, profesorii 
cei mai vestiți comentau, interpretau şi asimilau doctrina filozofului grec, ast- 
fel încît în 1366 autoritatea pontificală va stabili candidaţilor la licenţa în 
artele liberale obligaţia de a studia aceleaşi texte aristotelice pe cate le inter- 
zisese atita vreme. 

A reface istoria filozofiei în secolul al XIII-lea, perioadă clasică a filozo- 
fiei medievale, inseamnă a defini atitudinile felurite care au fost adoptate faţă 
de atistoteliszn în diferitele medii filozofice. Într-adevăr, nu numai centre de 
studii ca universităţile din Paris, apoi din Toulouse şi Oxford, care tocmai se 
constituiseră, dar şi marile ordine religioase, ca dominicanii şi franciscani, 
au jucat un ol hotărâtor în interpretarea filozofiei lui Aristotel. Într-un fel 
apar lucrurile la Oxford, şi în alt fel la Paris; şi, cu toate că regula suferă 
excepţii însemnate, aproape de fiecare dată cînd se alege între rasa Sfintului 
Dominic şi cea a Sfintului Francisc se alege de fapt între două filozofii dife- 
zite. Dacă vom clasa aceste doctrine diferite conform locului din ce în ce mai 
larg pe care îl acordă ideilor noi, vom întilni mai înţii augustinismul francis- 
canilor şi pe cel mai vestit reprezentant al lui, Sfintul Bonaventura. Această 
şcoală continuă tradiţia teologilor din secolul al XII-lea şi aprofundează mai 
departe studierea Sfintului Augustin; dar teama de panteism este atita de mare 
în acea vreme, încît pină şi augustinienii acordă drept de cetate în filozofia 
lor noţiunilor aristotelice care fac cu putinţă deosebirea cea mai netă dintre 
om şi Dumnezeu. Un pas în plus în direcţia aristotelismului este făcut de 
şcoala dominicană, în care Sfintul Toma este numele de frunte. Aici Aristotel 
nu mai este acceptat de nevoie fiind ca şi tolerat, ci îşi exercită influenţa chiar 
în centrul doctrinei, neexistind parte a acesteia în care, mai mult sau mai puţin 
clar, să nu se facă simţit. Naturalismul averroist este învins aici chiar de aris- 
totelism, a cărui interpretare autentică se pretindea. Succesul răsunător al to- 
mmismului se datorează tocmai faptului că a ştiut să scoată din haosul ideilor 
noi temediul specific pentru primey cuprinse în ele. Dar a existat şi o a 
treia şcoală, cea avertoistă, care nu-şi făcea nici unul din aceste scrupule şi 
nu vedea nici o primejdie. Siger din Brabant, care este cel mai tipic repre- 
zentant al ei, ptivea doctrina lui Aristotel, aşa cum o interpretase Avernoes, 
ca pe adevărul absolut. E de la sine înţeles că, acceptind averroismul în con- 
ţinutul lui literal, aceşti filozofi se aşază cu hotărire în afara mişcării teologice 
şi renunță făţiş să-şi împace filozofia cu religia. În sfirşit, asistăm în aceeaşi 
perioadă la apariţia unei a patra mişcări filozofice, căreia originalitatea şi im- 
portanţa i-au fost uneori subestimate şi care se îndreaptă, cu mult înainte de 

Renaştere, înspre ştiinţele naturii. Şi asupra acestor filozofi, al căror principal 
reprezentant este Roger Bacon, s-a exercitat influenţa arabilor, care au acţio- 
nat însă nu atit în sensul metafizicii, cât în al fizicii, medicinei şi astronomiei. 
Cu ei, Oxfordul devine un focar foarte activ al speculațiilor ştiinţifice şi tot- 
odată tradiţional augustiniene, a cărui influenţă hotăritoare se va face simțită 
şi în metafizică încă din secolul următor şi care este adevăratul punct de ple- 
care al filozofiei experimentale, ă 

Este cu neputinţă nu numai să avem o imagine exactă a mediului în care 
s-a dezvoltat scolastica, dar chiar şi să înţelegem simpla descriere a activităţii 
unui filozof medieval, dacă nu cunoaştem organizarea învăţămîntului filozo- 
fic şi teologic în secolul al XIII-lea. Să definim mai înti câţiva termeni care, 
începind cu această perioadă, au intrat în uzul curent, dar care nu se mai 
interpretează astăzi întotdeauna corect. Universitas, sau Universitatea, nu de- 
numeşte în Evul Mediu ansamblul facultăţilor stabilite într-un oraş, ci ansam- 
blul persoanelor, profesori şi elevi, care iau parte la procesul de învăţămînt 
desfăşurat în acel oraş. Deci nu sîntem întotdeauna îndreptăţiţi ca din cuvîntul 
universitas să deducem existenţa unei universităţi organizate într-un loc anu- 
me; e de ajuns să fi existat nevoia de referire la ansamblul profesorilor şi 
studenţilor care se aflau în acelaşi loc pentru ca expresia să fie folosită în 
mod firesc. Un studium generale !9, sau universale20, sau commune?l, nu este 
un loc în care se studiază un ansamblu de cunoştinţe, ci un centru de studii 
unde pot fi primiţi studenţi de origini foarte diferite. Expresia se aplică mai 
cu seamă şcolilor deschise de ordinele călugăreşti în oraşele care puteau fi 
centre importante din punctul de vedere al ordinului, dar care nu aveau uni- 
vezsitate; la studiu particulare?? al unei provincii” se trimiteau studenţii ace- 
lei provincii, iar la studium generale?3 al unei provincii a ordinului, stadenţii 
din toate provinciile. Un studium solemne? era un centru de studii deosebit 
de important, faimos şi căutat, deşi nu neapărat şi generale?5. 

Ptima universitas devenită un corp organizat pe baze monastice şi un or- 
ganism colectiv analog universităţilor noastre moderne este cea din Bologna, 
care'a fost însă, înainte de toate, un centru de studii juridice şi care nu a 
primit o facultate de teologie de orientare monastică decit de la papa Innocen- 
tiu VI, în 1352, Din punct de vedere filozofic şi teologic, Universitatea din 
Paris s-a constituit prima, fiind atât de strălucită în secolul al XIII-lea, încît 
a eclipsat complet Universitatea, mai veche, din Bologna şi, în parte, pe cea, 
mai recentă, de la Oxford. 

Cauzele care au contribuit la întemeierea şi dezvoltarea Universităţii din 
Paris se pot grupa în trei categorii. În primul rând şi înainte de toate, existența 
unui mediu şcolar deosebit de înfloritor începînd cu secolul al XII-lea. Învă- 
țătura victorinilor şi a unor profesori ca Abaelard, al căror renume era uni- 


centru de studii general (2. lat.). 

2% centru de studii universal (1. lar.). 

21 centru de studii comun (IP. lar.). 

22 centru de studii particular (75. lat.). 

* v. nota marcată cu asterisc de la p. 357. 

2 v. nota 19 de mai sus. 

A centru de studii solemn (cu autoritate) (78. lat.). 
25 v. nota 19 de mai sus. 

vezrsal, contribuise de multă vreme la atragerea la Paris a unui mare număr 
de studenți originari din Italia, din Germania şi, mai ales, din Anglia. Chiar 
de la sfirşitul veacului al XII-lea, şcolile se grupaseră în insulele de pe Sena 
aflate în zona veche a oraşului (fles de la Cite) şi pe coastele dealului 
Sainte-Genevitve; este cert faptul că, sub presiunea intereselor comune care-i 
apropiau şi a primejdiilor comune care-i amenințau, profesorii şi elevii au 
devenit de la sine conştienţi de unitatea lor. Pe de altă parte, două puteri 
diferite aveau interes să ocrotească această mulțime de cărturari, ca să o do- 
mine mai uşor, regii Franței şi papii. Regii Franţei nu puteau să nu vadă ce 
strălucire conferea capitalei şi cit de mult le creştea influenţa în afară circula- 
ţia neîncetată a tuturor provincialilor şi străinilor care veneau din toate colţu- 
rile regatului şi ale Europei ca să se instruiască în toate domeniile cunoaşterii. 
De fapt, mai multe mărturii ale vremii, cea a lui loan din Salisbury între 
altele, ne vorbesc despre uimirea profundă şi admiraţia vie pe care le încercau 
străinii cînd descopereau bună-cuviinţa obiceiurilor, blindeea traiului şi bo- 
găţia de bunuri pentru minte şi trup de care te bucurai în Franţa acelui sfirşit 
de veac al XII-lea. Era deci foarte firesc ca regii Franţei, doritori să păstreze 
o stare de spirit care le era atit de favorabilă, să caute să-i apere pe aceşti 
studenţi francezi şi străini de nesiguranța vieţii, într-un oraş sau chiar într-o 
ţară care nu erau ale lo. Pentru ca studium parisiense?5 să fie prosper, trebuia 
asigurată liniştea studiului, deci apărarea corporală şi independenţa spirituală 
a membrilor lui, era nevoie, într-un cuvânt, de organizare. 

Dar în această operă de organizare, împrejurările favorabile oferite de me- 
diul şi de bunele măsuri ale regilor Franţei nu au jucat, din cît se pare, decît 
un rol secundar; adevăratul întemeietor al Universităţii din Paris este Innocen- 
tiu III, iar cei care i-au asigutat dezvoltarea ulterioară, conducînd-o şi c: 
zind-o, au fost urmaşii lui, Grigore IX în special. Universitatea din Paris s-ar 
fi constituit şi fără intervenţia papilor, dar e cu neputinţă să înţelegem ce 
anume i-a asigurat un loc unic între toate universităţile medievale, dacă nu 
ținem seama de intervenţia activă şi de ţelurile religioase bine conturate ale 
papalității. 

În mintea noastră, cuvintul Universitate trezeşte într-adevăr imaginea unei 
clădiri sau a unui ansamblu de clădiri în care profesori şi elevi îşi desfăşoară 
activitatea de predare şi învăţare a unor ştiinţe de dragul acestor științe. Cu 
siguranţă că nici idealul celor care răspindesc învăţătura şi nici idealul celor 
care o primesc nu se mărgineşte la propria lor specialitate, iar curiozitatea lor 
de specialişti nu sînt exclusiv interese universale şi omeneşti. Cel puţin, aces- 
te interese au fost riguros omogene cu preocupările ştiinţifice pe care se spri- 
jineau şi care le erau subordonate; universităţile noastre moderne sînt orga- 
nizate în primul rînd în scopul răspîndirii şi dezvoltării diferitelor discipline 
predate. Lucrurile nu sînt întru totul asemănătoare în ce priveşte Universitatea 


25 centrul de studii din Paris (1b. la4:). 

din Paris din secolul al XIII-lea, pe care, dimpotrivă, o vedem oscilînd neîn- 
cetat între două tendinţe contradictorii: una dintre ele ar fi dus la crearea unui 
centru de studii pur ştiinţifice şi dezinteresate, iar a doua a căutat să supună 
aceste studii unor scopuri religioase şi să le pună în slujba unei adevărate 
teocraţii întelectuale. 

Cind citim documentele vremii şi în special Chartularium universitatis 
Parisiensis?7, vom observa cu uşurinţă urma lăsată de aceste două curente, 
care uneori se intilnesc, iar alteori se despart sau chiar se înfruntă. Făcînd 
abstracţie de predarea medicinei, încă slab dezvoltată în secolul al XIII-lea 
la Univezsitatea din Paris, vedem cum un mare număr de oameni se dedicau 
ptedării şi învăţăturii dreptului; dar, în timp ce mulţi dintre ei voiau să se 
consacre studierii dreptului roman, temelie a unei societăţi civile autonome 
şi de sine stătătoare, papalitatea a ajuns curînd să interzică acest învățămînt 
şi să pretindă ca singurul drept predat la Paris să fie dreptul canonic, temelie 
a societăţii religioase şi a oricărei societăţi civile integrate într-un organism 
religios. 

Exact aşa au stat lucrurile şi în cazul predării filozofiei. După ce răspindi- 
rea trivium-ului readusese predarea dialecticii la loc de cinste, unii profesori 
se rezumau a această ştiinţă şi refuzau să iasă din cadrul ei şi să se ridice 
pînă la teologie. Abaelard însuşi fusese la început şi rămăsese multă vreme 
în mod deliberat un simplu dialectician. Or, o dată cu descoperirea cărţilor 
ui Aristotel, magiştrii în artele liberale dobîndiseră o autoritate mult mai în- 
semnată decit cea pe care o exercitau în veacul al XII-lea. Pe vremea lui 
Abaelard, un dialectician care cunoştea la perfecţie dialectica lui Aristotel nu 
avea la dispoziţie nici o materie la care să o poată aplica; acest minunat in- 
strument rămânea stevil, cu excepția cazurilor în care se încerca folosirea lui 
în teoldgie, adică într-o materie cate, prin definiţie şi parcă prin esenţă, nu 
se putea supune legilor lui. Din momentul în care Fizica, Morala şi Metafizica 
lui Aristotel devin cunoscute, profesorii de arte liberale nu mai sînt nevoiţi 
să predea doar o metodă logică şi formală, ci şi să transmită cunoştinţe pozi- 
tive şi să predea ştiinţe cu conţinut real. De aceea, pe parcursul întregului 
secol al XIII-lea, întîlnim în Facultatea de arte de la Paris o serie de profesori 
care nu cer altceva decit libertatea de a preda logica, fizica şi morala lui Aris- 
totel, fără să se preocupe de celelalte discipline sau de interesele mai înalte 
ale teologiei. Averroismul parizian este forma cea mai evidentă şi manifesta- 
tea cea mai pregnantă a acestei tendinţe. 

Cealaltă tendinţă este reprezentată de Facultatea de teologie, care, prin 
importanța şi influenţa ei crescînde, va pune curînd Facultatea de arte liberale 
în umbră. Dar şi aici tendinţele novatoare au fost nevoite să-şi croiască drum 
respingînd o tradiţie care părea mai solidă ca oricind, chiar în momentul în 
care avea să fie profund zdruncinată. De la Sfintul Anselm de Canterbury şi 


2? Arhiva Universităţii din Paris (fb. laz:). 

victorini, teologia care se preda era un augustinism receptiv la ajutorul dia- 
lecticii aristotelice; dar Aristotel nu punea la dispoziţia teologiei decît proce- 
dee de dezbatere şi expunere. Facultatea de teologie din Paris, adică ansam- 
blul de doctori, bacalaureaţi şi studenţi în teologie nu simțeau deloc nevoia 
unei modificări a acestei tradiţii. Acest lucru este atit de adevărat, încît, pînă 
pe la sfîrşitul veacului şi pînă la victoria definitivă a aristotelismului tormist, 
profesorii cei mai vestiți, ca Alexander din Hales şi Sfintul Bonaventura, pre- 
cum şi episcopi ai Parisului, ca Guilelmus din Auvergne şi Etienne Tempier, 
vor fi hotărît augustinieni. Lovitura de geniu a lui Albert cel Mare şi a Sfintu- 
lui Toma d'Aquino şi secretul izbînzii lor răsunătoare vor consta tocmai în 
armonizarea celor două tendinţe divergente şi chiar contradictorii între care 
oscila Universitatea din Paris, legitimînd astfel tot conţinutul de date pozitive 
cu care se îmbogăţise învățămîntul artelor liberale şi reorganizînd, din această 
perspectivă, edificiul teologiei tradiţionale, care va fi de aici înainte mai desă- 
virşit şi mai solid decît fusese. 

Or, prin învățămîntul teologic, Universitatea din Paris înceta să-şi mai 
aparţină şi se supunea unei jurisdicții mai înalte decit cea a raţiunii indivi- 
duale sau a tradiţiei şcolare. Importanţa însăşi a Universităţii din Paris, nu- 
mărul tot mai mare de profesori şi studenţi care veneau aici din toate colţurile 
lumii creştine ca să se instruiască făceau din ca izvorul greşelii sau al ade- 
vărului teologic pentru toată creştinătatea. Lucru pe cate papii l-au înţeles de 
îndată, iar politica lor universitară nu a făcut decît să tragă consecinţele ne- 
cesare dintr-o situaţie pe care nu ei o cteaseră. 

Din punctul de vedere al lui Innocentiu III sau al lui Grigore IX, Univer- 
sitatea din Paris nu putea să reprezinte decit mijlocul cel mai putemic de 
acţiune de care dispunea Biserica pentru răspindirea adevărului religios în 
lumea întreagă, sau un izvor nesecat de greşeli în stare să otrăvească toată 
creştinătatea. Innocentiu III este primul care a fost hotărît să facă din această 
Universitate o stăpină a adevărului pentru toată Biserica şi care a transformat 
acest centru de studii într-un organism ale cărui structură, funcţionare şi loc 
bine definit în lumea creştină nu sînt explicabile decit din această perspectivă. 
Este un lucru pe care noi îl uităm şi ne gîndim adesea la acest organism ca 
şi cum l-am putea compara cu oricare din universităţile noastre, dar oamenii 
Evului Mediu au avut, dimpotrivă, conştiinţa foarte clară a caracterului spe- 
cial şi chiar unic al Universităţii din Paris. Studium parisiense2 este o forţă 
spirituală şi morală a cărei semnificaţie adîncă nu este nici pariziană, nici 
ftanceză, ci creştină şi bisericească; este un element al Bisericii universale 
exact în aceeaşi calitate şi absolut în acelaşi sens ca şi Sacerdoţiul şi Imperiul. 
Este ceea ce cronicarul Jourdain exprimă de minune printr-o comparaţie 
deseori reprodusă şi comentată: His itaque tribus, scilicet Sacerdotio, Imperio 
et Studio, tanquam tribus virtutibus videlicer naturali, vitali et scientiali, ca- 


2 v. nota 26 de mai sus. 

tholica ecclesia spiritualiter mirificatur, augmentatur et regitur. His itague 
tribus, tanquam fundamente, pariete et tecto, eadem ecclesia tanquam mate- 
rialiter proficit29. Şi este ceea ce un istoric modern interpreta într-un mod 
destul de frapant, spunind că aureola care învăluia Universitatea din Paris 
constituia în Evul Mediu o compensație suficientă în schimbul Papalității şi 
al Imperiului, primite moştenire de celelalte două naţiuni ale domeniului ca- 
rolingian. 

Cînd recitim, chiar şi astăzi, bulele pontificale referitoare la Univezrsitatea 
din Paris, observăm imediat cît de exactă este această interpretare, Innocentiu 
UI, care a fost protectorul şi adevăratul cap al acestei universităţi născînde, 
cel căruia ea îi datorează, mai mult chiar decit regelui, privilegiile care i-au 
adus independenţa, este şi cel care i-a impus primele reguli menite s-o fereas- 
că de zătăcire. În 1215, legatul papal Robert din Courgon interzice presarea 
fizicii şi a metafizicii lui Aristotel. Honoriu II înlesneşte stabilirea la Paris 
a dominicanilor şi franciscanilor, pe care-i recomandă oficial, în 1220, pro- 
fesorilor de la Universitate. Grigore IX mai ales, care, pe vremea cînd era 
doar cardinalul Ugolino şi prin intermediul protejatului său, monahul Îlie, in- 
trodusese cu forţa studiile ştiinţifice şi teologice în ordinul franciscan, va in- 
stala acum cu forța în Univezsitatea din Paris ordinele de călugări cerșetori, 
pentru ca aceeaşi ştiinţă, pusă în slujba teologiei, să ducă adevărul creştin în 
lumea largă. La 7 iulie 1228, le scrie profesorilor de teologie de la Paris: 
„Captiva luată de la duşman cu care se împreună evreul, după ce i-a ras părul 
şi după ce i-a tăiat unghiile, nu trebuie să-şi stăpînească bărbatul, ci să i se 
supună ca o slujnică. Tot aşa şi adevărul teologic, care stă bărbăteşte mai 
presus de celelalte științe şi le stăpîneşte aşa cum stăpîneşte duhul carnea, ca 
să le călăuzească pe drumul drept şi să le oprească de la rătăcire... Inima 
ne-a fost atinsă de o durere adincă şi am fost cuprinşi de amărăciune la auzul 
veştii că unii dintre voi, umflaţi ca nişte burdufuri de duhul trufiei şi minaţi 
de duhul înnoirii nelegiuite, împing pietrele de hotar aşezate de Părinţi și 
cercetează înțelesul scrierii sfinte asemenea filozofilor păgîni, cu toate că tîl- 
cuirea ei a fost închisă, prin munca Părinților, între margini bine stabilite, pe 
cate să le încalci nu este numai o îndrăzneală, ci chiar o nelegiuire. Cei care 
o fac se poartă astfel ca să se împăuneze cu ştiinţa lor, şi nu pentru folosul 
ascultătorilor; ei nu sînt nici teodocţi, nici teologi, ci teofanţi. În loc să înfă- 
țişeze teologia potrivit tradiţiilor care au fost încuviinţate şi care ne vin de la 
Părinţi, în loc să se încreadă în Dumnezeu, şi nu în armele cărnii, ca să ni- 
micească tot ce se ridică împotriva ştiinţei lui Dumnezeu şi să osindească 
orice rațiune din supunere faţă de Cristos, ei, lăsîndu-se amăgiţi de felurite 


2 Şi astfel, datorită acestor trei [factori], adică Sacerdoţiului, Imperiului şi Universităţii 
[din Paris], întocmai ca datorită celor trei virtui — [uneia] naturale, [alteia] vitale și 
[alteia] științifice —, biserica catolică este din punct de vedere spizitual glorificată, mărită 
şi condusă. Şi astfel, datorită acestora trei [factori] întocmai ca prin temelie, perete şi 
acoperiş, aceeaşi biserică progresează ca din punct de vedere material (/b. faţ.). 

învățături străine, constrîng capul să se supună cozii şi silesc regina să slu- 
jească slujnica; altfel spus, sprijinindu-se pe dovezi pămînteşti, ei atribuie firii 
ceea ce nu aparţine decît harului ceresc.“ La 13 aprilie 1231, acelaşi Grigore 
TX îi sfătuia pe aceiaşi profesori de teologie să nu facă pe filozofii: nec phi- 
losophos se ostenteni, şi să nu atingă în învăţătura lor decît chestiunile a căroz 
soluţie se putea găsi în cărţile de teologie şi în scrierile Sfinţilor Părinţi. În 
sfîrşit, socotind că toate ştiinţele trebuie să fie slujnicele teologiei, Grigore 
IX a conchis, din aceleaşi motive, că ele nu trebuie studiate de creştini decit 
în măsura în care îi pot fi de folos teologiei: Cum sapientiae sacrae paginae 
reliquae scientiae debeant famulari, eatenus sunt a fidelibus amplectandae, 
quatenus obsequi dinoscuntur beneplacitis donantis%. 

Înţelegem atunci sensul exact atit al învinuirilor pe care papii le aduc Uni- 
versităţii din Paris, cât şi al laudelor cu care o copleşesc. În ciuda diferențelor 
de amănunt care ţin de concepțiile lor personale şi de temperamentele lor 
individuale, papii sint toţi de acord cu Innocentiu III şi văd în Paris centrul 
intelectual al întregii creştinătăţi. „Ştiinţa din şcolile Parisului, scrie Alexan- 
deu IV în 1255, este în sfinta Biserică aidoma pomului vieţii în raiul pămîn- 
tesc şi a lămpii strălucitoare în casa Domnului. Ca o mumă plină de săminţa 
cunoaşterii, ea face să ţişnească din izvoarele învăţăturii mântuirii rîurile bo- 
gate care vor uda faţa uscată a pămîntului, seamănă bucuria pretutindeni în 
Cetatea lui Dumnezeu şi împarte apele ştiinţei în pieţele publice ca să răco- 
rească sufletele însetate de dreptate... La Paris îşi recapătă neamul omenesc 
— deformat de orbirea ignoranței sale de la începuturi — vederea şi frumuse- 
şea prin cunoaşterea luminii adevărate cu care străluceşte ştiinţa divină.“ De 
ce-i zoreşte Innocentiu IV pe cistercieni, în 1245, să organizeze şi să dezvolte 
un centru de studii în apropierea Universităţii din Paris? Pentru că „Parisul 
e creuzetul în care se topeşte aurul, unde s-a clădit turnul lui David cu zidurile 
sale şi din care ies nu numai miile de scuturi, dar şi armura aproape întreagă 
a celor viteji, pentru că de aici ies neîncetat vitejii vitejilor, purtindu-şi su- 
liţele, şi oamenii pricepuţi în arta războiului, care străbat tot pământul“. În 
sfirşit, acesta e şi motivul pentru care Nicolae IV, consfinţind oficial întiie- 
tatea cetăţii cărţilor şi a ştiinţelor, Cariazh Sepher, va acorda în 1292 profe- 
sorilor Universităţii din Paris privilegiul de a preda în întreaga lume fără să 
mai fie nevoiţi să se supună unui nou examen. 

Universitatea din Oxford, întemeiată probabil ca urmare a unei întreruperi 
accidentale şi de origine politică a circulaţiei studenţilor englezi care veneau 
în fiecare an la Paris, n-a cunoscut nici avanatajele, şi nici neajunsurile acestei 
captivităţi de aur. Profesorii cate au făcut-o celebră se formaseră toţi la ve- 
chea şcoală augustiniană, care îmbina în mod firesc tradiţionalismul în ma- 


3 Datorită faptului că celelalte ştiinţe trebuie să servească paginii sfintei înţelepeiuni, 
ele trebuie să fie studiate de credincioşi în măsura în care pot să slujească voinței celui 
ce le dăruieşte (fb. lat.). 

terie de teologie cu gustul pentru piatonism, matematici şi ştiinţe pozitive în 
materie de filozofie. În plus, izolarea relativă a marelui centru de studii en- 
glezesc, precum şi faptul că papii s-au cam dezinteresat de el, au cruțat 
Oxfordul de invazia imediată a aristotelismului tomist şi de conformismul 
filozofic care a influenţat atit de profund mediul şcolar parizian. Învăţământul 
oxonian şi-a avut deci propria lui originalitate şi s-a arătat foarte fecund într-o 
ditecţie anume, care i-a aparţinut aproape exclusiv; în timp ce ginditea filo- 
zofică pariziană, de formaţie aproape exclusiv dialectică şi aristotelică, avea 
să se lase absorbită o vreme de dialectică, gindirea filozofică engleză avea 
să pună în slujba religiei matematica şi fizica aşa cum îi fusesetă ele desco- 
perite de lucrările savanților arabi. 

De fapt, studiile făcute în maniera de la Oxford şi-au păstrat totdeauna 
un aer caracteristic. Interesul pentru religie era tot atit de viu ca şi la Paris, 
dar modul de subordonare a ştiinţelor faţă de teologie a rămas mai liber, mai 
flexibil şi mai puţin nemijlocit utilitarist. Aristotel a fost admirat la Oxford 
la fel de mult ca la Paris, dar influenţa lui nu s-a exercitat în acelaşi fel; în 
timp ce Parisul, dezvoltind tradiţia dialectică a veacului al XII-lea, folosea 
mai ales arnătura logică şi sistematizatea conceptuală pe care le permiteau 
principiile metafizice ale doctrinei, Oxfordul s-a preocupat mai ales de ele- 
mentul empiric al aristotelismului, aşezindu-l pe metafizician după savant. Mai 
trebuie să adăugăm că tipul de ştiinţă prin excelenţă era pentru profesorii de 
la Oxford mai puţin aristotelismul propriu-zis, cât Perspectiva arabului Alha- 
cen. Quadrivium-ul, al cărui studiu nu însemna mare lucru la Universitatea 
din Paris, era, dimpotrivă, predat cu cea mai mare grijă la cea din Oxford, și 
pentru toţi cei care îşi făceau studiile aici nici matematica şi nici astronomia 
nu puitau rămine vorbe goale. Astfel, chiar în momentul în care aristotelis- 
mul dialectic se constituia şi triumfa la Paris, înăbuşind şi ultimele forme de 
interes pentru ştiinţele matematice şi naturale, învățămîntul oxonian pregătea 
empirismul ockhamist, a cărui reacţie, în secolul al XIV-lea, avea să zdrun- 
cine tomismul în aceeaşi Universitate din Paris în care repurtase cele mai 
frumoase succese. 

Dacă privim, pe de altă parte, desfăşurarea îisăşi a studiilor şi conferirea 
gradelor, cariera didactică completă şi tipică, în opinia întregului public uni- 
versitar medieval, a fost, din cît se pare, cea a profesorului parizian, în ciuda 
numeroaselor vatiaţii locale şi a multor nereguli care se iveau chiar la Paris. 
Potrivit statutelor din 1215 ale lui Robert din Courgon, era nevoie de cel puţin 
şase ani de studii şi douăzeci şi unu de ani ca vîrstă pentru predarea artelor 
liberale şi era nevoie de opt ani de studii şi treizeci şi patru de ani ca vîrstă 
pentru predarea teologiei. Un student în arte îşi dădea mai întîi examenul de 
bacalaureat, apoi pe cel de licenţă, după care îşi ţinea prima lecţie şi primea 
titlul de magistru în arte. Dacă voia apoi să ajungă teolog, dădea trei examene 

de bacalaureat (biblic, sentenţiar şi format), apoi pe cel de licenţă, devenind 
astfel magistru şi doctor în teologie. 

Cele două metode principale ale învăţămîntului din toate universităţile 
medievale erau lecţia şi controversa. Lecţia, în sensul etimologic al cuvîntu- 
lui, păstrat de altfel în engleză şi germană, consta în lectura şi explicarea unui 
anumit text, o lucrare aristotelică pentru profesorii de arte, Biblia sau Sen- 
tințele lui Petrus Lombardus pentru predarea teologiei. Din lecţia astfel în- 
ţeleasă provin nenumăratele comentarii de tot felul pe care ni le-a lăsat Evul 
Mediu şi în care o gindire adesea originală se ascunde în spatele unei simple 
explicări de text. Cît despre controversă, aceasta era un soi de competiţie 
dialectică, desfăşurată sub conducerea şi cu răspunderea unuia sau mai multor 
profesori. Se punea o întrebare şi fiecare susţinea soluţii pro sau contra, cu 
ajutorul argumentelor care i se păreau cele mai convingătoare; după una sau 
mai multe zile de asemenea exerciţii, un profesor aduna şi ordona argumen- 
tele pro sau contra şi stabilea soluţia. Unele controverse aveau loc în nod 
obişnuit la sfirşitul fiecărei săptămini sau la două săptămîni, iar profesorii 
care-şi completau cursul cu ele aveau grijă să aleagă cu acest ptilej subiecte 
astfel rinduite încît să constituie un tot unitar, de aici provin acele Quaes- 
tiones disputatae, care sînt atât de frecvente în Evul Mediu. Alte controverse 
nu aveau loc, dimpotrivă, decît o dată sau de două ori pe an, spre Paşti sau 
Crăciun, şi vizau subiecte oarecare; dările de scamă ale acestor controverse 
alcătmiese serierile numite Quzestiones quodlibetales, cum sînt cele ale Sfin- 
tului Toma sau ale lui William Ockham. 

Observăm astfel cît de profundă a fost influenţa pe care au exercitat-o 
şcolile, prin chiar modul lor de organizare, asupra dezvoltării filozofiei medi- 
evale. Nu există nici o singură lucrare importantă a Sfintului Toma d'Aquino, 
de pildă, poate cu excepţia acelei Summa contra Gentiles, care să nu se fi 
născut din activitatea didactică sau care să nu fi fost concepută în vederea ei. 
Lucrările capitale ale Sfintului Bonaventura, Duns Scoftus şi William Ock- 
ham sînt comentarii la Cartea Sentinţelor de Petrus Lombardus, iar ceea ce 
este valabil şi pentru magiştrii gîndirii ortodoxe este tot atît de valabil şi pen- 
uu averroişti ca Siger din Brabant şi Ioannes din Jandun. Deci nu este neînte- 
meiat să suprapunem, aşa cum am făcut chiar de la început, filozofia medie- 
vală şi cea scolastică, înţelegînd termenul scolastic în sensul precis de şcolar. 
Monumentul în care gindirea medievală ajunge la deplină conştiinţă de sine 
şi în care-şi găseşte expresia desăvirşită, Summa teologică a Sfintului Toma 
d'Aquino, este culegerea completă şi sistematic ordonată a tuturor adevăru- 
rilor de teologie naturală şi supranaturală, clasate în ordine logică, însoţite de 
demonstrațiile cele mai concise, încadrate de greşelile cele mai periculoase 
cate le contrazic şi de respingerea fiecăreia din aceste greşeli, totul în folosul 
debutanţilor în teologie. Summa teologică a Sfintului Toma şi Comentariul 
la Sentinţe al Sfintului Bonaventura, care îşi are, şi el, propria ţinută şi propria 
frumuseţe, sînt minunate exemple pentru felul în care virtuțile unei înalte acti- 
vităţi didactice se întorc creator chiar asupra gîndirii profesorului. 

III. — EXILUL LITERELOR 


Tradiţia romană a elocinţei (eloguentia) s-a transmis, modest dar neîntre- 
rupt, de la sosirea în Franţa a lui Alcuin şi pînă la sfîrşitul veacului al XII-lea. 
Metalogicon de loan din Salisbury începe cu revendicarea drepturilor elo- 
cinţei, care, dacă i s-ar fi făcut dreptate, ar fi asigurat izbinda idealului cice- 
zonian în şcolile din veacul al XIII-lea. Împotriva cornificienilor, care nu văd 
în eloquentia! decît un talent natural, loan din Salisbury susţine că acest 
talent trebuie cultivat prin studiu şi mai ales hrănit cu înţelepciune. Fără sa- 
pientia32, nu există eloquentia33, căci prima se naşte din unirea raţiunii şi a 
cuvîntului: dulcis et fructuosa coniugatio rationis et verbi, Aceasta fusese 
teotia din De oratore, aceasta e şi învăţătura din De nuptiis Mercurii et Phi- 
lologiae de Mastianus Capella. Mercur simbolizează aici elocinţa, iar Filolo- 
gia, dragostea de rațiune; cele şapte Arte sînt domnişoarele de onoare care 
asistă la nunta lor; divorțind, elocinţa şi înţelepciunea, Mercur şi Filologia, 
se osîndesc amîndoi să rămină sterpi, Mercur nemaiavînd nimic de spus, iar 
Filologia nemaiştiind să vorbească. De unde concluzia lui loan însuşi: Sicuz 
enim eloguentia, non modo temeraria est, sed etiam caeca, quam ratio non 
ilustrat, sic et sapientia, guae usu verbi non proficit, non modo debilis est, 
sed quodam modo manca?S5. Acel doctus orator al lui Cicero îşi păstrează 


31 elocinţă (lb. lat.). 

32 înţelepciune (1b. lar.). 

33 v, nota 31 de mai sus. 

* plăcută şi rodnică este unirea raţiunii şi a cuvintului (/b. iat). 

3% După cum nu este numai necugetată, ci chiar oarbă elocinţa pe care raţiunea nu o 
luminează, tot astfel şi înţelepciunea care nu pune în slujba ei cuvintul nu numai că este 
slabă, dar, într-un fel, [ej schiloadă (d. îar.). 

36 orator învăţat (erudit) (1. îat.). 

deci toate drepturile şi putem constata, de altfel, că la acea dată a vorbi despre 
studii înseamnă încă a vorbi despre studiul Literelor. Scriind între anii 1164- 
1178, papa Alexandru III spune firesc în acest sens: Parisius se moram ha- 
biturum disposuit, et ibi studio litterarum ad praesens vacare; quicumque 
viri idonei et litterati voluerint regere studia litterarum...; literatura ac pro- 
bitas ac morum honestas5. Nimic nu pare încă să amenințe cultura clasică 
latină a lui Cicero, Quintilian şi Augustin. Ioan din Salisbury luptă împotriva 
duşmanilor oricărei culturi şi se plinge şi de un anume exces în studierea 
logicii, dar teologia numită scolastică nu a început încă să invadeze şcolile 
Parisului. 

Situaţia îşi schimbă înfăţişarea pe la începutul veacului al XIII-lea. Pe 
măsură ce lucrările lui Aristotei se traduc în latină, iar profesorii de logică le 
introduc în cursuri, atenţia care li se consacră atinge asemenea proporţii, încît 
nu mai rămîne timp aproape deloc pentru grammatica şi studiile clasice, şi 
de altfel nici pentru matematică şi celelalte arte liberale. Asistăm atunci la 
apariţia unei culturi de tip nou, întemeiată pe un minimum de gramatică cerut 
de uzul curent al unei latine foarte şcolăreşti, alcătuită din studiul logicii şi 
al filozofiei lui Aristotel şi încoronată de cel al unei teologii a cărei metodă 
se inspiră din această logică şi din această filozofie. Este adevărat că nici 
vechea ştiinţă, şi nici studiul literelor nu dispar complet în veacul al XIII-lea, 
dar par înăbuşite de filozofia şi teologia scolastice. Se fac auzite câteva pro- 
teste, care rămîn însă fără ecou. Cel mai puternic este al lui Roger Bacon. 
Ca profesor, el a fost primul care a comentat lucrările ştiinţifice ale lui Aris- 
totel, iar intenţia lui nu era desigur să descurajeze studierea lor, dimpotrivă; 
dar cere insistent, în Opus maius, ca aceasta să nu fie un motiv de nepăsare 
faţă de trivium şi quadrivium. Bacon stăruie asupra caracterului necesar al 
gramaticii şi al învăţării limbilor, măcar pentru înlesnirea citirii în original a 
autorilor sacri şi profani. Ebraica, greaca, araba şi latina trebuie să fie predate, 
iar Robert Grosseteste, Gerardus din Cremona, Michael Scot şi Herman Ger- 
manul sînt pilde de urmat. Latinii din vremea lui ar trebui să ia exemplu de 
la Sfîntul Ieronim, căci necunoaşterea limbilor le interzice accesul atit la ştiin- 
ţa anticilor, cît şi la cea a modermnilor. La fel se poate spune şi despre mate- 
matică: „Nepăsarea faţă de această ramură a ştiinţei, care durează de aproape 
treizeci sau patruzeci de ani (adică de pe la 1230), a distrus tot sistemul de 
studii al latinilor.“ Se cere să ne mulțumim cu logica, dar aceasta nu este 
decit un preambul la filozofie, în timp ce matetmatica şi ştiinţele fac parte din 
ea. Vedem însă cum se preamăreşte ştiinţa unora, cum e Albert cel Mare, 
care nu ştiu nimic despre ele, aşa cum se poartă pe la Paris. Mediul univer- 
sitar patizian este cel împotriva căruia îşi îndreaptă Bacon cele mai multe 
critici, revenind stăruitor asupra lor în Opus tertium; iar revendicarea drep- 


3? Parizianul a stabilit că va avea răgaz şi că acolo se dedică pentru moment studiului 
literelor, oricare bărbaţi capabili şi literați vor vrea să stăpinească studiul literelor...; lite- 
ratura şi probitatea şi noblețea obiceiurilor (1b. laz.). 

turilor celor şapte arte liberale se leagă în gîndirea lui de ideea, deseori reluată 
începînd cu Sfintul lustin, a unei revelații universale a Cuvintului. El cere 
lectura autorilor păgini în original pentru că Dumnezeu însuşi este cel care 
i-a inspirat. Socrate şi Apuleius vorbesc despre îngeri păzitori, despre nemu- 
zirea sufletului şi despre judecata ce va să vină; atit Platon, cât şi Aristotel au 
cunoscut, măcar în chip nedesluşit, taina Treimii şi, dat fiind că aceste ade- 
văruri sint mai presus de raţiunea omenească, ei trebuie să le fi cunoscut 
printr-o revelaţie. De altfel, „adevărurile de acest fel sînt trebuincioase nea- 
mului omenesc; fără cunoaşterea lor nu e mîntuire; era deci nevoie, pentru 
mântuirea tuturor, de la începutul lumii ca adevărurile de acest fel să fie cu- 
noscute, atit cît era nevoie pentru ca toţi oamenii să fie mîntuiţi... Se cuvenea 
deci ca filozofii, care se îndeletniceau cu înțelepciunea, să cunoască ceva din 
acest adevăr desăvirşit, care astfel șă fie primit mai uşor la momentul potti- 
vit.“ Dintre aceşti inspirați, Bacon îl așază pe primul loc pe Seneca, căruia îi 
adună, transcrie şi corectează manuscrisele şi pe care îl copiază fără ruşine 
în expunerea propriei sale etici. De fapt, etica lui Roger Bacon este extrasă 
din De vita beata, De ira, De clementia, Consolatio ad Helviam şi Scrisorile 
către Lucilius. După părerea lui, Seneca este „cel mai înţelept dintre oameni“ 
şi a primit „O revelaţie pe care Dumnezeu nu le-o dă multora“. În secolul al 
XIII-lea, nu s-a pierdut deci complet din vedere posibilitatea unei teologii 
întemeiate pe totalitatea artelor liberale şi de un tip cu totul deosebit de cel 
al teologiei scolastice, dar Bacon însuşi nu a făcut decit să o schiţeze, fără 
să izbutească să o constituie. 

As fi inexact să susţinem că Bacon ar fi fost un caz izolat. În afară de cei 
doi „matematicieni desăvirşiţi“ de care aminteşte chiar el, loannes din Londra 
şi Petrus din Maricourt (autor al unui interesant tratat despre magnet: Epistola 
de magnete), putem să-l menţionăm pe un alt franciscan din Oxford, John 
Peckhatn, pe care îl vom reîntilni printre adversarii Sfintului Toma d'Aquino 
şi ai stilului său teologic. Deci nu întimplător acest apărător al teologiei Părin- 
ților este totodată şi unul dintre rarii reprezentanţi ai culturii guadrivium-ului. 
Avem de la el un tratat de optică, care a avut un succes atit de mare, încît a 
luat titlul de Perspectiva communis, un Tractatus spherae, o Theoria plane- 
tarum şi Mathematicae rudimenta. Dominicanul englez Robert Kilwardby, 
ostil] şi el teologiei tomiste şi tendinţelor din care se inspira, este autorul unui 
comentariu, celebru în Evul Mediu, despre cărţile I-XV ale lui Priscian. Să 
mai notăm şi menţinerea, de-a lungul veacului al XIII-lea, a genului „enci- 
clopedie“. Acesta nu numai că a supravieţuit, dar a atins atunci desăvirşirea 
în opera dominicanului francez Vincentius din Beauvais ($ 1264), tutore al 
fiilor Sfintului Ludovic. imensa lui compilaţie, Oglinda Lumii (Speculum mun- 
di), se împarte în patru părţi, dintre care primele trei sînt singurele care-i 
aparţin, a patra fiind adăugată lucrării după moartea lui: Oglinda doctrinală 
(Speculum docirinale, 1250), Oglinda istorică (Speculum historiale, 1254) 
Oglinda naturii (Speculum naturale), şi, în sfirşit, completarea lor, Oglinda 
morală (Speculum morale, pe la 1310-1320). Vincentius din Beauvais este 

cel mai renumit enciclopedist din secolul al XIII-lea, dar nu singurul şi nici 
primul. Interesul constant manifestat în Anglia pentru studiile ştiinţifice, de- 
monstrat, în afară de opera lui Roger Bacon, şi de tratatul De motu cordis, 
scris pe la 1210 de Alfred din Sareshel (Alfredus Anglicus), a inspitat şi o 
altă enciclopedie, care este destinată în special ştiinţelor naturii şi care folo- 
seşte noile cunoştinţe greco-arabe: De proprietatibus rerum de Bartolomeu 
Englezul (Barrholomeus Anglicus), încheiată pe la 1250. Thomas din Can- 
timprs, provincia Brabant, dominican ca şi Vincentius din Beauvais, nu este 
numai moralistul din Bonum universale de apibus, ci şi autorul lui De natura 
rerum (pe la 1240) care continuă, în secolul al XIII-lea, tradiţia lui Alexander 
Neckham, Rhabanus Maurus şi Beda. În toate aceste cazuri, nu este vorba 
totuşi decît de supraviețuirea unui gen legat de nevoile exegezei biblice şi ale 
predicilor din biserică. Asemenea luctări rămîn străine de desfășurarea obiş- 
nuită a studiilor universitare, aşa cum le-a înțeles secolul al XIII-lea. 

Cit despre literele propriu-zise, acestea dispar aproape cu totul din Uni- 
versitatea din Paris. După ce se învăţa gramatica latină, trebuia să se citească 
bine citeva texte, dar pentru asta existau Biblia şi latina liturghiei, dacă se 
mai citea încă din autorii clasici, meritul nu era al programelor universitare. 
Se pare că în acest sens s-au folosit mai degrabă opere pseudoclasice din 
secolul al XII-lea, precum Alexandreis de Gualterus din Lille, poem de 5 464 
de hexametri scris pe la 1176-1179, consacrat faptelor de vitejie ale lui Ale- 
xandru cel Mare şi de care, la începutul veacului al XIV-lea, Pseudo-Henric 
din Gand se va plinge, în De scriptoribus ecclesiasticis, că dăunează lecturii 
din antici. Se mai citea şi Tobias de Matthaeus din Vendâme, scris pe la 
1200. Dacă ne gîndim la cultul pentru clasici din şcolile chartreze ale veacului 
al XII-lea, decăderea profundă a acestor studii în secolul al XIII-lea este evi- 
dentă. Dat fiind că latina rămînea limba savantă folosită în şcoli, un minimum 
de studii gramaticale era obligatoriu, dar acest minimum era cu adevărat puţin 
lucru, aşa cum se vede chiar din opera celor care l-au păstrat. Cum studiul 
logicii începea cît mai devreme cu putinţă, cel al literelor trebuia scurtat prin 
toate mijloacele. Secolul al XII-lea dăduse, de altfel, exemplul negativ. Chiar 
la 1150, Pierre Helie rezumase gramatica latină în hexametri. Împins de ace- 
leaşi preocupări mnemotehnice, gramaticianul Matthaeus din Vendâme, ori- 
ginar din Oricans, explicase în versuri, în Ars versificatoria, arta de a face 
versuri. Această mecanizare a învăţămîntului literar se accentuează încă de 
la începutul veacului al XIII-lea. Asistăm atunci la apariţia lucrărilor Poetria 
nova (pe la 1210) a englezului Galfredus de Vinsauf (de Vino Salvo) şi La- 
borinthus de Ebrardus Germanul (pe la 1213). 

Nu era vorba aici decit de o schimbare în metodele de predare, însoţită 
însă de o alta, care afecta studiile clasice în chiar spiritul lor. Este ceea ce, 
sub influenţa logicii, „a prefăcut treptat gramatica într-o cercetare specula- 
tivă“. În loc să trimită, pentru explicarea unei chestiuni neclare, la exemple 
luate din cei mai buni autori latini, gramaticienii vor prefera de acum înainte 
să rezolve problemele prin regulile logicii. Priscian nu mai putea satisface 

aceste noi cerințe. lată cum rezumă situaţia o glosă aflată într-unul din noile 
manuale: „Ceea ce ia mult din valoarea cărţii lui Priscian este faptul că acesta 
nu a explicat gramatica prin toate căile cu putinţă. De pildă, arată multe con- 
strucţii fără să le dea cauzele (unde constructiones multas dicit, quarum ta- 
men causas non assignat) şi se sprijină numai pe autoritatea vechilor gramati- 
cieni. Prin urmare, el nu ne instruieşte (non docez), pentru că singurii care ne 
instruiesc sînt cei care dau cauzele lucrurilor pe care le arată“ (J.L. Paetow). 

Aceasta nu cra numai o schimbare, eta o revoluţie. Atita vreme cît rămîne 
la inenirea de a asigura corectitudinea limbajului, gramatica se întemeiază pe 
uz şi, prin urmare, pe autoritate. Respingerea principiului autorităţii în gra- 
matică şi înlocuirea lui cu demonstrarea regulilor prin cauze însemna trans- 
formarea acestei arte într-o ştiinţă distinctă de celelalte, chiar şi de logică. 
Principiul o dată pus, consecințele decurg pe rînd. Asistăm mai înții la apa- 
riţia a două gramatici în care se poate desluşi cu uşurinţă influenţa acestui 
nou spirit: Doctrinale de Alexander de Villa Dei şi Graecismus de Ebrardus 
din Bethune. Succesul lor a fost considerabil, Priscian şi Donatus au rămas 
în programa Facultăţii de Arte pînă în secolul al XIV-lea, dar Doctrinale şi 
Graecismus au fost introduse în 1366. În Deventer, la Fraţii vieţii împreună, 
din aceste două gramatici va învăţa tinărul Erasm latina. Încă un pas în ace- 
caşi direcţie a dus la tratate care nu mai erau simple gramatici mai mult sau 
mai puţin metodice, ci expuneri ale unei ştiinţe a limbajului rațional deduse 
şi construite a priori. Este ceea ce se denumeşte uneori Logica limbajului 
(Sprachlogik), dar pe care una din scrierile care expune această ştiinţă o nu- 
meşte poate mai fericit Gramatică speculativă (Grammatica speculativa). 

Luată în sensul ei obişnuit şi tradiţional, gramatica are drept obiect con- 
Bruența, discursului. A şti gramatica unei limbi înseamnă a şti regulile care 
pennit vorbirea ei corectă. Cite limbi, atiţia gramaticieni; dar gramaticienii 
veacului al XIII-lea şi-au dat scarma că fiecare gramatică pune două feluri de 
probleme, unele proprii limbii respective (ebraica, greaca, latina, araba elc.), 
celelalte comune tuturor limbilor, de vreme ce acestea, în ciuda idiosincrazii- 
lor, îndeplinesc toate aceeaşi funcţie, aceea de a expritna cu ajutorul cuvin- 
telor conţinutul uneia şi aceleiaşi minţi omeneşti. Într-adevăr, structura rațiu- 
sii impune limbajului moduri determinate de exprimare (modi significandi), 
pe care diferitele limbi, în ciuda deosebirilor dintre ele, trebuie totuşi să le 
respecte. Gramatica speculativă are drept obiect tocmai studierea acestor re- 
guli universale care stau la baza exprimării verbale a oricărui gînd omenesc, 
modalităţile de semnificare a ideilor cu ajutorul cuvintelor. 

O gramatică astfel înţeleasă nu putea fi decit universală. Aşa cum afirmă 
cu tărie Roger Bacon: „Substanţa gramaticii este aceeaşi în toate limbile, deşi 
suportă în ele variaţii accidentale (Grammatica una et eadem est secundum 
substantiam in omnibus linguis, licet accidentaliter varietur).* lar un anonim 
din secolul al XIII-lea scrie în acelaşi sens: „Cel care ştia grainatica într-o 

limbă o ştie şi în aită limbă, în ce priveşte esența ei. Faptul că nu poate totuşi 
să vorbească cealaltă limbă şi nici să-i înțeleagă pe cei care-o vorbesc ţine 
de diferenţa dintre cuvinte şi dintre modurile lot de alcătuire, care sînt acci- 
dentale pentru gramatică“ (G. Wallerand). Această reformă are o însemnătate 
filozofică evidentă, dar la fel de limpede este şi primejdia pe care o vesteşte 
pentru cultura clasică. Un umanist va accepta, poate, că deosebirile dintre 
gramatica greacă şi cea latină sînt pur accidentale, dar, pentru el, aceste deo- 
sebiri accidentale sînt de cea mai mare importanţă. A şti o gramatică univer- 
sală care nu înlesneşte cunoaşterea nici unei limbi înseamnă a stăpâni o ştiinţă, 
prețioasă în sine, fără îndoială, dar inutilă pentru studierea Literelor. Cu mult 
mai prețioasă îi este umanistului cunoaşterea accidentelor lingvistice care sînt 
stofa însăși din care sînt croite limbile adevărate! Pe ele trebuie să le cercetăm 
în nuanțele lor cele mai schimbătoare, ca să-i gustăm cu adevărat pe Horaţiu 
şi Vergiliu. Cunoaşterea lor este singura care ne deschide comoara culturii 
clasice; ea este condiţia necesară a acelei politior humanizas35 care este țelul 
suprem al educaţiei. 

Schimbarea de orientare care s-a produs în secolul al XIII-lea în studierea 
gramaticii se poate deci rezuma astfel. Pînă atunci, dialectica şi gramatica 
trăiseră alături ca două din cele şapte arte liberale, studiate pentru dobindirea 
unei elocinţe nedespărţite de înţelepciune; din acel moment, gramatica se va 
lăsa treptat absorbită de logică şi va folosi ca introducere filozofică în studiul 
acesteia, în loc să fie o introducere în studiul literar al capodoperelor Anti- 
chităţii. Lucrările consacrate expunerii acestei noi ştiinţe sint încă puţin cu- 
noscute, dar ne putem face o idee despre ele din Summa modorum signifi- 
candi de Siger din Courtrai/Kortrijk, profesor în arte la Paris în 1309, şi din 
Grammatica speculativa a lui Thomas din Erfurt (prima jumătate a veacului 
al XIV-lea), atribuită multă vreme lui Duns Scottus. În afară de aceste lucrări 
deja publicate, mai ştim şi de existenţa unor Summd grammaticae ale lui Ro- 
ger Bacon ( după 1292) şi a unui lung şir de Summe sau tratate încă inedite 
cu titlul De modis significandi, opere ale lui Michael din Marbais, Martin din 
Dacia, Ioan din Dacia, Boethius din Dacia, Thomas Ockham etc. (M. Grab- 
mann). Aceste lucrări păstrează materia vechilor gramatici, dar studiază păr- 
ţile vorbirii ca moduri de semnificare, adică prin capacitatea lor de a exprima 
feluritele aspecte ale fiinţei şi gîndirii. Se obțin astfel trei ordine de modalităţi 
care trebuie să-şi corespundă: modurile ființei (substanţă, accident ete.), stu- 
diate de metafizică (modi essendi), modurile cunoaşterii, studiate de logică 
(modi intelligendi) şi modurile de semnificare, studiate de gramatică (modi 
significandi). Ideea unei gramatici universale astfel înţelese avea în faţă un 
imens viitor şi ate astăzi o istorie veche de multe secole, dar nu e de mitare 
că primii ei adversari au fost umaniştii Renaşterii. Alexander Hegius, profe- 


% cultură mai şlefuită (7P. lat). 

satul lui Erasm la Deventer şi despre care acest elev dificil vorbeşte totuşi 
cu recunoştinţă, va scrie o Invectivă Contra eos, qui modorum significandi 
notitiam credunt grammatico necessariam, qui novo nomine modistae vocan- 
tur. Literele erau miza partidei şi au trebuit, mai tirziu, să fie recîştigate toc- 
mai penteu că secolul al XIII-lea le pierduse. 

Nu este greşit să credem că la decăderea elocinţei. în universităţi, mai cu 
seamă în cea din Paris, au contribuit mai multe cauze. S-a amintit cu precăde- 
re ostilitatea, endemică în mediul creştin, împotriva păginismului literaturii 
latine. Într-adevăr, în Prologul la Ecclesiale, Alexander de Villa Dei foloseşte 
acest argument în sprijinul gramaticii logice de la Paris şi împotriva grama- 
ticii clasice de la Orl&ans. EI scrie, pe la 1199-1202: „Orleans ne învaţă să 
aducem sactificii zeilor, respectînd sărbătorile lui Faunus, Iupiter şi Bacchus, 
E funestul amvon ciumat unde, după spusa lui David, nu trebuie să urce nici 
un om sfînt, dacă vrea să se ferească de învăţătura blestemată din Orlcans, 
care se răspindeşte printre oameni ca o boală molipsitoare. Nimic potrivnic 
Scrierilor nu trebuie să se constitue obiect de învăţămînt.“ Faptul este deci 
sigur, dar neincrederea lui Petrus Damiani şi a atitor altora în autorii clasici 
nu a împiedicat studierea lor în şcolile din Chartres, iar cei care condamnau 
lectura lui Vergiliu nu erau mai îngăduitori faţă de logică. Alexander de Villa 
Dei nu este aici decît un adversar care foloseşte toate mijloacele, iar argu- 
mentul lui este doar unul de întărire a afirmațiilor. 

Pentru a se explica declinul studiilor clasice în secolul al XIII-lea, s-au 
mai invocat şi interesul pentru ştiinţă, tot mai mare pe atunci şi demonstrat 
de operele lui Albert ce! Mare şi Roger Bacon, precum şi dezvoltarea studiilor 
lucrative de drept și medicină. Această cauză explică desigur într-o oarecare 
măsură faptul amintit, dar ştim că Gerbertus din Aurillac, a cărui operă ma- 
tematică a fost reeditată de Bubnov în 1899, a fost un admirator înfocat al 
clasicilor, Roger Bacon a fost admiratorul pasionat al lui Seneca, iar ştiinţa 
pe care Albert cel Mare şi el o recomandau spre studiu a fost ţinută în afara 
universităţilor de aceeaşi dialectică care îi izgonea din ele şi pe antici. Qua- 
drivium-ul a suferit de victoria logicii la fel de mult ca şi grammatica. Cît 
despre noua modă a medicinei şi dreptului, aceasta a dăunat desigur studiului 
Literelor, dar Roger Bacon a protestat neîncetat împotriva răului, încă şi mai 
grav, pe care cele două discipline îl făceau teologiei. Ele ctau predate în toate 
universităţile din secolul al XIII-lea, în timp ce mai bine de jumătate din 
acestea nu aveau facultate de teologie (H. Denifle). Faptul este surprinzător, 
dar nu a împiedicat totuşi teologia să atingă în secolul al XIII-lea o dezvoltare 
uitnitoare; cît despre drept, cîţi umanişti nu vom întâlni printre juriştii italieni 
la începutul veacului al XIV-lea! Deci nu poate fi vorba aici decit de alianţe 
accidentale împotriva unui dușman comun. Aşa cum spune Giraldus din 
Cambria în Gemma ecclesiastica (XXX, 2), dacă s-a abuzat de studiul drep- 
tului, atunci s-a abuza! şi de logică: De lireraturae defectu ex legum huma- 
narum et logices abusu proveniente. 

În această opoziţie fatală faţă de Litere, fără îndoială că logica a jucat 
rolul principal (J.L. Pactow). Asistăm acum, în şcolile din Occident, la o 
adevărată răzmeriţă a logicii împotriva celorlalte şase arte liberale, urmată 
curînd de invadarea Facultăţilor de Arte de către filozofia lui Aristotel. Ca 
să stăvilească acest curent, teologia ia hotărirea înţeleaptă de a se aşeza în 
fruntea filozofilor. Este generalul lor, iar ci sint nevoiţi s-o urmeze. Vedem 
atunci cum teologiei de tip patristic, hrănită din plin cu eloquentia3 clasică, 
îi urmează teologia zisă „scolastică“, a cărei metodă este dictată de dialectică. 
De aceea, secolul al XIII-lea este o dată fundamentală în istoria teologiei 
creştine, care a ştiut să profite de succesele repurtate atunci de filozofie, pen- 
tru a-şi împrospăta şi perfecționa propriile metode de expunere. Credincioasă 
acumulărilor tradiţiei, pe care le păstra neatinse, ea s-a constituit atunci ca 
ştiinţă; în timp ce însă noua teologie profita astfel de avîntul filozofiei şi chiar 
îl înlesnea, participînd la el, grammatica nu avea decît de piendut, căci fusese 
propedeutica firească a teologiei Părinților, pe cînd propedeutica firească a 
noilor teologii era logica. De ce supravieţuise cultura clasică latină căderii 
Imperiului Roman? Pentru că Biserica o păstrase nedespărțită de teologia 
creştină latină, cea a lui Ambrozie, Ciprian, Augustin şi Grigore cel Mare. 
Dimpotrivă, de îndată ce teologia şi-a căutat metoda în logică, filozofia dia- 
lectică a lui Aristotel a înlocuit în mod firesc gramatica în şcolile apusene. 

Regulamentele univezsitare din secolul al XIII-lea ne îngăduie să urmărim 
etapele principale ale acestei schimbări. La început, gramatica propriu-zisă 
s-a împărţit în două: una pregătea pentru studiile universitare propriu-zise şi 
corespundea acelei institutio puerilis40 a utorilor romani; cealaltă, propriu-zis 
universitară, era cea a „logicienilor care predau artele liberale“, despre care 
vorbeşte în 1229 o scrisoare a Universităţii din Toulouse. În acelaşi an, aceas- 
tă Universitate stabileşte leafa profesorilor de ştiinţe la douăzeci de mărci pe 
an, iar pe cea a simplilor gramaticieni la numai zece mărci. Alungaţi astfel, 
ei şi studiile lor, în anticamera universităţii, aceşti profesori asistau totodată 
şi la izgonirea gramaticii predate de logicieni la marginea programelor pentru 
studiile principale. La începutul lui 1252, Statutele Naţiuni: engleze din Uni- 
versitatea din Paris prevăd o durată de studii de patru ani pentru studenţii în 
arte: programa cuptinde şapte lucrări ale lui Aristotel şi Liber sex principio- 
rum atribuit lui Gilbertus Potretanus; numai Priscian reprezintă gramatica, 
unu la opt, şi nici un autor clasic nu e menţionat. La 19 martie 1255, stabutele 
Facultăţii de arte impun studierea a aproape tuturor operelor lui Aristotel: 
Logica, Fizica, Etica, Metafizica, De animalibus, De caelo et mundo, De ani- 
ma, De generatione et corruptione, De sensu et sensato, De somno et vigilia, 
De memoria et reminiscentia. La acestea se adaugă Liber sex principiorum, 
Liber de Causis, De hebdomadibus de Boethius şi Liber de diferentia spiri- 
tus et animae, atribuit lui Costa ben Luca (Constabulinus). Acestei violente 


3 v. nota 31 de la p. 369. 
2 instruirea copilului (1. az.). 

revărsări filozofice, gramatica nu i-l poate opune decît tot pe Priscian. Aşa 
cum reiese din regulamentele Universităţii din Toulouse pe 1309, în cate ace- 
caşi programă era acoperită tot de patru ani de studii, cu Priscian se termina 
în grabă (Priscianus minor) în timpul primului an de studii, fără să i se acorde 
nici măcar o oră pe zi. În aceste programe nu era deci loc pentru nici o dis- 
ciplină clasică propriu-zisă, cu ele se terminase o dată cu intrarea la univer- 
sitate. 

Pentru această stare de lucruri, mărturiile nu ne lipsesc. Chiar la Univer- 
sitatea din Paris, Literele şi-au găsit atunci în Joannes din Gazlandia un apă- 
tător curajos. Născut în Anglia pe la 1195, elev al lui loannes din Londta 
spte 1210-1213, se pare că a venit să se stabilească la Paris pe la 1220, proba- 
bil în strada Garlande de la care unii cred că şi-a luat numele. Ca pe vremea 
lui Alcuin, un englez venea să salveze în Franţa gramatica aflată în primejdie, 
dar, spre deosebire de Alcuin, Ioannes din Garlandia nu şi-a regretat niciodată 
exilul. „Anglia mi-este mamă, iar Franţa, doică“, spune el în De triumphis 
Ecclesiae, „dar îmi iubesc mai mult doica decit mama“. Aşadar, un latinist 
mai putea încă să suporte atmosfera încărcată de logică din Univezsitatea Pa- 
zisului, Cu ocazia tulburărilor şi a grevei univezsitare din 1229, Ioannes din 
Garlandia a emigrat la Toulouse şi a fost acolo unul dintre cei doi profesori 
care predau gramatica pentru zece mărci pe an. În 1232, s-a întors la Paris, 
unde a predat pînă la moarte, a cărei dată nu se cunoaşte, dar care a fost 
împinsă treptat după 1252, 1258, 1267 şi chiar 1272. 

Ioannes din Garlandia a fost un scriitor destul de prolific. Avem de la el 
două tratate de muzică: Inroductio in contrapunctum pro rudibus şi Tractatus 
de cantu plano; un Dictionarius, al cărui titlu este cel mai vechi exemplu 
cunoscut pînă acum de întrebuințare a cuvîntului „dicţionar“ şi în care cuvin- 
tele nu sînt grupate în ordine alfabetică, ci pe materii; un alt lexicon, dar în 
versuri: Dictionarius metricus; în sfirşit, diferite poeme, între case o epopee 
(De triumphis Ecclesiae), celebrul Morale scolarium şi Epithalamium (sau 
Liber Virginis Mariae). În prologul acestei din urnă opere, loannes poves- 
teşte peregrinările pe pămînt ale filozofiei şi ale celor şapte arte şi felul în 
care Dumnezeu le-a insuflat înţelepciune sfinţilor de odinioară, cum au fost 
Avraam, cate i-a învăţat pe egipteni astronomia; Socrate, care ajuns la cu- 
noaşterea Dumnezeului adevărat (in veri Dei cognitionem studio penetras- 
se4t), Platon, care a folosit atit de bine cărţile lui Moise. Mai tirziu, romanii 
au moştenit de la greci ştiinţa artelor liberale. Aşa cum spune Horaţiu (Episz. 
D, 1, 156-157): 


Grecia capta ferum victorem coepit et artes 
Intulit agresti Latiot2. 


“1 ajuns prin studiu la cunoașterea adevăratului Dumnezeu (IP. laz.). 

4 Grecii-nvinși îl cuceriră pe-al lor aspru-nvingător/Şi în necioplitul Laţiu şi-au dus 
artele frumoase (traducere de Lelia Teodosiu, în Haratius, Opera omnia, ediţie îngrijită, 
studiu introductiv, nate şi indici de Mihai Nichita, Editura Univers, Bucureşti, 1980, 
vol. ID) (2. la). 

Şi mai tirziu, ştiinţa a „transalpinat“ şi a venit să se aşeze la Paris. Acest 
englez nu aminteşte de Alcuin şi se mulţumeşte să constate că din acea clipă 
filozofia a început să izvotască la Paris, ca o apă vie care hrăneşte Apusul: 
lam ita gradatim transalpinavit in Galliam philosophia Parisius, ibique velut 
fons emergens vivis purissimis totum irrigat occidentemt?. Dar tot aici, în 
acest centru al cunoaşterii filozofice, loannes din Garlandia deplinge decăde- 
rea Literelor. În Morale scolarium (1241), regretă că Muzele au ajuns tăcute 
şi parcă impietrite, Artele lucrative, precum dreptul şi medicina, sînt la modă 
şi nu mai e interes decit pentru ceea ce aduce bani. Totuşi, artele liberale sînt 
bune ca atare şi numai exagerarea lor este de condamnat. Dacă vrem să evi- 
tăm ca regina Teologie să ajungă să fie lipsită de slujnice, care sînt artes 
liberales, trebuie degrabă să scăpăm artele de la pieire: „Să avem grijă! Dia- 
volul lucrează zi şi noapte la nimicirea Universităţii din Paris, stricînd învă- 
ţătura celor şapte arte liberale, ajutoare ale teologiei, şi semănind cenuşă în 
loc de lumină.“ Citiţi-i chiar pe autori, îşi îndeamnă e! studenţii, feriţi-vă de 
manualele sărăcăcioase ca Doctrinale de Alexander de Villa Dei şi Graecis- 
mus de Ebrardus din Bethune; e ca şi cum ai bea otravă în loc de lapte: 
„Această eroare a Universităţii din Paris ar trebui îndreptată cât mai e încă 
vreme; ar trebui dată o lege care să-i aducă înapoi pe vechii autori lăsaţi pradă 
uitării.“ Acest martor al decăderii studiilor clasice în secolul al XIII-lea era 
pentru ele ca o făgăduinţă de înviere. 

Vestea a răsunat şi mai puternic în ciudatul poem fancez al lui Henri 
d'Andelys, La bataille des Sept Arts, care se pare că datează din al doilea 
sfert al veacului al XIII-lea. Paris şi Orlcans nu se înţeleg asupra ştiinţei care 
să fie predată: Parisul ţine cu Logica şi îi numeşte pe autorii vechi „auto- 
tiaux*, iar pe cărturarii din Orlcans „grammairiaux“; Orleans ţine cu „autorii“ 
şi dă dialecticii numele de „quiqueliquique“. De fapt, „Logica îşi struneşte 
bine cărturarii“, , în timp ce Gramatica vede cum trupele i se risipesc. Ea ridică 
atunci flamura şi-şi adună forţele lingă Orlsans. În rîndurile lor, în afară de 
gramaticienii vechi şi moderni, ca Priscian, Donatus, Alexander de Villa Dei 
şi Ebrardus din Bethune, intră şi cohorta poeţilor antici şi medievali: Homer, 
Vergiliu, Lucan, Statius, Terenţiu, Ovidiu, Horaţiu, Persius, Iuvenal, Seneca, 
Marţial, loannes din Hauteville, Matthaeus din Vendâme, Alanus din Lille și 
Bernardus Silvestris. Henri d'Andelys nu vede în ei două grupări, a anticilor 
şi a modemilor; pentru el, poezia latină se desfăşoară neîntrerupt din epoca 
lui Vergiliu pînă în vremea sa. La rîndul ci, Logica îşi uneşte toate forţele 
lîngă Montlhery. Conducătorul lor este Petrus din Courtenay, iar locţiitorii 
acestuia, Ioannes Pagus (loan Pajul), Pointlanus din Gamaches şi Nicolae 
(Nicolas de Paris), aşază pe un car două maşini de război, „triva şi cadruva“. 
S-a crezut greşit că Henri d'Andelys se încurcă aici în propria lui poveste. 
Nicidecum. Gramatica trivium-ului trecuse, într-adevăr, la duşman, aşa cum 
se vede de altfel din versurile 93-98 ale poemului: 


3 Astfel, treptat, filozolia a trecut de-acum Alpii în Gallia, la Paris, şi acolo, ieşind In 
lumină ca un izvor cu apă vie curată ca lacrima, scaldă întregul Occident (1B. lat.). 


EXILUL LITBRELOR 3% 


Et la gent Grammaire perverse 
Ront lessi€ Claudien et Perse, 
Deux molt bons livres anciens, 
Les meillors aus gramairiens, 
Tuit front la contralietez 

De la bone ancienetez*. 


Vedem astfe!, puţin mai departe, cum împotriva Gramaticii luptă cîţiva 
transfugi, ca Boethius şi Macrobius, care nu fac de altfel decit să-l urmeze 
pe cumplitul trădător Barbarismus. Cu acest nume se desemna partea a treia 
din Ars grammaticae de Donatus (aşa-numitul Donarus maior); Barbarismus 
era în mod firesc omul Gramaticii, dar statutele Facultăţii de arte au impus 
din 1215 studierea lui: Barbarismus îşi primise deci feuda de la Logica şi de 
aceea lupta pentru ea împotriva Autorilor: 


Mes il maintenoit celle guerre 
Qu'el pais Logique avait terre** (v. 236-237). 


Asistăm deci aici la tăzmeriţa gramaticii logicizate a veacului al XIII-lea 
împotriva Literelor şi la apărarea, de către Henri d'Andelys, nu a celor şapte 
arte liberale în ansamblu, ci a studierii vechilor autori. ÎI vedem aruncînd din 
cînd în cînd săgeți împotriva astronomiei, atitmeticii şi gcometrici, care arată 
că nu-l interesează decît vechea grammatica. La această gramatică se gîndeşte 
el, adică la cea a lui Bernardus din Chartres, atunci cînd o opune, în singurul 
vers atins de aripa poeziei, artelor trufaşe care se retrag în castelul Montlhery: 


, Et de ce firent elles savoir 
Qu'els aiment les choses hautaines, 
Et Gramaire aime ies fontaines*** (v. 313-315). 


După două bătălii, pe care Henri le povesteşte cu toate peripeţiile lor bur- 
leşti, Gramatica este înfrintă. Logica îi trimite un sol cu propuneri de pace, 
dat sărmanul băiat nu ştie gramatică; nu izbuteşte deci să spună ce vrea şi se 
întoarce ruşinat la Montlhery, unde, ca să-l consoleze că nu ştie să meargă, 
Astronomia vrea să-l înveţe să zboare, Ce vreţi? Asta-i moda. Înveţi dialectica 
înainte de a împlini cincisprezece ani: La logique est ore aus enfanis*t** 


* lar perversa oaste a Gramaticii/Părăsitu-i-a pe Claudiu şi Pers,/Două preabune 
cărţi din vechime /Cele mai de vază printre grematici /Şi se împotrivesc toate/Rinduielii 
celei bune din vechime (1. fr.veche). 

** Dar ducea mai departe războiul/Pe tărimul Logicii (Ib. fr.veche). 
+» Şi făcură cunoscut/Că lor le sint pe plac lucruri preainalte,/În vreme ce Gramatica 
îndrăgeşte izvoarele. (1b. fr. veche). 
»*rk Cu logica acum se indeletnicese copiii (IP. fr.veche). 

(v. 411). Incapabilă să scoată Logica din turnul ei, de unde se bate cu ajutorul 
Sophismatat şi Insolubilia“5, Gramatica părăseşte lupta şi se retrage între 
Orltans şi Blois. De ce să meargă în Île-de-France? Acolo nu cunoaşte pe 
nimeni. Câţiva englezi şi germani îi mai arată încă puţin interes, dar, dacă 
lombarzii cu dictamen-u!% lor ar pune mina pe ca, at sugruma-o. Dar să nu 
ne pierdem nădejdea! Toate astea nu vor dura decît un timp: 


Dusqu'a XXX ans si se tendront 

Tant que noveles genz vendroni, 

Qui recorront a la Gramaire, 

Ainsi comme L'en soloit faire 

Quant fu nez Henri d'Andeli* (v. 452-454). 


Acest tablou al Univesrsităţii din Paris în secolul al XIII-lea este de o lim- 
pezime remarcabilă. Asistăm la deruta clasicilor, studenţilor în arte nu le mai 
pasă decît de filozofie (Er îi arcien n'ont mes cure Lire fors livres de natu- 
re**, v. 91-92), o teologie pe care Augustin, Ambroise, Grigoire, Giroime, 
Bede, Ysidoire*** o conving să se ţină deoparte de luptă şi un credincios al 
Literelor aflate în surghiun care se bizuie că generaţia viitoare le va chema 
înapoi. Henri d” Andelys nu era profet mincinos. Nu treizeci, ci vreo şaptezeci 
de ani mai tîrziu, generaţia pe care o aştepia avea să se nască în clasa unui 
gramatician mărunt din Carpentras, de îndată ce urechea unui băiat de nouă 
ani, pe nume Petrarca, avea să audă pentru prima dată muzica lui Cicero. 

Pentru gramatica speculativă, punctul de plecare indispensabil este M. GRABMANN, Die 
Entwicklung der minelalterlichen Sprachlogik, în Mitzelakerliches Geistesleben, M. 
Hueber, Mânchen, 1926, vol. i, pp. 104-146. — G. WALLERAND, Les czuvres de Siger 
de Courtrai, Louvain (Les philosophes belges), 1913 (foarte importantă). — De 
adăugat lucrarea clasică a lui Ch. THUROT, deja amintită, Notices et extraits de divers 
manuscrits latins pour servir d I'histoire des doctrines grammaticales du moyen dge, 
Paris, 1868. 

IOANNES DIN GARLANDIA — L.J. PABrOw, Zhe Morale scolarium of John of Gar- 
dande, University of California Press, Berkeley, 1927. 

HENRI D'ANDELYS. — LJ. PAETOW, The Battle of the Seven Arts, University of Ca- 
lifornia Press, Berkeley, 1914 (studiu, text francez şi traducere în engleză). 


CAPITOLUL AL OPTULEA 
FILOZOFIA ÎN SECOLUL AL XIII-LEA 


Secolul al XIII-lea este epoca teologiei scolastice propriu-zise şi, de ase- 
menea, perioada în care se elaborează filozofia desemnată mai tirziu cu ace- 
laşi nume, pentru că va alcătui, în secolele al XVI-lea şi al XVII-lea, temeiul 
învăţămîntului filozofic şcolar. Privită, de pildă, din perspectiva felului în ca- 
te arată în manualele şcolare ale lui Tolet, Rubio şi ale acelor Conimbricen- 
ses!, filozofia scolastică va da dovadă de o uimitoare uniformitate. Din acel 
moment, vom avea de-a face cu un aristotelism creştinizat şi de metodă esen- 
ţialmente dialectică, pe care Francis Bacon şi Descartes îl vor acuza neîncetat 
de sterilitate. Dar secolul al XIII-lea este perioada în care această filozofie 
s-a format şi, în ciuda uniformităţii de limbă în care s-a exprimat chiar de 
atunci — căci nu se poate deloc deosebi latina traducerilor din Aristotel făcu- 
te după textul arab de cea a traducerilor făcute după textul grecesc —, o 
extremă divezsitate de puncte de vedere îşi ctoieşte drum în aproape toate 
problemele. Punctul de plecare al acestei mişcări de idei este sistemul de în- 
văţămiînt al profesorilor de la Facultatea de Arte, care nu au altă sarcină decît 
să comenteze sau, cum se spunea atunci, „să citească“ treptat, în faţa elevilor, 
toate tratatelor aristotelice cunoscute. 

S-au spus atunci, în libertatea predării orale, nenumărate cuvinte, dintre 
care unele var fi exercitat asupra învăţaţilot o influenţă hotăritoare, dar pe 
care noi nu le vom cunoaşte niciodată. Din comentariile scrise de aceşti pro- 
fesori de arte, multe sînt încă inedite şi destul de puţine au fost studiate te- 
mcinic. Nu putem şti dinainte ce ar putea rezulta din cercetarea lor şi nici 
dacă el va schimba simţitor imaginea actuală a istoriei ideilor în secolul al 
XIII-lea. Fără îndoială că o va îmbogăţi mult, dar mu trebuie să uităm că şi 
teologii l-au comentat pe Aristotel pentru nevoile propriei activităţi şi este 
foarte puţin probabil ca studierea exhaustivă a lucrărilor păstrate de la pro- 
fesorii de arte din secolul al XIII-lea să dezvăluie existenţa unor comentarii 
la Aristotel comparabile, ca importanţă pur filozofică, cu cele ale unor teologi 
ca Roger Bacon, Albert cel Mare, Toma d'Aquino şi Duns Scoltus, ca să 
amintim numai de cîţiva dintre cei mai mari. Motivul este simplu. Dacă fi- 
lozofia din secolul al XIII-lea a fost altceva decît o simplă exegeză a textelor 


1 din Conimbrica sau Conimbriga (azi, Coimbra), oraş din Lusitania (azi, Portugalia) 
(a dat). 

aristotelice, atunci a fost reintezpretarea lor de către creştini. De obicei, scin- 
teia creatoare țişneşte din contactul, și uneori ciocnirea, dintre filozofia greacă 
şi revelaţia creştină. Dacă din acest concurs de împrejurări se putea naște 
filozofie propriu-zisă, este o problemă cu siguranță foarte dificilă, de vreme 
ce le dă atît de mult de lucru filozofilor. Istoricul nu poate spune mai mult 
„decit că faptul este posibil fiindcă s-a produs. 


I. — DE LA GUILELMUS DIN AUVERGNE 
LA HENRIC DIN GAND 


Strădania lui Gundissalinus de a asimila în sistemul de învăţăminit filozo- 
fia ebraică şi cea arabă, recent descoperite, arătase clar cît de grea era încer- 
catea şi ce peticol prezenta pentru credinţa creştină. La 7 iulie 1228, papa 
Grigore IX îi prevenise în mod forinal pe teologii din Paris să predea o teo- 
logie curățată de orice ştiinţă lumească (sine fermento mundanae scientiae?) 
şi neamestecată cu plăsmuiri filozofice (non adulterantes verbum Dei philo- 
sophorum figmentis?), dar avertismentul era practic imposibil de urmat într-un 
mediu şcolar în care se predau, de fapt, asemenca ficțiuni. A face pur şi sim- 
plu cale întoarsă la artele liberale le părea multora de dorit, dar se dovedea 
cu neputinţă. Cum nimic nu putea să oprească avîntul studiilor filozofice, 
teologii nu au văzut nimic mai bun de făcut decit să preia conducerea lor. 

Primele strădanii în acest sens sint încă puţin cunoscute. Se pare că cele 
mai vechi datează de la sfirşitul veacului al! XII-lea, precum Glosele şi Co- 
meniariul la Sentinţe de Petrus din Poitiers, care predă teologia la Paris între 
1167 şi 1205 şi face cel puţin o aluzie la Merafizica lui Aristotel, sau Summa 
teologică a lui Simon din Tournai ( pe la 1203), care cunoştea de pe atunci 
Fizica. Dar şi aici avem de-a face doar cu lucrări aproape exclusiv teologice, 
în care problemele filozofice sînt atinse doar în treacăt şi rar. Lucrurile stau 
deja altfel cu Summa aurea de Guilelmus din Auxerre, mort în 1231, la puţină 
vreme dună ce a fost numit de Grigore IX membru în comisia însărcinată să 
corecteze operele lui Aristotel. Cercetări recente au pus în valoare originali- 
tatea de care dă dovadă în tratarea unor probleme morale, cum sînt liberul 
arbitru, virtuțile, dreptul natural (O. Lottin). Alte lucrări, despre Summa de 
Bono, încă inedită, a lui Philippe Cancelarul (î 1236), îl laudă pe autor pentru 
a fi scris primul tratat despre proprietăţile transcendentale ale fiinţei: unul, 
adevărul şi binele (H. Pouillon). De data aceasta, e vorba despre o problemă 
esențialmente filozofică, tratată ca atare de Philippe şi totuşi integrată într-o 
operă esențialmente teologică. Felul în care-i foloseşte pe Aristotel şi pe fi- 
lozofii arabi demonstrează îndeajuns că, din acel moment, teologia creştină 
nu se mai poate feri de întîlnirea cu ei. În sfirşit, Summa lui Philippe îintere- 
sează mult prin aceea că se înfăţişează deja ca o verigă a acelei uriaşe opere 


2 fără germenele unei ştiinţe lumești (Ib. lac.). 
3 nealterind cuvintul lui Dumnezeu cu plăsmuirile filozofilor (1p. lat:). 

colective pe care o alcătuiesc, în secolul al XIII-lea, Summele şi Comentariile 
la Sentinţe. Nu le poţi despărți unele de celelalte: toate comunică între ele prin 
mii de culoare ascunse, iar cercetarea lor amănunţită de către erudiţi le des- 
coperă uneori intrarea. Philippe Cancelarul e legat de Guilelmus din Auxerre; 
Toannes din La Rochelle şi alţii, după el, vor continua strădania lui Philippe; 
Albert cel Mare se va inspira din loan din La Rochelle. Astfel, continuîn- 
du-se, ctiticîndu-se şi completindu-se unele pe celelalte, aceste opere contu- 
nează treptat planul celei pe cate o va înfăptui curînd Sfintul Toma d" Aquino, 

Publicarea operelor încă inedite ale acestor teologi ar putea să determine, 
în viitor, schimbări de perspectivă, dar numele care, la începutul veacului al 
XIII-lea, le domină deocamdată pe toate celelalte este Guilelmus din Auvergne. 
Născut pe la 1180 la Aurillac, profesor de teologie la Paris, uns episcop al 
Parisului de Grigore IX, în 1288 (de unde şi celălalt nume al său, Guilelmus 
al Parisului), el moate în 1249, lăsînd o operă teologică însemnală, vie, ori- 
ginală şi foarte instructivă despre starea în care se aflau problemele în acea vre- 
me. Pentru istoria filozofiei, cele mai interesante scrieri ale lui sînt De primo 
principio (pe la 1228), De anima (1230) şi De universo (între 1231-1236). 
Locul pe care-l ocupă la începutul secolului al XIII-lea ne ispiteşte să vedem 
în el un ptecursot, dar există în aceasta, cu siguranță, o parte de iluzie. Atit 
prin modul de gîndire, cît şi prin stil, Guilclmus aparţine sfirşitului de secoi 
al XII-lea, fiind expresia reacției lui platonizante şi augustiniene la o lume 
arabă pînă atunci necunoscută, mai puţin pentru Gundissalinus, căruia îi lip- 
sea însă distanţa necesară ca s-o judece. 

Guilelmus nu scrie pentru sistemul de învăţămînt, Liberă de orice con- 
strîngere dialectică şi şcolară, maniera lui obişnuită este totuşi mai degrabă 
cea a unuia priceput la vorbă decît a unui orator, fapt pentru care-l cunoaştem 
atit de bine. Era vioi, spiritual, sarcastic uneori în discutarea ideilor, astfel 
încât, chiar dacă nu am şti dinainte, am ghici uşor că Guilelmus ştia să-şi 
aleagă vinul: Angers, Saint-Pourgain şi Auxerre sînt trei podgorii bune. E de 
ajuns să cunoşti două, ca să ai încredere şi în a treia. Altminteri, mare poves- 
titor. Toată lumea cunoaşte cel puţin o poveste, cea pe care li evesques Guil- 
laume de Paris* i-a spus-o Sfintului Ludovic, care i-a povestit-o, la rindul 
lui, lui Joinville, de la care o ştim şi noi, despre profesorul de teologie care 
nu putea să creadă în sacramentul ce are loc pe altar, „aşa cum ne învaţă 
Sfinta Biserică“. În sfirşit, Guilelmus este francez şi am înclina să spunem 
că, şi prin aceasta, aparţine veacului al XII-lea. Ar fi exagerat să spunem că 
secolul al XII-lea a fost un secol francez, însă a fost dominat de doi francezi, 
Abaelard şi Bernard din Clairvaux, prima dintre aceste perechi de fraţi vrăj- 
tnaşi pe cate le întilnim în toate momentele mari ale gîndirii franceze, Descar- 
tes şi Pascal de pildă, dintre care unii îşi pun pasiunea în slujba inteligenţei, 
iar ceilalţi, inteligenţa trează în slujba puterii simţămintelor. Cu siguranţă că 


* episcopul Guilelmus al Parisului (48. fr.veche). 

Guilelmus din Auvergne nu face parte din această clasă, dar este ultimul din 
această rasă, iar o istorie a teologiei sau a filozofiei din secolul al XIII-fea 
nu se poate lipsi de numele lui. Instituţie bisericească şi catolică asemenea 
Bisericii, Universitatea din Paris este un fel de clearing house" pentru tran- 
zacţiile intelectuale ale creştinătăţii. Este deci firesc ca străinii să fie prezenţi 
și am înțelege chiar ca marile nume străine să reprezinte majoritatea, dar greu 
ne putem explica de ce nici măcar un singur mare nume nu este francez: 
Alexander din Hales, Roger Bacon şi Ockham sînt englezi; Duns Scottus e 
scoţian; Albert cel Mare şi Eckhart sînt germani; Bonaventura şi Toma 
d' Aquino sînt italieni; Henric din Gand este belgian; dacă ne vom aminti şi 
de Sige: din Brabant şi de Boethius din Dacia, va trebui să recunoaştem că, 
exceptindu-l pe Araalric din Bene la începutul veacului, Franţa nu a dat nici 
măcar mari heterodocşi, inevitabili în asemenea medii, În largul ei în atmo- 
sfera rarefiată a logicii şi în siguranţă atita vreme cît se poate sprijini pe expe- 
rienţa vieţii lăuntrice, aceste uriaşe construcţii dialectice o descumpănesc şi 
fără îndoială că nu din întîmplare ultima mare operă franceză a veacului al 
XIII-lea, cea a lui Guilelmus din Auvergne, este teflecţia critică a unui teolog 
de şcoală veche asupra filozofiilor arabe proaspăt descoperite. 

Cel puţin în această privinţă, Guileimus aparţine cu adevărat veacului lui 
Albert şi Toma. Doctorii creştini au în faţa lor fizici, psihologii, metafizici şi 
morale necreştine, pe cate nu-şi mai pot îngădui să le ignore. Or, destui dintre 
ei nu le cunosc deloc sau le cunosc prea puţin, fapt care nu-i împiedică să ie 
discute, făcîndu-se astfel de ris, pe ei şi creştinismul pe care-l apără. Guilel- 
mus nu le-o iartă. Cînd vorbeşte despre ei, ştie să fie la fel de brutal pe cât 
va fi curînd Albert cel Mare, dar, de regulă, îi ocolește: „Iată sfatul meu: în 
materie de filozofie, să-i ai în vedere mereu numai pe filozofi şi păzeşte-te 
de dispute, conflicte şi altercaţii cu cei nepricepuţi, fără să-ţi pese de părerile 
lor, care?sînt ca nişte himere şi deliruri.“ Acest teolog a înţeles bine că nu 
poți lupta eficient împotriva unor idei pe care nu le cunoşti şi nu poţi înfrînge 
filozofia decit ca filozof, întocmai așa cum vor face, după el, Albert şi Toma 
"Aquino. 

De altfel, Guilelmus din Auvergne a dat dovadă de un corect simţ al va- 
lorilor. Deşi voluntarismul divin al lui Gebirol l-a făcut să cam exagereze 
dimensiunile acestui filozof, e! a înţeles bine importanța lui Avicenna şi in- 
teresul major pe care îl prezintă pentru teologul creştin distincţia pe care o 
făcuse acela între esenţă şi existenţă. Termenul de fiinţă (esse) are două sen- 
suri, Mai întii, înseamnă esenţă sau substanță, luată în sine şi dezbrăcată de 
accidente: substantia rei et eius esse et eius quidditast, adică fiinţa pe care 
definiţia o semnifică şi o explică spunînd ce este esenţa; dar mai înseamnă 
şi ceea ce denumeşte verbul este, atunci cînd o spunem despre un anumit 
lucru. Luat în acest al doilea sens, nu numai că esse nu semnifică esența 
exprimată de definiţie, ci este chiar diferit de ea. Regula suferă totuşi o ex- 


* casă de cliting (decontare) (15. engi. — n. ed.). 
+ substanţa lucrului [este] şi fiinţa lui, şi quidditatea lui (7P. laz.). 

cepţie, care este Dumnezeu. În sens existenţial, „esse nu intră în definiţia nici 
unei fiinţe; să ne imaginăm o fiinţă oarecare la modul genctal, un otn, un 
măgat sau orice vom vrea, şi putem s-o concepem fără să-i gindim şi calitatea 
de a exista. Singura excepţie se referă la Cel a cărui calitate de a exista se 
spune despre esenţa lui; căci esenţa lui nu poate fi gîndită fără calitatea de a 
exista, de vreme ce esența şi calitatea ei de a exista sînt absolut același mcru“. 
Aşadar, Guilelmus din Auvergne se înscrie aici cu hotărire pe calea deosebirii 
esenței de existenţă, care porneşte de la Alfarabi şi Avicenna şi-: şi află împli- 
nirea în metafizica Sfîntului Toma d' Aquino. 

De Trinitate (sau De primo priricipio), acest principiu constinuie chiar 
baza dovezilor despre existența lui Dumnezeu. Orice fiinţă este astfel încât 
esenţa ei include sau nu existenţa. Orice fiinţă este deci astfel încît există prin 
sine sau prin altcineva. Or, este de neconceput ca toate fiinţele să existe doar 
prin altcineva, căci existența oricărei asemenea fiinţe ate o cauză, care tre- 
buie, la rîndul ei, să existe prin sine sau să aibă o cauză, şi aşa mai departe, 
la nesfirşit. Deci nu mai rămîne loc decît pentru trei ipoteze: sau să admitem 
că seria ființelor prin altcineva este într-adevăr nesfirşită, ceea ce este inac- 
ceptabil pentru rațiune ca și infinitul însuși şi, de altfel, nu explică nimic, de 
vreme ce existența fiinţelor prin altcineva este tocmai ceea ce trebuia explicat; 
sau să admitem un şir de fiinţe care se cauzează unele pe celelalte în cerc, 
lucru absurd, pentru că presupune acceptarea faptului că aceste fiinţe se cau- 
zează, indirect, pe ele însele; sau să admitem o fiinţă care există prin sine, 
care posedă existenţa prin chiar esenţa ei şi care este Dumnezeu. S-a atras 
atenţia, pe bună drepiate, că Guilelmus din Auvergne depăşeşte aici planul 
ontologismului anselmian (A. Masnavo). ÎI depăşeşte inspirat fiind de Avi- 
cenna şi, încă o dată, netezeşte calea pentru Sfintul Toma d'Aquino. 

Pînă unde a înaintat el însuşi în această direcţie e greu să stabilim. Aşa 
cum îl înțelege Guilelmus, Dumnezeu este absolut simplu, tocmai pentru că 
în el esse nu este separabil de esenţă, nici în realitate, nici prin gîndire. Tot 
de aceea Dumnezeu nu poate fi nici definit. Putem să vorbim despre esența 
hui, dar dacă punem legat de el întrebarea quid si!$, nu obţinem nici un răs- 
puns; el nu are deci „quidditate“: non habet quidditatem nec diffinitionem6. 
Singurul nume care i se potriveşte este cel pe care şi l-a luat singur în Ieşire 
(3, 13-14), Care este, adică Fiinţa: Ens adeo declarat eius essentiam, ut ipse 
per ipsum innotescere voluerit filiis Israel: quo uno nota sint omnia quae- 
cumque de essentia ipsius dici possunt?. Ne-am putea întreba totuși, așa cum 
se întreabă, de altfel, şi Guilelmus, care este sensul exact pe care-l ia aici 
noţiunea de fiinţă. Se pare că, pentru el, ca se referă în primul rînd la „ne- 
cesitatea de a fi“, sau necesse esse? a lui Avicenna, mai degrabă decit la 


Sv. nota 13 de la p. 328. 

S nu are quidditate, nici determinare (definire) (îb. lat.). 

? Fiinţa îşi arată esența în aşa fel, încit ea însăşi vrea să se facă cunoscută chiar prin 
ea fiilor lui Israel: doar prin aceasta să fie cunoscute toate cite pot să se spună despre 
esenţa ei (15. lat.). 

Sv. ncta 11 de p. 327. 

actualitatea existenţială pură, la care se va referi, înainte de toate, Sfîntul To- 
ma d' Aquino. Ne explicăm astfel de ce, premergînd mai degrabă scotismului 
decit tomismului, Guilelmus consideră că această noţiune primă ne face să-l 
înţelegem pe Dumnezeu ca fiinţă, şi nu ca Dumnezeu. Prin noţiunea de ens?, 
despre care Avicenna spune că este primul obiect al înțelegerii, Dumnezeu 
ni se întipăreşte de îndată în intelect ca în guantum ens; in quantum autem 
Deus et Dominus non est ex primis apprehensionibus!0. Guilelrnus vorbeşte 
deci ca Biblia, dar poate că se gindeşte aici mai ales la necesse esse per sel! 
al lui Avicenna, ceea ce Dumnezeul tomist va mai fi încă, dar numai ca ut- 
mare a actualități pure şi nesfitşite a lui esse al său. 

Guilelmus din Auvergne rămîne aproape de Avicenna şi Maimonide (Că- 
tăuza |, 63) în interpretarea identităţii dintre esenţa şi existența divine, dar 
nu-i depăşeşte clar nici în deosebirea dintre esenţa şi existenţa create. EI în- 
ţelege că această deosebire este de o cu totul altă natură decit cea dintre ma- 
teric şi formă, ceea ce este deja foarte mult; în plus, nu o înţelege doar ca o 
deosebire ideală, stabilită numai de rațiune, ci ca o deosebire reală, ceea ce 
este la fel de important, dar la atît se rezumă potrivirea cu tomismul. De 
îndată ce mergem mai departe, ne lovim de prima diferenţă, care constă în 
aceea că, pentru Guilelmus, ca şi pentru Maimonide şi pentru profesorul lor 
comun, Avicenna, existenţa este un fel de accident al esenței, de unde decurge 
o a doua diferenţă capitală, anume că existența pate să se îmbine cu esența 
ca un quo est!? care s-ar adăuga din afară la quod est!3, al cărui act ar fi. 
Dacă forţăm textul lui Guilelmus să explice sensul pe care îl dă lui esse al 
creaturii, obținem ncîntirziat acest răspuns: este o participare la esse divin. 
Vorbind astfel, Guilelmus se desparte făţiş de Avicenna, pentru care existența 
lucrurilor nu e participare decit la o ființă emanată anterior din fiinţa primot- 
dială; dar leagă atit de strîns de Dumnezeu esența creată, încît propria ci exis- 
tenţă se volatilizează, creatura nemaifiind decît o esenţă a cărei calitate de a 
exista se reduce la o simplă „calitate de a exista prin Dumnezeu“. Bineînţeles 
că Dumnezeu este fiinţa prin care toate lucrurile sînt şi nu ceea ce ele sint 
(esse quo sunt, non autem quod sunt). Folosind o formulă tipică, a cărei în- 
semnătate se va înfăţişa pe deplin abia la Albert cel Mare şi Eckhart (B. 
Miller-Thyme), Guilelmus compară raportul dintre esse divin şi esenţele 
create cu cel dintre suflet şi trup: Quemadmodum anima est vita corporis, sic 
omnium esse Deus intelligatur!4; de aceea, existența fiinţelor le rămîne în- 
trucîtva accidentală: cum unica esență supremă, care este Dumnezeu, este şi 


9 fiinţă, entitate (lb. dat:). 

1 ca fiinţă; insă ca Dumnezeu şi Stăpin nu există de la primele acţiuni de cuhoaştere 
(bb. la). 

Vinecesitatea de a fi prin sine însuşi (6. at.). 

R prin care este (lb, lar.). 

1 ceea ce este (18. lar.). 

4 După cum sufletul este viaţa corpului, tot astfel Dumnezeu să fie înțeles ca ființă a 
tuturor celor create (IP. iaz.). 

calitatea unică de a exista prin care toate există — ceea ce nu contrazice deloc 
diversitatea lor esenţială —, putem spune despre calitatea de a exista prin 
care ele sînt că nu le este esenţială, ci parcă supraadăugată: esse quo sunt 
non est eis essentiale, sed quasi accidit. Deci, dincolo de Gilbertus Porretanus 
şi chartrezi, Guilelmus se corelează mai degrabă cu ontologia lui Boethius 
decit o pregăteşte pe cea a lui Toma d'Agquino. ă 

Metoda lui Guilelmus din Auvergne este aici mult în urma intuiţiei pro- 
funde pe cate o trădează prin chiar efortul de a o exprima. Guilelmus are un 
simi cît se poate de ascuţit al importanţei primordiale a actului de a exista. 
"Texte fericit culese şi excelent comentate de A. Masnovo stăruie cît se poate 
de tare asupra iubirii profunde şi primare a existenţei care acţionează asupra 
fiinţelor, le face să jertfească totul pentru ea şi nu este în ele decit iubire 
pentru Esse suprem, care este Dumnezeu. Dacă prin accident înţelegem un 
apendice lipsit de importanţă, cădem într-o greşeală fără seamăn. Existenţa e 
mai presus de accident, şi chiar de substanţă, de vreme ce, pierzînd-o, se 
pierde totul: non potest igitur accidere esse secundum se; sed necessario omni 
substantia et accidente melius est, pro cuius amissione unumquodque dam- 
num suae essentiae negligit. Ceea ce-i lipseşte lui Guilelmus ca să-și justifice 
filozofic simţul profund al existenţei este o concepţie clară despre autonomia 
ptoprie pe care o are fiecare act de existenţă, chiar dacă nu ţine decit de acel 
Esse divin. În doctrina lui Guilelmus, Dumnezeu mai degrabă împrumută exis- 
tenţa decît o dă, iar creatura pare să nu aibă nici o altă existenţă decit cea 
prin care mai mult este decît nu este. 

Această sărăcie ontologică a creaturii afectează toată cosmogonia şi cos- 
mologia lui Guilelmus din Auvergne. Orice teolog creştin, oricât de aproape 
ar merge pe urmele lui Avicenna, îl părăseşte de îndată ce vine vorba despre 
creațiune, dar reacţia lui Guilelmus o depăşeşte cu mult pe cea normal pre- 
vizibilă. Guilelmus se opune, fireşte, tezei avicenniene a veşnicei emanări a 
posibilelor, guvernată de necesitatea înţelegerii divine. Voința lui Dumnezeu 
este veşnică, dar liberă, iar hotăririle lui sint veşnice, ceea ce nu înseamnă 
însă că şi efectul lor este veşnic. Dumnezeu a vrut dintotdeauna şi în mod 
liber ca lumea să înceapă în sau o dată cu timpul. Creată din neant, lumea a 
fost făcută deci după neant. Este adevărat că Avicenna consideră această po- 
ziţie drept absurdă. Dacă faptul că o fiinţă există nu schimbă cu nimic cauza 
de care depinde, spune acest filozof, înseamnă că această ființă exista deja; 
ot, toată lumea este de acord că Dumnezeu nu este nicicum afectat de exis- 
tenţa lucrurilor; înseamnă deci că lucrurile au existat dintotdeuna. Dar Gui- 
lelmus întoarce argumentul: este adevărat că existenţa sau nonexistenţa lumii 
nu-l împiedică pe Dumnezeu să rămînă identic acelaşi; or, Dumnezeu a făcut 
lumea în timp în mod liber; nimic nu împiedică deci accederea lumii create 
la existenţa în timp, fără ca aceasta să-l afecteze în vreun fel pe Dumnezeu 
însuşi. Or, creaturile nu depind de Dumnezeu numai prin existenţă, ci şi prin 
natură şi operaţii. Tot ce fac depinde de voinţa divină. Dumnezeu nu le-a 
făcut ca să le lase cu totul libere: poteszas naturarum sola voluntas est con- 

ditoris!5. Noţiunea aristotelică şi avicenniană a unor naturi care lucrează în 
virtutea unei necesităţi interioare şi potrivit cu legea esenței lor este deci eli- 
minată din filozofie. Între natura creată şi acţiunea ci se interpune voinţa libe- 
ră a creatorului, de care creatura depinde în fiece clipă în acţiunea sa, aşa 
cum ea depinde de acesta în existența sa. Eficacitatea naturilor create vine 
din preaplinul sursei, Fără îndoială că ele sint create astfel încât să poată primi 
această eficacitate; ca să poată primi lumina, o casă trebuic să aibă ferestre; 
dar cine va susţine dreptul ferestrei la lumină? În împărţirea universală a 
eficacităţii divine, numai Dumnezeu este cu adevărat cauză; creaturile nu sînt 
decît canalele prin care circulă această eficacitate, atunci cînd Dumnezeu 
vrea, aşa cum vrea şi atita vreme cit vrea pină să-i suspende cursul. Această 
pulverizare a naturilor şi a eficacităţii lor cauzale ne readuce în linia temei 
de potentia Dei absoluta!€, care merge de la Petrus Damiani la William Ock- 
ham. În ce măsură vorbeşte aici Guilcimus din Auvergne ca teolog, care apără 
libertatea Dumnezeului creştin împotriva necesităţii naturii greceşti, reiese 
clar din argumentele folosite. Recunoaştem în treacăt, penttu că le-am întilnit 
la antidialecticienii veacului al XII-lea, rugul aprins și alte miracole din Scrip- 
tură, dar Guilelmus din Auvergne a găsit în cosmogonia voluntaristă a lui 
Gebirol cu ce să justifice filozofic noţiunea creştină a unei creajiuni libere. 
Este şi motivul pentru care-i acordă lui Gebirol un loc de frunte între filozofi: 
unicus omnium philosophorum nobilissimust?. 

Cosmologia lui Guilelmus, putemic influenţată de Timaios-ul lui Platon, 
acceptă existenţa acelui suflet al lumii care încîntase atitea minţi din secolul 
al XII-lea, dar se opune ferm cosmologiei lui Avicenna. După ce respinge 
Inteligenţele separate ca substanţe creatoare interpuse între Dumnezeu şi lu- 
cruri, le elimină chiar și ca simple substanţe motrice. Concepţia avicenniană 
despre sufletele sferelor, mişcate la rîndul lor de dorinţa pe care o simt pentru 
aceste Inteligenţe, i se pare imposibilă şi chiar ridicolă; e ca şi cum ai atribui 
acestor substanţe inteligibile funcţii comparabile cu cele ale unui asin înhămat 
la o roată de moară. De altfel, preocuparea principală a lui Guilelmus este să 
suprime intermediarii acumulaţi de Avicenna întse suftetul omenesc şi Dum- 
nezeu, care trebuie să fie singurul nostru principiu şi singurul nostru ţel. 

Sufletul e o substanţă spirituală perfect simplă, adică absolut liberă de 
otice amestec, Cei care şi-l reprezintă ca un întreg potenţial sau un tot virtual 
nu fac astfel decit să dea dovadă de copilărie şi stupiditate. Sufletul rămine 
deci unul și indivizibil, oricare ar fi acţiunile pe care le înfăptuieşte. Lucru 
pe care Guilelmus îl exprimă spunînd că şi în sufletul omenesc, ca şi în Dum- 
nezeu, esența e cauza nemijlocită a acţiunilor de cunoaştere şi voinţă, fără ca 
vreo facultate distinctă de suflet să se aşeze între el şi acţiunile pe care le 
înfăptuieşte. Această teză va fi contrazisă de Sfintul Toma d' Aquino, dar va 


15 puterea paturilor ţine numai de voința creatorului (78. laz.). 
16 despre puterea absolută a lui Dumnezeu (8. lar.). 
" unicul, foarte renumit, dintre toţi filozofii (1. laz.). 

exercita o influenţă profundă, în Anglia şi Franţa, asupra teologilor din seco- 
lul al XIV-lea, care vor refuza să deosebească facultăţile sufletului de esenţa 
lui şi vor vorbi, prin urmare, de funcţia cognitivă a voinţei. 

La Guilelmus din Auvergne, refuzul de a atribui sufletului facultăţi dis- 
tincte de esenţa lui se prelungeşte mai degrabă cu o critică radicală a teoriilor 
aristotelică şi avicenniană ale cunoaşterii. Sufletul fiind unul şi indivizibil, ar 
fi absurd să-i atribui două intelecte distincte de el şi distincte unul de celălalt, 
intelectul posibil şi intelectul agent. Dacă vrem cu orice preţ să vorbim de 
un intelect, trebuie să spunem, în primul rînd, că acest intelect este chiar esen- 
ţa sufletului care-şi exercită funcţiile cognitive şi, mai ales, să adăugăm că 
acest intelect nu poate fi un intelect agent. Filozofii care afirmă necesitatea 
unui intelect agent ca să explice cum ne devin inteligibile în act principiile 
prime, construiesc o ipoteză superfluă, principiile sînt inteligibile pentru su- 
flet în mod tot atît de firesc cum este şi lusnina vizibilă pentru văz. Dacă 
există o lumină a sufletului care-i dă putinţa să cunoască, aceasta nu poate fi 
decit Dumnezeu. Oricum ar sta lucrurile în această privinţă, cel mai important 
este să nu ne închipuim, ca Avicenna, un Întelect agent separat şi luminător 
al sufletului, altul decît Dumnezeu. 

Cînd ajunge să explice cum înţelege el modul în care sufletul dobîndeşte 
aceste cunoştinţe, Guilelmus începe prin a recunoaşte că problema este deo- 
sebit de dificilă, dar se străduieşte cu mult curaj să o rezolve. Indiferent că 
este vorba de principiile cunoaşterii sau de ideile noastre generale (universa- 
lii), dificultatea e aceeaşi: e vorba despre cunoştinţe universale, iar universa- 
iile nu pot exercita nici o acţiune asupra sufletului, pentru simplul motiv că 
nu există. Trebuie găsită deci, în ambele cazuri, o cauză cu adevărat existentă 
şi activă care să întipărească în suflet fie ideile generale, fie principiile. Cauza 
activă a ideii generale nu este altceva decît obiectul individual perceput de 
simţuri, iar operaţia care scoate universalul din particular este abstracţia. 
Această operaţie se efectuează în doi timpi. Punctul de plecare este senzaţia, 
care cuprinde obiectul individual în mod distinct, cu toate deosebirile lui in- 
dividuante; dar senzaţia nu lasă în imaginaţie decit o imagine deja abstractă, 
în sensul că este mai puţin exactă decît obiectul şi lipsită de trăsăturile lui 
individuale. Văzută de aproape, o statuie îl reprezintă pe Hercule; văzută de 
departe, nu mai reprezintă decît un om; toate imaginile noastre sint la fel de 
vagi ca şi percepțiile obiectelor văzute de departe. Pentru sufletul raţional, 
această primă abstracție imaginativă este ca un prilej de primire a formelor 
inteligibile, care-i vin de la o altă cauză. Dacă e să le dăm crezare lui Aristotel 
şi Avicenna, această cauză ar fi o substanţă separată, Intelectul agent, însă 
„după învăţătura creştinilor, care este în mod necesar foarte adevărată în toate 
şi pretutindeni şi cu totul curată de orice minciună şi greşeală, trebuie să spu- 
nem că sufletul omenesc stă parcă, în mod firesc, pe linia zării dintre două 
lumi, fiind organizat conform amîndurora. Una dintre cele două lumi este cea 
a lucrurilor sensibile, de care e strîns legat prin trup; iar cealaltă este Crea- 
torul, care este în sine ca tiparul şi oglinda în care se răsfrîng, în mod uni- 

versal şi cu desăvîrşire limpede, primele inteligibile. Aici stau toate regulile 
adevărului, reguli prime, zic, şi cunoscute de El, precum şi regulile cinstei şi 
universalitatea acelor cognoscibile ascunse la care intelectul creat nu poate 
ajunge fără darul şi harul revelaţiei divine. Deci Creatorul este adevărul etern, 
un veşnic tipar de exprimare cu totul limpede şi de reprezentare potrivită, pe 
scurt, aşa cum atm spus, oglinda nepătată şi preacurată în care totul se înfă- 
ţişează. Aşa cum am spus, această oglindă este aşadar strîns legată şi mereu 
alături de intelectele omeneşti, în faţa cărora stă în mod firesc şi care pot, 
ptin unmate, să citească în ea, fără nici un mijlocitor, principiile şi regulile 
de care am vorbit. În EI deci, ca într-o carte vie şi într-o oglindă izvoditoare 
de forme, intelectul citeşte singur cele două feluri de reguli şi principii; astfel, 
Creatorul însuşi este cartea care aparține firesc înțelegerii omeneşti.“ 

Aceasta însemna o întoarcere la Sfintul Augustin, dar un Augustin cate 
s-ar ridica fățiş, de data aceasta, împotriva lui Aristotel. În sufletul astfel con- 
ceput de Guilelmus din Auvergne, totul vine dinăuntru, fiind prilejuit de im- 
boldurile pe care trupul le primeşte din afară şi sub acţiunea lăuntrică a lu- 
minii divine. De fapt, această teorie a cunoaşterii nu putea fi acceptată decât 
cu condiţia acceptării unui univers deja umplut cu forme inteligibile, aproape 
nemijlocit perceptibile de intelect. Exact aşa este universul lui Guileimus din 
Auvergne. Într-un asemenea univers, speciile nu sint doar reale, aşa cum erau 
pentru Guilelmus din Champeaux, ci realitatea însăşi. Pentru Guilelmus din 
Auvergne, un om, de pildă Socrate, este în mod esenţial specia „om“, ceea 
ce se adaugă nefiind altceva decit accidentele individuale: Quare totum esse 
ipsius est ipsa species, videlicet haec species homo, sicut dicitur vel praedi- 
catur de ipso cum dicitur, Socrates est homo!8. Prin gîndirea sa, sufletul ome- 
nesc se află deci în prezenţa inteligibilelor după cum se află în prezenţa sen- 
sibileloş prin simţuri, inteligibilele fiind cele care cauzează sensibilele. Dacă 
terreitatea şi igneitatea inteligibile nu ar exista în lumea sensibilă, nu am avea 
nici pămint, şi nici foc. Aşadar, Guilelmus reuşeşte să cuprindă într-o mare 
sinteză întregul platonism şi un aristotelism interpretat în spirit avicennian: 
„Aristotel a spus despre Inteligența agentă că este ca soarele inteligibil al 
sufletelor noastre şi lumina intelectului nostru, în care face să apară în act 
formele inteligibile, pe care Aristotel le-a stabilit ca fiind în ea în potenţiali- 
tate. Ea le face să treacă de la potenţialitate la act, aşa cum face soarele pentru 
culorile vizibile în potenţialitate cînd, prin strălucirea lui, adică prin desă- 
virşirea luminii lui, face să treacă în act culorile care stăteau pînă atunci doar 
<a potenţialitate în corpurile colorate. Cauza care l-a obligat pe Aristotel să 
stabilească existenţa acestei Inteligenţe a fost stabilirea de către Platon a for- 
melor, sau a lumii speciilor, care se mai numeşte şi lume-arhetip, lume a 
formelor-principii, lume a speciilor şi lume inteligibilă, sau a inteligibilelor. 
Într-adevăr, Aristotel n-a avut cum să nu accepte această teză platoniană, Te- 


13 De aceea, intreaga sa fiinţă este însăşi specia, adică această specie „oma“, după cum 
se spune sau se declară despre ea cind se spune „Socrate este om“ (fb. lat.). 

meiurile sau dovezile pe care s-a sprijinit Platon cînd a făcut-o nu au ajuns 
pînă la mine. Voi da deci temeiurile pe care cred că le-a avut sau ar fi putut 
să le aibă. La aceasta, spun deci că nu trebuie să ne încredem mai puţin în 
intelect pentru inteligibile, decit în simțuri pentru sensibile (Ad hoc dico igitur 
quod non minus credendum est intellectui de imelligibilibus quam sensui de 
sensibilibus). De vreme ce dovada sau mărturia simţurilor ne obligă să presu- 
punem lumea sensibilelor, sensibilul în sine şi lumea particularelor sau sin- 
gularelor, cu atît mai mult trebuie să ne facă intelectul să presupunem o lume 
a inteligibilelor; şi aceasta e lumea speciilor sau a universaliilor“ (De universo 
1, 14). 

Se vede că Guilelmus nu a ştiut să reia, nici măcar prin intermediul lui 
Augustin, dialectica platoniană care duce la stabilirea Ideilor. Se pare că nu 
citise Phaidon (tradus în secolul al XII-lea de Henricus Aristippus) în mo- 
mentul în care scria aceste pagini. Totul se mărgineşte pentru el la un soi de 
intuiţionism al inteligibilului, care-l dublează pe cel al sensibilului şi care se 
explică prin iluminarea lumii-arhetip, rațiune şi tipar al universului, al cărei 
nume adevărat, pentru creştini, este Cuvîntul, Fiu al lui Dumnezeu şi Dumne- 
zeu adevărat. Complexul avgustinian din secolul al XIII-lea este reprezentat 
aproape în întregime de doctrina lvi Guilelmus din Auvergne. Cu siguranță 
că, de aici înainte, nimic nu mai putea opri pătrunderea lui Aristotel în şcoli, 
dar influenţa Iwi Guilelmus a făcut desigur mult pentru întîrzierea sau limmi- 
tarea ci. 

În afară de această vastă sinteză doctrinală întocmită de episcopul Pari- 
sului la începutul veacului, nu mai putem să amintim nici o altă operă de 
origine franceză şi cu adevărat originală, decît ciudata scriere care poartă titlul 
Memoriale rerum difficilium. Şi încă nu este absolut sigur că autorul ei a fost 
francez. Lucrarea a fost atribuită mai întîi filozofului şi învățatului polonez 
Witelo (Vitellion), cu titlul De intelligentiis, dar, fiind citată de autori ante- 
riori lui Witelo, s-a renunţat la această teză. Două manuscrise îi atribuie drept 
autor un profesor parizian pe nume Adam Pulchrae Mulieris; unul dintre ele 
chiar spune: /ncipi? Memoriale rerum dificilium Ade pulcherrimae mulieris!5. 
Dacă lăsăm la o parte superlativul, rămîne faptul că De intelligentiis, sau 
Memoriale rerum difficilium, ar fi opera unui anume Adam Bellefemme (sau 
ceva pe aproape). De altfel, nu mai cunoaştem nimic altceva despre acest 
teolog parizian, care, dacă e să judecăm după subiect şi după pasajele citate, 
din opera sa, se pare că şi-a scris opera în jurul anului 1230. Lucrarea e amin- 
tită de Richard din Fournival (pe la 1246) şi o găsim citată de Gerardus din 
Abbeville în Quodlibeta; i s-a făcut chiar cinstea să fie citată de Sfintul Toma 
d'Aquino, cu titlul De inzelligentiis (De veritate II, 1, Praeterea; Quaest. 
quodlib. VI, 11, 19, Sed contra). 


15 [Aici] începe Memoriale rerum dificilium de Adam al celei mai frumoase femei 
(lp. ta). 

Este o lucrare foarte interesantă, care ţine mai ales de tema dionisiană a 
iluminării ierarhice — prezentă, după Gundissalinus, la Alanus din Lille şi 
Nicolaus din Amiens —, dar în care vedem cum pătrunde şi ceea ce Clemens 
Baeumker a numit „metafizica luminii“, reprezentată în principal de Robert 
Grosseteste, Este posibil ca Magistrul Adam să fie sub autoritatea lui Gros- 
seteste, dar nu e lucru sigur, căci Memoriale se deosebeşte net de operele 
magistrului de la Oxford, atit prin metodă, cât și prin conţinut. Adam porneşte 
de la o substanţă primă, nesfizşită şi origine a tuturor celorlalte, care este o 
Inteligență. Ea este anterioară tuturor celorlalte prin definiţie, pentru că cele- 
lalte nu poi fi definite decit în raport cu ea; le este anterioară şi în ordinea 
cunoaşterii, fiind cognoscibilul prim; în sfisşit, ie esto anterioară în ordinea 
existenţei, căci este cauza existenţei actuale a tuturor celorlalte fiinţe. Această 
fiinţă primă este lumină. O spune loan în Evanghelie, iar Augustin ne încre- 
dinţează că „lumină“ este însuşi numele lui Dumnezeu: negue enim et Chris- 
tus sic dicitur lux quomodo dicitur lapis: sed illud proprie, hoc utique figu- 
rate? (Cf. De Genesi ad litteram IV, 28, 45). Pe de altă parte, ştim că ceea 
ce nu este Dumnezeu nu există decât pentru că se împărtăşeşte din Dumnezeu; 
de unde rezultă că, de vreme ce Dumnezeu este lumină, tot ce este nu este 
decit în măsura în care se împărtăşeşte din lumină sau, altfel spus, cîtă lumină 
are un lucru, atita fiinţă divină păstrează: Unumquodque quantum habe! de 
duce, tantum retinet esse divini. 

Lumina este deci forma, sau desăvirşirea, a tot ceea ce există: Perfectio 
omnium eorum quae sunt in ordine universi est lux?l. Ea este, prin esenţă, 
autodifuzivă şi aptă să se înmulțească: diffusiva sui, multiplicativa suiipsius. 
Acesta e semnul că lumina este izvorul vieţii, care posedă, la rîndul ei, aceas- 
tă forță de propagare şi ţine, prin urmare, de firea luminii: Est enim vita actus 
entis diffuşivi sui esse in aliud. Quod est huiusmodi, lux est proprie vel na- 
turam lucis habens22. Propagare şi manifestare sînt totuna. Augustin spusese 
deja, după Sfintul Pavel (Efes. 5, 13), că orice manifestare este lumină; într-a- 
devăr, lumina nu este numai viaţă, ci şi „putere exemplară“: îi dăm acest 
nume secundum quod in ea rerum species possunt apparere??. Aceste prin- 
cipii o dată stabilite, putem să construim ierarhia substanţelor cunoscătoare, 
înşituindu-le de la cele mai nobile la cele mai modeste, după cum lumina lor 
este mai mult sau mai puţin eliberată de materie: Dumnezeu, Inieligenţele 
pure, sufletele omeneşti care pun în mişcare trupurile, trupurile în care lumina 
se degradează în căldură dînd naştere vieţii şi mişcării, pînă ce se stinge în 
materia inertă. 


20 căci nici Cristos nu e numit lumină aşa cum zicem piatră: căci acest [din urmă 
termen e folosit) în sens propriu, [iar) acela în sens figurat (IP. lar.). 

2! Lumina este desăvirşirea tuturor acestor lucruri care există în ordinea universului 
(4. lar). 

2 Căci viaţa este acţiunea ființei autodifuzive care există în altceva, Orice este de acest 
fel este lumină în sens propriu sau ceea ce posedă natura luminii (1P. iat.). 

2 conform faptului că în ea pot să apară speciile lcrurilor (1b. lar.). 

Memoriale nu este chiar un de fluxu entis?4, ci mai degrabă un tablou al 
iluminării universale, în care elemente de origini diferite sînt preluate şi iscu- 
sit combinate. Dionisie, Augustin, Gundissalinus, Gebirol sînt, fiecare, pre- 
zenţi cu cîte ceva; dar curentul principal al speculaţiei pariziene lua, pe la 
1230, o direcţie diferită. Ceea ce nu înseamnă că tema metafizică de luce25 
a dispărut atunci de la Paris; dimpotrivă, o regăsim, foarte limpede, la Sfintul 
Bonaventura şi, în general, îi întîlnim urmele pretutindeni unde reapare teoria 
augustiniană a iluminării sufletului de către Dumnezeu pentru cunoaşterea 
adevărului. 

Interesul deosebit pe care l-au manifestat teologii franciscani pentru acele 
Perspectivae arabe (tratate de optică), mai ales pentru cea a lui Alhacen, se 
explică uşor. Ştiinţă a luminii, optica studia legile luminii sensibile, iar aceas- 
ta simboliza pentru ci lumina nevăzută cu care Dumnezeu îl luminează pe 
fiecare om născut pe această lume. Nimic nu era deci mai firesc decit îmbi- 
narea ştiinţei luminii cu metafizica şi teologia iluminării divine. Dusă deja 
foarte departe de Grosseteste şi reluată, ocazional, de Sfintul Bonaventura, 
această sinteză face tot obiectul întregului tratat De luce al franciscanului Bar- 
tolomeu din Bologna, magistru în teologie la Paris, apoi rector al şcolii teo- 
logice din Bologna, după Matei din Aquasparta; după 1294, istoria îi pierde 
urma. Ştim, în prezent, că a scris 41 de Chestiuni controversate, încă inedite, 
dintre care cele care se referă la Primul Principiu, la creaţie şi la suflet ar 
interesa în mod direct istoria filozofiei. Editarea recentă a lui De luce ne îngă- 
duie, cel puţin, să vedem cum speculaţiile inspirate de optică se întîlnesc nu 
numai cu teologia, dar şi cu viaţa spirituală. Într-adevăr, această operă, care 
at putea fi tot atît de bine cercetată după cea a Sfintului Bonaventura şi a lui 
Matei din Aquasparta, este esențialmente religioasă, așa curm o atată, de altfel, 
tema biblică, luată din Joan (8, 12), cu cate începe: Ego sum lux mundi, qui 
sequitur me non ambulat in tenebris, sed habebit lumen vitae. Ca şi pentru 
Roger Bacon, Scriptura este pentru Bartolomeu din Bologna sumumul ori- 
cărui adevăr. Cum să ne mai mirăm atunci că adevărul opticii se găseşte ca 
şi implicat în textul sfint şi că, prin urmare, ştiinţa se integrează spuatan în 
teologie? Din toate metaforele cu care Dumnezeu s-a numit pe sine, nici una 
nu îndeamnă mai mult la reflecţie şi nu întăreşte mai mult gîndirea decît cea 
a luminii care, vizibilă în sine, este şi sprijinul, şi virtutea actualizatoare a 
acelei lumini firave cu care natura ne-a înzestrat ochii. Autorii tratatelor de 
optică fac distincţie între lux, adică natura luminii considerate în sursa ei; 
rază (radius), care este similitudinea produsă diametral în mediu de către sur- 
sa luminoasă; lumen, sau lumina răspîndită sferic în mediu de către razele 


24 Despre curgerea fiinţei (îb. dat.). 

25 Despre lumină (15. lat.). 

2% Eu sint Lumina lumii. Cel care Îmi urmează Mie nu va umbla în întuneric, ci va 
avea lumina vieţii (Biblia sau Sfinta Scriptură, Editura Institutului Biblic..., Bucureşti, 
1975). 


DE LA GUILELMUS DIN AUVERGNE LA HENRIC DIN GAND 395 


luminoase; splendor, adică strălucirea obiectelor lucioase pe care lumina le 
face sclipitoare. Atribuindu-şi titlul de lux, şi nu pe cel de rază, de lumină 
răspîndită sau de sclipire, Dumnezeu ne previne deci că este însuşi izvorul 
luminător al tuturor creaturilor intelectuale din lume, şi nu una din acele lu- 
mini născute, dependentă şi trecătoare, care-şi datorează ființa luminării pro- 
duse de el. Oricit de ingenioase, argumentele propuse de tratatul De luce pen- 
tru această teorie ţin nu atit de speculaţia filozofică propriu-zisă, cît de acea 
teologie simbolică despre care Sfintul Toma spunea că nu este demonstrativă. 
Optica înregistrează şapte moduri de participare a corpurilor la lumină, iar 
Bartolomeu face să le corespundă şapte moduri de participate a intelectelor 
îngereşti şi omeneşti la lumina divină; diferitelor condiţii materiale impuse 
de ştiinţă pentru ca un corp să primească lumina el le găseşte tot atitea cores- 
pondente în condiţiile spirituale necesare pentru ca intelectul nostra să poată 
ptimi iluminarea divină, în viaţa aceasta şi în cea de dincolo. Spiritualitatea 
franciscană şi metodele de exegeză simbolică ale Sfintului Bonaventura do- 
mină această opetă, în care ştiinţa şi filozofia se contopesc într-o teologie 
îndreptată, la rîndul ci, spre viaţa spirituală. Lui Bartolomeu din Bologna i 
s-a atribuit uneori Summa filozofică zisă a lui Pseudo-Grosseteste, despre care 
vom vorbi mai tirziu. Singurul motiv pentru care s-ar putea face o asemenea 
atribuire este că autorul Summei face trimitere la un tratat De uce care i-ar 
aparţine tot lui; dar nimic nu dovedeşte că ar fi vorba despre De luce al lui 
Bartolomeu din Bologna şi se poate totuşi observa, fără a face din aceasta un 
argument hotăritor, că stilul şi spiritul celor două lucrări sînt profund diferite. 

O dată cu instalarea în Univessităţile din Paris şi Oxford a Ordinelor de 
călugări cergetori, aproape toate marile nume ale filozofiei şi teologiei sînt, 
la Paris, cele ale dominicanilor sau franciscanilor, iar, la Oxford, mai ales ale 
franciscanilor. Pînă la această dată, pe lista teologilor mireni din Paris nu 
puţine sînt numele cunoscute: Petrus din Poitiers, Simon din Tournai, Raoul 
Ardent, Etienne Langton, Nicolaus din Amiens, Prevostin, Philippe Cancela- 
rul, Guileimus din Auxerre, Guilelmus din Auvergne şi, dacă vrem, Magistrul 
Adam. După aceştia din urmă, puţine nume de profesori laici ne mai rețin 
atenţia, fie dintr-o nedreptate a istoriei, fie din cauză că operele lor au fost 
cu adevărat lipsite de importanţă. 

Marea exceplie este Henric din Gand (ţ 1293), magistru în arte, apoi ma- 
gistru în teologie la Universitatea din Paris, unde predă din 1276 pină în 1292. 
A fost un profesor ascultat, cu o autoritate, din cit se pare, foarte solidă în 
ultimul sfert de veac şi unul dintre sfetnicii lui Etienne Tempier cu prilejul 
condamnării avetroismului, în 1277. Opera lui a fost multă vreme şi pe ne- 
drept neglijată, în parte pentru că nu a avut continuatori, în parte — iar acest 
motiv este legat de primul — pentru că nici un ordin călugăresc nu era inte- 
tesat să-i păstreze faima. A fost totuşi o vreme în care se pare că soarta a 
părut că vrea să-l despăgubească, În secolul al XVI-lea, Ordinul Serviţilor a 
siraţit nevoia irezistibilă de a-şi avea propriul Doctor oficial, aşa cum doarri- 
nicanii şi franciscanii şi-l aveau fiecare pe al lor. Cum Henric din Gand nu 

aparținea nimănui, au făcut din el un servit şi i-au adoptat doctrina, fapt care 
i-a obligat să-i publice, măcar, operele şi să le comenteze. Nici un ordin nu 
şi-l mai revendică azi, dar lucrări excelente de istorie au început să-i dea locul 
pe care, prin Quodlibeta şi Summa theologica, îl merită printre marile nume 
ale sfirşitului de veac al XIII-lea. 

Calea cea mai sigură de a nu ne rătăci cînd îl abordăm pe Henric din 
Gand (sau pe Duns Scottus) este să ne amintim schema metafizicii lui Avi- 
cenna, ca ştiinţă a fiinţei ca fiinţă. Fiinţa este prima care se oferă înţelegerii 
umane; nu poate fi deci definită, dar fiecare ştie ce înseamnă expresia: ceca 
ve este. În gîndire, aceasta e însoţită de alţi doi termeni: lucrul (res) şi nece- 
sarul (necesse). Prin „lucru“, înţelegem tot fiinţa, în măsura în care fiinţa este 
„ceea ce este“, sau esenţa. Prin necesar, înţelegem ceea ce este cu necesitate 
ceea ce este. De unde şi prima diviziune a fiinţei, care o deosebeşte în „ne- 
cesar“ şi „posibil“. Cercetind relaţiile din acest cuplu, observăm imediat că 
posibilul nu se înțelege decit prin necesar: nu ne rămîne atunci de gîndit decit 
cum, printr-o serie de acte ele însele necesare, sînt emanate ierarhic fiinţele 
posibile din cea necesară, care este Cea Dintii. Henric din Gand porneşte şi 
el se pare de la noţiunea de fiinţă, dar, vrând să evite necesitarismul grecesc 
din care se inspiră Avicenna, înclină de la început ontologia filozofului arab 
într-un sens creştin. În loc să împartă fiinţa în necesază şi posibilă, el o împarte, 
ptin analogie (ca să nu-l confunde pe Dumnezeu cu fiinţele finite), în „ceva 
care este fiinţa însăşi“ şi „ceea ce e ceva căruia a fi i se potriveşte, sau i s-ar 
putea potrivi în mod firesc“. Prima este fiinţa increată, a doua cuprinde orice 
lucru creat, iar metafizica se va construi pornind de la aceste două noţiuni. 

O filozofie care porneşte de la un Dumnezeu conceput ca aliguod quod 
est ipsum esse?? nu are nevoie să întemeieze dovezile existenţei lui pe sen- 
sibile. Cum va face mai tirziu Duns Scottus, Henric din Gand precizează că 
putem, dacă vrem, să-l demonstrăm pe Dumnezeu porpind de la sensibile 
(amindoi îşi amintesc de Sfintul Pavel, Romani 1, 20), dar că izbutim mai 
uşor şi mai bine pornind de la ideea de fiinţă, căci astfel este de ajuns să 
constatăm cum, prin unul din cele două aspecte primare ale ei, fiinţa se înfă- 
țişează precum ceva în care esența e identică cu existența. Fiinţa care nu e 
decit fiinţă, dar care este toată fiinţa, se poate numi fie Bine, fie Adevăr, dar 
nu e toate acestea decît pentru că este acel ceva a cărui esenţă e astfel, încât 
este în mod firesc. 

Fiinţa care e „ceva căruia a fi i se potriveşte sau i s-ar putea potrivi, în 
mod firesc“ cuprinde tot ce intră sau poate să intre în categorii. Ea se deo- 
sebeşte deci nemijlocit de fiinţa divină. Trebuie să observăm cu cîtă grijă se 
fereşte aici Henric din Gand de teoria univocităţii fiinţei, sugerată de Avi- 
cenna şi acceptată de Duns Scottus. Termenul esse se poate aplica fie uneia, 
fie celeilalte, dar nu putem să-l gîndim ca semnificîndu-le, în acelaşi timp, 


77 ceea ce este însăşi fiinţa (1. laz:). 

pe amîndouă;, el nu poate să o semnifice decît fie pe una, fie pe cealaltă. 
Henric nu-i admite lui Avicenna decît, cel mult, că noţiunea (intellectus) de 
fiinţă este anterioară celei de Dumnezeu sau de creatură, căci pe amindovă 
le concepem doar ca fiinţe, dar nu că este o noţiune deopotrivă comună şi 
anterioară ambelor. Henric îl trădează pe Avicenna mai repede decît o va face 
Duns Scottus. 

Este şi ceea ce Duns Scottus nu-i va ierta, căci, neadmiţind la începutul 
cercetării sale noţiunea de fiinţă univocă pentru Dumnezeu şi creaturi, Henric 
din Gand este silit, ca să nu pornească de la un termen echivoc, să propună 
întiietatea noţiunii de fiinţă în sine şi, prin urmare, să facă din ca atit primum 
cognitum?, cît şi ratio cognoscendi? a tuturor celorlalte penin: capacitatea 
umană de înţelegere. Duns Scottus va critica ferm această teză în Opus ox0- 
niense tocmai pentru că era singura altemativă posibilă faţă de a sa care să 
cvite pornind de la Avicenna necesitarismul avicennian. 

Ca să asigure ruptura dorită dintre fiinţa în sine şi fiinţele posibile, filo- 
zoful creştin are la dispoziţie noțiunea de creaţiune, dar, dacă o abordează 
pornind de la noţiunea de fiinţă, întilneşte mai întîi, între creator şi creaturi, 
Ideile divine. Fiind Ideile lui Dumnezeu, ele nu pot fi concepute ca înzestrate 
cu subzistență proprie: ele nu au deci o altă fiinţă reală decît fiinţa lui Dum- 
nezeu. Dat fiind însă că Ideea reprezintă o creatură posibilă, e nevoie ca ea 
să fie, ca obiect al cunoaşterii, distinctă de Dumnezeu. Vom spune deci că 
Dumnezeu îşi cunoaşte mai întîi propria esenţă în ea însăşi; apoi că, în actul 
prin care o cunoaşte, el cunoaşte toate creaturile creabile, potrivit ființei pe 
care o au în el; în sfirşit, că Dumnezeu cunoaşte fiinţa pe care o are creatura 
creabilă în ca însăşi, în măsura în care această fiinţă este diferită de fiinţa lui 
Dumnezeu. Această fiinţă proprie creaturii este esenţa ei, cu conţinutul pro- 
priu care o defineşte, iar esenţa creaturii, înţeleasă ca imitație posibilă a een- 
şei divind, este o Idee. Esenţa Ideii luată ca atare are o fiinţă proprie, care nu 
se adaugă la fiinţa lui Dumnezeu, dat care se deosebeşte de ea ca obiect de 
cunoaştere; este fiinţa esenjei ca esenţă, esse essentiae. Teorie celebră îm- 
potriva căreia va argumenta Duns Scottus, însă fără s-o evite nici el în între- 
gime. Pe de o parte, cei doi teologi vor să ocolească obstacolul eriugenian al 
creării Ideilor divine, teză condamnată şi răscondamnată, care avea să-şi mai 
găsească apărători chiar şi în secolul al XIV-lea, dar pe care nu vor nici unul 
s-o accepte; pe de altă parte, identificînd fiinţa cu esenţa, ei nu pot să evite 
dublarea oricărei disocieri în ordinea esenței cu o disociere în ordinea fiinţei. 
Henric din Gand răspunde acestei cerințe atribuind Ideii un esse essentiae, 
cate ajunge astfel, aşa cum o spune chiar cl, un ideat (ideazum). Duns Scottus 
va refuza această soluție, atribuind în schimb Ideii divine un esse intelligibi- 
le%, sprijinit şi raportat la cei al înțelegerii divine, simplu esse diminutum?!, 


20 primul lucru cunoscut (lb. laţ:). 
2 temeiul cunoaşterii (îb. lat.). 

3% fiinţa inteligibilă (Ip. dac). 

% fiinţa micşorată (lb. laz:). 

cu siguranță, care îi va chinui pe comentatorii şcolii scottiste şi pe care unii 
dintre aceştia, ca Guilelmus din Alnwick, îl vor arunca hotărît peste bord, 
neştiind cum să-l deosebească de esse essentiae al lui Henric din Gand. Avem 
de-a face aici cu fantome ale concepţiei dionisiene despre Idei înţelese ca 
teofanii; nu e de mirare că le vedem bintuind toate platonismele, în care stau, 
cu drepturi depline, ca acasă. 

Ideile îl interesează pe teolog în primul rînd ca „raporturi de imitabilitate 
în esenţa divină“; pentru filozof, ele sînt mai ales „esenţele lucrurilor în cu- 
noaşterea divină“. Avicenna a vorbit foarte bine despre ele în Metafizica sa, 
dar Hentic nu poate accepta felul în care explică Avicenna trecerea la exis- 
tență a posibilelor cuprinse în înţelegerea divină. Filozoful arab socoteşte că 
voinţa lui Dumnezeu nu poate să nu încuviinţeze seriile de inteligibile care 
emană din intelectul iui. Pentru Henric din Gand, voinţa lui Dumnezeu cou 
simte liber să dăruiască existenţă anumitor posibile, iar această consimţire 
este ceea ce se numeşte creaţiune. Mergînd mai departe, el socoteşte că, de 
vreme ce existenjele depind în primul rînd de voinţa lui Dumnezeu, înţele- 
gerea divină nu le cunoaşte decit prin mijlocirea acestui act al voinţei divine. 
Henric din Gand anticipează aici concluziile lui Duns Scottus, şi s-ar putea 
eventual vorbi în acest sens de un oarecare voluntarism, dar cu condiţia să 
nu se uite că actul creator nu se deosebeşte de fiinţa divină însăşi decit în 
gîndirea noastră; numai în creatură are creaţia o realitate distinctă, şi anume 
ca relaţie între efectul finit şi cauza divină de care depinde. Oricum ne-ara 
imagina actul creator, atita timp cât esenţa însăşi a creabilului nu se oferă 
înţelegerii divine decit prin intermediul voinţei divine care-i încuviinţează 
existența, nu putem să admitem că existenţa se deosebeşte în mod real de 
esenţă. Este o chestiune asupra căreia Henric din Gand a dus o lungă şi rigu- 
roasă polemică împotriva lui /Egidius din Roma; iar Duns Scottus, care i s-a 
opus de atitea ori, atit în filozofie, cît şi în teologie, va respinge, la rîndul 
lui, deosebirea reală dintre esenţă şi existenţă ca lipsită de orice înţeles. Ceea 
ce deosebeşte creatura de creator este faptul că Dumnezeu nu poate fi des- 
părţit de existenja lui, în timp ce existenţa actuală a creaturii depinde de libera 
voinţă a lui Dumnezeu. Fiinţele finite sînt esențe existente şi, de asemenea, 
individuale. Fiecare formă creată este creată într-un subiect (suppositum), a 
cărui unitate proprie e de ajuns ca să-l deosebească de toate celelalte. Actua- 
lizînd-o, creaţiunea presupune fiecare fiinţă ca identică cu sine şi diferită de 
celelalte; la această identitate pozitivă a fiinţei cu ea însăşi se referă Henric 
din Gand cînd spune că individuaţia se defineşte printr-o dublă negaţie: cea 
care neagă orice diferenţă a unei ființe faţă de ea însăşi şi cea care neagă 
orice identitate a acestei fiinţe cu o alta decît ea. 

Între creaturi, omul se defineşte ca unire a unui trup cu un suflet rațional. 
Trupul se constituie ca atare prin propria lui formă; sufletul raţional nu in- 
formează deci în mod nemijlocit trupul; el nu este, la drept vorbind, actul 
acestui trup, forma corporeitatis32, există deci în om două forme substanţiale, 


2 forma corpului (1. lat). 

cea a trupului ca atate şi cea a compusului uman. Ridicat astfel deasupra 
trupului, sufletul rămîne deschis influenţetor inteligibile. Acceptind distincţia, 
de acum clasică, între intelectul posibil şi intelectul agent, Henric explică abs- 
tracţia într-un mod foarte asemănător, la început, cu cel a! Sfintului Toma 
d" Aquino; dar adaugă de îndată că aceasta nu e totalitatea cunoaşterii noastre, 
Abstracţia ne face, de bună seamă, să înţelegem ceea ce este lucrul, şi, de 
vreme ce-l înțelegem aşa cum este el, cunoştinţa pe care o obţinem are ca 
obiect adevărul, dar nu ne face să ajungem la esenţa inteligibilă a lucrului, 
Ca să izbutim, nu e de ajuns să abstragem din sensibil noţiunea inteligibilă 
a obiectului, mai trebuie să-i şi definim esenja printr-o judecată sigură. Aceas- 
ta nu se poate face decît ptintt-o reflenţie care să pornească, spre deosebire 
de sensibilul concret, de la noţiunea primă de fiinţă, şi care să continue sub 
acţiunea reglatoare a luminii divine. Identificîndu-l, ca şi alţii ca el, pe Dum- 
nezeul luminator al lui Augustin cu Inteligența agentă a lui Avicenna, dar, 
din cât se pare, limitîndu-i şi el funcţia la o acţiune reglatoare, Henric din 
Gand aşază astfel instabilitatea firească a judecăților omeneşti sub cettitudi- 
nea Ideilor divine. 

Doctrina lui Hentic este o mărturie interesantă a afinităţii naturale, pe care 
am constatat-o deja, dintre platonismul lui Avicenna şi ce! al Sfîntului Au- 
gustin. Nu am putea spune că doctrina s-a născut chiar din îmbinarea lor; ca 
nu provine decît din gîndirea lui Henric însuşi, dar această gîndire s-a întors 
firesc spre ei ca să-şi caute o metodă şi cîteva din principiile de care avea 
nevoie. În timpul vieţii, Henric din Gand s-a bucurat de o mare autoritate. 
Era profesor de teologie la Univessitatea din Paris în acel memorabil an 1277, 
martor al condamnării averroismului şi a unor teze tomiste; am putea deci să 
presupunem, dacă nu am şti-o chiar de ia el, că Henric a fost de faţă la 
consfătuirile teologice care au precedat acest act, în care are şi el partea lui 
de răspundere. Dat fiind spiritul general al doctrinei lui, se înţelege că l-a 
neliniştit nu numai averroismul, dar chiar şi tomismul. Venit dinte-o cu totul 
altă direcţie doctrinală, el nu a putut înţelege sensul profund al reformei to- 
miste şi, ca atare, nu a văzut în ca decit o primejdioasă pătrundere în teologie 
a filozofiei păgînilor şi necredincioşilor. Cu toate acestea, nimic nu pate să-i 
fi zdruncinat încrederea în armonia intimă dintre Revelaţia creştină şi raţiunea 
filozofică orientată cu înţelepciune. EI face parte din cei care au contraatacat 
pentru că aşa se credea atunci necesar şi care puteau nădăjdui că au izbutit. 
Opera lui Duns Scottus, care se va clădi cu ajutorul unei tehnici filozofice 
foarte asemănătoare, se va deosebi totuşi în multe privințe, în primul rind, 
desigur, datorită geniului personal al autorului ei, dar fără îndoială că, într-o 
bună măsură, şi din cauza rupturii produse între cele două generaţii de con- 
damnarea din 1277. Henric din Gand şi colegii lui nu voiau să condamne 
decit o anumită filozofie; poziţia docttinală a multora dintre cei care vor veni 
după ei se va înfăţişa drept condamnare a filozofiei pur şi simplu. În gîndirea 
lui Stienne Tempier şi a profesorilor care l-au asistat exista, de altfel, ceva 
din această atitudine. Am observat deja că o anume neîncredere faţă de filo- 

zofie nu a încetat niciodată să domnească în rîndurile teologilor, dar nici Avi- 
cenna şi nici Averroes nu-i convinseseră atit de tare de neputinţa funciară a 
raţiunii naturale de a construi o metafizică în stare să răspundă spontan ce- 
finţelor credinţei creştine; tocmai de acest lucru s-au arătat convinşi mulţi 
dintre urmaşii lor. 

După Henric din Gand, nu mai găsim în secolul al XIII-lea nici o sinteză 
doctrinală comparabilă în amploare cu a lui şi care să fie opera unui teolog laic; 
trebuie însă să menţionăm cel puţin ansamblul de Quaestiones quodliberales 
ale lui Godefridus din Fontaines (+ 1303), de o excelentă calitate filozofică. 
Autorul a fost un adversar al lui Henric din Gand şi, în chestiuni importante, 
un spirit de orientare asemănătoare cu a Sfintului Toma d" Aquino, dat capabil 
să ia hotăriri personale. Astfel, Godefridus nu acceptă deosebirea reală dintre 
esenţă şi existenţă şi, ca atare, nici îmbinarea lor reală. Ctitica lui îl atinge 
direct pe Toma d'Aquino, fiind îndreptată împotriva principiului, de nenu- 
mmărate ori afirmat de Sfintul Toma, că esse este actul fonnei. Pe de altă parte, 
el interpretează desigur distincția tomistă aşa cum vom vedea că o va face 
/Egidius din Roma. Pentru el, a spune că există o deosebire reală înseamnă 
a spune că există deosebire între două lucruri: or, remarcă el, esse nu poate 
fi înțeles ca lucru, pentru simplul motiv că nu poate exista separat: in rerum 
natura extra intellectum non est aliquid quod sit esse solum, ita scilicet quod 
ratio sua in essendo sit solum ratio essendi, sine appositione alicuius, parti- 
cularis rationis essendi33. Godefridus adaugă că, de vreme ce fiinţa include 
în mod universal tot ceea ce este, a o afirma ca realizată în stare pură ar 
însemna o întoarcere la doctrina lui Parmenide, astfel încît tot ceea ce este 
ar fi în mod real unul: ez sic in rerum natura omnia essent aliquid unum 
secundum rem, quod falsum est4. În noetică, Godefridus aderă la o concepție 
a abstractizării intelectuale asemănătoare ca aspect cu cea a Sfintului Toma 
şi opusă teoriei augustiniene a iluminării, dar accentuează puternic caracterul 
pasiv al intelectului în cunoaştere, deoarece concepe, Oarecum în manieră avi- 
cenniană, esenţa inteligibilă a lucrului cunoscut ca destul de reală pentru a fi 
sesizabilă ca atare de către intelect. Godefridu: susţine, prin urmare, că inte- 
lectul nu produce inteligibilitate şi universalitate nici în lucruri şi nici în fan- 
tasmă, ci că intelectul agent aşază fantasma într-o asemenea lumină încît 
quidditatea sau esenţa obiectului apare de la sine şi poate acţiona asupta in- 
de cea a voinţei. Godefridus justifică această teorie cu o axiomă preluată de 
la Aristotel: este cu neputinţă ca unul şi acelaşi lucru, înțeles în sine şi ne- 
mijlocit, să se pună nemijlocit în mişcare pe el însuşi. Deci nu poate exista 

% în natura lucrurilor, în afara intelectului, nu există altceva care poate să fie numai 
fiinţă, astfel că raţiunea sa poate să fie în ființă numai rațiunea de a fi, fără adăugarea 
unui alt lucru, a raţiunii particulare de a fi (IP. lar.). 

A bg în natura lucrurilor toate ar fi în mod real un singur lucru, ceea ce este fals 
(Ub. dat). 

spontaneitate absolută a voinţei, cate e întotdeauna mişcată de obiectul ei în 
ce priveşte determinarea actului său, iar, în exercitarea acestui act, ea nu se 
mişcă pe sine decit cu mijlocirea mişcării de deliberare a taţiunii. De alfel, 
Godefridus merge pină la a face din motricitatea obiectului o cauză eficientă: 
obiectum effective movet voluntatem?5. Rămâne de văzul ce facem cu liberul 
arbitru. Godefridus crede că va reuși amintind că obiectul prim al voinţei este 
binele nedeterminat. Cum nici un obiect particular nu este binele absolut, ra- 
țiunea nu este niciodată riguros determinată în judecata pe care o îndreaptă 
asupra lui, iar această nedeterminare funciară a raţiunii în raport cu obiectul 
ultim al voinţei asigură nedeterminarea radicală a actelor ei. Ne aflăm deci 
aici la opusul spontaneităţii radicale a voinţei, pe care o va susține Duns Scot- 
tus. Godefridus din Fontaines fiind, de altfel, unul din adversarii lui de primă 
mărime, 

Poate că n-ar fi imposibil să se arate cum, prin ce alterări ale tomistmului, 
la început abia perceptibile, a ajuns Godefridus să susţină teze pe cate nu le 
întilnim ca atare la Sfintul Toma d'Aquino. Oricum, cele două doctrine nu 
sînt identice, fapt care explică de ce, în primele decenii ale veacului al XIV-lea, 
un anumit număr de ginditori, dintre care unii i-au fost elevi, s-au angajat în 
teze care le amintesc la început pe cele ale tomismului, dar care de fapt con- 
tinuă doctrina destul de diferită a lui Godefridus. 

Cercetări recente (E. Hocedez) au adus cîteva lămuriri asupra operei unui 
alt laic, Petrus din Auvergne, care a predat teologia la Paris pe la 1296 şi a 
murit episcop de Clermant în 1302. Autor de Sophismata, de numeroase Co- 
mentarii la operele lui Aristotel şi de Quaestiones quodlibetales, se consideră 
că s-a menţinut suficient de aproape de tomism, cel puţin în comentarii, încât 
să i se încredinţeze încheierea comentariului neterminat al Sfintului Toma la 
De coelo et mundo, dar şi că s-a îndepărtat de el în mai multe probleme îi în 
Quaestiones quodlibetales. Nu este imposibil ca, atunci cînd opera i se va 
cunoaște mai bine, locul lui Petrus din Auvergne în istoria filozofiei să creas- 
că în însemnătate. 

Sfârşitul de secol al XII-lea îşi găsise în Ioan din Salisbury martorul de- 
taşat şi puţin maliţios al divergenţelor sale doctrinale. Sfirşitul de secol al 
XIII-lea şi l-a găsit pe a! lui în persoana lui Henri Bate, născut la Malines în 
1246 și mort în 1317. Poet, muzician şi chiar amatot de dans, vesel și deschis, 
Henri s-a lăsat totuşi cucerit de studii şi nu există ramură a cunoașterii pe 
care să nu o fi cultivat. Ca şi Ioan din Salisbury, Bate a trăit mai ales în 
preajma prinților, cărora le-a fost secretat, iar acest lucru i-a pertnis să-şi sa- 
tisfacă gusturile de filozof şi învăţat ca om monden, nesupus şcolilor sau fac- 
ţiunilor, care ajungeau, în mod firesc, la conflict. Îl cunoaştem astăzi mai ales 
prin Oglinda lucrurilor divine şi a cîtorva lucruri naturale (Speculum divi- 
norum et quorumdam naturalium), din care primele două păsţi, singurele edi- 
tate deocatndată, cer negreşit şi publicarea celorialte douăzeci şi una. 


3% obiectul în mod efectiv impulsionează voința (18. lat.). 

Scrisă la cererea lui Vitus din Hainaut, episcop de Utrecht, această comm- 
pilaţie nu pare să fic expunerea unci gîndiri sistematice şi nici măcar perso- 
nale. Bate insuşi anunţă în prefaţă că va veni adesea cu opinii contradictorii, 
dar, dat fiind că acestea vor fi însaţite de argumentele lor, cititorul va avea 
posibilitatea să aleagă. Materia lucrării este variată, şi digresiunile, anunţate 
de altfel, nu lipsesc. Avem de-a face însă cu o lucrare construită atent, care 
se deschide cu problema senzajiei, discută pe rînd problemele referitoare la 
intelectul posibil, intelectul agent şi materie (Quarta pars quae totaliter est 
digressio%6), studiază apoi raportul dintre intelect şi trup, pluralitatea intelec- 
telor, problema Ideilor, structura corpului uman, naşterea lui, operaţiunile su- 
fletului şi raportul dintre intelect şi diferitele inteligibile, veghea, somnul şi 
visele, meteorii, apariţiile fireşti sau demonice, timpul, mişcarea şi corpurile 
cereşti care o cauzează şi, în sfârşit, Primul Principiu, de care această mişcare 
depinde. Opera este scrisă într-un stil liber de orice metodă didactică, dar 
autorul dă dovadă de o erudiție ştiinţifică şi filozofică pe cît de exactă, pe 
atit de vastă. El foloseşte în special Zimaios şi Phaidon de Platon, Chalcidius, 
Proclos şi Hermes Trismegistul; Aristotel, pe care îl comentează adesea cu 
ajutorul lui loan Philoponos, Alfarabi, Avicenna, Alhacen şi Averroes. Deşi 
nu putem încă să formulăm o judecată de ansamblu asupra gîndirii lui, pare 
deja limpede că, în acordul pe care-l caută între Platon şi Aristotel, Aristotel 
este cel îndeobşte sacrificat. Astfel, Bate aderă la teoria augustiniană a sen- 
zaţiei înţelese ca acţiune a sufletului asupra lui însuşi, şi putem crede — din 
moment ce pate să admită că obiecțiile lui Aristotel împotriva ideilor nu 
contrazic cu adevărat gindirea autentică a lui Platon — că, atunci cînd va fi 
publicată în întregime, opera lui se va înfăţişa ca o sinteză în spirit mai curînd 
platonian, dar hrănită cu toată ştiinţa aristotelică, arabă şi ebraică cunoscută 
în vremea lui. 

II. — DE LA ALEXANDER DIN HALES 
LA RAYMUNDUS LULLUS 


Primul profesor franciscan al Universităţii din Paris a fost Alexander din 
Hales. S-a născut la Hales, în apropiere de Gloucester, pe la 1170-1180, şi, 
în 1231, cînd a intrat, tirziu, în Ordinul fraţilor minori, era deja profesor de 
teologie la Universitatea din Paris. Una dintre catedrele de teologie ale Uni- 
versităţii a ajuns ipso facto franciscană. De fapt, Alexander i-a cedat-o în- 

cepînd din 1238 elevului său, loannes din La Rochelle, şi a murit la 15 august 
1245. Numele îi rămîne legat de o monumentală Summa theologica, în legă- 
tură cu care Roger Bacon spunea deja, în Opus minus, că Fraţii minori „i-au 
atribuit această mare Summa, mai grea decît un cal şi care nu a fost făcută 
de el, ci de alţii”. Istoricii din vremea noastră îi dau parţial dreptate lui Roger 
Bacon. Summa zisă a lui Alexander din Hales este în maze parte o compilaţie. 
Ba exista deja pe la 1250, de vreme ce Sfîntul Bonaventura o citează în Pream- 
bulul părţii a dova din Comentariul la Sentinţe, dat nu ştim cum era alcătuită 
pe atunci. Aşa cum o cunoaştem, ea cuprinde fragmente preluate din Ioannes 
din La Rochelle, Sfintul Bonaventura, Guiielmus din Meliton ete. Este deci 
foarte greu să ne sptijinim pe un asemenea text ca să cunoaştem gîndirea lui 
Alexander, iat imaginea cea mai exactă ne-am face-o, poate, prin intermediul 
doctrinei Sfîntului Bonaventura, de vreme ce acesta spune limpede că a urmat 
întru totul opiniile părintelui şi profesorului său. De alifei, lucrul poate fi ve- 
rificat în cîteva privințe. Dacă începutul Summei îi aparţine lui Alexander sau 
îi reproduce, din cât se pare, învăţătura, în cadrul ci magistrul stabileşte prin- 
cipii pe care discipolul nu mai trebuia decît să le dezvolte. Din cîte putem 
aprecia, Alexander se inspira în teologie din gîndirea lui Augustin, sub forma 
pe care o luase aceasta la victorini, dar trebuia să-i folosească principiile pen- 
tru rezolvarea unor probleme care se iviseză o dată cu descoperirea lui Aris- 
totel. Deşi amănuntele gîndirii lui ne scapă, putem totuşi să admitem, fără 
teama de a ne înşela prea tare, că Alexander a dat primul impuls grupului de 
teologi franciscani, a cător operă avea să reprezinte asimilarea noii cunoaşteri 
filozofice cu ajutorul principiilor stabilite de Sfîntul Augustin. 

Succesorul nemijlocit al lui Alexander la catedra franciscană de teologie 
a Universităţii din Paris, loannes din La Rochelle, nu a predat aici decit puţină 
vreme, fiindcă a murit la 8 februarie 1245, cu cîteva luni înaintea lui Ale- 
xander, În afară de mai multe lucrări de teologie (Summa de virtutibus, Sum- 
ma de vitiis, Summa de articulis fidei), el ne-a lăsat o Summa de anima, în 
care se arată însufleţit de un simţ filozofic foarte dezvoltat. De altfel, chiar 
el face aluzie, într-o predică, la ostilitatea celor care se căzneau pe atunci să 
înăbuşe studiile filozofice şi o pune fără ocolişuri pe seama influenţei Satanei, 
cate nu vrea ca nişte creştini să aibă o minte cultivată. Ca şi Avicenna, 
Ioannes din La Rochelle concepe sufletul raţional ca o substanţă simplă, ca- 
pabilă să dea viaţă trupului şi să săvirşească în el nenumărate operaţiuni. Spre 
deosebire de Guilelmus din Auvergne, care subliniase apăsat identitatea de 
esenţă dintre suflet şi facultăţile lui, Joannes din la Rochelle introduce o dis- 
tincţie specifică între facultăţi. Ca să le recunoaştem, e de ajuns să pornim 
de la distingerea obiectelor acestor facultăţi, urcînd la cea a operaţiilor, şi de 
aici la deosebirea dintre ele. Clasificarea facultăţilor la Ioannes din La Ro- 
chelle o urmează aproximativ pe cea din apocriful augustinian De spiritu et 
anima şi aşază în virf, deasupra intelectului care cunoaşte inteligibilele create 
(îngeri, suflete), inteligența (inzelligentia), care cunoaşte adevărul şi binele 
neschimbător, adică Dumnezeu. Obţinem astfel următoarea serie ascendentă 

de facultăţi: simţul percepe corpurile; imaginaţia, similitudinile corputilor;, ra- 
țiunea, natura corpurilor; intelectul, spiritele create; iar inteligenţa, Spiritul 
necreat, 

Senzaţiile rezultă din acţiunea pe care o exercită corpurile asupra organe- 
lor, datorită mediilor fizice, care sînt diafanul pentru vedere, aerul pentru auz, 
vaporii emanaţi de obiecte pentru miros, saliva pentru gust, carnea pentru 
pipăit. Datele acestor simţuri particulare sint centralizate de „simţul comun“, 
descris aici ca însărcinat să ie păstreze şi să le combine ca să alcătuiască 
„sensibilele comune“ (comune, adică, mai multor simţuri), cum sînt mărimea, 
mişcarea, repaosul, numărul şi aşa mai departe. Simţul comun, pe care Avi- 
cenna îl numeşte sensus formalis, este un simţ lăuntric. Pentru scoaterea no- 
ţiunilor abstracte din aceste imagini particulare, e nevoie de intervenţia 
facultăţii intelectuale (virtus intellectiva), care nu e legată de nici un organ 
anume, ci e prezentă în întregime în tot trupul: est in toto corpore tota. Abs- 
tragerea nu constă în separarea reală a elementelor constitutive ale obiectului, 
ci în cercetarea lor separată, printr-o apreciere (aestimatio) care le deosebeşte 
unele de celelalte, grupînd asemănările şi înlăturînd diferenţele, dar fără să 
le degajeze cu totul din sensibil: „Dimpotrivă, facultatea intelectivă percepe 
forma corporală, o curăţă de mişcare, de toate circumstanţele materiei şi chiar 
de singularitatea ei şi o percepe astfel ca atare, goală, simplă şi universală. 
Într-adevăr, dacă raţiunile intelectului n-ar curăța-o astfel, ea ar putea fi cu- 
noscută ca formă comună predicabilă despre toţi indivizii. În ordinea de abs- 
tragere a formei corpului, trebuie deci să distingem următoarele trepte: mai 
înfi, în simţ; în al doilea rînd, în imaginaţie; în al treilea rînd, în apreciere 
(aestimatio); în al patrulea rînd, în intelect.“ 

În ciuda influenţei lucrării De spiritu et anima şi cu toate trăsăturile avi- 
cenniene, această psihologie reprezintă destul de bine ceea ce se va reţine 
mai tirziu în mod obişnuit din doctrina lui Aristotel; dar Ioannes din La Ro- 
chelle a vrut, pe deasupra, să împace teoria greco-arabă a intelectului agent 
cu teoria augustiniană a iluminării divine, Într-adevăr, el admite în intelectul 
însuşi distincţia aristotelică dintre intelectul posibil în potenţialitate faţă de 
inteligibile asemenea tăbliţei pe care nu e scris încă nimic, şi intelectul agent, 
cate se află în sufletul nostru ca lumina inteligibilă a lui Dumnezeu însuşi şi 
mereu în act. Aristotelismul cîştigă deci aici o victorie hotărâtoare, fiindcă, 
asemenea lui Albert cel Mare şi Toma d' Aquino şi spre deosebite de Guilel- 
mus din Auvergne, loannes din La Rochelle atribuie fiecărui suflet omenesc, 
luat individual, un intelect agent propriu, intelect care stă în suflet ca o urmă 
lăsată de Dumnezeu asupra lucrării lui. Acest intelect, spune el limpede, este 
cea mai înaltă facultate a spiritului: intellectus agens, id est vis animae su- 
prema”, şi nu avem nevoie de nimic altceva ca să cunoaştem fiinţele mate- 
riale aşezate în afara noastră, nici facultăţile sau operaţiile sufletului şi nici 
măcar principiile prime ale cunoaşterii naturale. Din acest moment, sînt deja 


9 intelectul agent, adică însuşirea supremă a spiritului (7P. taz.). 

puse, cel puţin în linii esențiale, bazele unei teorii aristotelice şi tomiste a 
cunoaşterii. Deşi Ioannes din La Rochelle pare totuşi să admită unul sau mai 
multe intelecte agente separate, nu trebuie să vedem în aceasta decît dorința 
de a găsi un sens creştineşte accesibil pentru o doctrină care, la origine, nu 
era creștină. Într-adevăr, putem să numim intelect agent separat orice sub- 
stanţă spirituală distinctă de suflet, superioară lui şi capabilă să acţioneze asu- 
pta Lui ca să-i confere neinteresat şi din afară cunoştinţe pe care el n-ar putea 
să le dobindească prin lumina naturală a propriului său intelect agent. În acest 
sens, îngerii şi Dumnezeu pot fi consideraţi ca tot atîtea Intelecte agente sepa- 
rate, îngerii ca să-l înveţe pe om ceea ce e legat de îngeri, iar Dumnezeu ca 
să-l înveţe adevărurile supranaturale, cum este Treimea, care nu-l privesc de- 
cât pe Dumnezeu. Aceste extinderi de sens nu schimbă nimic din fondul doc- 
trinci. Dacă adăugăm că Ioannes din La Rochelle respinge teoria lui Gebirol 
despre compunerea materiei şi formei în sufletul omenesc şi îngeri, fără în- 
doială că vom înclina să vedem în psihologia lui dovada clară a influenţei 
profunde exercitate de Aristotel, încă din prima jumătate a veacului al XIII-lea, 
chiar şi asupra profesorilor franciscani. Dar doctrina Sfintului Bonaventura 
va aduce curînd numeroase spirite, mai ales din cadrul Ordinului său, înapoi 
la principiile Sfintului Augustin. 

Sfintul Bonaventura (loan de Fidanza) s-a născut în 1221 la Bagnotrea, 
aproape de Viterbo, şi se pare că a intrat în Ordinul fraţilor minori în 1238. 
A venit la Paris ca să urmeze la Universitate cursurile lui Alexander din 
Hales, pe care-l va numi mai tîrziu părintele şi profesorul său, iar în 1248 a 
primit titlul de licenţiat. Din 1248 pînă în 1255, predă la Universitatea din 
Paris şi ocupă catedra care, de la Alexander din Hales, le era rezervată fran- 
ciscanilor. La această dată, tulburările provocate în învăţămînt de cearta din- 
ue profesorii Universităţii şi călugări îl fac su-şi suspende lecţiile. În ciuda 
campaniei înverşunate duse de Guilelmus de Saint-Amour ca să determine 
interzicerea ca Ordinele de călugări cerşetori să mai predea în Universitatea 
din Paris, papa întăreşte dreptul dominicanilor şi al franciscanilot de a ocupa 
catedre şi, la 23 octombrie 1256, îi desemnează nominal, pentru ocuparea lot, 
pe fraţii Toma d' Aquino, din Ordinul predicatorilor, şi Bonaventura, din Or- 
dinul minoriţilot. Cu toate acestea, Universitatea le-a amînat obţinerea gra- 
dului de doctor şi primirea în rîndurile profesorilor pînă în octombrie 1257. 
Sfintul Toma d'Aquino şi Sfintul Bonaventura şi-au primit gradul în acceaşi 
zi, însă fratele minorit fusese deja numit General al ordinului său şi avea să 
abandoneze învățămîntul pentru totdeauna. Sfintul Bonaventura a murit către 
sfîrşitul Conciliului din Lyon, la 15 iutie 1274. 

Prima condiţie care trebuie respectată, dacă vrem să-l studiem şi să-l înțe- 
legem pe Sfintul Bonaventura, este să-i privim opera în ea însăşi, şi nu să o 
considerăm, aşa cum se face uneori, o schiţă mai mult sau mai puţin izbutită 
a celei pe care o înfăptuia în aceeaşi vreme Sfintul Toma. Într-adevăr, doc- 
trina Sfintului Bonaventura se caracterizează printr-un spirit care-i este pro- 
priu şi înaintează, pe căi alese cu bună ştiinţă, spre un ţel perfect conturat. 

Acest țel este iubirea de Dumnezeu; iar căile care ne duc la ea sînt cele ale 
teologiei. Filozofia trebuie să ne ajute să ne atingem țelul: astfel, deşi va mer- 
ge pe urmele înaintaşilor şi va adera deliberat la doctrinele profesorilor şi mai 
cu seamă la cea a părintelui şi dascălului său de fericită amintire, fratele Ale- 
xander din Hales, Bonaventura nu va şovăi totuşi să preia, din doctrinele noi, 
tot ce-i va permite să le întregească pe cele vechi: non enim intendo novas 
opiniones adversare, sed communes et approbatas retexere%8. Acesta € spi- 
ritul care-i însufleţeşte atit opera capitală, Comentariul la Sentinţe, cît şi nu- 
meroasele sale tratate şi opuscule, ca Itinerarium mentis in Deum, de pildă, 
în care îşi dezvoltă doctrina. 

Sufletul omenesc e făcut să înţeleagă, într-o bună zi, binele nesfirșit care 
este Dumnezeu, ca să se odihnească şi să se bucure în el. Despre acest obiect 
suprem spre care năzuieşte, sufletul are chiar din această lume o cunoaştere 
imperfectă, dar foarte sigură, care este cea « credinței. Nici o altă cunoaştere 
nu ne dă o convingere atît de adincă şi de neclintită. Filozoful este mai puţin 
sigur de ceea ce ştie, decît credinciosul de ceea ce crede. Totuşi, izvorul spe- 
culaţiei filozofice este însăşi credinţa în adevărul revelat. Într-adevăr, acolo 
unde rațiunea e suficientă pentru determinarea asentimentului, credinţa nu-şi 
are loc; cel mai adesea însă, credinţa se întimplă să ţintească un obiect prea 
înalt ca să-l putem pricepe cu ajutorul raţiunii. Nu vom mai face aşadar act 
de credinţă prin rațiune, ci din iubire pentru acest obiect. Şi tot atunci va intra 
în joc speculaţia filozofică. Cel care crede din iubire vrea să aibă motive 
pentru credinţa lui; nimic nu-i este omului mai plăcut decit să înțeleagă ceea 
ce iubeşte; filozofia se naşte astfel dintr-o nevoie a inimii care vrea să se 
bucure mai deplin de obiectul credinţei ei. 

Ceea ce înseamnă că filozofia şi teologia, deosebite ca metodă, se conti- 
nuă şi se completează una pe cealaltă, astfel încît se dovedesc a fi două că- 
lăuze care ne duc la Dumnezeu. Toată viaţa noastră nu este decît un pelerinaj 
înspre Dumnezeu; drumul pe care-l urmăm, dacă sintem pe calea cea bună, 
este cel al iluminării; țelul ne e dat de credinţă, l-am atins deja şi-l îmbrăţişăm 
din iubire, dar cu o atingere nesigură şi cu o îmbrăţişare adesea şovăielnică, 
pentru că ne lipseşte cunoaşterea limpede pe care să întemeiem o iubire ne- 
clintită. Iubirea desăvirşită şi bucuria totală care o însoţeşte ne aşteaptă la 
capătul drumului pe care am pornit. Drumul se arată lung, poate, dar, dacă 
ne uităm mai bine, cîte bucurii vestitoare ale fericirii cereşti ne aşteaptă de-a 
lungul lui! Ce] care urmează calea iluminativă, crezînd şi străduindu-se să 
înţeleagă ceea ce crede, îl regăseşte, în fiecare act de percepere şi de cu- 
noaştete, pe Dumnezeu însuşi, ascuns înăuntrul lucrurilor. 

Doctrina Sfintului Bonaventura se declară deci lămurit şi cu precădere un 
mitinerar al sufletului către Dumnezeu“; ea ne învaţă quo modo homo per alias 


33 căci eu nu intenţionez să resping noile păreri, ci să dezvălui lucrurile [general] 
Ştiute. (de toţi] (28. daz.). 

res tendat in Deum şi de aceea toată filozofia lui echivalează cu înfăţişarea 
unui univers în care fiecare obiect ne vorbeşte despre Dumnezeu, ni-l repre- 
zintă în felul lui şi ne îndeamnă să ne întoarcem spre el. Dacă viaţa nu e 
decit un pelerinaj la Dumnezeu, lumea sensibilă este drumul care ne duce la 
el; fiinţele care-l străjuiesc sint tot atitea semne care pot să ni se pară enig- 
matice la început; dar, dacă le privim atent, credința sprijinită de rațiune va 
desluşi sub trăsături întotdeauna diferite un singur cuvînt şi merev aceeaşi 
chemare: Dumnezeu. 

Să pornim deci pe calea iluminativă. Degeaba însă ne vom aşterne la 
drum, dacă nu vom cunoaşte condiţiile în care înaintăm. Înainte de păcatul 
otiginar, omul se putea bucura în tihnă de centemplarea lui Dumnezeu; toc- 
mai de aceea îl aşezase Dumnezeu într-un rai al desfătării. O dată cu păcatul 
însă, şi din pricina lui, omul a fost lovit în spirit de neştiință, şi în trup de 
pofte. Avem deci nevoie acum de efortul stăruitor al voinţei şi de ajutorul 
harului divin, ca să ne ridicăm din nou faţa spre Dumnezeu, după ce o întorse- 
serăm spre pămînt. Ca să ajungem la înţelepciune, trebuie să dobîndim prin 
rugăciune harul care îndreaptă, dreptatea care curăţă şi ştiinţa care luminează. 
Hazul este temeiul voinţei drepte şi al raţiunii clarvăzătoare; mai întâi trebuie 
deci să ne rugăm, apoi să trăim în sfințenie, în sfirşit să fim cu băgare de 
seamă la adevărurile care se descoperă şi, contemplîndu-le, să ne ridicăm 
treptat pină la culmea pe care se dezvăluie Dumnezeu, ubi videatur Deus 
deorum in Sion40. 

Necesitatea acestei purificări nu rezultă, aşa cum s-a crezut, dintr-o con- 
fuzie a Sfîntului Bonaventura între filozofie şi mistică. Dacă înţelegerea ne 
este orbită de păcat, simpla strădanie a raţiunii naturale nu va putea să ne 
facă inteligibile universul şi lucrurile. Trebuie mai întîi să îndreptăm urmările 
păcatului şi să ne repunem mijloacele de cunoaştere într-o stare cît mai ase- 
mănătoare cu cea în care le-am primit. Abia atunci ni se deschide calea ilu- 
minativă, iar înțelesul întunecat al universului ne este din nou inteligibil. 
Dumnezeu, creator al universului, este adevărul esenţial, transcendent. Dum- 
nezeu nu este adevărat în raport cu altceva, de vreme ce este ființa totală şi 
supremă; dimpotrivă, lucrurile celelalte vor fi adevărate în raport cu el, 

Dacă este aşa, semnificaţia lucrurilor ni se va arăta, iat noi vom înţelege 
cum poate lumea să ne ducă la Dumnezeu. Adevărul lucrurilor, comparat cu 
principiul lot, constă în reprezentarea, adică imitarea adevărului prim şi abso- 
lut: in comparatione ad principium dicitur veritas: summae veritatis et primae 
repraesentatiot!. Tocmai această asemănate dintre creatură şi cteatot este cea 
care ne va permite să ne ridicăm de la lucruri la Dumnezeu. Dar nu pentru 
că asemănarea ar însemna patticiparea lucrurilor la esenţa lui Dumnezeu, căci 


% în ce fel se apropie omul de Dumnezeu prin alte lucruri (1b. dar:). 

4 unde Dumnezeul suprem se arată în Sion (/P. iar.). 

+! adevărul este afirmat prin compararea [lucrurilor] cu principiul lucrurilor: teprezen- 
tatea adevărului prim şi absolut (1, lat). 

nu există nimic comun între Dumnezeu și lucruri. Şi, probabil, nici pentru că 
această asemănare ar consta într-o imitare foarte fidelă a lui Dumnezeu, căci 
finitul nu poate nicicum să imite infinitul şi intotdeuna există între Dumnezeu 
şi lucruri mai multe deosebiri decât similitudini. Asemănarea reală care există 
între Creator şi creaturi este asemănarea exprimării. Lucrurile sînt faţă de 
Dumnezeu ceea ce sint semnele faţă de semnificaţia pe care o exprimă; ele 
alcătuiesc deci un fel de limbaj, iar universul întreg nu este decît o carte în 
care citim pretutindeni Tteimea: creatura mundi est quasi quidam liber in 
quo legitur Trinitas fabricatri42. lar dacă s-ar întreba cineva de ce a creat 
Dumnezeu lumea în acest plan, răspunsul ar fi lesne de dat: lumea nu are 
altă rațiune de a fi decit să-l exprime pe Dumnezeu, ea este o carte care n-a 
fost scrisă decit ca să fie citită de om şi să-l cheme neîncetat înapoi la iubirea 
pentru autorul ci: primum principium fecit mundum istum sensibilem ad de- 
clarandum seipsunt3. Calea iluminativă ne va ridica deci la Dumnezeu ut- 
cînd pe firul lucrurilor, care sint expresia lui Dumnezeu. 

Această înălțare este marcată de trei etape principale. Prima constă în re- 
găsirea urmelor lui Dumnezeu în lumea sensibilă; a doua constă în căutarea 
imaginii lui în sufletul nostru; a treia trece dincolo de lucrurile create şi ne 
introduce în bucuriile mistice ale cunoaşterii şi adorării lui Dumnezeu. 

A-l regăsi pe Dumnezeu prin urmele pe cate le-a lăsat în lucruri înseamnă 
„a intra pe calea lui Dumnezeu”, dar şi a regăsi, de-a lungul ei, toate dovezile 
despre existenţa lui, cate se obţine îndeobşte din cercetarea sensibilului. Ca- 
racteristic însă pentru atitudinea Sfîntului Bonaventura este faptul că nu se 
opreşte deloc la elaborarea tehnică a acestor dovezi şi ne îndeamnă să-l per- 
cepem nemijlocit pe Dumnezeu, prezent sub forma mişcării, ordinii, măsurii, 
frumuseţii şi aşezării lucrurilor; ba mai mult, el spune limpede că putem con- 
chide existenţa lui Dumnezeu porrund de la orice, astfel încit, pentru o minte 
şi o inimă purificate, fiecare obiect şi fiecare aspect al fiecărui obiect trădează 
prezenţa secretă a creatorului. De aceea, dialectica izinerarului tinde mai de- 
grabă să înmulțească unghiurile din care să-l zărim pe Dumnezeu, decit să 
ne constringă să ajungem la el pe un număr redus de cărări. În fond, este 
vorba mai ales să ne îndepărtăm vălul care ne acoperă ochii; de îndată ce-l 
aruncărm, îl vedem pe Dumnezeu pretutindeni. „Strălucirea lucrurilor ni-l dez- 
văluie, dacă nu sintem orbi; ele îl strigă pe Dumnezeu şi ne vor trezi dacă 
nu sintem surzi; în sfirşit, ar trebui să fii mut ca să nu-l slăveşti pe Dumnezeu 
în fiecare din lucrările lui, şi nebun ca să nu recunoști, din atitea semne, prin- 
cipiul absolut necesar.“ 

Dar prin aceasta nu ne aflăm încă decît pe prima treaptă a înălţării şi toate 
aceste lumini nu sînt decît umbre. Demonstrarea prin lumea sensibilă, pe care 
ne-o înfăţişează drept evidenţă orbitoare, nu i se mai pare Sfîntului Bonaven- 
tura decît un exerciţiu de iscusinţă, cînd se gîndeşte la dovezile cu mult mai 


+2 facerea lumii este ca o carte în care se dezvăluie Treimea creatoare (JP. lat.). 
“primul principiu a făcut această lume sensibilă la manifestarea lui însuşi (1b. lat.). 

importante oferite de această imagine a lui Dumnezeu care este sufletul 
nostru. Cînd privim lumea sensibilă, putem într-adevăr găsi în ea umbra lui 
Dumnezeu, pentru că toate însușirile lucrurilor au nevoie de o cauză; mai 
putem să-i punem în evidenţă urmele căutind în unitatea, adevărul şi bunăta- 
tea lucrurilor semnul cauzei lor eficiente, formale şi finale; dar, şi într-un caz, 
şi în celălalt, întoarcem parcă spatele luminii divine, urmărind în lucruri doar 
răsftingerea ei. Cînd îl căutăm pe Dumnezeu în sufletul nostru, ne întoarcem, 
dimpotrivă, înspre Dumnezeu însuşi; ceea ce face ca în suflet să nu mai găsim 
doar o umbră sau o urmă, ci imaginea însăşi a lui Dumnezeu, pentru că Dum- 
nezeu nu este doar cauza, ci şi obiectul sufletului. 

Să observăm că ideea de Dumnezeu este implicată, într-adevăr, pînă şi în 
cea mai simplă dintre operaţiile noastre intelectuale. Ca să definim pe deplin 
o substanţă particulară oarecare, trebuie să recurgem la principii din ce în ce 
mai înalte, pînă cînd ajungem la ideea de fiinţă prin sine: nisi cognoscatur 
quid est ens per se, non potest plene sciri definitio alicuius specialis substan- 
ziae%4. Intelectul nostru nu reuşeşte dec: să-şi înțeleagă pe deplin obiectele 
decit cu ajutorul ideii de fiinţă pură, totală şi absolută; prezenţa în noi a ideii 
de desăvirşire şi de absolut este cea care ne îngăduie să cunoaştem particu- 
larul ca nedesăvîrşit şi relativ. 

Să mergem mai departe. Nu numai că aşa cum arătase deja Sfîntul Au- 
gustin mintea noastră schimbătoare şi nesigură nu poate să priceapă adevăru- 
rile neschimbătoare şi necesare fără ajutorul lui Dumnezeu, dar îl găsim pe 
Dumnezeu nemijlocit, de fiecare dată cînd coborim destul de adinc în noi 
înşine. Intelectul nostru este intim legat chiar de adevărul veşnic; purtăm în 
noi chipul lui Dumnezeu natural infuzat: similitudo quaedam Dei non abs- 
tracta sed infusa'$; aşa cum ne cunoaştem sufletul şi acţiunile lui în mod 
nemijlocit, tot aşa îl cunoaştem pe Dumnezeu fără ajuiorul simţurilor exte- 
tioare: anima novit Deum sine adminiculo sensuum exteriorum+5. Prin urma- 
re, dacă existenţei lui Dumnezeu ar părea că-i lipseşte evidența, nu ar fi decît 
din lipsă de chibzuinţă din partea noastră. Dacă poftele şi imaginile sensibile 
nu-şi aşază vălul între adevăr şi noi, e de ptisos să mai dovedim că Dumnezeu 
există, pentru că acest lucru este evident. 

E lesne de înţeles că într-o asemenea stare de spirit Sfîntul Bonaventura 
acceptă bucuros argumentul ontologic al Sfintului Anselm şi-l introduce ca 
atare în propria lui doctrină, Am putea chiar să spunem că în doctrina Doc- 
torului serafic argumentul îşi capătă pentru prima dată întreaga lui valoare şi 
se întemeiază pe conştiinţa limpede a condiţiilor pe care le presupune. 
tr-adevăr, aici nu mai afirmăm prezența lui Dumnezeu pentru că i-am dobin- 
dit cunoaşterea, ci, dimpotrivă, îl cunoaştem pe Dumnezeu pentru că el este 
deja prezent în noi: Deus praesentissimus est ipsi animae et eo ipso cog- 


dacă nu se cunoaşte ce este fiinţa prin ea însăşi, nu poate să se înțeleagă pe deplin 
definiţia vreunei substanțe speciale (18. lar.). 

45 o asemănare cu Dumnezeu nu abstractă, ci imprimată (in noi) (18. la.). 

% sufletul l-a cunoscut pe Dumnezeu fără ajutorul simțurilor exterioare (/b. laţ.). 

noscibilis4?. Dacă prezenţa lui Dumnezeu este cea care întemeiază cunoaşte- 
tea noastră despre cl, e de la sine înţeles că ideea pe care o avem despre 
Dumnezeu implică existenţa lui. O implică tocmai pentru că neputinţa de a 
gîndi că Dumnezeu nu este rezultă nemijlocit din necesitatea intrinsecă a exis- 
tenţei lui: tanta est veritas divini esse, quod cum assensu non potest cogitari 
non esse48. Deci tocmai necesitatea lui Dumnezeu este cea care, ilu- 
minîndu-ne neîncetat sufletul, face cu neputinţă să gindim că Dumnezeu nu 
este sau s-o susţinem fără să ne contrazicem. Cînd devenim conştienţi de 
acest fapt, vedem că noţiunea însăşi de Dumnezeu implică existenţa lui Dum- 
nezeu. De vreme ce el este fiinţa ca atare, neschimbătoare şi necesară, e to- 
tuna să spui că Dumnezeu este Dumnezeu sau să spui că există: si Deus est 
Deus, Deus est%9, 

E de la sine înţeles că Sfintul Bonaventura nu ne atribuie totuşi o idee 
bine conturată, care să corespundă unui concept limpede, despre esenţa di- 
vină. Nedespărţită de propria noastră gîndire şi întipărită adinc în ca (veritas 
Dei impressa menti humanae et inseparabilis ab ipsa50) este afirmarea exis- 
tenţei lui Dumnezeu, şi nicidecum înţelegerea esenței lui. Sfintul Bonaventura 
cunoaşte obiecțiile foarte exacte pe care Toma d'Aquino le îndreaptă, în ace- 
eaşi perioadă, împotriva argumentului ontologic, dar le contestă însemnătatea. 
Hugo din Saint-Victor spusese deja că Dumnezeu a dozat astfel cunoaşterea 
noastră despre el încît să nu putem niciodată nici să ştim ce este, şi nici să 
nu ştim că este. Formulă la care adeză şi Sfintul Bonaventura, de acord, şi în 
această privinţă, cu tradiţia. 

Am putea să depăşim şi această etapă a Itinerarului sufletului spre Dumne- 
zeu şi să solicităm misticii bucuriile nespuse ale prezenţei divine, dar, pără- 
sind exprimabilul, am depăşi poate şi filozofia. Aici, spune chiar Sfintul Bona- 
ventura, în vorbă şi pană trebuie să nc încredem puţin şi să ne încredem cu 
totul îr. darul Domnului, adică în Duhul Sfînt. Să lăsăm deci aceste tărimuri 
înalte şi să ne întrebăm mai degrabă care era concepţia despre sufletul omenesc 
şi cunoaştere pe care o implicau asemenea dovezi ale existenței lui Dumnezeu. 

În esenţa lui, sufletul este unul, dar facultăţile sau potenţialităţile lui se 
diversifică în funcţie de natura obiectelor cărora li se aplică. Lucrul e de altfel 
posibil pentru că sufletul este deopotrivă substanță inteligibilă completă în 
sine, putind astfel să supravieţuiască morţii trupului, şi formă a trupului orga- 
nizat pe care-i însufleţeşte. În măsura în care însufleţeşte trupul, işi exercită 
funcţiile senzitive în organele de simţ. Cunoaşterea senzitivă cuprinde mai 


4 Dumnezeu este foarte prezent în chiar sufletul nostru şi poate fi cunoscut prin el 
însuşi (16. lat.). 

4 atit de mare este adevărul fiinei divine, că, o dată cu recunoaşterea ei, nu poţi să 
te gindeşii că nu există (6. lat.). 

+ dacă Dumnezeu este Dumnezeu, Dumnezeu există ([b. lat.). 

% adevărul existenței lui Dumnezeu întipărit în mintea omenească şi inseparabil de ea 
(8 dat). 

întîi o acţiune exercitată de un obiect exterior şi suferită de un organ senzo- 
ial. În plus — iar Bonaventura pare că-i cedează aici lui Aristotel puţin din 
terenul pe care-l ocupa Augustin —, sufletul însuşi suferă această acţiune în 
mod spiritual, tocmai pentru că este însufleţitorul trupului, dar reacționează 
imediat, formulînd despre acţiunea pe care a suferit-o o judecată (iudiciumn): 
iar această judecată este chiar cunoaşterea sensibilă. Bonaventura pare deci 
că vrea să împace teoria aristotelică a senzaţiei, înțeleasă ca pasivitate a na- 
turii umane, cu teoria augustiniană şi plotiniană a senzaţiei, înţeleasă ca acţiu- 
ne a sufletului. 

Imaginile sensibile sînt datele din care intelectul abstrage cunoștințele in- 
teligibile. Abstracţia este lucrarea intelectului posibil care, întorcîndu-se în- 
spre aceste imagini, îndeplineşte operaţiile necesare pentru a nu reţine din 
datele particulare decît elementul lor comun şi universal. Se pare că Sfintul 
Bonaventura s-a menţinut în planul pur psihologic al abstracţiei, înţeleasă ca 
efort de atenţie, triere şi regrupare de către rațiune a datelor sensibile. Pentru 
el, intelectul posibil nu este pasivitate pură, căci s-ar confunda astfel cu ma- 
teria, el este o facultate activă a intelectului, care pregăteşte noţiunile inteli- 
gibile şi le asimilează. 1 se spune „posibil“ pentru că n-ar fi singur de ajuns 
pentru această sarcină. Într-adevăr, fiecare suflet omenesc mai are, în afară 
de propriul intelect posibil, şi un intelect agent propriu, a cărui funcţie este 
să lumineze intelectul posibil şi să-l facă apt să efectmeze abstragerea. Să 
notăm de altfel că, aşa cum intelectul posibil nu este cu totul lipsit de actua- 
litate, intelectul agent nu este cu totul lipsit de potenţialitate. Dacă ar fi un 
act pur, ar fi o Inteligență agentă separată, ca şi cea despre care vorbeşte 
Avicenna şi pe care Bonaventura o cunoaşte bine, dar pe care n-o acceptă cu 
nici un preţ. În fond, intelectul agent şi intelectul posibil sînt două funcţii 
distincte ale unuia şi aceluiaşi suflet, în efortul acestuia de a asimila inteligi- 
bilul cuprins în sensibil. 

Dar acest efort nu este nici măcar întotdeauna necesar, el nu se impune 
decit atunci cînd sufletul nostru îşi întoarce „faţa inferioară“ spre corpuri ca 
să dobinească ştiinţă, şi nu atunci cînd îşi întoarece „faţa superioară“ spre 
inteligibil ca să dobîndească înţelepciune. Într-adevăr, recurgerea la cunoaște- 
rea sensibilă îi e necesară intelectului ca să cunoască tot ce-i este străin, adică 
tot ce nu este el însuşi şi Dumnezeu. Îi sînt străine toate produsele artelor 
mecanice şi toate obiectele naturale; cunoaşterea primelor îi e străină ca fiin- 
du-i exterioară, cunoaşterea celorlalte îi e străină ca fiindu-i inferioară şi, atit 
pentru una, cît şi pentru cealaltă, e nevoie de intervenţia simţurilor. Dar cu 
totul altfel stau lucrurile cînd intelectul se întoarce spre suflet, mereu prezent 
sieşi, şi spre Dumnezeu, care-i este încă şi mai prezent. De data aceasta, cel 
care trebuie să cîştige nu mai este Aristotel, ci Platon. Din clipa în care de- 
păşim obiectele sensibile şi ne ridicăm la adevărurile inteligibile, facem apel 
la o lumină lăuntrică ce se exprimă în principiile, înnăscute în noi, ale ştiin- 
țelor şi ale adevărului natural. Sufletul însuşi, principiile filozofice cuprinse 
în ei şi lumina divină care ne face să le cunoaștem ţin de o ordine de cu- 

noaştere superioară, unde sensibilitatea nu mai are loc. Sfîntul Bonaventura 
nu comite aici nici o confuzie între două filozofii a căror opoziţie fundamen- 
tală i-ar fi necunoscută, ci încearcă, dimpotrivă, în cunoştinţă de cauză, o 
sinteză a artistotelismului şi platonismului. Mai exact, el crede că reînnoieşte 
tradiţia unei sinteze pe care ar fi înfăptuit-o geniul Sfîntului Augustin. Aris- 
totel a ştiut să vorbească limba ştiinţei şi a înţeles, spre deosebire de Platon, 
că nu toată cunoaşterea se elaborează în lumea ideilor, Platon a vorbit limba 
Înţelepciunii şi a afirmat raţiunile veşnice şi ideile; Augustin luminat de Duhul 
Sfînt a ştiut să vorbească ambele limbi: uzergue autem sermo, scilicet sapien- 
tiae et scientiae, per Spiritum datus est AugustinoS!. 

Sfântul Augustin a putut să înfăpbiiască această sinteză tocmai datorită 
teoriei lui despre iluminarea intelectului de către Ideile lui Dumnezeu. Sfintul 
Bonaventura şi-a însuşit această teorie şi a transmis-o discipolilor. În esenţă, 
ea constă în explicarea prezerţei adevărurilor necesare în gîndirea umană prin 
acţiunza directă şi nemijlocită a Ideilor divine asupra intelectului. La Bona- 
ventura, formularea obişnuită a problemei constă în a întreba cum poate in- 
telectul uman să ajungă la cunoaşterea sigură (certitudinalis cognitio). O cu- 
noaşiere sigură prezintă două trăsături: este neschimbătoare în ce priveşte 


omul nu este un subiect infailibil, nici obiectele spre care se îndreaptă nu sînt 
neschimbătoare. Dacă aşadar intelectul uman posedă cunoştinţe sigure, aceas- 
ta se datorează inseşi Ideilor divine inteligibile neschimbătoare, care luminea- 
ză intelectul uman în cunoaşterea obiectelor respective. Ideile nu intervin aici 
ca obiecte cunoscute, căci ele sînt Dumnezeu însuşi, a cărui vedere ne este 
inaccesibilă în această lume; ele acţionează asupra intelectului uman prin con- 
tact nemijlocit, dar acţiunea lor este doar una de îndreptare. Datorită lor, nu 
mai vedem doar ceea ce este, ci şi potrivirea sau nepotrivirea a ceea ce este 
cu ceea ce trebuie să fie. Fiindcă Ideile divine îl judecă, intelectul nostru 
ajunge în stare să judece la rîndul lui. 

Ar fi imprudent să dorim fixarea acestei teorii complexe a cunoaşterii, 
înte-o singură formulă. Nu ne-am îndepărta însă de realitate dacă am spune 
că Sfintul Bonaventura explică orice cunoaştere adevărată a inteligibilului 
prin acţiunea şi prezenţa în noi a unei raze estompate din lumina divină. Spu- 
nem rază estompată, pentru că Bonaventura declară mereu că nu ajungem la 
rajiunile veşnice, sau idei, aşa cum sînt ele în Dumnezeu, ci intr-un fel la 
reflexul lor şi în mod neclar: nu vedem din ele decît ceea ce poate să vadă 
o creatură cum propria ratione creatas2. Dar este sigur, pe de altă parte, că 
ideile divine, sau raţiunile veşnice, sînt tegula nemijlocită a cunoştinţelor noas- 
tre. Nu vedem adevărul doar prin raţiunile veşnice, ci în raţiunile veșnice; în 
această privinţă, Sfîntul Bonaventura este categoric şi respinge orice atenuare 

SI însă amindouă limbile, adică a înțelepciunii şi a ştiinţei, i-au fost date lui Augustin 


de Dubul Sfint (d. la.). 
s2 cu propria rațiune creată (îd. fat). 

sprijinindu-se pe doctrina Sfîntului Augustin. Gindul îi este aici atât de hotărât, 
iar convingerea, atit de solidă, încît acceptă pină şi ultimele consecințe ale 
afirmației. Dacă orice cunoaştere adevărată presupune înțelegerea raţiunilor 
veşnice şi dacă nu înţelegem aceste raţiuni veşnice decât neclar, nu rezultă că 
nu avem, în această lume, nici o cunoştinţă pe deplin întemeiată? Fără îndo- 
ială, răspunde Sfintul Bonaventura, şi trebuie s-o recunoaştem. Dacă avem în 
această lume cunoştinţe sigure şi limpezi, aceasta se datorează faptului că 
principiile create, pe care Dumnezeu le-a aşezat în noi şi prin care cunoaştem 
lucrurile, ni se arată limpede şi neînvăluit. Dar această cunoaştere limpede şi 
sigură nu este completă; îi lipseşte întotdeauna temeiul ultim, căci, deşi ptin- 
cipiile cunoaşterii sînt limpezi, Ideile veşnice, a căror acţiune ne îndrumă in- 
telectul supunîndu-l acestor principii, scapă vederii noastre în această lume. 
Cu toate acestea însă, ele sînt cele care dau valoare principiilor. Aşadar, nu 
ar fi prea greu să spunem că în această viaţă nu cunoaştem nimic cu o cu- 
noaştere deplină: si diceretur quod nihil in hac vita scitur plenarie, non esset 
magnum inconveniens. 

De ce acest dubiu aspect al cunoaşterii umane? Pentru că omul se află 
aşezat într-o situaţie de mijloc, nesfirşit mai aproape de lucruti decit de Dum- 
nezeu, fără îndoială, dar totuşi între Dumnezeu şi lucruri. Adevărul poate fi 
privit după cum este în Dumnezeu, în sufletul nostru sau în materie, iat, dacă 
îl privim în suflet, vom vedea că e legat atit de adevărul din Dumnezeu, cit 
şi de adevărul din materie. Mijloc aşezat între două extreme, sufletul se în- 
toarce prin partea lui superioară înspre Dumnezeu, iar, prin partea lui infe- 
rioară, înspre lucruri. De la ce e dedesubt primeşte o certitudine relativă, de 
la ce e deasupra, o certitudine absolută: ita quod ab inferiori recipit certitu- 
dinem secundum quid, a superiori vero recipit certitudinem simpliciter53. Să-l 
sacrificăm fie pe Aristotel, fie pe Platon înseamnă să trecem cu vederea unul 
din cele două aspecte ale naturii umane. 

Fiindcă ne-am sprijinit pe creaturi pentru a ne ridica până la Dumnezew, 
am ajuns nemijlocit Ia el ca la creator. Întrebarea care se pune acum este dacă 
lumea e veşnică sau a început în timp. Aristotel şi Averroes consideră că atît 
universul, cit şi mişcarea care se desfăşoară în el sînt veşnice. Sfintul Toma 
va considera că dovezile aduse în sprijinul veşniciei lumii nu sînt hotărâtoare, 
dar că hotăritoare nu sînt nici cele în sprijinul creării în timp; şi astfel, crearea 
în timp nu va fi reţinută ca adevărată decît pe baza mărturiei revelaţiei. În 
această privinţă, Sfintul Bonaventura se menţine în interiorul tradiţiei mai ho- 
tărit decît niciodată şi nu face nici cea mai mică concesie gindirii lui Aristotel. 
Pentru el, caracterul contradictoriu a! afirmației că lumea a existat din veci 
este un lucru demonstrat. Dacă universul ar continua să existe după un timp 
infinit deja scurs, ar trebui să admitem că infinitul poate să crească, din mo- 
ment ce zilele noi se adaugă ia cele vechi; sau că din două numere egal in- 


35 astfel că primeşte din partea infericară o certitudine conform cu ceva, iar din partea 
superioară primeşte o certitudine pur şi simplu (IB. lat). 

finite, precum cel al rotaţiilor Lunii şi cel al revoluțiilor Soarelui, unul este 
de douăsprezece ori mai mate decît celălalt; sau că lumea nu a avut un ince- 
put şi, prin urmare, nu a putut să ajungă la momentul actual, de vreme ce 
durata de parcurs ar fi fost infinită. În sfîrşit, să observăm că nu ar putea 
exista simultan o infinitate de obiecte sau de indivizi, căci, dacă numărul ar 
fi veşnic, ar exista o infinitate de oameni şi deci at mai exista şi o infinitate 
de suflete nemuritoare, ceea ce este contradictoriu. Trebuie deci să recunoaş- 
tem, nu numai prin credinţă, dar şi prin rațiune, că este cu neputinţă să sus- 
ţinem că universul creat este coetern cu Dumnezeu. 

Dacă privim acum structura însăşi a cteaţiunii, vom constata mai întii că 
în toate lucrurile create esenţa este în mod real distinctă de existenţă. Cu alte 
cuvinte, nici o creatură nu-şi este sieşi rațiune suficientă a existenţei, fiecare 
are nevoie de acţiunea eficace a unui creator; panteismul este astfel înde- 
părtat. Dar fiinţele mai sînt şi compuse din materie şi formă, adică din posibil 
şi act. În sine, materia nu este în mod necesar nici corporală, şi nici materială; 
ea nu ajunge întt-un fel sau altul decît în funcţie de forma pe care o primeşte. 
Dacă numai Dumnezeu este act put, atunci este necesar ca în orice fiinţă 
finită latura prin care actualul se resttînge să lase loc unei amunite posibilităţi 
de a fi, iat aceasta este ceea ce se numeşte materie. Şi îngerii, şi sufletele 
omeneşti fiind substanţe, sînt deci alcătuiți dintr-o materie spirituală şi din 
forma care o determină. 

Dacă aşa stau lucrurile, materia nu mai poate să constituie singură prin- 
cipiul individuaţiei. Un lucru este numai pentru că ate o materie, dar este 
ceea ce este numai pentru că această materie este determinată de o formă. 
Unirea materiei cu forma, iată deci adevăratul principiul al individuaţiei. Dar, 
combinînd această teorie a individuaţiei cu cea a materiei universale, obţinem 
două,consevinţe noi. Prima este că nu vom fi siliţi să acceptăm, așa cum face 
Sfintul Toma, că îngerul, deoarece este lipsit de materie, este mai degrabă 
specie individuală decit individ propriw-zis. A doua este că nu ne va fi deloc 
greu să explicăm suptavieţuirea sufletului după distrugerea tmpplui. Într-ade- 
văr, nici unul, şi nici celălalt nu sînt substanţe incomplete, care numai prin 
unirea lor ar constitui omul, substanță completă. Sufletul este deja o fotmă 
completă în sine, alcătuită din propria lui materie şi din propria lui formă, 
independent de trupul pe care-l va in-forma, la rindul lui. Sufletul pune stă- 
pânite pe un trup deja constituit şi-i conferă desăvârşirea ultimă, dar atunci 
cînd se desprinde de el îşi păstrează propria desăvirşire. 

Alte două doctrine întregesc aspectul caracteristic al fizicii Sfintului 
Bonaventura. Mai întii, teza pluralităţii formelor. Orice fiinţă presupune tot 
atitea forme cîte proprietăţi diferite are; vom descoperi deci, în fiecare lucru, 
o mulţime de forme, ierarhizate în aşa fel încît să constituie o unitate. Acest 
lucru este valabil şi pentru cele mai simple corpuri şi chiar pentru elemente. 
Într-adevăr, un corp presupune totdeauna cel puţin două fortme diferite; una, 
generală şi commană tuturor corpurilor, este forma luminii la care participă 
toate lucrurile; cealaltă, sau celelalte, proprii acelui corp şi care sînt formele 

compuşilor sau ale elementelor. În sfirşit, sub dubla presiune a raţiunii şi a 
influenţei augustiniene, Sfîntul Bonaventura include în doctrina lui şi con- 
cepția stoică despre raţiunile seminale. Materia, care ar fi în sine complet 
pasivă, primeşte nemijlocit o determinaţie virtuală prin formele substanţiale 
care se află în ea în stare latentă, aşteptînd ca mai tirziu ele, dezvoltîndu-se, 
s-o informeze. Toate fenomenele şi toate fiinţele din univers se explică astfel 
ptin dezvoltarea în forme de raţiuni seminale primare, a căror origine este 
Dumnezeu. 

Din cele schiţate mai sus, reiese că doctrinei Sfintului Bonaventura i s-a 
dat pe bună dreptate numele de augustinism. Deşi i se întimplă să-l combine 
pe Sfintul Augustin cu Ibn Gebirol, filozofia augustiniană este cea din care 
pteia Bonaventura principiile concepţiei despre Dumnezeu, despre cunoaşte- 
tea umană şi despre natvea lucrurilor. Dar, chiar şi după ce redistribuim toate 
elementele acestei sinteze între numeroasele lor surse, tot trebuie să recu- 
noaştem existenţa unui spirit al Sfîntului Bonaventura şi a unei atitudini care-i 
este cu adevărat personală. Avem deseori impresia, cînd îi citim Opusculele 
sau Comentariul la Sentinţe, că ne aflăm în prezenţa unui Francisc din Assisi 
care s-ar lăsa dus de valul filozofiei. Uşurinţa încrezătoare şi tulburarea în- 
duioşată cu care Sfintul Bonaventura descoperă sub lucruri chiar faţa lui 
Dumnezeu abia dacă sînt mai complicate decât simţămintele lui Poverello, 
care citeşte fără pregătire specială frumoasa carte ilustrată a naturii. Fără în- 
doială, simţămintele nu sînt teorii, dat uncori le pot da naştere. Acestei emoţii 
neîncetate a unei inimi care se simte aproape de Dumnezeul ei i se datorează 
refuzul de a urma pină la ultimele consecinţe filozofia lui Aristotel şi păstra- 
rea hotărită a legăturii lăuntrice dintre creatură şi creator. Vor fi astfel salvate, 
chiar în momentul cînd va învinge aristotelismul Sfintului Toma, drepturile 
unei tradiţii filozofice care îşi va dovedi fertilitatea nesecată pînă şi în secolul 
al XVII-lea, prin doctrina lui Malebranche. 

„Este, aşa cum am spus, un mistic“, scrie Haurdau despre Sfintul Bona- 
ventura şi adaugă, cu aplombul care-i caracterizează judecata: „dar misticis- 
mul lui nu e banal, cum e cel al Sfintului Bernard, de pildă, ci teoretic“. Acest 
compliment înseamnă desigur că, spre deosebire de Sfîntul Bernard, Bona- 
ventura a recurs la resursele filozofiei propriu-zise cînd şi-a construit sinteza 
doctrinală. Astfel înțeleasă, formula este corectă, dar caracterul unitar al doc- 
trinei Sfîntului Bonaventura era mai degrabă unitatea unui spirit care îşi în- 
suşeşte teze de origini foarte diferite, uneori, dar legate între ele de afinități 
profunde, şi nu teze ale unui sistem construit dialectic pe baza unor principii 
stabilite iniţial. Nu este totuşi inexact să calificăm această doctrină şi pe cele 
care s-au inspitat din ea drept augustiniene. Fără îndoială că în cazul lor nu 
mai e votba de doctrina propriu-zisă a Sfintului Augustin, dat trebuie obser- 
vat, în primul rînd, că aceste filozofii şi-au revendicat, de regulă, originea în 
el, uneori în mod violent şi împotriva noutăţilor cu care venise tomismul şi, 
în al doilea rînd, trebuie evidenţiat la toate că au păstrat un nucleu augustinian 
care va rezista multă vreme descompunerii treptate a ansamblului: teza cu 

adevărat centrală a acestor doctrine, cea a iluminării divine. Alcătuirea hile- 
morfică a substanţelor spirituale îşi putea declara originea în unele texte ale 
Sfintului Augustin, dar formulele înseşi proveneau de la Gebirol; este, de alt- 
fel, prima care nu va rezista; pluralitatea formelor va dăinui mai mult, datorită 
sprijinului găsit în doctrina lui Avicenna, dar nici ca nu era autentic augusti- 
niană; dimpotrivă, raţiunile seminale şi iluminarea divină, cu psihologia şi 
epistemologia bine definite pe care această din urmă teză le implică, puteau 
pe drept să-şi declare originea în Augustin, iar noi putem spune că ceea ce 
se numeşte adesea „vechea şcoală franciscană“ s-a stins, cel puţin pentru un 
timp, atunci cînd nu a mai fost nimeni care să susţină aceste teze. 

În veacul al XIII-lea, întîlnim reprezentanți ai acestui complex augustinian 
aproape pretutindeni, la Paris, la Oxford şi în Italia; mediile universitare erau 
pe atunci comunicante, de vreme ce, atunci cînd se trecea de la unul la altul, 
nu se ieşea din creştinătate. Aceşti augustinieni aparţin tuturor ordinelor călu- 
găreşti, dar majoritatea sint minoriţi şi tocmai pe membrii acestui grup îi vom 
studia acum. Cîteva din numele lor nu sînt deocamdată pentru noi decît sim- 
boluri ale unor opere însemnate, în mare parte inedite şi, prin urmare, puţin 
cunoscute, care-şi vor dezvălui poate, într-o bună zi, un sens diferit de cel 
care li se atribuie astăzi. Nu ne putem aştepta la o asemenea surpriză în pri- 
vinţa lui Eustathius din Arras (f 1291), predicator franciscan renumit, autor 
de dezbateri quodlibetale şi de comentarii la Etica nicomahică şi la Sentinţe. 
Într-adevăr, în textele care s-au editat pină acum, acest discipol al Sfintului 
Bonaventura ni se înfăţişează ca un adept hotărit al teoriei iluminării divine. 
Ca să explice modul în care cunoaştem corpurile, admite că forma lor sub- 
stanţială ajunge la intelect prin intermediul simţutilor, ceea ce ne face să cre- 
dem că, în ciuda terminologiei aristotelice, formele substanţiale despre care 
vorbeşte nu se deosebesc deloc de formele gindite de Sfîntul Augustin. Un 
alt discipol al Sfintului Bonaventura, Gualterus din Bruges ( 1307), a lăsat 
un Comentariu la Sentinţe, aproape în întregime inedit, şi importante Diser- 
taţii (Quaestiones disputatae) editate în 1928 (E. Longpre), care dovedesc 
fidelitatea sa faţă de principiile Sfîntului Augustin. EI a declarat că avea mai 
multă încredere în Augustin şi Anselm decit în Filozof, iar faptul se poate 
verifica chiar şi în puţinele texte pe care le avem deja la dispoziţie. Alcătuirea 
hilemorfică a substanţelor spirituale (suflete şi îngeri), cunoaşterea netmijlo- 
cită de sine a sufletului, teoria iluminării divine, catacterul evident al exis- 
tenței lui Dumnezeu sînt tot atitea teze bonaventuriene, pe care fără îndoială 
că Gualterus le-a predat la Paris în jurul anilor 1267-1269 şi care aparţin, 
toate, complexului augustinian. 

Opera ilustrului elev italian al Sfintului Bonaventura, Matei din Aqua- 
sparta (1240 aprox.-1302) este şi ea în mare parte inedită, dar s-au publicat 
din ca fragmente importante și a fost mai bine studiată decit cea a lui Gual- 
terus din Bruges. Comentariul la Sentinţe (aproape în întregime inedit) şi 

Quaestiones, deja editate, ni-l arată pe autor foarte preocupat de apărarea şi 
punerea la punct a doctrinei Sfintului Bonaventura, ţinind seama de obiecțiile 
pe care aceasta le iscase şi de stadiul la care ajunseseră disertaţiile în vremea 
în cate scria. E o minte limpede şi exactă, înzestrată cu darul expunerii, care 
a făcut din opera lui un comentariu extrem de preţios despre doctrina magis- 
trului. Pe parcursul analizelor amănunțite pe care le face, dedesubtul filozofic 
al disertaţiilor apare adesea mai limpede chiar decît la Sfintul Bonaventura. 
Regăsim în această operă tezele clasice ale augustinismului din secolul al 
XIII-lea, dar susţinute, de data aceasta, impotriva influenţei tomiste, care în- 
cepea să le pună în primejdie. Astfel, Matei din Aquasparta susţine alcămirea 
hilemorfică a sufletului, dar precizează că trebuie să o susţinem pentru că 
deosebirea dintre esenţă şi existenţă, pur verbală după părerea lui, nu ar fi de 
ajuns ca să deosebească creatura de Creator. Păstrează, de asemenea, cxpli- 
caţia bonaventuriană a individuaţiei prin materie şi formă, dar o menţine îin- 
potriva soluţiei tomiste a problemei, care explică individuaţia prin materie şi 
cantitate. Teoria raţiunilor seminale o opune teoriei tomiste a cauzalităţii şi 
se străduieşte, în acelaşi spirit, să lămurească pînă în cele mai mici amănunte 
teza bonaventuriană şi augustiniană a iluminării divine. Cu spiritul metodic 
şi logica de care dă dovadă în toate încercările sale metafizice, Matei din 
Aquasparta nu şovăie să împingă această teză pînă la ultimele ei consecinţe. 
De vreme ce pentru om nu este posibilă nici o cunoaştere absolut sigură fără 
acţiunea îndrumătoare pe care o exercită asupra intelectului Ideile divine, 
putem spune fără mare greutate că numai teologia este capabilă să rezolve în 
întregime problema cunoaşterii. Ne aflăm exact la opusul distingerii celor 
două științe, cerută în aceeaşi perioadă de Sfintul Toma d" Aquino. 

Aceeaşi tradiţie se păstrează pînă la începutul veacului al XIV-lea, în ope- 
rele unui şir de teologi pe care asemănarea de fond nu-i împiedică, de fapt, 
să se deosebească prin maniera în care interpretau afeastă tradiţie. Un alt 
adept hotărit al iluminării augustiniene este franciscanul englez Roger Mars- 
ton, care a predat succesiv la Oxford şi Cambridge şi a fost apoi, între 1292 
şi 1298, ministru al provinciei franciscane din Anglia. În gîndirea lui, teoria 
iluminării se împacă lesne cu învăţătura filozofilor. Interpretindu-l pe Aristo- 
tel aşa cum făcuseră Alfarabi şi Avicenna, el spune deschis că Intelectul agent 
este, într-adevăr, o substanţă separată, dar că această substanţă separată și ilu- 
minatoare este Dumnezeu. Pe de altă parte, Roger Matston nu are de gind să 
se întoarcă, dincolo de Bonaventura, pînă la Guilelmus din Auvergne. El ad- 
mite că fiecare om are propriul lui intelect agent. Prin urmare, teoria cunoaş- 
terii se prezintă la e] ca un edificiu în stil compozit, a cărui temelie aristotelică 
susţine o suprastructură augustiniană. Formarea conceptelor o explică pornind 
de la senzaţie şi imagini, prin abstragerea operată de intelectul agent al su- 
fletului rațional, dar, pentru a explica posibilitatea cunoaşterii sigure, susține 
că este nevoie şi de intervenţia luminii divine, supraadăugată luminii naturale 
a intelectului. Pentru el, ca şi pentru Matei din Aquasparta şi Sfîntul Bona- 

ventuta, greu era să precizeze modul acestei acţiuni iluminatoare care, supor- 
tată de intelectul agent individual, devine la rîndul ei principiu formal al cu- 
noaşterii umane a adevărurilor veşnice. Roger Marston a avut conştiinţa clară 
a acestei dificultăţi, dar nu s-a gindit nici o clipă să părăsească poziţia lui 
Augustin. După părerea lui, cei care susţin că intelectul agent creat e de ajuns 
pentru cunoașterea adevărului, fără iluminarea divină complementară, se în- 
şală, dar cînd pretind că-și sprijină teza de autoritatea Sfîntului Augustin, aşa 
cum făcea atunci Toma d'Aquino, săvirşesc o greşeală şi mai mare, pentru 
că ciuntesc textele acestui Părinte al Bisericii şi-i stilcesc doctrina. Indignarea 
lui Roger Marston e de înţeles pentru orice istoric. A vedea cum Toma d'A- 
quino pune stăpînire în folosul său pe autoritatea lui Augustin şi apelează la 
ea împotriva augustinienilor înşişi, nu putea desigur decît să-i irite, dar pro- 
pria lui doctrină pare să marcheze punctul în cate augustinismul ajunge la 
capătul cursei și, oricît de energic s-ar mai afirma, acceptă chiar ceca ce-l va 
sili curind să se renege. 

Cel mai bun martor al acestei dileme docttinale este franciscanul Pierre 
Olieu (Petrus lohannis Olivi), născut pe la 1248-1249 în Languedoc şi mort 
în 1298, după o viaţă agitată. A fost un adept hotărit al pluralităţii formelor, 
pe care şi le reprezintă ca determinîndu-se ierarhic unele pe altele, în orice 
substanţă compusă. De asemenea, regăsim la el şi majoritatea temelor consti- 
tutive ale complexului augustinian din secolul al XIII-lea. Mai întăi, alcătuirea 
hilemorfică a sufletului. Combinînd această teză cu precedenta, el obține con- 
cluzia că numai sufletul vegetativ şi cel senzitiv in-formează nemijlocit trupul 
omenesc, sufletul intelectiv nefiind unit cu el decît prin mijlocirea acestor 
forme inferioare, împreună cu care constituie totuşi unul şi acelaşi suflet, 
fiind, toate, forme ale aceleiaşi materii spirituale. Rezultă de aici că sufletul 
intelectual pu este forma trupului, deşi se află cu el într-o unitate substanţială. 
Această propoziţie va fi condamnată curînd, în 1311, la conciliul din Vienne. 
De la această dată, nici un creştin nu va mai putea să susţină că sufletul inte- 
lectual, sau raţional, „nu este în sine şi în mod esenţial forma trupului uman“; 
hotărîrea sinodală a avut un ecou de lungă durată, de vreme ce şi-o va aminti 
şi Descartes, şi pe bună dreptate. Atit de hotărit într-o problemă în care ar fi 
făcut mai bine să şovăie, Olivi şovăie în probleme în cate avea de ales între 
mai multe păreri libere şi în mod egal autorizate. Cu toate acestea, atitudinea 
lui generală este simplă. Chiar el și-a afirmat în mai multe rînduri intenţia de 
a urma părerile tradiţional acceptate în Ordinul fraţilor minori. E tocmai ceea 
ce face, cînd neagă, ca şi Augustin, posibilitatea corporalului de a acţiona 
asupra spiritualului, sau cînd susţine că sufletul se cunoaşte pe sine în mod 
intuitiv. Dar nu o face întotdeauna, căci renunță la teoria clasică a raţiunilor 
seminale şi mărturiseşte sincer că, în anumite probleme, e încurcat. Este mai 
ales cazul teoriei iluminării, pe care declară că o adimite în sensul în care o 
admiseseră Bonaventura şi Augustin, dar mărturiseşte că nu e în stare să re- 
zolve nenumăratele obiecţii pe care această teorie le-a iscat. S-a spus că era 
pentru el o manieră prudentă de a renunța la această teză. Fireşte că nu e 

imposibil, dar nu e nici sigur. Olivi s-a aruncat fără să pregete în multe alte 
dificultăţi doctrinale, şi mult mai grave decit cea pe care ar fi avut-o de în- 
fruntat prin renunţarea la o poziţie la care confratele său, Richard din Mid- 
dleton, renunţa, în aceeaşi perioadă, fără nici un scandal. Se pare că Olivi s-a 
încurcat, put şi simplu, într-o poziţie fără ieşire şi că a recunoscut cinstit acest 
lucru. Cercetări recente (B. Jansen) îi atribuie lui Olivi meritul de a fi deschis 
în fizică şi în psihologie drumuri noi, în două probleme cu adevărat impor- 
tante. Mai întii, a fost lăudat ca prim adept al teoriei despre impetus, deci 
pentru că a susţinut, împotriva teoriei aristotelice, că impulsul imprimat unui 
proiectil continuă să mişte acel proiectil în absenţa cauzei mişcării. Chiar 
dacă nu a fost chiar primul care a susținut această teză, pe care dominicanul 
Robert Kilwardby o afirma încă din 1271 referitor la corpurile cereşti şi fără 
să o prezinte ca nouă, faptul este de ajuns ca să ne îndemne să nu legăm 
originile ştiinţei moderne exclusiv de nominalismul veacului al XIV-lea. Pe 
tărimul psihologiei, Olivi a avut de luptat cu problema ridicată de refuzul lui, 
foarte augustinian de altfel, de a admite că inferiorul poate să acţioneze asu- 
pra superiotului, iar sensibilitatea asupra intelectului. Ca să explice cum poate 
totuşi senzaţia să concure la formarea conceptului, a făcut apel la solidaritatea 
(colligantia) facultăţilor sufletului. Am observat că, în opinia lui, sufletul este 
făcut din mai multe forme ierarhizate (vegetalivă, senzitivă, intelectuală), uni- 
te de legătura lor comună cu aceeaşi materie spirituală. Cum materia facul- 
tăţilor sufletului este aceeaşi, acţiunea pune în mişcare, ca să spunem aşa, 
această materic comună, a cărei mişcare se transmite şi este percepută de 
celelalte facultăţi. Nu există deci acţiune directă şi nemijlocită a unei facultăţi 
asupra alteia, ci numai indirectă şi mijlocită, în virtutea solidarităţii fireşti a 
formelor unite într-o materie comună. Regăsim această teorie, precum şi al- 
tele, preluate tot din Olivi, în Comentariul la Sentinţe, încă inedit, al unui 
franciscan scos de curînd din uitarea completă în care a petrecut mai multe 
secole, Petrus de Trabibus. 

Ştim chiar din spusele lui că numele era al unui franciscan, care a predat 
în Ordinul său multis anniss4. Legăturile care-l unesc de Olivi ne fac să cre- 
dem că avem de-a face cu un franciscan otiginar din Trabes, dioceza Bazas. 
Numele lui ar fi deci Petrus din Trabes. Faptul că spune că a observat o 
cometă în 1264 şi legăturile cu Olivi ne permit să-i situăm opera în ultima 
treime a veacului al XIII-lea. Dacă uneori ezităm în privinţa adevăratelor in- 
tenţii ale lui Olivi, în privința celor ale discipolului nu mai încape nici o 
îndoială. Petrus din Trabes neagă explicit faptul că Dumnezeu ar fi lumina 
intelectului în orice cunoaştere, chiar şi numai ca simplă cauză determinantă: 
non ut species informans, sed ut lux determinans, sicut lux corporalis ratio 
videndi in visione corporali”S. Spune că şi cl a acceptat odinioară această 


s timp de mulţi ani (1b. laz:). 
5 nu este ca o specie care informează, ci ca lumina care determină, după cum lumina 
corporală este raţiunea de a vedea în viziune corporală (1B. laz.). 

teorie, dar adaugă că nu o mai poate înțelege, fiindcă ne duce la consecinţa 
că orice fiinţă inteligentă vede în chip firesc esenţa lui Dumnezeu: Seguitur 
enim ex positione ista, quod divina lux quae non est aliud quam divina es- 
sentia, naturaliter ab omni intelligente aliquo modo videaturs5. Aşadar, Pe- 
tus din Trabes se desparte aici de Sfintul Augustin şi de augustinienii din 
Ordinul său mult mai net decit o făcuse Olivi. Cu excepţia cîtorva nuanţe, 
acceptă şi el teoria unirii sufletului cu trupul, pe care avea s-o condamne 
conciliul din Vienne, păstrează alcămirea hilemorfică a sufletului rațional şi 
neagă faptul că acesta e forma trupului; numai sufletul vegetativ şi cel sen- 
zitiv îndeplinesc această funcţie: Licez anima intellectiva sit ultima perfectio 
hominis, non tamen secundum eam informat anima corpus, tribuens ei et 
communicans actum eius. Ideo intellectiva manet libera, quia non est essen- 
tialiter et per se materiae corporali alligata ut forma et actus5?. Dacă la aces- 
tea adăugăm că Petrus din Trabes a acceptat teoria despre colligantia facultă- 
ilor sufletului, propusă de Olivi, va trebui să constatăm că cei doi franciscani 
au deschis, în mai multe probleme importante, drumuri noi, care-i îndepărtea- 
ză de augustinismul Ordinului, fără să-i apropie neapărat de aristotelismul 
Sfintului Toma d'Aquino. 

Fără îndoială că reducerea iluminării la darul divin al luminii naturale — 
pe care Olivi, din cît se pare, a ezitat s-o facă, dar pe care a făcut-o explicit 
Petrus din Trabes — înseamnă, într-un anume sens, o apropiere de tomism, 
dar noetica pe care au dezvoltat-o amândoi nu devine astfel mai tomistă. Cea 
a lui Petrus din Trabes nu a fost încă studiată atit de atent pe cit ar merita, 
însă, din cil putem judeca după textele editate pină acum (E. Longpr6), ar fi 
interesant de cercetat dacă augustinismul de care se îndepărtează el este cel 
al Sfîntului Augustin însuşi, sau dacă nu cumva este acel augustinism formu- 
lat în limbaj aristotelic de doctorii franciscani, începînd cu Sfîntul Bonaven- 
tura. Petrus se plinge de introducerea în teologie a multor subtilităţi nefolo- 
sitoate. Teologii se întreabă dacă există un singur Intelect posibil şi un singur 
Intelect agent, sau dacă nu cumva există câte unul pentru fiecare om. Dar, 
înainte de toate, există vreo deosebire între intelectul posibil şi cel agent? 
Aceştia sint termeni necunoscuţi la Augustin şi Anselm, care s-au lipsit de 
ci cînd au descris cunoaşterea umană, iar Petrus din Trabes pare şi el ispitit 
să se lipsească. De fapt, intelectul nu este niciodată nici complet pasiv, şi nici 
complet activ; este mai degrabă şi una, şi alta, iar această observajie sugerea- 
ză o atitudine orientată mai mult spre descrierea psihologică a procesului cu- 
noaşterii decît spre analiza condiţiilor lui metafizice. 

Această tendinţă spre psihologism, care este, de altfel, o înclinaţie firească 
a gîndirii franceze, se lasă la fel de uşor desluşită în opera unui franciscan 


56 Căci urmează din această poziţie ca lumina divină, care nu e altceva decit esenţa 
divină, să fie văzută în mod natural într-un anume fel de orice fiinţă inteligentă (IP. laz.). 

* Deşi sufletul intelectiv este perfecțiunea omenească ultimă, totuşi nu suflețul infor- 
mează corpul confonu lui, atribuindu-i şi împărtăşindu-i actul. De aceea, sufletul intelectiv 
rămine liber pentru că nu este în mod esenţial şi prin sine legat de materia corporală, ca 
formă şi ca act (4. lat.). 

din aceeaşi perioadă, aproape tot atit de puţin cunoscută ca şi cea a lui Petrus 
din Trabes. Este vorba de cardinalul Vitalis din Le Four (+ 1327), care a ajuns 
celebru, dar sub numele lui Duns Scottus, mai multe din Diserzaţiile scrise 
de el fiind introduse demult în cuprinsul apocrifului De rerum principio, pe 
care unii se mai încăpăţinează şi astăzi să-l ia drept o lucrare autentică a 
Doctorului Subtil. De fapt, se pare că Vitalis din Le Four şi-a scris Diserta- 
ţiile pentru sine, preluînd, la nevoie, ceea ce i se potrivea din scrierile înainta- 
şilor apropiaţi, Matei din Aquasparta, John Peckham, Roger Mazston, Henric 
din Gand şi JEgidius din Roma. Ceea ce înseamnă că nu ne putem aştepta 
de la el la expunerea unei gindiri preocupate de originalitate pînă în cele mai 
mici amănunte. Trebuie totuşi să notăm, ca să nu fim nedrepţi, că Vitalis din 
Le Four îi părăseşte adesea pe cei pe care părea la început că îi urmează, iar 
confruntarea de doctrine se încheie uneori la el cu concluzii personale foarte 
hotărite. Una dintre ideile la care ţine cel mai mult este că esenţa fiinţelor 
reale este identică cu existenţa lor. Vitalis nu admite, de bună seamă, că esen- 
ţa creaturii posedă existenţa cu drepturi depline: acest privilegiu nu-i aparţine 
decit lui Dumnezeu; dar susţine explicit că existenţa creaturii nu adaugă la 
esenţa acestuia nimic altceva decit o relaţie cu cauza ei eficientă. Existenţa 
nu este acest raport, ci este esența înțeleasă sub acest raport: Non autem sic 
intelligatur quod esse actuale sub suo nomine dicat respectum, et esse sit ille 
respectus, sed ipsa essentia ut est sub tali respectu, scilicet causae efjicientis, 
est quaedam existentia, quadam participatione divinae similitudinis in actu, 
non participatione alicuius advenientis absoluti ipsi essentiae58, De vreme 
ce existenţa nu este un absolut care să i se întîmple esenței, ci este esența 
însăşi actualizată prin participarea la esse divin, e de prisos să căutăm prin- 
cipiul individuaţiei în altă parte. Orice esenţă reală e astfel prin simplul fapt 
că există şi e singulară prin simplul fapt că este reală. Putem deci spune că 
existenţa este aici cauza individuaţiei. Da 

Acesta e şi motivul pentru care orice cunoaşter” intelectuală are drept 
ptim obiect singularul existent. În aceasta constă şi senzaţia, quae est solum 
apprehensio actualitatis existentiae rei extrinsecaes şi care atinge astfel şi 
cel mai mărunt cognoscibil: non enim potest considerari infimius cognosci- 
bile quam actualis existentia rei%0. Cu toate acestea, intelectul se află prezent 
şi lucrează chiar din acest stadiu iniţial al cunoaşterii, cel al senzaţiei. Fără 
îndoială că intelectul nu experimentează el însuşi singularul, ci-l cunoaște în 
senzaţia care-l experimentează. Ceea ce se numeşte senzaţie este deci actul, 


S2 Să nu se înţeleagă insă că ființa actuală indică sub numele său relația şi că fiinţa 
este acea relaţie, ci însăşi esența — după cum există sub o astfel de relaţie, adică a cauzei 
eficiente — este o existenţă cu o participare a similitudini divine in act, şi nu cu parti- 
ciparea vreunui absolut care i se întîmplă esenței (fb. lat). 

% care este numai sesizarea existenței în act a unui lucru extrinsec ([b. lat.). 

S căci nu poate să fie luat în considerare un cognoscibil înai prejos de existența în act 
a lucrului (f5. la). 

numeric unul, prin care sufletul experimentează actualitatea unei existențe 
singulare pe care o cunoaşte intelectul lui. Acest act nu este unul în sensul 
că senzajia şi înţelegerea s-ar contopi în vreun mod de cunoaştere bastard, 
cate ar ţine de amîndouă; el este unul în raport cu obiectul singular unic a 
cărui existenţă este deopotrivă experimentată şi cunoscută, şi de aceea e nu- 
mit mai degrabă senzaţie decît înțelegere; respectu huius termini actio sensus, 
cui adiungitur actio intellectus, sunt una actio numero, et ideo denominatur 
sensatio et non intellectioS!. Intelectul porneşte de la această cunoaştere a 
individualului existent şi se ridică prin abstrageri succesive la cunoaşterile 
cele mai înalte, pină la cunoaşterea supremă, care este cea a binelui ca bine, 
a adevărului ca adevăr şi a fiinţei ca fiinţă, 

Orice ştiinţă are deci la bază acest prim contact existenţial (experimentatio 
de actualitate rei dicit quemdam contactum ipsius actualitati rei sensibilis62), 
dar experienţa nu are ca obiect decît sensibilul exterior; sensibilul interior se 
lasă şi el perceput nemijlocit şi poate folosi drept bază pentru o ordine de 
cunoştinţe intelectuale distincte. Deşi nu este deloc organică, partea intelec- 
tuală a sufletului îşi are propria ci sensibilitate, care îi permite să se experi- 
menteze şi să se cunoască pe sine şi actele sale interioare, aşa cum simţul 
corporal îi permite să experimenteze şi să cunoască existenţa actuală a lucru- 
ilor sensibile. În acest punct, Vitalis din Le Four poate să reia toată teoria 
lui Augustin referitoare la cunoaşterea intuitivă pe care sufletul o realizează 
despre sine şi despre actele sale. Dacă acest sim; lăuntric nu ar exista, toată 
ştiinţa sufletului ar fi cu neputinţă, aşa cum sînt ştiinţele naturii pentru cei 
cărora le lipsesc simţurile exterioare. Indiferent că se întemeiază pe simţul 
exterior sau pe cel lăuntric, orice cunoaştere intelectuală adevărată are nevoie 
de iluminarea divină. Îmbinînd aici teme preluate din Roger Marston şi Hen- 
ric din Gand, Vitalis din Le Four n-şi reprezintă iluminarea divină ca pe o 
impresie produsă de Dumnezeu în intelect, căci o impresie astfel creată ar 
împrumuta din caracterul schimbător al intelectului însuşi, pe care nu ar putea 
aşadar să-l fixeze în veşnicia adevărului. Vitalis înțelege iluminarea divină 
mai curînd ca pe o pătrundere intimă a lui Dumnezeu în suflet, unde prezenţa 
lui este singura care îndeplineşte ca să spunem aşa rolul de obiect: hoc facit 
menti nostrae intimissime illabendo, intimius quam aliqua species vel habi- 
tus, et sic per illapsum mentem characterizat, ut vult et sicut vult ad notitiam 
sinceram, et sic facit intima eius praesentia intellectui, quidquid faceret spe- 
cies vel lumen sensitivum65. Este remarcabil că ia Vitalis din Le Four pînă şi 


& prin luarea în considerare a acestei limite, acțiunea simțului, căreia i se adaugă acţiu- 
nea intelectului, reprezintă numeric o singură acţiune şi, de aceea, se numeşte senzaţie, şi 
nu înţelegere ([b. lat.). 

& experienţa cu privire la actualitatea unui lucru indică un contact al înseşi actualităţii 
lucrului sensibil (fb. lac.). 

5 pătrunzind foarte intim în mintea noastră, face acest lucru mai intim decit orice 
specie sau habitus, și astfel chiar prin gindire ne marchează cind vrea şi după cum vrea 
pentru o cunoaştere sinceră şi astfel işi face intimă prezenţa lui pentru intelect orice ar 
face specia sau lumina senzitivă (îb. lat). 

teoria iluminării se dizolvă într-un fel de experienţă a prezenţei divine şi că 
experimentalismul lui îşi găseşte obiect pînă şi în acest punct central al epis- 
temologiei. 

Deşi nici unul din aceşti franciscani nu a rupt complet cu tradiţiile Ordi- 
nului, este clar că toţi au încercat, cu mai multă sau mai puțină îndrăzneală, 
să le modifice, măcar prin epurare şi simplificare. Dar descompunerea com- 
plexului augustinian este şi mai evidentă la anumiţi franciscani de la sfîrşitul 
veacului al XIII-lea, şi în special în opera lui Richardus de Mediavilla, asupra 
căruia s-a căzut de acord, pentru a încheia o polemică obositoare, că este 
englez şi căruia i s-a dat, prin urmare, numele de Richard din Middleton. 
Redactarea celei de-a IV-a Cărţi din opera sa Comemariu la Sentinze fiind 
posterioară anului 1294, data morţii sale nu poate fi anterioară primilor ani 
ai veacului al XIV-lea. Era o minte liberă, lipsită de prejudecăţi, gata să pri- 
mească adevărul de oriunde ar fi venit el şi să o pornească, la nevoie, pe 
drumuri nebătute. Cercetări recente (E. Hocedez) ni-l înfăţişează pe acest 
franciscan adoptînd cîteva din poziţiile fundamentale ale noeticii torniste: un 
intelect agent propriu fiecărui suflet raţional, care formează conceptele prin 
modalitatea abstracţiei, pornind de la experienţa sensibilă, nici o intuiţie di- 
rectă a sufletului despre sine; reducerea iluminării divine la lumina naturală 
a intelectului agent; nici o idee înnăscută despre Dumnezeu; demonstrarea 
existenţei lui Dumnezeu a posteriori, pornind de la experienţa sensibilă: iată 
un grup de teze pe care ne-am aştepta să le întilnim mai curind la un domi- 
nican influenţat de Toma d'Aquino. Să notăm totuşi că, şi în acest caz, Ri- 
chard îşi urmăreşte propriile scopuri, căci crede că descoperă în principii mo- 
tivul pentru care să atribuie intelectului uman cunoaşterea singularului, pe 
care Toma d'Aquino i-o refuză. Cunoaştem singularele, nu numai pe cele 
spirituale, dar şi pe cele sensibile, printr-una şi aceeaşi specie inteligibilă, în 
care intelectul nostru ajunge ditect la universal şi apoi, prin intermediul lui, 
la individual. El poate aşadar să obţină, într-un anumit ser, cunoaşterea sin- 
gularului. În metafizică, se pare, dimpotrivă, că teologia îl reține pe Richard 
în limitele ontologiei augustiniene şi bonaventuriene. Mai întii, întîietatea bi- 
nelui: melior est ratio bonitatis quam ratio entitatis vel veritatis%, principiu 
care, în psihologie şi morală, duce inevitabil la înfiictatea voinţei; apoi res- 
pingerea distincţiei tomiste dintre esenţă şi existenţă, în care Richard nu vede 
decit o disociere făcută de rațiune; păstrarea distincţiei dintre materie şi formă 
în orice creatură, spirituală sau corporală; atribuirea unui minimum de actua- 
litate materiei, căci, aşa cum va spune şi Duns Scottus, Deus potest facere 
materiam sine omni formasS. În afară de materia astfel înțeleasă, Richard mai 
admite una, care este posibilitate pură, dar nu neant, nu există şi nu poate 
exista decît cteată împreună cu forma şi pe care o concepe ca transmisibilă 
de la o formă la alta prin acţiunea agentului natural. Acest mod de a concepe 


& rațiunea bunătăţii este mai bună decit raţiunea entității sau a adevărului (î8. lar.). 
& Dumnezeu poate face materia fără vreo formă ([b. laz.). 

forma ca legată de posibilitatea pură a materiei îl scuteşte de acceptarea raţiu- 
nilor seminale; Richard menţine însă pluralitatea formelor — probabil în sub- 
stanţele inferioare omului şi în mod sigur în compusul uman — şi găseşte în 
chiar indivizibilitatea esenței raţiunea suficientă a individuaţiei. S-ar cuveni, 
poate, să apropiem pluralitatea de sensuri ale termenului de materie şi prin- 
cipium pure possibile6 din concepția lui Richard de modul în care înţelegea 
Gebirol noţiunea de materie. 

O doctrină atit de împăciuitoare nu anunţa un novator în fizică. ]storia 
ştiinţelor (P. Duhem) ne dovedeşte însă că Richard a fost. Rupind cu noţiunea 
tradiţională de univers finit, el susţine posibilitatea unui univers care nu este, 
în act, nici infinit, şi nici divizat la infinit, ci capabil să crească sau să se 
dividă dincolo de orice limită dată în act: „Dumnezeu poate să producă o 
mărime sau o dimensiune care să crească la infinit, cu condiţia ca în fiecare 
moment mărimea realizată deja în act să fie în acel moment finită, tot aşa 
cum Dumnezeu poate să dividă la infinit un continuum în părţi a căror mări- 
me să coboare, în cele din urmă, sub orice limită, cu condiţia să nu existe 
niciodată în act un număr infinit de părţi divizate în mod real“ (E. Hocedez). 
Rezultat neaşteptat al condamnării din 1277 a peripatetismului arab şi pentru 
care vom mai găsi şi alte exemple, atât pe tărîmui filozofiei, cât şi pe al ştiin- 
ţei. Înţeleasă ca protest impotriva necesitarismului grecesc, această condam- 
nare îi va face pe mulţi teologi să afirme, în virtutea atotputerniciei Dumne- 
zeului creştin, posibilitatea unor poziţii ştiinţifice sau filozofice considerate 
de tradiţie imposibile, în virtutea esenței lucrurilor. Permiţind experienţe men- 
tale noi, noţiunea teologică a unui Dumnezeu cu putere infinită a eliberat 
spititele din cadrul finit în care gîndirea greacă închisese universul, Dintre 
numeroasele ipoteze formulate în virtutea acestui principiu, se întîmplă ca 
unelg să se potrivească, uneori din taţiuni diferite şi întotdeauna printr-o altă 
metodă, cu cele pe care avea să le demonstreze mai tîrziu ştiinţa occidentală. 
Aşadar, teologia creştină a înlesnit, chiar şi în ştiinţă, deschiderea de noi per- 
speclive. Bazîndu-se pe condamnarea de către Etienne Tempier a propoziției 
Quod prima causa non posset plures mundos facereS!, Richard susține că 
pluralitatea lumilor este posibilă şi, influențat de acelaşi act doctrinal, că 
Dumnezeu ar putea să imprime ultimului cez, considerat prin tradiţie fix, o 
mişcare de translație, pe care nu am putea s-o negăm sub pretext că produce 
un vid. Se ştie că existenţa vidului era considerată, pe atunci, imposibilă, lu- 
cru la care Richard obiectează, spunînd că vidul ar suprima distanța locală 
între două corpuri, prin suprimarea mijlocului care le desparte, dar că aceste 
corpuri ar tămîne totuşi separate. După ce arată că ideea reapare în scolastica 
pariziană a veacului al XEV-lea, P. Duhem crede că poate conchide: „Dacă 
ar trebui să dăm Ştiinţei moderne o dată de naştere, fără îndoială că am alege 
acest an 1277, cînd episcopul Parisului a proclamat solemn că pot exista mai 


& principiul totalmente posibil (1. lat;). 
€ Că prima cauză n-ar putea face mai multe fumi (îb. lat). 

multe lumi şi că ansambiul sferelor cereşti poate să fie antrenat, fără contra- 
dicţie, într-o mişcare rectilinie.“ Am luat notă din aceasta, dar să nu uităm 
că episcopului de Paris nu-i păsa de ştiinţă; el declara doar că lui Dumnezeu 
nu i se poate nega — în numele concepţiei greceşti despre necesităţile esen- 
ţiale ale lunii, concepție considerată atunci drept adevărată — posibilitatea 
creării uneia sau a mai multor lumi de structută diferită şi o declara în calitate 
născut în 1277, aceasta e data la care naşterea cosmologiilor moderne a de- 
venit cu putinţă în mediul creştin. 

Oricare i-a fost originea, această libertate de ipoteză pe tărim ştiinţific era 
un cîştig de preţ, de care cu siguranţă că Richard din Midileton a profitat 
printre primii, nu numai în cosmologie, aşa cum am văzut, ci şi în cinetică. 
P. Duhem îi atribuie meritul de a fi stabilit, împotriva lui Themistius şi Aris- 
totel, că viteza de cădere a unui corp nu depinde numai de depărtarea faţă de 
centrul lumii, ci şi de timpul scurs şi de spaţiul străbătut. Se pare că alte 
observaţii ale lui Richard, cum ar fi introducerea ideii de repaus intermediar 
între urcarea unui proiectil lansat în aer şi primul timp al căderii lui, au fost 
deseori reluate mai tîrziu. Asistăm deci aici la naşterea unor preocupări inte- 
lectuale noi, pentru care Richard este unul dintre martorii cei mai vechi şi 
unul dintre cei mai inteligenţi reprezentanţi. Cît despre filozofia propriu-zisă, 
cel mai bun istoric al lui a situat-o exact atunci cînd a spus că „Richard înche- 
ie o epocă. Ultim reprezentant al şcolii serafice [a Sfintului Bonaventura], el 
a încercat o sinteză prudent înnoitoate, în care integra marile teze bonaven- 
turiene, aprofundate şi perfecţionate, precum şi ceea ce i se părea mai bun în 
aristotelism şi în teologia Sfîntului Toma. Tentativa lui nu a fost continuată.“ 

Totuşi, şi alţii porneau în aceeaşi epocă pe căi asemănătoare, cel puţin în 
filozofie, dovedind în felul lor că Ordinul franciscan încerca să se elibereze 
de complexul augustinian. Opera magistrului englez Guilelmus din Ware (Guarro, 
Warro) este încă prea puţin cunoscută ca să putem formula despre ea o su 
decată de ansamblu. Contemporan cu Richard din Middleton (se consideră 
că a murit după 1300), renunţă şi el, în Comentariul ia Sentinţe, încă inedit, 
la interpretarea augustiniană a ilumii divine, bazîndu-se, ca şi Sfîntul To- 
ma d'Aquino, pe principiul că sufletul trebuic să fie înzestrat cu facultăţile 
necesare exercitării funcţiei lui naturale, care este cunoaşterea intetectuală. 
Augustinismul tradiţional nu putea să cedeze în această poziţie fără să renunţe 
şi la altele, solidare cu ea. De fapt, Guilelmus din Ware renunţă la alcătuirea 
hilemorfică a substanţelor spirituale şi adoptă teoria unităţii formei. Mai mult, 
el identifică facultățile sufletului cu esenţa lui tot atit de stăuitor ca şi Gui- 
lelmus din Auvergne, de vreme ce merge pină la a susţine că virtutes sunt 
ipsa essentia et distinguuntur inter se sicut attribuza divinas8. Se pare că 
această identificare l-a îndemnat să sublinieze interacţiunea inevitabilă dintre 


& vinuţile sint insăşi esenţa şi se deosebesc intre ele după cum [se deosebesc) atribu- 
tele divine (IP. tar:). 


DE LA ALEXANDER DIN HALES LA RAYMUNDUS LULLUS 427 


facultăţi atît de fundamental aceleaşi. Astfel, Guilelmus din Ware susţine, de 
acord, în această privință, cu Augustin, că întipărirea speciei în memorie sau 
în intelect nu ar fi de ajuns fără sprijinul actual al voinţei care le uneşte. Nu 
e deci de mirare că, în clasificarea generală a activităţilor sufletului, el a situat 
ceea ce a numit „voință speculativă“ deasupra intelectului speculativ, iar 
voinţa practică, deasupra intelectului practic. Acest voluntarism a fost folosit 
drept argument pentru justificarea unei tradiţii care nu datează decit de la 
sfîrşitul veacului al XIV-lea şi potrivit căreia Guilelmus din Ware ar fi fost 
profesorul lui Duns Scottus. Nu e sigur că faptul este exact, dar, după Gui- 
lelmus din Ware, Duns Scottus putea să apară fără ca inovațiile lui să producă 
scandal în cadrul Ordinului franciscan. 

Trebuie să ştim însă că în istoria gindirii franciscane nici măcar reforma 
scotistă nu a înlăturat o dată pentru totdeauna vechiul exemplarism bonaven- 
turian. Acesta era prea strîns legat de concepția Sfintului Francisc din Assisi 
despre viaţa spirituală pentru a nu găsi mereu adepţi printre Fraţii minori. 
Perfect contemporan cu Duns Scottus, Raymundus Lullus (1235-1315) reia 
aceeaşi temă în manieră proprie şi-i conferă o nouă vitalitate. Viaţa lui, care 
ar constitui un excelent subiect de roman, a fost rezumată chiar de el, pe cât 
de simplu, pe atît de exact, în Disputatio clerici et Raymundi phantastici: 
„Am fost bărbat însurat, tată de familie, cu stare, dedat plăcerilor şi celor 
lumești. De toate acestea m-am lepădat de bună voie, ca să-l pot cinsti pe 
Dumnezeu, să slujesc binele obştii şi să preamăresc sfinta noastră credință. 
Am învăţat araba şi am potnit de mai multe ori să propovăduiesc printre sa- 
razini. Arestat, întemnițat şi bicivit pentru credință, am trudit cinci ani ca să-i 
înduplec pe capii Bisericii şi pe prinții creştini în folosul binelui obştesc. 
Acum sînt bătrin, sînt sărac, dar ţelui mi-a rămas acelaşi şi, dacă mi-o da 
Domnul, voi stărui în el pînă la moarte.“ Această viaţă rămîne deci în între- 
gime dbminată de preocupările apostolice care inspiraseră opera lui Roger 
Bacon. Legenda unui Raymundus Luilus alchimist şi puţin vtăjitor nu e deloc 
confirmată, nici de cercetarea vieţii lui, şi nici de studierea operelor. E ade- 
vărat că, deşi i se atribuie cel puţin două sute, puţini se pot lăuda că le-au 
citit pe toate; dar aceste lucrări se aseamănă mult şi, cum în ele Lullus vor- 
beşte adesea despre sine, ajungem destul de repede să ni-i reprezentăm ca pe 
un mare imaginativ (phantasticus) şi chiar ca un iluminat (Doctor illumina- 
1us), care ctede că şi-a primit doctrina printr-o revelaţie divină şi care se stră- 
duieşte, cu o înflăcărare cam himerică, să răspindească o metodă apologetică 
inventată de el şi al cărei succes trebuia să ducă la convertirea necredin- 
cioşilor. 

Faimoasa Artă a lui Lullus nu este altceva decât expunerea acestei metode 
şi constă, în esenţă, din tabele în care conceptele fundamentale sînt astfel 
înscrise încît, combinînd între ele diferitele poziţii posibile din aceste tabele, 
să putem obţine mecanic toate raporturile conceptuale care corespund adevă- 
natilor esenţiale ale religiei. E de la sine înţeles că, atunci cînd încercăm să 
folosim astăzi aceste tabele, ne lovim de cele mai mari greutăţi, şi ne putem 

întreba dacă Lullus însuşi a fost vreodată în stare să le folosească. Totuşi, 
dacă e să rămîne la propriile lui declaraţii, trebuie s-o credem; de altfel, nu 
am putea înţelege altminteri insistența cu care cerea Lullus folosirea Artei 
sale împotriva greşelilor averroiste şi musulmane. 

Sentimentul, atit de viu la el, al necesităţii unei opere apologetice menite 
să-i convingă pe necredincioşi nu-i aparţine exclusiv şi nu constituia un lucru 
nou. Raymundus Martin în Pugio fidei şi Sfintul Toma în Summa contra Gen- 
riles urmăriseră deja în mod deschis acelaşi scop. Să ne amintim, inai ales, 
de Nicolaus din Amiens, a cărui Ars catholicae fidei eta o adevărată tehnică 
a demonstraţiei apologetice şi, mai aproape de Lulius, de Opus maius al lui 
Roger Bacon, franciscan ca şi el, mistuit ca şi el de un zel apostolic nestins, 
preocupat neîncetat ca şi el să cîştige lumea Bisericii de partea puterii cuce- 
zitoare a Înţelepciunii creştine. Dar putem spune că, la Raymundus Lullus, 
această preocupare a dat naştere chiar doctrinei filozofice, în ce are ea maj 
otiginal. Pentru a-i convinge de greşeală pe musulmani şi averroişti este ne- 
voie, într-adevăr, de o metodă, dar nu este nevoie decit de una. Şi într-un 
caz, şi în celălalt, ne aflăm în prezenţa aceleiaşi probleme, pentru că avem 
de-a face cu păgîni. Musulmanii nu tecunosc revelaţia noastră, iar averroiştii 
refuză să o ia în seamă, din motive de principiu. Filozofia şi religia sint deci 
despărțite de o prăpastie, una neargumentind decit în numele taţiunii, iar cea- 
laltă argumentind printr-o metodă pozitivă (positiva consideratio), adică în 
numele unor date revelate, pe care le stabileşte mai întîi ca fapte şi din care 
deduce apoi concluziile. Or, este a priori evident că între cele două ştiinţe 
trebuie să se poată stabili un acord. Teologia este mama şi stăpîna filozofiei; 
între teologie şi filozofie, trebuie să existe deci acelaşi acord pe care-l întîlnim 
întotdeauna între cauză şi efect. Ca să arătăm această concordanță fundamen- 
tală, trebuie să pornim de la principii care să fie recunoscute şi mărturisite 
de toţi, de aceea Raymundus propune lista celor care figurează în tabelul lui 
general: principii generale şi comune tuturor ştiinţelor, cunoscute şi evidente 
în sine şi fără de care nu poate exista nici ştiință, nici filozofie. Aceste ptin- 
cipii sînt: bunătatea, mărimea, veşnicia sau durata, puterea, înțelepciunea, vo- 
inţa, virtutea şi slava; diferenţa, concordanța, contrarietatea, principiul, mijlo- 
cul, scopul, mai mare, egalitatea, mai mic. Toate fiinţele fie sînt implicate în 
aceste principii, fie s-au dezvoltat potrivit cu esenţa şi natura lor, La lista sa, 
Raymundus Lullus adaugă, şi aici e secretul Marii Arte, regulile care permit 
combinarea corectă a acestor principii; el a inventat chiar şi figuri-cheie care 
să permită o mai rapidă combinare, şi toate combinaţiile pe care tabelele lui 
le fac posibile corespund, de fapt, tuturor adevărurilor şi tututor tainelor na- 
turii la care poate să ajungă în această viaţă intelectul uman. 

Regulile care permit determinarea combinării acestor principii sînt o serie 
de întrebări foarte generale şi aplicabile tuturor celorialte, cum ar fi: din ce, 
pentru ce, cit, care, cînd, unde şi altele de acelaşi gen. lar operaţiile ptin care 
se leagă lucrurile particulare de principii cu ajutorul regulilor presupun noţi- 
uni logice şi metafizice pe care Lullus pare să le pună pe acelaşi plan şi să 

le considere ca avind acelaşi grad de evidenţă. Într-un dialog în care vedem 
cum Lullus îl convinge lesne pe un Socrate excepţional de docil, filozoful 
grec acceptă ca natural evidente propoziţii din care rezultă de îndată o de- 
monstraţie a Treimii, Lullus consideră drept regulă a artei invenţiei faptul că 
inteligenţa umană poate să se ridice deasupra constatărilor simţurilor şi chiar 
să le corecteze; de asemenea, el îi cere lui Socrate să admită că raţiunea poate 
să se critice pe ea însăşi cu ajutorul lui Dumnezeu şi să recunoască uneori în 
sine realitatea unei acţiuni divine căreia, deşi nu poate s-o înțeleagă, îi simte 
efectele. Socrate se grăbeşte să accepte că intelectul transcende simţurile şi 
uneori trebuie să o facă cu sine însuşi şi să recunoască necesitatea existenţei 
unot lucruri pe care nu le înţelege: inteilectus transcendit seipsum, intelligens 
aliqua esse necessario quae non intelligii%?. Aşadar, arta lui Lullus constă 
mai cu seamă în a obţine recunoaşterea prealabilă a unor principii din care 
concluziile vor decurge în mod necesar. Dar procedeele tehnice prin care cre- 
dea că poate să ajungă chiar şi la neştiutori şi să-i convingă pe necredincioşi 
conţineau germenele unei idei al cărei succes avea să fie însemnat; aceste 
plăci turnante pe care Lullus îşi înscrie conceptele fundamentale sînt prima 
încercare a acelei „Arte combinatorii“ pe care Leibniz, menţionindu-şi inain- 
taşui medieval, a încercat mai tirziu s-o constituie. Aşa cur au vrut să înte- 
tmcieze societatea universală numai pe rațiune, societate pe care Evul Mediu 
0 aşeza pe temelia credinţei, timpurile modeme au năzuit să pună în slujba 
ştiinţei această artă universală a demonstraţiei, pe care gîndirea medievală 
voise s-o pună în folosul credinţei. Lumea modernă este plină de idei creştine 
care au înnebunit, spunea G.K. Chesterton. Gînd adinc, pe care istoria îl va 
confirma mereu. 

Influenţa Doctorului Iluminat s-a exercitat, de altfel, şi în alte direcţii, din 
care cel puţin una merită să reţină atenţia istoricilor. Faptul că Dumnezeu s-a 
dezvăluit în două cărţi, Biblia şi Cartea Lumii, este o veche idee creştină. 
Universul „teofanic“ al lui Scottus Eriugena, liber creaturarum”? al lui Gui- 
lelmus din Auvergne şi al Sfintului Bonaventura, în sfirșit tot simbolismul 
lapidariilor şi al bestiarelor, fără să-l uităm pe cel care îinpodobea portalurile 
catedralelor sau strălucea în vitralii, sînt tot atitea mărturii ale încrederii me- 
dievale în transparenţa unui univers în care şi cea din urmă ființă este un 
semn viu al prezenjei lui Dumnezeu. Fiind călugăr franciscan, Lullus nu tre- 
buia să caute prea departe ca să înveţe: Sfintul Francisc din Assisi şi Sfintul 
Bonaventura nu locuiseră în alt univers. Să ne amintim de vorba Sfîntului 
Bonaventura: creatura mundi est quasi quidam liber in quo legitur Trinitas 
Jabricatrix”! şi s-o comparăm cu cea în care, vorbind despre sine, Lullus ne 
descrie iluminarea pe care a avut-o într-o zi în pustietatea muntelui Randa: 


€ intelectul se ridică deasupra lui însuși, înţelegind cu necesitate că există lucruri pe 
care nu le înţelege (7b. lat). ă 

19 castea creaturilor (1. lat.). 

71 v, nota 42 de la p. 409, 

„Se pare că i-a fost dată o lumină ca să desluşească desăvirșirile divine în 
însuşirile şi legăturile lor reciproce şi în toate raporturile pe care le au între 
ele... Prin aceeaşi lumină, a descoperit că fiinţa totală a făpturii nu este alt- 
ceva decit o imitație a lui Dumnezeu; eodem lumine, cognovit totum esse 
creaturae nihil aliud esse quam imitationem Dei." În mod vădit, această ul- 
timă iluminare a lui Doctor Illuminatus?2 coincide cu cea a lui Doctor Sera- 
phicus?3. Or, vedem bine cum a ajuns ea temelia însăşi a operei lui Lullus: 
toate făpturile fiind imitații ale lui Dumnezeu, Ars magna”4 nu este cu putință 
decit dacă însuşirile lor fundamentale şi relaţiile dintre aceste însuşiri pot să 
ne ajute să le cunoaştem pe cele ale lui Dumnezeu. Dacă aşa vor sta lucrurile, 
arta de a combina desăvîrşirile creaturilor în toate modurile cu putinţă ne va 
oferi şi toate combinaţiile posibile ale desăvirşirilor lui Dumnezeu, dar trebuie 
să adăugăm că, din această perspectivă, cunoaşterea lucrurilor se preface în 
teologie, fapt pe care unii dintre discipolii lui Lullus l-au văzut foarte limpede. 
Recunoaştem influenţa lui Lullus în opera celui pe care, de la Montaigne 
încoace, îl numim Raymond Sebond, pe numele lui adevărat Sibiuda, magis- 
tru în arte, medicină şi teologie, autor al unui Liber creaturarum, seu Nazu- 
rae, seu Liber de Homine propter quem sunt creaturae aliae, despre care un 
vechi manuscris al Bibliotecii municipale din Toulouse ne spune că a fost 
început (inchoatus et inceptus'5) în Universitatea dătătoare de hrană a bă- 
trinului studium?6 toulouzan, în anul Domnului 1434, şi întregit şi încheiat în 
aceeaşi Universitate, în anul Domnului 1436, luna februarie, ziua a unspre- 
zecea, care a fost într-o sîmbătă. Sebond a murit în acelaşi an, la 29 aprilie, 
la puţină vreme după ce a sfîrşit această carte, care, prin data ci, iese din 
limitele tradiţionale ale Evului Mediu, dar este un minunat exemplu al con- 
tinuităţii profunde dintre două epoci şi forme de cultură mai puţin opuse decât 
s-a crezut. Titlul Zheologia naturalis, sub care este cunoscută astăzi această 
operă, nu este deci nici unul din cele între care autorul ne-a dat posibilitatea 
să alegem şi se pare că a fost folosit pentru prima dată în ediţia din Deventer 
(pe la 1484). Foarte importantul Prolog al lucrării, cenzurat la conciliul din 
Trento, dispare din ediţiile posterioare acestei date şi este adesea ciuntit sau 
eliminat din ediţiile anterioare conciliului. Cu toate acestea, în el ne-a dez- 
văluit Sebond cel mai limpede intenţiile cărora Cartea făpturilor le-a rămas 
credincioasă. Aşezat, aşa cum credea el în 1434, la sfirşitul timpurilor (in fine 
mundi?7), Sebond vrea să expună „ştiinţa cărţii făpturilor“, pe care trebuie 
s-o cunoască fiecare creştin, ca să poată s-o apere şi, la nevoie, să moară 
pentru ca. Trăsătura caracteristică a acestei ştiinţe este simplitatea. Prin ca, 
fiecare poate să cunoască, „cu adevărat şi fără greutate sau trudă, orice adevăr 


?2 Doctor luminat (/b. tar.). 
23 Doctor Serafic (îb. lar.). 
4 Marea antă (1. lat.). 

75 iniţiat şi început (1b. lat.). 
75 centru de studii (Jb. laz.). 
7 la sfirşitul lumii (1b, iat). 

necesar omului“. Reluind pe cont propriu un ideal al demonstraţiei catolice 
de mai multe ori secular şi formulindu-l în termeni care-l fac primejdios de 
rigid, Sebond afirmă în continuare că ştiinţa pe care o propune permite cu- 
noașterea fără greş a întregii credințe catolice şi dovedirea caracterului ei ade- 
vărat: et per istam scientiam tota fides catholica infailibiliter cognoscitur et 
probatur esse vera. Să adăugăm că această ştiinţă îşi este sieşi suficientă; 
ea nu are nevoie de nici o altă ştiinţă şi de nici o altă artă, fie ea gramatica, 
logica, fizica sau metafizica. Învăţindu-l pe om ce este pentru el binele şi ce 
e pentru el răul, insuflîndu-i iubirea bucuroasă pentru unul şi ura pentru 
celălalt, această ştiinţă îi este deopotrivă necesară şi suficientă: Omnes enim 
scientiae sunt verae vanitates si ista deficiar9. Ca şi Sfintul Anselm, de ln 
care se trage ambiția sa de a arăta „raţiunile necesare“ ale tuturor lucrurilor, 
Scbond făgăduieşte să nu citeze niciodată Scriptura şi nici, de altfel, pe vreun 
doctor al Bisericii, şi se va ţine de cuvînt în cele 330 de capitole ale operei 
sale, Singurele două cărţi pe care ni le-a dat Dumnezeu însuşi sînt, într-ade- 
văr, Cartea. Firii şi cea a Sfintei Scripturi: Unde duo sunt libri dati a Deo, 
scilicet liber Universitatis creaturarum sive liber naturae, et alius est liber 
sacrae scripturae??. Or, din aceste două cărţi, prima ne-a fost dată înaintea 
celeilalte, chiar o dată cu Facerea; în ea, fiecare făptură este ca una din literele 
scrise de Dumnezeu, între care omul este cea mai însemnată. Cartea Scripturii 
nu ne-a fost dată decît după aceca, după ce omul nu a mai putut s-o citească 
pe prima din pricina păcatului, şi nu este făcută pentru toți, căci numai clericii 
ştiu s-o citească, în timp ce Cartea Firii le aparţine tuturor. Pe aceasta este 
cu neputinţă s-o schimbi, s-o ciunteşti sau s-o răstălmăceşti, de aceea citirea 
ei nu face pe nimeni eretic, în timp ce Scriptura poate fi schimbată și răs- 
tăimăcit,. Opere ale aceluiaşi autor, cele două cărţi nu se pot niciodată con- 
tuuzice; în ammindouă învăţăm deci una şi aceeaşi ştiinţă, dar Sebond socoteşte 
totuşi că cea pe care le-o propune el atit laicilor, cît şi clericilor oferă avantaje 
însemnate, Nu numai că poţi s-o înveți într-o lună şi fără trudă (poest haberi 
infr. mensem et sine labore, nec opus aliquod impectorarit!), astfel încît 
după ce o înveţi vei şti mai mult decit dacă i-ai studiat pe Doctorii Bisericii 
o sută de ani, şi o vei şti fără putinţă de greşeală. „Această ştiinţă argumen- 
tează cu argumente fără greş, pe care nimeni nu poate să le contrazică, pentru 
că argumentează prin ce are omul mai sigur, adică prin experienţă, sau prin 
toate făpturile şi prin firea omului însuşi. Căci ea dovedeşte totul chiar prin 
om şi prin ceea ce cunoaşte omul despre sine cu toată siguranţa experienţei 


7% şi prin această ştiinţă întreaga credință catolică este în mod infailibil cunoscută şi 
se dovedeşte că este adevărată (lb. lat.). 

7 Căci toate ştiinţele sint simple deşertăciuni dacă aceasta piere (Ib. lat.). 

% De unde au fost date două cărţi de către Dumnezeu, adică o carte a totalităţii crea- 
turilor sau cartea naturii, cealaltă carte fiind a Sfintei Scripturi (1. lat.). 

%! [ştiinţa] poate fi însuşită în mai puţin de o lună şi fără efort şi nu este nevoie să 
înveţe altceva (/b. lat.). 

şi, mai ales, prin experienţa tuturor lucrurilor dinăuntrul lui (ez per illa quae 
homo certissime cognoscit de seipso per experientiam, et maxime per expe- 
rientiam cuiusliber intra seipsum). Şi tocmai de accea nu are această știință 
nevoie de alţi martori în afară de omul însuşi (EL ideo ista scientia non quae- 
rit alios testes quam ipsummet hominem)“. 

Cu siguranţă că opera lui Sebond s-a inspirat cu adevărat din acest pro- 
gram dacă a reținut atenţia lui Montaigne, care avea mai tîrziu s-o traducă în 
franceză şi s-o comenteze, în felul lui, în Apologie de Raymond Sebond. Este 
un fapt remarcabil că traducerea lui Montaigne a corectat făţiş Prologul cen- 
zurat şi l-a adus la dreapta credință. După ce a ocolit acest cap primejdios, 
Montaigne a putut să transpună fără reţinere în limba franceză acest natura- 
lism creştin al cărui miez este cunoaşterea de sine şi pe care Părinţii de la 
conciliul din Trento nu-l supuseseră cenzurii. Făcînd astfel, Montaigne a adus 
în marele curent al gîndirii franceze exemplarismul lui Raymundus Lullus şi 
al Sfîntului Bonaventura, dat şi acea metodă augustiniană a cunoaşterii de 
sine, atât de veche şi totodată atît de modernă, pe care avea s-o impună atitor 
continuatori. „Nu e nimic mai sigut şi mai prezent în fiecare om decit propria 
conştiinţă“, scrie Montaigne. Ce ne putem dori mai pur în materie de Mon- 
taigne? Cu toate acestea, el nu făcea decît să-l traducă pe Sebond, iar ceca 
ce se ascundea în spatele acestei formule atît de moderme este acel niki! sibi 
ipsi praesentius quam animat? al Sfintului Augustin. 

NI. — DE LA ROBERT GROSSETESTE LA JOHN PECKHAM 


Ne amintim că la sfîrşitul veacului al XII-lea şcolile din Chartres au intrat 
brusc în umbră: ele au pălit la lumina prea apropiată a Universităţii născînde 
din Paris. Dar opera pe care au început-o nu s-a sfirşit o dată cu ele. De pe 
vremea cînd preda Abaelard, Parisul devenise cel mai important centru de 
studii logice din toi Apusul şi aşa a rămas de-a lungul veacului al XIII-lea; 
putem spune că acest fapt a determinat într-o mare măsură tipul de filozofie 
şi de teologie care s-a format aici. Dialectica a devenit baza şi metoda proprie 
cunoaşterii pariziene. Dimpotrivă, cultura engleză din secolul al XIII-lea, mai 
ales la începuturile ei şi înainte să fie contaminată de influenţa mediului şco- 
lar al Parisului, seamănă mult cu o cultură chartreză, îmbogăţită cu ultimele 
aporturi ale platonismului arab în filozofie şi ştiinţă. Este posibil ca Chartres 
să fi exercitat a influenţă directă asupra gîndirii engleze din secolul al XIII-lea. 
De altfel, cum să fi deosebit atunci două culturi? De pe vremea lui Alcuin, 
Anglia şi Franţa nu aveau decît una; mişcarea cisterciană fusese anglo-fran- 
ceză încă de la otigini, şi să nu uităm că mulţi profesori englezi veniseră la 
Chartres, unde loan din Salisbury a ajuns episcop, ca să înveţe şi ca să predea. 
În acest oraș, se constituise un adevărat mediu anglo-francez, umanist, pla- 
tonician şi matematic. În orice caz, e sigur că Oxfordul, spre care vor curge 
ştiinţele noi, preluate de la arabi, va rămîne multă vreme credincios idealului 
slujit de Chartres; aici se va menţine platonismul augustinian, aici se vor în- 
văţa limbile savante, mai cu seamă araba, a cărei cunoaştere era pe atunci 
indispensabilă dezvoltării ştiinţelor naturii şi aici se va preda matematica, ne- 
glijată de teologii de la Paris. Primul reprezentant al acestor felurite tendinţe 
este englezul Robert Grosseteste (grossi capitis sed subtilis intellectus83), 
unul dintre cei mai vestiți profesori de la Oxford, mort episcop de Lincoln 
(1175-1253). 


8% cu cap mate, dar cu un intelect subtil (b. laz.). 

1. Profesorii de la Oxford ci 


Robert Grosseteste (Lincolniensis%4) este unul dintre puţinii filozofi ai 
vremii lui care ştiau greaca. De la el avem acea antiqua translatiot$ a Eticii 
nicomahice şi cea a comentariului la această operă, atribuit lui Eustratius. A 
mai scris şi un important comentariu la Analitica a doua, a cărei reeditare at 
fi de dorit, dată fiind influenţa de durată pe care a exercitat-o această scriere; 
un Comentariu la Fizica, încă inedit; traduceri şi comentarii la Dionisie Areo- 
pagitul, de asemenea inedite (cu excepţia scurtului comentariu la Mystica 
theologia); în sfirşit, o amplă compilaţie despre Hexaemeron, de asemenea 
inedită, în care se află schiţată doctrina luminii, dezvoltată şi conturată mai 
tirziu în mai multe opuscule despre care vom vorbi. 

Sub influenţa neoplatonismului şi a Perspectivelor (sau tratate de optică), 
arabe, Grosseteste a ajuns să atribuie luminii un rol capital în producerea şi 
constituirea universului; în De luce seu de inchoatione formarum însă, aceas- 
tă veche concepție ajunge la o deplină conştiinţă de sine şi se dezvoltă într-o 
manieră perfect consecventă. La început, Dumnezeu crecază din nimic şi si- 
multan materia primară şi forma acestei materii. Din motive pe care le vom 
vedea, e de ajuns să presupunem că Dumnezeu a creat mai întîi un simplu 
punct material astfel in-forimat. Această formă este, într-adevăr, lumină; or, 
lumina este o substanţă corporală foarte subtilă, care se apropie de necorporal 
şi ale cărei proprietăţi caracteristice sînt să se producă pe sine neîncetat şi să 
se propage instantaneu şi sferic în jurul unui punct. Să luăm un punct lumi- 
nos, în jurul lui se va produce instantaneu, ca în jurul unui centru, o sferă 
luminoasă imensă. Această propagare a luminii nu poate fi oprită decît din 
două moțive: lumina fie întilneşte un obstacol opac, cate o opreşte, fie ajunge 
în cele din urmă la limita extremă a rarefierii posibile, propagarea ei luînd 
astfel sfirşit. Această substanţă formală este şi principiul activ al tuturor lu- 
cerurilor; ca este prima formă corporală, pe care unii o numesc corporeitate. 

Într-o asemenea ipoteză, formarea lumii se explică în modul următor. Dacă 
luăm o materie care se întinde în cele trei dimensiuni ale spaţiului, avem 
astfel chiar corporeitatea; este ceea ce se întîmplă atunci cînd luăm, pur şi 
simplu, lumina. La origine, forma şi materia luminii sînt amândouă lipsite de 
întindere, fiindcă amindouă se reduc la un punct; dar ştim că a lua un punct 
luminos înseamnă a avea, instantaneu, o sferă; aşadar, de îndată ce există, 
lumina se propagă instantaneu şi, în propagarea ei, tiuce cu sine şi întinde 
materia, de care este de nedespărţit. Este corect deci să spunem că lumina 
este chiar esenţa corporeităţii sau, mai exact, corporeitatea însăşi. Primă for- 
mă creată de Dumnezeu în materia primară, ea se înmulţeşte pe sine la ne- 
sfirşit şi se răspindeşte în toate direcţiile în mod egal, destinzind, încă de la 


4 din Lincoln (Lindum Colonia) (fb. laz.), 
8% vechea traducere (15. lar.). 

începutul timpului, materia cu care este unită şi constituind astfel masa uni- 
versului pe care îl contemplăm. 

R. Grosseteste crede că poate demonstra printr-un raționament sublil că 
această înmulţire infinită a luminii şi a materiei ci trebuia să fie cu necesitate 
un univers finit. Căci produsul înmulţiri infinite a unui lucru depăşeşte infinit 
ceea ce este înmulţit. Or, dacă se porneşte de la simplu, o cantitate finită este 
de ajuns ca să-l depăşească infinit. O cantitate infinită nu i-ar fi numai infinit 
superioară, ci şi de o infinitate de ori infinit superioară. Prin urmare, atunci 
cînd este înmulțită la infinit, lumina, care este simplă, trebuie să întindă ma- 
teria, simplă și ea, potrivit unor dimensiuni de mărime finită. Se formează 
astfel o sferă finită: pe marginile ei, materia este la limita ultimă a rarefierii, 
iar spre centru devine, dimpotrivă, mai consistentă şi mai densă. După această 
primă mișcare de expansiune care fixează limitele universului, materia cen- 
trală rămîne deci capabilă să se rarefieze în continuate, De aceea, substanţele 
corporale ale lumii pămîntești sînt înzestrate cu activitate. 

Atunci cînd toată posibilitatea de rarefiere a luminii (lux) s-a epuizat, lu- 
miha exterioară a sferei constituie firmamentul, care răsfringe la rîndul lui o 
lumină (lumen) spre centrul lumii. Tocmai acţiunea acestei lumini reflectate 
(lumen) este cea care dă naştere, pe rînd, celor nouă sfere cereşti, dintre care 
cea mai de jos este sfera Lunii. Deasupra acestei ultime sfere cereşti, ne- 
schimbătoare şi neclintită, se înşiruie sferele elementelor: foc, aer, apă şi pă- 
mint. Prin urmare, Pămîntul primeşte şi concentrează în el acţiunile tuturor 
sferelor superioare; de aceea, poeții îl numesc Pan, adică Totul; căci în el se 
adună toate luminile superioare şi în el putem regăsi luctarea oricărei sfere. 
Este o Cybele, mumă a tuturor, din care pot fi zămisliţi toţi zeii. 

Meritul principal al lui Robert Grosseteste nu constă, poate, în imaginarea 
acestei cosmogonii a luminii; şi mai mult trebuie să-l lăudăm pentru faptul 
că a ales această concepţie despre materie fiindcă permite aplicarea unei me- 
tode pozitive în studierea ştiinţelor naturii. Înaintea elevului său Roger Bacon 
şi cu o limpezime care nu lasă nimic de dorit, el afirmă necesitatea aplicării 
matematicii în fizică. Cercetarea liniilor, a unghiurilor şi a figurilor este ex- 
trem de utilă, pentru că, fără ajutorul lor, cunoaşterea filozofiei naturale este 
cu neputinţă: utilitas considerationis linearum, angulorum et figurarum est 
maxima quoniam impossibile est sciri naturalem philosophiam sine illis. Ac- 
țiunea lor se face simțită în întregul univers, precum şi în fiecare din părţile 
lui: valent în toto universo et partibus eius absolute. De aceea îşi scrie Gros- 
seteste opusculul Despre linii, unghiuri şi figuri. EI defineşte aici modul nor- 
mal de propagate a acţiunilor naturale, care se face în linie dreaptă, fie ne- 
mnijlocit, fie potrivit legilor reflexiei şi ale refracției. Cît despre figuri, cele 
două dintre ele care trebuie neapărat cunoscute şi studiate sînt sfera, fiindcă 
lumina se înmulţeşte sferic, şi piramida, fiindcă acţiunea cea mai puternică 
pe care poate s-o exercite un corp asupra altuia este cea care porneşte de pe 
toată suprafaţa agentului şi se concentrează într-un singur punct al pacientu- 
lui. Esenţa fizicii s-ar reduce deci la studierea însuşirilor figurilor şi a legilor 

mişcării, aşa cum există ele pe Pămînt. Toate efectele naturale pot fi explicate 
pe această cale: his igitur regulis et radicibus et fundamentis datis ex potes- 
tate geometriae, diligens inspector in rebus naturalibus potest dare causas 
omnium effectuum naturalium per hanc viam?6: este triumful Opticii şi al 
Geometriei. Trebuic explicate toate fenomenele naturale prin linii, unghiuri 
şi figuri, omnes enim causae effectuum naturalium habent dari per lineas, 
angulos et figurast7. O asemenea formulă ne face să înțelegem mai uşor admi- 
raţia profundă pe care Roger Bacon a păstrat-o întotdeauna profesorului său. 

Grosseteste nu şi-a mărginit ipoteza la explicarea lumii materiale şi a reg- 
nului anorganic, ci a extins-o la fenomenele vieţii şi chiar la ordinea cunoaş- 
terii. Prin lumină acţionează Dumnezeu asupra lumii; or, omul este ca o lume 
în mic, în care sufletul ocupă acelaşi loc pe care-l ocupă Dumnezeu în lumea 
mare. Deci sufletul lucrează în simţuri şi în întregul trup tot prin lumină. 
Credincios învăţăturii lui Augustin, Grosseteste afirmă că sufletul poate ac- 
ţiona asupra trupului, dar trupul nu poate acţiona asupra sufletului, fiiudcă 
cele mai puţin nobile nu pot să acţioneze asupra celor mai nobile. Aşadar, 
cum poate sufletul să acţioneze asupra trupului? Problema se pune cu toată 
acuitatea pentru partea superioară a sufletului, inteligența (intelligentia), care 
nu este actul unui trup şi nu are nevoie de vreun instrument corporal ca să 
lucreze. Tocmai pentru rezolvarea acestei probleme, Grosseteste — inspirîn- 
du-se din De spiritu et anima de Alcher din Clairvaux — introduce aici lu- 
mina ca intermediar între această substanță pur spirituală care este sufletul şi 
substanţa grosolan materială care este trupul. 

Într-o doctrină în care lumina este energia radicală, forma primară şi legă- 
tura dintre toate substanțele, teoria cunoaşterii este inevitabil orientată spre 
teotia augustiniană a iluminării. Există o lumină spirituală, care este pentru 
lucrurile inteligibile ceea ce este lumina corporală pentru lucrurile sensibile. 
A cunoaşte un lucru înseamnă a cunoaște cauza formală care se află în el, 
adică forma prin care acest lucru este ceea ce este. Operația prin care cu- 
noaştem această formă este abstracţia. Prin natura ei, inteligența (intelligen- 
tia), care este partea superioară a sufletului, nu este actul trupului şi nu are 
nevoie de nici un organ corporal pentru lucrarea ei. Dacă nu at fi îngreunată 
de masa trupului, ea ar putea cunoaşte formele sensibile nemijlocit, aşa cum 
le cunosc îngerii şi Dumnezeu. Dar nu poate, decît în cîteva suflete alese, pe 
care iubitea de Dumnezeu le eliberează, chiar din această viaţă, de orice con- 
tact cu imaginile lucrurilor corporale şi, bineînțeles, în cazul preafericiţilor, 
după moarte. Într-o analiză care aminteşte de dialogul platonian Menon (puţin 
cunoscut în Evul Mediu, dar tradus de Atristippus pe la 1156), Grosseteste 


% deci, după ce au fost puse la dispoziție aceste reguli şi fundamente şi legi de bază 
din domniul geometriei, un cercetător sirguincios al lucrurilor naturale poate să arate pe 
această cale cauzele tuturor efectelor naturale (îb. lat.). 

" căci toate cauzele efectelor naturale trebuie să fie stabilite cu ajutorul liniilor, un- 
ghiurilor şi a figurilor (/B. îar.). 

explică în continuare cum sufletul, amorţit, ca să spunem așa, în trup, se îre- 
zeşte puţin cîte puţin la înţelegere sub şocul repetat al senzaţiilor, analizează 
complexitatea obiectelor, desparte culoarea de mărime, de figură şi de masă, 
apoi figura şi mărimea de masă şi aşa mai departe, pînă cînd ajunge astfel 
să cunoască substanja corporală care poartă aceste diferite accidente. Nece- 
sitatea trecerii prin ctapa senzaţiilor se datorează faptului că sufletul nostru, 
orbit de iubirea pe care o poartă propriului trup, nu poate să vadă decît ceea 
ce iubeşte: affectus et aspectus animae non sunt divisi, nec attingit aspectus 
nisi quo attingit amor et affectus%8. Desprinzîndu-se, dimpotrivă, de iubirea 
pe care o poartă trupului, sufletul se curăță, se deschide influențelor Ideilor 
divine, şi desluşeşte în hunina lot adevărul lucrurilor, care sînt ca nişte reflexe 
ale acestor Idei. 

Eforturile făcute de erudiţi pentru identificarea operelor lui Adam din 
Matsh (de Marisco, ț 1258), despre care Roger Bacon spune numai lucruri 
bune, şi a celor ale lui Richard din Cornwall (Rufus Cornubiensis), despre 
care Roger Bacon spune numai lucruri rele, nu au dat deocamdată nici un 
rezultat sigut, dar cunoaştem opera principală, din păcate încă inedită, a 
elevului şi succesorului lui Adam din Massh la Oxford, franciscanul Thomas 
din York ($ aprox. 1260). Această importantă lucrare, care se pare că este 
anterioară lui 1256, poartă titlul Sapientiale. Este un tratat de metafizică 
împărţit în şase cărţi, al cărui obiect este expunerea acestei ştiinţe potrivit prin- 
cipiilor lui Aristotel, lămurite cu sprijinul tuturor comentatorilor arabi cunos- 
cuţi pe atunci: Alfarabi, Avicenna, Averroes, la care se adaugă în mod firesc 
Gebirol şi Maimonide. Cicero şi Augustin reprezintă în opera lui tradiţia la- 
tină; Boethius şi Anselm, pe cea medievală; dar Thomas foloseşte şi opere 
mai recente, cum sînt De processione mundi de Gundissalinus, De articulis 
fidei de Nicolaus din Amiens şi De universo de Guilelmus din Auvergne. Din 
cîte putem judeca în momentul de faţă, ceea ce Thomas din York numeşte 
Aristotel conţine o mare doză de Gebirol şi Gundissalinus. Pentru el, ca şi 
pentru Gebirol, materia este o fiinţă care se reduce la atit cît trebuie pentru 
suportarea lipsei de formă. La rîndul ei, însăşi această lipsă se află în materie 
precum întunericul în aer; în sine, întunericul este faţă de lumină o ființă în 
potenţialitate, aşa cum materia este o fiinţă în potenţialitate faţă de formă. 
Creată de Dumnezeu, materia este bună pentru că este. În afară de unitatea 
pe care o are ca materie în general, fiecare materie particulară primeşte, de 
la forma ei, o altă unitate; aşadar, unitatea ei proprie de potenţialitate nu 
împiedică, ci mai curînd întemeiază posibilitatea unităţilor multiple pe care 
le primeşte. Combinînd datele preluate din toate părţile, Thomas ajunge să 
distingă trei sensuri ale termenului materie: în sens propriu, materia aristote- 
lică şi averroistă, sediu al lipsei, care intră în alcătuirea oricărei substanțe supuse 
naşterii şi schimbării; în sens mai puţin propriu, materia corpurilor cereşti, 

% sentimentul şi proprietatea de a vedea a sufletului nu sint despărțite, iar vederea nu 
atinge decit lucrul pe care-l atinge sentimentul iubirii (78. lar.). 

supusă locului şi dimensiunii, dar eliberată de orice lipsă şi care nu este atît 
o materie, cît un subiect; în sensul cel mai larg, materia concepută fără loc 
şi fără lipsă, sed tamum sub esse potentiali subiicibile formae%?, prin care 
chiar substanțele veşnice pot să fic sau să nu fie. Aceasta din urmă este ma- 
teria universală a lui Gebirol, comună tuturor cîte sînt şi pe care am apro- 
piat-o deja de principium pure posibile adoptat mai tirziu de Richard din 
Middleton. Acesta e, de altfel, şi motivul pentru care Thomas din York ad- 
mite, ca şi Richard, alcătuirea hilemorfică a îngerilor şi a sufletelor omeneşti, 
consecinţă inevitabilă a adaptării de către ei a teoriei dezvoltate de Gebirol 
în această chestiune. 

Formele faţă de care materia este în potenţialitate se află în act în sub- 
stanțele inteligibile, într-un mod nematetial şi, prin urmare, mai ncbil decît 
în corpuri. Acţiunea proprie a acestor substanțe inteligibile este de a „influen- 
ţa“ (influere), adică de a turna formele în materie. De aceea, înțelepţii numesc 
Inteligenţele pure „dătătoare de forme“: nominaverunt sapientes intelligentias 
istas datores potius quam eductores vel extractores?!. Thomas insistă totuşi 
asupra faptului că Înteligenţele nu pot da forme materiei decît pentru că aceas- 
ta este faţă de ele într-adevăr în potențialitate: nu i se dau forme decît prin 
actualizarea uneia dintre potenţialităţile ei. Fiind cauză principală a substan- 
ței, forma este şi cauză principală a individuaţiei şi unităţii ei. 

În compusul uman, forma este sufletul, dar sufletul însuşi este o substanţă, 
fiind deja alcătuit dintr-o formă şi din materie spirituală pe care am de- 
finit-o ca pură posibilitate de existenţă și schimbare. Cunoaşterea intelectuală 
este posibilă pentru că forma care există în obicctul sensibil poate deveni 
modelul (exemplar) celei care este în suflet; este vorba deci de aceeaşi formă, 
dar sub două moduri diferite de a fi. Referindu-se aici la De universo de 

»Guileimus din Auvergne, Thomas din York explică formarea univezsalului în 
gindire pornind de la simplificarea schematică impusă realului de imaginea 
sensibilă, care nu reţine din individ decit generalitatea lui specifică. Intelectul 
intervine, la rîndul lui, şi extrage acest element comun imaginilor ființelor 
din aceeaşi specie, formînd astfel universalul, predicabil despre indivizi. Ne- 
mulţumindu-se să reducă abstracţia lui Aristotel la această explicaţie psiho- 
logică, Thomas îi reproşează că a pierdut din vedere cealaltă cale, pe care 
creştinii şi unii filozofi o cunosc bine şi în care cunoaşterea nu vine în suflet 
de la simţuri, ci de Dumnezeu. Aristotel, dimpotrivă, spune că toată cunoaște- 
rea vine de la simţuri: nos autem, secundum sapientiam christianorum et phi- 
tosophorum, scimus esse aliam, videlicet a superiori et non a sensu, hoc est 
per viam influentiae et receptionis a Primo, et haec cognitio est certior alia, 
et haec est via quae currit ab idea in idea, quae non est per doctrinam ex- 


% dar numai sub fiinţa care poate fi prezentată formei potenţiale (1. taz.). 

5% v, nota 66 de la p. 425. 

9! înţelepţi au numit aceste inteligențe dătătoare [de forme] mai degrabă decit 
abstrăgătoare sau extractoare [de forme] (1. daz.). 

teriorem, sed tantum illuminationem interioremS2. Într-o asemenea teorie, nu 
are importanţă să ştim dacă dovezile existenţei lui Dumnezeu pornesc sau nu 
de la creaturi, de vreme ce însăşi cunoaşterea sensibilă ne deschide sufletul 
la iluminările divine. Thomas din York admite, ce-i drept, astfel de dovezi, 
dar, ca şi De natura deorum a lui Cicero (II, 2), îi atribuie omului şi acea 
cunoaștere înnăscută despre Dumnezeu, despre care Lucilius şi Ennius spun 
că o găsim la toate popoarele, și, pentru mai multă siguranţă, adaugă la aceste 
argumente pe cele din Proslogion al Sfîntului Anselm şi din De libero arbi- 
trio al Sfîntului Augustin. Doctrina lui Thomas din York trădează strădania 
unei minţi deschise, curioase şi foarte bine informate de a asimila masa de 
date metafizice de origine greco-arabă care pătrundea atunci în şcoli; se pare 
însă că a încercat sinteze imposibile, iar axa propriei lui gindiri nu o continuă, 
de fapt, decât pe cea a lui Gundissalinus şi Gebirol. 

Cu Roger Bacon, discipol şi compatriot al lui Robert Grosseteste, preocu- 
parea pentru cercetările şi metodele ştiinţifice nu face decîi să se accentueze. 
Nevoii de matematică i se va adăuga cea, la fel de imperioasă, de cunoaştere 
experimentală, scopul ultim al cunoaşterii rămînînd totuşi confirmarea şi răs- 
pîndirea universală a credinţei. Acest om neobişnuit s-a născut pe la 1210- 
1214, în apropiere de lichester, în Dorsetshire. Primele studii le-a făcut la 
Oxford, unde i-a avut ca profesori pe Robert Grosseteste şi Adam din Marsh, 
oameni tot atît de cunoscători în ale ştiinţelor, va spune el mai tîrziu, pe cât 
erau de neştiutori profesorii parizieni. După o şedere la Paris de şase pînă la 
opt ani, adică pe la 1250, Bacon a predat la Oxford între 1251 și 1257, apoi, 
silit pesemne să renunţe la activitatea didactică, s-a întors la Paris, sediu al 
ordinului franciscan, căruia îi aparţinea. Aici a fost ţinta unor suspiciuni şi 
persecuții neîncetate, pină în clipa în care protectorul său Guido Foulcodi a 
ajuns papă, cu numele de Clement IV (1265). În scurtul răgaz adus pentru el 
de acest pontificat (1265-1268), Roger şi-a redactat Opus maius, scris chiar 
la cererea papei. Activitatea lui literară a continuat apoi pînă în 1277, dată la 
care ideile lui referitoare la astrologie au fost incluse în propoziţiile condam- 
nate de episcopul Etienne Tempier. S-a profitat de ocazie şi, în 1278, Bacon 
a fost condamnat la închisoare. Ştim că era liber în 1292, dată la care şi-a 
scris ultima lucrare, Compendium studii theologiae. Data morţii lui nu ne este 
cunoscută. 

Oricât de surprinzătoare ni s-ar părea personalitatea lui Roger Bacon cînd 
o comparăm cu cele mai remarcabile din vremea lui, nu trebuie să uităm că 
poartă adinc întipărit în ea semnul epocii. Bacon este mai întii şi înainte de 
toate un scolastic, dar este un om care a înțeles scolastica în mod complet 


% noi însă, conform înţelepciunii creştinilor şi a filozofilor, ştim că există o altă (cale), 
desigur cea de mai sus, şi nu de la simţuri, adică pe calea inflvenţei şi a receptării de la 
Dumnezeu, iar această cunoaştere este mai sigură dectt cealaltă, aceasta fiind calea care 
aleargă de la idee la idee şi care nu e [realizată] prin învățătură exterioară, ci numai prin 
iluminare lăuntrică (d. lat.). 


DE LA ROBERT GROSSETESTE LA JOHN PECKHAM 441 


diferit de Albert cel Mare sau Toma d'Aquino. El nu a scăpat, într-adevăr, 
de obsesia teologiei, care caracterizează Evul Mediu, şi este important să sub- 
liniem această trăsătură, dacă vrem să ni-l reprezentăm pe Bacon în adevărata 
lui lumină. A doua parte din Opus maius este consacrată în întregime definirii 
raporturilor dintre filozofie şi teologie. Or, atitudinea lui Bacon în această 
problemă este foarte limpede: există o unică înţelepciune desăvirşită şi o sin- 
gură ştiinţă le domină pe toate celelalte: teologia; pentru explicarea ei, sînt 
absolut necesare două științe: dreptul canonic şi filozofia, est una scientia 
dominatrix aliarum, ut theologias5. Înţelepciunea totală, ne spune el, a fost 
dată de un unic Dumnezeu unei singure lumi şi pentru un singur ţel. Bacon 
va. săvirşi deci, exact ca Sfintul Bonaventura, o reducere a tuturor artelor la 
teologie, iar această reducere presupune o concepţie gnoscologică puternic 
influenţată de teoria augustiniană a iluminării. 

Două raţiuni hotăritoare dovedesc, într-adevăr, că filozofia este parte a 
teologiei şi i se subordonează. Prima este că filozofia rezultă dintr-o influenţă 
a iluminării divine în spiritul nostru (44 ostendatur quod philosophia sit per 
influentiam divinae illuminationis%). Fără să se confunde cu averoiştii, pe 
care îi respinge, de altfel, cu tărie, Bacon foloseşte o terminologie averroistă. 
EI numeşte intelect agent acel dascăl lăuntric care ne învaţă şi pe care Sfîntul 
Augustin sau Sfintul Bonaventura îl numeau Cuvint. Intelectul agent este deci 
cel care lucrează în sufletele noastre, turnînd în ele virtutea şi ştiinţa, pe care 
nu le-am putea dobindi singuri şi pe care trebuie să le primim din afară: ani- 
ma humana Scientias et virtutes recipit aliundeS5. În al doilea rînd şi printr-o 
consecinţă directă a celor de mai sus, filozofia este rezultatul unei revelații. 
Dumnezeu nu numai că a luminat spiritele umane ca să le ajute să ajungă la 
înţelepciune, dar le-a şi dezvăluit-o: causa propter quam sapientia philoso- 
phiae reducitur aj d;vinam, est guia non solum mentes eorum illustravit Deus 
ad notitiam sapiertiae adquirendam, sed ab eo ipsam habuerunt et eam illis 
revelaviP5. lată deci cum îşi reprezintă Bacon istoria filozofiei. La început, 
ea le-a fost dezvăluită lui Adam şi Patriarhilor, iar, dacă ştim să interpretăm 
cum se cuvine Scriptura, o vom regăsi în întregine, deşi îmbrăcată în imagini 
şi culori, sub sensul lor literal. Filozofii păgîni, poeţii Antichității şi Sibilele 
au trăit toţi după filozofii adevăraţi şi credincioşi, care au fost urmaşii lui Set 
şi Noe. Dumnezeu le-a dat să trăiască şase sute de ani pentru că de atit aveau 
nevoie ca să-şi desăvîrşească filozofia, şi mai ales astronomia, care e atit de 
grea. Aşadar, Dumnezeu le-a dezvăluit tot şi le-a dat viaţă lungă ca ei să-şi 
poată întregi filozofia cu ajutorul experienţelor (Deus eis revelavit omnia, et 


3 există o singură ştiinţă stăpină peste celelalte: teologia (1. laz.). 

9 ca să se arate că filozofia este frezultată) prin influenţa iluminării divine (15. laz.). 

% sufletul omenesc primeşte cunoştinţele şi virtuțile din altă parte (Ib. lar.). 

% cauza datorită căreia înţelepciunea filozofiei se reduce la înțelepciunea divină este 
dată de faptul că Dumnezeu nu doar le-a iluminat minţile peniru dobindirea cunoaşterii 
înţelepciunii, ci au avut-o de la el şi le-a revelat-o (îb. lar). 

dedit eis vitae longitudinem, ut philosophiam per experientias complerent). 
Mai tirziu însă, răutatea şi fărădelegile omeneşti de tot soiul au ajuns atît de 
mari, încît Dumnezeu le-a întunecat oamenilor inima, iat întrebuinţarea filo- 
zofiei a fost dată uitării. Este epoca lui Nimrod şi Zoroastru, Atlas, Prometeu, 
Mercur sau Trismegist, Esculap, Apollo şi a altora, pe care lumea îi slăvea 
ca pe nişte zei pentru ştiinţa lor. Trebuie să ajungem la perioada lui Solomon, 
ca să asistăm la un fel de renaştere, iar filozofia să-şi regăsească desăvîrşirea 
de la începuturi. După Solomon, studierea înţelepciunii dispare iar din pricina 
păcatelor omeneşti, pînă în clipa cînd Thales o reia, şi urmaşii lui o dezvoltă 
din nou. Ajungem asttel la Aristotel, care a dat filozofiei toată desăvirşirea 
pe care putea s-o aibă în acea vreme. Filozofii greci sînt deci discipolii şi 
urmaşii evreilor, ei au descoperit revelaţia pe care Dumnezeu o făcuse pa- 
triarhilor şi profeților şi care nu s-ar fi produs dacă filozofia nu ar fi fost 
conformă cu legea sfîntă, folositoare copiilor lui Dumnezeu şi, în sfîrşit, nece- 
sară înțelegerii şi apărării credinței. „Asifel deci, filozofia nu este decât lă- 
murirea înțelepciunii divine prin doctrină şi purtare vrednică, şi de aceea nu 
există decit o singură înţelepciune desăvirşită, cuprinsă în Sfintele Scripturi.“ 

E limpede că această concepţie despre filozofie ne explică nu numai doc- 
trina abstractă a lui Roger Bacon, ci şi ideea pe care şi-o făcea el despre 
propria lui menire. E un aspect care nu a fost îndeajuns observat şi care ne 
face să înţelegem mai uşor persecuțiile la care a fost supus. Roger Bacon nu 
este numai filozof, ci şi profet. Toate vituperaţiile lui împotriva neorînduielii 
şi a decăderii filozofiei din acea vreme, precum şi atacurile lui violente împo- 
triva lui Alexander din Hales, Albert cel Mare şi Toma d'Aquino sînt reacţiile 
fireşti ale reformatorului, împiedicat şi întârziat în acţiunea lui de profeţii min- 
cinoşi. Gîndul tainic care-l însuflețeşte pe Bacon este că veacul al XIII-lea 
este o epocă de barbarie asemănătoare cu celelalte două precedente, prin care 
omenirea a trebuit să treacă din cauza păcatelor. Şi cum să-şi găsească atunci 
propria menire, dacă nu ca asemănătoare cu cea a lui Solomon şi Aristotel? 
El este cel care a regăsit ideea adevăratei filozofii, atita vreme uitată, şi care 
cunoaşte metoda cu care se va putea ridica din ruină această clădire nărvită. 
Conştiinţa profundă pe care a avut-o Bacon despre înalta lui menire, senti- 
mentul pe care-l are că ocupă un loc de cinste în istoria lumii şi a gîndirii 
umane explică tonul semej şi agresiv pe care-l foloseşte adesea, disprețul faţă 
de adversari, limbajul de reformator şi restaurator cu care se adresează chiar 
şi papei şi, în sfirşit, ostilitatea ncînduplecată pe care au avut-o faţă de cl 
superiorii. 

Opera primului Bacon se înfăţişează deci sub un aspect mult mai complex 
decit ne-am închipui cînd îi citim faimoasele declaraţii despre necesitatea ex- 
perienţei. În realitate, Bacon consideră că subordonarea filozofiei faţă de tec- 
logie este mult mai îngustă decit crezuse Sfintul Toma. Vom observa, de 
asemenea, că acest om, pentru care filozofia nu este decit o revelaţie regăsită, 
simează desăvitrşirea cunoaşterii umane în preajma creaţiei. Recomandîndu-ne 
propria lui metodă filozofică, Bacon ne îndeamnă deci să facem cale-ntoarsă. 

Dar, pe de altă parte, reuşeşte să introducă în această extraordinară perspec- 
tivă istorică o concepţie foarte profundă despre metoda ştiinţifică. 

Să observăm, mai întîi, că în această încercate, care este înainte de toate 
o restaurate, mai e loc pentru un adevărat progres. Terminologia însăși pe 


limpede că la început nu a avut loc decit o dezvăluire a principiilor, căci au 
mai trebuit încă şase sute de ani pentru a dezvolta din ele consecinţele. Mai 
mult: filozofia nu poate ajunge niciodată să fie cu adevărat completă şi nu 
vom înceta niciodată să explicăm amănuntele acestei lumi vaste în cate ne 
aflăm. Așadar, descoperirile cu adevărat noi sînt şi vor rămîne întotdeauna 
posibile, cu condiţia folosirii adevăratelor metode care permit realizarea lor. 

Prima condiţie pentru progresul filozofiei este îndepărtarea piedicilor ca- 
re-i opresc dezvoltarea. Una dintre cele mai nefaste e superstiţia despre auto- 
ritate, care nu a fost nicîcind mai tăspindită ca printre contemporanii lui Ba- 
con. El o hărțuieşte deci cu ironii mușcătoare, fără să cruţe nici un om şi nici 
un ordin călugăresc, nici măcar pe al său. lar, atunci cînd creează personali- 
tăţi, nu o face de dragul disputei, ci pentru cel mai mare bine al adevărului 
şi Bisericii. Cînd critică, în Opus minus, cele şapte cusururi ale teologiei, 
criticile lui se îndreaptă asupra franciscanului Alexander din Hales şi a do- 
minicanului Albert cel Mare. Unul este vestit pentru o Summă care ar împo- 
văra şi un cal şi cate, de altfel, nu-i aparţine; acesta însă nici măcar nu a 
cunoscut fizica sau metafizica lui Aristotel, iar faimoasa lui Summă putte- 
zeşte acum, fără ca cineva s-o mai atingă. Cît despre Albert cel Mare, acesta 
e un om care fără îndoială că are merite şi cate ştie multe lucruri, dar nu 
cunoaşte deloc limbile, nici perspectiva, nici ştiinţa experimentală; partea 
bună din lucrările lui ar încăpea înte-un tratat de zece ori mai scurt decit ele. 
Greşeah lui Albert, a discipolului său Toma şi a multor altora este că vor să 
predea înainte să înveţe. 

Înseamnă oare că Bacon nu-şi recunoaşte nici un profesor adevărat? Nici- 
decum; dar pentru el protesorii sînt mai degrabă de metodă decit de doctrină. 
Cei doi pe care-i citează cu precădere sînt Robert Grosseteste şi Petrus din 
Maricourt. Robert Grosseteste îi place în primul rînd pentru că, fără să se 
poată spune că nu le-a cunoscut, s-a îndepărtat de cărţile lui Aristotel, ca să 
înveţe cu ajutorul altor autori şi din propria lui experienţă; apoi, pentru că, 
asemenea lui Adam din Marsh şi a altora, a ştiut să explice cauzele tuturor 
fenomenelor prin matematică şi să arate că această ştiinţă este necesară nu 
numai tuturor celotialte, dar chiar şi teologiei: per potestatem mathematicae 
sciverunt causas omnium exponere%?. Dacă gustul şi respectul pentru mate- 
matică le-a primit de la profesorii lui englezi, Bacon datorează unui francez 
sentimentul, atît de viu la el, al necesităţii experienţei. Adevăratul lui profesor 
şi cel pe care-l laudă neîncetat este Petrus din Maricourt, autor al unui tratat 


% prin puterea matematicii au ştiut să prezinte cauzele tuturor lucrurilor (JP. laz.). 

despre magnet pe care-l va mai cita şi W. Gilbert, la începutul veacului al 
XVII-lea, şi care va tămine pînă atunci cea mai bună lucrare despre magne- 
tism. De fapt, în această Epistola de magnete, proclamă necesitatea comple- 
tării metodei matematice cu cea experimentală. Nu e de ajuns să ştii să cal- 
culezi şi să judeci, mai trebuie să ai şi îndeminare. Cu abilitate manuală 
(manuum industria), se poate lesne corecta o greşeală pe care nu am desco- 
peri-o în veci numai cu ajutorul fizicii şi matematicii. Se pare că Roger Bacon 
a fost puternic impresionat de această nouă metodă şi de ştiinţa pe care Petrus 
din Maricourt i-o datora. Bacon îl numeşte pe acest învăţat solitar, despre 
cate ştim adât de puţin, maestru al experienţelor: dominus experimentorum şi-i 
face un portret cu adevărat impresionant. Aceştia sînt deci, împreună cu alte 
cîteva nume şi mai obscure, de cercetători izolaţi, profesorii de la care Bacon 
susţine că a preluat metoda, continuîndu-le strădania. 

Se cuvine deci să insistăm mai înfii asupra rolului pe care trebuie să-l 
joace matematica în constituirea ştiinţei. Nu putem cunoaşte nimic din lucru- 
zile lumii, ceteşti sau păminteşti, dacă nu ştim matematică: impossibile est 
res huius mundi sciri, nisi sciatur mathematica%. Evident că lucrul este va- 
labil pentru fenomenele astronomice; şi cum fenomenele pămînteşti depind 
strâns de aştri, nu am înţelege ce se întîmplă pe pămînt dacă nu am şti ce se 
întîmplă în ceruri. De ascmenca, este sigur, iar Robert Grosseteste a demon- 
strat-o foarte bine, că toate acţiunile naturale se propagă şi se exercită potrivit 
însuşirilor matematice ale liniilor şi unghiurilor. Este deci de prisos să in- 
sistăm asupra acestei chestiuni. 

Cît despre experienţă, aceasta e şi mai necesară, căci duce la o evidenţă 
atit de mare, încit o întăreşte uneori chiar şi pe cea a matematicii. „Există, 
într-adevăr, două căi de a cunoaşte, judecata şi experienţa. Teoria conchide 
şi determină admiterea concluziei, dar nu dă acea siguranţă scutită de îndoială 
în care mintea se întemeiază pe intuirea adevărului, atîta vreme cît concluzia 
nv a fost descoperită pe calea experienţei. Mulţi oameni au teorii despre anu- 
mite obiecte; dar, cum aceştia nu au trecut-o prin filtrul experienţei, rămîne 
pentru ci de nefolosit şi nu-i îndeamnă nici la căutarea unui bine, nici la oco- 
lirea unui rău. Dacă un om care nu a văzut niciodată foc ar dovedi prin ar- 
gumente concludente că focul arde, strică şi distruge lucrurile, ascultătorul 
său nu ar fi mulţumit în cugetul lui şi nu s-ar feri de foc înainte de a-l atinge 
sau de a pune în el un obiect combustibil, ca să dovedească astfel prin expe- 
rionţă ceea ce-l învaţă teoria. Dar, o dată ce s-a făcut experienţa arderii, cu- 
getul este convins şi e sigur în ce priveşte evidenţa adevărului; deci judecata 
nu e suficientă, dar experienţa ajunge. Lucru care se vede limpede în mate- 
matică, ale cărei demonstraţii sînt totuşi cele mai sigure dintre toate. Dacă 
cineva are o demonstraţie concludentă în aceste domenii, fără s-o fi verificat 
însă prin experienţă, cugetul lui nu va reţine, nv va găsi nici un interes şi va 


% este imposibil să fie cunoscute lucrurile acestei lumi dacă nu se ştie matematică 
(8. dar). 

lăsa deoparte această concluzie pînă cînd o constatare experimentală îi va 
pune în lumină adevărul. Numai atunci va accepta pe deplin liniştit această 
concluzie. 

Aşa cum o înţelege Bacon, experienţa este dublă. Una lăuntrică şi spiri- 
tuală, ale cărei trepte cele mai înalte ne conduc spre culmile vieţii spirituale 
şi ale misticii; cealaltă, exterioară şi dobindită cu ajutorul simțurilor. Aceasta 
din urmă stă la originea tuturor cunoştinţelor noastre științifice cu adevărat 
sigure şi, mai cu seamă, a celei mai desăvirşite dintre ştiinţe, ştiinţa experi- 
mentală. 

Ştiinţa experimentală (scientia experimentalis), al cărei nume apare pentru 
ptima oară în istoria gîndirii umane din pana lui Roger Bacon, depăşeşte toate 
celelalte tipuri de cunoaştere prin trei prerogative. Prima constă, așa cum am 
spus, în faptul că dă naştere unei certitudini depline. Celelalte ştiinţe pornesc 
de la experienţe considerate principii şi-şi deduc din ele concluziile, prin ju- 
decată; dar, dacă vor să aibă şi proba completă şi specifică a acestor concluzii, 
sînt silite s-o ceară ştiinţei experimentale. Este ceea ce R. Bacon demonstrea- 
ză pe îndelete, într-o serie întreagă de capitole consacrate teoriei curcubeului. 
A doua prerogativă c dată de faptul că această ştiinţă poate să se așeze în 
punctul în care sfirşeşte fiecare dintre celelalte şi să demonstreze adevăruri 
la care nu ar putea ajunge cu propriile lor mijloace. Un exemplu pentru aceste 
descoperiri care stau la limita ştiinţelor, fără să constituie nici concluziile, şi 
nici principiile lor, ne este dat de prelungirea vieţii omeneşti, care va încorona 
medicina, dar pe care medicina nu ar putea s-o înfăptuiască singură cum se 
cuvine. A treia prezogativă a ştiinţei experimentale nu e legată de celelalte 
Ştiinţe, ci constă în puterea ci de a scotrmoni tainele naturii, de a descoperi 
trecutul şi viitorul şi de a produce atitea şi atitea efecte minunate, încît le va 
aduce puterea celor care le vor stăpini. Lucru de care Biserica ar trebui să 
ţină seama, ca să cruțe sîngele creştin în lupta împotriva păgânilor şi mai ales 
ca să se păzească de primejdiile care ne vot amenința în vremea Anticristului, 
care at putea fi lesne preîntimpinate, cu ajutorul lui Dumnezeu, dacă stăpînii 
lumii şi ai Bisericii ar sprijini studiul ştiinţei experimentale şi ar urmări tai- 
nele naturii şi artei. 

Opus maius al lui Roger Bacon nu se va înfățișa deci ca o expunere a 
ştiinţei totale, căci aceasta nu e dobindită, ci rămîne de dobindit. Bacon nu 
aspiră decît să ne îndemne la cercetare şi, mai ales, la practicarea experien- 
şelot. Temă pe care o reia neobosit: aici judecata nu mai dovedeşte nimic, 
totul ține de experienţă. Nullus sermo in his potest certificare, totum enim 
depender ab experientia”?. În afară de această metodă, de care este sigur, 
Bacon nu ne va mai da decît eşantioane de originalitate. De aici, caracterul 
enciclopedic al operei lui principale, în care întîlnim, pe rînd: analiza con- 
diţiilor cerute de studiul temeinic al limbilor savante, o prezentare a metodei 


% La aceste lucturi, nici o expunere teoretică nu poate să dovedească ceva, căci totul 
ţine de experienţă (îb. laz.). 

matematice şi a exemplelor de aplicare a ei la ştiinţele sacre şi profane, un 
tratat de geografie, un tratat despre astrologie şi întrebuinţările ei, un tratat 
despre vedenii, o descriere a metodei experimentale şi o morală. Toate aceste 
speculaţii atestă o cunoaştere de mare întindere, o aplecare foarte pronunţată 
pentru faptele concrete şi discernămiînt în privinţa condiţiilor necesare pentru 
asigurarea progresului ştiinţelor. Pină şi numeroasele erori ale lui Bacon pre- 
supun adesea o gindire aflată deja în avans faţă de cea a vremii sale. Obser- 
vaţiile pe care îi place să le facă în privinţa alchimiei şi a astrologiei arată 
încrederea lui, înainte de filozofii Renaşterii, în posibilitatea ca din acestea 
să răsară ştiinţe pozitive. Mai mult chiar decit conţinutul doctrinei, spiritul 
care o însuflețeşte îi conferă lui Bacon însemnătate şi-i asigură un loc durabil 
în istoria ideilor. Dacă ne gîndim la condiţiile mizere în care a trăit, la 
greutăţile nenutmărate, de care se plinge neîncetat şi care l-au împiedicat nu 
numai să facă experienţe, dar şi să scrie, vom rămîne uimiţi în faţa acestui 
geniu nefericit care, singur în veacul al XIII-lea, şi poate chiar pină la Au- 
guste Comte, a visat la o sinteză totală 2 cunoaşterii, ştiinţifice, filozofice şi 
religioase, din care să facă un liant al societăţii universale, coextensivă cu 
neamul omenesc. 

“Toţi aceşti maeştri franciscani vorbesc de Aristotel şi, la nevoie, îl comen- 
tează, dar îl înţeleg de obicei în manieră avicenniană, lucru care-i ajută să 
nu-l părăsească pe Sfintul Augustin. Primul profesor dominican de la Oxford 
de la care ni s-a păstrat un Comentariu la Sentinţe, Richard Fishacre (î 1248), 
nu se deosebeşte de franciscani în această privinţă. Scrisă cu puţin înainte de 
1245, această operă arată limpede că autorul ei nu dorea deloc să caute dru- 
muri noi. Fishacre admite alcătuirea hilemorfică a îngerilor şi a sufletelor. 
Unul dintre argumentele pe care le foloseşte ne dă o idee despre amestecurile 
surprinzătoare pe care le producea atunci în anumite minţi asimilarea unui 
aristotelism greşit înţeles: există indivizi în specia înger şi în specia om; or, 
Aristotel spune că fără materie nu există indivizi; există deci materie în îngeri 
şi în suflete. Încă un argument: Aristotel afirmă că un obiect nu există fără 
materie decît în gîndul lucrătorului, deci un suflet nu ar putea să existe fără 
materie decit în gîndirea lui Dumnezeu. Contextul metafizic al doctrinei aris- 
totelice a individuaţiei prin materie îi scapă deci cu desăvirşire. Ca să explice 
cauzalitatea fizică, Fishacre admite că forma efectului trebuie să preexiste 
într-o oarecare măsură în materie (aliquid formae latitans in materia!%); 
această schiţare a efectului este ceca ce Augustin numea o rațiune seminală, 
pe cate cauza nu trebuie decit s-o actualizeze ca să producă acel efect. Pentru 
Fishacre, ca şi pentru Sfintul Bonaventura, cauza care produce un efect care 
nu pteexistă deloc în materie nu ar fi numai eficientă, ci şi creatoare; ea pro- 
duce ex nihilo!0!. Faptul poate să se producă, dar este o minune. Aceste ra- 
tiones seminales!%2 au fost create de Dumnezeu în materie şi fiecare dintre 


100 ceva din formă fiind ascuns în materie (/. lar.). 
101 y. nota 3 de la p. 16. 
102 raţiuni seminale (7b. laz.). 

ele corespunde unei ratio causalist0% în gîndirea lui Dumnezeu. Ne cam des- 
cumpăneşte că Fishacre îi atribuie această doctrină lui Aristotel: patet quod 
Augustinus est huius eiusdem opinionis cum Aristotele!04. Noetica lui se in- 
spiră din cea a lui Augustin și, poate, din cea a lui Goilelmus din Auvergne. 
Orice cunoştinţă rezultă nu dintr-o acţiune a obiectului asupra sufletului, ci 
din aptitudinea sufletului de a se face asemenea obiectului per imitationem!95. 
Pentru că, așa cum spun Augustin şi platonicienii, toate adevărurile sînt în- 
scrise în suflet, unde stau aţipite, astfel încît nu trebuie decit să le trezeşti. 
De altfel, Fishacre socoteşte că, şi aici, Aristotel spune acelaşi lucru, dar exe- 
geza lui atistotelică este o aventură disperată. O dată admise astfel de prin- 
cipii, nimic nu era mai uşor pentru el decît să dezvolte sub formă de dovezi 
cunoaşterea latentă pe care o avem despre Dumnezeu. Nu nuimai că argumen- 
tul anselmian prin id quo maius cogitari non potest!9% îl mulţumeşte pe de- 
plin, dar la acesta adaugă un altul, care îi aparţine şi care se arată a fi şi mai 
direct: „Dacă un lucru ar fi absolut simplu, nu s-ar deosebi de existenţa lui, 
ci ar fi chiar această existenţă; căci, altminteri, at avea şi existenţă, şi ceva 
în plus, şi atunci nu ar mai fi absolut simplu. Prin urmare, dacă un lucru ar 
fi absolut simplu, ar exista; or, absolut simplul este absolut simplu: deci există 
(sed simplicissimum est simplicissimum: ergo est).“ 

Poate că publicarea Comentariului la Senzinţe al lui Fishacre nu ar fi in- 
dispensabilă. Se pare, de altfel, că dominicanii de la Oxford au bănuit ceva, 
căci succesorul pe care i l-au hotărit, în 1248, îşi luase diploma de magistru 
în arte la Universitatea din Paris. E vorba despre Robert Kilwardby, care a 
ocupat catedra dominicană de teologie între 1248 şi 1261, a fost ales arhi- 
episcop de Canterbury în 1272, făcut cardinal în 1278 și a murit la Viterbo, 
în 1279. Cazul este mult mai interesant decît al lui Fishacze, în primul rînd 
pentra că este o minte superioară, dar şi pentru că aparţine, în mod vizibil, 
aceleiaşi generaţii ca și Sfintul Toma d'Aquino, adică unei epoci în cate se 
mai putea întimpla ca doctrina lui Aristotel să fie respinsă, dar nu şi socotită 
practic identică cu a lui Augustin. Avem de la Kilwardby o serie întreagă de 
comentarii la Porphyrios, la Organon-ul aristotelic, precum şi la următoarele 
lucrări: Fizica, De caelo et mundo, De generatione et corruptione, Meteoro- 
logicele, De anima şi Metafizica. Aceste scrieri, precum şi Comentariul său 
la Sentinţe sînt încă inedite şi insuficient studiate. Ar fi interesant de ştiut 
dacă întoarcerea lui Kilwardby la Oxford a fost însoţită de o întoarcete la 
augustinism sau dacă principiile stabilite încă din timpul şederii la Paris au 
fost continuate pînă la sfîrşitul vieţii. A doua ipoteză este mai verosimilă, 
căci s-a întors în Anglia cu puţin înainte de 1230, dată la care autoritatea ]vi 
Guilelmus din Auvergne în Universitate era mare. În orice caz, este sigur că, 


103 rațiune cauzală (1. lar.). 

1% se dezvăluie că Augustin e de aceeaşi părere cu Aristotel (Ib. lac.). 
195 prin imitație (1b. fat.). 

1% aceşt lucru prin care nu poate fi conceput mai mult (IP. lat.). 

oricât de bine ar fi fost informat în privinţa doctrinei aristotelice şi oricîte 
concesii i-ar fi făcut, Kilwardby a vrut să păstreze la Oxford, prin activitatea 
dialectică şi, la nevoie, prin autoritatea sa episcopală, tradiţia augustiniană. 

Chiar şi numai titlul tratatului De ortu scientiarum aminteşte de opera 
analogă a lui Gundissalinus. Este o clasificare a ştiinţelor inspirată din Aris- 
totel şi dezvoltată ca o introducere generală la filozofie, în care, în anumite 
privinţe, poziţiile personale ale lui Kilwardby se lasă deja ghicite; ele se vor 
afirma în Comentariul la Sentinţe. De asemenea, au fost publicate sau stu- 
diate de curînd mai mult scrieri originale ale lui Kilwardby: De spiritu imagi- 
nativo, De tempore, De unitate formarum, De natura relationis, De conscien- 
zia, De theologia, în care autorul vorbeşte în numele său, precum şi foarte 
instructiva scrisoare către Petrus din Conflans (Petrus de Confletu), care, 
chiar şi singură, ar permite situarea gîndirii lui Kilwardby în raport cu prin- 
cipalele curente doctrinale ale vremii. 

La 7 martie 1277, Etienne Tempier condamnase o lungă listă de pro- 
poziţii, cu speranţa de a pune capăt mişcării averroiste şi răspîndirii teologii- 
lor care, ptecum cea a lui Toma d'Aquino, se inspirau din metoda lui Aris- 
totel. Cîteva zile mai tirziu (18 martie 1277), în calitatea sa de arhiepiscop 
de Canterbury, condamna la rîndul lui o listă mult mai scurtă, de şaisprezece 
propoziţii, alese vădit cu aceeaşi intenţie şi în acelaşi spirit. Deşi folosit de 
obicei în legătură cu aceasta, termenul „condamnare“ nu este cu totul exact, 
Cum Petrus din Confians, arhiepiscop dominican al Corintului, îi scrisese ca 
să-i reproşeze acest act, Kilwardby îi atrage atenţia: „Condamnarea care s-a 
făcut nu a fost de acelaşi fel cu cele ale ereziilor vădite, ci a constituit inter- 
zicerea afirmării unor asemenca lucruri în şcoli la stabilirea chestiunilor con- 
troversate, la lecţii sau în oricare altă formă dogmatică.“ Trebuie să recunoaş- 
tem însă că, în gîndirea lui, în joc era, cel puţin indirect, credința creştină. 
Într-adevăr, chiar el afirmă că, dintre erorile a căror ptedare o interzicea, 
„unele sînt vădit mincinoase, altele se îndepărtează de adevărul filozofic, al- 
tele stau alături de greşeli de neîngăduit, iar altele sînt vădit nefaste, fiind 
potrivnice credinţei catolice“. După care Kilwardby adaugă această observaţie 
instructiv pentru istorici: „În această prohibire nu am lucrat singur, ea a 
atras, dimpotrivă, aşa cum scriai chiar domnia ta, încuviințarea tututor pro- 
fesorilor de la Oxford; ba am fost chiar silit de sfatul (szasio) multor teologi 
şi filozofi mult mai învăţaţi decît mine.” 

Poate că Robert Kilwardby exagerează puţin. Dacă ne gîndim la reacţiile 
ptotomiste ale unor dominicani oxonieni, ca Richard Clapwell, care au apărut 
la puţină vreme după această interdicţie, nu putem să nu acceptăm că teologia 
tomistă îşi găsea la Oxford, încă din 1277, ciţiva simpatizanți. Dar aceasta 
se întîmpla, cum s-ar zice, „printre tineri“, care reprezentau prezentul îndrep- 
tat spre viitor. Profesorii aflaţi în plină autoritate şi care reprezentau prezentul 
continuator al trecutului se fereau de aceste noutăţi. Roger Bacon spune că 
l-a auzit chiar el în două rînduri pe Guilelmus din Auvergne, pe atunci epi- 

scop al Parisului, congregaza Universitate coram eo, în dispută cu profe- 
sorii de la Universitate şi demonstrîndu-le că intelectul agent nu este o parte 
a sufletului, ci Dumnezeu. Doctrina episcopului de Paris se afla deci, între 
1228 şi 1249, în urma doctinei propriei lui Universităţi. În 1277, arhiepisco- 
pul de Oxford rămăsese întrucîtva în urma învăţăturii de la Oxford, iar epi- 
scopul Parisului denunța în public primejdia unor teze ale viitorului Doctor 
al Bisericii universale, Sfintul Toma d'Aquino. E lucru omenesc ca păzitorii 
dreptei credințe să o confunde uneori cu propriul lor mod de a o înțelege. 
Cele şaisprezece propoziţii interzise de Kilwardby ne arată, într-adevăr, 
care erau propriile lui poziţii. A treia interzice să se predea la Oxford quod 
nulla potentia activa est in materia!%%; ca echivala cu impunerea predării unei 
teorii a cauzalităţii analogă cu raţiunile seminale ale lui Augustin. De altfel, 
este şi ceea ce spune Kilwardby în scrisoarea lui către Petrus din Conflans, 
susţinut deja în Comentariul la Sentinţe, în care identifica potenţa activă a 
cauzei secunde, care pune în înişcare pentru că este mişcată, cu aşa-numita 
ratio seminalis, quia latet in materia!9%9. Aşa cum interzicerea predării teoriei 
aristotelice a materiei afecta toată ontologia şi toată fizica, a douăsprezecea 
ptopoziţie atingea psihologia şi antropologia în ansamblul lor: guod vegeza- 
ziva, sensitiva et intellectiva sint una forma simplex!!9. Dacă nu mai puteai 
pteda aşa ceva, erai practic nevoit să susţii pluralitatea formelor în suflet şi, 
ptin urmare, în om. Este, de altfel, ceea ce se afirmă în mod expres în Scti- 
soarea lui Kilwardby către episcopul Corintului: Scio tamen quod unus homo 
unam haber formam quae non est una simplex, sed ex multis composita, Or- 
dinem ad invicem habentibus naturalemi!!. Comentariul lui Kilwardby la 
Sentinţe generalizase deja această teză: Plures formae sunt in una materia in 
constitutione unius individui, sicut in hoc igne est forma substantiae, forma 
corporis et forma igneitatis!!2. Îndeobgte, teoria raţiunilor seminale şi cea a 
pluralităţii formelor sint de ajuns pentru situarea unci doctrine, dar cîteva cer- 
cetări recente (D.E. Sharp) în privinţa Comentariului despre Petrus Lombar- 
dus confirmă diagnosticul: alcătuirea hilemorfică a îngerilor, iluminarea divină 
necesară ca întregire a luminii noastre intelectuale, chiar şi pentru cunoaşterea 
sensibilului, distincţia pur raţională dintre suflet şi facultăţile lui sînt tot atîtea 
trăsături care țin de complexul avgustinian. De altfel, în justificarea tezelor 
pe care le afirmă şi, mai ales, în chestiunile în care tradiţia patristică nu-l 
lămureşte îndeajuns, Kilwardby dă dovadă de iniţiativă personală. Soluţia pe 
care o dă problemei individuaţici at merita să fie studiată îndeaproape, pentru 
interesul filozofie şi istoric pe care-l prezintă. Consideră forma cauză activă, 


107 în timp ce Universitatea era adunată în faţa lui (/b. lat.). 

1% că nici o putere activă există nu în materie (/b. lat.). 

19 rațiune seminală pentru că se ascunde în materie (!b. laz.). 

1 că vegetativa, senzitiva şi intelectiva sînt o singură formă simplă (îb. laz.). 

11 Ştiu totuşi că un singur om are o singură formă, care nu este una simplă, ci compusă 
din mai multe [elemente], care au, la rîndul lor, o ordine naturală (îb. îat.). 

11? Sint mai multe fonme într-o singură materie în constituirea unui singur individ, 
după cum în acest foc există forma substanței, forma corpului şi forma igneităţii ((B. iaz.). 

iar materia cauză pasivă a individuaţiei, dar aceasta i se pare un fenomen 
complex, care include şi individualitatea. Trebuic deci să spunem, mai întii, 
materie şi fortnă, apoi determinare (signatio) a materiei prin formă şi, în sfâr- 
şit, individul însuşi care rezultă de aici şi care este fiinţa în act. Forma, preci- 
zează el, se individucază pe sine individuînd-şi materia, iar existența actuală 
pare a fi însuşirea proprie individului astfel constituit, 

Am observat deja, în legătură cu Richard din Middleton, că respingerea 
teoriei aristotelice a mişcării apare mult înainte de nominalismul parizian din 
secolul al XIV-lea. Chestiunea nu este lipsită de importanţă. Am văzut că P. 
Duhem datează începuturile ştiinţei moderne o dată cu Condamnarea din 
1277 (Etudes sur Ldonard de Vinci, vol. LI, pp. 411-412); înte-un alt text, 
acelaşi istoric propune o altă dată, mai târzie: „Dacă am vrea să despărţim, 
printr-o linie clară, domnia Ştiinţei antice de domnia Ştiinţei moderne, at tre- 
bui, credem, să tragem această linie în momentul în care Ioannes Buridan a 
gîndit această teorie [despre impetus!!3] în momentul în care s-a încetat să 
se creadă că aştrii sînt puşi în mişcare de fiinţe divine şi s-a admis că mişcări- 
le cereşti şi cele păminteşti țin de aceeaşi mecanică“ (op.ciz., vol. III, p. XI). 
Ultimul punct implică existenţa unei mecanici şi, pentru istoria ştiinţelor, 
acesta e aspectul principal; dar nu e lipsit de interes să notăm că, cel puţin 
în teologie, teoria aristotelică a Inteligenţelor motrice este o inovaţie. Potrivit 
lui Aristotel, orice mişcare presupune un motor distinct de mobil; de aceea, 
atribuie sferelor cereşti Motoare separate, iar Sfîntul Toma d'Aquino îl ur- 
mează docil în această chestiune; dar această noutate îi şoca foarte tare pe 
teologii de şcoală veche şi, aşa cum am văzut, Guilelmus din Auvergne, cate 
îi găsise echivalentul la Avicenna, a denunțat-o ca falsă și ridicolă, copleşind-o 
cu ironia lui incisivă. În 1271, ministrul general al Fraţilor predicatori, oan- 
nes din Vercelli, le-a adresat lui Toma d'Aquino şi Robert Kilwardby o listă 
cu 43 de întrebări, la care au răspuns amindoi, dar într-un spirit destul de 
diferit. La a patra întrebare a lui Ioannes din Vercelli: „Este oare dovedit în 
mod sigur că îngerii sînt motoarele corpurilor cereşti?“, Sfintul 'Toma a răs- 
puns că, pe de o parte, Doctorii creştini susţin că Dumnezeu cîrmuieşte lu- 
crurile inferioare prin intermediul celor superioare şi că, pe de altă parte, filo- 
zofii platonieni şi peripateticieni considerau convingătoare argumentele lor 
potrivit cărora corpurile cereşti sînt fie însufleţite şi mişcate de propriile lor 
suflete (Avicenna), fie, preferabil sînt mişcate de îngeri (Averroes). Ceea ce 
nu însemna propriu-zis că teza este dovedită în mod sigur, dat a spune că 
filozofii o consideră demonstrată, că ea se potriveşte cu un principiu general 
stabilit de Părinţi şi a adăuga că, din cît se ţine minte, nici unul dintre aceştia 
nu au respins-o, echivala cu recomandarea ei. Kilwardby, care priveşte cu 
bunăvoință teza avicenniană a sufletelor sferelor, respinge, dimpotrivă, ideea 
că sferele cereşti sînt mişcate de spirite îngereşti, care nu ar fi nici actul, şi 
nici forma lor. Această opinie, spune el, nec est philosophica, nec memini 


13 impuls (lb Zar). 

eam esse ab aliquo sanctorum approbatam tanquam veram et certaml!ld. Ast- 
fel, în timp ce Toma d'Aquino se mulţumeşte cu faptul că filozofii socotesc 
teoria demonstrată şi că Părinţii — al căror ptincipiv mai degrabă îl aplică 
— nu o resping, Kilwardby o declară lipsită de valoare filozofică şi constată 
că nici un Părinte nu a considerat-o ca absolut sigură. Răspunsul lui se mula 
mai strins pe întrebarea lui Ioannes din Vercelli, dar aceasta pentru că el pre- 
feră celor două opinii precedente o a treia, pe care nu o prezintă, de altfel, 
ca personală. Tertii ponunt..., un al treilea grup admite că, „aşa cum corpurile 
grele şi cele uşoare sînt mişcate de propria lor greutate și propriile lor în- 
clinări (propriis ponderibus ez inclinationibus) spre locurile unde se opresc, 
tot aşa corpurile cereşti se mişcă în cerc pe locul lor din spaţiu datorită în- 
clinărilor lor fireşti, care sînt pentru ele ca o greutate, pentru a păstra fiinţele 
supuse schimbării şi a le feri de grabnică risipire şi de pieire“. Aşa cum a 
observat foarte corect istoricul care a remarcat importanţa acestui text, „in- 
clinatio, instinctus proprii ponderis!15 paz să ţină, într-adevăr, de ordinul ca- 
lităţii şi să rămînă astfel în haloul fizicii calitative a lui Aristotel, în timp ce 
acel impetus!!6 al lui Buridan este net îndreptat spre o interpretare cantitativă 
şi se deschide spre măsurătorile matematice“ (M.-D. Chenu). Cu alte cuvinte, 
nu ne aflăm încă în pragul ştiinţei moderne, pentru că R. Kilwardby nu e 
interesat de mecanică; dar el stabileşte, desigur, principiul filozofic necesar 
pentru ca, potrivit formulei lui P. Duhem, „mișcările cerești şi mișcările pă- 
mânteşti să țină de aceeaşi mecanică“: E! sicur gravium pondera et levium 
movent ipsa regulariter nec exorbiiare permittunt, ita est de ponderibus sin- 
gulorum corporum caelestium et ipsis corporibus!!7. Conservatorii îi depă- 
şesc uneori pe progresiști, aşteptînd pe loc progresul următor. 

Urmaşul lui Kilwardby pe scaunul arhiepiscopal din Canterbury a fost 
John Beckham ( 1292). Era franciscan, dar a făcut uz de autoritatea pe care 
o avea ca să reînnoiască, la 29 octombrie 1284, condamnarea doctrinală fă- 
cută de înaintaşul său şi a cenzurat, la 30 aprilie 1286, anumite propoziţii ale 
dominicanului englez Richard Clapwell. Atitudinea lui personală este definită 
limpede într-o scrisoare din 1 iunie 1285 către episcopul de Lincoln, punct 
de reper pentru situarea marilor poziţii doctrinale care se înfruntau pe atunci 
în Occident: „Nu respingem deloc studiile filozofice, atita vreme cit slujesc 
tainele teologice, dar respingem înnoirile profane de limbaj, introduse de 
douăzeci de ani în adîncul teologiei împotriva adevărului filozofic şi în dauna 
Părinților, ale căror poziţii sînt nesocotite și dispreţuite făţiş. Care învăţătură 
este mai puternică şi mai sănătoasă, cea a fiilor Sfîntului Francisc, adică a 


114 nu este filozofică şi nu-mi amintesc ca aceasta să fi fost dovedită de vreunul din 
cei sfinți ca adevărată şi sigură (IP. dat). 

115 înclinarea, mişcarea propriei greutăţi (/P. lat). 

116 y. nota 113 de mai sus. 

17 Şi, după cum greutatea lucrurilor care cintăresc mult şi a celor care cîntăresc puţin 
mișcă chiar aceste lucruri şi nu le îngăduie să devieze, tot astfel se întimplă cu greutatea 
fiecărui corp ceresc şi cu inseşi corpurile (£b. lar.). 

fratelui Alexander [din Hales], de sfintă amintire, a fratelui Bonaventura şi a 
altora ca ei, care se sprijină pe Părinţi şi pe filozofi în tratate ferite de orice 
învinuire, sau învăţătura cea foarte nouă şi aproape întru totul potrivnică, ce 
umple lumea cu certuri pentru cuvinte, slăbind şi nimicind din răsputeri tot 
ce ne învaţă Augustin despre legile veşnice şi lumina imuabilă, despre facul- 
tăţile sufletului, raţiunile seminale incluse în materie şi numeroase alte ches- 
tiuni de acest fel — să judece Învăţaţii de odinioată pentru că în ei e înţelep- 
ciunea, să judece Dumnezeu din ceruri şi să aducă dezlegare.“ 

Această mărturie atît de prețioasă situează, așadar, originea răului pe ca- 
rel denunţă în jurul anului 1265. Într-adevăr, comentariile lui Albert cel Mare 
la Aristotel datează din anii 1250-1270, iar cele ale Sfîntului Toma d'Aquino, 
din anii 1269-1272; dacă adăugăm că datele propuse pentru Summa împorri- 
va Păginilor variază între 1258 şi 1264, vedem că, într-adevăr, in 1265 teo- 
logia foarte nouă (illa novela) pe care o condamnă Peckham se constituise 
definitiv cu mai puțin de douăzeci de ani în urmă (Citra viginti annos). Vom 
observa, de asemenea, că Peckham nu respinge filozofia, ci o anume între- 
buinţare necumpătată a unei false filozofii; că, pentru el, în ciuda cazului 
contrar la care Kilwardby asistase, opoziţia celor două doctrine se traduce 
concret prin opoziţia a două Ordine: augustinismul franciscanilor şi aristote- 
lismul dominicanilor, în sfîrşit, că, atunci cînd vrea să arate cîteva din ches- 
tiunile asupra cărora se înfruntă cele două grupări, primele trei care-i vin în 
minte sînt, în ordinea în care le aminteşte el: teoria iluminării divine, unitatea 
reală a potenţialităţilor sufletului şi a esenței sufletului, raţiunile seminale. 

A atribui deci problemei cunoaşterii o mare însemnătate în luptele doc- 
trinale de la sfirșitul secolului al XIII-lea nu înseamnă a ceda în faţa unci 
iluzii de perspectivă datorată influenţei filozofiei moderne. Chiar şi fără de- 
claraţia lui Peckham am obţine destule informaţii în legătură cu această pro- 
blemă din lunga listă a disertaţiilor care i s-au consacrat atunci. Este adevărat 
că în acea vreme problema nu era importantă prin conotaţiile ei critice, ci 
prin cele religioase. Înainte de toate, cra vorba de a şti dacă omul se poate 
sau nu lipsi de Dumnezeu în cunoaşterea adevărului. De răspunsul dat la 
această întrebare depinde valoarea dovezilor augustiniene prin adevăr ale 
existenţei lui Dumnezeu, împreună cu teoria Învăţătorului lăuntric şi spiritua- 
litatea care se inspiră din cele. De aceea şi cercetează Peckham problema cu 
atenţie, în dezbaterile din De anima. Preocupat să nu piardă nimic din învă- 
ţătura adevărată a filozofilor şi, mai cu seamă, să nu sacrifice nimic esenţial 
din învăţătura lui Augustin, cl atribuie fiecărui om un intelect agent creat, 
supraadăugîndu-i însă un intelect agent superior, care este Dumnezeu. Peck- 
ham nu ate deci aceeași poziţie cu Avicenna, pentru care Intelectul agent unic 
al speciei umane nu este Dumnezeu, ci o Inteligență separată; şi nici cu Sfin- 
tul Toma d'Agquino, pentru care Dumnezeu nu este intelectul nostru agent; 
dar, dacă ar trebui să aleagă între Avicenna şi Toma d' Aquino, Peckham l-ar 
prefera pe Avicenna: melius posuit Avicenna, qui posuit intellectum agentem 
esse intelligentiam separatam, quam illi ponunt, qui ponunt eum tantum par- 

tem animae!!8. În realitate, singurul care a stabilit aici adevărul, dacă nu total, 
cel puţin esenţial, este Sfintul Augustin, pe care se pare că nimic nu a putut 
să-l clintească din Oxford, pînă către sfîrşitul veacului al XIII-lea. Să amintim 
că Peckham este credincios Părinților, dar şi ştiinţelor. Am semnalat deja 
Iuctările sale intitulate Perspectiva communis (Optica), Tractatus sphaerae, 
Theorica planetarum şi Mathematicae rudimenta, Peckham continuă, şi prin 
ele, tradiţia oxoniană a lui Roger Bacon şi Robert Grosseteste. Poate că ar fi 
inexact să vorbim despre o şcoală oxoniană medievală, dar un spirit oxonian 
al veacului al XIII-lea a existat cu siguranţă. Ne-ar plăcea să putem utmări 
de-a lungul anilor istoria cultutii sale patristice; ne-ar plăcea, mai cu seamă, 
să ştim dacă e o întimplare faptul că Oriel College a dat un Joseph Butler în 
veacul al XVIII-lea şi un Henry Newman în secolui al XIX-lea. 

Cu excepţia lui Robert Grosseteste, care deschide lista marilor oxonieni 
ai veacului al XIII-lea, toţi ginditorii englezi din acest veac, despre care am 
vorbit, aparţin unuia din cele două Ordine de călugări cerşetori. Studierea 
Magiştrilor laici englezi este şi mai puţin avansată decît cea a colegilor lor 
parizieni. Nu ştim decit puţine lucruri despre Robert din Winchelsea (î 1313), 
auto de Dezbateri teologice; despre Henry din Wile (+ 1329), care a lăsat 
Dezbateri De anima; nici despre Gilbert din Segrave (+ 1316), ale cărui opere 
se întilneau, după spusele lui Leland, pretutindeni, în bibliotecile din Oxford 
şi în alte locuri, dar care nu au putut fi, deocamdată, identificate (D. Sharp). 
Singurul dintre aceşti profesori laici englezi care a ieşit de curind din umbră 
este Simon din Faversham (? 1306), căruia i s-au editat Dezbaterile la Caze- 
gorii (C. Ottaviano) şi la Cartea Ii De anima (D. Sharp). E vorba despre 
însemnările limpezi şi concise ale unui profesor bine informat în legătură cu 
comentariile greceşti şi arabe la operele de mai sus şi ale cărui păreri 
cumpătate nu-l angajează în nici o aventură. El ocoleşte cu grijă averroismul, 
nu trădează nici o aplecare spre augustinism şi se opreşte, de obicei, în Dez- 
baterile De anima, la soluţii analoge cu cele ale Sfîntului Toma d'Aquino, 


Bibliografie 


GRUPUL DE LA OXFORD — D.E. SHARP, Franciscan Philosophy at Oxford, Oxford 
University Press, 1930 (cuprinde insemnări foarte exacte despre Robert Grosseteste, 
"Thomas din York, Roger Bacon, John Peckbam, Richart din Middelton şi Duns Scottus). 

ROBERT GROSSETESTE — Ludwig BAUR, Die philosophischen Werke des Robert 
Grosseteste, Miinster î. Westf., 1912. — De acelaşi autor: Die Philosophie des Robert 
Grosseteste, Miinster i. Westf., 1917. — F. M. PowICKE, Robert Grosseteste and the 
Nicomachaen Ethics, în Proceedings af the British Academy, vol. XVI, f.d. — S. 
HARRISON THOMSON, The „Notule “ of Grosseteste on the „Nicomachean Ethics“, 
ibid., vol. XIX, 


1!8 mai bine a procedat Avicenna, care a admis că intelectul agent este o inteligență 
separată, decit procedează aceia care admit că acesta este numai o parte a sufletului 
(B. da). 


454 FILOZOFIA ÎN SECOLUL AL XIII-LEA 


THOMAS DIN YORK — M. GRABMANN, Die Metaphysik des Thomas von York, în Bei- 
trăge zur Geschichte der Philosophie des Mistelakters, volumul suplimentar |, Mânster 
i. Westf., 1913, pp. 181-193. — Ephr. LoNGPRE, Thomas d'York, O. F. M, La pre- 
miere Somme metaphysique du XII siăcle, în Archivum Franciscanum Historicum, 
vol. XIX (1926), pp. 875-920. — E. TRESSERA, De doctrinis metaphysicis Frarris 
Thomae de Eboraco O. F. M., în Analecta sacra Tarraconensia, vol. V (1929), pp. 
31-70. 

ROGER. BACON, Opus maius, ed. 3. H, BRIDGES, 3 vol., Oxford, 1897-1900. Opera 
quaedam hactenus inedita, ed. ]. S. Brewer, Londra, 1859 (Rerum Britannicarum medii 
devi Scriptores) conţine Opus tertium, Opus minus, Compendium philosophiae, De 
secretis operibus artis et naturae et de nulitate magiae. — P. DUHEM, Un fragment 
inddit de l'Opus tertium de Roger Bacon, precede d'une etude sur ce fragment, Qua- 
racchi, 1909. — A. G. LirrL, Part of the Opus Tertium of Roger Bacon, inc'uding 
a Fragment Now Printed for the First Time, Aberdeen, 1912. — H. RASHDALL, Rogeri 
Bacon Compendium Studii theologiae, Aberdeen, 1911. — Opera hactenus inedita 
Rogeri Baconi, ed. Robert Şteele, Oxford, 1905 şi urm. (serie de volume care conţin 
în principal comentariile la Aristotel). — E. CHARLES, Roger Bacon, sa vie, Ses ou- 
vrages, sa doctrine, Bordeaux, 1861. — Cl. BARUMKER, Roger Bacons Naturphilo- 
sophie, Minster i. Wesif., 1916. — R. CARTON, L'experience mystique de ['illumina- 
tion intdrieure chez Roger Bacon, J. Vrin, Patis, 1924; L'experience physique chez 
Roger Bacon, contribution d b'etude de la methode er de la science experimentale au 
XIIF sitcle, 3. Vrin, Paris, 1924; La synthăse doctrinale de Roger Bacon, ]. Vrin, 
Paris, 1924. 

RICHARD FISHACRE — Fr. PELSTER, Das Leben und die Schriften des Oxforder Do- 
minikanerlehrers Richard Fishacre (7 1248), în Zeitschrift fir katholische Theologie, 
vol. LIV, 1930, pp. 515-553. — D. E. SHARP, The Philosophy of Richard Fishacre 
(D. 1248), în The New Scholasticism, vol. VII (1933), pp. 281-297. 

ROBERT KILWARDBY — F. EHRLE, Der Augustinismus und der Aristotelismus in der 
Scholastik gegen Ende des XIII. Jahrhunderts, în Archiv fir Literatur und Kirchen- 
geschichte des Mittelakers, vol. V (1889), pp. 614-632 (Scrisoarea către Petrus de 
Confletoy, de completat cu Alex. BIRKENMAJER, Vermischte Untersuchungen, Măânster 
i. Westf., 1922, pp. 36-39. — M.-D. CHENU, Le De spiritu imaginativo de Robert 
Kilwardby, O. P. (f 1279), în Revue des sciences philosophiques &t theologiques, vol. 
XV (1926), pp. 507-517; Le De conscientia de Robert Kihwardby, aceeaşi revistă, 
vol. XVI (1927), pp. 318-326; Les râponses de saint Thomas et de Kilwardby a la 
consultation de Jean de Verceil, 1271, în Mdlanges Mandonnet, ]. Vrin, Patis, 1930, 
vol. |, pp. 191-222; Le traite De tempore de R Kilwardby, în Aus der Geisteswelt 
des Mittelakers, Mânster i. Westf., 1935, pp. 855-861; Aux origines de la „Science 
moderne “, în Revue des sciences philosophiques et thologiques, vol. XXIX (1940), 
pp. 206-217. — D. E. SHARP, The De Ortu Scientiarum of Robert Kilwardby (D. 1279), 
în New Scholasticism, vol. VIIL (1934), pp. 1-30; 7he 1277 Condemnation of 
Kilwardby, aceeaşi revistă, vol. VIII, pp. 306-318; Further Philosophical Doctrines 
of Kilwardby, aceeaşi revistă, vol. IX (1935) pp. 39-65 (citate din Comentariul la 
Sentinţe). — Fr. STEGMULLER, Der Traktat des Robert Kilwardby O. P. De imagine 
et vestigio Trinitatis, în Archives d'histoire doctrinale et littdraire du moyen âge, vol. 
X (1935-1936), pp. 324-407. 

JOHN PECKHAM — C. T. MARTIN, Registrum Epistolarum Fr. ]. Peckham, 3 vol., Lon- 
dra, 1882-1885. — H. SPETTMANN, Johannis Pechami Quaestiones tractantes de 
Anime, Minster i. Westf., 1918; de acelaşi: Die Psychologie des Johannes Pecham, 
Miinster i. Westf., 1919. — Et. Gnson, Pourguoi saint Thomas a critiqut saint 


DE LA ROBERT GROSSETESTE LA JOHN PECKHAM 455 


Augustin? în Archives d'histoire doctrinale et litteraire du moyen âge, vol. 1 (1926), 
pp. 99-104. — D. E. SHARP, Franciscan Philosophy..., pp. 175-207. — A. CALLEBAUT, 
Jean Peckham, O. F. M. et l'augustinisme, în Archivum franciscanum historicum, 
1925, pp. 441-472. — A. TEETAERT, Pecham, art. în Dict. de theol. cati, vol. XIL, 
col. 100-140. 

SIMON DIN FAVERSHAM — F. M. PowICKE, Master Simon of Faversham, în Melan- 
ges d'histoire du moyen dge afferts â M. Ferdinand Lot, Paris, 1925, pp. 649-658. 
— Carm. OTTAVIANO, Le „(Quaestiones super libro Praedicamentorum “ di Simone 
di Faversham, dal. ms. Ambrosiano C. 161, Inf,, în Memorie della Reale Accademia 
nazionale dei Lincei (Ciasse di scienze morali, storiche e filologiche, ser. 6, vol. 3, 
fasc. 4); de acelaşi autor, Le opere di Simone di Faversham e la sua posizione nel 
problema degli universali, în Archivio di filosofia (1931), pp. 15-29. — M. GRAB- 
MANN, Die Aristuieleskommentare des Simon von Faversham (7 1306), handschrifili- 
che Mitteilungen, în Sitzungsberichte der bayerischen Akademie der Wissenschafien 
(philos, historische Abt.), 1933, n. 3. — D. SHARP, Simonis de Faversham (c. 1240- 
1306). Quaestiones super tertium de Anima, în Archives d'histoire doctrinale et lit- 
traire du moyen dge, vol. IX (1934), pp. 307-368. 


2. O Summa Philosophiae din secolul al XIII-lea 


Dintre marile opere ale Evului Mediu aflate în căutare de autor, cu sigu- 
ranţă că nici una nu este mai remarcabilă decît cea pe care L. Baur a publi- 
cat-o cu titlul Summa philosophiae Roberto Grosseteste ascripta. Aşa cum a 
demonstrat chiar editorul, această atribuire nu se poate susţine. Felul în care 
se referă autorul necunoscut la unele opere ale lui Albert cel Mare, De mi- 
neralibus de pildă, ne obligă să împingem data scrierii ci pînă pe la 1260- 
1270. Cercetătorii sint, dimpotrivă, de acord atunci cînd consideră că lucrarea 
provine din mediul filozofic oxonian. Deşi se pot ridica obiecţii în această 
privinţă, nefiind vorba aici decît de un fapt posibil aflat mereu la cheremul 
cîte unei date noi, trebuie să recunoaştem că, în stadiul actual al problemei, 
ipoteza rămîne verosimilă. Cunoscută din două manuscrise incomplete de la 
Oxford şi dintr-unul complet de la Cambridge, Summa philosophiae poate fi 
de origine engleză, iar cuprinsul ei, care, ca şi în cazul lui Sapienriale de 
“Thomas din York, este cel al unei opere de filozofie, şi nu de teologie, rezumă 
metodic, limpede şi adesea într-un mod foarte viu o concepţie despre univers 
îndeobşte acceptată în secolul al XIII-lea, dar nicăieri atit de general ca la 
Oxford, mai ales înainte de refortna filozofică a Sfintului Toma d'Aquino. 

Summa philosophiae e împărţită în tratate, ca şi Metafizica lui Avicenna. 
Primul este o ciudată Istorie a filozofiei, cu date preluate în special de la 
Aristotel, Augustin şi Isidor din Sevilla. Această istorie începe cu Avraam, 
care a inventat monoteismul şi i-a învăţat pe egipteni artimetica şi astronomia, 
şi merge pînă în veacul al XIII-lea, trecînd prin lumea greacă, latină (în care 
îl întîlnim pe Plotin...), arabă, spaniolă musulmană şi spaniolă creştină (Al 
gazel e creştin), ca să ajungă la contemporani. Pînă în epoca lui Teodosie, 
toţi filozofii antici au comis erori uriaşe în privința lui Dumnezeu, a sufletului 
omenesc şi a vieţii de apoi. Cît despre filozofia naturii, puţini dintre ei, cu 

excepţia peripateticienilor şi a lui Boethius, au avut păreri corecte. De altfel, 
merită să observăm că în această istorie nu figurează latinii creştini care au 
trăit după Boethius şi înainte de sfirşitul veacului al XII-lea. Pe parcursul 
operei, autorul îi citează totuşi pe cîţiva dintre ei, dar nu-i socotește filozofi, 
ci teologi. În perspectiva istorică pe care o adoptă, Occidentul latin abia par- 
venise la filozofie şi ceea ce spune se reduce la aceasta: „În filozofie, mai 
există mulţi alţi oameni de seamă, cărora nu le cunoaştem totuşi numele, deşi 
le-am cercetat filozofia, sau îl trecem nu fără motiv sub tăcere (guorum... 
nomina tamen vel ignoramus vel non sine causa reticemust!9). Credem, de 
altfel, că loan Peripateticianul [loan din Salisbury?] şi Alfred [Englezul] sau, 
dintre cei mai noi, Fratele minor Alexander [din Hales] şi Fratele predicator 
Albert din Colonia trebuie numărați printre cei mai de seamă, fără să tre- 
buiască totuşi să-i socotim autorităţi.“ A spune că nici cei mai buni modemi 
nu erau auctoritatest20 însemna a refuza situarea lor în acelaşi plan cu un 
Averroes, un Avicenna sau un Boethius, şi cu atît mai puţin cu un Platon sau 
un Aristotel. Pe aceştia din urmă îi vede într-o lumină mai clară chiar decit 
ne-am putea aştepta. După părerea lui, Platon îl depăşeşte pe Aristotel „prin 
limpezimea judecății, fineţea gindului, frumuseţea limbii și iscusinţa de a rîn- 
dvi faptele şi de a îndrepta obiceiurile“, dar Aristotel stă cu mult mai presus 
ca om de carte, fiind mult mai sigur ca filozof: incomparabiliter studiosior 
et in philosophia certior. Şi metodele lor sînt deosebite: Platon nu-şi critică 
înaintaşii; el înfăţişează adevărul nemijlocit, auczoritate magis philosophica 
quam argumeniatione!?!; Aristotel argumentează, demonstrează şi respinge 
prin argumente silogistice, punînd astfe! rinduială în cunoştinţele, încurcate 
pînă atunci, din logică, ştiinţe, morală şi metafizică. EI a făcut din ele — şi 
nitnic nu cra mai admirat în Evul Mediu — un corpus de doctrină, o cu- 
noaştere organizată, pe scurt, o „ariă“: regulas... confuse prius traditas in 
artem artificiosamque doctrinam et, ut aestimatur, completam, primus rede- 
git, nonnullaque proprio studio adiecit!22. Ne întrebăm de ce, pînă la arabi, 
toţi vechii autori greci sau latini au preferat filozofia lui Platon. Nu putem 
crede că obscuritatea stilului i-a făcut operele de nepătruns pentru atitea minţi 
dornice de cunoaştere şi, de altfel, pătrunzătoare. Este absolut sigur că Platon 
a fost un mare cunoscător a tot ce ţine de problemele omeneşti, foarte con- 
vingător şi, mai cu seamă, total lipsit de înfumurare. Dimpotrivă, înverşuna- 
rea de a ataca şi contrazice l-a făcut pe Aristotel să pară peste măsură de 
înfumurat, iar, dacă adăugăm la acestea stilul lui neîngrijit şi argumentele lui 


119 ale căror... nume sau nu le cunoaştem, sau le trecem sub tăcere, nu fără motiv (IP. 
dat). 
120 autorităţi (78. lat.). 
"2! prin autoritate filozofică mai curind decit prin argumentare (1. lat.). 
122 e] cel dintii a orinduit regulile... transmise mai inainte în mnod confuz printr-o artă 
şi o învăţătură meşieşugiă şi, după cum se apreciază, completă şi a adăugat prin propria 
cercetare unele lucruri (?b. lar). 

căutate, nu ne vom mai mira că nu a fost cunoscut. Să nu-i punem prea mare 
preţ pe măreţia geniului, cînd pare să fi criticat înţelepciunea înaintaşilor din 
invidie sau şi-a însuşit-o ca şi cum i-ar fi aparținul. Întilnim adesea, la autorul 
Summei, asemenea nuanţe de moralism franciscan. 

Clasificarea autorilor pe care o propune este extrem de interesantă. El îi 
împarte, cu excepţia filozofilor, despre care tocmai a vorbit, în două clase: 
teozofii şi teologii. Teozofii sînt autorii inspirați: Theosophi proprie dicuntur 
sacrae scripturae id est divinitus promulgatae auctores!23, Moise şi profeţii 
de pildă; autoritatea lor este incomparabil mai mare, iar adevărul lor — mai 
sigur decit cel al oamenilor. Această teozofie (= Înţelepciune a lui Dumnezeu) 
s-a dezvăluit pe deplin cu Isus Cristos, a cărui naştere a fost vestită de profeţi 
şi de Sibilă; minunile lui, puterea de a citi în inimi şi învăţătura cerească, 
adică viaţa lui (doctrina caelestis id est bonorum morum exhibitio!24) îi do- 
vedesc dumnezeirea: „De aceea, sarazinii nu pot fi iertaţi că l-au asemuit cu 
Cristos însuşi pe un oarecare Mahomet, osîndit de păcate, lucru pe care unii 
îl vor mai face şi cu un alt profet mincinos, la sfîrşitul veacurilor.“ 

Se numesc teologi, în sens strict, cei care lămuresc sau expun teozofia; 
în sens larg, cei care scriu sau vorbesc despre ea, precum şi cei care-i ascultă. 
'Teologii propriu-zişi se împart în trei categorii: prima îi cuprinde pe cei care, 
pentru strălucirea înţelepciunii şi pentru sfinţenia vieţii lor, au fost îuscrişi de 
suveranii pontifi în cartea sfinţilor (Dionisie, Atanasie, Vasile, Ciprian, Am- 
brozie, leronim, Augustin etc.); din a doua categorie, fac parte teologii a căror 
doctrină este la fel de adevărată şi tot atit de universală, dar acceptată într-o 
mai mică măsură de aceiaşi pontifi (Origene, loan Damaschinul, Alcuin, An- 
selm, Bernard, Hugo şi Richard din Saint-Victor); în sfîrşit, a treia categorie 
cuprinde multe nume foarte vestite, ca Petrus Lombardus, Gilbertus Porreta- 
nus, Guilelmus din Auxerre şi mulţi scriitori moderni, cei numiţi „producători 
de Stmme“ (multique moderniores scriptores, quos summarum vocant con- 
fectores). Înţelegem astfel cît erau de noi, pentru un teolog din secolul al 
XIII-lea, operele lui Alexander din Hales sau Albert cel Mare, de vreme ce, 
în mulţimea de teologi, ci apar ca filozofi. 

Faţă de autoritatea filozofilor, cea a „teozofilor“ este ca ştiinţa faţă de 
opinie. Într-adevăr, în clipele de inspiraţie divină, teozofii sînt infailibili. Cînd 
au vorbit ca oameni neinspiraţi, s-au putut înşela, aşa cum se întîmplă cu 
simplii filozofi, dar nu şi atunci cînd i-a inspirat Dumnezeu. Sensul adevărat 
al cuvintelor lor, chiar şi neinspirate, nu poate fi uşor înţeles fără ajutorul 
teologilor din primele două categorii. De altfel, autoritatea acestora din urmă 
este mai sigură decit cea a filozofilor în tot ceea ce priveşte sufletul, îngerii 
şi, în general, creaturile. Într-adevăr, şi teologii au cunoscut filozofia şi, pe 
deasupra, au fost înzestrați cu harul divin mai mult decît credincioşii de rînd. 
De altfel, nu-i un neajuns faptul că aceşti teologi au greşit în privința ştiinţelor 


12 Teozofi se numesc în sens propriu autorii Sfintei Scripturi, adică ai [seripturii] re- 
velate prin inspirație divină (1b. laz:). 
124 învăţătura cerească, adică manifestarea bunelor obiceiuri (1b. lar). 

naturii sau în orice alt lucru lipsit de importanţă pentru mintuire, sau că nu 
l-au cunoscut; dar de aici nu trebuic să tragem concluzia că s-au înşelat, nici 
măcat în aceste domenii, adică pretutindeni unde învăţătura lor nu se potri- 
veşte cu cea a filozofilor. Nu trebuie să acceptăm aşa ceva decît în cazul în 
care adevărul tezelor filozofice este demonstrat prin silogisme necesare, sau, 
cel puţin, întemeiat pe o probabilitate greu de contestat. Se ştie bine că întrea- 
ga cunoaștere filozofică accesibilă omului e implicit conținută în Scriptură ca 
în rădăcina sa. Summa philosophiae merge aici pe urmele lui Roger Bacon. 

S-a înţeles, cu siguranţă, că nu este vorba aici decît de teologii din primele 
două categorii. Căci cei din a treia categorie au propria lor sarcină de înde- 
plinit. Ei „au comparat mai precis filozofia teologilor din prima şi a doua 
categorie cu filozofia lumească şi le-au amestecat şi pe una, şi pe cealaltă cu 
învăţătura revelaţiei, atunci cînd subiectul sau raţiunea au cerut-o (Jam vero 
theologi tertii gradus supradicti et ordinis, philosophiam primorum et se- 
cundorum theologorum philosophiae mundanae certius comparaverunt et 
utramque, cum Causa vel ratio exigeret, theosophiae sententiae commiscuerunt). 
Teozofii evidenţiază adesea ca într-adevăr cunoscute unele poziţii general ac- 
ceptate şi unele proprietăţi insemnate ale iucrurilor, dar nu le stă în obicei să 
explice esenţele sau cauzele lucturilor. Deci pentru teologi nu este o preocu- 
pare de prisos, ci, dimpotrivă, absolut necesară, să compenseze după regulile 
artei ceea ce teozofii au oimis, din pricini necunoscute, astfel încît să mul- 
fumească în această privinţă pe oricine cere să fie lămurit.“ 

Autorul Summei filozofice a analizat deci atent munca teologilor din vre- 
mea lui şi a desluşit raţiunile care i-au condus la această sinteză a revelaţiei, 
a filozofiei patristice şi a filozofiei arabe sau greceşti, pe care o numim azi 
teologie scolastică. Credinţa catolică nu are nevoie de raţiunea omenească, 
dar poate recurge la ca ca să se apere de necredincioşi şi să arate celor greşit 
informaţi în legătură cu ea că nu este lipsită de rațiune. El a trebuit să lupte 
împotriva ereticilor (manihei, arieni, nestorieni, pelagieni, musulmani şi alţii), 
ale căror greşeli s-ar fi înmulţit peste măsură dacă nu ar fi fost respinse teo- 
zofic şi filozofic. De aceea, autorul Summei consideră că opera înfăptuită de 
contemporani este excelentă: „Teologii noi pun cu folos filozofia în slujba 
teozofiei, precum şi în slujba teologiei teologilor din primele două categorii 
şi chiar a celor pe care i-am aşezat în a treia.“ Să ne amintim că Petrus Lom- 
bardus este un teolog din a treia categorie; Comentariile la Sentinţe sînt astfel 
întemeiate. 

Al doilea Tratat are ca obiect adevărul şi începe prin a stabili că acesta e 
în mod necesar veşnic şi necauzat, de unde rezultă că există o fiinţă cu ade- 
vărat veşnică şi că nu poate exista decit una singură, a cărui existență e ne- 
cesară, iat nonexistenţa — imposibilă. Eriz igitur veritas aeterna Substantia 
increata, omnino unica, cuius esse est necesse omnino esse et impossibile 
non esse!25. Pomind apoi de la adevărul finit, aşa cum se află el formal în 


125 Deci va fi adevăr etern substanţa increată cu totul unică, a cărei existență este ne- 
cesar întru totul să fie şi a cărei nonexistență este imposibilă (1. lar.). 

mintea noastră şi material în lucruri, se stabileşte din nou că existenţa unui 
adevăr schimbător o implică pe cea a unui adevăr neschimbător creat şi, în 
final, pe cea a unui adevăr neschimbător necteat. Tocmai de acest adevăr 
necreat depinde caracterul necesar al principiului contradicţiei. Există înt 
devăr două feluri de adevăruri: adevărul necomplex, care este entitatea însăşi 
a fiecărui lucru şi indiviziunea ci faţă de existenţă (indivisio entis et esse!26), 
şi adevărul complex, care este adecvarea dintre lucru şi intelectul care afirmă 
sau neagă un predicat despre un subiect. Contrariul acestot două adevăruri at 
fi deci nonindiviziunea fiinţei de existenţa ei şi nonadecvarea dintre lucru şi 
intelect. Între fiecare dintre aceste două feluri de adevăr şi contrariul lui, con- 
tradicţia este absolută, iar opoziţia este, prin urmare, infinită. Un intelect, 
chiar cu o capacitate de cuprindere nesfirşită, nu poate percepe o distanţă mai 
mate decît cea care există între termeni contradictoriu opuşi. Dacă există deci 
o priină fiinţă, va exista în mod vădit şi o contradicţie veşnică, bazată pe 
opoziţia ci cu nefiinţa. Va fi deci veşnic adevărat, printr-un adevăr necom- 
plex, că fiinţa ei este distantă în cel mai înalt grad de neființă şi, printr-un 
adevăr complex, că doi termeni contradictoriu opuşi nu pot fi cu nici un chip 
simultan adevăraţi. Acesta e temeiul veşnic al adevărului principiului filozo- 
fic al contradicţiei. 

După adevăr, ştiinţa (7ract. ID). Preluind de la Algazel o formulă pe care 
o va folosi adesea, autorul Summei începe prin a-şi stabili anifas-ul. „Anita- 
tea“ este termenul corespunzător „quiddităţii“; este deci răspunsul la întzeba- 
rea: există oare lucrul (an sit), aşa cum quidditatea este răspunsul la întreba- 
rea; ce este lucrul (quid sit). Dacă acceptăm că există adevăr, acceptăm că 
există şi ştiinţă, adică rezultatul unirii dintre un inteligibil şi o facultate inte- 
lectuală. O dată ce a fost obținut, acest rezultat devine o dispoziţie stabilă 
(habitus) cate permite intelectului să deosebească în fapt adevărul de fals pri- 
vitor la işteligibilul respectiv. Aristotel a clasat corect ştiinţele, dar în fruntea 
lor trebuie aşezată teozofia, completîndu-se această clasificare cu cea a lui 
Alfarabi, urmată şi de Algazel. Ştiinţele se deosebesc de arte prin aceea că o 
ştiinţă ia în considerare cauzele adevărului, în timp ce o artă este mai degrabă 
un mod de a opera potrivit cu un adevăr deja stabilit. Toţi cei care se ocupă 
de o ştiinţă şi ajung în ea la o poziţie de frunte vor avea dreptul Ia titlul de 
filozofi, cei care strălucesc într-o astă vor lua titlul de magiştri; să notăm 
totuşi că titlul de filozof se potriveşte de minune celor mai de seamă în 
metafizică şi că sînt numiţi înţelepţi, sau teologi, pe cei mai de seamă în 
teozofie. 

Faptul că orice artă are o materie, lucru de care nimeni nu se îndoiește, 
implică în mod necesar existenţa materiei în natură (Tract. IV). Chestiunea 
„anităţii“ fiind astfel lămurită, să trecem acum la cea a „quiddităţii“. Materia 
absolut primară este o substanţă lipsită de formă, dar care nu poate fi cunos- 
cută decît în legătură cu forma. Este în mod necesar o substanţă, penru că 
este în mod firesc parte esenţială a oricărei substanţe compuse, şi nu poate 


6 indiviziunea entității şi a existenţei (2b. lat.). 

fi cunoscută decit în raport cu forma, pentru că ceea ce nu este decit în po- 
tenţialitate nu poate fi cunoscut decît prin relaţia dintre posibilitate şi act. Or, 
forma depinde de act. Materia primară este unică şi se caracterizează prin 
două proprietăţi: a fi în mod universal în potenţialitate faţă de orice formă şi 
a fi în relaţie cu forma prin acea dispoziţie de a o primi, care se numeşte 
lipsă. Materia primară suferă succesiv toate determinaţiile formei. Potenţiali- 
tate universală, ca este determinată mai întii de forma universală, care este 
forma universală a substanţei. La rîndul ei, substanţa este determinată de o 
serie de opoziții interne propriei sale filiaţii, de la această formă primară şi 
universală şi pină la indivizi. Prima dintre determinaţiile substanței ca atare 
este cuplul bine cunoscut al contrariilor (binarium famosissimum), corporal 
şi necorporal. Materia este deci în sine necorporală; ea nu este corp decit prin 
forma corporeităţii. Luată în potenţialitatea ei pură, materia este ceea ce Pla- 
ton numeşte le, adică silva; nu trebuie deci să o confundăm, aşa cum se face 
uneori, cu ceea ce Moise numeşte uneori pămînt, alteori apă, termeni care 
presupun o materie deja determinată de forma substanţialităţii şi, în plus, de 
forma elementară a pămîntului sau a apei. Platon este primul grec care a ajuns 
la noţiunea de materie primară astfel înţeleasă, aceasta i-a scăpat lui Aristotel. 
Din definiţia lui Platon, rezultă, într-adevăr, că, în ciuda faptului că fiecare 
categorie de substanţă îşi are propria sa materie, cerul şi elementele de pildă, 
există o materie primară comună care, ca pură potenţialitate faţă de orice 
formă, este comună tuturor fiinţelor compuse, corpuri cereşti sau corpuri pă- 
minteşti, substanțe corporale sau substanţe spitituale. În acest sens, autorul 
Summei admite deci îmbinarea universală a materiei cu forma (hilemorfism). 
Forma care constituie substanţa determinînd materia se numeşte formă sub- 
stanţială. Din faptul că e constituită, substanţa este pe deplin individuală; for- 
ma substanţială este deci cea care, constituind substanța, individuează mate- 
ria; quia materia in actu poni non potest nisi per formam eam perficientem, 
ipsius individuationis actualitas a forma vere causatur!27. Toctnai de aceea 
trebuie să înțelegem distincţia introdusă de Boethius între quod est!20 şi quo 
est!29 ca distincţie raţională, şi nu reală. Dacă luăm creatura în sine, calitatea 
acesteia de a fi quod est (adică ceca ce este) e suficient şi complet determinată 
de materia şi forma ei. Astfel înțeleasă, fiinţa creaturii nu se deosebeşte de 
ccea ce ea este, E adevărat că făptura are un quo est, adică o cauză prin care 
este, dar această cauză este ființa necteată, care nu poate intra în compunere 
cu nimic altceva: Absurdum est autem creaturam, id est D E vel A B C, com- 
poni ex eo quod quodlibet eorum est, et ex Suo quo est, id est esse increato, 
cum imposibile sit illud in compositionem venire!30. Summa respinge, aşadar, 


127 pentru că materia nu poate fi pusă în act decit prin această formă care desăvirşeşte, 
uecerea in act a individuaţiei inseşi este determinată într-adevăr de formă (1b. lat.). 

129 v. nota 13 de la p. 387. 

129 v. nota 12 de la p. 387. 

1% Este absurd insă ca o creatură, adică D E sau A B C, să fie compusă din acel lucru 
care este orice din acestea şi dintr-un lucru al său prin care există, adică dintr-o fiinţă 
încreată, de vreme ce e imposibil ca acel lucru să intre în compunere [cu akceva] (!& lat.). 

distincţia, astfel înţeleasă, dintre esenţă şi existenţă; o respinge, de asemenea, 
şi în sensul în care quo est!3 nu mai este Dumnezeu, ci un act existenţial, 
cteat de Dumnezeu, care este actul esenței. Esenţa, sau quidditatea, este acel 
quid est; dacă este „ceea ce este“, ea este. Fiinţa care ce această esenţă este 
exact aceeaşi cu fiinţa prin care ea este, înțeleasă cind ca existenţă, cînd ca 
lucru care există. Prin urmare, nu avem aici nici îmbinare, nici separare 
(Tract. V, cap. 6). 

Ca să găsim originea formelor, trebuie să urcăm înapoi pină la Idei, care, 
potrivit lui Platon, există în trei moduri: în gîndirea divină, în inteligenţe şi 
în speciile lucrurilor naturale. Aristotel l-a contrazis pe Platon în această ches- 
tiunc şi a infirmat, pe cit i-a stat în putere, identificarea platoniană a speciei 
cu ideea, dar chiar argumentele pe care le îndreaptă împotriva acestei teze 
arată că ea era destul de raţională; nu e nici o contradicţie în a considera că 
formele sînt în acelaşi timp singulare în sine şi totodată universale în intelect. 
Oricum ar sta lucrurile în această privinţă, este sigur că Ideile care există în 
gîndirea divină sînt acolo creatoare de lucruri naturale. Augustin şi Platon 
sînt aici de acord; este adevărat că Aristotel neagă această teorie; dar toată 
Antichitatea a considerat-o demnă de preţuire, exceptis Aristotele et suis ca- 
rissimis complicibus!32. Şi aceasta pentru că este mai ușor s-o critici decit 
s-o înţelegi şi putem fi siguri că, dacă i-ar fi urmat lui Aristotel, Platon i-ar 
fi respins toate obiecțiile. Lucru pe care Summa se străduieşte să-l facă, şi 
conchide că Aristotel a cedat aici, o dată în plus, maniei de a-l contrazice pe 
Platon. 

Dumnezeu, şi numai Dumnezeu, e cauza creatoare a existenței în act a 
formelor naturale şi a sufletelor, căci el este forţa (virzus) primordială, veş- 
nică, necteată şi creatoare. El e de asemenea forma primară şi necreată şi 
viaţa primară şi necreată. Ca viaţă, el este inteligenţă şi voinţă, cauză a ori- 
cărui intelect şi a oricărei voințe. Filozofii au comis etori uriașe în privinţa 
relaţiei dintre voinţa şi intelectul lui Dumnezeu şi esenţa divină; teologii, dim- 
potrivă, învăţaţi de teozofi şi de Dumnezeu însuşi, susţin pe bună dreptate că 
în substanţa divină unitatea şi simplitatea sînt absolute, şi aceasta nu numai 
pentru raţiunea noastră. Urmările acestui adevăr în plan filozofic sînt impor- 
tante, în special în ce priveşte modul corect de a înțelege Ideile divine. Aces- 
tea trebuie înţelese sub două aspecte: în raport cu intelectul care le priveşte 
şi în raport cu voința care le actualizează posibilitatea în efecte reale. Or, este 
limpede că intelectul necreat se cunoaşte pe sine, cu o cunoaştere unică, co- 
eternă şi necteată: unicam ergo esse ideam increatam manifestum est!5%; da 
în această dee unică sînt cuprinse toate speciile pe care le va pune la bătaie 
voința în producerea fiinţelor, chiat şi materia primază. Ca şi Eriugena, au- 
torul Summei consideră că înmulţirea Ideii este lucrarea voinţei, dar, cu toate 

151 v, nota 12 de la p. 387. 


112 cu excepţia lui Aristotel şi a prea dragilor lui adepţi (1b. laz.). 
%5 este evident că ideea increată este unică (1b. lar.). 

acestea, tespinge în mod expres şi nominal doctrina lui Eriugena, la care o 
adaugă pe cea a lui Avicenna şi chiar a lui Gilbertus Porretanus, despre care 
spune, fără să arate pe ce bază, că socoteşte Ideea ca mediam inter creatorem 
et creaturas et neque creatorem neque creaturam!24 (Tr. VIL, c. 16). Această 
opinie se trage de !a Platon, care concepea Ideile ca fiind creatoare, deşi sin- 
gura creatoare este voinţa lui Dumnezeu. 

Ajungem astfel la o dispunere tripartită a Ideii. Există mai întîi Ideea pro- 
ptiu-zisă, unică, rezultat al întoarcerii intelectului necreat asupra lui însuşi. 
Urmează esenjele, numite şi specii, care se nasc în Dumnezeu din contem- 
plarea lui voluntară şi iubitoare a Ideii. Pe acestea le mai putem numi Idei, 
dar ele sînt mai degrabă zheoriae, cum spune Dionisie, adică viziuni alc lu- 
ctutilor care sînt de făcut; ele se află în intelectul divin, dar ţin în primul rînd 
de voinţa necreată luată ca voinţă. Summa face o distincţie netă între cele 
două planuri: Aliud est enim idea, aliud cuius est idea causa vel ratio, et sic 
patet ideam originalem [Ideea unică], quae est ex conversione seu reditione, 
intellectus increati super se, omnino alterius modi esse ab idea rei cuiuscum- 
que fiendae!35. Sub aceste arhetipuri, sau viziuni ale lucrurilor de făcut, ur- 
mează teofaniile, care sînt întipăriri inteligibile ieşite din Binele suprem, cau- 
zate activ de el şi ptimite pasiv în cele mai nobile dintre făpturile lui, cele 
înzestrate cu intelect. 

Fiinţele inteligente care nu se pot uni cu corpurile se numesc Inteligenţe, 
iar cele care se pot uni cu corpurile se numesc suflete. Inteligenţele sint ne- 
numărate; ele se împart în specii şi indivizi. Teologii moderni care susţin că, 
în cazul Inteligenţelor, fiecare individ formează o specie, se înşală întru totul. 
Greşeala lor vine din aceea că nu cunosc, fapt valabil şi la Aristotel, existența 
materiei primare inteligibile afirmată de Platon. Singura materie pe care o 
cunosc ei este materia întinsă, din care fac principiul individuaţiei, cum nu 
se poate atribui o asemenea materie Inteligenţelor separate, ei conchid logic 
că speciile îngereşti nu sint multiplicabile în indivizi. În realitate, inteligenţele 
separate sînt alcătuite, ca şi celelalte creaturi, din quo est!36 și quod estl3?; 
dar această alcătuire este doar o operaţie raţională şi de aceea trebuie să le 
atribuim şi alcătuirea din materie primară şi formă, care permite dintr-o dată 
conceperea speciilor ca multiplicabile în indivizi. Astfel, Inteligenţele sînt 
adevăraţi indivizi şi adevărate persoane, numeric distincte unele de celelalte, 
forme primite într-o materie, şi nu forme sau specii pure, aşa cum s-a Spus 
nu de mult. 


14 element aflat la mijloc între creator şi creaturi, dar nici creator, nici creatură [nu 
este] (lb. lat). 

13$ Căci una este ideea, altceva este ideea-cauză sau [ideea-]raţiune a unui lucru, şi 
astfel se dezvăluie ideea originară, care constă din întoarcerea sau revenirea intelectului 
incteat asupra sa — fiinţă cu totul de alt fel faţă de ideea oricărui lucru care trebuie să 
existe (Ib. lat:). 

136 v. nota 12 de la p. 387. 

137 v, nota 13 de la p. 387. 

Nici un înţelept al Antichității nu s-a îndoit de „anitatea“ sufletului ome- 
nesc, dar definirea lui este controversată. Aceasta pentru că metafizicianul îl 
vede în sine, definindu-l, prin urmare, ca substanţă individuală completă în 
sine, în timp ce naturalistul îl vede în ceea ce are el comun sau nu cu toate 
sufletele raţionale, definindu-l astfel ca act al timpului omenesc, care posedă 
viaţa în potenţialitate, În realitate, sufletul este şi una, şi cealaltă sau, mai 
bine zis, între ele. Sufletul este, într-adevăr, o substanţă necorporală şi inte- 
ligentă, dar capabilă să se unească cu trupul sau să se despartă de cl. Unii 
moderni philosophantes!% neagă alcătuirea lui din materie adevărată şi for- 
mă, dat o fac întotdeauna din motivul pe care l-am arătat în legătură cu îngerii 
şi care-i duce, în ambele cazuri, la aceleaşi consecințe. Nepuiind să depă- 
şească noţiunea de materie întinsă şi să ajungă la cea de materie absolut pri- 
mată, ei refuză să includă materia în esența fiinţelor spirituale, cum sînt înge- 
rii şi sufletele, şi ajung astfel să nege că sufletele pot fi substanţe individuale 
separate de trupuri. Dovada că greşesc este că sufletul separat e un lucru pe 
deplin în act şi o adevărată substanţă primară, esențialmente independentă de 
trupul său, deşi mai păstrează tendinţa firească de a depinde de trupul căruia 
i-a fost formă. Aşadar, Summa nu leagă sufletul de trup decît printr-o tendinţă 
naturală, care este o tendinţă a esenței sale, dar nu c de esenţa sa, aşa cum 
afirmaseră Albert cel Mare şi Sfintul Augustin. Deşi compus, sufletul este 
ptin firea lui nemuritor, pentru că nu există, între materia şi forma care-l alcă- 
tuiesc, nici o relaţie internă de contrarietate, ci, dimpotrivă, o adaptare desă- 
vârşită. 

Orice substanţă spirituală cu o asemenea structură este în potenţialitate 
prin materia sa şi actuală prin formă. Aşa se întîmplă cu inteligenţele sepa- 
rate, cărora trebuie să le atribuim, chiar din acest motiv, un intelect posibil 
prirt care acestea primesc Inteligibilele şi un intelect agent prin care le percep. 
Acest lucru este cu atit mai valabil pentru sufletul omenesc. Fiecare om are 
propriul lui intelect posibil şi propriul lui intelect agent. Acestea sînt două 
facultăţi cu totul distincte, căci ar fi contradictoriu să admitem că aceeaşi 
substanţă, sufletul în cazul de faţă, poate să fie, în același timp şi sub acelaşi 
raport, în potenţialitate şi în act în privinţa tuturor inteligibilelor. Intelectul 
agent este ca o lumină, intelectul posibil este ca un mediu străveziu, dar întu- 
necat, formele naturale sînt precum culorile care devin vizibile în aer cînd 
sînt scăldate în lumină; tot astfel, formele naturale devin inteligibile în inte- 
lectul posibil, în lumina intelectului agent. Nu există aşadar cunoaştere inte- 
fectuală care să nu presupună cunoaşterea sensibilă, iar Aristotel are dreptate 
în această privinţă; dar Platon nu greşeşte cînd spune că a cunoaşte înseamnă 
a-ţi reaminti, căci, dacă intelectul nu ar avea nici o cunoştinţă înnăscută de- 
spre formele naturale, cum le-ar mai putea recunoaşte în sensibil? De aceea 
asemuieşte Platon cognoscibilul cu un sclav fugar: dacă nu l-ar cunoaşte de 

dinainte, stăpînul nu ar putea să-l recunoască atunci cînd îl întilneşte. Cu- 
noaşierea sigură a lucrurilor naturale şi a principiilor există deci în suflet chiar 
din momentul creării Lui, şi ea este cea pe care o reprezintă treptat intelectul 
nostru agent intelectului nostru posibil, prin inijlocirea cunoaşterii sensibile 
şi a imaginaţiei. 

Acestea sînt principalele teze propriu-zis filozofice din Summa philoso- 
phiae, restul lucrării (Tract. XII-XIX) fiind consactat psihologiei (sufletul 
senzitiv şi cel vegetativ), apoi studiului luminii (7ract. XVI), astronomiei 
(Tract. XV), proprietăţilor naturii fiecărui corp (Tract. XVI), celor patru ele- 
mente (Tract. XVII), meteorilor (Tract. XVIII) şi mineralelor (Tract. XIX). 
Lucrarea este dominată pină la sfirşit de aceleași calităţi de ordine şi sobrie- 
tate în expunerea teoriilor, fără ca vreun element să trădeze identitatea auto- 
rului. În legătură cu influenţa aştrilor asupra întâmplărilor omeneşti, acesta 
povesteşte că a întilnit cîndva în ţinuturile germanilor un bătrîn astrolog care 
i-a citit în stele sfîrşitul împăratului Frederic II şi al Sfintului rege Ludovic. 
Câteva rînduri mai departe, vorbeşte despre profesorul lui în termeni care au 
făcut să se creadă mai întîi că e vorba despre Roger Bacon, iar apoi despre 
Robert Grosseteste: magister meus in naturalibus et mathematicis peritissi- 
mus et in theologia perfectissimus vitaque et religione sanctissimus!59. Dar 
s-a observat corect că autorul Summei îi admiră mult pe Alexander din Hales 
şi Albert cel Mare, sentiment pe care nu putea să-l moştenească de la Roger 
Bacon şi care constituie, poate, obiecţia cea mai solidă care se poate ridica 
împotriva originii engleze a lucrării. Or, se pare că Albert cel Mare a scris 
tratate de geometrie, optică şi astronomie (P.G. Meerssemann); Summa ar 
putea fi deci legată de învăţătura lu: Albert, de care se deosebeşte, totuşi, în 
chestiuni foarte importante. Pe de altă parte, trimiterile făcute de autor la o 
altă luctare a sa, intitulată De luce, i-a făcut pe cercetători să se gîndească la 
Bartolomeu din Bologna, lucru care ne-ar duce la Paris sau în Italia. Oricare 
i-ar fi adevăratul autor şi adevărata origine, această lucrare exprimă cu o lim- 
pezime remarcabilă acea conceplie filozofică medie pe care puteau să şi-o 
formeze la sfirşitul veacului al XIII-lea gînditori capabili să asimileze noua 
cunoaştere, dar strîns legaţi de tradiţie. 

IV. — DE LA ALBERT CEL MARE 
LA DIETRICH DIN FREIBERG 


Adoptarea peripatetismului de către teologi a fost o adevărată revoluţie în 
istoria gîndirii occidentale, ale cărei consecinţe le mai putem observa şi as- 
tăzi, chiar şi la o cercetare foarte superficială. Începînd din secolul al XIII-lea, 
solidaritatea dintre aristotelism şi creştinism va fi atit de mare, încît filozofia 
peripatetică va contribui, ca să spunem aşa, la stabilitatea şi permanenţa dog- 
mei. Un acelaşi joc de concepte a permis exprimarea într-o sinteză unică a 
tot ceea ce Revelația ne cere să credem şi a tot ceea ce raţiunea ne îngăduie 
să înţelegem. De aceea, orice filozofie care se dezvoltă în afara peripatetis- 
mului dă impresia că pune această sinteză în pericol, sinteză pe care, tocmai 
din acest motiv, o vedem supraviețuind timp de şase veacuri tuturor încercări- 
lot făcute pentru a o înlocui. Soliditatea ei ar fi de ncinţeles dacă am uita 
condiţiile pe care a trebuit să le îndeplinească pentru a-şi asigura durata. Tre- 
buia, mai întîi, ca această sinteză să nu prejudicieze nicicum credinţa creştină. 
Ceea ce s-a şi întîmplat. Dacă dezbrăcăm o teologie scolastică oarecare de 
haina ei filozofică, regăsim teologia sinodului de la Niceea şi Crezul creştin. 
Or, doctrinele filozofice arabe şi greceşti spuneau altceva. Aşadar, ele nu au 
intrat în această sinteză decit după ce au suportat transformări profunde, pe 
care trebuie să le înregistrăm dacă vrem să evităm dubla şi complementara 
eroare de a crede că teologii veacului al XIII-lea nu au făcut decît să-l repete 
pe Aristotel şi că Aristotel făcuse deja, în secolul al IV-lea înainte de Cristos, 
toate afirmaţiile pe care i le-au atribuit teologii. De fapt, secolul al XIII-lea 
este perioada în care gîndirea creştină a ajuns să-şi conştientizeze implicaţiile 
filozofice cele mai profunde şi a izbutit pentru prima dată să le formuleze 
distinct, 

Înfăptuirea acestei opere capitale se datorează mai ales colaborării dintre 
două genii extraordinare, care aparţin, şi unul, şi celălalt, Ordinului Sfîntului 
Dominic: Sfintul Albert cel Mare şi Sfintul Toma d” Aquino. Istoria completă 
a acestui eveniment ar cere mai întii un studiu detaliat al operei lui Albert 
cel Mare. Dacă ne-am mulţumi s-o schiţăm în linii mari, am contribui la per- 
petuarea unei nedreptăţi istorice aproape inevitabile. Căci este adevărat că 
opera lui Albert cel Mare a pregătit-o pe cea a Sfintului Toma. Multe din 
materialele pe care le-a descoperit şi adunat se regăsesc potrivite între ele şi 
inserate în minunata sinteză a Sfintului Toma. Fără nemaipomenita şi rodnica 
trudă a magistrului său, lucidul ordonator de idei care a fost discipolul ar fi 
trebuit să-şi consacre şi el cea mai mare parte a strădaniilor căutării acestor 
materiale. Dar nu este mai puţin adevărat că opera lui Albert cel Mare conţine 
multe materiale pe care ilustrul discipol nu le-a folosit: ea este mai confuză 
decât opera Sfintului Toma, dar mai amplă şi, din punct de vedere ştiinţific, 
mai bogată. De asemenea, deşi este adevărat că tomismul era una din posi- 

bilele continuări ale albertismului, acesta mai avea şi altele, şi chiar mai cre- 
dincioase spiritului său iniţial, pe care se cuvine deci să-l destuşim. 

Albert ce! Mare are meritul principal de a fi văzut primul ce bogății uriaşe 
reprezentau pentru teologii creştini ştiinţa şi filozofia greco-arabă. EI pare să 
fi înţeles dintr-o dată că o asemenea ştiinţă, atît de clar superioară celei de 
care dispuneau creştinii, dar atît de diferită de creştinism prin spiritul care o 
însufleţea, nu putea fi nici acceptată ca atare, nici negată pur şi simplu. Se 
impunea o muncă de interpretare şi asimilare. Dar, înainte de a interpreta, 
trebuie să cunoşti, şi aceasta e sarcina pe care Albert cel Mare şi-a luat-o de 
bunăvoie. De alifel, e greşit să vorbim despre strădania lui ieşită din comun 
ca despre o sarcină îndeplinită. Albert s-a aruncat asupra întregii cunoaşteri 
greco-arabe cu lăcomia voioasă a unui uriaş mereu — sau aproape mereu — 
bine dispus, cu excepţia cazurilor cînd confraţi bine intenţionaţi îl sfătuiau să 
se potolească, în interesul religiei. Cazul lui este marcat de pantagruelism, 
sau, mai degrabă, idealul pantagruelic al cunoaşterii va fi marcat de alberti- 
nism. Dacă scrie tratate de omni re scibili!40, şi chiar un manual al grădinaru- 
lui desăvirşit, asta se întimplă pentru că, spune el, e plăcut şi folositor: Haec 
enim scire non solum delectabile est studenti naturam rerum cognoscere, 
quinimo est utile ad vitam et civitatum permanentiam!4!. Canonizîndu-l, Bi- 
serica a vrut să slăvească în acest sfint nesaţul eroic pentru toată cunoaşterea 
accesibilă omului. A pune la îndemîna latinilor toată fizica, metafizica şi ma- 
tematica, adică toată ştiinţa adunată pină atunci de greci şi de elevii lor arabi 
Sau evrei, iată care a fost intenţia acestui extraordinar enciclopedist: nostra 
intentio est omnes dictas partes facere Latinis inielligibile!42. Şi nu a fost 
doar o intenţie. Cercetîndu-i operele filozofice, şi fără să punem la socoteală 
scrierile teologice, care-i exprimă gîndirea proprie, observăm că Albert cel 
Mare a asimilat pe rînd logica, fizica, matematica, metafizica şi morala. Şi 
nu se mulţumeşte să-i reproducă pe Aristotel şi pe comentatorii lui, ci lămu- 
reşte, comentează, întregeşte şi se dedică unei adevărate munci de restaurare. 
În ştiinţele naturii, el face cercetări personale, îmbogăţind zoologia cu noi 
cunoştinţe şi, mai ales, dînd dovadă de un spirit de observaţie neobişnuit în 
Evul Mediu. Scopul lui mărturisit e să ni-l restituie pe Aristotel aşa cum cra 
cînd se ştia totul despre el, sau aşa cum ar fi fost dacă, trăind în secolul al 
XIII-lea, şi-ar fi putut duce el însuşi opera la bun sfirşit. 

Această libertate de apreciere faţă de litera însăşi a autorului analizat pare 
să fie una din cauzele impresiei profunde pe care a făcut-o opera lui Albert 
cel Mare asupra contemporanilor. El nu face un comentariu de tip averroist, 
ci o expunere continuă în genu! celei a lui Avicenna, în cate prezentarea doc- 


10 despre orice lucru care poate fi cunoscut (15. laz:). 

11 Căci a şti aceste lucruri nu numai că este plăcut pentru cel care este preocupat să 
cunoască natura lucrurilor, ba chiar este folositor pentru viaţa şi dăinuirea cetăților (1b, 
lat). 
12 intenţia noastră este să le fac înțelese latinilor toate părțile mai sus citate (15. lat.). 

trinei altora se confundă cu interpretarea lor: „În această operă, spune chiar 
Albert ce! Mare, voi urma ordinea şi gîndirea lui Aristotel şi voi spune tot 
ce mi se va părea necesar pentru lămurirea şi demonstrarea ei, dar în aşa fel 
încît să nu amintesc niciodată de text. De asemenea, voi face digresiuni, ca 
să şterg îndoielile care s-ar putea înfățișa cugetului şi să umplu unele goluri 
care au întunecat, pentru multe minţi, gindirea filozofului. Întreaga noastră 
lucrare va fi împărțită aşa cum atată titlurile capitolelor; acolo unde titlul nu 
arată decit subiectul capitolului, înseamnă că ace! capitol face parte din şirul 
cărţilor lui Aristotel; dimpotrivă, pretutindeni unde titlul semnalează că e vor- 
ba de o digresiune, înseamnă că l-am adăugat ca întregire sau l-am introdus 
ca demonstraţie. Procedind astfel, vom scrie tot atitea cărţi cît Aristotel, şi 
cu aceleaşi titluri. De asemenea, vom adăuga părţi la cărțile rămase neînche- 
iate, tot aşa cum vom adăuga cărţile întregi care ne lipsesc sau care au fost 
otnise fie pentru că Aristotel însuşi nu le-a scris, fie pentru că ele, deşi au 
fost scrise, nu au ajuns pină la noi.“ 

Programul a fost pe deplin înfăptuit. De aceea, discipolii şi contemporanii 
lui Albert cel Mare î! consideră nu atît ca pe un comentator, cît ca pe un 
filozof original. În Evul Mediu se făcea, într-adevăr, deosebire între copist 
(scriptor), care nu e capabil decît să copieze operele altuia, fără să schimbe 
nimic; compilator (compilator), care adaugă la ceea ce copiază, dar nu lucruri 
cate-i aparţin; comentator (commentazor), care pune de la el în ceea ce scrie, 
dar nu adaugă la text decit ceea ce trebuie ca să-l facă de înţeles şi, în sfârşit, 
autor (auctor), care are drept țel principal expunerea propriilor idei şi care 
nu recurge la ale altora decit pentru a şi le confirma pe ale sale: aliquis scribit 
et sua et aliena; sed sua tanquam principalia, aliena tanquam annexa ad 
corfirmationem, et talis debet dici auctor!45, Pentru camenii veacului al XIII-lea, 
Albert cel Mare este incontestabil un autor; printr-un privilegiu rezervat pînă 
atunci cîtorva doctori vestiți şi care nu mai erau în viaţă, el este citat ca „auto- 
ritate“ (auctoritas = auctor!44) şi, încă din timpul vieţii, operele i se citesc 
şi i se comentează public în şcoli. Creştinii constatau cu bucurie că şi-au 
găsit, în sfirşit, propria filozofie şi că unul dintre ai lor stătea pe aceeaşi treap- 
tă cu cei mai vestiți dintre arabi sau evrei. Roger Bacon este, de altfel, chezaş 
al triumfului imediat al lui Albert, iar nemulţumirea lui ursuză e o dovadă 
mai sigură decit laudele aduse profesorului de discipoli: „Se crede deja, în 
rândurile oamenilor studioşi, şi mulţi dintre cei socotiți foarte învăţaţi şi mulţi 
dintre cei vrednici de preţuire cred deopotrivă, deşi în această privinţă gre- 
şesc, că filozofia a sosit deja la latini, scrisă în limba latină, alcătuită în vre- 
mea mea şi publicată la Paris. Despre cel care a alcătuit-o se vorbeşte ca 
despre un autor (pro auctore allegatur compositor eius). Căci este citat în 


143 cineva scrie şi despre ideile sale, şi despre ale altora, dar trebuie să fie numit autor 
cel care le prezintă pe ale sale ca principale, iar pe cele străine ca adaosuri pentru confir- 
marea [alor sale] (îb. lat). 

1% autoritate = autor (7b. lat.). 

şcoli aşa cum sînt citați Aristotel, Avicenna, Averroes; şi mai trăieşte, şi a 
avut chiar din timpul vieţii o autoritate de care nici un om nu s-a bucutat 
vreodată în ce priveşte învăţătura. Căci nici Cristos însuşi nu a izbutit aşa de 
bine, El, care, în vremea în care a trăit, a fost supus dispreţului, împreună cu 
învăţătura lui.“ Există adevăr în motivul dat de Roger Bacon pentru acest 
succes: alcătuindu-şi cărţile ca pe nişte lucrări originale (iste per modum au- 
thenticum scripsit libros suos), Albert cel Mare îşi asigura un loc aparte între 
aliţia creştini care nu făceau decît să comenteze. Dar forma nu ar explica 
nimic dacă nu s-ar fi dovedit, prin chiar fondul lucrărilor lui, un alt Aristotel, 
pe care Pronia l-a pus în slujba gîndirii latine. Lucm pe care, în cele din 
urmă, l-a recunoscut şi Roger Bacon. El admite că unul dintre cei mai vestiți 
învăţaţi creştini este fratele Albert, din Ordinul predicatorilor. Şi, cu toate că 
nu € de acord că Albert cel Mare ar fi atotştiutor, şi nici că trebuie să i se 
dea crezare ca unui înger, Bacon îi admiră întinderea cunoaşterii şi puterea 
spiritului de observaţie: „Preţuieşte mai mult decît toţi oamenii cu carte, pen- 
tru că a muncit mult, a văzut imens şi nu şi-a precupeţit cheltuiala, de aceea 
a ştiut el să scoată atitea lucruri din oceanul nesfirşit al faptelor.“ Frumos 
elogiu din partea unui judecător atit de greu de mulțumit. 

Dintre descoperirile legate de numele lui Albert din Bolistădt (1206 sau 
1207-1280), pe care contemporanii îl numeau Albert din Colonia (Kăln), iar 
noi îl numim cel Mare, cea cu importanţa cea mai mare rămîne, fără îndoială, 
distincţia definitivă dintre filozofie şi teologie. E lucru destul de ciudat că se 
obişnuieşte ca Luther, Calvin şi Descartes să fie amintiţi ca eliberatori ai gîn- 
dirii, iar Albert cel Mare să fie socotit capul de coloană al obscurantiştilor 
medievali. Lucrul ar putea fi doar amuzant, dacă nu ar pune în lumină ncîn- 
ţelegerea radicală care viciază aprecierile tradiţionale făcute despre Evul Me- 
diu. Nu se vede că, dacă există astăzi o filozofie ca atare, ea se datorează 
trudei răbdătoare a gînditorilor medievali. Ei sînt cei care, cu o încăpăţinare 
prudentă şi cumpătată, au izbutit să definească un domeniu în care gînditea 
să fie independentă şi să recucerească pentru rațiune drepturi pe care ca însăşi 
le lăsase pradă uitării. Privită sub acest aspect, care este unul dintre aspectele 
ci autentice, întreaga istorie a filozofiei medievale propriu-zise este cea a unei 
mişcări raţionaliste care se dezvoltă încet, dar neîntrerupt, printre piedicile şi 
opreliştile de tot soiul, impuse de mediul social. Cînd citim unele din criticile 
îndreptate în zilele noastre împotriva acelei epoci, avem impresia că ele ar 
trebui să fie identice cu ceea ce sint dacă în acea vreme ar fi prevalat calea 
studiilor strict scripturare. Dimpotrivă însă: ce să însemne atacurile neîncetate 
îndreptate de teologii tradiţionalişti împotriva teologilor scolastici, dacă nu că 
simțeau că aveau în faţă reprezentanți ai unei forme de gindire specific dife- 
rite de a lor? Şi care va fi marea învinuire a Reformatorilor religioşi din se- 
colul al XVI-tea împotriva aceloraşi teologi, dacă nu aceea că au jertfit religia 
filozofiei, că au păginizat creştinismul şi că l-au înlocuit pe Isus Cristos cu 
Aristotel? Albert este cel care — va spune în secolul al XVII-lea Jakob Tho- 
masius (1655-1728), citindu-l şi aprobindu-l pe Danaeus — „găsind filozofia 

profană adusă deja de înaintaşi pînă pe pragul sfintei teologii, a introdus-o în 
sanctuarul lăcaşului lui Cristos şi i-a păstrat chiar în templu locul de frunte.“ 
Prea raţionalist pentru unii şi nu îndeajuns pentru alţii, Albert a găsit poate 
calea de mijloc. Căci raţiunea, cea care nu e nici veche, nici medievală, nici 
modernă, ci raţiunea pur şi simplu e cea care se pusese deja pe lucru, văzin- 
du-se chiar din secolul al XIII-lea definitiv repusă în vechile ei drepturi. Ne 
putem închipui că evenimentul nu s-a petrecut fără împotriviri. Albert cel 
Mare avea să le întilnească pretutindeni, chiar şi înăuntrul acelui Ordin al 
fraţilor predicatori, care i-a dat Evului Mediu pe doi dintre cei mai vestiți 
filozofi ai lui: „Sînt neştiutori, ne spune el, care vor să lupte pe toate căile 
împotriva întrebuințări filozofiei, mai ales la predicatori, unde nimeni nu le 
ţine piept, jivine necioplite care blestemă tot ce nu cunosc,” Tanquam bruta 
animalia blasphemantes in iis quae ignorant: cu siguranţă că acestea nu pu- 
teau fi vorbele unui duşman al raţiunii. 

Avem aici de a face cu un aspect pe care se cuvine să-l precizăm. Albert 
cel Mare nu numai că revendică dreptul la speculaţia filozofică, aşa cum o 
făcuseră deja şi alți învăţaţi, dar şi aşază această speculație pe un teren mult 
mai solid decît terenul ales de înaintaşi, delimitindu-l de cel al religiei. De- 
sigur că la loan Scoitus Eriugena, la Sfîntul Anselm şi chiar la Abaelard, 
raţionamentul dialectic nu lipsise; am văzut chiar că avea tendinţa să pătrundă 
peste tot. Deviza era: crede pentru a înţelege! Dar, în cele din urnă, totul se 
petrecea ca şi cum se putea înţelege tot ce se credea. Nimic mai firesc: cînd 
nu se face o deosebire clară între ceea ce ştim şi ceca ce credem, se compro- 
mite stabilitatea credinței, legînd-o de opinii ştiinţifice, a căror îmbătrînire 
este inversul progresului lor; şi se compromite progresul ştiinţei, atribuin- 
du-i-se necuvenit stabilitatea credinţei. Un exemplu tipic am putea găsi în 
istoria dogmei Treimii. Fără a face din ca un adevăr filozofic, Sfîntului 
Anselm, Abaclard, Richard din Saint-Victor ne-o prezintă ca pe o cerință pro- 
fundă a raţiunii umane. Ea stă întipărită pretutindeni, atit în noi, cât şi în na- 
tură, astfel incit ajungem să ne întrebăm dacă era cu adevărat necesar ca 
Dumnezeu să ne-o dezvăluie. Or, reflectînd asupra acestui fapt, observăm că 
o asemenea întrebuințare a raţiunii în materie de filozofie se întemeia poate 
pe o foarte mare încredere în rațiune, dar presupune necunoaşterea demon- 
Straţiei raţionale cu adevărat riguroase. De aceea, momentul la care am ajuns 
poate fi considerat hotăritor, nu numai pentru istoria filozofiei medievale, ci 
şi pentru istoria gîndirii occidentale. Începînd cu Albert cel Mate, vom asista 
la restrângerea treptată a exegezelor teologice impuse raţiunii şi, invers, a răs- 
punderilor filozofice impuse teologiei. Evul Mediu se va îndrepta deci către 
o separare din ce în ce mai mate a celor două domenii, rettăgînd treptat fi- 
lozofiei mai multe dintre problemele care-i fuseseră supuse la început şi atri- 
buindu-le domeniului teologiei pozitive sau, dimpotrivă, eliberînd teologia de 
grija rezolvării unora dintre ele şi lăsînd filozofia liberă să hotărască asupra 
lor. Desigur că teologii şi filozofii Evului Mediu vor oscila multă vreme, dacă 
nu chiar totdeauna, în jurul echilibrului ideal pe care-l urmăresc. Dar putem 

spune că-l urmăresc. Dacă gîndirea modernă se caracterizează prin disocierea 
demonstrabilului de nedemonstrabil, atunci filozofia modernă a fost înteme- 
iată, într-adevăr, în secolul al XIII-lea, cînd, limitindu-şi domeniul o dată cu 
Albert cel Mare, devine conştientă de valoarea şi drepturile ei. 

Regăsindu-se în opera lui Aristotel, lumina naturală descoperă deci dintr-o 
dată condiţiile funcţionării ei normale. Sufletul omenesc nu poate dobindi 
cunoaşterea decît în cazul lucrurilor ale căror principii se află deja în el. Or, 
cercetîndu-se pe sine, el se percepe ca unică esenţă şi nu descoperă înăuntrul 
său nici o urmă a vreunei treimi de persoane. Treimea este deci o cunoştinţă 
despre care putem vorbi o dată ce am căpătat-o, dar pe care nu putem s-o 
dobindim decit pe calea revelaţiei. Ceea ce este adevărat pentru Treime este 
adevărat şi pentru Întrupare, Înviere şi pentru toate celelalte taine, Domeniul 
naturii e destul de vast ca să nu fie nevoie de compromiterea raţiunii prin 
încercarea de a o despărţi de el. Acesta e sensul autorităţii pe care Albert cel 
Mare i-o recunoaşte lui Aristotel. Spunem astăzi că, supunîndu-se gîndirii 
filozofului grec, gîndirea oamenilor din Evul Mediu se înrobea; ar trebui să 
spunem, dimpotrivă, că se elibera. Să admiţi că acest păgîn era autoritatea 
supremă în anumite domenii, interzicîndu-i în mod explicit altele, însemna 
să lipseşti revelaţia, în cazul în care acesta şi-ar fi revendicat-o, de autoritatea 
acordată filozofiei. Declarind: „Cînd sînt în dezacord, trebuie să-i dăm cre- 
zare mai degrabă lui Augustin decit filozofilor în privinţa credinței şi a mo- 
zavurilor. Dar, dacă ar fi vorba de medicină, i-aş crede mai degrabă pe Hip- 
pocrates şi pe Galenus; iar, dacă e vorba de fizică, îl cred pe Aristotel, pentru 
că el cunoştea cel mai bine natura“, Albert cel Mare consideră că Hippocra- 
tes, Galenus şi Aristotel sînt simboluri ale libertăţii gîndirii. Autorităţi, desi- 
gur; dar autorităţi cu care se putea discuta şi care, la nevoie, puteau fi con- 
testate; poate că am pierdut prea mult din vedere diferența pe care o făceau 
oamenii din Evul Mediu între autoritatea oamenilor şi cea a lui Dumnezeu. 
Formula îi aparţine chiar lui Albert cel Mare: philosophi enim est, id quod 
diciz, dicere cum ratione'45. În mod categoric, ultimul cuvînt trebuia să-l aibă 
raţiunea. 

De aceea, în opera lui Albert apare deja spiritul filozofiei tomiste, şi chiar 
unele din tezele ei principale, deşi încă imperfect desprinse de elementele 
platoniene de origine greacă sau atabă, pe care Sfîntul Toma avea să le eli- 
mine. Cunoaşterea umană întemeiată pe experienţa sensibilă, imposibilitatea 
care rezultă de aici a dovezii ontologice şi necesitatea dovezilor luate din 
lumea exterioară, caracterul nedemonstrabil al creării lumii în timp, indivi- 
dualitatea intelectului agent: acestea sînt, între multe altele, dovezile care s-ar 
putea aduce pentru stabilirea înrudirii celor două doctrine, dar nici una dintre 
aceste teze nu are la Albert cel Mare sensul exact pe care i-l va da Toma 
d' Aquino. 


13 căci ti este propriu filozofului să spună cu judecată ceea ce spune (/b. lat.). 

Nu s-au publicat încă toate operele lui Albert cel Mare, în ciuda celor 
douăzeci şi unu de volume in-folio ale ediţiei Jammy (Lyon, 1651); cele care 
s-au publicat sînt destul de puţin cercetate de istorici, mult mai puţin decît 
operele Sfintului Toma d' Aquino sau Duns Scottus de pildă, iar interpretarea 
lor se loveşte de greutăţi considerabile. Aceste greutăţi ţin, în parte, de ten- 
dinţa puternic asimilatoare a gindirii lui Albert. În principiu, el începe prin a 
lua tot ce găseşte; după ce adună cît mai multe definiţii şi explicaţii cu pu- 
tință, clasează, apoi respinge, împacă şi interpretează, dar ne este adesea greu 
să ştim ce reţine el cu adevărat din ceca ce nu elimină în mod formal. Difi- 
cultatea ţine şi de natura însăşi a acestor opere. Aşa cum le cunoaştem, serie- 
rile lui Albert formează patru blocuri net diferite: 19 ceea ce se numește Sum- 
ma de creaturis (1245-1250) şi care pare să se reducă la cele două părţi deja 
publicate (De quatuor coaevis şi De Hominis) ale unei prime Summe de teo- 
Togie, dintre care De bono, De sacramentis şi De resurrectione sînt încă ine- 
dite; 2% în IV libros Sententiarum, comentariu la Petrus Lombardus, aproape 
contemporan, din cite se spune, cu Summa precedentă; 30 vastul ansamblu 
de tratate despre diferitele părţi ale filozofiei, despre care am vorbit (1250- 
1270); 40 Summa theologica (începînd cu 1270), care datează de la sfîrşitul 
vieţii lui Albert şi a cărei redactare ridică probleme încă neelucidate. Din 
aceste grupuri de texte, trei ne înfăţişează gîndirea filozofică personală a lui 
Albert, situată însă în cadre teologice; una ne-o înfăţişează într-un cadru filo- 
zofic; totuși, Albert însuşi ne-a ptevenit în mai multe rinduri că nu vorbeşte 
întotdeauna în numele lui personal şi că nu trebuie să-i atribuim toate tezele 
pe care le dezvoltă. Acestea şi multe altele sint motivele pentru care istoria 
nu a reuşit deocamdată să degajeze, fie chiar şi aproximativ, gîndirea perso- 
nală a lui Albert cel Mare. Lucrul cel mai sigur care se poate spune este că 
se tinde actualmente să fie văzută mult mai pătrunsă de tezele dominante ale 
neoplatonismului latin şi greco-arab decit se credea pînă acum, dar este posi- 
bil ca cercetări mai aprofundate să-i aducă pe istorici la vechile lor poziţii. 

De altfel, nu e cu neputinţă ca o anumită incertitudine să planeze întot- 
deauna asupra mai multor aspecte ale gîndirii lui Albert, sau să fie chiat ine- 
rentă acestei gîndiri. Ca să-şi construiască opera, Avicenna profitase de ex- 
petienţa dobindită de Alkindi şi Alfarabi; ca să şi-o construiască pe a sa, 
Albert din Colonia nu se putea deloc sprijini pe inaintaşii creştini; a trebuit 
deci să înveţe scriind şi asimilîndu-i laolaltă pe Aristotel, Avicenna, Averroes, 
Gebirol şi pe încă zece, adică mult mai multe fapte şi teze noi decit putea să 
reţină. Încurcătuta în care se afla era cu atit mai mare cu cât personal nu cra 
foarte sigur decît pe două lucruri: realitatea obiectului credinţei creştine şi 
cea a faptelor pe care le putea observa personal. Cum cosmogoniile filozofice 
pe care le descoperea în texte nu se impuneau gîndirii lui nici ca obiecte de 
credinţă, nici ca fapte susceptibile de verificare empirică, Albert s-a mulţumit, 
uneori, să reproducă aceste frumoase construcţii ale spiritului uman fără să 
se implice personal mai mult decît îl lăsa propria lui judecată. Această pru- 
denţă în faţa ipotezei pare caracteristică pentru gindirea lui. Astfel, universul 

pe care-l acceptă este, în mare, cel al lui Ptolemeu, cu cele zece sfere con- 
centrice ale sale şi mişcările pe care li le atribuie acest astronom, dar, cînd 
se întreabă cum s-a constituit această lume şi, în special, dacă sferele cereşti 
sint emanate de Dumnezeu prin mijlocirea Inteligenţelor sepatate potrivit teo- 
rici lui Avicenna, Albert rămîne perplex. Să ne înţelegem: în calitate de creş- 
tin, Albert nu ezită; crede nestrămutat că Dumnezeu a creat lumea nemijlocit, 
cu toate sferele cereşti, printr-un act de voinţă liber. Dar toate acestea sînt 
teologie. Ca filozof, el ştie că această credinţă creştină poate fi susţinută cu 
argumente probabile, dar nu şi demonstrată. Mai ştie că se pot aduce argu- 
mente probabile în sprijinul tezei lui Avicenna, potrivit căruia sferele cereşti 
emană în mod necesar de la Dumnezeu prin înteligenţe, dar că nici aceasta 
nu poate fi demonstrată. A căuta în opera lui o cosmogonie filozofică perso- 
nală înseamnă a căuta un lucru care poate că nu există. La fel putem spune 
şi despre veşnicia lumii. Argumentele invocate în favoarea creării lumii în 
timp (adică a noneternităţii lumii) i se par mai solide decît argumentele în 
favoarea teoriei contrare, dar nici una din aceste teorii nu poate fi cu adevărat 
demonstrată: nec putamus demonstrabile esse unum vel alterum. De altfel, 
aceasta e în fond aceeaşi problemă. Fizica începe o dată cu începutul lumii; 
dar problema creaţiei se pune înainte de existenţa lumii; nu există dovadă 
fizică pentru ceca ce nu există: inceptio mundi per creationem nec physica 
est, nec probari potest physice!45, Doar revelaţia, şi nu filozofia poate să ne 
înveţe despre ceea ce nu depinde de natură, ci numai de voința lui Dumnezeu. 

Omul este un subiect de observaţie mai accesibil. Este alcătuit dintr-un 
suflet şi dintr-un trup, iar ceea ce face din el un animal înzestrat cu rațiune 
şi, prin urmare, un om este natura specifică a sufletului său. Albert se declară 
de acord cu Aristotel asupra definiţiei sufletului, dar o identifică cu a lui Avi- 
cenna, cate este bună. A spune că sufletul este forma trupului nu înseamnă 
să-i defineşti esenţa, ci funcţia. Rațiunea principală pe care o invocă Albert 
în sprijinul tezei sale nu lasă nici o îndoială asupra importanţei pe care i-o 
atribuie: sufletul omenesc este capabil de cunoaştere intelectuală; or, este con- 
tradictoriu ca un intelect să fie forma unui corp. În aceeaşi perioadă, fostul 
lui elev, Toma d'Aquino, susţinea exact teoria contrară. Albert admite deci, 
ca şi Avicenna, că sufletul este o substanță intelectuală şi că a fi formă a 
trupului nu ţine de esența sufletului, ci de una din funcţiile lui. Ceea ce însem- 
na să se dea cîştig de cauză lui Platon în ce priveşte esenţa sufletului, iar 
Albert o ştia prea bine: animam considerando secundum se, consentiemus 
Platoni; considerando autem eam secundum formam animationis quam dat 
corpori, consentiemus Aristoteli!47. 


"6 începutul lumii prin creație nu ține de fizică şi nici nu poate fi dovedit prin fizică 
(8. tat). 
17 considerind sufletul în raport cu sine însuşi, sintem de acord cu Platon; conside- 
rîndu-l însă ţinind seama de forma de insufleţire pe care o dă corpului, vom fi de acord 
cu Aristotel (IP. lat.). 

Formula de mai sus nu e o butadă. Ca şi neoplatonicienii greci şi arabi, 
Albert e convins că adevărul filozofic deplin stă în acordul dintre Platon şi 
Aristotel: „Află, spune el în Metafizica, că nu ajungi filozof desăvîrşit decit 
cunoscînd amîndouă filozofiile, pe a lui Platon şi pe a lui Aristotel.“ Sufletul 
platonico-aristotelian pe care-l descrie se potriveşte perfect cu lumea plato- 
nico-aristotelică în care-l aşază. Universalul apare mai întîi ante rem (înainte 
de lucruri), în puterea de înţelegere divină. Universaliile astfel concepute sînt 
Ideile divine, ceea ce-i permite lui Albert să păstreze toată lumea dionisiană 
a iluminării universale: „Aşa cum am repetat în nenumărate rînduri, totul se 
află în intelectul cauzei primare, ca în lumina formală şi primordială. Ea este 
astfel forma tuturor lucrurilor, care sînt totuşi în Ea viaţă şi lumină, pentru 
că Ea este ca un fel de viaţă pentru tot ce există, lumina oricărei cunoaşteri 
şi a raţiunii tuturor.“ Astfel concepută, puterea de înțelegere divină este, Într-a- 
devăr, acel intelect agent separat de care votbesc filozofii, care învăluie şi 
pătrunde materia, aşa cum iscusinţa lucrătorului învăluie şi pătrunde materia 
lucrării sale. Ideile sau formele primare constituie aici un fel de lume inteligi- 
bilă, cauză a tot ceea ce este inteligibil în materie. În intelectul divin se află 
orice formă care în materia primară se află în potenţialitate, şi aceasta în vit- 
tutea cunoaşterii pe care o are acest întelect despre formă, aşa cum o cunoaşte 
el şi pentru că o cunoaşte. De aici trebuie pornit, atit pentru explicarea exis- 
tenţei lucrurilor inteligibile pentru un intelect creat, cît şi a intelectelor create 
capabile să cunoască aceste lucruri. Creînd lumea, Dumnezeu conferă mate- 
riei forme distincte, care nu sînt decit imagini ale universaliilor divine. Razele 
de lumină ale Inteligenţei agente universale, care este Dumnezeu, se difractă, 
ca să spunem aşa, în materie, unde dau naştere substanţelor concrete, cu ființa 
lor individuală, facultăţile şi operaţiile lor. Ele devin atunci universalii in re!4% 
şi, aşa cum constituie cauze ale fiinţei pentru substanţele în care se află, tot 
astfel sînt cauze ale inteligibilităţii acestora pentru intelectele umane. Pentru 
noi, cunoașterea lucrurilor înseamnă transformarea universalului in re!49 într-un 
universal post rem!50, adică eliberarea lui de materie şi reaşezarea lui într-o 
condiţie inteligibilă analogă celei pe care o are pururea în puterea de înţele- 
gere divină. 

Stabilind că definiţia platoniciană a sufletului este adevărată pentru suflet 
secundum se!5!, Albert cel Mare pregătea o noetică în care iluminarea neo- 
platoniciană a lui Augustin şi Dionisie puteau să se îmbine cu empirismul 
aristotelic. Albert este foarte ferm într-o chestiune esenţială: el critică şi res- 
pinge clar teoria avicenniană şi averroistă a intelectului agent. Să avem încte- 
dere că a examinat chestiunea pe toate feţele. În Summa theologiae, enumeră 
treizeci de argumente pentru unitatea intelectului uman, dar dă apoi treizeci 


143 în ucru (îb. dat.) 

15 v. nota anterioară. 

150 după lucruri (îb. lat.) 

151 conforta lui însuşi (7. lac). 

şi şase de argumente împotrivă; dacă se opreşte după ce a obţinut această 
majoritate de şase, o face numai din lipsă de timp: guia potius deficeret tem- 
pus quam enumeratio!52. Albert înfruntă deci, ca şi Toma d' Aquino, această 
teorie, ştiind bine ce autori sînt răspunzători pentru ea: er haec positio fuit 
omnium Arabum qui huius erroris primi sunt inventores!55. Împotriva ei, sus- 
ţine cu hotărire că fiecare suflet posedă un intelect posibil şi un intelect agent 
care-i sînt proprii. Într-adevăr, de vreme ce sufletul omenesc nu este pur şi 
simplu forma trupului, ci o substanţă spirituală completă în sine, el trebuie 
să fie înzestrat cu potenţialităţi, sau facultăţi, care-i sint necesare ca să-şi inde- 
plincască lucrările. Ca simplă formă fizică, ar trebui să fie mişcat din afară 
şi guvernat de forţe extrinsece; ca substanță, se mişcă singur: sufletul găseşte 
deci în sine cu ce să opereze; ca substanţă inteligibilă, el are cu cc să cunoască 
şi posedă două intelecte, pentru că amîndouă îi sînt necesare cunoaşterii. 

O dată stabilit acest principiu, Albert nu mai are nici o rezervă în a relua 
pe cont propriu toate amănuntele psihologiei şi ale noeticii lui Avicenna. Pen- 
tru ca aceste împrumuturi să devină legitime, era suficient ca iluminarea creş- 
tină a sufletului de către Dumnezeu să înlocuiască iluminarea neoplatoniciană 
a sufletului de către Inteligența agentă separată. Lucru pe care îi făcuse deja 
Guilelmus din Auvergne, iar Albert îl face cu o mult mai mare exactitate a 
detaliului. Sufletele nu sînt individualizate prin trupuri (ceea ce s-ar întîmpla 
în cazul în care ar fi esențialmente forme), ci constituie în sine tot atitea su- 
biecte distincte. În măsura posibilului, fiecare suflet este un quod est!54 dis- 
tinct, pe care Dumnezeu îl actualizează conferindu-i acel quo esz155 care este 
existenţa. Dacă dă existenţă acestor naturi intelectuale, o face pentru ca ele 
să poată fi iluminate de propria lui lumină. Ca imagine a lui Dumnezeu, su- 
fletul este înzestrat cu un intelect agent: e o lumină care este în noi cauză 
primară a cunoașterii, universal capabilă să cauzeze inteligibilul şi neîncetat 
angajată în cauzarea lui. Pentru receptarea acestui inteligibil, intelectului 
agent trebuie să i se adauge un intelect posibil tabula rasa în potenţialitate 
faţă de toate formele inteligibile, aşa cum este sensul faţă de toate formele 
sensibile. Lumina intelectului agent are drept efect trecerea formei lucrului 
cunoscut de la potenţialitate la act şi in-formarea intelectului posibil. Operînd 
astfel, intelectul agent se comportă ca „intelect formal“, iar forma inteligibilă 
pe care o desprinde din obiect este intellectus in effectu!56. Aşa cum una şi 
aceeaşi lumină face ca toate culorile să devină vizibile în act şi, prin ele, 
realizează trecerea văzului care le vede de la potenţialitate la actual, tot astfel 
una şi aceeaşi lumină a intelectului agent face ca formele corpurilor sensibile 
să devină inteligibile în act şi, prin ele, realizează trecerea intelectului posibil 
de la potenţialitate la actual. Aceasta € activitatea normală a puterii umane 


152 pentru că mai degrabă lipseşte timpul decit ce să enumere ([b. lar.). 
153 şi aceasta a fost poziţia tuturor arabilor, care sint primii descoperitori ai acestei 
erori (lb. lat.). 
154 v. nota 13 de la p. 387. 
155 v. nota 12 de la p. 387. 
156 imelectul în eficacitatea sa (ib. lat.). 

de înţelegere. Viaţa normală a unei ființe cu adevărat umane este deci să-şi 
actualizeze intelectul posibil prin ridicarea treptată de la sensibil la cunoş- 
tinţele inteligibile cele mai înalte: fizica, matematica, ştiinţa sufletului, ştiinţa 
lui Dumnezeu. Cei care nu se îngrijesc de cunoaştere şi-şi petrec viaţa ca 
simple intelecte posibile nu trăiesc ca oamenii, ci ca porcii. Omul cunoscător, 
dimpotrivă, se străduieşte toată viaţa să-şi actualizeze intelectul, adică pe el 
însuşi. Căci să nu ne înşelăm: ceea ce filozofii numesc „intelect dobindit“ 
(intellectus adeptus) este, într-adevăr, în primul rînd cunoaşterea inteligibilă 
adunată treptat în intelect prin studiu, dar este, în acecaşi măsură, intelectul 
însuși. Pentru intelect, a se actualiza prin învăţare înseamnă să se formeze, 
să se dobindească pe sine: per studium intellectus adipiscitur seipsum. Ceea 
ce echivalează cu a spune că omul se cucereşte astfel pe sine, căci ce este 
omul ca om, dacă nu intelectul său? Homo inquantum homo solus est intel- 
lectus. 

Oricit de bine ar fi înzestrat cu facultăţi proprii, sufletul rămîne totuşi, 
ptin chiar intelectul său agent, o imagine a lui Dumnezeu. El rămîne astfel 
deschis iluminărilor divine; cunoscînd inteligibilele, sufletul se aseamănă cu 
Dumnezeu. De aceca, reluind ierarhia intelectelor făcută de Alfarabi şi Avi- 
cenna, Albert aşază deasupra intelectului dobindit treptele, şi mai înalte, ale 
acelor intellectus assimilativus!5?, intellectus divinus!58 şi intellectus sanc- 
tus!59. Ne putem întreba dacă el „relatează“ aceste teorii sau le acceptă. Pro- 
babil că le face pe amindouă. Alfarabi, care le este sursa, era un sufi, dar 
Albert cel Mare (Sfintul Albert cel Mare) e un suflet pronunțat religios, a 
cărui imensă cunoaştere se transformă, în cele din urmă, în contemplaţie. Fără 
îndoială că, pentru el, aceste clasificări ale „filozofilor“ exprimau, într-o altă 
limbă, ceea ce toţi creştinii ştiau deja, sau trebuiau să ştie, despre iluminarea 
sufletului omenesc de către Dumnezeu. 

Dionisie Areopagitul, cel puţin, cunoscuse bine acest adevăr, iar Albert 
nu putea să nu vadă singur cit de bine se potrivea, în esenţă, învățătura lui 
Dionisie cu doctrina lui Alfarabi, Avicenna şi Gundissalinus (pe care-l] nu- 
meşte Toletanus!60), Lumina divină iradiază mai întîi acele Inteligenţe sepa- 
tate care sînt îngerii, din care formele inteligibile decurg pe de-o parte în 
materie, iar pe de altă parte în intelectele umane, care, prin studiu, se stră- 
duiesc să cunoască trupurile. Sub acţiunea acestei lumini, formele pot să pună 
în mişcare sufletul: formae igitur mundi sunt ab Intelligentia ex hoc quod 
ipsa est Intelligeniia, et quando fiunt in anima, fiunt magis ex parte illa qua 
fluunt a forma mundi, quam ex parte illa qua per esse sunt in materia!S!, 
Definirea sufletului ca substanţă a cărei esenţă nu este de a fi o fotmă duce 


157 intelect asimilativ (lb. lat:). 

156 intelect divin (IP. laz:). 

159 intelect sfint (lb. lat.). 

1 din Toletum (Toledo) ([P. lar.). 

15! aşadar formele lumii sint de la Inteligență din faptul că ea însăși este Inteligență 
şi, cind se produc în suflet, se produc mai curind de la partea de unde decurg dinir-o 
formă a lumii decit din partea de unde sint în materie prin fiinţă (1b. lar:). 

aici la dezvoltarea tuturor consecinţelor noetice pe care le implica. Facultăţile 
cognitive naturale ale omului nu pot funcţiona fără o serie ierarhică de daruri 
gratuite, care le întăresc, le abilitează în propriile operaţii şi le ridică la altele, 
care, în mod firesc, le depăşesc. Anumiți filozofi pretind că intelectul posibil 
şi intelectul agent sînt de ajuns pentru cunoaşterea umană, dar nu este ade- 
vărat: lux intellectus agentis non Sufjicit per se, nisi per applicationem lucis 
increati, sicut applicatur radius solis ad radium stellae!S2. lată ce vrea să 
spună Dionisie cînd afirmă că ierarhia noastră ajunge la Dumnezeu prin ierar- 
hia îngerilor (reductio); este ceea ce spune şi Augustin în multe feluri (multis 
modis); este ceea ce spun, în felul lor, mulţi filozofi, cînd vorbesc despre 
„continuitatea intelectelor“ (continuationem intellectuum); căci, la urma ur- 
melor, chiar ei au spus că nu vedem nimic decît în Lumina primară (quia 
etiam ipsi dixerunt quod nihil videtur nisi per lucem primam). Trebuie deci 
să mergem pînă la a spune că orice cunoaştere adevărată, fie şi naturală, pre- 
supune un har divin? Albert şi-a pus hotărit această întrebare în Comentariul 
la Sentinţe (, 2, 5): An omne verum scitum, sit a Spiritu sancto inspiratum 2103 
şi răspunde afirmativ: si gratia vocatur quodlibet donum a Deo grăâris datum, 
tunc non fit hoc sine gratia!%. Pe scurt, pentru a cunoaşte, omul are nevoie 
de o lumină mai abundentă decit propria sa lumină: ampliori lumine quam 
sit lumen agentis intellectus, sicut est radius divinus, vel radius revelationis 
angelicae!65. 

Ar însemna deci să simplificăm puţin lucrurile dacă l-am prezenta pe 
Albert ca „primul purtător de drapel care a ridicat flamuza lui Aristotel în 
veacul al XIII-lea“. Ciudat Aristotel care nu poate să cunoască nimic fără un 
dar gratuit al Sfîntului Duh! Stindardul pe care-l ridică Albert poartă aproape 
toate numele cu putinţă. În momentul în care afirmă că fără har nu putem 
cunoaşte adevărul, teză — să zicem — creştină, Albert nu se poate opri să 
nu continue imediat: mai mult (imo), există un filozof care spune că, chiar 
dacă posedăm cunoaşterea obişnuită a unui lucru, nu vom actualiza această 
cunoaştere virtuală decît întorcîndu-ne înspre lumina intelectului increat. Nu 
poate fi vorba decît despre Avicenna, pentru care stăpînirea unei ştiinţe în- 
semna doar acea aptitudine dobindită de a te întoarce înspre Inteligența agentă 
pentru a primi de la ea inteligibilul. Iată deci un Avicenna care sugerează că 
intelectul nostru are nevoie de fiecare dată, chiar şi doar pentru a-şi rcaminti 
ceea ce ştie, de un dar gratuit al Duhului Sfint. Şi nu avem de a face aici cu 
o butadă. Ceea ce spunea la începutul activităţii sale, în Comentariul la Sen- 
tinţe, Albert a repetat-o în termeni pur filozofici în De inzellecru et intelligi- 


152 lumina intelectului agent nu este suficientă prin ea însăşi, ci numai prin asocierea 
luminii increate, aşa cum se asociază raza soarelui la raza stelei (Ib. lar.). 

163 Oare orice cunoaştere adevărată să fie inspirată de la Sfintul Duh? (/b. far.) 

164 dacă se numeşte har orice lucru dat de Dumnezeu prin graţia sa, atunci acesta nu 
se produce fără har (?b. lar). 

155 de o lumină mai amplă decit este lumina intelectului agent, aşa cum este raza divină 
sau raza revelaţiei angelice (îb. ia). 

bili, reafirmînd-o, la bătrîneţe, în Summa de teologie. Aceeaşi convingere se 
mai exptimă şi în dovezile despre existenţa lui Dumnezeu. Căci e adevărat 
că Albert nu admite dovada Sfintului Anselm; dovezile sale sînt deci dovezi 
ptin cauzalitate pornind de la lumea sensibilă; ele sînt deci, dacă vrem, aris- 
totelice; dar dovada în care se exprimă cel mai bine propria sa concepţie de- 
spte lume este cea care urcă înapoi din motor în motor şi din cauză în cauză, 
pînă la primul motor şi la prima cauză, pe şirul ascendent al intelectelor. Pen- 
tru cl, atestarea supremă a eficacităţii şi prezenţei divine se întemeiază pe 
teoria augustiniană şi dionisiană a iluminării, confirmată filozofic de Alfarabi, 
Avicenna, Algazel şi Gundissalinus. Tema de fluxu entis186 se întilneşte la el 
cu tema de luce!57 şi poartă într-un singur curent puternic o masă de date în 
cate generaţiile viitoare vor găsi cu ce să hrănească douăzeci de doctrine di- 
ferite. Putem susţine pe drept cuvînt că tomismul se afla aici în germene, 
printre alte doctrine, dar, pentru a-ţi da seama de aşa ceva, trebuie să fii 
Sfîntul Toma d'Aquino. 

Puternica personalitate a lui Albert nu putea să nu-şi exercite influența 
asupra multor discipoli, dar opera lui era prea polimorfă ca să putem vorbi, 
cel puţin în această perioadă, de o şcoală albertină propriu-zisă. Dacă vrem 
totuşi să urmărim amprenta acestei influenţe la primele două generaţii urmă- 
toare de gînditori creştini, vom avea probabil şansa s-o descoperim mai 
degrabă la predecesorii nemijlociţi ai marilor mistici renani decît la Toma 
d' Aquino. Temele călăuzitoare ale gindirii lui Albert se perpetuează la ei în 
orientarea lor iniţială, puternic accentuate uneori şi în cele din urmă combi- 
nate cu teme de provenienţă străină, dar fără corectările şi îndreptările la care 
le-a supus Sfintul Toma d'Aquino. De altfel, asta nu pentru că aceşti conti- 
nuatori ai gîndirii lui Albert sînt lipsiţi de personalitate. Nicidecum. Dar per- 
sonalitatga lor se înrudeşte cu a lui; este deci firesc ca, prin ei, marele curent 
dionisian care străbătuse opera Magistrului Albert să-şi continue curgerea în- 
spre Eckhart şi pînă la Nicolaus Cusanus. 

Unul din primii discipoli ai lui Albert este Hugo Ripelinus (Hugo din 
Strassburg), autor probabil al unui Compendium theologica veritatis sau Com- 
pendium theologiae (1268), care a avut mare succes în secolul al XIV-lea şi 
a fost chiar de timpuriu atribuit lui Albezt cel Mare. Eroarea se explică lesne 
prin numeroasele împrumuturi ale discipolului de la magistru. Mult mai im- 
portantă este opera elevului preferat al lui Albert, Ulrich din Strassburg 
(Ulrich Engelbrech, Engelberti), mort înaintea profesorului său, în 1277. Din 
opera acestuia, care cuprindea un Comentariu la Meteorologicele hui Aristo- 
tel, un Comentariu la Sentinţe şi o Summa, De Summo bono, nu mai avem 
astăzi decit această ultimă lucrare, din cate nu s-a publicat decît Cartea E. 
Este o scriere esențialmente teologică, dintre care primele două Cărţi sînt un 
fel de comentariu la De divinis nominibus de Dionisie Areopagitul, pe care 


16 v. nota 24 de la p. 394. 
1% v. nota 25 de la p. 394. 

Ulrich îl interpretează inspirindu-se din Comentariul, încă inedit, la acest tra- 
tat al lui Albert (G. Thery). Ca orice teolog, Ulrich consideră că teologia este 
ştiinţa credinţei, adică ştiinţa prin care ceea ce credem devine obiect al înțele- 
gerii; scientia fidei, per quam ea intelliguntur, quae fide creduntur!. Ca 
atare, credinţa îşi este sieşi suficientă, dar nu la fel stau lucrurile pentru teo- 
logie, cel puţin dacă vrem ca ea să fie o ştiinţă. Reluînd în manieră proprie 
ideea lui Alanus din Lille şi a lui Boethius, Ulrich constată că orice ştiinţă 
presupune reguli (regulae veritatis169), adică principii la care ne putem ra- 
porta pentru a încheia dezbaterile. Nu toate principiile sînt în aceeaşi măsură 
prime, singurele care sînt astfel în mod absolut fiind cele evidente în mod 
nemijiocit. Ca ştiinţă a credinţei, teologia presupune deci, la rîndul ei, prin- 
cipii prime şi universale, anterioare articolelor de credinţă, evidente prin ele 
însele şi independent de credinţă: in theologia sunt quaedam antecedentia 
articulos, quae sunt universalissima principia et prima huius scientiae, per 
quae omnes articuli et omnia alia in hac scientia probantur!70, Aceste prin- 
cipii sînt patru la număr: Dumnezeu este adevărul suprem şi cauza oricărui 
adevăr, acest adevăr primordial nu poate nici să înşele, şi nici să ne înșele 
şi, prin urmare, tot ce este dovedit de mărturia lui este adevărat şi trebuie 
crezut, trebuic să-i credem în tot ceea ce spun pe cei prin care Dumnezeu 
dovedeşte că ne vorbeşte chiar el, confirmîndu-şi cuvintul prin semnele care se 
vor arăta; Scriptura este adevărată, căci aşa ne-a dat-o Dumnezeu. Spre deo- 
sebire de aceste reguli, articolele de credinţă nu sînt evidente nemijlocit (per se 
nota!7!), ci se pot dovedi prin aceste prime principii, fide cooperante!12, şi 
devin obiect al ştiinţei întemeindu-se pe ele: „La nici un alt scolastic nu am 
putea găsi o expunere atit de clară a presupoziţiilor şi a principiilor ştiinţei 
teologice“ (M. Grabmann). 

De altfel, această expunere ar fi de ajuns pentru a ne lămuri asupra sursei 
profunde a filozofiei iui Ulrich. A stabili ca pe un fapt evident în mod nemij- 
locit că Dumnezeu este adevărul suprem şi cauza oricărui adevăr înseamnă 
a admite că însăşi existenţa lui Dumnezeu poate fi cunoscută cu o certitudine 
vecină cu evidenţa nemijlocită. Ca şi Albert cel Mare, Ulrich din Strassburg 
reia pe cont propriu ierarhia avicenniană a stărilor intelectului, pînă la cele 
în care acesta intră în contact, prin lumina Inteligenţelor separate, cu lumina 
divină. Universul în care se mişcă gîndirea lui Ulrich este cel pe care Albert 
cel Mare îl moştenise de la arabi şi în care toate formele sînt întipărite în 
lucruri prin Inteligenţele motrice ale sferelor cereşti; la rîndul lor, aceste In- 


168 ştiinţa credinței prin care sint înțelese cele care sînt crezute datorită credinței (Ip. 
dat). 
1% regulile adevărului (IP. laz:). 

1 în teologie sint cîteva [principii] anterioare articolelor [de credinţă), care sînt prin- 
cipii universale şi prime ale ştiinţei prin care toate articolele şi toate celelalte sint dovedite 
în această ştiinţă (1b. lat.). 

171 cunoscute prin ele însele ([b. lar.). 

172 cu ajutorul credinței (7. la.). 

teligenţe îşi datorează cauzalitatea instrumentală faptului că sînt „in-formate“ 
prin virtutea luminii Cauzei primordiale, datorită căreia sînt, şi sînt cauze. Ca 
să înţelegem apariţia formelor în fiinţe, trebuie să ne reîntoarcem pînă la 
Dumnezeu, cel în care sînt Ideile; datotită luminii divine, aceste Idei sînt pri- 
mite de Inteligenţele motrice ale sferelor, de la care pomesc (prodeunt in res 
extra!'73) pentru a constitui lucrurile ale căror forme sînt. Dubla iluminare 
paralelă a fiinţelor şi a intelectelor de către Ideile divine se regăseşte deci 
intactă în doctrina lui Ulrich. 

De altfel, aceeaşi influenţă neoplatoniciană se face simțită şi în ontologia 
lui (M. Grabmann). Pentru el, ca și pentru autorul lui Liber de Causis, ființa 
este pritaul din lucrurile create: prima rerum creatarum est esse, iar prin esse 
nu înţelege fiinţa abstractă, o entitate, ci forma primară, temei al tuturor celor 
care vin după ea în urma determinaţiilor ci succesive şi în care în cele din 
urmă se resorb. Acest esse prim, sau formă primară, nu presupune nimic 
înainte de el, în afară de actul creării lui de către Dumnezeu, dar simplul fapt 
că este creat e de ajuns ca să-l deosebească de Primordial, căci fiinţa Primor- 
dialului este un esse purumi74, în timp ce acest esse primordial creat cuprin- 
de, fiind creat, şi neființă. Despre acest esse, am putea spune chiar că este 
alcătuit din finit şi infinit. În raport cu cauza prin care este, altfel spus cu 
Principiul Primordial, este finit, căci este simpla viziune intelectuală a unui 
lucru şi asemenea unui concept prezent în lumina intelectului care-l produce 
(rei est simplex intelligentia sive conceptus stans in lumine intellectus agentis 
ipsum); în raport cu ceea ce vine după el, esse primordial creat este infinit 
în potenţialitate, căci se împarte în ceea ce este prin sine şi ceea ce este în 
altul (substanţă şi accident), care împărţire se multiplică apoi la infinit, ceca 
ce ar fi cu neputinţă dacă acest esse nu ar fi infinit în potenialitate. În mod 
vădit, din Fiinţa increată lipseşte orice compunere de acest gen. Acest esse, 
care este un gînd divin actualizat, este cu adevărat o formă produsă de inte- 
lectul divin, şi în acest sens o numeşte Ulrich inteligenţă, termen care înseam- 
nă aici deopotrivă substanţă intelectuală şi intelecţie: forma a lumine intellec- 
tus agentis producta, et in simplici illo lumine per intellectionem accepta!75, 
Această ontologie se potriveşte perfect cu o cosmologie a iluminării univer- 
sale, în care toate formele provin de la Dumnezeu prin prima formă creată, 
care este şi ea o intelecţie, ca printr-o răspindire de lumină: prima causa est 
pura lux formalis et intellectualis, et cum ipsa causet per suam essentiam, 
aliter enim non esset prima causa, sequitur necessario, quod effectus eius sit 
diffusio huius lucis et formalitatis!75. Regăsitm aici amestecul tuturor temelor 
neoplatoniciene care se cheamă, încă o dată, unele pe altele: procesiune ie- 


15 pătrund din afară în lucruri (/b. lat.) 

14 fiinţa pură (lb lat.), 

W5 forma produsă de lumina intelectului agent şi primită în acea lumină simplă prin 
intelecţie (lb. lat). 

115 prima cauză este lumina pură, formală şi intelectuală şi, pentru că ea îşi este sieşi 
cauză prin propria sa esenţă, căci altfel nu ar fi prima cauză, urmează în mod necesar că 
efectul ei este difuzarea acestei lumini şi a formalităţii (puterii de a forma) (/b. lat.). 

rarhică universală prin modalitate de cunoaştere, iluminare, identificare a 
fiinţei cu forma. Fiecare din aceste teme îşi găseşte echivalentul la Albert cel 
Mare. A spune, aşa cum se face adesea, că Albert cel Mare şi Toma d'Aquino 
au orientat gîndirea medievală spre aristotelism înseamnă a spune doar ade- 
vărul, dar nu e vorba de acelaşi aristotelism la profesor şi la elev; de aceea, 
gîndirea lui Albert e continuată de adevărații lui discipoli în direcţii diferite 
de cele ale spiritului tomist. 

În istoria filozofiei, e un fel de regulă ca elementele unei sinteze doctri- 
nale să păstreze parcă o tendinţă de desprindere şi de întoarcere la locul lor 
firesc. În secolul al XIII-lea, aristotelismul a învins aproape pe deplin ca teh- 
nică filozofică. Toată lumea, sau aproape toată, preia din atistotelism punerea 
problemelor şi, totodată, metoda de a le discuta şi rezolva; dar, spre sfîrşitul 
veacului, elementele neoplatoniciene preluate de la Avicenna şi Dionisie pe 
care Albert le introdusese în sinteza sa doctrinală încep să prevaleze la unii 
din continuatorii săi, Aristotel neîncetînd, de altfel, să furnizeze material con- 
ceptelor filozofice şi metodei dialectice a dezbaterilor. Aşa se pare că a fost 
cazul dominicanului Dietrich din Freiberg (Theodoricus Teutonicus din Vri- 
berg), savant, filozof şi teolog, mort puţin după 1310. 

Se pare că Dietrich a învăţat şi predat mai întîi în mînăstirea dominicană 
din Freiberg, în Saxonia, de unde a fost trimis la Paris, în 1276, ca să-şi 
completeze studiile. Nu mai avem de-a face, de data aceasta, cu un elev al 
lui Albert cel Mare, ci cu unul dintre acei gînditori din generaţia lui Eckhart, 
care vedeau cum între Albert şi ei se aşezase influenţa hotăritoare a lui Pro- 
clos. De fapt, în mod indirect, această influenţă nu a încetat nicicînd să se 
exercite din momentul în care Liber de Causis, a cărui doctrină e luată din 
Proclos, a fost tradus în latineşte, probabil de Gerardus din Cremona, pe la 
1180. Am văzut că Alanus din Lille a folosit aceaștă scriere, încă de la sfir- 
şitul veacului al XII-lea, cu titlul Aphorismi de essentia summae bonitatis, 
care sugerează destul de bine importanţa ei pentru istoria temei teologice de 
bono. La 18 mai 1268, neobositul traducător al filozofilor greci, dominicanul 
Guileimus din Moerbeke, termina de tradus la Viterbo Elementatio rheologica 
de Proclos, sursă directă a lui Liber de Causis. În 1281, el traducea alte trei 
lucrări de Proclos (De decem dubitationibus circa providentiam, De provi- 
dentia et fato, De malorum subsistenţia), precum şi Comentariile lui Proclos 
la Timaios şi Parmenide de Platon. Influenţa acestor traduceri a fost imediată 
şi considerabilă, mai ales în mediile teologice şi filozofice în care domina 
influenţa lui Albert cel Mare. Ele au lăsat o amprentă vizibilă asupra lui Diet- 
rich din Freiberg, Eckhart şi Berthold din Mosburg: trei germani ca şi Albert 
şi, ca şi el, trei dominicani. 

Opera lui Dietrich este considerabilă, dar putem spera să o avem nu peste 
prea mult timp aproape în întregime, pentru că autorul a avut gîndul cel bun 
să-i dea forma de tratate relativ scurte, care nu descurajează zelul editorilor. 
S-au publicat deja tratatele De inteliectu et intelligibili, De habitibus, De ente 
et essentia (E. Krebs), De iride et radialibus impressionibus (. Wirschmidt), 

De tempore, De mensuris durationis (Fr. Stegmiiller). Mai rămîn multe de 
publicat, iar titlurile lor le anunţă interesante; să amintim, între altele, De 
origine rerum praedicamentalium, De quidditatibus entium, De luce et eius 
origine, De intelligentiis et motibus caelorum, De universitate entium, De 
causis, De efficientia Dei, De theologia, quod est scientia secundum perfec- 
tam rationem scientiae. Acest ultim titlu ne arată un teolog la fel de preocupat 
ca Ulrich din Strassburg de stabilirea caracterului perfect ştiinţific al teolo- 
giei, dar şi interesat de problemele propriu-zis ştiinţifice. De altfel, el discută 
problema curcubeului într-un spirit cu adevărat ştiinţific, în sensul în care 
înţelegem azi acest termen. Construcţia geometrică a soluției pe care o dă nu 
este în intregime corectă, dar el a fost primul care a înţeles că un curcubeu 
rezultă dintr-o reflexie simplă şi o refracție dublă, care a recunoscut că fiecare 
picătură dă naştere unui spectru solar complet şi care a explicat cum se adună 
în ochi diferitele culori, provenite din picături diferite. De asemenea, Dietrich 
a determinat corect ordinea culorilor în raza refractată şi în spectrul solar şi, 
în sfirşit, a demonstrat, printr-o corectă construcţie geometrică, necesitatea 
aceleiaşi condiţii pentru toate picăturile situate la aceeaşi înălțime unghiulară 
în raport cu axa care merge de la soare la ochi şi numai pentru ele, astfel 
încît curcubeul trebuie să fie întotdeauna un arc de cerc, care ajunge la ma- 
ximum atunci cînd soarele este la orizont. 

Situînd opera ştiinţifică a lui Dietrich în raport cu cea a contemporanilor, 
istoricul după care ne-am călăuzit aici aminteşte că secolul al XIII-lea a fost 
martor la nașterea cercetărilor şi lucrărilor unui Roger Bacon şi ale imui Wi- 
telo în domeniul opticii. Paleografii miopi, care se întreabă cum puteau oa- 
menii din Evul Mediu să-şi scrie şi să-şi citească manusctisele, vor fi bucu- 
roşi să afle că, în De intellectu et inteiligibili (p. 193%), Dietrich vorbeşte de 
cej care cheamă meşteşugul în sprijinul vederii, uz pater de illis, qui vident 
per berillum et similia!17. Aşadar, se foloseau deja lupe, şi poate chiar oche- 
lari. „Bacon are atunci visul profetic al telescopului, a cărui descoperire nu 
va avea loc decit 300 de ani mai tîrziu; pe oglinzi încep să se aplice pelicule 
de plumb; Bacon descoperă focarele oglinzilor concave, cărora Witelo le dă 
o formă parabolică; e perioada în care oamenii încep să navigheze cu busolă, 
aşa cum spune chiar Dietrich în De zribus dificilibus articulis, şi în care Vin- 
centius din Beauvais şi Thomas din Cantimpre vulgarizează din plin ştiinţele 
naturii. lar ceea ce a făcut Albert cel Mare pentru studiul botanicii şi al zoo- 
logici, observaţiile lui personale atente, opoziţia lui radicală faţă de o mulţime 
de legende prosteşti ar fi singure de ajuns ca să-i asigure rangul unui foarte 
mare savant din istoria ştiinţelor. Dacă ținem seama de toate acestea, vom 
admite că acest secol, căruia îi datorăm cei mai mari filozofi şi teologi me- 
dievali, doi dintre papii cei mai marcanți din punct de vedere politic şi cei 
tai mari sfinţi, precum şi cel mai mare poet al Italiei, merită şi gloria de a 


17 după cum se dezvăluie de către cei care văd prin lupă şi altele asemănătoare ([b. 
lat). 

fi fost o perioadă de mare importanță pentru istoria ştiinţelor“ (E. Krebs). 
Nici că s-ar putea spune mai bine. Să adăugăm numai că, în timp ce influenţa 
lui Aristotel a înlesnit, în această privinţă, înnoirea botanicii şi a zoologiei, 
cea a lui Platon s-a exercitat aproape constant în folosul geometriei și al op- 
ticii. E ca şi cum domeniile lui Dionisie Areopagitul şi al Opticii lui Alhacen 
ar fi legate; metafizica luminii, noetica luminii şi fizica luminii par să se che- 
me şi să se confirme reciproc. Ca să găsim o verificare a acestei reguli, e de 
ajuns să trecem de la De iride al lui Dietrich la cealaltă lucrare a sa, De 
intellectu et intelligibili. 

Opera e plină de Proclos, de la care preia doctrina Inteligenelor şi o com- 
bină cu cea a lui Avicenna și cu tot ce li se înrudea în textele lui Augustin, 
O dată în plus, toate platonismele se contopesc unele în celelalte. Activitatea 
Inteligenţelor, sau Intelecte, este un fel de fierbere sau de efervescenţă internă 
a acelor subtanţe intelectuale descrise de Proclos, deasupra cărora el aşază 
Unul: super omnia ponit ipsum unum, in quo similiter advertendum est esse 
quamdam interiorem respectivam transfusionem, qua illa superbenedicta na- 
tura sua fecunditate redundet extra in totum ens, constituens illud ex nihilo 
per creationem et gubernationem!78. Deci averm aici o creare ex nihilo!79 a 
fiinţei de către Unul, iar continuarea imediată a textului va atăta mai bine 
decît orice comentarii modul în care operează gindirea lui Dietrich: „Aşa cum 
interpretează Augustin Super Genesim ad litteram (IL, 6, 13), unde se zice: 
Dumnezeu a spus să fie lumină, sau să fie cerul, şi aşa mai departe, adică: 
Cuvîntul, în care se găseau acestea, le-a dat naştere pentru ca aceasta să fie. 
De unde rezultă că acest Unu, pe care Proclos îl aşază pe locul al patrulea și 
deasupra tuturor lucrurilor, are fecunditatea unui intelect.“ Se obţine deci ur- 
mătoarea ierarhie a fiinţelor: Dumnezeu, care este de nenumit şi mai presus 
de otice cauză; prima lui „semnificare“, care este Unul, sau cuvîntul, şi a 
cărui „ebuliţie“ internă cauzează o „transfuzie“, care este erearea fiinţei, şi 
toată această teorie se poate confirma la fel de bine ptin Proclos sau Augustin. 

Înţeleasă astfel ca o emanaţie intelectuală, creațiunea trebuie deci con- 
cepută potrivit modului de activitate propriu tuturor intelectelor agente. Toţi 
filozofii sînt de acord în privinţa acestei irupţii de fiinţe începînd de la cauza 
ptimordială. Platon, Aristotel, platonicianul Proclos, Avicenna cuius abbre- 
viator fuit Algazel!% susţin deopotrivă că lucrurile curg de la Dumnezeu în 
această ordine: Inteligența primordială din care provin a doua Inteligență, su- 
fletul primului cer și primul cer, şi aşa mai departe pînă la lumea inferioară. 
Toate acestea se potrivesc cu doctrina creştină a creaţiei, de vreme ce, aşa 


17 deasupra tuturor îl aşază pe însuşi Unui, în care în mod similar trebuie observat că 
există o răspindire interioară respectivă, prin care acea natură binecuvintată de sus se re- 
varsă prin fecunditatea sa în afară în întreaga entitate, constituind acel ex nihilo prin creaţie 
şi dirijare. 

19 v. nota 3 de la p. 16. 

130 al cărui abreviator a fost Algazel (îb. laz.). 


DE LA ALBERT CEL MARE LA DIETRICH DIN FREIBERG 483 


cum spune Liber de Causis, numai Dumnezeu creează. Într-adevăr, a crea 
înseamnă a produce fără a presupune o cauză anterioară; faptul că lucrurile 
purced după aceea unele din altele nu implică deci crearea unuia de către un 
altul (procedere enim rem a re non est unam creare aliam); putem deci ad- 
mite purcederea (sau procesiunea) tuturor lucrurilor de la un prim creat, fără 
să ne abatem de la doctrina creştină a creaţiei. 

Aşadar, psihologia și noetica lui Dietrich sînt incluse într-o cosmogonie; 
intelectul nostru agent se înfăţişează ca un caz particular al problemei inte- 
lectelor agente. Luat ca atare, orice intelect este imaginea (Similitudo) a fiinţei 
totale, sau a fiinţei ca fiinţă, şi este astfel prin esenţa lui. De aceea, intelectul 
e capabil să producă orice inteligibil. Esenţialmente activ, cl este principalul 
cauzal al substanţei înseşi a sufletului, în care stă așa cum stă inima în animal, 
Într-adevăr, el este cauză a formei inteligibile cunoscute, a cărei intelecţie 
constituie toată substanţa intelectului vosibil, aşa cum spun Alexandru din 
Afrodisias şi Alfarabi în tratatele lor De inzellectu et intelligibili. Luat în sine, 
acest intelect posibil nu este decit o pură potenţialitate lipsită de orice natură 
pozitivă, iar forma inteligibilă este un simplu accident al său. Intelectul agent 
este deci singurul act substanţial pe care-l putem discerne aici şi, neputînd 
admite că este forma sufletului, trebuie să conchidem că este cauza lui. Diet- 
rich îşi rezumă analizele în următoarea fonnulă: intellectus agens est prin- 
cipium causale intrinsecum in anima, non solum quantum ad operationes eius 
intellectuales, sed etiam quantum ad essentiam animae sicut cor in ani- 
mali!81. E de la sine înţeles că această cauză a sufletului nu acţionează decit 
în virtutea Cauzei primordiale, din care decurge orice cauzalitate. 

Fiecare intelect agent e o substanţă individuală. În primul rind, pentru că 
e o substanţă capabilă de cunoaştere raţională discursivă, ceea ce nu ar putea 
să-i aparţină speciei ca atare, dar şi pentru că reprezintă o unitate compusă, 
un unum per essentiam!82, împreună cu substanța sufletului căreia îi este cau- 
ză. El este essentialiter unum ens cum essentia animae!%3. Pentru explicarea 
cunoaşterii intelectuale, abstracţia — cel puţin aşa cum o înțelegem îndeobşte 
— nu e de ajuns. Este foarte adevărat că la început sînt lucrurile, impresiile 
sensibile, imaginile particulare şi elaborarea lor de către facultatea cognitivă 
în idei universale; dar toate acestea ţin tot de domeniul sensibilului; pentru 
ridicarea lor la inteligibil, e nevoie de actul intelectului agent, care nu poate 
opera această transmutare decit pentru că este în permanenţă întors înspre 
Dumnezeu. Să nu-i uităm natura: aşa cum toate celelalte lucruri purced din 
Ideile divine, el purcede din aceste Idei ca similitudine a fiinţei totale, fapt 
pentru care cunoaşterea virtuală a lucrurilor se află în întregime în el. Această 
cunoaştere nu este discursivă, ci intuitivă: non variatur eius cognitio de una 


19! intelectul agent este principiul cauzal intrinsec din suflet nu numai în ce priveşte 
operaţiunile intelectuale ale lui, ci chiar în ce priveşte esenţa sufletului, aşa cum există 
inima într-o vieţuitoare (Id. lar.). 

12 unul prin eseață (1. lat:). 

181 în mod esenţial o singură entitate (fiinţă) impreună cu esența sufletului (/b. Zat.). 

re ad aliam, sed uno intuitu cognoscendo suum principium, et sic procedendo 
ad esse cognoscit totam universitatem entium!84. 

Virtutea proprie intelectului agent ţine de faptul că el este o imagine per- 
fectă a lui Dumnezeu. Într-un capitol foarte important din punct de vedere 
istoric din De inteilectu et intelligibili CI, 37), Dietrich adună în sprijinul 
tezei sale mai multe texte din Sfintul Augustin, în care citim că sufletul cu- 
prinde în cunoaşterea lui totalitatea fiinţelor (De immort. animae IV, 6); că 
această cunoaştere este comoara ascunsă a acelei memorii a sufletului în care 
stau îngropate lucrurile, şi nu doar imaginile lor (Conf. X, 10); în sfirşit, că 
ea stă în acea abstrusior profunditas!55 a sufletului (De Trinitate XV, 21, 
40), în acel cotlon ascuns în care străluceşte lumina universală a adevănurilor, 
şi pe care Augustin îl numeşte, de altfel, abditum mentis!% (De Trin. XIV, 
7,9). Dietrich identifică deci în mod expres abdizum mentis!%7, al lui Augus- 
tin cu intelectul agent al lui Aristotel; abditum mentis, et est intellectus 
agens!88, adică acel fond ascuns în care, aşa cum spune Augustin, omul gă- 
seşte tot adevărul pe care-l descoperă în sine însuşi prin raţionament. Îl găseş- 
te acolo, precizează Augustin, iar a găsi nu înseamnă nici a da naştere, şi nici 
a face; altminteri, spitivul care construieşte definiţia cercului ar da naştere, cu 
timpul, unor lucruri veşnice (De immort. animae IV, 6). În De visione beari- 
fica, al doilea din cele trei tratate care alcătuiesc De tribus difficilibus articu- 
lis, Dietrich dezvoltă acest punct într-o serie de propoziţii care-l pun în opo- 
ziţie directă şi, pare-se, conştientă, cu doctrina tomistă: 10 Abditum mentis 
secundum Augustinum, quod est intellectus agens in sua essentia, est vere 
Substantia; 20 Abditum mentis, quod est intellectus agens, semper stat in lu- 
mine actualis Intelligentiae et semper actu intelligit; 30 Abditum mentis tali 
intellectione se ipsum intelligit per suam essentiam; 40 Intellectus per essen- 
tiam est exemplar quoddam et similitudo entis, in eo quod ens et omnia in- 
teiligit; 50 Intellectus per essentiam et semper in actu, qualis est intellectus 
agens, sicut se ipsum, sic omnia alia intelligit per suam essentiam, eodem 
modo quo se intelligit, et eadem simplici actione!89. Comentind această ul- 
timă propoziţie, Dietrich precizează că: „de vreme ce intelectul agent este 


194 cunoaşterea acestuia nu se schimbă de la un lucru la altul, ci, cunoscând principiul 
său printr-o unică intuiţie, şi astfel pornind spre ființă, cunoaşte întregul ansamblu al en- 
tităţilor (fiinţelor) (1b. lac). 

15S profunzime mai tainică ([b. lat.). 

16 ascunzişul minţii (fondul ascuns al gindirii) (1b. iaz.). 

17 v. nota anterioară. 

1% fondul ascuns al gindirii este chiar intelectul agent (1P. lat). 

199 Je Fondul ascuns al gindirii după Augustin, care este intelectul agent în esenţa sa, 
este cu adevărat substanţă; 2 Fondul ascuns al minţii, care este intelectul agent, totdeauna 
stă în lumina inteligenţei în act şi totdeauna înţelege prin act; 3c Fondul ascuns al gîndirii 
cu o astfel de înţelegere (intelecţie) se înțelege pe el însuşi prin esenţa sa; do Intelectul 
prin esența sa este un model şi o similitudine (imagine) a entității pentru că înțelege en- 
titatea (ființa) şi toate lucrurile; 5* Intelectul, prin esența sa şi totdeauna în act, aşa cum 
este intelectul agent, după cum se înțelege pe el însuşi, tot aşa le inţelege pe toate celelalte 
prin esenţa sa, în acelaşi mod în care se inţelege pe sine şi prin aceeaşi acţiune simplă. 

prin esenţa lui exemplar pentru întreaga fiinţă ca fiinţă, fiind astfel intelec- 
tualmente toată ființa, este vădit că, în acelaşi fel şi prin aceeaşi intelecţie 
simplă cu care se cunoaşte pe sine ca esenţă, el cunoaşte şi fiinţa totală, așa 
cum se produce aceasta în Dumnezeu în manieră proprie, care este maniera 
divină, de vreme ce, cunoscîndu-se, el je cunoaşte pe toate celelalte“. Această 
serie de ecuaţii între intelectul agent al tuturor peripateticienilor (Alexander, 
Alfarabi, Avicenna şi Averroes), abditum mentis!% augustinian şi imaginea 
lui Dumnezeu în om nu era o teorie mistică, ci o poziţie metafizică pe care 
misticii germani aveau s-o exploateze curînd, De altfel, acest neoplatonism 
inspirat din Proclos avea să-şi continue acţiunea mult după începutul veacului 
al XIV-lea, prin opera umii alt dominican german, Berthold din Mosburg 
(Bertoldus de Morsburch). Acest contemporan al lui Eckhart a lăsat o vastă 
Expositio in Elementationem Theologicam Procli, încă inedită, în care sînt 
citați, printre mulţi alţii, Dietrich din Freiberg şi Ulrich din Strassburg şi pe 
care Nicolaus Cusanus, la rîndul lui, o va cita elogios în De docta ignorantia. 

V. — DE LA TOMA D'AQUINO LA JEGIDIUS DIN ROMA 


Comparată cu opera Sfintului Toma, pe care a făcut-o cu putinţă, cea a 
lui Albert cel Mare este inferioară din dubla perspectivă a criticii doctrinelor 
şi a sistematizării lor. Pe de altă parte însă, trebuie să recunoaştem că opera 
relativ nediferenţiată a magistrului conţinea virtualităţi foarte diverse, dintre 
care numai o patte putea să-şi găsească deplina dezvoltare în cea a discipo- 
lului. Magistrul simţise mai bine cîştigul ştiinţei pure din practicarea empiris- 
mului aristotelic. În loc să se mulţumească să-l omagieze pentru a-l aşeza 
apoi la temelia unui edificiu metafizic şi teologic, el refolosise instrumentul 
însuşi creat de Aristotel. Prin intermediul cărţilor, Albert cel Mare reluase 
deci legătura cu natura. Ştia că silogismul îşi pierde valoarea o dată ajuns la 
particular şi că atunci numai experienţa este probantă: experimentum solum 
certificat in talibus!9!. În ciuda erorilor cuprinse în operele sale, se mai poate 
vedea şi astăzi că era un excelent observator, capabil să obțină în ştiinţele 
naturii rezultate incontestabile. Dar problema religioasă avea să adune în fo- 
losul ei tot ce avea mai bun energia intelectuală disponibilă în Evul Mediu 
şi ea este cea care va domina toată doctrina Sfîntului Toma d'Aquino. 


19! în astfel de lucruri, numai experiența aduce dovada (IP. laz.). 

Sfintul Toma s-a născut la castelul Roccasecca, în apropiere de Aquino, 
pe la sfirşitul lui 1224 sau începutul lui 1225. În 1230, este admis, ca laic, 
la mînăstirea Montecassino. În 1239, Toma se întoarce pentre o vreme în 
familie. Îi regăsim însă, chiar din toamna aceluiaşi an, student în arte la uni- 
versitatea din Neapole. Tot în acest oraş îmbracă, la vîrsta de 20 de ani 
(1244), rasa dominicană. Toma porneşte atunci la drum spre Paris, împreună 
cu magistrul general al Ordinului, Ioannes Teutonicul, Fraţii săi, înciudaţi de 
călugătirea lui, pun la cale un atac în apropiere de Aquapendente, îl răpesc 
şi îl aduc înapoi la Roccasecca. Toma îşi regăseşte libertatea în toamna anului 
1245 şi se duce la Paris, unde studiază la facultatea de teologie sub îndru- 
marea lui Albert cel Mare. În 1248, Toma părăseşte Parisul ca să-şi însoțească 
magistrul, însărcinat să conducă noul Studium generale!92 înfiinţat de Ordin 
în Kâln. Stă aici pînă la vacanţa din vara lui 1252, dată la care se întoarce 
la Paris ca să-şi pregătească magisteriul în teologie. Toma ajunge licenţiat în 
teologie în 1256, începe predarea pentru a dobîndi gradul de profesor în teo- 
logie şi o continuă timp de trei ani, din septembrie 1256 pînă în iunie 1259. 
Primit în rîndul profesorilor ca urmase a evenimentelor despre care am vorbit 
referitor la Sfintul Bonaventura, se întoarce totuşi în Italia şi predă, pe rînd, 
la Anagni (1259-1261), Orvieto (1261-1265), Roma (1265-1267) şi Viterbo 
(1267-1268). La această dată, Toma părăseşte Italia pentru a se întoarce la 
Paris, unde soseşte în 1269. Părăseşte din nou Parisul în 1272, predă la Nea- 
pole în 1273 şi pleacă în ianuarie 1274, convocat personal de Grigore X la 
al doilea Conciliu general de la Lyon. Surprins de boală pe drum, se opreşte 
la Fossanova, unde moare la 7 martie 1274. 

Primele scrieri ale Sfîntului Toma (De ente et essentia şi Comentariul la 
Sentinţe) datează din perioada primei sale şederi la Paris; dar operele sale 
Zele mai importante datează din timpul profesoratului în Italia şi din timpul 
celei de a doua şederi la Paris. Se poate spune că opera sa, de mare întindere, 
cuprinde modele ale tuturor genurilor de lucrări filozofice cunoscute pe 
atunci. Dacă ne vom raporta la cuprinsul operelot sale pentru a le cere să ne 
dezvăluie gîndirea autorului lor, vom distinge, în mare, Comentariile la Aris- 
totel, Summele şi Disertajiile (Quaestiones disputatae). Comentariile pot fi 
considerate drept tot atîtea încercări de a explica scrierile lui Aristotel, al 
cător obiect îl constituie, şi de a le desprinde conţinutul. Ele sînt deci deo- 
polzivă opere de interpretare şi de critică. Interesul pe care-l prezintă este 
adesea considerabil prin ceea ce ne învaţă despre operele studiate, însă pentru 
Sfintul Toma însuşi ele prezintă un interes cu totul deosebit: acela de a ne 
face să asistăm direct la demersul gîndirii sale. Sfintul Toma, cate condamnă 
atit de tranşant ca teolog doctrinele pe care le consideră false, manifestă, dim- 
potrivă, o curiozitate pasionată în a extrage din filozofiile cele mai diverse 
esenţa de adevăr pe cate o pot conţine. Vom distinge deci cazurile în care 

expune de cele în care interpretează; iar, atunci cînd interpretează, două erori 
de apreciere trebuie deopotrivă evitate: una ar consta în a crede că Sfintul 
Toma se înşală în privinţa sensului doctrinelor cu care lucrează cu bună 
ştiinţă, cealaltă ar fi să-l facem să-şi asume sensul original al unor formule 
pe care adesea nu le foloseşte decit în sensul în care le înţelege el. Un studiu 
complet al Sfintului Toma nu le poate însă trece cu vederea. Comentariul la 
Sentinţe ne înfăţişează procesul de formare al gîndirii sale, tentată încă de 
unele formulări avicenniene, pe care în cele din urmă le va reabilita; Comen- 
tariile la Aristotel şi Pseudo-Dionisie, la fel de necesare, ni-l arată împru- 
mutînd din cele două izvoare, de inspiraţie atit de diferită, din care se vor 
alimenta filozofia şi teologia sa. Cu toate acestea, pentru un studiu direct al 
gîndirii Sfîntului Toma, trebuie să ne adresăm celor două Summe. Expunerea 
completă, dar cit se poate de simplificată, a filozofiei tomiste se află în prima 
şi a doua parte ale Summei teologice. Aici, în aceste întrebări anume redactate 
de Sfintul Toma pentru începători, este locul în care trebuie să căutăm o 
primă iniţiere în gîndirea sa. Summa împotriva păginilor conţine aceeaşi doc- 
trină, pe care îşi propune însă să o întemeieze cit mai complet cu putinţă ca 
demonstraţie raţională. Aici trebuie deci să căutăm discutarea aprofundată a 
problemelor soluționate în Summa teologică; aici, ele sînt reluate şi întoarse 
pe toate feţele, supuse probei a nenumărate obiecţii, iar soluţiile sînt consi- 
derate adevărate numai după ce au trecut cu bine de aceste multiple probe de 
rezistență. În sfirşit, în cazul în care va părea necesară o nouă aprofundare a 
problemelot, o vom căuta în Disertaţii, precum şi în Quodlibera. Cunoaşterea 
unora dintre disertaţii, cum ar fi de pildă Quaestiones de veritate sau De po- 
tentia, nu este mai puţin necesară decit a celor două Summe, pentru cine vrea 
„să pătrundă gindirea Sfintului Toma pînă în esenţa ei. 

Dezvoltarea filozofiei tomiste este dominată de o dublă condiţie: distincţia 
dintre rațiune şi credinţă şi necesitatea acordului lor. Întregul domeniu al fi- 
lozofiei ține exclusiv de rațiune; aceasta înseamnă că filozofia nu trebuie să 
accepte nimic altceva decit ceea ce este accesibil inteligenţei naturale şi de- 
monstrabil numai prin mijloacele ei. Teologia, dimpotrivă, se întemeiază pe 
revelaţie, adică, în cele din urmă, pe autoritatea lui Dumnezeu. Articolele de 
credinţă sînt cunoştinţe de origine supranaturală, cuprinse în formule al căror 
sens nu-l putem pătrunde întru totul, dar pe care trebuie să le acceptăm ca 
atare, deşi nu le putem înţelege. Filozoful argumentează deci întotdeauna cău- 
tindu-şi principiile argumentării în rațiune, teologul argumentează întotdeau- 
na căutindu-şi principiile prime în revelaţie. După delimitarea în acest fel a 
celot două domenii, trebuie totuşi să constatăm că ele ocupă un anumit număr 
de poziţii comune. Mai întîi, acordul de drept între concluziile lor ultime este 
lucru cert, chiar dacă acest acord nu s-ar manifesta în fapt. Nici raţiunea, 
atunci cînd o folosim corect, şi nici revelaţia, originea ei fiind Dumnezeu, nu 
pot să ne înşele. Or, acordul adevărului cu adevărul e necesar. Este deci cert 
că adevărul filozofiei s-ar racorda cu adevărul revelaţiei printr-un lanţ neîntre- 
rupt de raporturi adevărate şi inteligibile, dacă mintea noastră ar pulea să 

înţeleagă pe deplin datele credinţei. Rezultă de aici că, de fiecare dată cînd 
o concluzie filozofică contrazice dogma, acesta e un semn sigur că respectiva 
concluzie e falsă. Rațiunea bine pusă în gardă este cea căreia îi revine apoi 
să se critice pe sine şi să găsească punctul în care i s-a produs eroarea, Mai 
rezultă de aici că imposibilitatea noastră de a trata filozofia şi teologia cu o 
metodă unică nu ne împiedică să le considerăm ca formînd în mod ideal un 
singur adevăr total. Dimpotrivă, avem datoria să înaintăm cît se poate de mult 
cu interpretarea raţională a datelor credinţei, să urcăm prin rațiune la revelaţie 
şi să coborim din nou de la revelaţie la rațiune. Să porneşti de la dogmă ca 
de la un dat, să o defineşti, să-i dezvolţi conţinutul, să te străduieşti, chiar şi 
prin analogii bine alese şi prin argumente de bun-simţ, să arăţi cum ar putea 
tajiunea noastră să-i prindă înţelesul, aceasta e opera ştiinţei sacre. Ca teolo- 
gie, ea argumentează deci pomind de la revelaţie, iar în acest sens nu avem 
de ce să ne facem probleme. Cu totul altfel stau însă lucrurile cu opera pe 
care o înfăptuieşte raţiunea pornind de la propriile ci principii. Ea poate, mai 
întîi, să hotărască soarta filozofiilor care contrazic datele credinţei. Cum dez- 
acordul în materie este un indiciu de eroare, iar eroarea nu poate să se afle 
în revelaţia divină, înseamnă că ea trebuie să se afle în filozofie. De aici 
încolo, fie vom dovedi că aceste filozofii se înşală, fie vom arăta că au crezut 
că pot demonstra într-o materie în care demonstraţia raţională este imposibilă 
şi în care decizia trebuie aşadar să rămînă credinţei. În asemenea cazuri, re- 
velaţia nu intervine decit pentru a semnala eroarea, pe care o stabilim însă 
nu în numele ei, ci numai în numele raţiunii. 

Filozofiei îi incumbă şi o a doua sarcină, pozitivă şi constructivă de data 
aceasta. În învăţătura Scripturii există taină şi nedemonstrabil, dar există şi 
inteligibil şi demonstrabil. Or, atunci cînd ni se lasă posibilitatea alegerii, e 
maj bine să înţelegem decit să credem. Dumnezeu a zis: Ego sum qui sum!55, 
Acest cuvînt este de ajuns ca să-i impun neştiutorului credinţa în existenţa 
lui Dumnezeu; dar el nu-l scuteşte pe metafizician, al cărui obiect propriu 
este fiinţa ca fiinţă, să caute ce ne învaţă un asemenea cuvînt despre ceea ce 
este Dumnezeu. Există deci două teologii specific distincte, care, dacă la ri- 
goare nu stau una în continuarea celeilalte — pentru minţile noastre limitate 
—, pot cel puţin să se împace şi să se completeze: teologia revelată, cate 
pornește de la dogmă, şi teologia naturală, elaborată de rațiune. 

Teologia naturală nu reprezintă toată filozofia, ci numai o parte, sau, şi 
mai exact, încununarea ei; este însă acea parte a filozofiei pe care Sfintul 
Toma a elabotat-o cu cea mai mare atenţie şi in cate s-a manifestat ca un 
spirit cu adevărat original. Cînd e vorba de fizică, de fiziologie sau de me- 
teori, Sfîntul Toma nu este decit elevul lui Aristotel; cind e vorba însă de 
Dumnezeu, de geneza lucrurilor şi de întoarcerea lor spre Creator, Sfintul 
Toma este el însuși. El ştie prin credință spre ce final se îndreaptă, dar nu 

înaintează decit cu mijloacele raţiunii. În această operă filozofică, influența 
teologiei este deci certă, şi teologia este, într-adevăr, cea care-i va da planul. 
Nu pentru că at fi aici vreo necesitate intrinsecă. Dacă ar fi vrut, Sfintul Toma 
ar fi putut scrie o metafizică, o cosmologie, o psihologie şi o morală gîndite 
după un plan strict filozofic şi pornind de la tot ce este mai evident pentru 
raţiunea noastră. Dar este un fapt, şi nimic mai mult, că lucrările sale siste- 
matice sint summe de teologie şi că, prin urmare, filozofia pe care o expun 
ne este oferită într-o ordine teologică. Primele lucruri pe care le cunoaştem 
nu sînt altele decit lucrurile sensibile, dar primul lucru pe care ni-l dezvăluie 
Dumnezeu este existenţa sa; vom începe deci teologic din punctul unde am 
ajunge filozofic după o îndelungată pregătire. Va trebui să presupunem pe 
parcurs că există probleme rezolvate; dar asta pentru că aşa şi sînt, iar raţiu- 
nea nu va pierde nimic pentru că va fi aşteptat. Să adăugăm că această soluţie 
ptezintă avantaje chiar şi din punct de vedere strict filozofic. Presupunînd 
ptoblema totală rezolvată, procedînd ca şi cum cel care este mai cunoscut 
ptin sine ar fi cunoscut şi pentru minţile noastre finite, vom face o expunere 
sintetică a filozofiei al cărei acord profund cu realitatea nu poate fi pus la 
îndoială. Pe această cale, teologia naturală astfel înţeleasă ne cheamă să con- 
templăm universul chiar aşa cum este el, cu Dumnezeu ca principiu şi fina- 
litate, Datorită acestei răsturnări a problemei, vom schiţa deci sistemul lumii, 
pe care am avea tot dreptul să-l stabilim dacă principiile cunoaşterii noastre 
ar fi în acelaşi timp principiile lucrurilor. 

Potrivit ordinii pe care am stabilit s-o urmăm, trebuie să pornim de la 
Dumnezeu. Demonstrarea existenţei sale e necesară şi posibilă. E necesară 
pentru că existenţa lui Dumnezeu nu este lucru evident, evidenţa nu ar fi 
posibilă într-un asemenea domeniu decît dacă am avea o noţiune adecvată a 
esenței divine; existenţa sa ar apărea atunci ca necesarmente inclusă în esenţa 
sa. Dar Dumnezeu este o fiinţă infinită, şi, cum nu există un concept al său, 
mintea noastră finită nu poate să vadă necesitatea existenţei-pe care o implică 
însăși infinitatea lui, această existenţă pe care n-o putem constata trebuie deci 
s-o conchidem pe calea judecății. Calea directă pe care o deschidea argumen- 
tul ontologic al Sfintului Anselm ne este astfel închisă; dar ne rămîne des- 
chisă cea indicată de Aristotel. Să căutăm deci în lucrurile sensibile, a căror 
natucă este proporţională cu a noastră, un punct de sprijin pentru a ne ridica 
la Dumnezeu. 

"Toate dovezile tomiste pun în joc două elemente distincte: constatarea 
unei realităţi sensibile care cere o explicaţie şi afirmarea unei serii cauzale 
căreia această realitate îi este bază, iar Dumnezeu, vîrf, Calea cea mai cvi- 
dentă e cea care porneşte de la mişcare. În univers există mişcare; acesta e 
faptul care ttebuie explicat, iar superioritatea acestei dovezi nu ţine de carac- 
terul ci mai riguros decît al altora, ci de aceea că punctul ei de pomire este 
mai uşor de priceput. Orice mişcare are o cauză, şi această cauză trebuie să 
fie exterioară fiinţei înseşi care este în mişcare; într-adevăr, nu poți fi, în 
acelaşi timp şi sub acelaşi raport, şi principiu motor, şi lucru mişcat. Dar 

motorul însuşi trebuie mişcat de un altul, iar acesta, la rîndul lui, de altul. Va 
trebui deci să admitem fie că seria cauzelor este infinită şi nu are început, 
dar atunci nimic nu ar explica de ce există mişcare, fie că seria este finită şi 
că există un început, iar acest început nu este altul decît Dumnezeu. 

Sensibilul nu ne pune numai problema mişcării. Căci lucrutile nu doar se 
mişcă, ci, înainte de a se mişca, există, iar, în măsura în care sînt teale, au 
un anumit grad de perfecţiune. Or, ceea ce am spus despre cauzele mişcării 
o putem spune despre cauze în general. Nimic nu poate fi cauză eficientă 
pentru sine însuşi, căci, pentru a se produce, trebuie, în calitate de cauză, 
să-şi fie anterior sieşi, luat ca efect. Orice cauză eficientă presupune deci o 
alta, care, la rîndul ei, presupune o alta. Or, aceste cauze nu susţin între ele 
un raport accidental; dimpotrivă, ele se condiţionează, potrivit unei anumite 
ordini, şi tocmai de asta fiecare cauză eficientă o explică cu adevărat pe urmă- 
toarea. Dacă aşa stau lucrurile, prima cauză o explică pe cea de la mijlocul 
seriei, iar cea de la mijloc o explică pe ultima. E nevoie deci de o primă 
cauză a seriei ca să existe una mijlocie şi una ultimă, iar această primă cauză 
eficientă este Dumnezeu. 

Să privim acum fiinţa însăşi. Cea care ne este dată este într-un proces de 
perpetuă devenire; unele lucruri se nasc, puteau deci să existe; altele se strică, 
puteau deci să nu existe. A putea să existe sau să nu existe nu înseamnă a 
avea o existenţă necesară; ot, ca să existe, necesarul nu are nevoie de cauză 
şi există de la sine tocmai pentru că este necesar; dar posibilul nu are în sine 
raţiunea suficientă a existenţei sale, iar dacă in lucruri nu ar exista decît po- 
sibilul, nu ar exista nimic. Pentru ca să fie ceea ce putea fi, trebuie mai întâi 
ceva care să fie şi să-l facă să fie. Ceea ce înseamnă că, dacă ceva există, 
există în el ceva necesar. Or, şi aici, acest necesar va cere o cauză sau o serie 
de cauze care să nu fie infinită, iar fiinţa necesară prin sine, cauză a tuturor 
ființelor care-i datorează necesitatea lor, nu poate fi alta decît Dumnezeu. 

O a patra cale trece prin gradele ierarhice de perfecţiune pe care le ob- 
servăm în lucruri, Există trepte în bunătate, adevăr, nobleţe şi în celelalte 
perfecţiuni de acest fel. Or, mai multul sau mai puţinul presupun întotdeauna 
un termen de comparaţie, care este absolutul, Există deci un adevăr şi un bine 
în sine, adică în cele din urmă o fiinţă în sine care este cauza tuturor celorlalte 
fiinţe şi pe care o numim Dumnezeu. 

A cincea cale se bazează pe ordinea lucrurilor. Toate lucrările corpurilor 
naturale tind către un țel, deşi sînt în sine lipsite de cunoaștere. Regularitatea 
cu care-şi ating țelul arată limpede că nu ajung acolo întîmplător, iar această 
regularitate nu poate fi decît intenţionată şi voită. De vreme ce sînt lipsite de 
cunoaştere, trebuie deci ca cineva să cunoască pentru ele, iar această inteli- 
genţă primă, ordonatoare a finalităţii lucrurilor, o numim noi Dumnezeu. 

Oricât de diverse în aparenţă, aceste „căi“ către Dumnezeu comunică între 
ele printr-o legătură secretă. Într-adevăr, fiecare dintre ele porneşte de la con- 
statarea că, cel puţin sub unul dintre aspectele sale, un anumit lucru dat în 
tealitate nu conţine în sine raţiunea suficientă a propriei sale existenţe. Ceea 

ce este adevărat pentru mişcarea şi ordinea lucrurilor este deci cu atit mai 
adevărat pentru însăși fiinţa lor. Fiecare lucru este „ceva care este“ şi, oricare 
ar fi natura sau esenţa lucrului considerat, aceasta nu include niciodată exis- 
tenţa lui. Un om, un cal, un pom sînt ființe reale, adică substanţe, dar nici 
una dintre ele nu este existența însăşi, ci doar un om catre există, un cal care 
există sau un pom care există. Putem spune deci că esenţa oricărei fiinţe reale 
este distinctă de existenţa ei şi, în afara cazului în care presupunem că ceea 
ce de la sine nu este poate să-şi dea sieşi existenţă, ceea ce este absurd, va 
trebui să admitem că toate a căror existenţă este alta decit natura lor îşi pri- 
mesc existenţa de la altcineva. Or, ceea ce este prin altcineva nu poate avea 
drept cauză primă decit ceea ce este prin sine. Trebuie deci să existe, ca o 
cauză primă a tuturor existenţelor de acest gen, o fiinţă în care esenţa şi exis- 
tenţa să tie una. Aceasta este fiinţa pe care o numim noi Dumnezeu. 

Metafizicianul ajunge astfel, numai prin rațiune, la adevărul filozofic as- 
cuns sub numele pe care Dumnezeu însuşi şi l-a dat pentru a se face cunoscut 
de om: Ego sum qui Sum!%4 (Ieşirea 3, 13). Dumnezeu este actul pur al ca- 
lităţii de a exista, adică nu o esenţă oarecare, cum ar fi Unul sau Binele sau 
Gindirea, căreia i s-ar atribui în plus existenţă; şi nici un anumit mod eminent 
de a exista, ca Eternitatea, Imuabilitatea sau Necesitatea, care s-ar atribui fiin- 
ței sale ca o caracteristică a realităţii divine; ci Calitatea însăşi de a exista 
(ipsum esse), postulată în sine şi fără vreo adăugite, căci tot ce i s-ar putea 
adăuga l-ar limita determinindu-l. Ceea ce vrem să spunem cînd afirmăm că 
în Dumnezeu esenţa este identică cu existenţa e că ceea ce în celelalte fiinţe 
numim esenţă este în el actul însuşi de a exista. Deci nu mai e vorba aici de 
a-l identifica pe Dumnezeu cu vreunul dintre atributele sale, ci, dimpotrivă, 
de a le face pe acestea să nu fie cu adevărat decît atribute ale lui Dumnezeu. 
Dacă este Calitatea pură de a exista, Dumnezeu este tocmai prin aceaste ple- 
nitudinea absolută a fiinţei, este deci infinit. Dacă este ființa infinită, nu-i 
poate lipsi nimic pe care să trebuiască să-l dobindească, nici o schimbare în 
el nu este de conceput, el este deci în cel mai înalt grad imuabil şi veşnic, şi 
tot aşa sînt şi celelalte perfecţiuni pe care se cuvine să i le atribuim. Or, se 
cuvine să i le atribuim pe toate, căci dacă actul absolut de a exista este infinit, 
este astfel în ordinea fiinţei şi este, aşadar, desăvirşit. 

De aici numeroasele deficienţe ale limbajului în care-l exprimăm. Acest 
Dumnezeu căruia-i afirmăm existenţa nu ne lasă să pătrundem ceea ce este 
el. El e infinit, iar minţile noastre sînt finite; trebuie deci să-i fixăm atitea 
imagini exterioare cîte vom putea, fără să ţinem vreodată să-i epuizăm con- 
ținutul. Un prim mod de a proceda constă în a nega despre esenţa divină tot 
ce nu-i poate aparţine. Îndepărtînd pe rind de ideea de Dumnezeu inişcarea, 
schimbarea, pasivitatea, compunerea, ajungem să-l postulăm ca fiinţă imo- 
bilă, imuabilă, perfect în act şi absolut simplă; e calea negaţiei. Dar putem 


194 v. nota anterioară. 


DE LA TOMA D'AQUINO LA JEGIDIUS DIN ROMA 49% 


să urmăm o a doua cale şi să căutăm să-l numim pe Dumnezeu după analo- 
giile care există între lucruri şi el. Există cu necesitate un raport, şi prin ur- 
mare o anumită asemănate, între efect şi cauză. Cînd cauza este infinită, iar 
efectul finit, nu putem desigur să spunem că proprietăţile observate în efect 
se regăsesc ca atare în cauză, dar ceea ce există în efecte trebuie să preexiste 
şi în cauza lot, oricare ar fi modalitatea de a exista la nivelul ei. În acest sens, 
îi vorm atribui lui Dumnezeu, ducîndu-le însă la infinit, toate perfecţiunile din 
care găsim vreo urmă în creaturi. Vom spune astfel că Dumnezeu este desă- 
vitşit, în cel mai înalt grad bun, unic, inteligent, atoateştiutor, hotărit, liber şi 
atotputernic, fiecare din aceste atribute nefiind, la o ultimă analiză, decît un 
aspect al perfecțiunii, infinite şi cu desăvirşire una, a actului pur de a exista 
care este Dumnezeu. 

Demonstrînd existenţa lui Dumnezeu prin principiul cauzalităţii, stabilim 
totodată că Dumnezeu este creatorul lumii. Fiind calitatea absolută şi infinită 
de a exista, Dumnezeu conţine virtual în sine fiinţa şi perfecţiunile tuturor 
creaturilor; modul în care toată ființa emană de la cauza universală se nu- 
meşte creaţie. Pentru definirea acestei idei, trebuie să fim atenţi la trei lucruri. 
În primul rînd, problema creaţiei nu se pune pentru un lucru particular sau 
altul, ci pentru totalitatea a ceea ce există. În al doilea rînd, şi tocmai peniru 
că e vorba de explicarea apariţiei a tot ceea ce este, creaţia nu poate fi decât 
darul însuşi al existenţei: nu există nimic, nici lucruri, nici mişcare, nici timp 
şi iată că apare creatura, univers al lucrurilor, mişcare şi timp. A spune despre 
creaţie că este emanaţia fotius esse!95, înseamnă a spune deopotrivă că este 
ex nihilo!%6. În al treilea rînd, deşi creaţia nu presupune, prin definiţie, nici 
o materie, ea presupune, tot prin definiţie, o esenţă creatoare care, fiind ea 
însăşi actul pur al calităţii de a exista, poate cauza acte finite ale calităţii de 
a exista. 

> Aceste condiţii fiind postulate, putem concepe că o creaţie e posibilă, con- 
statind că ea trebuie să fie liberă. Într-adevăr, Actului pur al calităţii de a 
exista nu-i lipseşte nimic dacă lumea nu există şi nu cteşte cu nimic dacă 
lumea există. Existenţa creaturilor este deci radical contingentă în raport cu 
Dumnezeu, şi asta e tocmai ceca ce înţelegem cînd spunem că, dacă se pro- 
duce, creaţia este un act liber. Or, ea se poate produce, căci, postulindu-l pe 
Dumnezeu ca Act pur nu doar al gîndirii, aşa cum făcea Aristotel, ci al exis- 
tenjei înseşi, se realizează cele trei condiţii pe care le cere o creaţie: e vorba 
într-adevăr de o producere a existenţei înseşi a tot ceea ce este, e vorba de o 
producere ex nihilo!9, iar cauza acestei produceri stă în perfecțiunea calităţii 
divine de a exista. Raportul dintre creatură și creator, așa cum rezultă el din 
creaţie, se numeşte participare. Să remarcăm de îndată că, departe de a im- 
plica vreo semnificaţie panteistă, această expresie urmăreşte tocmai înlătura- 

155 întzegii fiinţe (IP. lat). 


13 y, nota 3 de la p. 16. 
192 v. nota 3 de la p. 16. 

rea acesteia. Participarea exprimă deopotrivă legătura care uneşte creatura cu 
creatorul, ceea ce face creaţia inteligibilă, şi separarea care îi împiedică să se 
confunde. A participa la actul pur sau la perfecțiunea lui Dumnezeu înseamnă 
a poseda o perfecţiune care preexistă în Dumnezeu, care, de altfel, se mai 
află încă acolo, fără să fi fost nici sporită, nici împuţinată de apariţia creaturii 
şi pe care aceasta o reproduce potrivit modului său limitat și finit. A participa 
nu înseamnă să fii o parte din acel ceva la care participi, ci a-ţi datora fiinţa 
şi a o primi de la o altă fiinţă, iar faptul de a.o primi de la ea este tocmai 
ceea ce dovedeşte că nu eşti ea. 

Astfel, creatura vine să se aşeze infinit mai prejos de creator, atît de de- 
parte, încît nu există relaţie reală între Dumnezeu şi lucruri, ci numai între 
lucruri şi, Dumnezeu. Într-adevăr, luraea se naşte la fiinţă fără ca vreo schim- 
bare să se fi produs în esenţa divină; şi, cu toate acestea, universul nu a ieşit 
din Dumnezeu printr-un fel de necesitate naturală, ci este în mod vădit pro- 
dusul unei inteligenţe şi al unei voințe. Toate efectele lui Dumnezeu preexistă 
în el, dar, din moment ce Dumnezeu este o inteligenţă infinită, iar inteligenţa 
sa este chiar fiinţa sa, toate efectele sale preexistă în el potrivit unui mod de 
a fi inteligibil. Dumnezeu îşi cunoaşte deci toate efectele înainte să le pro- 
ducă, şi, dacă ajunge să le producă fiindcă le cunoştea, aceasta înseamnă că 
le-a voit. De altfel, simpla privelişte a ordinii şi a finalităţii care domnesc în 
lume sînt de ajuns să ne arate că lucrurile nu au fost produse de o natură 
oarbă printr-un fel de necesitate, ci de o providenţă inteligentă care le-a ales 
în mod liber. 

Înţelegem astfel după acest ocol şi cum a putut o singură fiinţă să producă 
direct şi nemijlocit o multitudine de fiinţe. Unii filozofi arabi, Avicenna mai 
ales, cred că dintr-o cauză unică nu poate ieşi decit un singur efect. De aici 
conchid că Dumnezeu trebuie să creeze o primă creatură, care să creeze la 
rândul ci alta şi aşa mai departe. Dar Augustin ne dăduse deja de multă vreme 
soluţia problemei. De vreme ce este inteligenţă pură, Dumnezeu trebuie să 
posede în el toate înteligibilele, adică formele care vor fi mai tirziu cele ale 
lucrurilor, dar care nu există deocamdată decit în gîndirea lui. Aceste forme 
ale lucrurilor, pe care le numim Idei, preexistă în Dumnezeu ca modele ale 
lucrurilor care vor fi create şi ca obiecte ale cunoaşterii divine. Cunoscîndu-se, 
de data aceasta nu aşa cum este el însuşi, ci ca participabil prin creaturi, Dumm- 
nezeu cunoaşte Ideile. Ideea unei creaturi este deci cunoaşterea pe cate o ate 
Dumnezeu despre o anumită participare posibilă a acestei creaturi la perfec- 
ţiunea lui. Şi astfel, fără a se compromite unitatea divină, poate fi zămislită 
de către Dumnezeu o multiplicitate de lucruri. 

Ar rămîne de aflat în ce moment a fost creat universul. Filozofii arabi, 
Avertoes mai cu seamă, pretind că interpretează gindirea autentică a lui Aris- 
totel atunci cînd susţin că lumea e veşnică. După ei, Dumnezeu este într-a- 
devăr cauza primă a tuturor lucrurilor, dar această cauză infinită şi imuabilă, 
existind dintotdeauna, şi-ar fi ptodus şi efectul dintotdeauna. Alţii, dimpo- 
trivă, iar Sfîntul Bonaventura se numără printre ei, vor să demonstreze taţio- 

nal că lumea nu a existat dintotdeauna. De acord în această privință cu Albert 
cel Mare, Toma consideră că şi unii, şi ceilalţi pot invoca în sprijinul tezei 
lor argumente verosimile, dar nici una, şi nici cealaltă ipoteză nu se pretează 
demonstraţiei. Oricare ar fi soluţia pe care vrem s-o stabilim, nu putem căuta 
principiul demonstrării ei decît în lucrurile înseşi sau în voinţa divină cate 
le-a creat; or, nici într-um caz, şi nici în celălalt raţiunea noastră nu găseşte 
cu ce să-şi susţină o adevărată dovadă. Căci a demonstra înseamnă a pomi 
de la esenţa unui lucru pentru a arăta că o proprietate aparţine acestui lucru. 
Or, dacă pornim de la esenţa lucrurilor cuprinse în universul creat, vom vedea 
că orice esenţă, fiind prin sine distinctă de existenţa ei, va fi, luată în sine, 
indiferentă la orice considerent de timp. Definiţiile esenței cerului, omului, 
pietrei sînt atemporale, ca orice definiţie, ele nu ne răspund nicicum la între- 
barea dacă cerul, omul sau piatra sînt sau nu sînt, au existat sau n-au existat 
dintotdeauna. Nu vom găsi deci nici un ajutor în luarea în considerare a lumii. 
După cum nu vom găsi nici în luarea în considerare a cauzei prime care este 
Dumnezeu. Dacă Dumnezeu a vrut în mod liber lumea, ne este absolut im- 
posibil să demonstrăm că a vrut-o cu necesitate în timp mai degrabă decit în 
veşnicie. Singurul temei care ne rămîne pentru a ne formula opinia este că 
Dumnezeu ne-a vădit voinţa sa prin revelaţia pe care se întemeiază credinţa. 
De vreme ce raţiunea nu poate stabili, iar Dumnezeu ne învaţă, trebuie să 
credem că lumea are un început, dar n-o putem demonstra şi, strict privind 
lucrurile, n-o ştim: mundum incoepisse est credibile, non autem demonstra- 
bile, vel scibile!%. 

Dacă universul îşi datorează existenţa unei cauze inteligente, şi, de altfel, 
perfecte, rezultă că imperfecţiunea universului nu-i este imputabilă autorului 
său. Dumnezeu a creat lumea în măsura în care aceasta să comporte o anu- 
mită perfecţiune şi un anumit grad al fiinţei, dar răul nu este nimic, la drept 
vorbind, este mult mai puţin o fiinţă decît o absenţă de fiinţă; răul ţine de 
limitarea inevitabilă pe care o are orice creatură, şi să spunem că Dumnezeu 
a creat nu doar lumea, ci şi răul din ea ar însemna să spunem că Dumnezeu 
a creat neantul. În realitate, creaţia cuprinde chiar din primul ei moment o 
distanţă infinită între Dumnezeu şi lucruri; asimilarea lumii cu Dumnezeu 
este în mod inevitabil deficientă şi nici o creatură nu primeşte plenitudinea 
totală a perfecțiunii divine, pentru că perfecţiunile nu trec de la Dumnezeu 
la creatură decît efectuind un fel de coborire. Ordinea după care se efectuează 
această coborire este chiar legea care rinduieşte alcătuirea adincă a universu- 
lui: toate creaturile se aşază într-o ordine ierarhică de perfecţiune, de la cele 
mai desăvirşite, care sînt îngetii, la cele mai nedesăvîrşite, care sînt corpurile, 
astfel încît treapta cea mai de jos a fiecărei specii superioare se învecinează 
cu treapta cea mai înaltă a fiecărei specii inferioare. 


1 e credibil că lumea are un început, dar nu se poate detnonstra sau şti (/b. lat). 

În virful creaţiei stau îngerii. Aceştia sînt creaturi incorporale şi chiar ima- 
teriale; Sfintul Toma nu e deci de acord cu Sfintul Bonaventura, şi nici cu 
ceilalţi doctori franciscani, că tot ce este creat e alcătuit din materie şi formă. 
Pentru a aşeza prima treaptă a creaţiei cît mai aproape cu putinţă de Dum- 
nezeu, Sfintul Toma ţine să le acorde îngerilor cea mai înaltă perfecţiune 
compatibilă cu statutul de creatură; or, perfecțiunea e însoţită de simplitate; 
trebuie să concepem deci îngerii precum cele mai simple creaturi cu putință. 
Desigur că această simplitate nu poate fi totală, căci, dacă ar fi lipsiţi de orice 
compunere, îngerii ar fi actul pur însuşi, ar fi Dumnezeu. Fiind creaturi, înge- 
rii au primit existența de la Dumnezeu şi sînt deci supuşi, asemenea tuturor 
creaturilor, legii care impune fiinţelor participate distincţia între esenţa şi 
existenţa lor. Dar această dictincţie necesară este suficientă pentru a-i aşeza 
infinit mai jos de Dumnezeu, iar îngerii nu comportă vreo alta. Nu au materie, 
deci nu au principiu de individuaţie în sensul comun al termenului; fiecare 
dintre ei este mai mult o specie decît un individ, formînd singur, pe scara 
cobotitoare care duce la corpuri, o treaptă ireductii fiecare dintre ei pri- 
meșşie de la îngerul imediat superior speciile inteligibile, primă fragmentare 
a luminii divine, şi fiecare dintre ei transmite această iluminate, împuţinînd-o 
şi fărimiţind-o, pentru a o adapta la inteligenţa angelică imediat inferioară. 

această ierarhie coboritoare a creaturii, apariţia omului, şi, prin urmare, 
a materiei, marchează o treaptă caracteristică. Prin suflet, omul aparţine şi el 
seriei ființelor nemateriale, dar sufletul lui nu este o Inteligență pură, aşa cum 
sînt îngerii, ci doar un simplu intelect. Intelect, pentru că este şi el un prin- 
cipiu de intelecţie şi poate cunoaşte un anumit inteligibil; dar nu Inteligență, 
pentna că este prin esenţa sa asociabil unui corp. Sufletul este, într-adevăr, o 
substanţă intelectuală, dar care fiinţează în mod esenţial ca formă a corpului 
şi constituie cu acesta un compus fizic de aceeaşi natură cu toţi compuşii din 
materie şi formă. Tocmai de aceea, sufletul omenesc stă pe ultima treaptă a 
creaturilor inteligente; dintre toate perfecţiunile, el este cel mai îndepărtat de 
intelectul divin. Fiind, în schimb, formă a unui corp, sufletul îl domină şi îl 
depăşeşte în aşa măsură, încît marchează vecinătatea şi, s-at putea spune, linia 
de orizont între împărăţia Inteligenţelor pure şi tărîmul corpurilor. 

Fiecărui mod de a fi îi corespunde un mod propriu de a cunoaşte. Părăsind 
simplitatea substanţelor separate, sufletul omenesc pierde dreptul la percepe- 
rea directă a inteligibilului. Fără îndoială că mai rămîne în noi o oarecare 
licărire palidă a razei divine; dacă ajungem să regăsim în lucruri urma inte- 
ligibilului care a prezidat la fomnarea lor e că mai participăm încă într-o 
oarecare privinţă la răspîndirea de raze al cărei focar este Dumnezeu. Dintre 
toate facultăţile noastre nornale, intelectul agent pe care-l posedă orice suflet 
omenesc este cea prin care ne apropiem cel mai mult de îngeri. Cu toate 
acestea, sufletul nostru nu ne mai pune la dispoziţie specii inteligibile gata 
elaborate; fasciculul de lumină albă pe care-l proiectează asupra lucrurilor 
este capabil să le lumineze, dar el însuşi nu proiectează nici o imagine. Func- 
ţia sa cea mai înaltă este cunoaşterea principiilor prime; acestea preexistă în 

noi în stare virtuală şi sînt primele concepţii ale intelectului. Perfecţiunea in- 
telectului agent, aceea de a le conţine virtual şi de a putea să le formeze, este 
deopotrivă şi slăbiciunea lui, căci nu le poate forma decit pornind de la spe- 
ciile absteacte ale lucrurilor sensibile. Cunoașterea noastră își are deci origi- 
nea în simţuri; să explici cunoaşterea umană înseamnă să defineşti colabora- 
rca care se stabileşte între lucrurile materiale, simţuri şi intelect. 

Omul, alcătuit dintr-un corp şi din forma acestui corp, se află situat într-un 
univers alcătuit din naturi, adică din corpuri materiale, fiecare cu forma lui. 
Elementul care particularizează şi individualizează aceste naturi este materia 
fiecăreia, în timp ce elementul universal pe care-l conţin este forma lor; a 
cunoaşte va consta deci în a desprinde din lucruri universalul pe care-i conţin, 
Acesta va fi rolul operaţiei celei mai caracteristice a intelectului uman pe care 
o desemnăm prin denumirea de abstracţie. Obiectele sensibile acţionează asu- 
pra simţurilor prin speciile imateriale pe care le imprimă în ele; aceste specii, 
deşi sînt deja curățate de materie, mai poartă încă urmele materialităţii şi ale 
particularităţii obiectelor din care provin. Ele nu sînt deci propriu-zis inteli- 
gibile, dar pot fi făcute inteligibile dacă le curățăm de ultimele semne ale 
originii lor sensibile. Tocmai acesta e rolul intelectului agent. Întorcîndu-se 
spre speciile sensibile şi proiectîndu-şi raza luminoasă asupra lor, el le ilu- 
minează şi, ca să spunem așa, le transfigurează; ținind el însuşi de natura 
inteligibilă, intelectul agent regăseşte şi abstrage din formele naturale ceea ce 
mai păstrează ele inteligibil şi universal. Între intelect şi lucruri se stabileşte 
deci un fel de raport corespondent şi invers în acelaşi timp. Într-un anume 
sens, sufletul omenesc este dotat cu un intelect agent, într-un alt sens este 
dotat cu un intelect posibil. Într-adevăr, sufletul rațional însuşi este în poten- 
ţialitate în raport cu speciile lucrurilor sensibile; aceste specii i se prezintă în 
organele simţurilor în care ajung, organe materiale în care ele reprezintă lu- 
crurile cu proprietăţile lor particulare şi individuale. Speciile sensibile nu sînt 
deci inteligibile decît în potenţialitate, şi nu în act. Invers, există în sufletul 
raţional o facultate activă capabilă să facă speciile sensibile inteligibile în act, 
facultate numită intelect agent. Şi există în el o aptitudine pasivă de a primi 
speciile sensibile cu toate determinaţiile lor particulare, aptitudine numită in- 
telect posibil. Această descompunere a facultăţilor sale îi permite sufletului 
să intre în contact cu sensibilul ca atare şi totodată să facă din el un inteligibil. 

Orice formă este activă în mod natural. La o fiinţă lipsită de cunoaștere, 
forma nu înclină decit spre completa realizare a acestei ființe. La o ființă 
dotată cu inteligenţă, înclinația se poate manifesta faţă de toate obiectele pe 
care le percepe, aceasta fiind suzsa activităţii libere şi a voinţei. Obiectul pro- 
priu al voinţei este binele ca atare; pretutindeni unde îi bănuieşte prezenţa şi 
unde intelectul îi prezintă vreo imagine de-a lui, ea tinde în mod spontan să-l 
îmbrăţișeze. În fond, ceea ce caută voinţa dincolo de toate aceste manifestări 
ale binelui pe care le urmăreşte este binele în sine, la care participă fiecare 
bine particular. Dacă intelectul uman ne-ar putea reprezenta chiar din această 
lume Binele Absolut însuşi, am vedea imediat şi imuabil obiectul propriu al 

voinţei noastre; aceasta ar adera de îndată şi ar pune stăpinire pe el printr-o 
legătură imuabilă, care ar fi totodată şi cea mai desăvirşită libertate. Dar noi 
nu vedem direct perfecțiunea supremă; deci nu ne rămîne decit să căutăm, 
printe-un mereu reînnoit efort al intelectului, să determinăm între formele bi- 
nelui care vin să ni se ofere pe cele legate de Binele Absolut printr-o cone- 
xiune necesară. În aceasta constă, cet puţin pe această lume, însăși libertatea 
noastră. Imuabila adeziune la Binele Absolut fiindu-ne refuzată, voinţa noas- 
tră nu va avea de optat meteu decit între un bine particular sau altul; ea poate 
deci întotdeauna să le vrea sau să nu le vrea, şi să-l vrea pe unul mai degrabă 
decît pe altul. 

Astfel, încă din timpul acestei vieţi, împlinirea sorții omului se anunţă 
printr-o nelinişte permanentă şi rodnică faţă de un dincolo. Există pentru om 
un fel de bine suprem relativ, către care trebuie să tindă în timpul vieţii sale 
pământeşti; şi tocmai obiectul propriu al moralei este să ne facă să-l cunoaş- 
tem şi să ne înlesncască accesul la el. Să-ţi cunoşti şi să-ţi domini pasiunile, 
să smulgi din tine viciile, să dobîndeşti şi să păstrezi virtuțile, să cauţi feri- 
cirea în lucrarea umană cea mai înaltă şi mai desăvirșită, adică în cercetarea 
adevărului prin exercitarea ştiinţelor speculative, iată care este beatitudinea 
reală, deşi imperfectă, la care putem năzui pe această lume. Dar cunoaşterea 
noastră, așa mărginită cum este, e de ajuns ca să ne facă să zărim şi să dorim 
ceea ce-i lipseşte. Ea ne conduce pină la existenţa lui Dumnezeu, nu ne lasă 
să-i atingem esența. Cum să poată un suflet care se ştie nemuritor, pentru că 
este imaterial, să nu-şi aşeze într-un viitor ultraterestru felul dorințelor sale 
şi adevăratul său Bine Absolut? 

Doctrina Sfintului Toma, a cărui bogăţie infinită şi minunată alcătuire nu 
se dezvăluie decit la o studiere nemijlocită, oferea deci privirii contempora- 
nilor un caracter de incontestabilă noutate. Ea ne apare atit de firesc legată 
de creştinism, încît astăzi ne este oarecum greu să ne inchipuim că în mo- 
mentul apariţiei sale a putut să surprindă sau să neliniştească spiritele. Să 
reflectăm însă la noutăţile pe care le aducea cu el un asemenea sistem. Mai 
întii, raţiunea este chemată să se abţină de la anumite speculaţii; i se pune în 
vedere că intervenţia ei în chestiunile teologice cele mai înalte nu face decît 
s-o discrediteze în faţa cauzei pe care o apără. ] se smulge apoi raţiunii umane 
dulcea iluzie că ar cunoaşte lucrurile în raţiunile lor veşnice şi nu i se mai 
vorbeşte de acea prezenţă intimă şi de acea consolatoare voce lăuntrică a 
Dumnezeului său. Ca să i se interzică mai sigur asemenea elanuri la care nu 
mai are dreptul, sufletul se ţintuieşte de corpul căruia îi este nemijlocit formă; 
oricît de tare ar ofensa această idee la prima vedere, trebuie să renunțăm să 
mai scutim sufletul de contactul direct cu corpul şi să lăsăm deoparte formele 
intermediare care-l despărțeau de el. Mai mult, trebuie să acceptăm că acest 
suflet raţional care este forma unică a corpului, în așa măsură încât este o 
substanţă incompletă, supravieţuieşte totuşi acestui corp şi nu piere deloc o 
dată cu el. Nerămînîndu-i, prin această nouă situaţie, decît să-şi ia din sensibil 
întreaga cunoaştere, chiar şi cea a inteligibilului, sufletul îşi vede închise dru- 

murile directe care duc la cunoaşterea lui Dumnezeu; nu mai există evidențe 
nemijlocite în favoarea existenței sale, şi nici acele intuiţii care ne îngăduie 
să citim prin intermediul lucrurilor taina străvezie a esenței sale. Pretutindeni 
omul trebuie să fi avut impresia că este îndepărtat de Dumnezeu şi adesea îl 
încerca teama de a nu fi despărţit de el. Atitudinea blajină, atît de dragă fiilor 
Sfintului Francisc, această blindeţe încîntătoare pe care o preferau tuturor plă- 
cerilor pămînteşti nu o datorau ci oare sentimentului de uniune şi parcă de 
duioşie personală dintre sufletul lor şi Domnul? 

Cind ne gindim la o asemenea stare de spirit, înțelegem de ce au avut 
unii franciscani impresia că filozofiile celor două ordine erau despărțite de o 
opoziţie deplină şi fundamentală. John Peckham considera că cele două doc- 
trine nu au în comun decît fundamentele credinţei. Alţii, mai puţin moderați 
decât el, nu se fereau să spună mai mult. În fond, ce altceva era această vic- 
torie a lui Aristotel asupra Sfintului Augustin decit revanşa păgînismului antic 
asupra adevărului Evangheliei? Acuzaţia putea să pară cu atit mai periculoasă 
cu cît, în acelaşi moment şi în aceeaşi universitate a Parisului, şi alți profesori 
iluştri cedau cu totul în faţa valului pe care Sfintul Toma voise să-l îndi- 
guiască. Se asista la afirmarea unui anumit aristotelism integral, care se erija 
în adevăr raţional absolut în contradicţie cu adevărul revelat al lui Dumnezeu. 
Între un aristotelism şi celălalt erau multe puncte comune; probabil că era 
deci puternică tentaţia de a lega soarta tomismului de cea a tuturor doctrinelor 
noi. Adversarii săi nu au scăpat ocazia; dar încercările lor, şi chiar succesele 
temporare pe care aveau să le obțină asupra Sfintului Toina, erau menite să 
contribuie în cele din urmă la faima lui. El nu era pe terenul pe care credeau 
că-l atacă. Ceea ce putea să pară la el avetroism nu era decît ceea ce reţinea 
el cu.adevărat din filozofia lui Aristotel, iar ceea ce reţinea ca adevărat din 
filozofia lui Aristotel lua, intrind în filozofia sa, un sens nou. Tot ce spusese 
Aristotel despre fiinţă ca substanţă a cărei for..xă îi ste act se segăsea aici, 
integrat şi subordonat unei metafizici a fiinţei concepute ca o substanţă a cărei 
formă însăși este în potenţialitate faţă de actul său de a exista. Dumnezeul 
Sfintului Toma nu este Actul pur de gindire care guverna lumea lui Aristotel, 
ci Actul pur al calităţii de a exista care a creat din neant lumea creştină a 
indivizilor existenţi în mod actual; fiecare dintre aceştia, structură complexă 
de potenjialitate şi act, de substanță, de facultăţi şi de operaţii diverse, îşi 
datorează unitatea actului propriu al calităţii de a exista prin care este toate 
acestea deopotrivă şi, trăgîndu-şi din acest act existenţial puterea de a opera, 
lucrează neîncetat la a se perfecționa potrivit legii esenței sale, într-un neînce- 
tat efort de a-şi regăsi cauza sa primă care este Dumnezeu. Depăşind astfel 
aristotelismul, Sfîntul Toma introducea în istorie o filozofie care, prin fondul 
său cel maj intim, era ireductibilă la vreunul din sistemele trecutului şi care, 
ptin principiile sale, rămîne mereu deschisă spre viitor. 

În ciuda rezistenţelor întîmpinate, doctrina i-a adus curînd Sfintului Toma 
numeroşi discipoli, nu numai în interiorul Ordinului dominican, ci şi în alte 
medii şcolare şi religioase. E adevărat că discipolii nu se înțelegeau în pri- 

vinţa înţelesului doctrinei sale, dar de ce să ne mirăm, de vreme ce mai există 
şi astăzi polemici asupra unora dintre punctele ei fundamentele. Reforma to- 
mistă afecta întregul cîmp al filozofiei şi teologiei; nu există deci chestiune 
aparţinind acestor domenii în care istoria să nu-i poată observa şi urmări in- 
fluenţa, însă se pare că ea a acţionat îndeosebi asupra problemelor fundamen- 
tale ale ontologiei, a căror soluţie o determina pe cea a tuturor celorlalte. Ne 
este deci uşor să înțelegem de ce, între atitea discuţii care s-au iscat în jurul 
doctrinei sale, cele referitoare la doctrina sa despre fiinţă au fost deosebit de 
aprinse. Sfintul Toma afirmase cu tărie două teze fundamentale. Mai întii, 
acceptind în întregime ontologia aristotelică a substanţei, definise individul 
ca formă pută, în cazul fiinţelor imateriale, sau ca unire a unei materii cu 
forma ei, în cazul fiinţelor materiale. În ordinea substanţei, forma este actul 
suprem şi unic prin care individul este ceea ce este. Sfintul Toma admisese 
deci unitatea formei substanţiale într-un compus; o admisese chiar şi în cazul 
compusului uman, în care sufletul raţional devenea actul şi forma unică a 
corpului omenesc, excluzind orice forma corporeitas!59 interpusă. Această 
teză i-a cam neliniştit pe toţi cei care nu puteau concepe că e cu putinţă ne- 
mutirea unui suflet formă nemijlocită a corpului. Sînt clasificați deci printre 
„tomişti“ cei care au susţinut teoria unităţii formei în compus împotriva teo- 
riei pluralităţii formelor, inspirată din Gebirol şi Avicenna şi în mod firesc 
aliată cu teoria Sfintului Augustin. Dominicanul JEgidius din Lessen (f după 
1304), autor al unui tratat De unizate formae (1278), reprezintă deosebit de 
limpede această orientare. Într-adevăr, el susţinea că orice subslanță indivi- 
duală nu are decît o singură formă, care-i conferă propriul său esse specifi- 
cum2%, altfel spus care o defineşte ca substanţă avind o esenţă specific deter- 
minată. Acest tratat era îndreptat impotriva scrisorii lui Robert Kilwardby 
către Petrus din Conflans. Aceeaşi preocupare îşi croieşte drum în Hexaeme- 
ron-ul lui Bartolomeu (Ptolomeo, Tolomeo) din Lucca ($ 1326), care s-a 
aşezat ferm în această chestiune de partea Sfîntului Toma. Numele acestui 
scriitor ne aminteşte totuşi în mod oportun să nu considerăm că toţi „tomiştii“ 
repetă literal şi pretutindeni formulele magistrului. Bartolomeu din Lucca fu- 
sese elevul Sfintului Toma la Neapole şi el este cel care a încheiat De regi- 
mine principium, lăsat neterminat de profesorul său; or, aşa cum vom constata 
în continuare, partea de lucrare redactată de Bartolomeu nu ar fi putut să fie 
scrisă în această formă de Sfintul Toma. Elementele dionisiene joacă aici un 
rol care ar sugera mai degrabă o influenţă dominantă a lui Albert cel Mare. 

Rezerve asemănătoare s-ar impune probabil şi referitor la alţi filozofi şi 
teologi, favorabili desigur Sfintului Toma, dar a căror operă nu a fost încă 
îndeajuns studiată ca să ştim exact în ce măsură l-au urmat. Cel puţin, ştim 
cu certitudine că dominicanul oxonian Thomas din Sutton, comentator al Ca- 
tegoriilor şi al Primelor Analitice, autor de Quaestiones quodlibetales (pe la 


139 formă corporală (lb. lat). 
20 ființa specifică (1. laz.). 

1280-1290) şi căruia i s-a atribuit fără vreun motiv hotăritor o Concordanţă 
a Sfîntului Toma d'Aquino, a apărat în mod sigur doctrina Magistrului împo- 
triva celei a lui Duns Scottus în lucrarea sa Liber propugnatorius super | 
Sententiarum contra loannem Scotum (după 1311, Fr. Pelster). 1 se datorează, 
de asemenea, două tratate, De productione formae substantialis şi De plura- 
litate formarum, cel din urmă menit anume să apere teoria tomistă a unităţii 
formei împotriva lui Henric din Gand. Ca şi Sfintul Toma, el susţine distincţia 
reală dintre esenţă şi existenţă în ontologie, iar, în psihologie, distincţia dintre 
suflet şi facultăţile acestuia. Se pare însă că Thomas din Sutton a împins mult 
mai departe decit Sfintul Toma pasivitatea intelectului. În opinia lui, inteli- 
gibilul este de la sine suficient pentru a cauza, fără nici un alt agent, asimi- 
larea sa cu intelectul. Şi oferă ca argument faptul că această asimilare nu se 
face în sensul intelectului, ci al inteligibilului; de unde conchide: Inzellectus 
non causat effective nec formaliter illam assimilationem quae est intellec- 
zio20!, Această întărire neaşteptată a pasivităţii intelectului, pe care o ob- 
servăm, de altfel, şi la Godefridus din Fontaines, nu a fost încă limpede ex- 
plicată. Şi nu se înţelege prea bine nici cum se potriveşte ea cu ceea ce susține 
"Thomas din Sutton în alte locuri despre intelectul agent. Teoria sa despre 
voinţă ajunge la aceeaşi concluzie a pasivităţii radicale a acestei facultăţi. De 
acord şi în această privință cu Godefridus din Fontaines, el pomeşte de la 
principiul atistotelic: tot ce se mişcă este mişcat de un altul, pentru a conchide 
că voinja este posibilitate pură: Necesse est ponere voluntatem non esse ac- 
tum sed puram potentiam nihil habentem de se activi202. Faptul este evident 
în ce priveşte determinarea actului, cînd voinţa este pusă în mişcare de un 
obiect anume; dar se verifică, deşi în alt mod, şi în exercitarea însăşi a actului, 
voinja fiind de data asta pusă în mişcare de binele în general. Ceea ce este 
adevărat e că, din momentul în care binele declanşează această mişcare ge- 
nerală, voinţa se mişcă singură în exercitarea unui act particular sau altuia, 
dar nu o face decît în virtutea principiului că cine vrea scopul vrea și mijlocul. 
Pe scurt, voinţa nu se mişcă singură effective203, ci consecutive204. Şi în 
aceasta constă libertatea ei: „Fiindcă vrea un anume scop (adică binele în 
general), ea se mişcă liber dorind ceca ce duce la acest scop, punind în mişca- 
re intelectul în a-l judeca. Căci intelectul nu va forma niciodată o judecată 
perfectă asupra acestui obiect decit în măsura în care-l va afecta.“ Pentru a 
şti dacă Thomas din Sutton rămîne în această chestiune întru totul fidel lui 
Toma d' Aquino, ar fi nevoie de analize mai amănunțite şi foarte nuanţate de 
altfel. 


2! Intelectul nu determină în mod efectiv, şi nici formal acea asimilare care este înjele- 
getea (IP. lat.). 

7? Este necesar să se admită că voința nu este act, ci pură posibilitate, care nu are 
nimic activ de la sine (/b. lat). 

205 în mod efectiv (Ib. lat). 

204 în mod consecutiv (ip. lat.). 

Al doilea indiciu de influenţă tomistă, distincţia reală dintre esenţă şi exis- 
tenţă, duce la constatări asemănătoare. Se obişnuieşte să se considere „to- 
mişti“ filozofi şi teologi dintre care “unii au respins formal această teză fun- 
damentală, iar alţii o interpretau diferit de Sfintul Toma d'Aquino. Herveus 
din Nedellec (Herveus Nazalis), ales general al Ordinului dominican în 1318, 
autor a numeroase tratate al căror conţinut este încă puţin cunoscut, este unul 
dintre dominicanii care l-au apărat pe Sfintul Toma împotriva atacurilor ve- 
nite din afara sau chiar dinăuntrul Ordinului. Ne-a lăsat un tratat Contra Hen- 
ricum de Gande, ubi impugnat Thomam, a luat poziţie împoiriva lui lacob 
din Metz şi a lui Durandus din Saint-Pourgain şi nu se poate nega că a fost 
puternic influențat de Sfintul Toma, dar această influenţă păleşte uncori în 
opera lui în faţa altora, şi în chestiuni atît de importante încît eziţi să-l clasezi 
în vreo şcoală. Summa totius logicae Aristotelis, tipărită printre Opusculele 
Sfântului Toma, este opera lui Herveus, în schimb logica sa se înrudeşte, tre- 
cînd dincolo de cea a Sfintului Toma, cu logica lui Lambertus din Auxerre. 

Oricum ar sta lucturile în această privinţă, Herveus s-a distanțat de tomris- 
mul pur în cel puţin trei probleme importante. Distingînd ferm fiinţa subiec- 
tivă a actului intelecţiei de esse obiectivum205 al lucrului cunoscut, el aşeza 
temeiul real al universaliilor într-o conformitas realis206 a indivizilor cuprinşi 
sub același universal şi chiar atribuia acestei conformităţi o anumită unitate 
numerică. Aceste trăsături situează teoria la o dată posterioară înfloririi tomis- 
mului şi o îndreaptă pe alte căi. Teoria fiinţei obiective a intelecţiilor se înru- 
deşie cu cea a lui Durandus din Saint-Pourgain, iar cea despre conformitas 
realis207, reluată de Gilbertus Porretanus, şi cea a unităţii numerice a speciei 
s-ar potrivi mai bine cu Duns Scottus decit cu Toma d' Aquino. Este adevărat 
că Herveus neagă energic calitatea de ființe reale a universaliilor şi că unitatea 
lor nu există pentru el decît în rațiune, dar conformitatea care o susţine pare 
într-adevăr să existe pentru el în lucrurile inseşi, ceea ce eta un mod de a o 
aduce în real. O a doua divergență faţă de tomism priveşte problema indivi- 
duaţiei. Pe Herveus nu-l mulţumeşte nici hecceitatea scotistă, nici individuaţia 
ptin materia cuantificată a Sfintului Toma. Cauza externă a pluralităţii spe- 
ciilor şi a indivizilor este cauza lor eficientă. În interiorul fiecărui individ, 
cauza care-l deosebeşte de ceilalţi este propria sa esenţă, iar accidentele fie- 
cărui individ se deosebesc prin chiar indivizii cărora le aparţin. A treia di- 
vergenţă priveşte distincţia reală între esenţă şi existenţă, susținută de Sfintul 
“Toma şi negată de Herveus în disertaţiile sale De ente et essentia. De fapt, 
doctrina sa nu a fost încă studiată decit incomplet, iar informaţiile date despre 
ea sînt adesea contradictorii. În orice caz, tomismul său nu pare să fi fost 
foarte riguros. 


208 ființa obiectivă (IP. lat.). 
205 conformitate reală (1b. lar). 
21 v, nota anterioară. 

în 1880, Barthelemy Haurtau îl înfăţişa pe /Egidius din Orldans ca pe un 
„discipol al Sfintului Toma“ şi-i dovedea dreptul la acest titlu printr-un citat 
din disertaţiile lui JEgidius privind De generatione, în care Avertroes joacă 
un rol foarte important. În 1931, sprijinindu-se pe comentariul inedit al lui 
MEgidius la Etica Nicomahică, M. Grabmann îl înfăţişează ca susţinînd sub- 
terfugiul, drag averroiştilor, al „dublului adevăr“. Întrebarea dacă trebuie să-l 
menţinem pe lista tomiştilor rămîne deci deschisă pînă la o informare mai 
amplă. În alte cazuri, precum cel al teologului de la Oxford Nicolaus Ttiveth 
(+ după 1330), raţiunile de a face din el un tomist sint clare. Deşi este într-a- 
devăr autorul lui Correctorium corruptorii Thomae, s-a considetat deschis de 
partea Sfintului Toma. Este deci unul dintre cei care au fost influenţaţi de el, 
dar, înainte de toate, este un spirit de orientare cu totul diferită. Ca istoric, a 
sctis Analele celor şase regi ai Angliei din stirpea conților de Angers (1135- 
1307); ca literat, a comentat De clementia şi Tragediile lui Seneca; ca disci- 
pol al Părinților, a comentat cîteva cărţi din Cetatea lui Dumnezeu a lui Au- 
gustin şi Mingiierile filozofiei de Boethius. Acest din urmă comentariu, care 
va fi una din sursele lui Chaucer, înfăţişează o neîncredere accentuată faţă 
de platonism, care se poate într-adevăr explica prin influenţa Sfintului Toma, 
dar ar putea avea şi multe alte surse. Acest spirit înclinat spre ironie are, de 
altfel, şi alte rezerve. Într-un Quodiibet (V, 6), în care se întreabă dacă Dum- 
nezeu poate crea materia fără formă sau, dimpotrivă, cu două forme sub- 
stanţiale simultane, răspunde că, potrivit lui Aristotel, lucrul este cu neputinţă, 
însă, dat fiind că un arhiepiscop (Kilwardby sau Peckham?) a susținut con- 
tariul, iar doctrina unui prelat catolic cîştigă de drept în faţa celei aristotelice, 
declară că Dumnezeu poate produce mai multe forme substanţiale în aceeași 
materie. Această detaşare zeflemitoare nu seamănă cituşi de puţin cu certitu- 
dinile Sfîntului Toma. Să adăugăm că pe tărimul distincţiei dintre esenţă şi 
existență Nicolaus Triveth îşi acordă o anumită libertate. Deşi textele publi- 
cate de el pe această temă nu sînt foarte clare, se pare că a explicat distincţia 
reală a Sfîntului Toma în sensul unei distincţii raționale. Cu toate acestea, 
pentru a măsura fidelitatea acestor tomişti faţă de direcţiile Sfintului Toma, 
ar fi nevoie, şi aici, de analize mai aprofundate. 

Deci este vorba aici de o problemă referitoare la şcoala tomistă ca atare 
şi la gradul ei de unitate. Faptul că un autor declară că-l urmează pe Sfintul 
Toma determină o presupunere în favoarea tomismului său, dar nu-l dove- 
deşte, mai ales atunci cînd e membru al Ordinului dominican, în care fideli- 
tatea faţă de Sfintul Toma a devenit foarte devreme regula oficială. Conclu- 
ziile la care se va ajunge, chiar şi după investigaţii, vor fi discutabile, căci 
vor fi funcţie de o anumită interpretare a Sfintului Toma. Cei care îi atribuie 
distincţia reală dintre esenţă şi existenţă vor refuza să-i considere discipoli ai 
săi pe gînditorii care au negat-o, iar cei care i-o contestă îi vor exclude din 
tomismul autentic pe gînditorii care au susţinut-o. Poate că va trebui totuşi 
să ne mulţumim cu o clasificare destul de suplă şi deschisă, de altfel, revi- 
zuirii, pe măsura înaintării acestor studii. 

Cu toate acestea, se acceptă existenţa unui grup de teologi cate şi-au luat 
drept sarcină principală păstrarea doctrinei Sfintului Toma. Dintre aceşti to- 
mişti propriu-zişi, să-i amintim pe Bernardus Trillia (+ 1292), Bemardus din 
Auvergne (sau din Gannat, ? după 1300), Guileimus Goudin (Guileimus Peyre 
de Godin, + 1336), Petrus de Palude (î 1342), Ioannes din Neapole (î după 
1336). E destul de interesant de observat că influenţa tomismului nu a fost, 
geogtafic vorbind, omogenă. Foarte puternică în Franţa şi Italia şi mai puţin 
în Anglia, se pare că a fost slabă în Germania, unde curentul principal a urmat 
mai degrabă panta care ducea de la Albert cel Mate la mistica speculativă 
din secolul al XIV-lea. Oricum ar fi, vom fi fără îndoială lesne de acord cu 
toţii în privinţa primului grup, dar alţi gînditori vor ridica probleme mai puţin 
uşor de rezolvat. Multă vreme, de pildă, JEgidius din Roma a fost considerat 
ca făcînd parte dintre „tomişti“, titlu la care nu-i contestăm dreptul, dar cazul 
său arată clar caracterul relativ al acestor clasificări. JEgidius din Roma este 
cu siguranţă unul dintre aceia, atit de numeroşi la sfirşitul secolului al XIII-lea 
şi începutul secolului al XIV-lea, a căror gindire nu ar fi fost cea care a fost 
dacă nu ar fi fost influenţat de Sfintul Toma. Godefridus din Fontaines şi 
Petrus din Auvergne ar fi cazuri asemănătoare, dar poate că ar trebui să-i 
deosebim aici pe comentatori, cate îndeplinesc funcţia bine determinată de a 
lămuri învăţătura unui filozof, şi discipolii propriu-ziși, a căror gindire per- 
sonală se rezumă la acceptarea de-a gata şi la transmiterea doctrinei magis- 
trului, de cei care nu apar în zona de influenţă a unui magistru decît fiindcă 
tendinţele lor coincid spontan cu ale sale şi fiindcă găsesc, prin urmare, în 
opera sa răspunsuri la propriile lor întrebări. Aceştia pornesc însă de la în- 
trebări care le sînt proprii şi de aceea răspunsurile lor nu sînt niciodată răs- 
punsuri de împrumut. 

Egidius din Roma (/Egidius Romanus), născut la Roma pe la 1247, intrat 
în 1260 în Ordinul ermiţilor de la Saint-Augustin a fost probabil elevul lui 
“Toma d'Aquino la Paris, în intervalul 1269-1272. Bacalaureat sentenţiar în 
1276, asistă la condamnarea din 1277 şi se aruncă imediat în luptă, scriind 
un Liber contra gradus et pluralitatem formarum, în care atacă puternic teza 
pluralităţii formelor, nu numai pentru că este greşită din punct de vedere filo- 
zofic, dar şi contrară credinţei. Etienne Tempier pretinde o retractare; fEgi- 
dius refuză şi părăseşte Parisul, unde nu se întoarce decit în 1285 ca să-şi 
primească licenţa în teologie şi să ocupe timp de şase ani prima catedră a 
Ordinului augustinilor (1285-1291). Doctrina sa devine doctrina oficială a 
Ordinului începînd cu 1287. Ales ministru general al Ermiţilor de la Saint- 
Augustin în 1292, numit arhiepiscop de Bourges în 1295, moate la Avignon 
la 22 decembrie 1316, lăsînd o operă abundentă şi diversă, al cărei conţinut 
istoria este încă departe de a-l fi epuizat: Comentarii la Aristotel (Logica, 
Retorica, Fizica, De anima, De generatione et corruptione, Metafizica, Eti- 
ca), Quaestiones disputatae şi Quaestiones quodlibetales, Theoremata pe di- 
verse teme, un Comentariu la Sentinţe, un altul la Liber de Causis, un În 

Hexaemeron şi tratate de politică, din care De ecclesiastica potestare este cel 
mai important. 

S-a spus că sistemul filozofico-teologic al lui JEgidius este clădit în între- 
gime pe baze aristotelico-tomiste. Nu este exclus, dar, dacă acest fapt este 
exact, el n-ar demonstra decît că pe aceleaşi temelii se pot clădi case diferite. 
Alţii au vorbit, dimpotrivă, de „antitomismul“ lui /Egidius, cel puţin în Co- 
mentariul său la Cartea 1 a Sentinţelor (G. Bruni). Poate că Agidius nu a 
făcut niciodată altceva decît să-şi urmeze propriul drum. Este, de altfel, ceea 
ce ne sugerează poziţia lui chiar şi în problemele în care concluziile sale coin- 
cid, în mare, cu ale Sfintului Toma. Astfe!, susţine, ca şi Sfîntul Toma, deose- 
birea reală dintre esenţă şi existenţă, mai cu seamă în lucrarea sa Theoremata 
de esse et essentia şi în Quaestiones de esse et essentia, în cate desfăşoară 
o lungă şi subtilă polemică cu Henric din Gand. Intervenţia sa în această 
chestiune este de o asemenea însemnătate, încît dezbaterea sa quodlibetală 
din 1276 este folosită astăzi pentru datarea momentului în care problema dis- 
tincţiei dintre esenţă şi existenţă a devenit o chestiune arzătoare (E. Hocedez), 
care, de altfel, nu s-a stins încă, ci mai degrabă pare să ardă astăzi mai mult 
ca oricînd. Şi este adevărat că, asemenea Sfîntului Toma, /Egidius afirmă 
această distincţie, dar o face în termeni destul de diferiţi de cei ai Sfintului 
“Toina şi nu este sigur că distincţia are acelaşi sens în ambele doctrine. Pentru 
Sfintul Toma, esse20 se deosebeşte în mod teal de essentia20 ca un act cate 
se deosebeşte de forma căruia îi este act; pentru /Egidius, existența şi esenţa 
sînt două lucruri (sunt duae res) şi se deosebesc în această calitate (distin- 
guuntur ui res et res210). Or, s-a atras atenţia pe bună dreptate că această 
reificare a existenţei se conjugă, în doctrina lui JEgidius, cu „autoritatea ex- 
traordinară acordată lui Proclos şi Boethius în teoria participării“ (E. Hoce- 
dez). Această observaţie este un fascicul de lumină. Dacă /Egidius a inter- 
prelat acel esse?1! act al lui Toma drept fiinţa formă a lui Proclos (prima 
rerum cteatarum est esse2!2), nu e de mirare că a conoeput-o ca realitate 
distinctă de esenţă, într-atit încît să poată exista separat; dar trebuie să ac- 
ceptăm deopotrivă că doctrina sa se inspiră dintr-un spirit cu totul diferit de 
cel al Sfintului Toma d'Aquino. 

Aceasta e fără îndoială direcţia în care vor trebui să se orienteze noile 
cercetări pe care le merită filozofia lui /Egidius din Roma. Comentariul său 
din 1280 la Liber de Causis controlează probabil accesul la doctrina sa. Spri- 
jinindu-se pe neoplatonismul lui Proclos, JEgidius trăieşte într-o lume a fot- 
melor inteligibile care nu au nevoie să fie abstracte în sensul tomist al ter- 
menului; este de ajuns ca intelectul agent să pună în mişcare și să ilumineze 
imaginaţia şi intelectul posibil, pentru ca primul să acţioneze asupra celui 
de-al doilea şi să se producă specia inteligibilă. Intelectul agent se comportă 


208 fiinţa (/b. lat.). 

209 esenţa (1b. lat.). 

219 se deosebesc ca un lucru de alt lucru (FB. laz.). 
211 v, nota 208 de mai sus. 

212 primul dintre lucrurile create este ființa (Ib. lat.). 

deci aici ca un fel de formă a intelectului posibil. Conform exigenţelor pro- 
funde ale platonismului, „aceeaşi quidditate, privită în lucruri este particu- 
lată, privită în spirit este universală“ (E. Hocedez). Numeroasele divergențe 
dintre Sfintul Toma şi /Egidius din Roma, semnalate de Denys le Chartreux 
din Chartres numai pentru Cartea 1 a Senzinţelor şi a căror listă a fost publica- 
tă de E. Hocedez, nu ne permit să ne îndoim de existenţa a două teologii, nu 
opuse, dar cel puţin distincte. Cu toate acestea, trebuie oare să negăm că ele 
se potrivesc în mai multe concluzii comune? Nicidecum; dar chiar şi în pro- 
blema unităţii formei, în care a apărut ca martir al cauzei tomiste, tînărul 
/Egidius și-a apărat mereu doar propria teză. Dacă vrem cu tot dinadinsul să-l 
considăm un discipol al Sfintului Toma, să spunem că a fost unul din acei 
discipoli care cred că magistrul avea dreptate, fiind însă primii care ştiu de ce. 

Nu numai că Ordinul augustinilor a deosebit gîndirea lui /Bgidius de cea 
a Sfintului Toma, adoptindu-i oficial doctrina, dar /Egidivs a făcut el însuşi 
şcoală. Augustinului Iacob Capocei (lacob din Viterbo, ț 1308) îi datorăm o 
Abbreviatio Sententiarum fEgidii, un important tratat politic De regimine 
christiano şi diferite Quaestiones de o calitate excelentă. Haurcau îi face 
onoarea de a fi subliniat, mai puternic decît Sfintul Toma d" Aquino şi înainte 
de Leibniz, că, atunci cînd spunem că sufletul este ca o tăbliță pe care nu e 
scris nimic, nu trebuie să uităm că sufletul este totuși, în mod natural, în act, 
şi anume într-un actus non acquisitus, sed naturaliter inditus et animae con- 
naturalis213. Pe de altă parte, îi datorăm lui M. Grabmann analiza uneia dintre 
Quaestiones de praedicameruis in divinis de lacob din Viterbo, în care pro- 
biema distincţiei dintre esenţă şi existenţă, aşa cum se punea ca atunci, este 
tzatată într-o perspectivă panorarmică şi cu o măiestrie excepţională. În această 
disertaţie, intitulată Utrum Deus dicatur vere ens, lacob din Viterbo respinge 
teza negativă susţinută de Eckhart la început de drum. În Quodliber 1, 4, dis- 
cută din nou problema esenței şi a existenţei: Utrum possit salvari creatio si 
non differant realiter esse et essentia in creaturis2'4. lacob rezolvă problema 
într-un sens mai apropiat de cel al lui JEgidius din Roma decît de al Sfintului 
Toma: fiecare lucru este o ființă per aliquid sibi additum?!5. Nu putem decît 
să dorim, o dată cu studiile aprofundate despre /JEgidius din Roma, publicarea 
ineditelor lui lacob din Vitetbo, care pare a fi unul dintre martorii cei mai 
lucizi ai stadiului problemelor către sfirşitul secolului al XIII-lea. 

VI. — DE LA PERIPATETISM LA AVERROISM 


Aristotel aşa cum apărea el în Organon era bine cunoscut în şcolile din 
Paris încă din secolul.4] XII-lea, iar, cînd aceste şcoli s-au organizat în Uni- 
xersitate, logica sa a'continuat să domine Facultatea de Arte. Şi a dominat-o 
chiar atit de bine, încît ceea ce se va numi curînd „noul Aristotel“, adică 
autorul tratatelor de fizică, ştiinţe ale naturii, metafizică şi morală, nu va reuşi 
să pătrundă aici imediat. 

Primele comentarii ale operelor ştiinţifice ale lui Aristotel par a fi de oti- 
gine engleză, iar Oxfordul se va remarca, de altfel, pe toată durata secolului 
al XIII-lea, printr-un interes viu şi constant pentru studiul ştiinţelor, care con- 
trastează cu gustul pentru studiile de logică dominant atunci la Paris. Origi- 
nile mişcării ştiinţifice engleze datează, ca şi cele ale mișcării dialectice fran- 
ceze, din secolul al XII-lea. Daniel din Morley, care a fost implicat în cercul 
traducătorilor din Toledo, este autorul unui Liber de naturis inferiorum et 
superiorum, în care, încă din a doua jumătate a secolului, foloseşte De natu- 
rali auditu (Fizica), De caelo et mundo şi De sensu et sensato de Aristotel. 
La începutul veacului al XIII-lea, Michael Scot ($ 1235) traduce Comentariile 
lui Averroes la De caelo et mundo, De sphaera lui Alpetragius (Al Bitrogi), 
De animalibus de Avicenna, precum, poate, şi De anima, Metafizica şi De 
substantia orbis de Averroes. Nu mai puţin importantă pentru istoria mişcării 
engleze este opera lui Sareshel (4/fredus Anglicus). Traducător al apocrifului 
aristotelic De vegerabilibus, al unui apendice avicennian la Mezeorologica, 
cunoscut sub titlul Liber de congelatis, el este şi autorul tratatului De motu 
cordis (anterior lui 1217), în care un neoplatonism inspirat din Zimaios şi 
Boethius, asemănător, de altfel, cu cel al chartrezilor, se îmbină cu teoria ema- 

naţiei din Liber de Causis şi cu psihologia lui Aristotel, pe care Alfredus 
tocmai o descoperise, EI îşi propune să arate cum sufletul guvemează corpul 
ptin intermediul inimii, teză care va ocupa un loc însemnat în antropologia 
lui Albert cel Mare. Or, acelaşi Alfredus a scris și Comentarii la De vegerabi- 
libus şi la Meteorologica; acestea par, într-adevăr, să facă din el cel mai vechi 
comentator cunoscut al scrierilor ştiinţifice ale lui Aristotel sau atribuite lui 
Aristotel (A. Pelzer). De curind, la numele său au venit să se adauge şi alte 
nume englezeşti. Adam din Bocfeld, autor de Comentarii la De caelo et mun- 
do, Meteorologica, Metafizica (în traducerea ei atabo-iatină), De generatione 
et corruptione, De sensu et sensato; Adam din Bouchermefort, comentator 
al lucrărilor De anima, Fizica, Liber de Causis şi De generatione et corrup- 
tione. În afară de aceste atribuiri, considerate astăzi certe (M. Grabmann), 
sânt propuse şi altele ca probabile, dar primele sint de ajuns pentru a dovedi 
că preocupările intelectuale ale acestor englezi depăşeau cu mult terenul lo- 
gicii. Deşi nu se pot data cu exactitate, Comentariile lot aparţin sigur primei 
jumătăţi a secolului al XIII-lea, adică perioadei în care asistăm la apariţia sau 
formarea în Anglia a unor oameni profund pătrunşi de acest spirit nou, pre- 
cum Robert Grosseteste, Thomas din York, autorul lucrării Perspectiva com- 
munis John Peckham şi Roger Bacon. 

Numele celui din urmă ar fi doar el de ajuns pentru a ne aminti opoziţia, 
pe care a denunţat-o atit de vehement, dintre ignoranța ştiinţifică a parizieni- 
lot, pe atunci pasionaţi încă de logică, şi cultura matematică, astronotnică şi 
fizică a profesorilor de la Oxford. În această privinţă, erudiţia modemă îi dă 
dreptate. În Bătălia celor şapte arte, Henri d" Andelys pune forţele armate ale 
Doamnei Logica sub comanda lui Pierron din Courtenai, uns logiciens moult 
tres sages*, care-i are drept locţiitori pe Joannes Pagus, Pointlanus din Ga- 
machesşi Nicole (versurile 51-56). Nici Pierre din Courtenai, nici Pointlane 
din Gamaches nu au fost identificaţi cu exactitate, dar Jean Pajul este cu si- 
guranță Ioannes Pagus, iar Nicole este foarte probabil Nicolaus din Patis, doi 
autori parizieni de lucrări scolastice despre logica lui Aristotel. Bernardus din 
Sanciza, Guilelmus de Saint-Amour (/n Priora Analytica, In Posteriora 
Analytica) şi Matei din Orlcans sînt tot atitea alte nume de profesori ale căror 
lucrări de logică au apărut în prima jumătate a secolului al XIII-lea. În zadar 
am căuta, printre magiştrii în arte parizieni din epocă, un comentator al lui 
De caelo, al Fizicii sau chiar al lui De anima. Se ştia desigur de existența 
acestor opere, care trebuiau şi probabil că au şi fost studiate la Facultatea de 
Arte, dar ponderea învăţămîntului continua să-i revină logicii. Un document 
temarcabil ne permite, de altfel, să ne încredințăm de acest lucru. 

Abia constituită, Universitatea din Paris s-a grăbit să regleze, o dată cu 
ptoblema fundamentală a taxelor şcolare, pe cea a diplomelor, pentru a căror 
obţinere studenţii sînt obligaţi să urmeze cursuri. Pretutindeni unde există di- 


* Un logician preainjelept (15. fi. veche). 


510 FILOZOFIA ÎN SECOLUL AL XIII-LEA 


plome, există exasnene; examenele determină programele, iar, pentru a fi pre- 
gătite, programele determină la rîndul lor manuale şcolare. Pe parcursul ne- 
obositelor sale cercetări, M. Grabmann a avut fericirea binemeritată de a găsi 
un manual anonim, cu puţin anterior mijlocului veacului al XIII-lea, a cărui 
Introducere îi defineşte limpede obiectul: „Numărul şi dificultatea întrebări- 
lor, mai cu seamă ale celor care se pun la examene, sînt o povară cu atit mai 
grea cu cît ele sînt peste măsură de dispersate şi ţin de discipline diverse, 
fără să existe între ele o ordine sau continuitate. Văzind aşa, ne-am gîndit că 
ar fi util să prezentăm un fel de rezumat al acestor întrebări, împreună cu 
răspunsurile lor, şi să explicăm ceea ce trebuie ştiut, urmind o anumită ordine 
neîntreruptă şi începînd cu ce este filozofia, al cărei nume se aplică în comun 
tuturor acestor discipline.“ Autorul începe deci printr-o serie de definiţii, a 
căror cunoaştere rămine valoroasă pentru cei care citesc astăzi opere filozo- 
fice sau teologice ale Evului Mediu. Philosophia denumeşte cercetarea şi des- 
coperirea cauzelor, născută din dragostea de cunoaştere; scientia denumeşte 
un habitus al sufletului, adică posedarea stabilă a unei anumite cunoaşteri; 
doctrina denumeşte comunicarea cunoaşterii de către profesor în şcoli, prin 
predare; disciplina exprimă legătura spirituală dintre profesor şi elev; ars 
semnifică modalitatea de expunere şi tehnica unei ştiinţe; în sfîrşit, facultas 
pune în evidenţă capacitatea de elocujiune şi exprimare, promptitudinea spi- 
ritului şi cunoştinţele pe care le extragem dintr-o ştiinţă, cumva în sensul în 
care numim facuizates bogăţiile dobindite. După aceste indicaţii, manualul 
clasifică diferitele ştiinţe, sau ramuri ale filozofiei, pe care le împarte în fi- 
lozofia naturală, al cărei principiu este natura studiată la diversele ei niveluri 
de abstracţie (matematica, fizica, metafizica); filozofia morală, al cărei do- 
meniu aparţine voinţei şi, în sfirşit, filozofia raţională, al cărei principiu este 
raţiunea. Urmează indicarea cărţilor, ale lui Aristotel în special, în care sînt 
expuse aceste ştiinţe şi întrebările care se pun cel mai adesea la examene. De 
departe cele mai multe dintre aceste întrebări se referă la „filozofia raţională“, 
care se împarte, potrivit diviziunii tradiţionale, în Gramatică, Retorică şi Lo- 
gică: „În această parte, sint introduse incomparabil mai multe întrebări decât 
referitor la philosophia naturalis?!S şi ta Etică. În gramatică, manualele obiş- 
nuite ale lui Donatus şi Priscian sînt discutate în detaliu şi se dă mare im- 
portanță logicii vorbirii [sau gramaticii speculative].“ Înţelegem de aici că 
„Centrul de gravitate al lecţiilor de filozofie la Facultatea de arte a Univer- 
sităţii din Paris în primele decade ale secolului al XIII-lea pînă pe la mijlocul 
lui, se găsea în logică şi în logica vorbirii. Comentariile la Aristotel de pro- 
venienţă pariziană care datează din această perioadă par să fie exclusiv ex- 
plicaţii ale tratatelor sale de logică.“ Se pare chiar că libri naturales?!7 ale 
lui Aristotel au început să fie comentate în Anglia mai devreme decii la Paris 
(M. Grabmann). Parisul a avut în această privință intirzierea avansului său: 


216 filozofia naturii (7. lat.) 
217 cărţile despre natură (1. lat.). 

avîntul dat de Abaclard studiilor de logică încă din secolul al XII-lea întirzia 
acum naşterea unor preocupări intelectuale noi. 

Acestei ipoteze nu-i lipsesc confirmătile. Am întâlnit, de altfel, două Sum- 
me de metafizică, dintre care una, cea a lui Thomas din York, este opera unui 
profesor de la Oxford mort pe la 1260, iar cealaltă, Summa philosophiae de 
Pseudo-Grosseteste, nu pare, în stadiul actual al cunoştinţelor noastre, să pro- 
vină din mediul intelectual parizian. Se pare, dimpotrivă, că o serie de comen- 
tarii de logică, în cea mai mare parte anonime, leagă Dialectica lui Abaelard 
şi cea a lui Adam de la Petit-Pont (terminată în 1136) de opere similare care 
văd lumina zilei la Paris în prima jumătate a secolului al XIII-lea. Inzroduc- 
tiones in logicam ale magistrului englez Guilelmus din Shyreswood, profesor 
la Paris şi mort cancelar de Lincoln în 1249, nu au supravieţuit decît graţie 
unui singur manusctis parizian. Răspindirea lor pare deci să fi fost restrâasă, 
fără îndoială din cauza extraordinarului succes al operei analoge a lui Petrus 
din Spania. Împărţită în şapte părţi, logica lui Guilelmus din Shyreswood stu- 
diază pe rînd propoziţia, predicabilul, silogismul, toposurile dialectice, pro- 
prietăţile termenilor, sofismele şi syncategoremaza (termeni care nu au sens 
decît în legătură cu alţii). Tot tratatul este orientat către cele două capitole 
care tratează despre dialectică şi sofistică (C. Michalski). O remarcă făcută 
de Guilelmus însuşi îi luminează puternic spiritul operei: „Cunoaşterea com- 
pletă a silogismului impune să-l cunoaştem nu numai în definiţie, ci şi în 
împărţirea lui... Există un silogism demonstrativ, un silogism dialectic, un 
silogism sofistic. Cel demonstrativ produce ştiinţa pomind de la necesar şi 
de la cauzele absolut certe ale concluziei; cel dialectic porneşte de la probabil 
şi ajunge la opinie; cît despre cel safistic, care silogizează pornind de la ceea 
ce are aparenţa probabilului, sau care se preface că silogizează pornind de la 
probabil, sau care face şi una, şi alta, nu urmăreşte decit gloria şi victoria în 
discuţie. Omniţindu-le pe celelalte, ne vom apleca asupra silogismului dialec- 
tic.* Avem aşadar de-a face aici cu o predare a dialecticii concepute ca artă 
de a ajunge la opiniile probabile, la jumătate de drum între certitudinea ştiin- 
ţei şi simulările sofisticii. 

Cunoscută prin cel puţin patru manuscrise, dintre care trei sînt la Paris, 
Dialectica lui Lambertus din Auxerre (scrisă pe la 1250) pare să fi fost mai 
răspîndită, S-a presupus că Lambertus a fost elevul lui Guilelmus. Ipoteza nu 
conţine decît vezosimil, dar nu este deloc necesar s-o acceptăm pentru a ex- 
plica analogia a doua manuale şcolare scrise cam în aceeaşi perioadă, în ve- 
derea aceluiaşi examen şi pentru studenţii aceleiaşi universităţi. În orice caz, 
spiritul celor două lucrări este acelaşi. Lambertus ştie foarte bine că logica 
este ştiinţa discernerii prin argumentaţie a adevărului de eroare, şi, datorită 
acestei importanțe universale ce-i revine, este ars artium, scientia scientia- 
rum, qua aperta omnes aperiuntur et qua clausa omnes aliae clauduntur?*; 


718 arta artelor, ştiinţa ştiinyelor prin care, o dată dezvăluită [arta], sînt dezvăluite toate 
şi prin care, o dată zăvorită, sînt zăvorite toate celelalte (75. daz.). 

pe scurt, ştiinţa sine qua nulla, cum qua quaelibei2!9. Ea este deci superioară 
dialecticii, care nu are drept obiect decît silogismele probabilului, sau chiar 
ceea ce nu are decit aparenţa silogismului. Logica lui Lambertus din Auxerre 
reprezintă, cu toate acestea, exact metoda pe care Descartes va urmări mai 
tirziu s-o suplinească în lucrarea sa Regulae ad directionem ingenii; căci ca 
este pentru el o artă, adică un ansamblu de reguli avind aceeași finalitate: 
cunoașterea subiectului principal al acestei arte (ars est collecrio multorum 
praeceptorum ad unum finem tendentiurm, id est collectio multorum documen- 
torum ct multarum regularum, quae ordinantur ad finem unum, scilicet ad 
cognitionem illius, de quo in arte principaliter intenditur?20), această artă 
poate fi chiar redusă la o metodă (merhodus est ars brevis et facilis et semitae 
proportionaturt2!), căci metoda este faţă de respectiva artă ceea ce sînt po- 
tecile faţă de drumuri: scurtături care duc mai comod şi mai rapid în acelaşi 
loc (nam sicur semita ducit ad eumdem terminum, ad quem data via, sed 
brevius et expedientius, similiter ad cognitionem eiusdem ducunt ars et me- 
thodus, sed facilius methodus quam ars?22); or, dialectica este arta artelor, 
prin aceea că deschide accesul la principiile tuturor celorlalte metode: Dia- 
lectica est ars artium ad principia omnium methodorum viam habens; sola 
enim dialectica probat, disputat de principiis omnium artium 223. Logica lui 
Lambertus din Auxerre este deci, într-adevăr, şi ea, orientată spre o dialectică 
a probabilității. 

Acesta este şi cazul unei opere al cărei succes a fost imens şi a cărei 
influenţă se va exercita mai multe secole, Summulae logicales a portughezu- 
„ui Petrus luliani, zis Petrus Hispanus, mott papă în 1277, cu numele de loan 
XXI. Ecoul ideilot sale pe care le-am întîlnit mai devreme la Lambertus din 
Auxerre se face auzit încă din prima fază a lucrării Summulae: Dialectica est 
ars artium, Scientia scientiarum, ad omnium methodorum viam habens. Sola 
dialectica probabiliter disputat de principiis aliarum scientiarum, et ideo in 
acquisitione scientiarum dialectica debet esse prior?24. Tratatul lui Petrus din 
Spania a fost nu doar intens folosit în universităţile medievale, ci şi deseori 
comentat şi, lucru demn de remarcat, de reprezentanţi ai tuturor şcolilor fi- 


219 fără de care [nu există) nici o ştiinţă, oricare ar fi ea (2b. lat.). 

220 arta este un ansamblul de multe precepte care tind spre un singur ţel, adică un 
ansamblu de multe învățături şi multe reguli, care sint orînduite spre un singur scop, şi 
anume spre cunoaşterea acelui lucru de care se preocupă în principal arta (fb. lat.). 

221 metoda este o artă de mică întindere şi uşoară, asemenea unei poteci (Ib. lat.). 

222 căci, după cum poteca duce spre acelaşi capăt către care duce un drum dat, dar mai 
pe scurt şi mai rapid, într-un mod asemănător spre cunoașterea aceluiași punct final conduc 
arta şi inetoda, dar metoda într-un mod mai comod decit arta (JB. lat.). 

23 dialectica este ana artelor, care deţine calea spre principiile tuturor metodelor, căci 
numai dialectica dovedeşte şi dezbate principiile tuturor artelor (15. laţ.). 

74 dialectica este arta artelor, ştiinţa ştiinţelor care deţine calea spre [principiile] tutu- 
ror metodelor. Numai dialectica dezbate în mod verosimil principiile altor ştiinţe şi de 
aceea, în dobindirea ştiinţelor, dialectica trebuie să aibă prioritate (îb. laz.). 

lozofice şi teologice rivale, semn clar că dialectica sa nu părea să fie legată 
de nici o doctrină metafizică anume. S-au descoperit recent comentarii la 
Summulae logicales datorate lui Simon din Faversham, profesor la Paris şi 
la Oxford (+ 1306); dominicanului Robert Kilwardby (î 1279), care descrie 
tratatul lui Petrus din Spania ca fiind compilat ad maiorem introductionem 
Scolarium in arte dialectica?25, chartrezului Henric din Coesfeld (ţ 1410); lui 
loannes Hockelin, Uirich din Tiibingen, Ioannes din Bayreuth, Ioannes 
Letoumneur (Versorius, ţ pe la 1480), Lambertus din Monte (Î 1499); alber- 
tistului Gerardus Harderwyck (f 1503), unor numeroşi scotişti, cum ar fi Ni- 
colaus din Orbellis ($ 1455), secularului scotist Petrus Tateret (Tartarerus, 
rector la Paris în 1494), Ioannes de Magistris etc.; nominaliştilor Marsilius 
din Inghen şi Ioannes Buridan. Această diversitate de comentatori face difi- 
cilă admiterea ipotezei, ispititoare în sine, că probabilismul dialectic al logi- 
cienilor din Paris ar fi fost una din cauzele, s-a spus chiar cauza principală, 
a probabilismului filozofic din secolul al XIV-lea. 

În orice caz, este remarcabil faptul că în opera lui Petrus din Spania însuși 
caracterul cu precădere dialectic al logicii nu a avut nicidecum drept conse- 
cinţă vreun probabilism sau vreun scepticism în filozofia propriu-zisă. Căci 
Petrus din Spania nu a fost doar logician. EI apare în momentul în care se 
considera de datoria unui magistru în arte să stăpînească, în afară de logică, 
toată filozofia lui Aristotel. Chiar şi după el, anumiţi profesori vor continua 
să se specializeze în predarea logicii şi a retoricii, însă cei mai renumiţi vor 
ține să-şi extindă învăţătura şi comentariile la fizică, psihologie, metafizică 
şi morală. Astfel, Petrus din Spania ne-a lăsat, în afară de Summulae logicales 
şi Syncategoremata, comentariile la De animalibus, De morte et viza, De cau- 
sis longitudinis et brevitatis vitae şi De anima. Predilecţia sa pentru aceste 
tratate șe explică de la sine, căci acest logician era în acelaşi timp şi medic. 
De altfel, lucrarea sa principală este un tratat De anima, distinct de comen- 
tariul său la lucrarea cu același titlu a lui Aristotel şi a cărui editare este întru 
totul de dorit. Din fragmentele deja publicate, reiese clar că acest tratat, scris 
într-un stil lipsit de orice formalism scolastic şi de citate din Aristotel, Avi- 
cenna sau Averroes, susține ca teorie a cunoaşterii „un remarcabil sincretism 
al doctrinei augustiniene a iluminării cu teoria avicenniană a eimanării şi a 
Inteligenţelor“ (M. Grabmann). În secolul al XIII-lea puteai deci să susţii ase- 
menea teze şi să ajungi totuşi papă. Dar ele nu anunţă, desigur, cu nimic 
nominalismul lui Ockham şi nu putem să nu ne întrebăm dacă din întâmplare 
a fost supus aristotelismul tomist cenzurii episcopului Parisului, Etienne Tem- 
pier, chiar în anul în care a murit papa ale cărui opinii filozofice favorizau 
augustinismul avicennizant (1277). 

Din a doua jumătate a secolului al XIH-lea, deşi mai întilnim încă magiştri 
a căror operă tratează în special despre logică, precum Nicolaus din Paris, 
menţionat de două ori, în 1253 şi 1263, în Chartularium universitatis Pari- 


225 pentru o introducere mai cuprinzătoare a elevilor în auta dialectică (1. laz.). 

siensis226, sau Adenulf din Anagni ($ 1289), autor al unui tratat despre 
Topice, asistăm la apariţia altora, al căror interes începe să se extindă dincolo 
de aceste studii. Verosimilul este uneori adevărat, dar nu e cazul aici. Sintem 
tentaţi să ni-i închipuim pe teologii din Paris neliniştiţi de progresele filozo- 
fice ale colegilor de la Facultatea de arte şi alergînd după ei ca să le smulgă 
cuceririle. S-a întîmplat exact invers. Teologiile lui Guilelmus din Auvergne, 
Guilelmus din Auxerre şi Philippe Cancelarul dovedesc o cunoaştere a doc- 
tinelor noi şi o deschidere intelectuală în discutarea problemelor filozofice 
care lasă mult în urmă modestele producţii ale logicienilor din Paris. Dar asta 
nu-i tot. Între momentul în care filozofii Universităţii s-au mulțumit să co- 
menteze tratatele din Organon şi cel în care abordează, la rindul lor, exegeza 
„noului Aristotel“ stau Comentariile a doi mari teologi: „Este de cea mai mare 
importanță pentru dezvoltarea filozofiei în perioada scolasticii tirzii faptul că 
nu reprezentanţi ai Facultăţii de arte, ci teologii Albert şi Toia d'Aquino au 
fost cei care au dotat cu amplele lor Comentarii scrierile aristotelice de curînd 
descoperite despre metafizică, filozofia naturii şi morală, trasînd astfel calea 
aristotelismului scoiastic şi exercitind asupra Facultăţii de Arte o influenţă 
cate nu a fost încă definită în detaliu. Comentariile lui Siger din Brabant la 
Metafizica lui Aristotel şi la scrierile acestuia referitoare la filozofia naturii 
sînt, în orice caz, posterioare Comentariilor la Aristotel ale lui Albert cel 
Mare şi chiar, în parte, celor ale lui Toma d'Aquino“ (M. Grabmann). De 
fapt, am văzut deja că Petrus din Auvergne, a cărui activitate de comentator 
acoperă toată opera aristotelică, a terminat Comentariul lui Toma d'Aquino 
la De cae et mundo (Lib. III, lect. 9 pină la sfirşit). Dar Petrus din Auvergne 
e contemporan ca mişcarea averroistă. El este cel pe care-l numeşte legatul 
pontifical, la 7 martie 1275, rector al Universităţii din Paris, pentru a reface, 
în sînul Facultăţii de arte, unitatea destrămată în 1272 de Siger din Brabant. 
Începuturile averroismului parizian sint deci legate de această răspîndire tirzie 
a „hoului Aristotel“ în mediul „artiştilor“, în a doua jumătate a secolului al 
XIII-lea. 

Mişcarea îşi are originile în traducerile latineşti ale Comentariilor lui 
Averroes la Aristotel făcută de Michael Scot, lucrări care datează probabil 
din perioada şederii lui la Palermo (1228-1235), în calitate de astrolog al 
curţii împăratului Frederic Il. Un text din Opus maius al lui Roger Bacon ne 
permite să fixăm data sosirii la Paris a acestor traduceri puţin după 1230 şi 
să apreciem importanţa istorică a evenimentului: Zempore Michaelis Scotti, 
qui annis Domini 1230 transactis apparuit deferens librorum Aristotelis par- 
tes aliquas de Naturalibus et Metaphysicis cum expositionibus authenticis, 
magnificata est philosophia apud Latinos?27. Pe la 1250, vedem cum Albert 
cel Mare foloseşte din plin scrierile lui Averroes, pe care le ate neîncetat în 


26 y. nota 27 de la p. 363. 

247 În timpul lui Michael Scottus, care a venit în Anul Domnului 1230, aducînd unele 
părți din cărțile lui Aristotei despre Ştiinţele Naturale şi Metafizice, cu expuneri autentice, 
filozofia era mult apreciată la latini (b. Laz). 

faţă cînd işi redactează propriile tratate despre doctrina lui Aristotel. La 
această dată, Averroes nu este încă pentru el decît un filozof ca toţi ceilalţi, 
pe care-l folosim acolo unde are dreptate şi-l condamnăm sau îndepărtăm 
acolo unde se înşală. Gindirea acestor profesori în arte s-a format pe parcursul 
următorilor douăzeci de ani. Folosindu-se de Comentariile lui Averroes la 
Aristotel pentru a-şi hrăni propria lor învăţătură, ei au ajuns să conchidă că 
doctrina lui Aristotel este într-adevăr cea pe cate i-o atribuise Avezrnoes şi că 
această doctrină este una cu adevărul filozofic'însuşi. O asemenea atitudine 
nu putea să nu stirnească opoziţia teologilor. 

În pofida admiraţiei lor pentru filozoful grec, Albert cel Mare şi Sfintul 
Toma d'Aquino nu şi-au fixat niciodată drept scop simpla asimilare a doc- 
trinei lui. Dimpotrivă, se poate spune că credinţa lor creştină îi eliberase di- 
nainte de orice supunere umilă faţă de litera lui Aristotel. Aceşti teologi înţe- 
leseseră de la bun început că, deşi conţinea adevăruri, peripatetismul nu este 
totuşi adevărul; de aici, acea reevaluare de proporţii a tezelor eronate, care 
avea să dea naştere tomistmului. Însă, chiar şi dintre contemporanii Sfintului 
Toma, un anumit număr vor reacţiona la influenţa lui Aristotel într-un cu 
totul alt mod. Aceştia nu sint nici membri ai vreunuia din cele două mari 
Ordine de călugări cerşetori, dar nici preoţi mireni care să ocupe o catedră 
magistrală la Facultatea de teologie; nu sînt nici laici, ci, în general, simpli 
clerici care predau dialectica şi fizica la Facultatea de arte. De fapt, este foarte 
tentant să depăşeşti cadrul acestor două ştiinţe, să abordezi pornind de la ele 
probleme metafizice şi să înaintezi pină la hotarele teologiei. Nu se va vorbi 
deloc de contingentele viitoare fără să se pună problema providenţei, şi nici 
despre mişcare fără să se pună întrebarea dacă este sau nu veşnică. Aceste 
dişcuţii, care nu puteau să nu se producă devreme, nu prezentau nici un in- 
convenient, cu condiţia ca toţi magiştrii în arte să recunoască, cel puţin tacit, 
că doctrina predată la Facultatea de teologie avea în acest domeniu o autori- 
tate care dădea tonul. Ceea ce s-a şi intimplat, de altfel. Marea majoritate a 
magiştrilor în arte au predat dialectica şi fizica ținind seama de sinteza filo- 
zofică şi teologică în care trebuiau să le încadreze. Dar se pare de asemenea 
că, încă de la început, un număr relativ restrins de profesori au conceput pre- 
darea filozofiei ca fiindu-şi propria ei finalitate. Aceşti profesori ai Facultăţii 
de arte, care consideră că trebuie să se limiteze strict la sarcina lor filozofică, 
se comportă ca şi cum nu ar cunoaşte ecoul pe care l-ar putea avea teoriile 
lor la nivelul superior al învăţămiîntului universitar. De aici, în primul rînd, 
interdicțiile reiterate de a comenta fizica lui Aristotel, despre care am vorbit; 
de aici şi dimensiunile interne şi, în cele din urmă, sciziunea care s-a produs 
în sînul Facultăţii de arte; de aici, în sfirşit, condamnările personale şi directe 
care aveau să-i atingă pe conducătorii mişcării. 

Prima izbucnire s-a produs la 10 decembrie 1270, cînd episcopul Parisu- 
lui, Etienne Tempier, a condamnat cincisprezece teze, dintre care treisprezece 

erau de inspiraţie averroistă. Unitatea intelectului agent (quod intellecrus om- 
nium hominum est unus et idem numero228), negarea liberului arbitru (quod 
voluntas hominis ex necesitate vult et eligit229), determinismul astrologic, 
eternitatea lumii (quod mundus est aeternus, quod nunquam fuit primus ho- 
mo23%), caracterul muritor al sufletului, negarea extinderii providenţei divine 
la indivizi sau la acte omeneşti, acestea erau principalele teme cenzurate. De 
remarcat că această condamnare viza mai cutînd o mişcare doctrinală decît 
un individ, acelaşi magistru neputind să fi susţinut deopotrivă că sufletul se 
distruge o dată cu corpul şi că sufletul separat de corp nu poate suferi de 
focul corporal. Cu ocazia acestei condamnări şi-a scris Albert cel Mare, con- 
sultat asupra acestor articole de /Egidius din Lessen, De quindecim proble- 
matibus. Acest act doctrinal nu a împiedicat propagarea mişcării, pentru sim- 
plul motiv că cei care predau aceste propoziţii asigurau că nu le predau decit 
ca filozofi, dar că, în calitate de creştini, le declară, şi ei, false. La 18 ianuarie 
1277, papa loan XXI, acelaşi Petrus din Spania căruia i-am văzut preferința 
pentru doctrina augustiniană a iluminării, a publicat o bulă de avertisment la 
adresa maşiştrilor în arte ai Universităţii din Paris, iar episcopul Etienne 
Tempier a promulgat, la 7 martie al aceluiaşi an, un decret de condamnare a 
219 teze, nu fără a preveni mai întîi că nu se mai accepta acea scuză atit de 
uşoară cate consta în a susţine că aceeaşi propoziţie poate fi considerată si- 
multan falsă din punctul de vedere al credinţei şi adevărată din punctul de 
vedere al raţiunii. Ceea ce înseamna condamnarea tezei, care de atunci înainte 
a fost întotdeauna considerată averroistă, a „dublului adevăr”. 

Cele 219 propoziţii condamnate nu erau toate averzoiste. Unele, de ordin 
esențialmente moral, vizau tratatul despre iubirea curtenească (Liber de Amo- 
re) de Andre le Chapelain, cîteva atingeau filozofia Sfîntului Toma, alte cîte- 
va semănau tate cu tezele susţinute de dialecticienii secolului al XII-lea, mul- 
te îl atingeau pe Avicenna lot atît cit şi pe Averroes; pe scurt, se pare că 
această condamnare a înglobat averroismul într-un fel de naturalism polimorf, 
care revendica drepturile naturii păgine împotriva naturii creştine, ale filozo- 
fiei împotriva teologiei, ale raţiunii împotriva credinţei. Aşezind filozofia mai 
presus de credinţele religioase, acest naturalism se putea prevala de filozofia 
lui Averroes, care putea, la rîndul lui, să se prevaleze de Aristotel (Merafizica 
XI, 8, 1074 b), dar unele dintre tezele condamnate, a căror origine nu o cu- 
noaştetm, arată pînă unde se putea ajunge atunci, poate în scrieri, cu siguranţă 
în dezbateri: că religia creştină împiedică instruirea (guod lex christiana im- 
pedit addiscere); că în religia creştină, ca şi în celelalte, există legende şi 
erori (quod fabulae et falsa sunt in lege christiana, sicut in aliis); că nu ştii 
nimic în plus dacă ştii teologie (guod nihil plus scitur propter scire theolo- 
giam); că ceea ce spun teologii se sprijină pe legende (quod sermones theo- 

228 că intelectul tuturor oamenilor este unul singur şi acelaşi numeric (JP. lat.). 


22 că voința omului vrea şi alege din necesitate (1B, lat). 
50 că lumea € eternă, că niciodată nu a existat un prim or (/B. lat). 

logi fundati sunt in fabulis). Ai crede că-l auzi nu pe Fontenelle, întotdeauna 
atit de prudent în afirmaţiile sale, ci chiar pe Voltaire cînd e sigur de impu- 
nitate. 

Luate în forma lor abstractă, aceste teze violente echivalează cu a susţine 
că adevărata înțelepciune e cea a filozofilor, nu a teologilor (guod sapientes 
mundi sunt philosophi tantum?5!) şi că nu există deci stadiu superior exer- 
citării filozofiei (quod non est excellentior status quam vacare philosophiae). 
Astfel conceput, înțeleptul găseşte în ştiinţele raţionale tot binele omenesc, 
căci din această cunoaştere decurg virtuțile morale naturale descrise de Aris- 
totel, iar aceste virtuţi îi fac omului fericirea accesibilă, pe cate o obţine în 
viaţa aceasta, după cate nu mai există nici una (quod felicitas habetur in ista 
vita, non in alia). Cu aceşti filozofi, prindea din nou viaţă şi-şi revendica 
drepturile toată morala naturalistă. Se renunţa la ideca virtuţilor supranaturale 
înnăscute (quo non sunt possibiles aliae virtutes, nisi acquisitae vel inna- 
1ae232), a acelei umilinţe creştine care constă în a-ţi ascunde meritele, cu a 
abstinenței şi cumpătării şi se revenea la acele virtuţi pe care Aristotel le 
rezervă unei elite şi care nu-s făcute pentru săraci: quod pauper bonis fortu- 
nae non potest bene agere in moralibus235. Fără îndoială că aceşti magiştri 
greşeau că erau atit de fideli Eticii Nicomahice, dar o înțelegeau foarte bine. 
Printre tezele psihologice şi metafizice, vedem cum reapat în mod firesc cele 
deja condamnate în 1270: eternitatea lumii, unitatea intelectului agent în spe- 
cia umană, caracterul muritor al sufletului, respingerea liberului arbitru şi re- 
fuzul de a extinde providenţa divină dincolo de specii, pînă la indivizi; dar 
acest nou act doctrinal mergea înapoi, pînă la rădăcina însăşi a tuturor acestor 
erori: identificarea aristotelică, acceptată de Avicenna şi Averroes, a realităţii 
cu inteligibilitatea şi cu necesitatea, şi asta nu doar în lucruri, ci mai întîi şi 
mai cu'seamă în Dumnezeu. Dacă lumea este eternă, e fiindcă Dumnezeu nu 
poaje să n-o producă, iar, dacă lumea este aşa cum este, e fiindcă Dumnezeu 
nu poate s-o producă altfel decît este. Din primul principiu, care este unul, 
nu se poate naşte decît un prim efect care să-i fie asemănător (guod effectus 
immediatus a primo debet esse unus tantum et simillimus primo2%4); Dumne- 
zeu nu poate deci să producă nemijlocit şi liber o pluralitate de efecte (quod 
ab uno primo agente non potest esse multitudo effectuum?35), dar multiplici- 
tatea lucrurilor presupune o multiplicitate a cauzelor intermediare a căror exis- 
tenţă este condiţia necesară pentru existenţa lor. Să notăm cu atenţie această 
ultimă propoziţie, de o importanţă capitală pentru înţelegerea istoriei ulterioa- 
re a filozofiei şi teologiei medievale: Primul Principiu nu poate cauza în lu- 
mea noastră efecte diferite decit mijlocind alte cauze, pentru că nimic din 
ceea ce transmută nu poate efectua transmutări de mai multe feluri fără a fi 


251 că inţelepţi lumii sint numai filozofii (1b. lat.). 

752 prin care nu sint posibile alte vistuţi deci! dobindite sau înnăscute ([P. lar). 

233 că cel lipsit de bunurile averii nu poate să acţioneze bine în morală (1b, lar). 

24 că efectul nemijlocit (produs! de primul [principiul trebuie să fie doar unul singur 
şi foarte asemănător celui dintii (1b. lat.). 

235 că de la primul agent unic nu poate să existe o multitudine de efecte ([P. lat). 

el însuşi transmutat (quod primum principium non potest esse causa diver- 
sorum factorum hic inferius, nisi mediantibus causis eo quod nullum trans- 
mutans diversimode transmutat, nisi transmutatum). Susținerea acestui prin- 
cipiu înseamnă negarea radicală a libertăţii şi a atotputerniciei Dumnezeului 
creştin. Între Iehova, care nu numai că a putut să creeze lumea dintr-o dată, 
cu multiplicitatea fiinţelor pe care le cuprinde, dar mai poate încă să intervină 
liber în ea în orice clipă, fie pentru a crea direct sufletele omeneşti, fie pentru 
a acţiona prin miracole şi fără intervenţia unor cauze secunde, şi Dumnezeul 
greco-arab, ale cărui efecte purced unul cîte unul, unele din altele şi potrivit 
unei ordini necesare, incompatibilitatea era absolută. Lucru de care-şi dădu- 
seră seama, înainte de această dată, Guilelmus din Auvergne, Bonaventura şi 
alţii; începînd cu 1277, l-au ştiut toţi teologii, pe unii chiar parcă i-a obsedat, 
iar alţii au simţit o asemenea oroare faţă de necesitarismul greco-arab, încît 
au considerat că nu pot merge prea departe, cu condiția doar s-o facă în sens 
contrar. Această reacţie teologică nu avea nimic nou. Era cea din De divina 
omnipotentia a lui Petrus Damiani, cea a lui Tertulian şi Taţian, cea dintot- 
deauna, dar care de aici înainte se va exercita asupra întregului sistem al lumii 
propus de curînd de Averroes şi Avicenna, aruncînd astfel bănuiala asupra 
oricărei teologii creştine care, fie şi pentru a-l reforma, părea să se inspire 
din el. 

Nu deţinem încă suficiente amănunte despre mişcarea averroistă a acestei 
perioade. Originea şi data exactă a Comentariilor care s-au găsit nu sînt întot- 
deauna cunoscute, iar interpretarea lor este, dimpotrivă, întotdeuna delicată. 
Li se cerea acestor profesori să predea filozofia lui Aristotel, cum să te aştepţi 
să pcată regăsi în ea Biblia? E ca şi cum i-ai atribui unui profesor de istorie 
a filozofiei opiniile tuturor filozofilor ale căror doctrine trebuie, pe rind, să 
le expună. Din fericire, sîntem mai bine informaţi despre opera a doi magiştri, 
Siger din Brabant şi Boethius din Dacia, care au fost personal acuzaţi de 
Etienne Tempier în 1277. 

Siger din Brabant (1235?-1281/84) îşi întemeia toată învăţătura pe dubla 
autoritate a lui Aristotel şi a comentatorului său arab Averroes. În opinia sa, 
spusele lor se confundă cu ştiinţa, iar a-i asculta înseamnă a înţelege limbajul 
raţiunii înseşi. Sau, dat fiind că nu poţi să nu vezi că învăţătura lui Aristotel 
contrazice adesea revelaţia, va trebui să se spună mai curînd că doctrina lui 
se contundă cu filozofia. Dacă există, pe de altă parte, o ştiinţă absolută, care 
e cea a revelaţiei, se va admite modest că există două concluzii într-un anumit 
număr de probleme; una, care este cea a revelaţiei şi care este adevărată; 
cealaltă, care nu este decit cea a simplei filozofii şi a raţiunii naturale. Cînd 
va avea loc un asemenea conflict, vom spune pur şi simplu: iată concluziile 
la care mă conduce cu necesitate raţiunea mea, ca filozof, dar, cum Dumne- 
zeu nu poate să mintă, ader la adevărul pe care ni l-a relevat şi mă ataşez de 
el prin credinţă. 

Cum trebuie să interpretăm o asemenea atitudine? Să remarcăm întâi în 
ce constă extrema ei prudenţă, cel puţin în ce priveşte forma. Averroes nu 
ezitase să adopte o poziţie mult mai deschisă. Gindea şi spunea că adevărul 

propriu-zis este cel la care ajung filozofia şi raţiunea. Fătă îndoială că religia 
tevelată posedă, şi ea, gradul ei de adevăr, dar este un grad net inferior şi 
subordonat. De fiecare dată cînd există conflict între filozofie şi textul reve- 
lajiei, textul este cel pe care trebuie să-l intepretăm şi căruia se cuvine să-i 
desprindem, numai prin raţiunea naturală, sensul adevărat. Siger din Brabant 
nu ne sfătuieşte nicidecum aşa ceva; se mulţumeşte să ne arate concluziile 
filozofiei şi să afirme, dimpotrivă, în mod expres superioritatea adevărului 
revelat. În caz de conflict, hotăritoare nu mai este rațiunea, ci credinţa. Dar 
Siger împinge prudenja şi mai departe. Dacă există în Evul Mediu o doctrină 
a dublului adevăr, nu i-am putea-o atribui legitim mai mult lui decit lui Aver- 
roes. Într-adevăr, Siger din Brabant nu întrebuințează niciodată cuvintul 
„adevăr“ pentru a caracteriza rezultatele speculaţiei filozofice. În doctrina sa, 
adevăr înseamnă mereu şi exclusiv revelaţie. Acesta e şi motivul pentru care 
foloseşte un ciudat ocol, atunci cînd denumeşte obiectul pe care-l stabileşte 
pentru cercetarea sa. Dacă numim adevăr doar adevărul revelat şi dacă filo- 
zofia nu trebuie să ţină seama de el, înseamnă deci că obiectul filozofiei nu 
este căutarea adevărului. Şi, într-adevăr, Siger din Brabant nu-i stabileşte nici- 
odată un asemenea scop. A filozofa, ne spune el, „înseamnă pur şi simplu a 
căuta ce au gîndit filozofii şi mai ales Aristotel, chiar dacă, din întîmplare, 
gindirea Filozofului nu ar fi conformă cu adevărul, iar revelaţia ne-ar fi trans- 
mis despre suflet concluzii pe care raţiunea naturală n-ar putea să le demon- 
streze“. A filozofa, va spune el în alt loc, înseamnă a căuta mai degrabă ce 
au spus filozofii decit adevărul: quaerendo intentionem philosophorum în hoc 
magis quam veritatem, cum philosophice procedamus. Într-adevăr, pentru Si- 
ger nu există deci decit un singur adevăr, şi acesta e adevărul credinţei. 
Acestea sînt afirmaţiile exprese ale lui Siger din Brabant. A lua act de ele 
în ntod fidel nu ne împiedică să ne întrebăm ce trebuie să credem despre ele. 
Poate că vom da dovadă de oarecare înțelepciune şi vom proceda, la rîndul 
nostru, filozofic dacă ne vom declara incapabili să hotărim asupra acestui 
jucru per rationes naturales?36. Faptul incontestabil este că raţiunea îl con- 
ducea pe Siger din Brabant la anumite concluzii, iar credința îl conducea. la 
concluzii contrare; în opinia lui, raţiunea demonstrează deci contrariul a ceea 
ce ne învaţă credinţa. O asemenea constatare e gravă, dar, la urma urmei, 
dacă identificăm raţiunea cu Aristotel, ea nu face decit să constate ceea ce 
este. Pe de altă parte, este cert şi faptul că Siger nu afirmă adevărul acestor 
contradictorii, ci optează ferm pentru unul din ele, iar opțiunea sa hotărăşte 
întotdeauna în favoarea credinţei. Fără îndoială că prea multe raţiuni de sim- 
plă prudenţă ar fi de ajuns ca să-i explice atitudinea; cleric şi profesor la 
Universitatea din Paris, într-un mediu şi o epocă saturate de credinţă religioa- 
să, Siger nu putea nicicum să se gindească să aşeze rajiunea mai presus de 
revelaţie. Sau cel puţin, chiar dacă o credea, nu-i putea trece prin minte s-o 

spună. Dar această ipoteză are neajunsul de a fi valabilă oricare ar fi fost 
adevărata stare de spirit a lui Siger din Brabant. Că le-ar fi rostit din convin- 
gere sau din prudenţă, cuvintele sale probabil că ar fi fost aceleaşi. Or, ştim 
că starea de spirit normală a mediului şi epocii sale era credinţa creştină; mai 
ştim, prin câte alte exemple, că unii creştini au putut, chiar şi în zilele noastre, 
să-și păstreze sincer credința şi în acelaşi timp să accepte doctrine greu com- 
patibile cu ea; dacă în secolul al XX-lea anumite spirite, aflate într-o aseme- 
nea contradicţie cu ele însele, au trebuit să lupte ani în şir şi să învingă re- 
zistenţe lăuntrice enorme pină să-şi mărturisească lor înşile că nu mai cred, 
de ce să stabilim astăzi că Siger din Brabant îşi masca gindirea atunci cînd 
spunea că gindeşte ca un filozof şi crede ca un creştin? Acesta e, dimpotrivă, 
un fenomen natural şi care se produce sistematic atunci cînd o filozofie nouă 
teuşeşte să pună stăpînire pe un spirit deja ocupat de o credinţă; singura con- 
diţie necesară pentru a-l face cu putinţă este ca gîndirea în care se produce 
întîlnirea să găsească un ocol care să permită coabilarea. Ocolul prin care 
rezolvă problema Siger este că certitudinea raţiunii naturale e inferioară celei 
pe care ne-o dă credinţa, iar alţi ginditori, aflaţi atunci in aceeaşi situaţie, 
adoptau aceeaşi poziţie. „Dorind să trăim cum se cuvine în studiul şi con- 
templatea adevărului, pe cît e cu putinţă în această viaţă, scrie un contempo- 
ran al lui Siger, ne propune să tratăm despre lucrurile naturale, morale şi 
divine, potrivit gîndirii şi metodei lui Aristotel, dar fără să încălcăm drepturile 
dreptei credinţe, care ne-a fost vădită prin strălucirea revelaţiei divine şi cu 
care filozofii, ca filozofi, nu au fost luminaţi;, căci ei, luînd în considerare 
ordinea comună şi obişnuită a naturii, şi nu miracolele divine, an explicat 
lucrurile înseşi prin lumina raţiunii, fără a contraveni prin aceasta adevărului 
teologic, a cărui cunoaştere ţine de o lumină mai înaltă. Într-adevăr, con- 
chizînd că anume lucru este necesar sau imposibil potrivit cauzelor inferioare, 
care sînt accesibile raţiunii, filozoful nu contravine credinței, care afirmă că 
Iucrurile pot fi altfel datorită cauzei supreme, a cărei virtute şi cauzalitate nu 
pot fi înţelese de nici o creatură. Astfel încit sfinţii profeţi înşişi, pătrunşi de 
adevăratul spirit al profeţiei, dar ţinînd seama de ordinea cauzelor inferioare, 
au prezis anumite evenimente, care nu s-au produs, deoarece cauza primă a 
hotărât altfel.“ În stadiul actual al cunoştinţelor noastre, textele nu ne permit 
deci să stabilim nimic. 

Principalelele erori imputabile lui Siger din Brabant şi care sint şi trăsătu- 
rile cele mai caracteristice ale doctrinei sale se află mai ales în lucrările sale 
De aeternitate mundi, De intellectu, De anima intellectiva şi Liber de felici- 
tate, dintre care pe unele le avem în întregime, iar pe altele sub formă de 
citate sau rezumate (P. Mandonnet, B. Nardi). Aceste erori sînt semnalate 
foarte exact de condamnarea din 1277 împotriva averzoismului în general. 
Trebuie totuși ca înaintea lor s-o plasăm pe cea de care tocmai ne-am ocupat 
şi care priveşte raporturile filozofiei cu religia. Oricarea ar fi putut fi iluziile 
personale ale lui Siger pe această temă, este cert că poziţia pe care o adoptase 
era inaccepiabilă pentru Biserică; admiterea ei echivala cu negarea radicală 

a întregii opere înfăptuite de filozofia scolastică. De aceea condamnă Sfintul 
Toma d'Aquino în mod energic această atitudine, nu numai în scrierea pe 
care a consacrat-o respingerii directe a averroismului, ci şi într-o predică ros- 
tită în faţa Universităţii din Paris: „Există oameni care lucrează în domeniul 
filozofiei şi spun lucruri care nu sînt adevărate după credinţă, şi, cînd li se 
spune că acestea contrazic credinţa, răspund că sînt spusele Filozofului, dar 
că ei înşişi nu le susţin şi nu fac, dimpotrivă, decit să repete cuvintele Filo- 
zofului.“ De fapt, continuă Sfintul Toma, averroistul gindeşte că în credinţă 
sînt cuprinse asemenca afirmaţii, încît raţiunea să poată demonstra cu nece- 
sitate contrariul. Or, cum ceea ce se demonstrează cu necesitate nu poate fi 
decit cu necesitate adevărat, contrariul său fiind fals şi imposibil, rezultă că, 
după părerea lui, credinţa are ca obiect falsul şi imposibilul, ceea ce Dumne- 
zeu nu poate face, iar urechile credincioşilor nu pot îndura. Prin brutalitatea 
logicii, Sfîntul 'Toma scoate la iveală ceea ce se ascundea la adăpostul psi- 
hologiei. 

Socotindu-se apărat îndeajuns de această primă distincţie, a cărei impor- 
tanţă este absolut generală, Siger introduce un anumit număr de teorii autentic 
aristotelice, desigur, dar cu adevărat surprinzătoare din partea unui om al Bi- 
sericii. Dumnezeu nu ar fi cauza eficientă a lucrurilor, ci numai cauza lor 
finală. Nu i s-ar putea atribui nici preştiința viitoarelor contingente, căci Aris- 
totel a demonstrat că a cunoaşte viitoarele contingente echivalează cu a le 
face necesare. Lumea e veşnică, iat speciile pămâînteşti, precum cea umană, 
sînt şi ele veşnice; acestea sînt concluzii care se impun cu necesitate accep- 
tării de către rațiune. Dar iată şi mai mult. Nu r-mai că lumea şi speciile sînt 
veşnice atit în trecut, cit şi în viitor, dar fenomenele şi evenimentele se vor 
reproduce la nesfârşit. Cu mult înainte de Vico şi Nietzsche, însă după Aver- 
roes şi împreună cu alţi gînditori din vremea sa, Siger susţine deci teoria 
veşnicei întoarceri. Într-adevăr, de vreme ce toate evenimentele lumii acesteia 
sînt cu necesitate determinate de revoluțiile corpurilor cereşti și aceste revo- 
luţii trebuie să parcurgă din nou, la infinit, aceleași faze, rezultă că ele vor 
readuce veşnic aceleaşi efecte: „Cum primul motor este mereu în act şi cum 
înainte de a fi în act nu este în potenţialitate, rezultă că el pune în mişcare 
şi acţionează mereu... Or, din faptul că pune în mişcate şi acţionează mereu, 
rezultă că nici o specie nu ajunge la fiinţă fără să fi ajuns deja anterior, astfel 
încât aceleaşi specii care au existat revin potrivit unui ciclu, la fel ca şi ace- 
leași opinii, aceleaşi legi şi aceleași religii, în aşa manieră încît ciclul lucru- 
rilor inferioare rezultă din cel al lucrurilor superioare, deşi amintirea unora 
dintre ele s-a pierdut din cauza depărtării în timp. O spunem după părerea 
Filozofului, dar fără a afirma că este adevărat.“ Cu toate că această teorie nu 
se aplică decit speciilor, care sînt singurele necesare, individul fiind acciden- 
tal şi contingent, ne putem lesne închipui ce sentiment trebuie să încerce un 
ptofesor de teologie aflînd că, potrivit raţiuni, creştinismul mai apăruse deja 
şi va reapărea de o infinitate de ori. 

Dar cea mai celebră dintre teoriile avesroiste preluate de Siger este cea a 
intelectului agent. În această chestiune însă, istoricii nu sint de acord 

nici asupra sensului exact, nici asupra evoluţiei gîndirii sale. Unii (M. Grab- 
mann) îi atribuie scrieri despre care s-a ajuns la concluzia (F. van Steenber- 
ghen) că, după multe ezitări, Siger a trebuit în cele din urmă să renunţe la 
unitatea intelectului agent şi să se alăture unei poziţii apropiate de cea a Sfin- 
tului Toma, care atribuie fiecărui individ propriul său intelect agent. Alţii, pe 
bună dreptate se pare, au contestat că Siger ar fi renunțat vreodată la aver- 
roism sau, cel puţin, că vreun text cert autentic ne-ar îndreptăţi să-i atribuim 
o asemenea evoluţie. Și mai recent, descoperirea unor fragmente din De in- 
teilectu, scris de Siger ca răspuns Sfintului Toma, şi din Liber de felicitate 
l-a condus pe autorul acestei descoperiri .(B. Nardi) la concluzia că pentru 
Siger din Brabant intelectul agent ar fi Dumnezeu şi că beatitudinca accesibilă 
omului pe pămînt ar consta în unirea cu intelectul agent. Pare deci din ce în 
ce mai puţin probabil ca Siger să fi renunţat vreodată la averroism şi, în orice 
caz, nimeni nu se îndoieşte că a susţinut efectiv, o perioadă destul de lungă 
din viaţa sa, unele din propoziţiile condamnate în 1277. Potrivit teologiei cen- 
zurate atunci, sufletul raţional nu ar fi unit cu corpul omului prin chiar ființa 
sa, ci numai prin operaţia“ sa. Sufletul raţional şi corpul sînt una in opere, 
quia in unum opus conveniunt?3, şi tocmai fiindcă intelectul agent operează 
în interiorul corpului poate fi actul înţelegerii atribuit nu doar intelectului, ci 
omului în întregime. Nu este mai puţin adevărat că, reducînd astfel contactul 
dintre intelect şi cozp la cel dintre agentul care operează şi locul operaţiei 
sale, Siger făcea posibilă afirmarea unui intelect agent unic şi comun întregii 
specii umane. Înţelegem de îndată, iar filozoful nostru înţelege bine şi el, ce 
consecinţe pot să rezulte dintr-o asemenea doctrină, în ce priveşte nemurirea 
personală a sufletelor, însă distincţia dintre credinţă şi rațiune va veni să rea- 
şeze lucrurile; trebuie deci să afinnăm, potrivit regulilor filozofiei — cu toate 
că această concluzie este contrară Adevărului care nu poate minţi — că nu 
există un suflet raţional pentru fiecare corp omenesc. 

Condamnarea din 1277 era îndreptată impotriva lui Siger din Brabant şi 
cel puţin tot atât de mult impotriva unui alt profesor parizian de la Facultatea 
de arte, Boethius din Dacia, pe care o listă a propoziţiilor condamnate îl pre- 
zintă chiar drept principalul lor autor: principalis assertor istorum articulo- 
rum238. Autor al unui Comentariu la Topicele şi la Meteorologicele, al unor 
Disertaţii la cele două Analitice ale lui Aristotel şi al unei importante lucrări 
de gramatică speculativă (Tractatus de modis significandi), el este şi autorul 
a două opuscule recent publicate (M. Grabmann), De summo bono şi De som- 
niis, din care primul, mai ales, aruncă oarecare lumină asupra avertoismului 
său, Boethius din Dacia descrie în această lucrare binele absolut, care pentru 
el este totuna cu filozofia; de unde titlul complet: De summo bono sive de 
vita philosophi. De altfel, sîntem preveniţi chiar de la început, printr-o for- 


* În teologie, acţiune a lui Dumnezeu sau a barului asupra voinței (n.t.). 
237 în acţiune, pentru că se unesc într-o singură lucrare (7. lar.). 
2% principalul autor al acestor teze (7b. laz.). 

mulă succintă, că nu e vorba de Binele Absolut în sine, care ar fi Dumnezeu, 
ci de binele absolut accesibil omului şi care poate fi descoperit de rațiune: 
Quid autem sit hoc summum bonum, quod est homini possibile, per rationem 
investigamust35. Acest bine absolut nu se poate afla decît în exercitarea celei 
mai bune facultăţi a omului, care este intelectul. Facultate cu adevărat divină, 
dacă există în om ceva divin, „într-adevăr, aşa cum: în tot universul ființelor 
ceea ce este cel mai bun este divin, tot aşa ceea ce e mai bun în om îl numim 
divin.“ Prin intelect, trebuie să înţelegem aici mai ales intelectul speculativ, 
prin care cunoaştem adevărul. Căci cunoaşterea adevărului este izvor de des- 
fătare. Primul Intelect (Gîndirea pură) are drept obiect propria sa esenţă di- 
vină şi de aceea este viaţa sa o viaţă de supremă desfătare. Cît despre om, 
acesta îşi găseşte fericirea deopotrivă în înfăptuirea binelui potrivit prescrie- 
rilor intelectului său practic şi în cunoaşterea adevărului prin intelectul spe- 
culativ. Omul cu adevărat înțelept nu săvirşeşte deci nici o faptă care să nu-l 
facă fericit şi tot mai capabil să devină fericit. Toate acţiunile umane care nu 
sînt îndreptate către acest bine absolut al omului, fie ele şi indiferente faţă 
de el, reprezintă un păcat; dacă i se opun, sînt cu atit mai mult. Să compăti- 
mim deci mulţimea de laşi care aleargă după plăcerile simţurilor şi bunurile 
pe care ţi le aduce norocul şi să-i cinstim pe cei care se îndeletnicesc cu 
studiul înţelepciunii. Să-i cinstim şi pentru că trăiesc potrivit ordinii fireşti 
Quos etiam voco honorandos, quia vivunt secundum ordinem naturale m240. 
Aşa sunt filozofii (Et isti sunt philosophi, qui ponunt vitam suam in studio 
sapientiae41), toată acţiunea lor fiind contemplarea adevărului. 

Urcînd înapoi prin intelect din cauză în cauză, filozoful ajunge treptat la 
ptima dintre toate, care nu are altă cauză decît pe sine, dar este veşnică, imua- 
bilă, cui totul desăvârşită şi de care depinde totul: „Acest Prim Principiu stă 
în bume ca tatăl de familie în casa sa, conducătorul în armata sa şi binele 
obştesc în Cetate. Şi aşa cum armata este una prin unitatea conducătorului 
ei, iar binele armatei stă în conducătorul ei prin sine, iar în ceilalţi numai 
potrivit rangului lor în raport cu el, tot aşa unitatea acestei lumi ţine de uni- 
tatea acestui Prim Principiu, iar binele acestei lumi stă prin sine în acest Prim 
Principiu, iar în celelalte fiinţe din lumea asta nu stă decît potrivit participării 
lor la acest Prim Principiu şi rangului lor în raport cu el, astfel încît să nu 
existe, în nici o fiinţă din această lume, nici un bine care să nu țină de acest 
Prim Principiu. Văzînd aşa, filozoful începe să admire acest Prim Principiu 
şi să-l iubească, căci iubim izvorul de unde ne vine binele şi iubim la modul 
suprem pe cel de unde ne vine binele suprem. Astfel, ştiind că toate formele 
de bine îi vin de la acest Prim Principiu şi că nu-i sînt păstrate decît în măsura 


239 Cercetăm cu ajutorul raţiunii ce este acest bine suprem care e posibil pentru om 
Ub. tar). 

140 Vorbesc despre cei care merită să fie cinstiţi pentru că trăiesc confoem ordinii fireşti 
(UB. tac). 

2! Şi aceştia sint filozofii care-şi petrec viaţa studiind înţelepciunea (1b. /az:). 

în care le păstrează acest Prim Principiu, filozoful începe să simtă o mare 
iubire faţă de acest Prim Principiu, şi potrivit dreptei raţiuni a naturii, şi po- 
trivit dreptei rațiuni a intelectului. Or, fiecare işi găseşte bucuria în ceea ce 
iubește şi bucuria cea mai mare în ceea ce iubeşte cel mai mult şi, cum filo- 
zotul iubeşte la modul suprem acest Prim Principiu, aşa cum am spus, rezultă 
de aici că filozoful îşi găseşte suprema desfătare în acest Prim Principiu şi 
în contemplarea bunătăţii lui şi că această desfătare este singura care e dreap- 
tă, lată care este viaţa filozofului; şi cine nu duce o asemenea viaţă nu duce 
o viaţă dreaptă. Or, eu numesc filozof tot omul care trăieşte potrivit dreptei 
ordini a naturii şi care a atins scopul cel mai bun şi ultim al vieţii omeneşti. 
Cît despre Primul Principiu despre care s-a vorbit, acesta e Dumnezeu, slăvit, 
sublimul, în veci binecuvintat. Amin.“ 

Înlănţuirea de idei a acestei mici capodopere este simplă. E vorba de de- 
finirea din perspectiva filozofului a binelui absolut accesibil omului, care se 
află în contemplarea filozofică a adevărului de către rațiune. Toţi interpreţii 
săi sînt de acord în această privinţă şi toţi socotesc opera foarte limpede, dar 
în două sensuri diametral opuse. Unii se miră că i se găsesc puncte dificile, 
înte-atit este de evidentă gîndirea întru totul păgînă a autorului ei: „Este raţio- 
nalismul cel mai pur, mai limpede şi mai hotărît pe care-l putem întilni... 
Raţionalismul Renaşterii, cu gindirea şi limbajul său diluate, nu a produs, 
după cât pot judeca, nimic comparabil“ (P. Mandonnet); pentru alţii, dimpo- 
trivă, nu găsim în acest tratat nimic care să fie contrar credinței (D. Salman). 

Ambele teze pot fi susținute, şi aceasta e întreaga problemă a averrois- 
mului. Boethius din Dacia nu contrazice credinţa, am zice mai degrabă că o 
ignoră, dacă, în două rînduri, nu i-ar rezerva în mod expres drepturile: „Ceea 
ce este mai desăvirşit în beatitudinea pe care, prin rațiune, o ştim posibilă în 
această viaţă omenească este de asemenea mai apropiat de beatitudinea pe 
care, prin credinţă, o aşteptăm în viaţa viitoare.“ Să adăugăm că, mai departe, 
precizează că acest principiu despre care vorbeşte est ens primum secundum 
philosophos, et secundum sanctos Deus benedictus?42. Acest opuscul păstrea- 
ză deci posibilitatea unei vieţi viitoare; autorul lui nu neagă nici nemurirea 
sufletului şi, în ciuda a ceea ce a spus, poate, în opera încă necunoscută nouă, 
Boethius nu spune o vorbă despre unitatea intelectului agent. Cu siguranţă că 
nu era locul potrivit ca să vorbească despre aşa ceva. Problema este deci de 
a şti dacă un creştin putea susţine, vorbind ca filozof şi numai în numele 
raţiunii (per rationem), că binele absolut accesibil omului (summum sibi) în 
această viaţă este facerea de bine şi cunoaşterea adevărului: guod cognitio 
veri et operatio boni et delectatio in utroque sit beatitudo humana5, Dacă 
facem abstracţie de orice credinţă religioasă, cum e cazul aici, nu vedem 


2 este entitatea primă conform filozofilor, şi Dumnezeu cel binecuvintat confortn 
sfinţilor (1b. laz:). 

43 în cunoașterea adevărului şi în practicarea binelui şi în plăcerea ambelor constă 
fericirea oamenilor (fb. lat.). 

răspuns mai bun pe care să-l fi putut da un filozof la această întrebare. Dar 
adevărata dificultate nu este aici. Ci mai degrabă în tonul cu care vorbeşte 
despre lucruri acest tratat. Voluptatea raţiunii pe care o slăveşte nu stă numai 
în ideile, ci şi în stilul lui, din care răzbate acea bucurie tihnită pe care 
Spinoza avea s-o moştenească, la rindul lui, de la Averroes şi care nu este, 
poate, decît freamătul intelectului în vederea propriei sale lumini. Nu numai 
că Boethius face abstracţie de credința creştină, dar nici nu-l simţim nefericit 
departe de ea. Cine sintem noi însă, ca să cercetăm rărunchii şi inimile? De 
summo bono nu a fost poate decît o „Grădină pe Orontes“, în care Boethius, 
asemenea altor creştini din veacul al XIII-lea, a zăbovit imprudent. 

VII. — ÎNȚELEPCIUNE ŞI SOCIETATE 


Cunoaştem deja două stări ale societăţii creştine: Cetatea lui Dumnezeu, 
în care e concepută ca un corp social mistic, care este în lume fără a fi a 
lumii, şi Creştinătatea gregoriană, în care ordinea temporală se deosebeşte net 
de cea spirituală, fiind însă complet integrată în Biserică. În secolul al XIII-lea, 
vârstă de aur a teologiei scolastice, s-au încercat succesiv sau simultan aproa- 
pe toate soluţiile ce se puteau concepe pentru această problemă, fără ca vre- 
una să fi teuşit pînă la urmă să se impună. Aceasta, fiindcă problema, așa 
cum am atătat deja, era solidară cu cea a Înţelepciunii creştine, ale cărei so- 
luţii au fost tot multiple. Aceleaşi ezitări s-au produs în ambele privinţe. 

Întilnim mai întîi în secolul al XIII-lea o concepție strict unitară a Înţelep- 
ciunii creştine, al cărei exemplu desăvârşit este cea a lui Roger Bacon. Înţe- 
lepciunea este ansamblul ştiinţelor ietarhizate, fiecare dintre ele primindu-şi 
principiile de la o ştiinţă nemijlocit superioară, şi toate împreună primindu-și 
principiile prime de la Revelaţie, în care sînt cuprinse ca în germene. Dum- 
nezeu şi-a revelat Înţelepciunea mai întîi Profeţilor; ea este deci cuprinsă în 
întregime în Scriptură. Aşa cum spune Bacon în Opus Tertium: „Nu există 
decît o singură înțelepciune desăvirşită, dată de un singur Dumnezeu unui 
singur neam omenesc, în vederea unui singur Scop, cate este viaţa veşnică. 
Ea este cuprinsă în întregime în Sfintele Scripturi, unde mai trebuie totuşi 
lămurită prin Dreptul Canonic şi prin Filozofie. Căci tot ceea ce este potrivnic 
Înţelepciunii lui Dumnezeu sau străin de ea este greşit şi searbăd şi nu poate 
fi de folos neamului omenesc.“ (Op. Ter. XXIIL. Cf. Op. maius II, 1). For- 
mularea este atit de desăvirşită, încât trebuie s-o cităm în original: Una soia est 
gapientia perfecta, ab uno Deo data uni generi humano propter unum finem, 
scilicet vitam aeternam, quae in sacris litteris tota continetur, per ius tamen 
canonicum et philosophiam explicanda. Nam quicquid est contrarium sapientiae 
Dei, vel alienum, est erroneum et inane, nec potest humano generi valere. 

Această unitate absolută a Înţelepciunii în Revelaţie se traduce social în 
cea a republicii credincioşilor, uniţi sub autoritatea Papei, păstrător al comorii 
Revelaţiei. Cel care deţine Scriptura deţine, într-adevăr, întreaga Înţelepciune: 
„Toată Înţelepciunea este inclusă în Sfînta Scriptură, pentru a fi lămurită de 
Drept şi de filozofie“, insistă Bacon; „şi, aşa cum pumnul strîns adună tot 
ceea ce răsfită mina deschisă, tot aşa întreaga Înțelepciune folositoare omului 
este cuprinsă în Sfintele Scripturi“ (Op. tert. XXIV). Dacă Papa posedă acest 
tezaur al Înţelepciunii, care a fost încredințat lumii „de un singur Dumnezeu 
unei singure lumi pentru un singur scop“, înseamnă că are în miinile sale cu 
ce să conducă lumea întreagă: habetis Ecclesiam Dei in potestate vestra, et 
mundum totum habetis dirigere24. Într-adevăr, conducătorul suprem al Bi- 


2+ aveţi Biserica lui Dumnezeu în puterea voasiră şi veţi conduce întreaga lume (îb. lar.). 

sericii este cu atit mai mult şi cel al acestei respublica fidelium?45 care este 
răspîndită în lumea întreagă şi are drept liant Înţelepciunea. Privită sub aspect 
social, sapientia?46 exercită două funcţii principale, practic inseparabile, dar 
pe care Bacon le-a disociat clar la începutul lucrării sale Compendium studii 
theologiae. Mai întii, ea rînduieşte, indeamnă şi conduce Biserica inspre toate 
bunurile spirituale, astfel încit credincioşii să primească într-o bună zi răsplata 
fericirii viitoare. În plus, ea guvernează toată respublica fidelium?47, net deo- 
sebită aici de Biserica în sens strict, satisfăcîndu-i nevoile temporale (42 dis- 
ponatur respublica fidelium cum temporalibus), adică mai întîi veghind la 
igiena indivizilor şi a cetăților pentru a le păstra sănătatea, a le prelungi viaţa, 
a-i îmbogăţi, a-i educa moral, a le asigura o existenţă paşnică şi dreaptă şi a 
apăra aceste bunuri împotriva oricărei ameninţări. Opera de convertire a ne- 
credincioşilor şi de distrugere a duşmanilor ireductibili ai credinţei va avea 
drept scop extinderea acestei republici a credincioşilor pină la hotarele lumii 
şi, cum nu există alt Drept demn de acest nume decît Dreptul Canonic, sau 
ecleziastic, una din cele două ramuri principale ale Înţelepciunii cuprinse în 
Scriptură, Roger Bacon prevede o societate unică, în care toate statele se vor 
integra sub conducerea Papei, aşa cum toate ştiinţele se integrează în Înţelep- 
ciune sub regula Scripturii: „Grecii se vor întoarce la ascultare faţă de Biseri- 
ca Romană, tătarii se vor convetti, in cea mai mare parte, la credinţă, sarazinii 
vor fi nimiciţi şi vor exista o singură stină şi un singur păstor“ (Op. tert. XXIV). 

În zadar am căuta, în Evul Mediu, o expresie mai cuprinzătoare şi o vi- 
ziune mai limpede a funcţiei sociale a Înţelepciunii creştine. Este destul de 
curios că acest mare teotetician al Creştinătăţii nu a denumit-o din cîte ştim 
niciodată astfel; respublica fidelium?4% este termenul pe care obişnuieşte să-l 
folosească Roger Bacon pentru a o denumi, dar, sub această denumire, ea 
este cea care-i obsedează gindirea. Nu putem decit să regretăm că nici Albert 
cel Mate, nici Bonaventura, nici Toma d'Aquino nu au tratat această pro- 
blemă, din propriile lor puncte de vedere, cu o amploare comparabilă. Ope- 
rele lot nu conţin, în această privinţă, decât elementele unor sinteze pe care 
ei înşişi nu le-au încercat. Bonaventura îşi revendică în mai multe rînduri 
obirşia in doctrina de-acum tradiţională a celor „două platoşe“, așa cum fu- 
sese ea interpretată de Sfîntul Bemard. Toma d' Aquino a lăsat indicaţii mai 
personale şi mai precise, care permit, cel puţin, schițarea liniilor directoare 
ale unei soluţii inspirate din principiile sale. Aşa cum era de aşteptat, acest 
mare intelectualist nu a omis să recunoască funcţia socială a cunoașterii. În 
această chestiune, nu a ezitat niciodată: cu cât există mai mulţi profesori într-o 
societate, cu atît mai bine pentru ea; şi, cu toate că nu conchide, o dată cu 
Platon, că Cetatea ar trebui guvemată de filozofi, susţine explicit că autori- 


2S republica credincioşilor (Ip. tat.). 
26 v. nota 32 de la p. 369. 

7 v. nota 245 de mai sus. 

2% v. nota anterioară. 

tatea aparţine de drept inteligenţei: Nam illi qui intellectu praeemineni, na- 
turaliter dominantur; illi vero qui sunt intellectu deficientes, corpore vero 
robusti, a natura videntur instituti ad serviendum?49. În corpul social, dezor- 
dinea apare atunci cînd acesta, în loc să fie guvernat de inteligenţă, ascultă 
de forţa corporală sau de cupiditate. Nu ne vom mira deci că, în De regimine 
principum, Toma d' Aquino a făcut din teologi sfetnicii ptincipelui, dar ceea 
ce spune nu depăşeşte deloc cele spuse deja de loan din Salisbury. Este ade- 
vărat că opera e neterminată. Totuşi, partea în care ar fi fost firesc să se dis- 
cute problema este complet redactată, iar Sfîntul Toma pur şi simplu reia aici 
temele cele mai importante ale teologiei biblice din secolul al XII-lea, lămu- 
rindu-le cu ajutorul unor teze pe care le ia din Aristotel. Conducătorul oricărei 
societăţi este cel care are sarcina s-o ducă spre țelul ei; conducătorul ei su- 
ptem este deci cel care ate sarcina s-o ducă spre țelul ei suprem. De vreme 
ce temporalul există în vederea spiritualului, vom avea două ordini sociale, 
una dintre ele înscrisă în cealaltă şi subordonată, cam aşa cum filozofia se 
înscrie în Înţelepciunea creştină şi i se subordonează, prinţul avînd autoritate 
asupra temporalului, pe care-l conduce la țelurile sale temporale, dar subor- 
donîndu-se papei, care-i conduce pe prinţ şi poporul lui la țelul lor spiritual 
ultim: „Prin urmare, dacă, aşa cum s-a spus, cel care are în sarcină țelul ultim 
trebuie să fie prepus (praeesse) celor care au în sarcină mijloacele rinduite 
pentru acest țel şi să-i conducă prin ordinele sale (e eos dirigere suo impe- 
rio), rezultă limpede de aici că, aşa cum trebuie să se supună cotnenzii şi 
guvernării (dominio et regimini) exercitate de funcţia sacerdotală, prinţul tre- 
buie deopotrivă să fie ptepus tuturor funcţiilor omeneşti şi să le organizeze 
comantiind şi guvernind“ (De regim. princ. 1, 15). Cum se va exercita această 
autoritate religioasă? Principii vor cere sfatul preoților, învăţind de la ei de- 
spre legea divină (Maleahi 2,7); vor citi Deuteronomul şi vor cugela la el 
deîncetat (Deuter. 17, 18). Ne-ar plăcea să ştim exact cum anume îşi repre- 
zeuta Sfintul Toma, concret, raportul dintre aceste două puteri, dat nu dispw- 
nem în această privință decit de un text de la începutul activităţii sale (In 17 
Sent. 44, exp. text., ad 4m) şi a cărui însemnătate nu se lasă măsurată exact; 
„Puterea spirituală şi puterea seculară provin, şi una, şi cealaltă, din puterea 
divină. Puterea seculară se supune deci puterii spirituale în măsura în care 
aşa a supus-o Dumnezeu, adică în ce priveşte mâîntuirea sufletului; de aceea, 
în asemenea treburi, se cuvine tai degrabă să ascultăm de puterea spirituală 
decit de cea seculară. În treburile care privesc însă binele cetăţii (bonum 
civile), se cuvine mai degrabă să ascultăm de puterea seculară decit de cea 
spirituală, potrivit spusei Sfîntului Matei (22, 21): Daţi Cezarului ce-i al Ce- 
zarului. În afara cazului în care puterea seculată se află unită cu cea spirituală, 
ca la papă, care stă în virful ambelor puteri (sicur in papa, qui utriusque 


2 căci cei ce se disting prin intelect domină în mod firesc, iar cei care sînt slabi ca 
intelect, dar puternici la corp par să fie destinaţi de la natură să slujească [pe alţii] (1. 
da.). 

potestatis apicem tenet), adică al celei seculare şi al celei spirituale, aşa cum 
a hotărît Cel ce este preot şi rege: preot în veci potrivit ordinii lui Melchise- 
dec, rege al regilor şi domn al domnilor, căruia puterea nu i se va lua, iar 
domnia nu i se va nimici în vecii vecilor. Amin.“ Însemnătatea acestui text 
va varia mult în funcţie de limitarea unirii celor două puteri ale papei la do- 
meniul statelor pontificale sau de extinderea ei la tot pămintul. Interpretarea 
strictă pare greu de împăcat cu afirmaţia că papa este atît în virful puterii 
seculare, cît şi în al celei spirituale. Dacă locul său este acelaşi în ambele 
cazuri, nu poate fi vorba, în fiecare dintre ele, decît de un singur virf. Dim- 
potrivă, interpretarea cea mai largă este singura care se întilneşte cu o altă 
teză, susţinută de Sfintul Toma în De regimine principum (1, 14), potrivit 
căreia toţi regii poporului creştin trebuie să asculte de Suveranul Pontif „ca 
de însuşi Domnul nostru Isus Cristos“. Rămînem deci pe planul teocraţiei 
pontificale, care nu constă, de altfel, în suprimarea puterii temporale a prin- 
cipilor, ci în subordonarea ci față de regalitatea vicarului pe pămînt al lui 
Cristos-Împărat. 

Aceasta e şi teza susţinută de cel care a continuat De regimine principum, 
Bartolomeu din Lucca. Încheind opera neterminată a Sfintului Toma, Barto- 
lomeu a scris o lucrare cu adevărat personală, pentru care trebuie să-i revină 
şi onoarea, şi răspunderea. Dacă există undeva în Evul Mediu o „metafizică 
a statului“, aici o găsim în primul rînd. Orice autoritate politică (dominium) 
vine de la Dumnezeu sicut a primo dominante?50. Bartolomeu o dovedeşte 
mai întâi prin noţiunea de ființă, căci orice fiinţă se reduce la Fiinţa primă ca 
la principiul său; or, autoritatea se întemeiază pe fiinţă; deci orice autoritate 
depinde de Prima Autoritate: Sicut ergo omne ens ab ente primo dependet, 
quod est prima causa, ita et omne dominium creaturae a Deo sicut a primo 
dominante et primo ente?5!. Aceeaşi concluzie se dovedeşte şi prin cauzali- 
tate. Potrivit lui Liber de Causis, orice cauză primă influenţează mai mult 
decit orice cauză secundă asupra efectului acestei cauze. Principiul acesta se 
verifică pentru mişcările corporale, dar şi mai mult pentru mişcările spirituale, 
care sînt iluminările divine. Aplicînd acestei probleme principiile lui Dionisie, 
Bartolomeu conchide că, în coborîrea lor ierarhică, iluminările divine trebuie 
să atingă mai întîi gindirea principilor, cel puţin dacă aceştia guvernează cum 
se cuvine. O dovedeşte exemplul regelui David, iar cel al regilor păgini, ca 
Nabucodonosor şi Baltazar, o confirmă a contrario. Aceeaşi teză se stabileşte 
şi pornind de la noţiunea de finalitate, căci finalitatea pune în mişcare cu atit 
mai multă eficacitate, cu cît este mai înalt; or, finalitatea regelui şi a supuşilor 
săi este fericirea veşnică, ce constă în a-l vedea pe Dumnezeu; Dumnezeu 
este deci într-adevăr cauza finală a autorităţii principelui asupra supuşilor săi. 


25% ca de la primul stăpinitor (15. lar). 

251 După cum orice entitate depinde de prima entitate care este prima cauză, tot astfel 
şi orice autoritate a unei creaturi [depinde] de Dumnezeu ca de primul stăpinitor şi de 
ptima entitate (1b. lat). 

Doctrina lui Bartolomeu este, aşadar, esențialmente o aplicare la problema 
puterii politice a teologiei dionisiene a iluminării. Regele este bun cînd ve- 
ghează asupra poporului său ca un bun păstor asupra turmei, dar nu o face 
decît pentru că atunci eum divina lux irradiat ad bene agendum?52. 

Rămine de făcut distincţia dintre puteri, pentru a le ierarhiza. Prima şi cea 
mai înaltă dintre toate este deopotrivă sacerdotală şi egală. Este cea a papei, 
care a primit-o de la Cristos în persoana lui Petru, şi se găseşte astfel consti- 
tuit deasupra tuturor credincioşilor: merito summus Pontifex, Romanus epi- 
scopus, dici potest rex et sacerdos253. Această putere se extinde la toată Bi- 
setica, deopotrivă triumfătoare şi militantă, căci papa deţine cheile împărăției 
cerurilor. Naturu acestei puteri este esențialmente spirituală, dar prin spiritual 
papa atinge temporalul, așa cum s-a văzut atunci cînd Innocentiu III l-a des- 
tituit pe Otto IV sau cînd Honoriu l-a destituit pe Frederic III din pricina 
greşelilor comise de aceşti conducători, ratione peccati. Sub papi se află prin- 
cipii şi regii, care nu exercită decît puterea regală. Împăratul insuşi se înscrie 
în acest ordin şi, asemenea tuturor celorlalți principi, nu domneşte decît în 
virtutea consacrării sacerdotale pe care o primeşte. Este, de altfel, ceea ce 
dovedeşte Vechiul Testament: „Istoriile povestesc că, de la începutul lumii, 
aceste trei lucruti s-au însoţit reciproc în ordine: cultul divin, înțelepciunea 
scolastică (sapientia scholastica) şi puterea seculară. Vedem, într-adevăr, că 
tegele Solomon le-a primit pe toate trei în această ordine şi le-a păstrat prin 
meritele sale. Fiindcă a coborit la Hebron, loc de rugăciune, ca să i se plece 
lui Dumnezeu, a fost ridicat la regalitate şi a obţinut înţelepciunea. Această 
înţelepciune regală nu i-a venit deci deci în virtutea ungerii sale ca rege. 
Istoria imperiilor arată că exemplul lui Solomon s-a verificat mai tirziu în mod 
constant, principii buni guvemînd potrivit regulii Deuteronomului, fapt pentru 
care au fost răsplătiți, în timp ce principii răi au fost pedepsiţi. Cristos-Îm- 
părat îi guvernează deci pe toţi principii în vederea propriilor sale țeluri atunci 
cină îi supune Suveranului Pontif, a cărui putere este supremă penteu că este 
însărcinat să procure bonum totius Christianitatis254. Sîntem departe de exac- 
titatea lui Roger Bacon şi mai avansați pe calea iluminărilor dionisiene decît 
ar fi avut grijă să ne conducă Sfintul Toma, dar, şi de data aceasta, transmi- 
terea sarcedotală a înțelepciunii divine către principe este cea care întemeiază 
autoritatea sacerdoţiului asupra imperiului. La urma urmei, Scriptura impunea 
ptactic această teză. Per me reges regunt...255 Cine vorbeşte astfel, dacă nu 
însăşi Înţelepciunea? Şi cine deţine pe; pămint comoara Înţelepciunii, dacă nu 
Suveranul Pontif? Atita vreme cît s-a recunoscut unitatea Înţelepciunii creş- 
tine, teocraţia pontificală a putut să se justifice prin raţiuni invincibile, puterea 
temporală subordonindu-se celei spirituale în aceeaşi măsură şi în acelaşi sens 
în care înţelepciunea oamenilor se subordona Înţelepciunii lui Dumnezeu. 


25 lumina divină il învăluie pentru a face bine (1b. îat.). 

25 pe bună dreptate, Suveranul Pontif, episcopul Romei, poate fi numit rege şi preot 
(8. lar.). 

254 binele întregii creştinătăţi ([b. lat.). 

255 Prin mine stăpinesc regii... (18. tat). 

În ultimii ani ai secolului al XIII-lea şi începutul veacului a] XIV-lea, 
apare un mare număr de scrieri consacrate problemei relaţiilor dintre puterea 
sacendoială şi state. Este cu atit mai greu să le clasificăm pe grupe clar con- 
turate cu cit contingenţa politică pare adesea să lucreze pentru a înclina în 
direcţii uneori neașteptate gindirea autorilor lor. De pildă, Ioannes din Paris 
(Jean Quidort, ţ 1306), autor al unui De poteszate regia et papali, care trece 
drept o lucrare inspirată din principii tomiste, a ajuns la concluzia că, în caz 
de erezie sau de scandal, Conciliul are dreptul să-l destituie pe papă, fiindcă 
„voinţa poporului“, exprimată atunci prin conciliu sau prin cardinali, este mai 
puternică decit a papei. Jean Quidort trebuie să îi înţeles într-o manieră cu 
totul personală principiile Sfintului Toma sau să fi folosit o logică foarte în- 
dulgentă faţă de galicanismul său politic ca să fi tras asemenea concluzii. 
Într-adevăr, raportul dintre Biserică şi state nu ţine de speculaţia pură. Con- 
flictul care, în Franța, i-a opus pe Filip cel Frumos şi Bonifaciu VIII făcea 
din el o problemă de actualitate. Majoritatea acestor scrieri folosesc resursele 
combinate ale Scripturii, teologiei, Dreptului Canonic, filozofiei şi istoriei, 
anumite texte şi chiar unele argumente reapărind în toate cu o monotonie 
uneori obositoare, cu atit mai mult cu cît fiecare dintre ele era interpretat de 
adversarii de atunci în sensuti diametral opuse. Unele din aceste opere merită 
totuşi să reţină atenţia filozofului, tocmai pentru că arătau cum supremaţia 
doctrinală a papei îşi întemeiază supremaţia pe puterile temporale. Această 
chestiune nu ocupă totdeauna locul central pe care-l ocupă în opera lui Bacon 
sau chiar în cea a lui Bartolomeu din Lucca, dar rare sînt scrierile, dintre cele 
mai importante cel puţin, care să n-o fi dezvoltat într-o măsură mai mare sau 
mai mică. O întîlnim, de pildă, în De regimine christiano de lacob din 
Viterbo, redactat pe la 1301-1302, deci cam în perioada Bulei nam sanctam 
(2 noiembrie 1302). În acest tratat, regilor li se prescrie studierea Înţelepciunii 
creştine, iar prelaţii, care sînt doctorii acestei Înţelepciuni, joacă un rol îlu- 
minator asemănător cu cel al îngerilor. Nu au ei funcţia de a instrui? lar papa 
însuşi nu este el doctorul Bisericii universale? Spiritualul judecă deci tempo- 
ralul, aşa cum Scriptura judecă ştiinţele. Argumentul este, de-acum, cunoscut 
şi clasat. 

ÎI mai regăsim în De ecclesiastica potestate (1302) al lui Egidius din 
Roma, căruia se ştie că Dante i-a criticat incidental tratatul De regimine prin- 
cipum în Convivio IV, 24. De ecciesiastica potestate este un arsenal aproape 
complet al tuturor armelor pe care le putea folosi un teolog în apărarea tezei 
autorităţii temporale a papilor asupra statelor: Omnia temporalia sub dominio 
et potestate Ecclesiae et potissime summi pontificis collocantur25% (II, 4). În- 
tregul temporal există pentru spiritual; cine domină spiritualul, domină deci 
şi temporalul. Sufletele domină corpurile; cine domină sufletele, domină deci 
şi corpurile. Unii, şi vom vedea că Dante se numără printre ei, pretind că cele 


156 Toate cele temporale sint aşezate sub autoritatea politică şi puterea Bisericii şi mai 
ales a suveranului pontif (ip. îa.). 

două puteri depind nemijlocit de Dumnezeu, dar nu este adevărat. Dacă su- 
fletele ar fi de-o parte, iar corpurile de cealaltă, s-ar putea lăsa regilor cor- 
purile, iar papei, sufletele; dar corpurile şi sufletele sînt unite, iar corpurile 
sînt supuse sufletelor; papa are deci autoritate nu asupra sufletelor separate, 
ci asupra oamenilor. Dacă ne vom aminti de Tratatele din York, nu ne va 
scăpa ambivalenţa acestui ultim argument: a pune temporalul ca atare în Bi- 
serică înseamnă a îndemna atit principele, cît şi papa să-şi revendice drepturi 
asupra Bisericii. AEgidius le revendică pe cele ale papei, iar Dante va cere 
despărţirea Bisericii de Imperiu tocmai pentru limpezirea situaţiei. 

Acesta nu este, de altfel, decit unul din argumentele sale. Piesa de rezis- 
tenţă din De ecclesiastica potestate, cam greoi, dar nelipsit de forţă, este o 
demonstrare a supremaţiei papei în patru ordine de putere și autoritate. În 
ordinea cauzelor naturale, cea mai înaltă e cea mai universală; or, puterea 
spirituală este mai universală decît cea a oricărui stat, fiind „catolică, În 
ordinea artelor şi a meşteşugurilor, cauza cea mai înaltă este arta cea mai 
arhitectonică; or, puterea spirituală dispune de toate puterile temporale în ve- 
derea ţelului cel mai înalt al neamului omenesc. În ordinea ştiinţelor, sau în- 
țelepciunilor, toate cunoştinţele omeneşti slujesc metafizica, care se înalţă la 
a-l gîndi pe Dumnezeu; or, teologia îl are pe Dumnezeu nemijlocit ca obiect: 
„De aici provine faptul că teologia este stăpina ştiinţelor şi foloseşte în slujba 
sa toate ştiinţele. Metafizica însăși îi este slujnică şi ajutor, pentru că teologia 
atinge ceea ce e cel mai bun, mai mult decât metafizica şi decît orice altă 
ştiinţă. Într-adevăr, metafizica san orice altă ştiinţă inventată de om, dacă îl 
ia în consideraţie pe Dumnezeu, nu o face decit atât cît se poate sub condu- 
cerea raţiunii, în timp ce pentru teologie Dumnezeu poate fi cunoscut cu aju- 
torul revelaţiei ivine“ (II, 6. Cf. II, 13 şi III, 5). În fine, în ordinea puterii 
politice, principii vor fi deci supuşi papilor din toate aceste motive laolaltă. 

Astfel, puterea temporală trebuie să fie supusă puterii spirituale, aşa cum 
sînt supuse metafizica şi celelalte ştiinţe teologiei. Pentru învingerea acestui 
argument, singura metodă eficace era să sustragi filozofia de sub obedienţa 
faţă de teologie. Este exact ceea ce făcuseră cu puţin înainte averroiştii latini 
în ordinea speculaţiei pure, şi de aceea a ajuns separatismul lor teoretic să 
aibă consecinţe practice. Refuzind să integreze filozofia în doctrina sacra257, 
discipolii latini ai lui Averroes ajungeau să juxtapună o filozofie fără teologie 
unei teologii fără filozofie, însă, din momentul în care ordinea tempotală putea 
să se prevaleze de originea într-o filozofie independentă de teologie, putea să 
se prevaleze şi de un conducător independent de cel al Bisericii. Papii îşi 
datorau dominium-ul25% practic asupta tempotalului acelui dominium259 doc- 
trinal al teologiei asupra filozofiei. Ruperea unităţii ierazhice a Înţelepciunii 
creştine însemna deci, într-adevăr, ruperea unităţii ierarhice a Creştinătăţii. 


+ totală (b. gr.). 

25 v. nota 32 de la p. 240. 
258 autoritate politică (1b. laz.). 
25 v, nota anterioară. 


534 FILOZOFIA ÎN SECOLUL AL XIII-LEA 


Faptul că averroiştii înşişi au fost primii care au înţeles-o poate fi consi- 
derat verosimil, dar nu e cert. Se ştie, din mărturia lui Petrus Dubois în al 
său De recuperatione Terrae sanctae (pe la 1306), că Siger din Brabant a 
comentat la Paris Politica lui Aristotel; şi poate că a dedus această concluzie 
în comentariul său, dar acest comentariu nu a fost sctis, sau, dacă a fost, nu 
s-a mai găsit. Este posibil, aşadar, ca adversari ai teocraţiei pontificale să fi 
fost primii care au întemeiat separarea Bisericii de stat pe separarea averroistă 
a teologiei de filozofie. Dante nu pare să fi susţinut vreuna din tezele pro- 
priu-zis filozofice ale averroismului; în stadiul actual al cunoştinţelor noastre, 
el este totuşi primul care i-a folosit dualismul în acest scop, În remarcabilul 
său tratat despre Monarhie, cu care puţine opere medievale de filozofie po- 
litică se pot compara, atît pentru claritatea tezei susţinute, cât şi pentru puterea 
demonstrațiilor, este o experienţă mentală cît se poate de hotărâtoare în aceas- 
tă privinţă. Întru totul de acord cu Bartolomeu din Lucca asupra necesităţii 
unui conducător unic a cărui autoritate să vină de la Dumnezeu, Dante ajunge 
totuşi la concluzii foarte diferite, pentru că distinge două scopuri umane ul- 
time, fiecare din acestea fiind, adică, ultim în ordinea proprie. Această dua- 
litate a finalităţii se explică prin dualitatea inerentă naturii umane: „Aşa cum 
între toate ființele doar omul ţine de incoruptibil şi de coruptibil, tot aşa doar 
lui, între toate fiinţele, i se conferă două scopuri ultime, pe unul avîndu-l scop 
ca fiinţă coruptibilă, iar pe celălalt, dimpoirivă, ca fiinţă incoruptibilă.“ Fiind 
coruptibil, omul tinde, ca spre scopul ultim, la fericirea accesibilă prin viața 
activă în cadrul politic al cetăţii; fiind incoruptibil, adică nemuritor, el tinde, 
ca spre scopul ultim, la beatitudinea contemplativă a vieţii eterne. Pentru a 
atinge aceste două scopuri esențialmente distincte, omul dispune de două mij- 
loace esențialmente distincte: „La aceste două beatitudini, ca la concluzii di- 
ferite, trebuie să ne ducem cu mijloace diferite. La prima ne ducem prin în- 
văţătura filozofiei, dacă le urmăm potrivindu-ne faptele după virtuțile morale 
şi intelectuale; cît despre a doua, ne ducem la ea prin învăţăturile spirituale 
care transcend raţiunea umană, dacă le urmăm potrivindu-ne faptele după vir- 
tuţile teologale, şi anume credinţa, speranţa şi mila.“ Astfel, pe de-o parte, 
fericirea în această viaţă, aşa cum o putem obține prin mijlocirea raţiunii na- 
turale, care ni s-a dezvăluit cu totul în opera filozofilor (quae per philosophos 
tota nobis apparuit), de cealaltă parte, fericirea vieţii viitoare, aşa cum se 
poate ea dobîndi urmînd preceptele lui Isus Cristos. În sfîrşit, pentru a fi con- 
dus la aceste două scopuri distincte prin aceste două modalităţi distincte, 
omul are nevoie de doi profesori distincţi, şi anume: „Suveranul Pontif, ca 
să ducă neamul omenesc la viaţa eternă cu ajutorul revelaţiei, şi Împăratul, 
ca să conducă neamul omenesc la fericirea temporală potrivit preceptelor fi- 
lozofiei“. Prin urmare, aşa cum aceste două scopuri şi aceste două modalităţi 
sînt ultime, fiecare în ordinea ei, aceste două puteri sînt ultime şi supreme, 
fiecare în ordinea ei. Deasupra uneia şi a celeilalte nu există decît Dumnezeu, 
singurul care-l alege pe Împărat, îl confirmă şi poate să-l judece. E adevărat 
că Papa este părintele spiritual al tuturor credincioşilor, inclusiv Împăratul. 

Acesta îi datorează deci Papei respectul pe care-l datorează un fiu tatălui său, 
dar Împăratul îşi primeşte autoritatea direct de la Dumnezeu, nu de la Papă. 
Monarhia lui Dante vestea deci un univers guvernat în temporal de un Îm- 
părat unic, iar în spiritual de un Papă unic, altfel spus împăcarea, sub auto- 
ritatea supremă a lui Dumnezeu, a acestor două universalisme juxtapuse. 

Teoria lui Dante, asemenea tuturor celor care s-au înfruntat în această pro- 
blemă, putea fi răstumată. Căci el stabilea două teze distincte: că lumea tre- 
buie să fie supusă politic unui singur împărat, şi că acest împărat este inde- 
pendent politic de papă. Prima teză putea fi păstrată, iar termenii celei de-a 
doua puteau fi răsturnaţi. De ce să nu existe vin unic împărat, supus papei? 
Este teza pe care o sugera implicit Engelbertus, ales abate de Admont în 
1297, în De ortu et fine Romani imperii. Pentru el, ca şi pentru Dante, „toate 
regatele şi toţi regii trebuie să fie supuşi unei singure împărăţii şi unui singur 
împărat creştin“; numai că baza acestui imperiu universal este „unitatea cor- 
pului Bisericii şi a întregii tepublici creştine“. Cele două felicitates2%0 ale 
omului nu pot deci să rămînă doar juxtapuse, şi-şi regăsesc subordonarea 
ierarhică, iar aceasta în interesul Imperiului sau mai curînd ca o condiţie a 
înseşi posibilităţii sale. Cum nu se poate face un imperiu unic cu păgîni, evrei 
şi creştini, nu poate exista imperiu universal fără o Creştinătate universală. 
De altfel, Engelbertus din Admont se rezumă la această poziţie, fără să de- 
ducă din ea, cel puţin în acest tratat, subordonarea împăratului faţă de papă, 
dat integrarea propusă de el a imperiului în Creştinătate nu lasă decît posi- 
bilitatea a două concluzii: fie împăratul universal este conducătorul suprem 
al Creştinătăţii, fie conducătorul spiritual al Creştinătăţii domină imperiul, şi 
cum Engelbertus nu vrea un imperiu unic decit pentru „împăcarea regatelor, 
pacificarea lumii, apărarea şi extinderea Creştinătăţii“, propria sa alegere nu 
lasă,cituşi de puţin loc îndoielii. De altfel, trebuie să notăm că, aşa cum s-a 
observat de multă vreme, tratatul lui Engelbertus este plane philosophicus%6!; 
obiectul său precis este stabilirea necesităţii unui imperiu unic şi identic cu 
Creştinătatea universală; la aceasta se limitează deci sarcina autorului său, 
după care vor veni însă alţii, care vor reintegra monarhul universal în aceeaşi 
Biserică de care Dante voise să-l elibereze. 

VIII. — BILANŢUL SECOLULUI AL XIII-LEA 


Este greu să privim una cîte una marile doctrine ale secolului al XIII-lea 
şi să vedem în acelaşi timp linia pe care-o trasează ele în istorie. Pomii ne 
împiedică să vedem pădurea. De altfel, trebuie să recunoaştem că otice vedere 
de ansamblu asupra acestei epoci este provizorie, în timp ce admirabila trudă 
a atîtor erudiţi scoate neîncetat la iveală texte necunoscute și doctrine nou 
descoperite. Putem totuşi să încercăm o interpretare de ansamblu, amintin- 
du-ne că e vorba aici de istoria filozofiei şi că, deşi filozofii sint singurii care 
dau seamă de existența filozofilor, cunoaşterea filozofică însăşi ascultă de 
legi proprii, care domină opera filozofilor şi-i conferă inteligibilitate. 

Secolul al XIII-lea a avut privilegiul să moştenească, direct sau nu, ce 
avea mai bun gîndirea filozofică greacă şi meritul exploatării profunde a aces- 
tei moşteniri. E virsta de aur a metafizicii propriu-zise. Ca să înțelegem ce 
se întimplă aici, trebuie să ne întoarcem la Platon, a cărui gindire domină 
toată această istorie şi să consimţim la cîteva simplificări istorice, fără de care 
orice vedere de ansamblu ar fi cu neputinţă. 

Platon însuşi era moștenitorul unei experienţe filozofice deja bogate, De 
la interpretarea lui Ed. Zeller şi V. Brochard, a ajuns clasică prezentarea lui 
Platon în luptă cu dilema pe care i-o puneau Parmenide şi eleaţii, pe de-o 
parte, şi Heraclit şi discipolii lui, pe de altă parte. Întrebarea fundamentală la 
care trebuia să se răspundă era ce este a fi; or, experienţa nu ne permite să 
percepem decît schimbarea, fapt care va domina speculaţia filozofică de-a 
lungul multor secole. În esenţă, datele problemei fiinţei se reduc la o antino- 
mie între faptele experienţei şi legile gîndirii. Ceea ce cunoaşterea sensibilă 
ne permite să percepem ca fiind nu se potriveşte nicicum cu ceea ce înţelege 
gîndirea noastră prin fiinţă, ba chiar o contrazice pas cu pas. Ridicîndu-ne cu 
încă o treaptă în abstracţia istorică, am putea spune, fără exagerare, că acest 
conflict din cadrul cunoaşterii umane între sensibilitate şi înţelegere este foca- 
rul central al vieţii filozofice. Dincoace de el, rămînem în ştiinţă; dincolo de 
el, intrăm în religie. Reducind problema la latura ei sensibilă, Heraclit iden- 
tificase fiinţa cu fluxul schimbător al devenirii; de fapt, nimic nu rămîne ceea 
ce pătea să fie, nu te scalzi de două ori în acelaşi rîu, sau, mai degrabă, nu 
există rîu care să rămînă acelaşi, şi de aceea nu te poţi scălda în el de două 

ori, Parmenide, dimpotrivă, redusese problema la latura ei inteligibilă: fiinţa 


este, este ceca ce este şi nu poate să devină, fără să înceteze să fie, alta decit 
ceea ce este. Lumea devenirii şi a schimbării despre care vorbeşte Heraclit 
nu-i deci decît iluzie. 

În faţa acestei dileme, Platon s-a străduit să găsească în lumea devenirii 
şi a schimbării indiciile unei ordini inteligibile dotate cu fiinţă în sensul pro- 
ptiu al termenului, Ca să reuşească, a început prin aplicarea la ordinea sen- 
sibilă a metodei dialectice a lui Socrate, folosind-o însă nu pentru a defini 
simple concepte, ci pentru a exirage din lvmea devenitii esențe inteligibile, 
cărora le-a dat numele de Idei. Luată în sine, fiecare dintre aceste esențe este 
în mod identic ceea ce este: Omul în sine, de pildă, este întreaga esenţă a 
omului, şi nimic altceva; sustrasă astfel din curgerea devenirii, esenţa inteli- 
gibilă, sau Ideea, poate fi postulată ca „fiinţa adevărată“, altfel spus ca fiind 
cu adevărat ființă. Aşa-zisele „fiinţe sensibile“, supuse schimbării, nu sînt 
decit imagini fugare ale fiinţei adevărate; singura realitate din ele este asemă- 
narea lor cu fiinţa Ideii de care ţin; indivizi tranzitorii, ei nu sînt cu adevărat. 

În esenţă, această soluţie îi dădea cîştig de cauză lui Parmenide, conti- 
nuînd însă să-i facă ptea multe concesii lui Heraclit ca să nu conţină mari 
dificultăţi. Destinată satisfacerii exigenţelor gîndirii inteligibile, fusese nevoi- 
tă să reducă fiinţa la ceca ce pate să fie condiţia fundamenială a inteligibi- 
lităţii, adică identitatea. Dar, dacă analiza dialectică se transfera din lumea 
devenirii asupra Ideilor înseşi, se vedea cum reapare de îndată dificultatea 
inerentă heraclitismului, de data aceasta, e adevărat, nu sub forma schimbării, 
ci sub cea a divezsităţii. Dacă fiinţa este, şi este ceea ce este, cum să fie mai 
multe? Or, există mai multe Idei, şi mai există şi faptul, şi mai incomod, că 
fiecare Idee este în sine mai multe. A admite Omul în sine înseamnă a admite 
„Anipalul raţional“ în sine; vom spune deci că există o Idee de Animal şi 
una de Raţional? Dar atunci Omul în sine va fi simultan acelaşi şi altul. Mai 
mult, a-l postula pe om ca identic cu sine însemna a-l admite ca diferit de 
toate celelalte. Îl vom admite deci o dată ca acelaşi şi de o infinitate de ori 
ca altul. Problema rămîne, evident, nerezolvată. 

Ca s-o rezolvăm, trebuie deci să recurgem din nou la intelect şi să-l ur- 
măm pînă la satisfacerea propriilor sale exigențe. A ajunge la Idei înseamnă 
a ajunge la ordinea a ceea ce este cu adevărat, adică la ondinea realităţii dem- 
ne de acest nume, ousia262. Or, constatăm că, în acest plan al fiinţei ca fiinţă, 
identitatea nu este încă perfectă. Înseamnă deci că există, dincolo de planul 
fiinţei, unul şi mai adinc, sediu al unui principiu ulterior, şi de data aceasta 
cu adevărat ultim, căruia toate fiinţele îi datorează ce au ele ca ființă, pentru 
că îi datorează ce au ele ca identitate, De aceea asistăm, încă din Republica, 
la o operaţie dialectică ce are ca obiect esenjele sau Ideile înseşi, adică ființele 
adevărate, pentru a se întoarce la un principiu unic din care ele să derive. 
Oricare ar fi acest principiu, sintem siguri dinainte că se află „dincolo de 

esenţă“, şi prin urmare dincolo de fiinţă. Potrivit Republicii, acest principiu 
metaontologic este Binele, ÎI numim astfel pentru că îl postulăm ca izvor din 
care provine toată fiinţa. Există deci o generozitate supremă şi primă din care 
se trage lot ce este; dar acesta nu este Binele decit în raport cu restul, iar, 
dacă vrem să-l numim aşa cum este în sine, ce nume îi vom da? Să fii înseam- 
nă să fii acelaşi sau să fii în mod identic ceea ce eşti. Există deci în fiecare 
fiinţă un principiu al fiinţei sale care este unitatea. A postula, „dincolo de 
esență (0usia)“, adică dincolo de realitatea şi fiinţa adevărată, un principiu 
care o explică echivalează cu a postula Unul. Punctul finzl al dialecticii pla- 
toniene se atinge astfel în momentul în care gîndirea aşază dincolo de fiinţă 
un principiu care nu este decit actualizarea cea mai profundă a propriilor sale 
exigenţe. Dacă pentru gindire există o ecuaţie între identitate şi realitate, 
singura cauză potrivită a realităţii este ceca ce o face identică sieşi, adică 
unitatea. 

Platon nu şi-a făcut niciodată iluzia că aduce o soluţie la problema fiinţei 
care să pună capăt tuturor întrebărilor: Sofistul şi Parmenide demonstrează 
îndeajuns contrariul, dar el transmite urmaşilor un ansamblu de principii care 
nu au încetat niciodată să-şi exercite influenţa. Mai întîi, o noţiune clară a 
fiinţei, a cărei prezenţă o recunoaştem adesea din simplul fapt că problemele 
puse referitor la ea sînt formulate în termeni de „fiinţă adevărată“ (Augustin 
va spune vere esse), adică nu în termenii existenţei empirice în act, ci ai unei 
realităţi care oferă gîndirii caracteristicile fiinţei demne de aceste nume. Pla- 
ton numea acest miez al realităţii ousia; latinii îl numesc essentia şi vor crea 
termenul essentialitas265 pentru a denumi privilegiul ontologic a ceea ce se 
poate spune cu îndreptăţire că este cu adevărat fiinţă. Acolo unde platonismul 
acţionează după exigenţele sale cele mai profunde, apare o a doua trăsătură: 
planul fiinţei adevărate se subordonează celui, şi mai adînc, a ceea ce este 
principiul fiinţei şi pe care-l numim Unul, dacă-i privim în sine, sau Binele, 
dacă-l gîndim ca sursă a fiinţei şi a inteligenţei. Ca să ajungem astfel la sursa 
primă a ființei, se impune o anumită metodă, dialectică, demers ascendent al 
intelectului care urcă de la multiplicitatea indivizilor la simplitatea imuabilă 
a esenjelor, sau Ideilor, şi care, depăşindu-le în cele din urmă printr-un efort 
suprem, se ridică pînă la Unul. Metoda dialectică astfel concepută este deci 
un al treilea indiciu al influenţei platoniene, care introduce un al patrulea. 
Într-adevăr, gîndirea care urcă de la schimbare la imuabil e datoare să depă- 
şească planul Ideilor, sau esenţelor, care este cel al fiinţei. Or, ne este deja 


; iar, atunci cînd trebuie să depăşim nivelul Ideii, care 
este cel al esenței şi al fiinţei, trecem dincolo de limitele fiinţei şi, deopotrivă, 
de cele ale inteligibilităţii. Plasînd condiţia supremă a inteligibilităţii dincolo 
de fiinţă, sau esenţă, dialectica platoniană situează principiul oricărei inteligi- 

instantaneu cu Binele, sau Unul, la lhimina căruia gîndirea noastră nu poate 
să se uite şi pe care este incapabilă să-l formuleze. Ne-o arată faptul că avem 
definiţii ale Vieţii, Sufletului, Animalului, Omului și a altor o sută de esenje, 
dar nici una a Binelui sau a Unului. Dialectica astfel concepută conduce in- 
telectul la invizibil şi inefabil, prin aceasta plantonismul ofezindu-se misticilor 
speculative ca un instrument gata să le slujească scopurile. 

Această soluție a problemei puse de Heraclit şi Parmenide e valabilă în 
domeniul strict al ontologiel, adică al ştiinţei fiinţei ca fiinţă şi răspunde la 
această întrebare pur speculativă: ce trebuie să fie fiinţa ca să satisfacă ex- 
haustiv exigenţele intelectului? Dar nu rezolvă deloc cealaltă problemă, pro- 
priu-zis metafizică: care este, dincolo de naturi, cauza acestor naturi? Platon 
n-a cerut niciodată dialecticii, din raţiuni care ţin de specificul ei, să rezolve 
vreo problemă existenţială. Pentru aceasta, el recurge mai degrabă la mit, așa 
cum se poate vedea în Timaios, unde problema fiinţei se pune, prin urmare, 
sub această formă diferită: cum s-a produs acel eveniment care a fost gene- 
rarea multiplului de către Unul? Deşi ontologia nu e de ajuns pentru a o re- 
zolva, exigenţele ei rămiîn ptezente in gindirea mitologului care povestește 
cum a putut lumea fiinţei să producă lumea devenirii. De data asta, trebuie 
explicată o naştere; problemă care nu mai ţine de ontologia principiilor, ci 
de o metafizică a cauzelor. Căci tot ce se naşte ate o cauză. Platon imaginează 
deci Demiurgul ca făuritor al lumii care trebuie produsă. Acestui artizan nu-i 
revine să explice existenţa însăşi a fiinţelor, ci ordinea şi frumuseţea Cosmo- 
sului. Nici Ideile, şi nici materia nu sînt născute, ele nu au deci nevoie de o 
cauză, născut este „totul“ pe care-l formează lucrurile, căci e sensibil şi în 
devenire; el are deci o cauză, Demiurgul, care a făurit lumea, cu privirea 
fixată pe dei, şi care, acţionînd astfel ca o providenţă, a alcătuit-o ca un corp, 
în care se află un suflet, în care se află un Intelect. „Totul“ astfel alcătuit nu 
cuprinde în sine decit ființele nemuritoare şi divine, inclusiv sufletele, care 
sînt fiinţe divine; cît despre ființele muritoare, plante, animale şi oameni, 
acestea sint opera fiinţelor divine. Dacă le-ar fi creat chiar el, Demiurgul le-ar 
fi făcut nemuritoare, deci fiinţele divine sînt, într-adevăr, cele pe care le-a 
însărcinat cu făurirea lor. Principiul din care se inspiră aici Platon, potrivit 
căruia contingentul nu poate proveni din necesar decît printr-un intermediar, 
va fi amplu dezvoltat de alţii mai tirziu. 

Doctrina lui Aristotel e legată de cea a lui Platon prin verigi profunde, 
însă de la o filozofie la alta s-a produs o deplasate radicală a problemelor. 
Fiinţa de care vorbeşte Aristotel este substanţa existentă în act, pe care o 
numeşte substanţă primă şi la care ajunge empiric în corpuri prin senzaţie. 
Aristotel are, ca şi Platon, o ontologie şi, cum trata aici aceeaşi problemă ca 
şi Platon, a păsttat în mod firesc o parte din răspunsul lui. Substanțele indi- 
viduale sînt singurele fiinţe reale, dar, în aceşti indivizi, ceea ce merită în 
primul rând titlul de ființă, sau de realitate (ousia), este forma specifică, de- 
terminatoare de esenţă. Indivizii au prea puţină importanţă, dacă subzistă spe- 
cia, cu propria ei necesitate şi cu permanenta ei identitate. Deşi introduse în 

indivizi, esenjele îşi păstrează totuşi privilegiile Ideii platoniene. La întreba- 
tea: ce este real într-o fiinţă? trebuie să răspundem: esenja (ousia), adică acel 
ceva prin care acea substanţă este ceea ce este. Egalităţile esse = essentia = 
forma = quo est2% vor domina nenumărate doctrine ale Evului Mediu, de la 
Boethius la Albert cel Mare şi după. Pe de altă parte, punind problema fiinţei 
referitor la substanţă, Aristotel ajunge în mod firesc să-şi dubleze ontologia 
cu o metafizică a cauzelor. Dat fiind că merită numele de substanţe, indife- 
rent, de altfel, în ce grad, fiinţele în devenire sînt, şi nu le-am putea explica 
pe de-a-ntregul fiinţa fără să stabilim cauza în virtutea căreia sînt. 
Problema punindu-se acum chiar în planul filozofiei, pentru rezolvarea ci 
nu mai era de ajuns, de data aceasta, să se recurgă la mit. De aceea, ştiinţa 
atistotelică a fiinţei ca fiinţă include, în afară de o ontologie a substanţei, şi 
o genetică a substanţelor. De unde şi numele ci de metafizică. După ştiinţa 
fiinţelor fizice, adică a naturilor, sau formelor legate de materii, urmează cea 
a fiinţelor transfizice, sau transnaturale, care sînt cauzele fiinţelor fizice per- 
ceptibile pentru simţuri. Nelegate de materii, aceste fiinţe sînt deci esențe 
pure, prin urmare ființe pur şi simplu. Fiecare dintre ele este o ousia265, fără 
nici o restricţie. Nemateriale şi deci inteligibile, asemenea fiinţe sint zei, şi 
toate se ierathizează sub un prim inteligibil subzistent în mod absolut, act pur 
al unei Giîndiri care se gîndeşte pe sine şi a cărei perfecțiune dorită de cele- 
lalte este cauza finală a actelor pe care le reprezintă acestea, Spre deosebire 
de platonism, aristotelismul este deci, într-adevăr, o cosmogonie metafizică, 
însă, în loc să explice, ca mitul din Zimaios, cum a ajuns Totul la fiinţă, 
metafizica lui Aristotel elimină orice problemă a originii şi explică prin ce 
cauză şi prin ce inlănţuire de cauze este lumea veşnic ceea ce este. Cum 
cauzalitatea pe care o întrebuinţează este cea a unei Gindiri pure, veşnic pre- 
zenta generare a lumii ascultă de legile necesităţii inteligibile şi, cum ceea ce 
trebuie explicat este fiinţa ca substanţă, aristotelismul consideră că a explicat 
îndeajuns cauza fiinţelor atunci cînd a stabilit-o pe cea a substanțialităţii lor. 
Combinarea şi contopirea acestor dovă soluţii la problema fiinţei au fost 
opera neoplatonismului, în special a lui Plotin, a cărui influenţă asupra lui 
Augustin a fost, aşa cum s-a văzut, hotăritoare, şi a lui Proclos, care a in- 
fluenţat direct sfirşitul de secol al XIII-lea cu tratatul său Elementatio theo- 
logica, şi, începînd din veacul al XII-lea, prin intermediul lucrării Liber de 
Causis. Fuziunea nu era dificilă, căci o mate parte din mitul lui Timaios îşi 
făcuse deja loc în metafizica lui Aristotel; rezultatul ci principal a fost reaşe- 
zarea în prim-plan a Binelui şi al lui Unu platonian, dar atribuindu-i acum 
tolul de cauză a fiinţei substanţiale pe care Aristotel îl atribuise Gîndirii pure. 
Întrebarea devenea atunci cum poate multiplul să pureeadă din Unul, de vre- 
me ce din Unul nu poate ieşi decit Unul. Pentru a se răspunde la această 
întrebare, se făcea apel la diferenţa fundamentală de statut ontologic dintre 

Unul şi ceea ce purcede din el. Cum Unul nu purcede din nimic, numai el e 
necesar; dimpotrivă, ceea ce purcede din el nu este de la sine decît posibil şi 
nu e necesar decît prin el. Astfel, Unul care purcede din Unul nu mai este 
Unul; este dublu, şi tocmai această dualitate iniţială e cea care, multiplicîn- 
du-se de-a lungul treptelor următoare, se dezvoltă într-o multiplicitate tot mai 
amplă, pină în punctul în care s-ar pierde în neființă dacă, atingîndu-şi limita, 
nu s-ar opri ca să-şi înceapă întoarcerea la sursă. Aşadar, avem de-a face 
atunci cu o generare a fiinţei pomind de la Unul. 

Aceste mari poziţii metafizice nu au acţionai asupra secolului al XIII-lea 
decit prin strădania de mai multe ori seculară a gînditorilor creştini, care le-au 
interpretat şi asimilat. În această privință, se disting nemijlocit două atitudini 
creştine principale. Prima este cea a Sfîntului Augustin. Ce a preluat de la 
Plotin este foarte important, fapt care nu face însă decît să sublinieze şi mai 
bine importanţa celor nepreluate. Oricit de straniu ar părea, Augustin nu a 
preluat de la Plotin metafizica lui Unu. Dacă am căuta motivul, l-am găsi 
fără îndoială în simplul fapt că, o dată ajuns creştin (şi ştim că s-a convertit 
la creştinism la puţin timp după ce l-a descoperit pe Plotin), Augustin nu 
putea uita că Dumnezeul creştin este Fiinţa (/eşirea 3, 13-14); nu putea deci 
să se gindească la o generare a fiinţei pornind de la Unui; cel mult putea să 
indentifice Unul cu fiinţa, ceca ce e cu totul altceva. A nu-l urma în această 
chestiune pe Plotin însemna despărţirea de Platon însuşi. Primul principiu al 
Sfintului Augustin nu stă „dincolo de esenţă”, ci am spune mai degrabă că 
este esenţa însăşi, şi singura. Ca să-l descrie, Augustin trebuia deci să-l con- 
ceapă aşa cum concepuse Platon nu Binele şi Unul, ci realitatea fiinţei pro- 
ptiu-zise, care este Ideea. De aceea, Dumnezeul lui Augustin este înainte de 
toate essentia256, a cărei imutabilitate se opune lumii devenirii. O scurtă frază 
din De Trinitate (VIL, 5, 10) operează această sinteză sub ochii noştri: „Poate 
că trebuie să spunem că numai Dumnezeu este essentia. Căci numai el este 
cu adevărat, pentru că e imuabil, şi tocmai asta a rostit pentru sluga sa Moise, 
atunci cînd a spus Eu sint Cel ce sînt.“ 

Acesta e nucleul a ceea ce am putea numi, cel puţin din punctul de vedere 
al istoriei filozofiei medievale, augustinism şi care constituie, poate, elemen- 
tul cel mai stabit al gîndirii secolului al XIII-lea. Am subliniat că acest au- 
gustinism se poate combina cu alte platonisme, pînă la a se lăsa chiar dominat 
de ele; chiar şi în cazul în care este cel mai autentic, augustinismul pur al 
Sfîntului Augustin nu mai e nicăieri de găsit; i se adaugă cite ceva din teoriile 
lui Gebirol, uneori Gundissalinus, adesea Richard din Saint- Victor şi Sfîntul 
Anselm. Acestea fiind spuse, rămine totuşi ceva: un Dumnezeu cu adevărat 
creştin, care este Fiinţa, cate se numeşte essentia?57 tocmai pentru că essentia 
vine de la esse, pentru care a fi înseamnă a fi imuabil, care nu este Binele şi 
Unul decit pentru că este fiinţa însăşi, în sfîrşit, un Dumnezeu, care este pen- 


266 v. nota 209 de la p. 505. 
257 v. nota anterioară. 

tru noi cauză a fiinţei, a binelui şi a cunoaşterii numai pentru că este el însuşi 
toate acestea, indivizibil şi simultan. Dumnezeul Sfîntului Augustin nu este 
prima din cele trei ipostaze plotiniene ierathizate, ci Dumnezeul unul şi întreit 
al sinodului de la Niceea, iar unitatea persoanelor divine se afirmă aici la 
nivelul fiinţei sau esenței, în şi prin fiinţă sau esenţă. Faptul poate cel mai 
suprinzătot şi din care reiese cel mai bine cvasiinfailibilitatea simțului creştin 
al lui Augustin este că acesta, rezistind exigenţelor plotiniene, nici măcar nu 
i-a subordonat lui Dumnezeu Ideile divine. În secolul al XIV-lea, Duns Scot- 
tus se va strădui, în Opus Oxoniense, să-l scuze, Cind găsim în secolul al 
XIII-lea o doctrină atit de legată de unitatea unui Dumnezeu-esenţă, o putem 
conecta fără teama de a greşi la tradiţia Sfintului Augustin. Doctrinele de 
acest gen sînt lesne de recunoscut. Toate acestea nu sint cosmogonii filozo- 
fice; nu găsim în ele sfere care să emane ierarhic dintr-un principiu: povesti- 
rea Facerii le stă la îndemină ca să-l înlocuiască pe Timaios, un In Hexae- 
meron le este de ajuns. Metoda lor predilectă nu este nici măcar o dialectică 
platoniană a inteligibilului, foarte preocupată să-şi croiască drum printre lu- 
cruri către unitatea care depăşeşte fiinţa, ci mai degrabă o dialectică creştină, 
esențialmente psihologică şi morală, prin care sufletul caută să se întărească 
în fiinţă pentru a se izbăvi de angoasa devenirii. A-l regăsi pe Dumnezeu pe 
dinăuntru, descifrindu-i esenţa în imaginile sale şi la lumina cu care acest 
dator intelligentiae?%% însuşi ne luminează, iată principala întrebuințare pe 
care o dă raţiunii augustinianul autentic. Oricare ar fi titlul purtat de o operă 
şi orice teze de împrumut ar încerca, de altfel, să asimileze, ne aflăm în pre- 
zenţa unui augustinism autentic atunci cînd tema centrală pe care o dezvoltă 
nu este un De fluxu entis et processione mundi, ci un De Trinitate. Sfintul 
Bonaventura, Matei din Aquasparta şi ceilalți mari franciscani din secolul al 
XIII-lea vor reprezenta perfect această tradiţie augustiniană, aceeaşi pentru 
care John Peckham a intrat vitejeşte în arenă împotriva filozofiei novelia, 
quasi tota contraria2%? celei augustiniene şi care fusese introdusă cu aproxi- 
mativ douăzeci de ani în urmă, în chiar inima problemelor teologice, de către 
Toma d'Aquino. 

Augustin a favorizat deci în Evul Mediu platonismul Ideilor şi ontologia 
esenjei (0usia), şi nu pe cel al lui „dincolo de esenţă“ şi dialectica Unului. 
Plotin avea să influenţeze secolul al XIII-lea pe alte căi. Cea a lui Dionisie 
Arcopagitul este prima şi cea mai evidentă, dar poate că nu şi principala, căci 
tecea prin Scottus Eriugena. În simplitatea sufletului său, Eriugena jucase 
atît de cinstit, încit toată lumea putea să vadă pericolul şi să-l înţeleagă, Auto- 
ritatea pseudoconvettitului Sfintului Pavel era prea înaltă pentru a fi neglijată; 
un motiv în plus ca să fie ocolită, fapt căruia îi datorăm, de la Hugo din 
Saint-Victor la Sfintul Toma d'Aquino însuși, atitea comentarii la Dionisie, 
al căror obiect principal, chiar dacă nemărturisit şi poate că nici chiar con- 

256 dătător (creator) de inteligență (lb. lat.) 

2% nouă, parcă în întregite opusă (Ib. lat.). 

ştient, era să-i extragă veninul. A doua cale, mai puţin evidentă, dar care avea 
să-i ducă mai departe pe cei care o apucaseră pe ea, porneşte de la Boethius, 
trece prin Chartres unde se lărgeşte cu Gilbertus Porretanus, continuă cu Al- 
bert cel Mare, se întilneşte cu cea urmată de Procios şi se prelungeşte astfel 
cu Dietrich din Freiberg pină la Eckhart şi la cei ce i-au urmat. Să pomneşti 
de la Boethius înseamnă să te legi prin el de şcoala neoplatoniciană din Ale- 
xandria (P. Courcelle) şi, cu toate că nu rezultă nicicum din aceasta ieşirea 
din creştinism, cu siguranță că însemna introducerea unei putemice doze 
plotiniene. Mai mulţi comentatori creştini ai lucrării Consolatio philosophiae 
i-au reproşat platonismul, dar caracterul net creştin al Opusculelot teologice 
se pare că i-a făcut să închidă ochii la neoplatonismul foarte subiil şi virulent 
care le însuflețea. De aici pornește tradiţia medievală de unitate care, pe pla- 
nul ontologiei pure şi fără nici o speculație cosmogonică, face din unul forma 
şi, prin urmare, cauza ființei, tot ceea ce este este pentru că este unul. Urmând 
fidel consecinţele acestui principiu, se ajunge la conceperea sufletului ca for- 
ma însăşi, cînd e luat drept cauză, sau consecința formei, cînd e luat ca efect. 
Rezultatul este o ontologie cu două planuri suprapuse. Primul corespunde ele- 
mentelor de platonism păstrate de ontologia lui Aristotel: ființa (esse) se de- 
fineşte aici prin formă (forma), pentru că, aşa cum spune Albert cel Mare, 
forma este causa totius esse2?0. Regăsim astfel echivalenţa porretană dintre 
esse27!, formă şi quo est272. Al doilea plan se află dincolo de primul şi coin- 
cide cu neoplatonismul lui Proclos, în care Unul nu mai este postulat ca fiind 
doar convertibil cu fiinţa, ci ca sediu şi cauză a ei: Sedes ipsius esse in uno 
est273, va spune Eckhart, in uno semper sedet esse2'4. Toată linia doctrinală 
care coboară de la Albert cel Mare prin Dietrich din Freiberg şi Eckhart de- 
pinde de această ontologie neoplatoniciană a Unului. Atunci cînd această on- 
tolegie se asociază cu cosmogonia neoplatoniciană, de la care mulţi au fost 
îndepărtați de exemplul lui Eriugena şi pe care alții au acceptat-o datorită lui 
Alfarabi, Avicenna şi Proclos, asistăm la dezvoltarea liberă a temei de fluxu 
entis275, interpretată de arabi în termenii relaţiei posibil-necesar, dar pe care 
ginditorii creştini au reinterpretat-o în termenii libertăţii divine şi ai creaţiei. 

Influenţa filozofiei lui Aristotel aşa cum o interptetase Avezroes domină 
într-o mare măsură a doua jumătate a secolului, mai ales la Paris. Iluziile de 
perspectivă sînt, şi aici, uşoare. Siger din Brabant şi Boethius din Dacia au 
fost la vremea lor personaje mult mai însemnate decît se crede îndeobşte. Cu 
ei, Aristotelul lui Alexandru din Aftodisias bate pe toată linia. Asistăm atunci 
la spectacolul, necunoscut pînă atunci Evului Mediu, al unor creştini ce rup 


10 cauza întregii fiinţe (lb. laz.). 

771 v. nota 65 de la p. 199. 

71 v. nota 12 de la p. 387. 

2 Lăcaşul fiinţei inseşi se află în unul (Ib. lac:). 

deliberat legăturile care uniseră filozofia şi teologia, începînd cu secolul al 
II-lea, şi se declară exclusiv adepţii primeia pentru tot ce ţine doar de rațiune. 
Nu era vorba aici de un simplu accident, căci divorţul filozofiei de teologie 
avea să se consume, în secolul al XIV-lea, prin interdicţia pentru profesorii 
Facultăţii de arte de a preda vreo materie referitoare la teologie. Recotnandind 
cosmologia lui Aristotel, averroiştii îi restaurau integral ontologia. Fiinţa este 
substanţa, adică fie actul pur al formei separate, fie compusul din materie şi 
formă a cărui fiinţă are drept cauză actul formei. Substanţialismul aristotelic 
domină aşadar aceste doctrine care vot mai avea adepţi chiar şi în secolul al 
XIV-lea. 

În sînul acestor mişcări atît de diverse, care se întretaie neîncetat şi par 
să se confunde în anumite privinţe, apare doctrina Sfîntului Toma d'Aquino. 
De la distanţa la care sîntem, ea pare a fi rezultanta lor normală şi s-a vorbit 
despre ea chiar ca despre rezumatul lor. Acum vreo douăzeci de ani, s-a putut 
scrie despre Sfintul Toma, crezîndu-se că i se aduce un elogiu, că, dacă ope- 
rele sale s-ar fi pierdut, am putea să-i reconstituim integral filozofia doar cu 
elemente din cele ale contemporanilor. E adevărat că am regăsi adesea ace- 
leaşi formule, dar nu şi acelaşi sens. Căci doctrina Sfintului Toma nu este o 
filozofie a Unului, care reprezintă în opinia lui indiviziunea fiinţei şi care 
depinde aşadar de ea atit pentru a fi, cît şi pentru a fi cunoscut. Şi, cu toate 
că este, asemenea altora din secolul al XIII-lea, o doctrină a fiinţei care a 
ştiut să-şi integreze tot substanţialismul lui Aristotel, l-a depăşit legînd indi- 
solubil fiinţa reală de actul de a exista. Fiinţa substanței este aici fie zea a 
unei forme pure, fie cea a unui compus a cărui formă este actul lui; şi nu 
există formă a formei, care este actul ultim în ordinea substanţialităţii; dar 
există în tomism un act al formei înseşi, şi anume calitatea de a exista. Sfintul 
"Toma reia deci într-un sens cu totul nou formula clasică, folosită de Magistrul 
Albert şi de mulţi alţii: essentia est id cuius actus est esse276.De data aceasta, 
actul esenței nu mai este forma, quo est277, a acelui quod est278 care e esenţa, 
ci existenţa. Fiinţa nu mai e doar „ceea ce“ este, indiferent că e înţeleasă în 
sensul lui Platon sau al lui Aristotel, ci este ceea ce „este“; pe scurt, ca să 
reluăm o formulă obişnuită a Sfintului Toma, ens279 înseamnă esse habens280, 
începînd de la Dumnezeu, act pur de existare, a cărui operaţie proprie în afară 
este crearea actelor de existare, care se lămuresc, fiecare la rîndul lui, în ope- 
rațiile proprii (operatio sequitur ESSE2!), pentru a-şi realiza cît mai deplin 
cu putinţă virtualităţile, prin tehnicile umane, ştiinţe, morală şi religie. Mulţi 
dintre contemporanii Sfintului Toma au simţit că doctrina sa era nouă, dar 


216 esenţa este lucrul al cărui act este existența (!P. lat.) 
27 v. nota 12 de la p. 387. 

nu toţi au înţeles şi prin ce anume. Unii, ca John Peckham, şi-au dat seama 
că introducea în teologie o altă tehnică decit cea a Sfintului Augustin şi s-au 
revoltat; alţii, ca ZEgidius din Roma, au încărcat-o imediat cu acele elemente 
de platonism pe care le puteau reaşeza în ea; alţii au confundat-o cu atisto- 
telismul lui Avesroes, şi pînă şi printre cei care o aprobau, disensiunile asupra 
sensului acestei doctrine erau atit de mari, încît nu se poate ca măcar o parte 
dintre ei să nu se fi înşelat asupra semnificației ei. 

Să ne reprezentăm un secol al XIII-lea tormnist este, aşadat, o ciudată iluzie 
de perspectivă, căci oamenii din acea vreme cu siguranţă că nu l-au văzut 
sub acest aspect, dar poate că totuși nu este o eroare că, de la distanţa la care 
sîntem, să ni-l reprezentăm ca Secolul Sfintului Toma, Filozofii vor fi de 
acord, fără îndoială, dar şi filozofii au motive serioase s-o gîndească. Dacă 
nu există doctrină importantă în secolul al XIII-lea care să nu fi fost fecundă 
şi care să nu rămînă şi astăzi, fiecare în ordinea şi la rangul ei, un todnic 
subiect de meditaţie, nu există nici una ale cărei principii, prin profunzimea 
deosebită la care ating realul şi prin caracterul cu adevărat ultim al planurilor 
în care pun problemele, să prezinte același aspect de perpetuă tinereţe şi ace- 
aşi putere de înnoire. Permanenta noutate a tomismului este cea a existenţei 
conerete la care aderă: Scribantur haec în generatione altera2%2: acest solitar 
nu a scris pentru veacul în care a trăit, dar avea timpul de partea lui. 


22 Acestea sint scrise într-o (pentru 0) altă epocă (!b. lat.). 

Folosim secolele ca pe nişte puncte de reper comode ca să aşezăm în 
istorie evenimentele şi oamenii, dar faptele nu se reglează după sistemul ze- 
cimal şi nici după diviziunile noastre temporale. Vista de aur a teologiei şi 
a filozofiei zise „scolastice“ care într-adevăr au înflorit atunci în şcoli coin- 
cide mai degrabă cu perioada care se întinde de pe la 1228, început al acti- 
vităţii didactice a lui Albert cel Mare la Kâln, şi pînă în jurul lui 1350, dată 
a morţii lui William Ockham. Imaginea unui „Ev Mediu“, de durată de altfel 
nedeterminată, plin cu o „scolastică“ ai cărei reprezentanţi repetau in esenţă 
aceleaşi lucruri timp de secole e o stafie istorică de care trebuie să ne ferim. 
E adevărat că de la teologia Părinților la teologia scolastică se trece printr-o 
progresie continuă, dar înflorirea celei din urmă, cu toată speculaţia filozofică 
pe care o presupune, o include sau de care e însoțită, nu a durat mai mult de 
o sută de ani, de-a lungul cărora a trezit mereu suspiciuni, iar la capătul cărora 
forţele adverse care-i pregăteau căderea erau deja foarte aproape de victorie. 
Invers, o altă eroare de perspectivă ar putea să se producă în chiar interiorul 
acestei perioade, făcîndu-ne să-i subestimăm peste măsură a doua parte în 
favoarea primeia. La sfirșitul secolului al XIII-lea şi începutul celui de-al 
XIV-lea, asistăm la apariţia unor sinteze doctrinale de stil înalt precum cele 
ale lui Duns Scottus şi William Ockham, sau a unor opere precum cea a lui 
Meister Eckhart, a căror calitate filozofică se impune de la început lecturii 
lor. Esenţial în privinţa oamenilor acestei generaţii este că au gîndit inevitabil 
în funcţie de cei ai generaţiei precedente, acceptindu-le unele poziţii şi cri- 
ticîndu-li-le pe altele; dar gîndirea lor depinde mai puţin de cea a ptedeceso- 
rilor decit s-ar părea la prima vedere. Într-adevăr, nu trebuie să uităm nicio- 
dată că şi ei pornesc, la rindul lor, de la Aristotel, Proclos, Avicenna şi 
Averroes, ca să reia cu alte forţe opera de asimilare sau de critică a acestora 
de către o gîndire creştină. În această operaţiune îi întilneau, inevitabil, pe 
înaintaşi, dar faptul că i-au acceptat nu însemna întotdeauna că i-au urmat, 
şi adesea singura modalitate pe care au avut-o ca să se facă prezenţi a fost 
criticarea lor. 

Ioannes Duns, zis loan Duns Scottus de la numele patriei sale, Scoţia, s-a 
născut în 1266 la Maxton, în comitatul Roxburgh. Trimis la mînăstirea 
franciscană din Dumtries în 1277, intră aici în Ordinul Fraţilor minori în 
1281. A studiat la Oxford cu puţin înainte de 1290, a fost hirotonit preot în 
Northampton la 17 martie 1291, s-a dus apoi la Paris, unde l-a avut profesor 
pe Gonzalvus din Balboa (1293-1296), după care s-a întors să studieze la 
Oxford cu Guilelmus din Ware. Aici incepe să predea, la rîndul lui, teologia, 
în 1300. Conţinutul acestei activităţi didactice alcătuieşte materia primului 
său Comentariu la Sentinţe, zis Opus Oxoniense. În 1302, tînărul profesor se 
întoarce la Paris, unde, pentru a obține gradul de Doctor, comentează pentru 
a doua oară acelaşi text. Acestei activităţi didactice îi datorăm cea de-a doua 
redactare a Comenitariului, cunoscută sub titlul de Reportara Parisiensia. 1z- 
gonit din Franţa în 1303, împreună cu mulţi alţii cate luaseră, ca şi el, partea 
Sfântului Scaun impotriva lui Filip cel Frumos, Duns Scottus se întoarce la 
Paris în 1304, ajunge aici Doctor în teologie în 1305, apoi este trimis în 1307 
la Kâln, unde moare la 8 noiembrie 1308. În afară de cele două Comentarii 
la Petrus Lombardus, avem de la el o serie de scrieri despre logică, impor- 
tante Disertaţii de Metafizică, Quaestiones quodlibetales, şi un tratat De pri- 
mo principio. Chiar dacă nu ţinem seama de alte opere, mai puţin importante 
sau a căror autenticitate nu e sigură, rămînem vluiţi de imensitatea efortului 
înfăptuit de un profesor care a murit la virsta de patruzeci şi doi de ani. 

Acest sfirşit prematur ne-a lipsit, cu siguranţă, de opere în care am găsi 
astăzi expresia completă a gîndirii sale şi a căror absenţă se face simțită în 
mod dureros. În chestiuni importante şi numeroase, sintem astfel limitați la 
a şti ce a gindit Duns Scottus, fără a putea spune cum îşi argumenta gîndirea. 
Dimpotrivă, spiritul general al filozofiei sale este limpede şi o putem situa, 
fără riscul de a ne înşela grav, în ansamblul filozofiilor medievale. În înte- 
riorul doctrinei lui Duns Scottus, ea trebuie raportată la teologie. Obiectul 
ptopriu al teologiei este Dumnezeu ca Dumnezeu; cel a! filozofiei, sau mai 
degrabă al metafizicii care o încununează, este ființa ca fiinţă. Din această 
distincţie, rezultă că metafizica nu poate ajunge la Dumnezeu în sine, aspect 
care este obiect al teologiei, ci numai la Dumnezeu în măsura în care Dum- 
nezeu e ființă. Aceasta e o primă limită, de sus, a competenţei tmetafizicia- 
nului. 1 se adaugă o a doua, limita de jos, care afectează metafizica însăşi, 
pe propriul ei teren de data aceasta. A vorbi despre ființă ca fiinţă înseamnă 
a lua drept obiect ființa ca atare, fără nici o determinare care s-o testiîngă la 
vteun mod anume de fiinţă determinată. Or, se ştie că omul trebuie să-şi ex- 
tragă cunoaşterea din lumea sensibilă. Despre fiinţă, intelectul uman nu cu- 
noaşte deci cu adevărat decit ceea ce poate abstrage din datele simţurilor. Nu 
avem nici un concepi direct despre ce pot să fie nişte substanțe pur imateriale 

şi inteligibile, îngerii şi Dumnezeu de pildă. Ceca ce înseamnă nu numai că 
nu le cunoaştem naturile proprii, ci şi că nici măcar nu putem să şlim ce 
înseamnă cuvîntul „fiinţă“ atunci cînd li-l aplicăm. Toată metafizica noastră 
este deci o ştiinţă a fiinţei ca fiinţă, construită de un intelect care nu poate con- 
cepe sufletul decît sub unul dintre aspectele lui, şi care nu este cel mai înalt. 

Aceasta fiind situaţia, ce trebuie făcut pentru ca metafizica să fie cu pu- 
tinţă? Trebuie să i se dea ca obiect o noţiune a fiinţei atît de abstractă şi 
nedeterminată, încît să se poată aplica fără deosebire la tot ceea ce este. De 
aceea, metafizica nu-şi poate propune să ajungă la acel act de a exista (ipsum 
esse) care, potrivit Sfîntului Toma, este nucleul central al oricărei fiinţe. Ase- 
menea acte de a exista sînt, în ultimă instanţă, ireductibil distincte unele de 
celelalte; studierea lor nu ar avea un obiect cu adevărat unitar. Pentru a-şi 
salva unitatea obiectului, şi prin urmare propria sa existenţă, metafizica tre- 
buie să gîndească noţiunea de ființă doar în ultimul ei grad de abstracţie, cel 
la care se aplică într-unul şi acelaşi sens la tot ceea ce este. Aceasta înțelegem 
atunci cînd spunem că pentni metafizician fiinţa este „univocă“. 

Se vede astfel cum poate şi trebuie să pună metafizica problema lui Dum- 
nezeu. Unii consideră necesar să pomească de la existenţa lucrurilor sensibile 
pentru a o infera de aici pe cea a cauzei lor. Cu siguranţă că, dacă pomim 
de la corpurile fizice, vom ajunge în cele din urmă să dovedim existenţa cau- 
zei lor prime, fie că e vorba de cea a mişcării lor sau chiar de cea a existenţei 
acestora, dar nu vom ieşi astfel din fizică. Aşa s-a întimplat cu Aristotel, al 
cărui Prim Motor, cauză primă a universului, este şi el inclus în acesta. Cu 
alte cuvinte, dacă îi revine fizicii să dovedească existența lui Dumnezeu, 
Dumnezeul la care se va ajunge prin ea nu va transcende ordinea fizică; aşa 
cum o cheie de boltă este prinsă în boltă, acest Dumnezeu va fi prins în na- 
tură, chiar dacă ea nu se încheagă într-o unitate decit datorită lui. Ca să ajun- 
gem la un principiu prin care să fie cauza lumii în chiar ființa sa, nu trebuie 
să ne sprijinim pe fiinţa sensibilă, ci pe fiinţă pur şi simplu. 

a unei ştiinţe transcendente faţă de fizică şi punctul de plecare obligatoriu al 
metafizicii. Este o noţiune abstractă şi prima dintre toate, căci, aşa cum spune 
Avicenna, fiinţa e prima care se lasă prinsă de intelect. Este deci un universal, 
dar metafizicianul nu o abordează în această calitate (deci ca predicabilă a 
toate celelalte). Natura şi condiţiile predicabilităţii conceptelor noastre sînt 
proprietăţi logice şi ţin de ştiinţa logicianului. Pe de altă parte, dat fiind că 
facem abstracţie de condiţiile individuante care definesc fiinţele sensibile, nu 
gîndim fiinţa nici ca fizicieni. Fiinţa pe care urmăreşte s-o studieze metafi- 
zicianul nu este deci nici o realitate fizică anume, nici un universal luat în 
generalitatea sa logică; ea este acea realitate inteligibilă care este natura în- 
săşi a fiinţei ca fiinţă. Avicenna a stabilit clar că „naturile“ nu sînt, de la sine, 
nici universale, nici singulare. Dacă natura calului ar fi de la sine universală, 
nu at putea exista cai particulari; dacă natura calului ar fi de la sine singulară, 
nu ar putea exista decît un singur cal; astfel, aşa cum îi place lui Duns Scottus 

să repete după Avicenna, equinitas est equinitas tantum!. La fel şi pentru 
natura ființei: ea este tot ceea ce înseamnă a fi, şi nimic altceva. 

Luată în aptitudinea ei logică de a fi spusă fără deosebire despre tot ce 
este, ființa e cea mai goală dintre forme; oticum am gîndi-o, nu putem obține 
nici o cunoaştere reală. Dimpotrivă, fiinţa metafizicianului este o realitate; 
virtualităţile ei sînt foarte bogate şi a te limita la ea nu înscamnă a intra în- 
tr-un impas. Primele dintre proprietăţile fiinţei ca fiinţă sînt modurile. Modu- 
rile unei naturi, sau esențe, sînt determinaţiile ei intrinseci posibile. Să luăm 
un exemplu. Iată o rază de lumină: ea poate fi divers colorată; culorile care 
o diversifică se adaugă la natura ci de rază luminoasă, cate nu este decit cea 
a luminii înseşi; aşadar, acestea sînt pentru ca determinaţi exterioare, şi nu 
moduri ale luminii ca lumină; dar aceeaşi lumină poate fi mai intensă sau 
mai puţin intensă, fără ca ceva să se adauge sau să se scadă din natura ei: 
intensitatea este deci un mod al luminii. Tot aşa, există moduri ale fiinţei, 
altfel spus, după cum o arată şi denumirea, „feluri de a fi“, care nu sînt decit 
fiinţa însăşi, divers modificată, desigur, dar întotdeauna ca fiinţă. Primele două 
moduri ale fiinţei sint finitul şi infinitul. Aceasta e prima împărţire a fiinţei 
şi le include pe toate celelalte. Într-adevăr, ea este anterioară diviziunii aris- 
totelice a fiinţei în cele zece categorii, căci orice categorie este o determinare, 
deci o limitare, astfel încit fiinţa căreia i se aplică aceste categorii se înca- 
drează cu drepturi depline în modalitatea finită a fiinţei. Pentru metafizician, 
a demonstra existenţa lui Dumnezeu înscamnă a dovedi că „fiinţa infinită“ 
este sau există. Limitată prin chiar natura obiectului său, care e ființa, meta- 
fizica nu poate pretinde să depăşească acest punct, dar poate să ajungă la ei. 

Ca să reuşească, metafizicianul va proceda în doi timpi: va dovedi mai 
întîi că în ordinea fiinţei există un prim, iar apoi că acest prim este infinit. 
Să notăm în trecere că această manieră de a pune problema e de ajuns pentru 
a atesta influența lui Avicenna, care obişnuia să-l desemneze pe Dumnezeu 
cu numele de Primus?. Această filiaţie doctrinală continuă, de altfel, să se 
manifeste de fiecare dată cînd trebuie să se demonstreze că există un prim în 
otdinea fiinţei. Într-adevăr, printre celelalte modalităţi ale fiinţei ca fiinţă în- 
tilnim mai întîi cuplul posibil-necesar. Dovedirea existenţei unei fiinţe prime 
se va face tot în doi timpi: dovedirea necesităţii pentru gindire de a postula 
un prim, apoi dovedirea faptului că acest prim este un existent. 

Asemenea demonstraţii nu se pot face a priori, adică pornind de la defi- 
niţia lui Dumnezeu, aşa cum voia Sfîntul Anselm. Am putea spune chiar că 
în doctrina lui Duns Scottus acest fapt este cu neputinţă mai mult decît în 
otice alta, căci argumentaţia trebuie să se refere aici numai la noţiunea de 
fiinţă, nu la cea de Dumnezeu. Aceste demonstraţii vor fi deci a posteriori, 
adică metgînd înapoi de la efecte la cauză; dar efectele de la care se va pomi 
nu vor fi ființele contingente date în experiența sensibilă. Dovezile întemeiate 


1v. nota 6 de la p. 326. 
2 Primul, Cel dintii (IP. laz:). 

pe ele nu numai că nu ne vor permite să ieşia din fizic, dar nu ne vor permite 
nici măcar să ieşim din contingent, cel puţin în sensul că necesitatea cauzei 
lor hu s-ar pune pentru noi, la capătul demonstraţiei, decât pentru a explica 
nişte efecte lipsite, şi ele, de orice necesitate. Baza solidă pe care se vor clădi 
dovezile va fi deci orice modalitate a fiinţei ca fiinţă pe care numai un prim 
de acelaşi ordin le poate explica. 

În această metafizică asistăm, într-adevăr, la o transpunere a dovezilor a 
posteriori ale existenţei lui Dumnezeu din planul existenţelor actuale, unde 
se menținea Sfintul Toma, în planul modalităţiloe şi al proprietăţilor fiinţei 
ca fiinţă, în care se menţine totdeauna Duns Scottus cînd vorbeşte ca meta- 
fizician. Prima dovadă se întemeiază pe acele proprietăţi complementare ale 
fiinţei, „cauzalitatea“ şi „productibilitatea“, adică pe aptitudinile de a produce 
şi de a fi produs. Să pornim de la faptul că o fiinţă este productibilă: cum va 
fi ea produsă? Nu poate fi decât prin nimic, prin sine sau prin alta. Nu poate 
fi produsă ptin nimic, căci ceea ce nu e nimic nu cauzează nimic. Nu poate 
fi produsă prin sine, căci nimic nu-şi e propria cauză. Trebuie deci să fie 
produsă printr-o alta. Să presupunem că este produsă de A; dacă A este ab- 
solut primă, concluzia vine de la sine. Dacă A nu este primă, e o cauză se- 
cundară, deci cauzată de o alta. Să presupunem că această cauză anterioară 
este B: voim judeca pentru ca ca şi pentru A. Fie deci că vom continua aşa 
la infinit, ceea ce e absurd, căci atunci nimic nu ar fi ptoductibil, din lipsa 
unei prime cauze, fie că ne vom opri la o cauză absolut primă, ceea ce era 
de demonstrat. 

Aceeaşi argumentaţie ne permite să stabilim necesitatea postulării unui 
scop ultim, care să nu mai aibă, la rîndul său, un scop, ci să fie scopul tuturor 
celorlalte, precum şi necesitatea postulării unui punct ultim în ordinea per- 
fecţiunii şi a eminenţei fiinţei. Obţinem astfel trei „ptiunri“, sau mai cutind 
trei „întiietăţi“, căci ceea ce este prim în calitate de cauză coincide necesar 
cu ceea ce este ultim ca scop şi desăvirşit în mod suprem. Rămiîne atunci de 
demonstrat că acest „prim“ din toate ordinile este, sau există. Trebuie s-o 
dovedim pomind de la proprietăţile fiinţei, căci procedăm ca metafizicieni. 
Singura modalitate de a reuşi este să stabilim că existenja acestui prim este 
nu un fapt, ceea ce ar însemna să demonstrăm ermpiric şi contingent, ci o 
necesitate. Putem s-o dovedim, căci acest Prim, pe care-l postulăm cu nece- 
sitate în toate ordinile, este cel puţin posibil; dar, prin definiţie, cauza primă 
nu este, la tîndul ei, cauzabilă: avem deci o cauză incauzabilă cel puţin posi- 
bilă. Două ipoteze rămîn atunci deschise, referitor la ea: există, sau nu există. 
Aceste două ipoteze sînt contradictorii şi, dintre două contradictorii, trebuie 
să fie adevărată una. Să presupunem deci că această cauză incauzabilă nu 
există. Din ce motiv nu ar exista? Oare datorită unei cauze a nonexistenţei 
ei? Dar prima cauză nu are cauză. Oare pentru că, fiind posibilă, ar fi incom- 
posibilă cu o alta? Dar atunci, nici aceasta, şi nici ea însăşi nu ar fi posibile: 
or, ea este, prin definiţie. În realitate, dacă o cauză ptimă necauzată e posibilă, 
ea e posibilă prin sine, de vreme ce nu are cauză; dar dacă nu putem concepe 

nici o cauză care s-o facă să nu existe, înțelegem de aici că e imposibil ca 
ea să nu cxiste. Fiinţa a cărei nonexistenţă e de negindit există cu necesitate. 

Tăria argumentului o constituie deci exigenţa lăuntrică de a fi cuprinsă în 
noţiunea de „intiietate“ (însuşirea de a fi prim) în ordinea cauzalităţii. Posi- 
bilitatea a ceva a cărui fiinţă e cauzabilă nu duce cu necesitate la existența 
sa în act, ci ceea ce exclude pentru fiinţa sa orice cauză extrinsecă sau in- 
trinsecă nu poate să nu existe: excludendo omnem causam aliam a se, intrin- 
secam et extrinsecam, respectu sui esse, ex se est impossibile non esse. Pe 
scurt, dacă e posibilă, fiinţa primă există. Caracterul conceptual al acestor 
argumente nu trebuie să ne înşele asupra naturii lor. Duns Scoltus ştie că se 
poate pomi de la faptul empiric al existenţei mişcării produse şi al efectelor 
cauzate; mai ştie că din aceste date de fapt putem deduce în mod valid exis- 
tenţa cauzei lor; dar pentru el aceasta nu e metafizică. A pomi de la existenţe 
înseamnă a porni de la real, desigur, dar de la ce are el contingent. În ce mă 
priveşte, spune Duns Scoitus, prefer să propun premise şi concluzii luate din 
posibil; căci, dacă le admitem pe cele care ţin de act, nu le admitem şi pe 
cele care ţin de posibil, pe cînd, dacă le admitem pe cele care ţin de posibil, 
sînt admise automat şi cele care ţin de act. lar motivul e simplu; putem con- 
chide de la necesar la contingent, dar nu şi invers, et illae de actu contingen- 
tes sunt, licet satis manifestae; istae de possibili sunt necessariae3. 

Rămine de stabilit că acest Prim, care există, este infinit. Aceleaşi căi duc 
la această novă concluzie. O cauză primă, şi prin urmare necauzată, nu este 
limitată de nimic în cauzalitatea ei; ea este deci infinită. În plus, fiind prima 
în ordinea perfecțiunii, această fiinţă necesară este inteligentă; este chiar Pri- 
mul Inteligent, deci Inteligentul suprem, care cunoaşte tot ce poate fi cunos- 
cut; în inteligenţa primă există deci o infinitate de inteligibile, iar intelectul 
care le îmbrățișează pe toate simultan este, prin urmare, infinit în act. În sfir- 
şit, infinitatea lui Dumnezeu ne este demonstrată de înclinația firească a voin- 
ţei noastre pentru un bine suprem şi a inteligenţei noastre pentru un suprem 
adevăr. Voința noastră nu ar tinde către un bine infinit ca spre propriul ei 
obiect dacă acest bine infinit ar fi contradictoriu sau nu ar exista; ca să ex- 
plicăm o tendinţă atât de lesne observabilă, trebuie să admitem un centru de 
atracţie. La fel şi pentru inteligenţă. Într-adevăr, ideea unei fiinţe infinite nu 
numai că nu ni se pare contradictorie, dar ni se pare a fi chiar tipul inteligi- 
bilului. Or, ar fi neobişnuit ca nimeni să nu fi zărit nici o urmă de contradicţie 
în acest obiect prim al gîndirii, atita timp cît urechea noastră descoperă ime- 
diat şi cea mai mică disonanţă. Tocmai pentru că ideea fiinţei infinite ni se 
pare atît de desăvirşit inteligibilă, argumentul Sfintului Anselm păstrează o 
anumită valoare; această fiinţă nu ar fi perfect inteligibilă dacă nu ar fi mai 
întîi un obiect real capabil să fundamenteze o intelecţie. Este aşadar cert că 
Dumnezeu căruia i-am dedus existența este o fiinţă infinilă, 


* şi cele ce ţin de act sînt contingente, deşi îndeajuns de manifeste; cele care ţin de 
posibil sint necesare ((b. lat). 

Acest infinit pe care-l putem deduce nu putem, desigur, să-l înțelegem, şi 
tot ce spunem despre el poartă semnul foarte evident al neputinței noastre. 
Ca şi Sfîntul Toma, Duns Scottus socotește relativă şi trecătoare cunoaşterea 
pe care o avem despre atributele divine, dar o consideră totuși mai bine an- 
corată în realitate decit se bănuieşte îndeobşte. E un aspect al doctrinei ce nu 
trebuie neglijat cind vrem să compatăm gindirea lui Duns Scottius cu cea a 
lui Descartes. Este corectă compararea celor doi filozofi prin sentimentul lor 
foarte viu al infinităţii lui Dumnezeu; dar, în timp ce Descartes conchide ne- 
garea formală a oricărei distincţii, chiar şi teoretică, între atributele divine, 
Duns Scottus consideră insuficientă distincţia admisă îndeobşte între aceste 
atribute. Aceasta pentru că, la el, tendinţa de a sublinia transcendenţa crea- 
torului faţă de creatură este moderată şi contrariată parcă de o altă tendinţă, 
care-l determină să scoată puternic în relief realitatea formei. Alături de toţi 
teologii Evului Mediu, admite unitatea lui Dumnezeu şi, în consecinţă, con- 
topirea în final a tuturor atributelor divine în unitatea esenței divine; dat adau- 
gă că în Dumnezeu există cel puţin un temei virtual al distincţiei pe care o 
stabilim între diferitele sale atribute, şi anume perfecțiunea formală ce cores- 
punde denumirilor pe care li le dăm. În această problemă, Duns Scottus modi- 
fică deci teologia naturală într-o direcţie contrară celei în care se va strădui 
să o aducă Descartes. 

Postulind astfel fiinţa necesată accesibilă speculaţiei metafizice ca fiind 
Dumnezeu, Duns Scoitus ajunge în acelaşi punct cu Avicenna, dar, cînd vine 
momentul să explice raportul dintre fiinţele finite şi fiinţa infinită, se desparte 
de filozoful arab. Pentru Avicenna, posibilul emana cu necesitate din necesar; 
pentru Duns Scottus, a cărui doctrină devine aici de un antiavicennism radi- 
cal, posibilul decurge din necesar printr-un act de libertate. Insistenţa asupra 
libertăţii voinţei divine şi asupra caracterului contingent al efectelor ei este 
una din trăsăturile caracteristice ale scottismului. Motivul e simplu. Într-o 
doctrină întemeiată pe fiinţa univocă, şi nu pe acte de a exista analoge, pentru 
asigurarea conlingenţei posibilului e nevoie de introducerea unui act separa- 
tor. Tocmai acesta e rolul pe care-l joacă voinţa în doctrina lui Duns Scottus. 
Nu pentru că voinţa divină ar fi aici, ca în cazul lui Descartes, absolut şi total 
indiferentă în producerea efectelor sale. Duns Scottus nu crede că Dumnezeu 
poate să vrea contradictoriul; după el, Dumnezeu nu poate să vrea decît ceea 
ce e posibil în mod logic. Chiar şi în domeniul moral, Dumnezeu se află 
întrucîtva legat prin primele două porunci ale Decalogului, care sînt expresia 
legii naturale şi corespund unei necesităţi absolute. Libertatea divină nu este 
deci arbitrarul monarhului care decretează legile din regatul său. Cu toate 
acestea, Duns Scottus insistă într-o manieră caracteristică asupra rolului hotă- 
ritor pe care-l joacă voinţa lui Dumnezeu chiar şi pentru cunoştinţele înţele- 
gerii lui. Ca toţi filozofii creştini, Duns Scottus admite că Dumnezeu cunoaşte 
toate lucrurile prin Ideile sale veşnice. Susţine de asemenea că aceste Idei nu 
subzistă decit în şi prin înţelegerea divină, dar fiinţa inteligibilă şi veşnicia 
pe care li le atribuie în Dumnezeu nu sînt decit relative, fiind întemeiate amîn- 
două pe fiinţa şi pe veşnicia lui Dumnezeu. 

Într-un text foarte curios, în care Duns Scottus se străduieşte să descrie o 
ipotetică generare a esenţelor în Dumnezeu, vedem că într-un prim moment 
Dumnezeu îşi cunoaşte propria esenţă în ca însăşi şi în mod absolut; în al 
doilea moment, Dumnezeu produce piatra, conferindu-i o fiinţă inteligibilă, 
şi cunoaşte piatra (in secundo instanti producit lapidem in esse intelligibili, 
et intelligit lapidem), în al treilea moment, Dumnezeu se compară cu acest 
inteligibil, şi tocmai prin aceasta se stabileşte între ei o relaţie; în al patrulea 
moment, Dumnezeu reflectează într-un fel la această relaţie şi o cunoaşte. 
Prin urmare, asistăm într-adevăr aici la afirmarea unei posteriorităţi a esen- 
ţelor faţă de esenţa infinită a lui Dumnezeu. Din toate posibilele astfel gene- 
rate, nu există nici unul faţă de care libertatea divină să fie anume legată. 
Dumnezeu creează dacă vrea şi nu creează decît pentru că o vrea. Să cauţi 
motivul pentru care Dumnezeu a vrut sau nu cutare sau cutare lucru înseamnă 
deci să cauţi motivul acolo unde nu există motiv. Singura cauză pentru care 
Dumnezeu a vrut lucrurile este voinţa sa, şi singura cauză a alegerii pe care 
a făcut-o e că voința sa este voința sa; dincolo de asta nu avem deci ce căuta. 
Singurele condiţii cărora li se supune această libertate sint evitarea contra- 
dicţiilor, alegerea, dintre esenţele pe care le-a produs Dumnezeu, numai a 
celor composibile şi păstrarea imuabilă a legilor aşa cum au fost ele decretate 
o dată pentru totdeauna. Sub rezerva principiului contradicției şi a imutabi- 
lităţii sale, voinţa lui Dumnezeu tămine deci stăpînă absolută asupra alegerii 
şi combinării esenţelor; ea -u se supune regulii binelui, dimpotrivă, regula 
binelui este cea care i se supune, Dacă Dumnezeu vrea un lucru, acest lucru 
va fi bun; şi dacă ar fi vrut alte legi morale decît cele pe care le-a stabilit, 
aceste legi diferite ar fi fost drepte, pentru că dreptatea e chiar interioară 
voinţei sale şi nici o lege nu e dreaptă decil în virtutea acceptării ei de către 
voinţa lui Dumnezeu. Nu se putea merge mai departe fără să se ajungă la 
cartezianism; dar, înainte de a se ajunge acolo, trebuia să se şteargă mai întîi 
orice distirttţie dintre înelegerea şi voinţa lui Dumnezeu. 

Această dualitate de tendinţe care-l duce pe Duns Scottus la subordonarea 
strictă a esenjelor față de Dumnezeu, accentuind în acelaşi timp distincţia pe 
care o păstrează între perfecţiunile divine formale, se regăseşte în concepţia 
sa despre esenţele înseşi. Am văzut că Duns Scottus nu ţine la ideile plato- 
niene şi insistă asupra posteriorităţii esenţelor faţă de gîndirea lui Dumnezeu. 
În acest sens, Duns Scoitus este mai puţin platonian decît Sfintul Toma. Dar, 
o dată produse esenjele, devine valabil contrariul, iar Duns Scottus admite 
pentru forme o realitate mai solidă decît admisese Sfîntul Toma. Realismul 
scottist al formelor se exprimă mai întii în faimoasa teorie a „distincţiei for- 
male“, rămăşiţă a vechii doctrine a pluralităţii formelor. Duns Scottus gîn- 
deşte această distincţie ca intermediară între distincţia teoretică şi distincţia 
reală. Nu trebuie totuși s-o confundăm cu distincţia teoretică tomistă cum 
fundamento in ref, căci ceea ce fundamentează distincţia formală a lui Scottus 
nu este fundamentul acestei distincţii tomiste. Avem de-a face cu o distincţie 

formală scoitistă de fiecare dată cînd intelectul poate să conceapă, în sînul 
unei fiinţe reale, unul din constituenţii ei formali separat de ceilalţi. Forma- 
litates$ astfel concepute sînt deci deopotrivă distincte real în gîndire şi unite 
real în unitatea însăşi a subiectului. Această doctrină se potriveşte de altfel 
cu modalitatea în care se explică în scottism fotmarea conceptelor. Acestea 
presupun, şi ele, acea autonomie reală a formei în unitatea subiectului con- 
cret. Aşa cum îl concepem noi, universalul rezultă într-adevăr din abstragerea 
operată de intelectul nostru asupra lucrurilor; dar, observă Duns Scottus, dacă 
universalul ar fi un produs pur al intelectului, lipsit de un fundament în lu- 
crurile înseşi, nu ar mai exista nici o diferenţă între metafizică, al cărei obiect 
este fiinţa, şi logica, al cărei obiect îl constituie conceptele. Mai mult, orice 
ştiinţă ar fi o simplă logică: omnis scientia esset logica. Am văzut că tocmai 
pentru evitarea acestei consecințe consideră Duns Scottus esenţa ca fiind in- 
diferentă deopotrivă faţă de universal şi de individual, dar conţinîndu-le vir- 
tual pe amindouă. Universalul este deci un produs al intelectului care-şi are 
fundamentul în lucruri; materia lui ne este furnizată chiar de nedeterminarea 
esenței, iat intelectul nostru agent nu are, ca să spunem aşa, decit s-o culeagă 
din indivizi şi să-i atribuie universalitate. 

"Trebuie să admitem deci că realul nu este în sine nici universalitate pură, 
nici individualitate pură. Că nu este individualitate pură reiese chiar din faptul 
că putem abstrage din el ideile generale. Dacă specia nu ar avea deja o anu- 
mită unitate, inferioară de altfel unităţii numerice a individului, conceptele 
noastre nu ar corespunde cu nimic. Invezs însă, universalul speciei care se 
regăseşte, fragmenta, la diverşii indivizi, se prezintă totdeauna în ei cu marca 
proprie a individualităţii. Ca să explice individualul, Duns Scottus trebuie în- 
tr-adevăr să pornească, aici, ca şi în alte părţi, de la natură, sau esenţa co- 
mună, nici universală, nici particulară, pe care o cercetează metafizicianul. 
Pentru el, rezolvarea acestei probleme constă deci inevitabil în adăugarea la 
esenţă a unei determinaţii individuante. Această determinaţie nu poate fi o 
formă, căci orice formă este comună indivizilor aceleiaşi specii; ea trebuie 
deci să se adauge din interior la formă. Într-adevăr, spune Duns Scottus, ea 
este actualitatea ultimă a formei. Este faimoasa „hecceitate“ scottistă, actul 
ultim care determină forma speciei la singuralitatea individului. 

Preocuparea de a garanta cât mai complet cu putinţă originalitatea indivi- 
dului se înrudeşte strîns la Duns Scottus cu concepția sa despre primatul voin- 
ței şi cu doctrina sa despre libertate. Pentru el, ca şi pentru Sfintul Toma, 
voinţa este într-adevăr cea care vrea, iar inteligenţa — cea care cunoaşte, dar 
faptul că voinţa poate guverna actele inteligenței i se pare că hotărăşte în 
favoarea ptimatului voinţei. Fără îndoială că nu vrem decit ceea ce cunoaş- 
tem, iar în acest sens intelectul este cauza voinţei; dar numai o cauză ocazio- 
nală. Dimpotrivă, cînd voinţa guvernează intelectul, ea este cu adevărat cauza 

actului său, chiar dacă, luat în sine, acest act rămîne un act de intelecţie. lar 
dacă analizăm un act de voinţă privit în sine, este limpede că într-adevăr cu- 
noaşterea obiectului voit e anterioară faţă de voliţiunea în timp, dar în aceeaşi 
măsură voința rămine cauza primă a actului. Cunoaşterea obiectului de către 
intelect nu este niciodată altceva decît cauza accidentală a voliţiunii noastre. 

Această afirmate a primatului voinţei asupra inteligenţei ne permite deja 
să prevedem o concepţie a libertăţii mai mult voluntaristă decît intelectualistă, 
şi aceasta este, într-adevăr, ceea ce întîlnim în sistemul lui Duns Scottus. Aşa 
cum insistase asupra indiferenţei radicale a libertăţii divine, tot aşa se stră- 
duieşte să nu atribuie cauzalitatea totală a actului voluntar decît voinței uma- 
ne. Numai voinţa, spune el într-o formulă impresionantă, este cauza totală a 
voliţiunii în voinţă: nihil aliud a voluntate est causa totalis volitionis in vo- 
luniate. Este adevărat că trebuie să cunoaştem un obiect ca să-l vrem, iar 
binele pe care-l observăm în acest obiect este cel care ne face să-l vrem; dar 
este la fel de adevărat că, dacă noi cunoaştem mai degrabă un obiect decît 
altul, este pentru că aşa vrem. Ideile noastre ne determină, dar mai înainte 
determinăm noi alegerea ideilor noastre. Aşadar, chiar şi atunci cînd hotărirea 
actului pare inevitabil determinată de cunoaşterea de către noi a unui obiect, 
voinţa este cea case a vrut mai întii, sau a acceptat, această cunoaştere, şi ea 
este cea care poartă în cele din urmă răspunderea totală a deciziei. 

Astfel, gindirea lui Duns Scottus, care la prima vedere poate părea înru- 
dită îndeaproape cu cea a Sfintului Toma, se deosebeşte totuşi de aceasta în 
mai multe privinţe, iar cei doi doctori nu sînt despărțiți doar de subiilităţi 
deşarte sau de simple pedanterii lexicale. Ambele filozofii folosesc acelaşi 
material conceptual preluat din filozofia lui Aristotel, dar edificiile construite 
cu aceste materiale comune sînt de stiluri foarte diferite. 

Ele diferă, în primul rînd, dacă nu prin ideea pe cate o au autorii lor de- 
spre demonstraţia filozofică, cel puţin prin valoarea pe care i-o atribuie, Aici 
nu mai e vorba despre simpla departajare a ceca ce este accesibil raţiunii de 
ceea ce trebuie rezervat revelaţiei, ci despre ceea ce avem dreptul să denumitm 
demonstraţie în chiar interiorul domeniului rezervat raţiunii. Se înțelege că 
"Treimea sau celelalte dogme de acest gen nu pol fi demonstrate raţional. Însă, 
în cadrul a ceea ce se consideră îndeobşte ca demonstrabil, trebuie să mai 
distingem între demonstraţia a priori, care merge de la cauză la efect, şi de- 
monstraţia a posteriori, care merge de la cunoaşterea unui efect dat la cea a 
cauzei lui. Sfintul Toma ştie prea bine că, într-o docirină aristotelică ortodo- 
xă, a doua este inferioară primeia, dar o consideră încă suficientă ca să ne 
furnizeze o cunoaştere sigură a conciuziei ei. Pentru Duns Scottus, dimpotri- 
vă, nu există decit o singură demonstraţie, şi anume prima. Orice demonstra- 
ţie vrednică de acest nume se face potnind de la o cauză necesară şi evidentă 
aplicată concluziei printr-un raţionament silogistic. Nici o demonstraţie de la 
efect la cauză nu merită în mod absolut numele de demonstraţie: nulla de- 
monstratio, quae est ab effectu ad causam est demonstratio simpliciter. De 
aici rezultă nemijlocit că toate dovezile existenţei lui Dumnezeu sînt relative, 

căci nu ajungem niciodată la Dumnezeu decit pornind de la efectele sale. Să 
nu vorbim aici de scepticism, şi nici de relativism kantian, aşa cum s-a crezut 
că o putem face; dar să nici nu lăsăm să ne scape această nuanţă care-şi are 
importanţa ei. Sfintul Toma a zis: dovezile existenţei lui Dumnezeu nu sînt 
decât demonstraţii prin efect, dar sînt demonstraţii; Duns Scottus constată: 
dovezile existenţei lui Dumnezeu sînt demonstraţii, dar numai demonstraţii 
relative. Vom vedea că această uşoară divergență iniţială se va extinde şi se 
va accentua. 

Nu s-at putea susține, într-adevăr, că la aceasta se mărgineşte dezacordul 
dintre cei doi filozofi, iar dovada că această distincţie în aparenţă subtilă nu 
se referă la o simplă problemă de terminologie ne este oferită curind de Duns 
Scottus referitor la demonstrarea atributelor lui Dumnezeu. Printre aceste atri- 
bute, există cîteva pe care filozofii le-au cunoscut şi pe care gînditorii catolici le 
pot demonstra, cel puţin a posteriori: de exemplu, că Dumnezeu este prima 
cauză eficientă, scopul ultim, desăvirşirea supremă, fiinţa transcendentă şi 
multe altele. Dar există şi unele prin cate catolicii îl slăvesc pe Dumnezeu şi 
pe care filozofii nu le-au cunoscut, de exemplu: că Dumnezeu este atotputernic, 
imens, omniprezent, adevărat, drept şi milostiv, providenţă a tuturor creatu- 
rilor şi mai ales a creaturilor inteligente. Într-adevăr, primele atribute se pu- 
teau deduce, într-o oarecare măsură, cu ajutorul raţiunii naturale (razione na- 
iurali aliqualite; concluderentur), dar ultimele nu mai sint decît credibile. 
Sînt credibilia6, şi cu atât mai certe pentru creştin cu cât sînt garantate de 
autoritatea divină, dar de o certitudine care nu se întemeiază esențialmente 
pe rațiune. În acest refuz de a include Providenţa divină în rîndul tezelor 
demonstrabile şi cunoscute de vechii filozofi, se observă influenţa exercitată 
de averroismul latin asupra teologilor autentic ortodocşi. Duns Scottus admite 
în mod evident că noţiunea de providenţă e străină aristotelismului, şi, cu 
toate că nu conchide că negarea providenţei ar fi adevărată pentru rațiune şi 
falsă pentru credinţă, admite cel puţin că este incognoscibilă pentru rațiune 
şi adevărată pentru credinţă. 

O imbinare asemănătoare de influenţe ne permite să explicăm atitudinea 
adoptată de Duns Scottus referitor la nemurirea sufletului. Nu consideră că 
Aristotel a demonstrat-o şi nici nu crede că se pretează demonstraţiei filozo- 
fice făcute doar cu mijloacele raţiunii. Nu ştim exact ce a gindit despre ca 
Aristotel, iar dovezile aduse în sprijinul ei de filozofi sînt mai degrabă argu- 
mente probabile (probabiles persuasiones), decît demonstraţii riguroase. Într-a- 
devăr, este imposibil să demonstrăm nemurirea sufletului, atit a priori, cît şi 
a posteriori. N-o putem demonstra a priori pentru că e imposibil să dovedim 
cu ajutorul raţiunii naturale că sufletul raţional e o formă subzistentă prin sine 
şi capabilă să existe fără corp; numai credinţa ne poate da această certitudine, 
N-o putem demonstra nici a posteriori, căci, dacă declarăm că e nevoie de 

recompense şi de pedepse, presupunem ca demonstrată sau demonstrabilă 
existenţa unui judecător suprem, lucru despre care ne asigură numai credinţa; 
uităm, de asemenea, că fiecare greşeală işi este propria pedeapsă. Cît despre 
raţionamentul bazat pe dorinţa noastră firească de nemurire prin înviere, 
aceasta înseamnă comiterea unei petitio principii, căci nu putem simţi o do- 
rinţă firească pentru un lucru despre care nu ştim nici măcar dacă este cu 
putinţă. Omul se teme de moarte, dar se tem de ca şi animalele; toate raţio- 
namentele de acest gen nu dovedesc deci nimic şi, cu toate că putem con- 
sidera nemurirea sufletului o concluzie probabilă, nu putem găsi o rațiune 
demonstrativă care să facă din ea o concluzie necesară: non video aliquam 
rationem demonstrativam necessario concludentem propositum. 

Astfel, o serie întreagă de teze care ţinuseră pină atunci de filozofie sînt 
transmise teologiei, iar înfăţişarea tradiţională a acesteia se va vedea la tîndul 
ei întrucîtva modificată. Devenind azilul firesc a tot ceea ce nu are nevoie de 
o demonstraţie necesată şi a tot ceea ce nu este obiect de ştiinţă, teologia nu 
este, prin urmare, o ştiinţă decit într-un sens foarte special al termenului. Nu 
este o ştiinţă speculativă, ci o ştiinţă practică, ce urmăreşte nu atit să ne facă 
să cunoaştem anumite obiecte, cît să ne îndrepte faptele în vederea beatitu- 
dinii la care sperăm prin credința în făgăduinţele divine. Revelația ajunge 
astfel să joace un rol care o deosebeşte şi mai radical de rațiune. Dindu-ne o 
cunoaștere obscură a ceea ce ne relevă, revelaţia are funcţia de obiect (supplet 
vicem obiecti); ea ia locul acestui obiect, care ne este inaccesibil, din cauza 
neputinței raţiunii naturale de a ne da o cunoaştere suficientă a adevăratei 
noastre finalităţi. Chiar dacă raţiunea naturală ar fi de ajuns pentru a dovedi 
că viziunea lui Dumnezeu şi iubirea faţă de el sint finalitatea omului, ea n-ar 
putea dovedi că această viziune trebuie să fie veşnică şi că omul întreg, trup 
şi suflet, trebuie să-l aibă ca finalitate pe Dumnezeu. Astfel, filozofia şi teo- 
logia?vor merge împreună mult mai puţin decit la Sfintul Toma. Nimic din 
ceea ce este demonstrabil prin rațiune nu este revelat de Dumnezeu, şi nimic 
din ceea ce este revelat de Dumnezeu nu este demonstrabil, decit, bineînţeles, 
potnind de la revelaţie. Dacă pornim de la ea, îi putem da raţiuni necesare, 
aşa cum admiteau Anselm şi Richard din Saint-Victor, dar raţiunea singură 
îşi pierde orice eficacitate in acest domeniu; calea care va duce la despărţirea 
metafizicii de teologia pozitivă este larg deschisă, iar teologii din secolul al 
XIV-lea o vor parcurge pină la capăt. 

Dacă, pe de altă parte, analizăm conţinutul însuşi al doctrinei, aceasta ne 
apare ca marcată de transformări la fel de importante. La prima vedere, Duns 
Scottus rămine de acord cu Sfintul Toma asupra tezelor fundamentale ale 
filozofiei, dar, după ce reflectăm, observăm aproape întotdeauna că le înţelege 
într-un sens nou. Dovezile existenţei lui Dumnezeu sînt în mod expres a pos- 
feriori şi luate din cercetarea efectelor, ca şi cele ale Sfintului Toma, dar am 
remarcat la Duns Scottus o tendinţă foarte putemică de a împinge în plan 
secundar evidența sensibilă care dă punctul de plecare al demonstraţiei şi de 
a se sprijini pe relaţiile necesare dintre concepte preluate din expetienţă. Duns 

Scottus preferă să raţioneze pornind de la necesar, adică dezvoltind conţinutul 
unor noţiuni preluate iniţial din experienţă, dar despre care, o dată ce au fost 
înţelese de intelect, experienţa nu ne învaţă nimic. Fără îndoială că Duns 
Scottus acceptă că, de fapt, orice cunoaştere umană începe cu sensibilul, dar, 
de drept, intelectul uman ar trebui să se poată lipsi de el, iar metafizicianul 
trebuie să facă totul ca să se lipsească de el. 

Aceasta pentru că, influenţat preponderent de Avicenna, Duns Scottus nu 
este de acord cu Sfintul Toma nici asupra naturii înţelegerii umane, nici asu- 
pra obiectului ei propriu. Pe natura communis”, esenţa nedeterminată a lui 
Avicenna, se clădeşte metafizica Doctorului Subtil, ca pe fundamentul ei obli- 
gatoriu. Contrar păretii răspîndite despre operele lor, am putea susţine fără a 
greşi că nici Toma d” Aquino, nici Duns Scottus nu au pornit de la Aristotel; 
să spunem cel puţin că nu pornesc de la acelaşi Aristotel. Cel al Sfintului 
"Toma seamănă mult cu Aristotelul lui Averroes; cel al lui Duns Scottus sea- 
mănă mai degrabă cu Aristotelul lui Avicenna. În plus, cei doi gînditori nu 
aparțin aceleiaşi generaţii: între cea a lui Toma d'Aquino şi cea a lui Duns 
Scottus se întinde ruptura pe care a reprezentat-o condamnarea averroismului 
în 1277. Operele care s-au constituit după aceea au fost aproape toate marcate 
de acest eveniment. Pentru numeroşi teologi, de la sfirşitul secolului al XIII-lea 
la începutul celui de-al XIV-lea, el pare să fi avut valoarea unei experienţe 
cruciale: s-a vrut să se acorde încredere filozofiei; or, filozofia este Aristotel, 
şi se vede acum limpede unde duc Aristotel şi filozofia. Aristotel nu putuse 
să ajungă prin rațiune la adevărurile fundamentale ale religiei creştine, iar 
filozofia însăşi se dovedea incapabilă s-o facă. Faptul constituia dovada ex- 
perimentală a acestui adevăr. Influenţa lui Averroes s-a extins, în această pri- 
vinţă, cu mult dincolo de cercurile averroiste. După 1277, aspectul întregii 
gândiri medievale se schimbă. După o scurtă lună de miere, teologia şi filo- 
zofia socotesc că şi-au dat seama de greşeala căsniciei lor. În aşteptarea se- 
parării corpurilor, care nu va întirzia deloc, se efectuează separarea bunurilor. 
Fiecare reintră în posesia propriilor sale probleme şi-i interzice celeilalte să 
se atingă de ele. 

Întreaga operă a lui Duns Scottus poartă semnul acestor preocupări. Unii 
au vrut să vadă în elementele de voluntarism pe care le conţine semnul unei 
influenţe musulmane. Fără îndoială, dar într-un sens exact opus celui în care 
se înțelege ea. Nu Dumnezeul religiei musulmane i-a sugerat lui Duns Scottus 
să revendice pentru Dumnezeul creştin puterile depline ale unei libertăţi neli- 
mitate; Dumnezeul filozofilor arabi, inlănţuit total de necesitatea greacă, este 
cel care a provocat această reacţie creştină în gîndirea lui Duns Scottus. Deşi 
filozofia se poate ridica singură la conceperea unui fel de creaţie, ea nu poate 
să şi-o reprezinte decît ca o emanaţie în care fiecare moment este actualizarea 
concretă a momentului ideal ce-i corespunde într-o dialectică necesară. Ne- 

cesitarismul grec al înţelegerii, pe scurt Gîndirea pură a lui Aristotel, iată ce 
se ascunde în spatele lui Averroes şi Avicenna, iar acest necesitarism al in- 
teligibilului este substanţa însăşi din care vor fi alcătuite întotdeauna filozo- 
fiile, cu excepţia cazului în care acestea s-ar ridica, dincolo de fiinţă, pină la 
existență. Resortul tainic al doctrinei lui Scottus este hotărîrea lui, neîncetat 
reafirmată, de a interzice lumii să emane din înţelegerea divină, precum ema- 
nă consecinţa dintr-un principiu. Văzind că orice înţelegere este o natură, face 
tot ce-i stă în putinţă ca să-l ridice pe Dumnezeu chiar deasupra Ideilor lui, 
iar apoi, ca să asigure ruptura în mod eficient, desparte creatura de Creator 
pein decretul unei libertăţi supreme. 

Aceasta însemna, desigur, eliberarea Dumnezeului creştin de necesitaris- 
mul grec, dar şi transformarea lui în ceva neinteligibil pentru gindirea filo- 
zofică, pentru care legătura necesară dintre principii şi consecinţe este con- 
diţia oricărei inteligibilități. Este foarte tentant să simplifici această poveste, 
spunînd că Duns Scottus l-a continuat pe Avicenna aşa cum Sfintul Toma l-a 
continuat pe Averroes. E adevărat că, tehnic vorbind, Sfintul Toma îi dato- 
rează mai mult lui Averroes, iar Duns Scottus îi datorează mai mult lui Avi- 
cenna; faptul este important şi constituie una din cheile necesare pentru in- 
terpretarea istorică a operei lor, dat, în ce priveşte fondul doctrinelor, nici 
unul dintre cei doi teologi nu putea să-l continue pe nici unul dintre cei doi 
filozofi, nici măcar în filozofie. Fiecare dintre ei a rupt deci cu predecesorul, 
deşi în condiţii diferite. Sfintul Toma a rupt cu Averroes ca filozof şi pe 
terenul filozofiei, transpunind metafizica aristotelică a substanţei, cu determi- 
nismul pe care-l implică, pe planul unei metafizici a actelor de existenţă, cu 
contingenţa şi libertatea pe care le comportă aceasta. De aceea a putut Sfintul 
Toma să continue să rezolve ca filozof, deşi într-o manieră diferită, aproape 
toate problemele pe care le puseseră înaintea lui filozofii. Duns Scottus a rupt 
cu Avictnna ca teolog, lăsindu-i, ca să spunem aşa, filozofia, reproşîndu-i 
chiar, uneori, că a împodobit metafizica în mod nedrept cu penele teologiei 
şi reducînd astfel la minimum limitele de validitate a teologiei naturale. Pri- 
vind lucrurile în mare, filozofia nu poate să cunoască singură despre Dum- 
nezeu decit ceea ce au ştiut despre el Aristotel şi Avicenna: o natură inteli- 
gibilă veşnică şi de o energic infinită, care generează perpetuu, printr-o serie 
de intermediari ierarhizaţi, lumea în care trăim; dar ci nu au ştiut că Dumne- 
zeu este un infinit pozitiv în fiinţă şi, prin urmare, nici că este prezent la tot 
prin esenţa ui, că este un agent voluntar şi liber şi o atotputemicie absolută. 
Acestea sînt, pentru Duns Scottus, obiecte de credinţă religioasă, nu de cu- 
noaştere filozofică, şi nimic nu lămureşte mai bine sensul atitudinii sale decit 
dovada pe care ne-o dă chiar el: „Că atotputernicia lui Dumnezeu astfel în- 
țeleasă (adică în sens absolut) este doar crezută şi nu poate fi dovedită prin 
raţiunea naturală, iată un lucru dovedit (probatur) de faptul că filozofii, care 
se sprijină numai pe raţiunea naturală, nu au putut s-o postuleze pornind de 
la principiile lor. Într-adevăr, ei au postulat acţiunea necesară a cauzei prime 
şi, de altfel, dacă postulau cauza primă ca atotputernică în sensul în care o 

înţelegem noi, ar fi rezultat de aici multe neajunsuri“. Or, aceste neajunsuri 
acoperă tot cimpul filozofiei. Rațiunea naturală nu poate să postuleze un 
Dumnezeu absolut atotputernic fără să nu devină neinteligibilă existenţa cau- 
zelor secundare. De ce ar mai exista cauze secundare, atita timp cît cauza 
ptimă ar putea face totul nemijlocit, fără ele? În felul acesta, nu se mai înţele- 
ge nici existenţa defectelor şi a răului în lume, de vreme ce Dumnezeu devine 
personal răspunzător de efectele produse. În toate aceste chestiuni, şi am pu- 
tea aminti şi altele, Duns Scottus pare să fi socotit filozofia oarbă din naştere 
şi fără speranţă de vindecare. Sfintul Toma nu-şi pierduse într-atit nădejdea 
în filozofie, pentru că o transformase: opera lui este o victorie a teologiei în 
filozofie; Duns Scottus şi-a pierdut nădejdea în filozofia pură pentru că a luat 
act de ea ca de un fapt: opera lui nu putea fi decît o victorie a teologiei asupra 
filozofiei. Cele două opere sint deci animate de un spirit esențialmente diferit. 

Dacă cele de mai sus sint adevărate chiar şi numai în parte, vom înţelege 
mai bine nedumerirea istoriei filozofiei în faţa operei lui Duns Scottus. Este 
extrem de dificil să ştim ce considera el însuşi ca fiind pur filozofic, altfel 
spus ce reţinea din opera sa ca adevăr accesibil raţiunii pur şi simplu. Ne- 
îndrăznind să răspundem în locul lui, putem cel puţin să adăugăm la prima 
întrebare o a doua. Toată metafizica scottistă se sprijină pe noţiunea de fiinţă 
luată într-un sens univoc faţă de tot ceea ce este. Duns Scottus consideră că 
această nojiune este obiectul propriu al metafizicii, fiind obiectul propriu al 
înţelegerii umane. Ştie că aceasta a fost opinia lui Avicenna, care era filozof; 
dar mai ştie că un alt filozof, Aristotel, identificase obiectul propriu al înţele- 
gerii umane cu fiinţa esenței sensibile. Dreptate are Avicenna, dar Duns Scot- 
tus consideră că, dacă Avicenna a putut să realizeze acest progres şi să lăr- 
gească astfel cimpul metafizicii, e pentru că era musulman. Avicenna nu este 
deci cel mai bun filozof decît pentru că a fost şi teolog. Textul Prologului la 
Opus Oxoniense (|, 2, 12) este aici de o importanţă capitală: „Trebuie să res- 
pingem ceea ce se consideră aici ca acceptat, şi anume că ştim în mod natural 
că fiinţa este primul obiect al intelectului nostru, iar aceasta potrivit indife- 
renjei totale a fiinţei la sensibile şi la nonsensibile. lar ceea ce spune despre 
asta Avicenna nu ne îngăduie să conchidem că este un lucru cunoscut în mod 
natural; într-adevăr, el şi-a amestecat religia, care a fost cea a lui Mahomed, 
în problemele de filozofie (miscuit enim sectam suam, quae fuit Mahometi, 
philosophicis), şi există lucruri pe cate le-a afirmat ca filozofice şi le-a do- 
vedit prin rațiune, iar altele ca potrivite cu religia sa.“ Şi iată acum întrebarea 
noastră: există oare chiar şi o singură problemă de metafizică la care să se 
poată găsi răspuns numai prin raţiunea naturală, intr-o doctrină în care raţiu- 
nea naturală nu poate să ştie singură nici măcar care este primul obiect al 
raţiunii? De pildă, dovezile existenţei lui Dumnezeu se sprijină pe acea noţiu- 
ne de fiinţă comună şi univocă; dacă nu putem şti doar prin rațiune că această 
noţiune este obiectul propriu al raţiunii naturale şi al cunoaşterii metafizice, 
putem oare pretinde să cunoaşteim, doar prin rațiune, fie şi numai existenţa 
lui Dumnezeu? 

Duns Scottus era şi el, înainte de toate, teolog. Nu a zăbovit deci să con- 
struiască o filozofie pură, respectind limitele accesibile raţiunii naturale în 
starea de fapt în care e plasată ea, fie ca urmare a unui decret divin liber, fie 
ca pedeapsă a păcatului originar. Aceste principii conţineau totuşi germenele 
unei posibile critici teologice a filozofiei naturale, pe care o găsim, într-ade- 
văr, schițată într-o scriere intitulată Theoremata şi atribuită de tradiţie lui Duns 
Scottus. Această atribuire fiind recent contestată, este prudent să prezentăm 
filozofia Doctorului Subtil ca şi cum scrierea nu i-ar aparţine şi să aşteptăm 
ca această chestiune de fapt să fie tranşată de critica externă. Indiferent ce se 
va hotări, scrierea rămîne şi are o importanţă capitală, cel puţin în sensul că 
asistăm în ea la înfăptuirea divorţului aproape complet al teologiei teologilor 
de teologia filozofilor, în numele unor principii filozofice asemănătoare cu 
ale lui Duns Scottus şi exact opuse celor care vor motiva acelaşi divorţ, aşa 
cum vom vedea, la William Ockham. Oricine a fost, autorul scrierii Theore- 
mata nu era ockhamist, ci, dimpotrivă, un partizan al realismului avicennian 
al acelei natura communis? şi al univocităţii fiinţei, aşa cum era şi Duns Scot- 
tus. Theorema IV postulează ca principiu că oricărui universal îi corespunde 
în realitate un anumit grad de entitate, care se potriveşte întregului conţinut 
al acestui universal: Cuilibez universali correspondet in re aliquis gradus en- 
titatis in quo conveniunt contenta sub ipso universali. Desigur că Duns Scot- 
tus nu a fost singurul care să profeseze acest realism, dar acesta e cel pe cate 
l-a profesat şi a cărui negaţie totală avea să fie ockhamismul. Or, acelaşi rea- 
lism duce la o ontologie de o asemenea natură încît noţiunea de ființă care 
o fundamentează nu mai permite regăsirea concluziilor principale ale teolo- 
giei creştine. Căci metafizicianul nu are altă teologie naturală decît cea a fiin- 
ței univoce, pe cînd cea a creştinismului vizează, dincolo de fiinţa univocă, 
fiinţă infinită, care e Dumnezeu. 

Ru e aşadar de mirare că, limitindu-se la noţiunea metafizică de fiinţă 
astfel concepută, autorul scrierii Theoremata nu a putut să justifice decit no- 
ţiunca greco-arabă a unui univers suspendat de o primă Cauză, care acţionea- 
ză la rîndul ei ca o natură ce-şi difuzează eficacitatea prin intermediul altor 
cauze, supuse ca şi ea legilor unei necesităţi pur inteligibile. E cale lungă de 
la această fiinţă impersonală la Dumnezeul viu al Scripturii: non potest pro- 
bari Deum esse vivum?. Nu se poate dovedi nici că este unic, prin urmare 
nici că universul depinde de o singură cauză şi nici măcar că, după ce a pto- 
dus universul, această cauză continuă să existe. Dacă așa stau lucrurile, nu 
putem dovedi nici că Dumnezeu este pretutindeni prezent prin esenţa sa, nici 
că Dumnezeu este atotputernic, cel puţin nu în sensul absolut că poate cauza 
nemijlocit şi doar prin sine ceea ce cauzează prin intermediul cauzelor se- 
cundare. Pe scurt, aşa cum a afirmat în mod expres şi Duns Scottus în scrieri 
cert autentice, filozofii care cercetau aceste probleme doar cu ajutorul raţiunii 


* v. nota anterioară. 
? nu se poate dovedi că Dumnezeu este viu (7. lat.). 

nu au putut niciodată să se ridice la noțiunea cteştină a unui Dumnezeu liber. 
Ei s-au oprit la o primă cauză necesară, care produce în mod necesat şi veşnic 
un efect prim şi unic, care efect produce la rîndul său alte efecte, în virtutea 
amestecului de necesar şi posibil ce-l caracterizează. De la prima fiinţă și 
pînă la lumea noastră pământeană, totul se înlănțuie astfel printr-o serie de 
relaţii cauzale necesare, care nu includ cîtuşi de puţin prezenţa Primului în 
consecinţele îndepărtate ale actului său, dar exclud, dimpotrivă, posibilitatea 
lui de a interveni în ele printr-o acţiune liberă şi nemijlocită, aşa cum o poate 
face întotdeauna Dumnezeul creştin. A existat deci cu siguranţă, după Duns 
Scottus, o critică a teologiei naturale pe care Duns Scoitus însuşi a schițat-o în 
operele sale autentice, şi pe care Theoremata au dus-o la capăt inspirindu-se 
din principii înrudite cu ale lui. Acest fapt ne permite mai întîi să constatăm 
că ceea ce se numeşte îndeobşte „scepticismul filozofic“ din secolui al XIV-lea 
nu este legat nici neapărat şi nici exclusiv de logica terministă a lui Ockham. 
Într-adevăr, vedem că el se naşte aici într-o doctrină în care, ca şi în cea a 
lui Duns Scottus, ontologia depinde de Avicenna şi, tocmai pentru că por- 
neşte de la ontologia lui Avicenna, ajunge la teologia lui Avicenna. De ce să 
ne mirăm? Nu din Avicenna, nici din Aristotel, şi nici măcar din Platon, ci 
din Scriptură s-au inspirat Părinţii sinodului de la Niceea cind l-au definit pe 
Dumnezeul credinţei creştine. Şi vedem că aceeași credinţă, în aceeaşi Reve- 
laţie, sprijinită pe acceaşi tradiție, este cea care face aici critica teologiei natu- 
rale şi care va inspira cutînd critica paralelă a lui Ockham. Critică filozofică, 
desigur, însă declanşată şi desfășurată în ambele cazuri în numele teologiei, 
pentru teologie şi de către teologi care se consideră informaţi asupra compe- 
tenţei exacte a raţiunii în aceste probleme, de cînd l-au citit pe Averroes şi 
propoziţiile condamnate la Paris de Etienne Tempier. 

Indiferent cum ar sta lucrurile în această privință, nu în sensul acestei 
critici a teologiilor naturale va evolua mai tirziu scottismul. Discipolii Doc- 
torului Subtil s-au preocupat, dimpotrivă, de perfectarea sintezei teologice a 
magistrului îmbinind cît mai bine cu putinţă resursele credinţei şi ale raţiunii. 
Operele lor sînt deocamdată puţin cunoscute; dar se ştie despre ele destul 
pentru a se considera cu îndreptăţire că studierea lor va dezvălui în mai multe 
dintre ele spirite personale, care au dat dovadă de o originalitate uneori re- 
marcabilă în continuarea strădaniei unui magistru de geniu, căruia moartea îi 
întterupsese opera prematur. Pentru unii dintre ei, cum este Antonius Andreas 
(+ 1320), ale cărui scrieri sint încă amestecate cu cele propriu-zis scottiste, e 
greu să determinăm aportul personal. Trebuie să aşteptăm ca istoria literară 
să-și fi încheiat cercetarea în această chestiune. Pentru alţii, cum este francis- 
canul provensal Francisc din Meyronnes (î după 1328), originalitatea se lasă 
încă de pe acum tmai uşor observată. Dintre numeroasele sale scrieri, să amin- 
tim comentariile la Isagoge de Porphyrios, la Categorii, De interpretatione 
şi Fizica lui Aristotel, un Comentariu la Sentinţe, Quodlibeta şi o serie de 
tratate, aproape toate importante pentru studierea gîndirii sale filozofice: De 
univocatione entis, Tractatus primi principii complexi, De transcendentibus, 

De relationibus, De signis naturae, De secundis intentionibus, De usu termi- 
norum. În sfirşit, studii recente (P. de Lapparent) au pus în lumină importanța 
sctierilor sale politice: Tractarus de principatu temporali, Quaestio de subiec- 
tione şi Tractatus de principatu regni Siciliae sau dezbaterea a XI-a dintr-un 
Quodlibet în şaisprezece dezbateri. Prin titlul de Conflatus se denumeşte o a 
doua redactare, revăzută şi corectată chiar de autor, a Cărţii 1 din Comentariul 
său la Sentinţe. 

Francisc din Meyronnes l-a cunoscut personal pe Duns Scoitus, fiindu-i 
elev în timpul şederii profesorului la Paris, din 1304 pînă în 1307, şi rămînîn- 
du-i incontestabil discipol, dar un discipol care trecea la rîndul lui drept pro- 
fesot. Un celebru scoltist din secolul al XV-lea, Guileimus din Vaurouillon 
(F 1464), după ce aminteşte, în stilul oratoric al timpului, de faimosul „ternar 
de Doctori“: Toma d'Aquino, Bonaventura, Duns Scottus, îi adaugă imediat 
un al doilea: Francisc din Meyronnes, Henric din Gand şi /Egidius din Roma. 
Să notăm că în acest text Guilelmus din Vaurouillon critică meteahna pe care 
o avea Francisc din Meyronnes să disocieze, să împartă şi să argumenteze 
totdeauna în patru puncte, chiar şi atunci cînd trei sînt de ajuns: melius est 
habere bonum ternarium quam malum quaternarium!0. Credincios univoci- 
tăţii fiinjei şi distincţiei formale, aceste două bastioane ale scottismului, Fran- 
cise dă o întrebuințare personală teoriei „modurilor intrinseci ale ființei“, şi 
am văzut ce loc important ocupă ea în teologia naturală a lui Duns Scottus, 
ajutindu-ne mult să-i fixăm sensul. De acord cu spiritul profund al ontologiei 
maestrului, el identifică ființa cu esenja şi, pornind de la aceasta din urmă, 
distinge o serie întreagă de moduri intrinseci ierashizate. Esenţa lui Dumne- 
zeu este postulată mai întîi ca esenţă; în al doilea moment, e postulată ca 
„această esenţă“; în al treilea moment, ca „această esenţă infinită“, în al pa- 
trulea moment, ca „această esenţă infinită realmente existentă“. În Dumnezeu, 
ca de altfel în toate celelalte, existența nu este deci altceva decît un mod 
intrinsec al esenței, din aceasta trebuind să înțelegem, în sens strict că esenţa 
lui Dumnezeu, luată numai ca esenţă, nu include nemijlocit existenţa. De aici 
nu rezultă că Dumnezeu nu ar fi ens per se!!, ci tocmai că existenţa prin sine 
este o modalitate a esenței sale, şi nu această esenţă însăși luată ca atare. 
Teoria mergea, pe o cale autentic scoitistă, mai departe decit Duns Scottus. 
În alte două chestiuni importante însă, Francisc din Meyronnes se întoarce 
dincoace de profesorul său. Refuză categoric să admită că Ideile divine nu 
sînt formal identice şi absolut coeterne cu Dumnezeu. În această chestiune, 
Francisc revine în mod expres la Sfintul Augustin, iar Guilelmus din Vau- 
rouillon, ca bun păstrător al ortodoxiei scottiste, îi va reproşa vehement aceas- 
tă infidelitate faţă de Duns Scottus. De altfel, în gîndirea sa ea este legată de 
o alta. Dacă Francisc din Meyronnes refuză să considere Ideea un simplu 

„obiect secundar“ a] cunoaşterii divine, o face pentru că-i atribuie mai multă 


1 este mai bine să ai trei argumente bune decit patru proaste (Ib. laz.). 
1 entitate prin sine (îb. lar). 

realitate decît are un simplu esse cognitum!2. Aşa cum o concepe el, Ideea 
divină pare să posede un esse essentiae!3 analog celui pe care-l criticase Duns 
Scottus la Henric din Gand. Ontologia esenjei, comună celor două doctrine, 
îi permitea aici s-o trădeze pe una în favoarea celeilalte, însă fără să-i renege 
spiritul. 

O frază a lui Francisc din Meyronnes, asupra căreia a atras atenţia P. 
Duhem, ne arată ce se putea petrece în minţile oamenilor din epocă. O întil- 
nim în Comentariul la Sentinţe, lib. IL, dist. 14, q. 5: „Un anume Doctor spune 
că, dacă pămintul ar fi în mişcare, iar cerul ar sta pe loc, această rinduială ar 
fi mai bună. Dar lucrul e contestat din cauza diversităţii mișcărilor din cer, 
care nu ar pulea fi conservate.“ Prin urmare, mişcarea Pămintului nu mai era 
considerată de toată lumea ca o absurditate, dar vedem că Francisc din Mey- 
ronnes rămîne credincios vechii doctrine şi regretăm că nu a dat numele ace- 
lui Doctor necunoscut. 

Scrierile politice ale lui Francisc din Meyronnes sînt, în parte, opere de 
circumstanţă legate de apărarea intereselor regelui Robert al Neapolelui; 
Francisc a folosit însă prilejul acestui litigiu ca să-şi expună în ele ideile asu- 
pra problemei monarhiei universale. Importanţa lor ține în principal de faptul 
că, aşa cum s-a susţinut de curînd (P. de Lapparent), Francisc din Meyronnes 
pare.să se opună aici în mod conștient doctrinei politice a lui Dante. Ca şi 
autorul Monarhiei, Francisc apără idealul unei societăţi unice a tuturor oame- 
nilor uniţi sub autoritatea unui singur conducător, dar, aşa cum a constatat 
deja, caracteristica poziţiilor de acest gen fiind reversibilitatea, Francisc răs- 
toarnă teoria lui Dante. Căci, dacă e adevărat că bunurile temporale sînt date 
de Dumnezeu omului în vederea unei finalităţi spirituale, temporalul trebuie 
să se supună spiritualului, aşa încît monarhul universal trebuie să fie papa, şi 
nu împăratul. Aşa cum cei care studiază filozofia în vederea teologiei filozo- 
fează mai nobil decit cei care nu o studiază decit în sine, tot aşa autoritatea 
celui care administrează temporalul în vederea spiritualului este deasupra ce- 
lei a principelui, care nu administrează temporalul decît pentru temporal. Şi 
aici, ca şi în alte părţi, problema politică nu este în Evul Mediu decit un caz 
particular al problemei mai vaste a raporturilor dintre natură şi har, dintre 
temporal şi spiritual. 

Trăsăturile fundamentale ale scottismului se regăsesc la membrii unui grup 
de franciscani a căror operă datează din secolul al XIV-lea. În Comentariul 
său la Senzinţe, loannes din Bassoles (? 1347) păstrează realitatea genurilor 
şi a speciilor, în sensul în care o înţelegea Duns Scottus; nu realitatea univer- 
saliilor, aşa cum impropriu se spune uneori, căci universalitatea, sau predica- 
bilitatea ca atare, este opera gîndirii, ci aceea a naturilor sau formelor con- 
stitutive ale esenței. Genus et differentia dicuru distinctas realitates in eadem 
essentia eius quod est per se in genere!4, spune Ioannes din Bassoles; ani- 


12 ființa cunoscută (JP. at). 

"1 fiinţa esenței (fb. lat.). 

1 Genul şi diferenţa denumesc realităţi distincte in aceeaşi esenţă a lucrului care există 
prin el în gen (îb. lat.). 

malitas et rationalitas dicunt plures res!S, iată tot atitea formule care arată 
că acest gen de realism implică distingerea formală a constituenţilor metafi- 
zici ai esenței. În teologia naturală, loannes din Bassoles impune puterii raţiu- 
nii limitele pe care i le stabilise Duns Scottus, care var fi de altfel respectate 
de toţi discipolii lui autentici şi care sint explicate uneori în mod eronat la 
aceştia prin influenţa lui Ockham. Raţiunile postulării unei fiinţe absolut pri- 
me sînt valde probabiles et magis quam quaecumque rationes quae possunt 
adduci ad oppositum!S, dat acestea nu sînt demonstraţii, căci putem nega cu 
probabilitate imposibilitatea unei progresii nesfizşite a cauzelor. Au existat 
deci, încă din această perioadă, scottişti de seamă care să admită teza din 
Theoremata. Unicitatea lui Dumnezeu, atotputernicia sa absolută, ubicuitatea 
sa, prezenţa sa intimă în toate lucrurile sînt, pentru el ca şi pentru Duns Scot- 
tus, tot atitea obiecte de care numai credinţa ne asigură cu certitudine. Poziţii 
foarte asemănătoare se regăsesc în Comentariul la Sentinţe al lui Landolphus 
Caracciolo (? 1351) şi în cel al discipolului său, Hugo din Castro Novo, care 
a fost datat ante 1317. Cam în acelaşi moment (1320), Francisc din Marchia 
(Fe. din Pignano sau din Esculo) comenta la Paris textul lui Petrus Lombardus 
şi susţinea că e imposibil să se demonstreze riguros nemurirea sufletului, atât 
a priori, cît şi a posteriori. E limpede cît de repede s-a impus această teorie 
în mediile franciscane şi vom înţelege mai uşor cum a adunat atit de repede 
atitea sufragii, dacă ne vom aminti că-şi are originea, inainte de Duns Scottus, 
cel tirziu, la Guilelmus din Ware. Să notăm că cercetări recente (C. Michal- 
ski) îi acordă lui Francisc din Marchia meritul de a fi dezvoltat doctrina lui 
impetus înainte de loannes Buridan, care pare-se că nu a făcut în această 
ptivinţă decît să-l urmeze. Numai publicarea iextelor va permite verificarea 
realităţii acestei dependențe şi evaluarea amplorii ei. 

Din acest grup, se detaşează deja pentru noi cîteva spirite originale, în 
special franciscanul englez Guilelmus din Alnwick ( 1332), din care s-au 
publicat recent foarte interesante Quaestiones de esse intelligibili. Cu greu 
am găsi un model mai desăvirșit de discutare dialectică, lipsită de amănunte 
de prisos, dar riguros completă, a uneia şi aceleiaşi probleme. La capătul ope- 
rei, problema este literalmente epuizată. E adevărat că şi cititorul, dar măcar 
ştie despre ce e vorba, iat, dacă rămîne insensibil la perfecțiunea tehnică a 
unui asemenea stil intelectual, e regretabil pentru el. Problema discutată de 
Guilelmus din Alnwick este cea a gradului de realitate pe care trebuie să-l 
atribuim fiinţei obiectului cunoscut, tocmai în calitatea lui de a nu fi altceva 
decit un obiect cunoscut în gîndire. Concluzia lui e că Duns Scottus i-a atri- 
buit, într-adevăr, un fel de fiinţă relativă, care ar fi esse cognitum!”, dar că 
nu putem să-i găsim acestei teze nici un sens inteligibil bine definit. În lucrul 


' însuşirea de a fi vieţuitoare şi cea de a fi raţional denumesc mai multe lucruri (/b. 


:). 
1 foarte posibile şi reprezintă mai mult decit nişte argumente caze pot fi aduse drept 
coniraargument (1. lat). 
1 v. nota 12 de mai sus. 

cunoscut, faptul de a fi cunoscut implică tot atit de puţină realitate distinctă 
de acesta, cit implică în statuia lui Cezar faptul că-l reprezintă pe Cezar. Din 
perspectiva intelectului, fiinţa unei pietre, în calitatea acesteia de a fi cunos- 
cută de intelect, nu este alta decit cea a intelectului care o cunoaşte. Extinsă 
la problema Ideilor divine, această concluzie îl face pe Guilelmus din Alnwick 
să nege că acestea ar avea, în înţelegerea divină, o fiinţă inteligibilă relativă 
(esse secundum quid), care să fie, dacă nu creată, cel puţin produsă. Această 
libertate a judecății îndreptăţeşte numele de Scotista independens!8 pe care 
i-o dă editorul său. Ba chiar zărim, pînă în acest punct, mai puţin scoltistul 
decit independentul, dar nici Guilelmus nu admite că dovezile nemuririi su- 
fletului merg dincolo de simpla probabilitate. 

Un al doilea nume, asociat scottismului în mod îndreptăţit şi a cărui im- 
portanță creşte neîncetat, este cel al franciscanului Ioannes din Ripa (sau 
Joannes din Marchia), numit astfel după minăstirea din Ripatransone. Îi dato- 
răm un Comentariu la Sentinţe şi Determinationes (1354), de un stil filozofic 
şi teologic cu totul original. Numele său se află amintit, precum cel al unui 
înaestru ale cărui păreri personale merită să fie discutate, la Petrus din Ailly 
(1350-1420), Ioannes Gerson (1363-1429) şi loannes din Basel (înainte de 
1365. — Fr. Ehrle). Singurele părţi din opera lui care s-au studiat pină acum 
tratează problema teologică a cunoaşterii divine a contingenţelor viitoare (H. 
Schwamm), dar se ştie, din cercetări recente, că Gerson îi atribuia patru din 
cele douăsprezece propoziţii condamnate în 1362 sub numele de Ludovic din 
Padova (A. Combes). Potrivit acestei mărturii, loannes din Ripa susţinea că 
Ideile divine sînt distincte, nu numai în sensul unei distincţii raţionale, aşa 
admitea Henric din Gand, ci al unei distincţii mai evidente, astfel încât una 
nu este cealaltă, şi asta ex parte rei!9. Cele patru propoziţii condamnate în 
1362 de care foannes Gerson îl face răspunzător pe loannes din Ripa sint 
următoarele: Aliquid est Deus secundum suum esse reale, quod non est Deus 
secundum suum esse formale; quod aliquid intrinsecum in Deo sit contingens; 
volitio qua Deus vult a esse, non minus distinguitur a volitione qua Deus vult 
b esse quam distinguatur realiter a materia prima; quaelibet volitio qua Deus 
vult a esse, immense formaliter distinguitur a voluntate qua vult b esse, 
Deşi nu rezumă o doctrină, aceste patru puncte jalonează un segment din 
uraiectoria ei. Indiferent ce ar mai fi susţinut, Ioannes din Ripa s-ar lega prin 
ele de tradiţia care întiineşte, dincolo de Duns Scottus, vechiul realism al 
esenjelor. Gerson îl clasifică printre formalizantes?!, şi este într-adevăr plau- 


% scotitjist independent ([P. lat.). 

» dintr-o parte a situaţiei (7b. lat.) 

2 Dumnezeu conform fiinţei sale reale este altceva decit Dumnezeu conform fiinţei 
sale formale; că ceva intrinsec este contingent în Dumnezeu, volițiunea prin cate Dum- 
nezeu vrea să fie a nu se deosebeşte de volițiunea prin care Dumnezeu vrea să fie b mai 
puţin decit s-ar distinge în mod real de materia primară; orice voliţiune prin care Dum- 
nezeu vrea să fie a se deosebeşte imens din punct de vedere formal de voința prin care 
vrea să fie b (îb. lat.). 

2! formalizanţi (IP. daz.). 

zibil ca teze de acest fel să exprime un formalism al intelectului: distincţia 
dintre ceea ce este Dumnezeu potrivit fiinţei sale reale şi ceea ce este el poltti- 
vit fiinţei sale formale, subzistenţa formală în Dumnezeu a viitoarelor contin- 
gente ca atare, distincţia formală dintre voliţiunile divine, distincţia ex parte 
rei22 dintre Dumnezeu şi Ideile sale. În ce măsură se inspiră gindirea perso- 
nală a lui Ioannes din Ripa din cea a lui Duns Scottus, merge în prelungirea 
ei întărind-o sau pomeşte din nou de la doctrine a căror influență Duns 
Scottus nu o suferise decit parţial, dar pe care ca, dimpotrivă, le-ar lăsa să-şi 
dezvolte liber unele virtualităţi, pe toate acestea ne va permite să le cîntărim 
numai explorarea metodică a Comentariului şi a tratatului Determinationes. 

Unul din primii şi principalii martori ai autorităţii de care se bucura loan- 
nes din Ripa este Petrus din Candia (f 1410), franciscan de origine cretană, 
de care s-a ptevalat într-o zi pentru a-i lua apărarea compatriotului său Platon: 
cum Plato fuisset Graecorum peritissimus, et ego qui sum suae regioni vici- 
nus, iure patriae debeo pro compatriota pugnare*. A fost pentru el un prilej 
să insite că, potrivit lui Platon, Ideile sînt forme care subzistă în afara lucru- 
rilor, în gîndirea divină, unde concură la identitatea acesteia, deşi ele îşi păs- 
trează în întregime diferenţele lor formale ireductibile (habentes idenzicum 
concursum, Suas tamen formalitates indeiebiles penitus retinentes). E adevă- 
tat, adaugă cel, că şi Aristotel e grec, şi spune contrariul; dar, de vreme ce 
trebuie să alegem între doi prieteni, să învingă adevărul! De altfel, conchide 
Petrus, dacă aş vrea să-mi apăr toţi compatrioții, m-aş prinde adesea în iţele 
contradicţiei, căci certurile sînt dese între vecini. 

lată deci care e tonul obişnuit al acestui grec prietenos, degajat, spiritual 
şi de o ironie curtenitoare în discuţie. Bacalaureat în teologie la Universitatea 
din Oxford, magistru în teologie la Universitatea din Paris (1378-1381), epi- 
scop dş Piacenza iar apoi de Vicenza, arhiepiscop de Milano, este ales în cele 
din urmă papă, la 26 iunie 1409, şi ia numele de Alexandru V. Asemenea 
cariere presupun o oarecare diplomaţie, care nu-i lipsea lui Petrus din Candia, 
aşa cum am văzut, nici ca teolog. Comentariul său, plin de nume proprii, ni-l 
înfăţişează arbitrînd în fiecare problemă disputele în care se înfruntau Ock- 
ham şi discipolii săi, Duns Scottus şi partizanii săi, fără a-l uita pe loannes 
din Ripa, a cărui teorie despre contingentele viitoare nu face altceva, ne asi- 
gură el, decit s-o reia, cu mai multe amănunte, pe cea a lui Duns Scottus. 
Am văzut că face din Platon un formalizans?4 fără voie, iar maniera în care 
concepe deosebirea Ideilor în Dumnezeu l-ar apropia şi pe el de această şcoa- 
lă. A aparținut însă oare vreodată Petrus din Candia unei şcoli? Ar însemna 
să admitem că a luat filozofia mai în serios decît ne lasă el să credem. În 
faţa conflictului de aici înainte declarat dintre scottism şi ockhamism, Petrus 


22 v, nota 19 de mai sus. 

23 pentru că Platon a fost cel mai priceput dintre greci, şi eu, care sint vecin cu ținutul 
lui, trebuie să lupt conform dreptului patriei pentru compatriotul meu (1b. lat). 

A formalizant (1. lat.). 

din Candia vede limpede prin ce se deosebesc felurile de a gindi ale celor 
doi magiştri, unul de celălalt, şi uneori chiar de cele ale partizanilor lor de- 
claraţi. Vorbind despre teoria avicenniană a „naturii comune“ (eguinitas est 
tantum equinitas25), observă cu multă perspicacitate că opoziția dintre Ock- 
ham şi Scottus asupra acestui aspect fundamental este mai ales de metodă (in 
modo investigandi25), Ockham procedînd ca logician, iar Duns Scottus ca me- 
tafizician (unus namque procedit logice et alius metaphysice). Şi iată partea 
cea mai bună din observaţia sa, mereu valabilă. pentru cei ce vor să interpre- 
teze aceste doctrine: „Nu-i mai puţin adevărat că unii, studiind doctrina Doc- 
torului Subtil fără fundamentul logicii şi neînţelegindu-i maniera de a cerceta 
ptoblemele, au declarat că înţeleg [această natură comună ca abstractă] în 
realitate, ceea ce nu este adevărat.“ Această supleje în gindire nu e cea a unui 
doctrinar. Dar, chiar dacă cercetări ulterioare vor face să i se atribuie ceva 
care at semăna cu un sistem, există totuşi o chestiune asupra căreia gîndirea 
sa va refuza să se lase cuprinsă. Duns Scottus afirmase că diferenţele ultime 
ale fiinţei nu sînt conţinute în ea decît virtual şi denominativ, ceea ce Petrus 
din Candia susţine, la rîndul lui, la începutul Comentariului; dar, tot în acest 
Comentariu, susține după aceea că diferenţele ultime ale fiinţei sînt conţinute 
în ea formal şi esenţial, după care atrage singur atenţia că se contrazice şi că 
o ştie: „Dacă susţin aici contrariul, nu înseamnă că o socotesc pe una mai 
adevărată decit cealaltă, ci că vreau să înfăţişez mai multe feluri de a imagina 
problema, pentru comoditatea celor care vor să mănînce cînd piine, cind brn- 
ză.“ Era în joc, trebuie s-o remarcăm, toată doctrina univocităţii scoltiste, cu 
metafizica şi teologia cărora le stă la bază. Acest papă va rămîne poate în 
istoria ideilor ca unul dintre primii martori ai unei oboseli speculative care 
va începe, către sfîrşitul secolului al XIV-lea, să-şi înmulțească semnele. 
Aşa cum influenţa difuză a criticii lui Scottus s-a îmbinat uneori cu cea 
a criticii ockhamiste, realismul scottist al formelor a consolidat uneori meta- 
fizica şi teologii care, prin realismul lor, se înrudeau cu el.. Din puţinul care 
se cunoaşte actualmente despre doctrina lui, franciscanul Walter Chatton a 
criticat, în Comentariul său la Petrus Lombardus, ceea ce considera el ca fiind 
teoria ockhamistă a universaliilor, pe care o confunda poate cu cea a lui Pe- 
trus Auriol. Orice interpunere a unui esse obiectivum?? între lucru şi intelect 
i se părea că face imposibilă formarea unor judecăţi adevărate capabile să 
ajungă la real. Singura fiinţă obiectivă a lucrului văzut era deci pentru el fiinţa 
lucrului văzut însuşi. Dar puteai fi franciscan şi realist, fără să fii scottist. 
Faptul că Chatton nu găseşte argument demonstrativ pentru unicitatea lui 
Dumnezeu l-at putea apropia la fel de bine de Guilelmus din Ware sau Mai- 
monide, ca şi de Duns Scottus, sau poate chiar pur şi simplu de propriile sale 
lecturi din Aristotel. Aceeaşi remarcă ar fi valabilă pentru Walther Burleigh 
(Burlaeus, + după 1343). În Comentariul său la Fizica lui Aristotel, atrage 


2 v, nota 6 de la p. 326. 
2 în modul de a cerceta (Ib. laz.). 
2 v. nota 205 de la p. 502. 

atenţia, la cartea a VII-a, că nu a înţeles niciodată cum ar putea demonstraţia 
de acolo să fie de ajuns pentru a dovedi un prim motor imobil. Nu e de ajuns, 
într-adevăr, şi nici măcar nu pretinde să fie de ajuns, dacă e vorba de un 
singur motor imobil. Observaţia poate dovedi că Burleigh, care este autorul 
unui De vitis et moribus philosophorum inspirat de Diogenes Laertios, era 
înzestrat pentru istoria filozofiei. Opera sa, destul de întinsă, cuprinde cîteva 
tratate de logică (De puritate artis logicae, Obligationes, Sophismata), Co- 
mentarii la Organon-ul aristotelic şi la Liber sex principiorum şi cîteva tratate 
de filozofie (De materia et forma, De intensione et remissione formarum, De 
potentiis animae, De fluxu et refluxu maris Anglicani). Dacă e adevărat că a 
predat la Oxford în 1301 (C. Michalski), realismul său a fost cu totul spontan, 
iar printre logicienii „moderni“ pe care-i critica nu putea fi inclus Ockham. 
Burieigh susţinea împotriva lor două propoziţii principale: quod universalia 
de genere substantiae Sunt extra animam?? şi quod propositio componitur ex 
rebus extra animam?5. Realistnul universaliilor supravieţui aşadar atunci in- 
dependent de interpretarea pe care i-a dat-o Duns Scottus. 

Cazul franciscanului oxonian Ioannes Rodington este mai complex. In- 
fluenţat de Francisc din Marchia, şi poate chiar de Duns Scottus, el se des- 
parte totuşi de Doctorul Subtil în cel puţin o chestiune importantă. Ioannes 
din Rodington păstrează în plin secol al XIV-lea vechiul augustinism al ilu- 
minării divine, şi o face în aceiaşi termeni (cognoscere certitudinaliter*?) pe 
care îi folosiseră magiştrii franciscani din secolul al XHI-lea. Poate că nu este 
deci necesar să se invoce influenţe ockhamiste ca să se explice critica pe care 
o face asupra cunoaşterii naturale. Dacă admitem că orice cunoaştere sigură 
cere iluminarea intelectului de către Ideile divine, admitem tocmai prin aceas- 
ta că nici o cunoaştere sigură nu ar fi posibilă fără această iluminare. Fran- 
ciscanii din secolul al XIII-lea trăseseră şi ei de aici consecința că fundamen- 
pul cunoaşterii noastre naturale este teologia, iar cauza acesteia o constituie 
mult mai degrabă Ideile divine decit obiectele. Rodington se inspiră dintr-un 
ptincipiu analog cînd distinge trei genuri de cunoaştere şi de certitudine (C. 
Michalski): cea ale cărei concluzii se sprijină pe raţiuni mai puternice decît 
raţiunile contrare, numită probabilitate; cea ale cărei raţiuni sînt atît de evi- 
dente, încît intelectul nu poate să nu le admită atunci cînd le ia în considerare; 
în sfârşit, cea care este atit de evidentă, încît exclude toate îndoielile şi care 
nu este posibilă decît prin iluminarea divină: per ipsas Rationes omnia cog- 
noscimus, quia per Deum omnia cognoscimus, et nihil cognoscimus certitu- 
dinaliter nisi per specialem illustrationem nec alio modo habere possumus 
scientiam tertio modo dictam nisi per illustrationem Dei3!. Ar fi extrem de 


23 că universaliile de felul substanţei sint în afara sufletului (7b. lat). 

29 că judecata se compune din lucruri din afara sufletului (/b. lat). 

% a cunoaşte cu certitudine (/b. îat.). 

31 cunoaştem toate lucrurile prin înseşi raționamente, pentru că le cunoaştem pe toate prin 
Dumnezeu şi nimic nu cunoaştera cu certitudine decit printr-o iluminare divină, şi nu putern 
avea în alt fel cunoaşterea numită de al treilea fel decit prin iluminarea făcută de Dum- 
nezeu (îb. lat.). 

interesant de ştiut dacă la loannes Rodington critica filozofiei doar coabitează 
cu acest principiu sau derivă într-o oarecare măsură din el. Oricum, conclu- 
ziile sale în această problemă seamănă mult cu cele ale atitor altora cărora 
Averroes le deschisese ochii asupra lui Aristotel: imposibilitatea demonstrării 
că Dumnezeu cunoaşte altceva decit pe sine, sau că este infinizus în vigore? 
(deşi Duns Scottus a oferit în sprijinul acestei teze raţiuni mai probabile decit 
cele împotriva ei), sau că este atotputernic, unic, desăvirşit, creator ex nihi- 
10%, şi, cum dovada existenţei lui Dumnezeu implică noţiunea de creaţie, nu 
se poate demonstra cu deplină certitudine că Dumnezeu există. Şi aici, difi- 
cultatea fundamentală rămîne aceeaşi: opozantul ireductibil (protervus) ar 
putea totuşi să conteste posibilitatea unui progres la infinit în cauzele de ace- 
eaşi speţă. Însă şi monotonia acestor concluzii este instructivă: trebuie s-o 
suportăm cu bunăvoință dacă vrem să vedem secolul al XIV-lea aşa cum a 
fost el. 

Şi mai radical dezamăgit de filozofie este augustinianul Hugolinus Mala- 
brancha (Hugolinus Malabrancha de Orvieto), contemporan cu loannes din 
Ripa, autor şi el al unui Comentariu încă inedit la Sentinţele lui Petrus Lom- 
bardus. El consideră filozofia drept o țesătură de erori: philosophia proprie 
loquendo non est scientia sed mixtura falsorum*; filozofia nu foloseşte decât 
mijloace de demonstraţie false, sau doar probabile, sau inadecvate obiectului, 
şi de aceea concluziile ei nu sînt niciodată cele ale teologiei. Chiar şi cînd 
Aristotel spune Deus est, formula lui nu are sensul pe care l-ar avea în 
gîndirea unui teolog, căci acesta înțelege Deus% cu sensul de Treime, iar 
est57 cu sensul de infinit. Toată psihologia lui Aristotel se sprijină pe ipoteza 
că sufletul e materie primă; tot ce spune despre suflet devine aşadar fals prin 
chiar falsitatea acestei supoziţii. Şi ce să mai spunem despre etica sa? Este 
falsă în cea mai mare parte şi, acolo unde nu e falsă, nu are valoare, căci 
Aristotel nu a cunoscut decît simulacre de virtuţi şi nu a ştiut să postuleze 
adevăratele reguli ale binelui. De unde concluzia: De Ethica dico quod su- 
perflua est fidelibus%. Credincioşii au credinţa, şi le este de ajuns. S-a ob- 
servat corect (C. Michalski) că această critică a filozofilor se leagă direct de 
teza augustiniană a iluminării. Referindu-se în mod expres la Sfîntul Augus- 
tin, pe care-l interpretează însă într-o cu totul altă limbă decit a acestuia, Hu- 
golinus face chiar din Dumnezeu intellectus agens3 care ne ilumincază şi ne 
ajută formaliter40 intelectul. Ceea ce-i permite să explice că, uneori, filozofii 
au spus totuși lucruri adevărate. Fără îndoială că e posibil să se fi inspirat 


2 cu o putere infinită (Ib. lat.). 

2 v. nota 3 de lap. 16. 

filozofia, în sens propriu vorbind, nu este o ştiinţă, ci un amestec de erori (Ib. lat.). 
35 Dumnezeu există ([b. lat). 

2% Dumnezeu (îb. laz.). 

3 există (Ib. lar.). 

30 despre Etică spun că este superfluă pentru credincioşi (1P. iaz). 

% intelect agent (1. lat.). 

4% în mod format (/B. lat.). 

din Biblie, dar cea mai bună explicaţie este că au primit iluminare specială 
de la Dumnezeu, care le-a dezvăluit aceste adevăruri. Să notăm că Hugolinus 
il urmează aici pe Henric din Gand, ca şi acolo unde vorbeşte despre lumina 
ptoprie teologului (Jumen theologicum). Se pare deci că opera doctorului Gand, 
a cărui amptentă o vom regăsi în opera augustinianului averroizant Fitz Ralph, 
n-a fost în secolul al XIV-lea atît de complet abandonată cit se crede îndeobşte. 

Foarte diferit şi de o cu totul altă însemnătate prin urmările sale istorice 
este curentul de idei care se naşte din opera lui- Thomas Bradwardine, profe- 
sor la Universitatea din Oxford, mort la 26 august 1349. O parte din opera 
sa continuă strălucit tradiţia ştiinţifică oxoniană din secolul al XIII-lea cu o 
serie de tratate de matematică, cinetică şi astronomie: De arithmetica specu- 
lativa, De arithmetica practica, De geometria speculativa, De continuo, De 
proportionibus velocitatum, De velocitate motuum, Tabulae astronomicae; cl 
a influenţat însă secolul al XIV-lea mai ales prin opera sa teologică, în special 
prin celebrul tratat De causa Dei, datată multă vreme în 1344, dată care se 
tinde actualmente să fie mutată înainte de 1335 (C. Michalski). Teologia lui 
Bradwardine nu iese din poziţiile îndeobşte acceptate în secolul a! XIII-lea, 
cel puţin atita vreme cît e vorba de Dumnezeu luat în sine şi de atributele 
lui. Doctrina sa deduce din noţiunea de Dumnezeu conceput ca fiinţa desă- 
vîrşită în cel mai înalt grad, stabilind mai întii că acest concept este posibil 
din punct de vedere logic, altfel spus că nu implică nici o contradicţie. La 
acest prim fundament se adaugă un a! doilea, pe care Thomas deocamdată 
doar îl postulează: nu putem urca înapoi la infinit în seria ființelor, ci există 
în fiecare gen un principiu. Aplicând aceste principii cu o rigoare foarte ma- 
tematică la problema actelor umane voluntare, Bradwardine ajunge să postu- 
leze că voinţa lui Dumnezeu este cauza lor eficientă primă, nu doar suficientă, 
ci şi,într-o oarecare măsură obligatorie. Dumnezeu poate determina cu nece- 
sitate orice voinţă creată să săvirgească un act liber. Ca un act să fie liber, e 
necesar şi suficient ca acest act să nu fie determinat de cauze secundare, dar 
nu e nici necesar, şi nici măcar posibil ca el să nu fie necesarmente supus 
cauzei prime, care este Dumnezeu. Acest „determinism teologic“, cum a fost 
numit, şi-a găsit numeroase ecouri în secolul al XIV-lea, mai cu seamă la 
Robert Holkot şi loannes din Mitecourt, dar şi aici trebuie să ne ferim să 
considerăm că o doctrină care concordă cu alta ar deriva din ea. Tezele cărora 
Bradwardine le-a dat limpezimea şi rigoarea unei deducţii cvasimatematice 
sînt anterioare operei sale, şi e posibil ca unii dintre succesorii lui să se fi 
inspirat din sursele din care s-a inspirat şi el. Acestea fiind spuse, nu con- 
testăm nicidecum că a exercitat o profundă influenţă. Gîndindu-se la De cau- 
sa Dei contra Pelagium et de virtute causarum va scrie Leibniz în Teodiceea 
sa (|, 67): „Sint foarte departe de sentimentele lui Bradwardine, Wiclef, 
Hobbes şi Spinoza, care afirmă din cit se pare această necesitate foarte ma- 
tematică.“ Numele lui Wiclif (+ 1384), care urmează celui al lui Bradwardine, 
este în sine o sugestie foarte prețioasă, nu numai datorită determinismului 
teologic pe care reformatorul englez l-a susţinut, la rîndul lui, ci şi pentru că 

Wiclif a fost teolog şi deopotrivă filozof, pentru că a fost filozof realist şi 
pentru că realismul Ideilor profesat de el şi-a găsit în alţi reformatori parti- 
zanii cei mai hotăriţi, 

Există o întreagă intrigă metafizică al cărei caier rămîne de descurcat, căci 
din Wiclit filozoful nu s-a studiat pină acum decit 7ractatus de logica, în 
timp ce secretul poveştii este cuprins, poale, în tratatul său încă inedit De 
ideis. De fapt, această poveste este o dramă, căci se încheie cu rugurile lui 
Ieronim din Praga şi Jan Hus. Joannes Gerson ne atrage puternic atenţia asu- 
pra acestui deznodământ tragic, în concordia metaphysicae cum logica, acolo 
unde, vorbind despre cei care postulează universaliile ca reale în afara su- 
fletului, în altă parte şi altfel decit în Dumnezeu, adaugă acest comentariu: 
„Teza unor universalii reale de acest gen a fost de foarte curînd condamnată 
de sfîntul conciliu din Konstanz, împotriva lui Hus şi leronim din Praga, arşi 
pe rug, iar cel care aduce această mărturie a văzut-o și a auzit-o.“ Pe de altă 
parte, puţinul care se ştie despre realismul metafizic al lui Wiclif face de dorit 
discutarea într-o manieră mai exactă a posibilelor raporturi dintre Hus şi Wi- 
clif, Va trebui totuşi să se dea dovadă de prudenţă în stabilirea capului acestei 
serii istarice, dacă ca există. S-a vorbit deja de Duns Scottus şi despre for- 
malitatest!; nu e cu neputinţă, dar nu vom găsi la el universalia realia“2 în 
forma în care au fost condamnate la conciliul din Konstanz, iar formalitatest3 
vom găsi nu numai la el, ci şi la mulţi alţii. 

N. — DE LA IACOB DIN METZ LA GUIDO TERRENA 

„Scolastica începe să devină interesantă după Toma d'Aguino.“ Citind 
această butadă a lui Hans Meyer, Paul Bayerschmidt adaugă că, într-adevăr, 
„prin concepția sa genială despre filozofie şi teologie, Toma d” Aquino a su- 
pus atenţiei vremii sale probleme care au atins spiritul Occidentului ca o ba- 
ghetă magică, incitînd-o să intensifice cercetarea.“ Această influenţă a Sfintu- 
lui Toma nu e contestabilă, mai ales în anumite medii, dar nu a fost atît de 
generalizată pe cît ne îndeamnă să credem locul pe care-l ocupă el astăzi în 
istoria filozofiei. A fost, cu siguranţă, o figură de seamă în ochii generaţiilor 
imediat următoare; Ordinul dominican i-a adoptat doctrina şi o şcoală impor- 
tantă a lucrat la apărarea, explicarea şi propagarea ci, dar cei care reprezentau 
alte tendinţe n-au pregetat s-o critice, cînd se prezenta ocazia. Au existat 
chiar, suprem omagiu al adversarului, opere scrise anume în acest scop, încă 
de la sfîrşitul secolului al XIII-lea. Correctorium fratris Thomae, scris pe la 
1278 de franciscanul Guilelmus de la Mare şi care va provoca replica lui 
Correctorium corruptorii fratris Thomae, este tipic. Cu toate acestea, cu cît 
frecventăm mai mult autorii imediat posteriori Sfintului Toma, cu atît ob- 
servăm mai mult că gîndirea lor nu se defineşte în principal prin opoziţie cu 
a lui. S-ar zice mai curând că ei ezită adesea să-l urmeze pină la capăt pe 
căile noi pe care a intrat, ţinuţi încă în urmă de scrupule augustiniene de care 
nu se pot elibera cu totul. Dacă istoria filozofiei ar fi mai avansată decît în 
prezent, ne-ar permite poate să înţelegem ce rol important a jucat în această 
poveste problema Treimii. Psihologia, raportul dintre facultăţile şi esenţa su- 


574 FILOZOFIA ÎN SECOLUL AL XIV-LEA 


fletului şi dintre aceste facultăţi între ele, natura verbului mental şi a generării 
lui de către intelect, nici una dintre aceste probleme, şi s-ar putea aminti şi 
altele, în care teologul să nu fi simţit imediat că este direct implicată expu- 
nerea dogmei trinitare. 

Aceste ezitări sînt perceptibile, la începutul secolului al XIV-lea, chiar şi 
la unii dominicani, pe care disciplina Ordinului ar fi trebuit totuşi să-i ralieze 
la poziţiile fundamentale ale Sfintuiui Toma. Printre ei se numără lacob din 
Metz, care a comentat de două ori Sentințele, între 1295 şi 1302, şi al cărui 
Comentariu există încă în două redactări (]. Koch). În nici una dintre ele nu 
se hotărăşte să ia o poziţie în ce priveşte deosebirea dintre esenţă şi existenţă. 
Iacob din Metz cunoaşte argumentele lui AEgidius din Roma, care nu sînt 
totuşi de ajuns pentru a-l face să hotărască. Problema individuaţiei însă o 
rezolvă împotriva Sfintului Toma. Forma este cea care dă unitatea materiei; 
cum să poată atunci materia să individueze forma? Nu există individualitate 
decît acolo unde există substanţă; individualitatea presupune deci substanţiali- 
tate şi, cum forma e cea cate constituie substanţa, tot ea constituie şi indivi- 
dualitatea. Prin urmare, doi îngeri sînt doi indivizi distincţi, şi nu două specii, 
cu toate că sînt liberi de orice materie. Din acelaşi motiv, sufletele despărțite 
de corpuri îşi păstrează individualitatea. Referitor la cunoaşterea intelectuală, 
Tacob din Metz admite necesitatea speciilor pentru cunoaşterea obiectelor ma- 
teriale, dar nu şi pentru cea a lui Dumnezeu şi a ființelor imateriale. El nu 
se pretinde, de altfel, inventatorul acestui expedient, dar îl adoptă şi-i felicită 
chiar pe cei care l-au găsit că satisfac astfel deopotrivă exigenţele aristotelice 
şi cele augustiniene: Er sic salvant multa, scilicet recursum ad phantasmata 
et dicta doctorun/4. Chiar şi acolo unde e necesată intervenţia unor specii 
sensibile, intelectul agent trebuie să confere impresiei materiale rezultate din 
ele (phantasma) o calitate spirituală care să-i permită să acţioneze asupra in- 
telectului. Intelectul agent şi fantasma acţionează atunci concentrat asupra in- 
telectului posibil, ca doi edecari asupra aceluiaşi vas. Actul cunoaşterii astfel 
produs constituie verbul mental (verbum mentis). Aşadar, acesta nu este aici, 
aşa cum € la Sfintul Toma, un efect al actului cunoaşterii, ci chiar acest act. 
Infidelităţile lui Iacob din Metz faţă de doctrina tomistă erau prea grave (în 
teologie erau şi mai grave) ca să nu-i atragă reproşuri. Dominicanul Herveus 
Nedellec (Herveus Natalis) redactează, între 1302 şi 1307, un Correctorium 
fratris lacobi Metensis, interesant pentru determinarea gindirii exacte a lui 
Iacob din Metz şi, deopotrivă, a lui Herveus însuşi, care nu e întotdeauna 
identică cu cea a Sfintului Toma d” Aquino. Eruditul căruia îi datorăm aproape 
tot ce se ştie actualmente despre Iacob din Metz (J. Koch) este deci îndreptăţit 
să spună despre acest doctor: „Nu e tomist şi nu voia să fie.“ Nu este nici 
antitomist, ci mai degrabă un om a cărui gindire decurge dintr-o sursă diferită 
de tomism, Henric din Gand în cel puţin un aspect, dar mai ales, ne încre- 


“ Şi astfel salvează multe, şi anume recursul la reprezentările imaginative şi la spusele 
erudiţilr (1P. lar.). 

dinţează acelaşi istoric, Petrus din Auvergne. Dacă lucrul este adevărat, sur- 
ptindem aici o filiaţie istorică importantă: Petrus din Auvergne, Iacob din 
Metz, Durandus din Saint-Pourgain. 

Acest din urmă profesor dominican, al cărui Comentariu la Sentinţe i-a 
adus atitea greutăţi în cadrul Ordinului său, a fost în acelaşi timp un personaj 
ecleziastic de seamă. A fost însărcinat cu o misiune diplomatică de către papa 
Ioan XXII şi răsplătit cu episcopatul de Limoux (1317), titlu cu adevărat ne- 
obişnuit, căci nimeni nu-l mai purtase înaintea lui şi nici nu avea să-l poarte 
după aceea. De altfel, l-a părăsit curind pentru cel de episcop de Le Puy 
(1348), apoi de Meaux (1326), şi a murit în 1334. Se pare că singura greşeală 
a lui Dutandus în opinia Ordinului său a fost aceea că nu era tomist şi că o 
arăta, într-o perioadă în care Sfintul Toma era deja Doctorul Oficial al Ordi- 
nului. Din cele trei redactări succesive ale Comentariului său la Sentinţe, pri- 
ma este cea în care şi-a expus mai sincer gînditea şi cate i-a atras un prim 
avertisment din partea Ordinului; a scris atunci o a doua versiune a operei 
sale, curățată de propoziţiile suspecte, dar prima continua să circule, şi o co- 
misie prezidată de Herveus Nedellec a cenzurat 91 de articole extrase din 
această operă (1314). Durandus s-a apărat prin Excusationes, dar Herveus a 
replicat cu Reprobationes excusationum Durandi şi l-a urmărit în continuare 
cu tenacitate, atacînd Quodliber-ul disputat de Durandus la Avignon în timpul 
Adventului din 1314. Nici una din retractările sale nepărînd suficientă, Con- 
siliul general al Ordinului din Montpellier (1316) a cerut repararea greşelilor 
sale; la care Petrus de la Palu şi Ioannes din Neapole au alcătuit o listă cu 
235 de articole în care Durandus se abătea de la tomism, dar în a treia te- 
dactare a Comentariului (intre 1317 şi 1327) Durandus se întoarce la o parte 
din primele sale poziţii, pe care fără îndoială că în sinea lui nu le renegase 
nicigdată. După ce a fost obiectul atitor cenzuri, a avut consolarea să facă 
parte mai tirziu (1326), în calitate de episcop de Meaux, din comisia care a 
cenzurat 51 de articole din Comentariul la Sentinţe al lui William Ockham, 
dar avea din nou să fie cenzurat la rindul lui, în 1335, şi de data aceasta de 
o comisie pontificală, pentru tratatul De visione Dei, despre viziunea lui Dum- 
nezeu pe care o au sufletele sfinte înainte de judecata generală. Durandus era, 
de altfel, un spirit independent şi preocupat de libertatea sa filozofică. Socotea 
că în tot ce nu constituie articol de credinţă se cuvine să te sprijini mai de- 
grabă pe rațiune decit pe autoritatea vreunui doctor, indiferent cît de celebru 
şi de respectat at fi el; cînd autoritatea umană contrazice evidenţa raţiunii, nu 
teebuie să punem mare preţ pe ea: er parvi pendatur omnis humana auctori- 
1as, quando per rationem elucescit contraria veritas45, Cu un asemenea prin- 
cipiu, şi cînd nu eşti de acord în mod firesc cu doctorul oficial al Ordinului 
tău, nu mori regretat de toată lumea. De aici amabilul epitaf care se spune 
că a fost propus să împodobească mormintul episcopului de Meaux: „Aici 


45 şi întreaga autoritate umană să aibă valoare cînd adevărul contrar devine evident 
prin rațiune (/b. laz.). 

zace Durandus cel dur sub lespedea dură/De-i mihnit ori nu, nu ştiu şi nici 
nu-mi pasă.“ 


Durus Durandus iacet hic sub marmore duro, 
An sit salvandus ego nescio, nec quoque curo. 


Una dintre problemele filozofice asupra cărora putem întotdeauna spera 
ca un teolog să se fi pronunţat este cea a naturii relaţiei şi a raportului ei cu 
fiinţa relativă. Studierea acestui aspect era impusă de problema teologică a 
relaţiilor dintre persoanele divine în sînul Treimii. Henric din Gand o rezol- 
vase, după cîteva ezitări, cu teoria sa despre cele trei moduri ale fiinţei. Fiinţa, 
reală sau posibilă, nu poate fi decit ori în sine (substanţă), ori într-o alta (ac- 
cident), ori raportată la o alta (relaţie); auz in se, aut in alio, aur ad aliud, 
adică in se sistendo, in alio inhaerendo, ad aliud inclinando'6, însăşi expresia 
pe care o foloseşte Henric din Gand ca să caracterizeze relaţia arată că o 
concepe ca un fel de tendinţă interioază a fiinţei de a se raporta la alta: ad 
aliud inclinando4?, şi acesta e de altfe! motivul pentru cate, în opinia lui, 
fiinţa relaţiei se reduce fie la cea a substanţei, fie la cea a accidentului. Pentru 
el, o relaţie este deci întotdeauna, în ce are ea ca fiinţă, o substanţă sau un 
accident luate în tendinţa lor către o altă fiinţă. Singurele accidente reale fiind 
cantitatea şi calitatea, relaţia cuprinde, la Henric din Gand, substanţa, calitatea 
Sau cantitatea, luate în diversele lor tendinţe către altceva. Aşa se justifică 
pentru el cele zece categorii ale lui Aristotel; substanţa, calitatea şi cantitatea 
(accidente), apoi relaţia, care se subimparte la rîndul ci în şase categorii 
(acţiune, pasivitate, loc, timp, situare, fel de a fi). Această distingere funda- 
mentală a celor trei moduri ale fiinţei, şi prin urmate a categoriilor, se regă- 
seşte la Iacob din Metz, care conchide, ca şi Henric din Gand, că relaţia nu 
are altă fiinţă proprie decit cea a relativului. Aceeaşi doctrină se regăseşte, 
de asemenea, la Durandus din Saint-Pourcain. Pornind de la distingerea celor 
trei modi essendi?, şi constatind că deosebirea lor este reală, şi nu doar teo- 
retică, dar că aceste moduri nu sînt totuşi lucruri, conchide că relaţia este un 
mod de a fi distinct de fundamentul lui, dar nu se compune cu el așa cum se 
compune un lucru cu altul. Există deci o deosebire reală între subiect şi relaţia 
lui, deşi relaţia nu este decit subiectul însuşi în cerința lui interioară de a se 
raporta la altul. Majoritatea relaţiilor există doar în gindire (asemănare şi di- 
ferenţă, egalitate şi inegalitate etc.); una singură este reală, altfel spus constă, 
într-o fiinţă, în nevoia reală de celălalt, şi aceasta e cauzalitatea. 

Durandus din Saint-Pourgain concepe omul ca unitate a corpului cu su- 
fletul care-i este formă, dar această noţiune de suflet-formă, care am văzut 
că s-a impus atit de lent la gînditorii creştini, generează la el efectul prevăzut, 

% existind în sine, fixindu-se în alt lucru, înclinind spre un alt lucru (1. lat). 


“7 înclinind spre un alt lucru (fb. îaz.). 
“2 moduri de a fi (18 la). 

şi temut, de adversarii lui; ea face dificilă conceperea nemuririi sufletului. 
Duns Scottus socotea această teză nedemonstrabilă, Durandus consideră că 
este cel mai puţin dificil s-o demonstrezi riguros. Primul obiect pe măsura 
unui asemenea suflet este sensibilui; de aceea, sufletul nu se cunoaşte pe sine 
ptin esenţa sa. Pentru ca intelectul să-şi exercite actul de intelecie, e de ajuns 
ca lucrul inteligibil să-i fie prezent în mod obiectiv, fie în sine, fie în funcţie 
de ceva care să-l reprezinte. Într-un asemenea act, intelectul este adevărata 
cauză, obiectul însuşi nefiind decît o cauză sine qua non. Vom vedea că, 
pentru a-l înţelege pe Durandus, va trebui să luăm aceste două propoziţii în 
sensul lor plin. 

Spunîndu-se că adevărata cauză a cunoaşterii este intelectul, se înțelege 
că el însuşi, şi nu operaţia lui, e cel care o cauzează. Aşa cum lumină şi a 
lumina înseamnă acelaşi lucru sub formă de substantiv şi sub formă de verb, 
tot aşa, şi chiar mai mult de vreme ce ce vorba acum de operaţii imanente, a 
simţi şi a înţelege sînt realmente identice cu simţul şi cu intelectul: sentire et 
intelligere sunt actus intramanentes, ergo sunt idem realiter quod sensus ei 
intellectust9. Dutandus insistă atit de tare pe faptul că actul prim (simţul, 
inteligenţa) constituie cauza cunoaşterii, şi nu actul secund (operaţia lor), pen- 
tru că vrea să se opună celor pentru care intelecţia nu este un act, ci mai 
degrabă faptul de a avea în sine forma obiectului cunoscut: „A spune că a 
înţelege nu înseamnă numai a avea un intelect, ci şi, pentru acest intelect, a 
avea o altă formă care este tocmai faptul de a înţelege, e ca şi cum ai spune 
că a încălzi nu înseamnă a avea căldură, ci, pentru căldură, a avea o altă 
formă care este tocmai faptul de a încălzi, ceea ce e ridicol.“ Avem aici un 
mod de a raţiona care va devasta treptat, în secolul al XIV-lea, cîmpul „for- 
melor“, aristotelice. Ca să încheie această distrugere, secolul al XVII-lea nu 
va avea altceva de făcut decit să le înlocuiască. 

Între o facultate şi operaţiile ei nu este deci posibilă nici disocierea, şi 
nici combinarea. Intelectul nu este mai desăvirşit în timp ce cunoaşte decît 
era înainte de a exercita acest fapt. Intelectul însuşi nu se schimbă; faptul că 
el cunoaşte sau nu ţine numai de prezenţa sau absenţa unui obiect inteligibil. 
Aici intervine deci obiectul, dar numai ca o cauză sine qua non. Intelectul 
este facultatea de a înțelege, înțelegerea este actul intelectului; or, amîndouă 
sînt astfel numai raportate la inteligibil, a cărui prezenţă e de ajuns pentru ca 
intelectul să nu mai fic doar putinţa de a cunoaşte, ci o cunoaştere în act: 
propier quod habens intellectum non semper intelligit, quia non semper habet 
intelligibile actu praesens50. Şi ceea ce este adevărat pentru intelecţie, este 
adevărat şi pentru senzaţie. Aşa cum explica Augustin în De musica (VI, 5), 


* a simți şi a înțelege sînt operații intramanente, deci sint în mod real acelaşi lucru 
cu simţul şi intelectul (78. iaz) 

5% pentru că avind intelect nu inţelege totdeauna, deoarece nu are totdeauna inteligibilul 
prezent în act (îb. iat.). 

obiectele corporale nu acţionează asupra sufletului, ci asupra corpului, şi, cum 
sufletul este prezent faţă de organele sensibile, această modificate corporală 
nu-i scapă. Ceea ce Augustin afirmă despre simţ e adevărat şi pentru intelect: 
prezenţa inteligibilelor nu-i scapă sufletului, şi asta e tot ce se întimplă atunci 
cînd sufletul le cunoaşte. De alifel, pentru explicarea acestei prezenţe a obiec- 
telor pentru suflet, nu e nevoie de introducerea speciilor inteligibile. Ca un 
lucru să existe obiectiv (adică în calitate de obiect) în intelect, e de ajuns ca 
acest lucru, prin intermediul imaginii sensibile: pe care şi-o formează despre 
el sufletul, să dea actului intelectului conţinutul de care acesta are nevoie 
pentru a cunoaşte. Ceea ce-i oferă astfel intelectului simţul şi imaginaţia e de 
domeniul singularului, dar unele singulare au ceva în comun, care li se poate 
atribui în acelaşi fel şi în acelaşi sens. Această ratioS! comună există cu ade- 
vărat în lucruri, dar munca intelectului constă tocmai în a conferi unitatea 
unei noţiuni universale elementului comun din esenţele unei pluralităţi de 
obiecte de aceeaşi specie. Universalu este deci o unitate logică, al cărei fun- 
dament se află în realitate. Reducînd astfel cunoaşterea la contactarea directă 
a inteligibilului de către intelect, Durandus nu mai este nevoit să definească 
adevărul ca adecvare dintre un intelect şi lucrul al cărui concept îl formează 
înăuntrul său, care este o adecvare a aceluiaşi celălalt; pentru el, adevărul se 
reduce la o adecvare a aceluiaşi la acelaşi, adică la relaţia lucrului luat ca 
fiind cunoscut la lucru luat ca real. Există cunoaştere adevărată de fiecare 
dată cînd lucrul în măsura în care e cunoscut este identic cu lucrul în năsura 
în care este. Să adăugăm că, luat ca fiind, lucrul real îşi are propriul lui ade- 
văr, care este, aşa cum afirmase Sfintul Anselm, acordul dintre ceea ce este 
în e! însuşi şi ceea ce este ca idee în Dumnezeu. Durandus lasă deseori im- 
presia unui augustinian care caută să-şi găsească formule în limba lui Aristo- 
tel şi a lui Toma d'Aquino. 

Petrus Auriol (Petrus din Auriole, Petrus Aureoli), originar din împreju- 
rimile localităţii Gourdon, minorit, magistru în teologie la Universitatea din 
Paris, arhiepiscop de Aix-en-Provence în 1321 şi mort în 1322, a fost şi el 
un personaj remarcabil, un ginditor foarte personal şi un critic pătrunzător al 
majorităţii filozotilor şi teologilor care l-au precedat. Autor al unui Tractatus 
„de principiis şi al unui Comentariu la Sentinţe, i-a atacat în special pe Sfintul 
Bonaventura, Sfintul Toma şi Duns Scottus, dind astfel dovadă de aceeaşi 
indiferenţă ca şi Roger Bacon faţă de consensurile Ordinului în materie de 
doctrină. Ca şi critica lui Durandus din Saint-Pourgain, critica sa nu este de 
fapt decît reacţia foarte firească a unei gîndiri constructive care caută să se 
definească prin opoziţie. Cercetări recente (C. Michalski) au semnalat că unul 
din izvoarele teoriei sale despre cunoaştere este teoria franciscanului Iacob 
din Ascoli (de Esculo), deocamdată prea puţin cunoscută însă ca să ne con- 
vingem. 


3 rațiune (IP. lar.). 

De acord cu aristotelismul clasic şi împotriva afirmajiilor lui Duns Scot- 
tus, Petrus Auriol refuză materiei orice actualitate. Nici Dumnezeu n-ar putea 
să creeze materia separat de orice formă. Şi invers, iar această teză e impor- 
tantă, el consideră că forma nu poate nici să existe, şi nici să fie concepută 
separat de materie. Ţine de esenţa ei să fie actul unei materii, deci nu poate 
exista formă acolo unde nu există materie de in-format. Aceasta este, ne asi- 
gură cl, teoria lui Aristotel şi Averroes, şi are de gind s-o urmeze. Acest 
principiu îi îngreunează foarte mult rezolvarea problemei unirii sufletului cu 
corpul, fără să intre în contradicţie cu dogma creştină. Conciliul din Vienne, 
pe de o parte, tocmai decretase (1311-1312) că substanţa sufletului raţional, 
sau intelectiv, este cu adevărat şi prin sine formă a corpului omenesc; pentru 
Petrus Auriol, pe de altă parte, otice formă este inseparabilă de materia ei. 
Atribuind conciliului din Vienne propria sa concepţie despre formă, el con- 
chide de aici că sîntem obligaţi să credem, în virtutea acestei „noi decretale“, 
că sufletul este forma corpului „aşa cum sint celelalte forme sau celelalte 
suflete“. Luată strict literal şi înţeleasă în acest sens, formula face de necon- 
ceput nu numai nemurirea sufletului, care, într-adevăr, nu e evidentă, ci şi 
simplul fapt al cunoaşterii intelectuale, pe care toată lumea îl poate constata. 

Ca să iasă din încurcătută, Auriol remarcă mai întîi că Părinţii Bisericii 
au o părere diferită de cea a conciliului; mulţi dintre ei par să spună în mod 
expres că suiletul este o substanţă distinctă de corp, aşa cum o natură e dis- 
tinctă de altă natură. Proaspăta hotărire a conciliului trebuie totuşi respectată; 
însă, deşi ne obligă să credem că „sufletul este formă a corpului în felul în 
care sînt celelalte forme“, conciliul nu ne obligă nici s-o înţelegem, şi nici 
măcar să credem că am putea s-o înţelegem. La urma urmelor, de ce să defi- 
ncască un conciliu un adevăr filozofic accesibil numai raţiunii? Dogma Trei- 
mii trebuie doar s-o credem, nu e necesar s-o şi putem înțelege. Să spunem 
deci, dacă aşa vrea conciliul, că „sufletul este pura aducere în act şi formare 
a corpului, în acelaşi fel în care sînt şi celelalte forme, și că, aşa cum nu 
trebuie să căutăm prin ce cauză din ceată şi din tiparul ei rezultă o unitate, 
tot aşa nu trebuie să căutăm prin ce cauză rezultă o unitate din suflet şi din 
cotp, şi că deci sufletul este asifel pentru materie act pur şi desăvirşire, aşa 
cum este tiparul pentru ceară." Trebuie s-o credem, dar n-o putem dovedi. 

Dacă aşa stau lucrurile, mai există o teză pe care trebuie s-o credem fără 
s-o înțelegem, şi anume nemurirea sufletului. Cel mai ciudat este că, de data 
asta, hotărirea conciliului din Vienne e cea care face dificilă acceptarea po- 
o dată cu el. Cu siguranță că Dumnezeu, care poate să păstreze în mod mi- 
racuios accidente separate de substanţa lor, poate să păstreze sufletul fără 
corp. Dar acesta e un tmitacol şi, cu toate că se pot aduce argumente care să-l 
facă credibil, nu putem să-l demonstrăm. 

Situaţia este şi mai incomodă în ce priveşte cunoaşterea intelectuală, căci 
aceasta e un fapt observabil, deci posibil; ea nu ar trebui totuși să fie posibilă, 
cel puţin dacă admitem că sufletul este forma corpului, Orice formă care este 

actul unei materii e incapabilă să gindească; nu avem altă cale aici decit să 
spunem în ce condiţii e filozofic posibilă cunoaşterea intelectuală, fără să afir- 
măm că acest lucru e valabil şi în realitate. Două fapte vor domina atunci 
discutarea problemei. Ca să fie posibilă cunoaşterea intelectuală, trebuie, pe 
de o parte, ca sufletul omenesc să fie o substanță inteligibilă distinctă de corp 
în mod real, ca o natură de o altă natură; iar, pe de altă parte, cunoașterea 
noastră pomind de la sensibil, ca sufletul şi corpul să ajungă, cel puţin în 
această privinţă, la un fel de indiviziune. Răspunsul lui Autio! constă tocmai 
în afirmaţia că unirea sufletului cu corpul se limitează la atit cît trebuie să 
admitem ca să înțelegem posibilitatea cunoaşterii intelectuale. El pune deci, 
în interiorul fiecărei fiinţe umane, problema pe care o punea Averroes, la 
scară cosmică, de continuatione intellectusS2; dar ar vrea să meargă mai de- 
parte, căci înțelege foarte bine că problema nu se mai poate rezolva, dacă o 
punem în interiorul omului, printr-un simplu contact dintre intelect şi corp 
înte-o operaţie comună: inzellectus et corpus individuuntur in una operatione, 
quae est intelligere, ergo aliquo modo in existenti. Ttebuie deci să admitem 
că unirea imaginabilului cu inteligibilul în obiectul de cunoaştere se regăseşte 
în unirea imaginaţiei cu intelectul în subiectul cunoscător. Există în suflet o 
colligatio consimilis colligationi obiectorumsă, datorată faptului că intelectul 
nostru, creat la graniţa inteligențelor separate şi a formelor sensibile, este in- 
capabil să înțeleagă inteligibilul fără ajutorul imaginaţiei. Sufletului uman îi 
trebuie deci aceste două moduri de cunoaştere, şi putem spune, la nevoie, că 
intelectul este forma corpului, cel puţin în sensul limitat în care determinarea 
naturală a unuia de către celălalt este cerută dinainte de posibilitatea unuia şi 
aceluiaşi act, intelecţia. Poziţia lui Auriol ilustrează de minune acea necesitate 
permanentă din platonism: că punem problema în cadrul Cosmosului, îm- 
pteună cu Platon, Avicenna şi Averroes, sau că o punem în interiorul indivi: 
dului, ca Augustin, Petrus Auriol şi, mai tîrziu, Descartes, problema unii 
unui suflet intelectual cu corpul pare să creeze dificultăţi insurmontabile. 

Stabilit pe acest teren, Petrus Auriol se vede condus în mod firesc la re- 
staurarea unor teze psihologice şi noetice ale şcolii augustiniene, pe care le 
întăreşte însă din două raţiuni principale. Mai întii, el nu mai poate să le 
postuleze doar în sine, ci trebuie să le menţină împotriva tomismului şi a 
scottismului, criticindu-le pe acestea, la nevoie; în plus, trebuind să se mulţu- 
mească de acum încolo cu soluții pe care teologia poate să nu le aprobe, 
filozofia trebuie să-şi definească pentru sine metodele de cunoaştere şi de 
explicare cate-i sînt proprii. Or, ce se poate cunoaşte în filozofie? Ceea ce 
poate să ştie înţelegerea pornind de la experienţă. Restul e pură imaginaţie. 
Psihologia tomistă ajunsese să construiască un întreg mecanism de specii sen- 


52 despre indiviziunea intelectului (1b. lat). 

S% intelectul şi corpul sint inseparabile în operaţia comună care este cea de a înțelege, 
deci într-un alt fel în existenţă (ib. laz.). 

4 legătură asemănătoare legăturii dintre obiecte (75. lat). 

sibile, fantasme şi specii inteligibile, ca să explice cum poate un intelect, care 
este forma unui corp, să abstragă inteligibilul din sensibil. Despre toate aces- 
tea nu avem nici o experienţă, iar Părinţii nu au vorbit, de altfel, niciodată 
despre aşa ceva: trebuie să le înlăturăm deci cu hotărire. Este un principiu 
aristotelic că natura nu face niciodată nimic în zadar, creştinii admit că acest 
principiu este valabil şi pentm Dumnezeu; nu există deci nici o rațiune să 
înmulțim astfel fiinţele fără nici o necesitate. 

Să începem cu facultăţile. Intelectul şi voința nu sînt decit sufletul însuşi 
în diversele lui operaţii. Unitatea lor este, de fapt, atit de mare, încît nu putem 
concepe operaţiile intelectului fără influenţa voinţei, cel puţin în ce priveşte 
exercitarea lot. Sufletul este cel care vrea să cunoască şi care se întoarce, ca 
intelect, către impresiile sensibile (phanrasmata) ca să scoată din ele noţiunile 
inteligibile. Luat in sine, actul cunoaşterii se explică mai simplu decît se spu- 
ne de obicei. În experiența sensibilă ne este dat individualul. Acesta e un fapt, 
deci nu trebuie să-l explicăm printr-un principiu de individuaţie oarecare: 
omnis res est se ipsa singularis et per nihil aliudSS. Dacă vrea, Dumnezeu 
poate să producă o pluralitate de indivizi, care să nu epuizeze nici unul tipul 
speciei; vedem că o face, şi e suficient. Ca să explicăm că intelecţia e posi- 
bilă, este de asemenea suficient să admitem următoarea definiţie: cunoaşterea 
este „chiar lucrul cunoscut, luat ca punct final al intuiţiei intelectului“. S-ar 
părea deci, la prima vedere, că Petrus Auriol admite o înţelegere nemijlocită 
a lucrului cunoscut de către subiectul cunoscător, şi, într-adevăr, el exclude 
acei intermediari care sînt speciile inteligibile, dar vom vedea cât de mult este 
mediată la el cunoaşterea însăşi, şi din ce motiv, 

Lucrurile au o formă, iar unele din aceste forme posedă o anumită calitate 
care se numeşte asemănare. Această similitudo, care nu este o fiinţă, ci e 
simplă'calitate a fiinţelor, este singurul fundament teal care există pentru uni- 
versalii. Acestea nu există de fapt decit în intelect. Ca să le producă, intelectul 
îşi asimilează această asemănare în calitate de intelect agent, şi se asimilează 
cu ea în calitate de intelect posibil. Această operaţie e ceea ce se numeşte 
conceptio, iar rezultatul ei este conceptus. Prin concepţie, intelectul se asimi- 
lează cu lucrul; conceptul este chiar fiinţa lucnului, dar ca aparență mentală 
care rezultă din această asimilare formală a intelectului cu obiectul pe care-l 
cunoaşte. Ca să vorbim în limbaj modern, conceptul nu are deci decit o fiinţă 
fenomenală (esse apparens), cea a unui obiect de cunoaştere şi, în această 
calitate, este distinct de lucrul cunoscut; în schimb, sub singurul mod în care 
poate fi prezent pentru un intelect, el este chiar lucrul cunoscut şi, în acest 
sens, ate o fiinţă intenţională (esse intenrionale). Conceptul de trandafir, spu- 
ne Auriot, într-un exemplu pe care-l va discuta curînd Ockham, este tranda- 
firul ca lucru cunoscut şi, prin urmate, în fiinţa fenomenală sub care lucrurile 
se prezintă intelectului noi cunoaştem chiar tucrurile: res ipsae conspiciuntur 


%5 orice lucru este singular prin el însuşi, şi prin nimic altceva ([b. lar:)- 

mente, et illud, quod intuemur, est ipsamet res habens esse apparens, et hoc 
est mentis conceptus sive notitia obiectivas6. 

Întemeierea cunoaşterii universalului pe asemănarea formelor reale între 
ele însemna revenirea la poziţia lui Abaelard, ale cărei consecinţe principale 
vedem că reapar aici, într-adevăr. Cunoaşterea particulară, singura care are 
drept obiect realitatea propriu-zisă, şi anume cea a individului realmente exis- 
tent, este tipul superior de cunoaștere. Cunoaşterea generală, care nu ajunge 
decît la acea asemănare calitativă care se prezintă intelectului în concept, nu 
se referă decît la un aspect a ceea ce este, şi nu la ceva care este. Numai 
cunoaşterea singularului ajunge deci la realul însuşi: nozizia individui demon- 
strati5?. Or, această cunoaştere este inaccesibilă intelectului, care nu poate 
înțelege decit universalul; putem însă încerca să o urmărm cît mai din scurt 
cu putinţă. Singura diferenţă care există între conceptele noastre mai mult sau 
mai puţin generale, cel de gen şi cel de specie, de pildă, ţine de impresia mai 
mult sau mai puţin distinctă şi desăvirşită produsă de unul şi acelaşi obiect 
asupra unuia şi aceluiaşi intelect. Diversitatea obiectivă a conceptelor provine 
deci, în ultimă analiză, din diversitatea formală a impresiilor pe care le lasă 
lucrul asupra intelectului, dar această diversitate poate ţine, la rîndul ei, de 
circumstanţe diferite, cum ar fi distanța de la care e perceput obiectul, cali- 
tatea imaginaţiei sau a intelectului, în sfîrşit voinţa, care joacă la adult un rol 
considerabil, căci depinde de ea ca intelectul să se fixeze sau nu asupra unui 
obiect sau a altuia. De fapt, acesta e motivul pentru care cunoaşterea sensi- 
bilă, mai aservită obiectului decit cunoaşterea intelectuală, este ferită de multe 
dintre erorile în care se lasă indus intelectul de către voinţă. 

S-a propus pentru această doctrină numele de „conceptualism“ (R. Drei- 
ling), care are cel puţin meritul că fixează în memorie rolul de prim rang pe 
care-l joacă în ea conceptul; pe de altă parte, s-au subliniat tendinţele nomi- 
naliste ale doctrinei, care sînt reale, cel puţin dacă definim nominalismul în 
raport cu doctrina tomistă a conceptului; dar, dacă luăm ca etalon al nomi- 
nalismului doctrina lui Ockham, Auriol rămîne realist, şi chiar mai mult decît 
s-a spus. De altfel, nu avea cutm să nu fie realist, mai puţin poate decit Duns 
Scottus, dar mai mult decit Toma d" Aquino. E adevărat că Auriol neagă ideea 
că genul (animal) sau specia (om) există în afara intelectului şi în realitate, 
căci afirmarea ei ar însemna pentru el revenirea la eroarea lui Platon; dar nici 
Duns Scottus nu a atribuit vreo existenţă actuală speciilor, şi cu atît mai puţin 
genurilor. Dimpotrivă, de îndată ce Auriol suprima orice formă inteligibilă 
ca legătură între lucru şi intelect, el făcea abstracţie tomistă nu numai de 
ptisos, ci şi imposibilă. Auriol se obliga deci, tocmai prin aceasta, să postu- 
leze lucrurile ca fiind ca atare, inteligibile pentru intelect. Ceea ce şi face, 


S6 lucrurile înseşi sint cunoscute cu mintea, şi lucrul pe care-l intuim este insuşi 
Iucrul care are o existenţă fenomenală, şi acesta este conceptul gindirii sau cunoaşterea 
obiectivă (îb, lat.). 

S! cunoaşterea individualului demonstrat (7. at.). 

situînd obiectul propriu al intelectului în „natura“ sau quidditatea obiectului. 
Astfel, el elimina, într-adevăr, specia inteligibilă tomistă, pe care o înţelegea, 
de altfel, greşit, ca un obiect de cunoaştere interpus, dar reducea inevitabil 
natura sau quidditatea lui Avicenna: rosa ista quam aspicit intellectus, et for- 
ma illa specularis quae terminat mentis intuitum, illa non est natura singu- 
laris, sed natura simpliciter et quidditas totast. Exprimindu-se astfel, Auriol 
susține deci nu atit un conceptualism, cît un intuiţionism al esenţelor; privind 
un trandafir sau un om, „forma-oglindă” (forma-specularis) pe care se opreşte 
vederea intelectului este pur şi simplu natura sau quidditatea „trandafir“, 
„om“: Conspiciendo enim hominem vel rosam, non terminamus aspectum ad 
hanc rosam, vel illam, vel hominem istum, vel illum, sed ad rosam, vel ho- 
minem simpliciters?. Auriol îşi aplică deci fidel principiul economiei, frustra 
fit per plura quod fieri potest per pauciora, căci reuşeşte să economisească 
ptoblema însăşi. Soluţia sa nu constă, într-adevăr, în eliminarea speciei inte- 
ligibile în favoarea conceptului, ci într-o suprimare generală, chiar şi a con- 
ceptului: Ergo illa forma specularis, vel idolum, vel conceptus, non potest 
esse aliquid reale, inhaerens intellectui vel phantasmati, sed nec aliquid sub- 
sistens6!. Auriol nu admite deci altă realitate decit cea a obiectului cognosci- 
bil şi a subiectului cunoscător, ca şi cînd posibilitatea însăşi a cunoaşterii nu 
ar fi fost tocmai ceea ce trebuia demonstrat. 

Poate că este o inevitabilă iluzie a cercetării să doreşti să situezi marile 
evenimente înainte de data la care s-au produs. Dacă niciodată n-ar fi început 
nimic, nicăieri, n-ar fi existat evenimente şi n-am avea ce istorie să povestim. 
Scottismul nu începe decit cu Duns Scottus, iar ockhamismul cu Ockham. 
Adevărat este că orice reformă filozofică reprezintă soluţia nouă a unor pro- 
bleme ale căror date îi sînt anterioare, şi că nu am putea înțelege soluţia unei 
ptoblgme dacă nu i-am cunoaşte datele. Chiar dacă nu există nici o urmă de 
ockhamism la Durandus din Saint-Pourgain, şi nici la Petrus Auriol, unele 
din contestările lot atestă totuşi că, la începutul secolului al XIV-lea, aristo- 
telismul tomist şi scottismul nu au atras adeziunea tuturor. Ceca ce păstrează 
cele două doctrine din realismul formei şi, prin urmare, din realismul univer- 
salului neliniştea pe atunci unele spirite cuminţi, care căutau să reducă reali- 
tatea universalului la strictul necesar, intrând astfel în conflict cu învăţătura lui 
Toma şi a lui Scottus, dar neînţelegînd că singura manieră coerentă de a o 
educe şi mai mult era să o suprimi, ceea ce va constitui chiar nucleul refor- 
mei filozofice a lui Ockham. 


5 trandafirul acesta pe care intelectul îl percepe şi acea formă reflectată care determină 
intuiţia gindirii nu reprezintă o natură singulară, ci natura pur şi simplu şi întreaga quid- 
ditate (Ip. Jaz.). 

5 Căci, privind omul sau trandafirul, nu limităm privirea la acel trandafir sau la altul 
ori la un om sau la altul, ci la trandafir sau ozn pur şi simplu (2P lar). 

% se înimplă fără rosi prin mai multe ceea ce se poate întimpla prin mai puţine (IP. lat) 

Si Deci forma reflectată sau imaginea ori conceptul nu poate să fie ceva real care aderă 
la intelect sau la reprezentarea imaginalivă, dar nici ceva care subzistă (/b. lat.) 

Printre martorii acestor nelinişti, trebuie să numărăm un om a cărui operă 
este încă puţin cunoscută, însă suficient ca să-i putem presimţi însemnătatea, 
Henric din Harclay. Născut in dioceza Carlisle, în 1270 sau puţin după, hi- 
totonit preot în 1297, a studiat la Oxford, unde a predat la rîndul lui teologia, 
unde a ajuns Cancelar în 1312 şi unde a luptat împotriva dominicanilor care 
pretindeau să predea teologia fără a fi magiştri în arte. Numit curînd episcop 
de Lincoln, a trebuit să se ducă de două ori la Avignon ca să-şi pledeze cauza, 
şi acolo a murit, în timpul celei de-a doua călătorii, în 1317. Dacă a avut 
dificultăţi administrative cu dominicanii, cu franciscanul Duns Scottus a avut 
dispute filozofice. Realismul avicennian al acelei natura communis62, care 
joacă un rol atit de important în scottism, nu putea să nu işte proteste. Unul 
dintre protestatari este Henric din Harclay. Teama de realismul scottist l-a 
înscris pe calea pe care numai Ockham va cuteza să o urmeze pînă la capăt. 

Duns Scottus concepuse individul ca fiind constituit dintr-o natură co- 
mună, nedeterminată prin sine atît faţă de universal, cît şi de singular, dar 
individualizată prin actualitatea ultimă a formei ci, hecceitatea. Radical dis- 
tincte, hecceitatea fiind individuală cu drepturi depline şi refuzind să intre în 
alcătuirea unei specii, aceste două principii sînt totuşi intim unite. De aici, 
Henric din Harclay conchide, la rîndul lui, şi vrea să-l oblige şi pe Scottus 
să conchidă, că ele sînt inseparabil unite, în sensul că hecceitatea unei forme 
nu poate să fie unită cu altă formă decit a sa, ceea ce fără îndoială că Scottus 
ar fi acceptat din punctul de vedere al existenţei actuale, afirmînd însă că nu 
e contradictoriu ca natura, luată în nedeterminarea ei proptie, să se poată uni 
cu diferite hecceităţi. Dar, dacă sîntem de acord cu primul punct susţinut de 
Harclay, trebuie să-i mai acceptăm şi teza că, din cele două elemente, unul 
nu poate fi mai comun decît celălalt. Dacă umanitatea (Pumanizas) lui Socrate 
este inseparabilă de socrateitatea (socrateitas) sa, umanitatea sa nu se poate 
găsi în Platon, din cauza socrateităţii sale; natura nu poate fi deci mai comună 
decît hecceitatea. Trebuie deci ca forma să individualizeze, ceea ce Henric 
confirmă printr-un argument pe care lacob din Meiz îl îndreptase deja împo- 
triva individuării prin materie. Iacob din Metz, Scottus şi Henric admit că 
materia cuantificată nu poate să individualizeze substanţa, căci aproprierea 
unei materii de către o anumită substanţă înseamnă, dimpotrivă, că această 
substanţă e deja constituită. Dar, adaugă Henric, acelaşi argument e valabil 
şi împotriva individuării prin hecceitate, căci, dacă spunem că substanța lui 
Socrate determină cantitatea lui Socrate, astfel încît aceasta să nu poată sta 
în substanţa lui Platon, trebuie să spunem, în acelaşi fel, că substanța lui So- 
crate determină natura lui Socrate, astfel încît aceasta să nu poată sta nici- 
odată în substanța lui Platon. Astfel, în Socrate kumanitas% nu este o natură 
cotmună, ci una pe deplin individuală. 


& v. nota 7 de la p. 558. 
% umanitatea (1b. lar.). 

Această concluzie domină inevitabil discutarea problemei universaliilor. 
Aristotel afirmase (De anima I, 1) că noţiunea de animal este fie nimic, fie 
posterioară indivizilor din care e scoasă de către intelect. A verroes conchisese 
de aici că definițiile genurilor şi ale speciilor nu sînt definiţii ale unor lucruri 
reale în afara sufletelor, ci ale unor indivizi, şi că intelectul e cel care produce 
în ele universalitate. Duns Scottus admisese şi el această concluzie, dar atri- 
buind naturilor, şi prin urmare speciilor (dar nu genurilor), dacă nu univet- 
salitate, cel puţin acea communitas% despre care am vorbit şi care se pretează 
fără deosebire universalităţii sau singularităţii. Naturile astfel concepute nu 
sînt lucruri (res), ci realităţi (realizates); nu fiinţe (entia), ci entităţi (entitates) 
suficient de reale încit distingerea lot formală prin gîndire să fie posibilă. Ca 
să se întoarcă la adevărata poziţie a lui Aristotel, Henric susţine, dimpotrivă, 
că acelaşi lucru e singular cînd îl ptivim dintr-un anumit punct de vedere, şi 
universal, sub un raport diferit. Luat în sine, orice lucru real din afara sufle- 
tului este tocmai ptin aceasta singular, dar, aşa singular cum este, acest lucru 
e capabil în mod natural să afecteze intelectul în asemenea moduri, încît aces- 
ta să-l conceapă fie confuz, fie distinct. Conceptul confuz este cel ptin care 
intelectul nu distinge un individ de altul. Astfel, Socrate determină intelectul 
să conceapă „om“, concept ptin care intelectul nu-l distinge şi nici nu-l cu- 
noaşte pe Socrate ca distinct de Platon. Astfel înţeles, orice concept mai ge- 
neral decît cel de Socrate, om sau animal de pildă, semnifică doar Socrate, 
dar conceput în mod confuz. Henric din Harclay se întoarce deci spontan la 
vechea poziţie a lui Abaelard, acesta fiind de fapt motivul pentru care Ock- 
ham îl va considera tot un realist. Cînd e conceput distinct, spune Henric, 
Socrate e pur şi simplu Socrate; cînd e conceput confuz, Socrate e pur şi 
simplu om; astfel, în realitate (in rei veritate), Socrate este om, animal, corp, 
şi toate acestea sînt realmente unul (ista omnia sunt unum realiter), şi nu 
întilnină aici un general mai larg sau mai restrâns decit în funcţie de diferitele 
noastre moduri de a-l privi. Pentru Ockham, aceasta va fi întotdeauna soluția 
ultimă a problemei: „Cei pe care i-am văzut, spune el, afirmă toţi că natura, 
care este întrucitva universală, cel puţin potenţial şi incomplet, este în individ 
realmente, deşi unii spun că se distinge de el realmente; alţii, că se distinge 
de el doar formal; iar alţii, că nu se distinge de el cîtuși de puţin în realitate, 
ci numai prin rațiune, din punctul de vedere al intelectului.“ Critica lui Ock- 
ham subliniază în mod remarcabil elementele de realism pe care le mai păstra 
poziţia lui Henric: „Este fals că un lucru e singular sub un concept şi univet- 
sal sub altul, căci un lucru care e de la sine singular nu este universal nicicum 
şi sub nici un concept.“ Pe scurt, universalul lui Henric din Harclay rămîne 
un figmentum cui correspondet aliquid consimile in rerum naturaS5. E ceea 
ce nu vrea Ockham cu nici un preţ, el, pentru care nici un universal nu există 
nicicum în afara gîndirii şi nici nu aparţine în vreun sens quiddităţii sau 

4 comunitate (îb. lat.). 

& o imagine căreia îi corespunde ceva asemănător în natura lucrurilor (1b. jaz.). 

esenjei vreunei substanţe. Harclay rămîne deci, ca şi Auriol, dincoace de linia 
care ie, în opinia lui Ockham, realismul de terminisinul adevărat. Am 
înţelege poate mai bine de ce — dacă am cunoaşte textul, încă inedit, ai Dez- 
baterilor sale despre Idei. Guilelmus din Alnwick îi reproşează că a disociat 
Ideile în Dumnezeu şi de Dumnezeu, într-un fel ce echivala practic cu a face 
din ele creaturi. Doctrina lui Harclay este una din cele a căror alcătuire inte- 
rioară ne scapă şi despre care mai rămîn multe de descoperit. 

S-a semnalat (Ephr. Longpre, 3. Kraus) ca sensibil apropiată de ea poziţia 
pe catre o ia în Quaestiones de ente franciscanul Guilelmus Farinier (ţ 1361). 
Nici natură comună, nici hecceitate scottistă, ci substanţe nemijlocit distincte 
unele de celelalte. Guileimus spune chiar că sînt toraliter differentes%, ca 
Platon şi Socrate de pildă, dar că intelectul poate să le considere fie în sine 
şi ca individuale, fie ca universale, fie ca indiferente faţă de singularitate şi 
universalitate. Bineînţeles că rămîn de explicat de ce sînt posibile aceste 
aspecte diferite ale aceleiaşi fiinţe. Ca mulţi alţii înaintea lui, Guileimus Fa- 
tinier se mulţumeşte aici cu vechea conformiras% a secolului al XII-lea; între 
foc şi foc există maior imitatio ex natura rei quam inter ignem et aquamS8. Fără 
îndoială; de fapt, chiar asta e întreaga problemă. Toţi aceşti ginditori fac un 
efort disperat să rezolve o problemă de metafizică sprijinindu-se pe constatări 
empirice: nu e de mirare că n-au reuşit. 

Pare totuşi un fapt cert că acest psihologism a mulţumit, la începutul se- 
colului al XIV-lea, multe spirite cu judecată sănătoasă. ÎI regăsim la cîțiva 
din primii magiştri ai Ordinului carmeliţilor care au predat la Universitatea 
din Paris. Gerard din Bologna ($ 1317), autor de Quodlibeta, de Disertaţii şi 
al unei Summe de teologie, aparţine acelei generaţii de teologi cărora con- 
damnarea din 1277 le-a deschis ochii asupra adevăratului Aristotel. El ştie că 
filozoful grec era politeist, că zeul lui suprem nu este nici creator, nici pro- 
videnţă, şi că intelectul nu era pentru el forma corpului omenesc (B. Xiberta). 
Pe scurt, Gerard consideră că, pe ansamblu, Aristotelul lui Averroes este 
adevăratul Aristotel. Propriile sale teorii poartă urmele diferitelor influenţe 
pe care le-a suferit, în special cea a lui Godefridus din Fontaines, care l-a 
convins de pasivitatea radicală a intelectului şi a voinici; îl vedem însă sus- 
ţinînd acea teorie a universaliilor care, din reacţie poate faţă de realismul scot- 
tist al naturii comune (natura communis), reduce abstracţia la o simplă cu- 
noaştere confuză a singularului, iar universalul la un simplu singular confuz 
conceput. Vom regăsi această teză la Guido Terrena. Să notăm că, aşa cum 
se întîmplă la Gerard din Bologna, ea va merge adesea împreună cu alte două 
teze, respingerea deosebirii dintre esenţă şi existenţă şi refuzul individuării 
prin materie. Aceşti magiştri îşi reprezintă substanţa individuală ca un bloc, 
constituit în ființă de forma lui şi pe care cunoaşterea noastră poate să-l cu- 

6 total difierite (1b. tat.). 


S confonnitate (15. lat.). 
% o imitație mai mare prin fizea lucrului decit între foc şi apă (IP. lar.). 

ptindă mai mult sau mai puţin global, mai mult sau mai puţin precis, dar 
căruia nu i-a analizat structura pentru a o reproduce sub formă de concept, 

Această tendinţă generală se desfăşoară liber în scrierile carmelitului ca- 
talan Guido Terrena (Guido Terreni, ț 1342), autor al unot Comentarii la 
Aristotel (Fizica, De anima, Metafizica, Etica, Politica), al unui Comentariu 
la Sentinţe şi al unor Disertaţii (Quaestiones disputatae). Sprijinindu-se pe 
un text din loan Damaschinul (De fide orthodoxa 1, 8), care a jucat poate un 
rol în această controversă, Guido Terrena nu recunoaşte naturii comune nici 
o realitate: Platon şi Socrate au, fiecare, nu numai diferenţe individuante pro- 
prii, ci şi propria lor umanitate. Este de acord, în această problemă, cu teza 
lui Henric din Harclay, pentru care Socrates et Plazo distinguuntur per hu- 
manitatem in re sicut per socrateitatem et platonitatem%. Guido nu ezită să 
susţină această teză nici pentru genuri. Animal este un lucru cînd se foloseşte 
pentru măgar, şi un alt lucru cînd se foloseşte pentru om, pentru simplul mo- 
tiv că, într-un caz, lucrul predicat e un măgar, pe cind în celălalt e un om. 
Într-o asemenea teorie, ca de altfel şi în cea a lui Ockham, diferitele propo- 
ziţii: Socrate e om, Socrate e animal, Socrate ce substanță, semnifică pur şi 
simplu că Socrate e Socrate. 

Vedem astfel, şi aici se deosebeşte Guido de Ockham, ce corespunde uni- 
versaliilor în real: o anumită asemănare între substanțe, fiind reale, sînt totuşi 
individual distincte unele de celelalte. Această asemănare nu este un lucru, 
ci o relatio realis0 cu fundament în natura lucrurilor. Vorbind despre con- 
ceperea genului, Guido o întemeiază pe o anumită conformitate în privința 
senzaţiilor: animal quod praedicatur in quid de homine, non est illa res quae 
praedicatur de asino in quid, sed alia et alia, de quibus propter aliquam 
conformitatem in sentire formatur unus conceptus?!. Referindu-se la De ani- 
ma Iui Themistivs, vorbeşte din nou de acea unitas cuiusdam tenuis simili- 
tudiuis multorum, ex quibus colligitur unus conceptus??: un om şi un măgar 
sînt două substanţe simțitoare. Îl vedem apoi adresindu-i-se lui Avicenna, a 
cărui teorie în această problemă are totuşi un sens diferit de a sa, ca să jus- 
tifice propoziţia sa, circumscriptis diversis conceptibus, non est aliud secun- 
dum rem „Sors est substantia, animal, homo “ quam „Sors est Sors“75. A 
predica genul speciei nu înseamnă deci să predicăm cel mai generalul mai 
puţin generalului, ci particularul conceput mai confuz despre acelaşi particu- 
lar, conceput mai puţin confuz. În acest sens, ştiinţa generalului are așadar 


& Socrate şi Platon se deosebesc în realitate prin umanitate, după cum (se deosebesc] 
prin socrateitate şi platoneitate (1b. lat.). 

2 relaţie reală (1b. lat.). 

?! animalul care se dezvăluie ca atare în om nu este lucrul care se dezvăluie ca atare 


se formează un singur concept (lb lat.). 

P unitatea oricărei simple asemănări a multor lucruri din care se formează un singur 
concep (Ip. lat). 

73 deşi au fost circumscrise diverse concepte, nu există aliceva după care „Soarta este 
substanţă, animal, om“ decit că „Soarta este Soartă“ (fb. lat.). 

în cele din urmă ca obiect singularul: Scientia est de re eadem cum singulari, 
sub conceptu tamen confuso et universali”4. Această poziţie a fost calificată 
ca seminominalism (B. Xiberta), iar formula poate ajuta la situarea ei istorică. 
Deşi pentru Ockham ei rămîn realişti, este oricum lucru cert că toți aceşti 
gînditori continuă să descrie, în limba lui Aristotel, o lume care nu mai e cea 
a lui Aristotel şi care seamănă uneori cu cea a lui William Ockham. 

III. — WILLIAM OCKHAM 


Secolul al XIII-lea a crezut, în general, în posibilitatea unirii într-o sinteză 
solidă a teologiei năturale cu teologia revelată, prima împăcindu-se cu cea 
de-a doua în limitele competenţei proprii şi recunoscîndu-i autoritatea pentru 
toate acele probleme referitoare la Dumnezeu pe care ea însăși nu le putea 
rezolva. Reprezentanţii ei cei mai de seamă s-au străduit deci să determine 
un punct de vedere din care toate cunoştinţele raţionale şi toate datele cre- 
dinţei să poată apărea ca tot atiiea elemente ale unui sistem intelectual unic. 
Secolul al XIV-lea are în faţă rezultatul acestor eforturi, iar rezultatul care i 
se oferă nu constă într-o soluţie a problemei, ci în două (Bonaventura, Toma 
d'Aquino), şi poate chiar în trei (Albert cel Mare), fără a mai număra soluţia 
averroistă, care spune că problema e insolubilă. De aceea, secolul al XIV-lea 
este într-o mare măsură un secol de critică, a se înţelege prin aceasta critica 
filozofiei făcută de teologie, sau chiar de ea însăşi la îndemnurile teologiei. 
Sub raportul acesta, Duns Scottus este într-adevăr primul filozof la care s-a 
manifestat spiritul secolului al XIV-lea, acelaşi spirit care va determina şi 
dizolvarea scottismului. Fără îndoială că sistemele puternice elaborate de 
Sfintul Toma şi de Duns Scoitus vor avea partizani şi pe parcursul secolului 
al XV-lea şi al secolelor următoare; mai au încă şi azi. Dar, dacă vom privi 
mai ales elementele novatoare pe care le aduce fiecare epocă, nu spre comen- 
tatorii şi apărătorii Sfintului Toma şi ai lui Duns Scoitus va trebui să ne în- 
dreptăm atenţia. Trăsătura caracteristică a secolului al XIV-lea este deziluzia 
„în faţa operei încercate de secolul al XIII-lea, sau poate mai cutînd folosirea 
filozofiei pentru a demonstra câtă dreptate au avut acei teologi neîncrezători 
care, încă din secolul al XIII-lea, denunţau imposibilitatea de a sprijini dogma 
pe filozofie. Mai bine să postulezi credinţa ca atare, decît s-o întemeiezi pe 
pseudoexplicaţii. Critica nemiloasă pe care i-o face Ockham lui Scottus este 
tipică pentru această situaţie. Scottus, care limitează deja sever competenţa 
proprie filozofiei, îi mai arată încă suficientă încredere, ca unui auxiliar al 
sintezei teologice. Resursele sale au fost restrânse în filozofie, dar vaste în 
teologie. Lăsind moștenire viitorului o teorie a Fiinţei infinite, izvor deopo- 
trivă al Adevărului şi al Binelui şi cauză liberă a tuturor lucrurilor, el le pro- 
pusese urmaşilor o amplă sistematizare a ştiinţei, integrată în credinţă, Aceas- 
tă moştenire se va afla, chiar de la naştere, în pericol. Într-adevăr, pe de o 
parte Ockham restrînge, chiar mai mult decit Duns Scottus, domeniul demon- 
straţiei filozofice, iar, prin noţiunile pe care le dă pentru Dumnezeu şi cu- 
noaştete, accentuează separarea care se anunța deja între filozofie şi teologie; 
pe de altă parte, averroiştii latini se înmulţesc în pofida condamnărilor care 
loviseră doctrina, iar aluziile lor transparente nu mai lasă nici o îndoială asu- 
pta neîncrederii lor funciare; în sfirşit, alţii, cum sînt Tauler şi H. Suso, re- 
nunţind să mai aştepte împăcarea spiritelor într-o unică sinteză a raţiunii şi a 

credinţei, caută numai în contemplarea mistică restabilirea unei unităţi pe care 
dialectica nu o mai garanta. Or, chiar în acest moment, se produce un fapt 
capital, a cărui importanţă nu trebuie să scape istoricului filozofiei: primele 
descoperiri ale ştiinţei moderne se anunţă şi-şi găsesc primele formulări chiar 
în mediile unde se realizează disocierea raţiunii de credinţă. Cum să nu înţele- 
gem, de acum încolo, că această evoluţie a filozofiei medievale continuă să 
fie dominată de teologie? Dacă a existat ceva fecund în critica filozofică din 
secolul al XIV-lea, să nu uităm că ea a fost condusă de teologi şi în scopuri 
în primul rînd teologice. Averroiştii, al căror separatism dintre rațiune în cre- 
dinţă le permitea să se baricadeze în spatele concepţiei lor greceşti despre 
lume, au parat toate atacurile teologiei, dar tocmai de aceasta nu au putut 
niciodată să iasă din acest adăpost. 

Filozoful care avea să exercite o influenţă hotăritoare asupra ultimului 
avint al gindirii medievale s-a născut, cu puţin înainte de 1300, la Ockham, 
în comitatul Surrey. Aparţinea Ordinului franciscan, şi-a făcut studiile la Uni- 
versitatea din Oxford în 1312-1318, iar, mai tirziu, din 1318 pînă în 1320, a 
comentat aici Sentinţele. Chemat la Avignon ca să răspundă în faţa Curici la 
o acuzaţie de erezie, a fost supus aici unui instructaj de patru ani, care s-a 
încheiat cu condamnarea cîtorva din propoziţiile declarate eretice. Între timp, 
Ockham luase poziţie împotriva papei loan XXII în problema puterii tempo- 
rale a Bisericii; a trebuit deci să fugă la sfîrşitul lui mai 1328, căutînd adăpost 
la Pisa, pe lingă împăratul Ludovic al Bavariei. În 1330, Ockham l-a însoţit 
pe împărat la Miinchen şi a redactat acolo o serie întreagă de scrieri politice 
îndreptate împotriva papei, dintre care Quaestiones octo de auctoritate summi 
pontificis, Compendium errorum loannis papae XXII şi Dialogus de impera- 
torum et pontificium potestate. Data morţii sale sc situează în 1349 sau 1350. 
Concepţiile sale filozofice sint expuse în scrieri despre logica (Expositio 
aurea Super totam artem veterem) şi fizica lui Aristotel şi, de asemenea, şi 
poate mai ales, în scrierile sale teologice, cum sînt Comentariul la Sentinţe, 
Quodlibeta septem, şi acel ciudat Centiloquium theologicum, ale cărui para- 
doxuri îi dezvăluie uneori atit de bine gindirea. 

William Ockham este punctul final, filozofic şi teologic, al unor mişcări 
legate intim de istoria logicii medievale din vremea lui Abaelard şi pînă la 
criza averroistă de la sfirşitul secolului al XIII-lea. Unitatea operei sale ţine 
tocmai de coincidenţa dintre interesele filozofice şi interesele religioase care 
nu au nici o origine comună, pe care nimic nu le îndemna să se unească şi 
cate fără îndoială că ar fi rămas pentru totdeauna separate dacă geniul lui 
Ockham nu le-ar fi contopit în unitatea unei opere în care şi-au găsit, şi unele, 
şi celelalte, expresie desăvirşită. 

Ockham nu recunoaşte ca valabil şi restrictiv decit un singur gen de de- 
mmonstraţie. A demonstra o propoziţie înseamnă a arăta fie că este nemijlocit 
evidentă, fie că se deduce cu necesitate dintr-o propoziţie nemijlocit evidentă. 
Mulţi înaintea lui acceptaseră deja acest criteriu riguros al demonstraţiei, dar 
Ockham va scoate din el consecinţe cu totul noi, aplicîndu-l riguros. Dacă la 


WILLIAM OCKHAM 591 


această severă concepţie despre demonstraţie vom adăuga o înclinaţie foarte 
puternică pentru faptul concret şi pentru particular, care avea să se exprime 
într-una dintre cele mai radicale empirisme cunoscute, vom deţine cele două 
elemente iniţiale care ne vor ajuta cel mai bine să-i înțelegem întreaga filo- 
zofie. Studierea lui William Ockham ne permite să constatăm un fapt de o 
importanță istorică esenţială, şi care este mereu neglijat: anume că acea critică 
internă pe care a desfăşurat-o impotriva sa însăşi ceea ce se numeşte, cu un 
termen destul de vag, filozofia scolastică a dus la decăderea acesteia cu mult 
înainte să fi reuşit să se constituie filozofia zisă modemă. 

Aşa cum am spus, cunoaşterea certă este cea nemijlocit evidentă sau re- 
ductibilă la o evidenţă nemijlocită. Or, evidenţa este un atribut al cunoaşterii 
cu totul diferit de ştiinţă, sau de înţelegere, sau de înţelepciune, căci acestea 
nu au ca obiect decît raporturile necesare, în timp ce evidenţa poate să existe 
şi în ordinea contigentului. Într-adevăr, cunoaşterea poate fi abstractă sau in- 
tuitivă; dacă este de ordin abstract, nu are ca obiect decit raporturile dintre 
idei şi, chiar cînd stabileşte între idei raporturi necesare, nu ne gatantează 
deloc că lucrurile reale sînt conforme cu ordinea ideilor. Dacă vrem o pro- 
poziţie care să ne garanteze atît adevărul său, cît şi realitatea lucrurilor pe 
care le afirmă, avem nevoie de o evidenţă nemijlocită, de data aceasta nu 
doar abstractă, ci intuitivă. Este ceea ce William Ockham repetă neobosit. 
Cunoaşterea intuitivă este singura care are ca obiect existenţele şi care ne 
permite să înțelegem faptele. „Spre deosebire de cunoaşterea intuitivă, ne 
spune el, cunoaşterea abstractă nu ne îngăduie să ştim dacă un lucru care 
există există sau dacă un lucru care nu există nu există“; „cunoaşterea intuiti- 
vă e cea prin care ştim că un lucru este, atunci cînd este, şi că nu este, atunci 
cînd nu este.“ Rezultă de aici că singura cunoaştere certă cînd e vorba să 
ajugeim la existenje este cunoaşterea sensibilă. Dacă văd un corp alb, această 
idtuiţie îmi permite singură să stabilesc imediat o legătură evidentă între cei 
doi termeni şi să afirm adevărul următor: acest corp este alb. Cunoaşterea 
intuitivă aşa cum o definim noi este deci punctul de plecare al cunoaşterii 
experimentale: illa notitia est intuitiva a qua incipit experimentalis notitia;, mai 
mult, ca este chiar cunoaşterea experimentală şi cea care ne permite să for- 
mulăm apoi, printr-o generalizare a cunoaşterii particulare, acele propoziţii 
universale care sînt principiile artei şi ale ştiinei. Perfecta cognitio intuitiva 
est illa de qua dicendum est quod est cognitio experimentalis, et ista cognitio 
est causa propositionis universalis quae est principium artis et scientiae”5. 

Acesta e un adevăr fundamental şi de care va trebui să ne amintim de 
fiecare dată cînd vom căuta să afirmăm existenţa unci esențe sau a unei cauze, 
S-a amintit adesea întrebuințarea constantă de către Ockham a principiului 
economiei de gîndire: nu trebuie să înmulţim fiinţele fără să fie necesar. Ma- 


75 O perfectă cunoaştere intuitivă este aceea despre care trebuie spus că este cunoaşte- 
rea experimentală, şi această cunoaştere este cauza propoziției universale care este prin- 
cipiul artei şi ştiinţei (75. laz.). 


592 FILOZOFIA ÎN SECOLUL AL XIV-LEA 


niera atit de caracteristică însă în care foloseşte el acest principiu aristotelic, 
la nevoie chiar împotriva lui Aristotel, nu s-ar explica fără superioritatea in- 
discutabilă pe care o recunoaşte şi vrea să o asigure cunoaşterii experimen- 
tale. Nu trebuie să afirmăm niciodată, dacă nu sîntem obligaţi, că un lucru 
există, pentru că experienţa directă a existenţei unui lucru este singura ga- 
ranţie pe care o putem avea despre existenţa lui. De aceea, Ockham se va 
preocupa în nod activ să explice lucrurile cît mai simplu cu putință şi să 
curețe cîmpul filozofiei de esenţele şi cauzele imaginare cu care e încărcat. 
Vrem să ştim dacă o esenţă există? Va trebui să căutăm să o constatăm și 
vom vedea întotdeauna în asemenea situaţii că ca coincide cu particularul. 
Dacă vrem să afirmăm cu certitudine cauza unui fenomen, e necesar şi sufi- 
cient să facem experienţa lui. Acelaşi efect poate avea mai multe cauze, dar 
nu trebuie să-i atribuim nici una cu necesitate, altfel spus dacă experienţa nu 
ne constringe s-o facem. Recunoaştem cauza unui fenomen atunci cînd, cauza 
fiind postulată, iar restul anulat, efectul se produce, în timp ce, atunci cînd 
cauza nu e postulată, chiar dacă restul este, efectul nu se produce: hoc tamen 
non est ponendum sine necessitate, puta nisi per experientiam possit convinci, 
ita scilicet, quod ipso posito, alio destructo, sequitur effectus, vel quod ipso 
non posito, quocumque alio posito non sequitur effectus. Singura cale ca să 
dovedim că un lucru e cauza altuia este să recurgerm la experienţă şi să ju- 
decăm prin prezenţă şi absenţă. Ockham este categoric în această chestiune: 
quod aliquod creatum sit determinate causa efficiens, non potest demonstrari 
vei probari, sed solum per experientiam patet hoc, scilicet quod ad eius prae- 
sentiam sequitur effectus, et ad eius absentiam non76. De aici va rezulta ime- 
diat, între alte consecinţe, negarea speciilor intenţionale şi suspiciunea lăsată 
de Ockham asupra dovezilor clasice ale existenţei lui Dumnezeu. 

Să cxaminăm mai întîi consecinţele unei asemenea atitudini în raport cu 
teoria cunoaşterii. Într-o doctrină cum e tomismul, obiectul ştiinţei este ge- 
ncralul; accastă doctrină trebuie deci să se ralieze unei concepții despre uni- 
versal care să-i recunoască acestuia o anumită realitate şi care, de asemenea, 
să-l înzestreze pe om cu instrumentele necesare pentru a-l cuprinde. Însă, din 
punctul de vedere în care s-a plasat Ockham, nu ştiinţa generalului, ci evi- 
denţa particularului este cea care trebuie atinsă în primul rînd. Ca să abatem 
raţiunea de a-şi atribui abstractul ca obiect propriu, va trebui deci să stabilim 
că universalul e lipsit de realitate şi să atribuim inteligenţei umane facultăţile 
necesate şi suficiente pentru ca ea să fie capabilă să înţeleagă particularul. 

Să constatăm mai întii că nu există real în afara particularului sau, cum 
spune Ockham, că singurele substanţe sînt lucrurile individuale şi proprie- 
tăţile lor. Universalul există în sufletul subiectului cunoscător, şi numai acolo. 
Va fi nevoie să ne întrebăm în ce măsură putem să-i atribuim existență în 


% nu poate fi demonstrat sau dovedit că orice lucru creat este în mod determinat o 
cauză eficientă, ci numai prin experienţă se dezvăluie acest lucru, adică faptul că în pre- 
zenţa acestui [lucru creat] urmează efectul, iar în absenţa lui — nu (7b. lat.). 

gîndire, dar trebuie să postulăm de fapt că nu are nici un fel de existenţă în 
afara gîndirii: omnis res positiva extra animam eo ipso est singularis”!. Luată 
sub această formă, teza fusese de nenumărate ori susținută înainte de Ockham, 
începînd cu secolul al XII-lea. Era de altfel un fapt îndeobşte acceptat că 
aceasta era poziţia lui Aristotel, a cărui distincţie clasică între substanţele pri- 
me, sau indivizii reali, şi substanţele secunde, sau noţiuni abstrase din prime- 
le, nu avea alt înţeles. Caracteristic pentru poziţia lui Ockham este că, pe cât 
se pare, el s-a considerat primul care nu a acordat universalului într-adevăr 
nici o existenţă reală. S-a crezut deci primul nu care a vrut, ci care a reuşit 
s-o facă. 

Într-adevăr, oricum am căuta să concepem universalul realizat în lucruri, 
ajungem la aceeaşi absurditate: fie acest universal este unul, şi atunci nu înţe- 
legem cum s-a putut să se fărimiţeze şi să se multiplice în lucrurile particu- 
lare; sau e multiplicat o dată cu lucrurile particulare, şi atunci nu înţelegem 
cum poate fi unul. Ockham urmăreşte această himeră a universalului realizat, 
sub toate formele pe care a putut să le îmbrace, chiar şi la unii dintre cei care 
au fost consideraţi uneori nominalişti, Henric din Harclay, de pildă, dar efor- 
tul său cel mai interesant este cel pe care-l îndreaptă împotriva realismului 
lui Duns Scottus. Acest filozof atribuia universalului o anumită unitate, cea 
a esenjei, sau o natură comună la Avicenna, suficientă pentru explicarea gra- 
dului de unitate a speciilor şi genurilor, dar inferioară unităţii numerice a 
fiinţelor particulare. După Duns Scottus, unitatea univezrsalului este cea a grw- 
pului, întemeiat deopotrivă în colectivitate şi în fiecare dintre indivizii care 
o constituie. Ockham nu acceptă deloc acest compromis: în opinia lui, nu 
există altă unitate decît unitatea numerică a individului, iar ceea ce nu are 
decît o unitate inferioară unităţii numerice nu poate avea nici un fel de unitate, 
Neavipd unitatea adevărată, aceste naturi comune pe care ni le închipuim sînt 
deci lipsite şi de realitate. 

Universalul neavînd nici o realitate în afara sufletului, înseamnă că are 
una în suflet. Care poate fi natura acestei realități? Vom şti dacă vom reuşi 
să definim clar în ce constă cunoaşterea. Nimeni, doar dacă nu-i nebun, nu 
va contesta că unele propoziţii sint adevărate, în timp ce altele sînt false. 
Într-adevăr, i s-a întîmplat oricui să audă rostindu-se minciuni. Putem deci 
să spunem că există adevărat şi fals, şi vom mai accepta, fără îndoială, că 
adevăratul şi numai adevăratul poate fi obiect de ştiinţă. Să căutăm deci care 
poate fi semnificaţia a ceea ce pretindem că ştim exprimind o propoziţie ca: 
omul este muritor. 

Propoziţiile sînt ca țesătura însăşi din care e alcătuită ştiinţa: toată ştiinţa 
noastră constă din propoziţii, şi nu există nimic altceva decit ele care să poată 
fi ştiut. Propoziţiile se compun din termeni (gîndiţi, vorbiţi sau scrişi), care 
sînt universaliile. Aceşti termeni nu pot să intre în propoziţii-obiecte de ştiinţă 


7 orice iucru pozitiv din afara sufletului este singular prin el însuşi (IP. lac). 

decît pentru că au o semnificaţie. Spunem că un termen semnifică obiectul 
căruia îi „ţine locul“, deci căruia îi este substituit în propoziţie. Această func- 
ţie a termenului, care constă în a ţine locul obiectului, se numeşte suppositio?5. 
Există trei cazuri de suppositio. Într-un prim caz, termenul semnifică tocmai 
cuvîntul care-l constituie; exemplu: om este un cuvînt; „om“ ţine aici locul 
cuvîntului „om“ luat în chiar materialitatea sa; această supoziţie se numeşte 
suppositio materialis"9. Într-un al doilea caz, termenul semnifică indivizi re- 
ali; exemplu: omul aleargă; aici, nu cuvintul „om“ aleargă, ci un om, o per- 
soană, această supoziţie se numeşte suppositio personalis80. Într-un al treilea 
caz, termenul semnifică ceva comun; exemplu: omul este o specie; aici, „om“ 
nu semnifică un individ, ci „pur şi simplu“ o comunitate; numim deci această 
supoziţie suppositio simplex?!. 

Pînă aici, am rămas pe terenul simplei logici; metafizica începe în mo- 
mentul în care filozoful se întreabă ce corespunde acestui element „comun“ 
pe care-l denumeşte ternenul unei propoziţii în cazul unei supposizio sim- 
plext2. Ockham este convins, şi poate că nu fără dreptate, că, pînă la el, ni- 
meni nu a reuşit încă să rezolve clar problema. Unii, realiştii, au afirmat direct 
existenţa unor realităţi universale, ceca ce echivalează cu a face din universul 
însuşi un lucru singular, aşa cum se întîmplă cu Ideile lui Platon; alţii au 
susținut, dimpotrivă, că universalul nu există decît în gîndire, însă, după ce 
au spus-o, au continuat să caute ce corespunde în realitate acestui universal 
pe care-l concepem în gîndire. S-au mulţumit adesea cu puţin, dar şi puţinul 
acesta era ceva. Poziţia proprie a lui Ockham constă în a susţine că orice 
puțin tot e prea mult. 

Ca să şi-o justifice, Ockham începe prin a postula că fiecare lucru real 
este individual cu drepturi depline. Astfel, tot ce este real în afara gîndirii 
este un individ, dar nu, cum voia Duns Scottus, în virtutea unei determinări 
individuante care s-ar supraadăuga în el unei naturi comune, ci prin simplul 
fapt că este. Importanţa acestui punct e maximă, căci interzice orice speranţă 
de a regăsi în lucruri, cu ajutorul gindirii, o natura communis reală, una și 
aceeaşi sub toate determinaţiile sale individuante (hecceităţile lui Duns Scot- 
tus). Pentru o asemenea doctrină, este deosebit de greu să se explice cum 
poate gindirea, pornind de la aceste blocuri individuale care n-au nimic în 
comun, să formeze noţiunile de genuri şi specii. Este exact dificultatea pe 
care am întilnit-o deja la Abaelard, care ieşise din ea invocînd acele status& 
ale indivizilor, Ockhatm o va rezolva asemănător, dar şi mai radical. Nu există 
nici un motiv să credem că l-a citit pe Abaelard, nu e necesar să invocăm 


2 supoziții (1. laz.). 

» supoziție materială (7. lat.). 
8 supoziţie personală (7b. lat.). 
3! supoziţie simplă (1. lat.). 

%2 v. nota anterioră. 

% v. nota 7 de la p. 558. 

W stări (1. lar). 

nici influenţa logicienilor terminişti din secolul al XIII-lea, deşi ar fi putut să 
joace un rol; răspunsul era în mod necesar inclus în chiar punerea problemei. 
Într-adevăr, cele două date principale ale ei sînt: 1. tot ce este real fiind in- 
dividual, genurile şi speciile nu sînt nimic în afara gîndirii; 2. indivizii se 
pretează totuşi clasificării prin gindire în genuri şi specii. Acestea fiind spuse, 
singura soluţie corectă a problemei constă în a nu adăuga nimic la aceste date 
şi a înțelege că ne aflăm aici în prezenţa unui fapt dincolo de care e imposibil 
să mai mergem. Ca să explicăm includerea lui Platon şi Socrate în acecaşi 
categorie, e de prisos să ne imaginăm că ei ar avea ceva în comun; ceea ce 
este Platon în mod individual se potriveşte cu ceea ce este Socrate în mod 
individual numai în virtutea faptului că Platon este şi că Socrate este. Dat 
fiind ceea ce este, un măgar concordă pînă la un anuinit punct cu Platon şi 
Socrate, dar mai puţin decît se potrivesc Platon şi Socrate între ei; de aceea, 
putem să-i grupăm în acelaşi gen (animal), dar nu în aceeaşi specie (om). 
Singura care corespunde univezsaliilor este deci cea a indivizilor. Astfel, ter- 
menii sau numele cu care formăm propoziţiile din care e alcătuită ştiinţa 
noastră sînt tot atitea semne, sau substitute, care ţin locul în limbaj indivizilor 
respectivi. Într-o asemenea doctrină, totul se sprijină în cele din urmă pe func- 
ţia de suppositio personaliss5 pe care o îndeplinesc termenii sau numele dis- 
cursului. De aceea, doctrina lui Ockham este adesea numită „nominalism“ 
sau „terminism“. Denumire care nu prezintă, de altfel, nici un inconvenient, 
cu condiţia să nu facă din nominalism tot conţinutul şi nici măcar nucleul 
ockhamismului şi să nu uite că numele despre care vorbeşte Ockham au întot- 
deauna în gîndirea sa o anume semnificaţie. 

Într-adevăr, aşa cum am observat, cuvintele reprezintă fie alte cuvinte, fie 
concepte, fie lucruri. Să lăsăm deoparte prima ipoteză, care nu prezintă inte- 
res, şi să încercăm să aprofundăn semnificaţia celorlalte două. Ce diferenţă 
este între semnificarea de concept şi semnificarea de lucruri? Răspunsul la 
această întrebare se impune de îndată ce negăm existenţa reală a universalu- 
lui. Cum într-adevăr numai singularul există, cuvintele care au ca semnificaţie 
conceptele trebuie fie să nu semnifice nimic, fie să semnifice în cele din urmă 
indivizi, dar într-un alt fel. Şi de fapt aşa se şi întimplă. Orice obiect poate 
determina intelectul să-l conceapă fie confuz, fie distinct. Un concept confuz 
este cel prin care intelectul cunoaşte lucrurile fără să poată distinge obiectele 
particulare unele de celelalte. Dimpotrivă, un concept este distinct cînd ne 
permite să distingem obiectul pe care îl semnifică de orice alt obiect. Or, este 
evident că, lucrurile particulare fiind singurele reale, numai ele trebuie să stea 
la originea ambelor tipuri de cunoștințe. Dacă despre Socrate nu am o im- 
presie confuză, cînd îl văd nu gîndesc decît conceptul de om, iar cuvintul 
„om“ nu teprezintă, într-adevăr, decît un concept, pentru că ceea ce denu- 
meşte acest cuvint nu-mi permite să-l deosebesc pe Socrate de Platon. Dacă 


% v. nota 80 de mai sus. 

îl văd însă pe Socrate în aşa fel încît să-l concep distinct, altfel spus ca o 
fiinţă reală şi distinctă de oricare alta, îi dau numele de „Socrate“, care de- 
numeşte o fiinţă reală, şi nu doar un simplu concept. Termenii care denumesc 
concepte semnifică deci obiectele cunoscute confuz; cei care denumesc lu- 
cruri semnifică aceleaşi obiecte, dar cunoscute distinct. 

De aici înțelegem şi ce raport se poate stabili între cunoştinţele generale 
şi cele particulare. A afirma generalul din particular înseamnă a-l afirma unul 
din acelaşi, sub două aspecte diferite. Cînd spunem că Soctate este om, nu 
spunem la urma urmei nimic altceva decît că Socrate este şi că Socrate este 
Socrate în mod absolut şi cînd îl concepem distinct, dar şi că Socrate este 
Socrate şi că Socrate este om cînd îl concepem confuz. De unde rezultă că 
a spune: Socrate este om, animal sau corp înseamnă, de fapt, a spune acelaşi 
lucru, şi că nu în lucruri există genera! şi particular, ci numai în modul nostru 
de a le considera. 

Am circumscris cât mai strict cu putinţă problema cunoaşterii. Ştim, într-a- 
devăr, că propoziţiile adevărate se reduc la cuvinte, care, la urma urmei, sem- 
nifică totdeauna fiinţe reale şi particulare. Dacă vrem neapărat să atribuim 
universalului o existenţă proprie în gîndire, nimic nu ne împiedică: voin putea 
spune atunci că ideile generale sînt cuvinte alese arbitrar pentru a denumi 
lucrurile. Dar va trebui totuşi să remarcăm că aceste cuvinte sînt în sine lu- 
cruri particulare; toată universalitatea lor constă deci în aceea că pot fi atri- 
buite mai multor indivizi. Nu ne mai rămîne deci decît să terminăm raportul 
pe care actul cunoaşterii îl stabileşte între intelect şi lucrul particular care este 
obiectul său propriu. 

Şi aici problema se va prezenta destul de simplu dacă vom elimina toţi 
intermediarii fantezişti pe care unii s-au crezut obligaţi să-i invoce. Într-ade- 
văr, toţi filozofii acceptă că a cunoaşte presupune un subiect cunoscător şi 
un obiect cunoscut, dar s-au crezut obligaţi, din motive diferite de altfel, să 
imagineze un intermediar între intelect şi lucruri. Acest intermediar e ceea ce 
se numeşte „specie“, iar problema raportului care se stabileşte între specie şi 
intelect sau obiect este şi izvorul celor mai numeroase dificultăţi. Să exami- 
năm deci problema aplicînd regulile pe care le-am formulat la început. Vom 
fi explicat cunoaşterea atunci cînd vom fi atribuit toate cauzele, şi numai cau- 
zele necesare, care s-o explice. Sint oare „speciile“ necesare? 

În general, existența speciilor se afirmă fie pentru a explica asimilarea 
obiectului cunoscut cu intelectul, fie pentru a explica modul în care obiectul 
poate fi reprezentat în intelect, fie pentru explicarea modului în care obiectul 
face intelectul să treacă de la potenţialitate la act, fie, în sfîrşit, pentru a se 
explica unirea în actul cunoaşterii a ceea ce pune în mişcate cu ceea ce e 
mişcat. Or, nici unul din aceste motive nu ne îndreptăţeşte să afirmăm exis- 
tența speciilor. Să remarcăm mai întîi că în nici un caz specia nu poate să 
servească drept tranziţie între materie şi suflet şi, prin urmare, nici să explice 
asimilarea unui obiect material cu intelectul care-l cunoaşte. Într-adevăr, dacă 
presupunem că obiectul matetial nu poate fi cauza parţială a unui act de in- 
telecţie, nu trebuie să admitem nici că acest obiect concură cu intelectul agent 

la producerea unei specii, care este spirituală, în intelectul posibil, care este 
tot spiritual. lar dacă susţinem, dimpotrivă, că intelectul cere prezenţa unui 
obiect material pentru a produce specia inteligibilă, vom avea la fel de bine 
dreptul să spunem că cere prezenţa unui obiect material pentru producerea 
intelecţiei. 

Vom susţine oare, apoi, că intelectului trebuie să i se furnizeze o reprezen- 
tare, deci un fel de imagine a obiectului? Dar e evident absurd, căci, dacă 
specia este anterioară prin ipoteză actului prin care cunoaștem obiectele, func- 
ţia ci nu poate fi aceea de a ni le reprezenta. Ar mai rămîne deci să introdu- 
cem un intermediar între obiectul care pune în mişcare intelectul şi îl face să 
treacă în act, şi acest intelect el însuşi care este pus în mişcare. Dar de ce un 
asemenea intermediar? Cînd două obiecte se află împreună, unul dintre ele 
putind să exercite o acţiune, iar celălalt să o suporte, nu sînt oate date toate 
condiţiile necesare pentru ca o acţiune să aibă loc? Dacă aşa stau lucrurile, 
nu există nici un motiv, în nici un tip de cunoaştere intuitivă, fie ea intelec- 
tuală sau sensibilă, să imaginăm o fiinţă oarecare cu rol intermediar între 
lucrul cunoscut şi intelectul care-l cunoaşte. Văzut sau înţeles este lucrul în- 
suşi, în mod nemijlocit şi fără nici un intermediar între el şi intelect. Şi există 
tot atît de puţine motive pentru introducerea unui intermediar între lucrul vă- 
zut şi actul prin care îl vedem cît şi pentru introducerea unuia între Dumne- 
zeul creator şi lucrurile pe care le creează. Într-adevăe, tot aşa cum existența 
lui Dumnezeu este suficientă pentru a o aplica pe cea a creaturii, iar Dum- 
nezeu e numit creator deoarece conferă lucrurilor fiinţă în mod nemijlocit și 
fără nici un intermediar, tot aşa, prin simplul fapt că există un lucru cunoscut 
şi cunoaşterea acestui lucru, spunem că lucrul este văzut sau cunoscut fără 
intermediar şi că văzut sau cunoscut e numai lucrul, aşa cum creator este 
numai Dumnezeu. 

De altfel, am putea ajunge la aceeaşi concluzie discutînd problema direct. 
Nu trebuie niciodată, spuneam, să afirmăm necesitatea unei cauze dacă nu 
sintem constrînşi de o rațiune evidentă sau de experienţă. Or, este limpede 
că experienţa nu ne spune nimic despre aceste așa-zise specii. Experienţa se 
reduce întotdeauna la o intuiţie de care nu ne putem îndoi; dacă un obiect e 
alb, o vedem; or, nimeni nu a văzut vreodată specii; experienţa nu ne permite 
deci să le afirmăm existenţa. Mai rămîn raţiunile evidente şi demonstrative; 
dar am văzut că nu există aşa ceva, şi am fi putut să ştim dinainte că nu au 
cum să existe. Căci nici o rațiune nu poate demonstra necesitatea unei cauze 
a cărei realitate nu ne este dată de experienţă. Cind o cauză este cu adevărat 
necesară producerii unui obiect dat, această cauză, la rîndul ei, trebuie să fie 
dată cu necesitate, şi atunci experienţa e suficientă pentru a ne-o face cunos- 
cută. Dimpotrivă, dacă efectul este dat fără ca experienţa să ne permită să 
descoperim cauza care i se atribuie înseamnă că această cauză nu este cu 
adevărat necesară, şi nici un raționament din lume nu i-ar putea stabili nece- 
sitatea. 

Astfel, pentru explicarea intuiţiei sensibile, obiectul şi intelectul sînt de 
ajuns; şi sânt de ajuns şi pentru explicarea cunoaşterii abstracte care decurge 

din ea. Într-adevăr, trebuie să recunoaştem că intuiţia sensibilă lasă în intelect 
o urmă a trecetii ei, de vreme ce în urma intuiţiei intelectul e capabil de 
cunoaşterea abstractă corespunzătoare, în timp ce înainte nu era. Acest ceva 
este imaginea, simplă ficțiune mentală şi, aşa cum i-o arată şi numele, tablou 
sau portret care aşază în gîndire un obiect ce corespunde subiectului exterior 
pe care-l reprezintă. Singura ci realitate este cea a sufletului însuşi care o 
produce. Cum există lucruri asemănătoare, se formează imagini comune, care 
au valoarea tuturor acestor obiecte. Universalitatea se reduce la acest comun, 
care e dat de chiar confuzia lui. Prin urmare, ea se naște în gîndire singură, 
sub acţiunea lucrurilor individuale, fără ca intelectul să trebuiască să o pro- 
ducă; „natura“ e cea care produce în noi universaliile, într-un mod de altmin- 
teri necunoscut, şi cămia nu avem decit să-i constatăm efectele: natura oc- 
culte operatur in universalibus. 

Să aplicăm acum acest instrument de cunoaştere la problemele tradiţio- 
nale pe care ni le pune teologia naturală şi să ne întrebăm ce gen de răspun- 
suti putem da cu ajutorul lui. Putem prevedea că majoritatea răspunsurilor 
vor fi ori negative, ori dubitative. Cind iţi interzici să depăşeşti constatările 
experimentale, nu ajungi departe în acest domeniu. Or, intenţiile lui Ockham 
nu lasă loc nici celei mai mici îndoieli: cînd abordează problemele filozofice 
şi teologice, el nu are de gînd să facă nici un rabat de la exigenţele sale în 
materie de demonstraţie. Să dăm ca obiect de credinţă, întemeindu-le pe reve- 
laţie, oricîte propoziţii vrem, e de acord; dar Ockham nu poate suporta trans- 
formarea în adevăruri demonstrabile a ceea ce nu este decît un dat al reve- 
laţiei. Vom întâlni deci la el un sentiment foarte viu al independenţei absolute 
a filozofului ca atare şi o tendinţă foarte accentuată de a muta toată metafizica 
în domeniul teologicului, precum şi sentimentul la fel de viu al independenţei 
teologului care, convins de adevărurile credinţei, se lipseşte cu uşurinţă de 
ajutorul caduc al metafizicii. Este ceea ce vom constata de îndată, discutind 
valoarea dovezilor existenţei lui Dumnezeu. 

În Comentariul la Sentinţe, Ockham consideră că dovada tradiţională prin 
cauza eficientă e de ajuns; recomandă doar, pentru evitarea oricărui echivoc, 
să se substituie dovezii prin întiia cauză eficientă dovada prin întiiul păstrător 
al universului. Într-adevăr, nu eşti sigur că nu este cu putinţă o serie nelimi- 
tată de cauze trecute; dar eşti sigur, dimpotrivă, că nu e cu putinţă o serie 
nelimitată de cauze actuale, care să păstreze universul în momentul prezent. 
Însă, chiar şi după ce s-ar demonstra existența unei prime cauze eficiente, tot 
ar mai rămîne de demonstrat că această primă cauză este şi fiinţa supremă, 
absolut vorbind, iar în această chestiune există multe păreri diferite. În Cen- 
ziloquium, Ockham este şi mai explicit şi declară răspicat că dovada prin 
întiiul motor nu este o demonstraţie: ista ratio, quamvis sit aliquibus pro- 
babilis, tamen non videtur demonstrativat6. Într-adevăr, se afirmă existenţa 


8% această raţiune, deşi este posibil să fie dovedită pentru unele lucruri, totuşi nu pare 
demonstrativă (fă. lat.). 

unui prim motor pentru că ar fi imposibil ca un lucru să se pună singur în 
mișcare; aceasta, ni se spune, este o propoziţie evidentă prin ea însăşi; dar 
nu € deloc. Un înger se mişcă singur; sufletul se mişcă singur; până şi gravi- 
taţia se mişcă singură atunci cînd coboară: gravitas ipsaque movendo seipsam 
descendit. Această propoziţie: tot ce se mişcă e pus în mişcare de un altul, 
nu este deci evidentă prin ea însăşi, şi prin urmare nu poate fi principiu de 
demonstraţie. 

Un alt așa-zis principiu pe care se întemeiază dovada prin întiiul motor 
este imposibilitatea de a urca înapoi la infinit în seria cauzelor motrice, Nimic 
nu ne împiedică totuşi să admitem această posibilitate, şi chiar există cazuri 
în care sîntem obligaţi s-o acceptăm. Dacă lovesc capătul unui băț în așa fet 
încât percutarea să se propage din aproape în aproape pînă la celălalt capăt, 
nu se poate să nu intre în joc o infinitate de cauze motrice, de vreme ce într-o 
lungime dată există o infinitate de părţi. Nu este deci imposibil, ci, dimpo- 
trivă, este necesar să afirmăm o serie infinită de cauze. Tot aşa, cel puţin 
dacă nu admitem că mai mulţi oameni au un singur suflet, trebuie să recu- 
noaştem că există o infinitate de suflete, de vreme ce ele sînt nemuritoare şi 
s-au succedat o infinitate de oameni din vremuri infinite. Rezultă deci că Aris- 
totel nu a demonstrat existenţa unui prim motor imobil. Putem spune totuşi 
că această ipoteză e mai probabilă decît ipoteza contrară. Într-adevăr, toate 
aparențele se pot explica la fel de bine, sau chiar mai bine, dacă presupunem 
o serie de cauze finite şi un principiu prim, decît dacă presupunem o serie 
infinită de cauze; este deci preferabil să presupunem un principiu prim: er 
ideo potius debet poni. 

Aşa cum existenţa unui prim motor se reduce la o simplă probabilitate, 
tot aşa unitatea lui Dumnezeu nu este, filozofic vorbind, decît probabilă. 
Această, concluzie: Dumnezeu este unul, e considerată probabilă de toată lumea 
şi este mai probabilă decît concluzia contrată, dar cituşi de puțin demonstrată: 
ponitur probabilis, et est probabilior sua opposita, sed minime demonstrata. 
Fără a vorbi despre eretici, dintre care unii au afirmat pluralitatea esenţelor 
divine, ne putem întreba de ce nu ar exista şi alte lumi, care să aibă, fiecare, 
ptopria sa cauză şi, ptin urmare, propriul său Dumnezeu. Supoziţia este cu 
atît mai firească, cu cît, aşa cum sînt de părere chiar teologii, Puterea divină 
nu s-a epuizat prin crearea unui univers; ea ar fi putut deci să creeze şi unul 
sau mai multe altele; putem deci concepe mai multe lumi, deci mai mulţi 
dumnezei. Să spunem aşadar pur şi simplu că, unitatea şi pluralitatea divină 
permiţind la fel de uşor explicarea faptelor, e mai bine să afirmăm unitatea. 

Acestea sînt valabile şi pentru infinitatea divină. Teologii susţin că Dum- 
nezeu este infinit prin definiţie, cuvîntul „Dumnezeu“ semnificînd fiinţa faţă 
de care nu putem concepe alta mai înaltă. Dar sensul cuvintelor e convenţio- 
nal şi prin urmare nimic nu ne obligă să dăm acestui cuvînt o asemenea sem- 
nificaţie. În plus, raţiunile oferite în sprijinul acestei teze nu au nimic concludent. 
Dacă îl postulăm pe Dumnezeu ca infinit pentru explicarea veşniciei mişcării, 
ne-am putea mulţumi cu un înger care să mişte perpetuu primul mobil. Avem 

de-a face deci cu o opinie probabilă: probabilizer opinata şi pe care trebuie 
s-o susţinem pentru că lui Dumnezeu se cuvine să-i atribuim toate perfecţiu- 
nile pe care le putem concepe. 

Observaţii de acelaşi ordin s-ar putea face referitor la toate atributele lui 
Dumnezeu. Sintem incapabili să demonstrăm că cl este fiinţa supremă sau că 
este atotputemic; nu ştim sigur nici dacă Dumnezeu cunoaşte sau nu cunoaș- 
te, vrea sau nu vrea fiinţele exterioare lui; nimic nu ne permite să afirmăm 
nici că este cauza mijlocită sau nemijlocită a acţiunilor exercitate de creaturi. 
"Toate aceste afirmaţii sînt certe din punctul de vedere al credinţei, iar raţiunea 
nu te contrazice nicicum; dar în favoarea lor ea nu poate aduce altceva decit 
probabilităţi şi nu ni le poate demonstra. De altfel, dacă vom considera pro- 
blema naturii divine chiar din punctul de vedere al teologiei, vom constata 
cit de deşarte sint toate distincţiile pe care le presupun aceste probleme. În- 
jelegere, voinţă, cunoaştere, putere sînt atribute divine, altfel spus nu perfec- 
ţiuni cât de cit distincte de esenţa divină, ci nume atributive (nomina artribu- 
talia) ce i le dăm lui Dumnezeu. Părinţii Bisericii aveau dreptate să vorbească 
despre „nume divine“, şi niciodată despre „atribute divine“. În Dumnezeu nu 
există nici atribute distincte şi, prin urmare, nici ordine între aceste atribute; 
înţelegerea nu e mai presus de voință, şi nici invers, căci în Dumnezeu nu 
există cu adevătat nici înţelegere, nici voinţă. Acestea sînt nume pe care le 
dăm esenței pornind de la efectele ei. 

Aplicîndu-şi riguros criteriul certitudinii raţionale, W. Ockham zdruncină 
psihologia la fel de puternic ca şi teodiceea. Prima victimă a eliminărilor sale 
necruțătoare este sufletul substanţial şi imaterial cu care se afirmă îndeobşte 
că sîntem înzestrați. Într-adevăr, nimic nu ne îndreptățește să-l afirmăm. 
Neexistind altă cunoaştere certă decit intuiţia, nu trebuie să afirmăm despre 
sufletul nostru decît ce ne prezintă intuiţia. Or, există atît o intuiţie interioară, 
cât şi una exterioară şi este adevărat că şi una, şi cealaltă oferă cunoştinţe la 
fel de adevărate. Cunoaştem prin experienţă directă, şi intuitiv, bucuria şi tris- 
tețea, precum şi actele noastre voluntare şi diferitele operaţii intelectuale pe 
care le realizăm; mai departe însă, experienţa noastră nu ne permite să urcăm. 
intuiţia nu ne spune nimic, aşa cum am arătat deja, despre operaţia intelec- 
tului agent, despre care se pretinde că este indispensabil cunoaşterii; nu avem 
intuiţia nici unei „intelecţii“; dacă așa stau lucrusile, nu avem nici un temei 
să invocăm această operaţie imaginară ca să conchidem existența unei sub- 
stanțe imateriale căreia să-i fie operaţie proprie. Şi dacă nimic nu ne garan- 
tează existenţa acestei substanţe imateriale, nu avem nici un motiv să ne atri- 
buim o formă care să fie substanţă incoruptibilă şi nemuritoare. Nici una din 
aceste teze nu poate fi deci considerată ca filozofic demonstrată; dimpotrivă, 
dacă ne limităm la rațiune, fără să luăm în considerare datele credinţei, am 
susține mai degrabă că sufletul este o formă întinsă şi coruptibilă şi nu am 
putea nici măcar să ştim, ca să vorbim deschis, dacă avem un suflet imaterial 
care să fie forma corpului nostru; nimic nu ne garantează existenţa lui, nici 
experienţa, nici raţiunea: non potest sciri evidenter per rationem vel expe- 

rientiam, quod talis forma sit in nobis, nec quod talis anima sit in nobis, nec 
quod talis anima sit forma corporis. Sed ista tria solum fide tenemust?. 

În fine, să aplicăm aceleaşi metode preceptelor morale şi să ne întrebăm 
dacă asemenea precepte sînt necesare. Evident că nu. Asemenea lui Duns 
Scottus, dat şi mai categoric, Ockham supune toate legile morale doar voinţei 
lui Dumnezeu. Restricţia menţinută de Duns Scottus în favoarea primelor 
două precepte ale decalogului nu-l opreşte pe Ockham şi, cu excepţia sa şi a 
discipolilor săi, nu-l putem aminti decît pe Descartes care să mai fi susţinut 
că, dacă Dumnezeu ar fi vrut, ura faţă de el ar fi putut fi o faptă bună. Ura 
de Dumnezeu, furtul şi adulterul sînt rele în virtutea preceptului divin care 
le interzice, dar ar fi fost fapte bune dacă legea lui Dumnezeu ni le-ar fi 
prescris. În sfirşit, e de la sine înțeles că Dumnezeu nu ate ce fapte bune în 
sine să răsplătească la om sau ce fapte rele în sine să pedepsească; el poate 
deci să-i piardă pe cei neprihăniţi şi să-i mîntuiască pe vinovaţi; nimic din 
toate acestea care să nu depindă de simpla sa voinţă. Am putea să-l urmăm 
pe Ockham şi mai departe şi să arătăm, o dată cu el, că Dumnezeu ar fi putut 
tot atit de bine să se facă nu om, ci măgar, sau să imprumute natura lemnului 
sau pietrei. Din momentul în care suprimăm radical esenţele şi arhetipurile 
univessale, nu mai rămîne nici o barieră care să stăvilească arbitrarul puterii 
divine. 

Virulenţa dublei critici a lui Ockham ţine poate nu atit de natura ptinci- 
piilor, cît de exploatarea lor radicală şi mai ales de mnomentul în care a avut 
loc. Critica sa filozofică se baza pe o logică terministă, dar Abaelard se înscri- 
sese înaintea lui pe această cale. Critica sa teologică se sptijinea pe afirinarea 
atotputerniciei divine, dar aceasta era o armă deseori fluturată de teologi îm- 
potriva filozofilor, de pe vremea lui Petrus Damiani şi chiar înainte. E ade- 
vărat, dar logica lui Abaelard îşi dezvoltase nominalismul înainte de construi- 
rea marilor teologii din secolul al XIIJ-lea. Ca să poată înainta, acestea nu au 
avut decit să elimine elementele de teologie nominalistă care, sub influenţa 
lui Abaelard, se strecuraseră în opera cîtorva discipoli ai acestuia, Petrus 
Lombardus de pildă. Să reiei în secolul al XIV-lea poziţiile filozofice ale lui 
Abaelard însemna să te obligi să critici în numele lor teologiile lui Bonaven- 
tura, Toma d'Aquino, Henric din Gand şi Duns Scottus, pe scurt să demolezi 
tot ce clădise secolul al XIII-lea cu atita trudă pe baze filozofice diferite. 
Terminismul lui Abaelard nu putea să reînvie în veacul al XIV-lea fără să 
repună în discuţie tot ce se făcuse după el. Lucru valabil şi pentru principiul 
teologic al atotputerniciei divine. Să te declari adeptul acestui principiu după 
condamnarea din 1277 însemna să-l ridici împotriva necesitarismului greco- 
latin a! inteligibilului şi, în consecință, împotriva a tot ce acceptaseră din el, 
chiar şi limitindu-l, teologiile creştine din secolul al XIII-lea. Efectul firesc 


% nu se poate şti în mod evident prin rațiune sau experienţă că există o asemenea 
formă în noi, nici că există în noi un astfel de suflet, nici că un astfel de suflet este forma 
corpului. Ci aceste trei lucruri le ştim numai prin credință (/B. lat:). 

al îmbinării acestor două critici era dezelenizarea teologiei şi a filozofiei, ptin 
curăţarea lor de tot platonismul, chiar şi de cel aristotelic, pe care-l absorbi- 
seră şi una, şi cealaltă. 

Într-adevăr, nimic nu se supune mai bine hotărîrilor unui Dumnezeu atot- 
putemnic decît un univers nominalist. Or, Ockham reamintește neîncetat că 
acesta e primul articol al Crezului creştin: Credo in unum Deum, Patrem om- 
nipotentems8. Aşa cutn am spus, aceasta nu poate să însemne că ar exista în 
Dumnezeu o putere distinctă de înţelegerea sau de voinţa sa, ci, tocmai pentru 
că acestea sînt „nume divine“, şi nu atribute, acest adevăr de credinţă în- 
seamnă că nu trebuie să concepem nimic care să limiteze, chiar şi dinăuntru, 
eficacitatea esenței divine, aşa cum s-ar întîmpla dacă atributul „putere“ ar fi 
distinct în Dumnezeu de atributele „intelect“ şi „voinţă“ şi ar trebui să se 
potrivească după ele. Fără îndoială că prin aceasta este Ockham cel mai pu- 
termic legat de Duns Scottus, adversarul său predilect. Amindoi vor să evite 
acelaşi pericol. Au permanent prezent în gîndire Dumnezeul-Intelect pur al 
lui Averroes, sau Dumnezeul lui Avicenna, la care voinţa urmează cu nece- 
sitate legea intelectului său. Dumnezeul căruia îi sînt ei adepţi este Iehova, 
nesupus nimănui, nici măcar Ideilor. Ca să-l elibereze de această necesitate, 
Duns Scottus subordonase Ideile faţă de Dumnezeu, atît cât putea s-o facă 
fără să meargă pînă la a le postula drept create; Ockham rezolvă problema 
diferit, suprimîndu-le. Aici el îl depăşeşte deci cu mult pe Abaelard care, 
dimpotrivă, făcea din Idei privilegiul cunoaşterii divine. Ockham suprimă 
realitatea universaliilor chiar şi în Dumnezeu. Mai mult, nu există universal 
în lucruri tocmai pentru că nu există Idei în Dumnezeu. De ce să existe? 
Aşa-numitele Idei nu sînt altceva decât chiar lucrurile pe care Dumnezeu poa- 
te să le producă: ipsae ideae sunt ipsaemet res a Deo producibiles. Aşa cum 
s-a observat pe bună dreptate, Ockham păstrează cuvîntul, dar elimină lucrul: 
„Ockham continuă să vorbească despre idei, dar istoricul trebuie să explice 
că pentru el, Dumnezeu fiind în mod radical simplu, nu există idei divine; 
esenţa divină nu este deci nici sursa ideilor, ca la Duns Scottus, nici locul 
ideilor, ca la Sfintul Toma; aici apare personalitatea, ca să spunem aşa, a 
Dumnezeului ockhamist, spre deosebire de Dumnezeul tomist sau scottist, şi 
chiar de Dumnezeul cartezian, în mod simplu, dar esențialmente activ: causa 
suit9. Dumnezeu este afirmat, şi afirmat chiar de la început drept cunoscător: 
ex hoc ipso quod Deus est Deus, Deus cognoscit omnia (P. Vignaux). 

Un univers în care nici măcar între esenţa şi operele lui Dumnezeu nu se 
interpune vreo necesitate inteligibilă este în mod radical contigent, atît în 
existenţă, cât şi în inteligibilitate. Lucrurile se întîmplă în el într-un anumit 
mod, regulat şi obişnuit, desigur, dar care nu este decit o stare de fapt. Nu 


23 Cred în unul Dumnezeu, Tată atotputernic ([P. lat.). 

% propria cauză (J6. lat.). 

% din chiar faptul că Dumnezeu este Dumnezeu, Dumnezeu le cunoaşte pe toate (Ib, 
ia). 

există nimic din ceea ce este care să nu fi putut să fie altfel, dacă aşa ar fi 
vrut Dumnezeu. Opoziția lui Ockham faţă de necesitarismul greco-arab îşi 
concepe astfel problemele din punct de vedere al puterii absolute a lui Dum- 
nezeu. Într-o lume greacă, cauzele prime nu-şi pot produce efectele ultime 
decît printr-o serie de cauze intermediare: Primul Motor nu acţionează asupra 
noastră decît prin întreaga serie a Inteligenţelot separate; în lumea creştină a 
lui Ockham, quicquid potest Deus per causam efficientem mediatam, hoc po- 
test immediate?!. Într-o lume greacă, existența efectelor este legată cu nece- 
sitale de cea a cauzelor, în lumea creştină a lui Ockham, e de ajuns ca două 
lucruri să fie distincte, pentru ca Dumnezeu să-l poată face pe unul să existe 
fără celălalt. Înte-un asemenea univets, o suspiciune metafizică planează în 
permanenţă asupra realităţii tuturor evenimentelor şi asupra a ceea ce par să 
fie legăturile lot. Îndoiată pur speculativă, în sensul că nu afectează cu nimic 
otganizarea obişnuită a vieţii, dat nu „biperbolică“, în înțelesul pe care-l dă 
termenului Descartes, căci nu e provizorie, iar Ockham nu intenţionează 
deloc să renunţe la ea. 

Am spus că intuiţia sensibilă este unicul fundament sigur al cunoaşterii 
ştiinţifice. Cu toate acestea, la modul absolut vorbind, ea nu garantează exis- 
tenţa obiectului său. Avem impresia că ne oferă această certitudine, pentru 
că obiectul este în mod normal cauza unei cunoaşteri de acest gen; dar Dum- 
nezeu poate oricînd să producă un efect dat fără să treacă prin cauza lui se- 
cundă, şi poate oricînd să creeze un lucru separat de altul; putem deci să 
avem o intuiţie sensibilă a ceea ce nu există: Ergo ipsa re destructa potest 
poni ipsa notitia intuitiva, et ita notitia intuitiva secundum se et necessario 
non plus est existentis quam non existentis”?. În virtutea aceloraşi principii, 
Dumnezeu poate face în aşa fel încît să avem intuiţia sensibilă a unor obiecte 
care nu există. E adevărat că Ockham susţine, într-un pasaj cel puţin, că nu 
mai este vorba atunci de o intuiţie propriu-zisă, ci de o credinţă în existenţa 
a ceea ce nu există. Cum nu avem nici un mijloc să decelăm această diferenţă, 
coeficientul de incertitudine care ne afectează astfel cunoaşterea nu iese di- 
minuat. Avem de-a face aici nu cu rezervele unui filozof, ci ale unui teolog 
care înlesneşte posibilitatea unor miracole, cum e de pildă transsubstanţierea. 
Aceste teze nu afectează deci în mod direct cunoaşterea ştiinţifică şi filo- 
zofică, dar, pentru a le da statut de teologie, Ockham a trebuit să constituie 
o doctrină filozofică a cunoaşterii şi a cauzalităţii în care raporturile dintre 
obiect şi cunoaştere şi de la efect la cauză să fie radical contingente. 


9! ceea ce poate Dumnezeu prinir-o cauză eficientă mmijlocită, poate şi în mod nemij- 
tocit (IP. lat). 

5 Prin chiar lucrul anulat poate să se stabilească însăşi cunoaşterea intuitivă, şi astfel 
cunoaşterea intuitivă după el şi în mod necesar nu este a celui ce există în mai mare 
măsură decit a celui ce nu există (îb. lat.). 

Aceste teze explică influenţa polimorfă a ockhamismului asupra gîndirii 
veacului al XIV-lea. În teologie, ea s-a tradus printr-o repliere a Ştiinţei Sacre 
asupra sa însăşi, aceasta declatindu-se de acum înainte capabilă să-şi fie sufi- 
cientă sieşi fără a recurge la bunele oficii ale filozofiei. Teologia cuprinde 
toate adevărurile necesare mîntuirii, şi toate adevărurile necesare mîntuirii sînt 
adevăruri teologice: omnes veritates necessariae homini viatori ad aeternam 
beatitudinem consequendam sunt veritates theologicae%?. Melafizica poate, 
desigur, să trateze unele dintre ele, dar teologia vorbeşte despre Dumnezeu 
prin metode a priori, iar metafizica nu vorbeşte decit despre fiinţă şi prin 
metode a posteriori; de aceea, nici teologia nu trebuie să se bizuie pe vreo 
demonstrație metafizică, nici cunoaşterea metafizică nu poate spera să dove- 
dească vreunul din adevărurile necesare mîntuirii. Nu e vorba aici de opoziţie 
de tip averroist între concluziile celor două ştiinţe, dar tocmai sub influenţa 
averoismului legătura care le unca în secolul al XIII-lea va slăbi, ajungînd 
chiar în unele probleme, cum e cea a nemuririi sufletului, să se rupă. Pre- 
zumţia de okhamism va apărea, în veacul al XIV-lea, pretutindeni unde do- 
meniul teologiei naturale va fi afirmat precum cel al simplei probabilităţi. În 
filozofia propriu-zisă, această probabilitate va tinde adesea să se reducă la 
atît de puţin, încît va lua înfăţişarea unui adevărat scepticism, cu atît mai 
lipsit de scrupule în acest domeniu cu cît va fi compensat, în teologie, de un 
adevărat fideism. De altfel, combinarea scepticismului cu fideismul este cla- 
sică tuturor epocilor. În sfirşit, chiar dacă nu este poate atit de sigur pe cât 
s-a crezut că ockhamismul a stat la originea ştiinţei moderne, trebuie să re- 
cunoaştem că empirismul lui radical, sprijinit pe atotputernicia absolută a lui 
Dumnezeu pe care nu-l îngrădeşte nici o necesitate naturală, deschis tuturor 


esenje definite în grabă, constituia un teren eminamente favorabil dezvoltării 
ştiinţelor observaţiei. Probabilism în teologia naturală, scepticism metafizic, 
orientare către cercetări de natură deja ştiinţifică, acestea vor fi, aşa cum vom 
vedea, semnele principale ale influenţei lui Ockham, independent de dome- 
niul teologiei, unde va fi imensă. 

IV. — MIŞCAREA OCKHAMISTĂ 


Se obişnuieşte să se considere modeme primele filozofii care au recucerit 
drepturile raţiunii împotriva autorităţii lui Aristotel. Istoriceşte vorbind, for- 
mula nu are decit un sens destul de vag, căci gînditorii medievali care au 
protestat împotriva principiului autorităţii folosit în filozofie sînt foarte nu- 
meroşi, cei care-l urmau pe Aristotel o făceau mai cutînd în numele raţiunii 
decit al autorităţii, iar autoritatea lui teală nu putea să stînjenească libertatea 
nimănui, atita timp cât, în afară de averroişti, nu s-au găsit niciodată doi fi- 
lozofi care să-l interpreteze exact în acelaşi fel. Ockham nu face excepţie de 
la regulă, căci îşi revendica originea în Aristotel, însă de data aceasta întîlnim 
un om pe care chiar Evul Mediu l-a considerat „modern“ în raport cu prede- 
cesorii săi nemijlociţi. Abaelard era deci complet uitat. 

Numele care s-au folosit în secolul al XIV-lea pentru adepţii vechilor şi 

„pentru cei ai noii doctrine indică faptul că se trăgea între ei o linie despărţitoare 
extrem de clară. În De Praedicabilibus (UI, 2), Albert cel Mare vorbeşte deja 
la trecut de cei care vocabantur nominales, qui communitatem... tantum in 
intellectu esse dicunturS%; dar expresia, care probabil că-i viza aici pe Abae- 
lard şi discipolii săi, nu pare să fi fost comună în veacul al XIII-lea, cînd 
nominaliştii înşişi erau destul de tari. Folosirea ei ajunge să fie necesară după 
Ockham, pentru a-i denumi pe discipolii săi. Discipolii Sfintului Toma şi Duns 
Scottus îşi spun realess5, dar îşi spun şi antiqui%, adepţii lui Ockhatn îşi spun 
nominales%? sau terministaeS?, dar îşi spun şi moderni”, nu pentru că ar avea 
pretenţia să-l părăsească pe Aristotel, ci pentru că maniera lor de a-l interpreta 
era considerată nouă. Această filozofie modemă va prinde rădăcini şi se va 


9 erau numiţi nominalişti cei despre care se spune că formează o comunitate... numai 
sub aspectul modului de a gîndi (IP. lat). 

5 realişi (5. lar.). 

cei vechi (Ip. iar.). 

% nominalişti (1b. lat). 

% terminişti (îb. lat.). 

% modemi (7. laz.). 

dezvolta mai ales la Universitatea din Paris, şi în primul tind la Facultatea 
de arte. Încă de la 25 septembrie 1339, doctrina lui William Ockham face 
aici obiectul unei condamnări, ale cărei considerente lasă să se înțeleagă că 
era studiată în întruniri private (conventicula) şi începea chiar să fie predată; 
la 29 decembrie 1340, se interzic aici o serie de teze ockhamiste şi nomina- 
liste; dar, tot aşa cum interdicțiile nu împiedică triumful lui Aristotel în se- 
colul precedent, condamnările care au drept obiect doctrina lui Ockham nu 
o vot împiedica să se statornicească în Paris, după moartea fondatorului ei, 
pentru următorii o sută cincizeci de ani. 

Răspindirea rapidă a ockhamismului e atestată de faptul că franciscanul 
englez Adam Woodham ( 1358), dominicanul englez Robert Holkot (? 1349) 
şi chiar Grigore din Rimini, general al Ordinului augustinilor ( 1358) poartă 
semnele vădite ale influenţei ei. Cu toate acestea, cînd reținem asemenea nu- 
me, e important să ştim că pătrundem aici pe un teren doctrinal puţin cunos- 
cut, extrem de complex şi despre care se ştie deja măcar atît: că termenul de 
nominalism nu e deloc suficient pentru a-l defini. Succesul ockhamismului 
se explică într-o mare măsură prin satisfacţiile pe care le oferea unora dintre 
formele gîndirii teologice şi ale sentimentului religios, refulate de marile sin- 
teze ale veacului al XIII-lea, dar care îşi găseau în el o legitimare. Nein- 
crederea împotriva abuzului de filozofie în teologie este endemică la o anu- 
mită familie de teologi, unde nu lipsesc marile nume, dar reacţia acestora 
părea condamnată să rămînă pur negativă. Negarea în bloc a filozofiei era un 
refuz energic din punci de vedere practic, dar slab din punct de vedere spe- 
culativ, Or, ockhamismul aducea raţiuni filozofice putemice şi bine legate 
împotriva supunerii esenței divine la analizele speculative ale raţiunii naturale. 
Printr-unul din aspectele sale cele mai profunde, mişcarea nominalistă se pre- 
zintă ca o reacţie împotriva competenţei metafizicii în cunoaşterea lui Dum- 
nezeu. Nu va trebui deci să ne mirăm cînd îl vom vedea asociindu-se, în 
suflete profund religioase, cu preocupări foarte vii pentru spiritualitate, sau 
chiar pentru mistică, cărora le-a permis să se dezvolte în toată libertatea. 

Ockhamismul se mai preta încă multor alianţe diferite, unele neprevăzute, 
dar totuşi explicabile. Dezbrăcînd filozofia de armura ei scolastică, Ockham 
îşi dădea dreptul să pornească din nou de la Părinţii Bisericii, chiar dacă-i 
interpreta în felul său. De fapt, i-a invocat adesea, atrăgind atenţia că în teo- 
logiile lor nu se găseşte nici una din distincţiile socotite necesare de atîţia 
teologi din secolul al XIII-lea. Întoarcerea la Părinţi însemna avantajarea 
Sfintului Augustin. Influenţa augustiniană se va face puternic simțită în ca- 
drul controvezselor teologice pe tema iustificatio” care se vor succeda de 
acum înainte neîntrerupt, pînă la Reformă şi mai tîrziu. Pe un plan mai apro- 


* Act prin care Dumnezeu determină trecerea sufletului din starea de păcat în starea 
de har (nt). 

piat de filozofia propriu-zisă, vom vedea că ockhamismul înlesneşte întoar- 
cerea la doctrina augustiniană a identităţii radicale dintre suflet şi facultăţile 
sale, teorie care nu fusese niciodată, de altfel, complet abandonată. Dorinţa 
de a regăsi în sufletul omenesc o imagine a divinității „triunitare“ a favorizat 
întotdeauna această psihologie. De la ea se va porni adesea şi se va susține 
unitatea intimă a operaţiilor intelectului şi ale voinţei, pînă la a le confunda, 
uncori, în indiviziunea unuia şi aceluiaşi act. Se pare deci că este absolut 
corect să spunem, împreună cu C. Michalski, că termminismul lui Ockham nu 
a fost singura sursă a crizei doctrinale din anii 1339-1347, cu toate că, prin 
chiar natura sa, doctrina ockhamistă a jucat în mod firesc în ea rolul, dacă 
putem spune aşa, de catalizator. 

Trebuie deci să înțelegem bine că, atunci cînd situăm anumite opere în 
funcţie de linia influenței lui William Ockham, în realitate vorbim despre 
scrieri şi doctrine în care o recunoaştem, în majoritatea cazurilor cel puţin, 
numai pentru că autorii lot depindeau de mişcări intelectuale anterioare, care-şi 
exercitaseră influenţa şi asupra lui Ockham. Unii au vrut să-i fie discipoli; 
cei mai importanţi dintre ei aparţin, pur şi simplu, aceleiaşi mişcări ca şi el. 
Franciscanul englez Adam Woodham (Goddam) a fost într-adevăr unul dintre 
elevii lui Ockham la Oxford, unde a predat la rindul lui teologia în 1340, 
după ce o predase la Londra. Comentariul său la Sentinţe, remaniat de Henric 
din Oyta, a fost publicat de lohannes Maior (Jcan Mair), la Paris, în 1512. 
Pentru Logica profesorului său, Adam a alcătuit un Prolog, nelipsit de interes 
istoric. Am văzut cum Henric din Harclay a luptat împotriva unor dominicani 
din Oxford, care predau teologia fără să fi obținut gradul de magistru în arte. 
Exista deci aici tendinţa de a separa teologia de filozofie, care răspundea în- 
cercării făcute în aceeaşi perioadă de averroişti de a disocia filozofia de teolo- 
gi. Or, Woodham se plinge, în acest Prolog, că logica e neglijată de contem- 
potani, ceea ce constituia cu siguranță o noutate în aceste Universităţi unde 
ea nu încetase să domnească de aproximativ două secole. „Vedem într-adevăr 
că mulţi (cernimus namque plurimos), lăsînd deoparte această știință (hac 
scientia praetermissa), dar vtând totuşi să se ocupe de ştiinţă şi de învăţătură, 
se înşală în multe privințe, răspîndesc în cursurile lor felurite greşeli, născo- 
cesc păreri pline de absurdităţi şi deapănă fără măsură discursuri prolixe ab- 
solut neinteligibile." Printre cei care au predat Logica după Aristotel, Adam 
îl așază pe primul loc pe venerabilul şi neasemuitul doctor, „eminent prin 
omeneasca fire şi prin geniu atit cît poate fi în această viaţă omul raţional 
prin harul luminii divine venite de sus, fratele Guilelmus din Ockham, mi- 
norit prin Ordin, dar sublim prin agerimea minţii şi prin adevărul învăţăturii“. 
Deşi a stat „sub băţul“ lui Ockham, după cum adaugă fără să se ruşineze, şi 
l-a admirat aşa cum am văzut, Adam pare să fi restrins domeniul criticii fi- 
lozofice a profesorului său, şi poate chiar să-l fi redus la imposibilitatea de- 
monstrării absolute a unicităţii cauzei prime: suaderi potest conclusio prae- 

dicra efficacius quam opposita, licet contra protervientem non possit suffi- 
cienter demonstrari!% (C. Michalski). Teza este, într-adevăr, crucială, căci 
pleacă nici mai mult, nici mai puţin decit de la monoteismul însuşi şi, prin 
urmare, de la întreaga teologie naturală. Să amintim că autorul tratatului 
Theoremata ajunsese, pe căi diferite, la aceeaşi concluzie. Iar în ce priveşte 
proterviensi0! despre care vorbeşte Adam, acesta e protervusi0? luat în 
funcţia sa proprie de prorervire!03, adică aceea de a refuza acceptarea unei 
propoziţii atîta vreme cît i se mai poate opune o obiecţie. Acest personaj 
apare deja în Opus Oxoniense al lui Duns Scottus şi trebuie să fi fost cunoscut 
auditoriului Disertaţiilor (Quaestiones disputatae), dar importanţa sa va creşte 
neîncetat în istoria nominalismului, în care apare ca simbol al unei experiențe 
nentale fără întrerupere reluate. Indiferent de teza propusă, atita timp cât pro- 
tervus, ireductibilul, mai are ceva de obiectat, nu am ajuns încă la certitudine 
şi rămînem în probabilitate. 

Separarea credinţei de rațiune şi a teologiei de filozofie se exprimă în 
formule deosebit de energice în Comentariul la Sentinţe al dominicanului din 
Cambridge Robert Holkot (+ 1349). Ca orice teolog, acesta constată că taina 
Treimii este de neimpăcat cu cerințele logicii, dar conchide existenţa unei 
alte logici, proprie teologiei, şi pe care filozofii nu au cunoscut-o. Aristotel 
nu a văzut că acelaşi poate fi deopotrivă unul şi trei, dar puţine din regulile 
stabilite în Primele Analitice sînt valabile în toate cazurile. De fapt, nici una. 
Ceea ce nu înseamnă însă, chiar dacă e vorba de teologie, că trebuie să se 
renunţe la rațiune sau la logică: oporter ponere unam logicam fidei!%4, iar 
această logică a credinţei, deşi are principii diferite, e raţională în felul ci: 
rationalis logica fidei alia debet esse a logica naturali!05. S-ar zice că Robert 
Holkot concepe posibilitatea unei logici nonaristotelice valabile într-un plan 
de inteligibilitate superior celui al raţiunii filozofice. S-a observat corect că 
aceasta însemna o revenire la poziţia ocupată deja, în veacul al XI-lea, de 
Petrus Damiani (B. Geyer), şi nu e de altfel de mirare că argumentul de po- 
tentia Dei absoluta!“ joacă un rol hotăritor în ambele doctrine. Holkot nu 
pune limite nici voinţei, nici cauzalităţii lui Dumnezeu. Astfel, Dumnezeu nu 
încuviințează păcatul; deci nu este autorul lui, dar este totuși cauza nemijlo- 
cită a actului de voinţă care este păcatul; de unde rezultă că, deşi nu este 
autorul care să răspundă de păcat, este totuşi cauza: sequitur necessario quod 


1% concluzia enunțată mai inainte poate fi susținută mai eficace decit cea opusă, chiar 
dacă, împotriva concluziei ireductibile, nu se poate demonstra în suficientă măsură (/b. 
da). 
191 [care acţionează] ireductibil (IP. laz.). 

12 [acţionat] ireductibil (b. laz.). 

1 a acţiona ireductibil (15. iat). 

14 trebuie să se stabilească o singură logică peniru credință (Id. laz.). 

19 logica raţională a credinței trebuie să fie alta decit logica naturală (1b. laz.). 
195 despre puterea absolută a lui Dumnezeu (îb. lat.). 

Deus sit immediate causa peccati!%. Dumnezeu vrea deci existenţa păcatului 
voluntate beneplaciti!%8, şi poate chiar, de potentia absoluta!%, să-i porun- 
cească omului să-l urască pe Dumnezeu. 

Combinate, cele două principii constituie, la Holkot mai mult poate decit 
la William Ockham, o puternică unealtă de dezagregare a teologiei naturale. 
Şi o vedem, de altfel, la lucru în Quodliber [, studiat de C. Michalski. Sin- 
gurele propoziţii evidente sînt cele în care predicatul e inclus în conceptul 
subiectului; or, toate cunoştinţele noastre fiind preluate din experienţa sensi- 
bilă, nu avem conceptul de Dumnezeu; nu putem deci să formulăm despre el 
nici o propoziţie evidentă. S-ar putea spune chiar, în general vorbind, că nici 
un filozof nu a dovedit vreodată prin demonstraţie existența vreunei fiinţe 
necotporale, pentru că, în lipsa unei experienţe sensibile, nu avem concepte 
pentru aşa ceva. Observaţia este valabilă atit pentru Dumnezeu, cît şi pentru 
îngeri: „tot ce au sctis filozofii în cărțile lor despre asemenea fiinţe o şiiau 
de la legiuitorii [religioşi], sau de la înaintaşi, la care se mai păstrau o ră- 
măşiţă şi o umbră din cunoaşterea de Dumnezeu a primilor noştri părinţi: în 
quibus relinquebatur quoddam vestigium umbrosum cognitionis Dei a primis 
parentibus.* 

Un asemenea text ar fi de ajuns pentru a arăta cît e de adevărat că ockha- 
mismul a fost, printr-unul din aspectele lui cele mai autentice, o reacție teo- 
logică antiaverroistă. Cosmosul lui Aristotel şi Averzoes nu stă inchegat decât 
prin Inteligenţele sale separate şi prin Primul Motor imobil; acest univess se 
ptăbuşeşte deci de îndată ce punem la îndoială posibilitatea demonstrării exis- 
tenţei substanţelor separate. De altfel, modul în care au vorbit despre el arată 
destul de bine că nu cunoşteau mare lucru. Aristotel nu ştie la ce foloseau 
îngerii, în afară, poate, de a pune în mişcare corpurile cereşti şi, cum nu le 
dovezleşte existenţa decît bazindu-se pe veşnicia mişcării, propoziţie care e 
falsă, spusele sale nu pot trece drept demonstraţie. La fel şi pentru Dumnezeu. 
Nici un filozof nu a dovedit vreodată prin demonstraţie propoziţia Deus est!!0, 
dînd cuvintului Dumnezeu sensul pe care-l are în gindirea unui credincios 
catolic. Cu atit mai puţin am putea demonstra, la nevoie, atributele divine în 
cate cted credincioşii. Dumnezeu e bun, inteligent, infinit de putemic: tot 
atitea propoziţii pentru validarea cărora lipseşte conceptul de Dumnezeu (con- 
ceptum Dei nullus acquirit naturaliter sed tantum per doctrinam!11). Averroes 
o ştia de altfel prea bine, acest mincinos cumplit care dispreţuia în aceeaşi 
măsură toate legile religioase (ribaidus ille pessimus, Commentator Averroes, 
omnium legum contemptor), cea musulmană şi cea evreiască la fel de mult 


107 zezultă în mod necesar că Dumnezeu este în mod nemijlocit cauza păcatului (!b. 
ta). 
18 prin încuviințare divină (7b. lar.). 

199 datorită puterii absolute (10. lat). 

1!0y. nota 35 de la p. 570. 

111 conceptul de Dumnezeu nimeni nu-l dobindeşte în mod natural, ci numai prin învă- 
fătură (8. lat). 

ca şi cea creştină. lar Biserica o ştie bine şi ea, căci ceea ce ne îndeamnă 
sinodul de la Niceea să credem e că Dumnezeu a creat cerul şi pămîntul: 
dacă s-ar putea demonstra, nu am fi îndesnnaţi s-o credem. 

Grigore din Rimini (+ 1358), din Ordinul Ermmiţilor de la Saint- Augustin, 
care a comentat Sentinţele la Paris timp de aproape zece ani, începînd din 
1341, şi care a fost ales în 1357 General a! Ordinului său, este un nume bine 
cunoscut în istoria teologiei din cauza teoriei sale despre predestinare, dar se 
deţin încă puţine date despre poziţiile sale filozofice. S-a luat obiceiul, se 
pare, ca Grigore să fie asociat cu mişcarea nominalistă, care într-adevăr, din 
cît se vede, l-a influenţat; dar ca mulţi alţii în secolul al XIV-lea, el nu a 
făcut altceva decit să-şi însuşească unele concluzii ockhamiste din motive 
personale şi fără legătură cu principiile lui Ockham. Ar fi deci cazul să 
căutăm ce se ascunde în spatele asemănării literale care s-a constatat uneori 
la unele formulări. Într-adevăr, pentru tot ce ţine de problema cunoașterii, 
magistrul de la care se revendică acest Ermit de la Saint-Augustin nu este 
altul decît Sfintul Augustin: gui modum nostrae cognitionis diligentius et ex- 
quisitius caeteris quorum doctrinae ad nos devenerunt investigavit!!2. Opera 
sa pune deci problema atit de interesantă, deşi atit de puţin studiată, a legătu- 
rilor secrete care se puteau stabili firesc între un anumit augustinism şi nomi- 
nalism, sau, dacă preferăm, a cărărilor ascunse care duceau de la unul la altul. 
Este, într-adevăr, remarcabil că Grigore a putut să confirme cu citate nume- 
roase din Augustin atitea teze pe care, altminteri, ne-am crede îndreptăţiţi să 
le explicăm prin influenţa difuză a lui Ockham. El insistă asupra întîietăţii 
cunoașterii intuitive, atit interioare, cil şi exterioare, şi se lipseşte de specii 
ca intermediari în intuirea obiectelor prezente, dar le menţine pentru repre- 
zentarea obiectelor absente. Dacă din aceste teze iese la iveală, aşa cum s-a 
observat pe bună dreptate (Wiirsdărfer), un anumit „psihologism“, să nu fie 
oare acesta cel al unui cititor al Sfîntului Augustin care se exprimă în limbaj 
scolastic? Poziţia atit de ciudată a lui Grigore în problema obiectului cunoaş- 
terii şi al ştiinţei arată cît de greu ar fi s-o explicăm prin simpla asociere cu 
o şcoală anume. Cînd afirmă că notitia universalis (cunoaşterea universală) 
nu are ca obiect realităţi care ar fi universaliile, ci semne care denumesc gru- 
puri de indivizi, ceea ce seamănă, într-adevăr, a ockhamism, citează în spri- 
jinul tezelor sale texte din Augustin referitoare la modul de formare al noţiu- 
nilor generale. Este el oare un ockhamist care se adăposteşte în spatele lui 
Augustin, sau un augustinian care se împacă bine cu unele concluzii ockha- 
miste? ÎL cunoaştem încă prea puţin, ca să hotărim. Oricum, afirmaţiile lui 
despre obiectul cunoaşterii ştiinţifice nu se lasă reduse la nici o concluzie 
simplă. Ca orice aristotelician, Ockham inclusiv, el consideră că ştiinţa se 
teferă la universal şi necesar, dar conchide că obiectul ştiinţei nu poate fi 
tealitatea exterioară, care nu cuprinde decît singulare contingente. Numai 
Dumnezeu e necesar; prin urmare, dacă ar avea ca obiect lucrurile, geometria 


112 cel care a cercetat modul nostru de cunoaştere cu mai mult zel şi cu mai multă 
grijă decit ceilalţi ale căror învățături au ajuns pină la noi (1b. lar). 

şi fizica nu ar fi ştiinţe. Singurul obiect al ştiinţei pe care-l putem concepe 
este deci ceea ce el numeşte „semnificatul concluziei” (significatum conclu- 
sionis), care este, într-adevăr, acel lucru la care spiritul aflat în posesia do- 
vezii îşi dă asentimentul. Fiind un ens in anima!!3, acest significatum!!4 nu 
are altă realitate decit cea mentală. Într-un anume sens, el este deci o neființă 
(nihib), însă de aici nu rezultă că ştiinţa nu ar avea obicet. Sprijinea oare Gri- 
gore obiectul pur mental pe care-l acorda astfel ştiinţei pe vreo iluminare 
augustiniană sau îl lasă plutind între fiinţă şi neființă, iată încă o problemă 
pe care istoria o lasă fără răspuns sau, mai degrabă, pe care nu a pus-o încă. 

Mişcarea ockhamistă avea să-şi recruteze partizanii cei mai străluciți şi 
să-şi dezvolte virtualităţile în mediul universitar parizian, nu însă fără a isca 
aici opoziții ferme. Una din primele lor victime a fost cistercianul Ioannes 
din Mirecourt, care comenta Sentinţele la Paris în 1345 şi căruia i-au fost 
condamnate 40 de teze în 1347. Deşi propriile sale concluzii se potrivesc 
adesea cu cele ale lui Ockham, loannes din Mirecourt ajunge la ele pe căi 
personale, iat gîndirea sa are un stil cu totul original. El distinge două cate- 
gorii de evidenţă. Prima este evidenţa specială a primului principiu, care este 
principiul contradicţiei. Imposibil ca gîndirea să n-o vadă sau să n-o admită; 
evidenţa lui este deci infailibilă, şi orice altă evidenţă infailibilă participă la 
ea ca la prima dintre toate. A doua categorie de evidenţă este cea a expe- 
rienţei, dar se împarte, la rindul ei, în două trepte. Prima corespunde expe- 
rienţei interioare pe care o are fiecare despre propria sa existenţă şi, prin ur- 
mare, despre existența a ceva în general. Reluind o constatare făcută deja de 
Sfântul Augustin (De 7rinitate X, 10, 14), Ioannes din Mirecourt atrage aten- 
ţia că, dacă cineva s-ar îndoi de propria sa existenţă, ar fi constrâns să recu- 
noască, tocmai prin aceasta, că există, căci, pentru a te îndoi, trebuie să exişti. 
Avem de-a face, în acest caz privilegiat, cu confirmarea unei experienţe evi- 
dente prin principiul contradicţiei; de aceea, o asemenea cunoaştere este evi- 
dentă şi infailibilă. 

În experiența exterioară, lucrurile nu se petrec chiar la fel. Această expe- 
rienţă trebuie să fie totuşi concepulă, şi ea, ca nemijlocită; res ipsa extra est 
illa quae primo intelligitur!!S. Deci între lucru şi intelect nu e cazul să intro- 
ducem nici specii, şi nici măcar una din acele fiinţe neprezentative pe care 
le cerea Petrus Auriol. Mai întîi, dacă se aşază un asemenea intermediar între 
obiect şi intelect, va trebui să mai aşezăm unui între primul intermediar şi 
intelect, şi aşa mai departe, la infinit. Apoi, cum să concepem acest interme- 
diar? Nu poate fi nici substanţă, nici accident; este deci ficţiune. Nu există 
idolum hominis mediante quo intelligitur homo!!5; pe scurt, obiectul exterior 
e cunoscut intuitiv, cognoscitur intuitive. Caracteristica acestei cunoaşteri in- 


113 entitate în suflet (18. lap. 

114 semnificat (îB. lat.). 

115 chiar acest lucru din afară este cel care e înţeles de la început ([P. lar). 
116 imagine a omului prin mijlocirea căreia e înțeles (IP. lat). 

tuitive este evidenţa, dar în acest caz, e vorba numai de evidentia naturalisi!?, 
cate nu mai este necondiționată precum cea a ptimului principiu, pentru că 
se află la discreţia unui miracol divin. Aşa cum va arăta Buridan, ştiinţa nu 
cere mai mult. Ioannes din Mirecourt defineşte „evidenţa“ naturală drept cea 
căreia îi dăm asentimentul fără teama că am putea greşi şi cu care, dacă Dum- 
nezeu, îşi exercită influenţa generală şi nu face nici un miracol, nu putem fi 
de acord fără ca lucrul să fie în mod real aşa cum credem că este: Evidentia 
naturalis est illa qua aliquis assentit aliqualiter esse sine formidine... et non 
est possibile, stante Dei generali influentia et non facto miraculo, quod ipse 
sic assentiat, et non sit ita, sicut assentit essel!8, 

Această disociere fundamentală ne permite să ne clasificăm cunoştinţele 
pottivit gradului lor de certitudine. O fiinţă inteligentă creată, omul de pildă, 
poate cunoaşte cu o certitudine absolută orice lucru a cărui evidenţă absolută 
se reduce la cea a primului principiu: dacă Dumnezeu este, Dumnezeu este; 
sau, dacă omul este, animalul este. În toate cazurile de acest gen, unde e 
vorba pur şi simplu de afirmarea că un lucru este ceea ce este, concluzia e 
evidentă, prin simpla aplicare a primului principiu la subiectul propoziției. 
Cît despre propoziţiile care se referă la lumea exterioară, acestea sînt şi ele 
evidente, dar de o evidenţă pur empirică (experientia), pe care am numit-o 
naturală şi care nu mai este evidenţa necondiționată a primului principiu. Cu 
toate acestea, este de ajuns pentru a ne asigura că există alb, negru, om, şi 
că o anumită cauză produce un anumit efect. În toate aceste cazuri, lucrurile 
stau chiar aşa cum pat şi nu pot să stea altfel atîta vreme cit cauzele naturale 
acţionează natural şi fără intervenţia miraculoasă lui Dumnezeu. Acesta e ge- 
nul de evidenţă al întregii noastre teologii naturale şi, de asemenea, al întregii 
noastre ştiinţe despre lumea exterioară. Ea nu merge mai departe, căci Dum- 
nezeu poate cauza în noi orice senzaţie, fără ca obiectul corespondent să exis- 
te; dar ajunge pină acolo, căci, făcînd abstracţie de posibilitatea miracolului, 
nu e cu putinţă să percepem ceea ce nu este. loannes din Mirecourt se mişcă 
deci într-un univers a cărui cunoaştere empirică prezintă toate garanţiile ne- 
cesare şi suficiente pentru ca o ştiinţă naturală să fie cu putinţă. EI s-a întrebat 
chiar dacă nu am putea concepe universul sensibil ca alcătuit numai din sub- 
stanţe lipsite de accidente. Dacă nu era dogma creştină, consideră el, mulţi 
l-ar fi acceptat, de mult, ca un adevăr: Si dicatur ulerius quod eadem ratione 
negarentur omnia accidentia mundi, concedo conclusionem, immo credo 
quod nisi fides esset, iam multi dixissent forsan quamlibet rem esse substan- 
tiam!!9 (C. Michalski). 


117 evidenţă naturală (Jb. laz.). 

118 Evidenja naturală este cea prin care cineva crede într-un anume fel fără teamă că 
[Dumnezeu] există... şi dacă influența generală a lui Dumnezeu este prezentă, dar nu a 
avut loc nici un miracol, nu este posibil ca cineva să creadă asifel şi să nu fie aşa după 
cum crede că este (lb. lat.). 

119 Dacă s-ar spune mai tirziu că toate accidentele lumii sînt negate prin acelaşi raţio- 
nameni, ajung la concluzia — ba chiar cred — că dacă nu ar exista credinţa deja mulţi 
ar fi spus probabil că orice lucru este substanţă (7b. îat.). 

Opera lui loannes din Mirecourt nu şi-a dat încă în vileag toate secretele. 
Articolele teologice condamnate în 1346 de comisia teologilor din Paris, pre- 
zidată de Cancelarul lor, Robert din Bardis, florentin şi prieten cu Petrarca, 
ne îndeamnă să căutăm în această direcţie raţiunea profundă a unora din te- 
zele sale filozofice. Rolul voinţei divine e subliniat la el extrem de puternic. 
Consecințele care decurg aici din argumentul ockhamist de potentia Dei ab- 
soluta!20 sînt de o asemenea natură, încit au atras atenţia teologilor vremii şi 
au motivat majoritatea cenzurilor îndreptate asupra doctrinei sale, Revenind 
la poziţia Sfintului Petrus Damiani, dar apărînd-o cu formule care scot un 
sunet nou, Ioannes din Mirecourt susține că Dumnezeu poate face ca lumea 
să nu fi fost niciodată, sau, mai exact, că „nu este nici evident, şi nici nu 
rezultă din credinţă că Dumnezeu nu ar putea face ca lumea să nu fi existat 
niciodată“, după care adaugă că nici controlul nu este evident, căci ar însemna 
să-i împingă pe adepţii lui „fie să se contrazică, fie să nege credinţa, expe- 
riențe şi concluzii demonstrate“. Desigur, conchide el, „știm că din credinţă 
decurge că acestea sînt false“. Curioasă atitudine, într-adevăr, acest tip de 
averroism teologic, care acceptă, ca din credinţă, o teză despre care susţine 
că nu decurge cu necesitate din credinţă, dar pe care loannes din Mirecourt 
ctede că trebuie s-o creadă. Comentind a cincea din propoziţiile sale condam- 
nate: „Pentru mine nu este nici evident, nici dovedit în mod evident, şi nici 
nu rezultă din credinţă că e imposibil ca Dumnezeu să poată face ca lumea 
să nu fi existat niciodată“, teologul nostru remarcă, simplu: „Concluzia mea 
în această privinţă mi se părea adevărată, pentru că nu voiam să-mi închipui 
că ştiu ceea ce nu ştiam.“ 

Consecințele acestei atitudini nu ar fi fost foarte grave dacă Ioannes din 
Mirecourt nu le-ar fi urmărit pe terenul contingentelor viitoare şi al predeter- 
minării actelor umane. Toate cîte sînt, indiferent cum, aşa vrea Dumnezeu să 
„fie. Chiar dacă acest lucru e contingent, Dumnezeu e cel care îl face să fie 
astfel, şi o face cu eficacitate: Qualitercumque sit, Deus vult efficaciter sic 
esse. Reluind şi el expresia voluntas beneplaciti!2!, nu în sensul clasic de 
încuviinţare divină, ci în sensul tare de voluntas efficax Dei!22, conchide la 
rîndul lui, ca şi Holkot, că Dumnezeu vrea păcatul în mod eficace. Fără a 
vrea s-o afirme explicit, Ioannes din Mirecourt acceptă deci „că Dumnezeu 
face ca cineva să păcătuiască şi să fie păcătos, şi că vrea voluntare benepla- 
citi!23 ca un anume om să fie păcătos şi răul să se întimple“. Sigur că Dum- 
nezeu nu poate, nemijlocit şi singur, să facă răul şi nici să facă să se întîmple 
răul; dar păcatul se comite în virtutea lui vele efficax!24 de vreme ce nimeni 
nu păcătuieşte vrind altfel decît vrea Dumnezeu să vrea păcătosul. Astfel, 
Dumnezeu îl face pe păcătos să păcătuiască şi să fie el cel care păcătuieşte: 
facit ipsum peccare et quod ipse peccet. Holkot admisese deja că există tei 


19 v. nota 106 de Ia p. 608. 

21 voința celui preaiubit (1B. lat:). 

2 voinţa eficace a lui Dumnezeu (15. lac). 
12 v. pata 121 de mai sus. 

124 vrere eficace (îb. lat.). 

cazuri în care libertatea interioară a voinţei dispare: cele în care voinţa cedea- 
ză în faţa violenţei amărăciunii sau a bucuriei şi în faţa tiraniei obişnuinţei; 
Ioannes din Mirecourt admite şi el că există ispite la care nu putem rezista 
fără miracol, indiferent ce har am avea atunci, şi că, în cazul în care minunea 
nu se produce, relaţia cu femeia celuilalt nu mai este un adulter, er sic de 
aliis peccatis!25. Să recunoaştem la aceşti doctori o influenţă a determinis- 
mului teologic al lui Thomas Bradwardine? Datele acceptate în prezent de- 
spre opera lui Bradwardine îndreptățesc ipoteza (C. Michalski), dar nu trebuie 
să uităm că este posibil ca toate aceste doctrine, luate împreună, să fie pre- 
lungirea unor curente anterioare, dintre care unele chiar foarte vechi. 

Oricit de importantă ar fi opera lui Ioannes din Mirecourt, istoria filozofiei 
este încă şi mai îndeaproape interesată de cea a lui Nicolaus din Autrecourt, 
membru al Sorbonei între 1320 şi 1327, magistru în arte şi licenţiat în teo- 
logie, condamnat să-şi ardă public, la 25 noiembrie 1247, în faţa Universităţii 
din Paris adunate, scrisorile către Bernard din Arezzo şi tratatul Exigit ordo 
executionis. Punctul de plecare al lui Nicolaus din Autrecourt este o teorie a 
cunoaşterii cate, întemeindu-se pe principii asemănătoare cu cele ockhamiste, 
le îmipinge la cele mai extreme consecinţe. El nu acceptă decit o singură cate- 
gorie de cunoştinţe absolut sigure, cele care sint evidente nemijlocit. Or, evi- 
denţa nemijlocită nu poate avea decît două surse, constatarea experimentală 
sau afirmarea identităţii unui lucru cu el însuşi. În afară de constatarea a ceea 
ce este şi de afirmarea că ceea ce este este, că este ceea ce este şi nimic 
altceva, pentru om nu există nici o certitudine propriu-zisă. Dar interesul deo- 
sebit pe care-l prezintă teoria lui Nicolaus din Autrecourt stă în aplicarea ei 
consecventă la ideile de cauză şi substanţă. De altfel, Ockham însuși înaintase 
destul de mult în această direcţie. Am văzut cît de îndoielnică i se pare exis- 
tenţa sufletului ca substanţă imaterială, de tipul celui pe care ni-l atribuie 
Aristotel. Ştim de asemenea că, pentru el, nici un raport a priori nu leagă 
cauza de efect şi că numai experienţa poate hotări dacă un anume fenomen 
este sau nu efect sau cauză. Nicolaus din Autrecourt va deduce cu o logică 
necruțătoare consecinţele care decurg din acest principiu şi va conchide că 
doctrina lui Aristotel nu conţine, poate, nici o singură propoziţie demonstrată. 

Într-adevăr care este principiul prim la care trebuie să se reducă toate 
cunoștințele sigure? Aşa cum o tecunosc toţi, este principiul contradicţiei: 
contradictoriile nu pot fi adevărate simultan. Acesta e principiul prim, şi în 
dublu sens: în primul rînd, pentru că nici un altul nu-i este anterior, iar apoi 
pentru că este anterior oricărui altuia. De aici, rezultă următoarele şase coro- 
lare. Unu: certitudinea oricărei cunoştinţe bazate pe acest prim principiu este 
absolută, căci nu se poate concepe nimic care să-l invalideze; ceea ce se de- 
monstrează prin lumina naturală a raţiunii este demonstrat, aşadar, în mod 
absolut, şi nici o putere nu poate face astfel încît contradictoriile să fie ade- 
vărate simultan. Doi: în evidenţă nu există grade, şi toate lucrurile evidente 

sînt evidente în mod egal. Trei: cu excepţia certitudinii credinţei, cert e numai 
primul principiu, sau ceea ce se reduce la el. Patru: orice concluzie silogistică 
adevărată trebuie deci să se reducă direct sau indirect la acest prim principiu. 
Cinci: în orice consecinţă care se reduce nemijlocit la primul principiu, con- 
secventul trebuie să fie identic în tot sau în parte cu antecedentul, altminteri 
nu ar mai fi evident în mod nemijlocit că antecedentul şi consecventul sînt 
composibile. Şase: în orice consecinţă care se reduce la primul principiu, an- 
tecedentul este identic cu consecventul, în tot sau în parte, indiferent de nu- 
mărul intermediarilor. 

Să aplicăm aceste reguli la definiţia cauzalităţii. Rezultă mai întii că, din 
faptul că un lucru este, nu putem conchide în mod evident existenţa altuia, 
Această concluzie se impune deci cu necesitate absolută. Căci lucrul a cărui 
existenţă o conchidem ori e altul decit lucrul dat, ori e acelaşi. Dacă e acelaşi, 
recădem pur şi simplu în afirmaţia că ceea ce este este; dacă e altul, nimic 
nu ne constrânge să-l afirmăm sau să-l negăm, de vreme ce primul principiu 
ne garantează doar că un lucru nu poate fi în acelaşi timp el însuşi şi contrariul 
său. Primul principiu, garanţie ultimă a certitudini, nu ne permite deci nici- 
odată să conchidem un lucru din altul; de unde rezultă că suportul care leagă 
cauza de efect mu este nici necesar, nici evident. Pentru cine recunoaşte ptin- 
cipiul contradicţiei ca prim principiu, concluzia este inevitabilă, şi nici raţio- 
namentele, nici exemplele nu o pot schimba. Căci, fie exemplele aduse vor 
presupune identitatea parţială sau totală a consecventului cu antecedentul — 
există o casă, deci există un perete — şi nimeni nu contestă atunci necesitatea 
concluziei, care merge de la acelaşi la acelaşi; fie concluzia merge de la ace- 
laşi la diferit, şi atunci nu ne-am contrazice afirmînd contrarul concluziei. 

S-a spus despre Nicolaus din Autrecourt că este Hume al Evului Mediu, 
iar așocierea celor două nume pare să fie, într-adevăr, inevitabilă. E important 
totuşi să înţelegem bine în ce sens sînt aemănătoare şi prin ce se deosebesc 
poziţiile celor doi filozofi. Folosind limbajul modern, am putea spune că pen- 
tru nici unul dintre cei doi gînditori raportul care leagă cauza de efect nu este 
analitic. Dar trebuie să adăugăm că Nicolaus din Autrecourt, foarte diferit în 
această privinţă de Hume, încă mai admite că raportul cauză-efect ni se poate 
da dintr-o dată în experienţă, şi chiar cu o evidenţă deplină. Ne-am înșela 
foarte tare dacă am presupune că elementele de scepticism din ginditea lui 
Nicolaus din Autrecourt ar fi la el ceva spontan. Fondul gîndirii sale şi locul 
unde vrea el să ajungă, în cele din urmă, sînt că, în domeniul existenţelor, 
numai experienţa ne dă dreptul să facem afirmaţii. Prin aceasta se înrudeşte 
el direct cu Ockham şi cu marele curent al experimentalismului medieval. Şi 
fără îndoială că, neacceptind să afirme decit existenţele constatate expetimen- 
tal, multe afirmaţii îl lasă sceptic; dar întoideauna eşti un sceptic anutne, iar 
scepticismul lui Nicolaus din Autrecourt nu este decît contrapartea unui emn- 
pirism foarte rezistent. 

Lucru pe care-l vom înţelege şi mai clar văzînd cum tratează Nicolaus 
din Autrecourt ideea de substanţă. Într-adevăr, substanța nu este decit un caz 

particular al cauzalităţii; date fiind anumite fapte, indiferent, de altfel, că e 
vorba de proprietăţi ale corpurilor sau de operaţii psihologice, se presupune 
imediat existenţa unei substanțe materiale sau spirituale care să le explice. 
Or, nu avem de ales, nici aici, decit între a conchide un lucru din altul sau a 
constata ceea ce ni se dă. Dacă deducem un lucru din altul, nimic nu ne opreş- 
te să numim accidente faptele înterioare sau exterioare pe care le constatăm 
şi să le explicăm prin altele pe care le presupunem şi pe care le numim sub- 
stanţe. Trebuie să ştim însă că o asemenea concluzie nu are deloc un caracter 
necesar; nu e contradictoriu să procedăm astfel, după cum nu e conteadictoriu 
nici dacă nu procedăm astfel; inferenţa de la accident la substanţă exprimă 
deci o simplă posibilitate. Dacă, dimpotrivă, vrem să ne limmităm la ceea ce 
e dat, vom spune că un accident se află într-o substanţă de fiecare dată cînd 
Substanţa ni se va da în experienţă o dată cu accidentul; dar nu vom folosi 
niciodată principiul: orice accident presupune o substanţă, ca să conchidem 
din existenţa unui accident constatat o substanţă pe care nu o constatăm. Ni- 
mic nu ne dă dreptul să afirmăm altceva decit ceea ce cunoaştem prin cele 
cinci simţuri şi prin experienţe formale: nec illud valet ad ostendendum rem 
aliam esse ab obiectis quinque sensuum et ab experientiis formalibus nostris. 

Raţionamentele valabile pentru substanţe şi cauze sînt valabile, de aseme- 
nea, pentru scopuri şi pentru ideea de perfecţiune. Aşa cum cauza nu poate 
fi afirmată despre efect, tocmai pentru că efectul nu se confundă cu cauza, 
tot aşa nu putem afirma despre un lucru că este scopul altuia. Nu este nicio- 
dată nici necesar, nici contradictoriu ca un lucru să fie sau să nu fie scopul 
altuia. Avem deci tot dreptul să nu dorim să pătrunderm în acest domeniu; iat 
dacă intrăm, avem de asemenea dreptul să afirmăm orice. Ceea ce e valabil 
pentru finalitate e valabil şi pentru treptele de perfecţiune pe care urmărim 
să le introducem între lucruri. Ca să afirmăm că un lucru e mai desăvirşit 
decît altul, trebuie să comparăm două lucruri diferite; iar dacă cele două lu- 
cruri pe care le comparăm sînt diferite, nu e nici o contradicţie ca unul să fie 
mai desăvirşit decît altul. Deci nu trebuie să spunem că lucrurile sînt mai 
mult sau mai puţin desăvirşite, ci doar că sînt diferite; dacă sînt diferite, sint 
diferite în mod egal şi, prin urmare, sînt şi desăvirşite în mod egal. Fiecate 
din ele este ceea ce este şi ceea ce trebuie să fie pentru a contribui la per- 
fecțiunea întregului, iar judecăţile prin care urmărim să le ierarhizăm nu ex- 
primă decît arbitrariul preferințelor noastre personale. 

Astfel, Nicolaus din Autrecourt stabileşte aceste teze, care vor avea con- 
secinţe hotăritoare pentru teologia naturală, în numele unei concepții bine de- 
finite a cunoaşterii umane. Cind afirmă că principiul prim este principiul con- 
tradicţiei, nu pretinde să ne putem deriva din el toate celelalte cunoştinţe; 
acest principiu nu este sursa cunoştinţelor noastre, ci criteriul adevărului. Sur- 
sa cunoştinţelor noastre stă în experienţă, iar dacă principiul contradicţiei 
criteriul adevărului, acesta e numai pentru că el nu face decit să continue, 
ptintr-o serie mai mare sau mai mică de intermediari, evidența nemijlocită a 
intuiţiei prime. A experimenta un lucru înseamnă a constata că acest lucru 

este; a raţiona despre acest lucru cu o certitudine obligatorie înseamnă a afir- 
ma că el este ceea ce este. O cunoaştere directă şi sigură a cauzalităţii poate 
deci să existe, dar nu durează decit atit cît durează experienţa sensibilă prin 
care constatăm coexistenţa cauzei şi a efectului. Constatarea experimentală o 
dată încheiată, rămîne doar probabilitatea că aceleaşi efecte se vor produce 
din nou dacă vor fi date din nou aceleaşi condiţii. Dar pentru a avea chiar și 
această cunoaştere probabilă a unui raport cauză-efect, trebuie să fi avut mai 
înainte cunoaşterea lui evidentă. Fiindcă a fost-evident pentru mine că mina 
mi s-a încălzit cînd am apropiat-o de foc, consider acum ca probabil faptul 
că mîna mi se va încălzi dacă o voi apropia din nou; quia mihi fuit evidens 
aliquando, quod quando ponebam manum ad ignem eram calidus, ideo pro- 
babile est mihi, guod si nunc ponerem, quod essem calidus. Dar aceasta nu 
este decit o simplă probabilitate. Chiar dacă sînt date toate condiţiile pentru 
producerea unui fenomen, principiul contradicţiei nu ne garantează că feno- 
menul se va produce. Propoziția: apropiem focul de paie şi nu există nici un 
obstacol, deci paiele vor arde, nu este evidentă, ea nu este decit o proba- 
bilitate bazată pe experienţă. 

De aceea trebuie să ne arătăm foarte rezervaţi şi în afirmarea substanţelor. 
Singurele substanţe cărora putem să le afirmăm existenţa sînt sufletul nostru 
şi ceea ce constatăm cu ajutorul simțurilor. În afară de sufletul nostru şi de 
obiectele pe care le cunoaştem prin cele cinci simţuri, precum şi prin expe- 
rienţele noastre formale, nu avem dreptul să afirmăm existenţa nici unei sub- 
stanțe. Într-adevăr, dacă ar exista şi altele, le-am cunoaşte fie prin experienţă 
nemijlocită şi fără raţionament, fie cu ajutorul raţionamentului. Dar, dacă 
le-am putea intui direct, toată lumea ar cunoaşte aceste substanțe, şi chiar 
ţăranii ar şti care sînt ele. lar dacă am vrea să le inferăm existenţa pornind 
de la ceea ce percepem, ar trebui ca din faptul că un lucru este să conchidem 
Existenţa altui lucru, ceea ce e imposibil. Rezultă de aici că nimeni nu a putut 
vreodată, obiectele sensibile fiind date, să conchidă în mod evident existenţa 
acelor lucruri pe care le numim substanţe. Ex regula supra dicta sequitur, 
qoud nunquam fuit alicui evidens, quod positis istis rebus apparentibus ante 
omnem discursum, essent quaedam aliae res, utpote aliae quae dicuntur sub- 
stantiae. lar dacă nimeni nu a avut vreodată o cunoaștere evidentă a acestor 
pretinse substanţe, rezultă de asemenea că nu putem avea nici măcar cunoaş- 
terea lor probabilă, de vreme ce orice probabilitate prezentă presupune o evi- 
denţă trecută. Nicolaus din Autrecourt nu păstrează aşadar din substanţă decit 
numele, identificînd-o cu conţinutul experienţei noastre interioare sau exte- 
rioare; este substanţă tot şi nimic decît ceea ce percepem. A înţeles foarte 
bine, în speţă, că aplicarea principiului: orice accident rezidă într-o substanță 
este o pură tautologie. Dacă dăm accidentului această definiţie, rezultă în mod 
evident că, dacă există un accident, există şi o substanţă; dar cu un asemenea 
procedeu am putea dovedi la fel de bine orice. Să afirmăm, de pildă, că ter- 
tenul om înseamnă că omul este inseparabil de măgar, şi va rezulta evidenţa 
următoare: există un om, deci există un măgar. Nicolaus din Autrecourt îşi 

împinge critica atit de departe, încît neagă chiar şi existenţa facultăţilor psi- 
hice. Raţionamente precum următoarele nu sînt evidente: există o intelecţie, 
deci există un intelect; există o voliţiune, deci există o voinţă: istae conse- 
quentiae non sunt evidentes: actus intelligendi est, ergo intellectus est; actus 
volendi est, igitur voluntas est. Să vedem care sint consecinţele metafizice 
ale unei asemenea teorii. 

În ciuda caracterului obscur al textului ajuns pînă la noi, descoperim cu 
uşurinţă că Nicolaus din Autrecourt a fost pe deplin conştient de consecinţele 
lui şi le are neîncetat prezente în minte. Mai întîi, este evident că, printr-o 
asemenea teorie a cunoaşterii, ne-am tăiat singurele căi care ne puteau duce 
la Dumnezeu. Vom afirma existența lui Dumnezeu în numele principiului 
cauzalităţii? Dar nu putem conchide existenţa unui lucru din existenţa altuia; 
nu putem merge cu concluzia de la lume la Dumnezeu. lar dacă din faptul 
că un lucru nu există nu putem conchide că nu există un altul, nu putem 
conchide nici că, dacă Dumnezeu nu ar exista, nu ar exista lumea. De altfel, 
să remarcăm că, atita timp cit o cunoaştere care nu a fost niciodată evidentă 
în mod experimental, neputînd să devină nici măcar probabilă, Nicolaus din 
Autrecourt nu trebuie să 'considere existenţa unei prime cauze nici măcar 
drept probabilă. Să nu ne mirăm deci peste măsură că a considerat aceste 
două propoziţii: Dumnezeu există şi Dumnezeu nu există, drept două moduri 
diferite de a spune acelaşi lucru. Ceea ce este adevărat pentru cauzalitate e 
adevărat şi peniru finalitate şi perfecţiune; dovezile existenţei lui Dumnezeu 
prin finalitate şi prin treptele de perfecţiune ne sînt deci, şi ele, interzise, iar 
acest adevăr se va întoarce în mulţimea celor care nu pot ţine decit de cre- 
dinţă. 

Respingind afirmaţia aristotelică a substanţei, Nicolaus din Autrecourt se 
vedea nevoit să modifice în profunzime concepția devenită tradiţională despre 
materie şi suflet. Dacă este adevărat că nu putem demonstra că într-o bucată 
de piine există şi altceva decit proprietăţile sale sensibile, explicarea feno- 
menelor prin introducerea substanțelor şi a formelor devine imposibilă. De 
aceea, Nicolaus din Autrecourt părăseşte cu hotărire fizica lui Aristotel şi se 
raliază atomismului epicurian. În natură, nu există decât un singur fel de miş- 
care, mişcarea locală. Generarea şi distrugerea corpurilor nu ptesupun succe- 
siunea unor forme diferite în acelaşi subiect, ci pur şi simplu asocierea ato- 
milor în aşa fel încit să formeze anumite corpuri, şi disocierea lor atunci cînd 
aceste corpuri se dezagregă. Chiar şi lumina se explică printr-o mişcare cor- 
porală, determinată de prezenţa corpului luminos, iar transmiterea ei necesită, 
contrar părerii comune, un anumit timp. Cit despre suflet, acesta e constituit 
dintr-un anumit spirit, denumit intelect, şi din altul, denumit simţ. Cînd atomii 
care alcătuiesc corpul omenesc se dezagreşă, intelectul şi simţul continuă să 
existe. Există deci o nemurire asigurată, şi există chiar răsplata şi pedeapsa 
cate-i aşteaptă pe cei buni şi pe cei răi, dar iată sub ce formă putem să le 
concepem. La omul drept, intelectul şi simţul sînt dispuse în mod desăvirşit;, 
la cel rău şi nedrept sînt, dimpotrivă, rău dispuse. Trebuie deci să admitem 

că simţul şi intelectul celui drept se vor afla din nou de o infinitate de ori în 
aceeaşi stare de perfecţiune cînd se vor uni cu aceeaşi combinaţie de atomi 
care constituie corpul lor. Căci corpul se va reconstitui şi se va dezagrega de 
o infinitate de ori. Dimpotrivă, cînd sufletul unui om rău îşi va regăsi corpul, 
el se va uni cu acesta în proasta aşezare în care se afla în momentul în care 
l-a părăsit. Am putea, de asemenea, presupune că atunci cind cele două spirite 
ale unui om drept, adică intelectul şi simţul, îi părăsesc corpul, ele se unesc 
imediat cu un alt corp, alcătuit din atomi mai desăvirşiţi. Aceste teorii nu 
trebuie să tulbure pe nimeni, căci, oricît de surprinzătoare ar părea, sînt mai 
probabile decît multe altele, în care s-a crezut multă vreme. Şi poate că va 
mai veni o altă teorie care să o facă şi pe aceasta neverosimilă, la rîndul ei. 
Să aderăm deci, pină atunci, la legea lui Cristos, şi să credem că răsplata şi 
pedepsele se fac aşa cum ne spune legea sfintă. 

Acest artificiu, pe care actul de condamnare îl numeşte excusationem vul- 
pinam!26, ne înfăţişează un Nicolaus din Autrecourt destul de apropiat de 
averroism în problema raporturilor dintre rațiune şi credinţă. Într-adevăr, 
Ockham considera că, în lipsa certitudinilor demonstrative, există în favoarea 
adevărurilor credinţei probabilităţi. Renunţind şi la aceste probabilităţi, Nico- 
laus din Autrecourt se vedea nevoit să juxtapună cele două sisteme, pe care 
renunța să le coordoneze. Aceste teorii dovedesc, de asemenea, că gînditorii 
Evului Mediu nu au avut nevoie de ajutoare din afară ca să se elibereze de 
Aristotel; toate raţiunile prin care se demonstrează că faptul s-a produs în 
secolul al XVI-lea dau greş în faţa unui alt fapt: aristotelismul cra deja judecat 
şi condamnat încă din secolul al XIV-lea. O dată cu William Ockham, eman- 
ciparea gîndirii filozofice este totală; cu Nicolaus din Autrecouri, ea devine 
pe deplin conştientă de sine. Toată filozofia lui Aristotel presupune că există 
substanţe şi că le cunoaştem; de vreme ce această teză fundamentală e falsă, 
rezultă „că în toată filozofia naturală şi în toată metafizica lui Aristotel nu 
există concluzii sigure, şi poate că nici măcar una singură“. Leacul pentru 
această neputinţă a filozofiei este îndepărtarea de problemele insolubile și 
întoarcerea către experienţă, şi aici ne apare cu claritate adevăratul caracter 
al acestei teorii. 

Asemenea tuturor spiritelor pozitive şi critice, indiferent de epoca în care 
apar, Nicolaus din Autrecourt vrea să limiteze cunoaşterea pentru a o funda- 
menta mai bine. S-a vorbit la el despre scepticism, ca şi cind una dintre pre- 
ocupările sale dominante nu ar fi fost evitarea lui. Aşezînd, ca şi Ockham, 
cunoaşterea intuitivă, adică experienţa netnijlocită, la originea tuturor certi- 
tudinilor noastre, el se asigură măcar de un mic număr de cunoştinţe, pe care 
nici o îndoială nu va putea vreodată să le zdruncine. Dacă admitem că expe- 
tienţa, şi numai experienţa, ne permite să ajungem la existenţe, vom fi siguri 
cel puţin de obiectele celor cinci simţuri şi de stările noastre psihice; dacă, 

dimpotrivă, nu vrem să afirmăm că ceea ce vedem este şi că ceea ce nu există 
nu se vede, nu mai sîntem siguri nici de existenţa lumii exterioare, şi nici de 
a noastră înşine. Ajungem în cele din urmă la scepticismul şcolii academice. 
„Şi tocmai pentru a evita asemenea absurdităţi, conchide el, am susţinut în 
polemicile mele de la Sorbona că am o certitudine evidentă a obiectelor celor 
cinci simţuri şi a operaţiilor mele psihologice.“ 

Experimentalismul este astfel singurul adăpost sigur împotriva scepticis- 
mului, la care ne duce, dimpotrivă, poziţia adversă. Cum să te poţi declara 
sigur de concluzii atit de ascunse precum existenţa unui prim motor şi altele 
de acelaşi gen, cînd continui să te îndoieşti de aceste prime adevăruri faptice 
care sînt cele mai sigure dintre toate? Asta pentru că ne-am îndepărtat de 
cnuri şi ne-am încrezut în cărţi. Fără îndoială că certitudinile pe care le pu- 
tem avea despre fenomenele naturale nu sînt mare lucru, dar oamenii ar putea 
dobindi curînd aceste puţine cunoştinţe dacă şi-ar întrebuința inteligenţa ca 
să înţeleagă lucrurile, în loc s-o întrebuințeze ca să-i înțeleagă pe Aristotel şi 
Averroes: illa tamen modica certitudo potest in brevi haberi tempore, si ho- 
mines convertant intellectum Suum ad res, et non ad intellectum Aristotelis 
et Commentatoris. „Şi cum cunoaşterea lucrurilor s-ar putea dobindi în scurt 
timp pornind de la aparențele naturale, este de mitare că unii îi studiază pe 
Aristotel şi Averroes pînă la virsta decrepitudinii, părăsind pentru studierea 
acestei logici problemele de morală şi grija pentru binele comun; iar dacă se 
întîmplă să se ivească vreun prieten al adevărului care să sune trîmbiţa pentru 
a-i trezi din somn pe cei ce dorm, aceştia se revoltă. Şi, ca să spunem aşa, 
dau fuga la arme ca să pornească împotriva lui o luptă de moarte.“ În textul 
lui Nicolaus din Autrecourt se anunţă uneori nu doar cîteva teme preferate, 
ci chiar tonul secolului al XVI-lea. 

Nimic nu arată mai bine decît o asemenea teorie cît de mult se pot deosebi 
între ele operele pe care obişnuiam să le asociem influenţei lui Ockham. 
Nicolaus din Autrecourt a susținut teze pe care în zadar le-am căutat în opera 
lui Venerabilis Inceptor!27 şi despre care nimic nu ne îngăduie să credem că 
acesta le-ar fi acceptat ca derivînd din ale sale. Nici nu e sigur că decurg din 
ele, căci nimic nu dovedeşte că opera lui Nicolaus din Autrecourt nu s-ar fi 
născut, cu mici diferenţe faţă de ceea ce este, dacă nu ar fi existat cea a lui 
Ockham. Observaţia e valabilă şi pentru alte doctrine, încă puţin cunoscute, 
care sînt grupate în jurul celei a lui Ockham, cu care seamănă, într-adevăr, 
în anumite privinţe şi din care par chiar uncori să se inspire, dar pe care nu 
se sprijină poate decît ocazional, pentru că se întîmplă să navigheze împreună 
cu ca şi au nevoie la drum de ajutor. Ceea ce le dă un aer de familie este 
faptul că toate lucrează, conştient sau nu, la dizolvarea concepției aristotelice 
despre natură şi lume, supunind-o dublei probe a unui empirism radical şi a 
unei ctitici a priori a cărei unică regulă este principiul identităţii. Nefiind 

dedusă a priori din principiul lui Parmenide, doctrina lui Aristotel nu putea 
să reziste la această probă. O vedem deci cum se fărimiţează sub critica lor, 
o dată ce au distrus-o însă, fiecare din ele se îndreaptă spre una din multiplele 
căi libere între care poate, de aici înainte, să aleagă. Ioannes din Mirecourt 
s-ar fi împăcat cu un univers de substanţe lipsite de accidente; Nicolaus din 
Autrecourt considera că Aristotel nu a dovedit niciodată existenţa faimoaselor 
sale substanţe, aventurindu-se, în ceea ce-l priveşte, într-un reînnoit atomism 
al lui Democrit, inclusiv legea veşnicei întoarceri prin citate dintre care unul 
îi aparţine lui Oresmus ( 1382), ştim de existența Comentariului la Sentinţe 
al unui anume Richard Billingham, care pare să fi plasat existenţa oricărei 
substanţe în categoria probabilităților. Pentru aceasta, îi era de ajuns să por- 
nească de la faptul, recunoscut de Aristotel, că nu ajungem la substanţă decit 
prin accidente. Ceea ce echivalează, conchide Billingham, cu a spune că nu 
ajungem la ea deloc şi că nu avem, prin urmare, nici un motiv să afirmăm 
că există. Or, ceea ce este adevărat pentru substanța zisă sensibilă, este cu 
atit mai adevărat pentru acele Substanțe separate despre care toată lumea e 
de acord că nu avem nici o experienţă. După părerea lui Biltingham, spune 
Oresmus, nec plus sentitur substantia quam motor coeli!28; şi adaugă, de data 
asta vorbind la plural, ca despre un grup: E? ideo dicunt quod non est sim- 
pliciter evidens aliguam substantiam esse, immo solum probabile!29. lată deci 
un empirism senzualizat despre care nu ştim deloc dacă datorează ceva in- 
fluenţei lui Ockharm. Franciscanul Petrus Brinkel, pe care îl întîlnim citat de 
Petrus din Candia şi de loannes din Basel (episcop de Lombez în 1389), este 
un caz şi mai grăitor, căci de la el avem o Logica, în care teoria supoziţiei 
(suppositio) nu se potriveşte deloc cu cea a lui Ockham (C. Michalski); el a 
susţinut totuşi că Dumnezeu nu este demonstrabil pornind de la efectele sale, 
pentru că este imposibil să conchidem din efecte finite o cauză infinită. 
Această insistenţă asupra infinităţii lui Dumnezeu s-ar putea explica la fel de 
bine, şi chiar mai bine, dacă presupunem că Brinkel continua critica de in- 
spiraţie scottistă dezvoltată în Theoremata, decit dacă presupunem că ca se 
înrudea cu ockhamismul. Fără îndoială că progresul în istorie va consta mai 
degrabă în a distinge filozofiile critice din secolul al XIV-lea după diversita- 
tea motivelor, decît în a le grupa după identitatea concluziilor. 

La Universitatea din Paris, mişcarea terministă pare dominată de loannes 
Buridan, din Bethune, căruia carierea îndelungată şi valoarea personală îi ex- 
plică îndeajuns influența în Franja şi în străinătate. Rector al Universităţii din 
Paris în 1328, primeşte pentru a doua oară această demnitate în 1340, îl mai 
găsim în activitate la Paris în 1358, poate chiar în 1366, după care dispare 
din istorie şi intră in legendă, sau mai degrabă în legende, cărora Villon şi 
alţii li s-au făcut ecou. Buridan este logician, autor de Summulae logicae care 


1% nn se percepe substanţa mai mult decît cel ce pune în mişcare cerul (1b. lat;). 

au avut deosebita cinste de a fi înscrise, în 1398, împreună cu Summulae ale 
lui Petrus din Spania, în programul de autori ce trebuiau citiţi al Facultăţii 
de arte din Kâln. Opera sa scrisă este, de altfel, cea a unui magistru în arte: 
Dezbateri despre Fizica, De anima, Merafizica, Etica şi Politica; potrivit cer- 
cetărilor recente ale lui C. Michalski, putem adăuga că este un magistru în 
arte care se supune influenţei lui Ockham, dar nu fără discernămint. De alt- 
minteri, el face parte din grupul de profesori care, la 29 decembrie 1340, 
adică tocmai în anul celui de-al doilea rectorat al său, semnează un decret 
cate interzice predarea mai multor teze ale lui Ockham, şi vom vedea că avea, 
într-adevăr, răspunsurile sale proprii la multe probleme. 

Pentru Buridan, ca şi pentru Aristotel, unitatea oricărei ştiinţe se datorează 
unităţii obiectului său sau, mai degrabă, așa cum se spunea în Evul Mediu, 
a subiectului la care se referă; dar acest subiect este un termen (terminus). 
"Termenul care face subiectul logicii este universalul;, cei pe care-i studiază 
geometria şi metafizica sînt mărimea şi, respectiv, fiinţa. Ca şi Ockham, Buri- 
dan definește termenul drept cuvînt care ţine locul (supponit pro), în discurs, 
al unui anumit obiect; dar modifică împărţirea ockharmistă a acelor supposi- 
tiones!% logice, în sensul că suprimă formula suppositio simplex!51, care de- 
semna pentru Ockham cazul în care cuvîntul semnifică doar o noţiune gene- 
tală de specie (ex. om este o specie), şi o înlocuieşte cu cea de suppositio 
materialis!32, case corespunde, la Ockham, cazului în care un termen semni- 
fică tocmai cuvîntul care-l denumeşie (ex. om este un cuvint). 

De aici rezultă o nouă organizare a termenilor şi a valorii lor semnificante, 
al cărei sens exact nu apare încă foarte limpede, dar care ne îndreptăţeşte să 
ne întrebăm dacă nominalismul lui Buridan a fost atit de pur pe cit se credea 
pînă de curînd. Limbajul său cel puţin, în care essentia!33 joacă un tol atât 
de important, îl aminteşte uneori, într-adevăr, pe cel al lui Avicenna. Una şi 
acecaşi esenţă, cea a lui Socrate de pildă, poate fi gîndită prin două concepte 
diferite, unul indiferent la mai mulţi indivizi, celălalt apropriat unuia dintre 
ei. Conceptele de primul tip sînt desemnate prin numele comune, celelalte, 
ptin numele proprii. Indiferent că numele este propriu sau comun, este un 
nume de primă intenţie (nomen primae intentionis), adică, în limbajul lui 
Aristotel, un nume care semnifică o fiinţă reală, şi nu o simplă noţiune a 
intelectului. Aşa cum spune şi Buridan, om, cal, Socrate, alb etc., sînt nume 
de „primă intenţie“, singura diferenţă între ele fiind că numele propriu de- 
semnează individul ca subiect concret (individuum pro subiecto), în timp ce 
numele comun desemnează individul luat în forma sa (individuum pro for- 
ma). Numele comune şi numele proptii semnifică deci aceeaşi realitate sub 
două aspecte diferite. 

Dimpotrivă, trecem în altă ordine dacă luăm ca obiect al gîndirii nu indi- 
vidul ca atare sau în forma lui, lucrul om de pildă, ci acea indiferenţă la mai 
mulţi subiecţi individuali care este modalitatea proprie numelor comune şi 
conceptelor lor. Din acel moment, gindirea noastră nu se mai apleacă asupra 
realului concret (Socrate, acest om), ci asupra unei specii sau a unui gen, 
adică asupra unui universal. La rîndul lui, acest universal poate fi înţeles în 
două feluri. Căci se prezintă, mai întii, ca semnificînd în mod universal lu- 
cruri reale, care sînt indivizii cuprinşi în specie, dar îl putem înţelege şi ca 
semnificînd însuşi modul universal în care conceptul nostru de om îi cuprinde 
pe oameni, adică de data aceasta nu universalul care ține locul subiecţilor pe 
care-i conotează (universale pro subiecto), ci universalul luat în chiar univer- 
salitatea lui (universale pro forma). lată o distincţie pe care, fără îndoială, 
era bine s-o cunoşti ca să reuşeşti la examenele de logică, între 1328 şi 1358, 
la Facultatea de arte a Universităţii din Paris. 

Logica astfel înțeleasă are, într-adevăr, drept obiect, aşa cum cerea Aris- 
totel, concepte ale conceptelor, sau concepte de a doua intenţie, dar ştiinţa 
însăşi se referă la concepte de gradul întii, cele care desemnează indivizii în 
sine sau formele lor. În ordinea cunoaşterii reale, toate categoriile semnifică 
în ultimă instanţă lucrul real pe care-l determină sub diverse aspecte. Ceea 
ce este valabil chiar şi pentru categoria relaţiei: „paternitatea lui Socrate“ şi 
„Socrate este părinte“, sau „asemănarea lui Socrate“ şi „Socrate este asemă- 
nător lui Platon“, sînt tot atâtea formule în care paternitaze, părinte, asemănare 
şi asemănător nu semnifică nimic altceva decit lucrul însuşi care este Socrate, 
luat în diversele sale relaţii. 

Ştiinţa se ocupă deci intotdeauna de subiecţii concreţi, pe care-i studiază 
în lumina primului principiu, dar este inexact că se deduce din el. Principiul 
contradicţiei se aplică oricărui real dat prin experienţa sensibilă, care joacă 
deci, la rindul ei, rolul unui principiu. De aceea, Buridan respinge concluziile 
lui Nicolaus din Autrecouri sau, aşa cum spun foarte bine, ale celor care cred 
că veste absolut imposibil să demonstrăm o concluzie oarecare, în care să 
afirmăm despre un subiect oarecare verbul este“. Apărătorii acestei teze neagă 
posibilitatea demonstrării, doar cu ajutorul primului principiu, că ceva este, 
pentru simplul motiv că nu există termen mediu mai evident decit termenul 
este. Orice tentativă de acest gen ar fi o petitio principii; de exemplu: b este, 
ot a este b, deci a este. Aceasta înseamnă, spun ci, să iei drept dat, sub o 
altă formă, tocmai ceea ce trebuie să demonstrezi. Concluzia lor ar fi corectă 
dacă, aşa cum cer ei, orice demonstraţie ar trebui să se reducă la evidenţa 
primului principiu; dar este inexact, căci găsim principiile multora dintre de- 
monstraţiile noastre în senzaţie, în mermnorie sau în experienţa cate rezultă din 
senzațiile acumulate. Să adăugăm că, deşi nu ne poate permite singur să de- 
mobsttăm că un lucru există, primul principiu ne permite să demonstrăm 
existenţa unui lucru pornind de la alt lucru: omul nu există fără inimă, or 
acest om există, deci inima sa există. Pentru ca raţionamentul să fie conclu- 
dent, e de ajuns să dovedim că omul nu poate trăi fără inimă. Aristotel a 

demonstrat existenţa unei cauze prime, sau a materiei prime, prin raţionamen- 
te analoge, şi din ele este alcătuită toată ştiinţa noastră reală. 

O asemenea atitudine se potriveşte cu ceea ce ştim, pe de altă parte, de- 
spre interesul manifestat de Buridan în problemele de filozofie naturală. Şi 
aici, munca fusese începută înaintea lui, şi chiar înaintea lui Ockham, care 
prin metodă şi reflecţii personale ajunsese totuşi destul de departe. Pentru că 
ființele nu trebuie multiplicate fără necesitate, Venerabilis Incepror!%4 atri- 
buise una și aceeaşi materie corpurilor cereşti şi corpurilor pămînteşti; toate 
fenomenele explicindu-se la fel de bine cu una singură ca şi cu două, nu avem 
dreptul să presupunem decit una. Aceeași preocupare de a explica fenomenele 
în maniera cea mai simplă îl determinase să critice şi teoria general acceptată 
a mişcării corpurilor. După Aristotel, orice mobil presupune un motor distinct 
de acest mobil. Dacă e vorba de o mişcare naturală, însăşi forma corpului 
explică mişcarea lui; dacă e vorba de o mişcare violentă, adică impusă acestui 
mobil din exterior, cazul este mult mai complex, iar fenomenul mai dificil 
de explicat. Într-adevăr, e lesne de înțeles că o mişcare naturală se prelungește 
în timp şi are o anumită durată, căci cauza mişcării este interioară mobilului 
şi mereu prezentă pentru a-i întreţine mişcarea; este cazul unei pietre care 
cade pentru că este prin natura ei grea, sau al focului care se ridică pentru 
că este prin natura lui uşor. Cind e vorba însă de o mişcare violentă, precum 
cea a unei pietre care se ridică pentru că a fost aruncată în aer, nu mai înţele- 
gem de ce mişcarea continuă după ce piatra a părăsit mîna celui care a arun- 
cat-o. Căci de îndată ce piatra a părăsit mina, motorul violent care acţiona 
asupra ei a încetat să acţioneze şi, cum ea se mişcă în sens contrar mişcării 
ei fireşti, nimic nu mai explică de ce continuă să se mişte. Tocmai pentru 
rezolvarea acestei probleme, Aristotel imaginase o mişcare a aerului încon- 
jurător, datorită căreia mobilul ar fi cu necesitate proiectat din ce în ce mai 
departe. Cind aruncă piatra, mina mişcă în acelaşi timp şi aerul care o încon- 
joară, partea de aer astfel pusă în mişcare împinge partea următoare, iar 
aceasta împinge o parte şi mai îndepărtată, fiecare din aceste părţi de aer 
antrenînd corpul în mişcare o dată cu ea. În fond, Aristotel caută în aer un 
mediu continuu prin care să se explice menţinerea mişcării într-un mobil se- 
parat de motorul lui. 

W. Ockham s-a opus în modul cel mai categoric acestei explicaţii a miş- 
cării, iar soluţia problemei, aşa cum o propune el, este de o simplitate atit de 
radicală, încît nici discipolii săi nu vor îndrăzni întotdeauna s-o urmeze. 
primul rînd, iar faptul este evident, cauza mişcării unui corp nu se mai află 
în corpul care i-a imprimat acestuia mişcarea; într-adevăr, dacă distrugem 
organul sau maşina care l-au pus în mişcare, el va continua totuşi să se mişte. 
Nu putem susţine nici că aerul pus în mișcare de motor continuă să împingă 
mobilul înainte, căci dacă doi arcaşi trag unul asupra celuilalt, iar cele două 
săgeți se întilnesc, va trebui să presupunem că în punctul respectiv acelaşi 
act se mişcă în două direcţii opuse. În sfirşit, cauza mişcării nu este o virtute 

inerentă mobilului, căci, în această ipoteză, virtutea conferită corpului aflat 
în mişcare nu i-ar putea veni decît de la corpul care-l mişcă. Or, dacă-mi 
apropii încet mâna de o piatră, această piatră rămine nemişcată, ea nu a primit 
deci de la mîna mea nici o virtute. Dacă o apropii brusc, piatra se va mişca, 
dar singurul efect imaginabil pe care l-ar putea produce mişcarea locală este 
punerea în contact a motorului cu mobilul, şi e de neînțeles cum s-ar putea 
naşte vreo virtute din simplul fapt al acestei mişcări. Cea mai sigură şi mai 
simplă soluţie a problemei constă deci în a presupune că un corp în mișcare 
se mişcă tocmai pentru că este în mişcare, şi în nici un caz în a presupune 
vreun motor distinct de mobil. Astfel, William Ockham presimte noțiunea, şi 
poate chiar, aşa cum vom vedea, legea inerţiei, iar, atunci cînd refuza să do- 
vedească existenţa lui Dumnezeu în numele principiului că tot ce se mișcă e 
mişcat de un altul, avea un motiv fizic profund să susţină că un corp poate 
să se mişte singur. O dată ce există mişcare, şi ea e veşnică, nu avem nevoie 
să invocăm, ca să explicăm continuarea ei, altceva decit mişcarea însăși. 

Aşa cum în logică rămăsese fidel esenţelor, Ioannes Buridan nu a vrut să 
renunţe complet la noțiunea de formă sau de virtute interioară a mobilului, 
dar poate că adevărata cauză a acestei aparente timidităi a fost o mai vie 
intuire a realităţii fizice. Reluînd o veche noţiune pe care un comentator grec 
a lui Aristotel, loan Philoponos, o apărase deja împotriva lui Aristotel însuși, 
el explică continuarea mişcării în mobil printr-un fel de elan, imperus, pe care 
motorul îl imprimă corpului mişcat. A pretinde că aerul întreţine mişcarea 
este, într-adevăr, o absurditate, iar experienţa o dovedeşte, căci o asemenea 
explicaţie nu ne permite să înțelegem de ce titirezul continuă să se învirtească 
singur şi nici de ce o piatră de moară căreia nu i se mai imprimă mișcarea 
nu încetează să se învînească, chiar dacă o izolăm de aerul înconjurător cu 
o bucată de țesătură. Să presupunem, apoi, că o navă încărcată cu paie şi 
acoperită cu o prelată ar înceta brusc să fie remorcată; dacă în acel moment 
se va da la o parte prelata şi, prin urmare, acrul ambiant, barca ar trebui să-şi 
înceteze mișcarea, sau ar trebui să vedem cum aerul apleacă înainte firele de 
paie; or, barca se mai mişcă încă multă vreme, iar paiele sînt aplecate înapoi 
de rezistenţa aerului ambiant; deci nu mișcarea aerului e cea care o întreține 
pe cea a navei. 

Pentru a rezolva problema, Buridan propune ipoteza următoare: în mo- 
mentul în care mişcă mobilul, motorul îi imprimă acestuia un anumit elan; 
acest elan, sau impetus, este proporţional, pe de o parte, cu viteza cu care 
motorul inişcă mobilul şi, pe de altă parte, cu cantitatea de materie a corpului 
care-l primeşte. Tocmai acest elan este cel care întreţine mişcarea în mobil, 
pînă cînd rezistenţa aerului şi gravitatea, care se opun mişcării, ajung să în- 
vingă. Elanul imprimat mobilului scade deci continuu, iar mişcarea pietrei se 
încetineşte treptat şi cedează în cele din urmă în faţa gravităţii, care o face 
să cadă înapoi spre locul ei firesc. Această explicaţie dă seama de toate fe- 
nomenele pe care nu reuşeşte să le explice cea a lui Aristotel. Ea ne permite 
să înţelegem de ce putem arunca o piatră mai departe decît o pană; tocmai 

pentru că un corp dens este cel care conţine multă materie în puţin volum 
(sub pauca magnitudine seu quantitate), ia clanul pe care e apt să-l primeas- 
că un corp este proporţional cu densitatea acestuia. Înţelegem astfel şi de ce 
căderea naturală a corpurilor grele este accelerată continuu. Într-adevăr, la 
începutul mișcării, numai gravitatea pune în mişcare corpul, însă, din mo- 
mentul în care începe să mişte un corp greu, ea îi imprimă un anumit clan, 
acest elan acţionează asupra corpului o dată cu gravitatea, iar mişcarea sc 
accelerează; dar, cu cît mişcarea se accelerează, cu atît devine mai intens 
elanul; căderea naturală a unui corp greu trebuie să aibă loc printr-o mişcare 
accelerată continuu. Dacă generalizăm această explicaţie, ea ne va permite să 
ne simplificăm apreciabil concepțiile astronomice, iar Inteli genţele însărcina- 
te să întrețină mişcarea sferelor cereşti vor deveni, aşa cum conchisese deja 
Kilwardby pornind de la acelaşi principiu, complet inutile. Dacă presupunem 
că Dumnezeu a conferit sferelor cereşti un anumit impezus!35 atunci cînd le-a 
creat, că li-l conservă prin sprijinul general pe care-l dă tuturor lucrurilor şi 
că nici o rezistenţă interioară sau exterioară nu se opune acestui elan iniţial, 
nu există nici un motiv pentru ca mişcarea sferelor cereşti să nu continue 
singură. Şi, conchide în cele din urmă Buridan: „Toate acestea nu le dau ca 
sigure, dar le-aș cere numai Domnilor Teologi să-mi explice cum se pot ele 
produce.“ 

Se vede cit de limpede şi-a reprezentat Buridan datele fundamentale care 
definesc mişcarea unui corp. Expresiile pe care le foloseşte sînt uneori de o 
asemenea precizie, încît cu greu nu le înlocuim în gind cu formulele algebrice 
echivalente: „Dacă cel care aruncă proiectile pune în mişcare cu o viteză 
egală o bucată uşoară de lemn şi o bucată grea de fier, cele două bucăţi avind, 
de altfel, acelaşi volum şi aceeaşi formă, bucata de fier va merge mai departe 
pentru că elanul imprimat în ea este mai intens.“ loannes Buridan a ajuns 
foarte aproape de noţiunea care la Galilei se va numi impezo*, iar, la Descar- 
tes, cantitate de mişcare. 

Filozoful este surprins, dar, în realitate, mulțumit să constate că autorul 
acestor teorii atît de solide îşi datorează popularitatea unor iubiri imaginare 
cu Ioana de Navarra şi măgarului celebru care nu s-a găsit nicăieri în scrierile 
lui. Însă, chiar dacă nu au fost populare, teoriile lui Buridan au fost rodnice. 
Culese de un discipol vrednic de profesorul său, ele aveau să-şi croiască drum 
printre aristotelismele de tot felul şi să ajungă pînă la Galilei. Acest profesor 
laic al Facultăţii de arte a Univezsităţii din Paris a presimţit deci, în plin secol 
al XIV-lea, bazele dinamicii moderne. 

Amploarea şi profunzimea mişcării exeperimentale devin şi mai evidente 
cînd o studiem la discipolul lui loannes Buridan, Albert din Saxonia. Acest 
filozof, denumit şi Albert din Helmstedt sau din Ricmestorp, Albertutius sau 
Albertus Parvus, a studiat şi predat la Universitatea din Paris. Rector al aces- 

tei universităţi în 1357, îl găsim tot acolo chiar şi în 1362; îl regăsim în 1365 
în calitate de prim rector al universităţii din Vienne, care tocmai fusese înfiin- 
ţată: în 1366, este numit episcop de Halberstadt şi moare în 1390. Albert din 
Saxonia, de la care avem numeroase opere consacrate logicii, fizicii, mate- 
maticii şi moralei, declară deschis ca descinzind din „pteacinstiţii profesori 
ai nobilei Facultăţi de arte din Paris“. Ei sînt cei care, ne spune el, l-au învăţat 
teoriile cuprinse în comentariul său De coelo et mundo. Într-adevăr, regăsim 
sub pana lui teoria despre impetus:2% şi aplicarea ei la problema mișcării sfe- 
relor cereşti; însă dintre concepțiile noi pe care Albert din Saxonia le-a dez- 
voltat cel mai mult şi în modul cel mai interesant, pe primul loc trebuie să 
plasăm teoria sa despre gravitație. Am văzut că Ioannes Buridan recurge la 
noţiunea de gravitație fără să-i dea o definiţie exactă: pentru el, corpurile 
„gtele“ cad fiindcă se întorc la locul lor natural care este pămîntul. Dar locul 
natural al pămîntului, care este? Albert din Saxonia are în faţă două răspun- 
suri. Unii, care consideră, ca şi Aristotel, că locul unui corp este suprafaţa 
interioară a corpului care-l înconjoară nemijlocit, afirmă că locul natural al 
pămîntului este suprafaţa interioară a mării sau a aerului care-l acoperă; alţii, 
dimpotrivă, consideră că locul natural al pămîntului este centrul lumii. Albert 
din Saxonia tranşează chestiunea, distingind în fiecare corp greu dotiă centre, 
centrul de mărime, cate corespunde aproximativ cu ceea ce numim astăzi centru 
de gravitate al volumului, şi centrul de gravitație. Într-un corp a cărui gravi- 
taţie nu este perfect omogenă, cele două centre nu coincid. Or, Pămintul nu 
are o gravitație uniformă; acele părți ale Pămîntului acoperite de ape sînt mai 
puţin expuse razelor soarelui şi, prin urmare, mai puţin dilatate decit cele 
neacoperite. De aici rezultă că centrul de mărime al Pămîntului nu coincide 
cu centrul său de gravitație şi că centrul lumii nu este centrul de mărime al 
Pămîntului. Înseamnă deci că este centrul lui de gravitaţie. Şi, într-adevăr, 
toatș părţile Pămiîntului, şi fiecare din corpurile grele, tind ca centrul lor de 
gravitație să devină centrul lumii. Un plan care trece prin centrul lumii trebuie 
să treacă şi prin centrul de gravitație al Pămîntului, căci, dacă ar rămîne în 
afara acestui centru, ar despărți Pămîntul în două părţi inegale, dintre care 
cea mai grea ar împinge-o pe cea mai uşoară pînă cînd centrul de gravitație 
at ajunge în centrul lumii, iat echilibrul ar fi restabilit. Putem deci să definim 
în cele din urmă gravitația unui corp dtept tendinţa de a-şi uni centrul de 
gravitație cu centrul lumii. De altfel, această tendinţă este invariabilă şi ră- 
mine aceeaşi, fie că o considerăm în stare potenţială, cînd corpul greu se află 
în locul său natural, fie că o considerăm în act, cînd corpul greu rezistă la 
efortul care se depune pentru a-l goni din acest loc, se inişcă pentru a se 
întoarce la el, sau apasă asupra corpului care-l împiedică să ajungă acolo. 
Prin această teorie a gravitaţiei, Albert din Saxonia a influenţat toată dezvol- 
tarea staticii pînă în mijlocul secolului al XVII-lea, şi i-a îndreptat spre studiul 
fosilelor pe Leonardo da Vinci, Cardano şi Bernard Palissy. Discutind pro- 
blema raportului dintre viteza, timpul şi spaţiul pe care le parcurge un corp, 

a susţinut, de asemenea, că viteza mobilului este proporţională cu spaţiul par- 
curs; se pare, de altfel, că s-a gîndit la posibilitatea proporţionalității vitezei 
cu timpul, dar tot ce putem spune este că nu a putut hotărî care dintre cele 
dauă soluţii e cea bună. Deci nu a rezolvat corect problema, dar a pus-o, şi 
cu siguranță că a pregătit descoperirea adevăratei soluţii. Problema va înre- 
gistra un nou progres, aşa cum voim vedea, în scrierile unui alt profesor pari- 
zian, Nicolaus Oresmus. 

Originar din dioceza Bayeux, Nicolaus Oresmus studiază teologia la Uni- 
versitatea din Paris; se ştie că se găsea deja aici în 1348. Mare magistru al 
colegiului din Navarra în 1356, este magistru în teologie în 1362, episcop de 
Lisieux în 1377 şi moare în oraşul său episcopal, la 11 iulie 1382. A fost un 
savant de prim rang şi un spirit cu adevărat universal. Scrierile sale sînt re- 
dactate cînd în latină, cînd în franceză, şi el, nu Descartes, este cel căruia 
trebuie să i se recunoască meritul de a fi folosit pentru prima dată limba 
franceză ca să exprime mari adevăruri ştiinţifice şi filozofice. Îi datorăm tra- 
duceri în limba franceză ale Politicii şi Eticii lui Aristotel, o Livre de politi- 
que, o Livre appel€ dconomique şi mai ales un tratat De l'origine, nature et 
mutation des monnaies, care-i asigură locul întîi în domeniul economiei po- 
litice din secolul al XIV-lea. Lucrările sale cele mai importante rămîn totuşi 
scrierile în latină şi franceză pe care le-a consacrat problemelor fizicii şi as- 
tronomiei; să notăm, printre altele, De difformitate qualitatum, Tratatul de- 
spre sferă, Comentariul la cărţile despre Cer şi Lume, şi cele pe care le-a 
lăsat despre Fizica şi Meteorologicele lui Aristotel. 

Nu dispunem încă de textele necesare peniru a aprecia cum se cuvine 
întinderea operei realizate de Nicolaus Oresmus, dar putem să admitem, încă 
de pe acum, că trei mari descoperiri îi datorează ceva. A văzut limpede legea 
căderii corpurilor, mişcarea diurnă a Pămîntului şi folosirea coordonatelor. 
Referitor la ultima, Oresmus consideră că „orice intensitate aptă să fie dobin- 
dită în mod treptat trebuie să fie imaginată cu ajutorul unei linii drepte ridi- 
cate vertical din fiecare punct al spaţiului sau din subiectul afectat de această 
intensitate“. Proporția dintre două intensităţi de acelaşi fel se va regăsi întot- 
deauna între liniile care le reprezintă, şi invers. Avem aici un mod de mepre- 
zentare de valoare universală. Oresmus propune deci reprezentarea variațiilor 
unei calităţi liniare prin trasarea pe orizontală a unei lungimi egale cu întin- 
derea pe care vrem să observăm această calitate şi ducînd în fiecare punct al 
acestei drepte o verticală de înălţime proporțională cu intensitatea calităţii 
studiate. Obţinem astfel o figură ale căror proprietăţi corespund celor ale cali- 
tății studiate şi care permite să le studiem „mai limpede şi mai uşor, din mo- 
mentul în care ceva care le este asemănător e desenat într-o figură plană, iar 
acest lucru, prezentat limpede printr-un exemplu vizibil, este înţeles repede 
şi deplin prin imaginare... Căci imaginarea figurilor ajută mult la cunoaşterea 
lucrurilor propriu-zise.“ De altfel, Oresmus nu s-a limitat la noţiunea de re- 
prezentare grafică bazată pe coordonate dreptunghiulare, ci a conceput posi- 
bilitatea exprimării variațiilor de intensitate ale unui fenomen prin alte pro- 

cedee şi a înţeles foarte bine că reprezentările geometrice corespund anumitor 
raportuti pe care noi le exprimăm astăzi algebric. 

În domeniul mecanicii, şi pornind de la aceleaşi principii ca Albert din 
Saxonia, Oresmus a descoperit legea potrivit căreia spaţiul parcurs de un corp 
deplasat de o mişcare uniform variată e proporţional cu timpul. Conform prin- 
cipiilor pe care le-a postulat, îl vedem aplicînd coordonatele dreptunghiulare 
la căderea corpurilor şi definind cu precizie condiţiile necesare pentru ca 
această reprezentare să fie corectă. Studiind variaţia de intensitate a acelei 
calităţi particulare numite viteză uniform accelerată, Oresmus arată că o pu- 
tem reprezenta ca echivalentă cu o viteză uniformă. Spaţiul parcurs de un 
mobil înzestrat cu o mişcare uniform variată este egal cu spaţiul parcurs în 
acelaşi timp de un mobil antrenat de o mişcare uniformă şi care are o viteză 
egală cu cea pe care o atinge primul mobil în momentul său mediu. Oresmus 
l-a depăşit deci, într-adevăr, pe Ioannes Buridan şi a descoperit adevărul care, 
printr-un şir continuu de intermediari, va ajunge pină la Galilei. 

Nicolaus Oresmus a anunţat de departe cercetările lui Descartes şi Galilei, 
dar a fost, în schimb, predecesorul direct al lui Copernic. Într-adevăr, în 7ra- 
tatul despre Cer şi Lume, a susţinut că „nu s-ar putea dovedi printr-o expe- 
rienţă că Cerul este mişcat cu o mişcare de zi, iar pămîntul nu“; că această 
teză, care nu poate fi dovedită prin experiență, nu poate fi dovedită nici prin 
rațiune; dă apoi „cîteva frumoase probe ca să arate că Pămîntul e mişcat cu 
o mişcare de zi, iar Cerul nu“ şi conchide, în cele din urmă, atătînd „că ase- 
menea gînduri sînt de folos pentru apărarea credinței noastre.“ Fără îndoială 
că ar fi exagerat să-i atribuim doar lui Nicolaus Oresmus onoarea acestei des- 
coperiti. Teoria mişcării diurne a Pămîntului o cunoşteau toţi la Facultatea 
de arte a Universităţii din Paris în perioada în care studia acolo filozoful nos- 
uu. Albert din Saxonia declară că unui dintre profesorii lui susţinea exact 
aceeaşi teză ca Nicolaus Oresmus, şi anume că nu se poate demonstra că nu 
Pămîntul e cel aflat în mişcare, iar cerul în repaus. Am văzut că, încă din 
primii ani ai secolului al XIV-lea, scottistul Francisc din Meyronnes relatează 
opinia unui anume doctor, potrivit căruia teoria mişcării pămîntului ar fi mai 
satisfăcătoare decit teoria contrară: dicit tamen quidam doctor, quod si terra 
moveretur et coelum quiesceret, quod hic esset melior dispositio37. Dar tre- 
buie să ajungem la Oresmus ca să găsim altceva decît o simplă menționare 
a acestei teze şi să vedem posibilitatea ei demonstrată cu argumente care, 
după părerea lui P. Duhem, „prin claritate şi precizie, depășesc cu mult ce a 
setis Copernic pe aceeaşi temă“. 

Facultatea de arte i l-a dat noii Univezsităţi din Heidelberg pe primul ei 
rector, în persoana lui Massilius din Inghen ($ 1396), aşa cum i-l dăduse pe 
Albert din Saxonia Universităţii din Vienne. Opera lui Marsilius cuprinde 
expuneri ale logicii lui Aristotel, Quaestiones la De Generatione et corrup- 


13 un oarecare învățat spune că, dacă Pămintul s-ar mişca şi cerul ar fi în repaus, 
atunci această situaţie ar constitui o teorie mai bună (2P. laz.). 

tione, Abbreviationes libri physicorum şi un Comentariu la Sentinţe. Elev al 
lui Buridan la Paris, a predat şi e] aici începind din 1362 şi a fost de două 
ori rector al acestei Universităţi (1361, 1375), înainte să ajungă rector al celei 
din Heidelberg. Terminismul său îl îndeamnă la scepticism tot atit de puţin 
cât îl îndemnase pe Buridan propriul său terminism. Marsilius face deosebire 
între demonstraţia matematică, improprie dovedirii existenţei lui Dumnezeu, 
şi dovada metafizică, prin care se poate face această demonstraţie, aşa cum 
a făcut de pildă Duns Scottus. Se poate dovedi metafizic şi că Dumnezeu 
este unic, cauză eficientă şi păstrătoare a tuturor lucrurilor; dar nu se poate 
dovedi doar prin inteligenţa naturală posibilitatea creaţiei ex nihilo!3%. Numai 
credinţa permite afirmarea unui Dumnezeu imens şi liber, care poate să pro- 
ducă nemijlocit o multitudine de fiinţe, inclusiv materia însăși, fără interven- 
ţia unor cauze intermediare. Buridan afirmase deja că in lumine naturali non 
est notum Deum esse infiniti vigoris!1%; prin aceasta, Marsilius nu face deci 
altceva decît să-şi urmeze profesorul; s-ar cuveni totuşi să căutăm dacă cele 
două ctitici ale teologiei, cea scottistă şi cea ockhamistă, nu cumva ajung să 
se întilnească in unele din doctrinele secolului al XIV-lea. 

Coleg al lui Marsilius la Paris, Henric din Hainbuch (Henric din Langen- 
stein) predă aici, din 1363, filozofia, apoi, din 1376 pină în 1383, teologia; în 
1384, îl regăsim la Univezsitatea din Vienne, unde moare în 1397. Quaestiones 
super libros Sententiarum a scris-o în timpul şederii sale în Vienne. Extrem 
de variată, opera sa cuprinde un amplu Comentariu la primele trei capitole 
din Facere, tratate de fizică (De reductione effectuum specialium in virtutes 
communes, De habitudine causarum et influxu naturae communis respectu 
inferiorum), de astronomie (De improbatione epicyclorum et concentricorum), 
de economie (De contractibus emptionis et venditionis, plus o Epistola pe 
aceeaşi temă), fără a mai socoti numeroasele scrieri motivate de schisma din 
1378, și chiar tratate de ascetică (De contemptu mundi, Speculum animae). 
Ca şi Henric din Hainbuch, prietenul şi colegul său parizian Henric din Oyta 
(Benricus Totting de Hoyta, ţ 1397) şi-a sfirşit zilele la Facultatea de teologie 
din Vienne, după ce a predat, pe rind, la Paris şi Praga. Îi datorăm Dezbateri 
despre Isagoge, tei Tractatus de anima et potentiis eius, o lucrare de econo- 
mie (Tractatus moralis de contractibus reddituum annuorum) şi un Comen- 
tariu la Sentinţe. Scrierile sale sînt confundate uneori cu cele ale unui alt 
Henric din Oyta (Henricus Papa de Oyta), care preda şi el la Praga în 1369, 
Majoritatea operelor lui Henric din Hainbuch şi Henric din Oyta sînt încă 
inedite, dar cele cîteva cercetări deja efectuate ne îndeamnă să le legăm de 
şcoala pariziană a lui Buridan. 

În secolul al XIII-lea, Parisul cultiva logica şi neglija ştiinţele, în imp ce 
Oxfordul cultiva ştiinţele, fără a neglija însă logica. În veacul al XIV-lea, 
interesul pentru problemele ştiinţifice pare să fi fost mai viu la Paris decit la 
Oxford. P. Duhem considera chiar că Oxfordul căzuse atunci într-un aseme- 


13 v, nota 3 de la p. 16. 
139 prin lumina naturală nu se cunoaşte că Dumnezeu este de o putere infinită (7. lat.). 

nea logicism, încît denaturase chiar şi matematicile, şi că această maternatică 
logicizată ptovocase, printr-o supărătoare reacţie inversă, decăderea scolas- 
ticii pariziene în secolul al XV-lea. Aceste ample perspective sînt seducătoa- 
re, şi chiar utile, cu condiţia să fim pregătiţi să le modificăm aşa cum vom 
fi cu siguranţă nevoiţi, pe măsură ce faptele vor fi mai bine cunoscute. Opera 
istorică atât de originală şi inteligentă a lui P. Duhem riscă, poate, să ne facă 
să ne imaginăm o Universitate din Paris populată în veacul al XIV-lea de 
fizicieni foarte preocupaţi de statică, cinetică şi astronomie. În realitate, Bu- 
ridan, Albert din Saxonia şi Oresmus au continuat la Paris opera magiştrilor 
în arte din secolul al XIII-lea, fără să renunţe deloc la logică, dar aprofundind 
treptat, şi adesea într-o manieră originală, problemele de filozofie a naturii 
pe care le puneau operele ştiinţifice ale lui Aristotel. În acest cadru şcolar, 
tot atît de imobil pentru filozofi pe cît era Comentariul la Sentinţe pentru 
teologi, şi-au introdus ei ideile noi, care nu au fost uneori decit punerea la 
punct a unor idei foarte vechi, rămase multă vreme în desuetudine. Poate că 
oxonienii din veacul al XIV-lea au fost mai puţin originali decit confrații lor 
din Paris, sau poate că, pur şi simplu, originalitatea lor nu a fost încă bine 
delimitată. Ideea logicizării matematicii nu era nici ea lipsită de viitor. Ori- 
cum, nu se vede o diferenţă pronunțată între scrierile profesorilor parizieni şi 
opera lui Swineshead, de pildă (Richard, Roger sau Robert), autor al unui 
Comentariu la Sentinţe, al unui De motu coeli, al lui Insolubilia (exerciţii de 
dialectică) şi al unui Liber calculationum, care-i va aduce în următoarele două 
secole porecla de Caiculator!49. Swineshead admite că afirmarea unei fiinţe 
unice şi superioare tuturor celorlalte este mai probabilă decit afirmaţia con- 
trară, dar că un protervus!â! care ar vtea să susţină posibilitatea unei serii 
infinite de cauze ar răspunde cu uşurinţă la argumentele contrare, ale lui Aris- 
totel. La fel şi pentru puterea infinită a lui Dumnezeu. Lui Swineshead i l-am 
putea alătura pe oxonianul Guilelmus Heytesbury (+ 1380), precum şi pe 
mulţi alții, care, trebuie s-o recunoaştem, nu sînt deocamdată pentru noi decît 
simple nume. 

V. — AVERROISMUL FILOZOFIC ŞI POLITIC 


Combătut şi condamnat în veacul al XIII-lea, averroismul nu a încetat, în 
veacul al XIV-lea, să cîştige teren şi să-şi recruteze partizani, care au fost 
însă de mai multe feluri. Au existat mai întîi, ca întotdeauna în aceste con- 
flicte, oameni cu sînge rece, care au considerat că se dăduse lucrurilor în mod 
inutil o întorsătură tragică. Este categoria binevoitoare a celor care cred că 
„se exagerează diferențele“. Averroes spusese oare tot ce i se atribuie? 
Richard Fitz-Ralph (Siraph), episcop de Armagh (Armacanus) şi primat al 
Irlandei (ff 1360), nu era convins. Faimoasa teză a unităţii intelectului agent 
nu-i aparţine nici lui Aristotel, nici vreunui alt filozof; este doar o învenţie a 
Imi Averroes, iar împotriva ei stau nu numai raţiunea naturală şi doctrina lui 
Aristotel, ci şi cea a lui Averroes însuşi, in alte locuri din opera lui. Într-ade- 
văr, Averroes dă de inţeles în mod limpede că acest intelect agent separat nu 
este intelectul material şi posibil, ci forma lui; este deci evident că, potrivit 
lui Averroes, intelectul agent este Dumnezeu (Unde patet quod intellectus 
agens secundum Commentatorem est Deus142). E surptinzătot că oameni in- 


12 De unde se dezvăluie că intelectul agent este, potrivit Comentatorului, Dumnezeu 
(8. la). 

teligenţi i-au atribuit alte afirmaţii, care sînt contrariul gîndirii sale. Cum teza 
lui Averroes astfel înţeleasă se potriveşte cu cea a lui Robert Grosseteste şi 
a Sfintului Augustin, Fitz-Ralph şi-o însuşeşte. EI este de părere, așadar, că 
intelectul agent este forma primă, adică Dumnezeu însuşi, luat în capacitatea 
sa de a se uni cu gîndirea (mens) omului, ca s-o pregătească să primească 
intelecţiile care sînt în facultăţile corporale ale omului (infellectus agens... est 
forma prima, scilicet Deus ipse quatenus sic coniungitur menti hominis, ut 
praeparet ipsam ad recipiendam passionem ab intellectionibus in virtutibus 
materialibus hominis). În veacurile al XII-lea şi al XIII-lea, am întîlnit un 
augustinism avicennizant, întîlnim aici un fe! de augustinism averzoizant. De 
fapt, augustinismul lui Fitz-Ralph este influenţat de cel al lui Henric din Gand 
(C. Michalski), pe care-l modifică, la rîndul lui. În interpretarea lui Fitz- 
Ralph, Henric din Gand ar fi conceput că iluminarea divină conferă gîndirii 
umane o cunoaştere în act; Fitz-Ralph consideră, dimpotrivă, că trebuie s-o 
înţelegem ca pe o cunoaştere obişnuită. Pe măsură ce scad perturbațiile pe 
care corpul le provoacă în suflet în mod firesc, lumina divină creşte în gîndire 
ptin exerciţiul speculaţiei. Pujin probabil să existe combinaţii doctrinale po- 
sibile pe care Evul Mediu să le fi încercat măcar o dată. 

Trebuie să-l ştergem de pe lista averroiştilor latini pe carmelitul loannes 
Baconthorp (Johannes Baco, ţ 1345-1348), care a fost totuşi inclus printre 
ei ca laic, sub numele de Princeps averroistarum!43. Această legendă a fost 
de curînd spulberată (B. Xiberta), şi nu a mai rămas în locul ci decit un teolog 
cu opinii moderate, aproape timid, care nu șovăie să expună pe larg opiniile 
lui Averroes, dar fără să admită nici una, şi mai degrabă pentru a le respinge. 
Nu numai că-l califică pe Averroes drept pessimus haereticus Commenta- 
tor!4%, dar se şi opune vehement averroiştilor latini în problema unităţii 
intelectului agent, care i se pare o greșeală faţă de credinţă şi chiar faţă de 
filozofie. Un alt englez din prima jumătate a secolului al XIV-lea, Thomas 
Wilton, pare să aibă mai multe drepturi la titlul de averroist. loannes Bacon- 
thorp, cel puţin, îi reproşează în Comentariul său la Sentinţe că a căzut în 
teoria lui Averroes despre intelectul posibil. Textele care s-au citat din el (C. 
Michalski) ni-l înfăţişează, într-adevăr, puternic impresionat de mai multe 
concluzii ale lui Avertoes, pe cate ate totuși grijă să le prezinte ca admise 
de unii theologi moderni!45. Nu se poate demonstra împotriva lui Averroes 
numai ptin raţiunea naturală că Dumnezeu cunoaşte altceva în afară de sine, 
nici că sufletul raţional se multiplică o dată cu corpurile omeneşii şi, prin 
urmare, nici că el este formă a corpului. Ar rămîne de ştiut în ce măsură 
Thomas Wilton se angaja personal în aceste teze, sau nu făcea decit să le 
zelateze. 


43 Cel dintii dintre averroişti (1b. lar.). 
14+ cel mai rău Comentator eretic (/B. laţ.). 
145 teologi moderni (!. daz.). 

Se pare că nu în Anglia şi-a dobindit mişcarea întreaga ei forţă. De altfel, 
ea nu era aici decit un produs de import, sosit tirziu de la Paris. Un filon 
neîntrerupt de averroism leagă, dimpotrivă, mediul parizian şi succesorii lui 
Siger din Brabant de şcolile din Padova, care vor păstra doctrina lui Aristotel 
împotriva adepților fizicii modeme cu mult mai multă înverşunare chiar decît 
teologii. Parcurgerea rapidă a acestei istorii este singura modalitate de a ne 
convihge că averroismul, în ciuda aspectului său cutezător şi revoluţionat, a 
fost esențialmente conservator. Poate că nu există în istoria filozofiei un exem- 
plu de şcoală atit de complet închisă în sine şi de doctrină atît de impermea- 
bilă la influenţele din afară. Singurele concesii pe care a acceptat să le facă 
avertoistnul latin din secolul al XIV-lea au fost faţă de dogma creştină; putem 
semnala, într-adevăr, un anumit număr de filozofi care s-au străduit să micşo- 
reze distanţa dintre Averroes şi datele revelaţiei; dar încercările de a deschide 
averroismul la influenţa mişcării ockhamiste au fost rare şi nesemnificative. 
Dacă spiritul care-i însufleţea pe succesorii lui Siger din Brabant ar fi fost, 
cum se crede în general, spiritul modern, ei ar fi trebuit să recunoască im- 
portanţa ideilor şi descoperirilor unui Buridan sau ale unui Albert din Saxo- 
nia; în interpretarea care se obişnuieşte să i se dea, averroismul ar fi trebuit 
să se dizolve în ockhamism încă din prima jumătate a veacului al XIV-lea. 
Or, s-a întîmplat tocmai contrariul. Discipolii lui Siger din Brabant şi-au re- 
petat neobosit şi confirmat tezele fundamentale, apărîndu-le la fel de energic 
împotriva raţiunii, ca şi împotriva dogmei. Averroismul, şi nu scolastica în 
general, este cel care se cuvine să fie asimilat cu un aristotelism încăpăţinat 
şi mărginit. 

Cu toate acestea, se observă, încă de la Joannes din Jandun, o altă carac- 
teristică a doctrinei, asupra căreia este nevoie să insistăm. Cînd l-am studiat 
pe Siger din Brabant, am constatat cît de greu e să ştim dacă împăcarea da- 
telor raţiunii cu cele ale credinţei doar îi scapă sau, pur şi simplu, nu-l inte- 
tesează. El afirmă explicit că adevărul e de partea credinţei şi nimic nu ne 
îndreptățeşte să susţinem că nu crede ce spune. Dimpotrivă, despre loannes 
din Jandun, adversar politic al papalității şi unul dintre cei refugiaţi la curtea 
lui Ludovic al Bavariei, ştim, fără putinţă de îndoială, că aşază adevărul de 
partea raţiunii şi că pur şi simplu ia credința în deridere. Acest profesor al 
Facultăţii de arte din Paris (+ 1328) declară cu modestie că se va mulțumi, 
în comentariile lui, să-l imite pe Averroes. E adevărat că în alte locuri îl ve- 
dem cum îşi subliniază cu orgoliu contribuţia personală la demonstrarea unei 
teze sau a alteia, dar el rămine totuşi discipolul fidel al Comentatorului. Ope- 
zele sale sînt mai puţin interesante prin conţinutul propriu-zis al averroismului 
său, cît prin nuanţa de incredulitate zeflemitoare pe care i-o dă. Ioannes din 
Jandun susţine în mod firesc veşnicia mişcării şi a lumii, unitatea intelectului 
agent pentru toată specia umană, neverosimilitatea nemuririi individuale, a 
învierii şi vieţii de apoi. Acestea sînt firele comune cu cate sînt țesute toate 
cărţile averroiste, dar felul în care-şi proclamă el neîncetat supunerea faţă de 
învăţăturile Bisericii e de-a dreptul neliniştitor. 

Toannes din Jandun proclamă că nu există, în principiu, alţi dascăli decît 
raţiunea şi experienţa, dar, identificînd imediat după aceea concluziile lor cu 
cele ale lui Averroes, doctrina sa se reduce aproximativ la comentariul unui 
comentariu şi la apărarea autorităţii lui Averroes împotriva celei a Sfintului 
Toma. Averroes este pentru el perfectissimus et gloriosissimus philosophicae 
veritatis amicus et defensor!45; Sfintul Toma, de fapt, nu e lipsit de merite, 
dar, ca şi alți cometatori latini, are defectul că a arătat, pe măsură ce 
îmbătrinea, mai mult interes pentru teologie decit pentru filozofie. Rațiunea 
întruchipată în Averroes este aşadar cea pe care trebuie s-o urmăm, păstrind 
totuşi neatinse drepturile credinţei. Cînd se află în faţa uneia din numeroasele 
contradicții pe care le întîlneşte, loannes din Jandun o constată, adăugînd doar 
că dacă cineva poate s-o rezolve e norocos, dar că el, Ioannes din Jandun, se 
recunoaşte incapabil s-o facă. „Cred, scrie e! de pildă, şi susţin ferm că aceas- 
tă substanţă a sufletului are facultăţi naturale care nu sînt actele unor organe 
ale corpului, ci se întemeiază nemijlocit pe esenţa sufletului; acestea sînt: in- 
telectul posibil, intelectul agent şi voinţa. Aceste facultăţi sînt de o categorie 
superioară celei a materiei corporale şi depăşesc toate capacităţile acesteia... 
Şi, cu toate că se află în materie, sufletul mai are totuşi o acţiune la care nu 
participă materia corporală; iar toate aceste atribute îi aparţin sufletului cu 
adevărat, în mod simplu şi absolut, potrivit credinţei noastre. Şi, de asemenea, 
că sufletul nematerial poate să sufere de un foc corporal şi să se unească după 
moarte cu corpul, la porunca Dumnezeului creator. De altfel, nu-mi iau în 
sarcină s-o demonstrez, dar gindesc că trebuie să credem aceste lucruri doar 
prin credință, ca şi multe altele pe care trebuie să le credem fără raţiuni de- 
monstrative, doar potrivit autorităţii Sfintei Scripturi şi a miracolelor. De fapt, 
tocmai de aceea este credinţa noastră meritorie, căci Doctorii ne învaţă că nu 
e nici un merit să credem ceea ce raţiunea poate demonstra.“ 

Cîndme va vorbi, în altă parte, de creaţia ex nihilo!47, Ioannes din Jandun 
ne va îndemna din nou s-o credem, cu toate că i se pare cu totul de neînțeles. 
Din punct de vedere taţional, et nu poate, bincînţeles, să conceapă un alt mod 
de producere decit cel care porneşte de la o materie dată. O producere abso- 
lută, care face ca fiinţa să urmeze neantului, este lucru de neînțeles. Se poate 
constata, de alifel, că filozofii păgini nu cunoşteau nimic despre aşa ceva: „Şi 
nu e de mirare, căci nu putem nici să cunoaştem creaţia pornind de la lucrurile 
sensibile, nici s-o dovedim pornind de la noţiunile care le corespund. Şi de 
aceea cei din vechime, care şi-au scos toate cunoştinţele din raţiuni întemeiate 
pe lucrurile sensibile, nu au ajuns să conceapă un asemenea gen de producere; 
cu atit mai mult cu cât crearea se întîmplă rar, că nu a existat pînă acum decît 
una singură şi că de la ca s-a scurs multă vreme: praecipue quia raro con- 
tingit iste modus, et nunquam fuit nisi semel, et est valde longum tempus 
praeteritum postquam fuit.* lronia pe care nu putem să nu o sesizăm în acest 
pasaj ne permite să dăm sensul exact atitor mici formule neliniştitoare pe care 


46 prietenul şi apărătorul cel mai desăvirşit şi slăvit al adevărului filozofic (1P. lar). 
147 y. nota 3 de la p. 16. 

le întîlnim în scrierile lui loannes din Jandun: „Cred că este adevărat, dar nu 
ştiu s-o demonstrez; cu atît mai bine pentru cei care ştiu: sed demonstrare 
nescio; gaudeant qui hoc sciunt.” Sau: „Spun că Dumnezeu poate s-o facă; 
cum, nu ştiu; Dumnezeu ştie: modum tamen nescio; Deus scit.“ Foarte proba- 
bil deci că averroismul lui loannes din Jandun este o formă savantă a incre- 
dulităii religioase şi că-l putem considera un strămoş al libertinilor. 

“Tot la Paris, şi în aceeaşi perioadă cu el, preda şi Marsilius din Padova 
(+ între 1336 şi 1343), colaborator politic al lui Joannes din Jandun şi tovarăş 
de fugă la curtea lui Ludovic al Bavariei; însă după cîte ştim în prezent, aver- 
roismul lui nu merge mai departe de aplicarea separatismului teoretic al raţiu- 
nii şi al credinței la domeniul politicii, unde se traduce prin separarea strictă 
a spiritualului de temporal, a Bisericii de state. Dante pare să fi ajuns, şi el, 
la consecinţe de acelaşi gen în tratatul De Monarchia, dar în cazul său e vorba 
mai degrabă de o întrebuințare a avetroismului în vederea proprici sale doc- 
trinc politice a unei Monathii universale, decit de un averroism propriu-zis. 
Nu l-am putea considera un adevărat averroist nici pe Petrus din Abano, filo- 
zof şi medic, profesor la Padova începînd din 1307. Cu toate acestea, este 
cert, dintr-o mărturie a lui Petrarca asupra căreia va trebui să revenim, că 
mişcarea averroistă s-a propagat în Italia de timpuriu, sub forma celei mai 
radicale incredulităţi religioase, încă din prima jumătate a veacului al XIV-lea, 
şi, în plus, sîntem siguri, datorită lui M. Grabmann, de existenţa a cel puţin 
doi profesori italieni care au aderat în acea perioadă la averroism. Astronomul 
şi filozoful Taddeus din Parma, a cărui Dezbatere De elementis datează din 
1321, Bologna, iar Theorica planetarum, scrisă în acelaşi oraş pentru stu- 
denţii în medicină, din 1318, este şi autorul unor Quaestiones de anima, care 
se conformează metodelor averroiste cunoscute, Avînd de tratat problema 
dacă sufletul intelectual este forma substanţială a corpului şi-i dă fiinţă, Tad- 
deus anunţă că va proceda în felul următor: „Mai întîi, voi expune opiniile 
celorlalţi şi le voi respinge; în al doilea rînd, voi expune opinia care cred că 
este a lui Aristotel şi a Comentatorului; în al treilea rînd, voi îndepărta unele 
dificultăţi; în al patrulea rînd, voi relata (recizando) opinia la care este dat 
prin credinţă că trebuie să aderăm.“ Concluzia sa ne lasă deci în faţa incerti- 
tudinii inerente oricărei poziţii averroiste asupra convingerilor intime ale au- 
torului ei: „Rog însă ca fiecare să observe totuşi că, în aceste scrieri, nu am 
vorbit afirmind, ci relatînd (non dixisse asserendo, sed solum recitando). 
Adevărul c că sufletul nostru intelectiv este într-adevăr forma substanţială şi 
perfecțiunea inerentă a corpului omenesc, sădită în el, prin modalitatea crea- 
ţiei, de primul principiu, cate e binecuvintat în vecii vecilor. Amin.“ Totul 
este aici averroist, chiar şi doxologia finală. 

Celălalt averroist italian, Angelus din Arezzo, elev al comentatorului aris- 
totelic Gentilius din Cingoli, ne-a lăsat scrieri despre /sagoge de Porphyrios 
şi Categoriile lui Aristotel. Este demn de remarcat că Angelus a reuşit să-și 
plaseze averroismul în tratate de logică, unde nu era absolut obligatoriu să-l 
introducă. Textele citate de M. Grabmann nu ne permit totuşi să ne îndoim 

că ar fi susţinut unitatea intelectului posibil pentru toată specia umană: inze/- 
lectus possibilis separatur a corpore tamquam perpetuum a corruptibili 148, 
Bineînţeles că nu putem şti ce crede el de fapt despre această problemă: se- 
cundum intentionem Commentatoris et Aristotelis intellectus est unus numero 
in omnibus hominibus, licet hoc sit contra fidem!49. Sensul literal al frazei 
este că opinia lui Aristotel şi Averroes e contrară credinţei. Cine să conteste 
acest lucru? Tot aşa, discutînd problema dacă numărul oamenilor este infinit, 
Angelus răspunde că este, potrivit lui Aristotel, pentru că Filozoful ne asigură 
că lumea e veşnică, de unde tezultă că nu a existat primul om şi că nu va 
exista nici ultimul. Dar, adaugă el imediat, guia hoc est erroneum et contra 
fidem, ideirco non teneas hoc!50. Şi iată cum putem ieși din încurcătută, fără 
să ieşim însă din filozofie: în loc să ne punem problema pentru toată durata 
lumii, să ne-o punem numai pentru numărul de oameni existenţi actual. Pro- 
blema işi schimbă atunci aspectul, căci Aristotel demonstrează că infinitul 
actual este imposibil; este deci imposibil să existe un număr infinit de oameni 
existenţi actual. Încă o excusatio vuipina!5!? Nu e exclus. În orice caz, e un 
expedient, şi care nu putea să-l pună în regulă cu teologia, pentru că refuză 
deschis să formuleze vreodată problema pentru un univers limitat în durată, 
deci creat. Este cu atît mai remarcabil faptul că Angelus din Arezzo nu pre- 
zintă teza filozofilor ca adevărată, ci ca falsă. Încă nu el este cel la care vom 
găsi formulată şi admisă teoria „dublului adevăr“. 

Cu toate acestea, teza pe care această formulă o desemnează era activă în 
toate domeniile, extinzindu-şi pe atunci influenţa chiar şi la cel al doctrinelor 
politice. Operă comună a lui Mazsilius din Padova şi a lui Ioannes din Jandun, 
Defensor Pacis (1324) este un exemplu de averroism politic cum nu se poate 
mai desăvirşit. Pornind de la distincţia clasică a celor două scoputi ale omu- 
lui, Marsilius distinge două moduri de viaţă care le corespund: viaţa tempo- 
rală, pe care prinții o guvernează potrivit învățăturilor filozofiei, şi viaţa veş- 
nică, la care preoții îl conduc pe om cu ajutorul Revelaţiei (|, 4, 3 şi 4). 
Nevoile vieţii temporale sînt satisfăcute de diversele categorii de meşteşugari 
şi funcţionari, indispensabile pentru acest scop. Şi preoții joacă un rol în ce- 
tate, dar filozofii nu au putut niciodată să demonstreze, prin rațiune demon- 
strativă, care este el şi, de altfel, nu se vede vreunul care să fie evident: „Toate 
popoarele sînt de acord în această privinţă, că se cuvine instituită o clasă 
sacerdotală pentru a-l cinsti pe Dumnezeu şi a-l sluji, şi pentru binele care 
poate să vină de aici, pe lumea asta sau pe cealaltă“ (1, 5, 10). Într-adevăr, 


12 intelectul posibil este despărțit de corp după cum fe despărțit] ceea ce e veşnic de 
ceea ce poate să piară (1. lat.). 
15 potrivit intenţiei Comentatorului şi lui Aristotel, intelectul este unul singur la număr 
în toţi oamenii, deşi acest lucru este impoiriva credinței (îb. laz.). 
150 pentru că acest lucru este greşit şi împotriva credinţei, să nu susţii acest lucru (/b. 
at). 
151 v. nota 126 de la p. 619. 

majoritatea grupărilor religioase făgăduiesc răsplătirea celor buni şi pedepsi- 
rea celor tăi, într-o altă viaţă. Aceste credințe sînt acceptate fără demonstraţie 
(absque demonstratione creduntur), dar sînt foarte folositoare, căci îi îndeam- 
nă pe cetățeni să stea liniştiţi şi să respecte regulile moralei private, spre cel 
mai mare folos al ordinii sociale. Vechii filozofi nu credeau în învierea cor- 
purilor, şi nici în viaţa veşnică, dar şi-au închipuit şi au răspîndit această teo- 
ric (finxerunt et persuaserunt) ca să-i întărească pe oameni în virtute. Acesta 
era, de fapt, şi rezultatul final pe care îşi propuneau să-l obţină: surgebantque 
propier haec in communitatibus multae contentiones et iniuriae. Unde pax 
etiam seu tranquillitas civitatum et vita hominum Sufficiens pro statu prae- 
sentis saeculi dificile minus servabatur, quod expositione talium legum sive 
sectarum sapientes illi finaliter intendebant!52 (, 5, 11). De aici organizarea 
templelor, a cultelor, a unei clase de doctori însărcinaţi să răspîndcască aceste 
învățături. Aceştia erau aleşi cu grijă: oameni eliberaţi deja de patimi, stu- 
dioşi, respectaţi şi lipsiţi de gindul cîştigului. După ce-i descrie astfel pe 
preoţii păgini, Mazsilius adaugă calm că toate grupările religioase erau min- 
cinoase, mai puţin cea a evreilor şi creştinilor: „Am vorbit totuşi de obiceiu- 
rile lor, ca să arătăm mai bine atit diferenţa faţă de adevăratul sacerdoțiu, 
care este cel al creştinilor, cît şi necesitatea clasei sacerdotale în comunităţi” 
(, 5, 13). 

Nimic mai limpede. Preoţii există ca să propovăduiască Evanghelia, mai 
întâi în vederea mintuirii veşnice şi, în secundar, pentru înlesnirea sarcinii 
celor care se îngrijeau de ordinea publică. Prin urmare, totul merge bine atita 
vreme ct sacerdoţiul îşi urmăreşte propriul scop, dar totul începe să meargă 
prost cînd se amestecă în temporal. Aceasta e o pacoste dăunătoare şi dis- 
trugătoare a păcii. Căci Biserica e soaţa lui Cristos şi-i cuprinde, în afară de 
cler, pe toţi credincioşii. Preoţii au drept universal de judecată în ce priveşte 
finalitatea supranaturală a omului, dar nici un drept de constrângere în tem- 
poral. Ca şi medicul, preotul lămureşte, sfătuieşte, prescrie, dar niciodată nu 
constrînge. Singurul judecător care are atit puterea de a judeca, cît şi de a 
constringe este Cristos, E adevărat că s-a dedus de aici superioritatea puterii 
sacerdotale asupra puterii temporale. E mai nobilă, s-a zis, iar cea cu o acţiu- 
ne mai nobilă nu poate fi supusă celei cu o acţiune mai puţin nobilă. Fără 
îndoială, dar lucrurile stau aşa numai în religia creştină şi, la urma urmei, ce 
putem noi să ştim? Tot acest raționament se sprijină pe ipoteza că religia 
creştină e cea mai desăvirşită dintre toate, lucru de care ne asigură numai 
credința: quod tamen sola fide tenemus. Lipsită astfel de orice autoritate pen- 
tu a interveni în temporal, Biserica se vede deci împinsă în sfera supranatu- 
ralului şi a tot ce pregăteşte viaţa de apoi. Cit despre Cetate, ea se adminis- 
trează singură, potrivit îndemînării meşteşugarilor şi sfaturilor filozofilor. 
Ruptura creştinătăţii este, de aici înainte, un fapt împlinit. 


152 şi multe lupte şi nedreptăţi îşi făceau apariţia în comunităţi datorită acestor lucruri. 
De unde chiar pacea sau liniştea cetăților şi regulile de viaţă al oamenilor, suficiente pentru 
situaţia epocii prezente, erau păstrate mai puţin greu, ceea ce intenționau să obțină în final 
înţelepţi prin prezentarea unor asemenea legi şi principii de conduită (15. la.). 

VI. — MISTICISMUL SPECULATIV 


Ontologia formei, care se dezvoltase de la Boethius la Albert cel Mare 
trecînd prin Gilbertus Porretanus, tindca putemic să se întoarcă la dialectica 
neoplatoniciană a Unului, care-i dăduse naştere. Această tendinţă fusese con- 
trabalansată, în special la Albert cel Mare, de identificarea creştină a Fiinţei 
cu Dumnezeu, ceea ce făcea foarte dificilă situarea Unului deasupra Fiinţei. 
Se pare că în cele din urmă această barieră a cedat, sub presiunea lui Proclos, 
în doctrina lui Ioannes Eckhart (Magistrul Eckhart, Eckchart). Născut în 1260 
la Hochheim, aproape de Gotha, el aparţine Ordinului dominican, își ia în 
1302 licenţa în teologie la Paris şi predă, către sfîrşitul vieţii, la K5ln, cînd 
adversarii săi pomesc să ceară condamnarea doctrinei sale. Moare în 1327, 
cu aproape doi ani înainte de publicarea Bulei de condamnare. 

Magistrul Eckhart nu are nimic din aceste spirite care-şi datorează origi- 
nalitatea unei fericite ignorări a predecesorilor. Ca orice dominican din Kâln 
sau din Paris, el îl cunoaşte şi pe Aristotel, şi sintezele doctrinale ale lui Toma 
d' Aquino şi Albert cel Mare. Deşi preia multe formule de la primul, urmează 
mai curind direcţiile metafizice şi teologice ale celui de-al doilea — depăşin- 
du-le însă sub influența lui Proclos, în sensul neoplatonismului. Avîntul neo- 
platonician nu începe cu el. Acesta nu numai că s-a manifestat neîncetat în- 
cepînd cu Scottus Eriugena, dar şi-a făcut simțită puternic influenţa asupra 
lui Dietrich din Freiberg şi găsea în ţinutul renan, pe la sfirşitul secolului al 
XIII-lea, terenul favorabil pe care să se exercite. Fără îndoială că am înțelege 
mai bine fenomenul, dacă s-ar edita comentariul la Proclos (Expositio in Ele- 
mentationem theologicam Procli) al dominicanului şi profesorului din Kăln 
Berthold din Mosburg. Nicolaus din Kues va cunoaşte această operă impor- 
tantă şi se va inspira din ea, la rîndul lui, aşa cum se va inspira şi din Eckhart, 
al cărui neoplatonism este una din sursele cele mai sigure alc neoplatonismu- 
lui său. 

Tendinţa care avea să rămînă pînă la sfirşit dominantă la Eckhart iese la 
iveală încă din perioada Dezbaterilor (Quaestiones) despre fiinţă, care datea- 
ză, se pare, de pe la 1313-1314. În prima din aceste Dezbateri, se întreabă 
dacă, în Dumnezeu, a fi şi a cunoaşte sînt identice, şi răspunde, direct împo- 
triva lui Toma d'Aquino, că Dumnezeu nu cunoaşte pentru că este, ci este 
deoarece cunoaşte: est ipsum inielligere fundamentum ipsius esse!53. Nu se 
putea subordona mai net decît atit planul fiinţei, iar Eckhart o face în deplin 
acord cu neoplatonismul lui De Causis, din care-şi însuşeşte formula celebră: 
Prima rerum creatarum est esse!54. În loc să-i atenueze sensul, aşa cum fă- 
cuse Sfîntul Toma în Cotmentariul său, el o primeşte în toată forţa ei: Unde 
Statim cum venimus ad esse, venimus ad creaturam!55. Dacă ajungem la ot- 
dineca fiinţei recurgind la cea a creaturii, sintem deasupra ordinii fiinţei cînd 
ne referim la Dumnezeu. Fiinţa fiind pentru creaturi, ea nu este în Dumnezeu 
decit ca în cauza ei: non est ibi formaliter!56, Eckhart ştie foarte bine că se 
loveşte aici de textul Jeşirii (II, 15): Ego sum qui sum!S7, dar are cum să-l 
interpreteze, căci teologia negativă a lui Maimonide vine să întărească aici 
în mod neaşteptat ontologia lui Proclos (J. Koch). Dacă Dumnezeu, remarcă 
el, ar fi vrut să spună că este fiinţa, s-ar fi mulţumit să spună: Ego sum!58; 
dar a spus altceva. Dacă întilnim noaptea pe cineva care vrea să se ascundă 
şi nu vrea să-şi dea numele, şi-l întrebăm: cine eşti?, el răspunde: sînt cine 
sînt. Asta a făcut Dumnezeu în răspunsul său către Moise: Deo ergo non 
competit esse158. 

Eckhart îl consideră deci pe Dumnezeu, începind cu aceste Dezbateri, ca 
pe acela care are privilegiul de a fi pur de orice fiinţă (puritas essendi) şi 
care, tocmai în virtutea acestei purităţi în raport cu fiinţa, poate fi cauza ei. 
Aristotel spusese că, pentru a vedea toate culorile, vederea trebuie să fie inco- 
lotă; tot aşa, trebuie să-i refuzăm lui Dumnezeu orice fiinţă, pentru ca el să 
poată fi cauza oricărei fiinţe. Dumnezeu este deci ceva mai presus de ființă: 
est aliquid altius ente. E! posedă deci totul în sine dinainte, în puritatea, ple- 
nitudinea şi desăvirşirea sa de rădăcină şi cauză a tot, şi asta a vrut să spună 
atunci cînd a spus: Ego sum qui sum!%0. Acest ceva anterior fiinţei este identi- 
ficat aici cu intelligere!6!. La început era Cuvintul (Joan 1, 1), deci est ipsum 
intelligere fundamentum ipsius esse!52. Or, Cuvintul a spus despre sine: „Eu 
sînt Adevărul“ (Joan 14, 6), adică Înţelepciunea. Indiferent cum s-a exprimat 
mai tîrziu referitor la fiinţă, Eckhart nu a oscilat niciodată în această privinţă: 


154 înţelegerea însăşi este temeiul existenjei înseşi (1. laz.). 

154 Existenţa este prima dintre lucrurile create (IP. lat.). 

15% Deci, îndată ce ajungem la fiinţă, ajungem la creatură (1b. lat.). 
15 nu este acolo în mod formal (b. lat.). 

157 v. nota 193 de la p. 489. 

158 Eu sint (Jb. dat.). 

19 Deci ființa nu coincide cu Dumnezeu (/b. laz.). 

1% y, nota 193 de la p. 489. 

161 înţelepciune, înțelegere (16. lac.) 

15 v. nota 153 de mai sus. 

fiind Înţelepciune (sapienzia), Dumnezeu e pur de orice altceva, inclusiv de 
fiinţă. 

Nu trebuie niciodată să uităm acest element cînd interpretăm operele pos- 
terioare ale lui Eckhart, în care repetă atit de des că Dumnezeu este fiinţa: 
esse est Deus, şi că este fiinţa în puritatea şi pleniuudinea sa: esse purum er 
plenum. Nu înseamnă că Eckhart şi-a schimbat gindul, ci că-l exprimă altfel. 
Încă din petioada Dezbaterilor, vedem că-l identifică pe Dumnezeu cu actul 
intelecţiei. Din ternarul esse163, vivere!% şi inzelligere!55, ultimul termen e 
plasat pe primul loc, dat nu doar, aşa cum făcuse Augustin în De libero ar- 
bitrio CL, 3, 7), pentru că prezenţa lui o implică pe cea a primilor doi, şi 
nicidecum invers (pietrele sînt şi nu cunosc), ci pentru că intelligere!% divin 
nu poale fi cauza întregii fiinţe, dacă el însuşi nu este, nicicum, fiinţă. Or, se 
pare că Eckhart nu a oscilat niciodată în această privinţă. De-a lungul întregii 
sale cariere doctrinale, a afirmat cu obstinaţie tot timpul că Dumnezeu Tatăl 
este Intelligere!57, aşa cum Fiului i-a atribuit Vivere!68, iar Duhului Sfînt Es- 
se!69, Prin această ultimă aproximare, se punea în regulă, atît cât îi era cu 
putinţă, cu tradiţia creştină, şi-şi dădea dreptul să afirme că, într-adevăr, Dum- 
nezeu este fiinţa, şi fiinţa este Dumnezeu, dar nu o făcea decit situind fiinţa 
în al treilea moment al purcederilor lăuntrice ale Treimii şi păstrînd astfel 
primul loc pentru Intelecţie. Dacă se poate observa un progres în gîndirea lui 
Eckhart asupra acestei probleme, el ar consta mai degrabă în subordonarea 
finală a lui intelligere!70 faţă de un termen aflat şi mai presus de el, Unul. 

În predica pe care Nicolaus din Kues a avut-o la îndemină şi a adnotat-o, 
gîndirea lui Eckhart s-a exprimat cu toată claritatea pe care o putem spera în 
această privinţă. Sfintul Pavel amintise, în Epistola căzre Galateni (3, 20), că 
Dumnezeu este unul, iar această unitate avea să rămînă pentru Eckhart nota 
proprie a lui Dumnezeu. Or, în această predică, el dezvoltă insistent teza că 
unui şi unitatea constituie trăsătura proprie şi proprietatea intelectului, şi nu- 
mai a lui. Fiinţele materiale nu sînt perfect unitare, pentru că sînt alcătuite 
din materie şi formă; fiinţele imateriale şi inteligente nu sînt întru totul uni- 
tare, pentru că sint „fiinţe-inteligente“, adică la ele esse!7! nu este intellige- 
re!12. Numai intelligere!73 pur poate fi deci unitatea pură; este deci acelaşi 
lucru să spunem că Dumnezeu est intellectus se toto!74 şi că Deus unus est!75. 


163 y. nota 65 de la p. 199. 

16% viață (IP, lat.). 

1% v, nota 161 de mai sus. 

1% v. nota anterioară. 

157 v, pota anterioară. 

18 v, nota 164 de mai sus. 

10 v, nota 65 de la p. 199. 

10 y, nota 161 de mai sus. 

11 v. nota 65 de la p. 199. 

1 v. nota 161 de mai sus. 

1 v. nota anterioară. 

14 este intelect prin sine în întregime (Ib. lat.). 
115 Dumnezeu este unui (fb. lat.). 


sp FILOZOFIA ÎN SECOLUL AL XIV-LEA 


Obţinem astfel termenii superiori ai ontologiei lui Eckhart. Deasupra, cum 
e de la sine înţeles, Treimea creştină. Ca toţi teologii, Eckhart distinge în 
Dumnezeu esenţa unitară şi cele trei persoane divine, dar, dacă vom fi atenţi 
la termenii pe care-i foloseşte, vom observa că rădăcina însăşi a fiinţei divine 
nu este atit esenţa propriu-zisă, cât „puritatea“ ei, care este unitatea. Aici este 
culmea şi centrul a tot: nemişcata unitate, repausul, singurătatea şi pustiul 
dumnezeirii. Deitas!76 astfel înţeleasă se află, aşadar, dincolo de cele trei per- 
soane divine. Dar am văzut că „puritatea“ eserijei, care este unitatea ei, este 
tocmai prin aceasta Intelect, pentru că numai Intelectul este cu desăvirşire 
unu. A postula puritatea esenței divine înseamnă deci a postula Intelectul, 
care este Tatăl, şi cu care trecem de la repausul Unului la efervescenţa lăun- 
trică a generărilor şi a purcederilor divine, preambuluri ale creaţiei. Astfel îşi 
tnanifestă Unitatea pură a esenței fecunditatea ei paternă: germinando, spi- 
rando, creando, in omne ens tam creatum quam increatum!!7. Este deci co- 
rect să spunem, ca în simbolul lui Atanasie, unus Pater!78, dar trebuie s-o 
înţelegem aici în sensul lui Eckhart: eo enim pater quo unus, et e converso 
eo unus quo pater!75, căci tocmai paternitatea este unitatea: et unitas paternizas 
est!80, Într-adevăr, Unitatea esenței este chiar cea a Intelectului, care naşte 
Viaţa, sau Fiul (Quod factum est in ipso vita erar!8!), şi din care purcede 
fiinţa, sau Duhul Sfînt. Regăsim astfel în Treime ternarul augustinian, şi în 
aceeași ordine: intelligere, vivere, esse!82, dar să nu uităm care-i este rădăci- 
na: Deus tuus, Deus unus est, Deus Israel, Deus videns, Deus videntium!83 
(Grabmann, p. 80). Cei doi termeni-cheie pe care-i reţine Eckhart din acest 
text sînt unus!84 şi videns!85, unitatea şi intelectul, şi recomandă pentru ei 
două interpretări. În primul rind, Dumnezeu ne învaţă prin aceasta că este 
fiinţă tocmai pentru că este unu: hoc ipso quod unus, ipsi competit esse!86, 
iar apoi, că nimic altceva decit Dumnezeu nu este cu adevărat unu, pentru că 
nimic altceva decit el nu este intelect prin sine în întregime, se tozo intellec- 
tus!87, Scriptura ne întoarce deci la Dumnezeul Intelect şi, prin el, la Unitatea 
pură de orice fiinţă, care este pustiul însuşi al Dumnezeirii. 


16 divinitatea (lb. lat.). 

11 producind, insuflind, creind în orice fiinţă atit creată, cit şi increată (IP, lac.). 

1% Tată] unic (îb. lat.). 

19 căci este Tatăl prin faptul că este unic şi, invers, este unic prin faptul că este Tată 
(2. la). 

10 şi unitatea este paternitate (/b. laz.). 

181 Ceea ce s-a făcut în el era viața (/. lat). 

12 înţelepciune, viaţă şi fiinţă (IP. lar.). 

13 Dumnezeul tău, Dumnezeu este unic, Dumnezeul Israel, Dumnezeul care vede, 
Dumnezeul celar ce văd (îb. lat.). 

584 unic (Ib. lat). 

185 cel care vede (1b. lar.). 

1% chiar prin faptul că este unul, ființa coincide cu el însuşi (IP. lar.). 

187 v. nota 174 de mai sus. 

Dacă Dumnezeu este fiinţa pentru că este Unul, şi dacă nimic altceva 
decit Dumnezeu nu este unu, nimic altceva decît el nu este fiinţă. Creatura 
este deci un pur neant, cel puţin în sensul că, de la sine, nu este. Ceea ce 
poate să primească în ea numele de ființă se reduce la partea de fecunditate 
divină care se manifestă în ca. Caracteristic pentru creatura luată în sine este 
nulitatea ei (nulleitas), dar creatura este, totuşi, în măsura în care ține de în- 
telect şi intelectual: Quantum habet unumquodque de intellectu sive de intel- 
lectuali, tantum habet Dei, et tantum de uno, et tantum de esse!8. Astfel se 
explică acea psihologie atit de ciudată şi de profundă a lui Eckhart care nu 
putea să nu trezească bănuieli teologilor, dar care decurgea firesc din onto- 
logia lui. Ea este în întregime concepută ca să permită întoarcerea omului la 
Unul prin cunoașterea intelectuală, obiect propriu al dialecticii plotiniene. 

Pentru Eckhart, ca şi pentru Augustin, Avicenna şi Albert cel Mare, su- 
fletul este o substanţă spirituală, al cărei nume îi desemnează nu atit esenţa, 
cât funcţia însufleţitoare; neoplatonismul său îl depăşeşte însă cu mult pe cel 
al lui Albert, atit în ontologie, cît şi în psihologie. După ce a distins în suflet 
cele trei facultăţi augustiniene, memoria, intelectul, voinţa, „cate nu sint 
Dumnezeu, pentru că se află în suflet şi create o dată cu el“, Eckhart vede 
aici un element mai ascuns şi propriu-zis divin, pe care îl denumeşte prin 
diferite imagini, precum „citadelă“ sau „scînteie“ a sufletului. Este vorba aici, 
într-adevăr, de o scînteie a Intelectului divin, una şi simplă ca şi el. Aceasta 
e una din propoziţiile atribuite lui Eckhart şi cenzurate în 1329: „Există în 
suflet ceva increat şi increabil; dacă tot sufletul ar fi aşa, ar fi increat şi in- 
creabil, iar acesta e intelectul.“ Nu e de mirare că o asemenea formulă a reţi- 
nut atenţia unor teologi care nu erau familiarizați cu teoria plotiniană a pre- 
zenţei Unului în suflet, sau, mai curînd, a permanentei sălăşluiri a sufletului 
în Unul. În doctrina lui Eckhart, ea pare să ocupe, dimpotrivă, un loc absolut 
central şi să explice citeva din acele propoziţii condamnate referitoare la mo- 
tală. O asemenea doctrină ducea drept la unirea sufletului cu Dumnezeu, prin- 
tr-un efort de retragere în acea „citadelă a sufletului“, în care omul nu se mai 
deosebeşte de Dumnezeu, nemaifiind nici el altceva decit Unul. Pentru ca 
această uniune mistică să fie cu putinţă, trebuia, pe de o parte, să se insiste 
asupra realităţii acestei unităţi a omului şi a lui Dumnezeu: „Tatăl mă zămis- 
leşte pe mine Fiul său şi acelaşi Fiu. Tot ceea ce Dumnezeu lucrează este 
unu; de aceea mă zămisleşte pe mine Fiul său fără nici o deosebire“, iar, pe 
de altă parte, trebuia să se recomande o asceză a stării de separare şi de de- 
taşare, pentru a regăsi acea citadelă lăuntrică a sufletului, singura liberă prin 
însăşi unitatea ei. Ajunşi aici, restul poate să nu ne intereseze. „Actul exterior 
nu este propriu-zis nici bun, nici divin, şi nu Dumnezeu este la propriu vor- 
bind cel care-l face sau îl zămisleşte“; dimpotrivă: „tot ce este propriu naturii 
divine este în întregime ptopriu omului drept şi divin; de aceea, omul acesta 


188 Cit ţine oricare [creatură] de intelect sau de intelectual, atit ţine de fiinţa lui Dum- 
nezeu şi de Unul (îb. îat.). 

face tot ce face Dumnezeu, şi a creat împreună cu Dumnezeu cerul şi pămîn- 
tul, şi a generat Cuvîntul divin, iar Dumnezeu nu ar putea face nimic fără un 
asemenea om.“ 

Tot neoplatonismul pe care Sfintul Toma îl încărcase atit de corect cu 
aristotelism şi pe care Sfîntul Albert cel Mare îl subordonase teologiei natu- 
tale a fiinţei se degajă la Magistrul Eckhart în stare pură şi se eliberează de 
aliajele care-i fuseseră impuse. Nu numai că se revine la Eriugena şi la Dio- 
nisie, dar se revine în pofida lui Toma d'Aquino şi a lui Albert cel Mare, 
adică dărîmîndu-se zidurile pe care aceşti teologi le păstraseră sau le ridicase 
tă ca să se apere de el. Fără viaţa spirituală profundă care o însuflețea, această 
doctrină a lui Eckhart nu ar fi fost decît o cutiozitate speculativă. Dat fiind 
că ţine de dumnezeire prin conţinutul său cel mai intim, sufletul nu poate 
desigur să fie vreodată în afara lui Dumnezeu, dar poate fie să se fixeze de 
sine şi să se îndepărteze de el, fie, dimpotrivă, să se fixeze de ce este mai 
adinc în sine şi să se unească cu El. Pentru a reuși, omul trebuie să se stră- 
duiască să-l regăsească pe Dumnezeu dincolo de creaturi, iar prima condiţie 
pentru aceasta este să înţeleagă că, în sine, adică independent de partea de 
divinitate pe care o conţin, creaturile nu sînt decît un pur neant. De aceea, 
iubirea de creaturi şi urmărirea plăcerii nu lasă în suflet decit tristeţe şi amă- 
răciune, Singura creatură care poate să ne readucă direct la Dumnezeu este 
sufletul însuşi, care este cea mai nobilă dintre toate. Conştientizîndu-şi pro- 
priile limite şi negindu-le în mod voit, sufletul renunță la tot ce face din el 
o fiinţă particulară anume, determinată. O dată căzute piedicile care-l rețin şi 
zidurile care-l particularizează, sufletul nu mai vede în sine decit continuitatea 
fiinţei ei cu Fiinţa din care se trage. Renegîndu-se din iubire pentru Dumne- 
zeu, omul se va regăsi, aşadar, pe sine; detașarea, abandonarea de sine în 
Dumnezeu, prin care sufletul îşi atinge independenţa şi deplina lui libertate, 
atingîndu-şi esenţa pură, iată care este virtutea cea mai înaltă. lar cea mai 
înaltă treaptă a celei mai înalte virtuţi se numeşte Sărăcie, căci cel care a 
ajuns la această desăvirşire nu mai ştie nimic, nu mai poate nimic, nu mai 
posedă nimic; prin întoarcerea la Dumnezeu, sufletul s-a pierdut pe sine, pier- 
zînd sensul oricărei determinaţii. Rezultă de aici că toate preceptele morale 
tradiţionale sînt secundare sau deşarte. Rugăciunea, credinţa, harul, sfintele 
taine nu sînt decit pregătiri sau mijloace de înălţare la o viziune mai înaltă. 
Necesare cînd sufletul începe să se desprindă de sine şi de lucruri, ele devin 
inutile din clipa în care se împlineşte în suflet ca un fel de nouă naştere a lui 
Dumnezeu. Omul poate atunci să tenunţe la tot, şi chiar la Dumnezeu, pentru 
că nu are nevoie să dorească ceva ce posedă; prin această virtute supremă, 
el se confundă cu Dumnezeu în beatitudinea unităţii lor comune. 

Gindirea lui Eckhart nu e simplă, şi este explicabilă încurcătura istoricilor 
cate vot s-o închidă într-o formulă sau s-o desemneze printr-o denumire. Unii 
văd în ea, înainte de toate, o mistică, alţii o dialectică platoniciană și ploti- 
niană, şi probabil că toţi au dreptate. Mistica şi dialectica sînt departe de a 
se exclude. Poate că nu ne vom abate de la adevăr dacă ni-l vom reprezenta 

pe Eckhart ca pe un suflet devorat de iubirea de Dumnezeu, avantajat poate 
de un sentiment intens al prezenţei divine şi care cere de la dialectică toate 
justificările pe care i le poate da. Oricum, este de remarcat faptul că aşa l-au 
înţeles continuatorii lui. Căci Eckhart a lăsat discipoli, şi fără îndoială că nu 
din întimplare se numără aceşti discipoli printre maeştrii spiritualităţii creşti- 
ne. Dacă pămîntul fertil al speculaţiei eckhartiene ar fi fost altul, condamnări- 
le doctrinale care au vizat-o ar fi pus capăt evoluţiei ei. De-a lungul timpului, 
ea ar fi continuat, cel mult, să acţioneze mai curînd în ordinea speculației, 
decit pe terenul practicii, aşa cum a acţionat doctrina lui Eriugena şi aşa cum 
va acţiona, de fapt, asupra lui Nicolaus din Kues. Dar nu s-a întîmplat aşa, 
Numele şi operele lui Ioannes Tauler (1300-1361), Henric Suso (1300-1365) şi 
Toannes Ruysbroeck (1293-1381) sînt mărturie a rezonanţelor profunde pe 
care le trezea doctrina lui Eckhart în suflete a căror viaţă spirituală a fost cu 
siguranţă dintre cele mai înalte. Am înţelege cu greu posibilitatea unei ase- 
menea filiaţii, dacă la Eckhart mu ar fi existat nimic din ceea ce credea că 
găseşte la el un Tauler. 

De la Tauler avem un ansamblu de Predici, în care se exprimă o mistică 
a vieţii lăuntrice al cărei studiu nu ar ţine decât de teologie, dacă nu s-ar 
impune semnalarea menţinerii în ea a unor teme psihologice familiare pentru 
cititorii lui Albert cel Mare şi ai continuatorilor lui. Tema principală este cea 
a „adîncului sufletului“, pe care Tauler îl numeşte şi „piscul sufletului“, for- 
mule de sub care transpar abditum mentis!89 şi apex mentis!% ale augusti- 
nienilor. De fapt, ceea ce Tauler denumeşte astfel nu are nume, căci acest 
adinc al sufletului nu este altceva decit înrudirea intimă a sufletului cu Dum- 
nezeu, iar cum Dumnezeu este de nenumit, la fel este şi acest loc ascuns al 
sufletului. Situat dincolo de toate facultăţile, lăuntric chiar în raport cu esenţa 
sufletului, aici domnesc liniştea şi repausul perpetuu, fără imagini, fără cu- 
nbaştere, fără acţiune, receptivitate pură faţă de lumina divină şi posibilitate 
esenţială de contemplare mistică. Taulet însuşi ne informează despre originile 
acestei doctrine într-un pasaj esenţial din Predică: „Despre această nobleţe 
lăuntrică, ascunsă în adîncul sufletului, au vorbit mulţi doctori, vechi sau mo- 
demni, episcopul Albert (cel Mare), magistrul Theodoricus (din Vrieberg) ma- 
gistrul Eckhart. Unul o numeşte scînteie a sufletului, altul, adinc sau pisc, un 
al treilea, principiu al sufletului. Cît despre episcopul Albert, el numeşte aceas- 
tă nobleţe imagine în care e reprezentată şi în care sălăşluieşte Sfinta Treime. 
Această scînteie se scurge spre piscuri, unde se află locul ei adevărat, pînă 
dincolo de această lume, acolo unde inteligenţa n-o poate urma, căci ea n-are 
odihnă pînă cînd nu se întoarce în Adincul din care provine şi în care se afla 
în Starea de increată.“ 

Înţelegem astfel că mistica lui Tauler constă în păstrarea pentru sufletul 
creat de Dumnezeu a unei posibili de întoarcere la ideea ei increată întru 
Dumnezeu. Această temă eriugeniană şi dionisiană îmbracă aici formule pre- 

luate din doctrine care s-au inspirat chiar din ea. Între adincul sufletului şi 
facultăţile sale propriu-zise se interpune Gemii, adică ceea ce s-ar putea nu- 
mi, într-un sens aproximativ pascalian, „inima“. Tauler înţelege prin aceasta 
o dispoziţie sufletească stabilă, care condiţionează, în bine sau în rău, exerci- 
tarea tuturot facultăţilor sufletului. Dacă Gemiit se întoarce spre adincul sufle- 
tului şi, prin urmare, spre Dumnezeu, tot restul sufletului este şi funcţionează 
cum se cuvine. Dacă, dimpotrivă, Gemiit se îndepărtează de adîncul suiletu- 
lui, toate facultăţile sufletului se îndepărtează astfel de Dumnezeu. Pe scurt, 
Gemiit este atitudinea permanentă a sufletului faţă de proptiul său „adînc“. 
Structura unui suflet astfel concepută este adecvată înlesnirii căilor de co- 
municare cu Dumnezeu, nu nutmai în ordinea vieţii supranaturale, ci chiar şi 
în planul cunoaşterii naturale. Orice om care intră în contact cu propriul său 
adînc lăuntric îl cunoaşte aici pe Dumnezeu, de îndată şi mai limpede decît 
îi văd ochii soarele; „Proclos şi Platon au ajuns la el şi l-au desluşit limpede 
pentru cei care nu puteau să ajungă singuri să-l găsească atit de bine.“ Așadar, 
Tauler îşi aminteşte aici de textele în care Augustin admite că unii filozofi 
s-au putut ridica pînă la a percepe pentru o clipă lumina divină, dar mai ob- 
servăm că l-a citit şi el pe Proclos în traducerea lui Guilelmus din Moerbeke. 
S-a putut chiar arăta (Hugueny) că una din Predicile în care Tauler îl citează 
pe Proclos se inspiră îndeaproape, în descrierea reculegerii sufletului creştin 
în propriul său adinc, dintr-un pasaj din De providentia et faro, în care acest 
neoplatonician îşi propune să-şi conducă discipolul, dincolo de Aristotel, pină 
la Platon şi la doctrina lui despre nebunia divină. Deşi foloseşte atit de liber 
învăţătura filozofilor, Tauler recomandă cu atit mai tare ascultătorilor săi să 
nu încerce accederea la o asemenea contemplaţie fără să fi făcut mai întîi 
ucenicia virtuţilor creştine. Într-adevăr, aceasta e condiţia necesară a oricărei 
cunoașteri adevărate a lui Dumnezeu. De aceea, reluind literal formulările din 
Prologul la Drumul sufletului către Dumnezeu al Sfintului Bonaventura, Tauler 
declară că singura cale care duce la acest țel este viaţa şi suferinţa lui Cristos. 
E necesare să amintim aceste fapte, ca să nu lăsăm să se creadă că aceşti 
speculativi au fost filozofi platonicieni deghizați în călugări. Ei sînt creştini 
care, preocupaţi mai ales de contemplaţia supranaturală, au găsit în mod firesc 
în platonism un limbaj şi o tehnică intelectuală mai adecvată nevoilor lor 
decit cele ale empirismului aristotelic. De altfel, observaţia ar fi valabilă pen- 
tru un alt mistic, la care aceste noțiuni filozofice nu se mai prezintă decit în 
stadiul de urme, Ioannes Ruysbroeck (1293-1381). Acest contemplativ din 
Brabant avea geniul titlurilor frumoase: Podoaba nunţii spirituale şi Cartea 
celor douăsprezece călugăriţe tămiîn chiar şi în amintirea celor care nu au 
mers niciodată dincolo de titluri. În aceste lucrări, Ruysbroeck descrie dubla 
mişcare prin care Dumnezeu vine în întimpinarea sufletului prin darurile pe 
care i le oferă şi prin care sufletul, la rindul lui, „iese“ să-l întîmpine pe Dum- 
nezeu. Şi aici, ca şi la Sfintul Bernard şi ca, de altfel, la toți misticii autentic 

broeck nu uită să sublinieze libertatea actului pin care voinţa răspunde ha- 
rului. Dacă bunăvoința omului prin care răspunde la chemarea lui Dumnezeu 
nu e încă de ajuns, Dumnezeu e cel care trebuie să-şi desăvirşească opera. 
Podoaba nunţii spirituale este analiza minuțioasă a acestor schimburi, potrivit 
cuvîntului Evangheliei, ba chiar această operă nu este decit un comentariu 
tehnic: „Iată, mitele vine! Leşiţi în întîmpinarea lui!“ (Marei 25, 6). 

Mistica lui Ruysbroeck e departe de a fi o doctrină a pasivităţii pure în 
faţa darurilor harului. Ea este, dimpotrivă, o doctrină a vieţii, şi chiar a vieţii 
întreite, activă, afectivă şi contemplativ, prin care omul reuşeşte în cele din 
urmă să se piardă în beatitudinea vieţii divine. Din același motiv, ar fi inexact 
să spunem că Ruysbroeck a renunțat la speculație. Toată opera lui demon- 
strează ncadevărul acestei teze. Dimpotrivă, este corect să spunem că specu- 
laţia lui Ruysbroeck se lipseşte de filozofie. În această doctrină mistică, la 
fel ca în cea a Sfîntului Bernard, din care, de altfel, se inspiră, speculaţia 
filozofică nu se mai recunoaşte decît în stadiul de urme şi, tot ca la Sfintul 
Bernard, aceste urme ne permit să descoperim prezenţa unui neoplatonism 
inspirat din Dionisie. 

Să adăugăm însă asceza cisterciană se află aici integrată într-o doctrină a 
unităţii, construită mai solid decît la Sfintul Bernard, şi care formează un fel 
de osatură a acestei speculaţii mistice. Podoaba nunţii spirituale (II, 2) dis- 
tinge în om trei unităţi, aşezate una înăuntrul celeilalte, deşi din ce în ce mai 
puţin desăvirşite: cea pe care omul o are, ca orice creatură, în Dumnezeu; 
cea pe care puterile superioare ale omului o au în gindire, numită şi spirit; 
cea pe care puterile inferioare ale omului o au în inimă. Aceste trei unităţi 
se explică în acelaşi fel, multiplul nefiind unul, şi în unul, decît pentru că din 
el îşi trage originea. Lucrarea harului în om constă tocmai în readucerea aces- 
tor trei unități pină în vîrful primei şi celei mai înalte dintre toate, desigur nu 
fără cooperarea voinţei. Dincolo de virtuțile morale ale vieţii active, de exer- 
ciţiile lăuntrice ale vieţii spirituale, şi chiar de viaţa contemplativă supranatu- 
xală în general, Ruysbrocck regăseşte experienţele mistice ale Sfintului Bemard 
şi ale lui Richard din Saint-Victor, care sînt, şi pentru el, ca și pentru ei, 
savori ce vestesc viziunea pteafericită. Experienţe unificatoare în cel mai înalt 
grad, căci Dumnezeu este unitatea în cel mai înalt grad. În această calitate, 
el nu încetează să ocupe esența sufletului şi, mişcind-o supranatural dinăuntru 
aşa cum Primul Motor mişcă mobilul (II, 50), o readuce atunci în întregime 
la sine prin har. Iniţiativă întru totul divină de data aceasta, căci în stare de 
un asemenea dar nu este decit cel cu care Dumnezeu vrea să se unească astfel. 

Asemenea „întilniri“ nu se pot descrie, dar Ruysbroeck a încercat cel pu- 
ţin să ne arate că sînt cu putinţă, înfăţişind această unire ca o redare a omului 
„existenţei sale esenţiale“ din gîndirea divină. Prin veşnica naştere a Cuvintu- 
lui, „toate creaturile s-au născut veşnic înainte să fi fost create în timp. Astfel, 
Dumnezeu le-a văzut şi le-a cunoscut în el însuşi, distinct, potrivit ideilor 
care se află în el, şi ca diferite de el; însă nu diferite în orice sens, căci tot 
ce este în Dumnezeu este Dumnezeu. Această origine şi această viaţă veşnică, 

pe care o avem în Dumnezeu şi care sîntem noi, în afara noastră înşine, repre- 
zintă principiul ființei noastre create în timp: iar fiinţa noastră creată este 
legată, potrivit existenţei sale esenţiale, de fiinţa veşnică şi este una cu ea.“ 
Prin această ființă care sîntem în Înţelepciunea lui Dumnezeu, sintem veşnic 
una cu el şi deopotrivă diferiţi de el. Culmea vieţii contemplative este deci 
atinsă cînd contemplativul îşi atinge în Dumnezeu modelul veşnic, după chipul 
căruia a fost creat, şi contemplă astfel toate lucrurile, printr-o vedere simplă, 
în unitatea luminii divine (III, 5). Cu siguranță că există aici, în gindirea lui 
Ruysbrocck, reminiscenţe din Maxim Mărturisitorul, şi poate din Eriugena. 
Pe loannes Gerson l-a îngrijorat acest lucru şi a dus împotriva lui Ruysbroeck 
o ofensivă destul de aprinsă, poate că nu nedreaptă în adincul ei, dar care a 
avut cel puţin defectul de a prezenta ceea ce pare să nu fi fost la Ruysbroeck 
decît o doctrină integrată într-o mistică şi dependentă exclusiv de această nis- 
tică, precum un realism metafizic al esenţelor şi Ideilor divine, la care Ruys- 
broeck poate că nu s-a oprit niciodată. Dacă am fi mai siguri că avem textul 
autentic al lui Ruysbroeck, lipsit de orice retuşări, am fi, de asemenea, mai 
în măsură să spunem dacă Gerson nu a dramatizat întrucitva situaţia, şi cit 
anume. Oricum at sta lucrurile în această privinţă, Gerson cu siguranţă că nu 
s-a înşelat asupra importanţei operei, care avea să influenţeze profund istoria 
spiritualităţii creştine de-a lungul secolelor următoare. 

Nu putem încerca să evaluăm această acţiune fără să nu simţim o descu- 
rajare înrudită cu deznădejdea. Condiţiile înseşi ale cercetării istorice îngreu- 
nează această sarcină în ce priveşte contemporanii şi discipolii nemijlociţi ai 
stareţului de la Groenendael. Astfel, în ce măsură loannes din Schoonhoven 
($ 1432), apologetul lui oficial împotriva criticii lui Gerson, a apărat şi pro- 
pagat doctrina autentică a dascălului său este o întrebare pe care chiar apo- 
logia sa ne îndeamnă s-o punem, dar la care nu ar fi foarte prudent să răspun- 
dem atîta vreme cît celelalte opere ale sale rămîn inedite. Dar chiar şi pentru 
perioadele ulterioare, pentru care răspîndirea textelor tipărite ar trebui să per- 
mită cercetări fructuoase, istoria este departe de a putea să definească prin 
concluziile obținute pînă acum aria influenţei ruysbroeckiene. Într-adevăr, 
această influenţă s-a exercitat asupra Occidentului creştin fie direct, fie indi- 
rect, Direct, prin nenumărate copii manuscrise ale operelor originale, prin tra- 
ducerile latinești ale lui W. Jordaens (Lefăvre d'Etaples îi tipăreşte De ornatu 
spiritualium nuptiarum la Henri Estienne în 1512), ale lui Geert Groote (De 
septem scalae divini amoris seu vitae sanctae gradibus şi De perfectione fi- 
liorum Dei, tipărite la Bologna în 1538) şi mai ales ale chartrezului din Kln 
Laurentius Surius (Opera omnia, 1552, 1608-1609, 1692), apoi prin traduceri 
diverse: L'ornemenit des noces spirituelles, în franceză, la Toulouse, încă din 
1606; opere complete în spaniolă, 1696; fragmente în germană, 1621, 1701. 
Indirect, prin operele discipolilor. Problema devine, mai ales aici, de o ex- 
tremă complexitate. Denys le Chartreux, Ludovic din Blois, Benedict din 
Canfeld, şi chiar Lessius au adoptat, fiecare cu propriile lui nuanţe, doctrina 
lui Ruysbroeck despre contemplaţie şi culmile ei cele mai înalte. Poate că 

istoricii s-au arătat prea adesea mai sensibili la înrudirea profundă dintre aces- 
te diverse doctrine decit la nuanțele care le diferenţiază, foarte profund une- 
ori, dacă nu chiar totdeauna; dar nu pentru aceşti discipoli minori trebuie să 
se pună aici problema fidelității riguroase faţă de inspirator. Ci pentru cel 
mai mare dintre toţi, franciscanul flamand Hendrik Herp, mai cunoscut sub 
numele latinizat de Harphius ($ 1477), autor al celebrei Theologia mystica, 
publicată în 1538 de chartrezii din Kâln. În răspândirea marilor teme nays- 
broeckiene, el a jucat un rol de departe incomparabil. În asemenea măsură 
încât, pentru istorie, Harphius şi Ruysbrocck au devenit practic sinonimi. 

Încă de la ediţia din 1538, în sctisoarea-prefaţă la Theologia mystica, 
Gtrard d'Hamont atrăgea atenţia că, dacă s-ar scoate din această operă tot ce 
provine de la Ruysbroeck, n-ar mai rămîne aproape nimic. Această judecată 
s-a impus în foarte mare măsură. Cazacterul ci verosimil apare cu atît mai 
vădit cu cît singurul istoric care şi-a luat sarcina s-o infirme nu a putut des- 
coperi, în opera căreia îi pregătea chiar ediţia critică, decit o singură trăsătură 
originală, foarte măruntă, fiind vorba doar de practica aspirațiilor: pentru 
P.L. Verschueren, Hendrik Herp este mesagerul lui Ruysbroeck. În aceste 
condiţii, nimic nu a împiedicat şi nu va împiedica de aici încolo asimilarea 
celor doi teoreticieni ai misticii, confundarea influențelor fiecăruia şi convin 
gerea că evaluarea uneia din ele se reduce la evaluarea celeilalte. Pentru a 
jalona aria cucerită de mistica lui Ruysbroeck, va fi de ajuns să se descopere 
şi să se studieze cititorii şi discipolii lui Harphius. Acest principiu metodo- 
logic a inspirat deja mai multe cercetări. Nici una nu are importanţa investi- 
gaţiei făcute recent de d. Pierre Groult asupra eventualelor raporturi dintre 
scriitorii spanioli din secolul al XIV-lea şi misticii olandezi. Puţine sint pro- 
blemele care să prezinte un mai mare interes pentru înţelegerea misticismului 
spaniol. Nu există cercetare care să trebuiască să fie mai prudentă. Or, este 
un fabt că d. Groult nu a putut să descopere nici cea mai mică urmă sigură 
de ediţii spaniole ale lui Ruysbroeck înainte de traducerea lui Surius din 1696. 
Acesta nu e un motiv suficient, consideră el, pentru a renunța la teza sa. Mai 
întîi, pentru că totul lasă să se creadă că traducerile lui Jordaens şi Surius 
uwebuie să fi pătruns în Spania pe la 1518 şi, respectiv, 1560. În al doilea 
rând, şi mai ales, pentru că există, cel puţin, „un lucru sigur: dacă ermitul din 
Groenendael nu a acţionat acolo direct — sau foarte puţin —, el a reuşit 
totuşi, aşa cum am văzut, să se facă citit şi iubit de discipolii lui nemijlociţi“ 
(P. Groult, p. 76). Rămine de văzut dacă, atunci cînd se citea cel mai inipor- 
tant dintre aceşti discipoli zişi „nemijlociţi“, Harphius, nu cumva Ruysbroeck 
era cel citit şi iubit. 

Desigur, într-o foarte mare măsură. Pe toată linia şi mai cu seamă în ches- 
tiunile absolut esenţiale referitoare la culmile vieţii contemplative, acesta e 
un lucru pe care-l putem admite fără să-l examinăm. Căci, dacă vrem ca cer- 
cetările să aibă rezultat, e important să scoatem în primul tind în evidenţă un 
fapt capital: nu există unul, ci doi, sau mai degrabă trei Harphius. Theologia 
mystica nu trebuie nici considerată, nici folosită drept operă originală. Este 

o culegere postumă şi factice, alcătuită din tratate iniţial independente şi a 
căror strictă echivalență doctrinală nu poate fi presupusă, ci ar trebui demon- 
strată. Or, nu este demonstrabilă. Evidentă sau, cel puţin, observabilă cu ade- 
vărat este divergenţa profundă a lucrurilor. Cele două tratate, artificial reunite 
şi asimilate, sînt Eden contemplativorum şi Directorium aureum contempla- 
tivorum. Eden, redactat în latină pe la 1455 pentru clerici, urmează îndea- 
proape, şi pînă la capăt, Podoaba nunţii spirituale. Directorium este traduce- 
rea latinească, făcută în 1513 de chartrezul din K5ln Petrus Blomevenna, a 
unui tratat de vulgarizare redactat în limba flamandă între 1455 şi 1460, Spie- 
ghel der volcomenheit. Or, deşi tratează şi el, urmind acecaşi Podoabă a nunţii 
spirituale, despre viaţa mistică luată de la principiul ei şi dusă pînă la capăt, 
Spieghel reduce mult partea consacrată contemplaţiei supraesenţiale şi-şi pă- 
răseşte sursa permanentă chiar în momentul în care abordează această pro- 
blemă capitală. El se întoarce atunci spre magiştri ceva mai vechi, şi fără 
îndoială mai siguri, Sfîntul Toma d” Aquino şi Sfintul Bonaventura (sau mai 
degrabă, aşa cum se ştie astăzi, Pseudo-Bonaventura din Mystica theologia 
[Hugo din Balma] și din De septem izineribus aeternitatis [Radulfus din Bi- 
brach], constituind astfel un „complex“ nou şi de o extremă importanţă pentru 
dezvoltarea ulterioară a spiritualităţii creştine occidentale. De ce această în- 
toarcere de o sută opizeci de grade? 

"Totul se întîmplă ca şi cum Herp, fie datorită diversităţii cititorilor săi, 
fie datorită progresului reflecţiei sale, fie sub presiunea unei intervenţii din 
afată, s-ar fi străduit să elaboreze o teologie mistică de inspiraţie ruysbroecki- 
ană, substituind însă noţiunii autentic iniţiale de contemplaţie supraesenţială 
prin accederea sufletului la fiinţa sa ideală, noţiunea, tormistă prin natură, dar 
otiginală prin extrapolare, de contemplaţie supraesenială prin concederea 
tranzitorie de lumen gloriae!9? pentru contemplativul răpit momentan în al 
treilea cer. Abia putem emite această ipoteză, că şi formulăm o a doua; nu 
se datorează oare această evoluţie faptului că, de la Eden la Spieghel, Herp 
ar fi conştientizat gravitatea cenzurii gersoniene, iar transpunerea doctrinală 
pe care o operează sub ochii noştri nu trădează oare intenţia de repliere din- 
coace de chestiunile pe care cancelarul parizian le critică anume? Oricum, nu 
mai este o ipoteză, ci un fapt că inspirarea din Spieghel sau din Directorium 
aureum contemplativorum nu înseamnă, nu a însemnat niciodată practicarea pto- 
priu-zisă a misticii lui Ruysbroeck. Dar trebuie să mergem mai departe. 

Trebuie să mergem mai departe, căci, în pofida aparenţelor, nici Eden nu 
coincide cu schema ruysbroeckiană fundamentală. Chiar şi în clipa cînd dă 
exegeţilor săi cei mai atenţi impresia că-şi repetă profesorul, Herp se desparte 
de Ruysbroeck, şi într-o chestiune esenţială: exemplarismul dionisian. Oricare 
ar fi sensul pe care-l ia această teorie la Ruysbroeck, este destul de clar că 
Podoaba nunţii spirituale susţine o anumită întoarcere a sufletului la modelul 

său increat. Dacă analiza acestei lucrări s-ar reduce la o singură problemă, 
aceasta e cea pe care ar trebui s-o rețină. Or, este cu totul remarcabil că aceas- 
tă teză, esenţială în sine, este esenţială şi în viziunea criticii gersoniene. Toc- 
mai această critică o vizează direct şi exclusiv. Aşa stînd lucrurile, pentru a-l 
sustrage pe Ruysbroeck, sau cel puţin mistica sa, redutabilului său cenzor, se 
puteau concepe două metode. Fie să se încerce demonstrarea că Gerson înţe- 
lesese greşit noţiunea propriu-zisă tuysbroeckiană a acestei întoarceri: e ceea 
ce intenţionase loannes din Schoonhoven. Fie să se golească teoria Podoabei 
de orice exemplarism: măsură de o eficacitate radicală. Se pare că aceasta a 
fost intenţia lui Herp în elaborarea lucrării Eden contemplativorum, Ne putem 
întreba dacă noţiunea de contemplaţie supraesenţială mai rămîne coerentă 
după ce a fost curățată de orice exemplarism ruysbroeckian, dar este un fapt 
că l-a încîntat pe mesagerul lui Ruysbroeck. 

* Ar fi greu de imaginat o mai gravă infidelitate, dar această diferenţiere 
cam subtilă nu e lipsită de consecințe metodologice, pe care istoria acestei 
perioade cam confuze ar avea de cîştigat să nu le neglijeze. Mai întii, este 
clar că asimilarea studierii influenţei exercitate de Herp cu cea a influenței 
propriu-zis ruysbroeckiene ar însemna o neîncetată expunere la confuzii, uneori 
chiar la erori destul de grave: cuigue suum!55, acesta trebuie să fie principiul 
călăuzitor al cercetărilor asupra acestei probleme. În plus, s-ar cuveni de aici 
înainte să se opereze distincţii chiar înăuntrul zonelor de influenţă herpiană: 
nu va mai fi de ajuns să descoperim că un personaj sau altul, un mediu sau 
altul citesc Theologia mystica, pentru a fi siguri că avem de-a face cu o şcoală 
mistică omogenă; va trebui să se precizeze, sau măcat să se ştie, dacă asimilat 
a fost Eden sau Directorium. Va trebui, în plus, să se urmărească soarta ediţii- 
lor separate ale fiecărui tratat. Dat fiind că doctrina herpiană, aşa cum este 
ea cuprigsă în Theologia mystica, suferă de un dualism nelipsit de ambigui- 
tate, supoziţia că fiecare cititor, fiecare discipol a putut să aleagă din ea ce 
se potrivea mai bine cu gusturile şi experiența sa este ipoteza călăuzitoare, 
care are cele mai multe şanse să-l conducă pe istoric la adevăr. 

Cum Theologia mystica a jucat timp de secole un rol capital în dezvolta- 
rea spiritualităţii creştine, asemenea observajii, oricît de expeditive ar fi, ne 
ajută cu adevărat să simţim întreaga fragilitate a unor concluzii considerate 
îndeobşte ca insuşite. Dar există ceva mai important. Aşa cum am văzut, este 
imposibilă disocierea studierii influenţei ruysbroeckiene de cea a criticii în- 
dreptate de cancelarul Universităţii din Paris împotriva stareţului de la Groc- 
nendaei. Interpretarea acestui fapt ca un semn al omniprezenţei lui Gerson în 
acele vremuri de extremă confuzie doctrinală at însemna pregătirea restituirii 
adevăratelor dimensiuni ale acestui teolog, dar nu şi epuizarea întregii sale 
semnificaţii. Perioada de trecere de la secolul al XIV-lea Ia cel de-al XV-lea 
a fost definită ca fiind caracterizată de o „profundă sciziune a spiritelor“, re- 
plică „a sepatării celor două medii intelectuale“, Universitățile „unde se ela- 


19 fiecăruia [ceea ce este] al său (ceea ce i se cuvine) ([b. laz.). 

borează metodele ştiinţei“ şi minăstirile, cu viaţa lor spirituală înflăcărată şi 
plebee (E. Brehiez). Indiferent cît adevăr cuprinde această vedere de ansam- 
biu, şi nu e puţin, relaţia esenţială dintre Gerson şi Ruysbroeck ne previne, 
în primul rînd, că între cele două medii intelectuale nu au lipsit legăturile, şi 
în chestiuni foarte importante; apoi, că una din ştiinţele a cărei metodă şi-a 
ptopus s-o elaboreze atunci Univezsitatea din Paris, prin instrumentul celui 
mai ilustru dintre cancelarii săi, este teologia mistică, adică ştiinţa experien- 
țelot procurate de viaţa spirituală, așa cum a.fost ea trăită întotdeauna de 
contemplativi, în sfirşit, că, deşi a existat o oarecare sciziune, mişcarea spi- 
rituală care s-a dezvoltat pe parcusul mai multor secole de viaţă şi doctrină 
nu poate fi înțeleasă decît dacă acţiunile şi reacţiile care s-au condiționat re- 
ciproc sînt privite prin legăturile lor organice. Nu vom putea măsura influenţa 
ruysbroeckiană decit dacă istoria se va hotări să nu mai separe ceea ce Gerson 
a unit. 


Bibliografie 


ECKHART — F. PEEIFFER, Deuzsche Mystiker des 14. Jahrhunderts, vol. II, Leipzig, 1857. 
— H. DENIFLE, Meister Eckharts lateinische Schriften und die Grundanschauung 
seiner Lehre, în Archiv f. Literatur- und Kirchengeschichte des Mittelakers, vol. II 
(1886), pp. 417-652 şi 673-687. — G. TuiRy, Edition critique des pidces relatives 
au proces d'Eckhart, în Archives d'histoire doctrinale et literaire du moyen âge, vol. | 
(1926-1927), pp. 129-368. — De acelaşi autor, fe Commentaire de Maitre Eckhart 
sur le Livre de la Sagesse, aceeaşi colecţie, vol. III (1928), pp. 325-343, şi vol. IV 
(1929), pp. 233-392. — M. GRABMANN, Neuaufăefundene Pariser Quaestionen Meis- 
ter Eckharts und ihre Stellung in seinem geistigen Enrwicklungsgange, în Abhandlun- 
gen der Bayerischen Akademie der Wissenschaften, XXXIL, 7, Miinchea, 1927 (im- 
portantă introducere istorică). — B. GEYER, Magistri Echardi Quaestiones et sermo 
Parisienses, Bonn, 1931. — Maitre Eckhart, Traitds et Sermons, traduse din germană 
de F. Alubier] şi J.M., cu o introducere de M. de Gandillac, Aubier, Paris, 1942. — 
Cel mai bun studiu de ansamblu despre Eckhart este cel al lui G. DELLA VOLPE, 1! 
misticismo specularivo di maestro Eckhart nei suoi rapporti storici, Bologna, 1930. 
— Studii speciale: J. KocH, Meister Eckhart und die jădische Religionsphilosophie 
des Mittelalers, în Jahresbericht der Schlesischen Gesellschaft fir vaterlândische 
Kultur, 1928. — A. DEMPP, Meister Eckhart. Eine Einfiihrung in sein Werk, Leipzig, 
1934. 

TAULER — Sermons de Tauler, traduction sur les plus anciens manuscrits allemands, 
de RR. PP. Hugueny, Thâry, O.P., Desclte et C“, Paris, 3 vol., 1927-1935; vol. Le 
precedat de excelente introduceri. 

SUSO — K. BHLMEYER, Heinrich Seuse, Deutsche Schriften, 2 vol., Stuttgart, 1907. — 
X. DE HORNSTEIN, Les grands mystiques allemands du XIV sitcle. Eckhart, Tauler, 
Suso, Lucerna, 1920. — R. ZELLER, Le bienheureux Henri Suso (Ț 1306), Paris, 1922. 

RUYSBROECK — Oeuvres de Ruysbroeck ('Admirabie. Traducere făcută din flamandă 
de benedictinii de la Saint-Paul de Wisqves, Vromant, Bruxelles-Paris, 6 vol., 1915, 
1917, 1920, 1928, 1930, 1938. — W. DE VRBESE, Jean de Ruysbroeck ou Jan van 
Ruusbroec, art. în Biographie nationale de Belgique, vol. XX (1908-1910), col. 507- 
591. — A. WAUNER d'AYGALLIERS, Ruysbroeck l'Admirable, Perrin, Paris, 1923. — 


IOANNES GERSON ŞI BILANŢUL SECOLULUI AL. XIV-LEA 653 


G. DoLeziscH, Die Mystik Jan van Ruysbroecks, Breslau [Wroclawl, 1926. — Jan 
van Ruusbroec Leven, Werken (lucrare colectivă publicată de Societatea Ruusbroec 
din Antwerpen/ Anvers), Malines- Amsterdam, 1931 (bibliografie exhaustivă, pp. 325- 
395). — Număr special consacrat lui Ruysbroeck, în Ons geestelijk Erf, vol. VI 
(1932), nr. 3 şi 4. — L.. BRIGUE, Ruysbroeck, art. în Dict. de thdol. cath., vol. XIV, 
col, 408-420. 

HARPHIUS — L. VERSCHUEREN (O.F.M.), De Heraut van Ruusbroec, în Jan van Ruus- 
broec Leven, Werken, pp. 230-262. — Hendrick HERP (O.F.M.), Spieghel der vol- 
comenheit, ed. L.Verschueren, 2 vol., Antwerpen/Anvers, 1931. — P. GROULT, Les 
mystiques des Pays-Bas et la literature espagnole du XVI sidcle, Louvain, 1927. 

N.B. — "Toată concluzia acestui capitol, referitoare la influența lui Ruysbroeck, începind 
de la pagina 648: „Nu putem încerca să evaluăm...“, este opera domnului abate A. 
Combes, care a avut amabilitatea s-o scrie la cererea noastră şi căruia îi mulțumim 
pentru generozitate. 


VII. — IOANNES GERSON ŞI BILANŢUL SECOLULUI AL XIV-LEA 


Universitatea din Paris şi-a păstrat pe tot parcussul veacului al XIV-lea 
caracterul de instituţie ecleziastică, avut încă de la întemeiere. O numeroasă 
clientelă de studenţi străini se împărțeau aici în trei „naţiuni“, picardă, nor- 
mandă şi germană, care, împreună cu „națiunea“ franceză, grupau cea mai mare 
parte a populaţiei şcolare. Cit despre profesori, am văzut că aceştia veneau 
aici din toate ţările Europei: Scoţia, Anglia, Belgia, Germania, Halia, Spania, 
exact ca în secolul precedent. Singura diferenţă vizibilă este că profesorii fran- 
cezi de renume sînt în proporţie sensibil mai mare decît în veacul al XIII-lea. 
Durandus din Saint-Pourgain, Petrus Auriol, loannes Buridan nu sînt, cu sigu- 
ranţă, de alia lui Scottus sau Ockham, însă de la moartea lui Guilelmus din 
Auvergne nu mai apare nici un nume francez comparabil cu ci. 

Sub această continuitate, se pregătesc schimbări profunde, căci această 
instituție ecleziastică suferă deja influenţe puternice, care, în cele din urnă, 
îi vor conferi un caracter naţional. Universitatea din secolul al XIV-lea re- 
simte şocul tuturor conflictelor care se iscă atunci între coroana Franţei şi 
Sfintul Scaun, şi fiecare din aceste crize o găseşte împărţită. Regele caută în 
mod natural să se sprijine pe ea ca să-l influenţeze pe papă, însă, deşi găseşte 
uşor la profesorii francezi ajutorul dorit, se loveşte în mod firesc de indife- 
tenţa sau chiar de opoziţia unui anumit număr de profesori străini. După fai- 
moasa întrunire publică de la 24 iunie 1303 din grădinile Luvrului, cînd Filip 
cel Frumos le cere călugărilor din toate Ordinele convocarea unui conciliu 
însărcinat să-l judece pe papă, 87 de franciscani din 155 refuză să subscrie la 
această măsură; or, aceşti refractari sînt în majoritate străini. Aşa cum spunea 
relatarea lui Frescobaldi: A les mesons des freres mendiantz troverent assez 
de diverses langues que ne voloyent assentir. E ceux que ne se assentirent, 
il les commanderent tantost de par ie roy de voyder le roiaume, et ceux s'en 

alerent tantost*. loan Duns Scottus se humără printre ei, şi într-adevăr nici 
nu prea vedem cît putea galicanismul să-l intereseze pe acest scoțian; dar 
asemenea imăsuri trebuiau să-i convingă pe profesorii străini că Universitatea 
din Paris se afla de acum înainte în Franţa, şi nu în Creştinătate, De altfel, 
se făcea tot ce era necesar pentru ca şi studenții străini să fie la fel de con- 
vinşi. În 1313, relaţiile franco-engleze înrăutățindu-se cu adevărat, studenţilor 
englezi li se cer paşapoarte ca să debarce la Wissant şi autorizaţii speciale ca 
să aducă în Franţa anumite monede, care li se confiscă apoi şi li se restituie 
perforate. Tot atîtea vexaţiuni de care universalismul acestui Studium!54 din 
Paris nu putea să nu sufere. 

Pe măsură ce Univezsitatea din Paris se sustrage obedienţei faţă de papi, 
papii consideră din ce în ce mai puţin necesar să-i garanteze privilegiile. În 
1316, loan XXII acordă Universităţii din Toulouse aceleaşi privilegii ca şi 
recunoaşte aceste privilegii. În secolul al XIII-lea, un licenţiat la Paris avea 
dreptul să predea în orice altă Universitate fără să fie supus unui nou examen, 
dar nu şi invezs. Încă de la începutul veacului al XIV-lea, Oxford şi Mont- 
pellier refuză să admită ca profesori licenţiaţi parizieni. Parisul protestează, 
iar loan XXII îi confirmă vechiul privilegiu, dar în 1317 Eduard II cere pentru 
profesorii titraţi la Oxford acelaşi drept de a preda în orice altă Universitate 
sine novo examine!%5. Refuzindu-i-se această favoare, Oxfordul revine la atac 
în 1322, precizînd că cel care a întemeiat studium-ul!9 din Paris, Alcuin, era 
englez. Este, de altfel, perioada în care Richard din Bury anunţă, în Philo- 
biblion, că, după ce a trecut de la Atena la Paris, studium-ul!9 tocmai a acos- 
tat, din fericire, în Anglia. Astfel, în timp ce-şi compromite, prin activitatea 
ei antipapală, situaţia unică de care se bucura în Biserică, Universitatea din 
Paris se loveşte, pe tărim temporal, de rivalităţile locale şi de naţionalismele 
universitare care încep să se ridice împotriva ei. Aceste tulburări vor creşte 
de fapt neîncetat de-a lungul secolului. În 1329, loannes din Jandun şi Mi- 
chael Cesena, vorbind şi scriind în calitatea lor de profesori parizieni, sub- 
minează doctrinal puterea temporală a papilor; în 1333, unii teologi din Paris, 
printre care Thomas Gallus (din Wales), desfăşoară împotriva opiniilor papei 
loan XXII despre viziunea preafericită o campanie care se încheie printr-un 
fel de retractare a papei, iar Filip VI, pe care papa îl cheamă, de altfel, la 
ordine, îşi permite să intervină în această chestiune. Totul anunţă deja Marea 
Schismă din Occident (1378-1418), perioadă tragică pentru Biserică, în care 


* În casele fraţilor cerşetori au găsit destule şi felurite neamuri care nu voiau să con- 
simtă. lar celor care nu voiau să consimtă le-au poruncit de îndată cu porunca regelui să 
părăsească regatul, iar aceştia au plecat de îndată (1b. fr.veche). 

154 v, nota 76 de la p. 430. 

155 fără un nou examen (IP. lat). 
135 v. nota 76 de la p. 430. 

17 v. nota anterioară. 

doi sau trei papi vor cere simultan supunere credincioşilor şi în care se va 
ptăbuşi acea creştinătate însăşi în numele căreia Universitatea din Paris obiş- 
nuise să vorbească. 

De fapt, nu e foarte clar ce doctrină ar fi putut ea să răspindească în lumea 
creştină. În 1309, Adunarea generală a dominicanilor din Zaragoza îl adoptă 
pe Toma d'Aquino drept doctor oficial al Ordinului, dar augustinenii şi-l ale- 
seseză deja pe /Egidius din Roma ca teolog oficial, încă din anul 1287. Este 
adevărat că, la început, franciscanii nu au făcut nimic în acest sens, dar în 
realitate ei sînt împărţiţi între două teologii opuse, a lui Duns Scottus şi a lui 
Ockham. O dată cu trecerea anilot, se înţelege din ce în ce mai clar că ock- 
hamismul nu era doat o reformă, ci o revoluție. Doctrinele precedente se con- 
teaziseseră unele pe celelalte în interpretarea unor principii pe care le aveau 
în comun; în loc să li se adauge ca o nouă încercare de acelaşi gen, ockha- 
mismul le neagă pe toate, năruind realismul pe care toate se sprijineau. Ock- 
ham nu numai că o face, dat şi ştie că o face: Omnes, quos vidi, concordant 
dicentes quod natura est realiter in individuo'!%. Între toţi ceilalţi şi ei, trece 
deci ruptura introdusă de poziţia sa de a nu acorda naturii, quae est aliquo 
modo universalis!%, nici cel mai mic grad imaginabil de realitate în indivizi. 
După această lovitură de forţă, numai două poziţii mai rămîneau faţă în faţă, 
şi, în ciuda ciştigului de a nu se mai vedea decît nuanţe de gîndire în diver- 
genţe doctrinale precum cele între tomism şi scotiism, care se prezentaseră 
pină atunci ca opuse, ruptura dintre cele două teologii rămase faţă în faţă era 
cu atit mai completă. Sfirşitul de secol al XIV-lea a conştientizat-o clat, iar, 
pe parcursul următoarelor două veacuri, avea s-o înțeleagă toată lumea. Pe 
de o parte, via antiqua2% pe care au urmat-o toți realiştii, aşa cum îi citează 
de-a valma un document al Universităţii din Ingolstadt: este învăţătura comu- 
nă Aristotelis... eiusque commentatoris Averrois et... Alberti Magni, S. Thoma 
de Aquino, Egidii de Roma, Alexandri de Ales, Scoti, Bonaventurae, Richardi 
[de Mediavilla], Petri de Taranzasio, Petri de Palude aliorumque Realium2?!, 
de cealaltă parte, via moderna202, doctrină a unor reformatori numiţi nomi- 
nalişti (doctrina quorumdam renovatorum qui Nominales dicuntur), şi anume 
Guilleimi Occam, Buridani, Petri de Aliaco, Marsili (de Inghen), Adam Dorp, 
Alberti de Saxonia et caeterorum Nominalium203. Secolul al XV-lea va asista 
la luptele ncîncetate dintre aceste două grupări, care cînd îşi disputau domi- 


1 Toţi pe care i-am cercetat sint de acord, spunind că natura este în mod real în 
individ (1. iat). 

1 care este universală într-un fel (IP. laz.). 

200 calea cea veche ([b. lat.). 

2! a lui Aristotel... şi a Comentatorului acestuia A vernoes şi... a lui Albert cel Mare, 
a lui Toma d'Aquino, a lui /Egidius din Roma, a lui Alexander din Hales, a lui Scottus, 
a lui Bonaventura, a lui Richard ide Mediavilla), a lui Petrus din Tarantasium, a lui Petrus 
din Palus şi a altora dintre Realişti (fb. lat). 

22 calea modemă (1b. lat.). 

2% a Jui William Ockham, a lui Buridan, a lui Petrus din Aliacurm, a lui Marsilius (din 
Inghen], a lui Adam Dorp, a lui Albert din Saxonia şi a celorlalți Nominalişti (1. lat). 

naţia asupra aceleiaşi universităţi, cum a fost cazul la Paris, cînd şi-o împart 
în bună pace, cînd cuceresc universitatea în folosul propriu, excluzind radical 
cealaltă grupare. 

Această veritabilă schismă filozofică şi teologică îşi găseşte, în veacul al 
XIV-lea, un martor neputincios şi întristat în persoana lui Ioannes Gerson 
(Jean Charlier de Gerson, ţ 1429). Elev al lui Petrus din Ailly, căruia îi ur- 
mează în 1395 în funcţia de cancelar al Universităţii din Paris, Gerson nu 
este propriu-zis filozof, ci teolog, de altfel foarte competent în problemele de 
filozofie şi dotat cu o eminentă capacitate de a interveni în ele eficient de 
fiecare dată cînd interesele teologiei o cer. Nominaliştii din secolele al XIV-lea 
şi al XV-lea şi l-au revendicat neîncetat ca pe unul de-ai lor. Ba chiar i-au 
folosit renumele şi autoritatea ca argument de necontestat în favoarea otto- 
doxiei nominalismului. Nu era oare realismul temelia însăşi a ereziilor lui 
Wiclif, Jan Hus şi Ieronim din Praga, şi cine îi redusese pe aceşti din urmă 
doi eretici la tăcere, la conciliul din Konstanz, dacă nu apărătorii pe care 
Dumnezeu i-a ridicat pentru cauza sa, Petrus din Ailly şi Ioannes Gerson? 
Poate că ar trebui totuşi să adăugăm că Gerson nu a aderat niciodată la no- 
minalism decit împotriva unui anumit realism sau, dacă preferăm, împotriva 
acelui tealism care riscă să aducă la cel al lui Scoitus Eriugena, Wiclit, le- 
ronim din Praga şi Jan Hus. Nu aspectul filozofic al problemei îi reţinea 
atenţia. Gerson nu a venit să propună un sistem, ci un leac la răul care-l 
reprezenta pentru Biserică ciocnirea sistemelor. lar acest leac el a crezut că-l 
găseşte nu înir-o filozofie oarecare, ci într-o anumită noţiune despre teologie. 

Răul care trebuia vindecat este remarcabil descris de Gerson în De modis 
significandi propositiones quinquaginta (1426). Acest tratat poartă ca epigraf 
o vorbă luată din Matei (12, 39; 16, 4): Generatio ista quaerit signumIĂ. 
Orice teolog putea imediat să completeze textul: „Neam viclean şi desfrînat 
cere semn, dar semn nu i se va da, decit semnul lui loan prorocul.“ Text 
oportun ales, într-adevăr, căci generaţia pe care Gerson o avea în faţa ochilor 
era deosebit de însetată de semne, dar incapabilă să le folosească aşa cum se 
cuvine. Cind îşi arunca privirea asupra Universităţii sale, Cancelarul nu des- 
coperea acolo decit o confuzie generală a registrelor cunoaşterii, fiecare folo- 
sind modul de semnificare propriu unei anumite discipline şi făcut pentru un 
anumit obiect, pentru a rezolva problemele puse de o altă disciplină şi de un 
alt obiect. Vedea profesorii de gramatică, al căror obiect este congruenţa dis- 
cursului, cum îşi rezolvă problemele prin metodele proprii logicii, al cărei 
obiect este adevărul sau falsitatea propoziţiilor, în timp ce profesorii de logică 
pretindeau că pot rezolva cu aceleaşi metode problemele metafizicii, ştiinţa 
care nu se ocupă de propoziţii, ci de lucruri, iar gramaticienii, logicienii şi 
înetafizicienii credeau că pot să rezolve prin toate aceste metode laolaltă pro- 
blemele teologiei, ca şi cum această ştiinţă nu şi-ar avea propriile metode şi 
propriul obiect, care este cuvîntul lui Dumnezeu. Reluînd problema particu- 


24 Aceşt neam cere semn (fb. lat.). 

lară a raporturilor dintre logică şi metafizică într-un alt tratat din acelaşi an 
1426 (De concordia metaphysicae cum logica), Gerson dădea dovadă de o 
perspicacitate cu adevărat admirabilă, căci ceea ce voia el aici să vindece era, 
într-adevăr, răul secolului, viciul dublu şi complementar de a trata logica prin 
metafizică sau metafizica prin logică. 

Pentru cine vrea să ştie care este exact bilanţul secolului al XIV-lea pe 
care-l întocmea acest martor perspicace, nimic nu poate înlocui cele două 
lecţii ale lui Gerson Contra vanam curiositatem in negotio fidei, prima fiind 
datată 8 noiembrie 1402, chiar anul Tratatului despre Romanul Trandafirului, 
iat a doua urmindu-i probabil îndeaproape. 

Subiectul celor două lecţii este luat din Marcu 1,15: Poenitemini er credite 
evangelio?%5, iar Gerson scoate din el o critică necruțătoare a metodelor teo- 
logiei scolastice din vremea sa. Orice predică trebuie să vestească în primul 
rînd pocăinţa, de la care ne îndepărtează păcatele, şi mai ales trufia. Înde- 
părtînd de pocăință, trufia îndepărtează de credinţă, mai ales printre univer- 
sitari (praesertim apud scholasticos). Această mamă rea, trufaşă, are două 
fete viclene, curiozitatea şi dorinţa de originalitate, la care trebuie să adăugăm 
soră cu ele, din care se nasc apoi duhul tensiunii, al disputei, al încă- 
i, apărarea greşelii, îndrăgirea părerii proprii, refuzul de a renunţa la 
opiniile tale sau la cele alor tăi (să ne gîndim la spiritul de castă al ordinelor 
călugăreşti), primejdia de a cădea în păcat şi dispreţuirea celor simpli, în sfir- 
şit împreună cu dezgustul de tot ce e modest în materie de doctrină. Această 
deşartă curiozitate in negorio fidei2%, care i-a amăgit cîndva pe filozofi, e de 
temut să nu-i înşele şi pe teologii din vremea noastră. Cunoaşterea naturală 
are limite, să nu încercăm să le depăşim. Ce poate raţiunea să cunoască sin- 
gură despre Dumnezeu? Că este cel faţă de care nu putem gindi nimic mai 
înalt, fiinţa care are tot ceea ce este mai bun decit contrariul său. Aceasta e 
filozofia pe care Pavel şi elevul său Dionisie o numesc înţelepciunea lui Dum- 
nezeu. Să spunem mai degrabă: revelaţia lui, căci este o idee înnăscută în toţi 
şi stabilită de mulţi că Dumnezeu este o asemenea fiinţă încît nu putem gîndi 


precum lumina de pe faţa lui Dumnezeu, aşa cum o arată micul traseu mi- 
nunat şi luminos al divinului Bonaventura, /rinerarium mentis in Deum: „căr- 
ticică mai presus de orice laudă“, continuă Gerson, „şi nu mă pot mira îndea- 
juns că Părinţii şi Fraţii minori părăsesc un asemenea Doctor, atit de mare 
încît nu ştiu dacă Universitatea a mai avut altul ca el, ca să se întoarcă spre 
nu ştiu ce nou-veniţi, pentru care sînt gata să se bată cu pumnii şi picioarele. 
La urma urmei, trebuie să înţeleagă singuri dacă le sînt de folos, dar vom 
mai vorbi despre aceştia mai încolo.“ 

Astfel, după ce şi-a început lecţia ca o predică a Sfîntului Francisc din 
Assisi, iată-l pe Gerson întors la Sfintul Anselm şi la Sfintul Bonaventura, 


205 Poeâiţi-vă şi credeţi în Evanghelie (/b. lar.). 
2% în practicarea credinţei (15. laz.). 

cu o idee de Dumnezeu înnăscută, care nu exclude dovezile despre existenţa 
sa. De unde reiese în primul rînd că nominalismul lui Gerson îşi ate limitele 
lui, iat aceste limite se văd cu atît mai bine cu cît pătrundem mai adinc în 
raţiunile care-l fac pe Gerson să se ralieze la nominalism într-o problemă 
bine definită. Ravagiile trufiei în teologie încep acolo unde se urmăreşte să 
se ajungă la demonstrarea unor aspecte care ţin de voinţa lui Dumnezeu. De 
îndată ce se comite această eroare, totul e pierdut. Cînd un filozof e întrebat: 
lunea e veşnică? să răspundă: nu ştiu; depinde de voinţa lui Dumnezeu, Dum- 
nezeu trebuie deci să vă răspundă. În loc să spună aşa, ce răspunde? Că, 
potrivit filozofilor, Dumnezeu nu acţionează liber, ci mai degrabă printr-o 
necesitate naturală şi printr-un fel de proprietate a bunătăţii sale de a se răs- 
pîndi singură. Iată, conchide Gerson, ceca ce mi se pare a fi rădăcina princi- 
pală a oricărei greşeli la cei care filozofează astfel (FHaec est, fateor, tota et 
praecipua radix errorum in istis philosophantibus). Nici că se putea pune 
într-o lumină mai vie raţiunea teologică profundă a atitor adeziuni ilustre la 
nominalism. Ceea ce se reţine aici din Ockham şi care, de altfel, constituia 
într-adevăr rădăcina însăşi a operei sale este ctitica pe care o face platonis- 
nului radical al teologilor naturale, care-l confundă pe Dumnezeul creştin 
cu Binele conceput ca mai mult sau mai puţin analog cu o natură, el fiind în 
ptimul rind o voinţă liberă. Tot răul vine de aici, iar trufia profită. Dacă Dum- 
nezeu este o natută, fie ea şi Bonum diffusivum sui20? despre care se vorbeşte 
atit, vom putea formula despre el probleme cu certitudinea că le vom putea 
rezolva. Pentru aceasta, va fi de ajuns să deducem proprietăţile acestei naturi 
după logica raţiunii. Ce plăcut e pentru filozof să minuiască un Dumnezeu 
care încape cu totul în gindire, dar atât de diferit de Dumnezeul liber al Scrip- 
turii! Căci dacă Dumnezeu nu este o natură, ci o libertate, orice întrebare 
despre el nu are decit un răspuns imprevizibil. Nu se mai poate deduce ceea 
ce a trebuit să facă, fiindcă EI a făcut ce a vrut, nu mai putem decât să credem 
ce a făcut. Dar, ca s-o ştim, trebuie ca Dumnezeu s-o fi spus. Crezul este un 
act de smerenie, iar smerenia nu se obţine decît prin pocăință: Poenitemini 
et credite evangelio208. Aici stă cu adevărat toată înțelepciunea creştină. 
Această opoziţie radicală faţă de platonism explică adeziunea lui Gerson, 
şi a multor altora o dată cu el, la anumite teze caracteristice ale ockhanismului 
şi, prin urmare, opoziţia sa faţă de orice realism al Ideilor care, introducînd 
în Dumnezeu esențe necesare, i-ar limita dinăuntru suprema libertate. „Dum- 
nezeu nu vrea anumite acţiuni pentru că sînt bune“, afirmă Gerson, „ci aces- 
tea sint bune pentru că el le vrea“. Dacă nu există în el reguli ale binelui 
anterioare chiar şi voinţei sale, e pentru că el este pur de toate aceste forma- 
litates209 de care fac atita caz formalizantes?!0, aceşti amatori de formule noi 
cărora le place să creadă că intelectul lor îşi poate opri privirea pe esenţa 


20? Binele care se răspindeşte singur (1. laz.). 
2% v. nota 205 de mai sus. 

209 v. nota 5 de la p. 554, 

210 v, nota 24 de la p. 567. 


IOANNES GERSON ŞI BILANŢUL SECOLULUI AL XIV-LEA 659 


lucrurilor şi susţin că sufletul se autoîntreţine din ele neîncetat, prin concep- 
tele sale, Dacă nu ar fi vorba decit de obişnuirea cu a gîndi numai sensibilul, 
ar fi perfect. Dar ce periculos este să iei astfel logica drept metafizică! 
Esenţele nu sint decît abstracții, rezultate ale unor analize pe care gîndirea 
trebuie să le efectueze pentru a-şi distinge obiectele; să faci din ele lucruri 
înseamnă deci să transformi logica în metafizică şi, curînd, în teologie. Acesta 
€ pericolul pe care-l prezintă opera înfăptuită de Duns Scottus şi de formali- 
zantes2!!. Introducindu-se în Dumnezeu formas metaphysicale, vel quiddita- 
tes vel rationes ideales2!2, s-a distrus Dumnezeul simplu şi liber al credinței. 
Acesta e nucleul de la care pornesc sistematic criticile lui Gerson împotriva 
diverșilor filozofi şi teologi, pe care nu se dă în lături să-i numească. Pe aceşti 
oameni, care nu formează în 1402, potrivit aprecierii sale, decît o minoritate, 
el îi consideră moştenitori ai unui platonism transmis de Avicenna şi Algazel 
şi pe care îl interceptează fiecare în felul! lui: Duns Scottus deja amintit, Ray- 
mundus Luilus, loannes din Ripa, Bradwardine, câteodată unii mai moderați 
şi mai puţin periculoşi, ca Henric din Oyta, dar adesea cei mai redutabili, cei 
care au reificat Ideile în Dumnezeu, făcînd astfel din ele simple creaturi: Scot- 
tus Eriugena şi Amalric din Bâne, condamnaţi în 1210, care l-au produs pe 
Wiclif, care i-a produs pe Jan Hus şi leronim din Praga. Indiferent, de altfel, 
de originea lui, tot acest realism este contrar peripatetismului, ca şi catoli- 
cismului (peripateticae et catholicae scholae contrarium), iar eroatea pe care 
se întemeiază e simplă: ea constă în a crede că tot ceea ce intelectul cunoaște 
în mod univezsal, abstract sau separat există universal, abstract şi separat, în 
lucruri şi în Dumnezeu: quicquid intellectus cognoscit universaliter vel abs- 
tractive vel praecisive, habet correspondentiam talem in re, sicut in Deo. 
Redusă la expresia ei cea mai simplă, poziţia lui Gerson se înfăţişează ca 
ecou, la un interval de mai bine de o sută de ani, al condamnării din 1277 şi 
al spiritului teologic de apărare care o inspirase: să preiei prea mult din filo- 
zofii păgîne este în teologie o practică periculoasă, căci este vrăjmaşa spiri- 
tului de pocăință, prin urmare şi al smereniei şi al credinței. Este vechea gre- 
şeală a lui Origene, care sorbea prea mult din cupa de aur a Babilonului, 
adică, aşa cum precizează Gerson în lecţia a doua, nu dintr-o filozofie oare- 
cate — departe de el gindul de a condamna filozofia în sine! —, ci din cea 
a păginilor. Şi, revenind direct la una din propoziţiile-cheie condamnate de 
Etienne Tempier, îşi opreşte critica asupra natwralismului neoplatonician al 
lui Avicenna, Algazel şi al altor cîtorva necredincioşi, care aveau ca principiu 
că din unul ca unu nu poate proveni decit unul, de unde au conchis că numai 
a doua Inteligență este cauzată de prima. Acesta e principiul eronat care, pă- 
trunzînd chiar şi în teologia creştină, a provocat în ca alitea ravagii. Nefiind 
suficient de tare respins, a dus la introducerea în Dumnezeu a unor disocieri, 
nu reale în sens strict, căci nu s-a îndrăznit să se meargă pină acolo, dar luate 


221 v. nota anterioară. 
21? formele metafizice sau quiddităţile sau raţiunile ideale (18. lat.). 

din natura lucrului (ex natura rei), ceea ce le aseamănă mult cu disocierile 
reale. Sănătos în nominalism lui Gerson i se pare tocmai faptul că împiedică 
o asemenea eroare. Indiferent că doctrina ockhamistă propriu-zisă s-a născut 
sau nu din acest spirit, acesta e spiritul pe care-l descoperă şi lecţia pe care 
o reţine Gerson din nominalism. 

Privit sub acest aspect, nominalismul din veacul al XIV-lea pregătea deci 
o reformă a teologiei concepută ca disciplină a credinței, întemeiată pe prin- 
cipii proprii şi readusă la tradiţia părinţilor. Criticile din secolele al XV-lea 
şi al XVI-lea împotriva teologiei scolastice nu vor spune nimic pe care Ger- 
son să nu-l fi spus deja. Nu pentru că ar fi condamnat metoda scolastică în 
sine. Dimpotrivă, Gerson o socoteşte necesară pentru interpretarea doctrinei 
părinţilor, iar opera marilor Doctori din veacul al XIII-lea, în special al Sfin- 
tului Bonaventura, este pentru el de cea mai mare importanţă, dar, cînd pri- 
veşte în jur, situaţia îi pare să fi devenit cu totul alta: unii se cred teologi 
doar pentru că au învățat filozofie; Biblia şi părinţii sînt dispreţuiţi (sprera 
Biblia et aliis doctoribus), se uită că, aşa cum observase Augustin, vorbirea 
teologiei nu este liberă precum cea a filozofiei, ci-şi are regula ei (nobis au- 
tem ad certam regulam loqui fas est2!2) şi că termenii tehnici stabiliţi de 
Părinţi trebuie respectaţi, problemele se înmulţesc fără rost şi arbitrar, despre 
Dumnezeu se pun întrebări nu numai arbittare, ci şi absurde (Fiul poate pro- 
duce un alt Fiu, pentru că este aceeaşi putere cu Tatăl; Tatăl şi Fiul nu sînt 
iubire; Duhul Sfint a fost produs înainte să fie absolut desăvirşite etc.). Pentru 
lecuirea acestui rău, Gezrson visează la o teologie simplificată, aceeaşi pretu- 
tindeni, predată în fiecare şcoală-catedrală de un singur profesor, eventual 
într-o singură şcoală pentru toată Franja şi chiar într-o singură şcoală pentru 
toată Biserica, filozofii nemaiprezumînd că pot să se ocupe de leologie şi nici 
teologii că pot specula neîncetat şi în faţa oricui, şi, în sfirşit, Ordinul fran- 
ciscan şi celelalte încetînd să se ridice în bloc de îndată ce îndrăzneşte cineva 
să se lege de opiniile unuia de-ai lor. Nu filozofii, ci credința, nădejdea şi 
mila vor mîngiia inimile şi vor tămădui rănile Bisericii. /esum imitari, imi- 
zandus est lesus factus nobis a Deo sapientia214, iată temele franciscane pe 
care Cancelarul Parisului le repune în circulaţie şi pe care alţii, după el, le 
vor relua neîncetat. O dată cu ultimii ani ai secolului al XIV-lea, puternica 
reformă teologică pornită din veacul al XIII-lea şi-a pierdut vădit o mare parte 
din forța creatoare. Într-un trecut îndepărtat, platoniciana Consolatio philoso- 
phiae a lui Boethius veghează la originile ci; în 1418, Consolatio theologiae 
a lui Gezson îi anunţă sfirşitul. 

Pentru cine o priveşte din perspectiva filozofiei pure, situaţia se prezintă 
acum sub un aspect cu totul diferit. Direcţiile trasate de secolul al XIII-lea 
vor fi urmate în continuare pe tot parcursul veacului al XIV-lea, cu grade 


213 însă ne este permis să vorbim conform unei anumite reguli (i. lat.). 
24 A-l imita (urma) pe Isus, trebuie să fie imitat (urmat) Isus, făcut pentru noi de către 
Dumnezeu prin înţelepciune (1B. lat:). 

diferite de reuşită, dar nicăieri fără rod. Elementele neoplatoniciene din doc- 
tina lui Albert cel Mare, puternic întărite de influenţa lui Proclos, își dezvoltă 
consecinţele în mistica lui Eckhart şi pregătesc metafizica lui Nicolaus din 
Kues. Tomismul se constituie în şcoală distinctă, dar începe să se vadă, din 
felul in care vorbesc despre Sfîntul Toma chiar aceia care au urmat direcţii 
diferite, că doctrina lui ocupă de aici înainte locul aparte pe care-l va păstra 
în secolul al XVI-lea în opinia lui Erasm şi pe care-l va menţine de atunci 
întotdeauna. E adevărat că, deşi au existat în. veacul al XIV-lea adepţi ai 
tomismului, nimeni nu a continuat atunci cu adevărat opera maestrului. Ce 
era mai nou şi mai profund în gindirea lui nu a făcut atunci decit să supra- 
vieţuiască, prins cumva în masa operei şi existînd o dată cu ea fără să con- 
tinue să creeze. De origine mai recentă, scottismul pare, în schimb, într-o 
continuă stare de fermentare, încercînd acum nenumărate experiențe noi şi 
construind o metafizică a esenţelor şi a formelor care nu-şi face iluzia că mai 
poate să întilnească teologia, dar este sigură că obţine din principiile funda- 
mentale ale raţiunii tot ceea ce inteligenţa naturală poate înţelege singură cu 
ajutorul conceptelor. Operă cu viaţă lungă, dacă e adevărat că se va perpetua 
în cea a lui Suarez şi poate chiar în cea a lui Wolf, meritînd astfel periculoasa 
cinste de a reprezenta metafizica în ochii lui Kant şi de a o adormi în somnul 
dogmatic din care o va trezi Hume. 

Or, în secolul al XIV-lea Hume este deja prezent, sau cel puţin spiritul 
din care se va inspira critica sa psihologică. Desigur că este imprudent să 
vorbim neîncetat despre el referitor la teologi medievali a căror operă era 
inevitabil cu totul alta decit a sa, dar ar însemna să închidem ochii la fapte 
evidente dacă am refuza să-i rostim numele, atita vreme cit atîtea texte ock- 
hamiene îl amintesc neîncetat. Istoria trebuie să ştie să păstreze, în fiecare 
caz, distincţiile necesare, fără să-și interzică să constate că aceleași principii, 
întrebuințate Aa mai multe secole distanţă din raţiuni umane de aceeași struc- 
tură, au dat naştere aceloraşi concluzii. O dată făcute toate aceste distincţii, 
se va găsi fără îndoială în doctrine altminteri atit de diferite o trăsătură co- 
mună: ele au evidenţiat puternic diferenţa care desparte judecăţile analitice, 
obţinute prin dezvoltarea unor concepte cu ajutorul primului principiu, de ju- 
decăţile bazate pe constatarea unor raporturi concrete date în experienţa sen- 
sibilă. Că aceste două registre de judecată nu au nici aceeaşi natură şi nici 
acelaşi grad de certitudine, empiriştii din secolul al XIV-lea au înţeles-o la 
fel de bine ca și Hume şi au demonstrat neobosit înaintea lui că judecăţile 
care exprimă raporturile de cauzalitate nu pot fi considerate absolut evidente, 
de vreme ce aceste raporturi sînt ireductibile la evidenţa primului principiu. 
Este ceea ce le-a atras numele de sceptici, iar epitetul nu este neîntemeiat, 
dacă le cotnparăm doctrina cu realismul cauzetor pe cate-l implică metafizica 
tomistă, dar, de bine, de rău, o cunoaştere empirică astfel! concepută le era 
de ajuns ockhamiştilor din veacul al XIV-lea. Cînd era vorba să-l cunoască 
pe Dumnezeu şi ceea ce transcende expetiența sensibilă, aveau la dispoziţie 
Revelația şi nu cereau mai mult; cind era vorba să cunoască ceea ce ţine de 

experienţa sensibilă, cum să nu accepte că această experienţă este operantă 
în propriul său domeniu? Aceşti empirişti ştiau bine, ca teologi, că Dumnezeu 
poate interveni în orice moment în mersul naturii şi, prin urmare, că expe- 
rienţa sensibilă nu permite acea evidenţă absolută şi garantată parcă pînă şi 
împotriva supranaturalului pe care o comportă numai folosirea primului prin- 
cipiu, dar, cel puţin, rămîne acea evidenţă naturală care e de ajuns pentru 
Ştiinţa naturală. Suficiz naturalis evidentia in scientia naturali, spune Albert 
din Saxonia, şi adaugă că cei cărora nu le este de ajuns evidenţa naturală nu 
sînt făcuţi pentru filozofie: Unde cui non sufficeret evidentia naturalis, non 
est aptus ad philosophandum. De aceea, ockhamismul şi-a desfăşurat con- 
secinţele pe două direcţii diferite. A favorizat dezvoltarea unei critici sceptice 
a metafizicii sau a întărit-o acolo unde exista deja, pregătind astfel pyrrhonis- 
mul autentic care va înflori pe parcursul următoarelor două secole, dat a ini- 
țiat şi cercetări despre natură de-acum cu adevărat ştiinţifice, eliberate de pre- 
supoziţiile arbitrare ale unei metafizici care se considera ştiinţă, şi formulînd 
astfel, în fizică şi astronomie, anumite ipoteze pe care aveau să le confirme 
veacurile al XVI-lea şi al XVII-lea. 

CAPITOLUL AL ZECELEA 
ÎNTOARCEREA BELETRISTICII 
ŞI BILANŢUL EVULUI MEDIU 


Secolul al XIV-lea nu a fost numai o perioadă fecundă în înfăptuiri filo- 
zofice şi teologice de mare clasă, ci a şi chemat înapoi beletristica dintr-un 
exil care dura de la sfirşitul veacului al XII-lea, reinstaurînd astfel tradiţia 
medievală a culturii patristice şi pregătind reforma intelectuală care avea să 
ocupe următoarele două secole. Această mişcate, care a luat naştere în Italia, 
s-a propagat rapid în toate centrele intelectuale ale Occidentului, poate mai 
puţin propagîndu-se pe sine cît favorizând trezirea unor aspirații foarte vechi, 
refulate o vreme de ttiumful culturii dialectice din veacul al XIII-lea, dar 
deloc dispărute, ci gata, dimpotrivă, să se trezească. 


I. — ÎNTOARCEREA LITERELOR ÎN ITALIA 


Întoarcerea la cultul literelor în Italia este inseparabil legată de persoana 
şi opera lui Petrarca, despre care Erasm va spune că a fost reflorescentis elo- 
quentiae princeps apud ltalos!. Din 1312 pînă în 1316, într-o modestă şcoală 
de gramatică din Carpentras, un copil italian de curînd intrat aici la vîrsta de 
opt ani învaţă gramatica latină sub îndrumarea unui profesor simplu şi sărac, 
Convenevole da Prato. Acesta e un bun gramatician, dar nu un artist. Ştia 
să-şi ascută cuțitul, va spune despre el Petrarca, dar nu ştia să-l folosească. 
Pe scurt, un profesor de gramatică latină cum s-ar fi găsit o sută alţii, dar cu 
un elev despre care lui Convenevole îi plăcea să spună că nu a mai văzut 
altul ca el. Aici, în această clasă de gramatică latină asemănătoare cu toate 
clasele de gramatică latină ale Evului Mediu, s-a produs fenomenul Petrarca: 
„Încă din copilărie (ab ipsa pueritia), la o vîrstă cînd toţi ceilalţi se mai chi- 
nuie cu Prosperus şi Esop, eu mă îndeletniceam cu scrierile lui Cicero, fie 
dintr-o aplecare firească, fie pentru că eram încurajat de tatăl meu, care avea 
o mare venerație pentru acest scriitor. La acea vitstă, nu puteam înţelege ni- 
mic din el (nihil intelligere poteram); singurul lucru care mă atrăgea era un 
fel de mingiiere a cuvintelor (verborum dulcedo quaedam), felul în care su- 
nau (sonoritas), astfel că orice altceva aş fi citit sau auzit mi se părea grosolan 


! cel dintii în elocinja reînflorită la cei din Italia (1b. laz.)- 


6654 ÎNTOARCEREA BELETRISTICII ȘI BILANŢUL EVULUI MEDIU 


şi ţipător.“ Dacă există ceva absolut personal în cazul lui Petrarca, este aceas- 
tă dragoste precoce şi acest entuziasm aproape instantaneu pentru muzica 
lexicală a lui Cicero. Inutil să speculăm aici despre cine ştie ce descoperire 
a Antichității care să-l fi îndepărtat de barbaria gotică. Acestea, şi multe al- 
tele, vor veni să se alăture mai tirziu, dar germenele petrarchismului e altun- 
deva. La virsta la care ne spune chiar el că nu poate încă să înțeleagă sensul 
textului, tînărul Petrarca îi savurează muzica, pe care nu va mai înceta nici- 
odată s-o iubească. Cicero va rămîne pentru el maestrul de neimitat al elo- 
cinţei: fuiz enim coelestis viri illius eloquentia imitabilis nulli2. „Nu citisem 
încă operele părinţilor, va spune într-o scrisoare de la bătrîneţe, căci eram 
orbit de greşeală şi plin de trufia tinereţii. Nimic nu-mi plăcea, în afară de 
Cicero, mai ales după ce citisem Institurio oratoria a lui Quintilian, acolo 
unde spune — acesta e înţelesul fazei, deşi nu am cartea la îndemiînă şi nu- 
mi amintesc termenii — că ne putem prezice numai bine dacă-l îndrăgim 
mult pe Cicero.“ De fapt, principalele elemente ale operei sale literare sînt 
cele ale unui scriitor latin. Ediţia din 1554 cuprinde î 375 de pagini de lucrări 
latineşti, astăzi rareori citite, inclusiv douăsprezece Egloge şi un poem epic 
în nouă cînturi (Africa), faţă de 76 de pagini de nemutitoare poezie în limba 
vulgară, al cărei preţ nu ne putem închipui că nu-l cunoștea, dar pe care conta 
mai puţin decît pe Africa pentru a-şi imortaliza numele. Acesta e faptul de 
la care trebuie să plecăm pentru a-l înțelege pe omul care restituie Occiden- 
tului beletristica uitată: Petrarca este un muzician, acest artist a fost cucerit 
de Elocinţa romană datorită urechii sale infinit de delicate şi a devenit astfel 
discipolul ei. Asta a fost el mai întii, şi se pare că din 1312 pînă în 1333 nu 
a fost nimic altceva. Tot programul său de viaţă se exprima atunci în acest 
titlu foarte clasic al uneia din scrisorile sale de tinereţe: Eloquentiam animique 
aequitatem caeteris rebus anteponendam?. 

O a doua trăsătură a lui Petrarca începe să apară cînd ajunge la virsta de 
29 de ani. Dacă este exact, așa cum o afirmă chiat el, că a văzut-o pe Laura 
pentru prima dată la 6 aprilie 1327, la virsta de 23 de ani, inseamnă că o 
iubea deja de şase ani, cu acea iubire pe care nu va înceta s-o cînte niciodată. 
Iubire despre care ştim sigur că era fără speranță de răsplată, nu pentru că 
Petrarca nu ar fi încercat s-o obţină, ci pentru că i-a fost refuzată cu neîndu- 
plecare. Poetul a căutat aiurea ceea ce îi refuza Laura şi a căzut într-un destriu 
de care a suferit, împotriva căruia a luptat fără odihnă şi pe care în cele din 
urmă l-a îndreptat. Lupta a fost lungă, căci a durat şaptesprezece ani, dar 
Petrarca nu a mai dus-o singur din ziua în care unul dintre prieteni i-a dăruit 
un exemplar din Confesiunile Sfîntului Augustin. Petrarca le-a citit, le-a în- 
drăgit şi, influenţat de Augustin, şi-a vindecat în cele din urmă boala. Această 
întâlnire dintre Petrarca şi Augustin pate să dateze din 1333. 

2 căci elocimța acelui bărbat celest nu a putut fi imitată de nimeni (7. lar.). 


3 Elocința şi liniştea sufletească ce trebuie puse mai presus de celelalte lucruri (fb. 
dat). 

Influenţa lui Augustin asupra lui Petrarca a fost complexă. Mai întîi, lec- 
tura Confesiunilor a făcut pentru cl ceea ce făcuseră şi pentru Augustin Pre- 
dicile lui Ambrozie: l-a obişnuit cu latina neşlefuită a Scripturilor. Desigur 
că gustul său pentru Cicero continua să fie rănit, dar, aşa cum muzica operei 
lui Cicero îl făcuse cindva să-i guste sensul, sensul Scripturilor l-a obişnuit 
de data aceasta să le tolereze disonanţele: ochii mei cel puţin, va spune el 
mai târziu, voiau să citească ceea ce urechile îmi refuzau încă să asculte. În 
epistola Posteritati suae, Petrarca afirmă despre Confesiuni că au fost pentru 
el poarta de intrare în toată literatura sacră. Dar dacă i-a fost cam greu să 
tolereze latina Scripturilor, acest purist n-a simţit decît bucurie citind-o pe 
cea a lui Augustin. Frumuseţea stilului acestui Părinte i-a schimbat sufletul 
şi l-a întors la Dumnezeu. Ce-i de mirare? Elocinţa Confesiunilor nu putea 
face mai puţin pentru convertirea lui Petrarca decit făcuse Hortensius al lui 
Cicero pentru convertirea lui Augustin. Remarca este chiar a lui Petrarca, 
care ne trimite aici la Cartea a l-a a Confesiunilor. De fapt, Augustin devine 
pentru el un prieten; îl lua cu el la drum, îl avea încă la îndemiînă în 1336, 
în ziua acelei ascensiuni pe muntele Ventoux (Venrosus), relatată de una din 
scrisorile sale cele mai celebre, care marchează o etapă hotăritoare către vin- 
decarea sa morală. Şapte ani de strădanii îl mai despărţeau încă de ţintă, dar 
nimic nu-l mai putea împiedica de acum înainte s-o alingă. 

Aceasta pentru că Augustin este exact călăuza de care avea nevoie Pe- 
trarca: scria latineşte mai bine decît Petrarca, Petrarca nu putea decât să-l res- 
pecte: era un sfint, Petrarca putea deci să-şi încredinţeze sufletul în grija lui; 
acest sfint suferise de acelaşi desfriu ca şi Petrarca, îl putea deci înţelege pe 
Petrarca; se vindecase, putea deci să-l vindece. Citind Confesiunile, Petrarca 
avea impresia că-şi citeşte propria poveste (legere arbitror, non alienam, sed 
propriae măae peregrinationis historiamt), de aceea convertirea sa finală a 
făcut parcă din el un al doilea Augustin: transformatus sum in alterum Au- 
gustinum5. Trebuie să cintărim aceste formule ale lui Petrarca însuși, pentru 
a înţelege intimitatea simbiozei spirituale care-l leagă de acum înainte pe lati- 
nistul din secolul al XIV-lea de episcopul Hipponei. Prin elocinţa lui Augus- 
tin redevine Petrarca creştin. 

Aceste armonii fundamentale se îmbogăţeau, de altfel, cu una mai subtilă, 
dar ale cărei repercusiuni asupra istoriei culturii occidentale sînt inestimabile: 
Augustin a fost întotdeauna pentru Petrarca sfîntul care nu-l trădase niciodată 
pe Cicero. Puteai deci să fii creștin, şi să fii pină la sfinţenia cea mai înaltă, 
fără să te crezi nevoit să-i părăsești pe clasici. Cîtă consolare! Cum prietenul 
său Giovanni Colona ridea de el cînd pretindea că-l iubeşte pe Augustin, ei, 
care nu putea să se despartă de Cicero sau Vergiliu, Petrarca a avut această 


4 mi se pare că citesc nu o poveste străină, ci povestea propriei znele peregrinări (IP. 
tat). 
$ m-am transformat într-un alt Augustin (1b. lar.). 

excelentă ripostă: „De ce să-i las, cînd văd că Augustin însuşi rămîne cu ei?” 
(Quid autem inde divellerer, ubi ipsum Augustinum inhaerentem video). 
Umaniștii din veacul al XVI-lea, Erasm, de pildă, şi-l vor revendica mai 
curînd pe leronim, şi e cumva de mirare că Petrarca i l-a preferat pe Augustin. 
Dar leronirm i-a renegat pe antici, iar Petrarca nu i-a iertat-o niciodată în între- 
gime, Augustin însă nu a comis niciodată această crimă împotriva literelor. 
Nu a visat niciodată, ca Ieronim, că e tizit în fața judecății lui Dumnezeu și 
pedepsit pentru prea marea sa iubire faţă de antici. Augustin ştie ce-i datorea- 
ză lui Cicero şi o recunoaşte cu gratitudine, aşa cum îşi recunoaște public 
datoria faţă de Platon şi discipolii acestuia. Cîtă smerenie în măreţia acestui 
om! Dar şi cită măreție în această smerenie! Din ziua cînd s-a convins prin 
acest exemplu că un creştin poate să-i iubească pe Platon, Cicero şi Vergiliu, 
Petrarca şi-a găsit echilibrul, prin aceasta secolul a! XIV-lea regăsindu-şi cul- 
tura latină a Părinților şi revenind, în persoana lui Petrarca, la doctrina căris- 
zianaf a Sfintului Augustin. 

În ce are ea esenţial, această poveste este aventura cu totul personală a 
unui om care-şi caută calea şi o găseşte, fără să-i pese de cele pe care le 
urmau contemporanii, oricît de diferite ar fi fost ele. Petrarca nu a început 
prin a cunoaşte scolastica, suferind şi reacţionînd împotriva aridităţii ei; el 
s-a format în afara ei, exact ca şi cum ea n-ar fi existat niciodată. O ameninţa 
însă prin simplul fapt că era Petrarca. Să reîntilneşti în veacul al XIV-lea 
cultura preconizată în secolul al XII-lea de loan de Salisbury însemna să în- 
torci spatele culturii scolastice din veacul al XII-lea, şi, pe măsură ce de-a 
lungul anilor gloria litetată a lui Petrarca se amplifica, era tot mai greu ca 
lucrul să nu se afle. Între acest vir doctissimus sed et eloquentissimus? care 
şi-l declara ca precursor pe Augustin şi viri doctissimi, dar nu eloquentissi- 
mi, care umpleau şcolile, alegerea se impunea, doar în virtutea forţei exem- 
plului şi fără ca Petrarca să trebuiască să ducă o “bătălie pentru întoarcerea 
anticilor. 

Nu a făcut-o, de altfel, niciodată. Nici una din scrierile lui Petrarca nu are 
ca obiect confruntarea dogmatică a celor două tipuri de cultură şi eliminarea 
uncia în favoarea celeilalte, dar el avea opinia lui bine formală şi nu şovăia 
s-o exprime. Nici o obiecţie împotriva Dialecticii propriu-zise, artă excelentă 
în sine, preţuită de antici şi, de altfel, una din acele arte liberale pe care Cicero 
le recomanda ca trepte de urcat pentru atingerea piscurilor filozofiei. Dialec- 
tica trezeşte intelectul, arată calea care duce la adevăr, ne învaţă să evităm 
sofismele şi, chiar dacă nu ar folosi ia nimic altceva, tot ar aduce iuţeală şi 
fineţe în modul de a discuta. Să străbatem deci dialectica fără să ne oprim la 
ea şi să nu uităm scopul călătoriei în distracţiile de pe drum. Cei care comit 


S învăţătura creştină (/b. laz.). 

7 bărbat foarte învăţat, dar şi foarte bun orator (IP. daz:). 
8 bărbaţi foarte învățați (b. Laz). 

? foarte buni oratori (IP. lar:). 

această greşeală sint acei copii bătrini condamnaţi de Seneca. Nimic mai 
muşinos decit un bătrîn care învaţă să citească, spune acest filozof, să 
adăugăm: nimic mai urit decit un dialectician bătrin. De altfel, aceştia şi-l 
revendică pe nedrept ca precursor pe Aristotel, căci se mulţumesc să vorbeas- 
că în timp ce Aristotel, după ce vorbea, scria. Dar cea mai mare greşeală a 
dialecticienilor e că sînt prea mulţi. Erau o armată în Marea Britanie, şi iată-i 
că au debarcat în Sicilia. Nici Caribda, şi nici Scila n-au putut să-i oprească. 
Să fie oare un blestem al insulelor? Sicilia avea ciclopi şi tirani, şi iat-o acum 
năpădită de dialecticieni, nu numai ignoranți, dar şi nebuni, care ţişnesc aido- 
ma fumicilor negre din cine ştie ce trunchi putrezit şi prăpădesc ogoarele 
adevăratei cunoașteri. În faţa acestei armate de venetici, inima de italian a lui 
Petrarca se revoltă, căci aceşti saxoni pun în pericol însăşi cultura latină, dar 
vom vedea că faptul îl îngrijorează şi în inima sa de creştin. 

Petrarca a înţeles foarte bine şi a denunjat în repetate rînduri pericolul 
care decurge, pentu credinţa creştină, din această cultură pur dialectică, mai 
ales din clipa în care se abandona studierea Părinților. Într-o scrisoare de bă- 
trîneţe adresată lui Boccaccio, se plîngea că unii clerici îi numesc pe Ambto- 
zie, Augustin şi Ieronim oameni mai bogaţi în cuvinte decit în cunoaştere 
(multiloquos magis quam multiscios appellani). Augustin, spuneau ei, a văzut 
multe, dar a ştiut puţin. Alţii mergeau şi mai departe; dar nimic nu poate 
înlocui aici mărturia adusă chiar de Petrarca. Băttinul poet tocmai a făcut 
imprudenţa să citească Biblia în discuţie, la care interlocutorul îi răspunde: 
„Păstrează-i pentru dumneata pe Doctorii dumitale de nimic, pentru dumneata 
şi Biserică! Eu ştiu bine pe cine să urmez şi ştiu în cine mă încred (scio cui 
credidi). Vorbeşti ca Apostolul, i-am zis, crede atunci ca el! — Apostolul 
dumitale, răspunse el, nu era bun decît să împrăștie vorbe, şi era un smintit.“ 
Şi cum Petrarca îl felicita cu ironie că-i sint cunoscute ocările îndreptate cînd- 
va asupra lui Pavel de adversarii lui, „această fiinţă puturoasă se porni pe ris: 
Tar dumneata, zise, fii aşadar bun creştin, dar eu nu cred nimic din toate astea, 
Pavel şi Augustin ai dumitale şi toţi ceilalţi pe care atita îi lauzi n-au fost 
decit nişte palavragii. Aş vrea să fii în stare să-l citeşti pe Averroes, ca să 
înţelegi cu cât de mult e mai presus de toţi panglicarii dumitale.“ La care 
Petrarca, indignat, îl dădu afară, nu fără regretul că nici inchiziţia, nici închi- 
soarea nu mai puteau să împiedice asemenea oameni să-l hulească pe Cristos. 

În De suiipsius et multorum aliorum ignorantia, Petrarca povesteşte cu 
multe amănunte o dispută asemănătoare, pe care a avut-o cu trei oameni care 
nu credeau decit in Aristotel şi-l dispreţuiau pe Cristos, ca un analfabet ce 
era. Petrarca, în schimb, îl admiră pe Cicero pentru elocinţă, dar numai Cris- 
tos îi e dascăl în materie de religie. lar Cicero, mare orator în operele sale 
de început, nu s-a arătat oare mare filozof în ultimele, şi un filozof aflat destul 
de aproape de creştinism încît să-l îndrepte pe Augustin pe calea care duce 
la Biserică? Căci în cele din urmă este un fapt, şi o afirmă chiar Augustin, 
că Biserica îşi datorează marele sfint care a fost Augustin şi lui Horzensius. 
Şi de ce să ne mirăm? Cicero ştia bine că adevărata filozofie nu-i o dialectică 

verbală, ci iubirea de înţelepciune, şi, de îndată ce aflăm că adevărata înţelep- 
ciune este religia, orice îndemn al lui Cicero de a căuta înţelepciunea îndeam- 
nă totodată şi la căutarea religiei: „Filozofia nu vesteşte înţelepciunea“, scrie 
Petrarca în De remediis utriusque fortunae, ci iubirea de înţelepciune; cine o 
doreşte, o obţine aşadar iubind-o. Acesta nu-i lucru obositor sau anevoios, în 
ciuda părerii unora. Dacă iubirea îţi va fi adevărată, şi adevărată înţelepciunea 
pe care o iubeşti, vei fi un adevărat filozof. Dar numai sufletele purificate şi 
evlavioase pot înţelege şi iubi această înţelepciune adevărată. Acesta e şi în- 
jelesul dictonului: înţelepciunea e evlavie. Dispreţuind sau necunoscînd aceas- 
tă vorbă, filozofii noștri sînt nevoiţi, aşa cum am spus-o și pentru teologi, să 
se mărginească la o simplă dialectică verbală şi goală.“ 

La rîndul lui, Petrarca nu procedează aici ca un dialectician, ci ca un ora- 
tor. Să ne amintim totuşi că succesul operelor sale a fost imens şi să ne în- 
trebăm ce teme puneau sau repuneau în circulaţie. Vom găsi în ele fondul 
comun de idei pe care cărturarii italieni aveau să-l exploateze pe săturate pe 
parcursul următoarelor două secole: reinstaurarea cu drepturi depline a cul- 
turii Părinților, adică a studiilor clasice, cărora Biserica le datorează pe 
Augustin, Ambrozie, Ieronim şi atâţia alţii; reaşezarea dialecticii la locul ei, 
printre artele liberale; precauţia ca părăsirea Părinților să nu lase cîmp liber 
avertoismului şi necredinţei care decurge din el; avertizarea teologilor că re- 
ducerea ştiinţei lor la dialectică înseamnă ruinarea ei ca înţelepciune; reamin- 
tirea, la nevoie, că, dacă vor o filozofie, Augustin nu le-o recomandă pe a 
lui Aristotel, ci pe a lui Platon: şi, de altiel, cine s-a gîndit vreodată să-i refuze 
locul întîi, nisi insanum et clamosum scholasticorum vulgus!0? Cind îl vam 
asculta pe Platon vorbind despre Dumnezeu şi nemurirea sufletului, nu-l vom 
auzi quasi philosophum loquentem, sed apostolum!!. Să ne abatem de la o 
teologie care nu vorbeşte numai fără elocinţă, neglectis principibus eloquii!?, 
dar şi ca să nu spună nimic, și să-i încredințăm religiei, simplei evlavii, grija 
de a ne duce la înţelepciune: Piezas est sapientia!3. Repetate de Petrarca de 
o sută de ori, şi cu talentu-i cunoscut, aceste idei nu aveau cum să nu se 
răspîndească pretutindeni unde teologiile noi mai întimpinau o oarecare rezis- 
tenţă, şi să pregătească revolta care urma curind să izbucnească. Totul era 
deja pregătit pentru ca; nimic nu lipsea, nici chiar programul. Că Petrarca 
însuşi nu a considerat necesar să imagineze unul, nimic mai firesc, căci acest 
program exista deja: nu trebuia decît să fie reluat. Întrebat ce trebuie să ştie 
un teolog, în afară de Scriptură, ca să predea teologia, Petrarca trimitea pur 
şi simplu la Cartea a Il-a din De doctrina christiana a Sfîntului Augustin. 

Cu excepţia indignării amuzate a lui Petrarca la vederea dialecticienilor 
anglo-saxoni care invadau Sicilia, toate aceste teme erau rapid universaliza- 


to dacă nu mulţimea nebună şi gălăgioasă a [filozofilor) scolastici (IP. Lat). 
" ca pe un filozof care vorbeşte, ci ca pe un apostol (îb. lac.). 

"2 fiind neglijate principiile elocinţei (Ib. lat). 

"5 pietatea este înţelepciunea ((b. lat.). 

bile în Europa cultivată a veacului al XIV-lea şi, într-adevăr, nu exista una 
pe care ca să n-o fi acceptat. Printr-un alt aspect însă, revolta lui se prezenta 
ca esențialmente locală şi ca revendicarea de către un italian a drepturilor 
unei culturi prin excelenţă italiene împotriva unui tip de cultură pe care Italia 
nu putea s-o accepte nicidecum. Cînd spune ego vir italicus!4, Petrarca ştie 
exact care-i sînt compatrioții şi cine sînt străinii. Linia despărţitoare care-i 
sepată pe unii de ceilalţi îşi are originea, după părerea lui, foarte departe în 
trecut, iar sentimentul că se află în tabăra bună îi dă drepturi pe care înțelege 
să le folosească, Cind vizitează Roma, are conştiinţa că se bucură de ea mai 
mult decit Seneca, pentru că Seneca nu era decit spaniol, pe cînd el, Petrarca, 
e italian. Din studiile de drept începute la Bologna, de altfel fără entuziasm, 
Petrarca pare să nu fi reţinut decît cele două texte care-i permiteau tocmai 
să-i aşeze pe neitalieni pe singurul loc care li se cuvine. Un prim text din 
Salvianus (Digeste 1, 4, 32 pr.) declară că alte popoare trebuie să urmeze 
legea Romei, şi nu Roma s-o urmeze pe a altor popoare, La cate Iustinian 
remarcă (Codul lui Iustinian |, 17) că, prin Roma, „nu trebuie s-o înţelegem 
numai pe cea veche, ci şi Roma noastră regală, care prin harul Domnului a 
fost întemeiată sub auspicii mai bune“. Al doilea text, luat din prefața la Co- 
dul lui Iustinian, afirma că armata şi legea, care i-au pus cîndva pe romani 
în fruntea celorlalte popoare, îi vor menţine acolo, cu ajutorul lui Dumnezeu, 
în veci. De o parte, spune Petrarca neîncetat, italienii; de cealaltă, barbarii. 
Spaniolii sînt deci barbari, şi de asemenea şi mai ales francezii. 

Scrisoarea în care Petrarca îl felicită pe Urban V că a adus înapoi papa- 
litatea din Franţa la Roma începe foarte firesc prin cuvintul Psalmistului: Zr 
exitu Israel de /Egypto, domus lacob de populo barbaro!5. Să dăm ultimului 
termen sensul lui propriu; el nu e aici o figură de stil, şi aproape deloc jignire: 
e un fapt. Lui loan din Hisdinum, care se revoltă, Petrarca îi arată că n-are 
cum să schimbe situaţia. Că francezii îşi găsesc toate calităţile de pe lume, 
așa cum le stă în obicei, poate fi, e drept, adevărat, dar, adevărat sau fals, 
aceasta nu schimbă nimic: caeterum opinentur ut libet, barbari tamen sunt!S, 
Toţi istoricii sau geografii sînt de acord în această privință. Chiar dacă ac- 
ceptăm că francezii sînt cei mai îmblinziţi dintre barbari (Barbarorum om- 
nium mitiores), ei rămîn totuşi barbari, căci nu sînt italieni. 

Această temă istorică nu datează de la Petrarca. Încă din secolul al XI-lea, 
în Liber de vita christiana, italianul Bonizo folosise nestingherit cuvîntul bar- 
barust? de fiecare dată cînd voia să se refere la caracterul necivilizat al celor- 
lalte popoare în afară de italieni. La începutul Cărţii a VII-a a acestei opere, 
Bonizo îi blestema pe toţi cei care voiau să se sustragă jugului imperial al 
Romei şi deplingea că Oraşul, supus barbarilor, renunţă la uzul propriilor legi: 

1 sint italic (îb. lac.) 

15 La ieşirea din Egipt a lui Israel, neamul lui Iacov de la un popor barbar (Id. la). 

1 să creadă, de ahfel, cum le place, sint totuşi barbari (1b. lat.). 

Y barbar (18. Iaz). 

Barbaris tamen Roma Servit et suis non utitur legibus!8. Această opoziţie 
juridică şi politică s-a extins la Petrarca în domeniul cunoaşterii şi, sub aceas- 
tă nouă formă, a exercitat o influenţă de durată asupra istoriei culturii occi- 
dentale, din veacul al XIV-lea pînă în cel de al XVI-lea. Sau barbar, sau 
italian: acestea erau pentru el singurele două tipuri de cultură între care se 
putea pendula atunci. Argumentul cei mai puternic împotriva acestei între- 
buinţări a termenului „barbar“ era, desigur, Universitatea din Paris, care re- 
prezenta consecința istorică şi suprema înflorire a unei tradiţii intelectuale de 
mai multe ori seculare. Cu toate astea, obiectează Petrarca, cu ce se pot lăuda 
francezii? Singurul lor mare învăţat creştin este Hilarius din Poitiers; nici 
Ambrozie, nici Augustin, nici Ciprian nu erau francezi, Hugo din Saint- Victor 
era saxon. E adevărat că şi el era deci barbar, dar nu s-a pretins că toţi barbarii 
sint francezi, ci s-a spus doar că toţi francezii sînt barbari, ceca ce e cu totul 
altceva. Prea bine, se va spune, oamenii de carte nu sînt ftancezi, dar stu- 
dium!S ca atare este, căci se află la Paris. Fie, acceptă la rindul lui Petrarca, 
să admitem că cine a studiat la Paris e francez. Regretabil, dar aşa este. După 
toate acestea, rămîne însă faptul că aproape toţi aceşti francezi sînt străini. 
Din ce țară vin Petrus Lombardus, Toma d' Aquino şi Egidius din Roma? A 
existat vreodată francez care să scrie o carte ca Etica lui Aristotel? Un italian 
poate, cel puţin, să se laude că un alt italian a scris De legibus, Academicorum 
libri şi acel Hortensius, din care Augustin spune că a profitat atît de mult, 
ceea ce nu spune niciodată despre o carte a lui Aristotel. Cînd Roma îl avea 
pe Varro, Franţa nu-şi avea decit druizii, şi tot ce mai are acum se reduce la 
zarva din strada Fouarre (fragosus straminum vicus20). Pe scurt, singura ştiin- 
ţă valabilă e ştiinţa italiană. 

Asistăm aici la conturarea poziţiei personale a lui Petrarca. Acest naţio- 
nalism al culturii deschide o eră şi vesteşte sfirşitul universalismului medie- 
val, care nu era decit cel al Bisericii catolice înseși. Dante se mai afla încă 
pe celălalt versant, el, care refuza, în De vulgari eloquentia, să trădeze ade- 
vărul însuşi din dragoste de patrie şi să susţină împotriva bunului-simţ că în 
Paradisul pămintesc Adam vorbea florentina: lumea ne este patrie, proclama 
el cu mindrie, aşa cum e marea pentru peşti, chiar dacă am băut apă din Amo 
înainte să ne iasă dinţi. Exact opusă acestui nos autem cui mundus est patria 
velut piscibus aequor este împărţirea petrarchistă a lumii în italieni şi barbari, 
cu toate consecinţele pe care le presupune. Iar prima, poate cea mai impor- 
tantă, este condamnarea fără apel a interludiului barbar pe care-l constituie, 
în opinia lui, toată istoria acelui studium?! din Paris, de la înfiinţarea sa de 
către barbarul Alcuin şi pînă la barbarii sau italienii barbarizaţi care continuă 
să predea aici în secolul al XIV-lea. Petrarca pune put şi simplu în paranteze 


12 Totuşi Roma e supusă barbarilor şi nu se foloseşte de legile ei (îb. lat,). 
5 v, nota 76 de la p. 430. 

2 strada zgomotoasă acoperită cu paie (IP. lat.). 

21 v, nota 76 de la p. 430. 

această imensă strădanie intelectuală de-acum de şase ori seculară, ca să în- 
cheie definitiv istoria unei greşeli care a durat prea mult. Această curăţare 
sumară o dată înfăptuită, se eliberează din nou calea adevăratei ştiinţe. Ea 
merge din Italia în Italia, prin Italia, căci aceasta e calea regală care, dispre- 
țuind ocolişul falsei culturi a barbarilor, duce de la Cicero la Petrarca, trecînd 
prin maeştrii elocinţei creştine, Ciprian, Ambrozie, Ieronim, Augustin. 

A sperat oare Petrarca în sinea lui că vor relua mulţi împreună cu el aceas- 
tă cale? N-am putea spune. Fără îndoială că a oscilat între speranţă şi des- 
curajare. Într-o frază celebră din Res memorandae (|, 2, art. Plinius Secun- 
dus), prea adesea comentată în afara contextului, Petrarca s-a reprezentat pe 
sine „aşezat la hotarul dintre două popoare şi privind deopotrivă înapoi şi 
înainte“. Popoarele pe care Hermes bifrons22 le descoperă deodată, stînd la 
hotarele lor, au primit multe nume. Se spune că în ziua aceea, într-un acces 
de subită clarviziune, Petrarca s-a văzut pe sine între poporul Evului Mediu 
şi cel a Renaşterii, la limita dintre un trecut mort şi un viitor viu. Dar el se 
gîndea Ja alte popoare. Înapoia lui, iluștrii autori ai Antichității şi generaţiile 
fericite pe care le-au copleşit cu darul operei lor, apoi cele a căror intolerabilă 
neglijenţă a lăsat să piară preţioasele codices?3 elaborate pentru ele cu prețul 
atitor veghi: după ce că erau sterili, aceşti oameni nu au fost nici măcar în 
stare să păstreze o moştenire atit de prețioasă, ca s-o transmită posterităţii; 
înaintea lui, poporul celor care nu vor mai avea nirmnic de citit dacă în cele 
din urmă, aşa cum e de temut, toate capodoperele trecutului vor sfirşi prin a 
se pierde. Între cele două popoare stă Petrarca, la hotarul dintre cei care mai 
ştiu ceva şi imensul popor al celor care nu var mai şti curînd nimic. Si, ut 
auguror, res euni?4, serie Petrarca. Căci lucrurile merg prost. De Ja Cicero 
la Părinţi, şi chiar pină la Boethius, curge fluviul maiestuos al culturii antice 
moştenite de la Roma. Deodată, în secolul al IX-lea, apare imperiul franc al 
lui Carol cel Mare. Aceşti inculţi, care vorbesc de translazio studii25 ca şi 
cum ştiinţa latină ar fi părăsit brusc Roma ca să emigreze la Paris, scriu într-o 
limbă pe care o numesc latină, dar nu e decit un jargon barbar şi pe care nici 
Cicero, nici Părinţii nu ar înţelege-o; totul se pierde aici, elocinţa şi, o dată 
cu ea, înţelepciunea, de care e de nedespărţit acest studiu, cel mai nobil şi 
cel mai sfint dintre toate, sau care, cel puţin, aşa ar trebui să fie, dacă înfu- 
murarea noastră corupătoare nu ar fi preschimbat teologia în dialectică (om- 
nium nobilissimum ac sacratissimum Studium... nisi illud vanitas nostra cor- 
rumpens iam de theologia dialecticam effecisset). În lupta pe care a dus-o 
fără odihnă împotriva acestor corupători ai culturii romane, probabil că Pe- 
trarca a sperat întoarcerea Părinților şi a elocinţei latine, dar, în ziua cînd s-a 
văzut aşezat la graniţa dintre două popoare, cînd privea înainte nu vedea po- 
porul Renaşterii, ci pe ce! al barbarilor. 


22 Hermes cu două chipuri (7. tat.). 

2 codice (1b. dac). 

2 Dacă tucrurile merg după cum prezic eu (lb. îat.). 
25 mutarea centrului de studii (/b, laz.). 

Indiferent cum stau lucrurile în ce priveşte diversele umori ale lui Petrar- 
ca, şi chiar dacă am admite că a sperat în triumful ideilor sale, distincţia ra- 
dicală pe care o face între elocinţa italiană şi barbaria dialecticienilor din Paris 
îşi păstrează sensul întreg, şi se ştie destul de bine ce soartă a avut. Tema 
istorică bine cunoscută a „barbariei Evului Mediu“ aici îşi are originea. Istoria 
a adoptat în cele din urmă punctul de vedere al unui italian din veacul al 
XIV-lea despre cultura occidentală a celor cinci secole anterioare. Sumus enim 
non Graeci, non barbari, sed Itali et latini?6, declara Petrarca şi nu se va 
contesta, desigur, că avea dreptul s-o spună. Dar ce vor fi mai tirziu Erasm, 
Grocyn şi Bud€, dacă nu tot atiţia barbari? Ei vor fi deci nevoiţi să modifice 
sensul termenului. Cind ideile lui Petrarca îşi vor găsi adepli în afara Italiei, 
antiteza dintre barbar şi italian va trebui ncapărat să se lărgească. Nu originea, 
ci, de data aceasta, cultura va fi cea care va despărţi cele două grupuri. De 
o parte, adepţii barbariei scolastice, ridiculizată de Petrarca; de cealaltă parte, 
toţi prietenii elocinței latine şi ai literelor în sfârşit regăsite. Aşa au devenit 
„scolastică“ şi „barbarie“ termeni sinonimi. Istoriei culturii nu-i mai răminea 
decit să desăvîrşească această acţiune, identificînd „scolastică“ şi „Ev Me- 
diu“, ca şi cum, de la Alcuin la Petrarca, şcolile nu ar fi fost populate decit 
de dialecticieni potrivnici literelor. Petrarca se bătea pentru o cauză, şi e lesne 
de înţeles că a folosit în apărarea ei argumente masive; dar istoria are alte 
sarcini: ar fi poate timpul să se obişnuiască, în această privinţă, cu citeva 
distincţii. 

Că Peirarca le-a prezis un viitor bun sau nu, ideile sale călăuzitoare aveau 
timpul de partea lor şi au găsit de îndată în Italia partizani hotăriţi. Lupta pe 
care a început-o el nu a continuat, totuşi, pe acelaşi teren. Revolta Italiei îm- 
potriva barbarilor nu putea nicicum să se eternizeze, de vreme ce barbarii 
primeau cu atita bunăvoință cultura tradiţională a Romei. Anatemizată de Pe- 
trarca, Universitatea din Paris îl avea ca rector pe unul dintre compatrioţii şi 
prietenii lui, Roberto de” Bardi, şi-l invita să vină la Paris ca să-şi primească 
aici cununa poeţilor. În Italia, lupta pornită de Petrarca se prelungea pe un 
teren limitrof, dar distinct de cel anterior, şi pe care-l atinsese, de altfel, şi 
el. Literele fuseseră înfrînte de dialectică în Franţa; în Italia, se loveau de 
ostilitatea călugărilor, care atacau în special poezia clasică, în numele unor 
principii pur religioase. Vergiliu, Horaţiu, Ovidiu reprezentau pentru ei exact 
acest păginism pe care voia să-l abolească creştinismul, atitudine cu două 
sute de ani în urmă faţă de cea a lui Bernardus din Chartres, dar care-i punea 
totuşi lui Petrarca și contemporanilor săi o problemă actuală. Din fericire, 
povestea era, şi atunci, foarte veche. Scrisoarea Sfîntului Ieronim către Mag- 
nus atăta o poziţie de necucerit, iar apărătorii poeziei i-au recunoscut repede 
avantajele, grăbindu-se s-o ocupe. 

Încă de la începutul secolului al XIV-lea, Albertino Mussato ($ 1329) por- 
neşte o aprigă controversă cu dominicanul Giovannino da Mantova, care-i 


2 căci nu sintem nici greci, nici barbari, ci italici şi latini (7. lat.). 

acuza pe pocţii clasici deoarece contrazic teologia creştină, la care Mussato 
răspunde că poezia clasică nu este decit o altă formă a filozofiei sau, şi mai 
exact, forma priinitivă a cunoaşterii teologice propuse pentru prima dată oame- 
nilor sub vălul alegoriei. Acesta e terenul pe care se va da, în Italia, bătălia 
cea mai înverşunată dintre prietenii Literelor şi teologi. După Mussato, Pe- 
trarca apără aceeaşi poziţie într-una din scrisorile sale (Rerum familiarium X, 
4), în care susţine că teologia nu e decit o poezie care-l are ca obiect pe 
Dumnezeu (parum abest quin dicam theologiam poeticam esse de Deo27). 
Sfînta Scriptură nu este ca o carte plină de poeme în care sfinţii autori au 
folosit toţi metrii posibili? Moise, lov, Solomon, Ieremia sînt poeţi, şi, mai 
mult decît ei, David, pe care l-am numi pe bună dreptate Poetul Creştin. După 
Petrarca, Boccaccio (1313-1375) reia la rîndul lui şi dezvoltă îndelung ace- 
eaşi temă, în Cartea a XIV-a din De genealogiis deorum gentilium. În această 
parte a operei lui, care a fost scrisă după 1366, Boccaccio compară Scriptura 
cu poezia, nu numai pentru că foloseşte imagini, metafore şi parabole, care 
sînt modalităţi de exprimare poetică, ci şi pentru că-şi ascunde neîncetat sen- 
sul adinc sub sensul literal al textului. Deci este, şi ea, o „ficţiune poetică“. 
„Ipocriţii călugări“ care condamnă poezia clasică spunînd că e contrată reli- 
gici nu înțeleg că şi poezia este o ştiinţă, o cunoaştere, un adevăr. Născută o 
dată cu Moise, ca a fost neîncetat practicată de Isus Ctistos în Evanghelia 
lui. E adevărat că poeţii clasici au minţit deseori; dar fără să vrea şi fără s-o 
ştie. E vina lor că nu au primit revelaţia lui Cristos? 

Aceeaşi temă este reluată pînă la saturație în Corespondenţa unui prieten 
şi admirator al lui Boccaccio şi Petrarca, Cancelarul Florenței Coluceio Sa- 
lutati (1330-1406). Cu o primă ocazie, în 1378, trebuie să-l apere pe Vergiliu 
împotriva prietenului său Zonarini, din Bologna, care-i făcea mincinoşi pe 
Vergiliu şipe toţi poeţii antici. Dacă refuzăm să-l citim pe Vergiliu pentru 
că era păgîn, de ce-l citim pe Aristotel? De altfel, e lucru cert că Părinţii 
fuseseră crescuţi în spiritul clasicilor. Cicero este izvorul elocinţei lor, şi o 
recunosc: Lege Augustinum De Doctrina Christiana, ubi rhetoricam atingere 
videtur; certe Ciceronicam traditionem apud tantum virum invenies repeti- 
tam?8. În 1397, şeful de facțiune Carlo Malatesta ocupă Mantova şi pune să 
se arunce în tiul Mincio o statuie pe care i-o ridicaseră lui Vergiliu compa- 
triojii lui. Pietro Paolo Vergerio scrie o scrisoare de protest împotriva acestui 
act de vandalism, iar Salutati este, la rindul lui, revoltat: acest soldat duşman 
al literelor îi are impotriva lui pe toţi Părinţii Bisericii, Ieronim, Ambrozie, 
Augustin, Grigore, Bernard din Clairvaux. Cum să citeşti Cetatea lui Dum- 
nezeu, mai cu seamă primele Cărţi în care abundă citatele din Vergiliu, dacă 
nu-i mai înţelegi poeţii? De altfel, este foarte adevărat că lumea nu-i mai 
înţelege. Mulţi teologi de renume sînt nevoiţi să pună să li se traducă aceste 


2? puţin lipseşte să nu spun că teologia este a aperă poetică despre Dumnezeu (b. lat.). 
2 Citeşte despre Învățătura Creştină a lui Augustin, unde pare că atinge probleme de 
retorică; vei găsi desigur reluată tradiţia ciceroniană ia un bărbat atit de important (IP. lac). 

texte de către tineri care învaţă gramatica şi cărota ar trebui să le fie profesori. 
În sfirşit, dacă se condamnă poezia, se condamnă tot Vechiul Testament, căci, 
deşi metaforele poeţilor ascund în ele minciuni, în timp ce metaforele Bibliei 
ascund în ele adevărul, toate aceste cărţi folosesc în aceeași măsură metafo- 
rele şi sint, deopotrivă, opere de poeţi. Trebuie deci să renunțăm la Scriptură, 
dacă vrem să interzicem poezia. 

Se pare că şefii de facţiuni italieni din secolul al XIV-lea au fost intran- 
sigenţi în această privinţă, căci, după ce a protestat împotriva violenţei lui 
Malatesta, Salutati a trebuit să apere poeţii împotriva altui soldat, Giovanni 
din Samminiato. E adevărat că, între timp, Giovanni se călugărise. Într-o scri- 
soare din 15 septembrie 1393, Salutati a trebuit chiar să calmeze unele remuş- 
cări pe care le încerca Giovanni în singurătatea sa monastică. EI se intreba 
dacă nu împinsese uneori rechiziţiile militare, pe cînd mai conducea bandele 
armate în Lombardia, pînă la un punct învecinat cu jaful. Acest rău e de cînd 
lumea, iar Salutaii a făcut tot ce i-a stat în putinţă ca să aline conştiinţa prie- 
tenului său. Fără îndoială că doar ca să-i mulțumească îl avertizează Giovan- 
ni, cîţiva ani mai tirziu, de pericolul la care-şi expunea sufletul frecventînd 
poeţii clasici. La care Salutati răspunde, încă o dată, că nimic nu e mai aproa- 
pe de cuvintul lui Dumnezeu decît poezia: Nullum enim dicendi genus maius 
haber cum divinis eloquiis et ipsa divinitate commercium quam eloquentiam 
poetarunt?. Dacă acest răspuns al lui Salutati merita o atenţie specială e pen- 
tru că foloseşte respingerea cea mai ingenioasă cu putinţă a argumentului cla- 
sic al duşmanilor literelor: îl chemaţi în sprijinul vostru pe Ieronim, dar ştiţi 
bine că a fost flagelat în faţa tribunalului lui Dumnezeu pentru că-i citise prea 
mult pe poeţi. E adevărat, recunoaște Salutati, dar ce dovedeşte asta? Dum- 
nezeu nu voia ca leronim să citească poeţii pentru că voia să-l vadă petre- 
cîndu-şi tot timpul cu traducerea Bibliei : a pus deci să-l biciuiască pentru 
a-l chema la ordine; dar Dumnezeu voia ca Augustin să construiască acea 
Cetate a lui Dumnezeu, din care atitea pietre sint preluate din autorii clasici: 
de aceea, am văzut că niciodată nu i-a interzis lui Augustin să-i citească. 
Redus peniru cîtăva vreme la tăcere, Giovanni revine la atac în 1406, într-o 
scrisoare către un tînăr prieten al lui Salutati şi al poeţilor, Angelo Corbinelli, 
dar Salutati ripostează personal, la 26 martie al aceluiaşi an, printr-o lungă 
scrisoare, adevărată Apărare a poeziei, în care se simte efortul, destul de rar 
la aceşti prieteni ai elocinţei, să demonstreze, nu să convingă. Salutati folo- 
seşte din plin autoritatea lui Augustin (De civitate Dei XVIII, 14) ca să sta- 
bilească faptul că primii poeţi au fost teologi, şi răspunsul dat de Ieronim lui 
Magnus (Epist. 70; P.L., vol. XXII, col. 664-668). În acest text, veritabil 
arsenal de argumente deschis prietenilor poeţilor, Ieronim îşi afirma hotărirea 
de a face din înţelepciunea acestei lumi captiva lui Cristos, propter eloquii 
venustatem et membrorum pulchritudinem, exact formula care fusese deja 


.0dalitate de a vorbi nu are mai multă legătură cu cuvintul dumnezeiesc 
initatea decit elocința poeţilor (75. lat.). 
2 datorită farmecului elocinţei şi frumuseţilor elementelor ei (1. at.). + 

reluată de Abaelard. Să notăm, de altfel, sosirea unei noi întărituri, prin tra- 
tatul Sfintului Vasile despre cum trebuie folosiţi autorii profani, tradus în ia- 
tină de Leonardo Bruni Aretino, între 1398 şi 1404. 

Vedem că bătălia s-a mutat oarecum pe alt teren. Dialectica şi teologia 
scolastică nu ocupă în Italia un asemenea loc încât să pună în pericoi studiul 
Literelor. Spiritul care ameninţă literele este mai degrabă cel al lui Petrus 
Damiani şi Savonarola, îndreptat în primul rînd împotriva fermecătoarei fm 
museţi a poeţilor păgini. La rîndul îui, Salutati înţelege foarte bine că cele 
două aspecte ale problemei sînt legate şi asigură că, personal, nu a făcut nimic 
pentru apărarea şi preamărirea poeziei decit să-i atribuie tot ceea ce spunea 
Cicero despre elocinţă în De oratore |, 4, 20 şi 1, 16, 70. Nitnic mai legitim, 
căci, aşa cum a spus chiar Cicero însuşi, finitimus est oratori poeta?!, poetul 
nefiind decît un orator ceva mai strict în privința ritmului şi ceva mai liber 
în alegerea cuvintelor. De fapt, Salutati îl admira pe Petrarca pentru această 
calitate: ludicavi semper eum hominem eloquentissimum et virum doctissi- 
mum32. Ca şi pentru Petrarca, elocința rămîne pentru Salutati forma cea mai 
nobilă a ştiinţei umane, dar, spre deosebire de Petrarca, Salutati nici nu igno- 
ră, nici nu dispreţuieşte eforturile făcute de secolele anterioare ca s-o păstreze. 
Dragostea de patrie nu degenerează la el în naţionalism. Salutati ştie că eru- 
ditio*% a supravieţuit pină în vremea lui Bernard din Clairvaux şi Petrus din 
Blois, atît pentru femei, cât şi pentru bărbaţi (Episzolario L, 4), de atunci, 
această erudiție s-a pierdut aproape în întregime, dar prea de curînd ca să nu 
poată fi restaurată. Salutati cunoaşte şi taudă poemele lui Hildebert din La- 
vardin ([, 8), se interesează de o copie a Corespondenţei dintre Heloise şi 
Abaelard şi pare s-o fi obţinut ([, 20). Fără îndoială că Yves din Chartres, 
Bernard din Clairvaux, Hiidebert din Lavardin, Petrus din Blois, Petrus Abae- 
lard, Ioan din Salisbury nu se compară cu anlicii, şi nici măcar cu Părinţii 
(non decet tamen ipsos priscis vel mediis dictatoribus comparare): după 
epoca Părinților, elocinţa a degenerat vădit, iar medii dictatoress5 sînt încă şi 
mai departe de antici prin stil, deci în timp (|, 9); dar elocinţa italiană com- 
pensează decăderea elocinţei latine. Există Boccaccio, există Petrarca şi, mai 
ales, există Dante, acest mare poet cu care nu se poate măsura în ştiinţă sau 
în geniu nimeni altul, nu numai dintre moderni, dar nici dintre antici. 

În Italia sfirșitul de veac al XIV-lea, opoziţia teologică faţă de beletristică 
se exprimă clar în Lucula noctis a dominicanului Giovanni Dominici. Autorul 
este un predicator renumit, şi chiar profesor de teologie, dar care se mul- 
jumeşte să comenteze, la Florenţa, Vechiul Testament şi Epistolele Sfintului 


21 poetul este cel mai apropiat de orator (1b. lat:). 

2 V-am considerat totdeauna omul cu cel mai mare talent de orator şi bărbatul cel mai 
înţelept (lb. laz:). 

3 erudiție (b. lat). 

% nu se cuvine totuşi să-i compare pe aceştia cu scriitorii vechi sau cu cei din perioada 
de mijloc (lb. lat). 

3 scriitori din perioada de mijloc (medie) (1B. laz.). 

Pavel. A scris Lucula noctis într-o pură latină scolastică, sub forma unei am- 
ple Quaestio disputata, în care primele douăsprezece capitole stabilesc 
obiecțiile, capitolele treisprezece-şaptesprezece soluţia, iar capitolele optspre- 
zece-patruzeci şi doi răspunsurile la obiecţii. Nimic mai limpede sau mai 
simplu decît poziţia lui. Este cea a unui călugăr care nu cunoaşte altă proble- 
mă decît mîntuirea; tot ce nu e necesar mintuirii o îngrădeşte, or, x nu e ne- 
cesar mintuirii; aşadar, x i se opune. Într-adevăr, orice fiinţă tinde către scopul 
său ultim şi către fericire, dar majoritatea oamenilor greşesc drumul, pe cînd 
creştinul merge drept la ele, prin milă. Astfel, viaţa creștină este desăvirşită: 
vita Christianorum est vita perfecta; tot ce se introduce în ea din afară nu 
poate decit să-i distrugă perfecțiunea, şi, cum asta fac scrierile păgîne, trebuie 
să ne interzicem să le citim. Nimic nu-l revoltă mai mult pe Dominici decât 
să vadă copii şi tineri care citesc „Cicero şi Vergiliu, Homer, Aristotel şi 
Seneca, le cer hrană, şi se întorc cu miinile goale“. Să nu ne mirăm că sînt 
citați aici de-a valma poeţi şi filozofi. Dominici nu cunoaşte decît două cate- 
gorii, creştin sau păgîn: Jam hic dico philosophiam, seu saeculares litteras 
voco, quas Ethnici sive saeculares homines ut communiter invenisse credun- 
tur37. Opoziția sa giobală faţă de păgînism atinge nu numai oratorii şi poeţii, 
ci şi teologia scolastică. În ce-l priveşte, propria sa prima philosophia%%, pe 
care o numeşte liniștit philosophia catholica*?, este luată pur şi simplu din 
Biblie. Fără îndoială că De doctrina christiana a Sfintului Augustin cere să 
se scrie cărţile necesare explicării Sfintelor Litere, dar tocmai între timp ele 
au fost scrise, şi nu mai rămîne decit să le citim. Îi avem ia dispoziţie pe 
Boethius, Isidor, Richard din Saint-Victor, Albert cel Mare, Toma d' Aquino, 
Bartolomeu Englezul şi imensul Speculum al lui Vincentius din Beauvais. De 
ce să avem nevoie de altceva? Să-i citim deci, dar nu fără să fi citit înainte 
Biblia şi amintindu-ne versul cunoscut: Jater anguis in herbat0. Astfel, Do- 
minici nu-l citează pe Vergiliu decit ca să ne avertizeze că în iarba Sfintului 
“Toma veghează Şarpele. Se vede că a fost un om simplu, care visa o lume 
în care credinţa să domnească, în sfirşit, în toate sufletele şi să nu mai fie 
astfel nevoie nici de poezie, nici de elocinţă; ar fi de ajuns atunci să păstrăm 
citeva părţi din artele liberale, putînd liniștiți să distrugem restul: reliqua om- 
nis philosophia esset delendat!. 

Ostilitatea lui Dominici împotriva literelor şi a ştiinţei era deci, esenţial- 
mente şi funciar, monastică. Trebuie să ne fixăm în memorie această irăsă- 
tură, căci o întilnim la mulţi alţii în afară de Dominici, dacă vrem să înţele- 
gem una din raţiunile profunde şi fără îndoială cea mai solidă dintre toate: 


3 disertaţie (Ib. lat.). 

7 Vorbesc aici despre filozofie sau mă refer la literatura profană pe care păginii sau 
oamenii profani sînt încredinţaţi că le-au descoperit împreună (1. lar.). 

3% filozofie primă (fb. laz.). 

>» filozofia catolică (1b. îar.). 

+ şarpele se ascunde în iarbă (1. lat.). 

+! tot restul filozofiei ar trebui distrus (b. la). 

ostilitatea literaţilor din secolul al XIV-lea faţă de călugări. E adevărat că unii 
teologi medievali, identificînd viaţa creştină cu viaţa monastică înţeleasă în 
forma ci cea mai strictă, şi-au împins opoziţia faţă de cultura seculară pînă 
în punctul în care devenea limpede că aceasta avea s-o ucidă pe cealaltă. 
Erasm şi Rabelais au fost adesea cruzi în izbinda lor, dar nu putem nega că 
existenţa însăși a studiilor pe care le îndrăgeau era miza bătăliei pe care toc- 
mai o cîştigaseră. Cu toate acestea, cînd îi răspundea lui Dominici, Salutati, 
aflat în pragul bătrineţii, nu a părăsit nici o clipă tonul de fermitate respec- 
tuoasă şi tristă pe care-l adoptase în aceste controverse. Nu uită că Dominici 
e preot şi călugăr şi, personal, detestă tot atît de mult ca şi adversarul său 
erorile lui Platon, Aristotel şi ale veninosuiui Averroes. „Nimic nu-mi place, 
spune el, în afară doar de Isus Cristos, şi Isus Cristos răstignit pentru mântui- 
rea celor care cred.“ Cu toate acestea, există Părinţii, iar dacă credinţa în 
Scriptură se poate lipsi de ştiinţă, interpretarea Scripturii cere o ştiinţă foarte 
bogată. „Ştiu, adaugă el, că pînă şi numele de poezie ce atît de detestat de 
călugări, încît li se pare nelegiuit, şi chiar un sacrilegiu“, dar îşi aminteşte de 
Cântarea lui Moise, de Psalmii lui David şi de Cîntarea Ciîntărilor; îi revin 
în memorie cuvintele lui Cristos însuşi: „Şi... Isus le-a zis: Fiice ale lerusa- 
limului, nu Mă plîngeţi pe Mine, ci pe voi plingeţi-vă şi pe copiii voştri. Căci 
iată, vin zilele în care vor zice: Fericite sînt cele sterpe şi pîntecele care n-au 
născut şi sînii care n-au alăpiat! Atunci vor începe să spună munţilor: Cădeţi 
peste noi; şi dealurilor: Acoperiţi-ne. Căci dacă fac acestea cu lemnul verde, 
cu cel uscat ce va fi?* (Luca 23, 28-31). Poezia Domnului nostru Isus Cris- 
tos, cea a lui Dumnezeu însuşi, iată refugiul în care îşi adăposteşte certitudi- 
nea Salutati bătrîn. Nici o clipă nu renunţă să-l numească pe Dominici vene- 
rabilis mi loannes%2, Fără îndoială că nu i-ar plăcea să vorbim altfel despre 
adversarul său, dar ştie că el are dreptate. 

Petrarca murise în 1374; Salutati moare în 1406, dar, la această dată, vic- 
toria finală a literelor era deja sigură, iar apărătorii lor sînt nenumărați. Ca 
să ne convingem, e de ajuns să citim // paradiso degli Alberti. Indiferent cine 
l-a scris, Giovanni da Prato sau altcineva, mediul florentin de la 1380 la 1400 
pe care-l descrie este foarte populat de scriitori şi artişti care trăiesc în lumina 
Antichității. ÎI regăsim aici pe Salutati, iubit şi venerat de toţi, stilist şi gîndi- 
tor ale cărui tratate De saeculo et religione, De fato et fortuna dovedesc că 
acest literat putea ţine piept oricui într-o discuţie teologică. Organistul orb 
Francesco degli Organi, altfei spus Francesco Landini (1325-1397), este au- 
tor al unui ciudat poem latinesc, publicat de Wesselofsky, în care îl vedem 
pe Ockham apărîndu-se energic împotriva neştiutorilor care-l atacau în nu- 
mele lui Cicero şi Seneca, de parcă Seneca şi Cicero s-ar fi gîndit vreodată 
să vorbească de rău dialectica, stăpînă a tuturor artelor! Nu doar muzician, 
ci şi teoretician al muzicii, Landini reprezintă aici cultura artelor liberale. În 


“2 Respectatul meu loannes (1b. lat.). 

comparaţie cu ei, teologul Luigi Marsili (ţ 1394), căruia Petrarca îi ceruse, 
în zadar de altfel, să scrie o respingere împotriva acelui cîine turbat, Averroes. 
Marsili este un mare vorbă-lungă, capabil să predice sau să vorbească ore 
întregi în biserica Santo Spirito din Florenţa sau acasă la prieteni, citind tex- 
tual din Cicero, Vergiliu, Seneca şi mulţi alţii. 1 s-a reproșat, în proză şi ver- 
suri, că a predat teologia unor auditorii feminine. Autor al unui tratat despre 
Mizeria condiţiei umane, acest Marsili era şi el călugăr augustin foarte cre- 
dincios, dar pe care cultura sa literară îl făcea nesuferit călugărilor din aceeaşi 
mânăstire. A trebuit să intervină Signoria din Florenja, la 4 septembrie 1388, 
amenințind că se va ocupa chiar ea de această problemă dacă nu aveau să 
înceteze persecuţiile zilnice la care era supus Marsili. Aceeaşi situaţie se va 
repeta neîncetat, în alte minăstiri, pînă la sfirşitul veacului al XVI-lea, şi mul- 
te supărări se vor naşte din aceste neînţelegeri. Încă o dată, ne gîndim la 
Rabelais, la Erasm şi la atâţia aiţi călugări pentru care atmosfera monastică 
va ajunge curind de nerespirat, şi înțelegem acum de ce. 

În jurul lui Salutati bătrîn apar deja tinerii, a căror operă va ilustra începu- 
turile secolului al XV-lea. Pe primul loc, cel care a crescut sub supravegherea 
lui Salutati, pe care-l va numi patrem suum43 şi praeceptorem suumt4, Leo- 
nardo Bruni d'Arezzo (L. Bruni Aretino, 1369-1444). Dacă ştie greaca, dacă 
a aprofundat autorii latini, poeţi, oratori şi istorici, Colucii est opus15. Elev la 
greacă al lui Chrysoloras, se perfecţionează singur în această limbă şi traduce 
opusculul Sfintuiui Vasile Către tineri, despre felul în care să folosească 
scrierile greceşti. Încheiată înainte de 1403, traducerea îi era dedicată lui Sa- 
lutati. Rațiunea acestei alegeri e lesne de ghicit, dar Bruni a explicat-o chiar 
el în Dedicaţia operei sale. Fiindcă, din toate scrierile lui Vasile, aceasta era 
cea care putea să sprijine cel mai mult cauza a ceea ce se numea, între iniţiaţi, 
nostra studia“ şi, adaugă el, „am făcut-o cu atit mai bucuros cu cât doreatm, 
ptin autoritatea unui om atît de mare, să împiedic lenca şi perversitatea celor 
care acuză studiul ştiinţelor umane (Studia humanitatis), şi socot că ele tre- 
buie să ne îngrozească“. Pe scurt, Vasile este Augustinul grecilor. Bruni a 
tradus apoi numeroase opere greceşti, în special viața lui Marc Antoniu de 
Plutarh, făcînd în prefaţă o interesantă comparaţie între limba latină şi cea 
greacă: Phaidon, Criton, Gorgias, o parte de Phaidros şi Scrisorile lui Platon; 
în sfîrşit, Etica Nicomahică şi Politica lui Aristotel, despre care ştia că sînt 
deja traduse, dar voia să le retraducă într-o latină mai bună decît cea a lui 
Guilelmus din Moerbeke. Atacul pe care-l îndreaptă, în Prefaţa la traducerea 
Eticii, împotriva traducătorului dominican din secolul al XIII-lea, îl angajează 
într-o interesantă discuţie cu episcopul de Burgos Alonso din Cartagena (Al 
phonsus a Sancta Maria, ț 1456), care a luat apărarea vechii traduceri, şi a 


49 tatăl său (/B. lar.). 

A preceptorul său (Ib. lar.) 

+5 este opera lui Colucius (IP. laz.). 
+ studiile nostre (1B. laz.). 

făcut-o, de altfel, foarte inteligent (pe la 1430). Alonso nu ştia greaca, dar îl 
cunoştea şi-l înţelegea pe Aristotel mult mai bine decit Bruni, care știa. Mai 
citim şi azi cu interes capitolele în care arată că termenii aleşi de Bruni, deşi 
mai latineşti decit barbarele elenisme ale lui Moerbeke pe care le înlocuiesc, 
sînt insuficienţi sau chiar inexacţi din punct de vedere filozofic. Fiind vorba 
de o operă filozofică, acesta era, într-adevăr, nodul problemei. Bruni a făcut 
mate haz, în replica sa, de omul care voia să-l înveţe greacă fără s-o cunoască, 
şi trebuie să recunoaștem că era în avantaj, dar nu atît de deplin pe cât credea. 

Dintre scrierile personale ale lui Leonardo Bruni, una din cele mai instruc- 
tive este De studiis et litteris, scris între 1422 şi 1429 pentru Battista Mala- 
testa, noră a aceluiaşi Malatesta care, la Mantova, aruncase în rîul Mincio 
statuia lui Vergiliu. Definind pentru ea adevărata cunoaştere, Bruni precizea- 
ză că nu se referă la erudiţia vulgară şi tulbure a profesorilor de teologie 
(Eruditionem autem intelligo non vulgarem istam et perturbatam, quali utuntur 
ii, qui nunc theologiam profitenturt?), ci la acea cunoaştere legitimă şi liberă 
cate îmbină talentul literar cu ştiinţa lucrurilor (sed legitimam illam et inge- 
nuam, quae litterarum peritiam cum rerum scientia coniungit). Modelele la 
cate se gîndeşte sînt în primul rind Lactanţiu, Augustin şi eronim, Summis 
profecto theologis ac perfectis in literatura viris48. Chiar între aceste modele, 
există unul pe care Bruni îl preferă celorialţi, şi anume foarte ciceronianul 
Lactanţiu, vir omnium Christianorum proculdubio eloquentissimus?. Dintre 
profani, mai întîi Cicero, apoi Vergiliu, decus ac deliciae litterarum nostra- 
rum50, apoi Titus Livius şi Sallustiu, iar apoi ceilalţi, fiecare cu rangul lui. Acest 
program de studii destinat unei femei cultivate omite filozofii propriu-zişi, 
căci poeţii cuprind toată înţelepciunea. Cînd citim, în Vergiliu: Principio 
coelum ac terras camposque liquentes...5!, observă Bruni, quem philoso- 
phum non contemnimus?52 Prevăzînd neînduplecata opoziţie a bătrinului 
Malatesta, aflat încă pe baricade şi care, „de vreme ce a susţinut o dată că 
poeţii nu trebuie citiţi, va continua în eroare pînă la moarte“, Bruni îşi dă 
silinţa să arate ce exemple frumoase poate să găsească o femeie în scriitorii 
Antichității. Penelopa şi Alcesta nu sînt oare modele de urmat? E adevărat 
că Venus şi Dafne sînt exemple mai puţin recomandabil, dar, la urma urmei, 
nici Biblia nu conţine numai exemple bune. Ce să spunem despre Samson şi 
Dalila, despre fiicele lui Lot, despre regele David şi despre Solomon cu liota 
sa de concubine? Cu toate acestea, citim Biblia, de ce n-am citi Eneida? În 
povestea lui Enca şi a Didonei, nu admirăm subiectul, ci geniul poetului. Și 


47 Însă mă refer nu la această erudiție vulgară şi tulbure de care se folosese cei care 
profesează acum teologia (IP. lat:). 

+ bărbaţi foarte însemnați, desigur teologi şi desăvitşiți în ce priveşte literatura (1. 
tat). 

%9 bărbatul fără indoială cel mai bun orator dintre toţi creştinii (1. lat). 

0 podoaba şi încintarea literaturii noastre (IP. lat). 

51 La început cerul şi păzmintul şi apele... (1b. lat:). 

32 ce filozofi nu disprețuieşti? (Ib. lat) 

poeţii au ceva bun, faptul că ştim că istorisirile lor sînt poveşti fără impor- 
tanţă; nimic mai uşor decit să nu ne ocupăm de ele; dar, în Biblie, istorisirile, 
chiar şi cele scandaloase, sînt adevărate: deci trebuie să le acordăm atenţie. 
Să lăsăm de-o parte plebea poeţilor, adică pe satirici şi comici, dar pe Ver- 
giliu, pe Seneca, pe Statius cine nu i-a citit nu va fi întreg nec summum 
speret cui haec pars desit53. Am intrat, desigur, într-o lume nouă, dar mai 
degrabă printr-o evoluţie continuă decit printr-o revoluţie. Petrarca readusese 
literele iatine sub patronajul lui Augustin, Bruni, la rîndul lui, introduce lite- 
rele greceşti sub patronajul lui Vasile. Prima înflorire a elenismului nu a im- 
pus deci mişcării inaugurate de Petrarca o deviere, ci a lărgit-o. Bruni nu a 
vrut nici măcar ca Aristotel să sufere de modul defectuos în care îl între- 
buinţau filozofii şi teologii. În Viza Aristotelis, îl apără pătimaş împotriva lor, 
nu numai ca autor de excelente scrieri despre Retorică şi Poetică, dat şi ca 
stilist. E adevărat că Dialogurile atit de lăudate de Cicero s-au pierdut, dar 
Etica Nicomahică, şi chiar Metafizica sînt modele de sti! filozofic. Citiţi-l în 
traducerea lui Boethius: e desăvirşit. Dacă îl adăugăm pe Platon, obținem 
acea scientia rerums4 pe care Părinţii, şi mai ales Lactanţiu, au îmbinat-o atît 
de fericit cu elocinţa. Deşi au fost novatori, Petrarca, Salutati şi Bruni s-au 
considerat tradiţionalişti. Cînd Salutati aflat în pragul bătrîneţii îl lăuda pe 
tînărul Bruni că nu a căzut în „inepţiile modernilor“ (non enim modernorum 
ineptiis lubricas), nu trebuie să ne înşelăm asupra sensului acestui termen: 
„inodetnii“ sînt scolasticii, filozofii sau teologii. 

Încă de la sfirşitul secoiului al XIV-lea, asistăm deci la constituirea în 
Italia a unui grup de iiteraţi care declară că se trag dintr-o cultură cu totul 
diferită de cea a şcolilor pariziene. Petrarca însuşi era cleric, şi întîlnim mulţi 
călugări printre aceşti prieteni ai literelor, dar nici Boccaccio, nici Salutati, 
nici Bruni nu aparţin Bisericii. Nici unul din cei pe care i-am întîlnit nu pare 
să fi nutrit vreo intenţie potrivnică religiei creştine: Salutati era un om foarte 
credincios, Bruni mai puţin, desigur, şi chiar dacă ne-am gîndi că ar fi existat 
printre ei adevăraţi păgini, pe care prudenţa îi îndemna la tăcere, cu siguranță 
că mişcarea ca atare nu e marcată de ei. Putem vorbi aici despre grup într-un 
sens foarte larg. Sătui de teologia dialectică din şcoli sau pur și simplu străini 
de influenţa ei, toţi aceştia au în comun ideea de cultură esențialmente literară 
şi filozofică, întemeiată pe studierea oratorilor, a poeţilor şi a gînditorilor An- 
tichităţii, fără a-l exclude pe Aristotel, dar adăugindu-i-l pe Platon. Toţi au 
sentimentul viu al frumuseţii artei scrisului şi, cu toate că mai păstrează o 
mare libertate în utilizarea regulilor, caută să se apropie de modelele clasice. 
Arta lor este în esenţă o artă de imitație. Ca să i se sublinieze locul unic în 
acest grup, lui Petrarca i se spune că-l egalează în elocinţă pe Cicero şi în 
perfecţiune pe Vergiliu, lucru cam exagerat şi pe care nu-l cred întru totul 
nici el, cel căruia i se spune, nici cei care o spun, dar care marchează regula 


5 şi să nu spere să fie desăvirşit cel căruia-i lipseşte această parte din cultură (fb. lat). 
5 cunoaşterea lucrurilor (2b. tat). 

cu care se măsoară totul într-o lume în care se spune nostra studias5. Unanim 
în ce priveşte excelența clasicilor, grupul este profund divizat de cearta dintre 
Antici şi Moderni. Căci nu trebuie să uităm că, în Italia, avintul studiilor 
clasice a dat literaturii în limba vulgară o lovitură fatală, după cum s-au temut 
unii. Alături de clasicismul persoanelor cultivate, care, asemenea lui Boccac- 
cio şi Salutati, nu socotesc că admiraţia faţă de Vergiliu obligă la dispreţ faţă 
de Dante şi Petrarca, apare clasicismul erudiţilor, şi curînd al pedanţilor, pen- 
tru care ce nu e scris în latină sau în greacă nu merita nici să fie scris, nici 
citit. În Invectivă împotriva anumitor calomniatori ai lui Dante, ai lui messire 
Francesco Petrarca şi ai lui messire Giovanni Boccaccio, Francesco Rinuc- 
cini (1350-1407) protestează împotriva celor care numesc De viris illusrribus 
al lui Petrarca „mincare de post“ şi spun că Dante e bun pentru cizmari. Se 
plinge, mai ales, că unii gramaticieni folosesc, la rindul lor, gramatica pentru 
a elimina toate celelalte arte liberale, cu riscul de a pierde ce e mai bun chiar 
în gramatică. Aceşti palavragii îşi petrec vremea căutind ciţi difiongi aveau 
anticii şi de ce nu are italianul decit doi; ai zice că singurele Cărţi ale lui 
Titus Livius care-i interesează sînt cele care s-au pierdut. Excelent subiect de 
discuţie literară, de altfel, aşa încit îl vedem pe Niccolo Niccoli susţinind pe 
rînd, în Dialogi ad Petrum Histrum de Leonardo Bruni, cele două teze con- 
trare. Cum toţi îi iubesc pe clasici, le colecţionează operele, mai întîi Petrarca, 
apoi Boccaccio, aşteptind vremea, de-acum apropiată, a expedițiilor lui Pog- 
gio Btacciolini (1380-1459) în bibliotecile din Elveţia, Germania, Franţa şi 
chiar Anglia. Este perioada „descoperirii clasicilor“, dar bineînţeles că aceşti 
descoperitotri nu au descoperit decît manuscrisele copiate şi păstrate în biblio- 
teciie Evului Mediu, pierzîndu-le pe unele şi adesea corectindu-le pe altele 
după canoanele propriei lor latine clasice, care nu era întru totul cea a anti- 
cilor. De altfel, numele lui Poggio Bracciolini ne avertizează că unii umaniști 
din veacul al XV-lea vor sta mai puţin aproape de altar decit au făcut-o înain- 
taşii. Salutati i-a văzut apărind: Nimis defertis et ceditis verustati5€, scria el 
despre Poggio şi despre prietenul său Giovanni d'Arezzo. La care adăuga: cât 
despre mine, dintre evanghelişti îl prefer pe loan; dintre apostoli, îl prefer pe 
Pavel, însă dintre Doctorii Bisericii îl prefer pe Augustin. ar voi, dragi prie- 
teni, există oare vreun păgin pe care să-l preferaţi lui Augustin? Vreun filo- 
zot, orator sau poet? Cît despre mine, îl aşez pe Augustin mult mai presus 
de Platon, Aristotel, Cicero, Vergiliu şi Varro. Şi nu numai Augustin, nu nu- 
mai Petrarca, ci cel mai neînsemnat creştin e mai presus de aceşti mari oa- 
îmeni. Ca să ştii că lumea nu e veşnică, că Dumnezeu este atotputernic şi 
liber, că sufletul nu moare o dată cu corpul şi că plăcerea nu este scopul ultim 
al vieţii, e de ajuns să fii creştin. Aceasta e, cu cîteva nuanţe în soliditatea 
convingerilor, certitudinea fundamentală a literaţilor din secolul al XIV-lea, 
cea pe care şi Boccaccio, după ce a pierdut-o, în cele din urmă a regăsit-o. 


5 v, nota 46 de la p. 678. 
6 vă îndepărtați prea mult şi cedaţi în faţa celor vechi (1b. laz.). 

Dar cînd Salutati îl întreba pe tînărul Poggio, pe care-l iubea ca pe un fiu: 
„Vezi unde te duce încăpăţinarea pe tine, care negi adevărul celor ce nu se 
pot dovedi?“, această întrebare îngrijorată vesteşte clipa cînd mulţi nu vor 
mai păstra decit cultura clasică, fără teologia Părinților. Doctrina enim magna 
ex parte ad profanos translata est, unde, ut plurimum, iniquitatis evasit et 
lasciviae instrumentumS”, va constata melancolic Marsilio Ficino. Tratatul 
său Theologia platonica va menţine în Florenţa din vremea familiei Medici 
idealul Florenjei lui Salutati, dar în condiţii noi. Confruntată, pentru prima 
oară de la Părinţi încoace, cu o cultură păgină născută din pămîntul Italiei, 
cultura creştină medievală va fi aici în defensivă. Începuse deja o nouă fază 
din istoria ei. 

II. — ÎNTOARCEREA LITERELOR ÎN FRANŢA 


Legată de Italia de persoana şi opera lui Petrarca, mișcarea care avea să 
permită revenirea literelor din lungul lor exil s-a născut în Franţa în circum- 
stanţe destul de diferite, care au determinat, de altfel, un spirit şi el mult 
diferit. Una din torţele care au lucrat cel mai eficace în favoarea ei a fost 
opoziţia hotărită a unui şir neîntrerupt de teologi faţă de noile metode şi chiar 
faţă de spiritul teologiei scolastice. Or, aceşti teologi au avut de partea lor 
papi. Ca să nu amintim decît un exemplu, scrisoarea adresată la 21 decembrie 
1247 de Eudes din Châteauroux, legat al papei Innocentiu IV, profesorilor şi 
studenţilor Universităţii din Paris îi punea în gardă împotriva celor pe care-i 
tnînca urechea să audă mereu şi tot mai mult nu adevărul, ci lucruri noi. La 
cine se referea? La cei care tratează ştiinţa logicii ca teologi, iar teologia ca 
logicieni: logici theologice er theologi philosophice in suis disputarionibus... 
procedentesst. A-i îndepărta pe profesorii parizieni de aceste metode însem- 
na, în mod necesar, a-i aduce la divorţul celor două discipline, care s-a pro- 
dus, aşa cum am văzut, în secolul al XIV-lea şi, printr-un efect invers inevita- 
bil, a reinstaura teologia Părinţilot în deplinătatea drepturilor ei. Cum să revii 
la Părinţi fără să revii la cultura Părinților? În Italia, Petrarca mersese de la 
Cicero la Augustin; în Franţa, Augustin avea să-l aducă înapoi pe Cicero. 

Cind se adresau Universităţii din Paris în aceşti termeni, papii nu vorbeau 
aici în deşert. Încă din 1244, pe cînd era cancelar al Universităţii, acelaşi 
Eudes din Châteauroux declara: „Mulţi nu pun preţ pe cuvintele teologiei şi 
ale Părinților, dar le consideră excelente pe cele ale păginilor, vînzindu-se 
astfel fiilor grecilor, adică filozofilor.“ Profesorul dominican loannes din 
Saint-Biilles (f după 1258) îi blama cu asprime pe cei care, „abondind teolo- 
gia, abia pot să se despartă de ştiinţa lor, aşa cum se vede la unii care nu pot 
să renunţe la Aristotel şi înlocuiesc aurul cu tinicheaua, adică prin întrebări 
şi opinii filozofice. Unii au învăţat bine limba spiritului, adică teologia, dar 
comit în ea barbarisme, stricînd-o cu filozofia. Cine a învăţat metafizica va 
vorbi întotdeauna in teologie despre puncte şi linii“. Să ne mai amintim şi de 
„dobitoacele nesimţitoare” de care se plingea Albert ce! Mare, şi vom admite 
justețea concluziei lui P. Mandonnet despre modul în care a fost primită în 
general teologia scolastică: „Astfel, oamenii din mînăstiri şi, în general, teo- 
logii s-au opus vehement şi de-abia au dezarmat în cursul secolului. Numai 
mediul special al şcolilor de Arte liberale, mai ales la Paris, şi şcoala filozo- 
fico-teologică întemeiată de Albert cel Mare şi Toma d'Aquino, adică mediile 
culturii raţionale intensive, au luat o atitudine net favorabilă, însă cu restricţii 
importante la cei din urmă, şi chiar la majoritatea celorlalţi.“ 


% logicieni... care procedează în dezbaterile lor în mod teologic şi teologi [care pro- 
cedează] în mod filozofic (8. lat:). 

Atit de vehementă în momentul în care noile teologii triumfau la Paris, 
această opoziţie nu avea să dezarmeze în veacul al XIV-lea. Prietenul lui 
Tauler, Venturinus din Bergamo, îi scria unuia dintre dominicanii mînăstirii 
din Strassburg: „pîinea şi vinul sînt teologia; Ordinul tău, care o nesocoteşte, 
se îndeletniceşte fără folos cu filozofia, o piatră.“ Astfel gîndea şi olandezul 
Gerrit Groot (Gerardus Magnus, 1340-1384), cînd îşi amintea de Universi- 
tatea din Paris, unde îi audiase pe Buridan şi Oresmus şi-şi luase gradul de 
magistru în arte. Groot era un partizan hotărit al celor vechi (Antiqui), împo- 
viva doctorilor novi er modernis9, Unui tînăr care-l întreba dacă e bine să 
meargă să studieze la Paris, Groot îi răspundea că riscă să-şi piardă acolo 
credinţa şi bunele deprinderi, şi pentru ce? Să ne inchipuim că Titus Livius, 
Cicero, Seneca sau Pliniu vizitează Universitatea; ar înţelege ei măcar latina 
care se vorbeşte aici? Parisul era strivit de filozofie, ereziile se răspîndeau de 
aici în tot restul lumii, iar boala îi înaintase atît de mult, încît vindecarea nu 
se mai pulea aştepta de la o reformă venită dinăuntru, ci numai din afară, 
Din fermitatea spirituală a lui Groot, se poate vedea care era spiritul ce-l 
însuflețea: păstrarea credinţei Bisericii lui Cristos, credința în Sfînta Scriptură 
aşa cum a fost ea interpretată de Părinţi, viaţă în neprihănire şi sărăcie, potri- 
vit Evangheliei, neirosirea timpului cu geometria, aritmetica, retorica, dialec- 
tica, gramatica, poezia sau astrologia; pe scurt, ocolirea tuturor ştiinţelor, în 
afară de morală, la care, de altfel, cei mai înţelepţi dintre antici, Socrate şi 
Platon, reduseseră filozofia. Şi, de asemenea, neînvăţarea nici unei ştiinţe lu- 
crative, cum sînt medicina, dreptul civil sau dreptul canonic; să nu învăţăm 
niciodată ca să căpătăm un grad în teologie (item nunquam studetis ad 
capiendum gradum in theologia), rădăcina învăţăturii noastre să fie mai întii 
Evanghelia lui Cristos, care să ne fie şi oglindă vieţii, quia ibi est vita Christi%, 
apoi Vieţile Părinților din Pustie, Epistolele lui Pavel, celelalte Epistole ca- 
nonice şi Faptele Apostolilor; apoi cărţile de pictate, ca Solilocviile Sfintului 
Augustin şi divezsele tratate ale Sfintului Bemard sau ale şcolii sale; în sfîrşit, 
Vechiul Testament, iar cărţile sale istorice numai după cărțile sapienţiale. Pe 
scurt, un caz tipic de reductione omnium ad vitam monasticam$!, iar, dacă 
acest program nu favoriza studiile clasice, distrugea cu totul cultura scolas- 
tică, constituind cauza exilului amîndurora şi principalul obstacol în calea 
întoarcerii lor. 

Datorăm aceste informaţii lucrării Vita Gerardi Magni de Thomas a Kem- 
pis (1380-1471), care a fost atit de profund influențat de Groot şi a cărui 
viaţă a fost legată timp de aproape şase ani de acei Fraţi ai Vieţii în comun, 
cărora tînărul Erasm avea mai tirziu să le fie elev. Că Thomas este sau nu 
autorul Imitării lui Isus Cristos, acesta e spiitul care-l înswfleţeşte şi ştim cu 
toţii ce spune cartea aceasta despre dialectică: Et quid curae nobis de gene- 

S noi şi modei (JP. lat.). 


& pentru că acolo este viața lui Cristos (1b. daz.). 
i de reducere a tuturor lucrurilor la viaja monahală (16. lar.). 

ribus et speciebus? Cui aeternum Verbum loquitur, a multis opinionibus ex- 
peditur$2. De pretutindeni, căci am putea înmulţi mărturiile, vin dovezi că 
ostilitatea spiritualiştilor împotriva teologiei scolastice nu a dezarmat în se- 
colul al XIV-lea, ceea ce a înlesnit, cu siguranță, intoarcerea elocinţei. 

Cînd se caută care au fost, la Paris, originile a ceea ce se numeşte uma=- 
nism, sau chiar ale preumanismului, prin aceşti termeni se înţelege, în gene- 
ral, o mişcare asemănătoare cu cea din Italia, pe care am studiat-o mai înainte. 
A pune astfel problema înseamnă, pur şi simplu, a ne întreba în ce moment 
a inceput influenţa lui Petrarca şi a discipolilor lui să-şi facă simțită prezenţa 
în Franţa. Este atunci firesc s-o rezolvăm datînd începutul acestei influențe 
o dată cu a doua călătorie a lui Petrarca la Paris, în 1361. Pe de altă parte, 
se admite că Petrarca a găsit deja, cînd a sosit la Paris, cîţiva prieteni ai an- 
ticilor. În orice caz, este lucru sigur, dintr-o scrisoare a lui Petrarca însuși, 
că trăia aici bine cunoscut de toţi Petrus Bersuire (1290 aproximativ— 1362) 
despre care vorbeşte cu stimă. Or, Petrus Bersuire avea să moară în anui 
următor; la acea dată, lăsa deja în urma lui o întreagă operă. E adevărat, re- 
faţiile dintre Bersuire şi Petrarca erau mult mai vechi. Într-una din scrisorile 
sale, vorbind despre cei care făceau uncori dtumul de Ja Avignon la Vaucluse 
ca să-l viziteze în singurătatea sa, Petrarca îl numeşte pe unul dintre ei, Petrus 
din Poitiers, zis Berchorius, vir insignis pietate et litteris$9. Dar de vreme ce 
a prețuit încă de pe atunci erudiţia lui Bersuire, înseamnă că aceasta nu-i 
datora nimic. De altfel, e de ajuns să deschidem operele lui Bersuire ca să 
constatăm că, într-adevăr, nu avea cum să-i datoreze ceva lui Petrarca, căci 
eta însufleţit de un spirit cu totul diferit. 

La început călugăr franciscan, așa cum afirma corect abatele de Sade şi 
indiferent ce s-a spus după aceea, apoi benedictin la abația din Maillezais, 
Bersuire a stat la curtea din Avignon, cel puţin din 1328 pină în 1340, în 
calitate de secretar al cardinalului Petrus des Pres. Prin originea sa provincială 
şi prin formaţia intelectuală, el a scăpat deci complet de influența Univer- 
sităţii din Paris. Cultura sa este cea a unui călugăr crescut într-o abație me- 
dievală fidelă faţă de tradiţiile trecutului, neatinsă de revoluțiile teologice de 
la Paris şi care nu se ocupă de Aristotel, ci de Scriptură: „Am lucrat, mai 
întâi şi înainte de toate, la studierea temeinică a textului Bibliei, şi, ca s-o pot 
cita fără să mă folosesc de Concordanţe*, mi-am reprezentat cu cea mai mare 
grijă simbolurile, istoriile şi autorităţile.“ Rezultatul acestui efort, Reducto- 
rium morale, nu are nici o legătură cu ceea ce se numeşte umanism. Așa 
cum o arată şi titlul, este o lucrare al cărui obiect se rezumă la morală, adică 


e şi de ce ne ingrijiin de genuri şi specii? Cel căruia i se adresează Cuvintul veşnic 
se eliberează de multe păreri (fb. laz:). 

% Berchorius, bărbat însemnat datorită pietăşii şi lucrărilor literare (IP. lat). 

* Dicţionare sau indexuri care conjin, în ordine alfabetică, toate noiunile Bibliei, cu 
indicarea căsţii şi a capitolului şi citarea textuală a pasajului unde se găsesc (n./.). 

4 Reductor moral (fb. lat.). 

să nu se ocupe decât de învăţămintele morale care se pot trage dintr-un obiect: 
mai întîi Dumnezeu, care este „moralizat“ ca toate celelalte, dar şi Îngerii, 
Demonii, omul, animalele, plantele, mineralele, elementele, pînă şi calităţile 
elementare. Este uimitor ce poate să scoată Bersuire chiar şi numai din om. 
El extrage morală din rinichi, vezică, urină, din organele genitale şi din uter. 
Inuti! să insistăm: ne aflăm din plin în vechea tradiţie medievală a lapidarelor, 
bestiarelor şi a volucrarelor* moralizate, cea a lui Rhabanus Maurus şi a lui 
Alexander Neckham. De alfel, Bersuire nu-şi ascunde sursele, care sînt cele 
ale vechilor cicluri de ştiinţe prezente în tratate, plus tratatele respective. Este 
cu o sută de ani în urmă faţă de Albert cel Mare; după ce descoperă în Pegas 
imaginca tiranilor, afirmă că aceşti cai înaripaţi trăiesc în Etiopia. Şi ce latină! 
Bersuire afirmă fără să şovăie că şi-a scris cartea, ad finem scilicet quod ad 
omne propositum possit homo proprietates rerum addiscere, et moralizatas, 
expositas et applicatas ad omne quod voluerit, invenireSS. Poeţii antici îşi 
găsesc un loc în acest ciclu de ştiinţe, fără îndoială, dar numai pentru a fi şi 
ei moralizaţi, Ovidiu inclusiv, spre mai marea slavă a lui Dumnezeu şi pentru 
mintuirea sufletelor. Dacă la această operă adăugăm imensul Repertorium 
morale al lui Bersuire, nu ne vom apropia mai mult de Cicero, şi nici măcar 
de Petrarca. Această culegere sub formă de dicţionar alfabetic cuprinde o se- 
rie de disertaţii morale, sau mai degrabă de predici, pe toate subiectele imagi- 
nabile, unde trepiedul lui Apollo, tridentul lui Neptun, cele trei Parce şi cei 
trei Judecători ai infernului sînt tot atitea simboluri ale Treimii. Dacă Bersuire 
a atras atenţia istoricilor, e mai ales datorită traducerii franceze din Titus 
Livius, pe care a făcut-o în 1352 la ordinul regelui loan cel Bun şi a încheiat-o 
probabil în 1356. Oricât de important în propriul său domeniu, acest fapt do- 
vedeşte în primul rînd că loan cel Bun nu ştia latină, dar posibilitatea de a-l 
citi pe Titus Livius nu constituia deloc o noutate şi, de alifel, nu ni-l putem 
imagina pe Petrarca traducîndu-l în italiană pe Cicero pentru inculţii din vre- 
mea sa: dimpotrivă, el a tradus în latină italiana lui Boccaccio. Prin toată 
opera sa, Bersuire apatţine imensei armate a celor care citeau în Evul Mediu 
clasicii latini şi le gustau stilul, dar şi care foloseau latina, fără să şovăie, ca 
pe o limbă încă vie, negîndindu-se nici o clipă să-l imite pe Cicero. Fără 
îndoială că, scriind în latina lor minăstirească sau de şcoală, ei aveau tot atit 
de puţin sentimentul că-i trădează pe clasici cît avem noi cînd scriem în fran- 
ceză. Era vorba de două limbi distincte, dar poate că ceea ce se numeşte 
umanism începe tocmai în mormentul cînd, în loc să se folosească latina, cum 
făcea Bezsuire, se începe, precum Petrarca, să se lucreze în folosul ei. 
Istoricii „preumanistnului“ francez nu au fost totuşi reţinuţi de figura lui 
Petrus Bersuire fără motiv, căci el este tipic pentru mediile în care beletristica 
avea să-şi găsească apărători. Eroarea ar fi să ctedem că aceste medii, ne- 


* Din lat. volucris, -is: pasăre (n.£.). 
S desigur cu scopul ca omul, în orice problemă, să poată învăța însuşirile lucrurilor 
şi să le găsească moralizate, expuse şi aplicate la orice ar vrea (/b. lat.). 

reprezentind cultura scolastică, nu o reprezintă pe cea medievală. Cultura lor 
aparține Evului Mediu tot atit cît scolastica şi avea origini mult mai vechi. 
Opera lui Bersuire o continuă în secolul al XIV-lea pe cea a lui Ioannes 
Gallus: Margarita doctorum, Breviloquium de sapientia sive de philosophia 
sanctorum şi Alphabetum vitae religiosae sînt tratate scrise în secolul al XIII-lea, 
dar care au continuat să fie citite multă vreme, primul şi al treilea fiind tipărite 
la Mainz şi în 1673, aşa cum Operele complete ale lui Bersuire au fost tipărite 
la K5ln în 1620. Ceea ce reprezintă ele este, pur şi simplu, vechea eruditio 
a bibliştilor şi a predicatorilor creştini, aşa cum o dorise Sfintul Augustin, 
adică echivalentul creştin al acelei eruditio%6 pe care Cicero o considera in- 
dispensabilă în forma lui doctus orator$7. Dacă avea să-şi recruteze adepţii 
în Franţa, clasicismul italian avea şansa să-i găsească mai ales printre teologii 
de veche cultură patristică, de care nu putuse să se prindă scolastica. Erudiţia 
lor pierduse elocinţa romană pe care destinaţia ei iniţială era s-o slujească, 
dar era firesc s-o întimpine favorabil de îndată ce s-ar fi ivit prilejul s-o întil- 
nească. Raportat la Petrarca, Bersuire reprezintă întrucitva erudiţia medievală 
cate regăseşte elocinţa pierdută după perioada Părinților. Este de înţeles că a 
râvnit-o de îndată, cu o dorinţă care nu putea decit să-i grăbească întoarcerea. 

În prezent, este imposibil să stabilim momentul în care complicităţi active 
au reinstaurat studiul clasicilor chiar în cadrul Universităţii din Paris, dar o 
Lecţie de deschidere (principium) a lui Petrus din Ailty despre Senzinţe, datată 
1375, ne convinge că la acea dată eloquentid6? îşi găsise deja adepţi printre 
teologii parizieni. Această lecţie este ea însăşi o mostră strălucitoare de elocin- 
ţă, contruită savant în vederea unui efect; flux oratoric susţinut de la început 
şi pînă la sfîrşit, citate din Vergiliu, din loannes din Hanville şi din Alanus 
din Lille, totul atestă la acest maestru al metodei scolastice hotărîrea de a 
vorbi aici ca orator, nu pentru a demonstra, ci pentru a convinge. Toată des- 
făşurarea acestei lucrări se sprijină pe un iscusit artificiu oratoric. Ca să-şi 
conducă auditoriul spre piscurile unde tronează teologia, elogiată de discursul 
său, el se imaginează trecînd pe rînd de la o facultate a Universităţii la alta, 
de la cea mai măruntă la cea mai înaltă, începînd cu Facultatea de arte: Primo 
ergo venio ad scholam Philosophorum%. Or, cei pe care-i întilneşte de cum 
intră aici sunt profesorii ştiinţelor limbajului: sermocinalium scientiarum, gram- 
maticae videlicer et logicae, rhetoricae et poeticae artis doctores invenio?. 
Aşa cum îi înfăţişează Petrus din Ailly, aceşti profesori predau mai întii, se 
înţelege, Priscian, dar şi, unii sau alţii, afii rhetorica Tulli blandimenta, alii 
poetica integumenta Virgilii, nec solum ista, quinimo Ovidii praesentant fa- 


% v. nota 33 de la p. 675. 

9? orator învățat (1b. lat:). 

& v. nota 31 de la p. 369. 

% în primul rind deci, ajung la şcoala filozofilor (12. laz.). 

7 îi găsesc pe învățații în ştiinţele limbajului, ai gramaticii, desigur şi ai logicii, reto- 
ricii şi artei poetice ((B. lat). 

bulas”!; urmează Odele lui Horaţiu, Satire, lui luvenal, tragediile lui Seneca, 
comediile lui Terenţiu, discursurile lui Sallustiu, Decadele lui Titus Livius, 
Epigramele lui Marţial, Saturnalele lui Macrobiu, fără a mai număra mulţi 
autori de mai mică importanță. Să nu uităm că avem de-a face cu un orator. 
Putem să scoatem din acest program cît vrem, şi tot e greu să ne imaginăm 
că Petrus din Ailly ar fi putut să vorbească astfel despre studiile de gramatică 
de la Universitate, în faţa unor profesori ai Universităţii, dacă nu s-ar fi pe- 
trecut aici nimic din toate acestea. Să adăugăm că nu vorbeşte ca despte o 
noutate, iar faptul că el însuşi trecea atunci drept maestru într-o tehnică ota- 
torică foarte diferită de cea din guaestio disputata”? scolastică ne îndeamnă 
să considerăm că în 1375 această stare de lucruri dura deja de cîtăva vreme. 

De altfel, studierea stilului unor principia”? anterioare lecţiei lui Petrus 
din Ailly ne-ar rezerva, poate, surprize. Oricum, este un fapt că opera teolo- 
gică a lui Ioannes Gerson se înfăţişează, în ansamblul ei, nemaisupusă teh- 
nicii scolastice şi regăsind formele libere ale elocinţei patristice. Gerson poate 
să scrie quaestiones74 şi să comenteze Sentinţele cînd situaţia o cere, aşa cum 
o face toată lumea, dar Predicile, Epistolae, Tractatus5 şi Opuscula'6 sînt 
tiparele în care este turnată în modul cel mai firesc ginditea sa teologică. Să 
adăugăm că nici în tratate avînturile oratorice nu sînt rare, că Gerson poate 
să scrie ca să le vorbească umaniştilor în propria lor limbă, o lucrare sirălu- 
citoare cum este Tratatul împotriva Romanului Trandafirului (1402), un dia- 
log qualem Plato Socratem introducens tenuit!! cum este Collectorium super 
Magnificat (1426-1427) sau chiar să dea un echivalent teologic pentru Con- 
solatio philosophiae a lui Boethius prin acea Consolatio theologiae (1418), 
în care sînt ilustrate toate măsurile metrice pe care le folosise Boethius. Cîţi 
dintre cei care-l exclud pe Gerson din istoria umanismului ar fi astăzi în stare 
să reînnoiască această mică faptă de vitejie metrică? Gerson nu o face însă 
din plăcere; pentru el, este o problemă de doctrină. Ca orice disciplină, teo- 
logia are propriul ei modus significandi'8 sau mai degrabă, pentru că este 
regina ştiinţelor, are dreptul să folosească modi significandi”? ale tuturor 
celorlalte, cu condiţia să le abată spre propria ei finalitate, care este să con- 
vingă sufletele de adevărul Scripturii. Or, a convinge ţine esențialmente de 
elocinţă şi de aceea reprezentantul unci teologii astfel înțelese are datoria de 
a fi elocvent. 


7! unii prezintă argumentele retorice ale lui Tullius [Cicero], alţii învelişul poetic al 
lui Vergilius, şi nu numai acestea, dar chiar şi poveştile lui Ovidius (IP. lar.). 

7 v. mota 36 de la p. 676. 

2 principii ((b. lat). 

14 dezbateri (/B. lat.). 

75 epistole, tratate (7. lat). 

16 opuscule, opere de mici dimensiuni (15. lar.). 

77 cum l-a ţinut Platon introducindu-l pe Socrate (1b. lat.). 

78 mod de exprimare (fb. lat.). 

” moduri de exprimare (îb. lat.). 

Nu trebuie deci să ne mirăm că întîlnim în această perioadă, în mediile 
franceze, teologi pe care chiar maniera în care înțelegeau teologia îi îndemna 
să cultive elocinţa şi vechii autori care tratează despre ea. Unul dintre ei, 
Nicolaus Clamanges ($ 1437), a revendicat chiar, în mod expres, onoarea de 
a fi luat conducerea mişcării. Student la Universitatea din Paris, la Colegiul 
Sainte-Geneviăve, licenţiat în arte în aprilie 1380, şi-a luat apoi bacalaureatul 
în teologie, dar, din motive foarte personale şi legate de viaţa sa religioasă 
cea mai profundă, nu a înaintat pină la doctorat. La 16 noiembrie 1397, a 
fost chemat la Avignon, în calitate de scriptort, de papa Benedict XIII. Cînd 
a primit această invitaţie, avea aproape patruzeci şi doi de ani. Şederea de 
zece ani pe cate urma s-o facă la Avignon vine prea tirziu ca să explice pre- 
ferinţele sale literare; mai degrabă stima de care se bucura propriul lui stil ar 
explica această şedere la Avignon. Un incident care datează din această pe- 
rioadă ne aduce, de altfel, toate lămuririle necesare în această privinţă, nu 
fără a lumina puternic un altul, şi mai important. 

Într-una din scrisorile sale de bătrinețe, Petrarca scrisese că e inulil să 
căutăm poeţi şi oratori în afara Italiei: oratores e poetae extra Italiam non 
quaerantur. Cardinalul Galeotto di Pietramala a citat acest text într-o scrisoa- 
re către Clamanges, acesta i-a spus-o lui Ioannes din Montreuil, care a protes- 
tat energic, iar Clamanges a replicat, la rindul lui, căci îl admira mult pe 
Petrarca şi s-a simţit jignit. De fapt, Petrarca susţinea că arta oratoriei şi poe- 
zia se predau mai mult în Italia decit în alte ţări, iar cu, spune Clamanges, 
„răspund că asta se face şi în alte părţi de cele mai multe ori. Am văzut eu 
însumi că se predă Retorica lui Cicero la Universitatea din Paris, adesea în 
lecţii deschise, adesea şi în lecţii private (Vidi ego in studio Parisiaco saepe 
Tullianam publice legi Rhetoricam, Saepe etiam privatim), uneori şi Retorica 
lui Aristotel (nonnunquam etiam Aristotelicam), iat cei mai mari şi mai buni 
poeţi, Vergiliu şi Terenţiu, sînt şi ei deseori predaţi aici (poeraeque summi et 
optimi Virgilius atque Terentius illic etiam saepe leguntur)“. Această mărtu- 
rie confirmă din plin ceca ce spunea Petrus din Ailly in 1375, căci Clamanges 
şi-a dat licența în arte în 1380. Atunci a primit cea dintii iniţiere în literatură, 
pe care, aşa cum vom vedea, şi-o va întregi singur mai tirziu. Oricum, Cla- 
manges ţine să precizeze că nu datorează nimic Italiei: „Credeţi-mă, îi scrie 
el lui Pietramala, nu am văzut chiar niciodată Bologna voastră, pe care o 
numiţi maica studiilor, nici Italia (Bononiam vestram... nunquam omnino vidi, 
nec laliam)“. Este el însuşi dovada vie că Petrarca se înşală şi că elocința 
se poate învăţa şi altundeva decît în Italia. Născut şi crescut în Franţa (me 
Gallicis editum, alitum atque eruditum litteribus%!), Clamanges a avut la în- 
ceput, exceptind poate cîteva înclinații înnăscute, alţi dascăli decit cei pro- 
priu-zişi: studiul, obiceiul, exerciţiul, lectura asiduă şi atentă a autorilor şi 
chiar elocinţa lor. De altfel, aceştia sînt dascălii pe care-i recomandă în primul 
tind Augustin în De doctrina christiana, mai folositori chiar decît studierea 


% copist (lb. lat). 
îi că eu am fost născut, crescut şi instruit în Franţa (/b. lar.) 

regulilor artei, căci culmea artei este ca, prin convingere, să ascundă arta de 
a convinge. Fără îndoială că regulile îşi au rostul lor iar, Clamanges le-a în- 
văţat pe cele ale lui Quintilian şi Cicero, dar a învăţat mai mult din lectura 
discursurilor lui Cicero, decât din studierea tratatelor lui. În sfirgşit, Clamanges 
nu vrea să nege că, în afară de aceşti dascăli abstracţi, a întîlnit preceptori 
capabili să-l înveţe (praeceptores, cum quibus legendo et conferendo, multa 
utilia didici, quae solus forsitan non intellexissem82). 

Era, în butada lui Petrarca, un oarecare amor-propriu naţional, cu sigu- 
tanţă că era şi în răspunsul lui Clamanges, Rămine totuşi faptul că, spre deo- 
sebire de ceea ce sctiu istoricii, aceşti prieteni francezi iubitori de litere îşi 
datorează întiia lor formaţie exclusiv Universităţii din Paris şi au conştiinţa 
continuării sau înnoirii unei ttadiţii franceze, nicidecum a supunerii faţă de 
nişte sfaturi venite din afară. Acest fapt devine cu atit mai vădit — şi cât de 
plin de învăţăminte! — în momentul în care, lărgind dezbaterea, Clamanges 
compară ce au făcut pentru elocinţă Franţa şi Italia, începînd cu sfîrşitul Anti- 
chităţii. Ca să se consoleze de judecata lui Petrarca despre țara sa, Clamanges 
are mai întîi ceea ce spunea Ieronim în scrisoarea lui către Vigilantius: Sola 
Gallia monstra non habuit, sed semper viris fortibus atque eloquentissimis 
abundavii%5. Această țară cate pare populată cu oameni viteji şi buni oratori, 
în care monşitii nu se simt acasă, este cea în care locuieşte Clamanges, iar 
acesta nu socoteşte că ar fi fost vreodată nevrednică de litere. Hilarius din 
Poitiers, pe care-l admira Augustin, Prosper din Aquitania, Gennadius din 
Marsilia, Sulpicius Severus nu sînt singurii antici care o demonstrează. Dar 
să ne întoarcem la trecutul mai apropiat: între aceşti recentioresă se afla 
Sfintul Bernard din Clairvaux, Yves din Chartres, Hildebert din Lavardin, 
Petrus Venerabilis, Alanus din Lille, fără a-i socoti pe Hugo şi Richard din 
Saint-Victor şi atiţia alţii pe care i-am mai putea numi. Şi iată argumentul 
decisiv, faptul a cărui greutate domina, dincolo de procesul „Clamanges con- 
tea Petrarca“, toată această istorie; în momentul în care se afirmă în Franţa 
toţi aceşti sctiitori, pe cine găsim în Italia? Pe nimeni. Chiar şi în Ftanţa, 
între perioada lui Beda Venerabilis şi cea a lui Bernard din Clairvaux, dom- 
neşte pustiul, artele liberale au fost atunci neglijate, uitate şi parcă îngtopate, 
în aproape întreaga lume: toto prope orbe artes illae in incuriam atque obli- 
vionem deductae, et quodammodo, ut ita dicam, sepultae. Faptul este valabil 
şi pentru Italia, atit de lăudată pentru cultul elocinţei. O schimbare se produce 
abia după aceea, dar în Franța, unde — element capital care trebuie reţinut 
dacă vrem să înţelegem întoarcerea Literelor în Franţa aşa cum au înţeles-o 
autorii ei — cultul stilului şi fervoarea religioasă reînvie împreună în vremea 
Sfintului Bernard: Diebus autem Bernardi nostri coepit in Gallis simul cum 
fervore religionis stylus coli et resurgere. În acea perioadă, în Italia, ca şi în 


8% preceptarii cu care citind şi comentină am învăţat multe lucruri folositoare, pe care 
singur poate nu ie-aş fi inţeles (75. îar.). 

'% Numai Gallia n-a avut monştri, ci totdeauna a avut din plin oameni putemici şi 
foarte buni oratori (/b. dat). 

%4 mai apropiaţi (în timp) (8. laz.). 

restul lumii, au existat doar puţini scriitori, sau mai degrabă nici unul, cu 
opere pe care posteritatea să le fi socotit vrednice de ţinut minte. Desigur că 
există Petrarca, dar de cînd? Se vede cît de nedreaptă şi de exagerată a fost 
judecata lui asupra Franţei, căci îl readuce chiar pe el la adevăratul lui loc în 
istorie, 

Nimic nu poate pune mai bine în lumină sensul mişcării franceze de în- 
toarcere la Litere, privită la începuturile ei şi inainte ca influenţa italiană să-și 
fi făcut simțită prezenţa. Nu avem de gînd să negăm aici rolul jucat în aceste 
evenimente de exemplul lui Petrarca şi de dorinţa de a-l concura; trebuie doar 
să înţelegem că, încă înainte de ultimul pătrar al veacului al XIV-lea, forţe 
autohtone lucrau în Franţa în acelaşi sens, pregătind aici reînnoirea unei 
culturi literare de insipraţie destul de diferită. Preocupările de ordin estetic 
care dominaseră opera tinărului Petrarca o îndreptaseră, o dată pentru tot- 
deauna, către un idea! artistic de imitate a anticilor. El este cel care a angajat 
generaţiile următoare pe traiectoria ciceronismului, în care, aşa cum vom ve- 
dea, fiecare va supralicita faţă de cea anterioară, nesocotind-o, de altfel, în 
întregime. 

Petrarca avea geniu, va spune Erasm, dar nimeni nu-l mai citeşte. A studia 
influenţa lui Petratca în Franţa înseamnă a urmări îndeaproape dezvoltarea la 
francezi a acestor ambiţii ciceroniene, dar Nicolaus Clamanges ne pune a faţa 
unor fapte destul de diferite. Ceea ce operele lui Petrus din Ailly şi Gerson 
ne permiteau să presupunem e afirmat în termeni proprii de acest martor al 
mişcării. Teologi francezi doresc şi înlesnesc renaşterea elocinţei latine, care 
li se pare de nedespărţit, în Franţa cel puţin, de o renaştere religioasă. 
Conştienţi de propria lor istorie, nu se gîndesc atit la Cicero, cit la Sfîntul 
Bernard, iar cultura pe care o doresc e cea din secolui al XII-lea, cultura 
clasică orientată spre scopuri creştine, pe care ie urmărise Sfîntul Bernard 
însuşi. De aceea, latina pe care o folosesc rămîne, exceptînd cazurile cînd 
unii diâtre ei se ambiţionează să se arate iscusiţi, latina destoinicilor cărturari 
medievali, de la Beda la Bernard şi la loan din Salisbury. 

"Tocmai tradiţia lor vrea s-o reinvie Clamanges, chiar în țara în care li s-au 
născut aperele. În scrisoarea către Gontier Col, în care se plînge de ostilitățile 
şi calomniile la care era expus, îl vedem cum revendică, în termeni moderați, 
dar fermi, locul de cinste pe care şi-l atribuic în această reformă a studiilor. 
Elocinţa era aproape uitată în Franţa (ipsa quasi obliterata atque obsoleta 
eloquentiat5), îl poate cineva acuza că a scos-o din mormint și a făcut-o să 
renască (arque ipsam eloquentiam diu sepultam in Gallis quodammodo renas- 
ci%9)? Datorită lui Clamanges, Franţa, care nu se lăsa depăşită în nimic altceva 
de țările vecine, nu se mai află mai prejos de ele nici în elocinţă. Eforturile 
sale au curăţat întrucitva drumul (viam diutius obseptam paululum aperuit7), 
Pe scurt, fără a vrea să se laude că a reinstaurat în Franța o elocinţă care s-ar 
fi pierdut, el îşi acordă cel puţin meritul că a trezit o artă oratorică neglijată 

% însăși elocina parcă uitată şi căzută în desuetudine (Ib. lat.). 


% şi că însăşi elocinţa mult timp îngropată la francezi parcă renaşte ([b. laz). 
%? am deschis puţintel un drum mai mult timp închis ((b. lat). 

aici şi care zăcea de prea multă vreme îngropată în beznă: Absit autem ut me 
reparatorem velim iactare perditae in Gallicis regionibus artis oratoriae, sed 
neglectae et intermissae iacentis et sopitae, in tenebrisque diutius sepultae, 
possum me sine iactantia... excitatorem quodammodo dicere. Ca şi în răspun- 
sul lui Clamanges către Pictramala, elocința franceză de expresie latină își 
revendică aici originea în propria ei tradiţie. 

Dacă în această tradiţie erau cuprinse în mod inseparabil tehnica grama- 
ticienilor romani şi spiritul creştin al Părinților, pe care şi-o însuşisetă, e pen- 
tru că spiritul macştrilor elocinţei latine se preta şi el la această alianţă. Era 
de prevăzut că eloquentiat? lui Caton cel Bătrin şi Quintilian, prin cultura 
morală pe cate o pretindea oratorului, nu putea să nu se adincească, devenind 
elocinţă creştină. Faptele verifică această ipoteză. Ce este oratorul roman? Un 
om de bine, iscusit în mînuirea vorbirii: vir bonus dicendi peritus. Şi, observă 
la rîndul lui Clamanges: „Fiţi atenţi că ceea ce a aşezat mai întîi în definiţie 
nu este iscusința vorbirii, ci bunătatea omului.“ Să precizăm: a pus vir bonus? 
la început, acolo unde, în orice definiţie, se pune genul. Căci pe aceasta se 
sprijină elocinţa. Scoateţi-i casei temelia, şi toată casa se va prăbuşi: scoateţi 
din orator om de bine, şi degeaba îi veţi atribui celelalte însuşiri, căci nu i le 
veţi mai atribui lui, el nemaiexistînd ca să le poată primi. Ca să completăm 
definiţia anticilor, să spunem deci, simplu, că oratorul este creştinul care ştie 
să vorbească. Şi cum Duhul suflă unde vrea, nu înţelegem de ce să nu existe 
oratori decît în talia. Excelent argument ad Cardinalem%, care trebuie să-l 
fi impresionat, nu ca italian, ci ca preot în Pietramala. 

Într-adevăr, preocuparea principală care-i readuce pe aceşti francezi la 
elocinţă poate fi, dacă nu definită, desigur, în întregime, cel puţin concretizată 
într-o sintagmă: actul de a predica. Salutati vorbea ca un artist sensibil la 
dumnezeiasca frumuseţe a Psalmilor lui David şi a parabolelor lui Cristos, 
Clamanges se gîndeşte mai ales la suflarea Duhului care le dă Profeţilor putere 
de convingere. Scrisoarea pe care i-a adresat-o lui Martin din Calayo exprimă 
limpede ce înţelege el prin izvor al elocinţei. Nu fără motiv s-a pogorît Duhul 
Sfint peste Apostoli în chip de limbi de foc. Acolo unde Înţelepciuna divină 
rece pe primul loc, elocinţa o însoţeşte. Nu spune oare Augustin că elocința 
este. însoţitoarea Înţelepciunii (pedissequam sapientiae)? şi nu acelaşi lucru 
văzuse şi Horaţiu, deşi în umbra et aenigmate”!, cînd spunea, în Arta poeziei 
(v. 40-41): 


Cui lecta potenter erit res, 
Nec facundia deseret hunc nec lucidus ordo%?. 


% v. nota 31 de la p. 369. 

% om de bine (îb. at). 

5 către cardinal (/b. îar.). 

9I în umbră şi în mod misterios (1P. faz.). 

2 Cine-şi alege o temă pe propria-i forţă. Dar vorbirii cu el e, de-asemeni şi ordinea 
clară (traducere de Ionel Marinescu, în Horatius, Opera omnia, vezi vol. cit. la p. 377). 


ÎNTOARCEREA LITERELOR ÎN FRANŢA 693 


Porenter%2, comentează Clamanges, înseamnă sapienter%. Înţelepciunea lui 
Dumnezeu dă, aşadar, elocință sau, mai bine zis, şi-o dă, căci are nevoie de 
ea ca de o slujnică (huius ancillae famulatu indiget sapientia). Martianus Ca- 
pella nu greşea deci cînd cerea căsătoria lui Mercur cu filologia, dar greşea 
simbolizînd elocinţa prin Mercur, care este bărbatul, căci nu elocinţa trebuie 
să fie capul Înţelepciunii, ci Înţelepciunea e capul elocinţei. Sfintul Augustin 
a vorbit deci mai bine decît Capella, nedind elocinţei nici măcar rangul de 
soţie, ci numai pe acela de însoţitoare sau slujnică. E destulă cinstire pentru 
ea, şi chiar o mare cinstire. Căci Înţelepciunea are şi alte slujnice în afară de 
elocinţă, dar nici una de care să aibă atita nevoie sau care să-i fie slujnică 
atit de apropiată: Sed unam tamen eloquentiam singulariter et prae caeteris 
ancillam habere dicit, individua sibi societate coniunctam, quia illius minis- 
terio et maxime indiget et maxime utitur, cum absque illius adminiculo sua 
salutaria opera, suaque in hominum salute, profectu atque aedificatione ne- 
queat vota expleres5. După cum se vede, eloquentia ancilia theologiaeY% se 
substituie sub ochii noştri formulei scolastice philosophia ancilla theolo- 
giae”. 

Putem să răsfoim aproape la întimplare Corespondenţa lui Clamanges şi 
vom vedea că dă mereu acelaşi sfat: nu-i învăţaţi pe oameni, predicaţi! Să 
citim mai ales Liber de studio theologico, scris de Clamanges ca răspuns la 
întrebarea lui loan din Piedimonte, bacalaureat în teologie: trebuie să-mi dau 
doctoratul? De ce? întreabă Clamanges. Ca să-i înveţi pe alţii? Cu siguranţă 
că nu e rău s-o faci, cu condiţia s-o faci în spiritul potrivit. Cristos însuşi nu 
a făcut nimic altceva toată viaţa, iar ca să-i învăţăm pe alţii la rîndul nostru 
înseamnă să-l imităm, dar trebuie să-i învăţăm pe alţii aşa cum a făcut-o el. 
Un teolog, sau un predicator, căci e acelaşi lucru (haec enim pro eodem ha- 
beo),%a trebui deci să se comporte ad imitationem Christi qui, ut legimus, 
coepit facere et docere%* (Fapte 1, 1). Deci mai întii să facem şi apoi să 
vorbita, şi nu să vorbim ca să ne pierdem în subtilităţi verbale, ca atiţia teo- 
logi care nesocotesc Scriptura sau chiar o iau în ris. Cum să ne mai mirăm 
că teologia scolasticilor (plerosque scholasticos%) nu hrăneşte şi nici nu în- 
călzeşte sufletele? Ea nu vorbeşte inimii, ci raţiunii. Or, pentru mîntuirea su- 

% după puteri (în raport cu forțele lui) (b lat.). 

% cu înțelepciune (15. lat.). 

% totuşi spune că în mod special inaintea celorlalte slujnice are o singură slujnică, 
elocința, unită cu ea printr-o legătură individuală, pentru că de ajutorul ei are şi nevoie 
în foarte mare măsură și se şi foloseşte foarte mult, de vreme ce fără sprijinul acesteia nu 
poate să-şi îndeplinească operele salutare şi făgăduințele pentru salvarea, progresul şi în- 
tărirea oamenilor (1b. lat.). 

% elocinţa, slujnica teologiei (îb. lar.). 

” filozofia, slujnica teologiei (fb. laz.). 

% după exemplul lui Cristos care, aşa cum citim, a început [în acelaşi timp] să acţio- 
neze şi să ne înveţe ([&. lat). 

* mai mulți scolastici (IP. lat.). 

fletelor trebuie să schimbăm inima. Doctorul care vindecă bolile e mai folo- 
sitor decit profesorul care nu face decit să vorbească despre ele în şcoală şi, 
de aceea, conttar părerii lui Henric din Gand, Clamanges consideră că pre- 
dicarca e mai bună decit să-i înveţi pe alţii. Acestea sînt, pe la 1420, preo- 
cupările profunde ale celui care şi-a făcut într-o zi un titlu de glorie din reîn- 
vierea în Franţa a elocinţei delăsate şi parcă îngropate. Se înţelege destul de 
bine acum în ce spirit a făcut-o şi în ce scopuri. 

Oricit de important ar fi, exemplul lui Clamanges nu ne îndreptățeşte să 
conchidem că toţi francezii iubitori de Litere pe care-i întîlnim la sfîrşitul 
secolului al XIV-lea i-au citit pe Cicero şi Vergiliu ca să-l imite mai bine pe 
Isus Ctistos. Nu toţi aveau o credinţă, să nu spunem la fel de sinceră, dar cel 
puţin la fel de exclusivă, în general însă ei nu sînt atît de străini de spiritul 
lui Nicolaus Clamanges pe cît s-a crezut şi s-a afirmat. loannes din Montreuil 
(aproximativ 1354-1418) este, şi el, un produs pur francez. Însărcinat cu mai 
multe ambasade regale de-a lungul unei cariere încărcate de onoruri şi de 
beneficii, călătoriile în străinătate îi dau prilejul să se sirmtă la fel de mulţumit 
de Franţa pe cît era Petrarca de Italia, dar s-a bucurat să găsească, în două 
misiuni diplomatice la Roma (1404, 1412), ocazia de a face cunoştinţă cu 
câţiva din cărturarii italieni pe care-i cunoaştem deja: Leonardo Bruni fiind 
secretar al papei, Ioannes din Montreuil nu avea cum să nu-l întîlnească. A 
fost primit, de alifel, cu simpatie, dar trebuie să remarcăm cum îşi treceau 
iniţiaţi de la unul la altul acest candidat la cultură. Primiţi-l cu bunăvoință, 
îi scria Bruni lui Niccolo Niccoli, iar dacă pentru pecetluirea prieteniei voas- 
tre trebuie jerifită o victimă, să se jertfească pedanteria, de care nici el nu e 
chiar neatins (cuius ipse non omnino est expers). Prin urmare, loannes din 
Montreuil era încă pentru ei doar un barbar puţin şlefuit. Ajuns în preajma 
Literelor datorită influenţei lui Gontier Col, provenit şi e! din mediul univer- 
sitar parizian, este autorul unui De gestis et factis memorabilibus Francorum 
şi al unei foarte scurte Vieţi a lui Carol ce! Mare, căreia, chiar şi pentru stil, 
nu putem decît să i-o preferăm pe cea a hui Eginhard. Admirator al lui Salu- 
tati, căruia nu-i va supravieţui decit doisprezece ani, este foarte departe de 
a-l egala în domeniul epistolar, doar dacă nu gustăm mania sa de a-şi ințesa 
scrisorile cu citate clasice cît puteau să cuprindă, şi chiar mai multe. Acest 
diplomat, atît de copleşit de venituri şi cîştiguri încît declara că-i fac silă, 
ceea ce nu-l împiedica să ceară şi altele, nu era încă, prin urmare, decit un 
aspirant la cultura latină. Era totuşi şi un om al Bisericii, interesat cu ardoare, 
ca şi Nicolaus Clamanges, pe care-l admira, de reforma şi unitatea creşti- 
nătăţii. Leonardo Bruni înţelesese bine. loannes din Montreuil venea în Italia 
dintr-o altă lume. Curentul umanist francez, pe care-l vedem pătrunzind aici 
în secolul al XV-lea, ţişnca din propriile sale izvoare, care erau medievale, 
şi avea să rămînă multă vreme un umanism de teologi. După Clamanges, 
Guillaume Fichet se va lăuda şi el că a fost primul care a trezit în Franţa 
elocinţa adormită, dar îşi va prezenta Retorica (1417) lui Bessarion „ca opetă 
a unui teolog care, încîntat de farmecul unui ținut străin şi îndurerat de sărăcia 

ținutului său, şi-a luat din acest motiv sarcina de a se îndeletnici cu treburile 
celei dintii, fără să fi încetat vreodată, ca să spunem aşa, să-i înveţe în acelaşi 
timp pe ceilalţi Sfinta Scriptură“. După Fichet, Robert Gaguin (î 1501), din 
Ordinul Monahilor Sfintei-Treimi şi ai Izbăvirii Captivilor, în care ajunge 
superior general în 1473 şi îi redactează Statutele în 1479. Gaguin scrie pen- 
tru a apăra Neprihănita Zămislire, iar acest excepţional călugăr nu se mul- 
ţumeşte doar să aparţină Ordinului Izbăvirii Captivilor, ci şi eliberează chiar 
el mulţi dintre ei. Cei doi profesori ai săi sînt un italian şi un francez, Gre- 
gorio da Ciută di Castello şi Guillaume Fichet. După care a continuat singur; 
dar să nu credem că dintr-o înclinaţie pentru păgînism. Gaguin nu se încrede 
în filozofi (a philosophorum gentilium studio arbitror esse declinandum!'%), 
se cam îngrijorează de succesul pe care-l repurta pe atunci Platon datorită lui 
Ficino şi nu doreşte pentru sine decît puţin, exact acel lucru pentru care-l 
felicită în 1498 pe Comelius Girardus Aurelius că l-a obţinut, un sens ire- 
ptoşabil al Scripturilor exprimat într-o latină corectă: integre de scripturis 
divinis sentire, et quae recte sentis, pure latineque dicere!0!. Încă din 1495, 
Gaguin primea în lucrarea sa De origine et gestis Francorum Compendium, 
un elogiu la adresa lui şi a Universităţii din Paris, care era prima operă tipărită 
a tînărului Erasm. Guillaume Fichet, Robert Gaguin şi prietenii lor nu numai 
că au primit, aşa cum s-a binevoit să se recunoască, „o prea puternică am- 
ptentă a educaţiei teologice pentru a crede că renaşterea studiilor antice ar fi 
trebuit să ducă la reabilitarea naturii căzute“, ci tocmai din grija de a ridica 
natura căzută au dorit renaşterea studiilor antice, nefăcînd astfel decit să con- 
tinue opera lui Nicolaus Clamanges, care o continua, la rîndul ci, pe cea a 
lui loan din Salisbury, a Sfintului Bernard, a lui Alcuin, a lui Beda şi a Sfîn- 
tului Augustin. 

TEL. — BILANŢUL GÎNDIRII MEDIEVALE 


Multe descoperiri şi numeroase eforturi răbdătoare vor mai fi încă nece- 
sare pînă să se poată întocmi, fără teama de a greşi foarte mult, bilanţul gîndi- 
rii medievale. Ni se pare totuşi că lucrările acumulate de pretutindeni permit, 
încă de pe acum, eliminarea definitivă a unor erori care au fost multă vreme 
privite ca adevăruri evidente. 

Este greşit, în primul rind, că Evul Mediu s-ar putea defini doar ca o 
perioadă de absorbire şi asimilare intelectuală, al cărei întreg efort ar fi tins 
spre regăsirea capitalului acumulat de Antichitate. Desigur, iar faptele o amin- 
tesc neîncetat, că nu se poate înțelege şi nici măcar concepe filozofia medie- 
vală fără filozofia greacă. Aristotel, Platon şi neoplatonicienii au fost educa- 
torii şi reeducatorii gîndirii umane, fiecare descoperire şi fiecare traducere a 
uneia din operele lor echivalind pentru oamenii Evului Mediu cu descoperirea 
unei lumi noi. Filozofia medievală presupune deci în ptimul rînd asimilarea 
prealabilă a filozofiei greceşti, dar a fost altceva şi mai mult decât atit. 

Primul lucru pe care i-l putem atribui ca aparţinîndu-i, şi pe care mulţi, 
de altfel, se gindesc să i-l reproşeze chiar mai mult decâl să i-l conteste este 
constituirea scolasticii, al cărei model desăvirşit este tomismul. De la originile 
patristice şi pînă la sfîrşitul secolului al XIV-lea, istoria gîndirii creştine este 
cea a sirădaniei, repetate neîncetat, de a pune în evidenţă acordul dintre raţiu- 
nea naturală şi credinţă, acolo unde există, şi de a-l realiza, acolo unde nu 
există. Credinţă şi rațiune, cele două teme cu care se va construi toată această 
istorie, sint date chiar de la început şi se pot recunoaşte cu uşurinţă la toţi 
filozofii din Evul Mediu, de la Scottus Eriugena la Sfîntul Toma. Încă de la 
început, dogma e postulată ca un fapt, iar raţiunea se ridică în faţa ei ca o 
forţă de care va fi nevoită să ţină seama. Rațiunea nu cra, pe atunci, decit 
dialectica lui Scottus Eriugena, aducind speculaţiei metafizice mai mulţi ad- 
versari decit imitatori. Singurele două soluţii care se concep atunci ca posibile 
sînt separarea radicală sau confuzia totală a celor două mijloace de cunoaştere 
şi a cunoştinţelor pe care le obținem prin ele. Trebuie fie să ne mulţumim cu 
revelaţia, şi nimic nu ne obligă să căutăm altceva, căci importantă e numai 
mîntuirea, iar revelaţia cuprinde tot ce ne este necesar în vederea mîntuirii; 
fie să admitem că cele două domenii se suprapun şi că, în cele din urmă, 
vom reuşi întotdeauna să înţelegem ceea ce credem. De fapt, şi în ciuda men- 
ținerii unui curent de ostilitate continuă faţă de filozofie, se pare că a doua 
soluţie a fost cea care a trebuit să cîştige din ce în ce mai mult, pe măsură 
ce ne apropiem de veacul a! XIII-lea. Atit la Sfintul Anselm, cît şi la Abaelard, 

încrederea în puterea eficace şi în caracterul binefăcător al cercetării raţionale 
se manifestă neîngrădit; ei nu văd nici un neajuns, ci, dimpotrivă, numai 
avantaje, în raţiunea lăsată să cerceteze şi să demonstreze toate tainele cre- 
dinţei. Abia la începutul secolului al XIII-lea, cînd raţiunea se manifestă ca 
fiind mai mult decît o metodă abstractă şi cînd aristotelismul arab o înfăţi- 
şează ca impunind o viziune despre lume incompatibilă cu credința, se va 
pune problema raporturilor dintre ele în toată complexitatea sa. De aici înain- 
te, este dificil şi chiar puţin de dorit ca raţiunea să fire sacrificată credinței; 
dar este, de asemenea, imposibil ca ele să fie considerate coextensive; în mod 
vădit, raţiunea lăsată liberă ajunge în altă parte decit la dogmă sau, cel puţin, 
nu merge atit de departe. Aristotelismul a avut deci pentru oamenii din veacul 
al XIII-lea valoarea unei experienţe hotăritoare; nemaiputîndu-le nici izola, 
nici confunda, au fost nevoiţi să disocieze şi să împace raţiunea şi credinţa. 
Din acest efort s-au născut mirile sinteze scolastice. 

La prima vedere, se pate deci că filozofia scolastică ar trebui să poarte 
răspunderea îndelungatei subjugări a raţiunii faţă de o sarcină care nu-i apar- 
ţinea. Cel puţin în aparenţă, raționalismul restrâns al unui Albert ce! Mare sau 
al unui Toma constituie un regres faţă de poziţia mai naivă, dar mai sinceră 
a secolelor anterioare. Să ținem seama totuşi că aceasta nu e decât o aparenţă. 
Dacă Sfintul Anselm şi Petrus Abaelard nu aduc nici o restricţie la între- 
buinţarea raţiunii, aceasta se datorează nu atit unei conştiinţe profunde, cît 
unei reale necunoaşteri a adevăratei ei valori. Dacă ar fi putut, cunoscînd 
exemplele lui Aristotel, Avicenna şi Averroes, să vadă la fel de limpede ca 
Albert cel Mare şi Sfintul Toma ce poate să însemne o concepţie raţională 
despre univers, străină de orice influenţă creştină, nu şi-ar fi închipuit nici- 
odată că raţiunea poate găsi pretutindeni, în afara şi înăuntrul ci, semne ori 
dovezi al Treimii sau ale Întrupării. Ceea ce le lipsea acestor filozofi era 
tocmai demonstraţia prin Aristotel. Fizica şi Metafizica demonstrează expeti- 
mental ce poate raţiunea lăsată liberă să cunoască sau să nu cunoască. De 
altfel, de aceea sînt scolasticii atit de viu interesaţi de discuţiile despre ade- 
văratul sens al doctrinei sale, ceea ce Aristotel susţine sau i se poate atribui 
şi ceea ce nu susţine sau nu i se poate atribui delimitează de îndată domeniul 
cunoscutului de cel al credibilului. Astfel, limitările pe care le aduce Sfintul 
“Toma la întrebuinţarea raţiunii în materie de teologie sînt expresia unui pro- 
gtes hotăritor în cunoaşterea puterii proprii a raţiunii; dacă le interzice teolo- 
gilor să demonstreze dogma Treimii sau crearea lumii în timp, este tocmai 
pentru că el ştie ce înseamnă o demonstraţie. Înțelegem astfel şi de ce, în- 
cepînd din secolul al XII-lea, gînditorii medievali au apucat-o în direcţiile 
divergente pe care am văzut că le-au urmat; fie l-au acceptat pe Aristotel lui 
Averroes ca expresie a raţiunii naturale şi au separat raţiunea de credinţă, 
cum au făcut averroiştii; fie au păstrat dogma ca atare şi n-au mai cerut ra- 
ţiunii decît o confirmare probabilă, mereu contestată de acel protervus1%2 al 


12 y. nota 102 de la p. 608. 

nominaliştilor; fie, în sfârşit, au metamorfozat doctrina lui Aristotel, pre- 
schimbînd sensul primului său principiu, aşa cum a făcut Sfintul Toma. 

E adevărat că ne putem atunci întreba de ce scolasticii nu au renunțat, pur 
şi simplu, să se preocupe de dogmele revelate şi de ce au impus raţiunii sar- 
cina ingrată de a demonstra, dacă nu credința, cel puţin preliminariile ei. Ca 
să înţelegem, trebuie să ne amintim că filozofia ne apare, în toate perioadele 
din istoria ei, ca o încercare de interpretare rațională a universului. Este destul 
de răspîndită eroarea de a explica succesiunea sistemelor filozofice, al căror 
spectacol ni-l oferă istoria, numai prin evoluţia neîntreruptă a spiritului uman. 
E adevărat că spiritul uman s-a maturizat, că şi-a conştientizat aspiraţiile şi 
posibilităţile şi că această îmbogăţire lăuntrică este unul din factorii esenţiali 
care determină perpetua remodelare a marilor sisteme de idei. Dar, în afară 
de această cauză a schimbării care se află în spirit, mai există una, care se 
află în lucruri. Tot atît de profund şi radical ca şi gindirea de care depinde, 
universul pe care ea îl studiază își schimbă aspectul şi, parcă, şi conținutul. 
Aceasta pentru că, într-adevăr, reflecţia filozofică, oricit de abstractă, nu at 
putea să creeze din nimic realitatea pe care urmăreşte s-o explice. Or, uni- 
versul în care sîntem proiectaţi încă de la naştere nu este numai cel al sen- 
zaţiei, ci se defineşte şi prin reprezentarea pe care epoca şi mediul nostru tind 
să ne-o impună. Omul veacului al XX-lea nu se naşte în aceeaşi lume cu 
omul secolului al XII-lea, iar a te naşte în secolul al XII-lea creştin sau cel 
de al XII-lea hindus însemna să te naşti în două universuri diferite. Oricit de 
liberă ar putea fi o gîndire filozofică şi oricît de profundă i-ar fi amprenta 
lăsată pe faţa lucrurilor, ea începe deci întotdeauna cu un act de supunere; se 
mişcă liber, dar înăuntrul unei lumi date. 

Această afirmaţie, valabilă pentru orice epocă filozofică, inclusiv a noas- 
tră, se verifică în modul cel mai evident cînd privim filozofia Evului Mediu 
occidental. Aşa cum în zilele noastre reflecţia filozofului nu poate să nu func- 
ţioneze pe baza rezultatelor cele mai generale ale ştiinţelor istorice şi sociale, 
în Evul Mediu ea nu poate funcţiona decit pe baza revelaţiei, a cărei expresie 
definitivă este dogma. Lumea dată nemijlocit, aşa cum ne este astăzi cea a 
ştiinţei, era atunci cea a credinţei. Universul apărea ca o creaţie a unui singur 
Dumnezeu în trei persoane. Isus Cristos, Fiul lui Dumnezeu, născut şi nu 
creat, consubstanţial cu Tată], s-a întrupat şi s-a făcut om ca să ne mîntuie 
de păcatul lui Adam. Omul păcătos trebuie, la rîndul lui, să colaboreze la 
această lucrare de mîntuire şi să se supună poruncilor lui Dumnezeu şi ale 
Bisericii lui Dumnezeu, ca să nu cadă în pierzania veşnică şi să se bucure 
veşnic de fericirea cerească ce-i aşteaptă pe cei aleşi. Această vastă perspec- 
tivă, îmbogăţită şi conturată de răbdătoarea trudă a Părinților, este cea pe care 
Evul Mediu o impune oricărui spirit. În această epocă, realitatea este deci 
simțită şi gândită direct ca religioasă. Înţeles şi explicat trebuie să fie, la fel 
sau mai mult decit ceea ce văd ochii, ceea ce au stabilit Conciliile referitor 
la originea lumii şi a omului şi la soarta lor, iar aceasta e un fapt de o im- 
portanță hotăritoare dacă vrem să înțelegem caracterul religios al marilor sis- 
teme medievale. 

Gâîndirea Evului Mediu, printr-unul din aspectele ei esenţiale, ţine seama 
doar de sine, dar prezintă şi un altul, prin care se întoarce spre noi. 

De îndată ce ne întrebăm în ce domeniu şi în ce măsură pregătea Evul 
Mediu un viitor în care era cuptins prezentul nostru, părăsim cu bună ştiinţă 
istoria pură. Judecăţile pe care le formulăm despre prezent revin atunci asupra 
trecutului, astfel încît doi martori, de acord asupra aceloraşi fapte, vor con- 
sidera excelentă sau funestă influenţa pe care o mai poate exercita un gînditor 
din secolul al XIII-lea asupra spiritelor din vremea noastră. De aceea, Evul 
Mediu rămine pentru noi ca un semn de contradicţie. Obiect al unei admiraţii 
pline de recunoştinţă, pe care unii o imping pînă la cult, el este şi obiectul 
unei detestări cordiale, care se exprimă în ziare, la întrunirile electorale sau 
în programul unor partide politice. Această situaţie nu este specific franceză. 
Dark Ages", vezi Middle Ages"” spun dicționarele englezeşti; iar dacă cineva 
e calificat drept dunce”"" înseamnă că este a duil-witted person”""”, altfel 
spus un spitit obtuz, ca Duns Scottus. Nu avem cituşi de puţin de gînd să 
punem capăt acestor neînţelegeri, dar simpla lor existenţă dovedeşte că mai 
ţinem încă de Evul Mediu prin legături destul de puternice. Nu ne certăm așa 
pentru hitiţi. În mod vădit, secolul al XIII-lea mai constituie şi azi un trecut 
viu. 

Mai întîi, în întreaga măsură în care catolicismul a continuat să trăiască. 
Afirmația că omul modern a intrat dintr-o dată în universul ştiinţei este mereu 
valabilă, dar în sensuri adesea diferite. Viziunea ştiinţifică despre lume în 
care şcoala iniţiază astăzi copilul din otice țară civilizată nu a eliminat viziu- 
nca religioasă despre lume propovăduită cîndva în bisericile Evului Mediu. 
În unele spirite, ele pot fi opuse, dar în altele se împacă, şi cu atît mai mult 
cu cît problemele puse de ştiinţă nu sint cele pe care le rezolvă religia. Ori- 
cum, existenţa Bisericii catolice şi vasta sa răspîndire în lume sînt fapte şi, 
pretutindeni unde catolicismul este prezent, teologiile Părinților şi cele ale 
Evului Mediu sînt prezente şi active, reguli de gindire şi de viaţă pentru mi- 
lioane de oameni care trăiesc în secolul al XX-lea. Direct sau indirect, un 
catolic de astăzi moşteneşte prin naştere uriaşul tezaur de sentimente şi idei 
care s-a acumulat de la Sfîntul lustin pînă la sfîrşitul veacului al XIV-lea şi 
despre care istoria poate arăta că nu a încetat să se îmbogăţească pînă în zilele 
noastre. Căci nu e de ajuns să vorbim aici de supravieţuire. Teologia nu apasă 
pe catolici ca o greutate inertă pe care să o suporte fără să-i cunoască origi- 
nea. Pentru ci, nimic mai viu şi mai actual, cît despre cît o cunosc, compa- 
ratea catolicilor standard din secolul al XIII-lea cu cei din zilele noastre nu 
s-ar dovedi, poate, în avantajul celor dintii. Dacă adăugăm la acestea că teo- 


* Evul întunecat ([b. engl). 
+* Evul Mediu (b. engl). 
»** cuvint introdus de tomişti pentru ridiculizarea imitatorilor Iui Ioannes Duns 
Scottus: greu de cap. ((b. engl). 
wi persoană stupidă, abtuză, prostănac (1b. engl). 

logia Părinților şi a Doctorilor acţionează cu mult dincolo de graniţele Bise- 
ricii catolice, că Biserica anglicană, de pildă, nu are practic alta, iar calvi- 
nismul şi numeroase secte trăiesc în parte în zona ei de influenţă, vom con- 
chide fără îndoială că gindirea medievală, chiar dacă nu ne-ar fi lăsat altceva 
decît teologiile ei, tot ar rămîne astăzi o uriașă forță socială şi o dominantă 
a civilizaţiei noastre. 

Dar Evul Mediu nu ne-a lăsat doar teologiile, şi chiar teologiile pe care 
ni le-a lăsat erau alimentate cu teze pur raţionale, care țin de istoria filozofiei 
proptiu-zise. Dacă această integrare a filozofiei în opera teologului a fost pen- 
tru ea o cauză de regres sau de progres sau dacă teologia a inapoiat-o în cele 
din urmă filozofilor aşa cum a găsit-o, s-a discutat mult pe această temă fără 
a se ajunge la un consens. „Filozofia nu datorează nimic religiilor, spunea 
Haurcau, ci le dă multe.“ Se poate, dar am dori să ni se dovedească, iar pro- 
blema e mai complexă decit ne lasă să ghicim această sentință. Ca să ştim 
dacă cel puţin unele dintre tezele medievale adăugau ceva la moştenirea fi- 
lozofiei greceşti, se cuvine să ne întrebăm dacă filozofia modernă continuă 
filozofia greacă ca şi cum Evul Mediu n-ar fi existat. Uriaşă întrebare, cate 
nu poate să-şi afle aici răspunsul, dar putem sugera cel puţin că datele ci eu 
fost uneori simplificate excesiv. Dacă, aşa cum nu se poate pune la îndoială, 
cartezianismul a fost o revoluţie a filozofiei, nu în acest sens a fost. Ruptura 
pe care unii cred că o văd între un Ev Mediu plin de o teologie fără filozofie 
şi o lume modernă foarte preocupată de o filozofie fără teologie nu corespun- 
de realităţii decit aparent. Singurii filozofi modei care au eliminat efectiv 
teologia sînt cei care au eliminat metafizica, dar, chiar şi dintre ei, unii, pre- 
cum Kant şi Comte, au readus teologia printr-un ocol. Cît despre cei cate, 
dimpotrivă, au vrut, au menţinut sau revigorat metafizica, toţi au fost nevoiţi 
să construiască o teologie naturală, plasindu-se astfel chiar pe terenul care 
fusese, din secolul al XII-lea pînă în secolul al XIV-lea, proprietatea comună 
a teologului şi a filozofului. Dacă Evul Mediu e plin de teologi şi de filozofi, 
lumea modernă nu a dus niciodată lipsă de filozofi teologi. 

A văzut oare vreodată cineva hotarele dintre teologie şi filozofie, se între- 
ba, de altfel, chiar Haurdau, şi poate el să afirme că acestea există? Da, există, 
dar orice hotar este deopotrivă un loc de trecere şi o linie de demarcare. Teo- 
logia se poate lipsi de disciplinele filozofice, spune Sfintul Toma în Summa 
theologica (|, |, 5, ad 2m), căci nu de la ele şi-a primit principiile, ci de la 
Dumnezeu, dar îi este lesnicios să le folosească. Şi cum să se folosească de 
ele dacă filozofia pe care o întrebuinţează ar înceta, prin chiar faptul că e 
folosită, să mai fie filozofie şi, prin urmare, să existe? Cînd Descartes spune 
că „a considerat întotdeauna că cele două probleme, a lui Dumnezeu şi a 
sufletului, sînt principale în cadrul celor care ar trebui să fie demonstrate mai 
curând prin raţiunile filozofiei decît ale teologiei“, admite, la rîndul lui, un 
hotar, dar acelaşi ca la Sfintul Toma, şi stă de aceeaşi parte a lui, căci atît 
pentru el, cît şi pentru Sfintul Toma existenţa lui Dumnezeu şi nemurirea 
sufletului sint două probleme esențialmente filozofice. Filozoful şi teologul 

tratează deci aici aceleaşi probleme, le tratează prin aceeaşi rațiune naturală, 
iar demonstrațiile lor diferite justifică aceleaşi concluzii. Fără îndoială, se va 
obiecta, dar, chiar acolo unde filozofează, Sfintul Toma filozofează ca un 
creştin. E adevărat, dar asta face şi Descartes, şi a spus-o chiar el: „Iar în ce 
priveşte sufletul, cu toate că mai mulți sfinţi au crezut că nu-i uşor să-i cu- 
noaştem natura, iar alţii au îndrăznit chiar să spună că raţiunile umane ne 
încredințează că moare o dată cu corpul, şi că numai credinţa ne învaţă con- 
trariul; cu toate acestea, avînd în vedere că şi conciliul de la Laterano, ţinut 
sub Leon X, în sesiunea 8, îi condamnă şi ordonă expres filozofilor creştini 
să răspundă la argumentele lor şi să-şi pună la lucru toate forțele minţii ca 
să arate adevărul, am îndrăznit s-o întreprind în această scriere." Cînd Medi- 
taţiile ţin seama de cerinţele unui Conciliu, acest „filozof creştin“ trece ho- 
tarul în sens invers, Să stabileşti pentru tcologie preliminariile credinţei în- 
seamnă să faci, chiar dacă eşti Descartes, operă de teolog. 

Dezbaterea s-ar lărgi în mod util prin examinarea conţinutului însuşi al 
metafizicii moderne. La întrebarea: filozofia modernă vine oare după filozofia 
greacă de parcă teologiile medievale n-at fi existat, putem răspunde cu alta: 
cu cine seamănă mai mult Dumnezeul lui Descartes, Pascal, Malebranche şi 
Berkeley, cu cel al lui Aristotel sau cu cel al Sfintului Pavel, al Sfintului 
Augustin şi Sfîntului Toma d'Aquino? Nu am îndrăzni să-i întrebăm pe isto- 
ricii filozofiei moderne dacă sînt siguri că teologia lui Ockham nu l-a atins, 
prin nominalismul ei, pe Locke şi, prin Locke, pe David Hume, dar le va fi 
greu să explice metafizica lui Malebranche fără să rostească numele Sfintului 
Augustin. Cu puţină atenţie, am inainta poate şi mai mult în istorie, poate 
chiar pînă în zilele noastre. Dintre contemporanii noştri care-şi folosesc liber- 
tatea de gîndire pentru a considera perimate intuiţiile prime ale metafizicii 
tomiste şi aei care şi-o folosesc ca să justifice prin ele existenţa oricărei meta- 
fizici, cei mai „moderni“ poate că nu sînt cei care credem noi. Simple remi- 
niscenţe, se va spune; dar a supravieţui inseamnă a trăi; ba chiar este singura 
cale pe care am găsit-o pînă acum ca să ne ferim de moarte. 

Aşadar, nu întimplător apar în plin Ev Mediu unele idei care sînt consi- 
derate, în general, caracteristice pentru ştiinţa şi filozofia moderne. Nu a exis- 
tat o perioadă filozofică strălucită, urmată de o lungă decădere. Secolul al 
XIII-lea, care este perioada clasică a scolasticii, nu marchează virful unei 
ascensiuni urmate de o coborire. Ci, pornind de la problemele pe care le pune 
şi chiar în numele propriilor lor exigenţe, filozofii din secolul al XIV-lea vor 
aduce, cu un remarcabil simţ al continuității doctrinale, soluţii noi la proble- 
me vechi. Astfel, cu preţul unui efort neîntrerupt de mai multe secole şi purta- 
tă parcă de un singur avînt, filozofia medievală avea să-l depăşească pe Aris- 
totel, după ce-l asimilase, şi să pună bazele filozofiei moderne. Astfel spus, 
perspectiva istorică îndeobşte adoptată rezultă dintr-o eroare în ce ptiveşte 
otdinea reală de succesiune a doctrinelor. Nimic nu e mai greşit decit să se 
considere filozofia medievală drept un episod care şi-ar găsi în el însuşi pro- 
ptia concluzie şi care poate fi trecut sub tăcere cînd se trasează istoria ideilor. 

Doctrinele filozofice şi ştiinţifice cu care se încearcă zdrobirea Evului Mediu 
se trag direct din el; el este cel care a criticat speciile intenţionale, formele 
specifice şi celelalte abstracii reificate; el este cel care a practicat pentru pri- 
ma dată o filozofie eliberată de orice autoritate, chiar şi umană. Trebuie să 
alungăm deci în domeniul legendei povestea unei Renaşteri a gîndirii care 
vine după veacuri de adormire, întuneric şi eroare. Filozofia modernă nu a 
trebuit să dea o luptă ca să cucerească drepturile raţiunii împotriva Evului 
Mediu; dimpotrivă, Evul Mediu e cel care le-a dobindit pentru ea, şi chiar 
actul prin care veacul al XVII-lea îşi închipuia că aboleşte opera secolelor 
anterioare nu făcea, încă o dată, decit să o continue. 

Continuitatea dintre secolul al XIV-lea şi cele următoare, pe care o con- 
statăm pe terenul filozofiei propriu-zise, este şi mai evidentă în domeniul cul- 
turii generale. Privită în ansamblu, istoria desenează aici o curbă amplă, care 
porneşte de la cultura romană a artelor liberale, trece prin opera Sfintului 
Augustin, ajunge în Anglia lui Beda şi Alcuin, se întoarce pe continent în 
secolul al IX-lea, supravieţuieşte pînă la înflorirea din veacul al XII-lea, apoi, 
după eclipsa pe care o sufetă în secolul al XIII-lea, reapare mai întâi în Italia 
cu Petrarca, şi curînd în Ftanţa cu Petrus din Ailly, Gerson, Clamanges şi 
succesorii lor. Aria acoperită de această cultură este aria a ceea ce s-ar putea 
numi civilizaţia occidentală, şi se află aproape în întregime la vest de limes 
germanicus (frontiera germanică). Începută în anul 83 al erei noastre de 
împăratul Domițian şi terminată în veacul al II-lea, această linie de fortificaţii 
marca limita extremă a înaintării romane în Europa, iar ceea ce nu a fost 
cucerit de armata Romei nu a fost niciodată cucerit pe de-a-ntregul de cultura 
ei. Toate cenirele de studii anterioare secolului al XIV-lea sînt situate din- 
coace de limes germanicus, iar consecinţele acestui fapt nu sînt încă epuizate. 
„Prin sufletul german, ca şi prin pămîntul german, spune istoricul Herman 
Hefele, mai trece încă limes-ul, şi sub acelaşi cer şi în acelaşi spaţiu psiho- 
logic realitatea romană coexistă alături de realitatea germană.“ Dincoace de 
limes-ul roman, cine nu at putea recunoaşte şi astăzi unitatea culturii romane? 
Totuşi, armonizîndu-se chiar în această unitate, ce vatietate şi ce bogăţie de 
însuşiri complementare! Încă din secolul al IX-lea, irlandezul loan Scottus 
Etiugena prefigurează platonismul lui Berkeley. În veacul al XII-lea, Spania 
serveşte deja drept zid de apărare, dar şi punte, între lumea Islamului şi lumea 
creştină. Încă din secolul al XIII-lea, şi contrar părerii unora dintre istoricii 
ci, gîndirea anglo-saxonă se află deja în întregime într-un Robert Grosseteste 
sau într-un Roger Bacon, cu indisociabila lor combinare de empirism ştiin- 
țific, utilitarism şi misticism religios. alia dă ce are gîndirea ei mai bun în 
vasta teologie a unui Toma d” Aquino şi a unui Bonaventura sau, ca în capo- 
nice a ideilor: catedralele de piatră sint franceze, dar catedralele de idei sînt 
italiene. Uriaşa trudă, preocuparea pentru o informare enciclopedică şi totuşi 
exhaustivă pe care le presupune opera lui Albert cel Mare, din care mistica 
țişneşte direct din masa de fapte acumulate, sînt de-acum caracteristici ale 

Germaniei. Franţa, în sfîrşit, iese din Evul Mediu făcută după chipul şi ase- 
mănarea scolasticii, pentru care ea a constituit pămînt al făgăduinţei. Secolul 
al XIII-lea e cel în care, la Paris şi în mama Univezsităţilor europene Franţa 
se le o dată pentru totdeauna — împărțind lumii întregi adevărul co- 
mun care susține şi defineşte creştinătatea — de visul mesianic al unei ome- 
niri organizate şi menținute prin legăturile pur inteligibile ale unui singur ade- 
văr. Din Evul Mediu, ea mai păstrează şi astăzi convingerea profundă că orice 
sistem social se bazează pe un sistem de idei şi, aşa cum doctrina unui partid 
constituie unitatea însăşi a acelui partid, tot aşa unirea tuturor oamenilor nu 
se va putea face decit prin acordul tuturot spiritelor. Vechiul vis al Univer- 
sităţii din Paris, care a fost mai înfi visul Bisericii, mai sălăşluieşte şi azi în 
mintea fiecărui francez: gîndirca adevărului pentru întreaga omenire, cate se 
constituie tocmai sub consttângerea pe care i-o impune acceptarea adevărului. 
În sfârşit, de aici provin înclinația noastră înnăscută pentru abstracţie, pentru 
raţionamentul a priori, pentru claritatea logică, ca şi obiceiul nostru, oricât de 
surprinzător pentru spiritele anglo-saxone, de a ne stabili comportamentul în 
funcţie de principii abstracte, în loc să-l supunem exigenţelor de fapt. Pentru 
orice gîndire occidentală, a-şi ignora Evul Mediu înseamnă a se ignora pe 
sine. E puţin spus că secolul al XIII-lea e aproape de noi: el e în noi, şi nu 
ne vom debarasa de istoria noastră renegind-o, aşa cum un om nu se desparte 
de viaţa lui anterioară uitîndu-şi trecutul. 

